
INTRODUCTIO 


De momento ac significatione Summae Theologicae 
sancti Thomae 


Cum cursus iste sit explicatio Summae Theologicae sancti Thomae, 
ad modum introductionis utile est prius ostendere momentum seu valorem 
et significationem hujusce operis sub duplici aspectu historico et theoretico. 
Notamus solum-ex historia theologiae ea quae ignorare non licet. 

1i? In historia theologiae distinguuntur generaliter tres principales 
periodi, scilicet periodus patristica a saeculo 1° ad VIII, quae est praesertim 
apologetica, polemica et positiva ; periodus medii aevi a saeculo VIII ad XV, 
quae est scholastica; periodus moderna a saeculo XVI ad tempus 
hodiernum, quae est praesertim positiva et critica. 

In successione harum aetatum apparet progressus theologiae, prout in 
qualibet periodo quaedam theologiae functio speciatim eminet, secundum 
necessitates temporum ; in hac evolutione aliquid vere providentiale mani- 
festatur. Sic in periodo patristica, theologia est prius apologetica (saeculo II) 
ad conversionem mundi a paganismo' ad christianismum,, postea fit prae- 
sertim polemica contra nascentes haereses in sinu Ecclesiae, et istae 
haereses circa principaliora dogmata versantur, scilicet circa Trinitatem, 
Incarnationem, Redemptionem, ut arianismus, nestorianismus, mono- 
physismus. Tunc theologia debet principia fidei defendere ex ipso Revela- 
tionis deposito, scii, ex Sacra Scriptura et Traditione divina, sic paulatim 
incipit theologia quae dicitur positiva, id est quae colligit diversa puncta 
doctrinae revelatae in Sacra Scriptura et divina Traditione contenta. 
Theologia vero systematica, quae omnia credenda et cum fide connexa 
coadunat in aliquod corpus doctrinale nondum proprie existit in periodo 
patristica, nisi in quibusdam operibus sancti Augustini ut in libris 
Trinitate, et saeculo VIII in opere sancti Joannis Damasceni de Fide 
orthodoxa. 

In secunda autem periodo, scilicet medio aevo, constituitur proprie 
theologia systematica, seu scholastica, quae didactice et speculative exponit 
ac defendit doctrinam fidei et ex ea deducit conclusiones theologicas. 
Sic paulatim constituitur corpus doctrinale in quo habetur, infra doctrinam 
fidei proprie dictam, ipsa scientia theologica, satis communiter in Ecclesia 
recepta, quae superat sua universalitate et certitudine varia systemata 

theologica plus minusve ad invicem opposita. Hac aetate scribuntur 
Summae theologicae, quae dicuntur Summae prout integraliter tractant de 
omnibus, materiis ad theologiam pertinentibus et prout hae diversae 
materiae considerantur sub lumine altiorum principiorum et fidei et 
rationis. 

In tertia periodo, scilicet moderna, theologia rursus fit praesertim 
polemica et positiva contra protestantes, necnon apologetica contra ratio- 
nalistas. Haec tertia periodus vocari potest critica seu reflexiva, et in hoc 
etiam apparet progressus theologiae, prout reflexio critica sequitur norma- 
liter cognitionem directam. Ut dicit enim sanctus Thomas Ia q. 79, a. 8 : 
« scientia humana secundum viam acquisitionis vel inventionis, procedit 
a quibusdam simpliciter intellectis, quae sunt prima principia. Et rursus 
in via judicii resolvendo redit ad prima principia, ad quae inventa exami- 
nat ». Sic in hac tertia periodo magis critice cognoscuntur et defenduntur 
contra protestantes et rationalistas ipsa fidei fundamenta, seu fontes 
revelationis, scilicet s. Scriptura et divina Traditione, et tunc consti- 
tuuntur tractatus fundamentales de Revelatione, de Ecclesia, de Locis 
theologicis seu de methodologia sacrae theologiae. 

In hoc jam apparet progressus theologiae, quae sicut arbor crescit, 
et semper vitam suam renovat ex diligentiori cognitione fontium ex quibus 
tanquam ex radicibus procedit. 

2? Notandum est quod tria splendoris tempora in historia theologiae 
veniunt subito post magnum Concilium. Sic post Z Concilium Nicaenum 
ann. 325 contra arianismum, florent saeculo IV et initio saeculi V, Patres 
majores in ecclesia graeca, sanctus Athanasius, sanctus Basilius, sanctus 
Gregorius Nazianzenus, sanctus Gregorius Nyssenus, sanctus Joannes 
Chrysostomus, sanctus Cyrillus Alexandrinus, et in occidente sanctus 
Hilarius, sanctus Ambrosius, sanctus Hieronymus, sanctus Augustinus, 
sanctus Leo magnus. 

Pariter in secunda periodo post ZV Concilium Lateranense, ann. 1215 
contra Albigenses et Waldenses, florent saeculo XIII sanctus Albertus 
magnus, Alexander Halensis, sanctus Bonaventura, sanctus Thomas. 

Denique tertia periodus splendoris' est tempore Concilii Tridentini, 
I545-I5b3 ; jam ante Concilium floruerunt Cajetanus, Sylvester Ferrarien- 
sis, et tempore Concilii ac postea Soto, Bannez, Tolet, Medina, Salmanti- 
censes, Joannes a sancto Thoma, Suarez in theologia speculativa, omnes 
autem isti theologi sunt commentatores sancti Thomae, etiam Suarez 
quamvis ipse suum proprium eclectismum habeat. Eodem tempore in 
controversia eminent Cano, sanctus Robertus Bellarminus, Natalis Alexan- 
der, Bossuet, et in exegesi Maldonat, Cornelius a Lapide et alii. 

Item post Concilium Vaticanum 1869-1870 scribunt renovatores theo- 
logiae, Josephus Kleutgen S. J., Scheeben, Schwane, Hefele, et inter 
renovatores thomismi Sanseverino, Cornoldi, S. J., Zigliara O. P., etc., etc. 
Leo XIII in pluribus Encyclicis, speciatim in Encyclica Aeterni Patris 1879 
valde commendat sancti Thomae doctrinam. 

Ex hoc autem quod hae tres aetates aureae sacrae theologiae sequuntur 

magna Concilia apparet quomodo Spiritus Sanctus dirigit, per vivum 
magisterium Ecclesiae docentis, progressivam dogmatis intelligentiam in 
ordine ipsius fidei, et infra fidem ipsum theologiae progressum. Deus enim 
speciali providentia invigilat supra suam scientiam, scilicet supra theolo- 
giam, quae proprie est scientia de Deo ex divina revelatione procedens. 
Et e converso in his tribus generalibus periodis magna concilia quodam- 
modo praeparata sunt per inquisitiones theologorum temporum praepara- 
tionis ; sic labor humanus est causa dispositiva et Deus Ecclesiam docentem 
assistens est causa principalis progressivae dogmatis intelligentiae in ordine 
fidei, et etiam consequenter ipsius progressus theologiae. 

3? Notandum est quod in qualibet harum trium periodorum inveniun- 
tur tempus praeparationis, tempus splendoris, tempus stationis sine 
progressu, tunc fiunt compendia et compilationes, denique venit tempus 
declinationis plus minusve profundae ut saeculum VII, saec. XIV, saec. 
XVIII. 

In tempore splendoris apparet praesertim mirabilis diversarum theo- 
logiae functionum harmonia, ad quam non subito mens humana pervenire 
potest. 

Generaliter enim in tempore praeparationis adsunt duae tendentiae ad. 
invicem quodammodo oppositae propter quemdam excessum in una vel 
altera parte, quidam verbi gratia exaggerant necessitatem speculationis 
ut alexandrina schola; alii autem exclusive vacant studio positivo Sacrae 
Scripturae, ut schola antiochena. Item in medio aevo,saeculo XII.Abaelar- 
dus plus aequo rationi tribuens in rebus fidei, in multos errores incidit, 
dum e contrario plures in schola sancti Victoris nimis mystice et non satis 
rationaliter procedunt. 

In tempore splendoris e contrario, speciatim saeculo XIIL, doctores 
perveniunt ad mirabilem et altam conciliationem diversarum functionum 
theologiae, quae simul tunc perficitur sub aspectu positivo, sub aspectu 
speculativo et etiam affectivo. Omnes enim magni theologi tunc scribunt 
commentaria in Sacram Scripturam, profunde doctrinam Patrum praeser- 
tim sancti Augustini cognoscunt, et eminent in sapientia seu alta myste- 
riorum intelligentia pro vita Christiana fructuosissima. 

Hoc apparet saeculo XIII, in quo tamen remanent inter majores 
theologos notabiles differentiae ingenii, inclinationis et methodi. 

Sic sanctus Bonaventura in suis operibus, sancto Augustino plerumque 
adhaerendo, platonicae philosophiae potius quam aristotelicae favet, volun- 
tatem intelligentiae praeponit, et mysticae contemplationi prae theorica 
speculatione incumbit. Eodem tempore sanctus Albertus magnus, valde 
versatus in rebus philosophicis, philosophiam aristotelicam ab erroribus 
commentatorum arabum expurgat eamque ad usum theologiae accommo- 
dat, tanquam instrumentum magis praecisum, exactum, quam platonica 
philosophia. 

Sanctus Thomas denique, perficiens ea quae inceperat Albertns, osten- 
dit valorem fundamentorum philosophiae aristotelicae circa primas rationis 
notiones et prima rationis principia, nec non circa principia constitutiva 

tum rerum naturalium, tum naturae humanae ; sic magis exacte determinat 
quodnam est objectum proprium intellectus nostri, et proinde quid 
superat omnino cognitionem nostram naturalem, imo cognitionem natura- 
lem cujuslibet intellectus creati. Melius igitur quam antecessores sanctus 
Thomas distinxit rationem naturalem a fide supernaturali, utramque tamen 
consociavit, diversas theologiae partes miro ordine logico exposuit prout 
theologia est de Deo in se, de his quae a Deo procedunt, et ad Deum 
ordinantur; sic omnes materias theologicas in unum corpus doctrinae 
collegit, cum qualitatibus quae raro uniuntur, scilicet cum magna simplici- 
tate simul et profunditate, nec non cum magno rigore logico simul et alto 
sensu inaccessibilitatis mysterii. ideoque a Summis Pontificibus ejus 
doctrina jugiter summis laudibus celebrata est, et Leo XIII in Encyclica 
Aeterni Patris scripsit: « Jamvero inter Scholasticos Doctores, omnium 
princeps et magister, longe eminet Thomas Aquinas, qui, uti Cajetanus 
animadvertit, veteres doctores sacros quia- summe veneratus est, ideo 
intellectum omnium quodammodo sortitus est ». Illorum doctrinas, velut 
dispersa cujusdam corporis membra, in unum Thomas collegit et coagmen- 
tavit, miro ordine digessit et magnis incrementis ita adauxit, ut catholicae 
Ecclesiae singulare praesidium et decus jure meritoque habeatur,... 

« Illud etiam accedit, quod philosophicas conclusiones angelicus 
Doctor speculatus est in rerum rationibus et principiis, quae quam latissime 
patent et infinitarum fere veritatum semina suo velut gremio concludunt, 
a posterioribus magistris opportuno tempore et uberrimo cum fructu ape- 
rienda. Quam philosophandi rationem cum in erroribus refutandis pariter 
adhibuerit, illud a se impetravit, ut et superiorum temporum errores 
omnes unus debellarit, et ad profligandos, qui perpetua vice in posterum 
exorituri sunt, arma invictissima suppeditarit. 

« Praeterea rationem, ut par est, a fide apprime distinguens, utramque 
tamen amice consocians, utriusque tum jura conservavit, tum dignitati 
consuluit, ita quidem ut ratio ad humanum fastigium Thomae pennis 
evecta, jam fere nequeat sublimius assurgere; neque fides a ratione fere 
possit plura aut validiora adjumenta praestolari, quam quae jam est per 
Thomam consecuta. » 

In eadem Encyclica citantur plura testimonia Summorum Pontificum, 
et praesertim, veluti cumulus, Innocentii VI judicium : « Hujus (Thomae) 
doctrina prae coeteris, excepta canonica, habet proprietatem verborum, 
modum dicendorum, veritatem sententiarum, ita ut nunquam qui eam 
tenuerint, inveniantur a veritatis tramite deviasse, et qui eam impugnaverit 
semper fuerit de veritate suspectus. » 

Post saeculum XIIL, incipit paulatim theologiae scolasticae prolapsus, 
sicut post aetatem Patrum majorum scii, post saeculum IVum et Vu» 
incoepit aetas Patrum minorum, a saeculo VI ad VIII. 

Jam quidem initio saeculi XIV Joannes Duns Scotus in multis quae- 
stionibus metaphysicis a synthesi sancti Thomae recedit novamque scholam 
fundat. Duns Scotus dissentit a sancto Thoma praesertim in duobus : 
i? Admittit novam distinctionem, scii, formalem actualem ex natura rei, 

quam possibilem existimat inter distinctionem realem et distinctionem 
rationis, dum thomistae dicunt : distinctio aut antecedit considerationem 
mentis et est realis, aut eam non antecedit, sic rationis est, et non datur 
medium possibile. Hanc autem distinctionem formalem Scotus ponit 
quandoque loco distinctionis realis sancti Thomae, v. g. inter essentiam 
creatam et esse, inter animam et facultates, ac facultates inter se, sic viam 
aperit nominalismo. Quandoque vero Scotus ad realismum immoderatum 
tendit, prout hanc distinctionem formalem ponit loco distinctionis rationis 
sancti Thomae, v. g. inter attributa divina, et in eadem creatura inter 
diversos gradus metaphysicos, v. g. inter animalitatem, vitalitatem, 
substantiam et ens. Proinde ens concipitur ut univocum, nam formaliter 
distinguitur ante considerationem mentis a substantia tum Dei, tum 
creaturae. Haec nova doctrina metaphysica non est, juxta thomistas, absque 
periculo pantheismi, nam si substantia creata et substantia divina sunt 
extra ens, prout ab eo formaliter distinguuntur a parte rei, tunc nihil sunt, 
quia extra ens nihil est; et ens remaneret unicuml. Insuper per viam 
formalismi, scholastica decidit ad subtilitates et discussiones verbales. 

2? Alia innovatio Scoti pertinet ad ejus voluntarismum; sic tenet 
quod distinctio inter ordinem naturae et ordinem gratiae dependet a 
libero Dei arbitrio, ac si gratia non esset supernaturalis secundum suam 
essentiam, sed solum de facto. Ratione ejusdem voluntarismi, Scotus 
affirmat quod Deus potuisset aliam legem moralem naturalem statuere 
quoad officia inter homines, et sic posset revocare praecepta « non occides, 
non furtum facies » ; sic Scotus viam aperit contingentismo et positivismo 
nominalistarum saeculi XIV1. 

Eodem fere tempore Rogerus Bacon, eruditionis prodigium, non 
tamen a temerariis opinionibus liberum, passim cum contemptu loquitur 
de Aristotelis philosophia, de Alberto Magno et sancto Thoma, quos 
pueros vocat. 

Contra Scotumpro sancto Thoma scribit inter alios Thomas de Sutton, 
O. P. anglicus a patria dictus (f 1310) in Commentariis super quatuor 
libros sententiarum. Sed defensionem doctrinae Scoti instituunt Petrus 
Aureolus O. M., Antonius Andrea O. M., Richardus de Mediavilla O. M., 
Gerardus de Bononia, ord. carmelit. utriusque scholae opiniones conciliare 
nititur. 

In toto saeculo XIV et ineunte saeculo XV paulatim theologia schola- 
stica in discussiones saepe verbales, cavillationes et subtilitates inutiles 
decidit. Ratio principalis hujusce prolapsus fuit reviviscentia nominalismi, 
secundum quem universalia sunt meri mentis conceptus vel voces commu- 
nes ; proinde ipsa natura rerum nequidem imperfecte cognosci potest, sive 
agatur de natura rerum corporalium, sive de natura animae, ejus faculta- 
tum, sive de fundamento legis naturalis, aut de essentia gratiae et de ejus 
essentiali distinctione a natura nostra. 


1. Cf. Vacant, Ttv.des comparées sur la philosophie de saint Thomas et sur celle 
de Duns Scot. Paris 1891, p, 25. 


2. Cf. ibidem, pp. 14-10 ; 19-20. 

Sic negant isti principium : facultates, habitus et actus specificantur 
ab objecto formali. Quapropter nominales, praesertim Guillelmus Ockam, 
sanam et altam doctrinam priorum magistrorum despicientes, excidium 
solidae theologiae scolasticae praeparaverunt, et viam aperierunt erroribus 
Lutheri qui magistros nominalistas habuit in scholis civitatis Wittenberg. 

Saeculo vero XV incoepit theologiae scholasticae instauratio cum 
Joanne Capreolo O. P. (j 1444) Qui vocatur princeps thomistarum, cum 
Joanne de Turrecremata O. P. (f 1468) qui scripsit Summa de Ecclesia, 
cum Cajetano O. P. (f 1534) thomisticae doctrinae egregius defensor, 
qui velut primus in scholis explicavit Summam Theologicam sancti Thomae 
loco Sententiarum ; eodem tempore Conradus Kollin O. P. (f 1536) qui 
commentaria in eamdem Summam scripsit et Sylvester Ferrariensis O. P. 
(t 1523) in Summam contra Gentiles. 

Hi ultimi theologi viam paraverunt theologiae aetatis modernae, quae 
cum saeculo XVI incoepit, et prius debuit errores hujusce temporis 
confutare, scii, protestantismum, baianismum et jansenismum, qui sunt 
attenuationes Lutheranismi et negant distinctionem essentialem inter ordi- 
nem naturae et ordinem gratiae, ac adulterant notionem praedestinationis 
et motionis divinae. 

Ad confutationem horum errorum laboraverunt controversistae inter 
quos eminent sanctus Robertus Bellarminus S. J. (f 1621), Cano (f 1560), 
Bossuet (f 1704) ; theologi scholastici, ut, in Ordine Praedicatorum, Victoria 
(f 3546), Soto (f 1560), Bannez (f 1604), Joannes a sancto Thoma (f 1644), 
Gonet (f 1681) et inter Carmelitanos Salmanticenses optima commentaria 
in opera sancti Thomae scripserunt ; in Societate Jesu, Toletus (f 1596), 
Suarez (f 1617), Molina (f 1600), de Lugo (f 1660) aliam interpretationem 
Doctoris angelici proposuerunt, Suarez eclecticus inquisiit viam mediam 
inter sanctum Thomam et Scotum, et minus quam Molina recessit a doctrina 
thomistica de praedestinatione et gratia. 

Hoc tempore in theologia positiva eminent Petavius, Thomassinus, 
Combefis, etc. 

Saeculo vero XVIII theologia a suo splendore paulatim decidit, adhuc 
tamen inter thomistas Car. Ren. Billuart, et Card. Lud. Gotti clare et 
solide doctrinam Angelici propugnant, et sanctus Alphonsus Maria de 
Ligorio opera praesertim moralia scribit, pro quibus meruit titulum 
Doctoris Ecclesiae. ' 

Denique, post revolutionem gallicam et bella temporis Napoleonis, cum 
pace rursus studia theologica, tum positiva tum speculativa, paulatim 
floruerunt, et deinde Concilium Vaticanum maxime fovit theologiae pro- 
fectum, contra positivismum et agnosticismum, cujus fructus apparuerunt 
in modemismo a Pio X damnato. Hic Summus Pontifex sicut Leo XIII 
rursus valde commendat studium sancti Thomae operum et scribit : 
s Magistros autem monemus, ut rite hoc teneant, Aquinatem vel parum 
deserere praesertim in re metaphysica non sine magno detrimento esse. 
Parvus error in principio, sic verbis ipsius Aquinatis licet uti, est magnus 
in fine. » (Ency. Pascendi et Sacrorum Antistitum.) 

Codex Juris Canonici tandem, ann. 1918 auctoritate Benedicti XV 
promulgato, dicit can. 1366, n. 2 : « Philosophiae rationalis ac theologiae 
studia et alumnorum in his disciplinis institutionem professores omnino 
pertractent ad Angelici Doctoris rationem, doctrinam et principia, eaque 
sancte teneant. » 

Hoc rursus dicitur in nova lege pro Doctoratu promulgata per Ency- 
clicam Pii XI Deus scientiarum Dominus. 

Haec omnia testimonia sive Summorum Pontificum, sive theologorum 
qui semper ad Summam theologicam sancti Thomae recurrunt manifestis- 
sime ejus valorem et significationem proclamant. 

Omnes cognoscunt opera recenter scripta circa Summam theologicam, 
nt sunt Commentaria P. Buonpensiere O. P., dei Padro O. P., P. Billot S. J., 
P. Mattiussi S. J., etc. et innumeri articuli periodicorum praesertim Revue 
Thomiste, Bulletin Thomiste, Revue des Sciences Philosophiques et Théo- 
logiques, Angelicum, Gregorianum, nec non multae monographiae circa 
hanc vel alteram partem hujusce Summae, et articuli plurimi in Diction- 
naire de Théologie catholique et in aliis hujusce temporis Encyclopediis. 

speciatim de Structura articulorum Summae Theologicae 


Plures existimare videntur quod, antequam Cartesius Discursum de 
Methodo scriberet, philosophia traditionalis regulas legitimi processus men- 
tis ad scientiam tum aedificandam tum docendam nondum plene et 
exacte cognoscebat. Plures alii e contrario putant quod Cartesius, qui 
historiam et antecessores suos despiciebat, facillime potuisset apud ipsos 
veras regulas methodi invenire ; immo non desunt logici juxta quos scribi 
posset ad mentem Aristotelis et sancti Thomae discursus de methodo 
magis scientificus quam cartesianum opus. Vellem solum, in hoc articulo 
breviter exponere principales lineas methodi sancti Thomae. Videamus 
primo, ad modum status quaestionis, quid de ea dicant plures hodierni, 
deinde examinabimus, quomodo solidum fundamentum hujusce methodi 
apud Aristotelem Angelicus invenerit ac ipse usus sit analysi in inquisitione 
inductiva, nec non synthesi in demonstratione, denique quomodo analysim 
et synthesim intime conjunxerit sub divinae contemplationis lumine. 


i. — De diversis indiciis circa hanc methodum. 


Non desunt hodie qui dicunt ; methodus sancti Thomae est nimis 
scholastica et artificialis seu factitia, non satis historica et realis. Est, ut aiunt, 

methodus nimis a -priori, quasi semper per modum deductionis aut syn- 
thesis, non satis per modum inductionis et analysis, aut in ipsa analysi 
nimis abstracta est ; immo videtur quandoque confundere logicas abstractiones 
cum rerum realitate. Quidam, inconsciente! nominalistae, hodie asserunt : 
« Sanctus Thomas loquitur quandoque de materia et forma, de essentia et 
exsistentia, ac si essent realitates distinctael ». — Certo quidem pro 
Angelico, ut scimus, jam ante considerationem mentis, materia non est 
forma, essentia creata non est suum esse ; ideoque ante considerationem 
mentis materia distinguitur a forma, et essentia ab esse. Attamen forma 
et essentia non sunt, pro sancto Thoma, id quod est, sed id quo aliquid est 
tale, nec sequitur quod sint solum entia rationis, et non quid realel Sed 
multi hodierni nesciunt amplius distinguere inter abstractionem meta- 
physicam considerationis directae et abstractionem logicam considerationis 
reflexae3 : ideo putant quod solum id quod est, est reale, scilicet ipsum 
singulare concretum ; proinde pro illis abstractum objectum non solum est 
non concretum sed non reale, sic essentia hominis, essentia virtutis, essentia 
Societatis etc. non essent quid reale ; et tota metaphysica, non excepto 
contradictionis principio, ad logicam, ad abstractiones logicas, ad ens 
rationis reduceretur, seu, ut aiunt, ad immoderatum intellectualismum sine 
realitate et vita. Non tamen auderent explicite dicere : « abstractum 
principium contradictionis, scii, aliquid non potest simul esse et non esse, 
non est lex entis realis, sed solum lex logica operationum mentis, ut sunt 
syllogismi leges ». 

Ad istud extremum autem perduceret haec inanis objectio hodie satis 
diffusa. 

Insuper plures dicunt : methodus sancti Thomae saepe procedit non 
secundum naturalem modum mentis, sed modo conventionali scholarum 
saeculi XIII, scilicet semper prius proponendo objectiones, tres saltem, 
quae cum majori fructu postea proponerentur ; nam initio mentem obnubi- 
lant potiusquam lucem afferant. Mirum est enim, addunt quidam, sanctum 
Thomam prius exponere errores, sub ista formula : « Videtur quod non », 
postea tantum veritatem, sub brevissimo auctoritatis argumento, longius 
autem modo theoretico, ac denique objectiones antea propositas solvere. 

Ideoque nonnulli hodie, in philosophia et in theologia etiam specula- 
tiva, ab ista methodo, ut aiunt, nimis scholastica recedunt. Jam quidem 


l. Edgar de Bruyne, Saint Thomas d'Aquin, 1928, p. 99 : « Si l'on voulait 
s'attacher à la tradition de l'Ecole, on serait amené à croire que dés ses origines, le 
thomisme a versé dans la confusion du logique et du réel... Il arrive à saint Thomas' 
de parler de l'essence comme d'une réalité... Il raisonne sur la matière et la forme 
des choses corporelles comme s'il s'agissait de réalités distinctes et opposées. » 

2. S. Th. Ia, q. 13, a. 1, ad 2 ; q. 54, a. 1. 

3. Secundum sanctum Thomam (1 Sent.; d. 2, a. 3 c. ; de Potentia, q. 7, a. 9), 
consideratio directa metaphysici, quae vocatur prima intentio, fertur in rem conceptam, 
in ipsam realem naturam rerum singularium, v. g. in essentiam hominis, dum consi- 
deratio reflexa logici, quae vocatur secunda intentio, non attingit objectum nisi secundum 
modum subjectivum quem habet in mente, v. g. considerat formalem universalitatem 
alicujus praedicati aut subjecti, vel leges ete Item distinctio dicitur realis 
quando antecedit considerationem mentis, /ogica, quando eam sequitur. Revera autem 
ante considerationem mentis, materia non est forma, immo separari potest ab ista 


ad alteram suscipiendam. 

tempore Pii IX, ut patet ex XIII propositione Syllabi, plures dicebant : 
« Methodus et principia, quibus antiqui Doctores scholastici theologiam 
excoluerunt, temporum nostrorum necessitatibus scientiarumque progres- 
sui minime congruunt! » Immo quidam, non considerantes profundam 
differentiam inter modum procedendi sancti Thomae et methodum mere 
a priori seu syntheticam Spinozae, videbantur admittere methodum sancti 
Thomae et etiam sancti Bonaventurae ex abusu deductionis philosophicae 
ad rationalismum et pantheismum ducere, ut apparet ex propositionibus, 
quas sacra Congregatio Indicis subscribendas mandavit Augustino Bon- 
netty, anno 18551. 

Nunc quidam a methodo sancti Thomae recedunt, praeeligendo 
methodum historicam, non solum ad utiles et necessarias historiae philo- 
sophiae et historiae theologiae investigationes, sed plus minusve directe 
ad ipsam veritatem philosophicam aut theologicam cognoscendam. Hic 
modus procedendi jam quidem apparuit apud plures fautores evolutionismi 
idealistici, praesertim apud Hegelium, ac postea modo attenuato in multis 
modernorum operibus invenitur. Quidquid sit de his attenuationibus, haec 
methodus, ut videtur, sua propria natura tendit ad confusionem philo- 
sophiae cum ipsa philosophiae historia, et sic constituitur quaedam -philo- 
sophia historiae doctrinarum, plus minusve secundum evolutionismi placita. 

Juxta hanc conceptionem, hodie non raram, inter omnia systemata, 
quae in tempore secundum evolutionem idearum apparuerunt, nullum est 
simpliciter verum, sed quodlibet est verum secundum quid, per oppositionem 
nempe ad alteram doctrinam antecedentem, seu ad aliud evolutionis 
momentum jam praeteritum ; v. g. thomismus, ut aiunt, fuit secundum 
quid verus saec. XIII per oppositionem ad doctrinam quorumdam augusti- 
nianorum:, quam superavit ; sed falsus est etiam non simpliciter sed secun- 
dum quid per respectum ad subsequens systema, quod altius est in evolu- 
tione idearum, sive ut antithesis, sive ut superior synthesis. Sic Scotismus 
postea veniens esset magis verus, vi ipsius progressus historici philosophiae 
et theologiae, quam sancti Thomae doctrina ; et quare non nominalismus 
Guillelmi Occam? Item eclecticismus Suarezii, saepe inquirens viam 
mediam inter sanctum'Thomam et Scotum, esset synthesis adhuc per- 
fectior et initium novi processus et progressus apud modernos. 

Si ita esset, nihil esset simpliciter verum, nequidem principium contra- 
dictionis, saltem ut lex entis et rationis superioris, ut fatetur Hegel, 
a fortiori nulla ex definitionibus receptis esset simpliciter vera, et proinde 
ex nulla erui possent verae rerum proprietates. Non daretur verum nisi 
secundum quid, per respectum nempe ad statum actualem scientiae, et 
potius per respectum ad praeteritum jam superatum quam ad futurum 
ignotum. Imo ad cognoscendam veritatem relativam alicujus doctrinae, 
oporteret plene cognoscere antecedentia evolutionis momenta, quae condi- 
tiones apparitionis ultimi momenti fuerunt. Exempli gratia : ad cognoscen- 


1. Denzinger, n. 1713: 
2. Denzinger, n. 1652. 

dum quid debeat esse hodie conceptio nostra philosophica secundum 
intellectuales exigentias saeculi vigesimi, oporteret prius kantismum et 
hegelianismum transire, tunc rursus vitaliter cogitaremus thomismum, ut 
vere mentibus hodiernis proponi possit. Non tamen haec nova cogitatio 
esset simpliciter vera, sed secundum quid tantum, per respectum ad 
statum mentis saeculi vigesimi, sicut cogitatio sancti Thomae secundum 
quid vera erat saeculo decimo tertio. 

Haec autem veritatis conceptio non videtur differre a conceptione 
modernistarum, qui dicebant : « Veritas non est immutabilis plusquam 
ipse homo, quippe quae cum ipso, in ipso et per ipsum evolviturl ». Haec 
autem propositio, si velimus res profundius considerare, praesupponit 
immanentismum seu evolutionismum absolutum, secundum quem ut aiebat 
Pius IX in prima propositione Syllabi : « Deus reapse fit in homine et in 
mundo... ac una eademque res est Deus cum mundo et proinde spiritus 
cum materia, necessitas cum libertate, verum cum falso, bonum cum malo 
et justum cum injusto ». Equidem dictum est contra sanctum Thomam, 
ejus methodum, ac si ea non distingueretur a methodo Spinozae, ad 
pantheismum perducere ; et nunc nova methodus historica ad mentem 
evolutionismi ad oppositam pantheismi formam perducit. Spinoza enim 
omnia reducebat ad Deum immobilem, dum evolutionistae Deum reducunt 
ad evolutionem universalem, juxta eos Deus reapse fit in homine et in 
mundo et nunquam proprie erit, ut aiebat Renan. 

Sic nihil esset simpliciter verum, et nihil simpliciter falsum, non 
daretur nisi veritas relativa et falsitas relativa; solus relativismus esset 
absolutus. 

Praedicta confusio historiae et philosophiae nec veri historici, nec veri 
philosophi desideriis respondet. Verus enim historicus vult ipsam historiam 
ex factis cognoscere, antequam constituatur incerta philosophia historiae, 
et verus philosophus desiderat quidem historiam philosophiae exacte 
cognoscere, sed non considerat doctrinarum posterioritatem in tempore 
quasi critérium seu signum earum veritatis relativae, ac si haec successio 
doctrinarum esset semper ac necessario ascendens evolutio, nunquam vero 
regressio et senectutis declinatio. Ex eo enim quod Scotus post sanctum 
Thomam venit, non sequitur quod ejus doctrina sit verior, et quod postea 
eclectismus Suarezii adhuc perfectior sit. 

Uti quidem debemus methodo historica in historia doctrinarum, et 
hoc certe maxime juvat ad intelligentiam status et difficultatis quae- 
stionis, ut habeatur quasi panorama solutionum alicujus magni problema- 
tis. Sed in ipsa philosophia uti debemus methodo analytico-synthetica ei 
propprtionata ; in theologia autem argumentis primo ex auctoritate sacrae 
Scripturae aut divinae Traditionis, aut etiam Sanctorum Patrum, secundo 
argumentis ex ratione, non negligendo, ut patet, historiam problematum 
eorumque solutionum. 


1. Denzingbr, n. 2058. 
2. Denzingbr, n. 1701. 

2. — De fundamento methodi sancti Thomae 
apud Aristotelem. 


Si autem ipsa sancti Thomae opera consideramus, videbimus quod 
Doctor communis Ecclesiae historiam non despexit sicut postea Cartesius, 
sed, prout erat suo tempore possibile, usus est historia doctrinarum, 
assumens quidquid verum inveniebat tum in philosophis antiquis, praeser- 
tim in Aristotele, tum in Patribus aliisque Doctoribus Ecclesiae. Immo 
saepe et cum summa perspicacitate utitur historia errorum, in modo 
conficiendi objectiones, prout ipsa- Providentia errores permittit ut melius 
elucescat veritas, sicut permittit mala fieri ut majora bona eveniant. 

Si structuram generalem articulorum sancti Thomae considerare 
volumus, in ea applicationem valde scientificam videbimus methodi, de 
qua prius longe tractaverat ipse Angelicus in Commentario in Posteriora 
Analytica Aristotelis, ubi est sermo de venatione definitionis realis, per 
divisionem generis et inductivam ac comparativam inquisitionem diffe- 
rentiae specificae, et ubi agitur etiam de demonstratione sive a priori, 
sive a posteriori et speciatim de medio demonstrativo. 

Dum quidam hodie dicunt : architectura Summae Theologicae est 
factitia, sicut ea quae in syncretismo eclectico heterogenea elementa 
mechanice et quasi per accidens conjungit, notant non solum omnes 
Angelici commentatores sed plerique hodierni historici, ut verbi gratia 
Rmus Dnus M. Grabmanni : Summam Theologicam esse a principio ad 
finem totum organicum. Ordinatio enim trium partium, continens triginta 
octo tractatus, tria millia circiter articulorum, et quasi decem millia 
objectionum, cum summa arte architectonica constituitur, secundum 
divisiones non accidentales sed in ipsa rerum natura fundatas. Et non 
obstante tanta quaestionum complexitate, totum aedificium doctrinale, 
ut dictum est, simplex in sua magnitudine remanet, sicut Aegypti pyra- 
mides aut sicut gothicae ecclesiae cathédrales, qtiarum nequidem unum 
columen mutari potest quin destruatur perfectissima aedificii harmonia, 
— Sed quodnam est fundamentum methodi hujusce doctrinalis constru- 
ctionis ? 

Ad hanc architecturam profundius considerandam, animadvertendum 
est quomodo generaliter conficiuntur articuli secundum technicam exposi- 
tionis scholasticae, quam servat sanctus Thomas, dum didactice procedit, 
scilicet in Summa Theologica et in Quaestionibus disputatis, quamvis ab ea 
sese liberet in Opusculis et in Summa Contra Gentes, ubi saepe juxtaponit 
argumenta a lectore eligibilia, non explicite distinguendo directa ab 
indirectis, aut ea quae sunt ex propriis principiis ab his quae sunt ex 
communibus. 

Haec ars seu technica, quae quibusdam videtur nimis conventionalis,i. 


i. Saint Thomas d'Aquin. trad, franç., p. al. 

revera normali progressui intellectus respondet in investigatione philo- 
sophica aut theologica veritatis. Ad quid enim ponuntur semper initio 
articuli Summae Theologicae tres objectiones sub hac formula : « Videtur 
quod non »? Ad quid in Quaestionibus disputatis saepe incipit articulus 
per decem objectiones contra unam partem contradictionis et decem aut 
duodecim contra alteram? 

Quibusdam videtur, has objectiones potius post veritatis demonstra- 
tionem ponendas esse. E contrario secundum methodum Aristotelis et 
quasi omnium doctorum, initio exponendus est status quaestionis et punctus 
formalis difficultatis solvendae, circa quem versatur proprie dubium metho- 
dicum, de quo locutus est Stagyrites multo ante Cartesium, et sapientius 
quidem, non dubitando scilicet de reali valore primorum rationis principio- 
rum, sed objectiones scepticorum solvendo (cf. l. IV Metaphysicorum). 

Necessitas hujusce dubii methodici optime ostenditur a Sancto Thoma 
in Commento in i. I11 Metaphysicae, c. I, lect. 1 : Dixerat enim Aristoteles 
ibidem : « Necesse est ad quaesitam scientiam nos aggredi primum de 
quibus dubitare primum oportet... Prius examinanda est difficultas, ómopio, 
solvenda... » Circa hoc Angelicus ait : « Sicut ille qui vult solvere vinculum 
corporale, oportet quod prius inspiciat vincülum et modum ligationis, ita 
ille qui vult solvere dubitationem, oportet quod prius speculetur omnes 
difficultates et earum causas... Illi qui volunt inquirere veritatem non 
considerando prius dubitationem, assimilantur illis qui nesciunt quo 
vadant, .. unde non possunt directe ire, nisi forte a casu... nec possunt 
scire quando inveniunt veritatem quaesitam, et quando non... Sicut in 
judiciis nullus potest judicare nisi audiat rationes utriusque partis, ita 
necesse est eum, qui debet audire philosophiam, melius se habere in judi- 
cando si audierit omnes rationes quasi adversariorum dubitantium... 
Propter has rationes consuetudo Aristotelis fuit fere in omnibus libris suis, 
ut inquisitioni veritatis vel determinationi praemitteret dubitationes emer- 
gentes ». In hoc apparet spiritus criticus philosophi, nec est quid parum 
bene cognoscere difficultatem solvendam. Ita procedendum est saltem pro 
magnis et fundamentalibus quaestionibus, alioquin vera difficultas proble- 
matis quandoque ignoratur fere usque ad ultima verba thesis, aut nonnisi 
obiter tangitur in fine, in ultima objectione. 

Status autem et difficultas quaestionis solvendae manifestantur ex 
oppositione solutionum quae jam ab antecessoribus datae sunt, seu ex 
oppositione argumentorum pro et contra. Ita procedebat Aristoteles, et 
pariter sanctus Thomas praesertim in Quaestionibus disputatis, in quibus 
initio exponitur oppositio, ut ita dicam, inter thesirn et antithesim, ante- 
quam mens, plene difficultatem solvendam cognoscens, ad synthesim 
superiorem ascendat. Et haec est pars veritatis contenta in methodo 
hegeliana, sed ab Hegelio adulterata. Sic auditores non sistunt in accidenta- 
libus difficultatibus nec ponunt inutiles quaestiones, quae mentem distra- 
hunt, sed bene punctum formalem difficultatis jarn ab initio attingunt. 
Ita construendae sunt theses ad mentem Angelici et proptera initio ipse 
eas enuntiat modo interrogativo : « Utrum »... non vero modo indicativo ; 

nam plena solutio non invenietur nisi in fine, et saepe indiget multis 
propositionibus ut bene exprimatur. 

In Summa Theologica, quia brevius procedit Sanctus Thomas quam 
in Quaestionibus disputatis, sunt solum tres objectiones principales, 
quandoque speciosissimae, et, in oppositum, argumentum sed contra, quod 
plerumque est argumentum ex auctoritate. Sanctus Thomas haec auctori- 
tatis argumenta in Summa Theologica non evolvit, sed unum tantum affert, 
quandoque brevissimum, quia praesupponit ea quae dixerat in Commen- 
tariis suis circa Sacram Scripturam, speciatim in Evangelia et Epistolas, 
nec non in Catena aurea. Manifestum est quod hodie haec auctoritatis 
argumenta, praesertim in re dogmatica, evolvi debent, ut explicite et clare 
cognoscatur quidquid declaratum est ab Ecclesia tanquam a proxima fidei 
regula, et quonam fundamento in Scriptura et Traditione. 

Corpus vero articuli diversimode constituitur secundum diversas 
quaestiones solvendas. Ut autem exponit Angelicus in suo Commento in 
librum II Posteriorum Analyticorum, c. 1, lect. 1, quaestiones scientificae 
sunt quatuor, scilicet 1) an res sit, v. g. an Deus sit ; 2) quid sit; 3) an sit 
talis, v. g. an Deus sit liber ; 4) -propter quid sil talis, v. g. propter quid 
seu quare Deus sit liber. Hae quatuor quaestiones sunt evidenter diversae, 
non obstante identitate formulae classicae in Summa Theologica : « Utrum 
hoc sit etc... » 

Quaestio an res sit praesupponit quid nominis seu definitionem nomi- 
nalem id est vulgarem rei et ducit ad quaestionem quid sit, sicut tertia 
quaestio an res sit talis ducit ad quartam : propter quid, sit talis. In his 
omnibus, ut ibidem ait Aristoteles, praesertim considerandum est medium 
demonstrativum. 

Quando corpus articuli respondet ad quaestionem an res sit, v. g. 
an Deus sit, tunc, ut ait ipse Angelicus Ia q. 2, a. 2, ad 2, « necesse est 
accipere pro medio quid significet nomen » v. g. hoc nomen Deus. Id est : 
Deus significat primam causam incausatam ; atqui prima causa incausata 
exsistit, nam omne quod fit habet causam et non est processus in infinitum 
il causis per se subordinatis. Ergo Deus exsistit. 

Praesertim attente considerandum est quomodo sanctus Thomas 
respondet quaestionibus quid sit et propter quid. 


3. — De venatione inductiva definitionum. 


Quando autem, ponitur quaestio quid sit, v. g. quid sit anima humana, 
juid sit caritas vel fides, agitur de venatione definitionis realis secundum 
leges statutas in 1. II Posteriorum Analyticorum, c. VIII, lect. 7» et 8a, 
ubi ostenditur quod significatum definitionis non potest demonstrari, nisi 
de eadem re sint duae definitiones, quarum una per causam finalem aut 
efficientem contineat rationem propter quam alterius, scilicet definitionis 
essentialis ; sic definitur circuitus circuli : figura cujus omnia puncta aeque 

distant a centro, quia generatur per revolutionem alienjus lineae rectae 
circa unum ex suis terminis. Sed, his casibus exceptis, definitio nequit 
demonstrari, nec a posteriori sicut exsistentia causae ex effectibus, nec 
a priori sicut proprietas deducenda ; definitio enim rei est ipsum medium 
ad demonstrandas proprietates, nec datur processus in infinitum. Si vero 
demonstrari nequit definitio realis, inquirenda est incipiendo a definitione 
nominali seu vulgari, quae determinat solum de quanam re est sermo. 
Transitus autem a definitione nominali ad realem et essentialem fit, ut 
ostenditur in eodem Ebro II Posteriorum Analyticorum, c. XII, lect. 13-16, 
per divisionem progressivam generis supremi usque ad genus infimum, 
et per ascendentem inductionem differentiae specificae, ex comparatione 
rerum similium et dissimiliuml. Haec methodus inveniendi veras defini- 
tiones reales et essentiales optime servatur a sancto Thoma. Dum plures 
auctores moderni, statim ab initio, proponunt definitiones quandoque 
valde complexas, quasi per revelationem acceptas, non dicendo quomodo 
ad eas pervenerunt, saepe sanctus Thomas initio cujuslibet tractatus 
inquirit per plures articulos definitionem rei de qua est sermo, v. g. defini- 
tionem caritatis, ut est amicitia inter Deum et hominem ac virtus specialis 
et altissima, definitionem quatuor specierum justitiae, nempe aequitatis, 
justitiae legalis, justitiae distributivae, justitiae commutativae, definitio- 
nem prudentiae etc. In his articulis non inquirendum est medium demon- 
strativum, nam venatio definitionis non est demonstratio, sed in hac 
inductiva inquisitione saepe sanctus Doctor optimas observationes affert, 
ut notavit v. g. in rebus socialibus R. D. Simon Deploige : Le Conflit 
de la Morale et de la Sociologie, 1913, p. 272 sq. Sic paulatim fit transitus 
a ratione naturali seu a sensu communi omnium hominum ad rationem 
philosophicami. 

Haec venatio definitionis est magni momenti, ut patet, nam omnes 
demonstrationes proprietatum alicujus rei in ejus definitione fundantur, 
item divisio per se alicujus totius ejus definitione innititur, immo ex 
notionibus primariis recte statutis et inter se connexis habentur principia 
universalia, quae in ordine metaphysico sunt absque ulla exceptione vera.. 
Sic v. g. sanctus Thomas profunde determinat distinctionem inter volun- 
tatem antecedentem et voluntatem consequentem ex ipsa definitione volun- 
tatis, cujus objectum est bonum, quod est formaliter non in mente sed 


1. Sic Aristoteles pervenit ad definitionem motus secundum habitudinem ad ens 
et ad divisionem entis per potentiam et actum ; sic motus St intelligibilis secundum 
resolutionem ad ens, quod est objectum intellectus ; dum e contra postea Cartesius 
(Principes, IL, 25) definit motum per respectum ad quietem, seu ad cessationem ipsius, 
ex quo nulla intelligibilitas philosophica motus habetur. — Eadem methodo Aristoteles 
definivit animam, facultates, sapientiam, scientiam, prudentiam, artem, varias vir- 
tutes etc. 

2. In rebus fidei in hoc transitu consistit progressus dogmaticus, scilicet a notione 
confusa ad distinctam, v. g. a notione confusissima animae humanae ad hanc : anima 
humana est corporis forma vere per se et essentialiter. Jn hoc enuntiatur animae non 
proprietas sed definitio prius confuse cognita. Si vero ex definitione hominis demon- 
stratur quod homo est liber, tunc enuntiatur proprietas ejus naturae intellectualis 
et est nova veritas distincta a definitione hominis. Saepe autem major labor requiritur 
ad venationem rectae definitionis quam ad deducendas ex ea proprietates rei. 


DE METHODO SANCTI THOMAE 21 


in ipsis rebus. Dicit (Ia q. 19, a. 6, ad 1) : « Voluntas comparatur ad res 
secundum quod in seipsis sunt ; in seipsis autem sunt in particulari (hic 
et nunc). Unde simpliciter volumus aliquid, secundum quod volumus illud 
consideratis omnibus circumstantiis particularibus, quod est consequenter 
velle ». Per oppositum, ut ibidem dicitur, aliquod bonum antecedenter 
volumus, dum illud volumus non consideratis omnibus circumstantiis 
particularibus, sed prout absolute in se bonum est ; et hoc est secundum 
quid velle, et non simpliciter. Ex quibus definitionibus sic statutis, sanctus 
Thomas ibidem hoc universalissimum principium eruit : « Et sic patet quod, 
quidquid Deus simpliciter vult, fit ; licet illud quod antecedenter vult, non fiat ». 
Haec autem duplex propositio virtualiter continet totam doctrinam sancti 
Thomae circa gratiam efficacem. Si enim praedictae definitiones voluntatis 
consequentis et voluntatis antecedentis valorem metaphysicum habent, 
pariter principium in eis fundatum. Tunc nullum bonum etiam minimum 
et facillimum hic et nunc evenit ex sola voluntate Dei antecedenti,'seu 
absque decreto voluntatis consequentis, cujus causalitas infallibilis est, 
quamvis libertatem humanam optime servet : « Quidquid Deus simpliciter 
vult, fit ; licet illud quod antecedenter vult, non fiat ». Si aliquod bonum 
etiam facillimum hic et nunc eveniret absque tali decreto voluntatis 
consequentis, principium enunciatum a sancto Thoma non esset amplius 
metaphysice verum, et tota ejus doctrina de praescientia et de voluntate 
Dei consequenti rueret ipso facto. Non habens valorem metaphysicum, 
nullum amplius haberet, ac si diceretur : actus salutares ut in pluribus 
non fiunt, nisi fuerint a Deo consequenter voliti, vel ordinator universalis 
non omnia bona sed pleraque solum ordinavit. Haec doctrina nullius valoris 
esset in ordine philosophico vel theologico. Principia autem in isto ordine 
formulata non sunt metaphysice et universalissime seu absque omni 
exceptione vera, nisi in debita seu recta definitione subjecti fundentur. 
In hoc apparet momentum venationis definitionum realium. 


4. — De medio demonstrativo. 


Ab articulis autem in quibus methodice inquiritur definitio realis 
alicujus rei, distinguendi sunt et aliter explicandi sunt articuli, in quibus 
sanctus Thomas solvit quaestionem an res sit talis et saepe per modum 
unius quaestionem propter quid sit talis; v. g. utrum anima humana sit 
incorruptibilis (id est an et propter quid sit incorruptibilis), utrum homo 
sit liber, utrum fides sit certissima, utrum solius Dei sit creare, an et 
propter quid passio Christi causaverit nostram salutem per modum 
meriti, etc. Tunc enim, ad solutionem quaestionis propter quid, agitur 
de vera demonstratione et quidem a priori, nec solum ex communibus 
principiis sed ex propriis. Unde in his ultimis articulis proprie demonstra- 
tivis sive ex sola ratione, sive ex fide et ratione, inquirendum est praesertim 
medium demonstrativum, quod est quasi clavis aurea articuli. 

Titulus articuli dat duos terminos ipsius conclusionis, scii. minorem 
terminum et majorem ; assignandus est terminus medius, quo alii duo uniri 
possunt in conclusione scientifica, quae assignat « rationem ob quam res 
est et non potest aliter se habere ». Est ipsa aristotelica definitio scientiae 

Quandoque autem sanctus Thomas in compositione corporis horum 
articulorum incipit a majore et per minorem descendit ad conclusionem, 
ita ut facile sit ponere argumentum in forma ut medium demonstrativum 
appareat. V. g. Ia q. 75, a. 6 : Utrum anima humana sit incorruptibilis : 
Omnis forma simplex et subsistens est omnino incorruptibilis. Atqui anima 
humana est forma simplex et subsistens. Ergo... — Item Ia q. 45, a. 5 : 
Utrum solius Dei sit creare : Oportet universalissimum effectum in universa- 
lissimam et supremam causam, id est in Deum, reducere. Atqui ipsum esse, 
quod absolute producitur in creatione, est universalissimus effectus inter 
omnes. Ergo producere esse absolute, non in quantum est hoc vel tale, 
seu creare, soli Deo pertinet. 

Saepe etiam sanctus Thomas incipit a minore, cujus subjectum jam 
datur in titulo et erit subjectum conclusionis. Sic per minorem ascendit 
a subjecto tituli ad medium demonstrativum. Postea enuntiat majorem, 
cujus subjectum est idem medius terminus et cujus praedicatum est 
magnus tituli terminus, conjungendus in conclusione cum minori termino. 
Sic saepe processus articuli est per minorem ascensus ad medium demon- 
strativum, et descensus per majorem ad conclusionem. Verbi gratia, Is Hae 
q. 2, a. 8 : utrum beatitudo hominis consistat in aliquo bono creato. 
Respondet enuntiando primo minorem : beatitudo est bonum perfectum 
totaliter quietans appetitum rationalem a bono universali specificatum. 
Atqui bonum perfectum totaliter quietans appetitum rationalem a bono 
universali specificatum nequit esse limitatum seu creatum. Ergo beatitudo 
hominis non potest consistere in aliquo bono creato. 

Si volumus argumentum ponere in forma, major prius enuntianda est. 
Et generaliter, conservando ipsas sancti Thomae propositiones, reduci 
potest argumentum ad formam classicam. Melius est autem proprios 
terminos Doctoris servare, quam eos mutare ad nimium formalismum 
logicum sequendum. Denique defendenda est major vel minor contra 
sancti Thomae adversarios, qui eas impugnaverunt. 

In explicatione corporis articuli attente igitur inquirendum est medium 
demonstrativum, aut si sunt plura media subordinata, in principali, ut 
patet, sistere oportet. Ratio est quia, ut saepe notat sanctus Thomas, 
« materialiter scita sunt conclusiones ; formalis vero ratio sciendi sunt media 
demonstrationis, per quae conclusiones cognoscuntur ». IIa Iae q. 1, a. 1 c. 
Sic cognoscitur formaliter propter quid hoc sit tale, v. g. homo sit liber : 
quia cognoscit bonum universale habet indifferentiam dominatricem circa 
bonum particulare ; vel propter quid homo sit socialis, quia ad suum agere 
specificum, scii, ad cognoscenda quae sunt sibi necessaria, ejus infima 
intelligentia indiget concursu aliorum etc. 


l. Fosi Anal., l. I c. 2. 

Sic medium formale seu Wproximum est unicum, est definitio essentialis 
rei pro prima proprietate deducenda, prima proprietas pro secunda sub- 
ordinata et sic deinceps. Attamen aliquid jam demonstratum directe et 
ex propriis per causam formalem, adhuc demonstrari potest aliter v. g. per 
propriam causam finalem, aut etiam ex communibus principiis, aut indirecte 
sive per signum sive per absurdum. Sic sanctus Thomas in libris Contra 
Gentes affert pro eadem conclusione haec varia argumenta directa aut 
indirecta, eaque juxtaponit non assignando rationem propter quam sunt 
sex, aut decem. In Summa Theologica vero et in Quaestionibus disputatis 
est generaliter unicum argumentum directum, formale et ex propriis, 
afferens medium formale proximum, aut si sanctus Doctor dat duo vel tria 
argumenta assignat rationem scientificam quare et quomodo dupliciter vel 
tripliciter argumentatur. 

In luce igitur ponendum est medium demonstrativum, quod in 
syllogismo primae figurae est subjectum majoris et praedicatum minoris 
[sub prae), et scimus quod modi aliarum figurarum ad modos hujusce 
primae figurae reduci possunt. 

Tunc medium istud sic in luce positum apparet ut lapis adamantinus 
articuli, insertus syllogismo, sicut margarita pretiosa in anulo. Sic w/iwiMr 
logica non quidem propter seipsam, sed ut manuductione ad intuitionem 
medii seu principii, in quo consideranda est veritas conclusionis, aut 
saltem principalis conclusionis, si plures sunt in articulo ut non raro accidit. 
Hoc autem labore adimpleto, ad commendandum memoriae id quod 
principale est in articulo, sufficit medium in mente retinere. Rursus posita 
eadem quaestione, in ipsa dantur minor terminus et major ; proinde ad 
responsionem sufficit enuntiare medium demonstrativum ut rursus habea- 
tur conclusionis demonstratio ; v. g. utrum anima humana sit incorrupti- 
bilis. Sufficit respondere : Omnis forma simplex et subsistens, etc. ergo. 

Si ita attente consideratur medium demonstrativum articuli, clarior 
postea apparet, absque forma syllogistica, solutio objectionum, quae jam 
initio articuli positae sunt. Revera enim ad eas solvendas sanctus Thomas 
projicit lumen medii demonstrativi, et sub isto lumine facile invenitur et 
intelligitur distinctio facienda. 

Postea utiliter proponi possunt, ut saepe faciunt Salmanticenses, 
dubia quae remanere possunt et corollaria. 

Positio sancti Thomae, si recte intelligitur, apparet ut justum medium 
et culmen inter ac supra duo extrema ad invicem opposita, inter empirismum 
nominalistarum, qui quamdam objectivitatem experientiae servat, sed sine 
necessitate et universalitate scientiae, et idealismum conceptualistarum seu 
subjectivistarum, qui quamdam necessitatem et universalitatem scientiae 
servat, sed sine valere ontologico, id est sine vera objectivitate. 

Sic modus procedendi sancti Thomae ad constructionem suorum arti- 
culorum est multo magis secundum naturalem progressum mentis in 
inquisitione veritatis, quam modus quo usi sunt plures scholastici posteriores, 
qui initio multiplicant praenotamina, circa ea quae jam supra explicata 
sunt nec rursus explicar indigent ; saepe etiam haec varia praenotamina 

quasi materialiter juxtaponunt, relationem essentialem eorum non osten- 
dendo, ac deinde brevissime proponunt argumentum, ita ut non bene 
appareat medium demonstrativum, et quandoque plura argumenta juxta- 
posita proponunt, non satis distinguendo argumentum directum, formale 
et ex propriis ab aliis vel ex communibus, vel indirectis. Haec posterior 
methodus est potius mechanica, dum methodus sancti Thomae est organica, 
et secundum naturalem mentis processum. 

Momentum medii demonstrativi denique apparet ex legibus servandis 
in circulis seu disputationibus scholasticis. Objiciens enim, juxta has regulas, 
cum vera strategia, ad evertendam conclusionem debet progressive per 
ires objectiones in instantia impugnare ipsum medium demonstrativum, 
quod est quasi culmen articuli defendendi et quasi arx defendentis. Defen- 
dens autem in hac arce positus debet projicere contra objicientem lucem 
medii sub forma luminosae distinctionis non per accidens sed per se et vere 
ad rem. Sic post circulum bené ordinatum, quod satis difficile est, veritas 
articuli veluti cribrata et exuta omnibus difficultatibus magis magisque 

;elucet, confirmatur nempe per hanc austeram criticam, quae est sicut 
acidum omnia metalla corripiens, auro tamen excepto. 


5. — De perfecta unione analysis et synthesis 
apud Angelicum. 


Secundum hunc modum, sanctus Thomas optime servavit regulas 
methodi in genere, scilicet semper a notioribus incipit ; gradatimque et non 
per saltum procedit ; nunquam ad conclusiones remotiores pervenit, quin 
prius cum certitudine cognoscantur conclusiones immediatae. Sic nexus 
earum clare perspicitur et omnes conclusiones corpus doctrinale vere 
organicum efformant. 

Item perfecte applicavit regulas methodi analyticae in ordine inventionis, 
praesertim in divisione per se et non per accidens subjecti complexi 
considerandi, usque dum perveniat ad transcendentales notiones et prima 
principia, ita ut, partibus diligentissime consideratis, judicium de toto recte 
feratur. Item optime usus est methodo analytica in inductiva ac compara- 
tiva inquisitione differentiae specificae rei ad inveniendas distinctas defini- 
tiones reales in nominalibus confuse contentas. 

Non minus perfecte usus est ad docendum methodo synthetica tum 
in quaestionibus proponendis, tum in modo eas solvendi. In proponendis 
enim quaestionibus semper incipit ab universalioribus et ad minus universa- 
lia progressive descendit, ab essentia ad proprietates, a causis ad effectus. 
Item in solvendis quaestionibus semper exordium sumit a principiis vel 
revelatis, vel per se notis, vel experimento habitis et a definitione rei de qua 
est quaestio ; nec a principiis certis recedit propter mysterii obscuritatem 
ad quam perducunt haec principia, ut accidit in quaestionibus de 
gratia et libero arbitrio. Unde possumus dicere : id quod verum est in 

regulis methodi a Cartesio formulatis, jam optime cognovit Angelicus. 

Sic Summa Theologica est splendidissimum exemplum hujusce methodi 
syntheticae, in ordinanda scientia theologica : Primo de Dei exsistentia et 
natura, deinde de ejus attributis, tertio de tribus Personis, quarto de 
actionibus Dei ad extra disserit et sic de caeteris. In hac ordinatione 
sanctus Thomas valde superat, ut patet, Magistrum Sententiarum, qui de 
theologia morali quasi obiter tantum tractabat, agendo de fide, spe et 
caritate, occasione hujusce quaestionis : Si Christus habuit fidem, spem 
et caritatem, III, d. 23, et tractando de peccato in genere occasione quae- 
stionis de peccato originali II, d. 35, sq. 

Denique et praesertim notandum est quod Angelicus egregie conjunxit 
analysim et synthesim, -prout terminus analysis ascenderitis ad principia et 
ad causas est principium synthesis descendentis. Analysis enim, post philo- 
sophiam naturalem in ontologia, ascendit ad notiones entis analogi, actus 
et potentiae, nec non ad prima principia universalia rationis et entis, quae 
totam synthesim metaphysicae generalis illuminant. Postea mens in theo- 
logia naturali ascendit ad Actum purum, ad Ens supremum, in ultiraa 
analysi requisitum, cujus vera notio est quasi sol totius synthesis univer- 
salis, seu cognitionis omnium entium in quantum sunt ential. 

Nullo modo apud sanctum Thomam invenitur hic methodi a priori 
abusus qui, ut apparet apud Spinozam, via mathematismi excludit consi- 
derationem causae efficientis et causae finalis, ac proinde ad rationalismum 
et pantheismum ducit, ac si omnia more geometrico deduci possent ex 
natura Deil. Per viam inventionis et analysis ascendit sanctus Thomas sub 
lumine primorum rationis principiorum a rebus sensibilibus et a certissimis 
factis experientiae ad supremam et universalissimam causam quae, cum 
sit infinite perfecta et nullo modo creaturis indigeat, omnia liberrime 
creavit (Is q. ig, a. 3). Deinde per viam synthesis sanctus Doctor de omnibus 
ex alto judicat, ut ipse dicit Ia q. 79, a. 9 : « In via vero judicii, per aeterna 
jam cognita de temporalibus judicamus, et secundum rationes aeternorum 
temporalia disponimus ». Secundum hanc unionem analysis et synthesis, 
apud Angelicum, ut ostendit P. dei Prado3, suprema veritas philosophiae 
christianae, quae est terminus viae analyticae seu viae inventionis ascen- 
dentis et principium viae syntheticae judicii, est ista : Deus est ipsum esse 
subsistens, Ego sum qui sum ; aliis verbis : in solo Deo essentia et esse sunt 
idem (la q, 3, a. 4). Haec est clavis aurea totius aedificii, ab Angelico tali 
profunditate et firmitate principiorum constructi, ut teste Leone XIII 
in Encyclica Aeterni Patris, nemo melius fecit. Vitans simul nominalismum, 
qui objectivitatem metaphysicae negat eamque ad logicam reducit, et 
immoderatum Platonis realismum, qui immerito existimat universale exsi- 
stere formaliter a parte rei, sanctus Thomas optime distinxit logicam et 


1. Cf. S. Thomas in 1. II Post. Analyt., lect. XX et 1. I, lect. XXIII et sqq. ; 
in Metaphys., 1. I, lect. 1 et sqq. : 1. IX, lect. 5 ; Ta Il q. 112, a. 5; Ia IIac q. 9, a. 2; 
WContra Gentes, 1. I, c. 3 et 9. 

2. Cf. Leo Michel, O. P., Le Système de Spinoza an pomt de vue de la logique 
formelle (Revue Thomiste, janvier 1898). 

3. De Veritate fundamentali philosophiae christiniae. Fribourg, Suisse, 1911. 

metaphysicam, ens rationis et ens reale (Il q. 85, a. 2, ad 2) ac perfecte 
ostendit quod, ante considerationem mentis nostrae, essentia cujuslibet 
entis finiti non est suum esse, et quod proinde in solo Deo essentia et esse 
sunt idem (Ia q. 3, a. 4). Hoc est culmen quinque viarum ad probandam 
Dei exsistentiam, est terminus viae inventionis ascendentis et principium 
viae syntheticae judicii ex altissima causa. 

Quo magis per annos studuimus huic Summae Theologicae, eo magis 
pulchritudinem ejus structurae vidimus. Expositiones et demonstrationes 
sunt simplices et clarae, praesertim si comparantur commentariis in 
Sententias Petri Lombardi ; superfluae quaestiones vitantur ut sibi propo- 
suerat Angelicus in Prologo ; item in quantum possibile est removentur 
repetitiones, quia semper tractantur res in genere antequam in speciali 
et non indiget sanctus Thomas lectorem suum remittere ad ea quae sunt 
infra dicenda. In hac simplicitate et claritate Angelicus valde superat, ut 
patet, non solum antecessores, sed etiam Scotum et Suarezium. 

Perfectio ejus aedificii magna ex parte venit ex summa arte qua 
conficiuntur divisiones sive tractatuum, sive quaestionum, sive articulorum 
aut argumentorum, divisiones nempe non per accidens sed per se, secundum 
rationem formalem totius dividendi et per membra ad invicem vere 
opposita, ita ut sint divisiones adaequatae, cum subordinatis subdivisioni- 
bus, discrete tamen et non ad minutissima descendendo. Sic paulatim 
pervenit lumen principiorum usque ad ultimas conclusiones adhuc tamen 
universales, nam ad singulare non descendit scientia speculativa, quae sic 
ab ipsa experientia et a prudentia essentialiter distinguitur. 


6. — Doctrina Sancti Thomae 
ex plenitudine contemplationis procedit. 


His omnibus in fine addendum est quod Angelicus nunquam metho- 
dum propter ipsam dilexit, sed propter veritatem inveniendam et traden- 
dam, praesertim propter veritatem divinam ad quam maxime attendit. 
E contrario, sicut plures venatores magis actionem venandi quam praedam 
diligunt, quidam magis prae oculis videntur habere modum veritatem 
demonstrandi, quam veritatem ipsam jam inventam, etiam quando de 
altissimis tractant, v. g. de valore infinito meritorum Christi aut de proces- 
sionibus divinis. Haec est deformatio professionalis, quando theologus non 
est satis contemplativus ; tunc nimis discurrit et nimis ipsum discursum 
considerat. 

Attamen hora studii attente consideranda est debita methodus, qua 
paulatim, habitu crescente, quasi inconscienter utimur, sicut pro musico 
accidit in usu citharae vel harpae. Sic progressive usus magis magisque 
facilis debitae methodi ad rectam cognitionem diversarum partium philo- 
sophiae et theologiae disponit et eo ipso ad veritatis contemplationem, 
ex qua fluit viva doctrina illuminans mentis oculos et corda. Angelicus 

dicit quod doctrina et praedicatio debent « cx plenitudine contemplationis 
procedere » IJa Ilae q. 188, a. 6. Ita erat dum docebat ipse. Sicut illi soli 
musici bene sua methodo utuntur, qui sub quadam inspiratione plene 
penetrant animam symphoniae canendae, ita sanctus Thomas quasi ex 
alto methodo scientifica utebatur, sub luce fidei vivae ac donis Spiritus 
sancti illustratae, quae lux omnia systemata et omnem scientiam studio 
humano acquisitam absolute transcendit. Sic solum sub isto supernatural! 
lumine theologia ad suum finem pervenit, et tunc in ea verificantur Concilii 
Vaticani verba : « Ratio quidem fide illustrata, cum sedulo, pie et sobrie 
quaerit, aliquam Deo dante mysteriorum intelligentiam eamque fructuo- 
sissimam assequitur... nunquam tamen idonea redditur ad ea perspicienda 
instar veritatum, quae proprium ipsius objectum constituunt ». In hac 
namque mortali vita « peregrinamur a Domino : per fidem enim ambulamus 
et non per speciem ». 

Ideoque sanctus Thomas, antequam, dictaret, scriberet aut praedicaret, 
hanc orationem dicebat : « Creator ineffabilis, qui de thesauris sapientiae 
tuae tres Angelorum hierarchias designasti... atque universi partes elegan- 
tissime disposuisti; tu, inquam, qui verus fons luminis et sapientiae 
diceris, atque supereminens principium : infundere digneris super intel- 
lectus mei tenebras tuae radium claritatis, duplices, in quibus natus sum, 
a me removens tenebras, peccatum scilicet et ignorantiam. Tu, qui linguas 
infantium facis disertas, linguam meam erudias, atque in labiis meis 
gratiam tuae benedictionis infunde. Da mihi intelligendi acumen, retinendi 
capacitatem, addiscendi modum et facilitatem, interpretandi subtilitatem, 
loquendi gratiam copiosam ; ingressum instruas, progressum dirigas, egres- 
sum compleas : Tu qui es verus Deus et homo, qui vivis et regnas in saecula 
saeculorum. Arnen. » 

Exaudita est haec oratio; in operibus enim sancti Doctoris supra 
logicam methodum apparet lumen donorum Spiritus Sancti nec non gratia 
gratis data « sermonis sapientiae », ut dicitur in encyclica S. S. Pii XI 


Studiorum díicem. Propterea in aliquo responsorio Officii Festi sancti 
Thomae legitur : 


Stylus brevis, grata jacundia, 
celsa, clara, firma sententia. 


Celsa, quia exprimit cognitionem ex altissimis causis ; clara, quia 
radicem quaestionis illuminat per summa principia ; firma, quia « assignat 
causam ob quam res est et non potest aliter se habere », secundum ipsam 
aristotelicam definitionem scientiae (Post. AnaL, 1. I, c. 2). In stylo brevi 
grata facundia proveniebat ex viva et supernatural! contemplatione, qua 
cognoscebat sanctus Doctor non solum litteram sed,spiritum Sacrae 
Scripturae. Ipse enim sciebat, quod ad tractandum praesertim de rebus 
divinis, non minus necessaria est oratio et contemplatio quam scientificus 
labor, et, quando difficultates inveniebat, orationem suam non minuebat 
ad magis laborandum, sed potius protrahebat. Hoc non minime interest 
rd renovationem spiritus studii theologici, ut studium istud sit vivum et 

debitos fructus producat. In Encyclica Studiorum ducem ubi est sermo 
de contemplatione sancti Doctoris legitur : « Quae ut desuper impetraret, 
saepe omni cibo abstinere, saepe totas comprecando vigilare noctes, 
identidem ex ingenuae pietatis impetu ad Sacramenti augusti tabernaculum 
applicare caput, assidue vero ad Jesu Crucifixi imaginem oculos animumque 
dolenter convertere, confessus familiari suo, sancto Bonaventurae, ab eo 
maxime libro se, quantum sciret, didicisse ». Christus enim dixerat ; 
4 Verba, quae ego locutus sum vobis, spiritus et vita sunt » Joan. VI, 64. 
Libri autem dant litteram, sed studium sine oratione et vita interiori non 
pervenit ad spiritum. 

Si vero consideratur lumen divinae contemplationis ex qua procedit 
haec magna synthesis sancti Thomae, quisnam dicere posset : haec doctrina 
est immoderatus intellectualismus sine realitate et vita? 

Modo quidem intellectuali, ut oportet in scientia, et non secundum 
« sentimentalismi » placita, sanctus Thomas tractat de Deo, de nostra 
natura et gratia; sed nunquam vitam nostram intellectualem separat ab 
influxu voluntatis aut etiam sensibilitatis ; optime enim ostendit mutuales 
omnium facultatum relationes. Dicit quidem (Ia q. 82, a. 3) : « Si intellectus 
et voluntas considerentur secundum se, sic intellectus eminentior invenitur... 
Objectum enim intellectus est simplicius et magis absolutum, quam 
objectum voluntatis » ; ens est prius et universalius bono ; sic intellectus 
simpliciter est altior voluntate quam dirigit. Addit tamen sanctus Doctor : 
« secundum quid autem et per comparationem ad alterum voluntas invenitur 
interdum altior intellectu... (sic) melior est amor Dei (saltem in via) quam 
Dei cognitio »; nam intellectus trahit ad se rem intellectam etiam sibi 
superiorem, dum ad eam trahitur voluntas.' Sic caritas est altissima omnium 
virtutum (IIa IIae q. 23, a. 6) et sanctus Thomas in Matthaeum, VII, 26 
dicit : « Quidam audiunt ut sciant, et hi aedificant super intellectum 
(tantum et non super caritatem), et haec est aedificatio super arenam ». 

Haec doctrina non est quidem immoderatus intellectualismus ; sed 
de his omnibus non oratorio modo loquitur sanctus Thomas, scientifice 
vero, ut ad scopum suum oportet, ad inquisitionem nempe non. pulchritu- 
dinis delectantis ut in arte poetica, sed veritatis, sine qua nulla datur vera 
bonitas, nec vera pulchritudo. 

In scientia proprie dicta abstrahit quidem sanctus Thomas a singulari, 
prout nihil « scibile » est nisi per modum abstractionis a materia singulari ; 
affirmat quidem : « cognitio singularium non pertinet ad perfectionem animae 
intellectivae secundum cognitionem speculativam », sed statim addit : « per- 
tinet tamen ad perfectionem ejus secundum cognitionem practicam 
scilicet prudentiae et doni consilii; pertinet etiam ad experientiam sive 
externam, sive internam, quam certo non despexit Angelicus. Immo asserit 
quod justus potest habere per donum sapientiae « cognitionem quasi 
experimentalem »1 Dei in seipso habitantis et salutis mysteriorum, secun- 


1. M» q. XI, a. i, ad 3. 
2. I dist. 14, q. 2, a. 2, ad 3 ; I* q. 43, a. 3; II» II»- q. 45, a, i. 

dum illud s. Pauli Rom. VIII, 16 : « Ipse enim Spiritus Sanctus testimonium 
reddit spiritui nostro, quod sumus filii Dei »; hoc testimonium reddit 
« per effectum amoris filialis quem Deus in nobis facit! ». 

Hanc experientiam mysticam habuit sanctus Doctor in alto gradu, 
et ea influebat quidem in constructionem ejus synthesis theologicae, sed 
quasi ex alto, confortando et illustrando fidem ejus. Scientia autem proprie 
tiicta, sive philosophica sive theologica, studio acquisita, essentialiter 
distinguitur a qualibet individuali experientia etiam altissima et nonnisi 
circa universalia in praedicando, aut in essendo, aut in causando versatur. 

Universale autem in praedicando fundamentaliter est in rebus singula- 
ribus et exprimit id quod in illis est necessarium et negative aeternum, 
scilicet verum non solum hic et nunc sed semper : 1Ó Ti rjv civar, quod quid 
erat esse (Metaph., 1041, a. 27). Propterea sanctus Doctor dicit in Commen- 
tario suo in Posteriora Analytica, 1. I, lect. 37 : « Quantum ad id quod 
rationis est (seu quantum ad scientiam), universalia magis sunt entia quam 
particularia (quia, ut ibidem dicitur, sunt incorruptibilia, dum particularia 
non perdurant). Quantum vero ad naturalem subsistentiam particularia 
sunt magis entia, quae dicuntur primae et principales substantiae ». 
Sic nullo modo realitas minuitur. 

Unde merito in cognitione scientifica sanctus Thomas omnia reducit 
ad universalia principia, quae sunt fundamentales, necessariae et perpetuae 
leges non solum mentis sed entis, et entis sive naturalis sive etiam super- 
naturalis. 

Sic methodus ejus magnum remedium affert defectibus philosophiae 
modernae, in qua paulatim evanuit distinctio inter sensus internos et 
intellectum, inter naturam et gratiam, et, sublato valore ontologieO 
primorum principiorum rationis, nihil remanet firmum et stabile in ordine 
speculativo et a fortiori in ordine practice3. 

Secundum praedictam methodum constructa, Summa Theologica 
sancti Thomae, oppositos excessus rationalism! et fideismi superans, est 
opus simul vere scientificum et revelatione supernatural! semper illustra- 
tum, opus igitur vere classicum et perenne non quidem immoderati intelle- 
ctualismi, sed « sacrae theologiae » ad statum verae scientiae, non obstante 
onscuritate fidei, perductae45 ut sit nempe corpus doctrinale vere organi- 
cum, ut sit scientia vere una, subalternata scientiae Dei et beatorum, ac 

! elut quaedam impressio in nobis divinae scientiae »8, omnia considerans 
sub ratione Dei, auctoris gratiae et ultimi finis. 


1. S. Thomas, in Epist. ad Rom., VII, 16. 

2. I» q. i, a. 2, ad 2 ; IIs Uoe q. 45, a. 2. 

3. Hoc longius ostendimus in libris : « Le sens commun, la philosophie de l'étre 
ci les formules dogmatiques » — a Dieu, son existence et sa nature ». Vide etiam 
P. T. Richard, O. P., Introduction à t'élude et à l'enseignement de la scolastique. 
3« partie, c. IV, 2“ ed — Trad, italiana apud Mariétti Torino. 

4. Ia q. i a. 2. 

5. Is q. 1, a. 3. 

DE STUDH THEOLOGICI RELATIONE 
CUM VITA INTERIORI 


Saepe nimis separatur studium a vita interiori, nec satis servatur 
pulcherrima gradatio quae in Regula St Benedicti, ch. 48, invenitur : 
« lectio, cogitatio, studium, meditatio, oratio, contemplatio ». Sanctus Thomas 
qui primam suam formationem a benedictinis accepit,-.hanc mirabilem 
gradationem servavit in sua Summa Theologica ubi de vita contem- 
plativa loquitur Ha Ilae q. 180, a. 3. 

Ex nimia autem separatione studii et orationis, plures sequuntur 
defectus : poena et difficultas, quae non raro in studio invenitur, non 
amplius consideratur ut salutaris poenitentia, nec satis ad Deum ordinatur ; 
sic vehit quandoque fatigatio et fastidium absque ullo fructu religioso. 

E contrario quandoque in studio invenitur naturalis delectatio, quae 
posset ad Deum ordinari, in spiritu fidei vivae, et quae non raro remanet 
quasi mere naturalis, fere sine ullo fructu pro anima religiosa. 

Sanctus Thomas de duabus istis deviationibus loquitur in IIa Iae 
q. 166, agendo de virtute studiositatis, seu applicationis ad studium quae 
imperari debet a caritate, contra inordinatam curiositatem et contra 
pigritiam, ad studendum his quae oportet, quomodo, quando, ubi oportet, 
praesertim quonam spiritu et fine, ad ipsum Deum melius cognoscendum, 
et ad animarum salutem. 

Ad vitandos autem praedictos defectus ad invicem oppositos, bonum 
est in memoriam revocare quomodo sanctificari potest studium nostrum 
intellectuale, considerando prius id quod vita interior accipit a studio recte 
ordinato, et postea e converso id quod studium Sacrae Theologiae a vita 
interiori magis ac magis accipere potest. In unione harum duarum 
functionum nostrae vitae optime verificatur principium : « Causae ad 
invicem sunt causae, sed in diverso genere » ; adest inter eas mutua 
causalitas et prioritas, quae vere mirabilis est. 


Quid vita interior debeat studio. 


Praesertim a studio theologiae vita interior praeservatur duobus gravi- 
bus defectibus subjectivismi in pietate, et particularisme 

Subjectivismus quoad pietatem saepe vocatur hodie « sentimentalis- 
mus », est quaedam affectatio amoris, absque vero et profundo amore Dei 
et animarum. Hic defectus provenit ex hoc quod in oratione praevalet 
naturalis inclinatio sensibilitatis nostrae, secundum uniuscujusque indo- 
lem. Praevalet quaedam emotio sensibilitatis, quae quandoque quodam 
lyrismo exprimitur, sed absque solido veritatis fundamento. Hodie plures 

psychologi increduli, ut Bergson in Gallia, putant quod mysticismus etiam 
catholicus provenit ex praevalentia alicujus nobilis emotionis quae ex 
subconscientia oriretur, quaeque postea in ideis et judiciis mysticorum 
exprimeretur. Sed semper remanet dubium de veritate reali horum judicio- 
rum, quae sub pressione subconscientiae et affectus orta sunt. 

E contrario vita nostra interior debet esse in veritate divina fundata. 
Hoc quidem jam habet ab ipsa fide infusa, in auctoritatem Dei revelantis 
innixa, Sed studium recte ordinatum valde juvat ad bene cognoscendum 
id in quo proprie consistunt in se veritates fidei, independenter a subjectivis 
dispositionibus nostris. Maxime quidem juvat studium ad rectam notionem 
efformandam de perfectionibus Dei, de'ejus bonitate, amore, misericordia, 
justitia, nec non de virtutibus infusis de vera humilitate, religione, et 
caritate, absque admixtione emotionis non in veritate fundatae. Propterea 
sancta Theresia, ut ipsa ait in sua Vita ch. 13, dicit se multum accepisse 
a colloquio bonorum theologorum, ut a via veritatis in difficilibus angustiis 
non deviasset. 

Studium nostrum recte ordinatum vitam interiorem liberat, non 
solum a subjectivismo, sed etiam a particularismo, qui provenit ex nimio 
influxu quarumdam idearum alicujus temporis aut regionis, quae post 
triginta annos jam obsoletae apparebunt. Quibusdam annis elapsis prae- 
valebant ideae talis aut talis philosophi, quae jam non amplius placent ; 
ita est in omni generatione ; sunt successivae opiniones et admirationes, 
quae cum figura mundi transeunt, dum manent verba Dei, ex quibus 
justus vivere debet. 

Sic vere studium bene ordinatum conservat vitae interiori debitam 
objectivitatem super omnes sensibilitatis deviationes, et universalitatem 
fundatam in eo quod ubique et semper docet Ecclesia. Itaque magis ac 
magis videmus quod veritates altiores, profundiores et magis vitales nihil 
aliud sunt quam veritates elementares Christianismi, dummodo profunde 
scrutentur et fiant objectum quotidianae meditationis et contemplationis. 
Ita sunt veritates quae enuntiantur in Oratione dominica, item in prima 
catechismi linea : « Ad quid creatus es? Ad Deum cognoscendum, dili- 
gendum, eo serviendum et sic ad vitam aeternam obtinendam ». Ita pariter 
magis ac magis apparet veritas fundamentalis totius Christianismi : Sic 
Deus ailexit mundum ut Filium unigenitum daret. 

Est res maximi momenti ex his veritatibus profunde vivere, absque 
ulla deviatione subjectivism!, sentimentalismi et particularism! alicujus 
temporis aut regionis. In hoc autem, vita nostra interior plura accipit 
a bono studio ; et hic est optimus fructus poenitentiae quae in arduitate 
studii invenitur, ac fructus multo pretiosior quam naturalis delectatio, 
quae potest esse in intellectuali labore non satis sanctificato aut ad Deum 
ordinato. In studio diligenti a caritate imperato, excellenter verificatur 
commune effatum : si radices scientiae sunt amarae, fructus ejus dulciores 
sunt et optimi. Hic agitur non de scientia quae inflat, sed de ea quae sub 
influxu caritatis et virtutis studiositatis vere aedificat. 

Vita interior ergo a pluribus deviationibus praeservatur a studio. 

ut remaneat objectiva, et vere fundata in doctrina ubique et semper 
tradita. Sed est e converso influxus vitae interioris in Sacrae Theologiae 
studium. 


Quid stadium theologiae vitae interiori deheat. 


Non raro studium istud sine vita remanet, sive in parte positiva, sive 
in parte speculativa et abstracta. Quandoque in eo deest altus spiritus et 
influxus virtutum theologicarum et donorum intellectus ac sapientiae. 
Proinde sapientia theologica non satis est quandoque haec « sapida scientia » 
de qua loquitur sanctus Thomas in prima quaestione Summae theologicae. 

Non raro mens nostra nimis,sistit in ipsis formulis dogmaticis, in 
earum analyst conceptual!, in conclusionibus deductis, et non satis per has 
formulas usque ad mysterium fidei penetrat, ad illud spiritualiter gustandum 
et ex eo vivendum. 

Hic dicere convenit quod plures sancti, qui non potuerant tanta studia 
sicut et nos facere, profundius haec fidei mysteria penetraverunt. Ita sanctus 
Franciscus Assisii, sancta Catharina Senensis, sanctus Benedictus Joseph 
Labre et multi alii, qui certe non fecerunt modo abstracto et speculativo 
analysim conceptualem dogmatum Incarnationis, Redemptionis, Eucha- 
ristiae, nec conclusiones theologicas a nobis notas deduxerunt, et qui tamen 
profundius ex his mysteriis cum sancto realismo vitam abundanter sumpse- 
runt. 

Per formulas ad ipsam realitatem divinam in caligine fidei vitaliter 
pervenerunt. Ut dicit sanctus Thomas IIa IIs0 q. r, a. 2, ad 2m: «Actus 
credentis non terminatur ad enwntiabile, sed ad rem » ad mysterium 
revelatum. 

Etiam absque magna gratia contemplationis, plures optimi Christiani, 
per viam humilitatis et abnegationis, in profunditate horum mysteriorum 
suo modo penetrant. 

Et si hoc verificatur in his optimis fidelibus, a fortiori verificari debet 
in religioso et in sacerdote, qui altitudinem vocationis suae vere intellexit. 
Quotidie sacerdos sanctum sacrificium celebrare debet cum fide firmiori, 
cum spe vividiori, et ardentiori caritate, ita ut ejus communio eucharistica 
sit fere quotidie substantialiter ferventior, et non solum conservet sed 
magis ac magis caritatem ejus augeat. 

Dicit optime sanctus Thomas in Ep. ad Hebr. X, 25 . «Motus naturalis 
quanto plus accedit ad terminum magis intenditur. Contrarium est de motu 
violento (v. g. lapidis sursum projecti) Gratia autem inclinat in modum 
naturae. Ergo (sicut motus naturalis lapidis cadentis semper est velocior) 
ita illi qui sunt gratia, quanto plus accedunt ad finem, plus debent crescere », 
quia quanto plus accedunt ad Deum, plus ab eo alliciuntur seu trahuntur, 
sicut lapis trahitur a centro terrae 

Si ita quotidie augeretur vita nostra interior, felicissimum influxum 
haberet in studium nostrum, quod de die in diem vividius fieret. 

Sic studium et vita orationis ad invicem sunt causae in pulchra 
harmonia. 


Quisnam est fructus Imjusce mutui influxus I 


Quando sacerdos magnam et solidam vitam interiorem habet, ejus 
theologia semper fit vividior. Et postquam hic theologus descenderit a fide 
ad theologiam in particularibus quaestionibus addiscendam, desiderat ad 
fontem redire, scilicet ascendere a theologia sic in particularibus cognita 
ad altum fidei culmen. Theologus est sicut homo qui natus est in monte, 
v. g. in Mont-Cassino, et postea descendit in valle ad ejus particularia 
exacte cognoscenda; denique hic homo vult ad montem suum excelsum 
redire, ad contemplandam ex alto totam vallem uno solo intuitu. 

Sunt homines qui magis diligunt planitiem, alii vero magis diligunt 
montes ; « mirabilis Deus in aliis suis ». Ps. 92, 2. 

Ita bonus theologus debet quotidie aerem montium respirare et 
semetipsum profunde nutrire ex Symbolo Apostolorum, et in fine missae 
ex Prologo Evangelii sec. Joannem, qui est velut synthesis totius revela- 
tionis christianae. Quotidie pariter altius vivere debet ex oratione dominica, 
ex beatitudinibus evangelicis et ex toto Sermone in monte, qui est velut 
synthesis totius ethicae christianae in sua mirabili elevatione. 

Quando anima sacerdotalis est, ut oportet, anima orationis, tunc ex 
sua vita interiori inclinatur ad inquirendum in theologia tum dogmatica 
tum moralis id quod vividius et fecundius est. Tunc enim, sub influxu 
donorum intelligentiae et sapientiae fides fit magis penetrans et sapida. 

Tunc in doctrina Christiana apparent pulcherrima subobscura, seu 
luminum et umbrarum harmoniae, quae, ut clarum-obscurum in pictura, 
captivant intellectum et sunt objectum contemplationis sanctorum. 

V. g. paulatim omnes magnae quaestiones de gratia reducuntur ad 
haec duo principia : ex una parte « Deus impossibilia non jubet, sed jubendo 
monet et facere quod possis et petere quod non possis » ut dicit Augustinus 
a C. Tridentino (Denz. 804) citatus contra protestantes. Ex alia autem 
parte, contra pelagianos et semipelagianos, « Quis ie discernit? quid habes 
quod non accepisti » I Cor. IV, 7, seu, ut ait sanctus Thomas : Cum amor 
Dei sit causa bonitatis rerum, nullus esset alio melior, si non magis 
diligeretur a Deo (ex I» q. 20, a. 3). 

Haec duo principia seorsim sumpta sunt clara et certissima, eorum 
vero intima conciliatio valde est obscura, obscuritate superiori quae ex 
nimia luce provenit. Ad Wridendam hanc intimam conciliationem, oporteret 
videre quomodo intime in eminentia Deitatis conciliantur infinita Justitia, 
infinita Misericordia, ei suprema Libertas. 

item, est aliud exemplum, cum progressu vitae interioris, magis ac 
magis apparet altitudo tractatus de Incarnatione redemptiva, et speciatim 
rnotivi Incarnationis Filii Dei, « qui propter nos homines ei propter nostram 
sc lutem descendit de caelis et homo factus est ». 

Eodem modo, sub influxu vitae orationis, vividior apparet tractatus 
de Eucharistia, et inter varias opiniones de essentia sacrificii Missae, 
magis ac magis eminet Concilii Tridentini doctrina (Denz. 040) : « Una 
eademque est hostia, idem nunc offerens sacerdotum ministerio, qui seipsum 
tunc in cruce obtulit, sola offerendi ratione diversa ». Christus magis ac 
magis apparet ut principalis sacerdos, semper vivens ad interpellandum pro 
nobis, speciatim in missa cujus valor proinde est infinitus. Sic paulaüm 
inveniuntur in Conciliis pretiosissimi lapides adamantini, et pariter in 
Summa Theologiae progressive manifestantur summa capita, seu articuli 
altiores, qui sunt velut montes altiores quibus tota montium catena 
illustratur. 

Si vere in spiritu fidei, orationis et poenitentiae, mens nostra sic 
applicaretur studio theologiae, tunc in nobis verificarentur haec 
saixeti Thomae verba (IF. eð I88, 5) : « Ex plenitudine contemplationis 
derivari debet doctrina et praedicatio » aliquatenus sicut, post Pentecosten, 
apostolorum praedicatio. 

Theologia, sic intellecta, est magni momenti pro animarum ministerio. 
Ipsa profunde format spiritum ad sane judicandum secundum mentem 
Christi et Ecclesiae, ad exhortandas animas ad perfectionem secundum 
vera principia, v. g. ad ostendendum quod juxta supremum praeceptum : 
« Diliges Deum tuum ex toto corde tuo...» omnes Christiani tendere debent 
ad caritatis perfectionem, unusquisque tamen secundum modum conditio- 
nis suae. 

Et non possumus ad hanc plenam perfectionem vitae christianae 
pervenire nisi profunde vivamus ex mysteriis Incarnationis redemptivae 
et Eucharistiae, nisi ea penetremus et gustemus per fidem donis intellectus 
et sapientiae illustratam. Ad hoc quidem valde subservit theologiae 
studium, dummodo recte ordinetur, non ad satisfactionem nostram, sed 
ad Deum magis cognoscendum et ad salutem animarum. 

Sic magis ac magis verificari possunt in nobis haec pulchra verba 
Concilii Vaticani (Denz. 1796), quae velut definitionem Sacrae Theologiae 
continent : « Ratio fide illustrata, cum sedulo, pie et sobrie quaerit, aliquam 
Deo dante mysteriorum intelligentiam eamque fructuosissimam assequitur, 
tum ex eorum quae naturaliter cognoscit analogia, tum e mysteriorum ipsorum 
nexu inter se et cum fine hominis ultimo... » 

7 Studium sacrae theologiae, quandoque difficile, arduum, sed 'tuo- 
sum, sic mentes nostras disponit ad lumen contemplationis et vita — ;uod 
est quasi introductio et quaedam vitae aeternae inchoatio. 

In hoc Prologo sanctus Thomas intentionem suam exprimit, scii.; ea 
atiae ad religionem Christianam pertinent, eo modo tradere secundum 
quod congruit ad eruditionem incipientium, quia Doctor catholicus debitor 
est omnibus etiam parvulis. 

Sed ex explicatione hujusce propositi constat hoc opus convenire 
novitiis, non quia solum de elementis tractaret, sed quia in eo omnes 
quaestiones traduntur secundum ordinem disciplinae, et non secundum 
occasionem disputandi, et cum multis quaestionibus inutilibus ac repetitio- 
nibus ut in pluribus operibus antecessorum. Sacra Scriptura continet 
ordinem caritatis seu omnium affectuum sub amore Dei, inquirendus est 
insuper ordo logicus ipsius corporis doctrinae christianae. 

Unde Summa sancti Thomae non est in sua intentione opus solum 
eieinentare, nam, ut notat Cajetanus, omnes théologales difficultates ex 
propriis hic distincte tractantur. Jam in hoc prologo, sanctus Thomas 
apparet ut magnus classicus sacrae Theologiae, propter suam simplicitatem 
superiorem quae est velut explicatio sensus communis et sensus Christiani. 
Haec simplicitas valde differt a complicatione expositionis Scoti. 

v Ut videbimus in principio quaestionis Iae, ordo hujusce operis est 
didacticus et stricte theologicus. Longe melius sanctus Thomas disposuit 
quaestiones quam Magister sententiarum aut quam Alexander Halensis, 
et hoc non solum in genere, sed in particulari. In Summa Doctoris angelici, 
omnes quaestiones considerantur per respectum ad Deum, objectum 
proprium theologiae, potius quam per respectum ad hominem et libertatem 
ejus. Haec conceptio vocari potest igitur theocentrismus, et non anthropo- 
centrismus, ut est psychologismus multorum modernorum. 


Quaestio 1% — De Sacra Doctrina, qualis sit et ad quae 
se extendit. 


Haec quaestio divisa in decem articulos, tractat: — i? de necessitate 
doctrinae sacrae, est quaestio an sit ; — 2? de natura hujusce doctrinae sacrae, 
in tres articulos: utrum sit scientia ; scientia una ; scientia speculativa 
an practica; — 30 de ejus excellentia per respectum ad alias scientias, 
iri art. 5 et 6; — 4? de ejus subjecto vel objecto proprio ; — 50 de ejus 
methodo, utrum sit argumentativa, ubi agitur in generali de locis theolo- 
gicis tum intrinsecis, tum extrinsecis ; nec non de usu metaphorae et 
denique de usu theologico Sacrae Scripturae. 

Quoad dispositionem horum articulorum, objici posset quod sanctus 
Thomas debuisset tractare de subjecto vel objecto sacrae Doctrinae, ante- 
quam de ejus natura et excellentia, quia natura scientiae dependet ab 
objecto. Ad hoc respondendum est quod jam ab initio hujusce quaestionis 
supponit definitionem nominalem doctrinae sacrae, in qua saltem in confuso 
enuntiatur ejus objectum, et postea paulatim ac methodice transit a 
definitione nominali ad definitionem realem ac scientificam, quae perficitur 
in art. 70 ubi explicite sermo est de subjecto proprio hujusce scientiae. 

Quoad definitionem nominalem, seu quoad sensum hujusce expressio- 
nis « sacra doctrina » est controversia. Quid per haec verba intelligat sanctus 
Doctor : an fidem? an theologiam? an doctrinam sacram in communi 
prout abstrahit a fide et a theologia. Cajetanus et plures alii hoc ultimum 
tenent ; sed Joannes a sancto Thoma, Sylvius et alii contendunt sanctum 
Thomam hic intelligere theologiam proprie dictam. Haec secunda responsio 
videtur vera, quamvis enim in art. i? agatur potius de sacra doctrina 
in communi ; ab articulo 2 jam est sermo proprie de scientia sacra prout 
distinguitur a fide. Paulatim sanctus Thomas transit a notione confusa 
ad distinctam. 


Art. I. — Utrum sit necessarium praeter philosophicas disciplinas 
aliam doctrinam haberi. 


Cf. etiam in I |. C. Gentes, c. 4 et 6. 
Status quaestionis: Necessitas dicitur multipliciter, scilicet: necessitas 
a) absoluta ; b) hypothetica, quae est aut physica aut moralis. 


DE EJUS NECESSITATE 


Agitur de necessitate hypothetica, ad finem consequendum : non vero 
de necessitate absoluta quae sumitur ex ipsa natura rei etiam independenter 
a fine consequendo, ut necesse est quod homo sit animal rationale. 

Notandum est quod necessitas ad finem est duplex : una dicitur 
ad esse simpliciter, est nécessita physica, v. g. cibi ad servandam vitam 
corporis ; altera dicitur ad bene esse, est necessitas moralis; v. g. equi 
ad longum iter faciendum, alioquin nempe esset magna difficultas, non 
tamen physica impossibilitas. 

Difficultates initio positae ad modum status quaestionis, sunt illae quae 
postea sub alia forma propositae sunt a positivistis et a rationalistis ; 
scii. i?Homo non debet conari ad ea quae sunt supra rationem,ita positi- 
vistae agnostici. 2° jam quaedam pars philosophiae tractat de Deo ; ita 
plures rationalistae, qui volunt theologiam ad philosophiam reducere, et 
proponunt interpretationem mere naturalem mysteriorum fidei, ut Spinoza 
et postea Hégel. 

In corpore articuli sunt duae conclusiones quae sic breviter exprimi 
possunt. 

1? Revelatio divina veritatum supernaturalium est hypothetice necessaria 
sed simpliciter seu physice. 

2? Revelatio quarumdam veritatum naturalium ad religionem perti- 
nentium- fuit hypothetice necessaria ad bene- esse seu moraliter. 

ia Conclusio sic probatur : (in corpore articuli, sicut saepe sanctus 
Thomas incipit a minori) Necessaria est praecognitio finis hominibus qui. 
debent ad eum ordinare intentiones et actiones suas. 

Atqui secundum Revelationem homines ordinati sunt ad finem super- 
naturalem. 

Ergo necessaria est hominibus praecognitio finis supernaturalis per 
revelationem divinam. 

Agitur ut patet de necessitate hypothetica, sed simpliciter seu physica, 
quia nihil volitum nisi praecognitum. Medium demonstrativum est 
praecognitio finis. 

In hoc argumento major est rationis ; minor est revelata, see. illud 
Isaiae 64, 4 : « Oculus non vidit, Deus, absque te, quae praeparasti dili- 
gentibus te ». Item I Cor., 2,10 : « Nobis autem revelavit Deus per Spiritum 
Sanctum ; Spiritus enim omnia scrutatur, etiam profunda Dei ». Unde 
Concilium Vaticanum (Denz. 1786), dicit revelationem divinam esse neces- 
sariam, « quia Deus ex infinita bonitate sua ordinavit hominem ad finem 
supernaturalem, ad participanda scilicet bona divina, quae humanae mentis 
intelligentiam omnino superant ». — Item canones ejusdem Concilii 
Denz. 1807-1808. In hoc Concilio declaratur etiam quod mysteria fidei 
superant etiam vires naturales intellectus creati, scilicet etiam angelici 
(Denz. 1796). 

2a Conclusio est de necessitate morali revelationis quarumdam verita- 
tum ordinis naturalis quae ad religionem pertinent, ut sunt existentia Dei 
auctoris naturae, ejus Providentia universalis etiam ad minima descendens, 
creatio ex nihilo, immortalitas personalis animae humanae. 


Sg DE SACRA DOCTRINA 


Sancttrs Tjiomas dat rationem, alioquin nempe, ut dicit, hae veritates 
a paucis cognoscerentur, et nonnisi post iongum tempus, et cum admixtione 
multorum errorum. 

aHaec ratio evolvitur iii 1. I C. Gentes, c. 4 ; et solemniter expressa est 
postea in Concilio Vaticano (Denz. 1796) : « Huic divinae revelationi 
tribuendum quidem est, ut ea, quae in rebus divinis humanae rationi per 
Sfe impervia non sunt, in praesenti quoque generis humani conditione 
ab omnibus expedite, firma. certitudine et nullo admixto errore cognosci 
possint ». 

'Hoc confirmatur per historiam philosophiae, prout graeci qui speciatim 
ad speculationem apti erant, post longum speculationis tempus non potue- 
runt pervenire ad notionem explicitant creationis ex nihilo, et plus minusve 
dubia semper habuerunt circa extensionem universalem Providentiae ac 
circa immortalitatem personalem animae. In hoc apparet quam maxime 
Revelatio, jam quidem a prima linea libri Geneseos ubi est sermo de 
creatione, valde confirmat ex alto certitudinem philosophiae, ut constat 
in philosophia Christiana quae praesertim quoad duo valde superat philo- 
sophiam altiorum philosophorum graecorum, Platonis et Aristotelis, id 
est quoad firmam certitudinem circa liberrimam creationem ex nihilo et 
circa immortalitatem personalem animae. Sic multo altius speculatio 
philosophica sub directione fidei pervenit apud magnos philosophos 
Christianos. 

A-lia confirmatio habetur ex historia philosophiae modernae, speciatim 
agnosticismi sive positivistarum sive idealistarum. Tertia confirmatio 
invenitur in historia religionum, earumque fluctuationum circa magna 
problemata de Deo et de anima. 

In corpore primi articuli nondum agitur de scientia theologica, sed 
de doctrina sacra prout abstrahit a fide et a theologia, et etiam est sermo 
de fide, prout fides et non theologia est ad salutem necessaria. Theologia 
ut scientia non est enim necessaria cuilibet fideli, sed Ecclesiae collective 
sumptae, saltem de lege ordinaria, prout Ecclesia docens debet labore 
etiam humano officium suum explere, ad rationaliter defendenda ea quae 
Sunt fidei contra objectiones adversariorum. 

In responsione ad 2um jam est sermo de theologia prout distinguitur 
a fide, et dicitur : nihil prohibet quod theologia tractet sub altiori lumine 
divinae revelationis de veritatibus de quibus jam tractat philosophia sub 
naturali lumine rationis. 

Ratio est quia diversa ratio cognoscibilis diversitatem scientiarum 
inducit. Haec enim diversitas scientiarum dependet non ab objecto mate- 
riali, sed ab objecto formali earum, prout cognoscibile est sub diverso 
Jumine. Sic astronomus et geologus diversimode demonstrant rotundi- 
tatem terrae, unus modo mathematico, alter modo physico. Sic scientiae 
distinguuntur secundum diversos abstractionis gradus. 

€ Scotus, ut notat Cajetanus, impugnat hunc primum articulum prout 
non eodem modo concipit distinctionem inter naturam nostram et gratiam 
‘Pro Scoto natura nostrae animae jam -positive ordinatur ad visionem 

beatificaml, quam appetitu naturali innato desideraret, quamvis non 
possit ad eam pervenire sine indebito Dei auxilio, quod pendet a liberrimo 
Dei placito. De hac difficultate ,cf. infra qu. 12; ubi ostendendum est 
quod appetitus innatus visionis beatificae deberet esse efficax, alioquin 
Deus ut auctor, naturae dedisset inclinationem naturalem ad finem ad 
quem ut auctor naturae perducere non posset, et sic ordo agentium non 
corresponderet ordini finium. Haec theoria Scoti convenit cum ejus 
doctrina de ente quod univoce convenit Deo et creaturae, sic non satis 
servatur distantia infinita inter naturam divinam et naturam creatam, 
ut videbimus infra q. 13. 
Concil. Vaticanum loquitur secundum terminologiam sancti Thomae 
um dicit (Denz. 1795 sq.) : « Hoc quoque perpetuus Ecclesiae catholicae 
consensus tenuit et tenet, dwplicem esse ordinem cognitionis non solum 
cincipio, sed etiam objecto etiam distinctum; principio quidem, quia in 
altero naturali ratione, in altero fide divina cognoscimus; objecto autem, 
quia praeter ea, ad quae naturalis ratio pertingere potest, credenda nobis 
proponuntur mysteria in Deo abscondita, quae nisi revelata divinitus 
innotescere non possunt... Divina enim mysteria suapte natura (et non 
dicitur secundum liberum Dei decretum) intellectum creatum sic excedunt, 
r.t etiam revelatione tradita et fide suscepta ipsius tamen fidei velamine, 
contecta et quadam quasi caligine obvoluta maneant. » 


Art, II. — Utrum sacra doctrina sit scientia. 


St. quaestionis : Ex hoc titulo apparet quod agitur nunc non solum 
de sacra doctrina in communi prout abstrahit a fide et a theologia, sed de 
scientia theologica. 

Difficultas est, quia omnis scientia procedit ex principiis per se notis 
et evidentibus, dum sacra theologia procedit ex principiis fidei, quae sunt 
obscura et non ab omnibus admittuntur. Insuper scientia non est de 
singularibus sed de universalibus, dum sacra doctrina tractat de singulari- 
bus, scii, de Christo, de Apostolis, etiam de Patriarchis et Prophetis. 

Responsio tamen sancti Thomae est; : Sacra doctrina, id esi sacra 
theologia, est scientia, sed scientia subalternata superiori scientiae Dei et 
beatorum. 

x? Probatur quod est scientia in arg. sed contra ex auctoritate Augu- 
stini dicentis : « Huic scientiae attribuitur illud tantummodo quo fides 
saluberrima gignitur, nutritur, defenditur, roboratur? ». In hac definitione 
descriptiva ex effectibus jam quodammodo distinguuntur diversae functio- 
nes theologiae, nam ut theologia est apologetica quodammodo per eam 


Juxta Scotum si anima seipsani intuitive videret, in seipsa. conspiceret hanc 
positivam ordinationem ad visionem Dei immediatam. Cf. Scotum in I qu. Prologi 
Primi Sententiarum. 

De Trinitate. L XIV, c. 1. 

fides saluberrima gignitur, postea per expositionem theologicam doctrinae 
sacrae fides nutritur, defenditur contra negantes, et roboratur etiam prout 
diversa puncta fidei ordinantur in corpore doctrinali tanquam lapides 
pretiosi-quorum valor magis ac magis ex isto ordine apparet. 

Attamen remanet difficultas si volumus dicere quod theologia est 
scientia non solum late sed proprie dicta ; scientia enim proprie dicta est 
cognitio certa veritatis per demonstrationem deducta ex principiis veris 
et omnino certis ; insuper certitudo scientiarum fundatur in evidentia 
principiorum, et e contrario principia sacrae theologiae non sunt evidentia. 

2? Ad solutionem hujusce difficultatis, sanctus Thomas ponit secun- 
dam partem conclusionis : scii, theologia est scientia subalternata superiori 
scientiae Dei et beatorum. 

Hoc sic probatur : 

Scientia subalternata procedit ex principiis notis lumine superioris 
scientiae, sicut perspectiva (optica) ex principiis notificatis per geometriam. 
Atqui sacra theologia procedit ex principiis traditis a Deo per revelationem. 
Ergo sacra theologia est scientia subalternata scientiae Dei et beatorum. 

Dicitur « et beatorum », prout beati essentiam Dei vident, quamvis 
finito modo, ut infra dicetur, q, 12. 

Sic ad im solvitur difficultas initio posita; scii, principia cujuslibet 
scientiae vel sunt nota per se (sic scientia non est subalternata), vel redu- 
cuntur ad notitiam superioris scientiae. Unde etiam conclusiones scientiae 
subalternatae resolvuntur in principia per se nota, sed mediante scientia 
subalternante. 

Ium Corollarium : Principia scientiae subalternatae possunt dupliciler 
cognosci, aut per fidem et sine evidentia aut per scientiam superiorem fam 
habitam et tunc cum evidentia. 

Sic opticus, si non est geometra, credit principia tradita a geometria, 
et tunc in eo optica est vera scientia subalternata, sed in statu imperfecto ; 
si postea hic opticus fit geometra, tunc in eo optica erit, non solum vera 
scientia subalternata, sed in statu perfecto. Pariter musicus credit principia 
sibi tradita ab arithmetico, si ipse non scit arithmeticam ; sed potest eam 
scire. 

Eodem modo theologus viator credit principia sibi tradita a Deo 
revelante, et per Ecclesiam proposita, sic theologia in eo est vera scientia 
subalternata, sed in statu imperfecto; dum autem hic theologus postea 
fit beatus seu comprehensor, tunc non amplius credit sed videt principia 
sibi tradita a Deo per visionem beatificam, seu in Verbo, et adhuc potest 
extra Verbum uti sua theologia discursiva, quae tunc est non solum vera 
scientia subalternata, sed in statu perfecto. Sic adveniente visione beatifica 
evacuatur fides, non vero evacuatur theologia. 

In conclusione sancti Thomae agitur de sacra theologia secundum se, 
quae potest esse vel in theologo viatore, vel in theologo beato seu compre- 
hensore. 

2um Corollarium : /dem habitus theologiae qui nunc est in theologo 
viatore remanebit in patria: sicut eadem optica remanet dum opticus fit 

geometra. Ita Christus jam in terris habuit, praeter visionem beatificam, 
scientiam acquisitam. 

3um Corollarium : Ergo vera scientia quoad substantiam quandoque est 
imperfecta scientia quoad statum. Sic in theologo viatore, theologia est vera 
scientia quoad substantiam, (et non opinio, nec fides) quia conclusiones 
ejus possunt resolvi in principia evidentia. Si vero de facto nondum fiat 
resolutio in evidentiam actualem, hoc non est per se propter defectum 
hujusce scientiae, sed quasi per accidens propter defectum subjecti scientis ; 
sicut in optico qui non sciret geometriam. Unde theologia viatoris est vera 
scientia sed in statu imperfecto. 

Aliis verbis : scientia imperfecta, non ratione sui, sed ratione status 
initialis, non est extra latitudinem scientiae, quia secundum se conclusiones 
ejus resolvi possunt in principia. Opticus qui non est geometra non immerito 
putat se habere scientiam et non opinionem. 

Notandum est quod haec distinctio inter scientiae essentiam et ejus 
statum, applicatur fere similiter in multis aliis problematibus, et funda- 
mentum certissimum habet. 

Etenim jam puer vel etiarn infans est verus homo quoad essentiam 
sed in statu imperfecto ; pariter virtutes morales acquisitae in peccatore 
possunt esse verae virtutes, sed in statu imperfecto dispositionis ; sic vera 
temperantia acquisita differt a temperantia avari, quamvis nondum sit 
in statu perfecto virtutis difficile nobilis, sed in statu imperfecto dispositio- 
nis facile mobilis. 

Item philosophia Christiana, ut erat in sancto Thoma, non specifice 
differt scii, ex parte objecti formalis, a philosophia quae erat in Aristotele, 
sed in Aristotele erat in statu imperfecto, in sancto Thoma in statu perfecto; 
sic Aristoteles nondum pervenerat ad notionem explicitam creationis ex 
nihilo, nec ad notionem Providentiae quae ad singularia etiam infima 
se extendit, nec ad firmam certitudinem de immortalitate personali 
animae. Ejus penetratio philosophica nondum ad tantam altitudinem 
pervenit. Hodie quidam vellent reducere Philosophiam Christianam ad 
Apologeticam christianismi, quae est functio rationalis sacrae theologiae; 
revera philosophia Christiana ut erat in sancto Thoma non specifice distin- 
guebatur a philosophia aristotelica, sed ratione status, prout confortabatur 
ex alto per revelationem divinam, tanquam per stellam rectricem, et 


propter istam positivam confortationem et perfectionem ex ea resultantem 
dicitur Christiana. 


Solvuntur objectiones. 


Durandus, Scotus et Aureolus, objecerunt contra conclusionem 
Thomae, hae objectiones examinantur a Cajetano. | 

« i? Juxta Aureolum cum theologus non habeat evidentiam veritatis 

conclusionum, theologia est scientia consequentiarum seu illationum logica- 

rum, non vero conclusionum ipsarum, seu rerum. Aliis verbis esset solum 
bona applicatio logicae ad res fidei. 

Resp. cum Cajetano: ex hoc sequitur quod theologia est scientiain statu 
imperfecto, non vero quod non sit scientia. Theologus non solum, est 
logicus applicans logicam ad res fidei, sed debet esse metaphysicus, et 
plusquam metaphysicus sed proprie theologus, agendo non solurn de ente 
rationis, nec solum de ente in quantum est ens, sed de mysterio vitae Dei. 

2a objectio : scientia subalternans dicit propter quid vera sunt principia 
scientiae subalternatae ; atqui non assignatur propter quid seu quare vera 
sunt principia fidei. 

Resp. Hoc propter quid non videtur quidem a viatoribus, sed est. 
Sic est quaedam ratio propterquam Deus est trinus, est trinus ratione sui; 
item est quaedam ratio liberi decreti Incarnationis redemptivae. 

objectio : scientia subalternata habet objectum distinctum ab 
objecto scientiae subalternantis, ut optica per respectum ad geometriam ; 
atqui theologia habet idem objectum ac visio beatifica. 

Resp. a Cajetano n? XIII. Theologia habet idem objectum ut res est, 
concedo, ut objectum est, nego, nam visio beatifica est de Deo clare viso, 
dum. theologia est de Deo revelato, abstrahendo a claritate et ab obumbra- 
tione. Si. vero insuper scientia subalternans habeat objectum limitatum, 
ut geometria, scientia subalternata, ut optica, habet objectum distinctum 
etiam ut res. 

Haec distinctio inter objectum ut res est et objectum ut objectum est, 
est magni momenti; sic Deus, quamvis sit simplicissimus ut res est, 
est objectum plurium habituum specifice distinctorum, scii, luminis gloriae, 
fidei infusae, donorum intellectus et sapientiae, sacrae theologiae discur- 
sivae (sive sit in beatis, sive in viatoribus) et theologiae naturalis. Et hi 
diversi habitus remanent specifice distincti ratione objecti, non ut res est, 
sed ut objectum est. Pariter homo est objectum materiale diversarum 
scientiarum, scii, biologiae, psychologiae, metaphysicae, et etiam theolo- 
giae. 

Ad 2» articuli. Sanctus Thomas notat quare sacra theologia possit 
esse de singularibus, quamvis scientia sit de universalibus. Revera, tractat de 
eis v. g. de gestis Abrahae, Isaac et Jacob, non tanquam de objecto principali, 
sed tanquam de exemplis et ad declarandam auctoritatem illorum per quos 
ad nos venit divina revelatio. — Dum vero tractat de Christo, considerat 
in eo quid sit Incarnatio redemptiva, sicut physica vel astronomia tractat 
de sole considerando influxum ejus in systemate solari. 


* 
* * 


1"m dubium : An sufficiat ad veram theologiam cognitio rerum super- 
naturalium habita, non per fidem infusam, sed per fidem humanam 
Acquisitam, quae est in haeretico formali. Aliis verbis : an fides infusa sit 
ad theologiam necessaria, ita ut fide infusa amissa per haeresim, amitteretur 
iheologia. 

Vasques respondet : ad theologiam sufficit fides acquisita, 1? quia 
theologia. remanet in theologo haeretico, 2? quia theologia est habitus 
naturalis acquisitus; ergo non necessario dependet ab aliquo habitu infuso ; 
sufficit quod principia fidei sint credita quacumque fide. 

Joannes a sancto Thoma e contrario merito respondet : Opposita 
sententia, omnino tenenda est, et est communis inter auctores praesertim 
inter thomistas. 

Hoc deducitur ex textu sancti Thomae qui dicit art. 50 comparando 
certitudinem scientiae theologicae cum aliis +: « haec autem certitudinem 
habet ex lumine divinae scientiae, quae deci-pi non -potest » et in art. 4? 
ostendit quod ratio formalis theologiae sumitur ex lumine divino. 

Atqui fides acquisita haeretici formalis est incerta, quia credit ex 
proprio judicio et propria voluntate ea quae sibi placent, et rejicit alia 
revelata, sic rejicit motivum formale fidei infusae, scii, auctoritatem Dei 
revelantis circa omnia revelata. Ea quae conservat tenet propter motivum 
humanum. Unde fides haeretici formalis est opinio quaedam, ex qua non 
possunt deduci conclusiones certae (cf. IIa IIae q. 5, a. 3). 

Unde in theologo qui fit formaliter haereticus remanent quidem 
materialiter multae ideae circa res fidei, sed non amplius existit nexus 
formalis harum idearum, et in conclusionibus verbum est affirmatur 
opinative tantum et non certo. Unde non remanet in eo scientia theologica, 
sed quasi cadaver hujusce scientiae. Scientia enim est habitus seu qualitas 
simplex, simul cum subordinatione idearum, haec autem qualitas simplex 
specificatur ab objecto formali, in casu a Deo sub revelatione virtual! 
cognito; unde rejecta revelatione divina per haeresim formalem, non 
remanet haec qualitas simplex, scii, habitus theologicus, sed solum notiones 
quae instabiliter uniuntur sub quadam instabili opinione ex proprio 
judicio et propria voluntate haeretici. Ita corpus humanum, recedente 
anima, non est amplius verum corpus humanum, deest nexus formalis 
partium, non remanet nisi cadaver in via corruptionis seu desaggregationis. 
Habitus sacrae theologiae importat spiritum theologicum et hic spiritus 
non remanet in haeretico, v. g. in Luthero aut Calvino. 

Ad Vasquez respondendum est quod theologia, cum sit acquisita et 
non infusa, est formaliter naturalis, radicaliter tamen est supernaturalis, 
prout radix ejus est fides infuse, ut infra dicetur. Nec potest esse scientia 
subalternata in intellectu ejus qui non est certus de existentia scientiae 
subaltematis, nec in intellectu ejus qui accipit ex scientia subalternate 
id quod sibi placet et non alia, ut v. g. in optico qui acciperet ex geometrica 
ea sola quae sibi placent, quia acciperet ea non propter motivum scienti- 


ficum sed estheticum. 
* 


‘4 
Aliud dubium. De quibusnam conclusionibus theologicis agitur in prae- 
senti articulo ? 


Resp. Principaliter agitur de conclusionibus proprie dictis, quae scii, 
inferuntur per discursum non solum explicativum, sed objective illativum. 

et quae constituunt novam veritatem deductam ac distinctam a duabus 
veritatibus enuntiatis in praemissis, id est novam veritatem non formaliter 
sed solum virtualiter revelatam. 

Notandum est quod sic possunt esse plures veritates distinctae de 
eadem re, etiam de eadem realitate divina ; quia, quamvis Deus sit simpli- 
cissimus ut res est, tamen potest esse objectum, diversorum habituum et 
etiam a fortiori diversorum judiciorum seu veritatum in eadem scientia. 
Sic enuntiantur tres veritates distinctae in sequentibus syllogismis : 


Omne ens intelligens est liberum. | Esse sequitur personam. 


Atqui Deus est intelligens. Atqui in Christo est unica persona. 
Ergo Deus est liber. Ergo in Christo est unum esse. 
Cf. I8, q. 19, a. 10. Cf. IIIs, q. 17, a. 2. 


Sunt exempla discursus objective illativi, quo pervenimus ad novam; 
veritatem ; dicere enim « Deus est intelligens » et « Deus est liber » est 
enuntiare duas veritates distinctas, duo judicia vera (verum est formaliter 
in mente), quamvis de eadem re divina. Alioquin oporteret dicere cum 
nominalistis quod nomina divina, v. g. justitia et misericordia, sunt 
synonyma cf. Is, q. 13, a. 4. Hoc non satis animadvertit P. Marin Sola 
in sua nova theoria de evolutione dogmatis! ut infra dicetur. 

E contra conclusio theologica improprie dicta, quae habetur per discur- 
sum explicativum non est nova veritas, sed veritas jam revelata et nunc 
magis explicite proposita ; ut infallibilitas Summi Pontificis ex cathedra, 
loquentis est eadem veritas ac illa quae revelata est a Christo dum dixit : 
«Tu es Petrus et super hanc petram aedificabo Ecclesiam meam et portae 
inferi non praevalebunt adversus eam ». Matth. XVI, 28. — In discursu 
explicative potest esse quaedam illatio sed solum subjective, quoad nos, 
non objective quoad se, sic non pervenimus ad novam veritatem, sed ad 
novam expressionem magis explicitam veritatis jam formaliter implicite 
revelatae. 

E contrario in discursu objective illativo, pervenimus ad novam 
veritatem quae non est revelata formaliter, sed solum virtualiter, et quae 
est formaliter deducta ex revelatis : v. g. est unum esse in Christo. In hoc 
apparet specifica distinctio inter theologiam et fidem, quae non est scientia 
discursiva. 


3um dubium : Quandonam habetur discursus proprius seu proprie 
illativus. 
Respondetur communiter quando conclusio continetur in praemissisi. 


i. L'Évolution homogéne du dogme catholique, 20 édit., trad, frang., t. IL, p. 333: 
« Deux propositions du méme sujet, n'ont de différence ou d'identité de sens que de 
ieurs prédicats. Si donc les prédicats sont réellement identiques, le sens le sera aussi. > 
— Bien que la justice et la miséricorde soient réellement identiques en Dieu et non réel- 
lement distinctes, /e sens n'est pas le méme en ces deux vérités : Dieu est juste. Dieu 
est miséricordieux. Ce point est capital, si on le nie on est conduit au nominalisme- 
sans-le vouloir. 

ut proprietas in essentia, vel ut effectus m causa, v g omnis homo est 
liber, atqui Christus est verus homo, ergo Christus habet libertatem 
humanam (distinctam ab ejus libertate divina). Sed haec veritas sic 
deducta est aliunde revelata prout revelatum est quod Christus libere 
obedivit et meruit pro nobis. — Aliud exemplum: omnis homo potest 
scientiam acquirere ex experientia et observatione. Atqui Christus fuit 
verus homo. Ergo Christus habuit scientiam acquisitam (et non solum 
scientiam infusam et visionem beatificam). — Aliud exemplum . convenit 
quod Christus habuerit sicut apostoli ejus donum linguarum. Atqui hoc 
donum supponit scientiam infusam. Ergo Christus habuit scientiam 
infusam. 

E contrario discursus improprius locum habet si conclusio continetur 
in principiis ut pars in toto, vel ut singulare in universali, vel ut implicitum 
in explicito. 

V. g. Omnes homines in Adamo peccaverunt, atqui Abraham fuit 
homo, ergo peccavit in Adamo. — Item Christus pro omnibus hominibus 
mortuus est, atqui Abraham fuit homo, ergo Christus pro eo mortuus est. 
Eodem modo ostenditur quod Christus mortuus est pro B. M. Virgine, 
quam redemit sed redemptione praeservatrici. 


4um dubium : Quaenam conclusiones theologicae definiri possunt ab 
Ecclesia ut dogma fidei, cujus contradictoria propositio esset non solum 
erronea, sed haeretica? — Omnes cognoscunt differentiam inter has duas 
notas : erroneum contra conclusionem theologice certam, et haereticum, 
contra fidem. 

Respondetur : r° et in hoc omnes theologi conveniunt : conclusio 
theologica improprie dicta potest definiri ut dogma ; quia non agitur de nova 
veritate deducta, sed de veritate jam formaliter sed in confuso seu implicite 
revelata, ut infallibilitas Summi Pontificis in verbis Domini : « Tu es 
Petrus... » — Tunc discursus est solum explicativus, vel ad plus subjective 
ilativus, non objective illativus. In hoc casu discursus explicat solum 
subjectum vel praedicatum propositionis expresse revelatae. V. g. revela- 
tum est Christum esse verum Deum et verum hominem. Atqui ad veram 
humanitatem requiritur essentialiter anima rationalis. Ergo Christus habuit 
animam rationalem, ut definitum est contra Apollinarem. Cf. Joannem a 
sancto Thoma, in Iam, q. i, disp. IL, a. 4, n. 16. 

Propter eamdem rationem definiri possunt ut dogma propositiones 
particulares inclusae in universali propositione expresse revelata ; v. g. 
Abraham contraxisse peccatum originale, nam propositio universalis ; 
«omnes in Adam peccaverunt » aequivalet omnibus particularibus, quas 
sub se includit. Haec assertio est communis inter theologos. 

20 Definiri potest Ut dogma conclusio quae deducitur discursu etiam 
proprie illativo ex duabus praemissis fidei. (Cf. Salmanticenses, de Fide, 
disp. I, dub. IV, n. 127). Ratio est quia haec propositio, quamvis vi illa- 


o 

lionis sit conclusio, tamen specificative accepta est de fide. Revelata est 
enim implicite in duabus praemissis revelatis, quia non affertur nova, notio, 
et nexus inter praedicatum et subjectum affirmari potest propter revelatio- 
nem formalem. Est quasi explicatio logica duarum propositionum fidei 
simul sumptarum. 

3? Conclusio theologica quae deducitur 'per discursum objective illativum 
ex una praemissa fidei, et ex altera rationis, non est de fide quoad se, nec 
potest quoad nos definiri ut dogma. Ratio est quia haec conclusio est 
nova veritas, non simpliciter revelata, sed simpliciter deducta ex revelatione» 
et solum virtualiter revelata. Ita Salmanticenses loc. cit. n. 124, qui citant 
pro eadem sententia praeclaros thomistas Capreolum, Cajetanum, Banner.. 
Jbannem a sancto Thoma etc. contra Vega, Vasquez, Suarez, Lugo. Cf, Dici 
Theol oath., t. V, art. Explicite et Implicite, et art Dogme. 

Exemplum habetur ex IIIe q. 17. a. 2. 

Esse sequitur personam, sic unica est existentia substantialis pro unica 
persona. 

Atqui in Christo est unica persona. 

Ergo in Christo est unum esse, scii, unica existentia substantialis pro 
duabus naturis. 

In hoc discursu major est rationis, minor est fidei ; unde in conclusione 
nexus inter praedicatum et subjectum non potest affirmari unice propter 
auctoritatem Dei, revelantis, sed partim propter revelationem minoris, 
partim propter lumen rationis, vi cujus assentimur majori. Ergo haec 
conclusio pertinet per se ad theologiam, non ad fidem. 

Aliis verbis : haec conclusio non est simpliciter revelata (nequidem 
implicite), sed est simpliciter deducta ex revelatis et virtualiter solum 
revelata. Unde si Ecclesia eam proponeret ut dogma fidei cujus contra- 
dictio est haeresis, Ecclesia diceret quid falsum, quia proponeret ut quid 
simpliciter revelatum et credendum propter auctoritatem Dei revelantis, 
id quod non est simpliciter revelatum, sed simpliciter deductum ex reve- 
latione. Sed Ecclesia potest infallibiliter damnare ut erroneam negationem 
conclusionis sic deductae. 

Alia sunt exempla ; v. g. ex IIIa q. 9. a. 3. Scientia infusa necessaria 
est ut intellectus humanus non remaneat imperfectus sed cognoscat 
v. g. diversas linguas non naturaliter notas. Atqui intellectus humanus 
Christi jam in terris non debebat remanere imperfectus. Ergo Christus 
jam in terris habuit scientiam infusam. Haec conclusio non est de fide, 
nec definibilis ut dogma. 

In his discursibus proprie illativis infertur nova veritas prout in prae- 
missa naturaliter nota (praesertim si ipsa sit major) affertur nova notio, 
et non solum explicatio subjecti aut praedicati propositionis revelatae. 

Tales conclusiones (si non sint aliunde revelatae aequivalenter in 
Sacra Scriptura aut in Traditione) non definiuntur ab Ecclesia ; sed Ecclesia 
non raro damnat et quidem infallibiliter, ut erroneas, sententias quibus 
negantur conclusiones theologice certae. 

Addendum est ad majorem explicationem praedictae conclusionis, 

quod sec. Cone. Vatic, (Denz. 1792) : « fide divina, et catholica ea omnia 
credenda sunt, quae in verbo Dei scripto vel tradito continentur et ab 
Ecclesia sive sollemni judicio sive ordinario et universali magisterio 
tanquam divinitus revelata credenda proponuntur » Haec est definitio 
dogmatis. Atqui id quod est solum cum revelatis connexum, nequit dici 
simpliciter et proprie revelatum, sed distinguitur a revelato, ut deductum 
ab eo. 

Insuper si Ecclesia definiret ut dogma talem conclusionem non solum 
infallibiliter custodiret et explicaret depositum fidei, sed perficeret doctrinam 
fidei, co'nderet nova dogmata, nam per hanc definitionem faceret de fide 
id quod antea non erat de fide neque quoad se, neque quoad nos. 

Denique si praedictae conclusiones theologicae definiri possent tan- 
quam dogmata fidei, omnes conclusiones theologice certae etiam remotissimae 
pariter definiri possent ut dogmata ; et omnia quae damnata sunt ut 
erronea, damnari possent ut haereses proprie dictae. — Sic magna pars 
Sfimmae Theologicae, speciatim quasi totus tractatus de Deo uno, rigorose 
deductus ex principiis revelatis fieri posset dogma fidei. 

Oportet igitur bene distinguere inter conclusionem theologicam solum 
virtualiter-connexive revelatam et veritatem formaliter-implicite revela- 
tam. Revera tamen in concreto non semper ita facilis est haec distinctio : 
id enim quod pluribus videtur solum virtualiter-connexive revelatum, pro 
intelligentia altiori et magis penetranti apparet formaliter-implicite reve- 
latum. Sunt thomistae, pro quibus in verbis sancti Pauli : « Deus est qui 
operatur in vobis velle et perficere, pro bona voluntate » Phil. II, 13, 
revelatum est formaliter implicite quod gratia est efficax ex se et non ex 
praevisione divina consensus nostri; item in verbis Domini apud Joan., 
X, 28 : « Oves meae... non peribunt in aeternum, et non rapiet eas quisquam 
de manu mea... et nemo potest rapere de manu Patris mei ». Ex his texti- 
bus, pro multis thomistis, sufficit discursus explicativus, non objective 
illativus, ad ostendendum gratiam esse ex se efficacem, quia agitur non 
de nova veritate deducta, sed de eadem magis explicite formulata. 

Quoad opinionem contrariam, scii, quod Ecclesia potest definire ut 
dogma conclusiones theologicas proprie dictas, quae deducuntur discursu 
objective illativo, cf. Vega, in Trident. 1. IX, c. 39 ; Suarez, de Fide, 
disp. HI, sect. XI ; De Lugo, de Fide, disp. I, n° 268-277. 


Objectio. Ut objicit P. Marin Sola : Saltem si agitur de Deo, conclusio 
quae habetur per discursum proprie illativum ex una praemissa rationis 
et ex altera fidei, est revelata, quia est de eadem realitate divina simplissima 1. 


1. Cf. Marin Sola, L'Évolution homogéne du Dogme catholique, 2- édit., trad, 
franç., 1924, t. IL, p. 332 sq. : « Sous peine de tomber dans le nominalisme ou le concep- 
tualisme subjectif d'Occam et d'Auréolus, il faut reconnaître que la valeur d'une 
proposition ne dépend pas précisément des mots, mais de leur sens objectif, les mots 
«'étant que l'élément matériel ; la signification, l'élément formel. Deux propositions 

Respondetur secundum classicam distinctionem datam a Cajetano in 

q. i. a. 3, n? VIII : Praemissa fidei et praedicta conclusio theologica 
sunt de eadem realitaie divina, ut res est, concedo ; ut objectum est, nego. 
Eadem enim realitas divina specificat plures habitus specifice distinctos 
prout diversimode objicitur, ut objectum, scii, ut clare visa, vel ut obscure 
credita, vel ut objectum doni sapientiae, vel ut objectum sacrae theologiae, 
aut ut objectum theologiae naturalis; a fortiori potest esse objectum plu- 
rium propositionum in eadem scientia, seu plurium judiciorum, quae sunt 
diversae veritates (verum est formaliter in mente) de eadem re divina. 

Manifestum est enim quod, si de eadem re divina est una sola veritas 
pro intellectu divino, qui uno intuitu essentiam divinam' cognoscit, pro 
intellectu creato vero et speciatim pro intellectu humano de eadem re 
divina sunt plura judicia vera et plures veritates, v. g. Deus est intelligens, 
Deus est liber, Deus est justus, Deus est misericors. Nunc autem agitur 
non de intellectu divino, sed de intellectu humano per respectum ad quem 
distinguitur veritas ei revelata et veritas ex revelatis deducta. 

Insuper per hanc viam, volendo nominalismum vitare, mens perveniret 
ad ipsum nominalismum, secundum quem nomina divina sunt synonyma ; 
quod confutatur a sancto Thoma Ia q. 13. a. 4. Sic misericordia divina 
et justitia essent synonyma et dici posset igitur : Deus punit per miseri- 
cordiam. 

Denique, si praedicta sententia esset vera omnes conclusiones tractatus 
de Deo, etiam remotissimae, dummodo sint metaphysice certae possent 
definiri ut dogma sub poena, non solum erroris, sed haeresis proprie dictae. 
Sic sufficeret quod de Deo una sola veritas revelata fuisset, v. g. quod Deus 
est jpsum Esse subsistens, ut omnes conclusiones ex ea deductae dicerentur 
proprie revelatae, et propter auctoritatem Dei revelantis credendae. 

Hoc nobis videtur inadmissibilis exaggeratio valoris theologiae, seu 
theologismus, et consequenter diminutio superioritatis fidei per respectum 
ad theologiam. 

Instantia : Ut aliquid definiatur, ut dogma, sufficit quod sit actu 
implicite in revelatis. Atqui quodlibet attributum divinum actu implicite 
continetur in natura divina quae est Ipsum Esse subsistens : « Ego sum 


qui sum ». — Ergo quodlibet attributum divinum ex hac revelatione 
deductum definiri potest, ut dogmal. 


(sur Dieu) de prédicats réellement identiques ont donc un sens réellement identique... 
Deux propositions de méme sujet (Dieu), n'ont de diSérence ou d'identité de sens 
que de leurs prédicats. Si donc les prédicats sont réellement identiques, le sens le sera 
aussi, et leur doctrine également. » 

P. Marin Sola non sufficienter considerat quod hae duae propositiones : Deus est 
intelligens, Deus est liber, et pariter hae duae : Deus est misericors, Deus est justus, 
habent praedicata non réalité? distincta, nam in Deo attributa divina solum virtualiter 
distinguuntur. Attamen hae quatuor propositiones non habent eumdem sensum, nec 
enuntiant eamdem veritatem, nisi admittatur sententia nominalistarum, scii, nomina 
divina sunt synonyma, ut Tullius et Cicero, quae sententia confutatur a S. Thoma 

q. 13, a. 4 : utrum nomina dicta de Deo sint synonyma. Ex hoc sequeretur quod 
ubicumque scribitur misericordia, scribi posset justitia, et recte diceretur: Deus punit 
per misericordiam. Sic, volendo nominalismum vitare, praeclarus objiciens in nomina- 
lismum cadit. 

I. Ita P. Marin Sola, op. ait., t. II, p. 342. 

Respondetur : distinguo majorem : dummodo sit eadem veritas, con- 
cedo ; etiamsi sit nova veritas deducta, nego. Et hoc conceditur a P. Marin 
Sola, ibid. IL, p. 333. — Contradistinguo minorem : Atqui quodlibet 
attributum divinum est actu implicite in natura Dei, et est eadem veritas 
pro intellectu humano, nego ; et est nova veritas deducta, concedo. 

Explico : unum attributum divinum est actu-implicite in alio et in 
natura divina, ratione rei divinae ut res est, concedo ; ratione objecti, ita 
ut sit eadem veritas, subdistinguo : pro intellectu divino, concedo ; pro 
intellectu nostro, nego. 

Alioquin, ut dictum est, omnia nomina divina, v. g. justitia et mise- 
ricordia, essent synonyma, et dici posset : Deus punit per misericordiam. 

Insuper sufficeret revelatio unius solius propositionis de Deo, scii, quod 
est ipsum Esse subsistens, ut omnia attributa deducta et omnes propositio- 
nes metaphysice certae tractatus de Deo uno definiri possent. 

Ad definitionem dogmaticam requiritur quod sit eadem veritas, prius 
formaliter-implicite revelata, et postea explicite proposita. 

Jam quidem ens in communi continet actu-implicite omnes modalitates 
entis, non sunt enim extra ens, et tamen de his modalitatibus, scii, de 
substantia, de quantitate, de qualitate enuntiantur novae veritates. 


Art. III. — Utrum sacra doctrina sit una scientia. 


St. quaestionis. Quaeritur utrum sit una scientia in specie atoma, an 
dividatur in plures scientias, sicut sunt plures scientiae mathematicae, scii, 
geometria, arithmetica, et plures scientiae philosophicae, scii, logica, philo- 
sophia naturalis, metaphysica, ethica. 

Difficultas est, ut dicitur initio articuli, quia sacra theologia tractat 
non solum de Deo, sed de creaturis, de angelis, de homine, de creaturis 
inferioribus, nec non de moribus hominum ; haec autem diversa pertinent 
ad diversas scientias philosophicas, scii, ad metaphysicam et ad ethicam, 
unde videtur quod theologia dogmatica, quae praecipue est de Deo, sit 
scientia distincta a theologia morali quae est de moribus hominum. Sic 
essent plures scientiae theologicae, ut inter scholasticos putavit Vasquez 
antea nominales, ut Durandus et Gabriel Biel. 

Responsio autem sancti Thomae est : sacra doctrina est una scientia. 

Hoc quidem jam innuitur ex ejus nomine, quod est singulare, non 
plurale : « sacra theologia ». 

Sic probatur conclusio. 

Unitas potentiae et habitus sumitur ab unitate rationis formalis objecti. 

Atqui sacra theologia omnia considerat secundum quod sunt per revelatio- 
nem cognoscibilia. 

Ergo sacra theologia est una scientia in specie atoma. 

Major est philosophice certa, sic visus specificatur a colorato sub luce 
sensibili, logica ab ente rationis, philosophia naturalis ab ente mobili sub 

lumine rationis secundum primum gradum abstractionis, mathematica ab 
ente quanto juxta secundum-gradum abstractionis, metaphysica specifica- 
to ab ente in quantum est ens, sub lumine rationis secundum tertium 
abstractionis gradum, scii, ab omni materia, ethica ab actibus- humanis. 

Minor. Sacra Theologia autem omnia considerat secundum quod sunt 
per revelationem cognoscibilia, scilicet ipsa formaliter revelata ac fide 
credita, et virtualiter revelata, scilicet quae ex revelatis deduci possunt, 
Haec virtualiter revelata vocari possunt, sicut in corpore articuli, revela- 
bilia ; et cognoscuntur sub lumine revelationis non formalis sed virtualis. 
Revelatio formalis est motivum formale ipsius fidei; revelatio autem 
virtualis est lumen seu motivum formale propter quod assentimus conclu- 
sionibus theologicis. 

Ergo omnia quae considerantur in theologia, scii. Deus, creaturae 
omnes, mores hominum, communicant in una ratione formali objecti, 
prout sunt sub lumine revelationis virtualis, quae est objectum formale quo 
sacrae theologiae. 

i? Confirmatur conclusio ex responsione ad i® : « Sacra doctrina 
non determinat de Deo et de creaturis ex aequo, sed de Deo principaliter 
et de creaturis secundum quod referuntur ad Deum, ut ad principium et 
finem. Unde unitas scientiae non impeditur ». 

In hac responsione agitur de objecto formali quod consideratur a Sacra 
Theologia; magis explicite determinabitur in articulo 70 ubi erit sermo de 
subjecto proprio et formali hujusce scientiae. Sed jam ex definitione 
nominali theologiae constat quod est principaliter de Deo, et solum secun- 
dario de his quae procedunt a Deo, scii, de creaturis, et de motu creaturae 
rationalis ad Deum. Sic unitas scientiae non impeditur. Et ut clarius 
apparebit ex articulo 70, haec unitas sacrae theologiae dependet ab unitate 
utriusque objecti formalis, scii, quo et quod. Versatur enim circa Deum, 
sub ratione Deitatis, prout cadit sub revelatione virtuali ; sic distinguitur 
a metaphysica quae versatur circa ens in quantum ens, et circa Deum sub 
ratione entis, prout cadit sub lumine naturali rationis. 

Communiter autem tenetur in philosophia quod scientiae habent 
speciem et unitatem ex unitate utriusque objecti formalis quo et quod ; 
sic physica, mathematica et metaphysica distinguuntur prout ia versatur 
circa ens mobile secundum primum gradum abstractionis, 2a circa ens 
quantum in secundo gradu abstractionis, 3a circa ens in quantum ens in 
tertio gradu abstractionis. Sic quaelibet specificato ab objecto, non ut res 
est, sed formaliter ut objectum est, et ut scibile est sub tali lumine seu 
motivo formali. 

2? Confirmatur conclusio ad 2m ubi ostenditur quod quamvis sint 
diversae scientiae philosophicae est una scientia theologica. Ratio est quia 
superior scientia respicit objectum sub universaliori ratione, sicut sensus 
communis, scii, infimus sensus internus qui colligit objecta quinque sen- 
suum externorum, attingit visibile, audibile, tangibile, etc., secundum 
rationem magis communem ipsius sensibilis. 

Ita ea quae tractantur in diversis scientiis philosophicis, scii, in 

philosophia naturali, in metaphysica, in ethica, potest sacra theologia 
considerare sub una ratione, in quantum scii, sunt divinitus revelabilia, 
seu virtualiter revelata, et prout haec omnia ad Deum ordinantur tan- 
quam ad principium quod manifestant et ad finem ad quem tendunt. 

In art. 6° et 70 apparebit quod Deus in sua vita intima non potest 
cognosci nisi per revelationem divinam, et pariter ea quae sunt participa- 
tiones vitae intimae Dei, ut gratia, virtutes infusae et dona. Sic videbimus 
quod est convertibilitas inter objectum formale quod.et objectum formale 
quo theologiae, sicut in aliis scientiis. Deitas et lumen divinum convertun- 
tur, sicut ens in quantum ens et lumen rationis in tertio gradu abstractionis, 
sicut quantitas mathematica et lumen rationis in secundo gradu abstractio- 
nis, etc. sicut coloratum et lumen sensibile. 

jum Corollarium. Theologia positiva et theologia speculativa non sunt 
duae scientiae, sed sunt in eadem scientia sicut pars inductiva et pars 
deductiva. Theologia positiva enim inductive colligit ex Sacra Scriptura 
et Traditione veritates revelatas ; et postea theologia speculativa instituit 
analysim conceptualem harum veritatum, eas defendit speculative contra 
negantes ex analogia rerum naturaliter cognoscibilium, et deducit conclu- 
siones in eis virtualiter contentas. 

2um Corollarium : Theologia positiva, ut vera pars theologiae, procedit 
sub lumine revelationis, sic distinguitur ab historia, sed utitur historia, 
sicut theologia speculativa utitur metaphysica. 

3ura Corollarium : Specializatio est difficilior in theologia quam in aliis 
:cientiis, propter ejus unitatem. Non potest enim profunde cognosci pars 
moralis theologiae quoad gratiam, virtutes infusas, dona, meritum et 
demeritum, quin profunde cognoscatur pars dogmatica circa amorem Dei 
erga nos, circa motionem divinam, circa Redemptionem et applicationem 
ejus ad nos ipsos. Unde specializatio ducit quandoque in theologia ad 
cognitionem nimis materialem et superficialem, quae non amplius attingit 
„psam animam hujusce corporis doctrinalis. 

Quandoque specialistae in tali vel tali parte theologiae parum 
cognoscunt theologiam generalem, et igitur ea quae sunt fundamentalia in 
theologia, sic male cognoscunt suam propriam specialitatem, v. g. asce- 
ticam, aut mysticam. 

Jam medici non debent ignorare medicinam generalem alioquin male 
cognoscunt suam propriam specialitatem. 

Ut constat ex responsione sancti Thomae ad 2m Sacra Theologia 
etiam agendo de homine et de moribus hominum inquirit ifi illis quid 
proprie divinum, quod non potest cognosci nisi sub lumine revelationis 
virtualis et in ordine ad Deum ut Deus est, id est ad vitam Dei 
intimam. In hoc apparet altitudo theologiae, scii, in omnibus considerat 
id quod divinum est sub lumine divino, scii, diversas participationes 
vitae Dei intimae, gratiam, virtutes, dona, actus eorum, modalitates 
horum actuum, ut meritum, et per oppositum demeritum, prout eadem 
est ratio contrariorum. 

Sicut in praedicatione Christi non distinguuntur duae partes, scii. 

dogmatica et moralis, sed agitur de regno Dei, seu de vita Dei ut est in se, 
et ut est per participationem in nobis, ita in Sacra Theologia non sunt 
duae scientiae specifice distinctae, dogmatica et moralis, sed est unicus 
habitus scientificus, qui versatur circa Deum ex revelatione cognoscibilem 
et circa ea quae ad Deum ordinantur. 

Propterea sanctus Thomas dicit in fine responsionis ad 2m : « Sacra 
doctrina est velut quaedam impressio divinae scientiae, quae est una simplex 
omnium. » 

Unde dogmatica et moralis sunt solum rami ejusdem scientiae, a 
fortiori, soteriologia, mariologia, ascetica, mystica. 

4um Corollarium : Inter scientias humanas, metaphysica quamdam 
affinitatem habet cum theologia, prout versatur circa ens in quantum est 
ens, id est circa supremas generalitates et altiora principia ; sic est una 
et tamen tractat suo altiori modo de omnibus rebus, scii, secundum 
resolutionem ad ens et ad prima entis principia. 

Sacra Theologia altius omnia considerat ut ordinantur ad Deum et 
sub lumine divino. Unde est perfecte una, sic disponit ad contemplationem 
sanctorum, quae adhuc simplicior est. 


Art. IV. — Utrum sacra doctrina sit scientia practica. 


St. qu. : Videtur quod sit scientia practica, quia ordinatur ad operatio- 
nem regulandam, scii, ad directionem vitae christianae, et explicat legem, 
tum veterem, tum novam, quae mores dirigit. Notandum est quod juxta 
Scotum, qui longissime de hac re scripsit, theologia est scientia practica, 
quia proprius ejus finis est operatio, praesertim amor Dei et proximi, 
prout in his duobus praeceptis tota lex: pendet et prophetae. Scotus ad 
hanc sententiam inclinat, quia pro illo voluntas est altior intellectu et 
omnis cognitio, etiam visio beatifica, ordinatur ad amorem, sicut dispositio 
ad perfectionem altiorem. 

Notandum est etiam quod haec tendentia practica jam apparet apud 
Magistrum Sententiarum, qui opus suum sic dividebat, per respectum 
ad actus voluntatis : frui et uti : 

i? de rebus quibus truendum est, scii. Pater, Filius, Spiritus Sanctus ; 

2? de rebus quibus utendum est, ad beatitudinem consequendam : mundus- 
et in eo creata ; 

3? de rebus quibus /ruendum et utendum est : scii, de humanitate Christi, 
de. angelis et de sanctis. 

Sanctus Bonaventura autem in Prooem. I Sent. q. IIL, dicebat: sacra 
theologia est scientia affectiva, scii, media inter speculativam et practicam, 
quia pro fine habet tum contemplationem, tum ut boni fiamus. 

Sanctus Albertus magnus in sua Summa initio, non dissimili modo 
loquitur, quia, juxta ipsum, sacra theologia studium suum refert ad 
affectum, scii, ad Dei amorem. 

Nominales cum Durando admittunt quod in theologia sunt duae scien- 
tiae, una speculativa, una practica. 

Responsio sancti Thomae est : Sacra doctrina, una existent, est simul 
eminenter speculativa et practica, sed magis speculativa. 

i? Probatur in arg. sed c. ex definitione nominali theologiae, quia 
scilicet versatur principaliter circa Deum, qui non est quid operabile, 
sed ad quem ordinari debent intentiones et actiones nostrae. 

2? Probatur ex propriis, in corpore articuli, prima pars conclusionis, sic: 
Scientia quae sub eadem ratione formali considerat speculabilia et agenda 

est eminenter speculativa et practica. 

Atqui Sacra Theologia omnia speculabilia et agenda considerat sub revela- 
tione virtuali in ordine ad Deum, primam veritatem et ultimum finem. 
Ergo sacra theologia est eminenter speculativa et practica. 

Dicitur « eminenter » in hoc sensu « eminenter formaliter », et non 
solum eminenter virtualiter, id est sicut Deus continet eminenter formaliter 
et plus quam virtualiter perfectiones simpliciter simplices ; sicut etiam 
anima humana est formaliter eminenter sensitiva et vegetativa. Ita etiam, 
ut infra dicetur, fides infusa est eminenter speculativa et practica, prout 
est et de mysteriis credendis et de praeceptis ac de consiliis ; item dona 
intellectus et sapientiae, cf. IIa Iae, q. 4, a. 2, q. a. 3, q. g, a. 3, q. 45, a. 3. 

3? Probatur in corp, secunda pars conclusionis, sic : 

Sacra theologia est magis speculativa quam practica; quia ut nomen 
ejus indicat, est principalius de Deo quam de actibus humanis. Deus 
autem est objectum speculationis et contemplationis, non vero quid 
moperabile. Scientia autem proprie practica versatur circa operabilia , scii, 
ethica circa agibilia, et artes circa factibilia. Sic sanctus Thomas melius 
distinguit quam sanctus Bonaventura theologiam quae acquiritur studio 
humano et contemplationem infusam, quae est proprie cognitio affectiva 
et quasi experimentalis, quae procedit ex dono sapientiae, cf. IIa IIae, 
q. 45, a. i et 2. 

Sed quamvis theologia studio humano acquisita et donum sapientiae 
specifice distinguantur, convenientissime tamen uniuntur, ut patet in 
magnis Doctoribus Ecclesiae, ut in sancto Augustino, in sancto Thoma, 
in sancto Bonaventura, in sancto Alberto et aliis. Imo Ecclesia nunquam 
declarat aliquem servum Dei Doctorem Ecclesiae quin prius fuerit non 
solum beatificatus sed canonizatus, id est quin emineat in sanctitate 
et proinde in dono sapientiae sicut in scientia acquisita. 

N. B. Quoad doctrinam hujus articuli, Scotus negat quod una et 
eadem scientia possit esse simul eminenter speculativa et practica. 

Ad quod Cajetanus n? III respondet : practicum et speculativum non 
sunt differentiae essentiales scientiae, ut scientia est, sed ut finita- est. 
Et ea quae sunt divisa in inferioribus, v. g. in scientiis philosophicis, 
uniuntur in superioribus ; ita in fide et in donis intellectus et sapientiae. 

Gonet pariter bene defendit articulum, considerando altitudinem 
utriusque objecti formalis quod et quq sacrae theologiae. Nam objectum 
ejus formale quod non est solum quid speculabile ut ens in quantum ens 

nec solum quid operabile, ut actiones humanae circa quas versatur ethica, 
sed est Deus sub ratione Deitatis, qui simul est prima veritas speculabilis, 
et ultimus finis consequendus, ac prima regula vitae nostrae. 

Item objectum formale quo, seu lumen sacrae theologiae est revelatio 
virtualis, revelatio autem fundat simul cognitionem speculativam et practi- 
cam, sic revelatio formalis est motivum formale fidei, quae est simul 
speculativa seu contemplativa et practica, prout est et de mysteriis 
credendis et de praeceptis adimplendis. Objectum autem formale quod et 
objectum formale quo sunt correlativa, prout primum non cognoscitur nisi 
sub lumine alterius. 

Objectio : Si theologia esset simul speculativa et practica, quilibet ejus 
actus esset simul speculativus et practicus, propter rationem formalem 
hujusce scientiae. Atqui hoc falsum est ; nam sunt in theologia conclusiones 
mere speculativae: v. g. sunt quatuor relationes in divinis, et aliae mere 
practicae : v. g. hic actus est vitandus. 

Respondetur negando majorem , quamvis enim anima rationalis sit 
eminenter formaliter vegetativa et sensitiva, non sequitur quod quilibet 
actus ejus debeat esse vegetativus et sensitivus. Item quilibet, actus ali- 
cujus scientiae non fertur ad omnia quae ad hanc scientiam pertinent. 
Non necesse est quod quilibet actus totaliter et adaequate participet 
rationem formalem scientiae. Quamvis enim illa sit. formaliter indivisibilis, 
est tamen virtualiter multiplex. 

Proinde quidam theologi eminent in dogmatica, ut sanctus Thomas, 
alii in theologia morali, ut sanctus Alphonsus de Ligorio. Pariter quamvis 
donum sapientiae sit formaliter eminenter simul speculativum et practicum. 
quidam sancti eminent in contemplatione ut sanctus Joannes a Cruce, 
alii autem in sapienti directione operum misericordiae, ut sanctus Vincen- 
tius a Paulo ; in his duobus est sapientiae donum in alto gradu, sed in uno 
magis apparet sub forma contemplativa, in alio sub forma magis directe 
ad praxim ordinata ; in uno est ut splendens radius, in alio ut lux diffusa 
in aere quae tamen omnia ex alto illuminat. 

Ex hoc articulo sicut ex praecedenti apparet unitas superior sacrae 
theologiae, prout est velut participatio scientiae Dei et beatoi um, tanquam 
scientia subalternata huic scientiae seu potius huic visioni superiori 


Art V — Utrum sacra doctrina sit dignior aliis scientiis. 


St» qu. ; Hucusque tenemus sacram theologiam esse scientiam veram, 
et quidem unant ac eminenter speculativam et practicam, et haec tria 
pendent ab una et eadem ratione, scilicet quia sacra theologia procedit 
ex principiis revelatis a superiori scientia Dei, quae simul est certissima, 
absolute una et eminenter speculativa et practica. Nunc est sermo de 
dignitate seu excellentia Sacrae Theologiae per respectum ad alias 
scientias, scilicet quoad certitudinem et quoad altitudinem objecti... 

Difficultas est quia procedit ex principiis non evidentibus, de quibus 
quidam dubitant, sic videtur esse inferior scientiis mathematicis. Insuper 
theologia accipit aliquid a philosophicis disciplinis, ergo videtur esse illis 
inferior. Sanctus Thomas plura accipit ab Aristotele. 

Responsio tamen sancti Thomae est : Sacra theologia transcendit omnes 
alias scientias tam speculativas quam practicas. 

i? Hoc probatur argumento traditionis, in quo philosophia et aliae 
scientiae humanae dicuntur ancillae sacrae doctrinae, et citatur locus 
Proverbiorum IX, 3 ubi dicitur : « Sapientia aedificavit sibi domum et 
misit ancillas suas ad arcem, et ad moenia civitatis. » Dignitas sacrae 
theologiae saepe commendata est a Summis Pontificibus v. g. a Pio IX 
contra semirationalismum et in Syllabo, prop, à, q, 11, 12, et a Leone XIII 
speciatim in Encycl. Aeterni Patris. 

20 Theologice sic probatur conclusio bimembris, per partes, in corpore 
articuli. Inter scientias speculativas est una dignior altera propter certitudi- 
nem et dignitatem materiae. Atqui sacra theologia excedit alias speculativas 
scientias quoad utrumque. Ergo est aliis dignior. 

Major est evidens, nam sic dignitas accipitur tum ex parte objecti 
tum ex parte subjecti. — Minor autem est certa, nam sacra theologia 
habet certitudinem, non ex lumine rationis, sed ex lumine divinae scientiae ; 
ex principiis fide divina creditis, fides autem est quoad se certior omnibus 
scientiis propter auctoritatem Dei revelantis, cf. IIa II80, q. 4, a. 8. Et ex 
parte objecti est de his quae sua altitudine rationem imo intellectum 
angelicum transcendunt. 

Pariter Sacra Theologia dignior est ethica et omnibus scientiis practicis, 
quia nos ordinat et dirigit ad finem altiorem, scii, ad uliinwm finem super- 
naturalem, ad vitam aeternam, quae prout est essentialiter supematuralis 
superat vitam futuram de qua loquebantur meliores inter philosophos 
antiquos. 

Quoad litteram corporis articuli nulla difficultas, ratio est clara, et 
eadem est ac in articulis praecedentibus ; scii, sacra theologia procedit sub 
lumine divino et versatur circa altissimum objectum quod est simul 
suprema veritas et ultimus finis. 

Remanet tamen prima difficultas, scii, sacra theologia, prout procedit 
ex principiis non evidentibus videtur esse minus certa quam metaphysics., 
mathematica, physica. 

Ad zum respondetur : Sacra Theologia est aliis scientiis certior quoad se, 
non vero quoad nos. Est certior quoad se propter suum motivum formale 
altius, quod est divina revelatio virtualis ; est tamen quoad nos minus certa 
propter debilitatem intellectus nostri, qui, ut dicitur in II Metaphys., c. r, 
« se habet ad ea quae sunt magis intelligibilia quoad se, sicut oculi noctuae 
ad lumen solis +. Et tamen, ut idem Aristoteles dicit (I. I de Partibus 
animalium, c. 5) « minimum quod potest haberi de cognitione rerum altissi- 
marum, desiderabilius est quam certissima cognitio quae habetur de mini- 
mis rebus » — Quare? — Quia cum cognitio specificetur ab objecto, 
ejus dignitas sumitur potius ex parte objecti cogniti, quam ex parte modi 

cognoscendi. — Sic argumentum convenientiae de possibilitate Trinitatis 
est quid altius quam rigorosa demonstratio alicujus proprietatis trianguli. 

Circa distinctionem datam in hac responsione ad im inter id quod est 
certius quoad se non vero quoad nos, et id quod est certius quoad nos et non 
quoad se, in memoriam revocandum est id quod pluries dicit Aristoteles 
in Metaphysica, scii, ea quae sunt magis intelligibilia quoad se, ut Deus, 
Actus purus, ejus immutabilis aeternitas, sunt minus intelligibilia quoad nos, 
quia surit a sensibus remotissima, cognitio enim nostra humana oritur a 
sensibus. E contrario motus et tempus, quae sunt quoad nos magis intelli- 
gibilia quam immobilis aeternitas, sunt minus intelligibilia quoad se.. 
aeternitas in se est lucidissima, est mensuratio ipsius Intelligere subsisten- 
tis, seu Actus puri, qui est intellectio intellectionis. 


++ 


dubium : An sacra theologia quae est aliis scientiis certior quoad se. 
non vero quoad nos, sit illis certior prout est in nobis viatoribus. 
Respondetur affirmative, cum thomistis. Cf. Gonet in hunc articulum. 
Probatur : quia repugnat causam formalem informare subjectum et 
non tribuere illi suum effectum formalem ; sic fides infusa eo ipso quod 
Wrecipitur in intellectu nostro, non obstante obscuritate mysteriorum, 
communicat intellectui nostro firmitatem seu certitudinem majorem quam 
quaelibet scientia naturalis. Dicit Augustinus : « Facilius dubitarem vivere 
me, quam esse vera quae audivi » a Deo (Confess., 1. VII, c. io). Christus 
enim dicit : « Caelum et terra transibunt, verba autem mea non praeter- 
ibunt » sunt igitur firmissime tenenda; unde sanctus Paulus ait (Galat., 1,8) 
« Licet nos, aut angelus de caelo evangelizet vobis praeterquam quod 
evangelizavimus vobis, anathema sit. » — Unde secundum sanctum Thomam 
II$ Iaa q. 4. a. 8, fides infusa non solum quoad se, ac quasi in aere, extra nos, 
sed ut est in nobis certior est quam prima rationis principia, quia motivum 
ejus formale, scii, auctoritas Dei revelantis, superat valorem evidentiae 
rationis, seu vim luminis rationis. Sacra autem Theologia, prout ejus moti- 
vum est revelatio virtualis, participat, infra fidem, huic certitudini fidei, 
quae vere in nobis est. 

- Attamen quoad nos fides et theologia sunt minus certae quia objectum 
obscurum minus quietat intellectum nostrum, minus perfecte respondet 
modo connatural! intellectus nostri. Cf. Cajetanum, Joannem a sancto 
Thoma, Gonet. Ipse sanctus Thomas dicit IIa IIae q. 4. a. 8 : « Certitudo 
potest considerari dupliciter. Uno modo ex causa certitudinis (quoad se) ; 
et sic dicitur esse certius illud quod habet certiorem causam. Et hoc modo 
fides est certior tribus praedictis (id est omni cognitione naturali); quia 
innititur veritati divinae (et non rationi humanae). — Alio modo potest 
considerari ex parte subjecti (quoad nos); et sic dicitur esse certius, 
quod plenius consequitur intellectus hominis... Et sic fides est minus 
certa » cognitione naturali evidenti, quia intellectus noster non ita 
connaturaliter et plene attingit objectum obcursum, sicut objectum 
evidens. Non fruimvr objecto obscuro, sicut objecto evidenti. 

Sed ut ibidem dicit sanctus Thomas, « unumquodque judicatur sim- 
pliciter secundum suam causam ; — secundum autem dispositionem, quae 
ex parte subjecti est, judicatur secundum quid ; — inde est, quod fides est 
simpliciter certior, sed alia (scii, intellectus primorum principiorum, sapien- 
tia acquisita, et scientiae) sunt certiora secundum quid, scilicet quoad nos ». 
— Theologia autem procedens ex fide infusa, quae est radix ejus, participat 
Certitudini fidei. 

Sic «habemus thesaurum istum (fidei) in vasis fictilibus » II Cor,, iv, 7 ; 
sed habemus illum, in nobis est; id est : fides et etiam theologia sunt 
certiores qualibet cognitione naturali, quoad se et in nobis, quamvis non 
quoad nos. 

Unde si sunt dubia indeliberata propter obscuritatem objecti, haec 
dubia sunt tantum quoad nos, ratione debilitatis subjecti, non vero ratione 
motivi formalis habitus fidei aut theologiae. 

Attente igitur distinguendae sunt in hac re hae duae expressiones 
quoad nos et in nobis. Hoc illustratur exemplo : principium finalitatis, 
omne agens agit propter finem, est certius quoad se et in nobis quam 
existentia colorum a parte rei, et tamen haec existentia colorum est quoad. 
nos (saltem pro pluribus, pro majoritate hominum) magis certa quam 
principium finalitatis. Omnes vident sensibiliter colores, sed non omnes 
percipiunt intellectualiter necessitatem absolutam et universalitatem prin- 
cipii finalitatis. Ita pariter fides dé Trinitate est magis certa quoad se 
et in nobis quam existentia colorum, sed est minus certa quoad nos; 
quia Trinitas est objectum remotissimum a sensibus, a quibus oritur 
cognitio nostra. 

E contrario aliqui tenacissime tenent opiniones in se parum probabiles, 
v. g. quasdam opiniones politicas. Et haereticus formalis cum pertinacia 
retinet errorem, qui non est quid certum quoad se, sed quid pertinaciter 
inhaerens huic subjecto male disposito. Quidam debiliter tenent veritates 
in se certissimas, et alii tenacissime tenent opiniones debilissimas aut 
errores. Sic clare constat distinctio inter id quod est certum quoad se 
et id quod est certum quoad nos. 

Remanet igitur quod sacra theologia est dignior omnibus aliis scientiis 
et objective propter dignitatem objecti, et subjective propter majorem 
certitudinem, quae ex lumine divino procedit. 


Zum dubium : Quomodo sacra theologia sit dignior scientiis a quibus 
aliquid accipit; plura accipit a metaphysica, ergo videtur quod sit ei 
inferior, sicut optica accipiens aliquid a geometria est ei inferior, tanquam 
scientia subalternata. 

Respondetur ad 2um : Sacra Theologia non accipit ab aliis scientiis 
sua principia, quae sunt a Deo revelata, sed accipit ab eis instrumentum 
quoddam ad melius manifestanda revelata, et sic utitur his scientiis tanquam 
inferioribus et ancillis. Imo utitur illis non propter defectum suum, sed 

propter defectum intellectus nostri, qui ex naturalibus facilius manuducitur 
ad quamdam intelligentiam mysteriorum supernaturalium. 

Haec responsio profunda est et plura continet : si Sacra Theologia 
acciperet a metaphysica sua principia, ei subalternaretur, sicut optica 
geometriae. Sed ab ea accipit solum instrumentum, quo utitur ad majorem 
manifestationem revelatorum. 

Sic Sacra Theologia utitur scientiis naturalis ordinis, secundum pro- 
priam significationem verbi uti; solus superior -proprie utitur inferiori, 
id est ordinat actionem inferioris ad cooperandum actioni suae superiori 
quae ad superiorem finem ordinatur. Sic scriptor utitur penna, pictor 
penicillo, dux exercitus militibus, artes superiores artibus inferioribus, 
ut ars navigationis utitur arte constructiva navis. Pariter Sacra Theologia, 
ut superior scientia, utitur metaphysica, taaquam inferiori et ancilla. 
F.t sic metaphysica v. g. Aristotelis subservit ad finem multo altiorem, 
v. g. notio aristotelica relationis praedicamentalis subservit ad quamdam 
intelligentiam mysterii Trinitatis ; Aristoteles non poterat tantum honorem 
et gloriam praevidere, scilicet quod ejus metaphysica serviret ad altiorem 
scientiam de Deo. Sic metaphysica non despicitur, sed honoratur, sicut 
honoratur ille civis qui proxime servit regi; melius est enim obedire 
regi, quam regere villam, propter altitudinem finis ad cujus obtentionem 
datur collaboratio. 

Proinde, ut bene notat Joannes a sancto Thoma, quando Sacra 
Theologia utitur praemissa naturali ; v.g. veritate metaphysica, ea utitur 
tanquam instrumento. Instrumentum autem, ut penna vel penicillum, agit 
in virtute alterius, simul applicatur et elevatur per motionem instrumen- 
ialem principalis agentis, ut producat effectum qui superat ejus virtutem 
propriam. Sic sub motione instrumentali scriptoris penna non solum 
atramentum in cartam deponit sed scribit quid intelligibile, et penicillum, 
non solum colores in telam ponit, sed eos optime, artificiose ordinat. 
Item sub directione navigatoris, navifactor facit navim ad navigationem 
aptam. Pariter Sacra Theologia utitur praemissa naturali dessumpta v. g. 
ex metaphysica ; ad hoc prius eam approbat sub lumine divino revelationis, 
saltem negative, prout scilicet haec praemissa naturalis non opponitur 
revelatis, et postea ea positive utitur, motione non solum applicativa sed 
instrumentali ad finem suum superiorem, scii, ad quamdam intelligentiam 
mysteriorum supernaturalium sive in se (si agitur de discursu explicativo) 
sive quoad eorum consectaria, corollaria (si agitur de discursu illativo). 
Ideoque conclusio theologica quae sic obtinetur, quamvis sit minus certa 
quam propositio fidei, est tamen magis certa quam praemissa naturalis 
secundum se sumpta, quia deducitur ex hac praemissa ut elevata et illu- 
strata a lumine superiori. Sic etiam, in hoc casu, instrumentum producit 
effectum, qui superat suam virtutem propriam, et dispositive operatur 
ad effectum principalis agentis. 

Notandum est quod magni Doctores ut sanctus Augustinus faciunt 
etiam cum instrumento valde imperfecto, v. g. cum philosophia neoplato- 
nicorum, mirabile opus theologicum, v.g. sic libros de Trinitate conscripsit 

Augustinus. Ita magni pictores cum imperfectissimo penicillo pulchram 
picturam quandoque faciunt. Et tunc in his magnis Doctoribus fides 
illustrata donis intellectus et sapientiae supplet imperfectioni instrumenti, 
seu philosophiae 1. 

Sanctus Thomas autem usus est philosophia magis exacta, quia 
primae notiones philosophicae et principia metaphysica cum magna prae- 
cisione enuntiata sunt ab Aristotele, sicut elementa geometriae ab Euclide. 
Sic sanctus Thomas eminet in utraque sapientia, scii, acquisita, quae pro- 
cedit secundum perfectum usufn rationis,et sapientia infusa, quae judicat 
secundum connaturalitatem ad res divinas, sub inspiratione Spiritus 
Sancti. 

Aliis verbis, praemissa naturalis aliquo modo ad ordinem superaatu- 
ralem manifestandum elevatur et recipit majorem aliquam certitudinem 
quam secundum se haberet ; etenim a fide et a theologia judicatur, corrigi- 
tur .(si necesse est) et approbatur. | 

V. g. sanctus Thomas in tractatu de Trinitate approbat et quo- 
dammodo corrigit distinctionem  aristotelicam inter principium et 
causam, ostendendo quod in divinis Pater est principium Filii sed non 
causa. 

Hoc quodammodo ex experientia constat ; v. g. experimur nos certius 
aesentiri veritatibus naturalibus a nobis inventis, quando videmus eas a 
praecipuis doctoribus approbatas, a fortiori quando videmus eas a Deo 
confirmatas et approbatas. 

Praemissa quidem naturalis quae esset in se tantum probabilis, non 
acciperet certitudinem ex conjunctione cum praemissa fidei, nec duceret 
ad conclusionem theologicam certam, acciperet solum majorem probabili- 
tatem ; sed si est in se certa, fit certior, prout illustratur lumine superiori. 
Ita philosophus qui jam metaphysice certus de existentia Dei antequam 
habeat fidem infusam, fit certior postea, prout fides infusa ex alto confirmat 
hanc certitudinem metaphysicam. 

Haec vera sunt etiam in discursu proprie illativo, a fortiori in discursu 
explicativo. 

Ex his omnibus clare constat quod Sacra Theologia non est subalternata 
metaphysicae, sed solum scientiae Dei et beatorum ; nam quantum ad sua 
: ropria et intrinseca principia non pendet nisi a revelatione divina. Sed 

"leologia utitur ex alto principiis naturalibus, tanquam extraneis, et non 
propter deficientiam suam, sed propter deficientiam intellectus nostri, qui 
non potest ex solo lumine fidei cognoscere ea quae implicite et virtualiter 
sunt in revelatis. Jam intellectus angelicus, qui non est discursivus, non 
ita indiget cognitione naturali superaddita ad quamdam intelligentiam 
mysteriorum supernaturalium. Angelus enim videt statim conclusiones in 
principiis, proprietates in essentia, sic statim cognoscit omnes proprietates 
hominis in ipsa notione naturae humanae. Proinde statim, absque discursu, 


1. Cf. J. Maritain, Les degrés du smoir, Il partie, chap. VII : La sagesse 
augustinienne. 


2. Cf. I« I^ q. 45, a. f et a. 

intelligit In haç veritate revelata : « Verbum homo factum est » ea quae 
nos nonnisi per discursum lente deducimus. 

Ex his sequitur quod certitudo conclusionis theologicae proprie dictae 
est infra certitudinem fidei infusae, sed supra certitudinem scientiarum 
ordinis naturalis, etiam metaphysicae. 

Certitudo conclusionis theologicae improprie dictae, quae habetur per 
discursum explicativum, est infra certitudinem fidei, sed certitudinem 
fidei acquirit, si ex speciali assistentia Spiritus Sancti definitur ab Ecclesia ; 
tunc ei adhaerendum est non propter discursum explicativum, sed quia 
« visum est Spiritui Sancto ». 


Objectio : Conclusio in syllogismo sequitur debiliorem partem. Atqui 
conclusio theologica saepe oritur ex una praemissa solum naturaliter certa 
Ergo tunc conclusio theologica non est nisi naturaliter certa, sequitur 
nempe debiliorem partem. 

Respondetur cum Gonet : distinguo majorem : si praemissae ex aequo 
influunt in conclusionem, concedo ; si una est instrumentum alterius sub 
lumine superiori, nego. — Contradistinguo minorem : conclusio theologica 
saepe oritur ex una praemissa naturali, quae est instrumentum alterius 
praemissae fidei, sub lumine altiori, concedo ; quae influit ex aequo, nego. 
Et nego consequens et consequentiam. — Attamen aliquomodo verificatur 
adhuc praedictum axioma logicum, quatenus conclusio theologica est minus 
certa quam praemissa fidei. Non possumus enim adhaerere conclusioni 
theologicae proprie dictae unice propter auctoritatem Dei revelantis, sed 
partim propter lumen rationis, quamvis ipsa fides utatur ratione ad 
deductionem hujusce novae veritatis, solum virtualiter in revelatione 
'contentae (ita est praesertim si praemissa naturalis sit major potius 
quam minor). 


* 
*o 


3um dubium : An theologia sit habitus entitative supernaturalis. Com- 
muniter thomistae respondent negative, contra Contenson. Id est : sacra 
theologia est habitus entitative seu intrinsece naturalis, cujus tamen radix 
extrinseca, scii, fides infusa, est essentialiter supernaturalis. 

Ratio est quia sacra theologia est habitus studio humano acquisitus ; 
id est per actus naturales intelligentiae acquisitus et non infusus. Hoc 
constat ex experientia studii theologici. Cf. art. seq. ad 3um. 

Insuper objectum formale quod theologiae, scii. Deus, non specificat 
eam nisi prout substat objecto formali quo. Atqui hoc objectum formale 
quo, seu lumen, est revelatio virtualis, non formalis, id est lumen rationis 
deducens ex revelatione conclusiones in ea virtualiter contentas. Objectum 
theologiae est Deus non ut formaliter revelatus sed ut virtualiter revelatus. 

< Attamen radix extrinseca theologiae est fides infusa, quae est super- 
naturalis quoad essentiam ratione utriusque objecti formalis quod et quo ; 

ita ut fide sublata, per haeresim formalem, non remaneat theologia, ut 
diximus, sed solum ejus cadaver, quia deest nexus formalis idearum pro- 
veniens ex principiis fidei. 

Proinde sunt theologi qui praestant fide altiori et intensa ut sanctus 
Bernardus, hi sunt sanctiores ; alii, ut Abaelardus, praestant dialectica, 
seu ratione seu instrumento fidei. Quidam inter sanctos theologiam igno- 
rant sed habent magnam fidem, id est profundissime vivunt ex mysteriis 
Christi, fides eorum est valde intensa ac profunda ; e contra plures theologi 
non tantam fidem habent, quoad intensitatem et profunditatem, sed extensive 
melius cognoscunt quidquid definitum est per Ecclesiam et plerasque 
conclusiones theologicas. Augmentum autem intensivum fidei est majoris 
momenti quam ejus augmentum extensivum. 


Art. VI. — Utrum Sacra Theologia sit sapientia. 


St. qu. Vidimus quod sacra theologia est scientia subalternata scientiae 
Dei, eminenter speculativa et practica, quaeritur an mereatur nomen, 
sapientiae, sicut, inter scientias ordinis naturalis, metaphysica seu prima 
philosophia. 

Difficultas est i? quia sacra theologia accipit sua principia a superiori 
scientia., ergo subordinatur ; dum « sapientis est ordinare » et non ordinari; 
2? quia Sacra Theologia non probat nec defendit ex alto principia aliarum 
scientiarum, sicut v. g. metaphysica tractando de ente defendit principia 
quibus utuntur aliae scientiae ; 30 Sacra Theologia, nec videtur esse 
sapientia supernaturalis, quia haec est infusa et non acquiritur studio 
humano. 

Responsio tamen est : Sacra Theologia est maxime sapientia inter 
omnes sapientias humanas. 

Saepe in Sacra Scriptura, sacra doctrina dicitur Sapientia, v. g. in 
Deuter. vi, 6, hic citato a s. Thoma, et in libro Sapientiae, praecipue 
c. v et vu. S. Paulus in I Cor. c. 1 et n comparat Sapientiam Dei cum 
sapientia hujus mundi, et dicit I Cor., 11, 6 : « Sapientiam autem loquimur 
inter perfectos, sapientiam vero non hujus saeculi, neque principum hujus 
saeculi, qui destruuntur, sed loquimur Dei sapientiam in mysterio, quae 
abscondita est... Spiritus enim omnia scrutatur etiam profunda Dei ». — 
Sanctus Paulus in hoc loco loquitur quidem de sacra doctrina revelata, 
de ipsa fide donis Spiritus Sancti illustrata. Sed ex ea procedit Sacra 
Theologia, studio humano acquisita, et sic participat perfectioni sapientiae. 

In corpore articuli, sanctus Thomas utitur notione philosophica 
sapientiae, quae determinata est ab Aristotele in 1. I Metaphysicorum c. 1 
et 2, ubi ostendit metaphysicam esse non solum scientiam, sed sapientiam, 
seu altissimam scientiam, quia est cognitio rerum non solum per causas, 
sed per altissimas causas. Haec notio servatur a sancto Thoma, in hoc. 
articulo, nec non Ia q. 14, a. 1, ad 2, et Ia IIae, q. 57, a. 2, ad 1. 

Ratio articuli ad hoc reducitur : 

Sapientia est cognitio rerum per altissimam causam. 

Atqui Sacra Theologia propriissime est de Deo, altissima causa, etiam 
quantum ad id quod notum est sibi soli de seipso, et aliis per revela- 
tionem. 

Ergo Sacra Theologia est maxime sapientia, supra metaphysicam. 
Major est ipsa definitio sapientiae statuta ab Aristotele in 1. I Met. 

c. i et 2. Et in hoc articulo sanctus Thomas breviter ostendit valorem 

hujusce definitionis realis, incipiendo a definitione nominali. Etenim 

secundum definitionem nominalem, sapientia est quid excellens in ordine 
cognitionis, sic communiter dicitur : sapientis est ordinare et judicare. 

Judicium autem scientificum est de re per causas ejus; quid sit res in se, 

quaenam sint ejus causa efficiens et finis. Et judicium altissimum est 

igitur per altissimam causam. Sic sapientia superat scientias, prout 
simplex scientia est cognitio per causas proximas, sapientia autem per 
causas altissimas. Sic metaphysica est de ente in quantum ens per causas 
ejus altissimas, et ideo non perficitur nisi perveniat ad notionem explicitam 
creationis seu productionis totius entis finiti ex nihilo, et ad finem crea- 
tionis, scii, ad manifestandam Dei bonitatem. Ad hanc autem explicitam 

notionem, naturaliter cognoscibilem, non pervenit Aristoteles ; dum e 

contra aequivalenter exprimitur in prima linea libri Geneseos: «In principio 

Deus creavit caelum et terram. » 

Minor constat ex definitione nominali Sacrae Theologiae et ex prae- 
dictis. Est enim scientia de Deo ex revelatione procedens. Unde « propriis- 
sime determinat de Deo, secundum quod est altissima causa » et non solum 
causa entis in quantum est ens rerum creatarum, sed ut est causa gratiae 
et gloriae, scii, ut est Auctor salutis. Ratio est quia determinat de Deo 
non solum prout est naturaliter cognoscibilis ex creaturis, sed etiam 
quantum ad id quod notum est sibi soli de seipso et aliis per revelationem 
communicatum. 

Hoc est dicere: Sacra Theologia tractat de Deo, non solum ut est 
primum ens, Ipsum esse subsistens et causa entium in quantum sunt entia, 
sed de Deo, in sua vita intima, seu sub ratione Deitatis. Hoc est id quod 
dicebat sanctus Paulus I Cor., ii, 10: «Nobis autem revelavit Deus per Spiri- 
tum suum; Spiritus Sanctus omnia scrutatur etiam profunda Dei», seu vitam 
Dei intimam. Aliis verbis hoc objectum exprimitur, scii. : Deus sub ratione 
Deitatis, quia Deitas continet formaliter eminenter omnes perfectiones 
simpliciter simplices : ens, unum, verum, bonum, etc., quae sunt naturaliter 
participabiles a creaturis, dum Deitas ipsa non est participabilis nisi per 
gratiam, quae nos facit « consortes divinae naturae » II Petri, i, 4. Sic 
Deitas quodammodo est supra ens, supra unum, prout in sua eminentia 
altiori has omnes perfectiones formaliter eminenter continet, plus quam 
albedo continet septem colores arcus caelestis, quas includit non formaliter 
eminenter, sed solum virtualiter eminenter. Cf. infra, q. 13, a. 3 et 5. 

Unde Sacra Theologia est maxime sapientia quia propriissime est de 
Deo, altissima causa, in sua vita intima. / 

Attamen theologia praesertim viatoris, non cognoscit Deum quiddita- 
tive, sicut in se est, non videt Deitatem, sed eam attingit in caligine fidei, 
praesertim agendo de Trinitatis mysterio. 

Sic Sacra Theologia potest ex alto judicare de omnibus rebus creatis 
et de vita humana, scii, per altissimam causam entis et gratiae et per 
ultimum finem non solum naturalem sed supernaturalem. 

Ad zm: Sacra Theologia accipit sua principia, non a scientiis humanis, 
sed a scientia Dei, sic remanet sapientia. Principia ejus sunt praesertim 
quatuordecim articuli fidei, ex quibus aliae veritates etiam fidei deduci 
possunt. 


e 


jum dubium: Quomodo sacra theologia judicat de aliis scientiis? 

Sanctus Thomas respondet ad 2um : 1? « Non pertinet ad eam probare 
principia aliarum scientiarum » quia ipsa proprie versatur circa super- 
naturalia revelata, et principia scientiarum naturalium aut sunt per se nota, 
aut probantur in scientia naturali subalternante, ut geometria probat 
principia opticae. Item metaphysica defendit prima rationis principia. 

2? Sacra Theologia judicat tamen de aliis scientiis, et hoc dupliciter: 
negative, quia « quidquid in aliis scientiis invenitur veritati hujusce scientiae 
repugnans, totum condemnatur ut falsum » ; ita plures hypotheses non 
scientifice probatae, eo ipso quod sunt contra revelationem divinam 
reprobantur a theologia. Positive autem ipsa approbat talem propositionem 
metaphysicae, aut philosophiae naturalis, aut ethicae, prout est aliunde 
revelata, aut saltem conformis cum revelatione ; v. g. approbat proposi- 
tiones de immortalitate animae, aut de fundamento obligationis moralis, 
de distinctione inter bonum honestum, bonum delectabile et utile. 


Corollarium : Sic servatur legitima et relativa autonomia scientiarum 
ordinis naturalis, prout procedunt « ex suis principiis naturaliter notis et 
utuntur sua propria methodo » ut dicit Cone. Vatie. 1799 ; sed non possunt 
affirmare ut certum et scientificum id quod contrariatur veritati revelatae, 
quia verum non contrariatur vero. Cf. Denzinger, 1797 sq. 1799, 1878 sq., 
unde contra rationalismum damnata est absoluta autonomia rationis 
humanae, cf. Cone. Vatie. Denz. 1810 : « Si quis dixerit, rationem humanam 
ita independentem esse, ut- fides ei a Deo imperari non possit, an sit. » 
Item n? 1789. 

Sic plures sunt declarationes Ecclesiae secundum quas ut notat 
Denzinger in suo indice systematico, L e: Revelatio rationem ab erroribus 
liberat, illustrat, confirmat, 1799, 1807 ; certitudinem et puritatem cogni- 
tionis naturalis fovet, 1786 ; est Philosophiae rectrix infallibilis, 1656, 168t ; 
et norma ejus negativa, 1714 ; nec tantum Philosophus sed Philosophia 
ipsa magisterio fidei subest, 1674, sqq. 1682 sq., 1656 ; 1710, 1714, 2073, 
2085 sq. Hoc declaratur contra rationalismum moderatum, in Syllabo 

Pii IX ubi damnatur haec pr.: « Cum aliud sit philosophus, aliud 
philosophia, ille jus et officium habet se submittendi auctoritati, quam 
veram ipse probaverit ; at philosophia neque potest neque debet ulli sese 
submittere auctoritati. » Hoc perduceret ad id quod damnatum est ut 
haereticum in C. Vatie. : « Ratio humana ita independens est, ut fides ei 
a Deo imperari non potest ». Hoc esset dicere : motivum formale adhaesionis 
philosophicae non est infra motivum formale fidei infusae, scii, auctori- 
tatem Dei revelantis, et sic in ultima analysi certitudo fidei infusae resolve- 
retur non solum materialiter et extrinsece in evidentia naturali signorum 
revelationis, sed formaliter et intrinsece. Sic ratio humana remaneret 
supremus judex veri et falsi. In hoc fuit error semi rationalism! Günther, 
Hermes, et modernistarum. 


2um dubium : quomodo sapientia theologica distinguitur a dono sapien- 
tiae ? 

Respondet sanctus Thomas ad 3um et magis explicite IIa Iac q. 45 de 
dono sapientiae, a. 2: Sapientia theologica, quae studio humano acquiritur, 
sub lumine divinae revelationis judicat secundum perfectum usum rationis, 
scii, per analysim conceptualem principiorum fidei seu enuntiationis myste- 
riorum et per deductionem conclusionum quae in his principiis continentur.. 
E contrario donum sapientiae infusum, sub speciali inspiratione Spiritus 
Sancti, ac supra discursum, judicat de rebus divinis per modum inclinationis 
seu per connaturalitatem ad eas, quae in caritate fundatur. Haec connatura- 
litas quae oritur ex caritate est sympathia affectiva, secundum quam 
mysteria revelata apparent non solum ut vera, tanquam a Deo revelata, 
sed ut optima prout mirabiliter respondent altioribus nostris aspirationibus. 

Ita in ordine naturali est duplex modus judicandi, v. g. de rebus 
moralibus, aut per modum cognitionis scientificae, ut judicat ille qui est 
instructus in scientia morali etiamsi non sit virtuosus ; aut per modum 
inclinationis, ut virtuosus v. g. castus, etiamsi non cognoscat scientiam 
moralem, bene judicat de his quae ad castitatem pertinent ; quia haec sunt 
conformia cum sua inclinatione virtuosa. « Qualis unusquisque est (secun- 
dum appetitum seu affectum) talis finis videtur ei conveniens » dicebat 
Aristoteles. Propterea « judicium'prudentiae dicitur practice verum per 
conformitatem ad appetitum rectum », id est ad intentionem rectam, 
etiamsi sit speculative falsum propter involuntarium errorem. Cf. Ia IIae 
q. 57, a. 5, ad 3U**. Sic prudentia praesupponit omnes virtutes morales 
et sine ea esse nequit. 

Item cognitio procedens ex dono sapientiae praesupponit caritatem, 
dum theologia acquisita remanet in theologo qui est in statu peccati 
mortalis. 

-Attente legenda est responsio ad 3lim eam comparando cum IIa Iac 
q. 45, a. 2. Quidam superficietenus legendo non vident in cognitione doni 
sapientiae nisi connaturalitatem affectivam ad res divinas (quod invenitur 

jam in actu fidei vivae, a caritate informata, etiam sine speciali inspiratione 
Spiritus Sancti). Alii vident praesertim hanc specialem inspirationem, et 
non satis animadvertunt quod Spiritus Sanctus per hanc specialem 
inspirationem utitur praedicta connaturalitate affectiva ad manifestandum 
quomodo mysteria fidei sunt optima, prout mirabiliter satiant aspirationes 
nostras altiores : « Gustate et videte quoniam suavis est Dominus ». 
Ps. xxxiil, 9. 

Si non consideratur haec specialis inspiratio Spiritus Sancti non 
intelligitur quare Hierotheus dicatur « -patiens divina ». 

Magni theologi eminent in utraque sapientia, sic cognitio non discur- 
si va procedens ex dono sapientiae illustrat et confirmat ex alto cognitionem 
discursivam theologiae acquisitae, ut clare apparet apud sanctum Augu- 
stini.m et non raro haec altior confortatio aliquo modo supplet imper- 
fectioni formationis philosophicae. 


Aliud corollarium : Apologetica non est scientia specifice distincta a 

S. Theologia, sed est munus rationale theologiae, et pertinet ad eam, ut est 
sapientia, et ut defendit principia fidei et ipsam adhaesionem fidei contra 
negantes. Hoc longius alibi exposuimus (cf. de Revelatione, 1.1, c. II et III) 
! magis apparebit ex articulo 8? ubi dicitur : theologiam sua principia 
defendere contra negantes et non relinquere hanc defensionem alteri scientiae, 
ua est sapientia seu suprema scientia acquisita. Sed, in hoc munere 
itionali seu apologetico, Sacra Theologia utitur historia et philosophia. 


Art. VII. — Utrum Deus sit subjectum hujus scientiae. 


St. qu. : Primo aspectu videtur quod hic articulus tardius veniat, 
uia scientia specificatur a suo proprio objecto vel subjecto, ex hoc habetur 

ejus definitio, ex qua deducuntur ejus proprietates, et ejus relationes ad 
alias scientias aut inferiores aut superiores. 

Attamen si bene considerantur difficultates formulatae initio articuli, 
apparet quod bene institutus est hoc loco, tanquam recapitulatio praece- 
dentium articulorum et culmen venationis seu inquisitionis definitionis 
realis seu scientificae Sacrae Theologiae. Pro praecedentibus articulis suffi- 
ciebat cognoscere ex definitione nominali Sacrae Theologiae quod est 
scientia de Deo ex revelatione procedens. 

Nunc formaliter et explicite determinatur quare subjectum sacrae 
theologiae non est ut quidam dixerunt : Christus mediator, nec sacramenta, 
nec cultus Deo debitus, nec ens supernaturale in communi, sed ipse Deus 
in sua vita intima. 

Difficultas tamen est quia omnis scientia cognoscit de suo subjecto 
quid est, scii, per definitionem ejus et ex hac definitione deducit proprietates 

ejus; sic mathematica cognoscit quid sit quantitas vel continua vel 
discreta, scii, magnitudo et numerus ; item philosophia naturalis cognoscit 
quid sit ens mobile, et metaphysica quid sit ens in quantum ens. E contrario 
Sacra Theologia non cognoscit proprie seu quidditative quid sit Deus. 
Ut ait Damascenus 1. III de fide orthodoxa, c. 4 : « In Deo quid est dicere 
est impossibile. » Ad dicendum quid sit Deitas oporteret eam videre ; 
visio autem beatifica non datur in hac vita. 

Insuper Sacra Theologia tractat non solum de Deo, sed de creaturis, 
et de moribus hominum. 

Responsio tamen est : Deus est subjectum Sacrae Theologiae. 

r° Hoc jam constat ex definitione nominali Theologiae, quae est sermo 
de Deo. 

2» Hoc probatur sic ex propriis : 

Objectum potentiae vel subjectum scientiae est id sub cujus ratione omnia 
referuntur ad potentiam vel ad scientiam. 

Atqui omnia considerantur in Sacra Theologia per respectum ad Deum 
sub ratione Dei. 

Ergo Deus sub ratione Dei est subjectum hujusce scientiae. 

Major distinguit quodammodo objectum et subjectum. Objectum est 
id quod objicitur, praesentatur potentiae et id quod per se et immediate 
attingit haec potentia, proinde id sub cujus ratione omnia alia attingit ; 
sic objectum visus est coloratum sub luce sensibili ; objectum intellectus, 
est ens, objectum proprium intellectus humani est ens intelligibile rerum 
sensibilium. Per respectum ad scientiam, quae demonstrat conclusiones 
de aliquo subjecto (v. g. proprietates hominis de homine) objectum ejus 
est conclusio seu conclusiones demonstratae, subjectum autem est id quod 
subjicitur in conclusionibus, seu id de quo proprietates demonstrantur. 
Pro eodem quidem objectum et subjectum communiter accipiuntur ; sed 
proprie loquendo dicitur subjectum metaphysicae est ens in quantum ens, 
quia metaphysica demonstrat proprietates entis ; subjectum philosophiae 
naturalis est ens mobile; subjectum psychologiae est anima. Et proinde 
si metaphysica in theologia naturali tractat de Deo non attingit illum ut 
proprium subjectum, sed ut Deus est causa entis in quantum est ens 
diversarum rerum. 

Item subjectum medicinae est corpus humanum sub ratione sanitatis : 
et medicina per respectum ad sanitatem corporis humani considerat 
omnia alia, tanquam medicamenta, scii, sales, plantas medicinales, etc. 
Item psychologia per respectum ad animam considerat varias manifesta - 
tiones vitae animae v. g. linguas humanas, non tamen de his tractat ut 
facit linguistica. Unde quamvis objectum potentiae sit quid commune, 
subjectum scientiae potest esse quid non commune. 

Minor est : Omnia considerantur in sacra theologia per respectum 
ad Deum sub ratione Dei. Hoc inductive constat, nam aut agitur de ipso 
Deo, aut de his quae habent ordinem ad Deum ut ad principium et ad 
finem. Sic sacra theologia in tractatibus de Deo uno, de Deo trino, de Dee 
creatore, de Verbo Incarnato, tractat de Deo tanquam de proprio subjecto, 

non ut facit metaphysica quae considerat Deum ut est causa entis in quan- 
tum ens diversarum rerum. Imo Sacra Theologia tractat de Deo sub ratione 
Dei, seu Deitatis, et non solum sub ratione primi entis, ut facit metaphysica. 
Id est : tractat de vita Dei intima, versatur circa « profunda Dei » (I Cor., 
ii, 10). Omnes igitur conclusiones Sacrae Theologiae derivantur ex quadam 
cognitione Deitatis per revelationem tradita et ordinantur ad majorem 
cognitionem hujus Deitatis, sicut omnes conclusiones metaphysicae prae- 
supponunt notionem entis et ad profundiorem cognitionem entis ordinantur, 
sicut omnes conclusiones psychologiae ad majorem notitiam animae ten- 
dunt. Cf. Cajetanum, n? I. 

Dum Sacra Theologia tractat de creaturis eas considerat perrespectum 
ad Deum sub ratione Deitatis, sicut medicina considerat medicamenta 
mineralia aut plantas medicinales per respectum ad sanitatem hominis. 
Id est Sacra Theologia tractat de creaturis, prout sunt vestigia aut imagines 
Dei, et prout creaturae altiores acceperunt participationem vitae intimae 
Dei per gratiam et ordinantur ad Deum videndum et diligendum super 
omnia. (Cf. ad 2um praesentis articuli.) Sic Deus sub ratione Dei remanet 
subjectum proprium theologiae ; seu ejus objectum formale quod, sub 
lumine revelationis virtualis. Sanctus Thomas dixerat in art. praecedenti : 
est « Deus quantum ad id quod notum est sibi soli de seipso, et aliis per 
revelationem communicatum ». 

Confirmatur. ldem est subjectum principiorum et totius scientiae, 
cum tota scientia virtute contineatur in principiis. Atqui Deus, sub ratione 
Deitatis, est subjectum principiorum hujusce scientiae, quae sunt articuli 
fidei. Ergo. 

Cf. infra IIa IIae, q. 1, a. 8, de enumeratione articulorum fidei : quatuor 
sunt de Deo uno et trino ; tres sunt de Deo ut est causa creaturarum, 
nec non causa gratiae et gloriae ; alii sunt de Verbo incarnato. — Omnes 
aliae veritates fidei referuntur ad hos articulos fidei. Sacra Theologia ut est 
scientia ex fide procedens habet idem objectum, sub lumine revelationis, 
non formalis, sed virtualis. 


* 

Remanet tamen difficultas posita initio articuli : in via non possu- 
mus scire de Deo quid est, seu eum cognoscere quidditative ; Deitas ut sic 
seu essentia divina non cognoscitur nisi per visionem beatificam ; quomodo 
igitur dicitur sacra theologia est scientia Dei sub ratione Deitatis. 

Respondetur ad : « Licet de Deo non possimus scire quid est, 
utimur tamen in hac doctrina effectu ejus vel naturae, vel gratiae, loco 
definitionis », v. g. dicimus Sacra Theologiae est de Deo, ut auctore gratiae, 
quae est participatio formalis Deitatis ; et etiam cognoscimus foecundita- 
tem infinitam Deitatis ad intra, prout manifestatur per revelationem 
mysterii SS. Trinitatis; sic analogice cognoscimus Paternitatem divinam, 
Filiationem, Spirationem. 

Ut Cajetanus dicit in hunc articulum, n? I. Deus potest considerari 

i? sub conceptu communi ut ens, ut actus; 20 sub conceptu relativo ut 
suprema causa; 30 sub conceptu mixto (scii, simul communi et relativo 
aut negativo) ut actus purus, ens primum ; sed 40 supra, hos omnes modos 
potest considerari Deus secundum suam propriam quidditatem vel essen- 
tiam, « quam circumloquimur Deitatis nomine. » Cf. C. Gentes, I, c. 3. 

Non habemus conceptum proprium Deitatis ut sic, sed nomen. Et 
sub isto nomine intelligimus in via eminentiam in qua continentur forma- 
liter omnes perfectiones simpliciter simplices, ens, unum, verum, etc. Per 
respectum ad Deitatem sumus aliquo modo sicut ille qui vidisset septem 
colores arcus caelestis et qui non cognosceret de albedine nisi nomen ejus 
et sub isto nomine intelligeret fontem colorum. Differentia tamen est quod 
albedo continet solum virtualiter colores, dum Deitas continet formaliter 
eminenter perfectiones simpliciter simplices. 

In fine responsionis ad im, sanctus Thomas notat quod in aliquibus 
scientiis philosophicis accipitur effectus loco definitionis causae. Ita est n. 
definitione descriptiva, et nonnisi descriptive ac velut empirice définirait- 
species mineralium, plantarum, animalium, homine excepto. Non cognosci- 
mus quidditatiw essentiam lilii, rosae, leonis, aquilae, id est non cognoscimus 
distincte eorum differentiam specificam ad deducendas eorum proprietates ; 
quia formae substantiales horum plantarum et animalium sunt immersa- 
in materia ; inter animalia solus homo proprie definitur per differentiam 
specificam, ex qua deducuntur proprietates, quia ejus forma, scii, anima 
rationalis, non est immersa in materia, et rationabilitas est modus intelli- 
gentiae cujus objectum est ens intelligibile. Sic, sub luce entis intelligibiiis 
homo est intelligibilis pro seipso, semetipsum definit plus quam leonem 
vel aquilam, quorum formae non emergunt supra materiam ; et sicut 
differentia specifica leonis et aquilae est infra cognitionem nostram intel- 
lectualem, Deitas, quae est velut differentia specifica Dei, est supra 
cognitionem nostram intellectualem naturalem. Remanet tamen quod 
Deitas in caligine fidei cognoscitur ut radix processionum divinarum quae 
ejus fecunditatem manifestant et ut causa gratiae et gloriae, quae sunt 
proprie participationes formales Deitatis ut in se est, prout per haec don-- 
« efficimur consortes divinae naturae ». 

In hoc igitur sensu dicitur : subjectum Sacrae Theologiae est Deus 
sub ratione Deitatis, prout cadit sub revelatione virtuali. Si vero distingui- 
tur ejus objectum a subjecto : objectum ejus sunt conclusiones de Deo 
vel de his quae ad Deum ordinantur. 


si: 

dum Corollarium ; Etiam quando Sacra Theologia tractat de creaturis, 
de moribus hominum, semper subjectum ejus est Deus, id est Deus creator, 
vel Deus ultimus finis. E contra subjectum ethicae est ipsum agere huma- 
num. Sic ethica specifice distinguitur a theologia morali, sicut prudentia 
acquisita descripta ab Aristotele : s recta ratio agibilium » a prudentia 
infusa de qua est sermo in Evangeiio. Cf. Ia IIae, q. 63, a. 4. 

2um Corollarium : Inter varia systemata theologica, illud magis accedit 

ad perfectionem scientiae theologicae, cujus idea mater et velut clavis 
aurea est alta idea Dei auctoris gratiae et salutis, potiusquam idea liberi 
arbitrii creati. Ratio est quia in theologia notio Dei est velut sol omnia 
illuminans sicut in metaphysica notio entis in quantum ens. 

3um Corollarium : Sacra Theologia, ex hoc quod habet Deum pro 
objecto proprio, incipit tractare de Deo, secundum seipsum, postea de 
processu creaturarum a Deo, et denique de ordine creaturarum ad Deum, 
ut ad finem. Ita in hac Summa Theologica et in Summa Contra Gentes, 
l. I, c. 9, item c. 3, nec non 1. II, c. 4, 46. Est methodus synthetica, 
descendens a Deo et ad Deum rediens. 

E contrario metaphysica, quae est scientia de ente in quantum est ens, 
quod prius cognoscitur a nobis in sensibilibus, incipit tractare de cognosci- 
bilitate entis extra mentalis (1. IV Metaph.),de ente ut dividitur per sub- 
stantiam et accidens, nec non per potentiam et actum, et nonnisi in fine 
tractat de Deo, ut in 1. XII Metaph. Insuper metaphysica constituitur 
normaliter post philosophiam naturalem, prout primum cognitum ab intel- 
lectu nostro est ens rerum sensibilium. Methodus philosophiae est analytico- 
synthetica : ascendit ad Deum, et postea ex alto judicat de creaturis per 
causam primam. 

Haec differentia attente notanda est. Dicit sanctus Thomas II. 
C. Gentes, c. 4 : « In doctrina philosophiae... prima est consideratio de 
creaturis et ultima de Deo ; in doctrina fidei, quae creaturas nonnisi in 
ordine ad Deum considerat, primo est consideratio Dei, et postrnodum 
creaturarum ; et sic est perfectior, utpote Dei cognitioni similior ». Prop- 
terea tractatus philosophicus de anima incipit ab anima vegetativa et 
sensitiva ac pervenit ad intellectivam, cujus spiritualitas et immortalitas in 
fine probatur, dum tractatus theologicus de homine, ut in Ia q. 75, jam 
ab initio, considerans animam ut a Deo provenientem, tractat quasi statim 
de ejus incorruptibilitate et de ejus differentia ab angelis. 


Art. VIII. — Utrum Sacra Theologia sit argumentative. 


St. qu. Hoc est dicere : est ne probativa eorum quae docet. Difficultas 
est quia ea quae traduntur in theologia potius creduntur quam probentur. 
Imo videtur quod probatio minueret meritum fidei. 

Responsio tamen est : Sacra theologia est argumentativa et quidem 
tripliciter : 
ic ad probanda, non sua principia, sed conclusiones ex eis deducendas ; 
2? ad defendenda sua principia ex revelatis, quae conceduntur ab adversario ; 
3? ad defendenda sua principia per solutionem objectionum adversariorum, 

si nihil omnino concedunt. 

Quoad probationem conclusionum, sacra theologia convenit cum omnibus 
scientiis. 
Quoad defensionem principiorum, convenit cum metaphysica, quae, ut 


70 DE SACRA DOCTRIX'A 


sapientia, defendit sua principia contra negantes, saltem solvendo 

eorum objectiones et ostendendo has objectiones esse falsas aut saltem 

non cogentes. 

Sic Aristoteles in 1. IV Metaphysicorum defendit valorem realem primi 
principii rationis, id est principii contradictionis, et valorem ipsius rationis. 
In hoc metaphysica utitur logica quidem, sed non relinquit logicae defen- 
sionem suorum principiorum, quae versantur non solum circa ens rationis 
sed circa ens reale. Est privilegium sapientiae, ut sapientia est, defendere 
sua principia per analysim conceptualem eorum et per solutionem objectio- 
num, antequam procedat ad deductionem conclusionum. 

Ita pariter Sacra Theologia, ut sapientia est, antequam deducat 
conclusiones theologicas, instituit analysim conceptualem principiorum 
fidei, seu articulorum fidei, et haec principia defendit contra negantes, et 
positive ex deposito revelationis et speculative, solvendo objectiones. In 
hoc Sacra Theologia utitur historia et philosophia. Et ut dicit sanctus 
Thomas in Boetium de Trinitate, q. IL, a. 3 « resistit his quae contra fidem 
dicuntur sive ostendendo ea esse falsa, sive ostendendo ea non esse neces- 
saria » seu non cogentia. Cajetanus dicit optime (in art. 8um, n? IV et V) : 
« Solutio differt a probatione. Probatio namque est ex evidentibus... 
Solutio autem non requirit evidentiam, sed. non-coactionem intellectus... 
Solutio est etiam ex his quae non apparent esse falsa, dato quod non 
sciantur esse vera. » 

V. g. si objicitur contra Trinitatem : nulla natura eadem numero 
pertinet ad plures personas, theologus respondet : nulla natura finita, 
concedo, infinita, nego ; non quia sciai positive naturam infinitam pertinere 
ad plures personas, hoc tantum credit et consequenter tenet nullum dari 
medium ad probandam hanc impossibilitatem in natura, infinita. 

Sic possibilitas mysteriorum essentialiter supernaturalium nec probatur, 
nec improbatur, sed rationabiliter suadetur, defenditur contra negantes et 
firma fide tenetur. 

Sanctus Thomas dicit Ia q. 32, a. 1 : « Quae igitur fidei sunt, non 
sunt tentanda probare, nisi per auctoritates, his qui auctoritates susci- 
piunt. Apud alios vero, sufficit defendere non esse impossibile quod 
praedicat fides. » Item c. Gentes, 1. I, c. 81. 

Ut dicit Joannes a sancto Thoma, « non constat evidenter proposi- 
tionem contradictoriam fidei esse falsam in se, sed quod probationes 
quibus probatur non sunt efficacesl ». 

Mysteria enim quae sunt supernaturaiia quoad essentiam sunt pariter 
supernaturalia quoad cognoscibilitatem, quia verum et ens convertuntur. 
Ideoque mysteriorum existentia imo eorum possibilitas intrinseca, nec 
probatur, nec improbatur, sed rationabiliter suadetur (argumento conve- 
nientiae) et firma fide tenetur. Si enim positive demonstraretur v. g. 
realis possibilitas Trinitatis, eo ipso ejus existentia demonstraretur, quia 


1. Ita communiter theologi, cf. v. g. Billuakt, De Deo trino, diss. prooem. a. 4 : 
Possibilitas Trinitatis non positive et evidenter probatur, sed negative et probabiliter. 
2. Joannes a S. Thoma, in Iaa q. 1, a. 12 ejus commentarii, n° 5, 6. 

in necessariis existentia realem possibilitatem de necessitate sequitur. 
Et si positive demonstraretur realis possibilitas visionis beatificae seu 
vitae aeternae, hoc mysterium superaret cognitionem nostram naturalem, 
non ratione supernaturalitatis ejus essentialis, sed ratione contingentiae, 
ut futurum contingens ordinis naturalis quod pendet a liberrimo Dei 
beneplacito, ut dies finis mundi physici. 

Ex privilegio Sacrae Theologiae, ut sapientia est, sequitur ut notavi- 
mus supra, quod apologetica non est scientia specifice distincta a sacra 
theologia, sed ejus munus rationale ad defensionem credibilitatis mysterio- 
rum fidei. Sicut metaphysica critica defendit valorem realem primorum 
principiorum rationis ac ipsius evidentiae intellectualis, et in hoc utitur 
logica ; ita Sacra Theologia defendit credibilitatem mysteriorum fidei et 
in hoc utitur historia et philosophia, praebendo ex alto sub directione 
fidei argumenta rationalia, v. g. circa vim probativam miraculorum et 
aliorum signorum, ut non credentes possint ex his signis factum revelationis 
cognoscere et praebere Deo « obsequium rationabile ». 


* 
* * 


Quisnam est modus argumentandi maxime proprius sacrae theologiae? 

Respondetur ad 2m : Est argumentatio ex auctoritate divina, nam sacra 
theologia procedit sub luce revelationis seu auctoritatis Dei revelantis, 
n hac responsione ad 2m invenitur quasi germen tractatus de locis theo- 
logicis, qui prima vice scriptus est a Melchiore Cano, O. P. Sic dividuntur 
loci theologici 


[ Sacra Scriptura 
Traditiones divinae 


magisterii ordinarii et Conci- 


Auctoritas Ecclesiae catholicae s - 
liorum oecumenicorum. 


» Romani Pontificis 
Auctoritas sanctorum Patrum 


robabiles : 
P » theologorum scholasticorum 


apodictici : Ratio naturalis et historia prout est certa, 
probabiles : Auctoritas philosophorum. 


Cajetanus notat, ibid. n? VIII, quod Sacra Theologia argumentatur ex 
rationibus naturalibus aut metaphysicis, ut ex extraneis et probabilibus, 
si considerantur simpliciter ; ut ex propriis et quandoque necessariis, si 
considerantur ut sunt ministrae theologiae, id est ad conclusionem theo- 
logicam deducendam. Si vero utimur his ad suadendam possibilitatem 
mysteriorum praebent argumentum probabile tantum, seu convenientiae, 
quod tamen potest esse valde profundum et semper scrutandum, sed non 
est apodicticum. 

Melchior Cano, de Locis theologicis, XI, 4 agendo de historia ut est 
locus theologicus extraneus, tenet quod si omnes probati et graves historici 
in eamdem rem gestam concurrant, tunc ex horum auctoritate certum, 
habetur argumentum. 

Unde principaliter Sacra Theologia utitur argumento ex auctoritate, 
et utitur ratione ad auctoritates explicandas, defendendas, ordinandas, 
et ad conclusiones ex' eis deducendas. 

Methodologia Sacrae Theologiae exponitur in tractatu de locis theo- 
logicis quoad partem positivam praesertim ; ubi sunt regulae ad discernen- 
dum Sacrae Scripturae sensum litteralem, ad discernendas divinas tradi- 
tiones, nec non ad recte interpretandas definitiones magisterii solemnis 
Ecclesiae et valorem aliarum decisionum, ac auctoritatem doctrinae 
Patrum et theologorum. Item agitur de usu rationis et de usu historiae. 

Sed quoad partem speculativam fundamenta methodi analogiae expo- 
nuntur a sancto Thoma Ia q. 13 de divinis nominibus ; nonnisi enim 
analogice cognoscimus Deum et supernaturalia dona, ex analogia rerum 
naturalium. 


Art. IX. — Utrum Sacra Scriptura debeat uti metaphoris. 


St. qu. Ponitur haec quaestio quia theologus debet attente distinguere 
in Sacra Scriptura id quod dicitur proprie., secundum propriam significatio- 
nem verborum, et id quod dicitur metaphorice, id est secundum aliquam 


similitudinem, ut cum dicitur : « Deus noster ignis consumens esi 
(Hebr. XII, 29). Unde quaeritur quare Sacra Scriptura non raro loquatur 
metaphorice. 


Difficultas est, 1? quia metaphora convenit poeticae, non propositioni 
veritatis, sic prohibetur in scientiis (cf. II Post. Anal, c. XII, n. 26); 
20 per metaphoras veritas occultatur; 30 praesertim per metaphoras 
desumptas ex creaturis corporalibus non potest manifestari vita mere 
spiritualis Dei. 

Responsio tamen est: Conveniens est Sacrae Scripturae divina ei 
spiritualia metaphorice sub similitudine corporum tradere. 

Hoc dupliciter probatur 1? quia naturale est homini ut per sensibilia 
ad intelligibilia veniat, et Deus omnibus providet, secundum quod compel 
eorum naturae ; 20 quia plures homines non sunt idonei ad intelligibilia 
secundum se capienda, et Sacra Scriptura omnibus proponitur. Unde 
Christus Dominus in parabolis loquebatur ad turbas. 

An vero Sacra Scriptura utatur metaphoris sicut poetica? 

Ad im respondetur : poetica eis utitur propter delectationem reprae- 
sentationis, Sacra Scriptura propter utilitatem. Et in Ia ITae q. roi, a. - 
ad 2m dicitur in substantia : poetica utitur metaphoris propter dejectum rei, 
quam extollit, theologia vero propter excessum realitatis divinae, quae non- 
nisi analogice exprimi potest. 

Deus vero duplici analogia manifestatur, vel analogice proprie, v. g. 
dum dicitur : Deus est justus, vel analogice metaphorice, v. g. dum dicitur : 
Deus est iratus ; cf. infra Ia, q. 13, a. 3. 

Ad 2m notatur . « ea quae in uno loco Scripturae traduntur sub 

metaphoris, in aliis locis expressius exponuntur ». Insuper « occultatio 
figurarum utilis est contra irrisiones infidelium ». 

Ad 3m metaphorae desumptae ex corporibus, v. g. dum dicitur 
Deus ignis consumens est, magis conveniunt in hoc sensu quod non 
permittunt mentem nostram in similitudinibus remanere, quia manifestum 
est quod Deus non est ignis corporeus et quod hoc dicitur solum per 
similitudinem. E contrario quando proprie loquimur de perfectionibus 
divinis, quidam aestimare possunt has perfectiones esse formaliter actua- 
liter distinctas in Deo sicut in mente nostra ; et sic minueretur summa 
Dei simplicitas et altitudo vitae ejus. 


Art. X. — Utrum Sacra, Scriptura sub una littera habeat 
plures sensus. 


St, qu. Hic articulus ponitur praesertim ad distinguendum sensum 
litteralem a sensu spirituali. Difficultas admittendi plures sensus est 
1? quia multiplicitas sensuum ejusdem propositionis parit confusionem, 
2? quia non omnino conveniunt auctores in denominatione horum diverso- 
rum sensuum. 

Hespoudeinr tamen : Sacra Scriptura sub una littera potest habere et 
sensum litteralem seu historicum et sensum spiritualem, qui est vel ailegori- 
cus, vel moralis, vel anagogicus, secundum terminologiam. traditionalem. 

Katie primae distinctionis profunde assignatur, scii. «Auctor Sacrae 
Scripturae est Deus, in cujus potestate est ut non solum voces ad 
significandum accommodet (quod etiam homo facere potest) sed etiam res 
ipsas ». 

Atqui significatio verborum pertinet ad sensum litteralem, dum signi- 
ficatio rerum qua alias res significant pertinet ad sensum spiritualem, ita 
Job est figura Christi patientis, agnus paschalis est figura Agni qui totli'- 
peccata mundi. 

Ergo convenienter distinguuntur hi duo sensus. 

Sensus vero spiritualis r° dicitur allegoricus, prout facta veteris legis 
significant in figura ea quae sunt novae legis, 2? dicitur moralis prout ea 
quae in Christo facta sunt, sunt signa eorum quae nos agere debemus, 
3? dicitur anagogicus, prout ipsa nova lex est figura futurae gloriae, ut 
dicit Dionysius in Ecclesiastica hierarchia, c. 5. 

Hucusque non est specialis difficultas, sed sanctus Thomas addit in 
ultimo paragraphe corporis articuli : « Quia vero sensus litteralis est quem 
auctor intendit : auctor autem Sacrae Scripturae Deus est, qui omnia 
simul suo intellectu comprehendit : non est inconveniens, ut dicit Augustinus 
XII Confess, c. 31, si etiam secundum litteralem sensum in una littera 
Scripturae plures sint sensus ». Circa haec verba fuit et adhuc est contro- 
versia: an in uno loco possint esse plures sensus litterales. Sanctus Thomas 
videtur hoc affirmare hic et in II Sent, dist. 12, q. 1, a. 2, ad 7, et de 

Potentia, q. 4, a. 1, et generaliter cum ipso magni commentatores ejus. 
— Contradicunt tamen multi moderni exegetae, ut Patrizzi, Comely, etc. 
Jn Hermeneutica biblica P. V. Zapletal O. P. longe exponitur haec quaestio, 
p. 26-36 : de multiplici sensu litterali : V. g. dum dicitur : « Deus creavit 
caelum et terram », caelum significaret et caelum corporeum et angelos : 
ita Augustinusl, vel dum dicitur : Panem nostrum quotidianum da nobis 
hodie, hoc significaret et panem ordinarium et panem supersubstantialem, 
qui explicite nominatur apud Matth. vi, 11. 

Videamus primo responsiones ad objecta, ex quibus negantes multi- 
plicem sensum litteralem argumentantur. 

Ad rm dicitur : « Multiplicitas horum sensuum non facit aequivocatio- 
nem... quia sensus isti (scii, hi de quibus est objectio : litteralis, et triplex 
spiritualis) non multiplicantur propter hoc quod una vox multa significet, 
sed quia ipsae res significatae per voces aliarum rerum possunt esse signa ». 

Quidam dicunt in hoc ultimo textu sanctus Thomas videtur negare 
multiplicem sensum litteralem. Respondent multi thomistae : non, quia 
seipsum contradiceret, et nunc loquitur solum de quadruplici sensu de quo 
hoquebatur objectio, scii, de sensu litterali et de triplici sensu spirituali.. 

In eadem responsione ad im additur : « nulla confusio sequitur in. 
Sacra Scriptura, cum omnes sensus fundentur super unum, scilicet litter 
ralem, ex quo solo potest trahi argumentum»... «et nihil sub spirituali 
sensu continetur fidei necessarium quod Scriptura per litteralem sensum 
alicubi manifeste non tradat ». 

Ad 2m explicatur terminologia Augustini, qui v, g. sensum spiritualem 
vocabat allegoricum. 

Ad 3m dicitur, quod sensus litteralis est vel proprius, vel paraboiicus 
seu metaphoricus ; sic dum nominatur brachium Dei est sensus litteralis 
metaphoricus ad exprimendam Dei potentiam. 


Dubium remanet : An aliquibus sacrae Scripturae textibus plures subsim 
sensus litterales. Cf. Zapletal, Hermeneutica Biblica, loc. cit. Affirmative 
respondit s. Augustinus, Confess. 1. XII, c. 26-32 (ubi summatim ait : 
dum dicitur : « /n principio Deus creavit caelum... » revelatur quod Deus 
non ab aeterno et simul creavit et caelum corporeum et angelos, visibilia 
et invisibilia ; nam haec veritas tenetur postea ut certo revelata). Augus- 
tinus notat : si nos intelligimus hunc duplicem sensum, quare Moyses 
sub lumine inspirationis eum non intellexisset ? Item sanctus Gregorius 
magnus in Ezech. III, 13. 

Sanctus Thomas, ait P. Zapletal, saepius in favorem multiplicis sensus 
litteralis loquitur; scii, in fine corporis praesentis articuli ; item dicit in 
de Potentia q. 4, a. 1: « Non est incredibile Moysi et aliis Sacrae Scripturae 
auctoribus hoc divinitus esse concessum, uf diversa vera, quae hominesi. 


i. Confess., 1. XII, c. 26-32. 

possunt intelligere, ipsi cognoscerent, et ea sub una serie litterae designa- 
rent, ut sic quilibet eorum sit sensus auctoris ». 

V. g. non est incredibile quod Moyses sub lumine inspirationis scribens : 
« In principio Detis creavit caelum... » intellexerit non solum caelum 
corporeum et visibile, sed invisibiles angelos, ut ait Augustinus loc. cit. 
Item Dominus Jesus dicens : sic orandum est ; « Pater noster... panem 
nostrum quotidianum da nobis hodie » potuit inteiligere et panem ordina- 
rium et panem supersubstantialem. Respondent adversarii : sensus iste 
secundus non est litteralis, sed spiritualis. Sed non ita constat nam apud 
Matth. vi, ii, litteraliter dicitur : « panem supersubstantialem da nobis 
hodie ». Forte Jesus dixit ad turbas : « panem quotidianum » et ad apostolos 
« panem supersubstantialem ». 

Sanctus Thomas in de Potentia, q. 4, a. 1, cum moderamine loquitur : 
« Non est incredibile... » Plus diceret si ageretur solum de sensu spirituali 
quia hic aperte constat. Unde loquitur de duplici sensu litterali. 

Inter commentatores sancti Thomae, ut ostendit P. Zapletal, plerique 
admiserunt multiplicem sensum litteralem, scii. Cajetanus, Canol Bannez, 
Sylvius, Joannes a sancto Thoma, Billnart 4 

Sed contra hanc multiplicitatem sensuum citantur inter antiquos 
Alex. Halensis, sanctus Bonav., sanctus Albertus M. (Sum. I, tr. I, q. 5. 
membr. 2, ad 5um) : « Theologia unam vocem refert ad unum significa- 
tum », ita plerique exegetae moderni. 

Hi ultimi objiciunt : si plures essent sensus litterales oriretur confusio, 
aequivocatio. Haec est principalis eorum ratio. 

Respondetur : si nomina adhibita esset aequivoca, concedo, ut canis 
ad significandum animal terrestre et constellationem ; si vero nomina 
adhibita sunt analoga, nego; ita caelum designat et astra et angelos, 
et panis designat et panem ordinarium et eucharistiam. 

Si sunt duo anajogata subordinata, vel duo coordinata sub uno altiori, 
et nullus sensus sit falsus, tunc non est aequivocatio3. 

Controversia adhuc perdurat. 

In favorem sententiae, quae duplicem sensum litteralem admittit, 
proponi potest hoc argumentum. Si homines possunt proferre verba cum 
duplici sensu litterali valde intelligibili pro intelligent! auditore, a fortiori 
Deus ipse, auctor Sacrae Scripturae, hoc facere potest. Atqui homines 
intelligentes pluries proferunt verba cum duplici sensu litterali faciliter 


1. De locis theol., I. II, c. n ad 7m arg. ad 3am rationem. 

2. Plures ex eis. ut Bannez, citant hoc exemplum : « In principio Deus creavit 
caelum et terram », in principio significat i? initio temporis, ita ut mundus non sit ab 
aeterno et 2? ante omnia, id est, angeli non creati sunt ante mundum corporeum. Billuart 
de hoc loquitur in Tract, de regulis fidei, diss. L, a. 8. 

3. Joannes a sancto Thoma, in Iam disp. 12, a. 12, dicit . « Nec tamen sequitur 
aequivocatioaut confusio ex ista pluralitate sensuum, tum quia saepe isti sensus habent 
inter se aliquam similitudinem seu ordinem ; ubi autem est ordo, non est aequivocatio . 
tum quia multiplicitas sensuum tunc facit aequivocationem, quando est occasio 
deceptionis, quando in altero sensu potest esse faisitas. Quando autem uterque sensus 
est verus, sicut necessario est hoc ipso, quod a Deo est dictus litteraliter. nulla est 
occasio deceptionis neque aequivocationis. sed pertinet ad mysterium et ad majes- 
tatem dicentis, quod possit unica oratione plures sensus amplecti et significare 

etiam intelligibili ; v. g. in aliquo prandio aliquis praelatus qui erat thomi- 
sta mitigatus, dixit alteri praelato qui erat purus thomista : « Visne ali- 
quantulum aquae in vino? » Purus thomista intellexit optime duplicem 
sensum litteralem, primum de aqua miscenda cum vino materiali, alterum 
de mitigatione thomismi. Et ideo respondit : « Admitto solum unam 
guttam aquae in vino missae. » Responsio pariter duplicem sensum littera- 
lem habebat, scii. i? sensum obvium, et 2? sensum litteralem metaphori- 
cum, sed principaliter intentum, scilicet : optimae doctrinae non debet 
esse mitigatio. 

ita dicitur quod W. Goethe dabat quandoque duos sensus litterales 
versibus suis, ita ut saltem intelligentiores lectores secundum sensum 
intelligerent. Hoc non rarum est in conversatione hominum magnae cultu- 
rae. 

Si autem homines hoc possunt, quare Deus et etiam Moyses non intel- 
lexisset in duobus sensibus verba : « In principio Deus creavit caelum ! 
(id est caelum corporeum et angelos). Et etiam quare haec verba : Panem 
nostrum quotidianum da nobis hodie, non haberent duplicem sensum 
litteralem, scilicet : panem ordinarium et panem supersubstantialem. 

Adversarii vero dicerent : in his exemplis est unus sensus litteralis 
(v. g. panem ordinarium, et caelum corporeum) et secundus sensus est 
spiritualis, prout panis ordinarius est symbolum alterius, et prout caelum 
corporeum est quasi locus habitationis angelorum. Unde non clare constat 
quod sint duo sensus litterales, sed nec oppositum est evidens. Est igit 
sententia probabilis si agitur de existentia duplicis sensus litteralis in 
quibusdam locis, et plus quam probabilis si agitur de possibilitate horum 
duorum sensuum. 

Quoad verba « In principio Deus creavit caelum... » non clare constat 
quod sint duo sensus litterales ; attamen Cone. IV Lateran. (Denz. 428), 
in hoc loco duas veritates invenit, scii, quod Deus creavit mundum non 
ab aeterno, et quod « simul ab initio temporis utramque de nihilo condidit 
creaturam, spiritalem et corporalem angelicam videlicet et mundanam ; 
id est quod angeli non creati sunt ante corpora. Unde hoc Concilium 
videtur intelligere, sicut sanctus Augustinus, quod : « In principio Deus 
creavit caelum » significat : simul creavit caelum corporeum et angelos. 

Concludendum est : possibilitas duorum sensuum litteralium in una 
littera videtur certa ; eorum vero existentia probabilis est. Propterea dicir 
sanctus Thomas, de Pol. loc. cit. : « Mon est incredibile Moysi et aliis 
Sacrae Scripturae auctoribus hoc divinitus esse concessum, ut diversa 
vera, quae homines possunt intelligere, ipsi cognoscerent, et ea sub una 
serie litterae designarent, ut sic quilibet eorum sit sensus auctoris ». 

Sic terminatur quaestio de Sacra Doctrina, in qua determinavit 
Sanctus Doctor naturam et dignitatem Sacrae Theologiae ex ejus objecto, 
ex lumine sub quo procedit, necnon quomodo argumentatur et quinam 
sunt sensus Sacrae Scripturae. 

In prologo hujusce quaestionis agitur de ordine totius Summae 
theologicae. Haec autem divisio sumitur ex definitione ipsius Sacrae 
Theologiae, quae est, sub lumine revelationis, scientia de Deo.svfo ratione 
Dei. Ex hoc sequitur quod debet, tractare 1° de- Deo in se? et ut est princi- 
pium creaturarum specialiter rationalis creaturae, 2? de motu rationalis 
creaturae in Deum tanquam in finem, 30 de Christo, qui secundum quod 
homo, via est nobis tendendi in Deum. Sic sunt tres partes. 

Notandum est quod est ordo stricte theologicus, non philosophicus, 
Cf. C. Gentes, 1. II, c. 4, $3: « Nam in doctrina philosophiae, quae creaturas 
.secundum se considerat et ex eis in Dei cognitione perducit, prima est 
consideratio de creaturis et ultima de Deo ; in doctrina vero fidei, quae 
cre. turas nonnisi in ordine ad Deum considerat, primo est consideratio 
Dei et postmodum creaturarum ; et sic est perfectior, utpote Dei cognitioni 
similior, qui seipsum cognoscens, alia intuetur. » 

Hic ordo theologicus est ordo syntheticus, qui ab altioribus et universa- 
lioribus in causando ad inferiora et minus universalia descendit, secundum 
ipsum ordinem naturae et causalitatis. 

Insuper in hoc ordine prius considerantur ea quae sunt necessaria, 
scii. Deus et naturae creatae, praesertim humana (in Ia et Ila parte), 
ante magnum factum contingens Incarnationis Verbi divini ad redemptio- 
nem generis humani, secundum illud Symboli apostolici : « qui propter 
nos homines et propter nostram salutem descendit de caelis ». 

Denique hic ordo perficit circulum, prout incipit a summo, id est 
a Deo principio omnium rerum, et redit ad summum circuli id est ad Deum 
finem ultimum, in tractatu de novissimis. Sic omnia complectitur, propterea 
hoc opus est vera Summa in qua continentur et pars dogmatica et pars 
moralis Sacrae Theologiae, sub una ratione formali unitae. 

Ordo Summae C. Gentes non est omnino idem, quia in hoc opere 
apologetice procedit sanctus Thomas. Non est tamen summa philosophica 
incipiens a creaturis, incipit a Deo ipso ; sed in tribus primis libris considera- 
tur de Deo et de creaturis id quod potest ex sola ratione cognosci, dum 


in 1. IV agitur de mysteriis proprie supernaturalibus, de Trinitate, de 
Incarnatione, etc. 


i. Dicitur in prologo « Deus, secundum quod in se est » id est non ut est princi- 
pium et finis creaturarum; haec tamen expressio non significat : siculi est, quia per 
solam visionem beatificam Deus cognoscitur « sicuti est ». 

Quamvis synthetice procedat sanctus Thomas in his duobus operibus 
theologicis, tamen initio agendo de demonstratione existentiae Dei, recolli- 
git argumenta philosophica quae jam ab Aristotele exponebantur in fine 
Physicae (1. VIII) et Metaphysicae (1. XII). Sic « utitur eis ut dictum est, 
q. i, a. 5, ad2m,non propter defectum vel insufficientiam Sacrae Theologiae, 
sed propter defectum intellectus nostri, qui ex his quae per naturalem 
rationem (ex qua procedunt aliae scientiae) cognoscuntur, facilius manu- 
ducitur in ea quae sunt supra rationem, quae in hac scientia traduntur ». 
Revera haec recollectio argumentorum philosophicorum circa Dei existen- 
tiam fit sub lumine altiori, quo confortatur certitudo. 

Divisio Ike partis est in tres partes : 
1° Considerantur ea quae ad essentiam divinam pertinent : de Deo uno ; 
II0 ea quae pertinent ad distinctionem personarum : de Deo trino ; 
IIP ea quae pertinent ad processum creaturarum a Deo, seu de Deo 

creante et elevante. 

In tractatu de Deo uno sunt pariter tres partes : 
1° An Deus sit, q. 2. " 
11° Quomodo sit vel potius quomodo non sit, q. 3 ad 13 inclusive, ubi est 

sermo de attributis metaphysicis Dei, quarum plura negative expri- 

muntur : de Dei simplicitate, perfectione, infinitate, immutabilitate, 
unitate, haec pertinent ad Deum quoad se, a q. 3. ad 11 inclusive. 

Et deinde q. 12 et 13 agitur de Deo quoad nos : quomodo a nobis 

cognoscatur et quomodo nominetur, ubi exponitur methodus analo- 

giae, scilicet methodus theologiae speculativae. 

111? De his quae ad operationem Dei pertinent, q. 14 ad 26 inclusive, ubi est 
sermo de Dei scientia, vita, voluntate ac amore, de justitia et miseri- 
cordia, de providentia, praedestinatione, de Dei potentia et beatitu- 
dine. 

Jam apparet ex hac divisione quod in tractatu theologico de Deo une. 
agitur de pluribus veritatibus quae non sunt ex sola ratione cognoscibiles, 
ut de visione beatifica (q. 13), de Providentia etiam erga ea quae sunt super- 
naturalis ordinis, de Praedestinatione, q. 23 ; et in his speciatim insisten- 
dum est, quia alia jam sub aspectu metaphysico exposita sunt in philo- 
sophia. 

Notandum est quod hic ordo propositus a sancto Thoma constituit 
magnum progressum per respectum ad ordinem librorum Sententiarum 
Petri Lombardo, qui, ut notavimus, dividit materiam, non per respectum 
ad Deum (subjectum Sacrae Theologiae), sed per respectum ad voluntatem 
humanam, cujus sunt duo actus : frui et uti. Sic tractabat 1? De his quibus 
fruendum est, scii, quae nos beatos faciunt, scii, de Patre, Filio, Spiritu 
Sancto, id est de Deo Trino, postea loquebatur de Dei scientia, potentia, 
voluntate. 

11° De his quibus utendum est, id est de creaturis: de angelis, de 
homine, de gratia, ubi est sermo de peccato originali et actuali. 

111? De his quibus simul fruendum et utendum est : scii, de Christo 
homine, de virtutibus et denique IV? de sacramentis et de novissimis. 

In hac divisione pars moralis non ita ex professo exponebatur, sed 
quasi obiter, in III? libro, quamvis divisio totius operis pertineat potius 
ad res morales, scilicet de fruibilibus et de utilibus. 

Inter modernos plures, ut Scheeben, statim post tractatum de Deo 
uno et trino ac de creatione, tractant de Christo, antequam de gratia et 
de virtutibus infusis. Sic gratia magis apparet ut Christiana, sed ex altera 
parte consideranda est gratia ut erat etiam in statu innocentiae et in angelis 
qui non fuerunt a Christo redempti. 


Quaestio IIa. — An Deus sit. 


Sunt tres articuli in hac quaestione : i? Utrum Deum esse sit per se 
notum. 2? utrum sit demonstrabile, 30 an Deus sit. — Sic considerantur 
tres possibiles positiones, scilicet i? eorum qui dicunt Deum esse esse per se 
notum, nt sanctus Anselmus, 20 eorum qui tenent Deum esse nec esse 
per se notum, nec demonstrabile, ut agnostici ; et 30 sanctüs Thomas osten- 
dit quod hoc est demonstrabile et demonstratum ex effectibus. 

Joannes a sancto Thoma quaerit: cur sanctus Thomas tractat in theo- 
logia de Dei existentia? Respondet : Sacra Theologia probat Deum aucta- 
rem naturae exislere, non ex rationibus propriis, sed rationibus acceptis a 
metaphysica, quas tamen corrigit et perficit sub lumine revelationis, quae 
dicit inexcusabiles' esse homines qui ex ordine mundi non cognoverunt 
supremum Ordinatorem. Hoc est praeambulum fidei. — Insuper de fide 
est quod Detis existit, ut auctor gratiae et salutis, et hoc non probatur a 
Sacra Theologia, sed ab ea supponitur, et postea explicatur ac defenditur. 

Initio hujusce quaestionis praesupponitur de Deo quid nominis seu 
definitio nominalis ; scii, per hoc nomen Deus homines communiter intelli- 
gurst Supremam Causam intelligentem totius universi, quem ordinavit. 
Unde quaeritur : an haec altissima causa et perfectissima vere existát 
ut a mundo realiter et essentialiter distincta? Sic quaelibet demonstratio 
existentiae Dei incipit ab aliqua definitione nominali Dei, et ostenditur 


quod existit Primus Motor, Prima Causa, Primum Necessarium, Ens per- 
fectissimum, Supremus Ordinator. 


Art. I. — Utrum Deum esse sit per se notum. 


St. qu. Propositio per se nota ea est quae statim cognitis terminis 
*cognoscitur ut vera et necessaria, id est non per medium demonstrativum. 
Ita sunt prima rationis principia, quae sunt immediate evidentia, et 
non possunt igitur demonstrari, nisi indirecte seu per absurdum. Quaeritur 
an haec propositio Deus est sit per se nota, evidens ex solis terminis. 

In statu quaestionis sanctus Thomas dat prius tres rationes pro affir- 
mativa. i? Damascenus dicit : « Omnibus cognitio existcndi Deum natura- 
liter est inserta », de Fide- orthod., 1. I, c. 1, ergo videtur esse sicut prima 


i. Rom.t i, 20. 

rationis principia. 2? Proponitur argumentum sancti Anselmi (Proslogium 
c. 3 et Contra Gaunilonem), scii. Hoc nomine Dei significatur id quo majus 
cogitari nequit. Atqui majus est quod est in re et in intellectu, quam quod 
est in intellectu tantum. Ergo intellecto hoc nomine Deus, evidens est 
quod Deus est non solum in intellectu nostro sed in re. — Est argumentum 
renovatum postea a Cartesio, a Leibnitzio et ab Ontologjstis ; admissum 
est etiam a Spinoza sed secundum ontologismum pantheisticum. 3? Evidens 
est quod veritas est (nam si dicitur veritas non est, verum est eam non esse). 
Atqui Deus est veritas. Ergo Deus est. 

Notandum est quod argumentum sancti Anselmi, ut refert de Wulfl, 
admittebatur a Guilleimo d'Auxerre, a Roberto Fitsacre, ab Alexandro 
Halensi. Sanctus Albertus Magnus videtur dicere quod hoc argumentum 
valet pro sapientibus. Rejicitur vero a sancto Thoma, a Roberto Midleton, 
a Scoto, et a plerisque scholasticis. Inter modernos rejicitur a Kantio, 
qui. insuper in suo subjectivismo tenet omnes probationes traditionales 
existentiae Dei involvere illusorium argumentum sancti Anselmi, quod 
vocat argumentum ontologicum. In hac difficili quaestione attente 
consideranda, ut statim videbimus, opponuntur realismus immoderatus 
sancti Anselmi et ontologistarum, conce.ptualismus subjectivus Kantii et 
realismus moderatus sancti Thomae qui est inter alia duo velut justum 
medium et culmen. 

Respondetur: Deum esse non est per se notum, saltem quoad nos. 

1° Indirecte probatur in arg. sed contra : nullus potest cogitare opposi- 
tum ejus quod est per se notum (v. g. principii contradictionis, aut principii 
causalitatis). Atqui « dixit insipiens.in corde suo : non est Deus ». Ps. Lli, 1. 
Ergo Deum esse non est per se notum. 

Respondent anselmiani : Haec propositio « Deus est » est per se nota 
pro sapientibus tantum, sicut ista « incorporalia non sunt in loco » ; non 
vero est per se nota pro his quorum intelligentia, per passiones inordinatas 
obnubilata, non considerat quid significat hoc nomen Deus. — Revera hoc 
argumentum indirectum non videtur apodicticum ; e contrario pro sancto 
Thoma id quod dicitur in corpore articuli est cogens. 

2? Probatur directe. Tota argumentatio fundatur in distinctione inter 
© per se notum quoad se et quoad nos », et « per se notum quoad se, sed 
non quoad nos », et ad hoc reducitur : 

Haec propositio est per se nota quoad se, sed non quoad nos, cujus 
praedicatum includitur in ratione subjecti, sed de cujus subjecto vel 
praedicato nescimus quid est. 

Atqui in hac propositione Deus est, praedicatum includitur quidem, ir. 
ratione subjecti (Deus est suum esse), sed nos non scimus de Deo quid est. 

Ergo haec propositio est per se nota quoad se, non vero quoad nos. 
nequidem quoad sapientes ; sed « indiget demonstrari per ea, quae sunt 
magis nota quoad nos, et minus nota quoad naturam,scilicet per effectus?. 


I. Histoire de la Philosophie médiévale, 4e édit., p. 335. 
2. Ut notat Cajetanus, quamvis propositio per se nota quoad se excludat medium 
demonstrativum a priori, potest quoad vos non excludere medium a posteriori ; scii. 

Major est evidens; sed difficultas est in minori circa haec verba: 
« nos non scimus de Deo quid est ». Ut melius intelligatur haec difficultas 
proponendae sunt instantiae anselmianae modo progressivo 


Instant anselmiani : non cognoscimus quidem Deum quidditative, sicut 
beati qui sunt in caelo, id est non cognoscimus Deitatem ut in se est. sed 
jam cognoscimus quid nominis Dei, scii. Deum esse (si existit) primam 
Causam et Ens perfectissimum ; et hoc sufficit. 

Responderet sanctus Thomas, ut notavit art. seq. ad 2m in fine: 
aNomina Dei imponuntur ab effectibus (ut Causa prima, Ens perfectissi- 
mum), ut postea ostendetur (q. 13, a. 1 ubi de analogia nominum divinorum 
quae sumuntur ex creaturis), unde demonstrando Deum esse per effectum, 
accipere possumus pro medio, quid significet hoc nomeii Deus. » Aliis 
verbis definitio nominalis Dei abstrahit ab existentia exercita, et ex ea 
habetur solum quod Deus est a seipso et non ab alio, si existit. Tunc 
demonstranda est existentia Dei a posteriori, scilicet ex effectibus qui sunt 
prius noti quoad nos. Item ad 2m praesentis articuli. 

Rursus instant anselmiani : etiam independenter ab effectibus, cogno- 
scimus statim de Deo quid est, scii, est Veritas prima et Summum Bonum. 
Atqui statim evidens est quod veritas est, praesertim Veritas prima ; 
et pariter evidens est quod bonum est, praesertim Summum Bonum. 

Respondetur ad 3" praesentis articuli: « Veritatem esse in communi est 
per se notum ; sed primam veritatem esse, hoc non est per se notum quoad 
nos ». Revera probatur a posteriori, art. 30, 4a via « magis et minus dicuntur 
de diversis secundum quod appropinquant diversimode ad aliquid quod 
maxime est.. invenitur autem in rebus aliquid magis et minus bonum 
et verum... Est igitur aliquid quod est verissimum et optimum... et per 
consequens maxime ens ». 


Item respondetur ad ira praesentis articuli : « Homo naturaliter 
cognoscit et desiderat beatitudinem in communi » (seu esse beatum), sic 
cognoscit summum bonum in confuso; « sed hoc non est simpliciter 


cognoscere Deum esse, sicut cognoscere venientem non est cognoscere 
Petrum, quamvis sit Petrus veniens; multi enim perfectum hominis 
bonum, quod est beatitudo, existimant divitias ; quidam vero voluptates, 
quidam autem aliquid aliud ». 

Ex his duabus responsionibus ad im et ad 3um apparet quod argumen- 
tum sancti Anselmi valeret et esset veritas fundamentalis si realismus abso- 
lutus esset verus, scilicet si universale existeret formaliter a parte rei, ut 
putaverunt Plato, platonici, ontologistae, et Spinoza (pro notione substan- 
tiae). Jam in antiquitate Parmenides formulavit principium contradictionis 
secundum mentem realisrni absoluti, dum dixit : Ens est, non ens non est; 


.potest admittere medium per quem devenimus ad majorem cognitionem subjecti. 
Objicit Scotus : propositio per se nota quoad se et non quoad nos, non est propositio. 
Respondetur : Sanctus Thomas loquitur de propositione ex parte fundamenti. 

tunc principium contradictionis esset non solum principium abstractum 
(seu abstrahens ab existentia exercita), sed judicium ordinis existentiae. 
E contra formulatur ab Aristotele modo abstracto Ens. non est non ens, 
aliquid non potest simul esse et non esse. 

Si vero realismus absolutus esset verus, id est si universale existeret, 
non solum fundamentaliter, sed formaliter a parte rei, tunc identificaretur 
ens in communi cum ente, divino, ut vult Parmenides, postea Spinoza, et 
quodammodo ontoiogistae, ut patet ex eorum propositionibus damnatis, 
cf. Denzinger, n? 1659 sqq. « Immediata Dei cognitio, habitualis saltem, 
intellectui humano essentialis est, ita ut sine ea nihil cognoscere possit : 
siquidem est ipsum lumen intellectuale. » — « Esse illud, quod in omnibus 
et sine quo nihil intelligimus est esse divinum. » — « Universalia a parte rei 
considerata a Deo realiter non distinguuntur. » — « Omnes aliae ideae 
non sunt nisi modificationes ideae, qua Deus tanquam ens simpliciter 
intelligitur. » 

Unde dum sanctus Thomas dicit : «Id quod primo cadit in intellectu 
nostro est ens intelligibile » rerum sensibilium ; isti realistae absoluti 
dicunt : id quod primo cadit in intellectu nostro est ens divinum; seu 
primum cognitum ab intellectu nostro est Primum ontoiogicum, seu 
Primum Ens ; sed tunc ens in communi identificatur cum Ente divino, 
ut voluerunt Parmenides in antiquitate, et Spinoza inter modernos. 
Manifestum est quod si hic realismus immoderatus esset verus, argumen- 
tum sancti Anselmi valeret et esset veritas omnino fundamentalis etiam 
in ordine inventionis (sicut principium contradictionis) ; sed hic realismus 
absolutus ad pantheismum ducit, et caret omni fundamento, nam id quod 
prius cognoscimus est ens intelligibile rerum sensibilium, ut magis infra 
patebit, cf. Ia, q. 88, a. 3. « Utrum Deus sit illud, quod a nobis primo 
cognoscitur. » 

Quandoque superficietenus confutatur argumentum sancti Anselmi, 
vera ejus refutatio non abstrahit a problemate de universalibus. 

Instant plures anselmiani : etiam independenter a realismo absoluto,, 
audito nomine Deus, sufficienter cognoscimus de Deo quid est, ad affirman- 
dum immediate Deum non esse lapidem, non esse hominem, sed esse « ens 
quo majus cogitari nequit » Hoc intelligitur praesertim a sapientibus. 
Atqui ens quo majus cogitari nequit, debet esse non solum in intellectu, 
sed in re, alioquin cogitari posset aliquid majus quod scilicet esset et in 
intellectu et in re. Sic demonstratur existentia Dei, sed a priori, ex notione 
Dei. 

Respondetur ad 2um articuli in fine ; nego minorem : « Nec potest 
argui quod sit in re, nisi daretur (ab adversario) quod sit in re aliquid quo 
majus cogitari non potest. » Id est atheus vel agnosticus dicet : certo certius : 
Deus existit a seipso et non ab alio, si revera existit in actu exercito; sed 
probandum est quod existit in actu exercito. Et hoc non probatur ex sola 
notione abstracta Dei. quae abstrahit ab existentia exercita. Aliis verbis, 
si realismus absolutus non est verus, in hoc argumento sancti Anselmi 
est transitus illegitimus ab ordine ideali essentiarum ad ordinem realem 

actualis existentiae exercitae. Contra probationem minoris dicendum est : 
nec Deus existens esi major quam Deus possibilis, in ratione essentiae de qua 
loquitur definitio nominalis Dei, sed habet insuper existentiam exercitam 
quae nequit ex sola notione abstracta probari. 

Brevius : in ordine ideali essentiarum a nobis conceptarum non potest 
dari quid melius ente perfectissimol, sed in ordine realis existentiae exerci- 
tae, musca realiter existens melior est sub ratione existentiae exercitae 
quam angelus creabilis et etiam quam ens perfectissimum conceptum ut 
possibile tantum. 

Ex hoc melius apparet quid voluit dicere sanctus Thomas in corpore 
articuli, sub his verbis « nescimus de Deo quid est ». 

Dixerat similiter sanctus Thomas in prologo hujus qu. II : « conside- 
randum est an .Deus sit et quomodo, vel potius quomodo non sit »; id est 
non est finitus, non est mobilis, non est corporeus, etc. Scire positive quid 
est Deus esset cognoscere Deitatem cognitione propria et positiva, non 
vero analogica et ad creaturas relativa ; tunc, propositio Deus est esset 
per se nota, ut dicit- sancto Bonaventura, qui non videtur in hoc differre 
a sanctus Thoma. 

Si cognosceretur intuitive et quidditative Deitas, tunc appareret in ea 
'exisientia exercita, quia Deus est suum esse* Sed non cognoscimus Dei 
essentiam nisi modo abstracto et analogico, et in hac notione abstracta Dei 
includitur quidem exisientia signata, non vero exisientia exercita; id est 
a priori quidem evidens est, quod, si Deus existit, a seipso est et non ab 
alio (est propositio hypothetica, de exisientia in actu signato) ; sed a priori 
non constat ex sola notione abstracta Dei quod revera Deus existit 
in actu exercito. 

Ex hoc jam virtualiter excluditur sententia eorum qui ponunt aliqua" 
speciem impressam aut expressam in visione beatifica. Ex hac specie 
haberetur solum cognitio abstractiva Dei et analogica, non cognosceretur 
Deus sicuti est. Cf. infra, I8, q. 13, a. 2, ubi in fine sanctus Thomas dicit 
« non per aliquam similitudinem creatam Dei essentia videri potest, quae 
ipsam divinam essentiam repraesentet, ut in se est », quia essentia Dei est 
ipsum esse subsistens. Non possumus quidditative Deum cognoscere nisi 
videamus immediate Deitatem, absque ulla specie creata seu repraesenta- 
tione, et- tunc immediate apparebit non solum quod Deus a seipso est, 
si existit, quod Deus a seipso existit exercite, extra animam3. 

Aliis verbis, sicut aliae nostrae notiones abstractae, nostra notie- 


' i. Ut dicit O.jetanus, ibidem : « ratio excessus est nobilitas rei significatae in 
se », et haec propositio : exisientia non est, non implicat, sed haec tantum : quod existit 
non est. Legendus est intégralitér hic commentarius Cajetani. 

2. In Deo, ut in se est, nulla est distinctio inter essentiam et esse, imo inter 
ordinem idealem et ordinem existentiae exercitae. Ego sum qui sum, vel Qui est est 
.simul judicium ordinis essentiae et judicium ordinis existentiae. Identitas ordinis 
idealis et ordinis realis, quam Hegel posuit ut fundamentum sui systematis, non potest 
inveniri nisi in Deo. 

3. Sanctus Thomas dicit in de Veritate, q. 10, a. 12, in fine : « Sed in patria ubi 
essentiam ejus videbimus, multo amplius erit nobis per se notum Deum esse, quam 
nunc sit per se notum quod affirmatio et negatio non sunt simul verae. : 

abstracta et analogica Entis perfectissimi non manifestat existentiam 
exercitam, ab ea abstrahit. Sed differt a notionibus entium contingentium, 
v. g. angeli aut iapidis, prout continet existentiam signatam ; sic jam 
apparet veritas hujusce propositionis hypotheticae : Si Deus est, tunc 
2 seipso est. 


De argumento ontologie» apud modernos. 


Plures philosophi moderni voluerunt confirmare argumentum 
sancti Anselmi, ex consideratione vaioris objeqtivi intellectus nostri. 

Cariesius| dicit : quidquid in idea clara et distincta alicujus rei 
continetur verum est. Atqui in idea clara et distincta Dei continetur Dei 
realis exisientia. Ergo Deus existit. 

Respondetur : distinguo majorem : in ordine ideali essentiarum modo 
abstracto cognitarum, concedo ; in. ordine realis existentiae exercitae, nego. 
Pariter contradistinguitur minor; nam nostra idea Dei est, sicut aliae 
nostrae ideae, abstracta, et insuper est analogica, ex creaturis desumpta. 

Leibnitzius" dicit: ut argumentum Cartesii valeat, oportet probare 
D&um esse realiter possibilem, a parte rei seu extra animam. Et sic argu- 
mentatur : 

Si Deus est realiter possibilis existit, quia ejus essentia importat 
existentiam. Atqui a priori apparet Deum esse realiter possibilem, nam 
idea Dei non involvit contradictionem, nec importat negationem. Ergo 
Deus existit. — Roselli, O. P., incaute hoc argumentum admisit. 

Respondeatur : transeat major, quia in absolute necessariis ex reali 
possibilitate sequitur exisientia quae necessaria est et non contingens. 
Ita si a priori probaretur realis possibilitas Trinitatis sequeretur ejus 
exisientia. Distinguo minorem : a priori apparet Deum esse realiter 
possibilem, hoc apparet negative, concedo; positive, nego. Id est non 
vidimus impossibilitatem Entis perfectissimi, inio nemo potest hanc impos- 
sibditatem probare ; sed nec nos possumus eam positive a priori probare. 
Quare ? Quia, ut dicit sanctus Thomas in corpore articuli, non scimus de Deo 
quid est, non cognoscimus positive et proprie Deitatem, sed solum analogice, 
relative et negative ut est Ens supremum, principium aliorum entium. 
Id est, quia nos non scimus de Deo quid est, non possumus scire a priori 
an sit capax existendi. — Imo quaedam perfectiones absolutae, quae, 
apparent ut proprietates Entis perfectissimi, difficile conciliantur, ut Dei 
immutabilitas absoluta et ejus libertas, actus liber qui posset in Deo non 
esse, difficile conciliatur cum ejus absoluta immutabilitate et necessitate. 
Item intima conciliatio misericordiae et justitiae, ac etiam bonitatis Dei? 


1. 5e Méditation, et réponses aux objections. 
2. Monadologie, $ 45, et Méditation sur les idées, édit, Janet, p. 516. 


86 AN DEUS SIT 


omnipotentis et permissionis mali nos latet. Hae difficultates quidem non 
infirmant firmam demonstrationem a posteriori existentiae Dei, sed non 
permittunt demonstrationem a priori. 

Instat Leibnitzius : sed idea Dei nullam negationem involvit, ergo 
evidenter nullam contradictionem continet ; non enim oritur contradictio 
nisi ex quadam negatione. 

Respondetur : contradictio latens- oriri potest ex non fundata conjun- 
ctione duarum notionum. Ita idea motus omnium velocissimi nullam 
negationem involvit et tamen contradictionem importat, quia semper 
cogitari potest motus velocior, sicut semper divisibilia sunt latera, polygonii 
in circumferentia inscripti. Ita pariter idea supremae creaturae possibilis 
non involvit negationem, sed contradictionem importat, quia « qualibet re 
a se facta Deus potest facere meliorem » ut infra dicetur Iu, q. 25, a. 6. 
Item forte non est fundata unio notionis entis cum notione infiniti. 

Unde non possumus positive affirmare a priori possibilitatem Dei 
Ad cognoscendum positive valorem analogicum nostrarum notionum entis, 
bonitatis, etc. per respectum ad Deum, oportet quod Deus exigatur ut 
Causa entium finitorum ex quibus abstrahimus has notiones entis, boni- 
tatis, etc. ; nam causa de necessitate habet quamdam similitudinem 
saltem analogicam cum effectibus suis ; cf. infra, Ya, q. 4, a. 3; q. 88, a. 3. 

Ens est id cujus actus est esse (sive sit a se, sive sit ab alio), et non 
possumus cognoscere supremum analogatum' entis nisi ex similitudine 
inferioris analogati, prius quoad nos cogniti; haec autem similitudo in 
causalitate fundatur ; cf. I8, q. 4, a. 3, q. 13, a. 5, et ex existentia 
effectus concluditur existentia exercita causae. 


Recentius Pater Lepidil voluit argumentum ontoiogicum renovare 
per principium valeris objective intelligentiae nostrae. Sic argumentatur : 

Evidentia intellectus manifestat aut ens rationis, aut ens reale, nec 
datur medium. Atqui ratio objectiva Entis perfectissimi ac infiniti evidenter 
repraesentata in mente nostra non est ens rationis. Ergo est ens reale; 
non autem ens reale possibile, in potentia causae existens, ut per se patet, 
ergo ens reale actuale. 

Respondetur : concedo majorem. Ad minorem : faveas probare. Affe- 
runtur quidem probabiles rationes, sicut ad suadendam possibilitatem 
SS. Trinitatis, sed non rationes demonstrativae. Non positive probatur 
a priori quod Deus est realiter possibilis, nec quod Trinitas est realitcr 
possibilis. Haec possibilitas nec efficaciter probatur a priori, nec efficaciter 
improbatur ab incredulis. 

Instat P. Lepidi : probo minorem : 

Ens rationis est quod nullo modo existât in se, nec potest existere in se.i. 


i. Revue de Philosophie, Paris, déc. 2909. Item Onlologia ejusdem auctoris 
P- 90, sq 

seo solum in mente, quia non habet rationem entis, ita sunt entia rationis 
nihilum absolutum, circulus-quadratus, vel negationes, ex. : non homo, 
vel privationes, ex. : caecitas. — Atqui e contrario ens perfectissimum 
concipitur ut quid habens plenitudinem essendi. Ergo idea entis perfectis- 
simi non est idea entis rationis, sed entis realis, nec solum possibilis, sed 
actualis. 

Respondetur : ex hoc probatur solum quod non vidimus impossibili- 
tatem Entis perfectissimi, imo suadetur ejus possibilitas (sicut etiam possi- 
bilitas foecunditatis infinitae ad intra), non vero positive probatur. 

Athens dicere potest : forsitan illegitime uniuntur in uno conceptu 
notio entis et notio infinitatis. Homo infinitus implicat contradictionem ; 
ens infinitum non videtur quidem implicare, sed tamen a priori non scimus 
an sit recta notio ad aliquid extramentale relativa. Forsitan est sicut notio 
supremi entis finiti possibilis, quae primo aspectu non videtur implicare 
contradictionem, quae tamen implicat, si « Deus qualibet re a se facta 
potest facere meliorem ». 

Instat ultimo P. Lepidi : praedictum argumentum praesuppor.it quin- 
bue vias a posteriori sancti Thomae, sed solum tanquam manuductiones 
ad veram notionem Entis perfectissimi, et ex hac recta notione, vi valoris 
objectivi nostri intellectus, probatur existentia hujus Entis perfectissimi. 
Sic quinque viae essent velut scala ad ascendendum supra tectum aedificii, 
et postquam pervenimus super tectum, scala non est amplius necessaria. 

Respondetur. Distinguo : si haec notio Entis perfectissimi esset 
univoca aut saltem de se immediate relativa ad Deum, sicut nostra notio 
entis est immediate relativa ad ens rerum sensibilium, concedo. Sed haec 
notio est analogica et propterea non ducit ad Deum, primum analogatum, 
nisi per viam causalitatis, incipiendo ab inferiori analogato prius cognito, 
scilicet ab ente finito, prout, vi principii causalitatis tribuuntur Deo, 
Causae primae, perfectiones simpliciter simplices quae participantur a 
rebus finitis, sublatis imperfectionibus. Unde quinque viae traditionales 
ad probandam Dei existentiam sunt, non solum manuductiones, sed vere 
demonstrationes a posteriori, ut infra dicetur. Essent manuductiones 
solum, si intelligentia nostra haberet confusam intuitionem Dei, Ut volunt 
ontologistae, secundum tendentiam realisticam Platonis]. 


CRE 
Attamen in dictis P. Lepidi et aliorum similium est quaedam pars 
veritatis, quae infra magis apparebit, scilicet : quinque viae traditionales 
quodammodo coadunantur prout omnes remote fundantur in notione entis 


et in principio contradictionis seu identitatis (entis cum seipso, prout 
opponitur non-enti) et proxime in principio causalitatis. 


'. Pater Lepidi admittebat quamdam ideam naturaliter inditam Dei, prout anima», 
ut est ad Dei imaginem, accepit, in instanti creationis suae, quamdam irradiationem 
Dei, seu notionem confusam Creatoris. Sed hoc probatione indigeret, nec potest probari. 
Imo secundum principia thomismi, omnes nostrae ideae proveniunt ex rebus ipsis 
per abstractionem, cf. I» q. 84, a. 3 et 6. 

Sic conficitur argumentum apodicticum, sed a posteriori ; vi valons 
objective nostrae rationis principium contradictionis vel identitatis est lex 
lundamentalis non solum rationis sed entis extramentatis. 

Atqui, si ita est, reaiitas fundamentalis seu suprema debet esse 
omnino identica, scilicet non composita, sed simplicissima et immutabilis, 
ita ut sit suum esse et suum agere, id est ipsum Esse subsistens. 

Ergo Ipsum Esse subsistens simplicissimum et immutabile existát 
supra entia composita et mutabilia. 

Haec argumentatio est apodictica, sed est a posteriori ; est velut 

coadunatio quinque viarum traditionalium, manifestans oppositionem 
principii identitatis cum mundi mutabilitate (ia, 2a, 3a via) et compositione 
(4? et 5a via) ; ita ut, saltem pro sapientibus, statim appareat in hac 
oppositione quod mundus, eo ipso quod est compositus et mutabilis, est 
contingens, scilicet non est ens a se ; et statim etiam apparet quod Ens a st 
debet se habere ad esse, sicut A est A, id est identice, ita ut sit ipsum 
Esse subsistens. 
i Aliis verbis, initio viae inventionis, prius apparet, vi valoris realis 
principii contradictionis seu identitatis, quod ens est ens, non ens est non 
ens; seu. ens non est non ens. Et in summo viae inventionis, vi ejusdem 
principii identitatis apparet quod reaiitas suprema est omnino sibi identica, 
absque compositione et mutatione, scilicet Ipsum Esse subsistens : Ego 
sum qui sum. Et eo ipso habetur confutatio pantheismi, prout Ipsum Esse 
subsistens simplicissimum et immutabile est realiter et essentialiter distin- 
ctum ab omni ente composito et mutabili, ut dicetur Ia, q. 3, a. 8. Utrum 
Deus veniat in compositione aliorum. Sed hoc non intelligitur nisi post 
profundam penetrationem quinque viarum a posteriori. 

Nec mirum est quod probationes a posteriori existentiae Dei fundentur 
remote in principio contradictionis vel identitatis, nam proxime innituntur 
principio causalitatis (efficientis et exemplaris), quod non potest negari 
nisi negetur contradictionis vel identitatis principium. 

Sic cognoscitur existentia Dei, nona priori, ut dicunt anselmiani, 
ex sola notione Dei, sed a posteriori ex notione entis et ex primorum 
principiorum luce in speculo sensibilium. Id est : radius intellectualis 
primorum principiorum refrangitw in hoc speculo, nam sub hac luce 
apparet contingentia mundi sensibilis ex ejus mutabilitate (ia, 2a, 3a via) 
et compositione (40 et 5B via), ac proinde ejus dependentia causali ab Ente 
immobili et simplicissimo. Sic ex refractione luminis primorum principio- 
rum in speculo sensibilium cognoscitur a posteriori existentia Primae 
Causae. 


Confirmatur haec probatio : non potest negari existentia Dei mundum 
transcendentis, quin negetur valor realis seu ontologicus principii contra- 
dictionis vel identitatis, ut praesertim apparet jam in doctrina antiqua 
Heracliti et magis in Hegelianismo, in quo principium contradictionis est 
solum lex grammaticalis et simul lex rationis inferioris ratiocinantis, non 

vero lex suprema rationis superioris seu intuitivae et realitatis. Tunc ‘loco 
Dei simplicissimi et immutabilis ponitur pantheistica evolutio universalis 
Negata enim existentia Ipsius Esse subsistentis immutabilis, reaiitas funda- 
mentalis non potest esse nisi evolutio suiipsius creatrix, seu ipsum fieri 
universale, in quo identificantur ens et non ens, prout id quod fit nondum 
est et tamen aliquo modo est. Si vero ipsum fieri est ratio sui et non indiget 
causa extrinseca, negatur principium causalitatis efficientis, ac principium 
finalitatis et proinde valor realis principii contradictionis seu identitatis. 
Si enim evolutio est suiipsius creatrix, id est : si ipsum fieri est ratio sui, 
tunc est sine causa efficienti (sic in hac evolutione, plus procedit a minori), 
item est sine causa finali (quia haec evolutio a nullo dirigente dirigitur), 
sine causa materiali (ut fluxus sine fluido, quia haec evolutio non est in 
aliquo subjecto ab ea distineto, quod indigeret ab alio moveri), sine causa 
formali : nam, ut dicitur 1a propositione Syllabi Pii IX (Denzinger, n? 1700): 
K Deus reapse fit in homine et mundo, ac una eademque res est Deus cum 
mundo et proinde spiritus cum materia, necessitas cum libertate, verum 
cum falso, et justum cum injusto. » Haec omnia sunt ipsa negatio valoris 
realis principii contradictionis quod esset solum lex grammaticalis loquelae 
et lex logica discursus rationis inferioris, non vero lex intelligentiae supe- 
rioris quae haberet intuitionem ipsius fluxus universalis. 

Unde si hegelianismus non existeret, theologi possent illum excogitare, 
tanquam probationem per absurdum exisfentiae Dei et distinctionis ejus 
a mundo. 

Sic fit transitus a critica argumenti sancti Anselmi, quod juxta nos 
est insufficiens, ad demonstrationes a posteriori. 


* 


*ok 


Quid dixerit Ecclesia de ontologisme T 


Ut refert Denzinger, Enchiridion, n? 1659-1665 ex decreto S. Officii 
18 Sept. 186t damnatae sunt septem propositiones ontologistarum cum 
ista nota : tuto tradi non possunt. in hoc decreto non rejicitur argumentum 
ontologicum seu a priori, nec possibilitas ejus, sed damnatur doctrina 
secundum quam « immediata Dei cognitio, habitualis saltem, intellectui 
humano essentialis est, ita ut-sine ea nihil cognoscere possit : siquidem est 
ipsum lumeii intellectuale ». Damnantur etiam istae duae propositiones : 
« Esse illud, quod in omnibus et sine quo nihil intelligimus, est esse divi- 
num. » — « Universalia a parte rei considerata a Deo realiter non distin- 
guuntur. » Ontologismus confundit ens in communi cum ente divino ; 
et sic perduceret ad ontologismum pantheisticum Spinozae. 

Pariter damnatus est ontologismus A. Rosmini, secundum quem « esse 
quod homo intuetur, necesse est, ut sit aliquid entis necessarii et aeterni ». 
Cf. Denz. 1895. — Dicebant isti de ente divino confuse cognito id quod 
nos dicimus de ente intelligibili rerum sensibilium, quod est objectum 
proprium intellectus nostri. 

Art. II. — Utrum Deum esse sit demonstrabile. 


St. qu. s Supposito quod Deum esse non est per se notum quoad nos, 
quaeritur an sit demonstrabile. Difficultas est x° quia Deum @®sse est 
primus articulus fidei « Credo in unum Deum », et articuli fidei non demon- 
strantur, sed solum praeambula fidei ; 2? quia medium demonstrationis est 
quod quid est; atqui non scimus de Deo quid est; 3" nec demonstrari 
potest Dei existentia ex effectibus, nam effectus finitus non est proportio- 
natus Deo infinito. 

Haec ultima difficultas diversimode proponitur ab agnosticis modernis, 
sive sint empiristae, ut positivistae, sicut Stuart Mill, Spencer, sive sint 
idealistae, ut Kantiani. Juxta positivistas enim, non cognoscimus nisi 
phoenomena, eorumqne leges seu relationes constantes ; juxta Kantium 
ratio theoretica non potest probare Dei existentiam, quia principium 
causalitatis est solum /ex subjectiva mentis nostrae, saltem non constat 
quod sit lex entis realis, nam notio causalitatis videtur esse categoria 
subjectiva intelligentiae nostrae, utilis quidem ad classificationem sub- 
jectivam et quoad nos necessariam phoenomenorum, sed sine valore 
ontologico, et a fortiori sine valore transcendenti ad Causam transcenden- 
tem cognoscendam. 

Juxta Kantium, sola ratio practica probat Dei existentiam cum certi- 
tudine objective insufficienti, sed subjective sufficienti, scilicet ex postulatis 
actionis moralis. Dicit enim Kantius : est principium syntheticum a priori, 
seu subjective necessarium, quod justus dignus est beatitudine ; atqui 
justi non gaudent stabili beatitudine in hac vita; ergo debet existere 
Deus remunerator, qui solus potest in altera vita stabiliter virtutem et 
beatitudinem conjungere. Hoc non theoretice demonstratur, sed rationa- 
biliter creditur fide morali. 

Item traditionalisme seu pideistae, damnati ann. 1855 (Denz. 1649-1652) 
tenebant quod ratio ex se sola (absque auxilio revelationis primitivae pe: 
traditiones populorum transmissae) existentiam Dei demonstrare nequit. 

Jam medio aevo nominalista radicalis Nicolaus de Ultricuria (Denz. 
553 sq.) fideismum sustinuit, negando valorem realem rationis, praesertim 
valorem reaiem principii causalitatis. 


* 
* « 


Responsio est ; Deum esse est demonstrabile per effectus nobis notos. 

i? Probatur ex auctoritate Sacrae Scripturae, Rom. I, 20 : « Invisibilia 
Dei. per ea quae facta sunt, intellecta, conspiciuntur. » Sed hoc non esset, 
si per ea quae facta sunt, non posset demonstrari Deum esse. Omnes 
scholastici, exceptis nominalistis radicalibus, ut Nicolao de Ultricuria, sic 
intellexerunt hunc textum Sacrae Scripturae et similes (cf. l. Sapientiae, 
XIIL 1-5). Hic textus, Rom. I, 20, citatur a Concilio Vaticano (Denz. 1785) 

dum definit contra traditionaiistas, fideistas, kantianos, positivistas 

« Eadem sancta mater Ecclesia tenet et docet, Deum rerum omnium 
principium et finem, naturali humanae rationis lumine e rebus creatis certo 
cognosci -posse; invisibilia enim ipsius, a creatura mundi, per ea quae jacta 
sunt, intellecta, conspiciuntur. » (Rom., i, 20.) Hoc idem definitur in canone 
correlativo (Denz. 1806). 

Insuper hoc melius explicatur contra agnosticos hodiernos in jure- 
jurando contra modernismum, ubi sic exprimitur ipsa fides Ecclesiae 
(Denz. 2145) : « Ego... firmiter amplector et recipio omnia et singula, 
quae ab inerranti Ecclesiae magisterio definita, adserta et declarata sunt, 
praesertim ea doctrinae capita, quae hujus temporis erroribus directo 
adversantur. Ac primum quidem : Deum, rerum omnium principium et 
finem, naturali rationis lumine per ea quae jacta sunt (Rom., 1, 20), hoc est 
per visibilia creationis opera, tanquam causam per effectus, certo cognosci, 
adeoque demonstrari posse profiteor. » Hoc ultimum verbum exprimit 
professionem fidei, ut constat praesertim ex hoc quod dicitur paulo postea : 
« Tertio : firma pariter fide credo Ecclesiam... per verum atque historicum 
Christum... institutam. » 

Alibi in libro Dieu, p. 15-43, longe examinavimus quodlibet verbum 
praedictae definitionis dogmaticae Concilii Vaticani, ab isto jurejurando 
explicatae. 

In hac definitione sic explicata damnatur fideismus traditionaiistarum. 
cujus theses jam antea proscriptae erant (Denz. 1622 et 1650); item 
damnatur Kantismus ; cf. Acta Concilii, Collectio Lacensis, t. VII, p. 130 
ubi explicatur verbum Concilii certo, agitur enim de certitudine objective, 
sufficienti, et non solum sübjective sufficienti, ut dicebat Kantius. Insuper, 
juxta Ecclesiam, Dei existentia probari potest non solum ex postulatis 
rationis practicae, sed ex effectibus visibilibus. Nec sufficit probatio fundata 
in primatu methodi immanentiae, quia, haec probatio non pervenit ad 
certitudinem objective sufficienteml. Hoc jam longe alibi óstendimus 

Unde Ecclesia quodammodo approbat valorem probationum traditio- 
nalium a posteriori, non vero approbat, nec damnat argumentum sancti 
Anselmi, nec innatismum Cartesii. 

Insuper juxta praedictam definitionem ut exprimitur in Concilio, 
loc. cit., capite 1 (Denz. 1785) agitur « de existentia veri Dei, principii et 
finis omnium rerum » ; non tamen definitum est formaliter rationem posse 
demonstrare creationem ex nihilo, sed existentiam Dei, primae Causae, in 
cujus notione implicite continentur attributa divina infinitatis, aeternitatis.2 


l. Dieu, pp. 43-61. 

2. Cf. M. Briondei, VAetion, 1893, P- 437 sq. | « La connaissance qui, avant 
loption était simplement subjective et propulsive, devient, aprés, privative et consti- 
tutive de l'étre (suivant que l'option libre est bonne ou mauvaise)... La seconde de ces 
connaissances. n'est plus seulement une disposition subjective : au lieu de poser le 
probléme pratique... elle recueille dans ce qui est fait (dans l'option libre) ce qui est. 
C'est donc vraiment une connaissance objective (mais pratique), méme alors qu'elle 
est réduite à constater le déficit de l'action. » Sed his ultimis annis M. Blondel 
retractavit hunc ultimum caput sui primi operis, et nunc magis accedit ad doctrinam 


traditionalem. 

summae sapientiae, providentiae, sanctitatis. Ad vitandam igitur haeresim 
non sufficeret dicere cum pluribus agnosticis : ratio potest demonstrare 
existentiam alicujus primae causae aeternae, quae tamen forsitan est 
immanehs mundo, non transcendens, nec personalis, id est intelligens et 
libera. Sic non demonstraretur existentia veri Dei. 

Non definitum est an ratio ex se sola possit deducere explicite attributa 
propria veri Dei, speciatim, infinitatem. Attamen Bautain (Denz. 1622) 
debuit subscribere huic propositioni : « Ratiocinatio potest cum certitudine 
probare existentiam Dei et infinitatem perfectionum ejus. Fides, donum 
caeleste, posterior est revelatione ; hinc non potest allegari contra atheum 
ad probandam Dei existentiam. » Unde si negatio demonstrabilitatis 
infinitatis divinae non est haeretica, est saltem erronea. 

Denique in praedicta definitione agitur, non de facto, sed de possibili- 
tate demonstrationis. Definita est possibilitas physica etiam in statu naturae 
lapsael. Possibilitas autem moralis, seu possibilitas absque magna difficul- 
tate, est proxiwia fidei, ut communiter docent theologi; alioquin non 
dixisset liber Sapientiae XIII, I : « Vani sunt omnes homines, in quibus 
non subest scientia Dei, et de his quae videntur bona, non potuerunt intelligere 
eum qui est, neque, operibus attendentes agnoverunt quis esset artifex. » 
Ad minus ex ordine mundi habetur faciliter probabilitas de existentia 
Ordinatoris supremi, et tunc homo tenetur ulterius inquirere ; si non facit, 
non est in ignorantia omnino involuntaria seu invincibilis. Propterea 
theologi communiter rejiciunt possibilitatem ignorantiae invincibilis exi- 
stentiae Dei, auctoris legis moralis naturalis. Faciliter cognoscitur primum 
principium hujusce legis : « bonum est faciendum, malum vitandumi > 
et non potest esse lex sine legislatore, nec ordinatio passiva sine ordinatione 
activa, seu sine Ordinatore supremo. 

Propterea damnata est ut temeraria et erronea propositio de peccato 
philosophico quod esset contra rectam rationem et tamen non esset offensa 
Dei, quia edset « in homine qui Deum vel ignorat, vel de Deo actu non 
cogitat. » Cf. Denz. 1290. 

Revelatio tamen moraiiter necessaria est, secundum verba Concilii 
Vaticani (Denz. 1786] : « ut ea, quae in rebus divinis humanae rationi 
per se impervia non sunt, in praesenti quoque generis humani conditione 
ab omnibus expedite, firma certitudine et nullo admixto errore cognosci 
possint * ut explicatum est supra Ia, q. 1, a. 1. Haec sunt principalia 
auctoritatis argumenta. 


20 Conclusio probatur ratione 
In corpore articuli sanctus Thomas tria facit ; 1» distinguit duas 
demonstrationes, una a priori, altera a posteriori ; 2? ostendit demon- 


1. Cf. Vagant, Études c Concite (tet Vatican, t. I, pp. 28, 2S9 673, 
2. Cf. Sanctum Thomam q. 94, a. 2^ 


DE DEMONSTRABILITATE EXISTENTIAE DEI 93 


strationem a posteriori seu ab effectu esse validam et quomodo, 30 hoc 
applicat ad demonstrationem existentiae Dei. 

1° Duplex est demonstratio. Demonstratio a priori est per causam 
et assignat propter quid rei demonstratae ; et potest fieri per quatuor 
causas : v. g. assignatur propter quid incorruptibilitatis animae ex ejus 
spiritualitate (causa formalis), item mortalitatis hominis ex hoc quod 
componitur ex contrariis (causa materialis) ; item libertatis nostrae ex lioc 
quod habemus rationem et cognitionem boni non solum particularis sed 
universalis (causa formalis directiva). Item ex fine demonstratur a priori 
necessitas medii, v. g. necessitas gratiae ad visionem supernaturalem Dei. 
item ex causa efficienti : posita causa in actu causante, v.g. illuminatione 
solis, sequitur effectus. Sic haec demonstratio fieri potest per quatuor 
causas. 

Demonstratio autem per effectum dicitur a posteriori, quia, effectus 
est quid posterius causa, sed quandoque est prius notus quoad nos. Haec 
demonstratio ostendit quod causa est, vel quia est (in latinitate scholastico- 
rum quia est significat idem ac quod est) : sic vocata est demonstratio quia 
per oppositionem ad demonstrationem propter quid. Est igitur per ea quae 
sunt prius nota quoad nos ; tunc ordo inventionis est ascendens, dum ordo 
rerum est descendens. 

Notandam est subito ex responsione ad 2m, « cum demonstratur Deum 
esse per effectum, necesse est accipere pro medio, quid significet hoc nomen 
Deus ». Id est incipiendum est a definitione nominali Dei, secundum quam 
per nomen Dei intelligitur Suprema Causa, Ens perfectissimum, Supremus 
Ordinator ; et inquiritur : an Suprema Causa existát. 


20 Quare demonstratio per effectum sit valida, et qualis debeat esse 
ut sit valida? 

Valida est vi principii causalitatis, nam ut dicit ibid, sanctus Thomas : 
' cum effectus dependeant a causa, posito effectu, necesse est causam 
praeexistere. » 

Sed bene mtelligendum est hoc principium causalitatis. Positivistae 
illud sic intelligunt in ordine phoenomenali tantum : « omne phoenomenon 
praesupponit phoenomenon antecedens » v. g. si datur dilatatio ferri hoc 
praesupponit phoenomenon intensioris caloris, quia calor dilatat ferrum. 
Si ita esset, hoc principium haberet solum valorem in ordine phoenomeno- 
rum, et ut lex experimentalis, non absolute necessaria. Sed tamen miracu- 
lum fieret incogitabile, quia phoenomenon miraculosum non supponit 
phoenomenon antecedens, sed procedit ex exceptional) interventione Dei, 
Causae primae, praeter ordinem naturae. 

Nec sufficit, ut volunt kantiani, quod principium causalitatis sit lex 
subjective necessaria mentis nostrae ad necessariam classificationem sub- 
jectivam phoenomenorum. 

Requiritur insuper quod hoc principium habeat valorem ontologicum 

circa ens extramentale, imo valorem transcendentem, ad existentiam 
Causae transcendentis probandam. 

Revera communiter formulatur hoc principium, non solum in ordine 
phoenomenall, sed in ordine ontologico, et non dicitur solum « omne 
phoenomenon supponit phoenomenon antecedens » sed dicitur : « omne 
quod fit habet causam » vel melius, modo magis universali, omne contingens 
est ab alio efficienter causatum ; etiamsi de facto hoc contingens existeret 
ab aeterno, tamen adhuc indigeret causa productrice et conservante, quia 
ens contingens non est ratio sili. 

Nec mirum est quod hoc principium sic formuletur per ordinem ad ens 
extramentale et non solum ad phoenomena, quia objectum proprium 
intellectus nostri prout distinguitur ab objecto sensuum sive externorum 
sive internorum, est non solum coloratum, vel sonorum, vel extensum, 
durum, etc., sed est ens intelligibile rerum sensibilium. Dum visus attingit: 
ens coloratum ut coloratum, intellectus attingit ens coloratum ut ens; 
et statim intellectus noster percipit veritatem primi principii contra- 
dictionis vel identitatis : « ens est ens, non ens est non ens » seu « ens non est 
non ens ». Hoc pertinet ad ordinem ontologicum, supra ordinem phoeno- 
menorum. 

Insuper non potest negari principium causalitatis quin negetur princi- 
pium contradictionis. Hoc patet ex analyst terminorum, hoc principium, 
causalitatis est immediate evidens, sine medio demonstrativo, sed potest 
insuper demonstrari indirecte, per absurdum, ut omnes scholastici admit- 
tunt. 

Etenim ens contingens incausatum repugnat, aliis verbis : ex nihilo 
nihil fit, ex nulla causa nihil fit, ut jam. negative dicebat Parmenides., 
(erat formula negativa principii causalitatis, in qua tamen nondum expli- 
cite distinguebatur causa efficiens a materiali). Quare ens contingens 
incausatum repugnat ? Quia ens contingens est quod potest esse vel non esse 
(haec est ejus definitio) ; ideoque non est a seipso, ergo debet esse ab alio, 
alioquin. si non esset neque a se, neque ab alio, nullam rationem essendi. 
haberet, et sic non. distingueretur a nihilo. « Ex nihilo nihil fit » ; dicere 
quod ex nihilo seu ex nulla causa tum efficienti, tum materiali, aliquid, fit, 
est contradictio. 

Non est quidem ita aperte et immediate contradictorium ac si dicere- 
tur : « contingens non est contingens », sed dicere : « aliquod contingens 
non est causatum » est negare ejus proprietatem immediate connexam 
cum ejus definitione, et est mediate ejus definitionem destruerel. V. g. 
si Lucifer diceret : ergo surrexi ex nihilo absque ulla causa. .Dicere : « aliquod 
contingens incausatum existit », est affirmare convenientia positiva duorum 
terminorum, qui nullo modo conveniunt. Certissimum est quod ex milia, 
causa nihil fit. 

Unde admisso valore ontologico notionis entis et principii contra- 
dictionis seu identitatis, admittendus est valor ontologicus et non solumi. 


i. Hoc longius explicavimus alibi, ci. Dieu, pp. 170-182. 

phoenomenalis notionis causae et principii causalitatis efficientis. Lex experi- 
mentalis « calor dilatat ferrum » pertinet ad ordinem phoenomenorum, 
et est hypothetice necessaria, id est . si calor est actu influens sequitur 
dilatatio ferri, sed ex hoc non excluditur quod haec dilatatio produci 
possit a superiori causa praeter ordinem naturae. E contra principium 
causalitatis efficientis est lex ordinis ontologici et est absolute necessaria ; 
non potest concipi exceptio nequidem miraculosa : ex nulla causa nihil fit; 
in hac formula agitur de quacumque causa sive proxima et infima sive 
suprema. 

Notandum est quod non omnino necesse est ad nostram demonstratio- 
nem probare notionem causae non esse innatam, sed abstractam a sensibili- 
bus, etiamsi esset innata posset habere et haberet valorem non solum 
phoenomenalem sed ontologicum et transcendentem, nam manifestat nobis 
aliquid profundius quam phoenomena, scilicet dependentiam entis contin- 
gentis ab alio ente ; nam id quod est non a se est ab aliol. 


Sed attente considerandum est in articulo qualis debeat esse demonstra- 
tio per effectum ut sit valida. 

Dicit sanctus Thomas : « Ex quolibet effectu potest demonstrari pro- 
priam causam ejus esse. » — Quare dicit : propriam causam ? Quia si agitur 
causa non propria, non valet demonstratio ; v. g. non valet haec illatio : 
existit hic homo, ergo ejus pater existit et tamen pater est causa filii. Fre- 
quentissime pater moritur antequam filius pereat. Item frequentissime 
phoenomenon antecedens evanescit quando phoenomenon consequens ap- 
paret, v.g. dum motus localis confrictionis manuum generat calorem. Unde 
agnostici dicerent solum : « ex quolibet effectu potest demonstrari causa 
ejus non esse, sed fuisse »; v. g. calor producitur a motu locali, motus 
localis a calore antecedente et sic semper in praeterito, item pluvia venit 
ex nubibus, nubes ex evaporatione aquae, evaporatio ex calore solis, et 
sic semper in praeterito, ita ut non fuerit prima pluvia, nec prima, evapora- 
tio; item in serie generationum plantarum, animalium, hominum ; non 
fuit prima quercus, nec prirnus leo, nec primus homo. Imo ipse Aristoteles 
admisit quod mundus et generationes sub ab aeterno, secundum tamen 
quamdam mysteriosam dependentiam ab Actu puro. 

Responderet sanctus Thomas : agitur de causa propria, dum in diffi- 
cultate proposita est sermo de causa non proprial. Quid est causa propria ? 
Est causa a qua effectus, dependet per se primo, seu necessario et imme- 
diate, ut aiebat Aristoteles, sicut proprietas dependet a differentia specifica, 
v. g. facultas loquendi a rationabilitate. Effectus proprius est quasi proprie- 
tas ad extra relate ad causam propriam, de qua agitur in articulo nostro. 


1. In Adamo innocenti, prout creatus est in aetate adulta, cum suis ideis, idea 


causae erat per accidens infusa, seu innata ; in nobis acquiritur per abstractionem 
sicut notio entis, cf. infra Ia q. 84, a. 6. 
2. Hoc fusius explicavimus in libro Dieu, pp. 71-80. 

Sanctus Thomas praesupponit philosophicam et profundam notionem 
causae propriae seu causae per se primo requisitae, quae invenitur apud 
Aristotelem (Post. analyt., I. I, lect. X, de quatuor modis dicendi per se, 
quartus modus ad causalitatem pertinet : occisor occidit, lux illuminat] — 
et Metaphysica, 1. V, c. II, lect. III, statuarius est causa statuae) et hanc 
notionem ipse sanctus Thomas profundius penetrat, tractando postea de 
Creatione, Ia, q. 45, a. 5 : effectus universalissimus (scii, ens in quantum 
ens omnium rerum) reducendus est ad causam universalissimam, tanquam 
eius effectus proprius, et Ia, q. 104, a. 1, ubi agitur de conservatione rerum 
a Deo. Hi articul' continent altissimum commentum praesentis articuli, 
quia de eadem relatione causalitatis tractant, sed ex alto, descendendo 
scilicet a Deo jam cognito et non ascendendo, ut facimus nunc in via 
inventionis. 

Ad profundiorem intelligentiam causae propriae seu per se primo, 
id est necessario et immediate requisitae, in memoriam revocandae sunt 
quinque propositiones evidentes ex Metaphysica Aristotelis desumptae. 
In hoc apparet methodicus transitus a ratione naturali seu a sensu communi 
ad rationem philosophicam, secundum consuetudinem Aristotelis, qui sic 
dedit elementa metaphysicae sicut Euclides elementa geometriae. 


* 
* 


1° Causa propria debet esse causa per se seu necessario requisita», et 
non causa per accidens. Exemplum causae per se: homo generat homi- 
nem », seu homo generans est causa per se generationis hominis. Exemplum 
causae per accidens : « Socrates generat hominem », quia non necesse est 
quod generans sit Socrates vel Plato, ut aliquis homo generetur. A fortiori 
per accidens est quod musicus generet hominem, quia per accidens est 
quod generans sit musicus. Item a fortiori avus est causa per accidens 
generationis nepotis, non enim influit in eam, saepe jam mortuus est : 
et filius ejus generat prout est homo, non prout est filius alterius hominis, 
ut dicit sanctus Thomas Ia, q. 46, a. 2, 7m. Unde series causarum praeteri- 
tarum, ut avus, proavus, etc., est series causarum per accidens et juxta 
Aristotelem erat infinita in praeterito, id est sine primo generante ; hoc 
autem non repugnat secundum sanctum Thomam ut infra dicetur, cf. 1°, 
q. 46, a. 2, ad 7. Tenemus vero per revelationem quod mundus incoepit in 
tempore, et Adam primus homo potuit generare, quia, ut dictum est, homo 
generat prout est homo adultus, non prout est filius alterius hominis. 

2? Causa propria debet esse, non solum per se, sed primo seu immediate 
requisita a suo effectu proprio, sicut differentia specifica a proprietate quae 
ex ea derivatur. V. g. dicere : « animal generat hominem » est assignare? 


1. Primus modos dicendi per se est definitio rei ; secundas est -proprietas neces- 
sario connexa cum essentia rei, tertius est substantia prima quae per se existit, quartus 
est causa necessario requisita. 

2. Dicitur necessario requisita potius quam r.ecessaria, quia potest esse libera, 
ita Deus. 

causam per se, sed non per se primo, non propria. Dicendum est : « homo 
generat hominem. » 

3? Proinde causa particularissima, seu singularis, est causa propria 
effectus particularissimi. V. g. Socrates est causa propria generationis, non 
hominis, sed hujusce hominis, filii sui. Dicit sanctus Thomas, Ia, q. 104,a. 1: 
« Si aliqua duo sunt ejusdem speciei (ut pater et filius); unum non potest 
esse per se causa formae alterius in quantum est talis forma, quia sic esset 
causa formae propriae, cum sit eadem ratio utriusque, sed potest esse 
causa hujusmodi formae secundum quod est in,materia, id est quod haec 
materia acquirat hanc formam ». Sic dicitur Socrates est causa propria 
generationis non hominis sed hujusce hominis. 

40 Causa universalissima est causa propria effectus universa iissimi, 
cf. Ia, q. 45, a. 5 : « Oportet enim reducere universaliores sSsgtus in univer- 
saliores et priores causas. Inter omnes autem effectus universalissimum 
est ipsum esse. Unde oportet, quod sit proprius effectus primae et universa- 
lissimae causae, quae est Deus » ; sic solus Deus potest creare, seu « produ- 
cere esse absolute, non in quantum est hoc (v. g. hoc lignum) vel tale (v. g. 
lignum potiusquam lapis) ». Item hic motus producitur ab hoc motorel, 
v. g. motus vehiculi ab equo, sed si motus absolute (seu in genere) non sit 
ratio sui et indigeat causa, oportet reducere motum absolute et proinde 
omnes motus ad superiorem causam universalem, scilicet ad primum 
motorem, qui erit causa propria seu per se primo, non Aujusce motus, sed 
ipsius motus absolute (ut est effectus universalis) et propterea hic primus 
motor, causa omnium motuum, erit immobilis saltem quoad motum 
localem. Imo si requiritur ut motor non solum corporum sed spirituum 
erit immobilis secundum quemlibet motum, dum anima nostra est mobilis, 
non localiter, sed secundum discursum rationis et deliberationem. 

5? Denique oportet distinguere inter causam propriam ipsius fieri 
effectus et causam propriam ipsius esse effectus. Cf. Ia, q. 104, a. x : v. g. 
aedificator est causa propria aedificationis domus et cessante aedificatione 
activa, cessat aedificatio passiva, sed aedificator non est causa per se primo 
ipsius esse domus, nam esse domus non pendet ab esse aedificatoris, imo 
dum aedificator moritur domus permanet in suo esse. Pariter Socrates 
est causa filii sui quoad ejus fieri, seu quoad ejus generationem passivam, 
non quoad ejus esse ; esse filii non dependet àb esse patris, imo dum pater 
moritur, filius perseverat in suo esse. 

E contrario illuminatio solis est causa ipsius esse luminis in aere, et 
remota illuminatione activa solis non remanet lumen in aere. Pariter 
objectum visum est causa objectiva visionis, ita ut remoto hoc objecto 
non perdurat ipsum esse visionis. Item evidentia principiorum est causa 
evidentiae conclusionis non solum quoad fieri, sed quoad esse. Item alli- 
cientia boni desiderati est causa desiderii non solum quoad fieri, sed quoad 
esse et perseverantiam in esse.i. 


i. Item mea voluntas est causa propria, non electionis liberae, sed meae electionis 
liberae ut mea est. 


98 AN DEUS SIT 


Ex his quinque propositionibus subordinatis profundius apparet quid 
sit causa -propria seu causa per se primo pro Aristotele et pro sancto Thoma, 
et quid significant haec verba praesentis articuli : « ex quolibet effectu 
potest demonstrari propriam causam ejus esse » et non solum fuisse. 

Hoc est idem ac dicere, ut invenitur apud Aristotelem, Met. 1. V, c, II, 
in fine, lect. 3: posita causa (eo modo quo est causa) ponitur effectus, et e 
converso: remota causa, removetur effectus ; scilicet : posita causa in 
potentia, ponitur effectus in potentia (v. g. aedificator potest aedificare, 
domus potest aedificari) ; posita causa in actu ipsius fieri effectus, ponitur 
hoc fieri (aedificans aedificat) ; posita causa in actu ipsius esse effectus, 
ponitur hoc esse (sole illuminante, remanet lumen in aere). 


Ultima pars praesentis articuli, id est applicatio ad probationem 
existentiae Dei, nunc faciliter explicatur. Id est : si sunt in mundo effectus 
proprii Dei, Causae supremae, existentia Dei demonstrari potest ex eis 
a posteriori, et quidem demonstratione metaphysica omnino necessaria, 
si hi effectus pertinent ad ens in quantum ens rerum mundi. Hi autem 
effectus proprii Dei investigantur in articulo sequenti. 

Jam vero ex praedictis apparet quod hi effectus debent esse universales, 
prout effectus universalissimi sunt effectus proprii causae universalissimae, 
ut esse participatum est effectus proprius Ipsius Esse per essentiam. 
Sic dicemus : hic motus causatur ab hoc motu antecedente, sed si motus 
absolute sumptus in genere non est ratio sui, inquirenda est causa propria 
ipsius motus in genere, et omnium motuum. 

Sic dicemus ‘ i? causa propria mmmim motuum est primus motor 
immobilis (ia via) ; sed non immediate sequitur ex hoc quod hic primus 
motor sit infinitus et intelligens ; 20 pariter dicemus : causa propria omnis 
causalitatis causatae est prima Causa incausata (za via) ; — 30 causa propria 
omnis entis contingentis est Ens necessarium (3avia) et hoc Ens necessarium 
apparebit tanquam causa, non solum ipsius fieri, sed ipsius esse entium 
contingentium ; 40 pariter dicemus : causa propria eorum quae sunt plus 
minusve entia, vera, bona, est maxime ens, verum et bonum (4^ via) ; — 
5? denique dicemus : causa propria ordinationis omnium rerum est suprema 
Intelligentia ordinatrix, seu Supremus Ordinator est causa per se primo 
ordinationis mundi et ejus perseverantiae, sicut statuarius est causa per se 
primo formationis statuae quoad fieri (sed non quoad esse statuae, quod 
perdurat post mortem statuarii). 


* 
ec 


jum dubium ; utrum praedicta demonstratio ab effectibus fieri debeat 
secundum seriem causarum praeteritarum, quae accidentaliter subordinantur, 

an secundum seriem causarum nunc existentium, quae per se subordinanturl. 

Haec difficultas oritur ex alio principio generali quod simul cum 
principio causalitatis includitur in omnibus probationibus existentiae Dei ; 
hoc principium, est : non potest esse processus in infinitum in causis subordi- 
nates, ergo deveniendum est ad primam causam incausatam. De quanam 
subordinatione causarum agitur? 

Quidam, non intelligentes textum sancti Thomae in articulo sequenti, 
putant quod juxta sanctum Thomam repugnat processus in infinitum in 
causis praeteritis per accidens subordinates, ita ut necesse sit quod creatio 
fuerit non ab aeterno, id est ita ut necesse sit quod fuerit primus homo, 
primus leo et non generationes hominum, animalium, plantarum ab aeter- 
no. Postea vero isti legunt apud sanctum Thomam, Ia, q. 46, a. 2, Utrum 
mundum incoepisse sit articulus fidei, ad 7um « per accidens in infinitum 
procedere in causis agentibus non reputatur impossibile » v. g. in serie 
generationum praeteritarum. Ex hoc apparet quod male intellexerunt 
probationes existentiae Dei. 

Solutio dubii est praecise in Ia, q. 46, a. 2, ad 7m : « In causis efficientibus 
impossibile est procedere in infinitum PER SE : ut puta, si causae, quae 
per se requiruntur ad aliquem effectum, multiplicarentur in infinitum 
sicut si lapis moveretur a baculo, et baculus a manu et hoc in infinitum 
(scii, in serie causarum nunc existentium et per se subordinatarum). 
Sed per accidens in infinitum procedere in causis agentibus non reputatur 
impossibile ; ut puta, si omnes causae, quae in infinitum multiplicantur, 
non teneant ordinem nisi unius causae, sed earum multiplicatio sit per 
accidens; sicut artifex agit multis martellis per accidens, quia unus post 
unum frangitur. Accidit ergo huic martello, quod agat post actionem 
alterius martelli. Et similiter accidit huic homini, in quantum generat, 
quod sit generatus ab alio; generat enim, in quantum homo, et non in 
quantum est filius alterius hominis. Omnes enim homines generantes 
habent gradum unum in causis efficientibus, scilicet gradum particularis 
agentis. Unde non est impossibile quod homo generetur ab homine in 
infinitum (scilicet ita ut non fuisset primo homo, sed homines fuissent 
ab aeterno) ; esset autem impossibile, si generatio hujus hominis dependeret 
ab hoc homine et a corpore elementari et a sole et sic in infinitum. » 

Unde dicebant antiqui homo et sol generant hominem » id est homo 
cum concursu agentium generalium hic et nunc existentium; si enim 
cessaret influxus caloris solaris in terram, cessarent in ea generationes 
plantarum et animalium. Influxus vero solis per se dependet a superiori 
causa nunc influenti, et non possumus in hac serie agentium actualium 
per se subordinatorum in infinitum procedere, ut aiebat Aristoteles avdykn 
ornvai. Alioquin omnes motores essent moti et non assignaretur ratio essendi 
seu causa ipsius motus ; necesse est igitur pervenire ad primam causam 
quae sit suum agerel. 


1. Hoc longius exposuimus alibi : Dieu, pp. 77-82. 
2. Augustiani quidem, ut sanctus Bonaventura, generaliter rejecerunt possibilitatem 
creationis ab aeterno, dum e contrario Averroistae tenebant cum Aristotele quod de 


100 AN DEUS SIT 


Hodie, secundum physicam modernam, sic exprimi potest series causa- 
rum actualium per se subordinatarum : nauta portatur a navi, navis a 
fluctibus maris, mare a terra, terra a sole, sol ab alio centro, sed in hac serie 
non possumus procedere in infinitum, alioquin omnes motores essent moti, 
et non assignaretur causa ipsius motus, qui indiget causa, quia non est 
ratio sui. Unde deveniendum est ad Supremum motorem non praeteritum 
sed actualiter existentem, qui sit suum agere et proinde suum esse, prout 
operari sequitur esse et modus operandi modum essendi. 

Item in horologio possunt esse multae rotulae sed deveniendum est 
ad partem machinae cujus elasticitas seu tensio vel pondus sit causa 
motus localis rotularum et motus stili, qui est index horarum. Sic motus 
localis oritur ex aliqua vi, ex aliquo dynamismo cujus influxus ulterius 
explicandus est per superiorem causam. 

Juxta sanctum. Thomam quod creatio facta fuerit non ab aeterno sed 
in tempore, ita ut fuerit prima dies, prima circulatio solis, hoc dependet 
a liberrimo Dei arbitrio et non cognoscitur nisi per revelationem, cf. Ia, 
q. 46, a. 2; II C. Gentes, c. 38, De Potentia q. 3, a. 14; Quodl. XII, q. 6, 
a. i; Opusc. 27, de Aeternitate mundi. 

Ita Aristoteles in 1. VIII Physicorum (lect. IX, XXI, XXIII commen- 
tarii sancti Thomae), quamvis admittat motum esse ab aeterno, probat 
existentiam Supremi Motoris immobilis, qui non indiget praemoveri ut 
agat. Imo dicit : supremus motus debet habere virtutem infinitam ad 
movendum per tempus infinitum (id est ab aeterno) cf. ibid., lect. XXI. 
Pariter in 1. XII Metaphysicorum, c. VI (lect. VI) Aristoteles, ex eo quod 
actus est prior potentia, ostendere vult perpetuitatem generationis ab 
aeterno ; hinc primum movens esse perpetuum et immobile concludit. 

Imo in 1. II (a) Metaphysicorum ostenditur quod in nullo genere 
causarum -per se subordinatarum est processus in infinitum. 

i? In genere causae materialis admittenda est materia prima, scii, 
aliquod primum subjectum materiale, alioquin non existeret materia 
secunda, seu disposita ad talem formam, v. g. non existeret terra, aer, 
aqua, ignis, nec corpora ex elementis composita. Negare materiam primam 
esset removere causam materialem, quae necessario requiritur ut sub- 
jectum mutationis. 

20 In genere causae formalis oportet sub formis accidentalibus esse 
formam substantialem, et insuper in categoria substantiae sicut in catego- 
ris quantitatis, qualitatis, etc., oportet devenire ad genus supremum, 
sine quo non darentur genera per se subordinata, et nihil esset definibile 
et nihil intelligibile. Sic genus supremum substantiae dividitur in substan- 
tiam corpoream et incorpoream, corporea in non viventem et viventem, 
vivens in non sensitivam et sensitivam, sensitiva in irrationalem et ratio- 
nalem. Pariter in demonstrationibus non est processus in infinitum, sed 
deveniendum est ad prima principia indemonstrabilia, per se nota quoad 


tacto mundus existit ab aeterno, secundum tamen quamdam dependentiam causalem 
ab Actu puro. SanctusThomas tenet in omnibus suis operibus quod non repugnatcreatio 
ab aeterno,, et quod creatio in tempore est articulus fidei, qui non potest demonstrari. 


DE DEMONSTRABILITATE EXISTENTIAE DEI IOI 


se et quoad nos, cf. Post. Analyt., 1. L lect. 35. Semper avdykn o-rqvai. 

Item in genere causae efficientis non est processus in infinitum in causis 
per se subordinatis, etiamsi detur in causis praeteritis accidentaliter 
subordinates. V. g. ut ait Aristoteles, homo movetur ad deponendas vestes 
ab aere calefacto, aer vero calefit a sole, sol autem movetur nunc a superiori 
motore, nec possumus procedere in infinitum in his causis per se subordina- 
tis, alioquin non assignaretur causa motus ut sic seu absolute sumpti 
(et non solum prout est hic motus) ; motus autem indiget causa, quia 
non est ratio sui, non se habet ad esse sicut A est A, id est: non identificatur 
cum ipso esse. 

Denique in -genere causae finalis non est processus in infinitum in 
finibus per se subordinatis, alioquin removeretur causalitas finalis. Ut dicit 
sanctus Thomas Ia IIae, q. 1, a. 4 : « Per se loquendo, impossibile est in fini- 
bus procedere in infinitum ex quacumque parte. In omnibus enim, quae per 
se habent ordinem ad invicem, oportet, quod, remoto primo, removeantur 
ea quae sunt ad primum. .. In finibus, id quod est primum in ordine 
intentionis, est quasi principium movens appetitum. Unde, subtracto 
principio, appetitus a nullo moveretur (id est alliceretur)... (Sed) cum 
causae per accidens indeterminatae sint... contingit esse infinitatem per 
accidens in finibus et in his quae sunt ad finem. » 

Assignatur subordinatio per se dum dicitur : ambulatio fit pro.pter 
sanitatem, sanitas desideratur propter felicitatem ; si vero diceretur 
felicitas autem appetitur propter aliud et sic in infinitum, tolleretur omnis 
finalitas et proinde omne desiderium et omnis actio. Ultimus finis saltem 
consideratus sub ratione beatitudinis in communi est prior in intentione ; 
sic omnes homines volunt se esse beatos, quamvis plures nesciant ubinam 
est vera beatitudo. 

Unde in quatuor generibus causarum, non potest esse processus in 
infinitum in causis per se subordinatis, alioquin destrueretur quodlibet 
genus causarum. Sic apparet quod hoc principium de impossibilitate 
processus in infinitum est velut corollarium principii causalitatis, imo 
principii causalitatis communiter sumpti prout proportionaliter seu ana- 
logice verificatur in quatuor generibus causarum. 


. Corollarium : si vero esset processus in infinitum in causis praeteritis 
per accidens subordinatis, secundum seriem generationum hominem, ani- 
malium, plantarum, tunc Causa prima haberet solum prioritatem dignitatis 
et causalitatis per respectum ad mundum. 

Hoc melius explicabitur infra Ia, q. 46, a. 2, corp, ad 7m, ad 6m, ubi 
ostenditur quod non necesse est quod fuerit primus homo, primus leo, 
prima dies seu prima solis circulatio. Ita fuisset, si Deus liberrime voluisset 
creare ab aeterno, et sic tamen haberet prioritatem causalitatis per respe- 
ctum ad mundum creatum, sicut pes per respectum ad impressionem vel 
vestigium ejus in arena, si pes esset ab aeterno in arena. Unde in probatio- 

nibus existentiae Dei non debemus procedere secundum seriem causarum 
praeteritarum, sed debemus ex hac serie egredi et supra eam ascendere 
ad causam altiorem nunc existentem. Manifestum est enim quod aliquod 
ens contingens, v. g. Abel filius Adae, non necessario indiget alio ente 
contingenti ut causa, sed ambo indigent Ente necessario ut causa superiori. 


dubium : quomodo, -per respectum ad agnosticismum, manifestatur 
duplex valor ontologicus et transcendens notionum ac principiorum quibus 
conficiuntur probationes existentiae Dei. 

Hanc quaestionem longe alibi tractavimusl, hic notanda sunt solum 
principalia. Agnosticismus in genere demonstrabilitatem existentiae Dei 
rejicit quia negat valorem ontologicum et valorem transcendentem prima- 
rum notionum et principiorum rationis, praesertim principii causalitatis. 
Formulant enim, ut diximus, principium causalitatis, non : omne contin- 
gens est efficienter causatum, sed : omne phoenomenon praesupponit 
phoenomenon antecedens et sic in infinitum ; unde virtute hujusce principii 
sic formulati in ordine phoenomenorum, impossibile est ascendere supra 
ordinem phoenomenalem. 

Hi agnostici sunt aut empirici aut idealistae. Empirici, ut positivistae, 
reducunt principium causalitatis ad legem experimentalem, multoties 
confirmatam et haereditate corroboratam, sed juxta eos nescimus an haec 
lex applicetur extra limites nostrae experientiae ; forsitan, ultra limites istas 
datur phoenomenon sine alio antecedente, seu forsitan aliquid -fit sine 
causa; et hoc est contra sensum communem seu rationem naturalem, 
secundum quam impossibile est omnino quod aliquid fiat sine causa. 

Agnostici autem idealistae, ut Kantius, volunt quodammodo explicare 
hanc persuasionem intimam sensus communis et necessitatem absolutam 
ac universalitatem principii causalitatis, sed dicunt hanc necessitatem esse 
subjectivam et provenire ex applicatione subjectiva categoriae mentis 
nostrae, scilicet catégoriae causalitatis ad phoenomena. Sic aiunt : pro 
nobis, inintelligibile est quod aliquid fiat sine causa, sed forte hoc non est 
absolute impossibile extra animam. 

Nunc autem, in hoc cursu theologico, non possumus longe hanc 
quaestionem modo philosophico tractare, ut alibi fecimus. Sufficit funda- 
mentalia notare, ea quae ignorare non licet. 

Valor ontologicus primarum notionum et principiorum, rationis mani- 
festatur prout hae notiones ac principia correlativa exprimunt non phoeno- 
mena sensibilia, sed ens per se intelligibile et sensibile per accidens, ac 
primas entis modalitates. Propterea dicuntur habere non solum valorem 
phoenomenalem, ut notiones coloris, caloris vel soni; quae phoenomena 
exprimunt, sed valorem ontologicum, ad cognoscendum scilicet ens sub 
phoenomenis existons, 


Y. C£. Dieu, pp. s08-226. 

Ita sunt notiones entis, substantiae, etiam causalitatis. Causalitas 
enim non est quid sensibile per se (sive sensibile proprium ut color, sonus ; 
sive sensibile commune pluribus sensibus, ut extensio et figura), sed est 
sensibile per accidens et intelligibile pe? se quod, ut ait sanctus Thomasl. 
« statim ad occursum rei sensatae apprehenditur intellectu; sicut statim cum 
video aliquem loquentem, vel movere seipsum, apprehendo per intellectum 
(absque discursu illativo) vitam ejus, unde possum dicere quod video eum 
vivere » quamvis vita non sit quid per se sensibile ut color. Sicut solus 
intellectus, intus legendo, potest per se apprehendere ens, ac substantiam 
seu ens substantiale, ita ille solus potest per se apprehendere causalitatem 
efficientem et finalitatem ; nam causalitas efficiens est productio seu 
realisatio entis producti, et haec realisatio non apprehenditur nisi a facul- 
tate cujus objectum est ens reale, non apprehenditur a visu qui specificatur 
a colorato, nec ab auditu qui specificatur a sonoro, Sed dum visus apprer 
hendit ens coloratum ut coloratum, intellectus apprehendit ens coloratum 
ut ens, et, si hoc ens de novo fit, intellectus apprehendit realisationem ejus 
passivam et activam. Item dum tactus cognoscit extensionem et duritiem 
corporum, intellectus cognoscit realisationem impressionis passivae quae 
in nobis ex corporum resistentia provenit. 

Ut dicit sanctus Thomas IIa Iae, q. 8, a. 1: «Nomen intellectus quam- 
dam intimam cognitionem importat. Dicitur enim intelligere, quasi intus 
legere. Et hoc manifeste patet considerantibus differentiam intellectus et 
sensus. Nam cognitio sensitiva occupatur circa qualitates sensibiles exte- 
riores (seu phoenomena). Cognitio autem intellectiva penetrat usque ad 
essentiam rei (saltem confuse cognitam, id est usque ad ens intelligibile 
rerum sensibilium). Objectum enim intellectus est quod quid est, ut dicitur 
in 1.III deAnima, c. 6.... (Sic)sub accidentibus latet natura rei substantialis 
(et solus intellectus cognoscit differentiam inter naturam lapidis, plantae, 
animalis) ; sub verbis latent significata verborum... in causis latent effectus 
et e converso ». — Item Ia IIae, q. 1, a. 2, ostenditur quod animal brutum 
quamvis sensibiliter cognoscat rem ad quam tendit sicut ad praedam, 
non cognoscit in ea rationem finis, seu rationem essendi mediorum, quae 
non potest apprehendi nisi a facultate cujus objectum est ens intelligibile 
et rationes essendi rerum. 

Nec idea causalitatis est categoria mere subjectiva mentis, ad expri- 
mendum solum quid mentale seu ens rationis, quia haec idea, sicut notio 
entis extramentalis, est repraesentatio essentialiter relativa ad rem 
repraesentatam. Ut ait sanctus Thomas Ia, q. 85, a. 2. « Id quod intelligitur 
primo est res, cujus species intelligiblis est similitudo » et paulo antea 
« Sed quia intellectus supra seipsum reflectitur, secundum eamdem re- 
flexionem intelligit et suum intelligere et speciem qua intelligit » (ibid.). 
Cf. Ibid, ad im, ad 2m, ad 3m. Item Ia, q. 76, a. 2, ad 4** : « Lapis est id 
quod intelligitur, non autem species lapidis, nisi per reflexionem intellectus 
supra seipsum. ; alioquin scientiae non essent de rebus, sed de speciebusi. 


i. Commentarius in l. II de Anima, c. 6, lect. 13 

intelligibilibus! ». — Ratio naturalis omnium hominum tenet quod 
scientiae sunt de ipsis rebus, sic hae scientiae distinguuntur a logica 
quae est de ente rationis. Secus oporteret identificare intellectionem 
directam cum reflexa, quae tamen necessario distinguitur ab ea, quia 
eam praesupponit. 


E 


Confirmatur : valor ontologicus primarum notionum rationis ac princi- 
piorum correlativorum ab omnibus hominibus admittitur ut quid naturaliter 
evidens, etiam ab agnosticis dum non actualiter defendunt suam propriam 
sententiam negativam. Sic omnes homines certissime tenent, quod etiam 
in mundo ignoto ultra limites experientiae nostrae, impossibile est omnino 
quod aliquid fiat sine causa. Ergo, contra empirismum, hoc principium 
superat experientiam. Etiam agnostici idealistae tenent quod ipsi sunt 
realiter auctores suorum librorum, unde admittunt quod causalitas exprimit 
quid reale et non solum quid mere subjectivum. Alioquin oporteiet dicere : 
homicida non fuit realiter causa mortis, nec ideo meretur realem poenam, 
sed fuit causa mortis solum secundum nostrum modum concipiendi ; item 
oporteret dicere : Kantius non fuit realiter auctor « Criticae rationis ptirae » 
sed dicitur causa hujusce operis secundum nostrum modum concipiendi. 
Secundum hanc sententiam non esset relatio realis dependentiae creaturae 
ad Deum, sed solum.relatio rationis, sicut ea quae, juxta nos, est in Deo 
per respectum ad creaturas. 

Unde negare valorem ontologicum primarum notionum intelligentiae 
nostrae est negare quod objectum intellectus est ens intelligibile ; aliis verbis 
est reducere ens intelligibile aut ad phoenomena sensibilia quae sunt 
objectum sensuum externorum vel internorum, aut ad ens rationis quod 
est objectum logicae, et sic rueret distinctio inter logicam et alias scientias. 
Unde haec quaestio reducitur ad problema de universalibus ; agnostici 
empirici sunt nominalistae, sicut omnes sensualistae ; idea pro eis reducitur 
ad quamdam phantasiae imaginem compositam et confusam, cum nomine 
communi adjuncto. Agnostici idealistae sunt conceptualistae subjectivi, 
pro eis quaelibet idea exprimit ens rationis tantum. E contrario realismus 
traditionalis tenet quod objectum proprium intellectus nostri est ens intelli- 
gibile rerum sensibilium, quod « statim ad otcursum rei sensatae appre- 
henditur ab intellectu2 » ante quemlibet discursum illativum. 


Valor autem transcendens primarum notionum rationis et principiorum 


1. Item Comm, in I. III de Anima, lect. 8. 

2. Per se notum est quod objectum intellectus est ens intelligibile. Et hoc inductive 
constat ex tribus operationibus mentis, nam omnis conceptio seu notio praesupponit 
notionem entis (et versatur circa rnodalitates entis) ; omne judicium continet ut elemen- 
tum formale verbum, quod reducitur ad verbum : est (Petrus currit — Petrus est 
currens) ; et omne ratiocinium assignat rationem essendi rei demonstratae (in demon- 
stratione a priori) vel affirmationis existentiae rei (in demonstratione a posteriori). 

3. S. Thomas, Comm, in 1. II. de Anima, c. 6, lect. 13. 

correlativorum est eorum valor ad certo cognoscendam primam Causam 
transcendentem, seu realiter et essentialiter a mundo distinctam. Sic 
acceptus, valor transcendens harum notionum manifestatur ex hoc quod 
hae notiones exprimunt perfectiones quae nullam imperfectionem involvunt 
in suo significato formali et quae proinde Enti perfectissimo analogice sed 
proprie secundum eminentem modum attribui non repugnant, et ei de 
facto attribuendae sunt, si mundus exigit causam supremam quae has 
perfectiones habeat. 

Ita sunt notiones entis, unius, veri, boni, causalitatis, etc., jam enim 
analogice dicuntur de diversis entibus finitis, analogice quidem sed proprie, 
et non tantum metaphorice ; sic ens per prius dicitur de substantia et deinde 
de accidentibus, v. g. prius de lapide, postea de ejus magnitudine, qualita- 
tibus, etc. Item bonitas dicitur jam analogice sed proprie de bono lapide, 
de bono fructu, de bono equo, de homine virtuoso et generoso. Insuper 
hae notiones non solum jam analogice dicuntur de entibus finitis, sed 
nullam imperfectionem involvunt in suo significato formali, quamvis sit 
imperfectio in modo creato secundum quem dicuntur de creaturis, v. g. 
sapientia, ut humana et etiam ut angelica, est imperfecta, non vero 
sapientia ut sapientia, sic enim exprimit solum : cognitionem omnium 
rerum per altissimam causam. Unde non repugnat quod hae perfectiones, 
quae nullam imperfectionem involvunt, tribuantur Enti perfectissimo, 
modo analogico et eminentissimo. Et ei.de facto attribuendae sunt, si 
mundus exigit causam supremam, quae has perfectiones habeat. 

Sic notio causae, prout non est absoluta ut notio entis, sed relativa 
ad causatum, permittit elevationem mentis ad Deum et attributionem 
actualem Deo praedictarum perfectionum ; antea vero apparet non repu- 
gnantia hujusce attributionis, prout hae notiones, jam analogicae in ordine 
creato, nullam imperfectionem involvunt. 

Insistendum est igitur speciatim supra valorem transcendentem notio- 
nis causae, prout jam analogice sed proprie dicitur in ordine creato et 
nullam imperfectionem involvit in suo significato formali. Manifestum est 
enim quod causa dicitur analogice sed proprie de quatuor causis. Causae 
quidem intrinsecae, scii, materialis et formalis, important imperfectionem, 
praesertim materia quae est actuabilis, perfectibilis, et etiam forma, quae 
est pars compositi, participata, recepta ac limitata in materia. Sed causae 
extrinsecae, scii, efficiens et finalis, nullam imperfectionem involvunt, et 
jam dicuntur analogice sed proprie in ordine creato ; v. g. causa efficiens 
jam dicitur analogice de causa principali, quae operatur virtute propria, 
ut scriptor, et de causa instrumentali, quae agit virtute alterius, ut penna 
in manu scriptoris. Unde non repugnat quod Causalitas efficiens analogice 
sed proprie attribuatur Enti perfectissimo et ei de facto attribuenda est, 
si mundus exigit Primam Causam perfectissimam, sed modus proprius seu 
increatus causalitatis divinae non erit pro nobis positive cognoscibilis in. via, 
sed solum negative (v. g. dicendo : causa incausata, non praemota) et rela- 
tive (v. g. dicendo : causa suprema, eminentissima, omnino transcendens). 

Sanctus Thomas hic non ex professo tractat hanc quaestionem de 

analogia, sed eam longe exponit infra, q. 13; — quare infra? Quia procedit 
ut Theologus, secundum methodum syntheticam, descendendo ab Ente 
divino ad cognoscibilitatem ejus per respectum ad nos, non analytice 
secundum viam inventionis ut faceret philosophus, qui lente inquireret 
fundamenta demonstrabilitatis existentiae Dei. 

Attamen sanctus Thomas in nostro articulo II, notat necessaria 
ad 2m et ad 3m 

Ad 2m respondet huic difficultati : medium demonstrationis est quod 
quid est, seu definitio ; atqui nescimus de Deo quid est. Ergo Deum esse 
demonstrari nequit. 

Responsio sic potest poni in forma. Distinguo majorem : medium 
demonstrationis est quodquid est, in demonstratione « priori, concedo, 
sic demonstratur immortalitas animae ex ejus spiritualitate ; in demon- 
stratione vero a posteriori, subdistinguo : medium est definitio realis causae, 
nego; definitio ejus nominalis, concedo. Ergo Deum esse a posteriori 
demonstrari potest, praesupponendo definitionem nominalem Dei, quae 
est Causa Suprema ac perfectissima ; haec definitio sumitur enim per 
respectum ad effectus Dei, et sufficit, quamvis natura Dei seu vita ejus 
intima remaneat abscondita. 

Ad respondetur huic instantiae : causa non potest demonstrari nisi 
per effectum sibi proportionatum. Atqui effectus Dei sunt finiti, proinde 
non proporiionati Deo infinito. Ergo existentia Dei nec potest a posteriori 
demonstrari ex effectibus. 

Respondet sanctus Thomas quod ex effectibus non potest haberi per- 
fecta cognitio primae Causae, sed ejus existentia probatur. Etiam distinctio 
fieri potest circa verbum « proportionatum », effectus enim Dei sunt ei 
proportionati, non quoad perfectionem, sed quoad habitudinem causalem, 
et hoc sufficit ad demonstrationem a posteriori. Est enim proportio causalis 
inter causam propriam et effectum proprium, quamvis iste sit minus 
perfectus; v. g. sicut dicitur: lux illuminat, ignis calefacit, ita dicitur: 
Primus motor omnia movet, Supremus Ordinator mundum ordinavit, Ens 
realissimum « realisat » seu producit ac conservat ens in qualibet re. 
Haec propositio est in quarto modo dicendi per se inter effectum et causam 
ejus propriam, necessario et immediate requisitam. 

Haec quidem cognitio Dei a posteriori ex effectibus finitis erit valde 
imperfecta, scii, analogica, attamen propria et non solum metaphorica, 
ut infra dicetur Ia q. 13, a. 3. Dum enim metaphorice Deus dicitur iratus, 
prout ira est passio et non perfectio absoluta, absque metaphora et proprie 
Deus analogice dicitur justus, et a fortiori Causa suprema, Ens perfectissi- 
mum, etc. 


Ultimum dubium: remanet difficultas alterius ordinis quae expressa 
est initio articuli, scii. : articuli fidei non demonstrantur. Atqui Deum esse 
est articulus fidei : « Credo in unum Deum ». Ergo Deum esse non demon- 
stratur. 

Ad respondetur : Deum esse prout per rationem naturalem cogno- 
scitur, non est articulus fidei, sed praeambulum fidei. Id. est : concedo 
majorem, nego minorem. Sed addit sanctus Thomas : « Nihil prohibet 
illud quod secundum se demonstrabile est, ab aliquo accipi ut credibile, qui 
demonstrationem non capit ». 

Circa hanc responsionem fiunt duae instantiae. 

za instantia : nullus potest credere existentiam Dei auctoris naturae 
propter revelationem, quia actus fidei praesupponit evidentiam credibilita- 
tis, quae in hoc principio fundatur : Deus est infallibiliter verax et hanc 
revelationem per signa divina confirmavit. 

Respondetur : existentia Dei auctoris naturae non potest per revela- 
tionem innotescere, ut initialiter et in confuso cognoscatur, transeat ; ut 
Wmagis explicite et firmius cognoscatur, nego. Omnes enim homines quasi 
naturaliter habent cognitionem confusam existentiae Dei ordinatoris mundi 
et legislatoris ; nam dum perveniunt ad plenum usum rationis, cognoscunt 
saltem primum praeceptum legis naturalis ; « Bonum est faciendum et 
malum vitandum », lex autem naturalis sicut ordo mundi praesupponit 
satis manifeste Supremum Ordinatorem. Hoc cognoscitur non modo scienti- 
fico, seu philosophico, sed modo quasi spontaneo a ratione naturali, sicut 
dicitur : « Caeli enarrant gloriam Dei. » 

Si vero deinde, propter inordinatas passiones et objectiones materia- 
listarum ac scepticorum, homines dubitent de existentia Dei, haec veritas 
eis manifestari potest per revelationem miraculo vel alio signo divino 
confirmatam, nam « ipsum miraculum omnipotentiam et libertatem Dei 
luculenter commonstrat ». Cone. Vatie. Sic, quidam materialistae, qui 
admittebant determinismum absolutum legum naturae, dum manifestum 
miraculum viderunt, Dei existentiam et libertatem agnoverunt et revela- 
tionem christianam acceperunt. 

Antea habebant in mente hanc veritatem hypotheticam : si Deus esi, 
mentiri nequit. Et hoc sufficit simul cum aliquo signo divino satis manifesto 
ad evidentiam credibilitatis praerequisitam ad actum fidei propter auctori- 
tatem Dei revelantis. 

Propterea in responsione, diximus transeat, potius quam concedo ; nam 
existentia Dei auctoris naturae innotescere potest, si non per ipsam revela- 
tionem, saltem per signum divinum manifestum, quo confirmatur revelatio. 
Hoc signum sufficit cum hac veritate hypothetica : si Deus est, non potest 
nisi veritatem dicere. 

Sic conversi sunt quidam positivistae. Certo Deus potest, si vult, sese 
vivide manifestare incredulis. 


++ 


28 instantia : sed, juxta Concilium Vaticanum videtur quod omnes 
fideles, etiam philosophi et theologi, debeant supernaturaliter credere 
existentiam Dei ; ergo haec veritas est « articulus fidei indemonstrabilis », 
non solum demonstrabile praeambulum fidei. — Dicit enim Concilium 

Vat. sess. Ill, c. i (Deriz. 1782) : « Sancta... Ecclesia credit unum esse Deum 
etc. » et enumerantur principalia attributa veri Dei. Zbid., c. 3 (Denz. 1792) 
legitur : « Fide divina et catholica ea omnia credenda sunt, quae in verbo 
Dei scripto vel tradito continentur et ab Ecclesia.. tanquam divinitus 
revelata credenda proponuntur. » In Epistola autem ad Hebr., XI, 6, legi- 
tur: «Accedentem ad Deum oportet credere quia Deus est et remunerator est. » 

Communiter theologi tenent quod saltem haec duo prima credibilia 
sunt et semper fuerunt de necessitate medii ad salutem. Cf. IIa Iae, 
q. 2, a. 5. Ergo omnes, etiam philosophi christiani, debent credere existen- 
tiam Dei et dicere, credendo et non sciendo : « Credo in unum Deum ». 

In hoc est duplex difficultas, i? quia articulus fidei in se, ut distinguitur 
a praeambulo fidei, non potest demonstrari; 20 quoad nos, quia, saltem 
secundum sanctum Thomam IIa Iae, q. 1, a. 4 et 5, idem non potest esse 
pro eodem simul scitum (seu evidens) et creditum (seu obscurum). Non 
credimus id quod jam videmus ; objectum evidens jam sufficienter movet. 
Non credo, sed video existentiam calami quem in manu teneo. 

Quidam theologi, ut Mazzella et Didiot, putaverunt quod post Conci- 
lium Vaticanum, thomistae non possunt amplius defendere hanc thesim : 
idem non potest esse pro eodem simul scitum et creditum. 

E contrario A. Vacant, in suo opere Études sur le Concile du Vatican, 
(Paris 1895, t. I, p. 169 et II, p. 132, et 200 sq.), quamvis hanc thesim 
thomisticam ipse non teneat, ostendit eam non damnatam fuisse a Concilio 
Vaticano, imo facilius conciliari cum textibus Concilii. 

P.esponsio communior thomistarum quaenam est? Respondent : 
Omnes fideles, etiam philosophi qui cognoscunt demonstrationem existen- 
tiae Dei auctoris naturae, debent credere existentiam Dei auctoris gratiae 
seu salutis. Et de hac agitur in textu sancti Pauli (Hebr. XI, 6) : « Acce- 
dentem ad Deum oportet credere quia Deus est et remunerator est »; certo 
agitur de remuneratore supernatural!, alioquin fidelis non tenderet ad finem 
supernaturalem, quam nequidem in confuso cognosceret ; et pariter agitur 
in hoc textu, sicut in textibus Concilii, de exisientia. Dei auctoris salutis 
seu gratiae. Et haec veritas est articulus fidei, indemonstrabilis, est plus 
quam praeambulum fidei. Deus auctor salutis vocatur in V. T. Deus 
Abraham, Isaac et Jacob, et in N. T. Pater caelestis. 

Per oppositum existentia Dei auctoris naturae est demonstrabile prae- 
ambulum fidei, ut dixit sanctus Thomas ad 18. Et sic remanet quod idem, 
secundum idem, non est pro eodem simul scitum (seu evidens) et creditum 
(seu obscurum). Deus ut auctor naturae vocatur, non Deus Abraham, 
Isaac et Jacob, nec Pater caelestis, sed Primus Motor et Ordinator 
mundi, Actus purus. 

Insuper juxta thomistas, quando philosophus Christianus non actuali- 
tés considerat demonstrationem existentiae Dei, auctoris naturae, potest 
eam credere, et eam credit per modum unius cum existentia Dei auctoris 
gratiae. Denique fides infusa confirmat ex alto certitudinem demonstratio- 
nis philosophicae, prout est in eadem facultate et circa idem objectum, 
non formale, sed materiale, cf. IIa ITae q. i, a. 4, ad 3™ 

ác communior thomistarum responsio plene servat sensum eorum 
q... icuntur in Cone. Vaticano (Denz. 1782) : « Ecclesia credit unum 
esse Ueum... (et enumerantur Dei attributa).» Omnia, quidem ista sunt 
per se de fide si agitur de Deo auctore salutis, et de providentia super- 
naturali, sed ex hoc non docetur a philosophis Christianis proprie creden- 
dam esse existentiam Dei auctoris naturae. Pariter dum Concilium (Denz. 
1792) dicit : «Fide ea omnia credenda sunt quae in verbo Dei scripto et 
tradite continentur et ab Ecclesia proponuntur », cum hoc principio gene- 
rali stat quod plures fideles ignorant quaedam dogmata non de necessitate 
medii ad salutem et quod philosophi Christiani teneant sola demonstratione 
existentiam Dei auctoris naturae dum hanc demonstrationem actualiter 
considerant. 

Haec sufficiunt quoad demonstrabilitatem existentiae Dei. 


Art. Ill, — Utrum Deus sit. 


St. qu. Ex difficultatibus initio articuli positis apparet quod sanctus 
Thomas prae oculis habuit principales objectiones tum. pessimistarum, 
tum pantheistarum contra existentiam veri Dei. 

Prima difficultas, quae saepe formulata est, sumitur ex exisientia mali, 
tum physici, tum moralis, quod in mundo existit ; ex hoc 'videtur quod 
mundus non productus est a Causa perfecta, bonitatis infinitae, quae 
excluderet malum in operibus suisl. Ita inter modernos Stuart Mill admisit 
Deum esse finitum, quia non potest omnia mala impedire. Ex eadem 
conceptione procedit doctrina pessimistarum Schopenhauer et Hartmann. 

Secunda difficultas eaest: quod potest compleri per pauciora principia, 
non fit plural. Ea autem quae sunt naturalia reducuntur in principium 
quod est natura, et ea quae sunt voluntaria reducuntur ad rationem et 
voluntatem humanam ; nec igitur necesse est admittere causam primam 
transcendentem, a mundo distinctam. Haec difficultas evolvitur postea 
sub aspectu pantheistico Ia, q. 3, a. 8 : utrum Deus veniat in compositio- 
nem aliorum ; Ia, q. 19, a. 3 ; utrum quidquid Deus vult, ex necessitate 
velit. 

Quidam immerito dixerunt, occasione praesentis articuli : sanctus 
Thomas non consideravit hypothesim pantheisticam, proinde eam non 
confutavit, et quinque viae ejus nihil probarent contra pantheismum 
Spinozae, qui admisit in aliquo sensu existentiam primi- motoris, primae 
causae, primi necessarii, supremi entis, etiam quodammodo primi ordina- 
toris, sed non realiter et essentialiter a mundo distincti. — Si ita esset, 
Angelicus statum quaestionis etiam temporis sui ignorasset. 

Respondetur : sanctus Thomas quidem non ignorabat pantheismum 


1. Haec objectio evolvitur in tractatu de Providentia, Ia q. 22, a. 2 et de Malo, 
Il: q. 49, a. 2. 
2. Hoc est principium œcoaomiae. 

plurium antiquorum, et quorumdam philosophorum medii aevi, imo prae 
oculis hunc errorem habet in praesenti articulo (objectio 2a) et magis ex- 
plicite, q. 3, a. 8, q. 19, a. 3. Certo cognovit ex Aristotele duas principales 
formas nwnismi seu pantheismi antiquorum, id est monismum staticum 
Parmenidis, et evolutionismum absolutum Heracliti ; in primo res mundi 
absorbentur in Ente unico et immobili, est velut acosmismus ; in secundo e 
contrario Deus absorbetur in ipsa evolutione mundi, Deus fit in mundo, 
est velut atheismus. Pantheismus autem de necessitate semper fluctuat 
inter atheismum et acosmismuml. Spinoza sequitur vias Parmenidis in 
suo realismo absoluto quoad notionem entis substantialis. Hegel e con- 
trario in suo evolutionismO sequitur potius vias Heracliti. 

Sanctus Thomas cognovit insuper pantheismum quorumdam philoso- 
phorum medii aevi ; confutat enim pantheismum materialisticum Davidis 
de Dinando in q. 3, a. 8, et ibidem pantheismum secundum quem Deus est 
causa formalis omnium ; item C. Gentes, 1. I, c. 17, 27, 28. Imo confutavit 
emanatismum pantheisticum neoplatonicorum (Ia, q. 90, a. 1, et C. Gentes, 
1. IL, c. 85), qui quodammodo remanebat in doctrina Averroistarum, juxta 
quos Deus operatur ad extra ex necessitate naturae, aut saltem sapientiae, 
et pro quibus unicus intellectus erat pro omnibus hominibus (cf. Ia, q. 19, 
a. 3; q. 76, a. 2; opusc. de Unitate intellectus, et C. Gentes, l. I, c. 26, 27, 
32, 50, 65, 81, 82, 88; 1. IL, c. 23-27, 31-37, 73, 76, 78, 85, 87). 

Imo profundissime sanctus Thomas confutavit pantheismum ostenden- 
do quod in Deo non potest esse accidens; Ia, q. 3, a. 6, quod Deus requiritur 
ut Causa extrinseca mundi, simplicissima et omnino immutabilis, dum 
mundus est essentialiter compositus et mobilis (Ia, q. 3, a. 1-8) quod nihil 
dicitur univoce de Deo et creaturis (Ia, q. 13, a. 5, 6) et quod creatio est 
liberrima (Ia, q. 19, a. 3). Haec autem omnia saltem philosophice fundantur 
in quinque viis nunc exponendis, prout perveniunt ad Causam efficientem, 
mundo extrinsecam, quae est omnino simplex et immutabilis et proinde 
realiter et essentialiter distinctà a mundo mutabili et composito. 

Certo Angelicus haec omnia prae oculis habebat dum scripsit has 
quinque vias nunc attente considerandas. 

Ante examen harum quinque viarum in particulari, aliquid generalius 
dicendum est, scii, de universalitate et ordine harum quinque viarum et 
an sit generalissima demonstratio quae quinque vias in confuso praeconti- 
neat. 

qoe 


De universalitate et ordine harum viarum. 


Quinque viae sancti Thomae sunt universalissimae, prout ex summis 
metaphysicae fontibus sumuntur. Terminus a quo et simul minor, (prius 


X. Identificatio enim Dei cum mundo perducit aut ad absorptionem Dei in 
mundo, aut ad absorptionem mundi in Deo. 

enunciata) in qualibet earum, est factum in quolibet ente creato existens, 
scii, motus vel corporalis vel spiritualis, factum causalitatis, contingentiae, 
compositionis ac imperfectionis et ordinationis passive sumptae. Princi- 
pium autem seu major cujuslibet harum demonstrationum a posteriori est 
principium causalitatis efficientis cum ejus corollario : non est processus 
in infinitum in causis per se subordinatis. Agitur de suprema causa efficienti 
motus (ia via), causalitatis causatae (2a via), contingentiae (3a via), entis 
compositi et imperfecti (4a via), ac ordinationis mundi (5a via) ; sic prae- 
sertim in 4a et 5a agitur etiam de suprema causa exemplari et directiva. 
Terminus ad quem harum quinque viarum est existentia /psius Esse per se 
subsistentis, quod est omnino simplex et immutabile, ac proinde realiter 
et essentialiter distinctum a mundo composito et mutabili. Quaelibet enim 
harum viarum pervenit ad aliquod attributum divinum, quod non potest 
praedicari nisi de Ipso Esse per se subsistenti, de quo est sermo, q. 3, a. 4, 
utrum in Deo sit idem essentia et esse. Ad hoc culmen perveniunt quinque 
viae tanquam ad veritatem supremam ordinis inventionis, ex qua postea 
deducuntur attributa divina. Haec veritas altissima, quae -simul est reve- 
lata (Ego sum qui sum) est velut clavis aurea totius tractatus de Deo imo ; 
est culmen viae inventionis et initium viae judicii in qua ex alto assignantur 
rationes supremae rerum. Cf. Ia, q. 79, a. 9. 

Hoc attente considérandum est, quia plures, inter quos Suarezl, has 
quinque vias non intellexerunt, et eas ita mutaverunt ut earum vis proba- 
tiva non remaneat. 

Sumuntur omnes ex legibus entis finiti seu creati, ut sic, prout quod- 
libet ens finitum, sive sit lapis, sive sit angelus, secundum quinque aspectus 
generales a Causa prima dependet. Nulla ex his viis sumitur exclusive 
ex rebus sensibilibus seu physicis, quamvis afferantur exempla sensibilia, 
prout sunt notiora quoad nos. Id est hae quinque viae possunt incipere 
etiam a factis vitae intellectivae prout sunt in nostra anima et etiam 
prout sunt in angelis, id est a motu intelligentiae et voluntatis, a causa- 
litate earum, a contingentia mentis, ab ejus compositione et imperfectione, 
et ex hoc quod mens nostra vel angelica ordinatur ad aliquid aliud, ut ad 
verum universale et ad bonum universale ; cf. in nostro articulo ad 2m 
et Ia, q. 79, a. 4. 

Universalitas harum viarum sic exprimi potest. 


‘mobile et dependet a i? Motore immobili' 
Omne ens Causans causatum » Is Causa incausata Ipsum 
finitum  COntingens . » i? Ente necessario È 
est compositum et imperfectum » Ente perfectissimo ie 
S 7 Muro subsistens 
: re et simplicissimo 
ordinatum ad aliquid » Supremo ordinatore, 


s 


I Suarez (Disp. Met., XXIX, sect. 1, n° 7) rejiciendo necessitatem praemotionis 
uivmae pro actu voluntatis nostrae non admittit universalitatem principii : quidquid 
movetur ab alio movetur. Item, non admittendo realem distinctionem inter essentiam 
creatam et esse, non eodem modo intellexit alias vias sancti Thomae, praesertim 
3a® et 4m. Et pro thomistis, Suarez tollit vim probativam harum probationum. 

De Ordine harum quinque viarum». 


Ex parte termini a quo hae viae procedunt ab evidentioribus signis 
contingentiae ad profundiora, scilicet a motu hic et nunc incipienti, qui 
manifestissime contingens est, ad compositionem et imperfectionem etiam 
entium quae ante nos fuerunt, v. g. astrorum et totius mundi physici, aut 
ad compositionem cuiuslibet entis finiti etiamsi ab aeterno existeret ; nec 
non ad ordinationem cujuslibet entis finiti ad aliquid, v. g. etiam cujuslibet 
intelligentiae finitae ad veritatem. 

Ex parte termini ad quem hae quinque viae manifestant 1? necessita- 
tem causae primae, ut est primus motor, prima causa incausata, primum 
necessarium, 2? perfectionem causae primae ut est perfectissima, simplicis- 
sima et ordinatrix omnium ad finem. 

Unde hae quinque viae incipiunt a facilioribus, a prius notis quoad 
nos et progressive perveniunt ad profundiora et perfectiora. Hoc clarius 
apparebit in earum explicatione. 

Hic ordo est multo excellentior quam ordo viarum quae exponuntur 
a theologis qui sanctum Thomam antecesserunt. 

Videbimus infra quod aliae demonstrationes traditionales ad has 
quinque faciliter reducuntur, speciatim probatio a contingentia mentis 
ad 3am viam, et ad 4am probatio a veritatibus aeternis quae perducit 
ad maxime verum, probatio ex desiderio naturali summi boni, quae 
perducit ad maxime bonum ; et ad 5am probatio ex obligatione morali 
quae perducit ad Supremum Ordinatorem et Legislatorem. 


An sit probatio generalissima quae in confuso has quinque vias prae- 
contineat. 

Est quidem generalis demonstratio quae faciliter intelligitur a ratione 
naturali, seu a sensu communi, et quae in confuso alia continet. Fundatur 
in hoc principio, a principio causalitatis derivato : plus seu perfectius non 
producitur a minori, sed imperfectum producitur a perfectiori. Hoc princi- 
pium praesertim secundum suam primam formulam negativam est imme- 
diate evidens, etiam pro sensu communi, et continet in confuso principia 
quinque viarum ; principia enim trium priorum viarum rnamifestant necessi- 
tatem primi motoris, primae causae incausatae, entis necessarii, et principia 
aliarum duarum viarum manifestant perfectionem primae causae, prout 
imperfectum provenit ab Ente perfectissimo, et ordo rerum ab Intelligentia 
suprema. 

Proinde haec generalis demonstratio, quamvis confusa remaneat, est 
fortissima, virtualiter enim continet vim quinque viarum, et in ea expri- 
mitur cognitio naturalis existentiae Dei, cujus spontanea certitudo antece- 
dit certitudinem proprie philosophicam, ab ea confirmatur, et resistit 

objectionibus, etiamsi nondum explicitam responsionem ad particulares 

difficultates praebeat. 

Haec via generalissima sic exponi potest. 

Plus non producitur a minori, perfectius ab imperfectiori, sed e contrario. 

Atqui in hominibus contingenter existentibus est esse, vita, intelligentia, 
moralitas, quandoque sanctitas. 

Ergo debet esse prima causa, quae perfectius, a seipsa et ab aeterno, 
has perfectiones existentiae, vitae, intelligentiae et sanctitatis habeat. 
Alioquin pius produceretur a minori, ut fateri debet evolutionismus 

absolutus, qui est probatio per absurdum existentiae Dei omnino perfecti 

et a mundo distincti. 

Principium hujusce demonstrationis generalis reducitur ad formulam 
negativam principii causalitatis, jam expressam a Parmenide : ex nihilo 
nihil fit, scii, ex nulla causa nihil fit; si autem plus seu perfectius producere- 
tur a minori seu ab imperfectiori, istud filus entis esset sine causa. Unde 
communiter theologi dicunt : post creationem non est plus entis, sed plura 
entia; id est : non est plus entis intensive, seu plus perfectionis, quia 
quidquid perfectionis est in mundo eminentius praeexistebat in Deo. 

Minor hujusce probationis est factum ab omnibus admissum. Princi- 
pales perfectiones quae sunt in mundo, sunt esse, vivere et intelligere ; 
sunt in hominibus. Homines autem manifeste sunt contingentes, quia 
nascuntur et moriuntur. 

Unde sequitur conclusio : ab aeterno existit ens, vita, intelligentia ; 
imo ab aeterno existit Ens a se. Vita a se, Intelligentia a se. Alioquin, 
si solum existerent ab aeterno entia contingentia, cum ista non habeant 
in. seipsis rationem suae existentiae, nullam rationem essendi haberent. 
Aliquod ens contingens non necessio exigit aliud ens contingens ut causam, 
sed ambo necessario requirunt Ens necessarium. 

Haec igitur demonstratio fortissima est, etiamsi nondum explicite 
respondeat particularibus difficultatibus postea examinandis. Sic explicatur 
quod perseverat certitudo rationis naturalis, seu sensus communis, etiamsi 
nesciat explicite omnibus objectionibus respondere. In hoc sensu vere 
dictum est : « Mille difficultés ne font pas un doute », mille difficultates 
non generant unum dubium, dummodo non destruant medium demonstra- 
tionis conclusionis assertae, seu ejus principium, sed quasi ab extrinseco 
oriantur. 


De quinque viis saneti Thomae, ut sunt in Summa Theologica et 
prout illustrantur a subsequentibus articulis. 

Alibil longe examinavimus has quinque vias, quas in diversis operibus 
suis exposuit sanctus Thomas, praesertim in Comment, in Physicam 
Aristotelis, VIIL, lect. 9 sqq. in Metafihys. XII, lect. 5 sqq. ; I C. Gentes, 
c. 13, 15, 16, 44 ; IL, c. 15 ; IM, c. 64 ; de Verit., q. V, a. 2 : de Pot., q. IM, 
a. 5 ; Comfiend. Theol, cap. Ii. 


i. Dieu, son existence et sa nature, pp. 241-343. 

Nunc autem breviter eas consideramus ut sunt in Summa Theologica, 
et ut illustrantur a subsequentibus articulis ejusdem operis. 

Quaelibet harum viarum procedit ex aliquo facto (existentiae motus, 
causalitatis causatae, apparitionis entium contingentium, imperfectionis 
eorum, ordinis mundi), et ascendit ad Deum per principium causalitatis 
et ejus corollarium : non est processus in infinitum in causis per se subor- 
dinatis. 


Ia VIA, EX MOTU. 


Factum : « Certum est et sensu constat aliqua moveri in hoc mundo. » 
Agitur de motu seu mutatione secundum totam suam extensionem, primo 
quidem de mutatione physica, (substantiali, locali, qualitativa aut quanti- 
tiva, seu augmenti), et etiam de motu spirituali ipsius intelligentiae 
nostrae et voluntatis, ut constat ibid., ad 2um, et Ia, q. 79, a. 4 ; q. 82, 
a. 4, ad 3; q. 105, a. 2, 3, 4, 5 ; Ia Iae, q. 9, a. 4. 

Principium: « Omne autem quod movetur ab alio movetur. » Hoc princi- 
pium est necessarium et universalissimum. Motus enim est transitus de 
potentia ad actum, seu de indeterminatione ad determinationem. « De 
potentia autem non potest aliquid reduci in actum, nisi per aliquod ens in actu ; 

nec est possibile ut idem secundum idem sit simul in actu et in potentia. » 
In eodem ente quidem una pars alteram movere potest, ut fit in vivente ; 
si vero pars movens ipsa movetur, motu alterius ordinis, tunc motorem 
extrinsecum et superiorem exigit. Unde quidquid movetur, sive sit corpus, 
sive sit anima, vel spiritus, ab alio movetur. Cf. Ia, q. 105, a. 5 in quo 
relatio inter causam et effectum consideratur ordine .inversol. 

Insuper in moventibus per se subordinatis non potest esse processus in 
infinitum. Non agitur de moventibus praeteritis, ut sunt generantes in 
serie generationum animalium et hominum ; nam haec moventia acciden- 
taliter et non per se subordinantur, nec amplius influunt. « Unde non est, 
impossibile, ait sanctus Thomas, quod homo generetur ab homine in infini- 
tum », I», q. 46, a. 2, ad 7. Sed repugnat motum habere suam rationem om- 
nino sufficientem vel causam primam in hac serie praeterita, etiamsi esseti. 


i. Plures agnostici objiciunt: principium, quidquid movetur ab alio movetur fundatur 
in repraesentatione imaginativa et spatiali ; concipiuntur mobile et motor ut spatialiter 
distincti, sed motor potest esse vis quaedam immanens, sicut in viventibus. " 

Respondetur: hoc principium non fundatur in hac imaginatione spatiali, sed in 
ipsa notione motus, sive localis, sive qualitativi, etiam in notione motus spiritualis 
intelligentiae et voluntatis, quae spatium superant. Item distinctio inter potentiam et 
actura non est spatiatis, sed ontologica et necessaria, ut motus (etiam spiritualis) fiat 
intelligibilis per respectum ad ens, quod est primum intelligibile. Ex nihilo enim nihil 
fit, et ex ente in actu (jam determinato) non fit ens, (ex statua non fit statua) ; ergo 
aliquid fit ex ente indeterminato seu ex ente in potentis, (v. g. ex ligno fit'statua). 

Nec admitti potest quod ipsum fieri sit simpliciter prius ente, nam id quod fit est 
minus perfectum quam id quod est, et plus seu perfectius non producitur a rninori. 

Nec hoc argumentum i») viae supponit contra pantheismum quod sunt plures 
substantiae ab invicem distinctae, etiamsi daretur una sola in qua esset motus, adhuc 
dici deberet : quidquid movetur ab alio movetur, vel ab alia parte suiipsius ; et si haec 


pars ipsa movetur, requiritur motor non spatialiter superior, sed qualitative et natura 
superior. 

infinita, motorum, qui et ipsi moti sunt. Si haec series est ab aeterno, 
insufficiens est ab aeterno, non est ratio sui. 

Agitur ergo de moventibus nunc actualiter influentibus et per se 
subordinatis : ut dicet sanctus Thomas, Ia, q. 46, a. 2, ad 7 « processus in 
infinitum esset impossibile, si generatio hujus hominis dependeret ab hoc 
homine, et a corpore elementari, et a sole, et sic in infinitum ». Ita dicimus : 
luna attrahitur a terra, terra autem a sole, sol ab alio centro. Et in hac 
serie ascendenti, non potest esse processus in infinitum. Si enim omnes 
motores per se subordinati recipiunt influxum quem transmittunt, ita ut 
non sit primus motor dans motum absque influxu superioris motoris, 
nunquam erit motus. Ita horologium, etiamsi multiplicetur numerus rota- 
rum, nunquam movebitur sine machina motrice, seu sine intensione vel 
elasticitate alicujus metalli, aut sine vi alicujus ponderis. 

Ergo necesse est devenire ad aliquod primum movens, quod a nullo 
moveatur, et hoc omnes intelligunt Deum, secundum definitionem nominalem 
Del. Hic primus motor est immobilis, non ea immobilitate inertiae, vel 
potentiae passivae, quae imperfectionem importat et inferior est motu, 
sed ea immobilitate actus, qui non indiget praemoveri ut agat. Aliis verbis, 
oportet devenire ad primum motorem, qui per se agit, qui est suum agere 
(cf. Ia, q. 3, a. 65 q. 9, a. 1; q. 25, a. 1, ad 3; q. 54, a. 1) et consequenter 
suum esse, nam operari sequitur esse et modus operandi modum essendi 
(la, q. 25, a. 2). Unde primus motor universalissimus corporum et spirituum 
debet esse Actus -purus, absque ulla potentialitate admixta, in linea operan- 
di et in linea essendi ; et proinde, ut clarius apparebit Is, q. 3, a. 4, debet 
esse Ipsum esse subsistens]. Jam constat hunc primum motorem transcen- 
dere omnino mundum mutabilem. Cf. q. 3, a. 8. Videbimus infra (la, q. 19, 
a. 3, q. 25, a. 2, ad 3m) quod Causa prima est libera, et quod ex ejus actione 
aeterna sequitur novus effectus in tempore, quando ipsa vult, et ab aeterno 
statuit. 

Sic confutatur evolutionismus absolutus, juxta quem ipsum fieri seu 
evolutio creatrix, phaenomenis subjacens, est principium omnium rerum. 


I. Objicitur : ex principio conservationis energiae, quantitas totalis energiae 
(actualis et potentialis) in omnibus suis transformationibus remanet eadem. Atqui 
ex influxu primi motoris a mundo distincti mutaretur, id est augeretur, haec quantitas 
totalis. Ergo non datur hic influxus. 

Respondetur : Dist. majorem : quantitas totalis energiae manet eadem secundum 
aequivalentiam, concedo ; secundum identitatem absolutam, nego. Eodem modo distin- 
guitur minor. Aliis verbis, quantitas totalis energiae manet eadem prout aliquis motus 
(v. g. motus localis manuum mearum) desinit, et alter aequivalens producitur (v. g. calor 
aequivalens in manibus) ; sed prior forma, energiae est solum causa secunda alterius 
formae, et eam producit sub invisibili influxu primi motoris. 

Insuper ex hoc ipso quod transformatur energia apparet eam non esse eamdem 
secundum identitatem absolutam. Haec identitas absoluta non est nisi in causa quae 
est suum agere et suum esse, et quae proinde non transformatur. 

Pariter quantitas totalis energiae humanae remanet quasi eadem in mundo et 
tamen renovantur homines. Imo communiter « generatio unius est corruptio alterius »; 

Denique principium conservationis energiae non excluderet influxum invisibilem 
libertatis nostrae aut Causae primae, nisi probatum fuisset mundum esse systema 
clausum, idem perserverans absque influxu invisibili Superioris causae. Hoc autem 
probari nequit. Probatur solum approximative ex experientia aequivalentia energiae 
productricis cum energia producta. Unde hoc principium non magis opponitur huic 
primae viae, quam antiquum principium « generatio unius est corruptio alterius ». 

Hoc est impossibile, cum ipsum fieri non sit ratio sui ; continet enim aliquid 
novum, quod non efficitur a seipso, secus plus produceretur a minori, 
ens a nihilo. Hanc absurditatem fateri debent illi qui admittunt evolptio- 
nem ascendentem in qua perfectius producitur ab imperfectioril. 


2a VIA, EX RATIONE CAUSAE EFFICIENTIS. 


Facium a quo incipit haec via sic exprimitur : « Invenitur in istis 
sensibilibus esse ordinem causarum efficientium » v. g. earum quae necessa- 
riae sunt non solum ad productionem sed ad conservationem vitae vegetati- 
vae et sensitivae in superficie terrae. Et ex causalitate causata, mens 
elevatur ad Primam causam incausatam, quae necessaria est non solum 
ad productionem sed ad conservationem rerum in esse, ut infra dicitur 
I, q. 104, a. i et 2. Unde haec via est quodammodo profundior quam 
probatio ex motu, sed processus est fere idem, illustratur ex his quae 
infra dicuntur Ia, q. 104, a. 1 et 2, de Deo, ut conservat res in esse; eadem 
relatio dependentiae ibi consideratur ex alto, non via inventionis, sed via 
judicii, a Deo descendendo ad creaturas. 

Minor prius enuntiata probationis nostrae est : invenimus in mundo 
causas efficientes per se subordinaias; v. g. omnes causas cosmicas, quae 
sunt necessariae non solum ad productionem sed ad conservationem 
plantae vel animalis, ut activitas chimica aeris, pressio atmospherica 
secundum determinatum gradum, calor solaris, etc.... 'Hujusmodi autem 
causae supponunt causam primam incausatam. Nam, ex una parte, impossi- 
bile est quod « aliquid sit causa efficiens suiipsius, quia- sic esset prius 
seipso ». Ex altera parte, impossibile est in causis efficientibus per se subor- 
dinatis et nunc influentibus procedere in infinitum, ut jam ostensum est 
in prima via. Ergo existit extra et supra seriem mundanarum causarum 
efficientium, causa prima, quae causam non habeat, seu causa incausata, 


i. Suarez (Disp. Met. 29, sect. 1, n? 7) contra hanc primam viam objecit, quia, 
quamvis mera potentia non possit transire ad actum nisi praemoveatur, tamen, juxta 
ipsum, virtualitas, seu actus virtualis potest semetipsurn ad actum reducere absque 
praemotione. Atqui voluntas nostra non est mera potentia passiva, sed est activa, 
et actus virtualis. Ergo non indiget praemoveri ut agat. Proinde principium primae 
viae non est ita universale et necessarium ut dictum est. 

Respondetur. Haec objectio examinatur a Joanne a sancto Thotna in Iam, q. 2, 
disp. 3, a.2,ná6. Solutio satis facilis est. Ipse sanctus Thomas post Aristotelem admittit 
medium inter potentiam etiam activam et ejus actum seu actionem, scilicet habitum 
y. g. artis, scientiae, virtutis, quo potentia constituitur in actu primo. Quaestio est 
igitur : an hic actus primus possit semetipsurn reducere ad actum secundum absque 
praemotione superioris causae. Respondet sanctus Thomas negative, quia actus primus 
est in potentia ad actum secundum, tanquam ad aliquid novum et perfectius ; nam 
quando apparet actus secundus est aliquod fieri, aliquid novum fit. Hoc fieri praesup- 
ponit potentiam activam quae non erat sua activitas, quae non erat suum agere, imo 
quae statim antea non agebat ; sed solum agere poterat. Ideoque actus primus, qui vocari 
potest actus virtualis (vel virtualitas de qua loquitur Leibnitzius) non potest semetip- 
sum ad actum reducere, absque praemotione superioris agentis. 

Ex hac objectione apparet quod Suarez, rejiciendo praemotionem divinam per 
respectum ad actum voluntatis nostrae, non vidit vim probativam primae viae sancti 
Thomae. Si autem voluntas non indiget praemoveri ut agat, plus procedit a minori, 
perfectius ab imperfectiori. 

omnino independens ab aliis. Causa autem incausata debet esse suum 
agere, et etiam suum esse, quia operari sequitur esse, et modus operandi 
sequitur inodum essendi. Imo est ipsum esse subsistens, ut clarius constabit 
q. 3, a. 4, et proinde merito vocatur Deus, id est : respondet definitioni 
nominali Dei. Sic supra energiam physicam caloris, aut electricitatis, aut 
magnetismi, requiritur Causa omnino incausata, de qua dicitur in liturgia : 
« Rerum Deus tenax vigor, Immotus in te permanens. Lucis diurnae 
tempora Successibus determinans.» 


3a VIA, EX CONTINGENTIA RERUM MUNDI. 


Haec tertia, via sicut aliae incipit a facto experientiae, quod se habet 
ad modum minoris in demonstratione : invenimus in rebus quaedam, quae 
manifeste sunt contingentia, id est, quae possunt esse et non esse. Quotidie 
enim plantae et animalia generantur et pereunt, seu desinunt esse. Imo, 
teste scientia, tempus fuit in quo non erant in mundo plantae, animalia, 
homines, in quo corpora caelestia non existebant qualia sunt, sed solum 
in statu nebuloso. Hoc factum contingentiae rerum corruptibilium illu- 
stratur sequenti principio : 

Entia autem contingentia, cum non habeant in se rationem suae 
existentiae, de necessitate praesupponunt Ens necessarium, a se existons. 
Alioquin nihil esset. Si aliquando non fuisset Ens necessarium, tunc nihil 
esset. 

Ergo necesse est quod aliquid sit necessarium. 

Insuper, si aliquid est solum hypothetice seu physice et non absolute 
et metaphysice necessarium (ut materia cosmica necessaria est ad omnes 
mutationes), tunc « habet causam suae necessitatis aliunde ». Sed non est 
possibile procedere in infinitum in necessariis, quae habent causam suae 
necessitatis. Ergo requiritur ens non hypothetice, sed absolute necessarium, 
ut causa omnium aliorum. Cf. Is, q. 44, a. 1. 

Difficultas est quia forte hoc ens necessarium est immanens mundo 
et sic non est Deus. Ad hoc respondetur : hoc autem ens necessarium : 
a) non est collectio entium contingentium, etiamsi haec esset infinita in 
spatio et in tempore, quia multiplicatio contingentium illa relinquit in 
eorum contingentia, nec magis constituit ens necessarium, quam collectio 
etiam infinita dementium homini intelligent! aequivalet ; à) non est lex 
contingentium, cum existentia hujusce legis ab existentia contingentium 
dependeat ; c) non est substantia communis omnium phaenomenorum, nam 
haec substantia esset subjectum motus (ia via), et perficeretur ; sic uno 
momento careret aliqua perfectione contingenti, quam producere nequiret, 
quia nunquam potest esse plus entis seu plus perfectionis quam antea. 
Ens necessarium potest quidem dare, non vero recipere, potest determinare, 
non vero determinari ; sed debet habere a se et ab aeterno quidquid habere 
potest (cf. q. 3, a. 6: in Deo, Ente necessario, non potest esse accidens.) 
Imo ex hoc ipso quod Ens necessarium habeat esse a se, ejus essentia 


' 

non solum est quid capàx existendi, existentiam recipiens et limitans, sed 
est Ipsum esse subsistens, ut clarius apparebit q. 3, a. 4. 


4» VIA, EX GRADIBUS PERFECTIONIS IN ENTIBUS. 


Haec via manifestat praesertim perfectionem primae causae. Sic 
procedit : 

Invenitur in rebus aliquid magis et minus bonum, verum, nobile; 
scii, ens et proprietates ejus transcendentales et analogae : unum, verum, 
bonum, pulchrum, suscipiunt magis et minus (quod non verificatur de 
perfectionibus specificis nec genericis). V. g. diverso modo et gradu boni- 
tatem habent lapis, fructus, equus, magister, sanctus ; item unitate prae- 
cellit spiritus corpori, veritate eminent principia supra conclusiones, propo- 
sitiones necessariae supra contingentes ; pariter vita secundum diversos 
gradus invenitur prout est vegetativa, sensitiva, intellectiva, moralis, et 
moralis in alto gradu ut sanctitas. Hoc factum inaequalis perfectionis 
entium illustratur sequenti principio : 

Magis et minus dicuntur de diversis, secundum quod appropinquant 
diversimode ad, aliquid quod maxime est et est causa aliorum. 

Ad intelligentiam hujusce principii ejus termini sunt explicandi 

1° Agitur de-diversis : multa autem diversa ex se non reddunt rationem 
unitatis similitudinis quae in eis invenitur; brevius : multitudo non reddit 
rationem unitatis, quae in ea participatur. Quia quae secundum se diversa 
sunt, non secundum se conveniunt in aliquod unum. Cf. infra, q. XL, a. 1, 
ad 2 : « Ipsa multitudo non contineretur sub ente, nisi contineretur aliquo- 
modo sub uno »; sic ea quae sunt multa numero sunt unum specie, et 
quae sunt speciebus multa sunt unum genere, et quae sunt multa processi- 
bus, sunt unum principio. Cf. sanctum Thomam in Mer., 1. IV, lect. 3: 
prius concipitur ens, deinde non ens, postea divisio, et unum seu indivisum, 
denique multitudo, quae secundum rationem et secundum rem est poste- 
rior unitate. 

2? Agitur de perfectionibus absolutis, entis, veri, boni, quae dicuntur 
secundum magis et minus de diversis ; id est dicuntur modo imperfecto de 
entibus finitis. /mperfectum autem est compositum ex perfectione et ex 
capacitate limitata, hujusce perfectionis. V. g. bonitas invenitur diversimode 
in lapide, in fructu, in equo, in bono magistro, in sancto, et in omnibus est 
finito modo, quamvis ipsa bonitas secundum se non sit limitata ; nullam 
imperfectionem involvit in sua ratione formali. 

Compositum autem ex perfectione et ex capacitate limitata hujusce 
perfectionis indiget causa; quia ut ait sanctus Thomas Ia, q. 3, a. 7 : « Quae 
secundum se diversa sunt (perfectio et capacitas ejus limitata) non conve- 
niunt in aliquod unum, nisi per aliquam causam adunantem ipsa ». Ratio 
est quia unio plurium praesupponit unitatem. Multitudo non reddit ratio- 
nem unitatis quae in ea est imperfecte. Unio secundum compositionem, 
aut secundum similitudinem, praesupponit Unitatem superiorem. Agitur 

de causa exemplari et simul de causa efficienti, quia causa exemplaris sine 
efficienti non exercite aliquid producit. 

« Est igitur aliquid quod est verissimum, et optimum, et nobilissimum 
et maxime ens ; nam quae sunt maxime vera sunt maxime entia. » 

Ita sanctus Thomas. Quare vero addit : « Quod autem dicitur maxime 
tale... est causa omnium?... » — Hoc addit ad ostendendum quod Maxime 
verum, bonum, et ens, proprie corresponde! definitioni nominali Dei, seu 
Supremi Entis, et Causae omnium entium ; propterea in fine sanctus Thomas 
dicit: « Et hoc dicimus Deum. » Si hoc maxime Ens non esset causa 
omnium entium, non corresponderet definitioni nominali Dei. 

Quidam putaverunt quod, ante hanc additionem de causalitate, ipsa 
probatio non procedit secundum viam causalitatis ; sed non est alia via 
ad existentiam Dei probandam, ut supra dictum est, q. 2, a. 2 ; et perve- 
niendum est non solum ad conceptionem idealem Boni supremi, ad modum 
exemplaris a nobis concepti, sed ad Bonum supremum vere existens extra 
mentem, et vere, exercite, causa aliorum entium. 

Confirmatur haec interpretatio ex his quae dicuntur de Pdt. q. 3, a. 5: 
« Oportet si aliquid unum communiter in -pluribus invenitur, quod ab 
aliqua una causa in illis causetur ; non enim potest esse quod illud commune 
utrique ex se ipso conveniat, cum utrumque, secundum quod ipsum est, 
ab altero distinguatur, et diversitas causarum diversos effectus producit... 

« (Insuper) cum aliquid invenitur a pluribus diversimode participatum, 
oportet quod ab eo in quo perfectissime invenitur, attribuatur omnibus illis 
in quibus imperfectius invenitur. Nam ea quae positive secundum magis et 
minus dicuntur, hoc habent ex accessu remotiori vel propinquiori ad 
aliquid unum ; si enim unicuique eorum ex seipso illud conveniret, non esset 
ratio cur perfectius in uno quam in alio inveniretur. » 

Item C. Gentes, 1. IL c. 15. « Quod alicui convenit ex natura sua et 
non ex aliqua causa, minoratum in eo et deficiens esse non potest. » 

Hoc argumentum differt absolute ab argumento anselmiano, non enim 
incipit ab idea entis perfecti, sed a realibus perfectionis gradibus in mundo 
existentibus ; ideoque via causalitatis exemplaris et efficientis Ens per- 
fectissimum attingit, prout entia imperfecta actualiter existentia a reali 
perfectionis Fonte originem trahunt. 

in Ia q. 44, a. 1, idem argumentum invenitur sed modo inverso, 
scilicet a Deo descendendo, prout eadem relatio dependentiae potest consi- 
derari aut ab imo aut ex alto. In hoc loco dicitur : « Si aliquid invenitur 
in aliquo per participationem, necesse est quod causetur in ipso ab eo cui 
essentialiter convenit, sicut ferrum fit ignitum ab igne. Ostensum est autem 
supra, q. 3, a. 4, quod Deus est ipsum esse per se subsistens, et iterum 
q. ii, a. 3 et 4, quod esse subsistens non potest esse nisi unum ; sicut si 
albedo esset subsistens, non posset esse nisi una, cum albedines multipli- 
centur secundum recipientia... Necesse est igitur omnia quae diversifican- 
tur secundum diversam participationem essendi, ut sint perfectius et minus 
perfecte, causari ab uno primo ente, quod perfectissime est. Unde et Plato 
dixit quod necesse est ante omnem multitudinem ponere unitatem. » 

Sic ergo per hanc quartam viam requiritur Maxime ens, maxime 
unum, maximum verum et bonum, imo Esse purissimum non distinctum 
ab aliqua capacitate limitata in qua reciperetur. Sic maxime ens debet se 
habere ad Esse identice, ut A est A. Debet esse Ipsum Esse per se subsistens 
(cf. q. 3, a. 4). Et proinde jam apparet quod hoc Supremum Ens, sua 
absoluta identitate quae excludit compositionem, imperfectionem, mutabi- 
litatem, transcendit omnino mundum essentialiter compositum et imper- 
fectum. Cf. q. 3, a. 8. 


Hanc probationem sanctus Thomas applicat intellectui (Ia, q.79, a. 4), 
veritati (C. Genies, I. II, c. 84), bono (IMI»6, q. 2, a. 7 et 8), legi naturali 
(Ta Ie, q. 91, a. 2). 

1° Applicatio ad intellectum nostrum : Ia, q. 79, a. 4: «Semper id 
quod participat aliquid et quod est mobile et imperfectum, praeexigit ante 
se aliquid, quod est per essentiam suam tale, et quod est immobile et per- 
fectum. Anima: autem humana intellectiva dicitur per participationem 
intellectualis virtutis. Cujus signum est, quod non tota est intellectiva, 
sed secundum aliquam sui partem. Pertingit etiam ad intelligentiani veri- 
tatis cum quodam discursu et motu arguendo. Habet etiam imperfectam 
intelligentiam... Oportet ergo esse aliquem altiorem intellectum, quo anima 
juvetur ad intelligendum ». Et hic altior intellectus debet esse Ipsum 
intelligere subsistens (D, q. 14, a. 4). 

2? Applicatio ad veritates aeternas: intelligimus veritates quae sunt 
saltem negative aeternae, absolute necessariae et universales, ut principium 
contradictionis ; eorum autem necessitas absoluta, qua regitur omnis intel- 
lectus finitus et omne ens contingens possibile et actuale, indiget funda- 
mento necessario actualiter existenti. Ergo hoc fundamentum necessarium 
et aeternum existit, est ens necessarium et intelligentia aeterna. 

Sanctus Thomas dicit aequivalenter in C. Gentes, 1. IL, c. 84 : «Ex hoc 
quod veritates intellectae sint aeternae quantum ad id quod inteliigitur, 
non potest concludi quod anima sit aeterna, sed quod veritates intellectae 
fundentur in aliquo aeterna. Fundantur autem in ipsa prima Veritate, 
sicut in causa universali contentiva omnis veritatis ». Id est fundantur, 
secundum quartam viam, in maxime vero. 

Manifestum est quod necessitas absoluta principii contradictionis qua 
regitur omne ens reale, possibile et actuale, non sufficienter fundatur in 
ente contingenti, nec in diversis naturis entium contingentium ; multitudo 
non reddit rationem unitatis. Requiritur uniim supremum verum. Pariter 
primum, principium ethicae : bonum est faciendum et malum vitandum 
(la IIae, q. 94, a. 2) fundatur proxime in natura boni honesti ad quod 
voluntas nostra ordinatur, et altius in Bono supremo et in maxime Vero. 

1 Sic lex naturalis in rationali creatura est. « participatio legis aeternae ». 
Ia Ias, q. 91, a. 2. Hoc corroboratur ex quinta via, prout ordinatio passiva 
voluntatis nostrae ad bonum honestum faciendum praesupponit ordinatio- 
nem activam supremi Ordinatoris seu legislatoris. 

3? Applicatio ad nostrum naturale desiderium beatitudinis in communi. 
Magis ei minus dicuntur de diversis bonis, secundum quod diversimode 
appropinquant ad summum bonum. Ex hoc psychologice provenit quod, 
concipiendo bonum universale, naturaliter desideramus bonum non finitum 
(vi principii finalitatis : omne agens agit propter finem). Et desiderium 
istud, ut est naturale, non potest esse inane. Hic, non agitur de desiderio 
conditionals, et inefficaci visionis beatificae, sed de desiderio naturali 
beatitudinis naturalis, quae non potest esse in aliquo bono finito, sed in 
bono supremo naturaliter cognito et dilecto. Unde dicit sanctus Thomas 
Ia Ilac, q. 2, a. 7 : « Bonum, quod est ultimus finis, est bonum perfectum 
complens boni appetitum. Appetitus autem humanus, qui est voluntas, 
est boni universalis. Quodlibet aut bonum inhaerens ipsi animae, est bonum 
participatum, et per consequens particulatum. Unde impossibile est, quod 
aliquod eorum sit ultimus finis hominis ». — Et ibidem a. 8 dicitur : « Ex 
quo patet, quod nihil potest quietare voluntatem hominis, nisi bonum 
universale, quod non invenitur in aliquo creato, sed solum in Deo : quia 
omnis creatura habet bonitatem participatam. » 

Brevius : si existit in rerum natura naturalis appetitus boni universalis, 
cum bonum sit non in mente sed in rebus, debet esse bonum universale 
seu perfectissimum. Alioquin existentia hujusce appetitus seu desiderii 
naturalis esset contradictio psychologica. Hoc naturale desiderium ten- 
deret ad bonum sine limite et ad illud non tenderet. 

Hoc argumentum saltem pro sapientibus est apodicticum, debet esse 
lucidissimum pro angelis. Est applicatio 4ae viae cum adjunctione principii 
finalitatis : omne agens agit propter finem, desiderium naturale non potest 
esse inane. — Corroboratur hoc argumentum ex 5a via, prout ordinatio 
passiva voluntatis nostrae ad bonum non finitum praesupponit supremum 
Ordinatorem. 


5a VIA, EX ORDINE MUNDI SEU GUBERNATIONE RERUM. 


Videmus quod aliqua quae ratione carent, operantur propter finem. Hoc 
est factum et simul minor hujusce demonstrationis. Mirabilis enim ordo 
et finalitas apparet in regularissimo motu astrorum, prout vis centrifuga 
ac centripeta ita moderentur, ut in suo orbe astra celerrime et perfecta 
harmonia moveantur. Altior unitas et simul varietas invenitur in organismo 
plantarum, animalium, hominis. Finalitas seu ordo ad finem evidenter 
apparet in evolutione cellulae primitivae embryonis, quae in sua simplicitate 
virtualiter continet totum complexum et determinatum organismum ani- 
malis hujusce speciei potius quam alterius, v. g. leonis potius quam canis ; 
haec evolutio manifeste tendit ad determinatum finem, unde Claude Bernard 
loquebatur de « idea rectrice » hujusce evolutionis. In hoc est vere aliquid 
mirabile. Pariter organa animalium sunt apta ad talem functionem potius 
quam ad alteram, v. g. oculus cum innumerabilibus suis conditionibus et 
cellulis ad hanc operationem simplicissimam quae est visio, auris ad 


122 AN DEUS SIT 


auditionem. Item instinctus et operationes animalium ordinantur ad deter- 
minata opera, v. g. operatio apis ad alvearium construendum et mei 
producendum. 

Haec finalitas praesertim manifestatur, dicit sanctus Thomas, « ex 
hoc quod naturalia agentia irrationalia semper aut frequentius eodem modo 
operantur, ut consequantur id quod esi optimum ». Si Deus creasset unum 
scium oculum manifeste ad visionem ordinatum, hoc jam esset mirabile. 
Illud optimum, terminans operationem, meretur proprie nomen finis, nam 
finis est bonum propter quod agens agit. — Imo antequam probetur exis- 
tentia Dei, evidens est principium finalitatis : « Omne agens agit -propter 
finem. » Ut dicit sanctus Thomas Ia Iae, q. 1i, a. 2: « Agens non movet, 
nisi ex intentione fimis (nisi tendat saltem inconscienter ad finem). Si enim 
agens non esset determinatum ad aliquem effectum, non magis ageret 
hoc, quam illud. Ad hoc ergo quod determinatum effectum producat, 
necesse est quod determinetur ad aliquid certum, quod habet rationem 
finis. » Item Ia, q. 44, a. 4; C. Gentes, 1. ITI, c. 2. 

Non sufficit recurrere ad casum, nam casus est causa per accidens, et 
proinde non est causa eorum quae semper et naturaliter eveniunt, alioquin 
id quod est per accidens, non accideret eo quod est per se, sed illud antece- 
deret et fundaret ; essentiale reduceretur ad accidentale, quod esset inintel- 
ligibile et absurdum ; mirabilis ordo rerum proveniret a privatione ordinis, 
plus a minori. — Nec sufficit recurrere ad solam causam efficientem, rejecta 
causa finali ; tunc enim non assignaretur ratio cur agens (v. g. organum) 
talem determinationem habeat, nec ratio cur agens agat potiusquam non 
agat; actio esset sine ratione essendi. Potentia et inclinatio agentis est 
essentialiter ad aliquid, sicut imperfectum ad perfectum, « potentia dicitur 
ad. actum », v. g. visus ad visionem. Certa est igitur existentia finalitatis 
in mundo, cujus ordo est apta dispositio mediorum ad finem. (Cf. Aristote- 
lem, Physica, 1. IL, c. 8 et sqq. Comment, sancti Thomae, lect. 7-14). 
Nunc existentia ordinis seu finalitatis in mundo illustratur sequenti 
principio, quod est major hujusce demonstrationis. 

Ea autem quae ratione carent, non tendunt in finem, nisi directa ab 
aliqua suprema Intelligentia. Etenim ordinari praesupponit ordinare, quod 
pertinet, non ad imaginationem, sed ad intellectum : «Sapientis est ordi- 
nare. » Quare? Quia sola intelligentia cognoscit rationes essendi rerum, finis 
autem est ratio 'essendi mediorum.. Ut dicit sanctus Thomas, Ia Iae, q. 1, 
a. 2: «Illa quae ratione carent, tendunt in finem propter naturalem incli- 
nationem, quasi ab alio mota, non a seipsis, cum non cognoscant rationem 
finis » ; animalia cognoscunt solum sensibiliter rem quae est finis, non vero 
rationem finis. Si igitur non esset Intelligentia ordinatrix, gubernans 
mundum, ordo et ihtelligibilitas, quae sunt in rebus, provenirent ab 
inintelligibilitate, et ipsae intelligentiae nostrae a causa caeca et inintelli- 
genti, plus a minori, quod est absurdam. Hoc intellexit Anaxagoras, qui 
propter hanc assertionem valde laudatus est ab Aristotele (Met., 1. I, c. 3). 

Ergo est Ens supremum intelligens, a quo omnes res naturales ordinan- 
tur in finem. 

Objicit Kantius : ex hoc probatur solum existentia alicujus intelli- 
gentiae finitae. Respondetur : non sufficit quod primum gubernans habeat, 
sicut et nos, facultatem intellectivam ad ens intelligibile ordinatam, tunc 
enim exigeretur altior ordinatio activa; supremus Ordinator nequit ad 
aliud ordinari, debet igitur esse ipsum Intelligere ei ipsum Esse subsistens, 
ut clarius apparebit q. 3, a. 4, et q. 14, a. 1 et 4. 

Haec probatio sicut praecedentes est universalissima, incipit a quo- 
libet ordinato ad finem et ascendit ad Ordinatorem supremum. Sic aequi- 
vaienter incipit aut ab ordinatione visus ad visionem, auditus ad auditio- 
nem. aut ab ordinatione intellectus ad intellectionem veritatis, voluntatis 
ad volitionem boni. 

Et sub isto aspectu ad hanc 5aKI viam reducuntur probationes existen- 
tiae Dei per ordinationem voluntatis nostrae ad bonum honestum facien- 
dum et malum vitandum, et per ordinationem voluntatis nostrae ad beati- 
tudinem, seu ad bonum non limitatum, quod in solo Bono per essentiam 
seu in Deo invenitur. 

Manifestum est quod haec duplex ordinatio voluntatis praesupponit 
Ordinatorem supremum, sicut ordinatio visus ad visionem. Haec probatio 
debet esse lucidissima, pro angelis, eo ipso quod vident suam voluntatem 
ordinatam ad bonum universale, statim absque discursu vident hanc 
ordinationem passivam praesupponere ordinationem activam Supremi 
Ordinatoris. « Ordinatio non est absque ordinatore » C. Gentes, 1. III, c. 38. 

Haec 5a via prout procedit ex ordine mundi, v. g. ex harmonia motuum 
stellarum, faciliter cognoscitur saltem in confuso a ratione naturali, 
propterea dicitur in 1. Sapientiae XIII, 1 : « Vani sunt homines, in quibus 
non subest scientia Dei, et de his quae videntur bona, non potuerunt 
intelligere eum qui est, neque operibus attendentes agnoverunt quis esset 
artifex. » — Unde Psalmista ait : « Caeli enarrant gloriam Dei ». Ps. XVIII, 


2. De hac cognitione naturali existentiae Dei, cf. sanctum Thomam, 
C. Gentes, 1. III, c. 38. 


De concursu harum quinque viarum. 


Jam in fine cujusvis harum marum notavimus quamlibet ducere ad 
praedicatum divinum, quod convenire nequit nisi Ipso Esse subsistenti, 
ut explicite ostendetur q. 3, a. 4. Hic articulus erit terminus ascensus 
rationis a sensibilibus ad supremam Causam, seu terminus viae inventionis 
existentiae Dei, et initium viae judicii seu syntheseos, quae attributa 
divina deducit et de omnibus rebus judicat per altissimam causam (cf. 
q. 79> a. 9.). 

Etenim primus motor debet esse suum agere, et proinde suum esse, 
pariter prima causa incausata, item ens necessarium, similiter ens perfectis- 
simum, item supremus gubernator. Sic veritas suprema philosophiae Chri- 
stianae, seu veritas fundamentalis viae judicii est : «Zn solo Deo essentia 

et esse sunt idem ». Deus est « Qui est », Exod. Ill, 14. Haec est clavis aurea 
totius tractatus de Deo uno, in culmine aedificii. 

Haec sunt igitur praecipua argumenta metaphysica, ad quae omnia 
alia reducuntur. Si diligenter considerantur, in illis apparet contra agno- 
sticos modernos, existentiam Dei, mundum transcendentis, negari non 
posse, quin negetur principium causalitatis : « Omne contingens, mutabile, 
compositum et imperfectum, ordinatum, est causatum » ; sic requiritur causa 
prima immutabilis, simplicissima et perfectissima. — Principio autem 
causalitatis negato aut in dubium revocato, oportet negare aut in dubium 
revocare principium contradictionis, nam « contingens incausatum » esset 
quid existens neque a se, neque ab alio, et proinde non distinctum a nihilo, 
cum nullam rationem essendi haberet. Rueret ipsum principium contra- 
dictionis : « ens non est non ens », seu principium identitatis : « ens est ens, 
non ens est non ens. » 

E contrario si principium contradictionis vel identitatis est lex suprema 
nostrae rationis et realitatis, suprema realitas debet esse ipsa identitas 
realis essentiae et esse, seu Ipsum esse subsistens. Sic quinque viae ad 
probandam Dei existentiam coadunantur in mirabili oppositione inter 
principium identitatis et mutabilitatem et compositionem mundi, ita ut 
statim appareat, in hac oppositione, contingentia mundi et ejus dependen- 
tia. ab Ente immobili et simplicissimo, cujus nomen est : « Ego sum qui sum.» 

Unde necesse est omnino eligere inter existentiam Dei, mundum, 
transcendentis et negationem valoris realis principii contradictionis quae 
invenitur in evolutionismo absoluto, juxta quem motus seu fieri est ratio 
suil, ac proinde perfectius producitur ab imperfectiori et contradictoria 
identificantur in ipso fieri universali. Sic evolutionismus absolutus nobis 
apparet ut irrefragabilis demonstratio per absurdum existentiae veri Dei, 
mundum transcendentis ; nam haec existentia negari nequit, quin negetur 
valor realis primi rationis principii, et ponatur absurditas radicalis in 
principio omnium rerum. Si enim Deus vere est ens absolute necessarium, 
sublato Deo, ponitur radicalis absurditas in principio omnium rerum. 

Haec radicalis absurditas hujusce systematis apparet in prima propo- 
sitione damnata in Syllabo Pii IX : « Nullum supremum, sapientissimum, 
providentissimumque Numen divinum existit, ab hac rerum universitate 
distinctum, et Deus idem est ac rerum natura et idcirco immutationibus 
obnoxius, Deusque reapse fit in homine et in mundo, atque omnia Deus 
sunt et ipsissimam Dei habent substantiam ; ac una eademque res est Deus 
cum mundo et proinde spiritus cum materia, necessitas cum libertate, 
verum cum falso, bonum cum malo, et justum cum injusto. » (Denz. 1701.) 
Si evolutionismus absolutus esset venis, nihil esset stabile, et igitur non 
daretur nisi ventas secundum quid, in tali statu scientiae, semper post 
thesim verior esset antithesis, et deinde synthesis superior, et sic deinceps. 
Contradictoria identificarentur in ipso fieri universali, quod esset ratio sui. 


i. Propterea dicitur Heraclitum valorem realem principii contradictionis negasse ; 
reducebat illud ad legem grammaticalem, cf. Aristotelem, Metaph., 1. IV, c. 3, 4, 5, 
6, 7, 8. 

Ad hanc absurditatem vitandam, necesse est affirmare existentiam 
Dei « qui, ut ait Concilium Vaticanum, cum sit una singularis, simplex 
omninol et incommutabilis) substantia spiritualis, praedicandus est re et 
essentia a mundo (composito et mutabili) distinctus, in se et ex se beatissi- 
mus, et super omnia, quae praeter ipsum sunt et concipi possunt, ineffabi- 
liter excelsus ». Denzinger n. 1782. 


Objectio desumpta ex existentia mali in mundo nonnisi breviter 
solvitur a sancto Thoma q. 2, a. 3, ad quia examinanda est longius 
postea in quaest. de Providentia Ia, q. 22, a. 2, ad 2m et de Malo Ia, q. 48, 
a. 2, ad 3m. Nunc autem revocatur solum in memoria solutio problematis 
de malo data a sancto Augustino, in Enchiridion, c. it, « Deus, cum sit 
summe bonus, nullo modo sineret aliquid mali esse in operibus suis, nisi 
esset adeo omnipotens et bonus, ut benefaceret etiam de malo ». Sic in 
ordine physico permittit mortem alicujus animalis ad vitam alterius v. g. 
leonis, et in ordine morali permittit persecutionem propter hoc majus 
bonum quod est constantia martyrum. Item IIIa, q. 1, a. 3, ad 3m dicitur : 
« Deus permittit mala fieri, ut inde aliquid melius eliciat. Unde dicitur ad 
Rom., V, 20 : « Ubi abundavit delictum, superabundant gratia. » Unde et 
in benedictione cerei paschalis dicitur : O felix culpa quae talem ac tantum 
meruit habere redemptorem. » 

Ad 2m. Natura' non est prima causa eorum quae naturaliter fiunt, 
quia « cum ipsa natura propter finem operetur ex directione alicujus 
superioris agentis, necesse est, ea, quae a natura fiunt etiam in Deum 
reducere sicut in primam causam. 

« Similiter quae fiunt ex proposito », ut omnia mobilia et defectibilia 
reduci debent ad aliquod primum principium immobile et per se neces- 
sarium. 

Haec sufficiunt quoad probationes existentiae Dei, quas magis 


evolvimus in alio opere potius philosophico : Dieu, son existence et sa 
nature. 


I. Cf. 4u et Sam v;as supra expositas. 
2» Cf. 2aui, 3am vias. 


OE NATURA DEI ET DE EJUS ATTRIBUTIS 
IN COMMUNI. 


Antequam veniamus ad considerationem diversorum attributorum 
Dei, agendum est de ejus natura ut a nobis concipitur et de ejus attributis 
in communi. Hoc speciatim hic convenit, quia ex ipso termino quinque 
viarum, quae perducunt ad /psum Esse subsistens, oritur quaestio : utrum 
natura Dei, ut concipitur a nobis, formaliter constituatur per Ipsum esse 
subsistens, ex quo postea deducuntur omnia Dei attributa. 


De eomtstotivo formadi naturae divinae secundum nostrum 
modum concipiendi. 


Status quaestionis. Non est quaestio de natura Dei ut est in seipsa 
et ut videtur a beatis, nam constitutivum formale naturae divinae ut in 
se est, est ipsa ratio formalis propriissima et eminentissima Deitatis, quae 
continet, actu explicite (et non solum implicite) omnia Dei attributa, qua.e 
revera identificantur in summa simplicitate Deitatis, et in ea videntur 
a beatis absque deductione. 

Agitur de natura Dei ut analogice et valde imperfecte a nobis cognosci- 
tur, et quaerimus an inter omnes perfectiones divinas una inveniatur quae 
sit quasi radix aliarum, sicut, in natura humana, rationabilitas est radix 
diversarum proprietatum hominis. Tunc natura divina, sic secundum 
nostrum imperfectum modum cognoscendi accepta, est virtualité? distincta 
ab attributis divinis, id est ea continet actu implicite, non vero explicite, 
nam postea haec attributa explicite deducuntur. 

Biiluart et quidam alii thomistae aliquid aliud addunt in statu quae- 
stionis, sed, ni fallor, immerito. Juxta Biiluart, non agitur de natura divina 
sub notione communissima et transcendental), entis increati, quod invenitur 
in omnibus attributis, eo modo quo ratio entis creati invenitur in omnibus 
differentiis creaturarum. 

Haec distinctio in Deo inter communia et specialia videtur carere 
fundamento, nam Deus non est in genere, nequidem seeundum nostrum 
rnodum concipiendi. Possumus quidem in aliqua creatura distinguere 
transcendentalia omnibus communia a genere et a specie, sed haec distin- 

ctio non valet in Deo, cum Deus non sit in genere, et transcendentaiia, 
scilicet ens, unum etc., modo specialissimo Deus habeat, id est a seipso. 
Proinde non repugnat a priori quod constitutivum naturae divinae sit 
Ipsum esse subsistens, terminus quinque viarum ascendentium et initium 
deductionis attributorum. 


* 
Á* 


De diversis sententiis circa constitutivum naturae divinae. 

1? Nominales responderunt : Deus est collectio perfectionum, nec 
inquirenda est prioritas logica unius perfectionis per respectum ad alias. 
Esset inanis quaestio. Imo nominales dixerunt : inter attributa divina 
non datur nisi distinctio rationis ratiocinantis, et verbalis, sicut inter 
Tullium et Ciceronem, ex hoc sequeretur quod nomina divina sunt syno- 
nyma (cf. infra Ia, q. 13, a. 4). Haec opinio nominalistarum ducit ad agnosti- 
cismum, nam aequivalenter dici posset : Deus punit per misericordiam 
et parcet per justitiam. Rueret tota scientia de Deo et propter hunc agno- 
sticismum nominales ejecti sunt olim ex parisiensi universitate. 

2? Scotus ex altera parte admisit inter attributa divina distinctionem 
formalem-actualem ex natura rei, quae antecedit considerationem mentis 
nostrae, et ad quaestionem respondet : constitutivum formale naturae 
divinae est infinitas radicatis, quae exigit diversa attributa divina. 

Ad hoc respondent thomistae : Infinitas radicalis, seu exigentia 
omnium perfectionum, naturam divinam non constituit, sed praesupponit 
etin ea fundatur. Est enim ipsa Dei essentia, quae exigit omnes perfectiones 
quae ex ea deducuntur. Insuper ipsa Dei infinitas deducitur ex hoc quod 
Deus est Ipsum esse subsistens cf. Ia, q. 7, a. 1. Amplius infinitas est 
modus cujuslibet attributi. Denique distinctio formalis-actualis Scoti, eo 
ipso quod antecedit considerationem mentis nostrae, jam reatis est, quan- 
tumvis minima sit, aiunt thomistae, et proinde excluditur a simplicitate 
absoluta Dei, in quo, ut ait Concilium Florentinum (Denz., n. 703) « omnia 
sunt unum et idem ubi non obviat relationis oppositio » quae est solum 
inter Personas divinas ab invicem. 

3? Plures thomistae a saeculo XVII, Joannes a sancto Thoma, Sal- 
nianticenses, Gonet, Biiluart, tenent constitutivum naturae divinae esse 
ipsum intelligere subsistens. Principale eorum argumentum est : natura 
divina constitui debet per supremum gradum essendi. Atqui diversi gradus 
essendi sunt : esse, vivere, intelligere. Ergo natura divina constituitur per 
ipsum intelligere subsistens. 

Unde, juxta eos, « ipsum esse subsistens » se habet in Deo ut quid 
transcendentale, non specificum. Sed, ut notavimus in statu quaestionis, 
haec distinctio inter communia et specifica in Deo videtur esse sine funda- 
mento, quia nequidem secundum nostrum modum concipiendi Deus est 
in genere. 

4? Multi alii theologi, inter quos plures thomistae, tenent hoc consti- 
tutivum esse /psum esse subsistens. Ita sentiunt inter thomistas Capreolus, 

Bannez, Ledesma, Contenson, Gotti, recentius del Prado ; ita etiam inter 
recentiores P. Billot. Haec sententia exprimitur in 23s propositione ex 
thesibus thomisticis a Sa Congregatione Studiorum anno 1914 approbatis : 
« Divina Essentia, per hoc quod exercitae actualitati ipsius esse identifica- 
tur, seu per hoc quod est ipsum esse subsistens, in suâ veluti metaphysica 
ratione bene nobis constituta proponitur, et per hoc idem rationem nobis 
exhibet suae infinitatis in perfectionel. » — Suarez autem dicit : melius 
ponitur ut principium quo trahuntur divina attributa ipsum factum 
aseitatis. Alii merito respondent : ratio hujus facti est quod in solo Deo 
essentia et esse sunt idem, seu quod solus Deus est Ipsum Esse subsistens. 
Suarez autem aliter loquitur, quia non admittit distinctionem realem inter 
essentiam creatam et esse. 

Ut rnox videbimus haec sententia videtur inter omnes praeeligenda, 
praesupponendo tamen quod Deus non est corpus sed spiritus purus, 
inter autem spiritus eminet praesertim ex hoc quod est Ile qui est (Exod. 
III, 14). Ante probationem hujusce quartae sententiae, citandae sunt duae 
aliae extra Scholam propositae. 

Sa Sententia est quod constitutivum formale naturae divinae est /psum 
Bonum per essentiam. Sic secundum Platonem suprema realitas est Idea 
Boni super essentiam et intelligentiam, ut exponitur in 1. VII De Republica. 
Item secundum Plotinum suprema hypostasis est Unum-Bonum super 
Intelligentiam. Haec tendentia, quodammodo remanet apud plures augu- 
stianos, quamvis isti non explicite praesentem quaestionem examinent ; 
sic P. Lombardus dividebat suas Sententias per respectum ad bonum 
fruibile et ad bonum utile, scilicet de fruibilibus, praesertim de Deo, et de 
utilibus, seu de creaturis, ut sunt media ad consecutionem Summi Boni. 

Ad hanc sententiam respondent thomistae ex his quae dicit s. Thomas 
Ia, q. 5, a. 2, sicut ens est simpliciter prius quam bonum, Deus prius conci- 
pitur ut Ens supremum a se existens quam ut Summum Bonum, imo Deus 
non est Summum Bonum nisi quia est ipsa plenitudo essendi. Aliis verbis 
notio entis est magis absoluta, -simplex et universalis quam notio boni, 
et bonum concipi nequit nisi ut ens perfectum appetibile, perficiens appe- 
titum. Unde Deus est Summum Bonum prout est ipsa plenitudo essendi. 

Sed concedendum est (ut dicitur Ia, q. 5, a. 2) quod secundum quid, 
id est non in essendo, sed in causando, bonum est prius quam ens, prout 
finis est prima causarum, allicit agens, et agens educit formam ex materia 
ad productionem entis causati. Unde per respectum ad nos Deus praesertim 
consideratur ut Summum Bonum, finis noster ultimus, sed in se ipso, 
Deus est prius Ipsum Esse subsistens, et ita esset etiamsi nihil creasset, 
et non esset finis ullius creaturae. 

6a sententia revocari potest in memoria, est quorumdam modernorum 
qui admiserunt voluntarismum et libertismum absolutum, ut Ch. Sécrétan, 
J. Lequier, etc. Juxta eos, constitutivum formale naturae divinae esti. 


i. Cf..Guido Mattuissi, S. J. Le XXIV test della Filosophia di s. Tommaso 
d'Aquino approvate dalla S Congregatione degli studi. Roma 1917, pp. 260-276. 

libertas divina, nam Deus est ratio sui. Nihil autem, ut aiunt, est magis 
ratio sui quam libertas, quae se determinat ut vult. Unde Deus esset 
libertas absoluta, et liberrime omnia determinasset etiam ea quae ad suam 
vitam intimam pertinent. Proinde juxta Sécrétanl, definitio Dei non est 
s Qui est » vel « Ego sum qui sum » sed « Ego sum id quod esse liberrime volo ». 

Haec tendentia apparuit apud Cartesium, secundum quem veritates 
aeternae, etiam veritas principii contradictionis, a libero Dei arbitrio 
dependent. Antea aliquid simile dixit Ockam, dum tenebat Deum potuisse 
nobis imperare homicidium et etiam irreligionem ; ad quod respondit 
Leibnitzius* : « Deus tunc non magis esset secundum se Summum Bonum, 
quam summum malum manichaeorum ». Item dixit sanctus Thomas, de 
Veritate, q. 23, a. 6 : « Dicere quod ex simplici voluntate Dei dependeat 
justitia, est dicere quod divina voluntas non procedat secundum ordinem 
sapientiae quod est blasphemia. » 

Sententia libertismi admitti nequit, quia libertas electionis supponit 
deliberationem intelligentiae, sine qua non distingueretur a casu ; sed casus 
est causa per accidens quae non potest esse causa prima, nam id quod est 
per accidens supponit id quod est per se; si fodiens sepulchrum, per se 
non foderet, thesaurum per accidens non inveniret. Unde manifestissime 
prima libertas praesupponit Ens supremum et primam Intelligentiam. 

Praeter has sex sententias difficile est alias fingere seu excogitare. 
Datur enim prioritas aut Enti, aut Bono, aut Infinito, aut Intellectioni, 
aut Libertati. Non sunt alia consideranda in Deo, objective aut subjective 
spectato 

Jam autem diximus quare non admittuntur duae ultimae sententiae 
nec opinio nominalium, nec opinio scotistica. Remanent igitur duae sen- 
tentiae considerandae, id est utrum constitutivum formale naturae divinae 
sit Ipsum Esse subsistens, an Ipsum intelligere subsistens. 


* 
ko% 


Solutio : ex doctrina sancti Thomae videtur quod constitutivum formale 
naturae divinae sit Ipsum Esse subsistens, ut tenent plures thomistae supra 
citati, quamvis non omnes. 

Hoc saltem suadetur tripliciter 1i? ex ordine hujusce tractatus sancti 
Thomae de Deo; 2? ex Ia, q. 13, a. 11 ; 30 ex solutione difficultatum quae 
contra hanc sententiam propositae sunt. 

1° Hoc apparet ex ordine hujusce tractatus de Deo. Etenim secundum 
hunc ordinem, cognitio nostra ascendit per quinque vias usque ad hanc 
veritatem supremam (Ia, q. 3, a. 4) : « Deus est ipsum Esse subsistens » 
et postea ex hac veritate suprema deducuntur attributa divina. 

Sic quaestione 3a initio mens adhuc ascendit usque ad articulum 4um, 
prout statuitur in art. 1. Deum non esse corpus ; a. 2. Deum non esse 


i. La Philosophie de la Liberté, 2e édit., t. I, liv. XV, pp. 361-370. 
2. Théodicée, II, $ 176 sq. 

compositum ex materia et forma ; a. 3 Deum non esse compositum ex 
natura et ex indi^iduationis principio. Ex his habetur quod Deus est 
spiritus purus ; sed spiritus purus potest esse creatus, unde ad distinguen- 
dum Deum a qualibet creatura etiam nobilissima statuitur, in art. 4, 
Deum esse Ipsum Esse subsistens, prout est prima causa efficiens, actus 
purus, et ens per essentiam. 

Hoc est culmen viae ascensus seu inventionis et initium viae descensus 
seu judicii sapientiae, quae de omnibus judicat per altissimam causam. 
Sic ex hoc quod Deus est Ipsum Esse subsistens deducitur distinctio realis 
et essentialis Dei a mundo (q. 3, a. 8) et deducuntur postea attributa divina, 
ut bonitas (plenitudo essendi) in q. 5, infinitas (esse irreceptum est infini- 
tum) in q. 7 ; immutabilitas, aeternitas, etc. ; pariter, in q. 14, intelligere 
divinum deducitur ex immaterialitate entis divini, et omniscientia ex hoc 
quod Deus est ipsum esse subsistens. Unde non agitur de intelligere divino 
saisi q. 14 ; imo in prologo hujusce quaestionis dicitur : « Post consideratio- 
nem eorum quae ad divinam substantiam pertinent, restat considerandum 
de his, quae pertinent ad operationem ejus ». — Ens prius est quam verum 
et quam intelligere, intelligere non dicitur nisi de subjecto et per respectum 
ad ens intelligibile ut ad objectum. 

Hic est ordo hujusce tractatus de Deo. Ex hoc apparet quod constitu- 
tivum formale naturae divinae assignatur ante qu. i4a, in ipsa q. 3, a. 4, 
ubi ostenditur quod in solo Deo essentia et esse sunt idem. Ut merito ostendit 
P. N. dei Pradol haec est veritas fundamentalis philosophiae christianae, 
fundamentalis quidem, non in via inventionis, sed in via judicii, prout 
sapientia judicat de omnibus ex altissima causa, seu ratione. 

2? Haec sententia corresponde! his quae dicuntur a sancto Thoma Ie. 
q. 13, a. ii : «Hoc nomen Qui est triplici ratione est maxime proprium nomen 
Dei. Primo quidem propter sui significationem..., cum esse Dei sit ipsa ejus 
essentia... Secundo propter ejus universalitatem... (ad designandum) pela- 
gus substantiae infinitum... Tertio vero ex ejus consignificatione, significat 
enim esse in praesenti, et hoc maxime proprie de Deo dicitur, cujus esse 
non novit praeteritum, vel futurum. » 

Ita in 1. Exodi ili, 14, dum Moyses postulabat nomen Dei, « dixit 
Deus ad Moysen : Ego sum qui sum. Ait : Sic dices filiis Israél : Qui est 
misit me ad vos ». Qui est, hebraice Yahvéh (ex quo Jéhovah cum vocalibus 
nominis Adonai) Est Tetragrammaton, id est quadrilitterum, nomen 
maxime proprium Dei. 

30 Confirmatur haec sententia ex solutione principalis difficultatis 
propositae ab aliis thomistis qui aliam sententiam tenent. Haec difficultas 
sic enuntiatur : 

Essentia divina constituitur per supremum gradum essendi. 

Atqui hic supremus gradus est intelligere, secundum gradationem 
ascendentem : esse, vivere, intelligere. Ergo constitutivum naturae divinae 
est ipsum intelligere. 


- De Veritate jundamentali -philosophiae christianae. Fribourg, Suisse, 1911. 

Responsio habétur apud sanctum Thomam 1G, q. 4, a. 2, ad 3, distin- 
guendo inter esse Mparticipatum, quod potest esse sine vita et intelligentia, 
et esse pe? se subsistens, quod est ipsa plenitudo essendi, omnes alias per- 
fectiones actu-implicite includens. Dicit enim ibidem sanctus Thomas : 
« Licet ens non includat in se vivens et sapiens, quia non oportet quod illud 
quod participat esse, participet ipsum secundum omnem modum essendi ; 
tamen ipsum esse Dei includit in se vitam et sapientiam ; quia nulla d" 
perfectionibus essendi potest deesse ei quod est ipsum esse subsistens ». 

Item Ia Iae, q. 2, a. 5, ad 2 : « Esse simpliciter acceptum, secundum 
quod includit in se omnem perfectionem essendi, praeeminet vitae et 
omnibus perfectionibus subsequentibus ». — Item I Sent, dist. VIII, 
q. i, a. i, 8 ; de Potentia, q. 7, a. 2, ad^9m. — Cf. Gotti, O. P., de Deo, 
…. IL, dub. Ill, $ IL, et Contenson, O. P. de Deo, diss. II, c. II, spec. II. 


De divinis attributis in communi.. 


'Haec quaestio quae initio tractatus de Deo communiter exponitur 
a theologis a saeculo XVI et XVII, tractatur a sancto Thoma praesertim 
q. 13 de nominibus divinis, et merito, quia prius tractat de ente divino 
quam de ejus cognoscibilitate a nobis. 

Attamen discrimina exorta circa haec inter nominalismum, formalis- 
num Scoti et realismum moderatum sancti Thomae nos obligant ad hanc 
introductionem, quae pertinet ad reflexionem supra tractatum istum, et 
quae erat modo ideali in mente sancti Thomae dum hunc tractatum 

isposuit seu ordinavit. 

In hac quaestione de attributis divinis, omnes distinguunt perfectiones 
simpliciter simplices, quae nullam imperfectionem involvunt, (ut intelligerei 
a perfectionibus secundum quid seu mixtis, quae imperfectionem important 
etiam in suo significato formali (ut ratiocinari). Sed quidam non satis, 
distinguunt attributa divina seu perfectiones simpliciter simplices ab 
actione libera Dei et a personis divinis, quae, quamvis nullam imperfectio- 
nem involvant, non sunt tamen proprie perfectiones simpliciter simplices. 


Quomodo definitur attributum divinum. 


Ad hanc confusionem vitandam recte definiendum est attributum 
divinum, ut communiter faciunt thomistae : Altributtim divinum est. 
perfectio absoluta simpliciter simplex, necessario et formalité? in Deo existens, 
et ad essentiam constitutam modo nostro concipiendi consequens. 

Cf. Damascenum de Fide orthodoxa, 1. I, c. 12; Sanctus Thomas, 
la, q. 3, a. 3, ad : q. 13, a. 4, ad 2m, 3m 

Explicatur haec definitio. 

1? Agitur de attributo proprie dicto, nam quandoque attributum sumi- 
tur improprie pro omni eo quod de Deo praedicatur etiam non necessario 
(ut actus liber divinus) aut relative (ut relationes paternitatis, filiationis, 
spirationis passivae,- quibus constituuntur personae divinae). 

2? Dicitur perfectio absoluta, non ut excludantur perfectiones quae 
dicuntur secundum respectum ad creaturas, ut providentia, misericordia, 
justitia, omnipotentia, sed ut excludantur relationes divinae, quae, cum 
non sint communes tribus personis, non habent rationem attributi ; attri- 
butum enim est proprietas naturae et est commune tribus personis. 

3? Dicitur perfectio simpliciter simplex, ut excludatur perfectio secun- 
dum quid, seu mixta, quae essentialiter.imperfectionem involvit, ut ratio- 
nalitas. Quid sit autem perfectio simpliciter simplex proprie dicta. Est ea 
quae nullam imperfectionem in sua ratione formali involvit, et quam melius 
habere quam non habere. Haec ultima .verba merito a pluribus adduntur, 
quia actus liber divinus et relationes divinae, quamvis nullam imperfectio- 
nem involvant, non sunt tamen perfectiones simpliciter simplices saltem 
proprie dictae. Non enim melius est pro Deo habere actum liberum creandi 
quam non habere, nulla fuisset imperfectio in Deo si non creasset, quidquid 
dixerit de hoc Leibnitzius, nec Deus fit melior ex hoc quod liberrime vult 
'creare universum. — Item Pater, cui non convenit opposita relatio filiatio- 
nis, careret aliqua perfectione simpliciter simplici, si relatio filiationis esset 
perfectio simpliciter simplex, quasi superaddita perfectioni infinitae natu- 
rae divinae, quae communis est tribus personis. Unde nec relationes 
divinae, nec actus liber divinus sunt perfectiones simpliciter simplices 
saltem proprie dictae. E contrario ipsa libertas et omnipotentia, nam 
etiamsi Deus nihil creasset, es'set liber et omnipotens. 

4? Dicitur necessario in Deo existens, scilicet ad modum proprietatis 
naturae divinae, ut excludantur actus liberi Dei, ut creatio. 

5? Dicitur formaliter in Deo existens, ut iterum excludantur perfectio- 
nes mixtae quae solum virtualiter sunt in Deo, prout Deus potest eas 
producere in creaturis. Sic Deus est formaliter vivens, sed non formaliter 
animal, nec rationalis. 

6? Dicitur ut consequens ad essentiam, ad excludendam ipsammet 
naturam divinam prius conceptam. 

Sic exacte definitur attributum divinum. 


Quomodo dividuntur attributa divina. 


Non omnino conveniunt theologi in hac divisione ; quidam eam nimis 
quoad nos considerant, alii potius de attributis loquuntur per respectum 
ad Deum in se spectatum. 

Suarez et plures alii, potius quoad nos loquendo, dividunt attributa 
divina in attributa positiva, ut sunt bonitas, sapientia, justitia, et attributa 

—4:;:., „+I innnrnoreitas. infinitas, immutabilitas, invisibilitas, ineffabili- 

tas. Et notant quod pleraque attributa negativa, ut infinitas, immutabili- 
tas, sunt incommunicabilia, seu nequeunt participari. 

In hac divisione est difficultas, prout quaedam attributa quae negative 
exprimuntur, ut infinitas, in se tamen sunt positiva, pariter incorporeitas 
in se est spiritualitas| ; item immutabilitas in se est summa stabilitas, 
quae modo positivo exprimitur sub nomine aeternitatis. Unde haec 
divisio suareziana nimis quoad nos sumitur. 

Sanctus Thomas autem melius videtur dividere attributa per respectura 
ad Deum in se spectatum, dum Ia, q. 3, prologo, et magis explicite q. 14 
prologo, distinguit ea quae ad divinam substantiam pertinent et ea quae 
ad operationem eius spectant. In prima categoria sunt simplicitas, per- 
fectio, bonitas, infinitas, immensitas, immutabilitas, aeternitas, unitas, 
invisibilitas, ineffabilitas. In secunda categoria autem sunt scientia, volun- 
tas et amor, sub quibus sunt justitia, misericordia, providentia, tanquam 
virtutes voluntatis et intellectus ; denique, quoad operationem virtualiter 
transeuntem, est potentia creatrix, conservatrix, gubernatrix, de qua est 
sermo, q. 25. 

Haec divisio est primaria et fundamentalis, quia magis sumitur ex 
ipso Deo in se spectato, et minus quoad nos. 

Divisio proposita a Suarezio est potius subdivisio, quae ut talis 
indicatur a sancto Thoma, Ia, q. 13, a. 2. Ibidem sanctus Doctor notat 
aliam subdivisionem, prout quaedam nomina divina dicuntur absolute 
'u: perfectio, simplicitas), alia autem relative ad creaturas (ut providentia, 
misericordia, justitia, omnipotentia). 


Qir attributa divina distinguantur ab invicem 
et ab essentia divina. 


Sunt tres principales sententiae, quae procedunt ex diversis solutio- 
nibus duplicis problematis de universalibus, et de anaiogia nominum 
divinorum1. Videamus prius positiones extremas ad invicem radicaliter 
oppositas. 

r° Nominales inter attributa divina non admiserunt nisi distinctionem 
rationis ratiocinantis, quae est velut verbalis, sicut inter Tullium et 
' jiceronem, vel inter Ciceronem subjectum alicujus propositionis et Cice- 
:onem praedicatum alterius propositionis. 

Fundamentum hujusce sententiae est duplex : i? universale nequidem 
fundamentaliter existit in rebus, dantur solum individua et in eis non 
invenitur vera similitudo essentialis et immutabilis secundum speciem, 
genera et transcendentaiia; 2? proinde nequidem analogice aliquid potest 
esse commune Deo et creaturis, saltem secundum sensum proprium, sed 


1. E contrario pro angelis qui positive et intuitive cognoscunt spiritualia, corpo- 


reitas est negatio spiritualitatis. 
2. Hoc longius examinavimus in libro Dieu, p. 528-589. 

solum metaphorice aut symbolicel. Unde dicere : « Deus est justus » non 
esset quid magis proprium, quam dicere « Deus est iratus ». Diceretur 
« Deus est justus », non substantialiter, sed solum causaliter, prout est causa 
justitiae creatae, sicut est causa vitae animalis. Cf. infra, Is, q. 13, a. 2. 

Critica. Ex hac opinione sequitur quod nomina. divina sunt synonyma. 
et quod contra rationem naturalem, contra Scripturam et Traditionem 
dici posset igitur : Deus punit per misericordiam et parcit per justitiam, 
nam, ut aiunt nominales, haec duo attributa nonnisi verbaliter distinguun- 
tur ut Tullius et Cicero, et ubicumque scribitur Tullius, scribi potest 
Cicero. Sic haec opinio perducit ad verum agnosticismum, Deus fieret 
omnino incognoscibilis, tractatus de Deo esset omnino impossibilis ; et 
omnia definita ab Ecclesia de attributis divinis essent synonyma. 

Cf. sanctum Thomam, 13, q. 13, a. 2: « Si. nihil aliud significatur, cum 
dicitur Deus est bonus » nisi « Deus est causa bonorum», poterit similiter 
dici « Deus est corpus », quia est causa corporum. » Ibidem, a. 3: non 
omnia nomina dicta de Deo sunt metaphorica, quaedam dicuntur proprie, 
quamvis analogice (v. g. Deus est justus), et a. 4 nomina divina non sunt 
synonyma. — Opinio nominalium destruit analogiam entis, et perducit ad 
aequivocitaem entis. Contra hoc cf. Ia, q. 13, a. 5. 

2? Scotus autem tenet quod essentia divina distinguitur ab attributis 
et a personis, et attributa divina inter se per distinctionem formalem- 
actualem ex natura rei, quae antecedit considerationem mentis nostrae, 
ut jam dictum est. Sic solum, juxta Scotum, affirmari potest quod Deus 
punit per justitiam et non per misericordiam ; ad hoc requiritur quod 
haec duo attributa sint formaliter actualiter distincta in Deo, ante conside- 
rationem mentis nostrae, fere sicut in anima nostra formaliter-actualiter 
distinguuntur intellectus et voluntas1. 

Fundamentum hujusce theoriae est reaiismus immoderatus Scoti, 
secundum quem jam in creaturis formaliter-actualiter distinguuntur in 
qualibet re gradus metaphysici, scii, in Petro, humanitas, vitalitas, sub- 
stantialitas, entitas. Ex hoc sequitur quod ens est univocum in Deo et in 
creaturis, ut sustinet explicite Scotus. Nec mirum est quod ens sit uni- 
vocum, si formaliter-actualiter distinguitur ante considerationem mentis 
nostrae a substantialitate, a vitalitate, scilicet a modalitatibus entis. 

Critica, a. Haec distinctio formalis-actualis, a Scoto excogitata, si vere 
est plus quam virtualis, id est, ut jam notavimus : si vere existit in re 
ante considerationem mentis, jam est distinctio realis, quantumvis minima 
sit3, et tunc opponitur summae simplicitati Dei, nam, ut ait Cone. Florent. 


1. Quoad errores philosophicos nominalistarum. cf. Denzinger, a? 553-570 . 


Srrores (philosophici) Nicolai de Ultricuria : A « Quod de rebus per apparentia 
naturalia quasi nulla certitudo potest haberi -, (est quasi negatio valoris ontologici 
piimarum notionum rationis). — 3" « Propositiones : Deus esi, Deus non est, penitus 


"dem significant, licet alio modo » (est negatio valons transcendentis notionis entis 
- d Deum cognoscendum, et ens est aequivocum seu habet sensus totaliter diversos, 
si ejus affirmatio et ejus negatio idem significant). — 32» « Deus et creatura non sunt 
aliquid ». 

2. Cf. Scotum. I Sent., dist. 3, q. t et 3; dist. 8, q. 3, dist. 5, q. 1. 

3. Non datur medium ir.ter distinctionem reaiíem et distinctionem virtualem 

(Denz. 703), « in Deo omnia sunt unum, ubi non obviat relationis opposi- 
tio ». Aliis verbis, sic Scotus pervenit ad immoderatum realismum et ad 
quemdam anthropomorphismum, prout ponit in Deo distinctionem quae 
non est nisi in mente humana. Est extremum oppositum nominalismo et 
agnosticismo. Sic Scotus non satis recedit a realismo immoderato Gilbert! 
Porretani, damnato in Concilio Remensi (Denz. 391) ut contrario summae 
simplicitati Dei. 

b. Gradus metaphysici non distinguuntur actu in re ante consideratio- 
nem intellectus nostri, v. g. in Petro, rationabilitas, animalitas, vitalitas., 
substantialitas, quia reducuntur ad eumdem conceptum humanitatis, cujus 
animalitas est genus, et rationabilitas est differentia specifica, sic corre- 
spondent ad eamdem realitatem quae est in se una sed virtuaiiter multiplexl. 

c. Imo si ens formaliter-actualiter distingueretur a modalitatibus entis, 
hae modalitates essent extra ens, et igitur essent nihil. In hoc est periculum 
pantheism! : si ens esset univocum, esset unicum, quia univocum non 
diversificatur nisi per differentias sibi extrinsecas, et extra ens nihil est. 
Revera ens includitur in suis modalitatibus, easque continet actu implicite. 
Propterea non est univocum (ut genus, cujus differentiae sunt extrinsecae) 
sed analogum. Ens exprimit aliquid non simpliciter, sed proportionaliter 
idem in Ente a se, in ente substantiali creato, in accidente. Denique haec 
doctrina Scoti non videtur conformis IV C. Lateranensi (Denz. 432) 
ubi legitur : « Inter creatorem et creaturam non potest tanta similitudo 
notari, quin, inter eos major sit dissimilitudo notanda. » Haec est velut 
defmifio analogiae, prout ratio analogica non est simpliciter eadem in 
Deo et in creaturis, sed proportionaliter eadem, ut sapientia quae in Deo 
est causa rerum et in nobis a rebus mensurata cf. infra q. 13, a. 5. 

Unde dum nominales accedunt ad aequivocitatem entis, Scotus uni- 
vocidatem entis tenet. Sunt opiniones radicaliter ad invicem oppositae2, 

3? Sententia communis theologorum est velut medium et culmen inter 
ac supra nominalismum et immoderatum realismum. Haec sententia, quae 
oritur ex realismo moderato sancti Thomae, sic communiter formuiatur 
a thomistis et a plerisque theologis: attributa divina distinguuntur ab 
essentia Dei et ab invicem distinctione virtuali minori, et pariter personae 
divinae ab essentia. 

Sanctus Thomas utitur simpliciori terminologia, dicit essentia Dei 
distinguitur ab attributis et a personis divinis « non secundum rem, sed 
secundum rationem » Ia, q. 28, a. 2. Loquitur de distinctione rationis 
fundata in re, quae postea communiter vocatur virtualis et explicanda est. 

a. Distinctio virtualis est distinctio rationis fundata in re, scilicet non 
existit ante considerationem mentis nostrae, contra Scotum, nec destruit 
summam Dei simplicitatem ; sed contra nominales et agnosticos dicitui 


seu distinctionem rationis fundatam in re, quia non datur medium inter antecedere 
considerationem mentis et eam non antecedere. 

r. Cf. Goudin, Metaphysica, disp. I, q. 3 ; De distinctione quo gradus meta- 
physici distinguuntur. 

a. Attamen quando Scotus substituit suam distinctionem formalem loco distinc- 
tionis realis sancti Thomae, v. g. inter facultates animae, viam aperit nominalismo. 

« fundata in re », prout eminentia Deitatis aequivalet diversis perfectionibus 
absolutis quae in creaturis inveniuntur ; cf. infra Ia, q. 13, a. 4 et 5, et 
I Sent., dist. 2, q. 1, a. 3. — Dicit expresse sanctus Thomas, Ia, q. 13, a. 4: 
« Variis et multiplicibus conceptibus intellectus nostri respondet unum 
Womnino simplex, secundum hujusmodi conceptiones imperfecte intelle- 
ctum. » — Eminentia Deitatis est simplicissima, sed est virtualiter multi- 
plex, et continet omnes perfectiones simpliciter simplices formaliter emi- 
nenter. Quod breviter.explicandum est nunc et longius infra, q. 13. 

Dicitur : Formaliter, id est : substantialiter et proprie, non solum 
metaphorice, sed analogice proprie (Ia, q. 13, a. 1, 2, 3, 4, 5). 

Dicitur : Eminenter, modo abscondito, sed attributa divina ita identi- 
ficantwr in ratione formali eminentissima Deitatis, ut in ea non destruantur. 
In ea sunt formaliter, et tamen non formaliter distincta. Imo in Deitate 
sola sunt in statu purissimo, absque ulla imperfectione. 

Brevius, perfectiones absolutae sunt in Deo plus quam septem colores 
sunt in luce alba, nam hi septem colores sunt in albedine virtualiter tantum, 
sum perfectiones divinae sunt in Deo formaliter, non tamen formaliter 
distinctae. Dum enim albedo non est caerulea, Deitas est una et vera.. 
Cf. Cajetanum in Iam, q. 13, a. 5, n? VII. 

b. Distinctio inter attributa divina dicitur virtualis minor; nam 
distinctio virtualis major ea est quae se habet per modum excludentis 
et exclusi, ut in Petro genus animalitatis distinguitur a differentia sibi 
extrinseca, scii, a rationabilitate, ad quam concipitur cum. fundamento 
in re ut in potentia, ut quid perfectibile per aliquid extraneum. In Dec 
autem, nihil est quod concipiatur cum fundamento in re ut in potentia., 
ut perfectibile per aliquid extraneum. Quidquid in Deo concipitur, concipi 
debet ut actus purissimus. Unde attributa divina a se invicem et ab 
essentia distinguuntur distinctione virtuali minori, id est, non per modum 
excludentis et exclusi, sed per modum impliciti et expliciti. Aliis verbis 
natura Dei a nobis concepta (Ipsum Esse subsistens) continet attributa, 
plus quam virtualiter, plus quam genus continet differentias sibi extrinse- 
cas, ea continet actu implicite; sed necessarius est discursus ut ex ea 
explicite deducantur. Deitas autem ut in se est, ea continet actu-explicite ; 
sic beati non amplius indigent discursu ad videnda Dei attributa in Delta:e 
clare visa. 

Unde omnia attributa sese mutuo includunt, seu sesé continent actu- 
implicite. 

, Imo haec distinctio virtualis minor non proprie existit nisi inter 
attributa quae diversimode specificantur et ad diversas lineas pertinent, 
v. g. inter intelligere et velle, inter justitiam et misericordiam, non vere 
inter attributa quae in creaturis distinguuntur tantum ut potentia et 
actus? v. g. inter essentiam et esse, inter intelligentiam et intelligere. Haec 
non distinguuntur virtualiter in Deo nisi extrinsece, id est cum fundamento 
non in re divina, sed in creaturis ; aiioquin oporteret dicere aliquid poten- 
tiate concipitur in Deo cum fundamento in re divina. Sanctus Thomas, 
ut notavimus, utitur simpliciori terminologia et dicit quod essentia 

divina ab attributis et a personis distinguitur « non secundum rem, sed 
secundum rationem », Ia, q. 28, a. 2. 

Fundamentum hujusce sententiae traditionalis est duplex : realismus 
moderatus, et doctrina de analogia. 

i? Secundum realismum moderatum, universale existit fundamenta- 
liter in re ; sic in Petro virtualiter distinguuntur rationabilitas, animalitas, 
entitas. Pariter in Deo virtualiter distinguuntur attributa. 

20 Ens est analogum, nam ens non est genus, sic differentiae entis 
essent extra ens, et extra ens nihil est. Neque ens est aequivocum, sic 
tolleretur omnis realis similitudo inter entia, et Deus esset omnino incogno- 
scibilis, de eo, ut volebat Nicolaus de Ultricuria, dici posset: «Deus est » 
et « Deus non est » (Denz. 555) ; imo si ens esset aequivocum principium 
contradictionis esset falsum. Cf. infra, L&, q. 13, a. 5. 

Ergo attributa divina conveniunt Deo analogice, in eo sunt formaliter 
eminenter, sed ab invicem et ab essentia distinguuntur solum virtualiter. 
Brevius : in Deo sunt formaliter, sed non sunt formaliter distincta. 


Qu. III. — De Simplicitate Dei 


Prologus: Considerandum-est de Deo quid sit et quomodo sit, seu 
potius quomodo non sii, nam in via non possumus eum quidditative 
cognoscere, hoc esset Deitatem viderel. Unde quaeritur quomodo Deus 
non sit, removendo ab eo ea quae ei non conveniunt, ut compositionem 
et motum. 

Sic agendum est de simplicitate Dei, de ejus perfectione, infinitate, 
immutabilitate et unitate. Postea autem videbimus quomodo Deus a 
nobis cognoscatur et nominetur. 

In hac quaestione de simplicitate Dei, excluditur primo compositio 
quae dicitur physica, seu partium realiter distinctarum, in quatuor priori- 
bus articulis : 1? Deus non est corpus, 2? non est compositus ex materia 
et forma, 30 nec ex natura et supposito, 40 nec ex essentia et esse. Deinde 
excluditur compositio quae dicitur metaphysica ex genere et differentia 
U. 5?) 

Denique ostenditur quod in Deo non est accidens (a. 6?), quod Deus 
est omnino simplex (a. 70) et quod non venit in compositionem aliorum, 
nec ut forma nec ut materia, cum sit causa extrinseca, id est efficiens 
et finalis omnium. Hi tres ultimi articuli continent confutationem pan- 
theismi ; et procedunt, ex conclusione articuli 4| : solus Deus est Zpsum 
Esse subsistens. Hic articulus 4U$ est culmen hujusce quaestionis, ut jam 
'"Hictum est, id est terminus viae inventionis ascendentis et initium viae 
judicii, prout sapientia judicat de omnibus per altissimam rationem. 


Art. I. — Utrum Deus sit corpus 


St. qu. ; Corpus definitur substantia extensa, secundum tres dimen- 
siones. Sacra. Scriptura autem metaphorice loquitur de brachio, de dextera 
Dei, etc. ut notatur initio articuli, et attente distinguendum est in libris 
sacris quid dicitur metaphorice et quid proprie. Modus loquendi metapho- 


t. Viatores per respectum ad Deitatem (de qua non habent conceptum proprium 
sed nomen) sunt sicut homines qui vidissent septem colores et nunquam albedinem ; 
de albedme haberent solum nomen, et sub hoc nomine intelligerent : fontem colo- 

lia pro viatoribus Deitas est radix perfectionum divinarum, naturaliter parti- 
ilium et cognoscibilium. Ipsa Deitas non est participabitis nisi per gratiam" 
,ae est participatio ejus physica, formalis et analoga. 

ricus áb alio in hac re non satis distinguitur a Tertulliano. —Inter philo- 
sophos autem Spinoza, ut pantheista, tenet extensionem esse attributum 
Dei, et admittit extensionem infinitam. 

Responsio, quae est de fide, est : Deus est spiritus et igitur non est 
corpus. Cf. Joan., iv, 24, Jesus ad Samaritanam dicit : « Spiritus est Deus, 
et eos qui adorant eum, in spiritu et veritate oportet adorare. » — Item 
Rom., i, 20 : « Invisibilia Dei, a creatura mundi, per ea quae facta sunt, 
intellecta, conspiciuntur. » — Act. Apost., xvii, 29 : « Non debemus aesti- 
mare auro, aut argento, aut lapidi, sculpturae artis et cogitationis hominis. 
Divinum esse simile. » 

In Concilio Vaticano (Denz. 1782): « Sancta catholica Ecclesia credit 
unum esse Deum verum et vivum... simplex omnino et incommutabilis 
substantia spiritualis. » 

Ratione probatur tripliciter Deum non esse corpus : in ia ratione 
agitur de corpore physice; in 2a de corpore mathematice considerato; tn 
3a de corpore metaphysice considerato. 

1° Nullum corpus movet non motum. Atqui Deus est primum movens 
immobile (ia via). Ergo non est corpus. 

Quoad maiorem est difficultas attractionis, prout hoc corpus quod 
vocatur magnes alia corpora ad se trahit quamvis non moveatur. Ad hoc 
respondetur quod magnes, quamvis hanc proprietatem attractionis habeat, 
non est sua actio, suum agere ; ad hoc deberet esse suum esse, quia operari 
sequitur esse et modus operandi modum essendi. Ergo magnes movetur 
invisibiliter a primo motore, saltem motu qualitativo. — Insuper, ut notat 
Cajetanus, magnes potest moveri etiam localiter, et omne corpus movens 
movetur saltem in potentia, aptum natum est moveri, et hoc sufficit ut 
distinguatur a primo movente omnino immobili (immobilitate non inertiae, 
sed perfectionis), quod est terminus primae viae. Unde major sic potest 
intelligi omne corpus est mobile. Atqui Deus est primum movens immobile. 
Ergo non est corpus. 

2a ratio considerat corpus potius modo mathematico, ratione conti- 
nuitatis: omne corpus est in. potentia, saltem quia continuum est divisibile 
m mfinitum. Atqui Deus est actus purus, nullo modo in potentia. Ergo 
non est corpus. 

Major explicatur in VI Physicorum, c. | sqq., ubi ex professo agitur 
de continuo. linor sic probatur : Actus est simpliciter prior potentia, 

a quod est in potentia non reducitur in actum nisi per ens actu. Deus 
le :em est primum ens, ut habetur ex quarta via. Ergo Deus est actus 
pnus. Hoc jam clare ostenderat Aristoteles in Metaphysica, 1. XII, c. vu. 
Omnis potentia nraesuppomi actum, quia omnis potentia dicit ordinem 
ad actum et non est actuabilis nisi per actum ; ergo supremum ens nullo 
modo est in potentia. 

3a ratio considerat corpus mode metaphysica. Nullum corpus potest 
esse nobilissimum omnium entium. Atqui Deus est id quod est nobilissi- 
mum in entibus, ix quarta via. Ergo Deus non est corpus. 

Major probatur ostendendo corporeitatem. esse quid inferius. Etenim 

corpus est vivum aut non vivum ; corpus vivum est nobilius corpore 
non vivo, sic formica simpliciter nobilior est caelesti corpore. Insuper id 
quo corpus vivum vivit est nobilius quam corpus ut sic. Brevius vita 
est quid nobilius corporeitate, alioquin omne corpus viveret. Vita etiam 
vegetativa et sensitiva provenit in corpore vivo ex ejus forma specifica, 
haec autem forma non est corpus, sed pars compositi quae altior est 
corporeitate. Cf. I3. q. 75, a. 1 : anima non est corpus, sed corpus vivificat. 

Ex hoc 3? argumento sicut ex duobus aliis probatur quidem quod 
Deus non est corpus, sed nondum probatur quod Deus non est forma. 
corporis, ut esset anima mundi. Hoc autem ostenditur in articulis sequen- 
tibus, et praecipue art. 8°. 

In responsione ad objecta, sanctus Thomas explicat metaphoras 
Sacrae Scripturae, dum loquitur de altitudine, aut profunditate Dei et 
scientiae ejus. 


Art. II. — Utrum in Deo sit compositio formae et materiae 


St. qu. Secundum sanctum Thomam omne compositum ex materia et 
forma est corpus, ut affirmat in arg. « sed contra ». — Sed juxta Avicebron 
datur compositum ex materia et forma quod non est corpus quia secun- 
dum hunc philosophum, etiam substantiae spirituales sunt compositae ex 
materia spirituali et forma. Forsitan hoc dixit ad explicandam eorum 
individuationem, sic possent esse plures angeli ejusdem speciei. Juxta 
sanctum Thomam e contrario in substantiis spiritualibus creatis non 
est nisi compositio ex essentia et esse, et ex substantia et accidente, et 
quaelibet earum est forma subsistens sine materia, ideoque non possunt 
esse duc angeli ejusdem speciei. 

Conclusio articuli est : Impossibile est in Deo esse materiam. Hoc 
probatur tripliciter, considerando i? materiam secundum se, 20 per 
respectum ad formam participatam, 30 per respectum ad actionem primi 
agentis. 

1? Materia est id quod est in potentia. Sed Deus est actus purus, 
ut dictum est art. praeced. quia est primum ens, maxime ens (4e via). 
Ergo in Deo non est materia. Hoc argumentum exprimitur secundum 
terroinologiam Aristotelis. 

20 Secundum argumentum exprimitur potius secundum terminolo- 
giam Platonis de participatione. 

Omne compositum ex materia et forma est bonum, per participatio- 
nem, seu per formam participatam in materia. Atqui Deus, ut est maxi- 
mum bonum, est bonum per essentiam (4 via). Ergo Deus non est com- 
positus ex materia et forma. 

| 30 Tertium argumentum sumitur ex hoc quod Deus est primo et 
per se agens. Cum agens agat per suam formam, ita est agens sicut se 
habet ad suam formam. Atqui Deus, cum sit primum agens (2a via) 

est primo et per se agens. Ergo Deus est primo et, per se forma, non vero 
compositus ex materia et ex forma. 

Maior constat ex hoc quod agens agit per suam formam, id est forma 
est ratio agendi, agere enim est determinare, actuare, et aliquod ens non 
potest determinare nisi per suam propriam determinationem ; sic ignis 
calefacit, aqua refrigescit. Unde dicitur : agens agit in quantum est in 
actu et est in actu per suam formam, primo per formam substantialem 
ex qua fluunt qualitates naturales. 

Minor Deus, cum sit primum agens, est primo et per se agens, id est 
non ratione superioris moventis, sed a seipso per se et immediate operatur, 
sicut triangulus seipso et immediate (seu per se et primo) habet tres angulos 
aequales duobus rectis. Sed triangulus de necessitate hanc proprietatem 
habet, dum Deus libere operatur ad extra, ut infra dicetur Ia, q. 19. a. 3. 

Circa hoc tertium argumentum est difficultas : videtur quod non 
potest concludi nisi : ergo Deus habet per se primo formam, quae est 
ratio agendi, non vero: Deus est per se primo forma. Est notabilis differentia 
inter verbum esse et verbum habere. Ita ignis est per se primo calefactivus, 
quia habet per' se primo calorem; sed non est calor. 

Respondetur cum Cajetano, recte concluditur : Deus est primo et 
per se forma, quia est primo et per se agens, et non per aliud. Si enim Deus 
esset agens ratione partis, quam haberet, scilicet ratione suae formae, nos 
esset primo et per se agens ; nam haec ratio agendi attribui posset omnibus 
participantibus talem formam. Ita ignis non est propriissime loquendo 
per se primo calefactivus, quia non est calor, sed participat calori. Si ignis 
esset calor irreceptus, tunc, sicut calor irreceptus seu subsistens, esset 
unicus. Unde stat argumentum sancti Thomae ; ex hoc quod Deus est 
primo et per se agens, sequitur quod est primo et per se forma, sine materia. 

Hoc constat etiam, ut dictum est, ex hoc quod est actus purus, et 
bonum per essentiam. Sic est spiritus purus. 

In responsionibus ad objecta sanctus Thomas explicat modum 
metaphoricum loquendi Sacrae Scripturae, dum est sermo de anima Dei, 
de ira Dei. Ad 3um dicitur : « Forma quae non est receptibilis in materia, 
sed est per se subsistens, ex hoc ipso individuatur, quod non potest recipi 
in alio. » 

Unde Deus est forma irrecepta et irreceptibilis ; videbimus in art. 4, 
quod Deus est etiam ipsum esse irreceptum et irreceptibile, et in art. 6 
quod est esse irreceptivum, quia non potest recipere accidentia. Sic magis 
ac magis perficitur notio participationis et entis imparticipati, quae 
jam in confuso apud Platonem invenitur. 


Art. III. — Utrum sit idem Deus quod sua essentia vel natura 


St. qu. Quaeritur an in Deo sit compositio suppositi et naturae ; 
suppositum in ordine creato est totum subsistens, cujus natura est pars 

essentialis, sic suppositum realiter distinguitur a natura, ut totum a parte 
principali. Sic homo non est sua humanitas (ut dicitur in secunda difficul- 
tate), sed habet humanitatem. Quaeritur ergo : utrum Deus sit sua Deitas, 
an habeat Deitatem. Sic magis ac magis apparet differentia inter verbum 
esse et verbum habere. Per nomen concretum Deus, sanctus Thomas 
intelligit id quod est, scilicet suppositum seu individuum Deitatis, Sive sit 
praeintellectum tribus personis, sive sit una ex tribus personis. Hoc 
remanet nunc indeterminatum. 

Responsio est: Deus est idem quod sua essentia, vel natura ; aliis verbis: 
Deus est sua Deitas, et non solum habet Deitatem. 

i? Hoc manifestatur auctoritate Sacrae Scripturae, et est revelatum, 
prout Jesus dixit : « Ego sum via, veritas et vita » Joan., xiv, 6. Non dixit : 
« Ego habeo veritatem et vitam » nec solum : « Ego sum verus aut verax 
et vivens » sed « Ego sum veritas et vita»; et verbum est exprimit 
identitatem realem subjecti et praedicati, sub eorum diversitate logica. 
Sicut autem se habet vita ad viventem, ita Deitas ad Deum. Unde 
Deus est sua Deitas, dum e contrario homo non est sua humanitas, 
quia totum non est pars, sed habet partem, ut melius dicetur in corpore 
articuli. 

Item Z Joan., iv, 8 : « Deus caritas est », et non solum habet caritatem. 
E contrario justi, sive angeli, sive homines, habent caritatem et non sunt 
ipsa caritas. 

Notandum quod in Concilio Remensi (Denz. 389) definitum est 
contra Gilbertum-Porretanum, qui nolebat abstracta posse praedicari 
de Deo concreto : « Credimus et confitemur simplicem naturam divinitatis 
esse Deum, nec aliquo sensu catholico posse negari, quin divinitas sil 
Deus et Deus divinitas. » 

20 Responsio probatur ratione : 

In rebus corporeis, natura distinguitur a supposito^ sicut pars essen- 
tialis a toto, nam praeter hanc partem essentialem sunt principia indivi- 
duantia vg. haec ossa, hae carnes. 

Deus autem non est corporeus, nec compositus ex materia et forma, 
sed pura forma subsistens (art. praeced.). 

Et sic in Deo non distinguitur natura a supposito ; aliis verbis : 
suppositum est ipsa forma Deitatis subsistens. 

Hoc argumentum supponit hoc principium : si affirmatio est causa 
affirmationis, negatio est causa negationis. Atqui affirmatio naturae 
ut 'partis suppositi fundat praedictam distinctionem. Ergo si negatur 
naturam esse partem suppositi, negatur praedicta distinctio. Hoc argu- 
mentum valet si recte intelligitur, cf. IID. q. 2, a. 2 ; q. 4, a. 2. 

Est tamen in'eo difficultas, quia ex eo videtur sequi quod Michaël 
archangelus, cum sit pura forma subsistens, sine materia, sit sua Michaé- 
litas. Atqui hoc est falsum, nam Michaélitas est solum pars essentialis 
Michaélis, qui praeter eam habet existentiam et accidentia. 

Respondetur : sanctus Thomas in hoc articulo certo excludit in Deo 
principia individuantia distincta a natura communi, ex hoc ipso quod 

Deus est pura forma sine materia. Et pariter in angelo non sunt principia 
individuantia distincta a natura. 

Sed in nostro articufo sanctus Thomas nondum explicite considerat 
quod in Deo non est compositio essentiae et esse, nec substantiae et 
accidentis. Hoc dicet art. 4 et 6 ; et tunc multo clarius apparebit quod 
Deus est sua Deitas, quia Deitas in eo non est solum pars essentialis, 
dum e contra in Michaele Michaélitas est solum pars essentialis praeter 
quam est esse contingens et accidentia intellectus et voluntatis. 

Unde Cajetanus dicit, in IIIa. q. 4, a. 2, loquens de nostro articulo : 
« Etsi processus iste solus reprehendi possit, junctus tamen articulis 
sequentibus irreprehensibilis fuit, quia ex sequentibus articulis in eadem 
quaestione excludit omnem compositionem. » 

Unde, ut melius appareat vis argumenti, sic formulari potest 
Ubi natura non est pars suppositi non distinguitur ab eo. 

Atqui in Deo natura non est pars suppositi. 
Ergo in Deo natura non distinguitur a supposito. 

Major pluribus locis explicite enuntiatur a sancto Thomal. 

Probatur minor : quia in Deo, ut est pura forma, non sunt praeter 
naturam principia individuantia, imo in eo non distinguuntur esse nec 
accidentia a natura. Sic Deus et Deitas sunt omnino idem, dum e contrario 
Petrus non est sua humanitas, nec etiam proprie Michaël est sua Michaé- 
litas. 

Ad im respondetur huic difficultati : sed si Deus est Deitas, quare 
utamur duobus nominibus, unum concretum Deus, et aliud abstractum 
Deitas ? despondetur : « De rebus simplicibus loqui non possumus, nisi 
per modum compositorum, a quibus cognitionem accipimus. » Compositum 
autem est concretum subsistens, et ejus natura (vg. humanitas) dicitur 
modo abstracto, ut pars ejus essentialis. 


Art. IV. — Utram in Deo sit idem essentia et esse 


St. <li- Hic articulus, ut jam notavimus, est culmen viae inventionis 
ascendentis, ad quod terminantur quinque viae, et simul est initium viae 
judicii, quo sapientia de omnibus judicat per altissimam rationem et 
causam. Secundum sanctum Thomam, ut statim videbimus, hic articulus 


jam assignat, contra pantheismum, id quo Deus realiter et essentialiter 
distinguitur ab omni ente finito.i. 


i. Sic sanctus Thomas dicit in Quodl. n, a. 4, Utrum in Angelo sii idem suppo- 
situm et natura : $ 40 « Cuicumque potest aliquid accidere quod non sit de ratione 
suae naturae, in eo differt suppositum et natura. ...7n solo autem Deo non invenitur 
aliquod accidens praeter ejus essentiam, quia suum esse est sua essentia. Et ideo in 
Deo est omnino idem suppositum et natura. In angelo autem non est omnino idem: 
quia aliquid accidit ei praeter id quod est de ratione suae speciei ; quia et ipsum 
esse Angeli est praeter ejus essentiam seu naturam, et alia quaedam ei accidunt 
(intellectiones et volitiones contingentes), quae omnino pertinent ad suppositum, non 
autem ad naturam. » 

Sed bene inteUigendum est quid significat esse ad distinguendum 
esse divinum ab esse diversarum rerum ; de hoc loquitur prima difficultas 
initio articuli posita. Secunda autem ista est : de Deo scire possumus 
an sit, non vero quid sit (saltem quidditative scire), ergo ejus essentia 
non est ejus esse. — Cf. circa hunc articulum, P. Norbertum dei Prado, O. P. 
De Veritate fundamentali philosophiae Christianae, p. 89, etiam p. 20 et 60. 

Responsio est : Deus et Detts solus est suum esse, seu in solo Deo 
esse et essentia sunt idem. 

i? Hoc saltem innuitur in revelatione, 1. Exodi, ni, 14 : « Deus ad 
Moysen dixit : « Ego sum qui sum ... Dices filiis Israél: Qui est misit 
me ad vos. » Hoc e$t proprium nomen Dei ; creaturae autem habent esse 
et non possunt sic nominari. Ergo ex hoc innuitur quod Deus non solum 
habet esse sed est esse, est suum esse. 

Item verum et ens convertuntur, Christus autem dixit : « Ego sum 
Veritas » et non solum :habeo veritatem; ergo hoc supponit quod ipse sit 
ens per essentiam, ens autem dicitur ab esse ; quia ens est id quod est vel 
potest esse, id cujus actus est esse. 

Item sanctus Hilarius citatus in arg. « sed contra » dicit : « Esse non 
est accidens in Deo sed subsistens veritas » De Trinitate, vu, 1. Hoc non 
significat quod esse substantiae creatae sit proprie accidens, sed in ea 
est praedicatum contingens, non vero in Deo. 

Responsio tripliciter probatur ratione in corpore articuli, i? ex hoc 
quod Deus est prima causa efficiens (ia et 2a via), 20 ex hoc quod est 
actus purus {3 et 4a via), 30 ex hoc est primum ens (4a et 5a via). Sic veri- 
ficatur quod hic articulus sit terminus quinque viarum ad Deum ascen- 
dentium. 

ium. In prima causa incausata essentia et esse sunt idem. Atqui 
Deus est prima causa efficiens incausata (2a via). Ergo in Deo essentia 
et esse sunt idem. 

Quoad minorem, nulla difficultas, est terminus secundae viae. 

Major probatur : Quidquid est in aliquo, quod est praeter essentiam 
ejus, oportet esse causatum vel a principiis essentiae, vel ab aliquo exteriori. 
Atqui in prima causa incausata, esse non est causatum, nec ab alia causa, 
nec a principiis essentialibus rei, quia « nulla res est causa sui », cum 
operari sequatur esse. Ergo in prima causa incausata esse non est praeter 
essentiam ejus, sed est idem cum ea. 

Non potest dici; Deus est causa sui, quia causare est operari; et 
operari sequitur esse. Sed potest dici quod essentia Dei est ratio suae 
existentiae, in quantum existit a seipsa, a seipsa reddit rationem suae 
existentiae. Sic haec propositio Deus est est, ut dictum est, q. 2, a. 1, per 
se nota quoad se, non vero quoad nos. 

Coroll. — P. N. del Prado, op. cit., p. 20, recte infert contra Sua- 
resium: Jn omnibus reliquis causis efficientibus aliud est esse et aliud essentia. 
Dicit enim : « De ratione igitur causae efficientis primae est, quod in ea 
essentia et existentia sunt unum et idem, quoniam causa efficiens prima 
necessario debet habere esse non causatum, ac de ratione esse non causati 

est quod identificetur re cum ipsa natura, quae existit absque eo quod 
habeat causam. Ergo... inferre oportet : in omnibus reliquis causis efficien- 
tibus aliud esse existentiam et aliud essentiam ; aliter non fuissent causae 
efficientes secundae et antequam perveniretur usque ad ipsum Deum per 
viam causarum efficientium, esset adinveniendum id quod est proprium 
causae non causatae, nempe identitas essentiae et existentiae. » 

Sic ex hoc primo argumento habentur duo : i? Terminantur ia, 20 
et 3a via, scii, primus motor immotus, prima causa incausata, primum 
necessarium est suum esse, seu ipsum esse subsistens. 20 Assignatur ultima 
ratio distinctionis inter ens causatum seu creatum et ens increatum, nec 
non inter ens contingens et ens necessarium. Ens contingens potest esse 
et non esse, quia non est suum esse, sed, si existit, habet esse. Immensa 
est differentia inter verbum esse et verbum habere. Unde dicitur quod, 
videndo ipsum esse subsistens, « tremunt potestates » timore reverentiali, 
quia angeli non sunt suum esse, sed solum habent esse, et de potentia 
absoluta annihilari possent. 


2um argumentum sumitur ex hoc quod Deus est actus purus, sic : 
Esse comparatur ad essentiam, quae est aliud ab ipso, sicut actus ad 
potentiam. Atqui Deus est actus purus, nihil est potentiate in eo. Ergo 
in Deo essentia non est potentia ad esse, sed est ipsum esse. 

Major est ipsa definitio esse seu existentiae ; est actualitas omnis 
formae vel naturae, vg. humanitas non significatur in actu, nisi prout 
significamus eam esse. 

Minor probata est in art. i? hujusce quaestionis : quia simpliciter 
actus est prior potentia, prout potentia dicitur ad actum et non reducitur 
ad actum nisi per aliquod ens in actu. Sed Deus est primum ens (48 via), 
ergo nihil est potentiate in eo, sed ille est actus purus. Hoc constat etiam 
ex eo quod Deus est primus motor, prima causa, primum necessarium. 
Debet esse suum agere, et proinde suum esse, quia operari sequitur esse 
et modus operandi modum essendi. Est terminus harum trium viarum. 

Coroll. — Ergo in omni re a Deo causata, essentia est potentia per 
respectum ad esse, et proinde realiter ab eo distinguitur, sicut materia 

forma. Ante considerationem mentis nostrae, materia non est forma, 
sed est potentia sub actualitate formae, pariter essentia rei causatae 
non est esse, ante considerationem mentis, seu non identificatur cum esse, 
sed ab eo distinguitur ante considerationem mentis nostrae. Ideoque haec 
distinctio, quantumvis minima videatur, realis est. Angelus intuitive vi- 
dens suam propriam essentiam, videt suum esse distinctum a sua essentia. 

Ex hoc jam apparet quod essentia quae est ipsum esse non potest 
esse nisi una, nam multiplicatio supponit participationem. Sic esse partici- 
patum est multiplex : esse lapidis, esse plantae, esse animalis, esse hominis. 

3um argumentum sumitur ex hoc quod Deus est primum ens (4a via) : 
Quod est ens per essentiam est suum esse. Atqui Deus est ens per essentiam, 
cum sit primum ens. Ergo Deus est suum esse. 

Quoad minorem nulla difficultas, est terminus qae viae. — Major sic 
declaratur : « illud quod habet esse et non est esse, est ens per participatio- 
nem », sicut id quod est ignitum sed non est ignis, ut carbo incandescens, 
est ignitum p'er participationem. Ut ergo « aliquid sit ens per essentiam 
oportet quod sit suum esse » 

Ex hoc argumento confirmatur ex alto principium causalitatis effi- 
cientis : hoc principium ad ipsam probationem existentiae Dei sic commu- 
niter formulatur : «Omne ens contingens est ab alio efficienter causatum. » 
Et scholastici communiter tenent quod «ens contingens incausatum ! 
repugnat, id est : est quid non solum inintelligibile (quod admittitur a 
Kantio), sed insuper quid absurdum et absolute impossibile, v. g. quod 
Lucifer surgat ex nihilo sine ulla causa efficienti. 

Attamen « contingens incausatum » minus evidenter repugnat quam 
« contingens non contingens », incausatum negat non immediate definitio- 
nem contingentis sed ejus proprietatem. « Contingens incausatum » existeret 
neque a se neque ab alio, et in hac propositione : « contingens incausatum 
existit » affirmaretur convenientia positiva duorum terminorum qui nullo 
modo conveniunt. Unde quod est, sed non a se, est ab alio. 

Nunc autem dicitur : contingens habet esse et non est esse, ideo est 
Weris per participationem, ac proinde dependet ab Ente per essentiam. 

Sed notio entis per participationem non est plene intelligibilis sine 
notione correlativa Entis per essentiam, et igitur melius est eam adhibere 
post probationes existentiae Dei quam antea. Plato quidem utebatur quasi 
ab initio hac notione, sed ille, propter suum immoderatum realismum, 
putabat se habere quamdam intuitionem Summi Boni, seu Dei. 

Sanctus Thomas, secundum realismum moderatum, utitur hac notione 
entis per participationem potius post probationes existentiae Dei. Et tunc 
quasi ex alto confirmatur principium causalitatis, prout ens per participa- 


tionem dependet ab ente per essentiam ; seu ens compositum ex potentia 
et actu ab Actu puro. 


* *. 


Corollaria. P. N. del Prado, op. cit., p. 29, concludit ex hoc argumente 
i? quod divisio entis realis in ens per essentiam et ens per participationem 
reducitur ad distinctionem inter Ipsum esse subsistens et id quod est 
compositum ex essentia et esse. 

' Hoc est fundamentum | confutationis pantheismi. Si enim Deus est 
ipsum esse subsistens est ens cui nulla potest fieri additio (cf. ad rm), quia 
esse est ultima actualis, unde non potest esse accidens in Deo (art. 6), quia 
ipsum esse subsistens non est quid ulterius determinabile, sed est maxime 
determinatum, quamvis non limitatum, nam limitatio sumitur a materia 
quae recipit formam, vel ab essentia quae recipit esse. Ex hoc confutatur 
evolutionismus absolutus secundum quem Deus fit in mundo, et spinozis- 

mus secundum quem Deus acciperet modos finitos, quae essent velut 
accidentia ejus. Item ex hoc virtualiter confutatur emanatismus neoplato- 
nicorum, secundum quem anima non est facta, creata ex nihilo, sed est 
«de substantia Dei» velut a Deo generata. Sanctus Thomas contra hoc 
dicet Ia, q. 90, a. 1, ad 2m: «Anima non est suum esse, sed est ens per 
participationem; et ideo non est actus purus, sicut Deus » nec est proinde 
ejusdem naturae ac Deus, et ideo non generatur ab eo, non est de 
substantia ejus, quia generatio est origo viventis a principio vivente 
secundum similitudinem naturae (la, q. 27, a. 2); sic homo generat 
hominem, et secundum revelationem, Deus Pater generat Filium in simi- 
litudine naturae, imo ei communicando totam suam naturam indivisibilem, 
quae multiplicari nequit. 

Sic jam ex hoc apparet quod pantheismus, confundendo Deum et 
creaturam, debet pervenire aut ad absorptionem mundi in Deo, ut in 
acosmismo Parmenidis, aut ad absorptionem Dei in mundo, ut in evolutio- 
nismo absoluto Heracliti et plurium modernorum. 

Alia sunt corollaria notata a P. N. dei Prado, loc. cit. : scilicet : distin- 
ctio realis inter essentiam creatam et esse est fundamentum divisionis 
entis realis creati secundum diversos gradus perfectionis ; quia esse in sua 
ratione formali non importat imperfectionem nec limites, et limites diversos 
accipere nequit, in lapide, planta, animali et homine, nisi recipiatur in 
aliquo subjecto, scilicet in aliqua essentia, quae est quid capax existendi, 
seu capacitas realis ipsius esse, sicut materia est realis capacitas ipsius 
formae, in ea receptae et sic limitatae. Unde diversi gradus entis seu 
perfectionis proveniunt ex diversa participatione ipsius esse. Sic ex alto 
illustratur quarta via, quae est ex gradibus entium. 

Denique secundum hanc doctrinam de distinctione reali inter essen- 
tiam creatam et esse, quam inconsiderate rejecit Suarez, sanctus Thomas 
admittit quod in composito ex materia et forma est unum esse, quamvis 
essentia sit composita, id est : partes essentiae, materia et forma, non 
habent existentias partiales, sic multo melius servatur unitas compositi 
naturalis. Etiam in composito humano est unum esse, et anima per se 
subsistens ac immortalis in die resurrectionis rursus communicabit suum 
esse corpori reassumpto. Imo secundum sanctum Thomam, in Christo 
pro duabus naturis est unum esse, scilicet divinum (IIIa, q. 17, a. 2). 
.Haec omnia supponunt quod essentia creata realiter distinguitur a suo esse. 
Et hoc est corollarium conclusionis hujusce articuli, scilicet : in solo Deo 
essentia et esse sunt idem. 

Unde haec veritas mento vocatur a P. N. del Prado, ibid., veritas 
fundamentalis philosophiae christianae, fundamentalis quidem, non in via 
inventionis (quae incipit a factis experientiae et a primis principiis rationis), 
sed in via judicii, quo sapientia de omnibus judicat per altissimam rationem 
et causam. 

Hoc expresse dicit F. N. del Prado, op. cit., p. 60 : « Hoc est fundamen- 
tum primum philosophiae christianae, non in via inventionis dum mens 
facit iter per creaturas ad Deum..., sed in via judicii, cum determinamus 

de ipsis rebus et resolvimus veritatem nostrarum cognitionum in suas 
ultimas causas, et quaerimus supremam rationem, quare unum solum ens 
oportet esse increatum, omnino immutabile, omnique perfectione praedi- 
tum, et quare cuncta alia entia, praeter unum, et quod habent et qtiod 
habere desiderant, acceperunt et accipere debent ex sua ipsa subjectione 
absoluta ad Primum ens, a quo omnia, per quod omnia, in quo omnia. » 

Sic apparet quare nomen proprium Dei sit Qui est seu Ego sum qui sum; 
et quare dixerit sanctae Catharinae Senensis : « Ego sum qui sum, tu es 
illa quae non est » quia, ut ait Augustinus, creaturae in comparatione Dei 
quasi non sunt. Post creationem enim, quamvis sint plura entia non est 
plus entis, nec plus perfectionis. 

Unde merito dicit P. del Prado, op. cit., p. 8g : « Radix omnium quae 
a D. Thoma traduntur in sua prima consideratione de Deo uno, continentur 
virtualiter et initiative in art. 30 IIae quaestionis, et quaestiones quae 
sequuntur nihil aliud sunt nisi explanationes quinque illarum viarum 
quibus Deum esse probari potest. Atque aurea clavis ad has vias explanan- 
das et adaperiendas porrigitur a D. Thoma in art. 40 IIIae quaestionis, 
dum multipliciter ostendit impossibile esse quod, in Deo sit aliud esse et 
essentia ejus. En secretum ad inveniendum quomodo sit vel potius quo- 
modo non sit illud movens, illud causans, illud necessarium, illud maxime 
ens, illud intelligens. En scientificum fundamentum integri tractatus de Deo 
uno. En lapis angularis omnium postea dicendorum, videlicet identitas 
essentiae et existentiae in Deo » et in solo Deo. 


Confirmatur thesis ex solutione objectionum 

Ad rum. Esse divinum est esse cui nulla potest fieri additio, quia esse est 
ultima actualitas essentiae, et igitur esse divinum est non solum irreceptum 
sed irreceptivum, non est in potentia ad ulteriorem actum ; propterea, 
ut dicetur art. 6, in Deo non potest esse accidens superadditum. Imo extra 
Deum per causalitatem seu creationem non fit additio nisi improprie, 
nam post creationem, quamvis sint plura entia, non est tamen plus entis, 
plus perfectionis, quia jam in Deo est esse et perfectio sine limite. 

E contrario esse commune est id cui potest fieri additio, per determina- 
tionem generum et specierum, seu per modalitates entis, quas ens actu 
implicite continet. 

Ad 2um. Ex hoc quod scimus a posteriori quod Deus est, non scimus 
tamen esse Dei ut est ejus essentia, sed ex effectibus cognoscimus quod 
vera est haec propositio Deus est. In creaturis esse secundum se spectat 
solum ad quaestionem an est, non ad quaestionem quid est; in Deo esse 
spectat etiam imo proprie ad quaestionem quid est, nam solus Deus est 
ipsum Esse subsistens, et quid sit in se hoc Esse subsistens non videbimus 
nisi in patria, quia, ut dicitur infra, q. 13, a. 5 : in via non cognoscimus 
Deum nisi ex effectibus, ex conceptibus qui proveniunt ex creaturis, et 
« omnis effectus non adaequans virtutem causae agentis recipit similitu- 

dinem agentis non secundum eamdem rationem, sed deficienter ». — Sic 
esse in creaturis est praedicatum contingens, dum in Deo est praedicatum 
essentiale, non realiter distinctum ab essentia Dei quae remanet nobis 
abscondita. 

Unde nunc cognoscimus essentiam Dei non prout est in seipsa, sed 
prout fundat veritatem hujusce propositionis, ab effectibus cognitae : 


Deus est. 


S 


Dubium. An sanctus Thomas clare deduxerit corollarium hujusce arti- 
culi : in omni creatura aliud est essentia et aliud ejus esse? — Hoc longe 
exponitur a sancto Thoma, C. Gentes, 1. IL, c. 52, ubi dicit ; 1? « Esse, in 
Bquantum est esse, non -potest esse diversum ; potest autem diversificari per 
aliquid quod est praeter esse, sicut esse lapidis est aliud ab esse hominis. 
Illud igitur quod est esse subsistens non potest esse nisi unum tantum. 
Ostensum est autem (l. I, c. 22, 42) quod Deus est suum esse subsistens. 
Nihil igitur aliud praeter ipsum potest esse suum esse. Oportet igitur in, 
omni substantia quae est praeter ipsum, esse aliud ipsam substantiam, et 
aliud ejus esse. » Cf. etiam Ia, q. 7, a. 1 ; q. 54, a. 2; de Ente et Essentia, c. 5. 
Item in omni creatura, differt quod est (seu suppositum) et esse. 

P. del Prado, op. cit., p. 26, sic proponit hoc argumentum fundamen- 
tale ad deductionem praedicti corollarii : 

Actus multiplicatur et limitatur per potentiam realiter distinctam 
in qua recipitur. 

Atqui in creaturis esse multiplicatur et limitatur per essentias diver- 
sarum creaturarum. 

Ergo in creaturis essentia est potentia, seu capacitas realis, realiter 
distincta ab esse, sicut materia est capacitas realis formae, realiter distincta 
a forma. 

Aliis verbis : ante considerationem mentis nostrae essentia creaturae 
non est suum esse, sicut materia non est forma. 

Major explicatur prout divisio entis per potentiam ét actum est 
absolute necessaria ad intelligibilitatem mutationis et multitudinis, ut 
ostendit Aristoteles in I Physicorum, dum argumenta Parmenidis contra 
mutationem et multitudinem entium solvit per distinctionem realem inter 
potentiam et actum. 

Ex ente in actu non fit ens, sicut ex statua non fit statua, quia jam 
est statua. Ex nihilo nihil fit. Sed ex ente in potentia fit ens, ut ex ligno 
sculptibile fit statua et ex germine fit planta. 

Item actus existentiae non potest multiplicari nec limitari a seipso, 
quia in sua ratione formali nullum limitem importat, ergo non potest 
Mimitari et multiplicari nisi per capacitatem realem in qua recipitur, id est 
per essentiam quae est capax existendi, v. g. per essentiam aut lapidis, aut 
plantae, aut animalis, aut hominis. Ita forma limitatur et multiplicatur per 
materiam, quae est principium individuationis ; ita intellectio limitatur et 
multiplicatur per varias capacitates intelligendi diversorum horninum, etc. 

Sic per distinctionem inter potentiam et actum conciliatur principium 
identitatis seu contradictionis, semper invocatum a Parmenide, cum muta- 
tione et multiplicitate quas defendebat Heraclitus. Aliis verbis sic solum 
conciliatur primum principium rationis cum certissimis factis experientiae. 
Sed quia in mutatione et in multitudine est quaedam carentia identitatis, 
vi principii identitatis et principii causalitatis mens nostra de necessitate 
elevatur ad Primam Causam quae est omnino identica cum seipsa, quae 
se habet ad Esse, sicut A est A, et in qua nulla potest esse mutatio nec 
compositio, sed est omnino simplex, ut melius adhuc constabit ex sequenti- 
bus articulis. 


Art. V. — Utrum Deus sit in genere aliquo. 


St. qu. Genus sumitur proprie, pro genere logico, sic juxta Aristotelem 
sunt decem genera rerum, seu categoriae, scilicet substantia, quantitas, 
qualitas, etc. et sub genere supremo veniunt genera minus universalia 
usque ad genus proximum, quod exprimitur simul cum differentia specifica 
in definitione, v. g. in definitione hominis : animal rationale. 

Difficultas principalis est quod Deus videtur esse saltem in genere 
substantiae, quia substantia est ens per se subsistens, et loquimur de 
substantia divina. I— Sed ex altera parte communiter dicitur quod Deus 
transcendit genera et species. An Deus sit saltem reductive in genere 
substantiae, sicut gratia habitualis in genere qualitatis vel ut punctus est 
in genere quantitatis, ut terminus lineae. ' 

Conclusio est : Deus non est in aliquo genere, nec directe, nec reductive. 

Probatur multipliciter quod Deus non est directe in genere. Inprimis 
hoc probatur ex communibus notionibus in arg. « sed contra ». Quia genus 
est prius secundum intellectum eo quod in genere continetur. Sed nihil 
est prius Deo, nec secundum rem (quia est primum ens), nec secundum 
intellectum, quia Deus est Ipsum esse subsistens, et omnes rationes 
formales v. g. substantiae, qualitatis, praesupponunt ens cujus actus est 
esse. Attamen quoad nos, aliquid est prius Deo, scii, ens in communi. 

In corpore articuli tripliciter probatur Deum non esse directe in aliquo 
genere, x? ex notione generis, 2? ex notione entis, 30 ex identitate essentiae 
divinae et esse. 

1? Ex notione generis. Genus sumitur a potentia, dum differentia 
specifica ab actu. Atqui Deus est actus purus. Ergo Deus non est in 
genere. 

Minor supra probata est. Major explicatione indiget : genus non est 
quidem materia, sed sumitur a materia, et species a forma ; nam sicut 
materia determinatur per formam, genus determinatur per differentiam 
specificam, ita v. g. genus animalitatis determinatur per rationabilitatem ; 
animalitas sumitur a materia corporis viventis vita sensitiva, et rationa- 
bilitas ab anima intellectiva. Proinde aliquod ens non est in genere nisii 

realiter in eo inveniatur aliquid potentiale, ulterius determinabile ; genus 
est in potentia ad differentias quibus determinatur. 

20 Ex notione entis. Ens non potest esse genus, sed transcendit genera. 
Atqui si Deus esset in genere, ens esset genus ejus. Ergo Deus non est in 
genere. 

Major probatur ab Aristotele in Mer. 1. III, c. 3, quia genus diversifi- 
catur per differentias sibi extrinsecas, v. g. animalitas per rationalitatem ; 
ens autem non potest diversificari per differentias sibi extrinsecas, nans 
*extra ens nihil est ; dum rationalitas non est animalitas, substantialitas 
adhuc est ens, item vitalitas, etc. Dum genus continet solum virtualiter 
differentias sibi extrinsecas et non continetur in eis, ens continet actu 
implicite modalitates entis et in eis continetur. Propterea ens est transcen- 
dens, seu transcendit genera, seu categorias entis, et proinde est analogum ; 
significat in diversis categoriis aliquid proportionaliter simile : id cujus 
actus est esse ; sed esse substantiae est esse non in alio, dum esse accidentis 
est inesse, seu esse in alio. Unde ens non est genus. 

Minor. Si Deus esset in genere, ens esset genus ejus, quia Deus est 
ens per essentiam, cum sit suum esse. Manifestum est quod si Deus esset 
in genere, genus ejus deberet esse universalissimum et non limitatum. 

30 Ex identitate essentiae et esse in Deo. 

In omnibus quae sunt in genere differt essentia et esse. Atqui in Deo 
non differt essentia et esse. Ergo Deus non est in genere. 

Major bene explicatur a Cajetano. « Dum sanctus Thomas dicitr 
s Omnia quae sunt in genere differunt in esse », esse sumitur et pro esse 
Wspecifico (differentia specifica) et pro esse actualis existentiae ; ac verifi- 
catio unius infert verificationem alterius »; etenim ea quae specie differunt 
differunt etiam secundum esse existentiae, quia esse specificum (et indi- 
viduum) est proprium receptivum actus existentiae. — Unde eo hoc quod 
Deus est suum esse, eo ipso est supra omnia genera. Ex his probatur 
quod Deus non est in genere saltem directe. 

Corollarium : Deus non potest definiri per genus et differentiam. 


* 
* 
» 


In ultima parte corporis articuli probatur quod Deus nec reductiva 
est in aliquo genere : 

Etenim « principium quod reducitur ad aliquod genus, non se extendit 
ultra genus illud ; sicut punctum non est principium nisi quantitatis 
continuae, et unitas quantitatis discretae. Deus autem est principium, 
totius esse » et omnium generum entis. 

Item gratia habitualis, quae reducitur ad genus qualitatis, non est 
in aliis generibus. 

Confirmatur ex solutione objectionum. 

Ad rm. Deus non est in genere substantiae, quia nomine substantiae 
significatur, non ipsum esse subsistens, sed essentia cui competit esse in ss 
et non alio, et esse cujuslibet substantiae est in ea praedicatum contingens,. 

contingenter existit substantia lapidis, plantae, animalis, hominis vel 
angeli. — Hoc noluit considerare Spinoza, qui definivit substantiam : 
ens per se existens, in hoc sensu quod esse sit praedicatum non contingens, 
sed essentiale substantiae. Ex hoc autem sequitur quod non potest esse 
nisi una substantia. 

Ad 2m. Si Deus dicitur mensura rerum, non est mensura homogenea, 
at unitas est principium numeri, sed est mensura heterogenea, prout 
unumquodque habet esse, quantum appropinquat ad Deum, qui est 
maxime ens (4a via). 

Sic constat quod Deus non est in genere, ut communiter admittitur. 
Hoc admissum est etiam a Scoto, quamvis teneat ens esse univocum, 
ut infra dicetur Ia, q. 13, a. 5. 


Art. VI. — Utrum in Deo sint aliqna accidentia. 


St. qu. Ad ostendendam Dei simplicitatem excluditur compositi 
substantiae et accidentis. Accidens de quo est sermo est accidens praedica- 
mentum, cujus esse est inesse, sive sit necessarium ut proprietas, v. g. 
facultas intellectiva in anima nostra, sive sit contingens, ut hic homo 
contingenter geometriam cognoscit. 

Difficultas est quia sapientia et virtus, quae in nobis sunt accidentia,, 
Deo attribuuntur. 

Conclusio est : in Deo non potest esse accidens. 

Hoc tripliciter probatur ex eo quod Deus est i? actus purus, 20 ipsum 
esse subsistens, et 30 primum ens. 

i? Subjectum comparatur ad accidens, sicut potentia ad actum perfi- 
cientem. Atqui Deus est actus purus (q. 2, a. 3). Ergo in Deo non potest 
esse accidens. 

Major est evidens : subjectum determinatur et perficitur per accidens 
positivum, v. g. anima per facultates et per habitus. Deus autem est actus, 
purus, et igitur non est in potentia ad ulteriorem actum ; non est determi- 
nabilis, sed summo modo determinatus. 

2? Ipsum esse irreceptum non potest habere aliud adjunctum. Atqui 
Deus est ipsum esse irreceptum (a. 4). Ergo Deus non potest habere 
accidens adjunctum. 

Major sic explicatur a Cajetano ; irreceptum non potest aliud habere 
adjunctum quin recipiat. Sed ipsum esse non potest recipere seu determi- 
nari, quia est ultima actualitas rei. Ergo esse irreceptum non potest 
habere aliud adjunctum, sic simul est irreceptivum. 

Per oppositum igitur dicendum est : si, ut videmus in creaturis, esse 
habet accidens adjunctum, v. g. operari, tunc non est esse irreceptum, 
sed recipitur in essentia, quae est potentia ad esse et haec essentia seu 
substantia est ulterius determinabilis per facultates et operationes. Unde 
essentia creata est dupliciter determinabilis : per actum exister.tiae et per 

facultates et operationes. E contra Deus est ipsum esse subsistens et igitur 
non est ulterius determinabilis. 

30 Omne quod est -per se prius est eo quod est per accidens, et accidens 
est quid posterius. Atqui Deus est simpliciter primum ens, et in eo nihil est 
posterius seu causatum aut derivatum. Ergo in Deo non potest esse acci- 
dens. 

Ad 1il0 virtus et sapientia, quae sunt accidentia in nobis, non sunt 
accidentia in Deo, quia analogice tantum de eo dicuntur cf. infra, q. 13. 
a. 5. Revera, ut videbimus, Deus non est in potentia ad intelligendum, 
nec ad amorem, sed est ipsum intelligere subsistens, et amor per essentiam. 
Hoc jam quodammodo constat, prout Deus est actus purus (q. 2, a. 3). 

Corollarium. Ex hoc articulo perficitur confutatio pantheismi, nam 
pantheismus, velit nolit, debet ponere accidentia in Deo ; sic Spinoza 
posuit in Deo non solum attributa necessaria (quae sunt juxta ipsum 
cogitatio et extensio infinita), sed etiam modos finitos cogitationis et 
extentionis, qui successive producuntur in mundo ab aeterno. Sed nun- 
quam Spinoza potuit deducere hos modos finitos ex substantia divina, et 
nequidem confutavit praesentem articulum sancti Thomae ubi ostenditur ; 
nullum accidens potest esse in Deo, nam Deus non est ulterius determina- 
bilis. Pariter sequitur ex hoc quod Deus non potest esse ipsa « evolutio 
creatrix », quae semper est ulterius determinabilis et perfectibilis. Evolutio 
creatrix non potest se habere ad esse, sicut A est A. Solus verus Deus 
est Ipsum esse subsistens, et eo ipso transcendit omnino mundum com- 
positum et mutabilem. 

Difficultas : praesens articulus perficietur postea q. 19, a. 3, ostendendo 
quod in Deo actus liber creationis, quamvis posset non esse, non est 
accidens. In Deo enim voluntas libera non est sicut in nobis facultas 
perficienda per actum, sed est ipsum velle subsistens, quo necessario dili- 
gitur bonitas divina, et non necessario bonitas creabilis. Aliis verbis, libertas 
Dei est indifferentia dominatrix, non alicujus facultatis perficiendae, sed 
ipsius actus puri. Sic dicitur : 

Rerum Deus tenax vigor, 
Immotus in te permanens, 
Lucis diurnae tempora 
Successibus determinans. 


Art VII. — Utrum Dens sit omnino simplex. 


St. qu. Hic articulus est quasi recapitulatio et synthesis praeceden- 
tium. 

Difficultas est quia creaturae imitantur Deum, et inter creaturas 
composita sunt meliora simplicibus, ut corpora mixta elementis, plantae 
lapidibus, et animalia plantis ; organismi superiores sunt magis complexi. 
Pariter scientiae dum ad perfectionem suam perveniunt. 

Responsio tamen est : Deus est omnino simplex. 

Haec responsio ad fidem pertinet, et enuntiatur in Concilio Vaticano 
(Denz., 1782) « Deus cum sit una singularis, simplex omnino et incommuta- 
bilis substantia spiritualis, praedicandus est re et essentia a mundo (compo- 
sito et mutabili) distinctus. » 

In corpore articuli, hoc probatur ratione, multipliciter : ex recapitula- 
tione articulorum praecedentium, et ex hoc quod Deus est primum ens, 
prima causa, actus purus et ipsum esse subsistens. 

r? Jam exclusa est multiple# compositio partium quantitativarum, 
materiae et formae, suppositi et naturae, essentiae et esse, generis et 
differentiae, substantiae et accidentis, scii, exclusa est omnis compositio 
tum physica, tum metaphysica. 

2? Omne compositum est posterius suis componentibus et dependens ex 
eis. Atqui Deus est primum ens (qu. 2, a. 3). Ergo est omnino simplex. 

Ad intelligentiam majoris notandum est quod omne compositum est 
posterius suis componentibus, saltem posterioritate naturae si non temporis, 
nam compositum resultat ex partibus, et ab eis dependet, v. g. homo 
resultat ex materia et forma, ex corpore et anima. Atqui Deus est primum 
ens secundum prioritatem, non solum durationis, sed naturae et dignitatis, 
ita ut in Deo nihil sit causatum seu dependens aut resultans. Ergo est 
omnino simplex. 

30 Omne compositum est causatum. Atqui Deus est prima causa 
incausata. Ergo Deus est absque ulla compositione. 

Major sic explicatur a sancto Thoma : « Quae secundum se diversa sunt, 
non conveniunt in aliquod unum, nisi per aliquam causam adunantem 
ipsa»; seu unio incausata diversorum est impossibilis. Hoc principium 
implicite continetur, ut diximus, in quarta via, quae ascendit ex diversis 
compositis imperfectis ad aliquid unum maximum et incausatum. Brevius : 
quae secundum se diversa sunt, non secundum se uniuntur. 

In de Potentia, q. 3, a. 5 (2a ratio), hoc principium sic explicatur : 
« Diversitas causarum diversos effectus producit. » In I C. Gentes, c. 16, 
pariter dicitur : « Omne quod convenit alicui non secundum quod ipsum est 
per aliquam causam ei convenit, nam quod causam non habet primum et 
immediatum est. » Id est : id quod causam non habet est ad esse, sicut 
A est A ; scilicet non solum habet esse, sed est ipsum esse, identice, vi ipsius 
principii identitatis ; ens est ens, non ens est non ens. Hoc principium 
purissime verificatur, absque ulla identitatis carentia, in eo solo qui potest 
dicere : « Ego sum qui sum. » Brevius : Ens incausatum non habet esse, sed 
est suum esse. 

40 In omni composito oportet esse potentiam et actum. Atqui Deus est 
actus purus. Ergo Deus nullo modo est compositus. 

Major patet sive sit sermo de unitate per se et naturali, sive de unitate 
per accidens. Si agitur de unitate per se, ut in composito humano, una pars, 
scilicet materia, est potentia per respectum ad aliam. 

Si agitur de unitate per accidens, v. g. homo est musicus, tunc sub- 
jectum comparatur ad accidens ut potentia ad actum. 

5? In omni composito est aliquid quod non est ipsum, seu quod non 
convenit ei primo, sic partes distinguuntur a toto. Atqui, cum Deus sit 
pura forma, imo ipsum esse subsistens, non est in eo aliquid quod non 
conveniat ei primo, illud enim esset minus perfectum quam Ipsum Esse 
subsistens, et igitur non potest esse in Deo, 

Aliis verbis, dum nulla pars hominis est homo, quidquid est in Dec 
est Deus. Item, dum partes aeris, quamvis sint aer, non sunt totus aer, 
quidquid est in Deo est Deus totus et non pars illius. Hoc fundatur in isto 
principio sic brevissime expresso in corpore articuli, $ 50, fine : « n ipsa 
forma (irrecepta) nihil est alienum. Unde cum Deus sit ipsa forma, vei 
potius ipsum esse, nullo modo compositus esse potest. » 

Sic ex alto illustratur quarta via, ex hoc ipso quod ad ejus terminum 
pervenimus ; ita melius cognoscitur via perducens ad culmen montis 
quando sumus in culmine. 

Ad iZ,s enuntiatur distinctio realis inter essentiam creatam et esse : 
r Hoc est de ratione causati, quod sit aliquo modo compositum, quia ad 
minus esse ejus est aliud quam quod quid est, ut infra patebit, q. 4, a. 3, 
ad 3m. 

Ad aum. « Apud nos composita sunt meliora simplicibus, quia perfectio 
bonitatis creaturae non invenitur in uno simplici, sed in multis. » Attamen 
in creaturis est quaedam similitudo altioris simplicitatis Dei, prout anima 
est simul altior et simplicior quam corpus, angelus quam anima, et quamvis 
scientia perfecta sit magis complexa quam scientia initialis, tamen tendit 
ad simplicitatem superiorem, quae omnia videt in paucis principiis. Sic 
distinguenda est infima simplicitas purae potentiae, v. g. materiae, et 
suprema simplicitas actus purissimi. 

Sic adhuc perficitur confutatio pantheism! : Deus, cum sit omnino 
simplex, realiter et essentialiter distinguitur a mundo composito. 

Difficultas quaedam remanet, prout secundum revelationem in Deo 
est distinctio trium personarum divinarum. Sequitur ne ex hoc quod Deus 
sit compositus ex tribus personis ? — Sanctus Thomas hoc examinat in de 
Potentia, q. 7, a. 1, ad 10, ubi dicit : « Pluralitas personarum nullam 
compositionem in Deo inducit. Personae enim dupliciter possunt consi- 
derari. Uno modo secundum quod comparantur ad essentiam, cum qua 
sunt idem re; et sic patet quod non relinquitur aliqua compositio ; alio 
vero modo secundum quod comparantur ad invicem, et sic comparantur 
ut distinctae, non ut adunatae. Et propter hoc nec ex hac parte potest 
esse compositio : nam omnis compositio est unio. » — Cf. infra, Ia, q. 42, 
a. 4, ad3m. « Omnes relationes divinae non sunt majus aliquid quam una 
tantum ; nec omnes personae majus aliquid quam una tantum ; quia 
rota perfectio divinae naturae est in qualibet personarum » ; alioquin 
quaelibet non esset Deus. 

Remanet ergo quod Deus sit omnino simplex, et infra dicetur quod 
tres personae habent, imo sunt, unum esse, unum intelligere, unum velle 
essentiale. 

Art. VIII. — Utrum Deus in compositionem aliorum veniat. 


St. qu. Hic articulus instituitur ad perficiendam refutationem pan- 
theism!, seu ad probandum quod Deus transcendit omnino mundum et 
omnia entia finita. 

In titulo, ut notat Cajetanus, « Yenire in compositionem alterius ^ 
dicitur de forma et de materia in composito et de substantia ac accidente. 
Unde hoc significat: an Deus possit alteri conjungi secundum esse, ut 
actus informans vel ut potentia, ac si esset materia mundi aut anima 
mundi, aut substantia communis totius universi. Hoc est attente conside- 
randum ad distinguendam compositionem de qua hic est sermo ab unione 
hypostatica, quae secundum revelationem possibilis est et de facto est. 
In unione hypostatica enim, Verbum unitur quidem secundum esse cum 
humanitate Christi, non vero ut forma informans, sed ut persona terminans 
humanitatem et communicans ei suum esse. Et sic Verbum non venit in 
compositionem Christi, quia non se habet ut pars, pars enim est semper 
minus perfecta quam totum. 

Ad explicandam doctrinam sancti Thomae contra pantheismum 
videamus i? Quasnam pantheismi formas cognovit et confutare voluit 
sanctus Thomas? 20 Quomodo has formas confutavit ? 30 Quomodo 
secundum principia formulata a sancto Thoma confutari potest pantheis- 
mus modernus? 40 Quomodo in doctrina sancti Thomae de causalitate 
divina servatur pars veritatis in pantheismo adulterata? 

i? Quasnam pantheismi formas cognovit sanctus Thomas? 

Haec quaestio non est minoris momenti, nam multi philosophi etiam 
moderni ad pantheismum accedunt. Insuper modernistae plures dixerunt 
sanctum Thomam in suo tractatu de Deo uno non ex professo consi- 
deravisse, nec proinde confutasse pantheismum. Ita Hébert : La dernière, 
idole. (Revue de Métaphysique et de Morale. Juillet 1902.) 

Ex altera parte autem alii dixerunt, in thomismo exaggeratur causa- 
litas divina universalis, et in eo est tendentia ad occasionalismum et ad 
pantheismum, ac si Deus solum esset et solus operaretur in omni operante. 
Ita loquuntur quandoque illi qui praemotionem physicam rejiciunt. 

Unde attente considerandum est, an sanctus Thomas voluerit varias 
formas pantheismi confutare. 

Hoc manifestum est jam ex nostro articulo, ubi, in corpore distinguit 
tres formas pantheismi. 

ia forma est eorum qui dixerunt Deus est anima mundi (aut saltem 
primi caeli), est pantheismus Stoicorum, qui quodammodo renovaverunt 
evolutionismum Heracliti, secundum quem principium omnium rerum est 
ignis artifex, quasi intelligentia praeditus. 

Sanctus Thornas hic citat errorem de quo loquitur sanctus Augustinus 
in 1. VII de Civitate Dei, c. 6, ibi est sermo de doctrina Varronis. 

Haec forma pantheismi quodammodo remansit apud Spinoza, secun- 

dum quem Deus est substantia unica cujus duo attributa principalia sunt 
cogitatio infinita et extensio infinita, in quibus distinguuntur modi finiti, 
qui ab aeterno successive producuntur in tempore. 

2a forma pantheismi quam notat sanctus Thomas est eorum qui 
dixerunt : Deus est principium formale omnium rerum, etiam inferiorum. 
Ita Almaricus Carnutensis (Amaury de Chartres, ou de Béne) qui obiit 
anno 1209 et discipulum habuit Davidem de Dinando. 

3a forma notata est pantheismus materialisticus seu potius atheismus 
Davidis de Dinando, qui ut ait sanctus Thomas, « stultissime posuit Deum 
esse materiam primam ». Dicit stultissime, quia proprie hoc est oppositum 
sapientiae quae de omnibus judicat per altissimam causam, David de 
Dinando de omnibus etiam de altissimis judicavit per infimam causam ; 
hoc est proprie stultitia quae est contrarium sapientiae. Sic sanctus Thomas 
post quaestionem de dono sapientiae, ex professo tractat de stultitia IIa 
Iae, q. 46. Quid enim magis absurdum est quam dicere : mentem sancti 
Joannis evangelistae aut sancti Augustini, eorumque sanctitatem provenire 
amateria seu a necessitate materiali et caeca; hoc est dicere: plus producitur 
a minori, perfectius et nobilius ab infimo et ignobili. Est renovatio materia- 
lism! primorum ionicorum Thaletis, Anaximenis etc., qui dixerunt princi- 
pium omnium rerum esse elementum materiale, aut aqua, aut aer, aut ignis. 

Notandum est quod IV Cone. Lateranense (Denz. 433) sic reprobavit 
pantheismum Almarici : « Reprobamus et condemnamus perversissimum 
dogma impii Almarici, cujus mentem sic pater mendacii excaecavit, ut 
ejus doctrina non tam haeretica censenda sit, quam insana. » — Item 
in Concilio Senonensi (Denz. 370) damnatus est hic error Abaelardi 
« Spiritus Sanctus est anima mundi. » 

Haec jam sufficiunt ad ostendendum, contra quosdam modernistas, 
sanctum Thomam non ignorasse errorem pantheisticum. 

Imo in II Sententiarum, dist. 17, q. 1, a. 2, sanctus Thomas longius has 
formas pantheismi exponit, incipiendo a pantheismo Parmenidis. Insuper 
initio Commentarii in Metaphysicam, 1. I, c. 9, et etiam in Physicam, 
l. L c. 8, sanctus Thomas confutavit cum Aristotele duas formas antiquas 
pantheismi, quae sunt i? monismus staiicus Parmenidis, qui omnia reducit 
ad ens unum, imo unicum et immobile, negando possibilitatem mutationis 
et multitudinisl, et 20 evolutionismus absolutus Heraclii, qui negavit 
valorem realem principii contradictionis seu identitatis, quia juxta ipsum 
omne fit, nihil est, et ens et non ens identificantur in ipso fieri, quod est 
ratio sui. Prima forma est velut acosmismus, secunda est potius atheismus. 

Sanctus Thomas post Aristotelem solvit argumenta Parmenidis per 


]. Parmenides dicebat: aliquid non posset fieri nisi ex ente aut ex non cute, 
quod nihil est. Atqui ex nihilo nihil fit. Et ex ente non fit ens, quia jam est ens, sicut 
ex statua non fit statua, quia jam est statua. 

Ad hoc respondit Aristoteles : ex ente in actu non fit ens, concedo, sed ex ente 
in potentia fit ens, sicut ex germine planta, ex semine animal. 

Item Parmenides negabat multitudinem entium, quia ens non potest diversificari 
a seipso, sed solum ab alio, atqui praeter ens nihil est. Ad hoc respondit Aristoteles 
ens non est univocum, sed analogum, diversimode dicitur de diversis, et actus multi- 
plicatur per potentiam in qua recipitur, sicut forma leonis vel hominis per materiam. 

distinctionem inter potentiam et actum (Phys., 1.1, et Met., 1. IX et XID, 
ex qua distinctione fluit divisio quatuor causarum. Sic explicantur ipsum 
fleri et multitudo, sed dependenter a Suprema Causa unica, immobili et 
simplicissima. — Contra Heraclitum autem sanctus Thomas defendit: 
valorem realem principii contradictionis quasi per totum librum IV Meta- 
Wphysicorum, c. 3, 4, 5. 

Sic non solum cognovit diversas formas pantheismi antiquitatis et: 
medii aevi, sed radices horum errorum examinavit et confutavit. 

Denique per totam vitam suam sanctus Thomas confutavit Averrois- 
mum, qui est alia forma pantheismi, nam pro Averroistis datur unicus 
intellectus pro omnibus hominibus. Cf. opusculum sancti Thomae de Unitate 
intellectus contra Averroistas, nec non Is, q. 76, a. r : utrum sit unus 
intellectus omnium hominum. Item C. Gentes, 1. IL, c. 23 : Quod Deus 
non agat ex necessitate naturae, nec ex necessitate scientiae, c. 26-29. 
Item Ia, q. 19, a. 3 et 4, de libertate Dei, contra determinismum pantheisti- 
eum neoplatonicorum, seu eorum qui loco creationis liberrimae admittunt, 
necessariam emanationem omnium rerum a Deo, ut radius emanat a sole.. 

Contra emanatismum, cf. Ia, q. 90, a. 1, utrum anima humana sit 
de substantia Dei. 

Post explicationem articuli videbimus principales damnationes pan- 
theismi moderni in Concilio Vaticano. Sufficit nunc dicere, ut notatur in 
schematibus Concilii Vaticanil, quod pro pantheistis modernis aut Deus 
fit mundus, aut mundus fit Deus. Deus, prius actualiter ab aeterno existens, 
fit mundus apud Spinozam et Schelling, sic quodammodo renovatur 
doctrina Parmenidis et doctrina neoplatonicorum. Sic est evolutio descen- 
dens seu emanatio. 

E contrario in evolutionismo absoluto, secundum evolutionem ascen- 
dentem, mundus fit Deus : sed evolutionismus absolutus apud modernos 
sub duplici forma apparuit : sub forma materialistica v. g. apud Haeckel,, 
et sub forma idealistica v. g. apud Hegel. Est quasi renovatio evolutionism! 
Heracliti. 

Semper renovantur duae formae antiquae pantheismi, scilicet Parme- 
nidis et Heracliti, in prima est quasi absorptio mundi in Deo, in secunda 
est potius absorptio Dei in mundo. Sic historice satis clare constat quod 
pantheismus non potest definiri quin tendat aut ad negationem Dei, 
aut ad negationem mundi. Ex hoc jam manifestatur contradictio quae 
invenitur in identifications Dei cum mundo. 


PME 
2° Ubinam et quomodo praedictas formas pantheismi confutavit sanctus 


Thomas ? 
a. Quidem in Commento in Physicam Aristotelis, 1. I, c. 8, lect. 14ji. 


i. Cf. Vacant, Études sur ie Concile du Vatican, t. I, pp. 200, 211 sq., 230-244, 
571. 581. 

et in Metaphysicam, 1. I, c. g, 1. IV, c. 3 ad fin.; 1. XL 1. XII de Actu, puro, 
sanctus Thomas explicat quomodo Aristoteles confutavit Heraclitum et 
Parmenidem per divisionem entis in potentiam et actum et per principium 
causalitatis : nihil reducitur de potentia ad actum nisi per aliquod ens in 
actu, et in ultima analysi per Actum purum, qui ex sua immutabilitate et 
simplicitate absoluta realiter et essentialiter distinguitur a mundo mutabili 
et composito. 

Sed Aristoteles nihil dixerat de libertate divina quoad productionem 
rerum, et remanebat quaestio : an Deus a mundo distinctus sit causa mundi 
ex necessitate naturae aut ex necessitate scientiae. Hae autem quaestiones 
solvuntur in operibus propriis sancti Thomae. 

b. In Summa Theologica, Ia, q. 3, a. S, ostenditur Deum non posse 
venire in compositionem aliorum nec ut forma informans nec ut materia 
mundi. Hoc tripliciter probatur in hoc articulo, ex eo quod Deus est 
a) prima causa'efficiens, b) primo et per se agens, c) primum ens impar- 
ticipatum. 

a) Agens et forma non coincidunt in idem numero, et agens et materia 
neque in idem specie, quia materia est potentia dum agens est in actu. 
Atqui Deus est prima causa efficiens. Ergo non potest esse forma nec 
materia alicujus compositi. 

Haec est simplex applicatio distinctionis inter potentiam et actum, 
ex qua fluit divisio quatuor causarum, in qua causa efficiens sicut et finis 
sunt causae extrinsecae, dum forma et materia sunt causae intrinsecae rei. 
Sic constat quod causa efficiens non coincidit in idem numero cum forma 
nec cum materia, nihil enim producit seipsum. 

Circa hanc rationem occurrit difficultas, scii. : forte Deus est forma 
alterius compositi, id est generantis non generati. — A.d hoc respondet 
Cajetanus : «Esse compositum infert esse effectum (quia omne compositum 
est factum, ut in praecedenti patet articulo) », omne autem effectum 
dependet a primo efficiente. Ergo primum efficiens non est forma nec 
materia alicujus compositi, quia esset forma vel materia sui effsctus, quod 
est impossibile, quia agens non coincidit in idem numero nec cum forma 
nec cum materia sui effectus, ut dictum est. 

b) Nulla pars compositi est primo et per se agens. Atqui Deus est primo 
et per se agens. Ergo Deus non est pars alicujus compositi. 

Major illustratur exemplo : «Non enim manus, quae est pars hominis, 
agit, sed homo per manum. » Non tamen vult dicere sanctus Thomas, ut 
notat Cajetanus, quod compositum est primo et per se agens. Dictum est 
contrarium q. 3, a. 2 : Deus est primo et per se agens, ergo est primo et 
oer se forma, id est forma separata a materia, imo ipsum Ipsum esse 
irreceptum. 

c) Nulla pars compositi potest esse primum ens simpliciter. Atqui Deus 
est primum ens simpliciter (4a via). Ergo non potest esse pars alicujus 
compositi. 

Major patet, nam materia est potentia, et sic posterior est actu et 
minus perfecta. Forma autem, quae est pars compositi, est forma partici- 

pata, participatum autem sicut participans posterius est eo quod est per 
essentiam. Ergo. 

Hae tres rationes sic summatim exprimi possunt : Deus non est 
materia mundi, quia materia, quae est -potentia seu capacitas receptiva 
determinationis, non potest determinari nisi ab alio, scii, ab agente et 
in ultima analysi ab agente primo, quod est suum agere et suum esse 
(ex ia via, 2a, 3a). 

Insuper Deus non est forma mundi, quia sic esset quid participatum 
et minus perfectum quam compositum, cujus esset pars. Imo omne compo- 
situm indiget causa (a. 7). Ergo Deus debet esse supra omnia composita, 
ut causa omnino simplex et immutabilis, non ulterius determinabilis. 

N. B. In unione hypostatica, Verbum non est ut pars, nec ut materia, 
nec ut actus informans, sed ut actus terminans, aliquomodo in ordine 
essendi sicut in ordine intelligendi essentia divina clare visa terminat 
intellectum beatorum. Hoc est mysterium, cujus existentia imo possibilitas 
non possunt ex ratione demonstrari, nec improbari. Excluditur apparens 
contradictio, prout perfectio terminans non est participata ut forma infor- 
mans, sic statua Moysis a me visa, terminat visionem meam, sed non est 
quid participatum in me, sicut similitudo repraesentativa in visu recepta. 
Sic in unione hypostatica vitatur confusio naturae divinae et naturae 
humanae. Remanent inconfusae, et una non se habet ad aliam, ut materia 
ad formam. 

Imo si Deus sese uniret hypostatice omnibus naturis creatis non 
verificaretur pantheismus, quia naturae assumptae et natura divina rema- 
neret inconfusae. — Constat vero ex revelatione quod Deus non est 
hypostatice unitus nisi cum humanitate Christi, et si sic uniretur cum 
humanitate aliorum hominum, isti essent impeccabiles ut Christus, quod 


patet esse falsum. 
* 
* + 


Complementum confutationis pantheismi invenietur infra la, q. ig, 
a. 3 et 4, ubi ostenditur quod Deus non produxit mundum ex necessitate 
naturae, nec ex necessitate scientiae, sed liberrime, i? quia bonitas Dei, 
quam ipse necessario diligit cum summo gaudio, est infinita et esse potest 
sine aliis, « cum nihil ei perfectionis ex aliis accrescat » ; 20 quia Deus 
non solum libere sed immediate per intellectum et voluntatem operatur ad 
extra, non per naturam ut homo libere generans per naturam. Omne enim 
agens naturale eo ipso quod agit propter finem indiget dirigi a supremo 
agente intelligente (5a via) Ergo jam ex 5a via quodammodo constat 
quod Deus agit per intellectum et voluntatem. Cf. etiam de hac re 
contra Averroistas C. Gentes, l. IL, c. 23, 26-29 ! Deus non agit ex 
necessitate naturae, nec ex necessitate scientiae. 

Denique Ia, q. 90, a, 1. (Utrum anima humana sit de substantia Dei) 
refutatur emanatismus, quia Deus esset causa materialis, si res produce- 
rentur non ex nihilo, sed ex substantia Dei tanquam ex subjecto. Sic 
substantia Dei non esset suum esse, quia esset ulterius determinabilis. 

Item Ia, q. 76, a. 2, ostenditur quod non potest esse unus intellectus 
numerice idem pro omnibus hominibus, nequidem unus intellectus agens 
pro omnibus Ia, q. 79, a. 5. Anima enim humana, quae est intelligens, est 
forma corporis et multiplicatur cum corpore. Idem homo intelligit se 
intelligere, et se libere velle. 

Summatim igitur dicendum est : hae confutationes pantheismi pro- 
cedunt ex quinque viis ad existentiam Dei et reduci possunt ad aliquid 
unum, quod invenitur in Concilio Vaticano (Denz. 1782) : Deus est realiter 
et essentialiter distinctus a mundo mutabili et composito, quia requiritur 
ut Causa omnino immutabilis (1a via, 2a, 3a) et simplicissima ac perfectissima 


(4a via et 5a). 
* 


* « 


3° Quomodo secundum principia formulata a sancto Thoma confutari 
potest pantheismus modernus? 

Variae formae pantheismi moderni referuntur in ipso Concilio Vaticano 
(Denz. 1802-1804). «Si quis dixerit, unam eamdemque esse Dei et rerum 
omnium substantiam vel essentiam, a. s. » Hic est pantheismus in communi. 
— Deinde damnatur emanatismus, n? 1804, $ 1 : « Si quis dixerit, res 
finitas tum corporeas tum spirituales aut saltem spirituales e divina 
substantia emanasse, a. s. » Hic est emanatismus descendens, in quo Deus 
prius existit in sua perfectione et fit mundus, prout mundus ex Deo emanat ; 
sic Deus esset ulterius determinabilis, et igitur non Actus purus, saltem 
haberet accidentia. 

Postea n? 1804, $ 2, damnatur pantheismus Schellingii, in quo adhuc 
Deus fit mundus : « Si quis dixerit : divinam essentiam sui manifestatione 
vel evolutione fieri omnia, a. s. » 

Denique damnatur pantheismus entis universalis, propositus prae- 
sertim ab Hegelio, in quo est evolutio ascendens et proinde in eo est 
potius mundus qui fit Deus : « Si quis dixerit Deum esse ens universale 
seu indefinitum, quod sese determinando, constituat rerum universitatem 
in genera, species et individua distinctam, a. s. » Cf. de hac re, Vacant, 

"tudes sur le Concile du Vatican, t. I, p. 212 sq. 581. 

Hae variae formae pantheismi confutantur uno et eodem principio 
jam formidato a sancto Thoma in Ia, q. 3, a. 7 et 8, quod sic exprimitur 
in Cone. Vaticano (Denz. 1782) : « Deus, cum sit una singularis, simplex 
omnino et incommutabilis substantia spiritualis, praedicandus est re et 
essentia a mundo distinctus... ac super omnia inefiabiliter excelsus.» 

Agitur de distinctione reali : Deus et creaturae non sunt unum ens, 
sed pltira entia, quamvis post creationem non sit plus entis, scii, plus 
perfectionis. Agitur de distinctione non solum reali sed essentiali, prout 
natura divina infinite superat alias. 

In Concilio Vaticano (Denz. 1805) confirmatur reprobatio pantheismi 
per definitionem liberrimae creationis omnium rerum corporalium et spiri- 
tualium ex nihilo et non ex substantia Dei. Pantheismus est determinismus 
absolutus negans libertatem divinam et humanam, et proinde distinctio- 

nem inter bonum morale et malum morale, meritum et demeritum ; 
tollit vitam moralem sicut veram personalitatem hominis. 

Antea vero in Syllabo Pii IX (Denz. 1701) manifestabatur contra- 
dictio pantheism! in hac eius formula damnata : « Una eadem res est Deus 
cum mundo et proinde spiritus cum materia, necessitas cum libertate, 
verum cum falso, bonum cum malo et justum cum injusto. » Sequeretur 
enim quod omnia quae sunt in mundo etiam errores gravissimi et crimina, 
essent, cum destructione contingentiae et libertatis, momenta necessaria 
evolutionis universalis, in qua nihil esset absolute et simpliciter verum ; 
sed aliquid esset secundum quid verum et bonum in statu actuali scientiae 
et ethicae, post quem veniret status oppositus seu antithesis, deinde 
synthesis superior et sic deinceps. Nihil esset stabile, nequidem principium 
contradictionis seu identitatis, quia realitas fundamentalis esset ipsum 
fieri universale, quod esset ratio sui. Contra hoc dicendum est : plus non 
procedit a minori, atqui plus est in eo quod jam est, quam in eo quod fit. 
Ergo ab aeterno existit Ens a seipso existens, quod est Ipsum esse sub- 
sistens, « Ego sum qui sum ». 

Notandum est quod quaedam theses ontologistarum non carent 
affinitate cum pantheismo et propterea damnatae sunt, cf. Denzinger, 
n? 1660, sq. : « Esse illud, quod in omnibus et sine quo nihil intelligimus, 
est esse divinum. — Universalia a parte rei considerata a Deo realiter non 
distinguuntur » ; sic confunditur ens in communi cum ente divino, verum 
in communi cum vero divino, etc. Item in quibusdam propositionibus 
Ant. Rosmini, cf. Denz. 1894-1899. 

Ex his omnibus confirmatur quod veritas fundamentalis philosophiae 
Christianae est quod Deus solus est ipsum esse subsistens, in solo Deo 
essentia et esse sunt idem. Veritas initialis viae inventionis est principium 
identitatis : ens est ens, non ens est non ens ; veritas suprema viae inven- 
tionis et initium viae judicii est : solus Deus est suum esse, sic realiter et 
essentialiter distinguitur a quolibet alio ente. 

4? An sanctus Thomas agendo de causalitate divina conservet veri- 
tatem adulteratam a pantheismo. 

In omni errore est quaedam pars veritatis, quae adulteratur. In eo 
tamen est non ut « anima veritatis », sed potius ut serva erroris, quia 
subservit ad seductionem intelligentiae seu ad deceptionem. Ita in pan- 
theismo est velut granum veritatis, quae in eo adulteratur. 

Hoc apparet imprimis in ordine naturali. 

i? Nihil enim est nisi sit causatum a Deo, quoad totum esse suum. 
Cf. Ia, q. 45, a. 5. — 20 Nihil est nisi conservetur a Deo, quia esse rerum 
est proprius effectus Dei, et sicut cessante causa alicujus fieri cessat ipsum 
fieri, v. g. aedificatio domus ; ita cessante causa ipsius esse rerum, cessaret 
ipsum esse rerum, ut cessante illuminatione solis desinit lumen in aere, vel 
cessante evidentia principiorum cessat evidentia conclusionum, aut cessante 
allicientia finis cessat allicientia mediorum ad finem. Cf. Ia, q. 104, a. 1, 2. 
— 3? Nihil est nisi Deus sit ei intime praesens per contactum virtutis, 
ut conservans illud in esse, cf. Ia, q. 8, a. 1, sic Deus est in omnibus rebus 

et intime, imo est magis intimus animae nostrae quam ipsa sibi, quia 
movet eam ad actus intimiores, profundiores, ad quos ipsa non posset 


seipsam movere. — 40 Deus operatur in omni operante, non ut creatura 
nihil agat, ut putant occasionalistae, sed ut applicet eam ad agendum. 
Cf. Ia, q. 105, a. 5. — 50 Deus movet omnem intellectum /ibid. a. 3) et im- 


mediate movet voluntatem creatam /ibid. a. 4), sed sine violentia, quia 
movet eam ab intus secundum ejus inclinationem ad bonum universale, 
et movet eam ad bonum particulare per deliberationem eligibile, aut per- 
mittit peccatum, tunc Deus est solum causa entitatis physicae actus 
peccati, non ipsius peccati, ut defectus est ; nam defectus ut sic non requirit 
nisi causam deficientem. 

Sic nihil est reale et bonum extra Deum sine relatione dependentiae 
causalis ad Ipsum ; etiam determinatio libera voluntatis nostrae, in eo 
quod realis est et bona, non potest esse extra Deum sine relatione depen- 
dentiae ab Ipso. Sicut fructus arboris est totus ab arbore ut a causa secunda, 
et totus a Deo ut a causa prima, ita electio mea, ut realis et bona, est tota 
a Deo ut a prima causa et tota a me ut a causa secunda. 

Sic Deus est in omnibus rebus praesens per contactum virtutis, ut eas 
conservans in esse et in omni operante operatur ut applicans ad agendum. 

Haec est veritas quae in pantheismo adulteratur. Haec veritas egregie 
affirmatur a sancto Thoma, quamvis absolute rejiciat pantheismum, prout 
Deus non est causa materialis, nec formalis mundi, nec ejus causa efficiens 
necessaria, sed ejus causa efficiens omnino transcendens et liberrima. 

Deinde post elevationem nostram ad ordinem gratiae, augetur infimi- 
tas nostrae unionis cum Deo, prout gratia habitualis est participatio 
formalis ac physica, quamvis analogica, Deitatis seu vitae Dei intimae, 
ita ut assimilemur ei non solum secundum esse, vivere, intelligere, sed 
secundum ipsam Deitatem. Sic anima justa est templum in quo SS. Trinitas 
habitat; habitat quidem ut clare visa in beatis, ut obscure cognita in 
viatoribus. 

Denique in Christo est maxima unio possibilis naturae humanae cum 
natura divina, scilicet unio substantialis in persona, ita sit una sola persona 
et unum esse. Attamen vitatur omnino pantheismus, prout duae naturae 
remanent infinite distinctae ab invicem et absque ulla confusione. — Haec 
omnia egregie affirmantur a sancto Thoma. 

Imo inter doctrinas theologorum catholicorum, in nulla magis quam 
in thomismo, Deus distinguitur a mundo et tamen ei intimius praesens est 
suo efficaci influxu. Distinctio enim Dei a mundo multo magis apparet 
in doctrina analogiae proposita a sancto Thóma (Is, q. 13, a. 5), quam 
in univocitate entis admissa a Scoto, et quodammodo conservata a 
Suarezio (Disp. Met. Disp. II, sect. 2, n? 34). — Ex altera autem parte 
sanctus Thomas magis affirmat infimitatem motionis divinae in nobis 
quam Scotus et praesertim ejus efficacitatem quam Suarez et Molina'. 


I. Quidam dixerunt : invenitur in thomismo latens pantheismus. Melius diceretur 
latens pantheismus invenitur in doctrina de univocitate entis, et in negatione distln- 

Sic terminatur quaestio de simplicitate Dei; principia in ea enuntiata 
in ordine essendi possunt iaciliter applicari ad ordinem cognitionis et 
volitionis, agendo de simplicitate erninentissima sapientiae et amoris Deil, 
sed hoc dicetur infra q. 14, q. 19 et 20. 


ctionis realis inter essentiam creatam et esse. « Parvus error in principio magnus est 
in fine. » 
i. Hoc exposuimus in alio opere . Providence et confiance en Dieu, p. 88 ss. 


Qn. IV. — De Dei perfectione. 


In hac quaestione sunt tres articuli : 1? utrum Deus sit perfectus ; 
2? utrum in Deo sint perfectiones omnium rerum ; 30 utrum creaturae 
similes Deo dici possint. Tertius articulus continet fundamentum analogiae 
inter Deum et creaturas, et hoc pertinet ad quaestionem praesentem sub 
isto aspectu : utrum Deus sit tantae perfectionis, ut nulla creatura ei 
similis esse possit. 


Art. I. — Utrum Deus sit perfectus. 


St. qu. Titulus, ut notat Cajetanus, non significat : utrum Deus habeat 
aliquam perfectionem, de diversis perfectionibus divinis agendum est 
postea, neque : utrum Deus habeat omnes perfectiones, cum hoc reservetur 
secundo articulo. Quaeritur : utrum Deus sit optimo modo id quod est, 
V, g. optimo modo causa efficiens. 

Responsio est : Deus esi maxime perfectus. 

Hoc est de fide, sicut dicitur apud Matth. V, 48 : « Estote perfecti, 
sicut et Pater vester caelestis perfectus est. » Hoc idem affirmatur in innu- 
meris Sacrae Scripturae textibus. — Concilium Vaticanum (Denz. 1782) 
affirmat : « Sancta... Ecclesia credit unum esse Deum... omni perfectione 
infiniturnqui ad manifestandam perfectionem suam, per bona quae 
creaturis impertitur, liberrimo consilio condidit creaturas... » 

Ratione probatur Deum esse maxime perfectum, in corpore articuli, 
ex hoc quod Deus est primum principium activum, dum e contra primi 
philosophi, scii, ionici, putaverunt primum principium omnium rerum esse 
quid materiale (aqua, aer aut ignis) et proinde quid imperfectissimum, 
ita etiam evolutionismus absolutus, in quo per evolutionem ascendentem 
plus producitur a minori. 

Argumentum sancti Thomae ad hoc reducitur : 

Primum principium activum oportet esse maxime in actu, ac proinde 
maxime perfectum. Atqui Deus est primum principium activum (2a via). 
Ergo. 

Major probatur ex hoc quod agens, in quantum hujusmodi, est in actu;, 
si enim aliquod agens indiget praemoveri ut agat, in quantum movetur est 
mobile per respectum ad agens superius ; sed ut agéns jam est in actu. 

v. g. aqua calida, calefacit, non prout calefit, sed prout jam calida est. 
Ex hoc inteiligitur quod supremum agens sit maxime in actu et immobile, 
et proinde est maxime perfectum. Nam, ut dicitur in fine corporis articuli, 
« perfectum dicitur cui nihil deest secundum modum suae perfectionis ». 

'Notandum est quod juxta plures historicos philosophiae, Deus, secun- 
dum Aristotelem, est solum causa finalis mundi, non vero causa efficiens, 
quia Aristoteles in XII Met. c. VI, ad explicandum quomodo primum 
movens est immobile, dat exemplum finis, qui quamvis sit immobilis, alia 
ad se trahit. Ex hoc autem non sequitur Aristotelem negasse Deum esse 
causam efficientem mundi, ac si agens immobile non posset movere. 
E contrario pluries dixit : agens in quantum agens est in actu ; nihil reducitur 
de potentia ad actum nisi per ens in actu ; sic agens, ut agens, jam est 
in actu, sic est perfectum. Unde supremum agens est maxime in actu 
ac maxime perfectum. 

Ad notatur quod ipsum esse rerum est perfectius non soium quam 
materia, sed etiam quam forma, est enim ejus actualitas ultima. Deus 
autem est ipsum esse irreceptum seu subsistens, ergo est maxime perfectus. 
Sanctus Thomas ad modum aquilae pluries in summo aeris eumdem 
circulum facientis, semper redit ad eamdem veritatem supremam ; de 
ea habet contemplationem non solum directam (ascendendo ab uno facto 
explicando) aut obliquam (in forma spirae), sed circularem, de qua 
loquitur IIa IIse, q. 180, a. 6. 


Art. II. — Utrum in Deo sint perfectiones omnium rerum, 


St. qu. Agitur de omnibus perfectionibus sive nullam imperfectionem 
involvant, sive sint cum admixta imperfectione. Difficultas est i? quia 
Deus est omnino simplex, dum perfectiones rerum sunt multae; 2? imo 
plures perfectiones rerum sunt ad invicem oppositae, v. g. differentiae 
oppositae in eodem genere, et non possunt esse simul in eodem subjecto, 
3? quia essentia Dei est ipsum esse, sed vivere et intelligere sunt quid 
perfectius quam esse. 

Conclusio tamen est : in!Deo sunt perfectiones omnium rerum. Hoc 
aequivalenter affirmatur in multis locis Sacrae Scripturae, qui faciliter citari 
possent, v. g. Exod. XXXIII, 19, Ps. XCIII, g, speciatim Joan. I, 3-4 : 
K Omnia per ipsum facta sunt, et sine ipso factum est nihil quod factum est. 
In ipso vita erat, et vita erat lux hominum. » Rom., IX, 36 : « Quoniam 
ex ipso et per ipsum et in ipso sunt omnia. » 

Ratione probatur conclusio dupliciter i? ex hoc quod Deus est prima 
causa effectiva rerum, et 20 ex hoc quod est ipsum esse subsistens. 

1° Quidquid perfectionis est in effectu praeexistit in agente, et eminentiori 
modo in agente supremo. Atqui Deus est agens supremum, causa effectiva 
omnium rerum.. Ergo omnium rerum perfectiones praeexistunt in Deo 
eminentiori modo. 

Majorem hujusce argumenti debuisset notare Molina, nam quidquid 
perfectionis est etiam in determinatione libera electionis nostrae prae- 
existit in agente supremo, et haec determinatio libera nostra non potest 
extra Deum existere sine relatione dependentiae causalis ab Ipso. 

Si quis objiciat quod planta perfecta oritura germine imperfecto, et 
animal a semine, respondetur semina sunt tantum instrumenta causarum 
agentium. Non est enim semen bovis qui generat bovem, sed bos adultus 
mediante semine generat bovem ; pariter planta adulta mediante germine 
generat plantam similem in specie ; soli enim adulti generant. Alioquin 
plus produceretur a minori, et istud plus entis esset sine ratione essendi. 
Proptera communiter theologi dicunt : post creationem sunt quidem 
plura entia, non vero est plus entis seu plus perfectionis, quia quidquid 
perfectionis est in effectu praeexistebat eminentiori modo in prima Causa 
aeterna. 

Sic magis ac magis apparet valor notionis causae efficientis per 
respectum ad Primam Causam. 

2? Conclusio probatur ex hoc quod Deus est ipsum Esse subsistens : 
Omnium perfectiones pertinent ad perfectionem essendi, aliquid enim est 
perfectum prout habet esse, v. g. prout in eo est aut solum corporeitas, 
aut vita sive vegetativa, sive sensitiva, sive intellectiva ; esse enim est 
actualitas horum omnium, imo esse intellectionis est actus ejus. Atqui Deus, 
cum sit ipsum Esse subsistens, habens totam perfectionem essendi. Ergo 
Deus continet eminenter omnium rerum perfectiones. 

Si enim non haberet totam perfectionem essendi, haberet tantum 
perfectionem participatam et non esset ipsum Esse per se subsistens. Ita 
« si calor esset per se subsistens, non posset ei aliquid deesse de virtute 
caloris » ; calor per se subsistens haberet totam perfectionem caloris. 

Ad : hae omnes perfectiones, quia sunt in Deo eminentiori modo, 
in eo sunt absque detrimento simplicitatis ipsius. Ita lux alba continet 
eminenter quidquid perfectionis est in septem coloribus arcus caelestis, 
attamen eos continet solum virtualité? eminenter, (prout potest eos produ- 
cere), dum Deitas continet formaliter eminenter perfectiones simpliciter 
simplices, ut melius apparebit Ia, q. 13, a. 2, 3, 4, 5. Dum enim lux alba 
non est coerulea, nec rubra, Deitas est formaliter eminenter realis, una, 
vera, bona, etc. ; et insuper continet virtualiter eminenter perfectiones 
mixtas, v. g. rationalitatem. Jamquidem sensatio visionis continet in sua 
unitate magnam varietatem objectorum sensibilium, et synthesis scienti- 
fica multas experientias, id quod est divisim in inferioribus est unite in 


superioribus. 
Pariter anima nostra, quamvis simplex, est vegetativa, sensitiva, 


intellectival. 
Ad : quamvis esse participatum, ut est in lapide, sit absque 
vivere et intelligere, ipsum esse subsistens, prout est ipsa plenitudo essendi, 


I. Anima rationalis est, non solum virtualiter, sed formaliter eminenter vegetativa et 
sensitiva, quia non solum potest producere principium vitae vegetativae et sensitivae, 
sed ipsa esi in nobis principium radicale vitae vegetativae et sensitivae. 

continet ipsum vivere et intelligere. Et ideo potest esse constitutivum 
naturae divinae secundum nostrum modum imperfectum concipiendi. 
« Nulla de perfectionibus essendi potest deesse ei quod est ipsum esse 
subsistens. » 


Art. III. — Utrum aliqua creatura sit similis Deo. 


St. qu. Sensus tituli est, ut notat Cajetanus : an perfectio Dei tanta 
sit quod nulla creatura possit ei esse similis. Et agitur de similitudine 
cum Deo ut est primum ens et prima causa non ut trinus est; nec est 
sermo de hac speciali similitudine quae est imago, de qua agitur infra q. 93. 
Agitur solum nunc de generalissima similitudine quae inveniturin creatura, 
etiam in omni creatura. Hic articulus sic continet fundamentum doctrinae 
de analogia inter Deum et creaturam quae exponitur infra q. 13, a. 5. 

Quaestione sic posita, difficultas est praesertim 1° quia Deus et crea- 
turae nequidem in genere conveniunt, ergo sunt omnino diversa; 20 non 
conveniunt in forma, quae est fundamentum similitudinis; 30 quia si 
creatura diceretur similis Deo, Deus dici posset similis creaturae, quod 
videtur inconveniens et contra Isaiam XL, 18. 

Conclusio tamen est : omnes creaturae assimilantur Deo in quantum 
sunt entia, imo plures secundum vivere et intelligere. 

Non raro Sacra Scriptura loquitur de hac similitudine, imo de simi- 
litudine imaginis, dum dicitur (Gen. I, 26) : « Faciamus hominem ad 
imaginem et similitudinem nostram. » 

Notandum est circa hoc id quod dicit IV Cone. Lateranense (Denz. 
432) : « Inter creatorem et creaturam non potest tanta similitudo notari, 
quin inter eos major sit dissimilitudo notanda. » Imo hoc dicitur de simili- 
tudine gratiae, secundum quam dictum est: « Estote perfecti (perfectione 
gratiae) sicut Pater vester caelestis perfectus est (perfectione naturae).» 
In hoc textu IV Cone. Lateranensis habetur quasi definitio analogiae inter 
Deum et creaturas, et huic textui magis conformis est definitio thomista- 
rum, quam definitio suareziana. Secundum sanctum Thomam etthomistas, 
« analoga sunt quorum nomen est commune, ratio vero significata per no- 
men est simpliciter diversa, et secundum quid seu proporiionaliter eadem », 
sic ens dicitur de ente per essentiam, de ente substantiali ab alio producto, 
et de accidente. E contrario secundum principia Suarezii : « Analoga sunt 
quorum nomen est commune, ratio vero per nomen significata est simpli- 
citer eadem, et secundum quid diversal. » Ad hoc respondent thomistae, 
quare igitur IV Concilium Later, dixisset « inter creatorem et creaturami. 


i. Dicit enim Suarez (Disp. Mei. 2, sect. 2, n? 34) : « Nunc solum assero, omnia, 
quae diximus de unitate conceptus entis longe clariora et certiora videri, quam quod 
ens sit analogum : et ideo non recte propter defendendam analogiam negari unitatem 
conceptus ; sed si alterum negandum esset, potius analogia, quae incerta est, quam 
unitas conceptus, quae certis rationibus videtur demonstrari, esset neganda. » 


IN DEO SUNT PERFECTIONES OMNIUM RERUM 16g 


non potest tanta similitudo notan, quin inter eos major sit dissimilitudo 
notanda ». Insuper animalitas, quae univoce dicitur de leone et de verme, 
est simpliciter eadem et secundum quid diversa in éis ; similitudo autem 
analogica» minor est quam similitudo univoca. 

Denique in Cone. Vaticano (Denz. 1796) dicitur : « Ratio fide illustrata, 
cum sedulo, pie, sobrie quaerit, aliquam Deo dante mysteriorum intelli- 
gentiam... assequitur, tum ex eorum quae naturaliter cognoscit, analogia, 


tum e mysteriorum nexu inter se... » Analogia igitur inter Deum et creatu- 
ram est certa, imo fide certa. 


U 


*o 

Ratione probatur conclusio in corpore articuli, uno argumento in causa- 
litate fundato ; antea vero ad modum praenotaminis sanctus Thomas 
distinguit triplicem similitudinem. 

Est triplex similitudo, i? secundum formam ejusdem rationis et modi, 
ut duo aequaliter alba, vel ut duo homines adulti ; — 2? secundum formam 
ejusdem rationis sed non ejusdem modi, ut minus album,est simile magis 
albo, vel ut puer viro ; — 3? secundum formam sed non secundum eamdem 
rationem, ut inter effectum et agens non univocum, seu superioris naturae, 
ut in subordinatione causaruml, v. g. prout vita intellectiva suscitat 
actionem vitae sensitivae, exempli gratia dum intellectus rationabiliter 
ordinat phantasmata et verba ad expressionem alicujus syllogismi, tunc 
expressio verbalis quae prius est in imaginatione est quidem rationabilis, 
sed per participationem, dependenter ab ipsa ratione ordinante. Sic rationa- 
bilitas expressionis verbalis ,et rationabilitas conceptionis seu judicii sunt 
similes secundum formam sed non secundum eamdem rationem, est enim 
dissimilitudo dirigentis et ejus qui dirigitur. Item rationabilitas est per 
prius in prudentia et secundario secundum participationem in virtutibus 
fortitudinis et temperantiae quibus appetitus sensitivus dirigitur a ratione. 
Item a fortiori ordo non est secundum eamdem rationem in supremo 
Ordinatore totius universi et in agentibus naturalibus quae ab eo diriguntur 
ad certum finem (5a via). 

Sic triplex est similitudo : ra univoca et secundum eumdem modum, 
2a univoca et non secundum eumdem modum, ut inter puerum et virum, 
3a non univoca nec secundum speciem, nec secundum genus, sed analogica. 


* Bg 


His praesuppositis, sic probatur conclusio, unico argumento : omne 
agens agit sibi simile, aut specifice, aut generice, aut saltem analogice. Atqui 
Deus, qui non est in genere, est causa efficiens creaturarum. Ergo creaturae 
sunt Deo similes analogice.i. 


i. Secundum antiquam physicam, calor non invenitur secundum eamdem rationem 
in sole et in aliis corporibus ; hoc non amplius admittitur ; sed alia sunt exempla. 

Major pro quibusdam non est evidens nisi inductive sicut leges experi- 
mentales, prout homo generat hominem, bos bovem, et planta similem 
plantam in specie. Revera tamen haec major est plus quam lex experimen- 
talis, est principium per se notum ex analysi terminorum : agere enim est 
determinare seu reducere de potentia ad actum, de indeterminatione ad 
determinationem, actus enim est principium determinationis. Sed aliquid 
non Mpotest determinare nisi secundum suam propriam determinationem, sic 
communiter dicitur : omne agens agit in quantum est in actu, et est in actu 
per suam formam. Sic homo non potest generare nisi hominem, et corpus 
calidum calefacit. Unde dicit sanctus Thomas in articulo: «cum omne agens 
agat sibi simile, in quantum est agens, agit autem unumquodque secundum 
suam formam, necesse est quod in effectu sit similitudo formae agentis. » 
Hoc est principium per se notum, ex analysi terminorum. 

Sed diversimode applicatur hoc principium, juxta praenotamen, id est: 
x° si agens est in eadem specie, est similitudo secundum eamdem rationem 
speciei] 2? si agens non est in eadem specie, sed in eodem genere, est simili- 
tudo generica tantum. Datur hic antiquum exemplum solis, dici potest 
hodie : sunt varii effectus caloris prout dilatat metalla, producit fusionem 
solidorum, et evaporationem liquidorum ; item sunt varii effectus electrici- 
tatis et magnetismi, et hic effectus non specifice assimilantur causae sed 
generice ; v. g. electricitas producit motum localem, commotionem, aeris, 
combinationes chimicas, etc. ; 30 denique si agens non est in genere, 
« effectus adhuc magis remote accedet ad similitudinem formae agentis » 
id est non specifice, nec generice, sed analogice. 

Minor autem supra probata est : Deus, qui non est in genere (q. 3, a. 5) 
est causa efficiens omnium creaturarum. — Ergo creaturae sunt Deo 
similes analogice, saltem prout sunt entia. Plures etiam creaturae assimi- 
lantur Deo secundum vivere (ut plantae) secundum intelligere (ut anima 
nostra) et justi secundum vitam Dei intimam seu Deitatem. 


Nota ; manifestum est ex hoc articulo quod ens et esse non dicuntur 
de Deo et de creaturis secundum rationem simpliciter eamdem, sed propor- 
tionaliter eamdem. 

Ens enim est id quod est vel potest esse ; aliis verbis : est id cujus 
actus est esse. Sed non secundum rationem simpliciter eamdem dicitur 
de Ente a seipso existente, de ente substantiali causato, et de ejus acciden- 
te. De his tribus dicitur proportionaliter, seu secundum similitudinem 
proportionum, scii. ; Deus est ad suum esse sicut proportionaliter ens 
substantiale creatum est ad suum esse, et sicut accidens est ad suum esse. 
Sic est vera similitudo, non solum metaphorica (ut dum dicitur : Deus est 
iratus), sed secundum sensum proprium nominis entis. 

Attamen ut dixit IV Cone. Later. : eMajor est dissimilitudo notanda » 
prout solus Deus est ipsum esse subsistens, dum substantia creata non est 
suum esse, sed habet esse in se, et accidens habet esse in alio. Quando 

immediate videbimus Deum, tunc apparebit quod creaturae quasi non sunt 
in comparatione ejus, ut saepe dicit Augustinus. 

Id est perfectio analoga non potest -praescindi ab analogatisl, 
quia exprimit similitudinem proportionum, quae non potest concipi nisi 
actu implicite concipiantur membra proportionalitatis. Ens est id quod est, 
sive a se, sive ab alio in se, sive ab alio in alio. 

E contrario genus, v. g. animalitas, potest perfecte praescindi a 
speciebus, quia diversificatur per differentias sibi extrinsecas, sic animal 
significat quid simpliciter unum et idem : corpus vivens vita sensitiva, 
dum ens significat quid proportionaliter unum. Conceptus analogicus ita 
significari potest : 8, et conceptus univocus ita : o. Conceptus analogicus 
quamdam intrinsecam varietatem continet : omnis modalitas entis adhuc 
est ens, dum differentia animalitatis, v. g. rationalitas, non est anima- 
litas. 

Objectio. Ens perfecte praescindit a modalitatibus entis prout defini- 
tur id quod est independenter ab his modalitatibus ; item « cognitio » est 
unio cognoscentis et cogniti seu subjecti et objecti absque ulla allusione 
ad sensationem et ad intellectionem. Item « amor ». Item « causa » per 
respectum ad causam primam et ad causam secundam : causa efficiens 
enim est id ex quo sequitur esse alterius. 

Respondetur. Hoc videtur esse, si considerantur solum materialiter 
verba definitionis, non vero si formaliter sumuntur, nam haec ipsa defini- 
tionis entis verba adhuc sunt analoga, scii, id dicitur analogice, pariter 
quod, pariter est, et etiam esse. Eadem adnimadversio facienda est pro aliis 
definitionibus : causae, cognitionis, amoris. Causa dicitur analogice de 
quatuor causis, nec non de Causa prima efficiente et de causa secunda. 
Pariter quamvis facultates cognoscitivae nostrae sint univocae ut facultates 
in genere qualitatis, ut cognoscitivae sunt analogicae, sic cognitio tribui 
potest analogice Deo, et pariter amor. 

Jam ex nostro articulo constat, secundum propria sancti Thomae 
verba, quod ens et esse dicuntur de Deo et creaturis « non secundum 
eamdem rationem » simpliciter, sed « secundum aliqualem analogiam » seu 
proportionaliter, ut dicitur in fine corporis articuli. Et id quod hic dicitur 
de esse, valet pro omnibus perfectionibus simpliciter simplicibus de quibus 
infra agendum est, v. g. de intelligentia quae specificatur ab ente inteiligi- 
bili, et de voluntate specificata a bono. Cf. infra q. 13, a. 5. 

Ad 2m : Deus se habet ad creaturas, ut principium omnium generum. 


Ad : est igitur similitudo « secundum analogiam tantum, prout 
Deus est ens per essentiam, et alia per participationem. » 
Ad : quamvis creatura sit similis Deo, Deus non est similis creatu- 


rae, quia non est relatio realis Dei ad creaturas, sed solum creaturarum 
ad Deum, quia Deus non dependet a creaturis, nec est in eodem ordine. 
Ita imago Caesaris dicitur similis Caesari, non vero Caesar dicitur similis 
suae imagini, cf. Ia, q. 13, a. 7 : « Quando duo extrema non sunt uniusi. 


i. Cf. CaJbt inum, De Analogia nominum, c. V 

ordinis, in uno relatio est res naturae, et in altero res rationis », sic scientia 
refertur ad scibile, sed res scibilis, ut res, est extra ordinem intelligibilitatis 
et non refertur ad scientiaml. Sic omnes creaturae ordinentur ad Deum, 


non vero Deus ad creaturas, ut ibidem dicetur. 


I. E contrario relatio realis existit ex utraque parte, si duo extrema suntejusdem 
ordinis, ut pater et filius, etiam ut duo fratres, filii ejusdem patris : a fortiori si unum 


dependet ab alio ut filius a patre. 


Qu. V. — De Bono in communi 


Attributum bonitatis sequitur perfectionem, nam unumquodque est 
bonum prout est perfectum, ut statim dicetur. Proptera sanctus Thomas 
tractat de bonitate Dei antequam de veritate et de unitate Dei, quamvis 
imum et verum prius conveniant enti et naturae divinae quam bonum. 
Sanctus Thomas hic ponit quaestionem de Bonitate divina velut partem 
quaestionis de perfectione divina. Et prius tractat de bono in communi. 

Agitur de bono transcendental!, quod est proprietas entis, est ens ut 
perfectum et appetibile. Et dicitur transcendentale, quia transcendit omnes 
categorias entjs et in eis invenitur : bona substantia; bona quantitas, 
bona qualitas, etc. Attamen hic datur etiam divisio boni, in bonum 
delectabile, utile et honestum, ex qua divisione sequitur notio boni mo- 
ralis, de qua agitur in parte morali, scii, in Ia IIa6, q. 18, ubi ostenditur : 
bonum morale esse bonum honestum prout subest regulis morum, et 
praesertim legi aeternae. Bonitas moralis est conformitas objecti et actionis 
cum regulis morum. Sed nunc agitur de bono transcendental!. 

In quaestione V6, tria quaeruntur. i? Quomodo bonum se habet ad ens 
(art. i, 2, 3). —2? De bono in seipso, sub ratione finis et ordinis (a. 4 et 5). 
— 3? Quomodo bonum dividitur (a. 6). Hi articuli breviter explicandi sunt, 
nam potius ad metaphysicam pertinent. 


Art. I. — Utrum bonum differat secundum rem ab ente. 


Conclusio est : bonum et ens sunt idem secundum rem’, sed rations 
distinguuntur. 

ia pars sic probatur : id quod includit rationem entis non realiter 
distinguitur ab ente. Atqui bonum includit rationem entis, est enim ens 
perfectum et appetibile. Ergo. 

Major est certa : sicut humanitas continens in sua comprehensione 
animalitatem tanquam genus, non realiter distinguitur ab animalitate ; 
ita id quod in sua comprehensione continet rationem entis non realiter 
distinguitur ab ente. E contrario essentia creata, quae in sua comprehen- 
sione non continet existentiam, realiter distinguitur ab ea ; ubi sunt duo 
conceptus irreductibiles ad invicem et ad unum tertium conceptum, datur 
irreductibilitas realitatum, vi valoris objectivi intellectus nostri. Si vero duo 

conceptus reducuntur ad unuce, ut animalitas et rationabilitas ad humani- 
tatem, non est distinctio realis ; humanitas in sua ratione continet animali- 
tatem, quamvis aliquid aliud (scii, rationalitatem) includat. 

Minor est : bonum includit in sua ratione rationem entis. Bonum 
enim est id quod est appetibile ; sed est appetibile prout est saltem aliquo 
modo perfectum et perfectivum. Ut autem sit perfectum debet esse ens 
in actu. Ergo bonum in sua ratione includit rationem entis, quamvis 
aliquid aliud explicite dicat. 

Ita v. g. fructus aliquis bonus est, prout est appetibilis ; ad hoc autem 
requiritur ut sit maturus, in sua specie perfectus et perfectivus ut alimen- 
tum conservans vitam. Et ita non esset, si non esset ens in actu. Ita propor- 
tionaliter bonus lapis ad constructionem aedificii, bonus equus ad vehi- 
culum trahendum, bonus statuarius aut bonus pictor. Ex hoc apparet 
quod bonum dicitur analogice secundum proportionalitatem, et non realiter 
distinguitur ab ente. 

2a -pars conclusionis, scilicet bonum et ens ratione distinguuntur, facile 
probatur : nam « bonum dicit rationem appetibilis, quam non dicit ens ». 
Aliis verbis : ens continet bonum actu implicite, sed non actu explicite. 
In notione boni dicitur explicite aliquid, quod non nisi implicite est in 
notione entis. Sic enti additur, non differentia extrinseca, sed modalitas 
explicite significata. 

Notandum est tamen cum Cajetano quod appetibilitas non constituit 
rationem boni sed eam praesupponit, ut proprietas essentiam. Si vero 
appetibile sumitur, non formaliter, sed fundamentaliter, tunc bonum est 
intrinsece appetibile, prout fundat appetibilitatem. Unde multi thomistae 
dicunt : ratio formalis boni consistit in perfectione ut fundat appetibilitatem. 
Et hoc fundamentum non realiter distinguitur ab appetibilitate, quia ipsa 
est relatio, imo non relatio realis ad appetitum, sed relatio rationis. E 
contrario appetitus dependens ab appetibili habet relationem realem ad 
illud. Ita est relatio realis scientiae ad rem scibilem, non vero hujusce rei 
ad scientiam. 

Unde remanet quod bonum ut sit fundamentaliter appetibile, debet 
esse perfectum ac perfectivum et proinde ens in actu. Ut dicit. Joannes 
a sancto Thoma contra Durandum et Vasquez : si bonum consisteret 
formaliter in appetibilitate, esset non quid reale, sed relatio rationis. 

Confirmatur, in resp. ad im : quamvis bonum et ens non realiter 
distinguantur, ens simpliciter (quod habetur per esse substantiale) non est 
bonum simpliciter (quod habetur per perfectionem superadditam). V. g. 
arbor sterilis est ens simpliciter prout habet esse substantiale, sed non est 
quid simpliciter bonum in sua specie, quia est sterilis. Pariter fructus non 
maturus, vel nimis maturus ; ita equus junior aut senior ad trahendum. 

Unde ens simpliciter est bonum secundum quid, v. g. equus junior 
nondum est perfectus, sed tamen est verus equus, non mulus, sic habet 
bonitatem secundum quid suae speciei, quamvis nondum habeat perfectio- 
nem sibi debitam ; pariter vinum non generosum, quod tamen verum 
vinum est, et non acetum. 

E converso id ratione cujus aliquid, est bonum simpliciter est ens 
secundum quid, scii, est perfectio accidentalis superaddita substantiae, 
ut maturitas in fructu. 

Notandum est quod juxta Scotum (I Sent. dist. III, q. 3) proprietates 
entis, ut bonitas, ab ente distinguuntur formaliter-actualiter ex natura rei. 
Respondetur : haec distinctio est medium impossibile inter distinctionem 
realem et distinctionem rationis fundatam in re ; nam distinctio existit 
ante aut non ante considerationem mentis ; si ante, realis est ; si non'ante, 
rationis est. In praesenti autem casu, non potest esse distinctio realis, 
quia tunc bonitas esset extra ens, non esset ens, et sic nihil esset. Ens 
includitur in omnibus modalitatibus ejus, quae adhuc sunt ens. 

Ens igitur et bonum non distinguuntur nisi virtuaiiter, imo distinctione 
virtuali minori, prout ens continet actu-implicite bonum, sed non explicite, 
seu prout modalitas boni non est differentia extrinseca per respectum 
ad ens, ut rationabilitas per respectum ad animalitatem. 


Art. IL — Utrum bonum secundum rationem sit prius quam ens. 


St. qu. Platonici docuerunt bonum esse prius quam ens ; pro 
Platone suprema realitas est Idea separata Bonil ; item pro Plotino supre- 
ma hypostasis est Unum-Bonum, super Intelligentiam13 Secundum hanc 
tendentiam quidam dixerunt, ut Scotus, voluntas specificata a bono est 
simpliciter superior intellectu, qui specificatur ab ente. 

Sanctus . Thomas ad modum difficultatis, initio articuli, refert opinio- 
nem platonicorum secundum yerba Dionysii, qui inter alia nomina primo 
ponit bonum quam ens. Item in. arg. sed contra citatur neoplatonicus 
Proclus, auctor libri de Causis. 

Plato et Plotinus posuerunt Bonum super ens, super essentiam, quia 
omnis essentia est intelligibilis, et intelligibile est correlativum intelligen- 
tiae et ab ea distinguitur. Unde supra dualitatem intelligentiae et intelligi- 
bilis, debet esse unitas altior et ineffabilis, "perfectissima, a qua omnia 
procedunt, scilicet Unum-BonumA Causalitas autem divina explicatur a 
platonicis independenter a libertate divina, prout Bonum est essentialiter 
diffusivum sui. Hoc. jam dicitur a Platone qui non satis distinguit 
causalitatem finalem a causaiitate efficienti. Ita etiam Plotinus, secundum 
quem Bonum supremum essentialiter, seu ex necessitate naturae, est 
suiipsius diffusivwn, non vero per liberrimam creationem. 


1. Cf. Platonem, 7. VII Reipublicae, edit. Stephan, p. 517 oniri summo ordinis 
intelligibilis est Idea Boni, quae vix percipitur, quae tamen apparet ut fons omnis 
pulchritudinis et bonitatis ; ex ea directe procedit veritas intelligibilis et intelligentia. » 

2. Cf. Plotinum, Enneades III, 11, 12; V, i; 6; n, x; VL vm, 9, xi. 

3. Neoplatonici loquuntur de Uno-Bano, quod est super ens, aliquomodo sicut 
postea theologi catholici dicunt : Deitas est aliqualiter supra omnes perfectiones sim- 
pliciter simplices, quas in sua eminentia continet. Sed pro theologis Deitas continet 
formaliter ens, unum, bonum., dum e contra Unum platonicorum virtuaiiter continebat 
inferiora, quae necessario ab eo procedebant. 

Sanctus Thomas optime e contra post Aristotelem distinguit causam 
finalem et causam efficientem, et tenet quod bonum est sui diffusivum ut 
fins, qui allicit agens ad agenduml. Addit sanctus Thomas secundum 
dogma creationis : agens supremum est liberrimum prout jam in se habet 
bonitatem infinitam et non indiget bonis creatis quae perfectionem 
et beatitudinem divinam augere non possunt. (Ia, q. 19, a. 3). 

Conclusio sancti Thomae est : ens secundum rationem est priusquam 
tonum. 

Hoc jam ostenderat in I Sent., d. VIII, q. i, a. 3, prout ratio entis 
includitur, ut praesupposita, in notione boni, quod est ens perfectum 
appetibile. 

In nostro autem articulo idem argumentum sic proponitur 

Illud est prius secundum rationem quod prius cadit in conceptione 
intellectus. Atqui primo in conceptione intellectus cadit ens. Ergo ens est 
prius secundum rationem quam bonum. 

In majori agitur, non de ordine temporis et inventionis, secundum 
quem prius cognoscimus sensibilia quam spiritualia, sed de ordine naturae 
et rationum formalium seu notionum. Notio autem entis est omnium prima. 
Quare ? Quia unumquodque est intelligibile in quanturn est ens in actu ; 
sic objectum proprium intellectus ut intellectus est (non ut humanus) 
est ens intelligibile? sicut primum visibile est color et primum audibile 
est sonus. Unde omnis ratio formalis seu notio, ut sit intelligibilis, prae- 
supponit rationem seu notionem entis. Ita notio boni praesupponit notio- 
nem entis3. 

Ut notat Bannez, sanctus Thomas loquitur de bono in communi, 
ex hoc sequitur quod tam in Deo quam in ente creato, ens est prius ratione 
quam bonum. Ens includitur explicite in bono, et ens includit implicite 
bonum, tanquam modalitatem ejus transcendentalem. 

Corollarium deducitur infra Ia, q. 82, a. 3 : « Si intellectus et voluntas 
considerentur secundum se, sic intellectus eminentior invenitur. Hoc apparet 
ex comparatione objectorum ad invicem. Objectum enim intellectus (scili- 
cet ens intelligibile) est simplicius et magis absolutum, quam objectum 
voluntatis (quod est bonum). Quanto autem aliquid est simplicius et 
abstractius (et universalius), tanto secundum se est nobilius et altius 
(saltem in ratione objecti)... Sic simpliciter inteliectus.est altior et nobilior 
voluntate. » Propterea eam dirigit, cognoscendo ipsam rationem boni in 
ipso bono volito. 


À L Ia, q. 5 a. 4, ad 2m; I a IDG, q. I, a. 4, ad im; IIIG, q. i, a. 1; IV C. Gentes 
c. XI. 

2. Objectum proprium intellectus humani, ut humanus est, est natura rerum 
sensibilium, seu ens intelligibile rerum sensibilium ; sic in speculo sensibilium spiri- 
tualia cognoscimus. 

3. Sic ratio entis est prior ratione boni, non generatione et tempore, sic esset 
imperfectior, sed -prior simpliciter, secundum ordinem naturae, sicut essentia prior est 
suis proprietatibus. Ratio hujusce prioritatis est principium jam admissum a Platone 
et a Plotino : « Quanto aliquid est simplicius et abstractius, tanto secundum se est 
nobilius et altius. » Ia q. 82, a. 3. 

Sic ratio entis, dum includitur in ratione boni, aliquo modo jam /imitatur et contra- 
hitur, quia inveniri potest etiam in ratione veri et unius. 

2a Conclusio invenitur ad im scilicet : Bonum est secundum quid prius 
quam ens, id est in -causando, Sicut finis quam forma. 

Haec est consideratio boni non in se, sed per respectum ad aliquid 
aliud. 

Sanctus Thomas hoc concedit platonicis et neoplatonicis, speciatim 
Dionysio, id est « inter nomina significantia causalitatem divinam, prius 
ponitur bonum, quam ens ». Ratio est quia m ordine causalitatis, bonum 
habet rationem finis ; finis autem est prima causarum, prout allicit agens 
ad operandum, et ab agente materia movetur ad formam. Sic in isto 
ordine causalitatis Deus vocatur Summum Bonum, aut Bonus Deus. 

Remanet tamen quod simpliciter loquendo ens est secundum rationem 
prius bono. « Simpliciter » significat : si consideratur essentia rei de qua 
est sermo ; « secundum quid » autem significat : si consideratur quid 
secundarium in hac re. V. g. homo sapiens simpliciter est melior quam 
Hercules insipiens ; sed Hercules est melior secundum quid, quoad fortitu- 
dinem physicam. « Simpliciter loquendo » significat fere idem ac « absolute 
loquendo » seu « sub principali aspectu », dum « secundum quid » vult 
dicere : « sub aliquo aspectu secundario ». 

Sic ens « secundum quid » consideratum per respectum ad quatuor 
causas, et non in seipso, correspondet causae formali, nam aliquid dicitur 
ens prout est in actu per suam formam, sic est lapis, aut lignum, aut animal, 
aut homo. Forma autem, in ordine causarum, est posterior fini et agenti, 
quia producitur ab agente operante propter finem. Sic concedendum est 
platonicis quod Bonum supremum est prius ente creato quod productum 
est ad manifestationem bonitatis divinae ; item Bonum Supremum prius 
est intelligentiae finitae, cujus objectum proprium est ens finitum, in quo 
tanquam in speculo cognoscitur Deus. 

An sanctus Thomas sic bene intelligat doctrinam Platonis. — Dicendum 
est quod Plato dum vocabat Deum (seu supremam realitatem) Summum 
Bonum, Deum considerabat per respectum ad realitates inferiores, quas 
producit per diffusionem sui, ut sol diffundit extra se lucem et calorem. 
Unde Plato dicit : Deus, quia est bonus, mundum produxit. 

Sed tamen Plato et Plotinus videntur tenere etiam quod Bonum est 
simpliciter prius entel; et si ita est, in hoc sanctus Thomas ab eis 
recedit. 

Unde remanet quod ens sit simpliciter secundum rationem prius 
bono, sed est posterius secundum quid, scilicet in causando.i. 


i. Plato et Plotinus videntur admittere quod Unum est indivisibile, dum ens 
dividitur, et identificant Unum et Bonum. Sic solvunt argumenta Parmenidis, ponendo 
« Unum-bonum » supra ens, et explicando causalitatem a Parmenide negatam, prout 
bonum est essentialiter diffusivum sui. 

Pro sancto Thoma e contrario sicut pro Aristotele, argumenta Parmenidis contra 
multiplicitatem entium et motum, solvuntur per distinctionem inter potentiam et actum. 
Item pro eis unum, eo ipso quod convertitur cum ente, dividitur sicut ens in poten- 
tiam et actum. 

Corollarium 23e conclusionis : secundum quid (scii, in movendo quoad 
exercitium), voluntas est prior intellectu, sic intellectus quoad exercitium, 
seu attentionem ad objectum, movetur a voluntate. Sic in fine delibera- 
tionis voluntas facit quod ultimum judicium sit ultimum. Item, ut infra 
dicetur Ia, q. 82, a. 3, in via « melior est amor Dei quam Dei cognitio », 
quia, dum intellectus trahit Deum ad se, ad conceptiones suas imperfectas, 
voluntas trahitur ad Deum, prout bonum est in rebus et non in mente. 
Ita quamvis visus sit simpliciter altior auditu, tamen auditio pulchrae 
symphoniae est quid altius quam visio vulgaris objecti. 


* 
* *x 


Notandum est in fine responsionis ad 1m quod sanctus Thomas bene 
explicat quare pro platonicis bonum ad plura se extendat quam ens; 
quia juxta eos ens' non se extendit ad materiam, quam putabant esse 
Mprivationem et non-ens, et tamen dicebant : materia appetit bonum. 

Pro sancto Thoma e contrario, sicut pro Aristotele, materia distingui- 
tur a privatione seu a non-ente, est enim potentia realis seu capacitas realis 
formae suscipiendae, et sic materia est ens in potentia, v. g. est aer in 
potentia, lignum in potentia, animal in potentia. Proinde ens non minus 
se extendit quam bonum ; imo est quid magis universale quam bonum, 
nam non omne ens est perfectum et appetibile. Cf. de hac re, responsionem 
ad 2m et ad 3G. 

Objectio fieri potest contra primam conclusionem : bonum est 
simpliciter perfectius quam ens, quia includit ens et perfectionem 
ejus. 

Respondetur : hoc verum est de supposito seu subjecto, quod dicitur 
bonum, non vero de ratione formali boni. Id est : suppositum quod dicitur 
simpliciter bonum, ut vinum optimum, est perfectius quam suppositum 
quod est ens tantum, v. g. quam vinum non optimum. Sed ratio formalis 
boni natura posterior est ratione formali entis, quae est simplicior, abstra- 
ctor et universalior, sic perfectior ut objectum. 

Instantia : animalitas, quamvis sit simplicior humanitate, est ea 
imperfectior. 

Respondetur : est simplicior logice, ut genus humanitatis, non vero 
realiter, quia sumitur ex materia, quae est minus una, simplex et perfecta 
quam forma, speciatim quam forma hominis, quae est anima intel- 
lectualis. 

In articulo autem nostro agitur de ente et bono, non solum logice, 
sed realiter, et concedendum est solum quod suppositum concretum, quod 
est bonum, est suppositum perfectius, quam si non esset bonum? Sed 
sanctus Thomas in hoc articulo non loquitur de supposito bono, sed de 
ratione boni, ontologice tamen spectata et non solum logice. Ens, quod 
est prius bono, dicitur ab esse, scii, ab actualitate ultima. 

Hoc respondendum est neoplatonicis et etiam Scoto. 

Sic vere intellectus remanet simpliciter altior voluntate, quia specifi- 

catur ab ente (scilicet facultas specificatur ab objecto, non a supposito, 
ita voluntas ab hoc objecto quod est bonum, sub ratione boni, non vero 
a supposito bono). 


Art. III. — Utrum omne ens sit bonum. 


St. qu. Videtur quod non, quia bonum addit supra ens perfectionem 
et appetibilitatem ; materia autem est ens, sed non habet rationem appeti- 
bilis ; item Aristoteles dicit : « In mathematicis non est bonum. » 

Conclusio tamen est : omne ens. in quantum esi ens, est bonum. 

Haec doctrina ad fidem pertinet contra manichaeos, qui dicebant 
quaedam entia esse bona, et quaedam mala, secundum errorem de duplici 
principio. In Genesi I, 31, dicitur : « Vidit Deus cuncta quae fecerat et 
erant valde bona. » 

Ratione sic probatur conclusio : 

Perfectum habet rationem appetibilis et boni (art. 1). Atqui omne ens, 
m quantum est ens, est in actu et quodammodo perfectum. Ergo omne ens, 
in quantum est ens, est bonum. 

Hoc est dicere, ut supra notatum est, a. 1, ad 1m : omne ens simpliciter 
est bonum secundum quid, prout habet saltem suam essentiam et existen- 
tiam, etiamsi non sit bonum simpliciter. Sic omne vinum, dummodo adhuc 
sit vinum et non acetum, dici potest bonum, seu non corruptum, quamvis 
non sit optimum. 

Ad zum. Bonum non contrahit ens ad modum praedicamentorum, 
id est non limitat ens ad aliquam categoriam, ut substantia, quantitas, etc. 
attamen bonitas est modalitas transcendentalis entis minus universalis 
quam ipsum ens. Ens enim se extendit etiam ad unum et ad verum. 

Ad 2um. Malum est privatio boni debiti in aliquo subjecto. 

Ad 3ua. Materia prima est ens in potentia et bonum in potentia. 
Insuper pro composito bonum est habere suam materiam, sine qua esse 
non potest. 

Ad $um. « In mathematicis non est bonum », quia abstrahunt a motu 
et a fine. Propterea Spinoza qui voluit in metaphysica procedere modo 
geometrico, exclusit a consideratione metaphysicae causam efficientem 
et finalem, et voluit omnia deducere ex Deo, sicut proprietates trianguli 
deducuntur ex ejus natura. 

Sic sufficienter consideratur bonum per respectum ad ens ; ab eo non 
realiter distinguitur, sed ratione ; est simpliciter posterius ente ; et omne 
ens est bonum saltem secundum quid, quamvis pluries careat perfe- 
ctione secundum quam diceretur bonum simpliciter. Nunc consideratur 
bonum, non per respectum ad ens, sed in seipso, in duobus articulis 
sequentibus. 

Art. IV. — Utrum bonum habeat rationem causae finalis, 


St. qu. Difficultas est, quia Dionysius saepe dicit : bonum est difiusivum 
sui ; (de Norn, div., c. 4) ; sed esse difiusivum importat rationem, efficientis. 
Etiam sanctus Augustinus dicit : « Quia Deus bonus est, sumus » de Doctr. 
christ., c. 31. 

Conclusio tamen est : bonum habet rationem finis. 

1i? Probatur auctoritate Aristotelis, sic enim definit finem : «Id cujus 
gratia aliquid fit est finis et bonum. » 

2? Probatur ratione sic : appetibile habet rationem finis. Atqui 
bonum est appetibile. Ergo bonum habet rationem finis, saltem per 
respectum ad actum appetentis, et potest esse appetibile aut quia est 
delectabile, ut fructus, aut quia est utile ut medicina amara, aut quia est 
honestum, ut dicetur art. 6. 

In corpore articuli subjungitur alia conclusio quae sic enuntiari 
potest : bonum est primum iri causando et ultimum in essendo, quia finis est 
primum in causando, in ordine intentionis, prout allicit agens ad agendum, 
et finis est ultimum in essendo, seu in ordine executionis. Sic generans 
tendit ad producendum sibi simile, v. g. ignis ignem, bos bovem, et forma 
generati terminat generationem passivam, et postea generatum fit per- 
fectum, v. g. animal, dum pervenit ad aetatem adultam, tunc est perfecte 
simile generanti. 

Ad xm. Bonum et pulchrum ratione differunt, nam bonum respicit 
appetitum, dum pulchrum respicit vim cognoscitivam ; pulchra enim 
dicuntur, quae visa placent. Cf. infra, Is, q. 39, a. 8, ubi dicitur quod 
pulchritudo, ut placeat, tria requirit : integritatem rei, proportionem 
debitam et claritatem ; sic pulchritudo est splendor formae in materia, 
v. g. in rosa, vel lilio, aut si agitur de pulchritudine intellectuali est splendor 
veritatis seu irradiationis alicujus principii in multis consequentiis, item 
splendor vitae moralis in heroismo constituit pulchritudinem moralem, 
et in summo habetur sublime, quando est summa diversitas in profundis- 
sima unitate, v. g. in communione eucharistica : 


O res mirabilis, manducat Dominum 
Pauper, servus, et humilis. 


Pulchrum videtur esse proprietas transcendentalis entis, nam omne 
artefactum divinum est pulchram ; atqui omne ens est artefactum Dei 
auctoris naturae ; ergo omne ens est pulchrum saltem secundum suam 
naturam vel essentiam, quae exprimit aliquam ideam Dei. Pulchrum 
integrum autem, ut apparet in Deo, in Christo, in B. Maria Virgine, est 
splendor in ente unitatis, veritatis et bonitatis, id est : splendor et harmonia 
omnium proprietatum entis 

Ad 2m. Breviter solvitur difficultas quae oritur ex conceptione plato- 
nicorum : bonum est difiusivum sui. et hoc pertinet ad causam efficientem. 

Sanctus Thomas respondet: «Bonum dicitur difiusivum sui, ut finis », 
scilicet prout allicit agens ad agendum, et appetitum ad desiderandum. 
Sed ut notatur Ia, q. 19, a. 2, per modum consequentiae est diffusio activa 
prout agens propter finem Intentum efficienter operatur, et hoc sive ex 
necessitate naturae, ut bos generat bovem, sive libere ut homo communicat 
aliis suam scientiam, vel exhortationem ad bonum. 

Unde dicet sanctus Thomas IIIa, q. 1, a. 1 : « Pertinet ad rationem 
boni, ut se aliis communicet. Unde ad rationem summi boni pertinet quod 
summomodo se creaturae communicet, quod quidem maxime fit per... 
incarnationem Verbi. » Sic diffusio sui primo pertinet ad finem allicien- 
tem, postea ad agens. Deus autem non necessario operatur ad extra, sed 
liberrime, quia bonis finitis non. indiget (la, q. 19, a. 3), et operatur ad 
manifestandam bonitatem suam, ut infra dicetur. 

Neoplatonic! igitur, dicendo : « Bonum est essentialiter difiusivum 
sui » non satis distinxerunt agens et finem, et immerito dixerunt : Deus 
operatur ad extra ex necessitate naturae, ut sol diffundens in aere calorem 
et lucem. Ex hoc sequebatur emanatismus pantheisticus contra dogma 
liberrimae creationis. 

Ad 3nni Verbum Augustini : « Quia Deus est bonus, nos sumus » 
refertur ad causam finalem, id est : nos sumus, quia Deus voluit manife- 
stare bonitatem suam nos diligendo et creando, sic accepimus quamdam 
participationem bonitatis divinae. Bonum igitur habet rationem finis. 


Art. V. — Utrum ratio boni consistat in modo, specie et ordine. 


St. qu. Agitur de bono causato, ut ait Cajetanus, et hoc constat ex 
argumento « sed contra », ubi citatur haec augustiniana definitio boni 
« in rebus a Deo factis ». 

Responsio affirmativa sic manifestatur : « Ad hoc quod aliquid sit 
perfectum et bonum debet habere formam et ea quae praeexiguuntur 
et ea quae consequuntur ad ipsam », nam unumquodque est id quod est 
per suam formam. 

Atqui ipsa forma exprimitur per speciem, id quod praeexigitur ad eam 
per modum, et id quod sequitur per ordinem. 

\r. g. forma fructus constituit illum in tali specie, sed ad eam prae- 
exigitur modus commensurationis principiorum materialium et efficien- 
tium, v. g. terrae et solis, ut fructus ad maturitatem perveniat. Denique 
in fructu est ordo ad finem, v. g. ad sustentationem vitae hominis. Item 
haec tria requiruntur ut aliquis sit bonus pictor, bonus statuarius, bonus 
musicus : modus requiritur ad acquisitionem artis, postea species artis, 
et ordo ejus ad finem. Sic bonum exigit concursum congruum quatuor 
causarum, quia finis est quid ultimum in executione. Sic assignatur ratio 
hujusce definitionis descriptivae datae a sancto Augustino. 

Art. VI. — Utram convenienter dividatur bonam, per honestum, 
util& et delectabile. 


St. qu. Agitur de divisione boni transcendentalis, sed est formalis, 
non materialis. Materialiter dividitur bonum, ratione subjecti, per decem 
categorias : bona substantia, bona quantitas, bona qualitas, etc... 

Formaliter autem dividitur secundum ipsam rationem boni, scii, ut est 
quid perfectum et appetibile. Haec autem divisio fundat notionem boni 
moralis, quod est bonum honestum conforme regulis morum, id est legi 
aeternae et rectae rationi. Cf. Ia IIas, q. 18. 

Contra praedictam divisionem opponuntur quaedam difficultates 
i? videtur quod bonum transcendentale melius dividitur per decem cate- 
gorias in quibus invenitur. 2? Haec divisio non est per membra ad invicem 
opposita, nam aliquid, v. g. virtus, est simul honestum et delectabile. 
3? Bonum habet rationem finis, utile vero non habet rationem finis. 

Conclusi& tamen est affirmativa. 

i? Probatur auctoritate sancti Ambrosii, de Officiis., 1. I, c. 9, qui dat 
praedictam divisionem, quam invenit apud Ciceronem. Jam erat apud 
Aristotelem Eth., 1. ï, c. 5. Sic Aristoteles distinguit tres species amicitiae 
prout fundatur aut in bono utili, aut in delectabili, aut in bono honesto, 
haec ultima est amicitia virtuosorum. Haec classica divisio est apud 
sanctum | Augustinum, apud Dionysium. Et Magister Sententiarum 
dividebat materiam theologiae, prout quaedam sunt utilia, alia vero 
honesta et fruibilia. 

Haec tamen classica divisio non vere servatur ab Epicureis, qui, sicut 
omnes materialistae et sensualistae parvi faciunt bonum honestum, et 
pro bono habent tantum utile et delectabile. Sic non commendant virtutem 
nisi ad fugienda inconvenientia vitiorum ad invicem oppositorum, et non 
propter amorem objecti virtutis. 

2? Ratione probatur legitimitas hujusce classicae divisionis, quae, 
ut ait sanctus Thomas, competit, non solum bono humano, sed bono 
secundum quod bonum est. 

Bona divisio sumitur secundum rationem formalem totius dividendi, 
et sic ista sumitur. 

Etenim bonum, ut est appetibile, est terminus motus appetitus. Atqui 
hic terminus aut est medius (sic vocatur utile), aut est ultimus, utres 
propter se desiderata (sic vocatur honestum), aut est ultimus, ut quies in re 
(sic vocatur delectabile). 

Haec divisio recte sumitur secundum rationem formalem totius divi- 
dendi, et fit per membra ad invicem opposita. Sic est divisio non per 
accidens, sed per se et adaequata. 

Speciatim insistendum est in definitionem boni honesti: est bonum 
quod propter se desideratur, ut dicitur in corpore articuli, et ad 2um « Honesta 
dicuntur quae in seipsis habent unde desiderentur », id est independenter 

ab omni delectatione aut utilitate sequenti : v. g. dicere veritatem etiamsi 
sequatur mors, seu martyrium. 

Ut alibi dicit sanctus Thomasl, honestum idem est ac honore dignum, 
est enim objectum virtutis ; ex eo oritur spiritualis decor et pulchritudo. 
Vocatur etiam bonum rationale seu morale, prout est secundum rectam 
rationem, ut objectum rectae voluntatis. 

Ad zm. Haec divisio sumitur formaliter secundum ipsam rationem 
boni, et non materialiter secundum subjectum in quo est. 

Ad s'l0I. « Haec divisio non est per oppositas res, sed per oppositas 
rationes. » Propterea eadem res ut virtus potest esse simul quid honestum 
et delectabile, imo et utile ad finem ultimum. 

Attamen illa proprie dicuntur delectabilia, quae sunt delectabilia 
tantum, et aliquando sunt noxia et inhonesta. Item utilia proprie dicuntur 
quae sunt utilia tantum, ut pecunia, medicina amara. Sanctus Thomas 
ostendit alibi quod honestum appetitur propter se appetitu rationali ; 
quod delectabile appetitur propter se ab appetitu sensitivo, et quod nihil 
repugnans honesto est simpliciter et vere utile, sed secundum quid. 

Ad 3um. Bonum in ista tria dividitur, non ut univocum, sed ut analo- 
gum, et per prius dicitur de honesto, secundario de delectabili, tertio 
de utili. 

"hn 

lum corollarium : haec divisio continet princi-pium refutationis hedonis- 
mi et utilitarismi, scilicet falsae ethicae, fundatae in bono delectabili et 
in bono utili, non in bono honesto. Sensualistae autem non possunt vere 
servare notionem boni honesti, quod est bonum secundum se, independen- 
ter a delectatione et utilitate sequenti, v. g. subire martyrium propter 
amorem veritatis divinae. 

2um corollarium : primum principium ethicae est « bonum faciendum 
et malum vitandum » in quo agitur de bono honesto ad quod natura nostra 
rationalis ordinatur ab ejus Auctore. Cf. Is IIae, q. 94, a. 2. Unde homo 
perveniens ad plenum usum rationis debet diligere efficaciter bonum 
honestum propter se et plus quam seipsum ; hoc autem est in confuso 
seu implicite efficaciter diligere Deum auctorem naturae et summum 

onum plus quam seipsum. Cum autem hic amor efficax, in statu naturae 
lapsae, sit impossibilis sine gratia sanante, quae simul est elevans (Ia IIae, 
q. 109, a. 3). Sanctus Thomas concludit (Ia IIae, q. 89, a. 6): «Si quidem 
(puer) sic se ordinaverit ad debitum finem, per gratiam consequetur 
remissionem peccati originalis », scii, per baptismum desiderii. 

Hoc solum notatur nunc, ut appareat altitudo boni honesti supra 
bonum delectabile et utile. 

Dubium : an animal brutum tendat saltem materialiter ad bonum 
honestum sibi proportionatum, quamvis non cognoscat rationem finis nec 
rarionem honesti. 


i II» Il», q. 145, a. i, 2; Ia Ma”, q. 39, a. 2. 
2. II* IIae, q. 145, a. 3. 

Respondetur affirmative cum sancto Thoma. Cf. Is, q. 6, a. 1, ad 2m; 
q. 60, a. 5, ad 1^". In hoc ultimo loco dicitur: « Unumquodque (quaelibet 
creatura) suo modo naturaliter diligit Deum, plus quam seipsum... prout 
unaquaeque pars (universi) diligit naturaliter totum plus quam se. Et 
quodlibet singulare naturaliter diligit plus bonum suae speciei, quam 
bonum suum singulare. » Item IIa Ilee, q. 26, a. 3. 

Sic apparet malitia onanismi, qui est contra bonum speciei et conser- 
vationem ejus. Item sanctus Thomas in Matth., xxin, 37, circa haec verba 
Christi : « Quoties volui congregare filios tuos, quemadmodum gallina 
congregat pullos suos sub alas, et noluisti » dicit : « Gallina, compatiens 
pullis, defendit eos a milvo, et vitam exponit pro eis et congregat sub alas. 
Sic Christus compatitur nobis, vere languores nostros ipse portavit. » Ex hoc 
apparet altitudo boni honesti, quod jam est materialiter in eo quod nobilius 
est in moribus animalium, ita ut Christus loquendo de sua generositate 
potuerit exemplum invenire in hoc inferiori ordine et exemplum, omnibus 
notum. 

Sic terminatur quaestio de bono in communi. Habetur ejus definitio 
nominalis (id quod omnia appetunt), ejus definitio realis (ens perfectum 
et appetibile), ejus relatio ad ens et ad ordinem causalitatis, nec non ejus 
divisio in honestum, delectabile et utile. 


Qu, VI. — De bonitate Dei. 


In hac quaestione quatuor quaeruntur, agendo prius de Deo in se, et 
secundario per respectum ad creaturas. Solvitur quaestio an sit in duobus 
prioribus articulis : utrum esse bonum Deo conveniat, et utrum Deus sit 
summum bonum. Postea agitur de modo secundum quem bonum Deo 
conveniat ; an ille solus sit bonitas per essentiam. Denique : utrum omnia 
sint bona bonitate divina, saltem prout omnia procedunt a bonitate divina 
et ad eam tendunt. 

Agitur ergo de bonitate ontologica, qua Deus in se bonus est et 
appetibilis, ac secundum quam est finis omnium et agens supremum 
communicans creaturis omnia bona quae accipiunt. 

Sed haec bonitas ontologica est fundamentum benevolentiae seu 
amoris benevolentiae de quo est sermo q. 20, et etiam justitiae et miseri- 
cordiae, de quibus agitur q. 21, post quaestionem 19 de voluntate divina, 
prout justitia et misericordia sunt velut virtutes voluntatis divinae. Hoc 
attente notandum est, nam plures jam exspectant dum agitur de 
bonitate Dei quod sit sermo de ejus amore benevolentiae. 

Videbimus in hac quaestione quod sanctus Thomas procedit secundum 
viam affirmationis et excellentiae, prout bonitas est attributum positivum. 
Medium demonstrativum in his articulis erit primum efficiens (ex 2a via 
ad probandam Dei existentiam). Primum efficiens enim est fons omnium 


bonorum et proinde sic a posteriori apparet quod ipsum est Bonum per 
essentiam. 


Art. I. — Utrum esse bonum Deo conveniat. 


St. qn. Inter philosophos Plato dixerat quod Suprema reaiitas est 
Ipsum Bonum subsistens. Aristoteles dicit etiam quod Deus, Actus purus, 
per modum finis seu supremi Boni, omnia ad seipsum allicit seu trahit. 
Plures historici tenent quod Deus, secundum Aristotelem, est solum finis 
omnium, non vero causa efficiens. Certo Aristoteles non pervenit ad 
notionem liberae creationis ex nihilo, sed non negavit Deum esse aliquo 
modo causam efficientem mutationis rerum, et ipsarum rerum. Sanctus 
Thomas ostendit in nostra quaestione quod Deus non manifestaretur ut 
summe bonus ac finis ultimus omnium, si non esset suprema causa effi- 

ciens; sed hoc admisso, applicanda sunt principia: omne agens agit 
propter finem et ordo agentium debet correspondere ordini finium, supre- 
mum agens ultimo fini. 

Responsio articuli est : cum Deus sit prima causa effectiva omnium, 
manifestum est quod sibi competit ratio boni et appetibilis. 

1? Hoc est revelatum in innumeris locis Sacrae Scripturae, et ut ita 
dicam est plus quam de fide, nam negata-bonitate divina nihil remaneret 
de fide Christiana, haec negatio esset aliquo sensu plus quam haeresis, 
nam haereticus aliquid negat et aliquid retinet, et negata bonitate Dei 
nihil retinere posset de mysteriis christianismi. 

Inter loca Sacrae Scripturae citatur I. Thren. III, 25 : «Bonus est 
Dominus sperantibus in éum, animae quaerenti illum ». — Item Matih., 
XIX, ij : Christus dicit: « Quid me interrogas de bono? Unus est bonus, 
Deus ». 

Damnatus est manichaeismus negans unicum esse principium summum 
Bonum et fontem omnis bonitatis. Cf. Denzinger 234 sqq., 367, 707, 710. 
Contra hunc errorem definitur. in C. Florentino (Denz. 706) : « Deum esse 
omnium visibilium et invisibilium creatorem, qui quando voluit, bonitate 
sua universas tam spirituales quam corporales condidit creaturas : bonas 
quidem, quia a summo bono factae sunt, sed mutabiles, quia de nihilo 
factae sunt; nullamque mali esse naturam asserit (Ecclesia), quia omnis 
natura, in quantum natura est, bona est. » Item Cone. Vatican. (Denz. 
3783) : « Deus bonitate sua... ad manifestandam perfectionem suam per 
bo.ua quae creaturis impertitur... de nihilo condidit creaturas. » 

2e Ratione probatur responsio, sic : 

Causa effectiva est appetibilis et bona respectu suorum effectuum, 
ita pater respectu filiorum. Atqui Deus est prima causa effectiva omnium 
(ex 2s, 3a, 4a, 5a via). Ergc Deus est bonus respectu omnium creaturarum. 

Major sic probatur : propria perfectio effectus est ipsa similitudo 
agentis, nam omne agens agit sibi simile. Atqui unurnquoque appetit suam 
perfectionem. Ergo unumquodque appetit similitudinem sui efficientis. 
Si vero similitudo efficientis sit appetibilis, a fortiori ipsa causa effectiva 
appetibilis est. 

Objiciunt quidam : haec argumentatio est valde complexa ad affirman- 
dam hanc simplicissimam veritatem : Deus est bonus. 

Respondetur : hoc argumentum satis complexum modo simpliciori 
exprimitur a sensu christiano, dum dicit : Deus, ut est fons omnium 
bonorum, est maxime Bonus, ut jam dictum est in 4a via. 

Sed praesens argumentum melius ostendit hanc magnam legem pro- 
gressus omnium creaturarum, scii. : perfectio cujuslibet rei est ut fiat 
similis suae causae ; sic perfectio pueri est ut fiat vir, sicut pater qui 
eum. generavit; item perfectio discipuli est ut fiat magister; unde na- 
turalis est amor filialis erga patrem, sicut naturalis est amor paternus 
erga, filium, sed amor paternus est fortior, quia est'amor causae. Cf. in 


nostro art. resp. ad 26. 
Unde ex hoc quod Deus est prima causa effectiva omnium, mani- 

festum est quod est bonus. Ita homines et praesertim apostoli debent 
manifestare bonitatem suam, laborando effective, ut verae causae, ad 
salutem animarum. Debent habere bonitatem verae causae intermediae, 
intime cum suprema salutis Causa unitae. Sic apostoli sunt sal terrae et 
lumen mundi, dummodo vitam interiorem accipiant, non ab inferioribus, 
sed ab ipso Deo, qui est fons vitae. Si apostolus sic est vera causa intermedia 
salutis, erit certo desiderabilis et desideratus, et omnes dicent : quam 
bonus est, ut dictum est de sanctis. Eorum influxus effectivus fuit evidens 
manifestatio eorum bonitatis. Ita est a fortiori pro ipso Deo. Hic est 
sensus profundus hujusce articuli, qui primo aspectu videtur valde abstra- 
ctus et metaphysicus et tamen non est sine relatione cum intima vita 
spirituali et apostolica. Imo hic est supra « sentimentalismum » verus 
realismus Christianus. 

Hoc magis apparebit, q. 20, a. 2 : « Amor Dei est infundens et creans 
bonitatem in rebus », non supponit amabilitatem in creaturam, sed eam 
ponit seu creat, conservat et auget. Bonitas sic appropriate- Spiritui 
Sancto, qui per modum amoris procedit ut amor personalis. 

Ad j». Modus, species, et ordo, quibus descriptive definitur bonum, 
sunt in Deo sicut in causa ordinis. 

Ad 2m. Id quod omnes creaturae diligunt conscienter vel inconscienter 
est quaedam participata similitudo bonitatis divinae, ita dum gallina 
congregat pullos suos sub alas diligit bonum seu conservationem suae 
speciei. Cf. Platon. Pkedrus (de pulchritudine) et Symposion (convivium 
de amore, circa finem). 


Art. II. — Utrüm Deus sit summum bonum. 


St. qu. Adhuc est quaestio an sit. Certum est secundum fidem quod 
Deus est summe imo infinite bonus. Et hoc ratione probatur eodem medio 
demonstrativo ac conclusio praecedentis articuli, sic : 

Similitudo effectus in causa univoca invenitur uniformiter, sed in 
causa superiori non univoca invenitur eminenter. Atqui Deo convenit 
bonum sicut supremae causae effectivae omnium, non univocae, sed supra 
omne genus. Ergo Deo convenit bonum summo modo. 

« Omnes enim perfectiones desideratae effluunt ab eo sicut a prima 
causa. » Objectiones autem hujusce articuli sunt minoris momenti, sed ita 
formulatae sunt secundum consuetudinem methodi scholaris saeculi XIII. 


Art. III. — Utrum esse bonum per essentiam sit proprium Dei. 


St. qu. Bonum per essentiam opponitur bono per participationem. 
Hic articulus est explicatio verborum Domini apud Luc. XVIII, 19 : 
« Nemo bonus nisi solus Deus. » 

Responsio est affirmativa, et ejus probatio est synthesis eorum quae 
jam scripsit sanctüs Thomas in de Veritate, q. 21, a. 5, ad hoc reducitur: 

Aliquid est bonum prout perfectum est : i? secundum esse, 20 secun- 
dum principia operativa, 30 secundum consecutionem finis. 

Atqui haec triplex perfectio soli Deo convenit per suam essentiam, 
quia ille solus 1? est suum esse, 20 est suum agere, 30 habet finem suum 
in seipso. 

Ergo proprium est Dei esse bonum per essentiam ; omnia alia sunt 
bona per participationem. 

Difficultas est quod sanctus Thomas vi minoris concludit potius : solus 
Deus est per suam essentiam bonus, dum intendebat concludere : Deus 
solus est bonum per essentiam, scilicet non participative. Haec autem duo 
universaliter non sunt idem, nam Socrates per suam essentiam est homo, 
et tamen non est homo per essentiam, sed participative ; solus enim 
« homo separatus », de quo loquebatur Plato, esset homo per essentiam, 
seu archetypus hominis. 

Respondendum est quod, in Deo hi duo modi dicendi coincidunt, 
ratione subjecti, seu ut ait Cajetanus « gratia materiae ». Id est non solum 
ex argumento sancti Thomae sequitur quod solus Deus est per suam 
essentiam bonus, sed quod sit bonum per essentiam, nam Deus non 
solum habet bonitatem, sed est ipsa plenitudo essendi, seu summa per- 
fectio summomodo appetibilis, quae est ipsum Bonum per essentiam. 

E contrario Socrates, quamvis per suam essentiam sit homo, non est 
sua humanitas; humanitas in eo est pars essentialis, et Socrates, eam 
habet, sed ipse non est sua humanitas. Cf. Ia q.«3, a. 3, et, IIIa q. 2, a. 2. 

Ad et ad 3m. Quaelibet res est una seu indivisa per suam essentiam, 
non vero est bona simpliciter per suam essentiam, sed per perfectionem 
superadditam. 

Ad 2m. « Essentia rei creatae non est ipsum esse », hoc verum est 
ante considerationem mentis nostrae, sic secundum sanctum Thomam 
essentia creata et esse, quae non reducuntur ad unum et eumdem 
conceptum, realiter distinguuntur. Similes formulae sunt innumerae in 
operibus ejus. 


Art. IV. — Utrum omnia sint bona bonitate divina. 


St. qu. Hic articulus scriptus est ad removendum errorem Platonis, 
secundum quem species rerum sunt separatae a rebus singularibus, et 
pariter bonitas rerum est separata ab illis, ita ut res dicantur bonae per 
denominationem extrinsecam et per quamdam participationem cujus natura 
remanet in platonismo abscondita. 

Haec doctrina procedit a realismo absoluto, secundum quem univer- 
sale existit, non solum fundamentaliter, sed formaliter a parte rei, seu 
extra mentem. Sic confunditur ens in communi cum ente divino, bonum 

in communi cum bono divino ; aliis verbis confunditur universale in 
praedicando cum universali in essendo et in causando. 

Discipuli Gilberti Porretani renovabant medio aevo hunc immodera- 
tum realisrnum. 

Sanctus Thomas hanc quaestionem jam examinavit in de Veritate, 
q. 21, a. 4. Nunc autem brevius, revocat in memoriam sententiam Platonis, 
et concludit : unumquodque dicitur bonum bonitate propria formaliter et 
intrinsece, et dicitur bonum bonitate divina effective et exemplariter. 

Ratio iae partis est, contra realisrnum absolutum, quia species 
rerum non sunt separatae a rebus, nec entitas, unitas, bonitas rerum est 
separata ab illis. Unaquaeque res dicitur formaliter bona per denominatio- 
nem intrinsecam, seu sua bonitate propria, quae in re singulari est bonitas 
singularis. Sic universale non existit formaliter extra mentem, sed funda- 
mentaliter prout res singulares similes sunt specifice, generice aut 
analogice. 

Ratio 2W partis est, ut patet supra ex 4a via, quod « magis et minus 
bonum dicuntur de diversis, secundum quod appropinquant diversimode 
ad aliquid quod est maximum bonum », quia multitudo non redit rationem 
unitatis similitudinis quae in ea invenitur, et quia omne compositum 
(ex capacitate receptiva et ex perfectione recepta) indiget causa. 

Unde Plato immerito posuit hominem separatum seu per essentiam, 
quia homo non potest existere sine materia, et ossa et carnes nequeunt 
existere quin sint haec ossa et hae carnes. Sed non immerito posuitBonum 
separatum et per essentiam. Attamen non satis distinxit illud a bono in 
communi, et sic in platonismo est tendentia pantheistica, quae magis 
apparet in emanatismo necessario neoplatonicorum, qui radicaliter opponi- 
tur dogmati liberrimae creationis. 

Sanctus Thomas in hac quaestione VI, non confutat explicite manicheis- 
mum, quia hanc refutationem dat postea, agendo de malo, q. 47, 48, 
49. Sed virtualiter jam refutatus est hic error prout supremum principium 
omnium rerum est, ut statutum est, ipsum Bonum per essentiam. 


Qu. VIL — De infinitate Dei. 


Post considerationem divinae perfectionis agitur de infinitate Dei, 
quia infinitas est modus perfectionis naturae divinae et modus cujuslibet 
attributi divini. Nunc consideratur in ipsa natura divina, nondum vero 
in tali vel tali attributo, sapientiae aut potentiae. 

Prius consideratur ipsa infinitas Dei, et postea quaeritur : utrum 
praeter Deum possit esse infinitas secundum essentiam, an saltem secun- 
dum magnitudinem aut multitudinem. 


Art. I. — Utrum Deus sit infinitus. 


St. qu. Agitur de infinitate perfectionis seu de perfectione infinita. 
Difficultas est 1? quia infinitas tribuitur etiam materiae, prout est capax 
omnium formarum in infinitum ; 2? tribuitur pariter quantitati, quae 
potest semper augeri, ut series dierum ; 30 coexistentia finiti et infiniti 
videtur impossibilis, nam si infinitum, v. g. in magnitudine, existit, non 
remanet locus pro finito. 

Responsio tamen est affirmativa et est de fide : Deus est infinitus, 
seu infinite -perfectus. 

i? Hoc pluribus locis dicitur in Sacra Scriptura, v. g. Ps. CXLiv, 3: 
k Magnus Dominus et laudabilis nimis, et magnitudinis ejus non est finis ». 
Item Baruch, in, 25. — Concilium Vaticanum (Denz. 1782) declaravit : 
« Deum esse incomprehensibilem, omnique perfectione infinitum. » 

2? Ratione probatur responsio hoc fundamentali argumento, quod est 
in mente sancti Thomae simplex corollarium hujusce assertionis : Deus 
est ipsum Esse subsistens (q. 3, a. 4). 

Dum materia dicitur infinita infinitate imperfectionis, forma irrecepta 
est infinita infinitate perfectionis, saltem secundum quid, v. g. si albedo 
esset irrecepta, haberet sine limite totam perfectionem albedinis. 

Atqui esse est maxime formale omnium, ut actualitas ipsarum for- 
marum. 

Ergo esse irreceptum, quod est Deus, est infinitum infinitate perfectionis, 
et non solum secundum quid in aliquo genere ut esset albedo irrecepta, 


sed simpliciter, supra omne genus. 
Explicatur rna-jor initio corporis articuli. Antiqui philosophi, scilicet 

ionici, ut Thales, Anaximenes, Anaximander, Heraclitus, attribuerunt 
infinitum primo principio, quia ab eo res effluunt in infinitum. Sed errave- 
runt circa naturam primi principii, quod existimaverunt materiale, scii, 
aqua, aut aer, aut ignis; et proinde erraverunt circa infinitatem ejus, 
quam putaverunt materialem et quantitativam, ut corporis infinite extensi.. 

Infinitas autem materiae est infinitas imperfectionis seu privativa, 
prout materia, pura potentia, caret omni determinatione, et dum finitur 
per formam, perficitur seu determinatur per illam. 

E contrario forma limitatur per materiam in qua recipitur, et forma 
in se considerata, seu irrecepta, habet infinitatem perfectionis, prout est 
illimitata et participabilis in infinitum ; v g. albedo ; proinde si albedc 
esset irrecepta, haberet sine limite totam perfectionem albedinis, esset 
infinite perfecta secundum quid, id est in genere albedinis, non caloris. 

Unde communiter dicitur : materia determinatur per formam, et forma 
limitatur per materiam in qua recipitur. Sic determinatio'est perfectio seu 
actus, dum /imitatio est imperfectiol. 

Agitur de forma ut forma, sic est infinite perfecta secundum quid, 
si remanet irrecepta. Sed talis forma, v. g. bovis, perficitur ex conjunctione 
cum materia, sine qua non potest existere. 

Minor autem est evidens, scil. : esse est maxime formale' omnium, 
prout est actualitas ipsarum formarum (q. 4, a. 1). 

Ergo esse irreceptum, quod est Deus, est infinitum infinitate perfectio- 
nis, et simpliciter. Sic sanctus Thomas transit at infinitate secundum quid 
v. g. albedinis quae non limitaretur per materiam, aut Michaeiitatis, quae 
revera non limitatur per materiam, ad infinitatem simpliciter Ipsius Esse 
subsistentis et irrecepti, quod non limitatur per essentiam ab eo distinctam 
in qua reciperetur. 

Ad im et ad 2Ill infinitum quod tribuitur quantitati se tenet ex parte 
materiae et igitur non pertinet Deo. 

Ad 3m. Esse irreceptum seu Actus purus realiter et essentialiter 
distinguitur ab omni finito, nam omne finitum est compositum ex essentia 
limitante et ex esse limitato seu participato. Si solvitur difficultas de 
coexistentia finiti et infiniti. Existentia infiniti non. impedit existentiarn 
finiti ab eo distincti ; imo si eam impediret, hoc esset quia infinitum non 
posset producere aliquid ad extra, et sic non esset infinitum quia negaretur 
ei potentia causandi, seu infinita potentia. Potest quidem non creare quia 


liberrime creavit, sed debet necessario habere potentiam creandi, ut infra 
dicetur IR, q. 45, a. 5. 


Objectio Suarezii. Suarez, post Scotum, dicit praedictam rationem 
sancti Thomae praesupponere aliquid non ab omnibus theologis admissum, 
scilicet distinctionem realem inter essentiam creatam et esse. Imo Suarezi. 


i. Hanc distinctionem inter determinationem et limitationem non intellexit 
Spinoza dicens « Omnis determinatio negatio est. » Revera Deus est summo modo 
determinatus seu perfectus, sed illimitatus. 

negat hanc distinctionem et dicit': esse non est finitum quia receptum, 
et non est infinitum quia irreceptuml. 

Respondetur cum Joanne a sancto Thoma in lam, q. 7, a. 1, etiam 
nondum considerando explicite distinctionem realem inter essentiam crea- 
tam et esse, adhuc urget ratio sancti Thomae. Etenim, antequam conside- 
retur quod esse creaturae est receptum subjective in essentia creata ab eo 
realiter distincta, apparet quod est receptum objective et participative, 
prout est contingenter a Deo productum et contingenter convenit subjecto 
quod potest non esse. E contrario ipsum Esse subsistens non est receptum 
objective et participative, quia non est productum, nec contingenter 
convenit subjecto, sed est praedicatum ejus necessarium. 

Sed ex hoc ipso sequitur quod solus Deus est suum esse, et quod per 
oppositum (ut dictum est, q. 3, a. 4) creatura, ante considerationem mentis 
nostrae, non est suum esse sed habet esse, sicut materia non est forma, sed 
eam recipit. Sic remanet sententia sancti Thomae de distinctione reali 
inter essentiam creatam et esse, quia actus (de se non limitatus) non 
limitatur de facto nisi per capacitatem realem in qua recipitur; et quia 
essentia creata et esse non possunt reduci ad eumdem conceptum (ut 
animalitas et rationabilitas ad conceptum humanitatis), quia esse est 
praedicatum contingens pro qualibet creatura et extra conceptum ad- 
aequatum ejus essentiae. 

Quomodo autem Suarez probat infinitatem Dei? — In 1. III De attributis 
Dei, c. i, probat Deum esse infinitum, quia Deus est id quo majus excogi- 
tari non potest, dum supra quodlibet finitum aliquid majus excogitari 
potest. 

Ut autem notat Joannes a sancto Thoma, loc. cit., n? 19, hanc rationem 
proposuit quidem ipse sanctus Thomas, I Contra Gentes, c. 43, $ 7, 8; 
sed haec ratio non ostendit fundamentum ipsum et rationem infinitatis 
essentialis in Deo, quia non procedit ex ipsa carentia terminorum limitan- 
tium ipsius esse. 

E contrario, dicendo quod Deus est ipsum esse subsistens et irre- 
ceptum, assignatur ratio ejus infinitae perfectionis, sicut si albedo esset 
per se subsistens et irrecepta haberet sine limite omnem perfectionem 
albedinis. Ipsum esse subsistens et irreceptum habet sine limite omnem 
plenitudinem essendi. 

Sanctus Thomas ostendit postea (Ia, q. 50, a. 4) quod non possunt 
esse duo angeli ejusdem speciej, quia natura angeli est forma subsistens, 
non recepta, nec participabilis in materia. Sic v. g. Michaelitas, eo ipso 
quod est irrecepta, est infinita secundum quid ; Deitas autem est infinita 
simpliciter. Uno verbo : Deus est summo modo determinatus seu perjectus, 
et eo ipso illimitatus. Agitur de infinita perfectione intensiva. 

Ex infinitate autem ipsius esse divini, sequitur infinita perfectio ejus 
operari, scii, ejus intellectionis, amoris et potentiae : operari enim sequitur 
esse, et modus operandi modurn essendi, cf. Ia, q. 25, a. 21. 


i. Cf. Suarbzium, De Attributis Dei, 1. III, c. x. 

Art, II. — Utrum aliquid aliud quam Deus possit esse infinitum 
per essentiam. 


St. qu. Hic articulus instituitur ad melius distinguendam infinitatem 
simpliciter ab infinitate secundum quid. Initio ponuntur tres difficultates ; 
quare Deus sua virtute infinita non posset producere aliquid infinitum? 
— intellectus humanus, eo ipso quod cognoscit universale, habet virtutem 
infinitam ad cognoscenda omnia singularia sub universali contenta — imo 
ipsa materia prima dicitur infinita. 

Conclusio est : aliquid praeter Deum potest esse infinitum secundum 
quid, sed non simpliciter. 

Hoc est de fide : solus Deus est infinite perfectus, « super omnia, quae 
praeter ipsum sunt et concipi possunt, ineffabiliter excelsus ». C. Vatie. 
Denz. 1782 et 1804. 

Ratio est quia infinitas simpliciter est infinitas ipsius esse irrecepti, 
quod non potest esse nisi unum, sicut albedo irrecepta si existeret, esset una. 

Attamen formae separatae a materia, ut Michaelitas, sunt infinitae 
secundum quid, infinitate perfectionis ; sic Michael habet totam perfectionem 
quae ad suam speciem pertinet, ut infra dicetur Ia, q. 50, a. 4. Infinitas 
secundum quid vocatur etiam relativa seu in aliquo genere, dum infinitas 
simpliciter est absoluta. 

Materia vero est infinita secundum quid, infinitate imperfectionis, prout 
est capacitas realis omnium formarum naturalium. Cf. ad 3um 

Notandum est quod in hoc articulo, rursus et clare affirmatur distinctio 
realis inter essentiam creatam et esse, in fine corporis articuli : « Quia 
forma creata subsistens (ut Michaelitas) -habet esse et non est suum esse, 
necesse est quod ipsum ejus esse sit receptum et contractum ad terminatam 
naturam. Unde non potest esse infinitum simpliciter. » 

Item ad im : « Hoc est contra rationem facti, quod essentia rei sit ipsum 
esse ejus; quia esse subsistens non est esse creatum. » Sic Deus, quamvis 
sit omnipotens, non potest facere aliquid infinitum simpliciter, quia hoc 
est realiter impossibile. 

Ad 2m. Intellectus noster, prout superat materiam, intentionaliter 
se extendit quodammodo ad infinita cognoscenda; ea tamen cognoscit 
finito modo. Ita infra dicetur q. 12, a. 7, quod intellectus noster lumine 
gloriae elevatus potest immediate videre essentiam divinam, sed finito 
modo, non comprehensive sicut ab ipso Deo cognoscitur. 


Art. III. — Utrum possit, esse aliquid infinitum secundum 
magnitudinem. 


St. qu. V. g. utrum possit esse aer infinite extensus, qui tamen esset 

finitus secundum essentiam aeris. Hic articulus sicut subsequens est ad 
distinguendum infinitum in actu seu categorematicum, ab infinito in 
Wpotentia seu syncategorematico, quod est finitum semper perfectibile, seu 
cui semper fieri potest additio, ut magnitudo, vel series numerorum. Est 
distinctio quae jam facta est ab Aristotele, 1. III Physicorum, c. i et sq. 
ubi ostendit quod omne continuum est quidem divisibile in infinitum sed 
nunquam divisum in infinitum, constat enim partibus semper divisibilibus 
et punctis terminantibus. Item latera polygoni inscripti in circumferentia 
semper sunt divisibilia, et nunquam polygonum erit circumferentia. 

Notandum est quod juxta Spinozam : extensio actualiter infinita est 
attributum Dei, quia non satis distinxit infinitatem perfectionis et infini- 
tatem imperfectionis, ut notaverat sanctus Thomas in art. i?. 

Conclusio sancti Thomae est: nullum corpus naturale, imo nullum 
corpus mathematicum potest esse infinitum in actu. 

Corpus physicum est subjectum trinae dimensionis, in eo est materia 
et forma et qualitates sensibiles. Corpus mathematicum est sola quantitas 
secundum tres dimensiones. Cartesius non satis hanc distinctionem ser- 
vavit. 

ia pars conclusionis de corpore naturali dupliciter probatur, scilicet 
metaphysice et physice. 

Probatio metaphysica sic enuntiari potest : 

Formam determinatam sequuntur determinata accidentia, proinde 
determinata quantitas. Atqui omne corpus naturale, v. g. aer. aqua, 
habet determinatam formam specificam, ita etiam omne ens creatum 
Ergo omne corpus naturale habet determinatam quantitatem. 

Major fundatur in hoc quod accidentia, quae sunt in substantia, quasi 
ab ea fluunt, seu derivantur, dimanant ; et igitur a forma substantiali 
finita non derivatur accidens infinitum ; alioquin haec forma finita haberet 
virtutem infinitam. 

Objici posset tamen : aer infinitus, vel aqua infinita non essent unum 
corpus singulare, sed aggregatio molecularum aquae vel aeris. Ad hoc 
respondetur quod tunc esset alia quaestio, quae solvitur in articulo sequenti 
de multitudine infinita. 

Probatio physica sic formulatur : 

Omne corpus naturale habet aliquem motum naturalem, rectum vel 
circularem, v. g. lapis recte tendit deorsum, astra moventur motu circulari 
(vel secundum ellipsim). Atqui corpus infinitum non posset sic moveri ; 
non quidem motu recto, quia jam occuparet omnia loca, nec motu circulari, 
quia lineae protractae a centro hujusce corporis versus circumferentiam 
(quae nullibi esset) in infinitum distarent ad invicem, et sic una nunquam 
posset pervenire ad locum alterius, ut requiritur ad motum circularem 
alicujus corporis volventis in eodem loco, motu rotationis. Non esset 
peripheria, nec motus circularis in ea. Ita Pascal loquitur de aliqua sphera 
cujus centrum esset ubique et circuitus nullibi. 

Hoc argumentum physicum supponit doctrinam de motu naturali 
prout opponitur motui violento, et prout terminatur ad locum naturalem. 

ut motus lapidis deorsum ad centrum terrae. Sed post experimenta Galilei 
de casu omnium corporum in vacuo, haec doctrina de motu naturali 
corporum non potest saltem eodem modo nunc admitti. Attamen aliquid 
ex ea remanet in physica modema, in ipsa lege degradationis energiae, 
secundum quam calor necessarius ad productionem motus localis non 
potest integraliter restitui per conversionem hujus motus localis in 
calorem, et sic universus orbis motu naturali tendit ad quemdam statum 
aequilibrii. 

Argumentum propositum videtur firmum, si conceditur quod omne 
corpus naturale habet motum naturalem saltem in eodem loco. Sed aliqui 
dicere possent: hoc corpus infinitum non posset quidem moveri totum 
simul in solidum, sed forte quoad, partes ejus esset mobile. 

Ad hoc respondendum est quod tunc ponitur alia quaestio de multitu - 
dine infinita partium actu distinctarum, de qua est sermo in art. sequenti. 

An vero possit imaginari corpus mathematicum actu existens, quod 
esset magnitudine infinitum. 

Sanctus Thomas in fine corporis articuli respondet negative, quia hoc 
corpus non posset esse in actu sine aliqua forma seu figura; atqui omnis 
figura est finita. Ergo. 

Attamen ipse sanctus Thomas dicit in III Physicorum, c. 5, lect. 8, 
n. 4, de hac ultima probatione : « Non est necessaria, sed tantum pro- 
babilis, Guia qui poneret corpus infinitum non concederet quod de ratione 
corporis est terminali superficie, nisi forte secundum potentiam, quamvis 
hoc sit probabile et famosum » 

Aadendum est quod corpus mathematicum non potest naturaliter 
existere sine subjecto composito ex materia et forma, et sic remanent 
priora argumenta. 

Ad In geometria sub expressione « linea infinita » agitur de linea 
actu finita quae notest semper augeri. 

Ad am. Infinitum non est contra rationem magnitudinis in communi, 
sed contra rationem cujuslibet speciei ejus, quia quaelibet species magni- 
tudinis habet figuram finitam. « Non autem est possibile in genere esse 
quod in nulla specie est. » Per hanc ultimam propositionem corroboratur 
argumentum probabile de corpore mathematico, quod est in fine corporis 
articuli. 

Ad « Non invenitur infinitum in additione magnitudinis, sed in 
divisione tantum. » Prima pars vera est de corpore naturali, quia augetur 
csque ad determina am dimensionem proportionatam formae specificae, 
insuper etiamsi aliquod corpus posset augeri in infinitum, nunquam esset 
infinitum in actu seu categorematice, sed solum in potentia seu syn- 
categorematice. 

Ad 4m. Concedif rr quod infinitum non est contra rationem temporis 
et motus, quia tempus et motus differunt a magnitudine prout non sunt 
secundum totum in actu, sed successive. Unde non videtur repugnare 
quod motus caelorum et tempus sit ab aeterno, ut putabat Aristoteles, 
et tunc non fuisset prima circulatio solis, nec prima dies. 

Art. IV. — Utrum possit esse infinitum in rebus secundum 
multitudinem. 


St. qu. Haec quaestio valde difficilis est, ipso judicio sancti Thomae, 
ut statim apparebit, speciatim ex his quae de hae re scripsit in 1. III 
Physicorum, c. 5, lect. 8, ubi scripsit : « Qui-diceret aliquam multitudinem 
esse infinitam non diceret eam esse numerum, vel numerum habere. Addit 
enim numerus super multitudinem rationem mensurationis. Est enim nume- 
rus multitudo mensurata per unum. » Unde certum est quod numeras 
infinitus repugnat, quia omnis numerus habet relationem determinatam 
cum unitate, et fit per additionem incipiendo ab uno quod est principium 
numeri. Sed quaestio est : an multitudo actu infinita et innumerabilis 
v. g. granorum arenae, sit possibilis. Hanc quaestionem jam alibi tracta- 
vimus x. 

Difficile est pro peripatetico respondere negative nam pro illo, etiam 
pro sancto Thoma, non videtur repugnare quod mundus creatus fuerit 
ab aeterno (cf. Ia, q_ 46, a. 2, ad 7m) ; tunc non fuisset initium motus 
v. g. solis, non fuisset prima circulatio solis, prima dies, et creatio non 
distingueretur a conservatione rerum in esse. Hoc difficile imaginamur sed 
non videtur repugnare secundum sanctum Thomam. Esset sicut si 
vestigium pedis ab aeterno imprimeretur in arena ab ipso pede aeterno, 
qui haberet prioritatem non temporis sed causalitatis per respectum ad 
vestigium suum. 

Si autem ita esset, jam series dierum esset actu infinita a parte ante, 
sicut series actuum animarum immortalium erit infinita a parte post. 
Verum est quidem quod dies praeteriti, eo quod non amplius existant, 
non constituunt multitudinem actu infinitam partium actu existentiam. 

Sed in hac hypothesi, non repugnat quod Deus ab aeterno creet 
qualibet die granum .arenae vel angelum et quod con&ervet hos effectus 
in sempiternum. Tunc jam esset multitudo actu infinita a parte apte 
granorum arenae, vel angelorum, quamvis semper posset fieri additio 
a parte post. 

Sanctus Thomas autem non ignorabat has difficultates, imo innuit eas 
initio articuli nostri. i? Numerus est in infinitum multiplicabilis ; nec est 
impossibile, id quod est in potentia, reduci ad actum ; 2? species figura- 
rum sunt infinitae, v. g. latera polygoni possunt multiplicari in infinitum ; 
3? posita aliqua multitudine rerum, v. g. granorum arenae, adhuc possunt 
fieri alia multa in infinitum. Haec tertia difficultas corroboratur ex conside- 
ratione non repugnantiae liberae creationis ab aeterno, sine prima die ; 
si enim, ut dictum est, ab aeterno, qualibet die, Deus creasset unum 
granum arenae, et postea haec omnia grana conservasset, tunc esset eorum 
multitudo actu infinita a parte ante, et innumerabilis ascendendo a novis 


i. Dieu, son existence et sa nature, pp. 77-83. 

granis ad antiquiora, quia in hac hypothesi non fuisset primum granum 
creatum, sicut nec prima dies ; sed dies et anni essent ab aeterno, sicut 
in aeternum sine termino multiplicabuntur actus intellectus et voluntatis 
animarum immortalium. 

Videbimus quod negari potest sanctum Thomam elegisse definitivam 
positionem in hoc difficili problemate. 

Attamen communiter thomistae et multi alii scholastici negant possibili- 
tatem multitudinis actu infinitae rerum simul aciualiter existentium, conce- 
dunt tamen multi ex eis quod multitudo dierum praeteritorum posset esse 
actu infinita a parte ante et innumerabilis, sicut multitudo intellectionum 
animae immortalis erit infinita a parte post, sed absque coexistentia 
eorum. 

E contrario inter eos qui tenent possibilem esse multitudinem actu 
infinitam rerum etiam simul existentium, nominandi sunt Scotus, nomina- 
listae Gregorius de Arimini, Ockam, Gabriel Biel, etiam Vasquez. Secundum 
Coimbricenses S. J. probabile est infinitum actuale non repugnare ; item 
Card. Tolet S. J. in Iam, q. 7, a. 4. Inter philosophos modernos Cartesius, 
Leibnitzius admittunt infinitum actuale. Item Spinoza in sensu panthei- 
stico omnia infinita admittit, secundum esse, secundum magnitudinem, 
secundum multitudinem. 

De hac re fuerunt recentius magnae controversiae, v. g. in Gallia, 
Cfi. Renouvier acriter defendit finitismum, et Milhaud thesim oppositam 
in libro : « Essai sur les conditions de la certitude logique ». (Alcan, p. 177 sq.) 


i? Excludenda sunt argumenta quae nihil probant, antequam conside- 


rentur rationes fortiores sancti Thomae. 

Mirum est omnino plures auctores nequidem vidisse difficultatem 
problematis et dixisse : omnis multitudo dividi potest in duas partes ; 
atqui quaelibet pars ejus finita est. Ergo tota multitudo pariter finita est. 

Illi qui supponunt multitudinem actu infinitam a parte ante, respon- 
derent : utique dividi potest in duas partes, quarum una est finita ex 
utraque parte, et altera est infinita a parte ante. 

Alii volunt probare impossibilitatem multitudinis actu infinitae, quia 
ei aliquid addi et subtrahi posset, dum infinito nihil addi aut subtrahi 
potest. 

Facilis est responsio scilicet, ut multitudo sit actu infinita sufficit 
quod non habeat initium a parte ante, et tunc ei aliquid addi vel subtrahi 
potest a parte post, sicut successioni dierum si esset ab aeterno. 

Denique quidam immerito dicunt : ex duabus multitudinibus actu 
infinitis una non potest esse major altera ; atqui ita esset, si series dierum 
esset ab aeterno, quia series horarum esset adhuc multo major. 

Respondetur : distinguo antecedens : ex duabus multitudinibus actu 
infinitis una non potest esse major altera, in ratione infiniti, concedo ; 
in ratione finiti nego. Sic series horarum esset major in ratione finiti, ita 

series dierum posset Seri major in ratione finiti per additionem novarum 
dierum. 


‘4 


Sanctus Thomas in corpore articuli i? refert opinionem Avicennae 
et Algazelis et 2? eam improbat, negando possibilitatem multitudinis actu 
infinitae rerum simul existentium et admittendo possibilitatem multitu- 
dinis in potentia, infinitae. 

Opinio Avicennae et Algazelis est : possibilis est multitudo actu infinita 
rerum, non per se, sed per accidens subordinatarum. Sic non potest esse 
processus in infinitum in causis per se subordinatis, v. g. si generatio 
hominis actualiter dependeret ab homine generante, et a sole, et ab aliis 
agentibus nunc influentibus in infinitum ; vel si martellus moveretur a 
manu, et a voluntate artificis et sic in infinitum. Tunc enim non esset 
suprema causa efficiens, nec proinde causae secundae quae non causant 
nisi dependenter a suprema, ut supra dictum est, q. 2, a. 2. 

Sed, juxta Avicennam et Algazel, non repugnat processus in infinitum 
^in causis per accidens subordinatis, v. g. si artifex faceret aliquod arte- 
factum cum martellis multitudine infinitis, prout unus frangeretur post 
alium ; haec est multitudo per accidens, quia accidit ex hoc quod unus 
martellus vel malleus frangitur et accipitur alius. 

Notandum est quod sanctus Thomas, in Ia, q. 46, a. 2, ad 7m, hoc 
admittit dicens : « Per accidens in infinitum procedere in causis agentibus 
non reputatur impossibile;.. sicut artifex agit multis martellis per 
accidens, quia unus post unum frangitur ». 

Sed sanctus Thomas negat aliquam consequentiam particularem 
hujusce assertionis generalis ; scii, quod nunc posset esse multitudo actu 
infinita rerum simul existentium, v. g. martellorum fractorum aut 
animarum immortalium posita serie generationum ab aeterno. Pro 
sancto Thoma non videtur repugnare multitudo actu infinita rerum 
praeteritarum, seu dierum praeteritorum, quae non amplius existunt, v. g. 
generationum animalium praeteritorum, sed hoc negat pro generatione 
hominum, quia nunc esset multitudo actu infinita (a parte ante) anima- 
rum immortalium. Cf. Is, q. 46, a. 2, ad 8m, ubi in fine excluditur « ratio 
particularis Avicennae » notando : « Posset dicere aliquis, quod mundus 
fuit aeternus, vel saltem aliqua creatura, ut Angelus, non autem homo. 
Nos autem intendimus universaliter, an aliqua creatura fuerit ab aeterno. » 
Item in articulo nostro, ad im « dies non reducitur in actu ut sit tota 
simul » nec series dierum. 


Conclusio sancti Thomae est : multitudo actu infinita rerum simul 
existentium, etiam per accidens ordinatarum, impossibilis est. 

Dantur probationes rationabiles, quae tamen non videntur apodicticae 
secundum judicium ipsius sancti Thomae in 1l. III Physicorum, c. 5, 

lect. 8, et in opusculo de Aeternitate munde (1264), Quodlibeto 12, q. 2 
scripto in fine vitae suae. 

Arg. « sed contra » sumitur ex 1. Sap. xi, 21 : « Omnia in pondere, 
numero et mensura fecisti. » Hoc autem dicitur de his quae facta sunt, 
sed remanet quaestio de his quae fieri possunt. 

In corpore articuli sunt duo argumenta, primum sumitur ex deter- 
minatis speciebus multitudinis, aliud ex determinata intentione creatoris. 
Primum ad hoc reducitur : 

Omnis multitudo debet esse in aliqua specie multitudinis. Atqui nulla 
species multitudinis est infinita, quia species multitudinis sunt secundum 
species numerorum, et quilibet numerus est imitus, prout est multitudo 
mensurata per unum. Ergo. 

Dubium : hoc argumentum est-ne apodicticum ? Ad hoc notandum est 
id quod scripsit ipse sanctus Thomas in Physicam, |. III, c. 5, lect. 8 initio, 
post enuntiationem ejusdem probationis quae data est ab Aristotele : 

Attendendum est quod istae rationes sunt probabiles, procedentes ex iis 
quae communiter dicuntur : non enim ex necessitate concludunt... Qui 
enim diceret aliquam multitudinem esse infinitam, non diceret eam esse 
numerus vel numerum habere ; addit enim numerus super multitudinem 
rationem mensurationis. Est enim numerus multitudo mensurata per unum, 
ut dicitur in X Met., et propter hoc numerus ponitur species quantitatis 
discretae, non autem multitudo, sed est de transcendentibus. » Sic nume- 
rantur res ejusdem speciei, et multitudo angelorum, qui non sunt ejusdem 
speciei, non est numerus. Notandum est insuper quod Commentarium 
sancti Thomae in Physicam scriptum est anno 1264, et Ia Pars Summae 
Theologicae in 1265. Imo anno 1264 in opusculo de Aeternitate mundi, 
in fine, scripsit : « Adhuc non est demonstratum quod Deus non possit 
tacere ut sint infinita in actu » v. g. creare ab aeterno qualibet die (absque 
prima die) granum arenae, et haec omnia grana conservare. Tjunc haec 
multitudo esset infinita a parte ante et innumerabilis. 

Item anno 1274 in Quodlibeto XII, q. 2, sanctus Thomas scripsit : 
' Facere aliquid infinitum in actu vel infinita esse simul in actu, non 
repugnat potentiae Dei absolutae ; quia non implicat contradictionem ; sed si 
onsideratur modus quo Deus agit, non est possibile. Deus enim agit j>er 
intellectum et per verbum, quod est formativum omnium, unde oportet 
quod omnia quae agit sint formata (id est determinata). » 

Haec ultima consideratio pertinet ad subsequens argumentum exami- 
nandum. Sed primum non videtur apodicticum. Adversarius diceret : 
multitudo rerum per accidens ordinatarum (v. g. granorum arenae) non 
de necessitate est in aliqua specie determinata, et in hoc differt v. g. 
a planta vel ab animali ; omnis planta debet esse in tali genere et specie, 
pariter omne animal, quia est aliquod totum naturale determinatum ; sed 
non ita constat de multitudine per accidens ordinata, oporteret enim pro- 
bare quod innumerabilis multitudo actu infinita a parte ante rerum simul 
existentium est impossibilis. Evidenter quidem numerus infinitus repugnat, 
non autem ita manifeste multitudo actu infinita, quia, ut dixit sanctus 

Thomas in Physicam, loc. cit, « numerus addit super multitudinem 
rationem mensurationis ; est enim numerus multitudo mensurata per 
unum ». — Insuper est multitudo infinita possibilium. 


Et « qualibet re a se facta Deus potest facere meliorem » ut dicitur 
Ia, q. 25, a. 6, ad 1m ». Quare Deus non potuisset ab aeterno (id est absque 
prima die) creare quotidie unum angelum et semper perfectiores angelos 
eosque conservare? Tunc eorum multitudo non esset numerus, nec numera- 
bilis, sed esset infinita a parte ante. Unde primum argumentum non 
videtur apodicticum ; illud ut omnino certum considerare videretur exagge- 
ratio realismi ; realismus moderatus potest quidem probare quod omne 
corpus, v. g. minerale vel vivum, quod est unum per se ut totum naturale, 
est in aliqua specie alicujus generis, sed non apodictice probat aliquid 
simile de multitudine rerum (simul existentium) per accidens ordinatarum 


* 
* 


« 

Secundum argumentum sumitur ex determinata intentione creatoris: 
ad hoc reducitur ; 

Omne creatum sub aliqua certa intentione creantis comprehenditur 
non enim in vanum agens aliquod operatur. Atqui omnis multitudo in 
rerum natura existens est creata. Ergo est finita. 

In Quodlibeto XII,q.2,haec ratio videtur proponi ut certa: «Si consi- 
deratur modus quo Deus agit, non est possibile infinita esse simul in actu. 
Deus enim agit per intellectum et verbum, quod est formativum omnium ». 

Quaenam est natura hujusce argumenti? — Hoc apparet ex eodem 
W'Quodlibeto, ubi dicitur : « Facere infinita esse simul actu non repugna; 
potentiae Dei absolutae, quia non implicat contradictionem ; sed si consi- 
deretur modus (formacivus) quo Deus agit, non est possibile. » 

Hoc est dicere : hoc non est intrinsece impossibile de potentia mere 
absoluta, sed de -potentia ordinata (a sapientia divina), sive sit ordinaria, 
sive sit extraordinaria. Ita, infra ostenditur (Is, q. 104, a. 3 et 4) quod Deus 
de potentia absoluta posset annihilare omnes creaturas, animas immortales, 
angelos, beatam Mariam Virginem et humanitatem Christi, sed hoc non est 
possibile de potentia, ordinata (sive ordinaria, sive extraordinaria), quia 
non potest esse motivum seu finis hujusce annihilationis, « cum Dei potentia 
in hoc maxime ostendatur, quod res in esse conservat » (ibid. a. 4, ad 1m). 
Sed minus clarum est, si agitur de impossibilitate infinitae multitudinis 
in actu. 

Hoc argumentum sic propositum est-ne apodicticum ? ' 

Non est omnino certum quod ipse sanctus Thomas illud ut apodicticum 
consideret, nam postea, Ia, q. 46, a. 2, 3a objectio, dicitur : « Omne quod 
operatur per intellectum a quodam principio operatur ; sed Deus est agens 
per intellectum ; ergo a quodam principio operatur ; mundus igitur, qui est 
ejus effectus, non fuit semper. » — Et ibidem respondetur ad 3um : « Illa 
est ratio Anaxagorae, quae ponitur in III Physic., c. iv, n. 5 (lect. VI 
sancti Thomae). Sed non de necessitate concludit, nisi de intellectu qui 

deliberando investigat quid agendum sit, quod est simile motui. Talis 
autem est intellectus humanus, sed non divinus. » 

Insuper hoc argumentum magis probaret si esset sermo de qualibet re 
creata seorsim sumpta, quae est aliquod totum naturale, v. g. de qualibet 
planta aut animali; sed minus probat si agitur de multitudine rerum 
per accidens ordinatarum ; quia si Deus ab aeterno creasset quotidie 
animas hominum, quaelibet esset determinata et tamen multitudo harum 
animarum esset infinita a parte ante. Nec facile est probare quod Deus 
non possit eas sic producere et coaservare. 

Denique notandum est quod nullum inconveniens sequitur, si dicitur 
cum sancto Thoma (in 1. Ill Physic, léct. VIII) haec argumenta non esse 
apodictica, nam nulla veritas quae sit magni momenti in eis fundatur. 
E contrario esset magnum inconveniens si probationes existentiae Dei 
ab ista conclusione dependerent. Vidimus autem supra (la, q. 2, a. 2) 
quod probationes existentiae Dei non fundantur in hoc quod processus 
in infinitum in praeteritis causis per accidens subordinatis est impossibilis, 
sed in hoc quod processus in infinitum in causis nunc existentibus ac per se 
subordinatis est impossibilis: Et hic ultimus processus est impossibilis, 
non quia multitudo actu infinita est impossibilis, sed quia causae secundae 
non movent nisi praemoveantur a suprema ; si igitur non est nec movet 
suprema, non dantur causae secundae actu moventes, nec effectus. 

Ergo nullum inconveniens sequitur si praedicta argumenta articuli 
nostri non sint apodictica. 

Imo in hoc quod non ut apodictica considerantur a sancto Thoma in 
l. II Physic, lect. VII, magis apparet vis demonstrativa quae pro eo 
requiritur in argumento vere apodictico, ut sunt v. g. probationes exis- 
tentiae Dei. 

Item in de Verit. q. 2, a. 10, sanctus Thomas non definitive quaestio- 
nem solvit. Firmius quidem loquitur in Quodl. IX, q. 1, sed non ita firmiter 
in Quodl. XII, q. 2. 

Cajetanus in Commentarium suum in hunc art. 4, n? vi, dicit cum 
moderamine : « Satis consonat arti ut possit universalis propositio formari, 
quod omnis species multitudinis est secundum aliquam speciem numeri. « 
Quando vero agitur de argumento apodictico, non solum dicit « satis 
consonat arti ». 

In fine corporis articuli, absque ulla difficultate dicitur: «Esse multitu- 
dinem infinitam i;; potentia possibile est », sive agatur de continuo divisibili 
in infinitum, sive de multitudine cui semper aliquid superaddi potest. 

Ex responsione ad objecta apparet quod pro sancto Thoma multitude 
actu infinita ea est quae componitur ex rebus simul existentibus, sic non 
videtur repugnare quod series dierum praeteritarum fuerit infinita a parte 
ante, ut infra dicetur I-, q. 46, a. 2. 


202 DE INFINITATE DEI 


Recapitulatio. 


Sic terminatur quaestio de infinitate divina. Est infinitas perfectionis, 
ita ut Deus sit simul summo modo determinatus, ut Actus purus, et illimi- 
tatus, prout est ipsum Esse irreceptum et subsistens, in se habens totam 
plenitudinem seu perfectionem entis, sicut albedo irrecepta haberet totam 
perfectionem albedinis. Et solus Deus, qui non est corpus, est infinite 
perfectus. Unde etiam si praeter Deum existeret corpus infinitum vel 
multitudo actu infinita sive angelorum sive corporum, nullo modo confun- 
deretur cum Deo. Fuit ergo magnus error Spinozae dicere : magnitudo 
actu infinita est attributum Dei; hoc esset dicere : Deus est corpus, sicut 
homo est corpus ; hoc autem supra refutatum est (ia, q. 3, a. 1) ; sequeretur 
enim quod Deus esset compositus ex spiritu et corpore, omne autem 
compositum exigit causam et in ultima analysi causam simplicissimam, 
quae sit ad esse, sicut À est À, ipsum Esse subsistens sine limite essentiae. 
« Quae enim secundum se diversa sunt (ut spiritus et corpus) non conve- 
niunt in aiiquod unum nisi per aliquam causam adunantem ipsa » ut dictum 
est Ia, q. 3, a. 7, agendo de summa simplicitate Dei, quae destrueretur 
dicendo cum Spinoza : quantitas infinita et divisibilis in partes est 
attributum Dei, sic non omne quod est in Deo esset Deus, sed pars Dei. 

Haec omnia repugnant si bene intelligitur quod Deus est ipsum Esse 
subsistens, irreceptum (sine limite essentiae) et irreceptivum, in quo nullum 
potest esse accidens superadditum, ut sunt modi finiti Spinozae, qui 
successive ab aeterno producerentur. 

Ex his omnibus confirmatur quod veritas suprema tractatus de Deo 
uno est ista : in solo Deo essentia et esse sunt idem (Ia, q. 3, a. 4). Ex hoc, 
ut diximus, habetur quod Deus est omnino simplex et immutabilis et 
proinde realiter et essentialiter distinctus a mundo composito et mutabili. 
— Ex infinitate naturae divinae, sequitur infinitas intelligentiae Dei, ejus 
amoris, justitiae, misericordiae, potentiae, quia infinitas est modus cujus- 
libet attributi divini. 


Qn. VIII. — De existentia Dei in rebus. 


In hac quaestione exponitur quomodo Deus est immanens mundo, 
quamvis simul transcendens ; et optime explicatur haec immanentia contra 
pantheismum, prout pertinet ad Deum non tanquam ad causam formalem 
aut materialem mundi, sed tanquam ad ejus causam efficientem seu extrin- 
secam, intime tamen conjunctam cum effectu qui immediate ab ea pro- 
cedit. 

Ponitur haec quaestio subito post quaestionem de infinitate Dei, quia 
in ea est sermo de immensitate et de ubiquitate Dei, quae non est sine 
affinitate cum ejus infinitate. 

In primis notandum est quod immensitas et ubiquitas non idem 
omnino significant. Communiter definitur immensitas sive incircum- 
scriptibilitas : aptitudo seu capacitas ad existendum in omnibus rebus et 
locis ; ubiquitas autem est actualis praesentia Dei in omnibus locis. Proinde 

!mensitas est attributum necessario consequens naturam divinam ; etiam- 
Deus nihil creavisset, fuisset immensus; ubiquitas e contrario est 
attributum relativum ad creaturas actu existences. 

In hac quaestione quaeruntur quatuor : i? Utrum Deus sit in omnibus 
rebus, est quaestio an sit, sed jam tangitur quaestio de modo praesentiae, 
2? Utrum Deus sit ubique, seu in omnibus rebus prout ipsae sunt in loco. 
3? Quomodo est ubique : utrum per essentiam, et potentiam et praesen- 
tiam. 4? Utrum esse ubique sit proprium Dei. Articulus primus est magni 
momenti, et ex eo apparet notabilis differentia inter doctrinam sancti 

hornae et doctrinam postea propositam a Scoto, ut statim videbimus. 


Art. I. — Utrum Deus sit in omnibus rebus. 


S . ilu. Plures proponuntur difficultates, i? quia Deus est super 
omnia, et igitur non in omnibus rebus ; 2? Deus magis res continet quam 
continetur in eis ; 3° Deus est agens virtuosissimum et ideo potest, sicut 
sol, ad distans agere, et tanto magis, quanto est agens virtuosius ; 40 Deus 
non videtur esse in daemonibus, ergo non in omnibus quae sunt. 

Notandum est quod propter has difficultates et similes plures negave- 
runt quod Deus sit in omnibus rebus. Ita manichaei qui dicebant spiritualia 
tnntniu esse subjecta divinae potestati, corporalia vero esse subjecta 

potestati principii contrarii. Fuerunt alii qui negarunt existentiam De 
in omnibus per praesentiam generalem, quatenus dicebant providentiam 
divinam non se extendere usque ad inferiora corpora. Insuper quidam 
inter Judaeos Deum templo Jerusalem concludebant ; cf. sanctum Hiero- 
nymum in Isaiam, c. 66. — Denique Sociniani et quidam Calvinistae 
dixerunt Deum esse ubique per potentiam et operationem, sed secundum 
substantiam esse duntaxat in caelo, eo modo quo sol influit a longe ir, 
sublunaria. 

Responsio est : Deus est in omnibus rebus et intime. 

1? Hoc constat ex Sacra Scriptura: Ps. cxxxvin, 5-12 : « Quo ibo a 
spiritu tuo, et quo a facie tua fugiam ? Si ascendero in caelum, tu illic es 


si descendero in infernum, ades. » — Jeremias, xxiii, 34 : « Numquid 
non caelum et terram impleo? dicit Dominus. » — Act. Apost. xvn, 27 : 
« Non longe est ab unoquoque nostrum, in ipso enim vivimus, movemur 
et sumus ». — Rom. xi, 26 : « In ipso sunt omnia. » — Ephes, iv, 6 : « Unus 
Deus et Pater omnium, qui est super omnes, et per omnia et in omnibus 
nobis. » — Insuper dicitur apud Zsaïam xxvi, 12 : « Omnia opera nostra, 


operatus es in nobis, Domine. » 

Sed inquirenda est ratio propter quam Deus, qui est spiritus purus 
et super omnia ineffabiliter excelsus, sit in omnibus rebus, etiam corpora- 
libus. 

Haec ratio assignatur a sancto Thoma in corpore articuli ; scii.: « Deus, 
est in omnibus rebus, non quidem sicut pars essentiae (materia aut forma' 
ve) sicut accidens, sed sicut agens adest ei in quod agit. » 

Hoc sic probatur : 

Omne agens oportet conjungi ei in quod immediate agit, contactu virtutis, 
(si non contactu quantitative, qui non convenit agenti incorporeo). 

Atqui Deus est causa propria immediate producens et immediate 
conservans ipsum esse creatum in omnibus rebus. 

Ergo Deus est in omnibus rebus sicut agens, non contactu quantitative 
cum Deus sit incorporeus, sed contactu virtutis suae, quae non realiter 
distinguitur ab essentia divina. 

Deinde sanctus Thomas probat quod Deus, ut agens, est intime in 
omnibus, quia in eis conservat illud quod est magis intimum, scilicet « esse 
quod est formale respectu omnium quae in re sunt ». Sicut forma est 
intimior cuilibet quam materia, quia continet et determinat materiam 
(v. g. in nobis anima quae remanet identica, dum materia corporis mu- 
tatur), ita esse est intimius cuilibet quam forma, quia ad ipsam formam 
se habet ut ultima actualitas. Nihil est in re aliqua quod non actuetur 
per esse, sive per esse substantiale sive per esse accidentale. 


* 


# + 


Sanctus Thomas in hoc articulo declarat, sed non probat, quod 
Deus sit causa conservans et immediate esse omnium rerum. Hoc probat 
tnira q. 104, a. 1, dicens: «Sicut fieri rei non potest remanere, cessante 

actione agentis, quod est causa efiectus secundum fieri (sic cessante 
aedificatio activa domus, cessat ejus aedificatio passiva), ita nec esse rei 
potest remanere, cessante actione agentis, quod est causa efiectus, non 
solum secundum fieri, sed etiam secundum esse. » 

Ita cessante influxu coloris sensati, cessat sensatio coloris; item 
cessante allicientia finis v. g. sanitatis, cessat desiderium medii ad finem, 
v. g. medicinae ; item cessante influxu principiorum demonstrationis 
cessat evidentia conclusionis. Cessante illuminatione activa solis, cessat 
illuminatio passiva aeris. 

Si igitur Deus est causa propria ipsius esse creati, prout distinguitur 
ab ipso fieri rerum, esse rerum non potest remanere absque actione conser- 
vativa Dei. 

In corpore autem articuli, breviter probatur « quod esse creatum est 
proprius effectus Dei, sicut ignire est proprius efiectus ignis ». Ratio est 
*quia Deus est ipsum esse per essentiam. Sic est causa propria ipsius esse 
per participationem. Efiectus enim proprius est ille qui dependet necessario 
et immediate a causa ejus propria, in 40 modo dicendi per se secundum 
Aristotelem (cf. Post. Analyt. 1. I, lect. 10, s. Thomae). Effectus proprius 
est velut proprietas ad extra, nam se habet ad causam propriam, sicut 
proprietas ad essentiam, sed est extra. Ita occisor occidit (non potest esse 
Occisio passiva sine occisore), item aedificator aedificat, pictor pingit, 
cantor cantat. Ita Deus producit et conservat esse rerum. Etenim, ut magis 
explicite dicitur Ia, q. 45, a. 5 : « Oportet universaliores effectus in universa- 
liores et priores causas reducere. /nter omnes autem effectus universalissi- 
mum est ipsum esse. Unde oportet, quod sit proprius effectus primae et 
Universalissimae causae, quae est Deus. » 

Sic v. g. electio mea libera, ut individualis est, ut mea est, est effectus 
proprius voluntatis meae, sed ut ens est, est effectus proprius Dei. Sic Deus 
est in omnibus rebus per contactum virtutis, ut conservans esse rerum, 

Remanet tamen difficultas in hac demonstratione ; oportet ostendere 
quod Deus immediate conservat esse rerum, et non mediante aliqua alia 
causa. 

Hoc non probatur explicite nisi infra le, q. 45, a. 5, ubi ostenditur 
quod Deus non potest creare per instrumentum : « Illud enim quod est 
proprius effectus Dei creantis est illud, quod praesupponitur omnibus aliis, 
scilicet esse absolute. Unde non potest aliquid operari dispositive et 

nstrumentaliter ad hunc effectum, cum creatio non sit ex aliquo praesuppo- 
sito (subjecto), quod possit disponi per actionem instrumentalis agentis. » 

Instrumentum nihil efficeret, et insuper actio instrumentalis esset in. 
eo ut accidens, et deberet esse terminative in passo, scii, in subjecto 

praeexistenti, quod non est in creatione. 

Item Ia, q. 104, a. 2, ostenditur quod Deus immediate conservat esse 
rerum, et mediate effectus minus universales ; nam ut ibidem, ad dicitur : 
» Cum propria causa sit conservativa effectus ab ea dependentis, sicut nulli 
effectui praestari potest quod sit causa suiipsius, potest tamen ei praestari, 
quod sit causa alterius ; ita etiam nulli effectui praestari potest, quod sit 

suiipsius conservativus, potest tamen ei praestari, quod sit conservativus 
alterius. » Sic sol conservat lucem in aere, ut /ux est, non vero ut ens est. 
Si sol conservaret lucem proprie ut ens est, conservaret seipsum, quia ratio 
entis creati est in ipso sole, sicut in luce. 

Unde sicut Deus non creat per instrumentum, nec conservat esse 
rerum, ut est esse, per instrumentum, sed immediate, ut dicitur in articulo 
nostro. 

Sic explicatur major praesentis articuli : « Oportet omne agens con- 
jungi ei in quod immediate agit, et sua virtute illud contingere. » — Si. vero 
agens est corporeum, tangit effectum suum immediatum duplici contactu, 
scilicet quantitative et virtutis. Si autem est agens incorporeum, non 
tangit effectum suum immediatum contactu quantitative, sed contactu 
virtutis. 

Cf. C. Gentes, 1. HI, c. 68. 

Tunc est simul immediatio virtutis et suppositi. 

Est immediatio virtutis, quia virtus divina non. mediante alia virtute 
producit effectum suum ; non enim operatur virtute superioris agentis, 
sed immediate a seipsa. 

Et est immediatio suppositi, scilicet nullum est suppositum medium 
inter Deum conservantem et esse rei conservatae, quia non datur instru- 
men':um in creatione et in conservatione immediata ipsius esse creatura- 
rum, Nec virtus divina est diffusa extra Deum, nam est ipsa Dei essentia, 
prout. Deus est suum agere, sicut est suum esse. 

Sic sanctus Thomas probat quod Deus est in omnibus rebus per 
suam actionem conservativam. 


Confirmatur conclusio ex solutione objectionum. 

Ad rt». Deus, qui, non localiter, sed dignitate naturae, est super 
omnia, est in omnibus, non ut pars essentiae, sed ut agens, causans esse 
omnium. 

Ad Deus, prout est spiritus purus, est in rebus sicut continens res, 
aliquo modo sicut anima continet corpus ; attamen Deus continet res, 
non ut forma determinans materiam, sed ut causa conservans effectum. 

Ad jm. Nullum agens agit ad aliquid distans, nisi per aliquod medium, 
v. g. sol illuminat et calefacit sublunaria corpora, mediante aere et ethere, 
nam virtus agentis non potest esse nisi in subjecto, si autem non est in 
subjecto proprio, tunc est in subjecto intermedio, tanquamin instrumentol. 
Deus autem ut dictum est non potest creare nec conservare ipsum esse 
rerum, ut est esse, per instrumentum. Ergo conservat immediate. Et ut 
dicitur in hac responsione ad 3um : « Hoc autem ad maximam virtutem Deii. 


i. Imo actio creatrix non potest esse accidens, quia ut accidens reciperetur 
terminative in subjecto; creatio autem est ex nullo praesupposito subjecto ; unde actio 
creatrix non potest realiter distingui ab essentia Dei, cf. I», q. 45, a. 3, ad im. Actio 
autem conservatrix est actio creatrix continuata. 

pertinet, quod immediate in omnibus agit », quia ffle solus est Causa 
propria ipsius esse rerum, ut est esse. 

Unde ad objectionem ' « quanto aiiquod agens est virtuosius, tanto 
ad magis distans operatur » respondendum est, distinguendo : cum aliquo 
medio, concedo, sine medio, nego. 

Si vero instatur dicendo Deus potest conservare res per causas subordi- 
naias et non immediate ; respondetur : quoad esse tale, v g. esse luminosum, 
concedo ; quoad esse in quantum esse, nego, Sic dum sol conservat lucem 
ut lucem, Deus eam conservat ut ens est, sicut conservat ipsum solem 
ut ens est. Insuper nonnisi per creationem produci possunt materia, anima 
humana et angeli, et ideo nonnisi a Deo conservantur 

Ad ^m. Deus est in daemonibus, non prout in eis conservaret deformi- 
tatem culpae, quae ab ipso non est, sed ut conservans eorum naturam 


in esse 


Pn 


Hae objectiones sic proponi possunt in forma, at melius appareant 
sensus et valor doctrinae sancti Thomae, sic syllogismus subservit 
intuitioni. 

Id quod est supra omnes res non est in eis. 

Atqui Deus est supra omnes res. 

Ergo Deus non est in omnibus rebus. 


Resp.: Distinguo majorem . quod est super omnes res propter 
altitudinem naturae non est in eis, ut pars essentiae, concedo ; ut causa, 
nego. Concedo minorem ; distinguo conclusionem eodem modo. 

2? Atqui Deus nec ut causa est in omnibus rebus, ergo manet difd- 
cuitas. Probo : 


Causa suprema non producit res inferiores nisi mediantibus causis 
secundis. 


Atqui Deus est causa, non unica, sed suprema. 


Ergo Deus nec ut causa est in omnibus rebus, saltem non est in 


inferioribus. 

Aesp.. Distinguo majorem : quoad esse tals, v. g. luminosum, 
concedo ; quoad esse absolute, seu ens in quantum ens, nego. Concedo 
ciinorem ; distinguo conclusionem eodem modo. 


3? Atqui Deus nec ut causa entis in quantum ens est in omnibus 
rebus ; probo : 


Agens quo virtuosiué est, eo ad magis ad distans agere potest. 


1. Ut recte dicit Goudin, Met.. disp, il, q. 3, a. 2, <* praemottone, Deus non 
suium praemovet causas secundas, sed per concursum simuitaneum probe explicatum 
prcducii eorum effectus ut ens est. Duas motio divina cessat cessante causaiitate agentis 
creati, concursus divinus conservat effectum productum quamdiu manet. Sic esse 
absolute in omnibus rebus est immediate a divino concursa. Deus igitur, producendo 
et conservando asse v. g. bovis generati, post cessationem actionis bovis generantis, 
tangit hunc effectum, non solum immediatione virtutis, sed etiam immediatione sup- 
positi. 

Attamen creatio non admiscetur in operibus naturae, satu bos generatus pro- 
ducitur, non ex nihilo, sed 'ex praesupposito subjecto. 


208 DE EXISTENTIA DEI IN REBUS 


Atqui Deus est agens virtuosissimum. 

Ergo Deus potest ad distans producere ens rerum. 

Resp. : Distinguo majorem : ad distans sine medio, nego; per medium, 
subdistinguo : producendo ens ut tale, concedo; ens in quantum ens, 
nego. 

4? Videtur quod Deus possit res creare et conservare per instrumen- 
tum, id est non immediate. Etenim Deus quotidie animas parvulorum 
creat, quando genitores, ut instrumenta, dant materiae ultimam disposi- 
tionem ad. formam humanam. 

Respondetur. Genitores non sunt proprie instrumenta creationis ani- 
mae, quia anima spiritualis non educitur e potentia materiae. Sed materia 
debite disponitur ut possit informari ab anima ex nihilo creata. — E 
contrario datur instrumentum (scii, sacramentum) ad productionem gra- 
tiae, quae educitur ex potentia obedientiali animae, a qua dependet ut 
accidens ejus. 

5? Attamen actio creaturae potest attingere ens ut sic saltem instru- 
mentante!. Etenim libertas mea est causa propria electionis meae, ut mea 
est, et causa instrumentalis ejusdem electionis ut ens est. Tunc ens in 
quantum ens non immediate producitur a Deo. 

Respondetur. In hoc casu non est creatio e% nihilo, sed sub motione 
divina voluntas nostra elicit suum actum. Attamen ens in quantum ens 
electionis nostrae dependet per se primo a Deo ut ejus effectus proprius 
et Deus producit ilium immediate non solum immediatione virtutis sed 
suppositi. Dici potest quod voluntas est improprie instrumentum per 
respectum ad ens in quantum ens electionis nostrae. Attamen Deus, 
qui conservat immediate animam nostram in esse, est intime praesens in ea 
et in operationibus ejus. Cf. Cajetanum in Iam q. 45, a. 5, n? V usque ad XI. 

6? Quomodo tunc in operibus naturae non admisceatur creatio, si 
Deus est causa propria v. g. bovis generati in quantum est ens ? 

Respondetur. Quamvis ens in quantum ens bovis generati depen- 
deat per se primo a Deo ut ejus effectus proprius, tamen non producitur 
per modum creationis scilicet ex nullo praesupposito subjecto ; unde func 
non producitur totum ens bovis, quia praeexistebat materia a Deo imme- 
diate conservata. Cf. Cajetanum, loc. cit, n? X. 


Objectiones Scoti et Seotistarum. 


Doctrina sancti Thomae impugnata est a Scoto! et a scotistis. 
Negant quod operatio Dei virtualiter transiens sit ratio formalis per quam 
Deus existit in rebus, sicut quantitas materialis est ratio formalis per 
quam corpus est in loco. 

Scotus impugnat majorem sancti Thomae, scii. « agens oportet conjungii. 


i in | Sesti. d. 37, qu. unica. 

ei in quod immediate agit », tenet hanc propositionem esse veram solum 
de agentibus corporeis ei limitatis, quae debent conjungi contactu quanti- 
tativo antequam agant in subjectum conjunctum. 

Respondetur. Haec major sancti Thomae vera est de omni agente ut 
agens est, et non solum de agente corporeo, quod prius est in loco antequam 
agat. Etenim etiamsi agens sit spiritus purus et pariter etiamsi effectus 
sit mere spiritualis, ut angelus conservatus a Deo, agens debet conjungi 
effectui saltem contactu virtutis, i? quia perfectivum et perfectibile 
immediate actuatum a perfective debent esse simul ; nam effectus petit 
immediate conjungi virtuti activae aqua dynamice (non semper spatialiter) 
egreditur ; res aliter non est conceptibilis. 2? Alioquin non esset ratio cur 
haec virtus causativa produceret illum effectum potiusquam alium. Virtus 
autem divina non est diffusa extra Deum, sed est ipsa Deitas, est actio 
formaliter immanens, quae dicitur virtualiter transiens, prout producit 
effectum ad extra. 

Instantia fieri potest dicendo : hoc esse quid mere philosophicum, et 
nullo modo per revelationem manifestatum, nequidem virtualiter. 

Respondetur. Hoc saltem innuitur in his verbis sancti Pauli (Act. 
Apost, xvii, 27) «Non longe est Deus ab unoquoque nostrum ; in ipso 
enim vivimus, movemur et sumus », ubi Apostolus ex operatione Dei ia 
nobis manifestat praesentiam Dei, etiam in his qui eum non cognoscunt. 
Agitur enim de praesentia generali seu immensitatis et non de praesentia 
speciali Dei in justis, in quibus est ut quasi experimentaliter cognoscibilis 
et dilectus ut infra dicetur Is, q. 43, a. 3. 

Insuper sanctus Augustinus dicit, l. IV de Genesi ad Litt., cap. 12, 
n? 23 ; « Cum aliud sumus quam ipse Deus, non ob aliud in illo sunms, 
nisi quia id operatur. » 

20 Objiciunt scotistae. Non repugnat Deum operari in rebus per 
virtutem a se diffusam, et uti creaturis ut instrumentis. Ergo. 

Respondetur. Distinguo antecedens : non repugnat Deum operari 
per virtutem a se diffusam et creatam, ad producendum ens ut tale, v. g. 
ut luminosum, concedo; ens ut sic seu esse absolute, nego. Non potest 
enun dari instrumentum in creatione, quae est ex nullo praesupposito 
subjecto. 

J3 Objectio : sicut operari sequitur esse, ita operari in loco sequitur 
esse m loco, et non e converso. Ergo. 

Respondetur. Distinguo antecedens operari in loco sequitur esse 
in loco, pro agente corporeo, quod est per se in loco, ratione quantitatis 
suae, concedo ; pro agente spirituali, nego ; quia hoc agens spirituale non 
est m loco nisi prout operatur in loco ; et tamen in ordine essendi, non 
locandi, ejus operari sequitur esse. 

4a Objectio : attamen operatio Dei non videtur esse ratio ejus praesen- 
tiae. Etenim : id quod ncn est distans est praesens. Atqui, si Deus per 
impossibile non ageret in aliqua re, tamen ab ea non esset distans, quia 
Deus non est per se in loco. Ergo esset praesens. 

Respondetur. Distinguo majorem ! id quod non est localiter distans 

est praesens, semper positive praesens, nego ; negative seu non distans, 
concedo. Pariter distinguitur conclusio : Deus esset negative praesens, 
scilicet non localiter distans, concedo ; positive praesens, nego. 

38 Objectio : sed attributum necessarium Dei non potest dependere 
ab actione eius libera. Atqui ubiquitas est in eo attributum necessarium. 
Ergo. 

Respondetur. Distinguo minorem : ubiquitas impropria, scilicet im- 
mensitas, concedo ; ubiquitas propria, nego. Immensitas enim est solum 
aptitudo ad existendum in omnibus rebus et locis ; ubiquitas autem est 
actualis existentia in omnibus rebus. 

Ultima objectio : sicut Deus per aeternitatem immediate omni tem- 
pore coexistit, ita per immensitatem immediate in omni loco est praesens. 

Respondetur. Disparitas est quod aeternitas est actualis et tota simul 
duratio Dei immutabilis, dum immensitas non est actualis existentia in 
rebus, sed aptitudo tantum ad existendum in illis. Ratio est quia Deus 
per se est omnino et actualiter immutabilis et habet vitam suam intermina- 
bilem totam simul absque successione, et ita esset si non essent creaturae. 
E contrario Deus non est per se in loco, quia est spiritus purus. Et ante 
creationem nullibi erat, supra ordinem spatialeml. 

Haec ultima responsio ostendit quod doctrina sancti Thomae de hac 
re connectitur cum ista : Deus est omnino incorporeus, spiritus purus. Illi 
e contrario qui volunt explicare praesentiam Dei in omnibus rebus absque 
libera actione divina in rebus, velint nolint, ponunt in Deo quamdam 
extensionem virtualem ante actionem ejus ; sic non satis distinguunt immen- 
sitatem ab ubiquitate. Ita Suarez, qui quodammodo in hac thesi, sicut 
in pluribus, sequitur vias Scoti, et tenet quod Deus existit in actu in spatiis 
imaginariis, extra limites universi. 

Ad hoc respondent Themistae : Deus est virtute praesens in spatiis 
imaginariis, prout potest in eis aliquod corpus creare ; non vero est actu 
positive praesens in eis ; quia haec spatia imaginaria non sunt quid reals 
actuale, sed solum possibilitas ponendi corpus. 

Sed hoc pertinet potius ad sequentem articulum. 


Art. II. — Utrum Deus sit ubique. 


St. qu. Quaeritur utrum Deus sit non solum in omnibus rebus, sed 
etiam in omnibus locis, ut loca sunt. Liquor est in vase formaliter ut 
locus est, dum pictura est in vase picto ut res est, non formaliter ut locus 
est. An Deus dici possit esse in loco, et in omnibus locis. 

Videtur quod non, quia incorporalia non sunt in loco. Insuper, si 
Deus posset esse in loco, non posset esse ubique, quia est indivisibilis,i. 


i. Sanctus Augustinus dicit in Psahn. 122: «Antequam faceret Deus caelum et 
terram, ubi habitabat ? In se habitabat, apud se habitabat. » Praeter ipsum nihil 
erat, ergo non in alio erat. 

inextensus ; et quia si esset in loco, esset Mus ibi, et igitur non ubique. 

Responsio est : Deus non simpliciter sed secundum quid est in omnibus 
locis, ut loca sunt formaliter. 

Ratio est quia Deus est in loco, non ut corpus replens locum et exclu- 
dens aliud corpus, sed quia dat esse omnibus locatis, et etiam dat esse ipsi 
loco reali, seu superficiei corporis ambientis. Proinde Deus non excludit 
quod alia sint ibi, sed facit locata ibi esse. 

Ad zm. Incorporalia sunt in loco per contactum virtutis. 

Ad 2€, Deus est indivisibilis non ut punctus, qui est terminus continui 
sed extra totum genus continui. Sic potest esse ubique, per oppositum ad 
punctum. Ut sit ubique sufficit quod virtus divina conservet omnia 
corpora. ' 

Ad 3m. Deus, ut conservans res in esse, est totus in omnibus et totus 
in singulis, aliquomodo sicut anima est tota in toto corpore et tota (totali- 
tate essentiae) in qualibet parte. Imo albedo est tota, totalitate essentiae, 
in qualibet parte parietis, non vero tota totalitate extensionis. 

Cartesius qui citatur et non immerito ut spiritualista exaggeratus 
prout negat animam esse formam corporis, non bene intellexit indivisibili- 
tatem animae, eam quasi materialiter concipit ad modum puncti, dicit enim 
quod anima non potest corpus tangere nisi in uno puncto (la glande 
pinéaie). Item Leibnitzius vocat monades puncta metaphysica. Non intel- 
lexerunt quod forma substantialis est indivisibilis, non ut punctus, sed 
prout est extra totum genus continui, ut ait sanctus Thomas ad 2m ; et sic 
potest esse tota in qualibet parte. A fortiori Deus, non ut forma, sed ut 
agens conservans res in esse. 


Art. III. — Utrum Deus sit ubique per essentiam, praesentiam 
et potentiam. 


St. qu. Hic articulus est ad explicanda verba classica sancti Gregorii 
citata in arg. sed contra : « Deus communi modo est in omnibus rebus 
praesentia, potentia et substantia; tamen familiari modo dicitur esse in 
aliquibus per gratiam. » Super Cant. Cantic., V, 17. 

In corpore articuli sanctus Thomas distinguit praesentiam generalem 
Dei per modum agentis in omnibus rebus, a praesentia speciali in justis, 
prout estin eis utobjectum quasi experimentaliter cognitum in cognoscentel 
et amatum in amante, a fortiori in beatis, prout est in eis ut clare visus. 
Cf. Ia, q. 43, a. 3, 5, 6. 

Praesentia autem, generalis, seu per modum, agentis, tripliciter deno- 
minatur : i? per potentiam, in quantum omnia ejus potestati subduntur, 
sicut Regi totius universi ; 20 per praesentiam, in quantum omnia nudai. 


i. ita est per fidem dono sapientiae illustratam, sic Deus est quasi experimen- 
taliter cognoscibilis et quandoque actu cognitus. 

sunt et aperta oculis ejus, prout divina providentia immediate ad omnia 
etiam infima se extendit (Ia, q. 22, a. 3) ; 30 per essentiam, in quantum 
essentia divina, quae non realiter distinguitur ab ejus omnipotentia et 
ab actione conservativa, adest omnibus ut causa essendi, ut ostensum est 
art. i. 

Manichaei erraverunt negando universalem praesentiam per poten- 
tiam, prout Deus non haberet potestatem in corporalia. Alii negaverunt 
Providentiam divinam se extendere immediate ad omnia particularia. Ita 
Plato et Aristoteles. Si Aristoteles admiserit quamdam providentiam 
generalem, ut postea Averroistae, non admisit extensionem ejus ad sin- 
gularia. 

Item quia non pervenit ad notionem explicitam creationis, non 
potuit pervenire ad conceptionem existentiae Dei in omnibus rebus ; et 
in hoc magnus apparet progressus ab Aristotele ad sanctum Thomam 
sub luce revelationis, quae vere est quasi stella rectrix pro philosopho 
christiano, et insuper est lumen proprium theologiae cujus objectum 
formale quo est revelatio virtualis. 

In corpore articuli sanctus Thomas notat quod fuerunt quidam 
philosophi qui, licet dicerent omnia ad Dei providentiam pertinere, tamen 
posuerunt omnia non immediate esse a Deo creata ; sed quod Deus imme- 
diate creavit primas creaturas, et illae creaverunt alias. Ita quidam 
neoplatonici. Si ita esset, Deus non esset praesens per essentiam in rebus 
inferioribus, quia non immediate eas creasset et non immediate eas 
conservaret. 

E contrario certum est secundum revelationem quod « Deus liberrime 
consilio suo, simul ab initio temporis utramque de nihilo condidit creatu- 
ram, spiritualem et corporalem, angelicam videlicet et mundanam, ac 
deinde humanam, quasi communem ex spiritu et corpore compositam » 
Cone. Lateran. IV (Denz. 428 et 1784). 

Certum est quod nonnisi per creationem ex nihilo produci possunt 
angeli, anima et materia, (quia non possunt educi ex praesupposito sub- 
jecto), et quod pariter non nisi a Deo conservari possunt et immediate. 

In hoc est immensa differentia inter fidem catholicam et doctrinam 
Aristotelis, quae nihil dicit de libertate Dei, nec de liberrima creatione 
omnium rerum. 

Aristoteles optime scripsit elementa metaphysicae, sicut Euclide? 
elementa geometriae, non vero pertingit ad metaphysicae culmina, nisi 
modo valde imperfecto, dum loquutus est in XII Mei. de Actu Puro. 
qui est « intellectio intellectionis intellectio », seu ipsa Intellectio subsistens. 

Notanda est responsio ad 4um : « Nulla alia perfectio superaddita 
substantiae facit Deum esse in aliquo sub' objectum cognitum et amatum 
nisi gratia; ideo sola gratia facit singularem modum essendi in rebus. 
Est autem alius singularis modus essendi Deum in homine per unionem 
(hypostaticam). » 

Hoc explicatur infra, q. 43, a. 3 ; ubi apparet quod cognitio philo- 
sophica Dei, quae haberi potest sine gratia, non sufficit ad praesentiam 

specialem ; quia sic Deas cognoscitur solum modo abstracto, ut quid 
distans, non ut quid re&liter praesens. E contrario, per gratiam habitualem 
et fidem vivam dono sapientiae illustratam, Deus est quasi experimentaliter 
cognoscibilis et quandoque cognitus, ut principium vitae nostrae interioris, 
movens ad intimos actus amoris filialis, secundum illud ad Rom. vm, 16 : 
« ipee Spiritus testimonium reddit spiritui nostro, quod sumus filii Dei », 
ut explicat sanctus Thomas in Commentario in hanc Epistolam : hoc 
testimonium reddit per amorem filialem quem in nobis suscitat, sicut 
dum discipuli euntes ad castellum Emmafis dixerunt ; «Nonne cor nostrum 
ardens erat in nobis, dum loquebatur in via. » 

Nec potest objici ex hoc contra art. primum hujusce quaestionis quod 
Deus potest esse praesens in omnibus rebus aliter quam per actionem 
conservativam ; quia praesentia specialis praesupponit praesentiam com- 
munem, id est Deus dat esse justo, imo causai et conservat effective in co 
caritatem, ità conservat humanitatem Christi, cui Verbum hypostatice 
nuitur. 


Art. IV. — Utrum esse ubique sil proprium Dei. 


Sı «pi. Hic articulus est ad melius determinandum modum ubiquitatis 
divinae, et ad eum distinguendum a modo quo ubique sunt ens universale, 
materia prima, totum universum, anima humana quae videt etiam remotas 
stellas, et ut ait Augustinus : « Anima ubi addet, ibi sentit, et ubi sentit, 
ibi vivit, et ubi vivit, ibi est. * Epist. 3 ad Volusianum. 

Desponsio est : esse ubique primo ei per se convenit Deo et est proprium 
ejus. 

i? Probatur auctoritate sancti Ambrosii, de Spiritu Sancto, 1. I, c. 7: 
« Quis audeat creaturam dicere Spiritum Sanctum, qui in omnibus et 
ubique et semper est? quod utique Divinitatis est proprium. » 

2? Probatur ratioiie sic : 

Id est ubique per se primo, quod est ubique non per accidens sed 
necessario, ac immediate secundum se totum, non secundum diversas partes 
ejus. 

Atqui solus Deus, post creationem, necessario et immediate secundum 
se totum est in omnibus rebus et locis, quia conservat omnia in esse. 

Ergo soli Deo convenit primo et per se esse ubique. 

Ad explicationem majoris : per oppositum per accidens granum arenae 
esset ubique, supposito quod nullum aliud corpus existeret ; sed Deus 
post .creationem est necessario ubique qualibet suppositione facta rerum 
et locorum, etiamsi ponerentur infinita loca. Cf. ad 5m. 

Insuper per oppositum universus orbis est ubique, non primo seu 
immediate, scilicet secundum se totum, sed secundum diversas ejus partes, 
cf. ad 3. 

Ad z^^. Ens universale et materia prima sunt quidem ubique, sed non 

secundum idem esse. Hic est realismus moderatus, e contrario realismus 
immoderatus confundit ens universale cum ente divino, prout tenet quod 
universale (in praedicando) existit formaliter et non solum fundamentaliter 
a parte rei seu extra animam. Si ita esset, pantheismus esset verus, et ens 
universale esset ubique secundum idem esse ; Deus non solum conservaret 
immediate esse omnium rerum, sed esset ipsum esse omnium rerum. 

Materia prima est ubique, sed non secundum idem esse, quia accipit 
esse a forma, et sub diversis dimensionibus quantitatis universi non est 
eadem forma, consequenter nec eadem materia secundum esse. Attamen 
materia prima est una negative, prout non sunt duae materiae primae. 

Ad 6m. Quomodo intelligendum est verbum sancti Augustini : «Anima 
ubi videt et sentit, ibi vivit et est ». Respondetur . sic intelligendum est : 
anima, videns caelum, attingit caelum ut objectum, sed subjective non 
vivit nisi in seipsa, quia vivere est actus immanens. Unde non sequitur 
quod anima sit ubique. Visio est immanetis, sed objectum visum non est 
immanens, quidquid dicant idealistae ; imo non potest dari vera visio (ab 
hallucinatione distincta) sine re visa, seu vera sensatio sine reali sensato, 
vera sensatio resistentiae sine re resistenti, cf. Ia, q. 51, a. 2: « Visio corporea 
(ut distinguitur ab apparitione imaginaria) est ea qua videtur id quod 
positum est extra videntem, unde ab omnibus videri potèst : tali autem 
visione non videtur nisi corpus. » Proinde anima, quamvis non sit ubique, 
potest etiam corpora remota videre ; ad ea nempe habet relationem 
transcendentalem quae est in ipso actu visionis. 

Sic terminatur quaestio de existentia Dei in rebus, in qua attente 
distinguenda est immensitas ab ubiquitate, scilicet aptitudo ad esse in 
omnibus rebus ab existentia actuali in eis. Ante creationem Deus erat 
immensus, sed non erat ubique, quia non erant res et loca in quibus erat 
Deus, sed erat apud se, in seipso, ut dicitur : « In principio erat Verbum 
et Verbum erat apud Deum et Deus erat Verbum. » 


Qu. IX. — De immutabilitate Dei 


Hucusque ex hoc quod Deus est ipsum Esse subsistens deducimus 
quod est omnino simplex, absolute perfectus et bonus, infinitus et immen- 
sus, ubique praesens tanquam conservans omnia in esse. Nunc autem 
pariter ex hoc quod Deus est ipsum Esse subsistens deducitur quod est 
omnino immutabilis, immutabilitate non inertiae sed summae perfectionis, 
quae soli Deo convenit. 

Ut videbimus haec immutabilitas, quamvis negative exprimatur 
(prout nos cognoscimus prius ea quae sunt mutabilia), tamen est in se quid 
omnino positivum, quod positive exprimi potest verbo stabilitatis, dum 
mutabilitas rerum mundi est eorum instabilitas. 

Philosophia evolutionistica, quantum possibile est, eliminat verbum 
stabilitatis, nam pro ea omnis immutabilitas est imperfecta, ut immobilitas 
rei inertis, sine vita. E contrario suprema vita est omnino immutabilis seu 
summomodo stabilis. In hac quaestione perficitur refutatio pantheism!, 
prout Ipsum esse subsistens, ut est omnino identicum et stabile, realiter 
et essentialiter distinguitur a mundo mutabili et ab anima quae semper 
perfici potest, cognoscendo et amando. Quaeritur nunc utrum Deus sit 
omnino immutabilis, et utrum solus Deus sit omnino immutabilis. 


Art. I. — Utrum Deus sit omnino immutabilis. 


St. qu. Difficultas est quia sanctus Augustinus dicit : « Spiritus creator 
movet se, nec per tempus, nec per locum. » De Genes, ad liti, 1. VIII, 
c. 20; item sapientia dicitur mobilior omnibus mobilibus (Sap. vu, 24). Et 
in Ep. Jac. iv, 8 legitur : « Appropinquate Deo et appropinquabit vobis. » 
In his omnibus locutionibus oportet notare quid metaphorice et non 
proprie dicitur ; inter diversa opera theologiae speculativae, hoc est magni 
momenti, scii, analysis conceptualis notionum, quae sunt in ipsarevelatione, 
antequam agatur de deductione conclusionis theologicae. Hoc bene apparet 
in praesenti articulo in quo responsio non est conclusio theologica sed 
propositio fidei explicata. 

Responsio est : Deus est omnino immutabilis. Hoc firmissime dicendum 
est contra evolutionismum absolutum et pantheisticum. 

i?^ Hoc exprimitur in Sacra Scriptura, v. g. apud Malach., in, 6: «Ego 

sum Deus et non mutor. » — Num. xxm, 19 : « Non est Deus quasi homo, 
ut mentiatur, nec ut filius hominis, ut mutetur. » — Ps. ci, 27 : « Caeli 
peribunt, tu autem permanes et omnes sicut vestimentum veterascent, 
Et sicut opertorium mutabis eos et mutabuntur : tu autem idem ipse es 
et anni tui non deficient. » — Sapientia vn, 27 : « Candor est lucis aeternae... 
Et cum sit una, omnia potest et in se permanens omnia innovat et per 
nationes in animas sanctas se transfert, amicos Dei et prophetas consti- 
tuit. » — Ep. Jacob. I, 17 : « Omne donum perfectum desursum est, descen- 
dens a Patre luminum, apud quem non est transmutatio, nec vicissitudinis 
obumbratio. » — Rom.. 1, 23 : « Iiiutaverunt gloriam incorruptibilis Dei 
in similitudinem imaginis corruptibilis hominis. » — Item Eccli. xui, r6, 
Ps, xxxii n, Prov.: xix, 21. 

Item Concilia pluries affirmaverunt immutabilitatem Dei, C. Nicaenum 
(Denz., 54) anathematisat eos qui dicunt Filium Dei est « mutabilem +. — 
IV Cone. Lateran. (Denz. 428) ait : « Firmiter credimus et simpliciter 
confitemur, quod unus solus est Deus aeternus, immensus et incommuta- 
bilis. » Item Cone. Vatie. (Denz. 1782): «Cum Deus sit simplex omnino et 
incommutabilis substantia spiritualis, praedicandus est re et essentia a 
mundo distinctus. » 

Ratione probatur tripliciter quod Deus est omnino immutabilis, 

prout est actus purus, 20 prout est omnino simplex, 30 prout non est 
perfectibilis. 
in' omni mutabili oportet esse potentiam, quae determinationem 
accipit. Atqui Deus est actus purus, sine admixtione potentiae, quia est 
primum ens (48 via) et actus est simpliciter prior potentia. Ergo Deus 
est omnino immobilis. 

Hoc affirmaverat Aristoteles in XII Meiaph., c. 7 et 9. 

Manifestum est enim quod potentia dicitur ad actum et praesuppon?- 
actum ordine dignitatis et naturae. Si igitur in Deo esset potentia, jam 
Deus non esset primum ens, et in eo esset quid imperfectum, esset in eo 
quaedam pars, quae non esset Deus ipse. Sic non esset amplius ipsum 
Esse subsistens. Si autem non esset ipsum Esse subsistens, existentia in eo 
esset praedicatum contingens ; sic Deus esset ens per participationem, 
ut supremus angelus in quo est potentia admixta, scii, essentia sub esse, 
et facultas operativa sub operari. — Est recapitulatione praedictorum, 
sine repetitione, ad modum contemplationis circularis (IIa IIae, q. 180. 
a. 6), quae rursus considerat centrum circuli ad novum radium protra- 
hendum. 

2? Probatur ex hoc quod Deus est omnino simplex. Etenim : orant. 
quod est mutabile est aliqualiter compositum, nam quantum ad aliquid 
manet et quantum ad aliquid transit, aut saltem transire potest. Id est : 
aliter et aliter se habet. Aliis verbis omnis mutatio supponit subjectum 
quod possit aliter et aliter se habere. Sic in omne eo quod movetur est 
quaedam compositio, quae non potest esse in Deo. 

3? Probatur ex hoc quod Deus perfici nequit. Etenim : omne quod 
movetur aliquid acquirit. Deus autem, cum sit ipsa plenitudo essendi, non 

potest aliquid acquirere ; nec etiam aliquid amittere, quia est Ens necessa- 
rium, ipsum Esse subsistens. 

Hoc dicendum est contra evolutionismum absolutum sive proponatur 
sub forma idealistica ut ab Hegelio, sive sub forma empirica, ut ab Henrico 
Bergson. Unde ens universale, quod est, juxta Hegel, principium omnium, 
non potest esse verus Deus, quia si esset Deus, esset ipsum Esse subsistens 
Bomnino immutabile seu stabile, in quo nulla potest esse evolutio. Evolu- 
tionismus absolutus debet dicere : principium omnium rerum est ipsa 
« evolutio creatrix suipsius » ; tunc admittit aliquod fieri universale quod 
est ratio sui; et sic negatur valor realis seu ontologicus principii identitatis 
seu contradictionis (ens et non ens identificantur in hoc fieri, quod est 
ratio sui) et pariter negatur valor realis principii causalitatis efficientis et 
finalitatis, quia evolutio ad aliquid perfectius semper tenderet absque 
causa efficienti et absque dirigente ad finem ; sic semper plus produceretur 
a minori, perfectius ab imperfectiori ; nam plus est in eo quod est. quam 
in eo quod fii et nondum est ; plus est in homine adulto et formato quam 
m embryone et in parvulo. 

Corollarium. Unde non confundenda est immobilitas inertiae quae est 
infra motum et activitatem nostram, cum immobilitate perfectionis, quae 
est summa stabilitas ipsius Esse subsistentis ac ipsius Intelligere subsisten- 
tis, ipsius Amoris subsistentis. 

Hae duae immutabilitates distinguuntur ab invicem sicut infinitas 
materiae quae semper determinari ac perfici potest et infinitas perfectioni", 
ut supra dictum est q. 7, a. 1. 

Ita pariter distinguuntur summa contemplatio permanens a divaga- 
tionibus erroris semper mutabilis, et summus amor supremi boni ab agi- 
tatione hominum. Cf. infra, q. 18, a. 3. Utrum vita Deo conveniat, ubi est 
sermo de ejus vita omnino immobili, perfectissime stabili, quae est absque 
varietate et successione et mensuratur aeternitate ut dicitur q. 10, a. 2. 

Ad I'M Augustinus dicit « Deus se movet non per tempus, nec per 
locum © ad dicendum : Deus operatur supra tempus, scilicet intelligendo. 
volendo, amando. Est expressio impropria, quae desumitur ex hoc quod 
in nobis intellectio non est sine motu, seu transitu de ignorantia ad. scien- 
tiam. Unde attente consideranda est in analogia, ratio analogica, quae Deo 
formaliter analogice tribuitur (vita, intellectio, amor) et modus creatus 
imperfectus (motus), qui non potest proprie tribui Deo, sed solum meta- 
phorice. 

Ad 21€ [n |. Sapientiae vu, 24, Sapientia dicitur mobilis similitudinarie 
seu metaphorice, non formaliter sed causaliter, prout diffundit suam simili- 
tudinem usque ad ultima rerum. Id est : mobilis est, non in seipsa, sed 
prout producit omnes mutationes rerum ; sicut dicitur in liturgia : « Rerun’. 
Deus tenax vigor, immotus in te permanens, lucis diurnae tempora succes- 
sibus determinans. » Sic etiam metaphorice et causaliter Deus dicitur 
iratus, prout infligit poenam peccatoribus, ad modum hominis irati. 

Ad 3m Item metaphorice dicitur quod Deus appropinquat nobis, in 
quantum percipimus influentiam bonitatis ejus. 

Art. IL — Utrum esse immutabile sit Dei proprium. 


St. qu. Hic articulus est ad distinguendam immutabilitatem absolu- 
tam Dei ab immutabilitate angeli et animae humanae, quorum substantia 
est incorruptibilis et etiam ab immutabilitate beatorum qui habent vitam 
aeternam. 

Conclusio est : solus Deus est omnino immutabilis. 

Ita sanctus Augustinus, de Natura boni, c. 1: «Solus Deus immutabilis 
est ; quae autem fecit, quia ex nihilo sunt, mutabilia sunt. » 

Probatur ratione sic, distinguendo creaturas incorruptibiles et creatu- 
ras corruptibiles. 

r° Omnes res creatae, etiam incorruptibiles, sunt quoad esse substantiale 
mutabiles per potentiam extrinsecam, quae in Deo est; Etenim Deus liberrime 
per suam potentiam omnes creaturas produxit, easque libere conservat 
in esse ; potest igitur de potentia absoluta eas omnes annihilare, quamvis 
hoc non faciat de potentia ordinata (sive ordinaria, sive extraordinaria). 
Cf. Ia q. 104, a. 3 et 4. 

20 Omnes res creatae corruptibiles sunt mutabiles quoad esse substantiale 
per potentiam intrinsecam, quae in ipsis est ; quia in eis est materia quae 
potest amittere praesentem formam substantialem et aliam susciperel. 

30 Omnes creaturae secundum esse accidentale sunt mutabiles per poten- 
tiam intrinsecam ; etenim in ipsis angelis est mutabilitas secundum electio- 
nem bonam vel malam ; omnes ut boni creati sunt in gratia, et quidam 
libere beatitudinem meruerunt, alii peccaverunt. Imo beati possunt novas 
illuminationes accidentales accipere et gloriam accidentalem. Denique in 
angelis est mutabilitas secundum contactum virtutis prout possunt agere 
hic et ibi, et non semper agunt in eodem loco. 

E contra Deus est omnino immutabilis quoad esse substantiale, 
quod est omnino necessarium et non contingens ; nec est accidens in Deo ; 
insuper per contactum virtutis omnia quae sunt semper conservat in esse. 
Unde mutabilitas non potest esse nisi extra Deum, v. g. dum beati inci- 
piunt eum videre. Est difficultas postea examinanda Ia, q. 19, a. 3, de actu 
libero Deil. 

Cf. infra de incorruptibilitate angelorum, Ia, q. 50, a. 5 ; de incorrupti- 
bilitate animae, Ia, q. 75, a. 6. 


1. Sanctus Thomas cum antiquis physicis putavit quod corpora caelestia sunt 
incorruptibilia, quia non apparent in eis signa corruptibilitatis. Hoc explicabatur 
prout forma aetherea (quintessentia) perfecte complebat capacitatem materiae. 

Nunc autem analysis spectralis ostendit quod in astris sunt eaedem combinationes 
chimicae ac in corporibus terrestribus, et igitur quod corpora caelestia sunt corrupti- 


bilia. 
2. Dicemus : actus liber in Deo non est accidens, non est actuatio libertatis 


divinae quae prius fuisset simplex potentia. In Deo est unicus actus amoris quo neces- 
sario diligitur bonitas Dei, et non necessario bonitas creabilis et creata. Sic possibilitas 
actus liberi in Deo, non ponit mutabilitatem in Deo. Insuper hic actus est ab aeterno 
et irrevocabilis. ^ 

Notandum est quod annihilatio omnium rerum creatarum possibilis 
est de potentia Dei absoluta, non vero de potentia Dei ordinata (sive 
ordinaria, sive extraordinaria) quia non est, ex parte finis, motivum 
annihilandi angelos, beatos, humanitatem Christi. Remanet tamen quod 
omnis res creata est annihilabilis per potentiam extrinsecam. 

Cajetanus notat circa hoc quod non potest dari in rerum natura potentia 
quae sit primario ad non esse, quia per se potentia dicitur ad actum, non 
vero ad non actum. Potentia realis secundum totam suam naturam ordina- 
tur ad, actum, quamvis per se non possit se reducere ad actum et propterea 
dicatur potentia ad esse tale et ad non esse tale, sicut potentia activa 
secundum se potest agere et non agere ; id est : potentia realiter ordinatur 
ad actum, non realiter ordinatur ad non actum, et est potentia logica 
ad non actum. 

Unde non potest dari in natura rerum potentia realis ad non esse nisi 
secundario, prout in re aliqua est potentia ad aliud esse incompossibile 
huic esse quod nunc habet. Sic in compositis ex materia et forma est 
potentia realis ad aliud esse, prout materia potest recipere aliam formam, 
quae dare potest aliud esse. 

Unde ut sit in aliqua re potentia realis et non solum logica ad non esse, 
oportet quod in ea sit materia quae potest recipere aliam formam. 

Ideo essentia angeli et animae est potentia realis ad esse, et potentia 
solum logica ad non esse, cui respondet realis potentia Dei qui annihilare 
potest omnes creaturas quas libere conservat. Sicut enim potentia creandi 
non supponit nisi potentiam logicam seu possibilitatem rei creabilis, ita 
potentia annihilandi non supponit nisi possibilitatem annihilationis. In 
incorruptibilibus non est igitur potentia realis ad non esse. 

Corollarium. Ergo instabilitas in aliquo ente venit solum ex possibilitate 
desiderandi aliquid aliud positivum quod non habetur; nam non desideratur 
nihilum. Unde instabilitas provenit ab imperfectione ejus quod habetur, 
prout non replet totam capacitatem desiderii. 

Ideoque quo magis elevamur ad Deum, eo magis instabilitati substituitur 
stabilitas. Haec est immutabilitas sanctitatis perfectae in caelo (cf. IIa Hae 
q. 81, a. 8). Sanctus in caelo immutabiliter adhaeret Deo, ita ut peccatum 
non sit amplius possibile (Ia Iae, q. 5, a. 4). Haec est immutabilitas superior 
participata. 

Per oppositum habetur immutabilitas inferior quae provenit, non ex 
ilimitatione, sed ex limitatione capacitatis seu desiderii, ut in his qui 
secundum vividam expressionem sancti Pauli jam sunt saturati, et nihil 
altius desiderant. Dicit enim I Cor. iv, 8: « Jam saturati estis, jam divites 
facti estis. » Haec est inferior immutabilitas quasi inertiae egoismi, fana- 
tismi, sectarismi, prout non satis desideratur altior veritas et bonitas. 

Inter hanc immutabilitatem inferiorem eorum qui jam saturati sunt 
et immutabilitatem superiorem beatorum est laudabilis mutabilitas sancti 
viatoris, qui ut Daniel est « vir desideriorum » et semper aliquid altius 
desiderat. Haec laudabilis mutabilitas tendens ad immutabilitatem supe- 
riorem totaliter differt ab instabilitate « dillettantis » qui nullam veritatem 

immutabilem tenet, nec ad Deum tendit, sed in perpetuo fluxu remanet 

Ad all. In angelis bonis est participata immutabilitas voluntatis in 
bono. 

Sic terminatur quaestio de immutabilitate Dei cum mutabilitate cujus- 
Kbet creaturae comparata. In hac quaestione doctrina ab Augustino 
proposita perfectionem accepit per claram distinctionem inter mutabili- 
tatem quae est per potentiam intrinsecam et mutabilitatem quae est per 
potentiam extrinsecam ; in hoc est mirabilis applicatio aristotelicae 
distinctionis intra potentiam realem et actum. 


Qu. X. — De Dei aeternitate. 


Agitur nunc de aeternitate, quia, ut statim apparebit, aeternitas 
immutabilitatem consequitur, ut duratio entis omnino immobilis. In hac 
quaestione sanctus Thomas duo considerat : 1? aeternitatem secundmi se, 
in tribus primis articulis : quid sit aeternitas, utrum Deus sit aeternus, 
utrum esse aeternum sit proprium Dei ; 2? considerat aeternitatem compara- 
tive ad durationes creatas in aliis articulis, id est per respectum ad tempus 
continuum nostrum, ad tempus discretum angelorum quod mensurat 
eorum successivas cogitationes, et ad aevum, seu ad durationem ipsius 
substantiae angelorum et animae separatae, quae ut substantia aoa 
mutatur, sed incoepit. 

In his ultimis articulis haec comparatio fit ex alto, scii, ex definitive 
aeternitatis jam habita ; in primis autem articulis jam est similis compara- 
tio, sed quasi ab imo, in via inventionis, ad perveniendum ad aeternitatis 
definitionem. 


Art. I. — Utrum convenienter definiatur aeternitas ; 
« interminabilis vitae tota simul et perfecta possessio », 


St qu. Agitur de definitione Boetii, De Consolatione, 1. III, pros, 2. 
Notandum est quod haec definitio praeparata est ab his quae dicuntur 
in Sacra Scriptura de absoluta Dei immobilitate, ut dicemus articulo 
secundo. Item inter philosophos Plato, in Timaeo, 37, d, dicit quod tempus 
est mobilis imago immobilis aeternitatis. Aequivalenter loquitur Aristoteles, 
Met., 1. XII, c. vu fin., dum dicit: « Deus est vivens sempiternum optimum. 
Vita et duratio continua et aeterna existit in Deo. » Item, c. ix, ostendit 
quod Deus est intellectio subsistens quae seipsam continuo inteliigit, supra 
successionem temporis. Insuper Aristoteles definivit tempus « mensura 
motus secundum prius et posterius » (IV Pkys., c. xi, lectio 20 sancti 
Thomae) : sic motus solis mensuratur prout una circulatio ejus vocatur 
dies, et in die distinguuntur diversae horae secundum prius et posterius. 
Sic jam habetur saltem notio confusa et definitio nominalis aeternitatis. 

Plotinus, Enneades, IIIa, 1. VIL, c. 4, eamdem notionem aeternitatis 
explicat, loquendo non solum de aeternitatis immobilitate, sed de ejus 
indivisibilitate, dum tempus dividitur per annos, dies et horas. Unde, 

juxta Plotinum, ille qui vocaret aeternitatem : vita sine limite et tota sibi 
praesens, cujus nihil evanescit in praeterito, nec aliquid exspectatur in 
futuro, ille, inquit Plotinus, ad veram ejus definitionem appropinquaret. 

Sanctus Augustinus eodem modo loquitur, de Vera religione, c. n, 
n? 97, et loquitur de ipso nunc indivisibili et semper permanenti aeterni- 
tatis, dum fugit tempus. Sic paulatim fit transitus a definitione nominali 
et confusa ad definitionem realem et distinctam. 

Deinde Boetius (f 524) eamdem notionem exprimit in praedicta defini- 
tione, quae est classica : « interminabilis vitae tota simul et perfecta 
possessio ». 

Sanctus Thomas nunc ostendit hanc definitionem esse bonam, secun- 
dum leges inquisitionis definitionis, secundum quas methodice fit transitus 
a notione confusa ad distinctam (cf. Post. Analyt., 1. ID. 

Antea vero sanctus Thomas initio articuli ponit difficultates, quarum 
principales sunt istae : totum dicitur quod habet partes. Hoc autem non. 
convenit aeternitati, cum sit simplex. Item si dicitur tota, superfluum est 
addere perfecta; nec possessio videtur ad ducationem pertinere. 

Besponsie tamen est : conveniens est haec definitio, prout bene exprimit 
aeternitatem esse durationem interminabilem et sine successione, sic dicitur 
« tota simul existons 3. 

Hoc non proprie demonstratur in corpore articuli, quia ut ostenditur, 
in Post. Analyt. 1. II, definitio non proprie demonstratur, sed proprietas 
rei ex ejus definitione. Definitio inquiritur (per quamdam venationem, 
ait Aristoteles, ibid.) dividendo genus vel quasi genus (in casu, notionem 
ducationis) et comparando rem definiendam cum similibus et dissimilibus 
(in casu, comparando aeternitatem in confuso cognitam, secundum defini- 
tionem nominalem, cum tempore). 

Attamen in corpore articuli est quaedam demonstratio, prout aeterni- 
tas deducitur ex absoluta Dei immobilitate, ut clarius apparebit articulo 2°. 

Processus articuli secundum viam inventionis ad hoc reducitur : 

In cognitionem aeternitatis oportet nos venire per tempus. 

Tempus autem est numerus ipsius motus secundum prius et posterius 
in successione. Per oppositum in duratione ejus quod caret motu, est ehsolnta 
unifcffmitos, sine successione. Insuper id quod est omniqo immutabile est 
interminabile, sine initio et fine, dum ea quae tempore mensurantur initium 
et finem habent. 

Sic igitur sunt duo characteres aeternitatis : uniformitas sine succes- 
sione, sic recte dicitur : « tota simul existens », et inierminabilitas, sic recte 
dicitur : « interminabilis vitae tota simul et perfecta possessio. » 

Notandum est quod primus character est principalis, et sic etiam si 
motus caelorum et tempus esset ab aeterno, ut putavit Aristoteles, id est 
sine initio et sine fine, adhuc tamen tempus distingueretur ab aeternitate, 
in tempore enim semper esset, successio saeculorum et annorum, etiamsi 
non fuisset prima dies nec ultima. Proinde aeternitas principaliter differt 
a tempore prout est sine successione, seu prout est « tota simul existens ». 

Per oppositum vita nostra non est tota simul, sed in ea distinguuntur 

infantia, adolescentia, aetas adulta, maturitas, senectus ; item distinguitur 
in ea tempus laboris, orationis, dormitionis, etc. est magna varietas et 
instabilitas in hac successione. Proinde nunc temporis est nunc fluens inter 
praeteritum et futurum, ita ut praeteritum et futurum non existant in re, 
sed in apprehensione mentis, dum nunc aeternitatis est stans, omnino 
permanens et immobile, ut jam aequivalenter quamvis minus distincte 
dixerant Plato, Aristoteles, Plotinus. 

Sic legitima est definitio Boetii, secundum leges venationis definitionis 
quae exponuntur in Post. Anal. 1. Il; methodice fit transitus a notione 
confusa ad distinctam, perrectam divisionem durationis, et comparationem 
aeternitatis in confuso jam cognitae cum tempore. 

In hac venatione seu inquisitione supponitur vera definitio temporis 
data ab Aristotele : mensura motus secundum prius et posterius, v. g. 
mensura motus solis secundum successivas ejus circulationes et secundum 
partes unius circulationis. Ut apparet ex Physica Aristotelis, c. xi, lectio 20 
sancti Thomae, ha.ec definitio est legitima explicitatio ejus quod confuse 
continetur in notione vulgari seu communi temporis, et partium ejus: 
saeculum, annum, dies, hora. Haec est realistica notio temporis. E con- 
trario Kantius proposuit notionem idealisticam temporis, quod, juxtaillum, 
est subjectiva forma a priori -sensibilitatis nostrae, in qua apparent phae- 
nomena successiva. 

Kantius vero immerito negavit realitatem temporis, propter pseudo- 
antinomias quae ex ea sequerentur, quia scilicet juxta ipsum, aequaliter 
demonstratur quod mundus incoepit et quod mundus non incoepit in 
tempore. Ut ostendit autem sanctus Thomas, Is, q. 46, a. 2, « mundus non 
semper fuisse sola fide tenetur et demonstrative probari, non potest » ; 
Deus qui liberrime creavit, potuisset ab aeterno creare, ita ut non fuisset 
prima dies, sicut vestigium pedis esset ab aeterno in arena, si pes esset ab 
aeterno in ea. 

I Et etiamsi motus solis et tempus essent ab aeterno, ut notavimus, 
adhuc perfecte distingueretur tempus ab aeternitate, quae sola est tota 
simul. 

Probatio quae est in corpore articuli primi sic potest modo magis 
deductivo proponi : 

Quod est omnino immutabile est totum simul existens et interminabile. 

Aeternitas autem tribuitur rei omnino immutabili, sicut tempus rebus 
mobilibus. 

Ergo aeternitas debet esse' duratio tota simul existens et interminabilis. 


Confirmatur ex solutione difficultatum 

Ad im. Quoad nos aeternitas dicitur negative interminabilis, quia nos 
prius cognoscimus ea. quae sunt terminata. 

Ad 2m. Dicitur « interminabilis vitae » potius quam « interminabilis 
entis », quia id quod est vere aeternum non solum est ens, sed vivens, imo 

esi ipsum vivere subsistens. Vivere autem se extendit ad operationem, 
non autem esse. Unde ex hoc apparet quod tum esse Dei, tum ejus operari 
mensuratur aeternitate, dum, ut infra dicetur, non eodem modo mensuratur 
immutabilis essentiae angeli et operationes ejus successivae. 

Ad 3m. Aeternitas dicitur tota, non quia habet partes, sed in quantum 
nihil ei deest. In hoc apparet imperfectio cognitionis nostrae. 

Ad 4m. Metaphorice Sacra Scriptura loquitur de « diebus aeternita- 
tis » Michaea, v, 2. 

Ad 5m. Non superflue additur perfecta, nam tota simul excludit prae- 
teritum et futurum, et perfecta excludit nunc fluens, quod est imperfectum. 

Ad 6m. Dicitur denique « perfecta possessio » potius quam duratio, 
ad designandam indeficientiam aeternitatis, nam id quod possidetur, firmi- 
ter et quiete habetur. E contrario puer nondum possidet maturitatem 
senectutis, nec senex possidet totam vitalitatem adolescentis. Item in vita 
interiori, incipiens nondum possidet perfectionem viae unitivae. 

Pulcherrima igitur est praedicta definitio aeternitatis praesértim haec 
verba « tota simul existens ». Hoc debet esse objectum, non solum specula- 
tionis, sed contemplationis tum acquisitae quae procedit a sacra theologia, 
tum infusae quae procedit a fide viva donis intellectus et sapientiae 
illustrata. 

Ad complementum hujus manuductionis ad veram aeternitatis notio- 
nem, notandum est quod magna ingenia quamdam cognitionem experi- 
mentalem habent alicujus vitae, quae secundum analogiam remotam dici 
potest « tota simul » Est enim quaedam remota participatio hujusce 
perfectionis in altissima vita, artis v. g. musica.e ; sic dicitur quod Mozart 
audiebat totam simul melodiam qua.m componebat, prout audiebat aut 
praeaudiebat eam. in ejus idea genitrici, dum alii auditores postea nom 
audiebant eam nisi successive. Ita magni mathematici uno intuito multa 
elementa alicujus problematis valde complexi conspiciunt; Pariter magni 
philosophi et theologi in fine suae vitae cognoscunt scientiam suam quasi 
tc^ bim simul, prout eam vident ex alto in ejus principiis ut eorum irradiatio- 
nem. Item contemplativus, qui contemplatione infusa gaudet, eamque 
quasi latenter conservat in die, totam diem suam quasi ex alto possidet, 
nam quando pro eo cessat tempus orationis, non omnino desinit oratio, 
sed quasi continuatur in tempore studii aut etiam recreationis. Sic paulatim 
multiplicitas inferior reducitur ad unitatem superiorem, ut constat in vita 
unitiva. sanctorum. Unde sanctus Augustinus in Ps. xci, nos exhortât ut 
corde uniamur Deo et aeternitati ejus et cum pace exspectemus eventus 
temporis, qui sunt quasi infra nos, infra apicem mentis cum Deo unitam. 

Si autem Mozart audiebat totam simul melodiam successivam quam 
scribebat, ita possumus excogitare quod Deus totam simul possidet vitam 
suam et ex alto videt totam simul saeculorum successionem. 

Sic aeternitas apparet velut culmen coni, cujus basis figurat tempus. 
Omnes puncti successivi hujusce basis correspondent unico puncto culminis. 

Multae autem difficultates, praesertim in problemate de malo, prove- 
niunt ex hoc quod non ex alto successionem temporum videmus, sed solum 

successive ; sic non cognoscimus propter quodnam majus bonum universi 
et Ecclesiae Deus permittit hoc gravissimum malum hic et nunc eveniens 
et illud. Si vero haec temporum successio uno intuitu ex alto videretur, 
tunc malum appareret ut quaedam particularitas quae est conditio altioris 
boni, ut in pictura habetur luminis et obscuritatis harmonia, praesertim in 
« claro-obscuro ». 

In praedictis exemplis, ut in exemplo desumpto ex compositione 
musicali citato ab H. Bergson, habetur quaedam experimentalis cognitio 
alicujus vitae quae quamdam similitudinem analogicam aeternitatis conti- 
net. Sic perficitur manuductio modo minus abstracto et magis vivo. 

Solutio quarumdam difficultatum. Ut refert Cajetanus, Aureolus plures 
objectiones fecit contra hunc articulum sancti Thomae. Primo dicit quod 
uniformitas non est character principalis aeternitatis, quia non differt 
ab immutabilitate. 

Respondendum est cum Cajetano, uniformitas differt ab immutabili- 
tate ut proprietas ab essentia : immutabilitas est negatio possibilitatis 
ipsius mutationis ; uniformitas addit immutabilitati notionem unitatis in 
forma, quae tribui potest etiam motui ; loquimur enim de motu uniformi, 
cujus velocitas semper eadem est, sic differt a motu variato. Imo loquimur 
de motu uniformiter accelerato, ut motus lapidis deorsum, vel uniformiter 
retardato ut ascensio lapidis sursum projecti. Et sicut existit uniformitas 
in motu seu in successione, ita etiam existit in immobilitate, seu in perma- 
nentia. Immutabilitas opponitur motui, dum e contra uniformitas non 
opponitur motui, quia potest esse in ipso. Consequenter falsum est dicere : 
uniformitas non distinguitur ab immutabilitate. 

Proinde aeternitas recte brevius definitur : uniformitas rei omnino 
immutabilis. 

Instat Aureolus : tempus non est varietas motus, ergo nec aeternitas 
est uniformitas ipsius immobilis. 

Respondetur: distinguo antecedens : tempus non est sola varietas 
motus, concedo ; non est varietas motus mensurata secundum prius et 
posterius, nego. Ergo sufficit ad aeternitatem constituendam uniformitas 
ipsius immobilis, in quo non est prius et posterius. Hoc clarius patebit ex 
articulo sequenti. 


Art. IL — Utrum Deus sit aeternus. 


St. qu. Hic articulus est ad ostendendum in quo proprio sensu Deus 
sit aeternus et sit sua aeternitas, et ad explicandum quomodo aeternitas 
possit dici mensura Dei, quamvis Deus non sit mensuratus, dum motus 
etiam solis proprie est mensuratus, prout numerantur circulationes ejus. 

Responsio est : Deus non solum est aeternus, sed est sua aeternitas. 

i? De fide est quod Deus est aeternus et essentialiter aeternus. Hoc 
constat ex multis Sacrae Scripturae locis, v. g. Genes, xxi, 33 : « Abraham 

invocavit ibi nomen Domini Dei aeterni. » Daniel .... 26. « Ipse est enim 
Deus vivens et aeternus. » In Psalmis saepe Deus vocatur aeternus, 
Ps. ci, 12-26, Joan., vni, 58 ; xn, 34, etc. 

In Symbolo sancti Athanasii dicitur : « Aeternus Pater, aeternus 
Filius, aeternus Spiritus Sanctus. » In IV Cone. Lateran., cap. Firmiter : 
«Firmiter credimus quod unus solus est verus Deus, aeternus » (Denz. 428). 
Item in Cone. Vatie. (Denz. 1782). 

Juxta Vacant, Études sur le Concile du Vatican, t. I, p. 183 sq. de fide 
est quod Deus non habet nec initium, nec finem. Quod vero in Deo nulla 
sit successio est veritas certa, ac proxima fidei, quae tamen, juxta Vacant 
(ibid., p. 188), nondum videtur esse dogma fidei. 

2? Incorpore articuli sic deducitur aeternitas Dei ex efus immutabilitate: 
Aeternitas consequitur immutabilitatem, sicut tempus motum. Atqui Deus 
est maxime immutabilis. Ergo ei maxime competit esse aeternum. 

Additur : Deus est sua aeternitas ; Deus enim et ille solus est suum 
esse et sua essentia, consequenter Deus est sua duratio. 

Hoc est dicere : omnis res durat prout retinet suum esse, sed solus 
Deus est suum esse, ergo ille solus est Sua duratio uniformis. 

Sic sanctus Thomas tenet quod aeternitas est duratio Dei. Unde 
notio durationis est multo magis universalis quam notio temporis. Duratio 
dicitur analogice de aeternitate, de tempore continuo nostro, de tempore 
discreto angelorum et de aevo seu aevitemitate, ut infra dicetur. 

Ad z® explicantur verba Boetii (De Consol. 1. V, pros, ult.) : « Nunc 
fluens facit tempus, nunc stans facit aeternitatem ». Dicitur facit secundum 
nostram apprehensionem ; id est causatur in nobis apprehensio aeternitatis 
in quantum apprehendimus nunc stans. Et aeternitas habet esse perfectum 
extra animam, dum e contra tempus non habet esse perfectum nisi in 
mente prout praeteritum et futurum non existunt nisi in mente. 

Id quod reale est in tempore est ipsum nunc fluens, et dicitur fluens 
sicut motus qui est actus entis in potentia in quantum hujusmodi, actus 
ulterius perfectibilis et perficiendus, transitus successivus de potentia ad 
actum perfectum. Per oppositum nunc aeternitatis dicitur stans, et ei 
correspondent omnia successiva temporis instantia, sicut unico culmine 
coni correspondent omnes puncti ejus basis. 

Sic est unicum instans in immobili aeternitate. 

Ibidem explicantur verba sancti Augustini « Deus est auctor aeterni- 
tatis», hoc intelligitur de aeternitate participata in vita aeterna sanctorum, 
eorum visio beatifica incoepit, sed non terminabitur, et in ea non est 
successio seu varietas, saltem ex parte objecti primarii, quod est ipsa Dei 
essentia clare visa. Sic proprie vita eorum non solum dicitur vita futura 
per respectum ad nostram, sed vita aeterna, quia mensuratur aeternitate 
participata. 

Notandum est quod sicut aeternitati participatae non repugnat initium, 
ita non omnino repugnat terminus, dummodo sit absque successione. Ideo 
si sanctus Paulus habuit in terris visionem beatificam per modum trans- 
euntis, haec visio potuit mensurari aeternitate participata, supra tempus 

continuum nostrum, et supra tempus discretum angelorum, quo mensu- 
rantur eorutn successivae cogitationes. 

Ad 2m. Quando in 1. Exodi xv, 18, dicitur : « Deus regnabit in aeternum 
et ultra » hoc significat semper. Alii vertunt : « in aeternum et semper » 
per modum redundantiae. Notat sanctus Thomas quod aeternitas altior 
est tempore, et.sic esset etiamsi tempus esset sine limite in futuro. 

Ad Notatur quod aeternitas dicitur Dei mensura « secundum 
apprehensionem nostram tantum ». Pluribus aliis locis sanctus Thomas 
dicit : aeternitas est vitae divinae mensura. Hoc intelligendum est de 
mensura intrinseca, prout Deus est sua aeternitas. Sic Deus non est 
mensuratus. E contrario motus caeli est mensuratus per repetitionem 
circulationum seu dierum, et a fortiori motus aliorum corporum qui 
mensuratur extrinsece secundum tempus solare. 

Fuit olim de hac re controversia minoris momenti, ut facile videre est 
apud Billuart. 

Ad 4M « Aeternitas omnina tempora includit », seu « ambit totum 
tempus », id est : virtualiter continet omnes durationes inferiores, sicut 
culmen coni omnia puncta ejus basis, aut sicut centrum circumferentiae 
virtualiter continet omnes radios et omnia puncta ipsius circuitus. 


À ! 


Dubium : quomodo res creatae dicantur praesentes in aeternitate ? 

Thomistae tenent, ut infra dicetur, quod creaturae sunt. physice prae- 
sentes in aeternitate sub intuitione Dei. Ut dicit Joannes a sancto Thoma 
in Is01 disp. IX, a. 3, aeternitas non mensurat res creatas immediate et 
supponendo illas jam in se passive immutatas et productas, sed praecise 
prout continentur in actione divina a qua attinguntur et respiciuntur res 
creatae ut ejus terminus. (Ita Billuart, de Deo, diss. VI, a. 3, Gonet et 
multi alii thomistae). Etenim, non solum Dei intellectio et volitio, sed 
etiam ejus actio ad extra est aeterna et tamen habet effectum in tempore. 
Cf. I», q. 46, a. i, ad iom. « Ex actione (libera) Dei aeterna, non sequitur 
effectus aeternus, sed qualem Deus voluit, ut scilicet haberet esse post 
non esse. » 

Sic res creatae sunt realiter praesentes in aeternitate, nec solum sunt 
possibiles, nec solum futurae. Sunt enim intra divinam essentiam, non ut 
mere potentem aut volentem producere, sed ut actu producentem. Sic cognitio 
quam Deus habet de his rebus est intuitiva, quamvis res istae nondum, 
sint in se passive productae. Manifestum est hanc praesentiam rerum in 
aeternitate seu in actione aeterna Dei praesupponere decretum libertatis 
divinae, quia actio, de qua est sermo, libera est; v. g. conversio sancti 
Pauli non fuit ab aeterno praesens intuitioni Dei, nisi quia Deus eam voluit 
ab aeterno, alioquin haec conversio non esset quid contingens sed quid 
necessarium. 

Art. III. — Utrum esse aeternum sit proprium Dei. 


In hoc articulo sunt duae conclusiones : ia aeternitas vere et proprie 
est in solo Deo, quia aeternitas absolutam immutabilitatem, quae in solo 
Deo est, consequitur; 2a aeternitas participative in creaturis invenitur 
sicut immutabilitas participata. Sic dicitur per participationem « terra 
in aeternum stat » Ecole. i, 4, secundum diuturnitatem, ita montes dicuntur 
aeterni et nives perpetuae in summo montium. Melius et altius substantiae 
spirituales incorruptibiles aeternitatem participant, et praesertim beati 
qui dicuntur habere vitam aeternam, prout visio beatifica, cujus objectum 
primarium semper idem est, mensuratur aeternitate participata. Est enim 
operatio omnino immutabilis. 

Ut notant plures thomistae, sicut diversi motus terrae mensurantur 
Secundum tempus solare, seu secundum mensuram motus solis ; ita visio 
beatifica mensuratur secundum ipsam Dei aeternitatem, prout in hac 
visione est, ratione objecti seu Dei clare visi, aeternitas participata. Cf. 
Banez et Joannem a sancto Thoma. 

Ad 2m. In. inferno est poena aeterna, prout semper durat; attamen «in 
inferno non est vera aeternitas, sed est magis tempus » secundum quamdam 
transmutationem in poena sensus. 

Ad jm. Principia demonstrationis dicuntur veritates aeternae, sed 
négative prout abstrahunt ab hic et nunc et sunt omnino necessariae. 
Insuper positive sunt aeternae prout sunt positive in intellectu Dei, qui 
solus est positive aeternus. 


Art. IV. — Utrum aeternitas differat a tempore. 


St. qu. Hic non quaeritur proprie an sit differentia, sed quaenam sit 
ratio hujusce differentiae. Sic ex alto comparantur aeternitas et tempus, 
dum in articulo primo mens ascendebat, via inventionis, a tempore ad 
aeternitatem definiendam. -Nunc in via 'judicii sapientiae, judicatur de 
tempore ex altissima causa, seu ex aeternitate jam definita. Difficultas est 
1? prout videtur quod aeternitas non sit aliud a tempore, quia sunt simul, 
unde videtur quod tempus sit pars aeternitatis, ut hora, quae simul est 
cum die, est pars diei ; aliis verbis : finitum non coexistit infinito, nisi sit 
pars infiniti, ut aiunt plures pantheistae. 2? Juxta Aristotelem, IV Phys 
c. xi, nunc temporis manet idem in toto tempore, ergo non differt ab ipso 
nunc aeternitatis. 30 Aeternitas, quae ambit totum tempus, videtur esse 
mensura omnium, rerum prout procedunt a Deo, sic non distinguitur a 
tempore. 

Responsio tamen est : aeternitas et tempus non sunt idem, quia aeterni- 
tas est tota simul, dum in tempore est prius et posterius. Est recapitulatio 
praedictorum. 

In corpore articuli, sanctus Thomas ostendit quod etiamsi tempus 
careret principio et fine, distingueretur ab aeternitate, prout in eo esset 
successio annorum et saeculorum, scilicet prius et posterius, dum sola 
aeternitas est tota simul. Imo dicit: differentia desumpta ex hoc quod 
tempus incoepit et terminabitur, est differentia per accidens, quae scilicet 
posset non esse. 

Ratio igitur differentiae per se est quod aeternitas est mensura ipsius 
esse permanentis, dum tempus est mensura ipsius motus. 

Confirmatur ex solutione difficultatum. 

Ad 1^. Aeternitas et tempus coexistere possunt et tamen tempus 
non est pars aeternitatis, quia non sunt ejusdem generis, sed solum 
analogice conveniunt in ratione durationis. Ita ens finitum et ens infinitum 
coexistere possunt et tamen finitum non est pars infiniti, quia non sunt 
ejusdem generis, sed solum analogice conveniunt in ratione entis. Ens 
infinitum est ens a se, dum ens finitum est ens secundum participationem 
et non est suum esse. Est semper eadem refutatio pantheismi. 

Ad 2m. Quaenam est identitas ipsius nunc temporis prout differt 
ab identitate ipsius nunc aeternitatis ? Nunc temporis in toto tempore est 
idem subjecto, sicut motus cujus tempus est mensura, sed non est idem 
ratione nam mobile est prius hic est postea ibi; e contrario nunc stans 
aeternitatis est omnino idem, non solum subjecto sed ratione. 

Sanctus Thomas dicit ibidem profunde  « Fluxus ipsius nunc secundum 
quod alternatur ratione, est tempus », sicut progressiva actualisatio passiva 
mobilis est motus. Dum dicit quod, in toto decursu temporis, nunc differt 
ratione, non vult dicere quod alternatio sit secundum rationem tantum et 
non in re ; sed loquitur sicut in III Phys., lect. 5, ubi dicitur quod actio 
transitiva terminative et passio sunt idem ac motus, sed differunt ratione, 
prout actio est motus ut ab agente, et passio est motus ut in mobili. Hoc 
est dicere : sunt idem subjecto, sed differunt secundum earum rationes 
constitutivas, et sic pro thomistis modaliter distinguuntur actio termina- 
tive sumpta et passio. Item Ia q. xiii, a. 12 dicitur : « Homo et albus sunt 
idem subjecto et differunt ratione, alia enim est ratio hominis et alia ratio 
albi. » Non vult dicere quod albedo, quae est accidens, non realiter distin- 
guatur a substantia hominis ; sed dici potest hic homo est albus, ita ut in 
hac propositione, sicut in omni propositione affirmativa, « praedicatum et 
subjectum significent idem secundum rem » ut ibidem dicitur. 

Quoad nunc fluens temporis et nunc stans aeternitatis manifestissima 
est differentia, saltem in abstracto. Sed nunc fluens temporis cadit sub 
experientia nostra, non vero nunc stans aeternitatis. Unde aeternitas est 
minus intelligibilis quoad nos quam tempus, sed est magis intelligibilis 
quoad se. Quoad se enim nunc temporis est parum intelligibile, quia est 
prope nihil, in inferioribus limitibus entis, est semper instabile, et dum 
de instanti praesenti dicitur est, jam non.est. E contrario nunc aeternitatis 
semper stat, semper est, imo est ipsum esse subsistens, prout Deus est sua 
aeternitas. r 

Ad 3m. Esse rerum corruptibilium, quia est transmutabile, non mensu- 

ratur aeternitate, sed tempore. Attamen, ut supra notavimus, res creatae, 
non in se passive productae, sed ut praesentes in Deo tanquam terminus 
ejus actionis aeternae, mensurantur aeternitate. Sic aeternitas est mensura 
omnium mensurarum et includit omnia tempora. 


Art. V. — De differentia aevi et temporis. 


St. qu. Quaeritur quid proprie significat aevum. Haec vox quae 
remanet in lingua ordinaria dum loquimur de medio aevo, significat, apud 
auctores latinos, aut aetatem quamdam humanitatis, aut alicujus hominis, 
(sic primum aevum significat juventutem, integrum aevum maturitatem) 
aut durationem perpetuam (Varro). Aeviternus significat etiam perpetuus. 

Apud scholasticos aevum est « mensura spiritualium substantiarum ». 
Et jam sanctus Augustinus in libr. 83 quaest., q. 72, dixit : oportet 
quamdam durationem mediam admittere inter aeternitatem et tempus. 

Non facile concipitur haec media duratio. Est enim minus intelligibilis 
quoad, se quam aeternitas, et minus intelligibilis quoad, nos quam tempus, 
quia non cadit sub experientia nostra. 

Principalis difficultas ad distinguendum aevum a tempore est ista : 
si aevum non est aeternitas, non est totum simul, ergo in eo est prius et 
posterius et proinde non videtur differre a tempore. 

Responsio tamen est : aevum differt a tempore et ab aeternitate sicut 
medium existons inter illa. 

Ratio autem hujusce differentiae non recte assignata est a quibusdam 
qui aeternitatem materialiter potiusquam formaliter conceperunt. Dixe- 
runt : aeternitas caret principio et fine ; aevum habet principium sed non 
finem (prout angeli creati sunt non ab aeterno); tempus habet principium 
et finem. — Sed haec differentia .est per accidens, quia etiamsi aeviterna 
essent ab aeterno, aevum distingueretur ab aeternitate. 

Alii dixerunt : aevum differt ab aeternitate, prout habet prius et 
posterius, et a tempore, prout est sine innovatione et veteratione. — Sed 
hoc implicat contradictionem, nam si in aevo est prius et posterius, est 
etiam in eo innovatio et veteratio, scii, innovatio quando id quod posterius 
est advenit, et veteratio prioris. Item si aeviternum esset innovabile, hoc 
esset quia immutabile, et proinde in eo non esset prius et posterius. 

Vera ratio differentiae ea est : aevum est medium inter aeternitatem 
et tempus, quia est immutabile, mutabilitati tamen conjunctum. Probatur : 
secundum quod aliquid recedit a permanentia essendi, secundum hoc rece- 
dit ab aeternitate. Atqui magis ab ea recedit mutatio, cujus mensura est 
tempus, quam immutatio mutationi tamen conjuncta, cujus mensura est 
aevum. Ergo aevum est medium inter aeternitatem et tempus. 

Sanctus Thomas hanc sententiam explicat in resp. ad ubi dicit : 
« Creaturae spirituales quantum ad, affectiones et intelligentias [seu intellectio- 
nes) in quibus est successio, mensurantur tempore (non tamen continuo, 


Ill» 

ut tempus solare, sed discreto)..,,, quantum vero ad eorum esse naturale 
mensurantur aevo., et quandum ad visionem gloriae, participant aeterni- 
tatem. » 

Sic aevum est mensura rei immutabilis, quae tamen conjungitur 
mutationi secundum operationes. Proinde aevum non habet in se prius et 
posterius, ut dicebat secunda opinio, sed compatitur secum prius et poste- 
rius, ut dicitur ad 2m. m 


Scotus objicit prout operationes angeli, saltem plures, non sunt quid 
successivum, sed quid permanens, proinde, inquit, mensurantur non tem- 
pore discreto, sed aevo. 

Respondet Banez distinguendo inter operationes angelicas : 1? Opera- 
tiones angeli, quae sunt illi connaturales et semper durant, mensurantur aevo, 
ut dicit ipse sanctus Thomas, Quodl. V, a. 7, ita cognitio naturalis sui 
ipsius, cognitio naturalis Dei auctoris naturae, amor naturalis suiipsius 
et Dei. 

20 Operationes angeli immanentes, quae non semper durant, sed sunt 
successivae, mensurantur tempore discreto angelico. Hoc tempus respicit 
numerum cogitationum angelicarum, ut infra dicetur Ia, q. 53, a. 3, ad zm 
ubi dicitur : « Si tempus motus angeli non sit continuum, sed successio 
quaedam ipsorum nunc, non habebit proportionem ad tempus, quod 
mensurat motum corporalium, quod est continuum, cum non sit ejusdem 
rationis. » Sic una cogitatio angelica facit unum instans angelicum et 
potest perducare per plures annos temporis nostri continui solaris. Ita 
sancti adhuc viatores, dum sunt in extasi, in apice mentis habent operatio- 
nem intellectus et amoris quasi immobilem, quandoque per plures horas 
temporis nostri continui. 

3? Operatio virtualiter transiens angeli quo movet localiter corpora,' 
mensuratur terminative tempore nostro continuo, prout motus hujusce 
corporis mensuratur tempore solari et durat v. g. per mediam horam. 


Dubium : quomodo aevum sit totum simul, quamvis compatiatur secum 
prius et posterius, ut dicit sanctus Thomas ad 2uas. 

Difficultas est : nam si aevum est totum simul, continet eminenter 
tempus, sicut aeternitas, et sic angeli cognoscerent naturaliter futura 
contingentia, nec deberent eorum apparitionem exspectare. 

- Respondetur, ex Quodlib. X, a. 4, aevum est totum simul prout esse 
substantiale angeli est immutabile et nullam habet successionem (cf. in art. 
nostro ad jm) Attamen aevum non continet eminenter tempus sicut 
aeternitas, quia esse angelicum non continet eminenter esse rerum muta- 
bilium, sicut causa prima in sua actione continet omnia quae sunt. — 
Insuper cognitio angelica rerum particularium non mensuratur aevo, ut 
dictum est, sed tempore discreto ; sic angeli nequeunt naturaliter cogno- 


232 DE DEI AETERNITATE 


scere futura contingentia, nisi conjecturaliter. Unde aevum coexistit tem- 
pore continuo nostro aliquo. modo sicut immobile saxum, in flumine 
positum, coexistit diversis partibus aquae fluentis. Aeternitas autem est 
sicut culmen montis ex quo totum flumen uno intuitu videtur. Sic confirma- 
tur quod aevum est medium inter aeternitatem et tempus. 


Art, VI. — Utrum sit unnm aevum tantum. 


St. qu. Hic articulus est ad comparandam unitatem aevi omnium 
aeviternorum, scilicet angelorum et animarum separatarum, cum unitate 
temporis omnium motuum sensibilium. 

Responsio sancti Thomae est : secundum veriorem sententiam est unum 
aevum -pro omnibus aeviternis subordinatis, sicut est unum tempus pro 
omnibus motibus sensibilibus subordinatis in universo. 

Manifestum est enim quod ad cognitionem unitatis durationis spiri- 
tualium debemus prius considerare unitatem durationis sensibilium. 

Unitas autem durationis sensibilium seu unitas temporis continui 
dependet ex hoc quod motus primi mobilis' (nos dicimus solis pro systemate 
nostro solari) supponitur uniformis. Sic tempus solare est mensura intrin- 
seca motus solaris et mensura extrinseca aliorum motuum subordinatorum ; 
sic datur unum tempus continuum. 

Analogice igitur est unum aevum, prout angeli sunt subordinati et 
sic esse omnium aeviternorum subordinatorum mensuratur velut extrinsece 
secundum mensuram intrinsecam primi aeviterni, seu supremi angeli. 

Haec sententia supponit quod angeli non sunt aequales, sed sunt 
subordinati, seu procedunt a Deo in quodam gradu et ordine ut infra 
dicetur Ia, q. 47, a. 2. 

Notandum quod ad unitatem temporis continui supponitur, sed juxta 
plures non apodictice probatur, quod motus apparens solis est uniformis, 
seu quod motus realis terrae circa solem est uniformis, scii, semper ejusdem 
velocitatis. Hoc autem, juxta plures, non apodictice probatur, quia opor- 
teret prius habere fixam unitatem temporis quae sumitur secundum 
motum, qui praesupponitur uniformis. Attamen hypothesis de uniformitate 
apparentis motus solis confirmatur per concordantiam diversorum modo- 
rum mensurae temporis, v. g. horologiorum, quibus utimurl. Insuper haec 
hypothesis jam explicite formulata ab Aristotele /Physica, 1, VII, c. 14, 
et Met. 1. X, c. 1) conformior est simplicitati legum naturae quam hypo- 
thesis alicujus motus non uniformis, sed acceleratus, aut retardatus, aut 
quandoque acceleratus et quandoque cum compensatione retardatus, seu 
cujus velocitas non semper eadem esset. 

Verior igitur sententia est quod est unum tempus et unum aevum. 

Obiicitur tamen : quae non dependent ab invicem non videnturi. 


i. Cf. Lechalas, Espace et temps, p. 84. 

habere unam mensuram durationis. Aeviterna autem non dependent ab 
invicem, quia unus angelus non est causa alterius. Ergo. 

Respondetur ad 4% : « Ad hoc quod aliqua mensurentur per aliquod 
unum, non requiritur quod illud unum sit causa omnium eorum, sed quod 
sit simplicius. » Sic unitas arithmetica est principium numeri, et littera est 
unitas syllabae. 


Recapitulatio : sic terminatur haec pulchra quaestio de aeternitate, 
cum aliis durationibus comparata. Ex hoc clare apparet quod character 
principalis aeternitatis non est quod careat principio et fine, sed quod sit 
tota simul, absque successione ac varietate, secundum perfectissimam uni- 
formitatem. Unde nunc aeternitatis est unicum et semper stans. E contrario 
nunc temporis continui est fluens inter praeteritum et futurum. Aevum 
est medium inter tempus et aeternitatem, sic est « totum simul, sed compa- 
titur secum prius ct posterius » secundum successionem cogitationum 
angelorum. Denique in tempore discreto, quo mensurantur hae cogitationes 
successivae angelorum, sunt plura nunc stantia, successiva ; ita ut una 
cogitatio seu contemplatio angelica sit in eodem instanti, et subsequens 
cogitatio in alio instanti absque tempore continuo intermedio, dum in 
nostro tempore duo instantia semper separantur ab uno tempore divisibili 
in infinitum. Sic etiam, dum angeli movent localiter corpora, ut infra 
dicetur, « tempus motus angeli potest esse non continuum ; et sic angelus 
in uno instanti potest esse in uno loco, et in alio instanti in alio loco, nullo 
tempore intermedio existent! » Ia, q. 53, a. 3, ad 3m. 

Propterea « nunc stans » aeternitatis figuratur ut culmen coni, cujus 
basis figuraret successionem partium temporis ; inter autem culmen et 
basim est aevum cum mutatione annexa, et tempus discretum, cujus plura 
sunt nunc stantia successiva. Sic profundius cognoscitur definitio aeterni- 
tatis a Boetio formulata : « Interminabilis vitae tota simul et perfecta 
possessio » ad quam accedit vita unitiva sanctorum, jam in terris, et prae- 
sertim visio beatifica quae mensuratur aeternitate participata. 


Qu. XL — De unitate Dei. 


Quare sanctus Thomas nunc tractat de unitate Dei? Videtur quod de 
ea tractare debuisset antequam de bonitate divina, quia unitas est prima 
proprietas entis in se considerati, et antecedit veritatem et bonitatem. 
Insuper videtur quod sanctus Thomas in qu. 3, de simplicitate divina, jam 
tractaverit de unitate Dei, quia unitas est indivisio entis et jam ostensum 
est in hac qu. 3, quod Deus est ens omnino indivisum et indivisibile, quia 
in eo non est compositio materiae et formae, essentiae et esse, substantiae 
et accidentis, etc. 

Ad hoc respondendum est, quod in hac qu. xi, ut constat praesertim 
ex articulo 30 utrum Deus sit unus an sit plures Dii, agitur praesertim 
de unicitate Dei, sed unicitas Dei fundatur in indivisibilitate absoluta 
naturae divinae (cf. a. 30, ra ratio), id est in unitate et summa simplicitate 
naturae divinae. Propterea ad recte tractandum de unicitate Dei, sanctus 
Thomas loquitur etiam de ejus indivisibilitate seu unitate proprie dicta, 

Cf. Cajetanum de hac difficultate quoad distributionem materiae. 
Id est sanctus Thomas prius tractavit de natura divina, quasi metaphysice 
considerata in seipsa, et nunc quaerit an ista natura divina possit esse in 
pluribus diis, sicut quaereretur an Michaelitas possit esse in pluribus 
angelis, sicut humanitas in pluribus numerice distinctis hominibus. 

Agitur ergo potius de unicitate Dei, ut constat ex art. 30, sed duo 
priores articuli tractant de unitate in communi, prout ea est, cum simplici- 
tate, fundamentum unicitatis. 

Sic sunt quatuor articuli : r? Utrum unum aliquid addat supra ens ; 
2? Utrum et quomodo opponuntur unum et multa (ex hoc articulo corro- 
boratur quasi ex alto qa via ad existentiam Dei) ; 30 Utrum Deus sit unus 
seu unicus ; 40 Utrum sit maxime unus. 

Hoc quibusdam videtur repetitio praedictorum, non est proprie repe- 
titio, sed potius circularis contemplatio, de qua agitur infra IIa IIae, q. 180, 
a. 6, et quae semper redit ad eamdem veritatem supremam (Deus est 
Ipsum esse subsistens) ad conspiciendos novos radios qui ex ea procedunt. 


Art. — I. Utrum unum addat aliquid supra ens. 


St. qu. Agitur non de unitate numerica quae est principium numeri, 
in categoria quantitatis, sed de unitate transcendental!, quae est proprietas 

entis et invenitur in omni categoria entis, prout dicitur substantia una, 
qualitas una et simplex, actio una etc. Haec distinctio innuitur in prima 
difficultate initio articuli posita. 

Notandum est quod in antiquitate magna fuit de hoc disputatio inter 
Parmenidem et Heraclitum. Parmenides affirmabat unitatem et unicitatem 
entis usque ad negationem possibilitatis multitudinis entium. Procedebat 
secundum tendentiam realismi absoluti, secundum quem universale existit 
formaliter a parte rei et sic confundebat ens universale cum ente divino, 
et dicebat : ens non potest diversificari a seipso (quia ens est ens et nihil 
aliud), nec ab alio, (quia id quod esset aliud ab ente esset non ens, et non 
ens nihil est). Unde concludebat : « Ens est, non ens non est, impossibile 
est ex hac cogitatione egredi. » Aliis verbis multitudo entium est omnino 
impossibilis. Hoc argumentum renovatum est a Spinoza initio suae Efhicae, 
(def. IIL, axioma vu, propos. VII) ad probandam unicitatem substan- 
tiae. 

Sanctus Thomas examinavit post Aristotelem hoc argumentum Par- 
menidis in Meta-ph., 1. I, c. v, lect. IX et dicit : « Sed in hoc decipebantur 
(Parmenides et ejus discipuli) quia utebantur ente quasi una ratione et una 
natura sicut est natura alicujus generis (quod diversificatur per differentias 
extrinsecas) ; hoc enim est impossibile. Ens enim non est genus, sed multi- 
pliciter (analogice) dicitur de diversis. » Modalitates entis enim non sunt 
extra ens, sed ens includitur in eis, v. g. quantitas adhuc est ens. 

Ex altera parte autem, in antiquitate, Heraclitus negabat unitatem 
seu indivisibilitatem et identitatem entis, quia dicebat : secundum experi- 
mentiam : omne fit, et nihil est, et quodammodo Heraclitus identificabat 
ens et non ens in ipso fieri, quod sic esset ratio sui, ut tenent evolutionistae 
absoluti. Sic, contra Parmenidem, pervenit ad negationem valoris realis 
principii contradictionis seu identitatis : « ens est ens, non ens est non ens » 
seu « ens non est non ens ». 

Plato deinde voluit solvere problema de unitate et de multitudine, 
et admisit ordinem intelligibilem Idearum, quarum suprema est Idea Boni, 
una, indivisibilis et immutabilis, et ordinem sensibilem in quo omnia 
mutantur. Hoc erat velut juxtapositio doctrinae Parmenidis et doctrinae 
Heracliti. Cf. dialogos Parmenides (de unitate), Sophista (de ente). 

Denique Aristoteles profundius investigavit problema de unitate et 
multitudine in 1. V Metaph. c. 6 (lect. 7 et 8 sancti Thomae) et longius in 1. X 
per totum, ubi ostenditur quod unum est proprietas transcendentalis entis 
et in omni categoria entis invenitur. Item Aristoteles egregie affirmavit in- 
divisibilitatem et unicitatem Dei, Actus puri. Sed non explicavit quomodo 
ex Deo uno procedit multitudo entium. Non pervenit enim ad ideam 
liberrimae creationis. Neoplatonici autem voluerunt per emanationem 
necessariam explicare quod pluralitas entium procedit ab Uno-Bono, prout 
Bonum est essentialiter diffusivum sui. In hoc autem negaverunt doctrinam 
revelatam liberrimae creationis, et in contradictionem inciderunt, quia 
Deus operando ex necessitate naturae non posset quid finitum seu limita- 
tum producere (cf. Ia, q. 19, a. 4). 

Nunc autem sanctus Thomas procedit secundum doctrinam Aristo- 
telis, quam valde perficit. 

Conclusio ejus est : unum non addit supra ens rem aliquam, sed tantum 
negationem divisionis. 

Hoc probatur ex sola analysi terminorum, nam « unum nihil aliud 
significat quam ens indivisum ». Hoc inductive constat, considerando 
diversas categorias entis : substantia una est substantia indivisa, quantitas 
una est quantitas indivisa, pariter qualitas una, actio una, passio una, 
relatio una, locus unus, tempus unum, situs unus. Attamen ens unum 
seu indivisum potest esse divisibile, ita substantia composita ex materia 
et forma, homo compositus ex anima et corpore, item continuum (magni- 
tudo, motus, tempus) est indivisum, sed divisibile in infinitum. 

Unde ex analysi terminorum apparet quod unum nihil aliud est quam 
ens indivisum, ut jam ostenderat Aristoteles, 1. V, Met., c. 6, et 1. X per 
totum. Proinde unum non addit supra ens rem aliquam, sed tantum 
negationem divisionis. 

Ex hoc sequitur corollarium : unum convertitur cum ente. Etenim 
id quod cum alio convertitur est id quod ei convenit per se primo, seu 
necessario et immediate, sive ut differentia specifica, sive ut proprietas 
inseparabilis. Atqui omnes ens est unum, quia aut est simplex, aut est 
compositum. Quod autem est simplex est perfecte unum, quia indivisum 
et indivisibile. Quod vero est compositum non habet esse quamdiu partes 
ejus sunt divisae. Unde omne ens est unum. 

Confirmatur per signum : unumquodque custodit suam unitatem sicut 
suam entitatem. Ita omne animal vivens, ita homo, est in eo instinctus 
conservationis, ita patria in periculo, ita Ecclesia custodit suam unitatem 
fidei, regiminis et cultus, sicut suum esse. 

Ex his apparet quod unum non addit rem aliquam supra ens, sed 
«tantum negationem divisionis, sic ratione tantum distinguuntur. Et 
cqntra Parmenidem, sicut ens dicitur, non univoce, sed analogice de diversis 
categoriis entis et de diversis entibus, ita unum, sic unitas potest esse vel 
solum- analogica, vel generica, vel specifica, vel numerica. 

Confirmatur haec doctrina ex solutione objectionum. 

Ad zm. Distinguitur unitas transcendentalis, quae invenitur in omni- 
bus categoriis entis, ab unitate quae est principium numeri, quae invenitur 
in categoria quantitatis tantum. Erravit Pythagoras eas non distinguendo, 
item quodammodo Plato, et inter modernos Balmes. Tamen manifesta est 
distinctio, sic dicitur de aliqua doctrina parum coherente : est una doctrina 
inter plures alias, sed non est doctrina una. 

An unitas quae est principium numeri addat aliquam realitatem enti. 
Non addit quid realiter distinctum ab ente, quia praeter ens nihil est, 
sed addit modalitatem specialem et limitatam quantitatis, quae est actu 
implicite in ente ; ita ut quantitas adhuc sit ens et non extra ens. 

In hoc sensu, sanctus Thomas dicit in fine responsionis ad im 
«Unum quod convertitur cum ente non addit aliquam rem supra ens, 
sed unum quod est principium numeri addit aliquid supra ens, ad genus 


DE UNO TRANSCENDENTALI 237 


quantitatis pertinens. » Id est: quamvis quantitas non sit differentia 
extrinseca enti, sicut rationalitas est differentia extrinseca generis 
animalitatis, tamen quantitas explicat naturam specialem quam non 
explicat notio entis, et quae non convenit omni enti. E contrario unum, 
quod convertitur cum ente, non explicat aliam naturam quam ens, sed 
modum transcendentalem hujusce naturae. 

Ad 2um ostenduntur plura quibus illustratur 4a via ad probandam 
existentiam Dei. 

i? Quod est unum seu indivisum simpliciter potest esse divisum secun- 
dum quid. Ita id quod est unum essentia ac subjecto, est multiplex secun- 
dum accidentia. Item continuum est unum simpliciter seu indivisum in 
actu, sed divisibile in infinitum in partes magis ac magis minimas ; sic 
est unum simpliciter et multa secundum quid. 

20 E converso ea quae sunt simpliciter divisa et multa, sunt unum 
secundum quid. Ita ea quae sunt multa numero sunt unum specie, vel unum 
principio. Ita multi homines sunt simpliciter multi. 

3? Proinde, cum omne ens simpliciter sit unum, « ens dividitur per 
unum simpliciter et per multa secundum quid ». Id est : unum et multum 
non se habent ex aequo sub ente, non coordinantur, sed subordinantur. 
« Nam ipsa multitudo non contineretur sub ente, nisi contineretur aliquo 
modo sub uno.» Dicit enim. Dionysius (De Norn, div., cap. ult.) quod 
«non est multitudo non participans uno. Sed quae sunt multa partibus sunt 
unum toto; quae sunt multa accidentibus, sunt unum subjecto; quae 
sunt multa numero, sunt unum specie ; quae sunt speciebus multa, sunt 
unum genere; et quae sunt multa processibus, sunt unum principio », 
Item quae sunt generibus multa, sunt unum in ente analogo. 

4? Sequitur ex hoc illustratio 4ae viae (q. 2, a. 3), scilicet : multitudo, 
quae subordinatur uno, non potest reddere rationem unitatis quae participative 
in ea invenitur, v. g. unitatis similitudinis specificae, aut genericae aut 
analogicae. Propterea ut dicit sanctus Thomas, de Potentia, q. 3, a. 5: 
« Oportet, si aliquid unum communiter in pluribus invenitur, quod ab 
aliqua una causa in illis causetur ; non enim potest esse, quod illud com- 
mune utrique ex se conveniat, cum utrumque secundum quod ipsum est ab 
altero distinguatur, et diversitas causarum diversos effectus producat. Cum 
ergo esse inveniatur in omnibus rebus commune, quae secundum illud quod 
sunt, ad invicem distinctae sunt, oportet quod de necessitate eis non ex se 
ipsis, sed ab aliqua una causa esse attribuatur. Et ista videtur ratio Pla- 
tonis, qui voluit, quod ante omnem multitudinem esset aliqua unitas, non 
solum in numeris, sed etiam in rerum naturis ». Item cf. Ia, q. 44, a. 1. 
Propterea etiam supra dictum, q. 3, a. 7 : « Omne compositum habet 
causam ; quae enim secundum se diversa sunt, non conveniunt in aliquod 
unum, nisi per aliquam causam adunantem ipsa. » Sic salvatur unitas entis, 
ut volebat Parmenides, non tamen unitas univoca nec unicitas entis, sed 
unitas analoga entium dependenter a supremo ente. 

4^ 2um. « Non est nugatio, cum dicitur ens unum, quia unum addit 
aliquid secundum rationem supra ens. » Item non est nugatio, seu tautolo- 

gia, dicere : « omne ens est idem et unum sub suis phaenomenis » hoc esi 
principium identitatis ita determinatum ut vocari possit : principium 
substantiae. Nec est nugatio dicere : « ens est ens, non ens est non ens », 
quia sic affirmatur quod ens non est non ens. Item dum dicitur : caro est 
caro, spiritus est spiritus ; — bonum est bonum, malum est malum ; — 
« est est, non non » ut dicit Dominus, Matth., v, 37. Hoc est dicere : ens 
sua natura de necessitate opponitur non enti, sicut bonum malo, sicut 
spiritus carni. Hoc est affirmare identitatem, entis contra evolutionismum 
absolutum. 

Remanet igitur quod unum est ens indivisum, proinde unum et ens 
sola ratione distinguuntur, et quia ens prius concipitur, unum se habet 
ad ens, ut proprietas ad essentiam a qua derivatur, v. g. ut incorruptibili- 
tas ad substantiam spiritualem. 


Art. IL — Utrum unum et multa opponantur. 


St. qu. Hic articulus perficit notionem unitatis, prout comparatur 
cum suo opposito. Principalis difficultas enuntiatur initio articuli in 4a obje- 
ctione, scilicet, vitandus est circulus in definitionibus, et videtur quod sit 
circulus, si enim unum est ens indivisum, opponitur diviso prius concepto, 
seu multitudini ; sic multitudo esset quid prius et non quid posterius ut 
dictum est art. praeced. ad 2m, et sic destrueretur 4 via. 

Responsio est : unum opponitur multis, sed diversimode, prout agitur 
aut de uno quod est principium numeri, aut de uno quod convertitur cum 
ente. 

Etenim unum quod est principium numeri opponitur multitudini, quae 
est numerus, ut mensura mensurato ; nam numerus est multitudo mensurata 
per unum, ut dicitur in Metaph. 1. X, c. 1. 

Unum vero quod convertitur cum ente, opponitur multitudini per 
modum privationis, ut indivisum diviso. Sic dicitur regnum unum contra 
regnum divisum. 

ia oppositio hic notata est oppositio relativa ut inter patrem et filium, 
altera est oppositio privativa. Sunt juxta Aristotelem, Mei. 1. V, c. ig 
(lect. 12 sancti Thomae), duae aliae species oppositionis, scilicet contra- 
dictoria (ut inter rem et negationem ejus, inter ens et non ens, unum et 
non unum) et contraria (ut inter duos habitus oppositos, v. g. inter' virtutem 
et vitium). Inter hàs quatuor species oppositionis, oppositio privativa 
verificatur inter unum transcendentale et multum. 

Objectio : quomodo autem respondetur principali difficultati, scilicet : 
tunc videtur quod unum sit posterius multitudine et definiatur per eam, 
ut privatio per carentiam formae seu perfectionis, v. g. caecitas per caren- 
tiam visus. Si autem unitas definitur per carentiam multitudinis, est 
circulus m definitionibus, nam unum ponitur in definitione multitudinis. 

Ita quidam definiunt humilitatem per oppositionem ad superbiam. 

ac si esset privatio superbiae, et superbiam per humilitatem ut privationem 
humilitatis. 

Respondetur ad 4um : Sanctus Thomas concedit quod « divisio sit prius 
unitate non simpliciter, sed secundum rationem nostrae apprehensionis ; 
apprehendimus enim simplicia per composita, unde definimus punctum, 
cujus pars non est, vel principium lineae ». Unde unitas a nobis hominibus 
definitur per carentiam divisionis, non tamen per carentiam multitudinis. 
Sic remanet quod unum prius sit et prius sit conceptum quam multitudo. 
Etenim, ut ibidem dicitur, i? concipitur ens, 2? quod hoc ens non est 
illud ens, et sic apprehenditur divisio, 30 unum, 40 multitudo. 

Unde remanet quod unum sit prius multitudine, quamvis secundum 
apprehensionem posterius sit divisione ; nam « divisa non intelligimus 
habere rationem multitudinis, nisi per hoc quod utrique divisorum attribui- 
mus unitatem ». Unde nullus est circulus in definitionibus. 

Insuper, ut notat Cajetanus, divisio est negatio, quae est ens rationis ; 
unde divisio est simpliciter prior unitate, in esse intelligibili, non in rerum 
natura. 

Ad 2um hujusce articuli, notatur quod multitudo est privatio unitatis 
et fundatur in uno, quia privatio non tollit totaliter esse seu ens, nec unum 
quod convertitur cum ente. Privatio enim est carentia alicujus perfectionis 
in subjecto. Sic privatio entis et unius fundatur in ente et in uno ; hoc autem 
non accidit in privatione formarum specialium, privatio albedinis non 
fundatur in albedine, nec privatio visus in visu, sed in subjecto apto ad 
visum. 

Remanet tamen oppositio inter unum et multum, prout multum, 
quamvis sit unum secundum quid et fundetur in uno, non est vero unum 
simpliciter. Multum simpliciter est unum secundum quid, v. g. secundum 
similitudinem specificam, aut genericam, aut analogicam ; et id quod est 
unum simpliciter, ut homo, est multum secundum quid, ratione ejus 
partium et accidentium. 

Ad 2um. Solvitur alia difficultas, scilicet : unum constituit multitudi- 
nem, ergo non opponitur multitudini. Respondetur : unitates constituunt 
multitudinem secundum quod habent de entitate, non prout opponuntur 
multitudini; sic partes domus constituunt totam domum prout sunt 
quaedam corpora, non vero prout sunt « non domus », scilicet « non totum ». 
Quaelibet pars distincta habet unitatem distinctam ab unitate totius. 

Ex his duobus primis articulis praesertim habetur quod unitas est 
proprietas entis, prout unum est ens indivisum ; et quod multitudo per 
modum privationis opponitur huic unitati transcendentali, sed eam prae- 
supponit dupliciter : 1? quia multitudo est pluralitas unitatum, 20 quia 
multitudo obtinetur per divisionem entis unius unitate aut generis, aut 
speciei, aut quantitatis, aut subjecti. 


240 DE UNITATE DEI 


Art. III. — Utrum Deus sit unus. 


St. qu. Non agitur de ipsa indivisione Dei, quia jam vidimus, q. 3, 
agendo de simplicitate Dei, quod Deus est omnino indivisibilis prout caret 
omni compositione physica, metaphysica, logica. Sed agitur de unicitate 
Dei. Aliquod ens autem dicitur unicum, quando non possunt esse aut 
saltem non sunt alia entia ejusdem speciei aut generis. Deus igitur est 
unicus, si non possunt esse plures Dii. Sed unicitas fundatur in unitáte, 
ut statim videbimus, et unicitas Dei in absoluta indivisibilitate Deitatis. 

Notandum est quod unitatem Dei negaverunt omnes polytheistae ; 
item plures haeretici qui duo principia admiserunt, unum bonum et 
alterum malum, ut Gnostici, Marcionitae, Valentiniani, saeculo secundo ; 
— item tertio saeculo Manichaei, et tandem saeculo decimo tertio Albi- 
genses. — Etiam Tritheistae, saeculo sexto, male intelligendo distinctionem 
realem trium personarum divinarum, locuti sunt ac si essent tres dii. 

Pantheistae denique implicite negant unitatem Dei, prout ponunt 
naturam divinam per necessariam emanationem communicari ad extra, 
ut radii solis de necessitate a sole procedunt. — Cf. infra IIa IIae, q. 94, a. 4, 
de causis idololatriae seu polytheismi ; ex nimio amore quorumdam homi- 
num, qui fuerunt objectum venerationis ; ex ignorantia veri Dei; ex 
inspiratione daemonum. 

Responsio est : Deus de necessitate est unicus. 

1? Hoc est de fide secundum innumera Sacrae Scripturae loca ; citatur 
hic 1. Deuter., vi, 4 : « Audi, Israël, Dominus Deus noster Deus unus est ». 
Monotheismus inscribitur fere in omni pagina veteris Testamenti et novi. 


Item initio Symboli fidei : « Credo in unum Deum... » In IV C.. Lateran. 
(Denz. 428) : « Firmiter credimus quod unus solus est verus Deus... 
unum universorum principium ». — Item in C. Vatie. (Denz. 1782, 1801.) 


20 Ratione autem probatur unicitas Dei tripliciter : ex Dei simplicitate, 
ex ejus infinitate, ex universi unitate et ordine. 

1? ex Dei simplicitate: sic : impossibile est multiplicari illud unde 
aliquod singulare est hoc aliquid, v. g. illud unde Socrates est hic homo 
ab aliis distinctus. Sed quia Socrates non est humanitas, possunt esse 
plures homines. 

Atqui, cum Deus sit sua Deitas, secundum idem est Deus et hic Deus. 

Ergo impossibile est esse plures deos. 

Ratio ista est clara, illustratur per oppositum, dum dicitur : « Si 
Socrates per id esset homo, per quod est hic homo, sicut non possunt esse 
plures Socrates, ita non possent esse plures homines. » Unde, quia secundum 
idem Deus est Deus et hic Deus, non possunt esse plures dii. 

Ad intelligentiam majoris, notandum est quod illud unde aliquod 
singulare est hoc aliquid multiplicari nequit, sive agatur de individualitate 
ex materia quantitate signata, sive agatur de subsistentia seu de personali- 
tate. Etenim materia quantitate signata est incommunicabilis ad inferiora, 

id est non potest participari ab alio subjecto, cum materia sit ultimum 
subjectum et pura potentia, quae potest recipere sed non recipi. 

Si vero agitur de subsistentia aut personalitate, est id quo natura 
redditur incommunicabilis alteri supposito aut personae. Et igitur in his 
duobus acceptionibus singularitatis, verificatur major. 

Minor autem fundatur in hoc quod Deus est sua  Deitas (q. 3, a. 3), 
id est : non est distinctio inter Deitatem et hanc Deitatem (quia Deitas 
non est forma recepta in materia), nec inter hanc Deitatem et hunc Deum 
(quia Deus est simplicissimus, et non est aliquod totum cujus Deitas esset 
solum pars essentialis). 

E contrario quamvis Michaelitas non distinguatur ab hac Michaelitate, 
Michael non est sua Michaelitas, quia Michael est totum, cujus Michaelitas 
est pars essentialis, et praeter eam in eo sunt existentia contingens et 
accidentia. 

Insuper per oppositum ad Deitatem, natura angelica generice sumpta 
multiplicari potest, prout possunt esse plures species angelicae subordinatae 
secundum perfectionem earum virtutis intellectivae. Haec autem pluralitas 
non convenit Deitati, quae non solum est a materia separata, sed supra 
omnem speciem et genus (q. 3, a. 5). 

Ex hac prima ratione apparet quod unicitas Dei deducitur ex ejus 
unitate, simplicitate seu indivisibilitate. 

2a ratio sumitur ex Dei infinitate. 

Non possunt esse duo vel plura entia infinite perfecta. Atqui Deus est 
ens infinite perfectum, ut supra dictum est. Ergo non possunt esse plures 
dii. 

Probatur major : si essent duo entia infinite perfecta, deberent ab 
invicem distingui, et illud in quo differrent, deberet esse perfectio non vero 
imperfectio. Ac proinde quaedam « perfectio alteri eorum deesset ». 

Id est : quodlibet eorum deberet esse ipsum Esse subsistens, et tunc 
non essent discernibilia, nec quoad nos, nec quoad se. Aliis verbis : ipsum 
Esse subsistens irreceptum est unicum, sicut si albedo esset irrecepta, esset 
de necessitate unica. 

E contrario creaturae a Deo realiter et essentialiter distinguuntur, 
prout non sunt suum esse, id est ratione imperfectionis, quae non potest 
esse in ente infinite perfecto. 

Ex hac ratione sancti Thomae plures thomistae deducunt quod 
relationes subsistentes in divinis non sunt, secundum esse ad, perfectiones 
simpliciter simplices, quia, cum filiatio, non sit in Patre, Pater careret 
aliqua perfectione simpliciter simplici et sic non esset Deus. Perfectio enim 
simpliciter simplex est ea quae non solum nullam imperfectionem involvit, 
sed quam melius est habere quam non habere. Unde relationes divinae 
secundum esse ad non afferunt novam perfectionem superadditam per- 
fectioni infinitae naturae divinae. Ita etiam actus liber in Deo, v. g. 
actus liber creandi. 

3a ratio sumitur ex unitate universi, sic perficitur ex alto 5“ via (q. 2, 


3) 

Diversa non conveniunt in unum ordinem nisi ordinentur ab uno, 
quia causa per se unius est unum, Atqui in universo omnia quae sunt 
inveniuntur ordinata, secundum subordinationem aut coordinationem. 
Ergo haec omnia ordinantur ab uno, quod debet esse perfectissimum, 
ut possit omnia ordinare ; et hoc est Deus. 

Major patet ex his quae diximus de unitate et multitudine ; multitudo 
non reddit rationem unitatis, quae in ea invenitur. Cf. supra q. 2, a. 3, 
5a via. Ordinator debet esse intelligens, quia debet cognoscere rationes 
essendi rerum, ac mediorum in fine. Insuper debet esse ipsum intelligere 
subsistens, alioquin ejus intelligentia ordinata esset ad intelligere et ad 
verum per superiorem Ordinatorem. Atqui ipsum Intelligere subsistens 
(de quo infra, q. 14, a. 4) debet esse unicum, sicut ipsum Esse subsistens. 

Ad 2um. Deus dicitur unus seu indivisus, per privationem divisionis ; 
haec autem privatio est scium quoad nos, prout prius concipimus composita 
quam simplicia, unde definimus punctum : « cujus pars non est » ut dictum 
est, a. 2, ad 4m 


Art. IV. — Utrum Deus sit maxime unus. 


St. qu. Agitur hic de unitate, quae est fundamentum unicitatis. 
Hoc est corollarium eorumquae supra dicta sunt (q. 3) de simplicitate Dei. 
Difficultas quae fieri posset ex mysterio SS. Trinitatis, solvitur infra ubi est 
sermo de Trinitate. Nunc per respectum ad Trinitatem citatur solum 
verbum sancti Bernardi, de Consideratione, 1. V, c. 8 : « Inter omnia quae 
unum dicuntur, arcem tenet unitas divinae Trinitatis », id est unitas ita 
elevata et intima ut in ipsa Trinitate personarum remaneat. Sub isto 
aspectu altissimo, unitas revelatur E contrario si non per respectum ad 
Trinitatem consideratur, est praeambulum fidei, quod ex sola ratione 
probatur, ut vidimus ; imo nunc ex sola ratione demonstratur quod Deus 
est maxime unus. 

Ratio est : quod est maxime ens et maxime indivisum est maxime 
unum. Atqui Deus est maxime ens (quia est ipsum Esse subsistens) et 
maxime indivisus (quia est omnino simplex, q. 3, a. 7). Ergo Deus est 
maxime unus; id est infinite magis distat a compositione quam etiam' 
supremus angelus in quo est compositio essentiae et existentiae. 

Imo solus Deus est unitas per essentiam ; creaturae enim non habent 
unitatem sicut entitatem nisi per participationem. 

In tractatu autem de Trinitate ostenditur quod haec summa Dei 
unitas non tollitur per distinctionem realem personarum, quia haec distin- 
ctio sumitur secundum oppositionem relationis ; id est personae distinguun- 
tur realiter ab invicem et non realiter a natura divina (la, q. 39, a. 1). 
Ita in triangulo aequilaterali, tres anguli aequales sunt realiter distincti ab 
invicem et non realiter distincti a superficie trianguli quae est numerice 
eadem in his tribus angulis. Unitas eo altior apparet quo in ipsa reali 

distinctione intime remanet. Et hoc est ipsum "Trinitatis mysterium. 

Cajetanus hoc optime notat Ia, q. 39, a. 1, n? vn, ad ostendendum 
quod, quamvis natura divina nullo modo realiter, nec formaliter distingua- 
tur a paternitate, tamen haec natura communicabilis est et realiter commu- 
nicata, dum paternitas est incommunicabilis ; ita quamvis primus angulus 
trianguli non realiter distinguatur ab ejus superficie, et non communicetur 
alis duobus angulis, tamen ejus superficies eis realiter communicatur. 
Dicit Cajetanus ibidem : « Sicut in ordine reali, ita in ordine formali, 
seu rationum formalium secundum se, non quoad nos loquendo, est in Deo 
unica ratio formalis, non -pure absoluta nec pure respectiva, non pure commu- 
nicabilis nec pure incommunicabilis ; sed eminentissime ac formaliter conti- 
nens'quidquid absolutae perfectionis est et quidquid trinitas respectiva 
exigit... Fallimur autem, ab absolutis et respectivis ad Deum procedendo, 
eo quod distinctionem inter absolutum et relativum quasi priorem re divina 
imaginamur; et consequenter illam sub altero membro oportere poni 
credimus. Et tamen est totum oppositum. Quoniam res divina prior est 
ente et omnibus differentiis ejus : est enim super ens et super unum. » 

Id est: res divina ut in se est continet formaliter eminenter omnes 
perfectiones simpliciter simplices, seu absolutas, et etiam relationes divinas, 
ita ut hae relationes reales et subsistentes non realiter nec formaiiter 
(a parte rei) distinguantur a natura. Ab ea enim non distinguuntur nisi 
disünctione rationis ratiocinatae seu virtuali. Et sic per revelationem 
unitas Dei adhuc altior apparet quam per -summam rationis investiga- 
tionem. 


Qn. XII. — De Cognoscibilitaie Dei. 


Postquam sanctus Thomas dixerit de Deo « quomodo non sit » nunc 
dicit « quomodo a nobis cognoscatur » ut jam annuntiaverat q. 3, 
prologo. 

De momento hujusce quaestionis. Quaestio ista est maximi momenti ; 
sicut quaestio Ia de existentia Dei fundamentalis est quantum ad ea 
quae jam pertinent ad theologiam naturalem, haec quaestio XII est 
fundamentalis quantum ad ea quae sunt ordinis supernaturalis. Agitur 
enim de possibilitate elevationis creaturae rationalis ad ordinem gratiae 
et gloriae, scilicet ad finem supernaturalem visionis beatificae, et proprie 
est sermo de essentiali supernaturalitate hujusce visionis, quae valde 
superat supernaturalitatem miraculi. Miraculum enim est supernaturale 
solum quoad modum productionis suae, sic per resurrectionem, super- 
naturaliter restituitur mortuo vita naturalis, vegetativa et sensitiva, 
dum e contrario, ut statim apparebit, visio immediata essentiae divinae 
est supernaturalis intrinsece et quoad suam essentiam, est enim vita 
essentialiter supernaturalis. Plures recentiores volentes apodictice demon- 
strare ex sola ratione possibilitatem visionis beatificae ex ejus naturali 
desiderio, obliti sunt hanc distinctionem inter supernaturalitatem essen- 
tialem vitae aeternae et supernaturalitatem miraculi, cujus existentia et 
possibilitas supt naturaliter cognoscibilgs. Videbimus quod nec visionis 
beatificae existentia, nec ejus possibilitas possunt apodictice probari ex 
sola ratione, quia id quod est supernaturale quoad essentiam, est super- 
naturale quoad cognoscibilitatem, prout verum et ens convertuntur. Vide- 
bimus tamen quod possibilitas visionis beatificae non potest improbari, 
defenditur contra negantes, suadetur ex sola ratione per profundissimum 
argumentum convenientiae, et firma fide tenetur. Haec est communis theo- 
logorum sententia, quae nonnisi ex inadvertentia negari potest. 

Ideoque in hac quaestione profunde jam evolvitur notio vitae essen- 
tialiter supernaturalis, quae perficitur in tractatu de beatitudine, Ia Iae, 
q. 5, a. 5 et de gratia, prout gratia est 'semen gloriae. Cf. Ia IIae, q. 109, 
a. 5, q. no; q. ni, a. 5; q. 112, a. 1, 5. 

Dicet sanctus Thomas Ia Iae, q. 5, a. 5 : « Nec homo, nec aliqua 
creatura (angelica) potest consequi beatitudinem ultimam, per sua natu- 
ralia », quia « visio divinae essentiae in infinitum excedit omnem substan- 
tiam creatam » id est ejus naturales vires-et exigentias. Item Ia Iae, 
q. 109 a. 5, ostenditur quod « sine gratia homo non potest mereri vitam 

aeternam » quia « vita aeterna est finis excedens proportionem naturae 
humanae » et etiam naturae angelicae, ut ostenditur Ia, q. 62, a. 2. 
Haec autem omnia fundantur in nostra quaestione praesenti. 
Haec quaestio dividitur in tres partes : ia de cognoscibilitate De^' 


per visionem immediatam, ab art. i° ad raum inclusive ; — 2a de cognosci- 
bilitate Dei per rationem, ! modo abstracto, ex effectibus naturalibus, 
art. 12? ; — 30 de cognoscibilitate Dei per fidem, art. 130. 


Ia pars hujusce quaestionis, quae principalis est, subdividitur in 
quatuor. i? de -possibilitate visionis beatificae, seu elevationis nostrae ad 
ordinem supernaturalem gratiae et gloriae (a. 1) ; — 20 de immediatione 
hujusce visionis : an Deus videatur per aliquam similitudinem seu ideam 
(a. 2) ; — 30 de facultate et de lumine gloriae, quibus intellectus creatus 
Deum videre potest (a. 3?, 40, 50) ; — 40 de diversis conditionibus hujus' 
visionis quoad inaequalitatem ejus, in diversis beatis, quoad ejus penetra-' 
tionem non comprehensivam, et quoad statum beatitudinis. 


Art. L — Utrum aliquis intellectus creatus possit Deum videre 
per essentiam. 


St. qu. Non solum- est sermo de intellectu humano, sed de omni 
intellectu creato, etiam angeli supremi, imo altiorum angelorum creabilium. 
In titulo possit sumitur absolute, sive per potentiam in hoc intellectu 
creato, sive per potentiam in Deo elevante ; id est agitur de possibilitate 
seu non repugnantia visionis Dei pro intellectu creato ; existentia autem 
hujusce visionis est de fide, et est donum gratuitum. Denique videre Detcm 
per essentiam significat cognoscere Dei essentiam, non incomplete, sed 
complete, quamvis ut dicetur art. 70 non comprehensive. Hoc vocant 
scholastici : cognoscere Deum non abstractive, sed quidditative. 

Terminologia ista facile intelligitur : cognitio abstractiva Dei est 
incompleta et imperfecta, nam attingit Deum secundum praedicata essen- 
tialia quidem, sed solum communia ex analogia cum creaturis, sic Deus 
cognoscitur ut prima causa, primum ens, ipsum Esse subsistens, ens 
infinitum, etc. E contrario cognitio quidditativa Dei est completa et perfecta, 
quia attingit Deum secundum omnia praedicata essentialia usque» ad ulti- 
mam ejus differentiam inclusive, id est usque ad suam Deitatem, seu suam 
vitam intimam. Deitas autem ut sic formaliter eminenter et explicite continet 
omnes perfectiones simpliciter simplices, quae in ejus eminentia intime 
conciliantur, imo identificantur (absque ulla distinctione reali), quamvis 
in ea non destruantur. Deitas autem ut sic a nobis viatoribus nominatur, 
sed non cognoscitur conceptu proprio, quia non est naturaliter participa- 
bilis in naturis creatis a quibus proveniunt per abstractionem ideae nostrae ; 
in illis est quidem participatio entis, unius, veri, boni, intelligentiae, amoris, 
non vero participatio Deitatis, quae participari nequit nisi per gratiam, 
quae est proprie participatio divinae naturae, seu vitae Dei intimae 

Unde magna est differentia inter cognoscere Deum abstractive velut 
ab exteriori, in aliquo speculo creato, et eum cognoscere quidditative in 
ejus vita intima. Ita magna est differentia inter cognoscere aliquem homi- 
nem, v. g. summum pontificem, solum ab exteriori et cognoscere ejus 
vitam intimam. Haec autem terminologia fundatur immediate in Sacra 
Scriptura, sic sanctus Paulus dicit, I Cor. n, 9: « Quod oculus non vidit, 
nec auris audivit, nec in cor hominis ascendit, quae -praeparavit Deus iis 
qui diligunt illum; nobis autem revelavit Deus per Spiritum suum : Spiritus 
enim omnia scrutatur, etiam profunda Dei (haec est vita Dei intima, seu 
Deitas ut sic). Quis enim hominum scit ea quae sunt hominis (intime), nisi 
spintus hominis, qui in ipso est? Ita et quae Dei sunt, nemo cognovit, 
nisi Spiritus Dei. » 

Sanctus Thomas de distinctione inter cognitionem abstractivam et 
cognitionem intuitivam seu quidditativam Dei, locutus est alibi pluries, 
v. g. C. Gentes, 1. I, c. 3 ; 1. II, c. 49, 50. 

Hanc quaestionem longe tractavimus in alio opere de Revelatione, t. I, 
P. 33'77-4?3 ! ideoque nonnisi principalia hic dicemus. 

i 

Videamus x? quid sit de fide definitum circa visionem beatificam ; 
2? errores negantium aut possibilitatem visionis beatificae, aut ejus super- 
naturalitatem ; 30 de testimonio Sacrae Scripturae et Traditionis ; 
4? quomodo sanctus Thomas defendit possibilitatem hujusce visionis in 
hoc articulo et in aliis locis ; 5? de terminologia theologorum posteriorum 
in hac re ; 6? de diversis sententiis; 70 de sententia communi thomistarum. 

i?^ Quid sit de fide definitum circa visionem beatificam. 

Ex definitionibus et declarationibus Ecclesiae, ut notat Denzinger, 
Enchiridion (in indice theologico, n? xiv, a.) habetur : « Qui post baptismum 
sine culpa personali moriuntur, statim in caelum perveniunt, 464, 530, 
693, 3048, ad cujus ingressum requiritur status gratiae, 800, 809, 842, ion ; 
caelum seu beatitudo non est transformatio substantialis in Deum 510, 
sed homo elevatur ad beatitudinem supematuralent 1808, quae a sola ratione 
investigari non potest, 1669 s 


i Hoc declaratur contra semirationalismum Frohschammer (Denz. 1669) qui 
reprobatur prout tenebat : « Supernaiuralem hominis finem et ea omnia quae ad ipsum 
spectant... ad humanae rationis et philosophiae provinciam pertinere, rationemque, 
dato .hoc objecto, suis propriis principiis scienter ad ea posse pervenire. » 

Ibidem dicitur : 

« Quo circa ex ejusdem auctoris sententia concludi omnino possit ac debeat, 
rationem in abditissimis etiam divinae sapientiae ac bonitatis, immo etiam et liberae 
ejus voluntatis mysteriis, licet posito revelationis objecto, passe ex seipsa, non jam 
ex divinae auctoritatis principio, sed ex naturalibus suis principiis et viribus ad scien- 
tiam seu certitudinem pervenire. Quae auctoris doctrina quam falsa sit et erronea, 
nemo est, qui Christianae doctrinae rudimentis vel leviter imbutus non illico videat 
planeque sentiat. » 

Ili qui volunt ex sola ratione non solum suadere, sed apodictice probare possi- 
bilitatem visionis beatificae, non sufficienter considerant quid de hac re scripserit 
Pius IX, contra semirationalismum Jac. Frohschammer. Legenda sunt integraliter 
ea saltem quae ex Epist. 4 Gravissimas inter » Pii IX, citantur in Enchir. Denzinger, 
IBN Haec postea modo definitivo formulata sunt in C. Vaticano, Denz. 1795, 

Declaratur etiam quod haec beatitudo supematuralis in hac vita 
haoeri non potest 474 sq.( sed in futura, 287, et consistit in visione Dei 
immediata iniuitiva, faciali, ejusque fruitione 530, 693, 1928 sqq., 3030. 

Speciatim citanda est Constitutio « Benedictus Deus » Benedicti XII 
(Denz. 530) : ubi dicitur : « Auctoritate apostolica definimus : quod secun- 
dum communem Dei ordinationem animae Sanctorum omnium... mox post 
mortem et purgationem praefatam in illis, qui purgatione hujusmodi 
indigebant, etiam ante resumptionem corporum et judicium generale... 
vident divinam essentiam visione intuitiva et etiam faciali, nulla mediante 
creatura in ratione objecti visi se habente, sed divina essentia immediate 
se nude, clare et aperte eis ostendente, quodque sic videntes eadem divina 
essentia perfruuntur... Ac quod visio hujusmodi divinae essentiae ejusque 
fruitio actus fidei et spei in cis evacuant,... quodque eadem visio et fruitio... 
continuabitur... in sempiternum ». 

In hac constitutione notanda sunt verba quoad immediationem visio- 
nis : « nulla mediante creatura in ratione objecti visi » ; non tamen ex hoc 
damnatur sententia eorum qui tenent in visione beatifica dari speciem 
creatam impressam aut expressam, quia non dicunt eam mediare in ratione 
objecti visi, sed solum ut id quo vel id in quo videtur essentia divina, 
sicut angelus videt suam essentiam in aliquo verbo expressam. 


Item in Cone. Flor. (Denz. 693) dicitur « animas sanctorum in caelum 
intueri clare ipsum Deum trinum et unum sicuti est, pro meritorum tamen 
diversitate alium alio perfectius ». 


20 De erroribus damnatis. 

Quoad errores damnatos in hac re, quidam sunt per recessum negando 
possibilitatem visionis beatificae, alii sunt per excessum, dicendo eam esse 
possibilem sine dono absolute gratuito. 

Qui negaverunt possibilitatem visionis intuitivae Dei, invocaverunt 
argumenta citata a sancto Thorna initio hujusce articuli, scii, nulla est 
proportio intellectus creati ad Deum, quia in infinitum distant ; imo 
Deitas est quodammodo supra ens, objectum autem intellectus est ens. 
Insuper Deus non potest videri nisi finito modo, et tunc non immediate 
pei essentiam I. Sanctus Gregorius, in 1. 18 Moral, c. 28, loquitur de hoc 
errore. Sub Innocentio IIL, Almaricus eodem modo erravit. Sed sunt 
praesertim Palamitae saeculo XIV, qui negaverunt possibilitatem visionis 
beatificae, contendentes naturam divinam, prout est in se non posse 
etiam supernaturaliter videri ab intellectu creato. Propterea Palamitaei. 


i. Neoplatonismus Plotini tendit ad negationem possibilitatis visionis beatificae,- 
quia tenet quod suprema hypostasis Umim-Bonwn est supra Intelligibilitatem et 
Intelligentiam, quae est secunda hypostasis. Proinde Unum Bonum non potest videri, 
sed solum quodam contactu mystico etobscuro cognosci. Insuper haec doctrina pan- 
theistica secundum quam omnia procedunt a Deo per emanationem necessariam 
negat possibilitatem liberae elevationis nostrae ad ordinem gratiae. 

admiserunt quamdam lucem increatam a Deo manantem, oculis corpora- 
libus visibilem, qualem, aiebant, viderant apostoli in monte Thabor et 
hac luce sanctos in caelo frui et beari. Hanc doctrinam Graeci in quatuor 
pseudo-synodis acceptarunt et confirmarunt. Cf. Diet. Théol, art. Palamas. 

Intér modernos Rosmini videtur negasse possibilitatem visionis omni- 
no immediatae etiam cum auxilio luminis gloriae Damnatae sunt sequentes 
propositiones Rosmini (Denz. 1928, 1930) « Deus est objectum visionis 
beatificae, in quantum est auctor operum ad extra. » « Cum Deus non possit, 
nec per lumen gloriae, totaliter se communicare entibus finitis, non potuit 
essentiam suam comprehensoribus revelare et communicare, nisi eo modo, 
qui finitis intelligentiis sit accommodatus : scilicet Deus se illis manifestat, 
quatenus cum ipsis relationem habet, ut eorum creator, provisor, redem- 
ptor, sanctificator. » Hae propositiones videntur negare visionem Dei imme- 
diatam ac per essentiam tanquam impossibilem etiam cum auxilio luminis 


gloriae 


xa 


Per oppositum autem Eunomius, Aetius et Anomaei, quarto saeculo 
solis naturae viribus tribuebant non solum Dei visionem intuitivam sed et 
comprehensivam, contra quos acerrime pugnarunt SS. Patres Chrysosto- 
mus, Basilius, uterque Gregorius, Ambrosius, Epiphanius et alii. 

Sanctus Thomas in nostro articulo, ia objectio, citat textum sancti 
Chrysostomi (in Joan. 1, 18, in Hom. 14) ex quo oritur difficultas, 
scilicet . « Ipsum quod est Deus, non solum Prophetae, sed nec Angeli 
viderunt, nec Archangeli », et similem textum Dionysii. — Respondet 
sanctus Thomas « utraque auctoritas loquitur de visione comprehensiva » 
et non solum intuitiva. Et hoc probat citando textum sancti Chrysostomi 
(Hom. 14, parum post praedicta verba) : « Visionem hic dicit certissimam 
Patris considerationem et comprehensionem tantam, quantam Pater habet 
de Filio. » 

Revera Chrysostomus hic loquitur contra Anomaeos qui dicebant se 
Deum videre sicut seipsum Deus videt. Cf. de hac re Sylvium ad hunc 
articulum. 

In similem errorem saeculo XIV inciderunt Beguardi et Beguinae.. 
Cone. Viennense oecumenicum (Denz. 475) damnavit hunc eorum errorem : 
« Quod quaelibet intellectualis natura in seipsa naturaliter est beata, 
quodque anima non indiget lumine gloriae, ipsam elevante ad Deum 
videndum et eo beate fruendum. » Hoc est dicere visio beatifica non solum 
possibilis est, sed naturalis est. 

Deinde Baius negavit gratuitatem elevationis nostrae ad ordinem 
gratiae et gloriae, et admisit in nobis desiderium naturale efficax visionis 
beatificae, tanquam doni naturae debiti seu non indebiti, non gratuiti. 
Cf. Denz. 1021 ; « Humanae naturae sublimatio et exaltatio in consortium 
divinae naturae debita, fuit integritati primae conditionis, et proinde 
naturalis dicenda est et non supernaturalis. » Item 1023 : « Absurda est 
eorum sententia, qui dicunt hominem ab initio, dono quodam supernatural 

et gratuito supra conditionem naturae suae fuisse exaltatum, ut fide, spe 
et caritate Deum supernaturaliter coleret. » 

Item n? 1034 : « Distinctio illa duplicis amoris, naturalis videlicet, 
quo Deus amatur ut auctor naturae, et gratuiti, quo Deus amatur ut 
beatificator, vana est et commentitia et ad illudendum sacris litteris et 
plurimis veterum testimoniis excogitata. » Item 1012, 1013, 1014. Hae 
omnes damnationes maximi sunt momenti, ex his damnatur naturale desi- 
derium efficax visionis beatificae; dicitur efficax prout visio beatifica non 
superaret exigentias nostrae naturae, sed solum ejus vires; quia visio 
beatifica sicut sublimatio humanae naturae et exaltatio in consortium 
divinae naturae esset debita, et non gratuita. Haec est negatio gratuitatis 
ipsius gratiae. 

Notandum est quod ad hunc errorem inclinaverunt postea ontologistae, 
ut patet ex eorum propositionibus damnatis, Denz. 1659 sqq. : « Immediata 
Dei cognitio, habitualis saltem, intellectui humano essentialis est, ita ut 
sine ea nihil cognoscere possit : siquidem est ipsum lumen intellectuale. » — 
« Esse illud, quod in omnibus et sine quo nihil intelligimus, est esse divi- 
num. » — Si ita esset, inter hanc cognitionem naturalem et visionem 
beatificam non esset distinctio essentialis ex parte objecti formalis, sed 
esset idem objectum formale prius confuse cognitum et postea distincte, 
sicut dicimus : ratio naturalis in rustico et in magno metaphysico habet 
idem objectum formale specificum, diversimode tamen cognitum, scii, 
confuse ab uno, distincte ab alio. Sic tolleretur essentialis distinctio inter 
duos ordines naturae et gratiae. 

Semirationalistae ut Frohschammer aliquid simile dixerunt cf. Denz. 
1669,1671,1673. Eorum doctrina magis expresse damnata est in C. Vatie. 
Denz. 1795, 1816, ubi clarissime affirmatur « duplicem esse ordinem cogni- 
tionis non solum principio, sed objecto etiam distinctum ». 

Denique Pius X in Encycl. Pascendi (Denz. n. 2103) dicit contra 
plures apologetas modernos, qui exaggeraverunt aspirationes nostras natu- 
rales et ad errorem Baii accesserunt : « Hic autem queri vehementer Nos 
iterum oportet, non desiderari e catholicis hominibus, qui, quamvis imma- 
nentiae doctrinam ut doctrinam rejiciunt, ea tamen pro apologesi utuntur ; 
idque adeo incauti hoc faciunt, ut in natura humana non capacitatem 
solum et convenientiam videantur admittere ad ordinem supernaturalem, 
quod quidem apologetae catholici opportunis adhibitis temperationibus 
demonstrarunt semper, sed germanam verique nominis exigentiam. — Ut 
tamen verius dicamus, haec catholicae religionis exigentia a modernistis 
invehitur, qui volunt moderatiores audiri. Nam qui integralistae appellari 
queunt, ii homini nondum credenti ipsum germen, in ipso latens, demon- 
strari volunt, quod in Christi conscientia fuit atque ab eo hominibus 
transmissum est. » 

In secunda parte hujus textus reprobatur sententia eorum qui volunt 
in natura nostra (quae pro eis est in fieri) invenire germen vitae Christianae, 
quae sic non esset proprie supernaturalis. In prima autem parte reprobatur 
naturale desiderium exigentiae seu efficax visionis beatificae ; hoc esset enim 

renovare errorem Baii secundum quem  « Exaltatio in consortium divinae 
naturae debita fuit integritati primae conditionis, et proinde naturalis 
dicenda est, et non supernaturalis » (Denz. 1021). 

Haec sufficiunt quoad errores ad invicem oppositos, id est aut per 
recessum aut per excessum. Ex hoc autem jam praecisa explicatio habetur, 
praesertim si exacte considerantur hi errores ad invicem oppositi. Item 
in quaestione de gratia, jam magna explicatio doctrinae fidei habetur ex 
diligenti consideratione errorum pelagianorum et semipelagianorum ex una 
parte, praedestinatismi, protestantismi et jansenismi ex altera. 

* i * 

30 De testimonio Sacrae Scripturae et Traditionis eirea visionem 
beatificam. 

Praedictae definitiones Ecclesiae magis explicite proponunt veritatem 
jam formalitér in deposito Revelationis contentam, scii, in Sacra Scriptura 
et in Traditione. 

Citandi sunt principales textus Sacrae Scripturae, ut a Traditione 
intellecti sunt. Cf. de hac re Pétau, Theologica dogmata, 1. VII, c. 5, 6, 1.1, 
593 et Rodet de Journel, S. J Enchiridion Patristicum, 1911, (index 
theologicus, n? 607 et 105). 

Apud Matth., v, 8, legitur : « Beati mundo corde, quoniam ipsi Deum 
videbunt. » Hic textus explicatur per sequentes, Matth., xvin, 10 : « Videte 
ne contemnatis unum ex his pusillis ; dico enim vobis, quia angeli eorum 
in caelis semper vident faciem Patris mei, qui in caelis est. » Hoc quidem 
dicitur de angelis ; sed ex primo textu et ex pluribus aliis Evangelii apparet 
quod beatitudo nostra caelestis non differt ex parte objecti visi a beatitu- 
dine angelorum. 

Insuper apud Joan., xiv, 20-24 : « In illo die vos cognoscetis quia ego 
sum in Patre meo, et vos in me et ego in vobis. » — Joan., xvn, 20 : « Ut 
omnes unum sint, sicut tu, Pater, in me et ego in te, ut et ipsi in nobis unum 
sint.., ut sint consummati in unum... Pater, quos dedisti mihi, volo ut 
ubi sum ego, et illi sint.mecum, ut videant claritatem meam quam dedisti 
mihi; quia dilexisti me ante constitutionem mundi. » Cf. Comment, sancti 
Augustini et sancti Thomae. Verba « volo ut ubi ego sum » explicantur 
per alia apud Joan., in, 11. « Quod vidimus testamur... Nemo ascendit 
in caelum, nisi qui descendit de caelo, Filius hominis qui est in caelo. » 

Item I Joan., in, 2 : « Carissimi, nunc filii Dei sumus, et nondum 
apparuit quid erimus. Scimus quoniam cum apparuerit, similes ei erimus, 
quoniam videbimus eum sicuti est. » Si autem Deus non per suam essentiam 
cognoscatur intuitive, sed in speculo creato, non potest dici « visus sicuti 
est »; nam speculum creatum est quid omnino imperfectum per respectum 
ad ipsum Deum, in se consideratum. Hoc magis explicatur in sequenti 
textu. 

Denique in I Cor., xm, 12: « Videmus nunc per speculum in aenigmate , 
tunc autem facie ad faciem. Nunc cognosco ex parte ; tunc autem cognoscam, 
sicut et cognitus sum ». Cf. Comm. sancti Thomae. 

Id est ; nunc Deum cognoscimus per speculum, scii, in speculo rerum 
creatarum, etiamsi agatur de cognitione fidei, quae est donum Dei, nam 
mysteria fidei exprimuntur secundum conceptus, v. g. naturae et personae, 
qui ex rebus creatis habentur. Item dicitur : « nunc videmus in aenigmate » 
propter obscuritatem mysteriorum fidei, quae non cognoscuntur immediate 
in seipsis et clare, sed solummodo per testimonium Dei, signis divinis 
confirmatum. « Tunc autem facie ad faciem » id est : videbimus Deum 
immediate. Et hoc confirmatur per ultima verba : « sicut et cognitus sum » ; 
Deus autem nos cognoscit perfectissime, secundum illud ad Hebr. iv, 13 : 
« omnia nuda et aperta sunt oculis ejus ». 

Est tamen quaedam difficultas pro expressione « facie ad faciem » 
nam in L Exodi xxxui, 11, dicitur : « Loquebatur Dominus ad Moysen 
facie ad faciem, sicut solet loqui homo ad amicum suum ». Item Deuter., 
xxxiv, 10 : « Et non surrexit ultra propheta in Israël, sicut Moyses, quem 
nosset Dominus facie ad faciem. » — Imo in Genesi xxxn, 30, legitur 
quod Jacob, post visionem angelorum et locutionem divinam, dixit 
« Vidi Deum facie ad faciem et salva facta est anima mea. » In hoc autem 
textu non agitur de visione immediata essentiae divinae, quia, ut ibidem 
refertur, Jacob cum Angelo sensibiliter apparente luctans, solum benedi- 
ctionem divinam ac nominis mutationem accepit. 

Ad hanc difficultatem respondetur : expressio facie ad faciem in his 
locis V. T. est materialiter eadem ac in praedicto loco I Cor, xm, 12, 
sed in hac Epistola sancti Pauli altior est sensus, ut patet ex contextu : 
«tunc autem cognoscam, sicut et cognitus sum ». 

Sanctus Thomas explicat hos textus V. T. in nostra quaestione, art. xi, 
ad im : « Quod dicit Jacob : Vidi Deum facie ad faciem, referendum est 
non ad ipsam divinam essentiam, sed ad figuram, in qua repraesentabatur 
Deus... vel hoc dicit Jacob ad designandam quamdam eminentiam contem- 
plationis supra communem statum. » 

Non mirum est autem quod haec expressio « facie ad faciem » non 
omnino secundum eumdem sensum sumatur in V. T. et in I Cor, xm, 
quia est expressio analogica per metaphoram. Deus enim proprie faciem 
non habet ; ideo haec locutio prius exprimit quamdam apparitionem sensi- 
bilem Dei, postea autem in altiori sensu sumitur de manifestatione imme- 
diata absque medio sensibili. Denique dicendum est quod non omnes 
Patres dixerunt quod in hoc textu sancti Pauli agitur proprie de visione 
beatifica ; attamen hoc communius admittitur, quia agitur in textu de 
cognitione patriae quae superat fidem et omnia charismatal. 

In V. T. innuitur quodammodo visio beatifica, in quibusdam textibus, 
citatur Ps. XVL 15 : Satiabor cum apparuerit gloria tua. 

* y * 


Patres jam a saeculo secundo loquuntur de visione beatifica. Inter aliosi. 


i. Cf. Estium, 7n omnes canonicas apostolorum epistolas, t. I. in Ep. I ad Cor., 


XIII, 12. 

sanctus Irenaeus! dicit : « Hoc concedit (Deus) iis qui eum diligunt, id est 
videre Deum, quod et prophetabant prophetae... Homo enim a se non 
videt Deum. Ille autem volens videtur ab hominibus, quibus vult, et 
quando vult et quemadmodum vult. » — Item etiam sanctus Cyprianus?: 
« Quae erit gloria et quanta laetitia, admitti ut Deum videas, honorari 
ut cum Christo Domino Deo tuo salutis ac lucis aeternae gaudium 
capias. » 

Quoad testimonia Patrum, ci. Pétau, |l. VII, c. 5, 6, t. I, p. 567, 
p. 590 ss. ubi referuntur principales eorum textus, et explicantur plures 
textus sancti Chrysostomi et sancti Basilii, qui videntur primo aspectu 
negare visionem immediatam Dei, dum ex contextu apparet quod hi 
Patres loquuntur contra Anomaeos, qui solis naturae viribus tribuebant 
non solum Dei visionem intuitivam sed et comprehensivam, ut notat 
ipse sanctus Thomas a. r, ad im. Jam ante scholasticos, pro ipsis stoicis, 
comprehendere est plene percipere, Zeno enim distinguebat inter simplicem 
sensationem et perceptionem comprehensivam, primam comparabat manui 
apertae, et secundam manui clausae, quae stringit id quod tenet. 

Sic sanctus Joannes Chrysostomus definit visionem comprehensivam, 
cognitionem adequatam, quam v. g. Pater habet de persona Filii sui. 
Cf. Homil. XIV. — Cf. etiam sanctum Augustinum, De civitate Dei, XXII, 
29, 30 ; Retractationes, 1, 13 ; de Trinitate, 1. IX, c. xi; 1. XV, c. ix. 


* 
* * 


Quid de hac re dixerunt philosophi non christiani? 

Quoad antiquos philosophos notandum est quod Plato praesertim 
in Phaedone locutus est de vita futura, et sub forma mythica de contempla- 
tione Summi Boni. Sed in RepiMica, 1. VII, 517, D, dicit quod Idea Boni 
est fons omnis veritatis et intelligentiae, ita ut videatur esse super essentiam 
intelligibilem et intellectionem. 

Pro Plotino (VI Ennead., |. VIL, n. 34-36), Suprema hypostasis, 
scilicet Unum-Bonum superat intelligentiam (quae est secunda hypostasis, 
in qua est dualitas quaedam subjecti et objecti), et igitur Supremum 
Bonum non potest videri, sed quodam obscuro et mystico contactu cogno- 
scitur. Cf. VI Ennead., ix, 12 et III Enn., iv, 6. 

Inter philosophos modernos Spinoza (Ethica, Il, pr. 47, et V, pr. 36), 
modo pantheistico concepit visionem Dei ; juxta eum non datur nisi unica 
substantia quae habet duo attributa infinita scilicet cogitationem et exten- 
sionem, et sicut corpora nostra sunt modi finiti extensionis infinitae, ita 
intellectus noster est modus finitus cogitationis divinae. Inter autem 
homines ili sunt immortales qui perveniunt ad Dei ideam, quae est 
modus aeternus Dei et non transitorius. Sic habetur quaedam immoitalitas 
impersonalis, et beatitudo consistit in quadam cognitione Dei ex qua 


1. Adv. haeres., IV, 20. 5. Cf. Rouet de Jovrnbl, op. cit., n? 236. 
2. Epist. LVI, ad Thiba-rit. CfJtOtfET de Journbd, op. cit., n? 579, 

procedit amor intellectualis Dei, et ut dicitur in Ethica N, pr. 36 : « Mentis 
amor intellectualis erga Déum est ipse Dei Amor, quo Deus seipsum amat, 
(seu) mentis erga Deum amor intellectualis pars est infiniti amoris, quo 
Deus seipsum amat ». 

Haec omnia procedunt ex pantheistica definitione substantiae, in qua 
confunditur ens universale cum ente divino, ex quo Spinoza vult omnia 
deducere more geometrico, secundum determinismum absolutum. Sic nega- 
ta libertate Dei, sequitur negatio possibilitatis revelationis supernaturalis 
et miraculi. Imo totus ordo supernaturalis radicaliter negatur etiam in Deo, 
propter identificationem naturae divinae et naturae nostrae. Natura huma- 
na non potest elevari ad vitam supematuralem, cum jam non realiter et 
essentialiter distinguatur a natura divinal. 

Sed Spinoza manifeste erravit, ut supra dictum est q. 3, a. 1 et a. 4, 
confundendo ens universale cum ente divino, concipiendo extensionem 
infinitam ut Dei attributum, et nunquam potuit deducere ex Deo modos 
finitos extensionis et cogitationis, quorum series successiva juxta ipsum 
est ab aeterno. 

Contra hanc positionem statutum est supra quod Deus est ipsum Esse 
subsistens omnino simplex ac immutabile, et sic realiter ac essentialiter 
distinguitur a mundo mutabili et composito, et in Deo non possunt esse 
modi finiti, qui essent velut ejus accidentia, quia ipsum Esse subsistens 
non est ulterius determinabile, est Actus Purus, absque admixtione 
potentiae. 


* 
*ox 


4? Quomodo sanctus Thomas defendit possibilitatem visionis beatificae 
in hoc articulo et in locis similibus ? 

In articulo sunt tres partes: 1? ponitur causa dubitandi; 20 refertur 
opinio negativa haereticorum ; 30 improbatur haec opinio, dupliciter prout 
est aliena a fide, et prout negare possibilitatem visionis beatificae est 
« praeter rationem ». 

In prima parte probatur quod Deus quantum in se est, maxime cognosci- 
bilis est; quia unumquodque est cognoscibile secundum quod est in actu ; 
Deus autem est actus purus. Ita Aristoteles dixit quod Actus purus est 
simul suprema intelligentia et supremum intelligibile. Sed hoc est quodam- 
modo contra Plotinum secundum quem prima hypostasis, Unum-Bonum, 
est supra intelligentiam (Zam hypostasim) et essentiam. Attamen Plotinus 
admisit in prima hypostasi aliquam superintellectionem. 

Addit sanctus Thomas : « Sed quod est maxime cognoscibile in se, 
alicui intellectui cognoscibile non est, propter excessum intelligibilis super 
intellectum, sicut sol, qui est maxime visibilis, videri non potest a vesper- 
tiliione, propter excessum luminis. » Hoc notaverat Aristoteles Met., 1. II, 
c. i. 

Ex hoc oritur causa dubitandi, quae se tenet ex parte intellectusi. 


i. Ita est etiam in pantheismo Brahmanismi ex quo processit Buddhismus. 

creati, non ut est intellectus, sed ut est creatus et debilis, seu deficiens, 
sicut oculus noctuae. 

In secunda parte articuli refertur opinio eorum qui « posuerunt quod 
nullus intellectus creatus essentiam Dei videre potest ». — Ita plures neo- 
platonici qui post Plotinum, dixerunt de Deo, seu de prima hypostasi, 
etiam in extasi suprema, intellectus finitus non potest habere visionem, 
sed solum contactum mysticum obscurum. 

Item sub Innocentio III, ut notavimus, Almarici negaverunt possibili- 
tatem visionis immediatae essentiae divinae. 

In tertia.parte articuli, improbatur haec negatio possibilitatis visionis 
beatificae, tum quia est «aliena a fide», tum quia est «praeter rationem». 

Dicitur « aliena a fide » saltem ut erronea, imo in de Veritate, q. 8, a. i, 
sanctus Thomas dicit : « Haec positio sustineri non potest, cum sit haeretica. » 
Hoc nunc magis apparet post plures definitiones, praesertim propter defini- 
tionem Benedicti XI (Denz. 530). 

Sanctus Thomas manifestat hoc esse alienum a fide, prout de fide est 
quod beatitudo nostra est in Deo. Atqui, ut ostendit Aristoteles (Eth., X, 
c. 9), ultima beatitudo hominis est in altissima ejus operatione, quod est 
intelligere. Et in tantum unumquodque est perfectum, in quantum ad 
suum principium attingit, ut aiebant etiam neoplatonici. 

Remanet difficultas tamen circa praemissam naturalem hic positam,, 
quia oporteret probare quod ultima beatitudo est non in abstractiva 
intellectione Dei, sed in intellectione intuitiva, omnino immediata. Dici 
potest, ut notat Joannes a sancto Thoma : unumquodque perfectum est 
per conjunctionem ad suum principium juxta capacitatem suam. 

Ad hoc respondetur : haec immediatio sufficienter constat ex locis 
Sacrae Scripturae supra citatis et ex definitionibus Ecclesiae, praesertim 
post sanctum Thomam ex definitione Benedicti XI. 


Tk 


« 


Denique ostenditur quod negare possibilitatem visionis beatificae est 
praeter rationem ; id est : ratio non potest demonstrare hanc impossibilita- 
tem, seu possibilitas visionis beatificae non potest improbari, imo rationa- 
liter sic defenditur contra negantes : 

Naturale desiderium non potest esse inane. 

Atqui inest homini naturale desiderium cognoscendi causam cum 
intuetur effectum. 

Ergo est praeter rationem dicere nullum intellectum creatum posse 
Deum videre. 

Circa hoc argumentum commentatores sancti Thomae multum scrip- 
serunt |. Prius videndum est quomodo ipse sanctus Thomas hoc argumen- 
tum enuntiat in aliis locis. Dicit in I3 Hae, q. 3, a. 8: « Objectum intellectus 
est quod quid est, id est essentia rei, ut dictum est in III de Anima. Undei. 


i. Hoc longius alibi exposuimus, cf. De Revelatione, 1. I, c. xu, t. I, p. 376-403. 

in tantum procedit perfectio intellectus, in quantum cognoscit essentiam 
alicujus rei... Et ideo remanet naturaliter homini desiderium, cum cognoscit 
effectum, et scit eum habere causam, uf etiam sciat de causa quid est... 
Ad perfectam igitur beatitudinem requiritur, quod intellectus pertingat 
ad ipsam essentiam primae causae. » 

In C. Gentes, 1. ITI, c. 50, dicitur : « In naturali et imperfecta cognitione 
quam habent angeli de Deo, non quiescit eorum naturale desideriwm, sed 
incitatur magis, ad divinam substantiam videndam. » 

Ex his aliis locis sic melius conficitur argumentum : 

Naturale desiderium non potest esse inane, seu tendere ad aliquid 
impossibilel. Atqui inest homini naturale desiderium cognoscendi non 
solum an sit prima causa, sed quid sit in se. Ergo cognoscere essentiam 
primae causae ut in se est, non videtur homini impossibile, id est non 
videtur esse supra aptitudinem elevabilem hominis, et hanc possibilitatem 
negare est igitur « praeter rationem ». 


A 


Dubium circa significationem et vim hujusce argumenti. Plures objece- 
runt : hoc argumentum aut nimis probat, aut non satis. 

Nimis quidem si agitur de desiderio naturali efficaci, seu exigentiae 
visionis beatificae, quia sic haec visio esset nostrae naturae debita et non 
gratuita, ut dixit Baius et postea Jansenius, qui ad suam defensionem hoc 
argumentum sancti Thomae attulerunt. Sic intellectum hoc argumentum 
nimis probaret, ut patet; probaret enim etiam ipsum factum visionis 
beatificae et perduceret ad confusionem duorum ordinum naturae et 
gratiae. 

Non satis autem probat, si agitur de desiderio naturali conditionali et 
inefficaci, seu de velleitate, quia haec velleitas frustrari potest, inanis 
remanere potest ; imo etiam forsitan tendit ad aliquid impossibile, sicut 
si aliquis, putans intuitionem Dei dari non posse sine ejus comprehensione, 
desideraret conditionaliter et inefficaciter visionem Dei non solum intui- 
tivam sed comprehensivam, quae incommunicabilis est. Desiderare autem 
conditionaliter est desiderare sub conditione possibilitatis rei desideratae, 
v. g. si quis desideraret habere pennas sub conditione possibilitatis hujusce 
rei. 

Insuper alia est difficultas, scilicet : explicatio rerum naturalium requi- 
rit solum perfectam cognitionem abstractivam essentiae causae primae, 
quia Deus est causa rerum non per suam essentiam, ex necessitate naturae, 
sed liberrime per intellectum et voluntatem ; sufficit igitur ad explicationem 
rerum naturalium scire quod prima Causa est intelligens et volens. E 
contrario ad explicationem perfectam gratiae sanctificantis, quae est parti- 
cipatio divinae naturae, oporteret essentiam Dei videre.i. 


i. Sanctus Thomas hic defendit enim possibililaietn' visionis beatificae potius quam 
factum hujusce visionis, nam elevatio nostra ad ordinem supematuralem, juxta fidem 
catholicam, pendet a libertate Dei, imo est omnino gratuita ut essentialiter super- 


naturalis. 

Huic difficultati communiter respondent thomistae praesertim post 
Baium : sanctus Thomas certo non loquitur de naturali desiderio absoluto 
et efficaci seu exigentiae, et igitur loquitur de desiderio conditionali et inefficaci 
ex quo defenditur ac profunde suadetur, non existentia, sed possibilitas 
visionis beatificae, quamvis non apodictice probetur. Hoc constat ex 
sequentibus. 


* 
*o * 


i? Sanctus Thomas certo non loquitur de desiderio naturali efficaci, 
sed de desiderio inefficaci. Nam juxta ipsum non datur desiderium naturale 
efficax seu exigentiae nisi per respectum ad bonum proportionatum naturae 
et ei debitum. Cf. Iam Iae, q. 114, a. 2 : « Vita aeterna est quoddam. bonum 
excedens proportionem naturae creatae ; quia etiam excedit cognitionem 
et desiderium ejus secundum illud I cor. II, 9: « Nec oculus vidit, nec auris 
audivit, nec in cor hominis ascendit quae praeparavit Deus iis qui diligunt 
illum. » Item Ia, q. 62, a. 2, de necessitate gratiae pro angelis : « Videre 
Deum per essentiam est supra naturam cujuslibet intellectus creati. Unde 
nulla creatura rationalis potest habere motum voluntatis ordinatum ad illam 
beatitudinem, nisi mota a supernatural! agente et hoc dicimus auxilium 
gratiae »x. — Item Ia, q. 23, a. 1, definiendo praedestinationem : « Finis 
ad quem res creatae ordinantur a Deo est duplex : unus qui excedit 
proportionem naturae creatae et facultatem, et hic finis est vita aeterna, 
quae in divina visione consistit ; quae est supra naturam cujuslibet crea- 
turae, ut supra habitum est. Alius autem finis est naturae creatae propor- 
tionatus, quem scilicet, res creata potest attingere secundum virtutem 
suae naturae ». — Item de Veritate, q. 14, a. 2 : « Est duplex hominis 
bonum ultimum, quorum unum est proportionatum naturae humanae 
(felicitas de qua philosophi locuti sunt), aliud est bonum hominis naturae 
proportionem excedens ». Cf. de Veritate, q. 27, a. 2. 

Item in tractatu de gratia Ia IIae, q. 109, a. 5, 6; q. 112, a. 3; q. 114, 
a. 5. Cf. etiam Ia IIae, q. 62, a. 1, ad 1, ad 3, de necessitate virtutum theo- 
logicarum, et q. 68, a. 2, de necessitate donorum Spiritus Sancti. 

Certum est igitur quod sanctus Thomas in nostro articulo non loqui- 
tur de desiderio naturali absoluto et efficaci, seu exigentiae, nam certissime 
tenet quod gratia et gloria sunt dona gratuita nullo modo naturae nostrae 
vel angelicae debita. 


* 
x 


20 Si autem desiderium naturale de quo hic est sermo non est absolu- 


i. Ibidem, ad rm sanctus Thomas dicit : «Angelus naturaliter diligit Deum in 
quantum est principium naturalis esse. Hic autem loquimur de conversione ad Deum, in 
quantum est beatificans per suae essentiae visionem. » Haec est distinctio inquam merito 
insistit Ferrariensis in ITE C. Gentes, c. 51. Et sic plerique dicent thomistae : Homo 
naturaliter desiderat, desiderio non innato sed elicito, conditionali et inefficaci videre 
essentiam Dei auctoris naturae (non vero Dei Trini, auctoris gratiae, quia sub hoc altissimo 
aspectu, Deus naturaliter non cognoscitur). Ita Joannes a sancto Thoma, Gonet, 
Salmanticenses, Gotti, Billuart, etc. 

tum et efficax, sequitur quod est conditionale et inefficax : id est : videre 
Deum per essentiam esset summa beatitudo, si Deus vellet ad hanc imme- 
diatam visionem modo gratuito me elevare. 

Aliquis objicere potest : non tamen ipse sanctus Thomas scripsit haec 
verba : conditionale et inefficax, quae sunt in usu apud thomistas, prae- 
sertim post Baium, 

Respondetur : certum est ex locis sancti Thomae citatis quod deside- 
rium istud naturale non est efficax, ergo sequitur quod est inefficax; deside- 
rium autem inefficax supponit conditionem, quae potest non esse de facto. 

Hoc explicatur modo generali Ia, q. 19, a. 6, ad ium ubi exponitur 
distinctio inter voluntatem salviücam universalem, quae est conditionalis 
et inefficax, et voluntatem efficacem salvandi electos. In hoc loco : sanctus 
Thomas ostendit quod « aliquid -potest esse in prima sui consideratione 
bonum » et desideratum (v. g. salus omnium hominum), quod tamen 
omnibus circumstantiis consideratis, non est simpliciter seu efficaciter volitum, 
sed voluntate conditionali. Dicit enim ibidem, sanctus Thomas : « Neque id 
quod antecedenter volumus, simpliciter volumus, sed secundum quid; quia 
voluntas comparatur ad res secundum quod in seipsis sunt : in seipsis 
autem sunt in particulari. Unde simpliciter volumus aliquid secundum 
quod volumus illud'consideratis omnibus circumstantiis particularibus, quod 
est consequenter velle. Unde potest dici, quod judex justus simpliciter 
vult homicidam suspendi ; sed secundum quid vellet eum vivere, scilicet 
in quantum est homo. Unde magis potest dici velleitas, quam absoluta 
voluntas. » 

Pariter in casu nostro : videre Deum per essentiam, in prima sui 
consideratione, est bonum ef desideratum ; sed omnibus circumstantiis 
consideratis apparet hanc visionem non esse naturaliter possibilem, sed 
solum per gratuitam elevationem. Proinde hoc bonum desideratum non 
est simpliciter et efficacitervolitum, sed voluntate conditionali. Ita habere 
pennas ad volandum esset bonum, si hoc donum nobis concéderetur, vel 
etiam et melius : conservare semper vitam corporis est bonum desiderabile, 
sed sub conditione quod hoc privilegium a Deo modo praetematurali 
concederetur. 

Unde in nostro articulo sanctus Thomas loquendo de naturali desiderio 
videndi Deum per essentiam, loquitur de desiderio non efficaci, sed ineffi- 
caci, et est inefficax quia est conditionale, scii, quia supponitur conditio 
gratuitae elevationis. Alioquin haec elevatio gratiae esset naturae debita, 
quod est haeresis destruens ipsam rationem gratiae, et sanctus Thomas 
certo certius hoc certissime tenebat, antequam Ecclesia haeresim Baii 
damnaret. 


a^ 


5? De terminologia recepta quoad divisionem appetitus seu amoris. 
Divisio communiter recepta inter theologos sic clare scribi potestl.i. 


i. Cf.Cajetanum in B**, q. 19, a. 1; Joannema sancto Thoma inllm,q. 12. a. 1; 

caritatis 
supernatural!& 
spei 
innatus 
necessarius 
naturalis C efficax 
elicitus 


{nets et inefficax. 


Amor dicitur naturalis dum procedit a principio naturali, et non a 
gratia. E contrario dicitur supernaturalis, dum procedit a principio super- 
natural!, scii, a gratia, caritate aut spe, aut etiam a gratia actuali ad habi- 
tualem disponente. Etiam « pius credulitatis affectus », requisitus ad actum 
fidei etiam informis, est supernaturalis. Damnata est haec propositio Baii 
(Denz. 1034): «Distinctio illa duplicis amoris, naturalis videlicet quo Deus 
amatur ut auctor naturae, et gratuiti, quo Deus amatur ut beatificator, 
vana est et commentitia et ad illudendum sacris litteris et plurimis veterum 
testimoniis excogitata. » — Haec distinctio saepe formulatur a sancto Thoma, 
v. g. Ia, q. 62, a. 2, ad 1 : « Angelus naturaliter ditigit Deum in quantum 
est principium naturalis esse. Hic autem loquimur de conversione ad Deum, 
in quantum est beatificans per suae essentiae visioneml. » 

Amor naturalis est duplex, scilicet innatus et elicitus. /nnatus est 
veluti pondus naturae seu inclinatio naturae in bonum, ante ipsam appre- 
hensionem boni. Sic absque cognitione planta appetit lucem solis sibi 
necessariam (cf. Ia, q. 19, a. 1). Pariter loquimur de appetitu sensitivo 
(concupiscibili et irascibili) et de appetitu rationali, qui sunt facultates 
animae nostrae. Omnes autem creaturae sic naturaliter suo modo amant 
Deum, auctorem et conservatorem naturae, ut explicatur Ia, q. 60, a. 5, 
ita pars naturalis alicujus totius naturaliter magis diligit totum quam 
seipsam, sic manus naturaliter exponit ictui ad praeservationem corporis, 
praesertim capitis, secus inclinatio naturalis esset perversa, cf. IIa IIae, 
q 26, a. 3. 

Amor elicitus est quo cognoscens ex apprehensione boni ad illud 
prosequendum se movet. Et sicut cognitio, a qua dirigitur, est actus elicitus 
a facultate cognoscitiva, ita hic amor est actus elicitus a facultate appeti- 
tiva. 

Elicitus est duplex : necessarius et liber seu electivus. Necessarius est 
circa objectum ex omni parte bonum, ita omnes homines necessario 
(saltem quoad specificationem) diligunt beatitudinem in communi, seu 
necessario volunt se esse beatos, etiam quando nondum cognoscunt ubinam 
est vera beatitudo in concreto (cf. Ia IIae, q. 10, a. 1 et 2). — Amor liber 
Del electivus fertur circa objectum non ex omni parte bonum, seu sub 
indifferentia judicii propositum (cf. Ia IIae, q. 10, a. 2). 

Denique amor dicitur aut effieax, aut conditionalis et inefficax. 
Efficax supponit judicium de bonitate et de naturali assequibilitate objectif: 


Salmanticenses, ibid; Gonet, ibidem ; BilluaRT, de Gratia, diss. III, a. iv, contra 
Baium et Jansenjum. 
i. Cf. Gardeil, O. P., Dictionnaire de théologie catholique, art. Appétit. 

desiderati. Conditionalis et inefficax supponit judicium de bonitate et de 
naturali inassequibilitate objecti desideratil. 

'V. g. homo vellet non mori, et hoc ei bonum esset si tale donum 
praeternaturale ei concederetur, sicut concessum est in statu innocentiae. 

Hic ultimus appetitus est velleitas : hoc bonum est valde desiderabile, 
sed naturaliter inaccessibile ; vellem illud si Deus mihi gratuito praestaret 
media ad illud obtinendum; quanta esset haec felicitas! Tandem haec 
velleitas est explicita aut implicita prout objectum desideratum et conditio 
supposita aut distincte aut confuse cognoscuntur. 


A 


6° De diversis theologorum sententiis. 

Opinio Augusiinianorum, Noris et Berti (saec. XVIII) Dixerunt : 
circa visionem Dei intuitivam est in nobis appetitus naturalis innatus 
quodammodo efficax, non tamen in sensu Baii. Nam visio intuitiva Dei est 
noster finis naturalis quoad appetitionem, sed est finis supernaturalis 
quoad consecutionem et quoad media quibus obtinetur. 

Critica. Haec opinio nimiam affinitatem habet cum Baianismo, in illa 
enim non servatur absoluta distinctio ordinis naturalis et ordinis super- 
naturalis, et ad aliqualem distinctionem servandam negatur principium 
finalitatis : Deus enim ut auctor naturae nobis dedisset appetitum innatum 
(ad modum ponderis naturae) ad finem, ad quem ut auctor naturae condu- 
cere non posset. Sic ordo agentium non correspcnderet ordini finium ; 
sic violaretur hoc corollarium principii finalitatis : omnes agens agit 
propter finem proportionatum. 

Opinio Scoti2. Circa visionem Dei intuitivam est in nobis desiderium 
naturale innatum et tamen inefficax. Ratio est quia haec beatitudo altis- 
sima est omnibus conveniens ac finis omnium, ideo fundat appetitum 
innatum ; sed non est omnibus nota, proinde non efficaciter desideratur. 

Critica. Ex ratione allegata a Scoto, sequitur solum quod in nobis est 
appetitus naturalis innatus beatitudinis in communi, non vero visionis 
beatificae, nam haec visio non ita convenit nostrae naturae ut sit ei propor- 
tionata, cf. sanctum Thomam, de Veritate, q. 22, a. 7 ; q. 14, a. 2. 

Insuper thomistael communiter notant : desiderium videndi Deum 
per essentiam, non potest esse innatum et si esset innatum deberet esse 
efficax. 

Etenim appetitus innatus, ut distinguitur ab elicito, importat ad 
objectum desideratum relationem et convenientiam positivam naturalem, 
fundatam in ipsa desiderantis natura, etiam ante cognitionem hujusce boni 
desiderati. Atqui in natura nostra non est relatio et convenientia positiva 
naturalis ad objectum essentialiter supernaturale, sed est solum potentia 


Cf. Billuart, de Gratia, diss. Ilf a. 11, Solv. objectiones, et diss. III, a.iv. 
Cf. Berti opera, t. V, diss. II, c. 1, n. 1 et 8 

Cf. Scotum, in Prol. Sent., q. 1, et in ZV Seni., dist. 49, q. 10. 

Cf. Joannem a sancto Thoma, in Iim, q. i2, disp. XII, a. 3, n? 8. 

obedientialis seu elevabilis. Ergo non est in nostra natura appetitus 
naturalis innatus, per modum ponderis naturae, ad visionem Dei immedia- 
tam. — Imo si esset, ipso facto esset efficax ; nam desiderium est inefficax 
prout procedit ex judicio conditional^ : v. g. vellem hoc bonum naturaliter 
inaccessibile, si Deus ad illud me gratuito elevaret. Appetitus autem 
innatus non procedit ex cognitione, sed ex ipsa natura et correspondet 
viribus naturae aut saltem exigentiis naturae, proinde fertur circa id quod 
non est naturae indebitum, sed debitum. 

Addendum est etiam quod si opinio Scoti vera esset, Deus ut auctor 
naturae dedisset ei appetitum innatum, pondus naturae, ad finem ad quem 
non posset perducere ut auctor naturae, ut jam dictum est contra Augustinia- 
nos Berti et Noris. Sic ordo agentium non corresponderet ordini finium, 
ut exigit principium finalitatis : omne agens agit propter finem proportio- 
natum. 

Denique hic appetitus innatus, de quo loquitur Scotus, esset simul 
essentialiter naturalis, ut proprietas naturae, et essentialiter supernaturalis, 
tanquam specificatus ab objecto formaliter supernatural!. Nec dici potest 
quod specificatur ab objecto entitative supernatural! sed naturaliter ac 
velut materialiter cognito, quia hic appetitus, ut innatus, independenter 
a quavis cognitione tenderet ad Deum ut in se est. Sic in nostra natura 
esset pondus naturae ad aliquid essentialiter supernaturale, quod implicat 
in terminis et perduceret ad negationem distinctionis duorum ordinum, 
sicut etiam univocitas entis, quae in doctrina Scoti connectitur cum ista 
opinione. 

Notandum est quod haec ultima critica valet juxta thomistas contra 
potentiam obedientialem activam, quam admisit Suarezius, ad inveniendam 
viam mediam inter Scotum et sanctum Thomam. Ut aiunt communiter 
thomistael : haec potentia obedientialis activa esset simul essentialiter 
naturalisát proprietas naturae, et essentialiter supernaturalis, ut specificata 
ab objecto essentialiter supernaturali. Suarez tamen non admisit circa 
visionem beatificam nisi naturale desiderium elicitum et inefficax, in 
hoc a Scoto recedit. 

Per oppositum ad Suarezium, juxta sanctum Thomam et thomistas, 
potentia obedientialis est passiva, et ut nomen ejus indicat, dicit immediate 
ordinem ad agens superioris ordinis, cui obedit, et a quo accipitur elevatio 
supernaturalis, ac relatio seu convenientia positiva ad objectum essen- 
tialiter supernaturalel. 

Proinde pro thomistis potentia obedientialis nihil aliud est, ut ostendit 
Joannes a sancto Thomad3, nisi potentia elevabilis ad ordinem gratiae et 
gloriae. 


* 
» 


ce 


1. Cf. Joannem a sancto Thoma, in I»^,q. 12, disp. XIV, a. 2. n“ is, et 
Billuart de Deo diss. IV, a. v, $ III. 

2. Cf. sanctum Thomam, Ill», q. xi, a. 1; q. l, a. 3, ad 3; quaest disp. de 
Virtutibus in communi a. 10, ad 2 et ad 3; Compendium theologiae, c. 104. 

3. In Iam, q. i?, disp. XIV, a. 2. 

Opinio Cajetani. Est radicaliter opposita opinioni Scoti. Dicit enim 
Cajetanus in Iam, q. 12, a. 1 : « Ad evidentiam horum, scito quod creatura, 
rationalis potest dupliciter considerari : uno modo absolute, alio modo 
ut ordinata est ad felicitatem. Si primo modo consideretur, sic naturale ejus 
desiderium non se extendit ultra naturae facultatem ; et sic concedo quod 
non naturaliter desiderat visionem Dei in se absolute. Si vero secundo modo 
consideretur, sic naturaliter desiderat visionem Dei : quia, WZ sic, novit quos- 
dam effectus, puta gratiae ei gloriae, quorum causa est Deus, ut Deus est in se 
absolute et non ut universale agens. Notis autem effectibus, naturale est 
cuilibet intellectui desiderare notitiam causae. » Et addit Cajetanus, 
sanctus Thomas hic loquitur ut theologus, proinde est sermo de desiderio 
naturali creaturae ordinatae 'a Deo ad vitam aeternam. Cf. etiarn Ca- 
jetanum in Opusc. III, tr. 7. 

Critica. Contra hanc opinionem Cajetani scripsit Ferrariensis et plures 
alii thomistae. Ferrariensis dicit in Comm. in C. Gentes, 1. Ill, c. 5b» post 
citationem opinionis Cajetani : « Sed hoc non videtur esse ad mentem 
sancti Thomae. ... Quia ratio quam adducit sanctus Thomas 1°, q. X2, a. 1 
et III C. Gentes, c. 50 ... non determinatur ad cognitionem effectuum 
gratiae et gloriae, sed ad cognitionem quorumcumque effectuum extenditur 
et ad omnis causae cognitionem... (Insuper) quia tunc tale desiderium 
inesset tantum cognoscentibus effectus supernaturales gratiae et gloriae; 
hoc autem est falsum, quia, ut inquit sanctus Thomas in hoc III C. Gentes, 
c. 51 et 57 «hoc desiderium omni inest intellectui ». Ergo. Ita Ferrariensis, 
et cum iilo plerique thomistae, ut Bannez, Joannes a sancto Thoma, 
Salmanticenses, Gonet, Biiluart, Gotti, etc.l. 

Addendum est : desiderium de quo loquitur Cajetanus non potest dici 
simpliciter naturale, sed solum 'secundum quid naturale, seu connaturale, 
ut conforme naturae, et revera est supernaturale desiderium procedens 
a spe infusa aut a caritate, post cognitionem effectuum gratiae, et hoc 
supernaturale desiderium est efficax. E contrario autem sanctus Thomas 
loquitur de desiderio simpliciter naturali, procedenti ex. cognitione effec- 
tuum naturalium, ut constat praesertim ex C. Gentes, 1. III, c. 50, 51 ubi 
est ermo de hoc desiderio in angelis exorto ex eorum naturali cognitione 
Dei in speculo eorum essentiae. 

Imo de facto invenitur apud Platonem mirabilis expressio hujusce 
naturalis desiderii ex cognitione effectuum naturalium' procedentis. Plato 
enim in Convivio, c. 29, p. 211, a, docet quod, secundum ascendentem 
dialecticam amoris, oportet primo amare pulchritudinem corporum, sono- 
rum, colorum, postea altius pulchritudinem animae ; cum autem animae 
dignitas consistit in praeclaris actionibus, quae fundantur in optimis 
praeceptis et sententiis, oportet amare excellentes doctrinas quibus regun- 
tur humanae actiones. Praestantia autem harum doctrinarum dependet 
ab eximia perfectione supremae scientiae, cujus objectum est ipsumi. 


i. In suis commentariis in Iam, q. 12, a. 1, et in tractatu rie Gratia : Utrum status 
naturae purae fuerit possibilis. 

Pulchrum et Bonum in se subsistens. Tunc ibidem dicitur : « Hoc pulchrum, 
0 Socrates, principio semper est, nec fit, nec interit, nec crescit unquam nec 
decrescit... Est ipsum Pulchrum per seipsum... semper existens, cetera vero 
omnia quae pulchra sunt, illius quadam participatione pulchra sunt, ita 
ut eis nascentibus et intereuntibus, nihil subtrahatur illi aut addatur... 
Quam felix illud spectaculum fore putamus, si cui contigerit, ut ipsum 
pulchrum intueatur, sincerum, perfectum, purum, simplex..., ipsum uniforme 
pulchrum divinum inspiciat ?... Nonne cogitas quod (homo ad hanc contem- 
plationem Dei perveniens) non imagines virtutis ulterius, sed virtutes ipsas 
pariet.., cum Deo amicus efficietur et... maxime immortalis existet? » 

Unde Plato ex effectibus naturalibus ascendit ad cognitionem existen- 
tiae Summi Boni et Pulchri, et velleitatern exprimens ait : quanta esset 
felicitas hominis qui posset hoc Summum Bonum immediate intueri! 

Ad hoc quidem Plato adjuvatur per religiosas traditiones, et per 
realismum suum immoderatum, sed etiam his omissis dialectica ascendens 
potest ad hunc terminum pervenire. Cf. de hoc desiderio apud Platonem 
et platonicos sanctum Augustinum, de Civitate Dei, 1. VIII, c. 8. 

Denique dicendum est quod ipse Cajetanus in Iam Hae, q. 3, a. 8, 
videtur quodammodo concedere id quod dicit Ferrariensis, nam postquam 
reiteravit responsionem superius citatam ex suo commentario in Iam, q. 12, 
a. i, dicit : « Specialiter tamen... dici potest quod intellectus humanus 
sciens an est de Deo et communia, desiderat naturaliter scire de Deo quid est, 
in quantum sub numero causarum comprehenditur, et non absolute, nisi 
per quamdam consequentiam. Et hoc verum est, quia inditum est natura- 
liter, ut viso effectu, desideremus nosse quid est causa, quidquid sit illa. 
Adverte hinc, novitie, quod idem est cognoscere quod quid est Dei, et 
videre Deum per essentiam : hoc enim manifeste in probatione ultimi hujus 
articuli habes ». 


7° Sententia communior thomistarum. Haec quaestio tempore Baii et 
Jansenii maxime disputata est in scholis, et tunc thomistae magis explicite 
terminologiam determinaverunt, ad omnem aequivocationem vitandam. 
Antea autem Ferrariensis et Bannez optimas distinctiones attulerant. 

Ferrariensis] dixit : « Naturaliter desideramus visionem Dei in quan- 
tum est visio primae causae, non in quantum est visio objecti supernaturalis 
beatitudinis. Naturaliter enim cognosci potest quod (Deus) sit aliorum 
causa, non autem naturaliter scimus quod sit objectum supernaturalis 
beatitudinis. » Sic explicite determinatur objectum praedicti desiderii, sed 
remanebat quaedam difficultas de eodem desiderio subjective considerato. 

Bannezl autem hoc explicavit dicens : « Homo potest habere appetitum 
naturalem, id est, elicitum ex viribus naturae, id est desiderium quoddam 
conditionale et inefficax videndi Deum... Si enim... sanctus Thomas de 


l, Ferrariensis, in C. Gentes, I. II, c. 51. 
2. Bannez, in I*m, q. iz, a. l. 

pondere naturae (seu de desiderio innato) loqueretur, etiam non viso effectu 
(homo) inclinaretur... Dixi conditionale, quia ex viribus naturae non potest 
homini certum esse, tale bonum esse possibile ; ergo tale desiderium est 
conditionale, si esset possibile. V. g. homo potest desiderare et velle nun- 
quam mori, si esset possibile. Et quamvis talis conditio non sit explicita 
in mente : tamen implicite continetur in objecto, quod repraesentatur 
ut bonum, et non ut possibile ». 

Postea Thomistae plerique admittunt hanc sententiam : homo natura- 
liter desiderat, desiderio non innato, sed elicito, conditionali ei inefficaci 
videre essentiam Dei auctoris naturael. Addunt generaliter thomistae 
hoc desiderium est etiam liberum, scii, non necessarium quoad specifica- 
tionem 

Sic explicatur hoc desiderium objective et subjective. Objective, quia 
est. desiderium videndi essentiam Dei auctoris naturae, non vero Dei ut 
est trinus et auctor gratiae, quia sic non naturaliter cognoscitur. Subjective 
autem desiderium istud dicitur elicitum, conditionale et inefficax. 

Sic conceptum hoc desiderium sequitur cognitionem naturalem effe- 
ctuum naturalium Dei et attributorum Dei naturaliter cognoscibilium. 
Haec enim naturalis cognitio attributorum Dei est imperfecta, prout 
abscondita remanet intima conciliatio plurium attributorum, v. g. summae 
immutabilitatis et summae libertatis, item infinitae ac omnipotentis boni- 
tatis et permissionis mali, aut etiam infinitae misericordiae et infinitae 
justitiae. Unde, ut ait sanctus Thomas in C. Gentes, 1. III, c. 50 : « Ex hac 
igitur cognitione (tam imperfecta) non quiescit naturale desiderium, sed 
incitatur magis ad divinam substantiam videndam », ut scilicet cum 
evidentia cognoscatur essentia divina tanquam radix attributorum natu- 
raliter cognoscibilium, seu essentiam Dei ut auctoris naturae. Attamen 
eadem est essentia Dei auctoris naturae et Dei auctoris gratiae Sic 
igitur objectum hujusce desiderii naturalis non est formaliter supernaturale, 
sed materialiter tantum, nam sub lumine naturali cognoscitur hoc objectum 
esse desiderabile, seu ut aiunt Salmanticenses4, «res appetita est mate- 
rialiter supernaturalis, non tamen ratio appetendi... appetitur enim sub 
ratione cujusdam maximi boni. » 

Sic est abyssus immensa inter hoc desiderium naturale et infusam 
spem aut caritatem. 

Haec ultima distinctio, sublata a Baio (Denz. 1034), jam enuntiata est 
a sancto Thoma Ia Iae, q IOg, a 3, «iq jm ! « Caritas diligit Deum super 
omnia eminentius quam natura, natura enim diligit eum super omnia 
prout est principium et finis naturalis boni; caritas autem, secundum 


1. Ita Joannes a sancto Thoma, Gonet,Sal manticenses, Gott i, Billuart, etc. 

2. Cf. Sal manticenses, de Deo, tr. II, disp. I, dub. IV, $ III. Et hoc est quo- 
dammodo contra Ferrariensem, necnon contra Suarez, Vasquez et Valentia. 

3. Et de facto et de jure non. potest haberi visio immediata essentiae Dei auctoris 
naturae quin habeatur visio Dei auctoris gratiae. Haec enim visio immediate attingit 
Deitatem, quae actu explicite continet tum attributa naturaliter cognoscibilia, tum 
relationes divinas subsistentes, quibus constituuntur tres Personae divinae. 

4. De Deo, tr. IL, disp. I, du b.V, n. 75, 77. Item Joannes a sancto Thoma, de 
Gratia, disp. XX, a. 1. Solv. obj., n. 5. 

quod est objectum beatitudinis, et secundum quod homo habet quamdam 
societatem spiritualem cum Deol. » 


* 


e À 


Dubium : utrum lumine naturali haec possibilitas visionis beatificae 
possit rigorose demonstrari. 

His ultimis temporibus scriptum est quod a tempore Cajetani plerique 
magni commentatores sancti Thomas inter quos Bannez, Joannes a 
sancto Thoma, Salmanticenses, etc., male intellexerunt ejus doctrinam de 
desiderio naturali videndi Deum per essentiam, quia non recte distinxerunt 
ordinem possibilitatis et ordinem existentiae, seu, ut dictum est, ordinem 
intentionis et metaphysicum et ordinem executionis et physicum13 Hac 
autem distinctione posita, dicendum esset : ex hoc naturali desiderio, 
prout procedit a cognitione effectuum naturalium primae Causae, potest 
rigorose demonstrari ex sola ratione possibilitas visionis beatificae, et proinde 
potentia obedientialis nostrae naturae ad elevationem ad ordinem gratiae, 
ita tamen ut haec elevatio et ipsa visio beatifica remaneant quid essentialiter 
supernaturale, prout, in ordine existentiae, seu in ordine executionis et 
physico, haec pendent a libero et gratuito Dei beneplacito. Et sic, ut dictum 
est, in hoc ordine tantum praedictum desiderium est conditionale et inefficax, 
quamvis sit efficax in ordine metaphysico ad apodictice demonstrandam 
possibilitatem visionis beatificae. (Haec ultima acceptio vocis « efficax » 
non videtur servare sensum naturalem verborum, quia desiderium dicitur 
efficax per respectum ad obtentionem rei desideratae et non per respectum 
ad demonstrationem possibilitatis hujusce rei.) 

Estne verum autem quod a tempore Cajetani plerique Commentatores 
sancti Thomae male intellexerunt ejus doctrinam de desiderio naturali, 
et quod erraverunt non admittendo rigorosam demonstrabilitatem ex sola 
ratione possibilitatis visionis beatificae? 

Hanc quaestionem satis diffuse tractavimus in libro recenter edito-, 
sed opportunum videtur breviter exponere rationem fundamentalem posi- 
tionis traditionalis. Haec ratio est quasi medulla seu idea-mater alterius 
operis prius editi4, quae tamen pluribus lectoribus non satis apparuit. 


Praesens problema reducitur ad hanc quaestionem magis generalem 
Utrum possibilitas intrinseca mysteriorum essentialiter supematuralium, 
ex sola ratione, rigorose demonstrari possit. 

1? Agitur de eorum possibilitate intrinseca seu de non repugnantia 


1. Item IIa IIae, q. 26, a. 3; de Veritate, q. 14, a. 2 ; in Z Cor., c. 13, lect. 4. 
2. Cf. P. Mag. A. Fernandez, in periodico Divus Thomas, Piacenza, anno 1930, 


un. I et 5-6. 
3. Le Sens du mystére et le clair-obscur intellectuel. Paris, Desclée de Brouwer, 


E d S IV» editio. Romae, F. Ferrari, 1932. 

a parte rei, v. g. an Trinitas personarum divinarum sit quid realiter possibile, 
extra animam, seu quid realiter et quoad se non repugnans, et non solum 
quid quoad nos non repugnans. Id quod est quoad nos non repugnans, est 
id cujus non repugnantia suadetur ac defenditur contra negantes, quamvis 
non positive et apodictice demonstretur. 

2? igitur de mysteriis essentialiter supernaturalibus, scii, quae sunt 
supernaturalia intrinsece et entitative quoad substantiam seu essentiam, 
ut Trinitas, Incarnatio, gratia et gloria, et non sunt solum supernaturalia 
quoad modum productionis suae, ut resurrectio mortuorum in qua surnatu- 
raliter restituitur vita naturalis. 

30 Agitur de demonstratione rigorosa seu apodictica, et non solum 
de argumento valde probabili. Agitur etiam de demonstratione ex sola 
ratione, seu solo lumine naturali, scilicet absque praemissa revelata aut 
explicite aut implicite praesupposita. Dico : etiam « implicite » prae- 
supposita. 

Notandum est insuper quod argumenta valde probabilia, quae a magnis 
Doctoribus Ecclesiae proponuntur circa divina possunt esse profundissima 
seu altissima, quin sint apodictica. Et possunt semper magis ac magis 
intelligi ab intellectu, sive humano sive angelico, quin tamen fiant apo- 
dictica. Haec magna argumenta convenientiae se habent ad evidentiam 
et firmam certitudinem, sicut polygonon in circumferentia inscriptum, 
cuius latera'i; definite multiplicarentur, ad ipsam circumferentiam quam 
nunquam attingit, et cum qua nunquam identificatur. 

Ita sunt profundissimae rationes convenientiae quàe a traditione 
Doctorum Ecclesiae afferuntur circa possibilitatem Trinitatis, Incarnatio- 
nis, etc. In patria videbimus quantum sunt verae istae rationes convenien- 
tiae, quas etiam supremus angelus suis viribus naturalibus, posset semper 


profundius ac profundius penetrare, nondum tamen ad ipsam evidentiam 
perveniendo in via. 


I. Ad quaestionem sic positam, respondemus secundum traditionalem 
doctrinam theologorum. 

Id quod est supernaturale, non solum quoad modum productionis suae, 
sed quoad essentiam suam, seu entitative, est pariter supernaturale quoad 
cognoscibilitatem, quia verum et ens convertuntur. Haec major fundamen- 
talis est in tota theologia, et, ea sublata, rueret ordo veritatis et vitae 
supernaturalis. __ 

Atqui possibilitas intrinseca praedictorum mysteriorum est possibilitas 
intrinseca rei supernaturalis quoad essentiam suam. 

Ergo haec possibilitas est quid supernaturale quoad cognoscibilitatem, 
et proinde non potest apodictice demonstrari per solas vires naturales 
intellectus creati (humani, vel angelici) aut etiam creabilis. 

Major patet, nam agitur de re supernatural! quoad essentiam suam, 
qu<ie scilicet est « procul a cognitione nostra » non solum ratione contin- 
gcntiae, ut futura contingentia ordinis naturalis quae pendent a liberrimo 

Dei beneplacito (v. g. hora finis mundi physici), vel etiam ut miracula 
futura (v. g. resurrectio mortuorum), sed ratione supematuralitatis intrin- 
secae. Non enim est dubium quod verum et ens convertuntur. Cf. Ia, 
q. XVI, a. 3, c. et ad 1m : « Verum quod est in rebus convertitur cum ente 
secundum substantiam (aliquid est cognoscibile in quantum habet de esse); 
verum autem, quod est in intellectu, convertitur cum ente, ut manifesta- 
tivurn cum manifestato ». — Debet esse quidem proportio inter manifesta- 
tivum et manifestatum ; proinde id quod est essentialiter supernaturale 
non potest formaliter qua tale attingi nisi per cognitionem supernaturalem 
(clare per visionem beatificam, obscure per fidem infusam et sub revelatione 
virtual! per sacram theologiam). Cf. in praesenti qu. a. 4, et IIa Iae, q.6, a. 1. 

Aliis verbis : id quod est essentialiter supernaturale non potest forma- 
liter attingi per cognitionem naturalem, quia non habet connexionem 
necessariam et evidentem cum rebus ordinis naturalis; si hanc connexionem 
haberet, reduceretur ad ordinem philosophicum, ut veritates naturales 
de Deo auctore naturae. Et proprie in Deo ordo mysteriorum super- 
naturalium est ordo veritatum naturaliter incognoscibilium, quia non habent 
connexionem necessariam et evidentem cum rebus ordinis naturalis ; inter 
autem haec mysteria non solum sunt SS. Trinitas et Incarnatio Verbi, 
sed mysterium ipsius vitae aeternae, quae essentialiter supernaturalis est, 
ut participatio formalis vitae intimae Dei. 

Verum est quidem quod mysteria supematuralia possunt materialiter 
attingi cognitione naturali et certa per signa divinae revelationis ; sic 
cognoscuntur per fidem acquisitam ut est in daemone (IIa IIae, q. 5, a. 2). 
Sed independenter a revelatione ejusque signis non attinguntur materialiter 
nisi cum probabilitate, quia non habent connexionem necessariam et evidentem 
cum rebus naturalibus naturaliter cognoscibilibusl. 

Nec potest rigorose demonstrari aliquid essentialiter supernaturale (ut 
visio beatifica) esse realiter possibile, abstrahendo ab ejus formalitate super- 
naturali. Uno verbo : tale objectum non habet connexionem simul ne- 
cessariam et evidentem cum rebus naturalis ordinis. (Cf. synopsim quae 
invenitur in fine hujusce dubii.) 

Minor pariter certa est,nam possibilitas intrinseca est ejusdem ordinis, 
ut patet, ac ipsa res quae dicitur possibilis. Est ejus non repugnantia 
ad esse, non quoad nos tantum considerata, sed quoad se et realiter. 

Ergo sequitur conclusio, scilicet : haec possibilitas intrinseca, seu haec 
realis non repugnantia, non potest naturaliter cognosci, nec proinde apo- 
dictice demonstrari ex solo lumine naturali, sive humano, sive etiam 


angelico. 
Sed, post revelationem, haec possibilitas intrinseca seu realis non 


repugnantia suadetur argumentis convenientiae, et quidem profundissimis,i. 


i. Possumus quidem ex sola ratione demonstrare quod in Deo existit ordo veritatum 
supematuralium ; sed tunc hae veritates solum negative attinguntur, ut veritates 
naturaliter incognoscibiles ; — nunc autem ad probandum quod visio beatifica est 
realiter possibilis (praedicatum positivum), oporteret eam attingere posit ive, et demon- 
strare quod ipsa Deitas seu vita Dei intima immediate videri potest ab intellectu creato. 
Subjectum autem hujusce propositionis non positive cognoscitur a sola ratione. 

quae semper profundius penetrari possunt, non tamen ita ut fiant apodictica. 
Sic communiter dicunt theologi, v. g. Billuart, Cursus Theol., De 
Trinitate, diss. prooem., a. iv : « Potest probari hoc mysterium (Trinitatis) 
non involvere contradictionem positive et evidenter, nego; negative et 
probabiliter, concedo. Hoc quidem sufficit ut hoc mysterium non judicetur 
impossibile, non tamen ut cognoscatur evidenter possibile. » Item sanctus 
Thomas dixerat in Boetium, de Trinitate, q. 2, a. 3 : « In sacra doctrina, 
philosophia possumus... uti... ad resistendum his quae contra fidem dicun- 
tur, sive ostendendo ea esse falsa, sive ostendendo ea non esse necessaria. » 
Theologia enim ostendit quod objectiones propositae contra possibilitatem 
Trinitatis, Incarnationis, vitae aeternae, etc., non sunt cogentes. Sic haec 
possibilitas non improbatur, nec positive et apodictice probatur, sed ratio- 
naliter suadetur, defenditur contra negantes, et firma fide tenetur. 


* 


» + 


II. Haec ratio fundamentalis faciliter illustratur exemplis, ut ad rem 
ia discussione positam veniamus. 

1? Si apodictice ex sola ratione demonstraretur possibilitas intrinseca 
Trinitatis, ex ea deinde apodictice demonstraretur Trinitatis existentia, 
nam Trinitas est quid non contingens sed necessarium, et in necessariis 
ex reali possibilitate' legitime infertur existentia Sic renovaretur error 
semirationalistarum et Rosmini dicentis : « Revelato mysterio SS. Trinita- 
tis, potest ipsius existentia demonstrari argumentis mere speculativis, 
negativis quidem et indirectis, hujusmodi tamen ut per ipsa veritas illa 
ad philosophicas disciplinas revocetur, atque fiat propositio scientifica sicut 
ceterae : si enim ipsa negaretur, doctrina theosophica purae rationis non 
modo incompleta maneret, sed etiam omni ex parte absurditatibus scatens 
annihilaretur » Denzinger, n? 1915. 

20 Si apodictice ex sola ratione demonstraretur realis possibilitas 
intrinseca Incarnationis, tunc Incarnatio non superaret naturalem cogni- 
tionem nostram nisi ratione contingentiae, ut futurum contingens ordinis 
naturalis dependens a liberrimo Dei beneplacito v. g. ut hora finis mundi 
physici, aut etiam ut hora initii mundi. Incarnatio non esset amplius 
mysterium essentialiter supernaturale, ad plus esset miraculum supematu- 
rale quoad modum productionis suae, ut resurrectio mortuorum, cujus 
possibilitas quidem rigorose demonstrari potest, prout Deus evidenter est 
auctor et dominator naturae, ac proinde vitae naturalis, quam proinde 
miraculose restituere potest. In Incarnatione vero agitur non solum de 
miraculosa restitutione vitae naturalis, sed de vita essentialiter supernatu- 
ral! Verbi et de ejus unione hypostatica cum natura humana. 

3? Pariter, si realis possibilitas mysterii vitae aeternae, seu luminis 
gloriae et visionis beatificae apodictice demonstraretur solo lumine rationis, 
visio beatifica et lumen gloriae ad eam necessarium non essent amplius 
quid supernaturale quoad substantiam, quia id quod est supernaturale 
quoad substantiam vel essentiam esteoipso supernaturale quoad cognosci- 

bilitatem, prout verum et ens convertuntur. Haec principia sunt omnino 
necessaria ac omnino fundamentalia et nequidem examinata sunt a pluribus 
recentioribus qui ab bac positione traditional! recedere volunt. 

Si apodictice, solo rationis lumine, probaretur realis possibilitas visionis 
beatificae, haec et simul lumen gloriae superarent cognitionem nostram 
naturalem solum ratione contingeniiae, prout pendent a liberrimo Dei bene- 
placito, ut futura contingentia ordinis naturalis (v. g. ut dies finis mundi 
physici), et ad plus reducerentur ad id quod, est supernaturale quoad 
modum productionis suae, ut resurrectio mortuorum aut glorificatio corpo- 
ris. 

Imo si, non considerato lumine gloriae, apodictice demonstraretur 
sola ratione realis possibilitas intrinseca visionis beatificae, ex hoc postea 
necessario deduceretur realis possibilitas intrinseca donorum supernatura- 
lium quae ad hanc visionem necessaria sunt, id est donorum quae nunc 
vocamus gratiam habitualem et lumen gloriae. Possibilitas autem intrinseca 
gratiae habitualis, non est demonstrabilis sola ratione ; tunc enim gratia 
non esset amplius supernaturalis quoad essentiam, sed solum quoad modum 
productionis suae ut -vita naturalis supematuraliter producta in cadavere 
per resurrectionem. Non possumus sola ratione probare quod vita Dei 
intima est participabilis, seu communicabilis secundum participationem 
Possibilitas gratiae superat ordinem demonstrationis. 

Ergo argumenta ex sola ratione quae dantur circa possibilitatem 
intrinsecam visionis beatificae sunt quidem valde probabilia, et in hoc 
ordine profundissima, possunt semper magis ac magis penetrari ab intel- 
lectu humano vel angelico, non sunt tamen apodictica, et se habent ad 
evidentiam et firmam certitudinem, sicut polygonon in circumferentia 
inscriptum ad eam, dum indefinite multiplicantur ejus latera. Imo, si ut 
apodictica proponerentur haec argumenta convenientiae, minuerentur, in 
hoc sensu quod sunt non infra spheram demonstrabilitatis, sed supra eam, 
et objectum de quo est sermo est indemonstrabile per excessum luminis 
non per defectum. 

Proinde magni commentatores sancti Thomae, qui post Cajetanum 
venerunt, ut Bannez, Joannes a sancto Thoma, Salmanlicenses, non male 
intellexerunt argumentum sancti Thomae desumptum ex naturali desiderio 
videndi Deum per essentiam. Remanet verum dicere : possibilitas mysterii 
vitae aeternae non improbatur, nec apodictice probatur, sed rationabiliter 
suadetur, contra negantes defenditur et firma fide teneturli. 


i. Quidam objiciunt : saltem indirecte et- extrinsece probatur modo apodictico 
possibilitas visionis beatificae, ex naturali desiderio videndi Deum, nam hoc deside- 
rium habet relationem transcendentalem ad visionem beatificam. 

Respondetur. Hoc desiderium haberet relationem transcendentalem ad visionem 
beatificam, si esset desiderium spei infusae aut caritatis; inter creata id solum quod est 
essentialiter supernaturale habet relationem transcendentalem ad vitam Dei intimam. 
Est ipsa definitio supernaturalitatis essentialis creatae. Et si jam aliquid naturale 
talem ordinationem positivam haberet ad vitam Dei intimam, gratia non esset absolute 
necessaria, sed solum ad facilius agendum in ordine supernaturalia, ut dixerunt pela- 
giani. V 

Revera praedictum desiderium naturale videndi Deum terminatur, non formaliter, 
sed solum materialiter ad objectum supernaturale, ut supra dictum est. Alioquin 

Compendium hujusce responsionis. 


Supernaturale quoad essentiam dicitur i? in Deo id quod non potest 
cognosci ex creaturis, quia cum hoc objecto creaturae non habent connexio- 
nem necessariam evidentem ; hoc est in Deo « id quod notum est sibi soli de 
seipso et aliis per revelationem », Ia, q. i, a. 6, et C. Vat. Denz. 1816. Est 
Deus non sub ratione entis, sed sub ratione intima et propriissima 
Deitatis. Et ostenditur Ia, q. 32, a. 1, quod Trinitas ad hunc ordinem 
pertinet quia « virtus causativa rerum est communi toti Trinitati ». 

2? Extra Deum dicitur supernaturale quoad essentiam, id quod est 
participatio formalis Deitatis seu vitae intimae Dei (gratia, virtutes infusae, 
dona, lumen gloriae), et cum hoc objecto, creaturae non habent connexionem 
necessariam evidentem ; unde non potest formaliter attingi per cognitionem 
naturalem, sed solum materialiter et hoc diversimode, ut constat ex 
sequenti synopsi. 


f comprehensive a solo Deo. 
perfecte 


quidditative ( non comprehensive a beatis. 
aa fide iniusa et donis. 
la S. Theologia sub revelatione virtuali. 


ex revelationis signis etcum certitudine sic cognoscitur a fide acquisita 
ut est in daemone. 


' negative, sic probatur existentia in Deo ordinis veri- 


non ex tatum naturaliter incognoscibilium. 


revelatione : 


positive, sic suadetur possibilitas visionis beatificae ex 
, desiderio naturali videndi Deum, auctorem naturae. 


Haec sufficiunt quoad solutionem hujusce problematisl. 


Art. II. — Utrum essentia Dei ab intellectu creato per aliquam 
similitudinem videatur. 


St. qu. Jam cognoscimus factum revelatum hujusce visionis pro 
beatis, et defendimus possibilitatem ejus. Inquirenda sunt ea quae concur- 
rere debent aut non debent ad hanc visionem, tum ex parte objecti, 


esset simul quid essentialiter naturale (ut procedens a natura) et quid essentialiter 
supernaturale (ut specificatum ab objecto supernatural!). 

Et ex eo apodictice demonstaretur possibilitas visionis beatificae, si esset desi- 
derium efficax, transeat ; sed est (nisi admittatur doctrina Baii) desiderium conditionale 
et inefficax. Supponit duplicem conditionem nondum probatam : si elevatio est pos- 
sibilis et si Deus vult eam nobis concedere. Hoc igitur desiderium, supponens incer- 
titudinem possibilitatis hujusce visionis, non perducit ad apodicticam probationem 
ejus, sed ad argumentum probabile, majoris quidem momenti, quamvis non demon- 
strativum. Ratio ex se sola non potest penetrare nisi via probabilitatis in ordine 
essentialiter supernatural!, qui est super demonstrationem. 

I. Hoc longius alibi exposuimus. Cf. Revue Thomiste, Mars-Avril 1936. « La possi- 
bilité'de la gráce est-elle rigoureusement démontrable », p. 194-218. Cf. etiam Revue 
Thomiste, 1933, p- 669-688, et Angelicum, April. 1936, p. 241-248. 

turn ex parte subjecti. Id est : an ex parte objecti debeat aut saltem possit 
esse species seu similitudo essentiae Dei, et deinde an ex parte subjecti 
necessarium sit lumen infusum confortans intellectum creatum. 

Quoad similitudinem ex parte objecti, sanctus Thomas in statu quaes- 
tionis revocat in memoriam hunc textum sancti Augustini : de Trinit., 
l. IX, c. xi : « Cum Deum novimus, fit aliqua Dei similitudo in nobis ». 
— Et addit : intellectus sicut sensus, ad cognoscendum, informatur 
similitudinerei cognoscendae. Sic Aristoteles dicit quod in rebus sensibilibus 
est intelligibile in potentia, postea sub illuminatione intellectus agentis 
fit intelligibile in actu in specie intelligibili impressa, denique est intellectum 
in actu in specie expressa, seu in verbo, quod est medium in quo intelligitur 
natura rei intellectae, v. g. natura lapidis aut plantae. 

Quaeritur ergo an in visione beatifica sit species intelligibilis impressa 
in intellectu, et species expressa seu verbum mentis. 

Haec questio non erat minoris momenti pro sancto Thoma. In ejus 
vita narratur, cum beatus Thomas Fratrem Romanum, divina voluntate 
post obitum ipsi apparentem, rogaret: « Videsne Deum sine medio? » 
responsum accepit : « Sicut audivimus, sic videmus in civitate Domini 
virtutum. » Haec responsio videbatur esse confirmatio interpretationis 
textuum Sacrae Scripturae, quam sanctus Thomas existimabat veram, et 
quae exprimitur in nostro articulo in arg. sed contra. 

In hoc loco legitur : « Sed contra est quod dicit Augustinus, de Trin., 
1. XV, c. q, quod cum Apostolus dicit : « videmus nunc per speculum et in 
aenigmate », speculi et aenigmatis nomine, quaecumque similitudines ab 
ipso significatae intelligi possunt, quae accommodatae sunt ad intelligen- 
dum Deum ». Sed, ut addit sanctus Thomas, videre Deum per essentiam 
non est visio aenigmatica, vel specularis, sed contra eam dividitur. Ergo 
divina essentia non videtur per similitudinem ». 

Conclusio sancti Thomae est : non per aliquam similitudinem creatam 
Dei essentia videri potest, quae ipsam divinam essentiam repraesentet ut 
in se est. 

Omnes discipuli sancti Thomae hanc conclusionem tenent, dicendo : 
implicat dari speciem impressam aut expressam Dei clare visi. Vel dicunt 
secundum nostrum modum imperfectum intelligendi et loquendi : essentia 
divina vices gerit speciei impressae et expressae. Hic modus loquendi 
in bono sensu intelligitur a thomistis, sed remanet imperfectus, nam quando 
datur species impressa et expressa, ipsa est quasi vicaria objecti, ut simili- 
tudo ejus. Et ideo dicere quod essentia divina gerit vices speciei, est dicere 
quod vices gerit suae vicariae. Attamen hic modus loquendi admitti potest 
secundum nostrum imperfectum modum intelligendi, sicut dicimus quod 
sunt relationes rationis Dei ad creaturas. 

Conclusio vero sancti Thomae non admittitur ab omnibus theologis, 
plures putant non implicare speciem impressam in visione beatifica, 
quamvis de facto non detur, ita Aureolus, Suarez, Vasquez, Valentia. 
Imo Suarez affirmat visionem beatificam dari non posse sine productione 
verbi seu speciei expressae. Comparando sententiam sancti Thomae cum 


DE JMMEDIATIONE VISIONIS BEATIFICAE 27r 


his opinionibus apparet quam maxime Doctor angelicus habebat sensum 
altitudinis hujusce mysterii. 

Sententia sancti Thomae quamvis non sit de fide, videtur magis 
consona definitioni Benedicti XII (Denz. 530) : «Beati... vident divinam 
essentiam visione intuitiva et etiam faciali, nulla mediante creatura in 
ratione objecti visi se habente, sed divina essentia immediate se nude, 
clare et aperte eis ostendente. » 

In hac definitione non rejicitur species creata, quia species creata 
non se habet in ratione objecti visi, sed est medium quo vel in quo res visa 
apparet. Attamen haec definitio, in ultimis verbis multum insistit in 
immediatione hujusce visionis. 

Quaestio remanet libera, et nonnisi modo speculativo solvi potest. 
Initio dicendum est quod visio intuitiva in communi non excludit speciem 
impressam, nec expressam. [ta visio sensitiva coloris fit per speciem 
impressam (quamvis non per speciem expressam juxta sanctum Thomam, 
a quo in hoc recedit Suarez) ; visio autem intuitiva quam angelus habet de 
sua propria essentia est per speciem expressam seu verbum mentis, juxta 
sanctum Thomam ; hoc satis clare affirmat in IV C. Gentes, c. xi, $ 1: 
« (Angelus) per se cognoscit seipsum ; nondum tamen ad ultimam perfec- 
tionem vita angelorum pertingit, quia, licet intentio intellecta sit eis 
omnino intrinseca, non tamen ipsa intentio intellecta est eorum substantia, 
quia non est idem in eis intelligere et esse ». Id est : essentia angeli est 
quidem de se intelligibilis, non solum in potentia (ut essentia lapidis), sed 
in actu (sic cognoscitur absque specie impressa) ; attarnen non est de se 
intellecta in actu; quia essentia angeli non est suum intelligere, nec 
proinde suum intelligi. E contrario essentia Dei est suum esse, et suum 
intelligi, est de se intellecta in actu ; unde Deus ad se cognoscendum, ut 
infra dicetur, q. 14, a. 4, non indiget, sicut angelus, verbo mentali acciden- 
tali ; sed ex revelatione tenetur quod Deus Pater, non ex indigentia, sed 
ex summa fecunditate, generat Verbum non accidentale, sed substantiale. 

Hoc Verbum substantiale ut dicetur IV C. Gentes, c. xi, $ 4, est non 
solum « Deus intellectus » sed « Deus verus » de Deo vero, « eo quod non 
est aliud naturale esse Dei et aliud ejus intelligere (et ejus intelligi). Hinc 
est quod /Joan. 1, 2) dicitur : Deus erat Verbum. ... (Sic) ostenditur Verbum 
divinum non esse intentionem intellectam, sicut verbum nostrum, sed 
etiam rem in natura existentem et subsistentem. E contra verbum 
hominis (conceptum de seipso) non potest dici simpliciter homo, sed 
secundum quid scii, homo intellectus. Unde haec falsa est : « Homo est 
verbum » dum vere dicitur : Deus erat Verbum ; ut optime ibidem explicat 
sanctus Thomas. 

Status quaestionis sic clarus est : ex revelatione divina cognoscimus 
quidem quod visio beatifica terminatur ad Verbum substantiale, quod est 
« splendor gloriae et figura substantiae Dei » (Hebr. 1, 3)". Sed quaeritur 
an in ea sit verbum accidentale aut esse possit. 


i. Sic communiter dicitur quod beati omnia vident in Verbo. 

Notandum est quod verbum accidentale non excluditur a visione 
intuitiva, ut est intuitiva, nam angelus seipsum cognoscit non abstractive, 
sed intuitive, et tamen per verbum accidentale, quod immediate accipitur 
a praesentia rei cognitae. Nec species impressa excluditur a visione intuiti- 
va, ut est intuitiva, nam intuitive video florem, per speciem impressam, 
sed ad cognitionem intuitivam requiritur quod species immediate accipiatur 
a praesentia rei cognitae. 

E contrario in cognitione abstractiva species non immediate accipitur 
ab ipsa re cognita, sed a re aliqua in qua resultat ; sic abstractive cognosci- 
mus Deum in speculo creaturarum, et etiam abstractive cognoscimus essen- 
tias rerum sensibilium ex similitudine qualitatum sensibilium. Sic descrip- 
tive cognoscimus essentiam leonis vel rosae aut lilii, non intuitive videmus 
differentiam specificam leonis, per speciem quae immediate acciperetur 
ab ipsa leonis essentia. 

Statu quaestionis sic praecise determinato, videamus corpus articuli 
sancti Thomae. 


In eo sunt tres partes : i? determinatur quid requiritur ad visionem 
tam sensibilem, quam intellectualem, 2? statuitur quod ad visionem Dei 
requiritur similitudo ex parte virtutis visivae, scii, lumen confortans, 
3? probatur quod ex parte rei visae per nullam similitudinem creatam Dei 
essentia 'videri potest. 


I? Ad visionem tam sensibilem quam intellectualem duo requiruntur 
scilicet virtus visiva et unio rei visae cum visu. Sic similitudo lapidis est in 
oculo, per quam fit visio in actu. Sed, ut infra dicetur Ia, q. 56, a. 1, angelus 
seipsum videt per suam essentiam, absque specie impressa. 


2? Ad videndum Deum requiritur aliqua Dei similitudo ex parte visivae 
potentiae. Jamquidem facultas intellectiva est quoddam lumen intelligibile 
derivatum a Deo primo intelligente, sed insuper requiritur lumen infusum, 
confortans intellectum, quod vocatur lumen gloriae, ut magis patebit 
articulo 5?. Hoc quidem jam dicitur ad explicandum verbum I Joan., in, 2 
citatum in ia difficultate : « Scimus quoniam cum apparuerit, similes ei 
erimus, et videbimus eum sicuti est. » Ut dicitur ad zm, « auctoritas illa 
loquitur de similitudine quae est per participationem luminis gloriae ». 
Lumen gloriae dicitur analogice lumen, prout est manifestativum ut 
confortans intellectum. 


30 Ex parte rei visae per nullam similitudinem creatam Dei essentia 
videri potest. Haec principalis conclusio tripliciter probatur : 1i? prout Deus 
est superioris ordinis immaterialitatis, 20 prout Deus est suum esse tum 
in ordine essendi, tum in ordine intelligendi, 30 prout Deitas est incircum- 
scripta. 


za ratio ad hoc reducitur: major est distantia inter creatum et 
increatum quam inter diversos ordines rerum creatarum. Atqui reaiitas 
superioris ordinis, v. g. natura angelica, non videtur ut est in se per 
similitudinem inferioris ordinis, v. g. per speciem sensibilem, nec etiam 
per speciem intelligibilem abstractam a sensibilibus. Ergo multo minus 

per speciem creatam quamcumque potest essentia Dei videri sicuti estl. 

Notandum est quoad minorem : non dicitur species inferior sed species 
inferioris ordinis; quia angelus inferior potest videre superiorem angelum 
per speciem inferiorem sed ejusdem ordinis ; attamen tunc non adaequate 
cognoscit superiorem angelum. 

2a ratio ea est : essentia Dei est ipsum esse subsistens (q. 3, a. 4). 
Atqui nulla forma creata potest esse suum esse. Ergo nulla forma creata 
potest esse similitudo repraesentans Dei essentiam ut in se est. Ut statim 
dicemus, in solutione objectionum, major sic intelligenda est : solus Deus 
est suum esse tum in ordine essendi, tum in ordine intelligendi, id est, 
solus Deus est actus purus in omni linea, et proinde ille solus est suum 
intelligere. E contrario species creata repraesentativa, quantumvis perfecta 
sit, non potest esse ipsum intelligere subsistens, quia ea est intelligibilis 
per participationem, cf. ad jm. 

3a ratio est : Deitas est incircumscripta, continens in se supereminenter 
quidquid potest significari vel intelligi ab intellectu creato, id est omnes 
perfectiones simpliciter simplices. Atqui omnis forma (vel idea) creata est 
determinata secundum aliquam rationem vel sapientiae, vel virtutis, vel 
ipsius esse. Ergo per nullam speciem, creatam Deus videri potest ut est in se. 

Haec tertia ratio egregie ostendit Deitatem esse quodammodo super 
ens, unum, verum, etc.; prout continet formaliter eminenter omnes 
perfectiones simpliciter simplices, quae sunt naturaliter participabiles. Dei- 
tas autem ut sic, seu vita Dei intima, non est naturaliter participabilis, 
nec proinde naturaliter cognoscibilis, non enim participatur nisi per gratiam 
quae proprie definitur : participatio divinae naturae secundum illud 
II Petri, 1, 4 : « Maxima et pretiosa nobis promissa donavit, ut per haec 
efficiamini divinae consortes naturae. » 

Ad 5um dicitur : « Divina essentia est'ipsum esse... et unitur intellectui 
creato, ut (objectum non solum intelligibile in actu, sed ut) intellectum in 
actu, per seipsam faciens intellectum (nostrum) in actu. » Thomistae dicunt 
aequivalenter : Divina essentia gerit vices speciei impressae et expressae. 
Sed, ut notavimus, hoc dicitur secundum nostrum modum imperfectum 
intelligendi et loquendi, quia species est vicaria objecti, et Deitas proprie 
non gerit vices suae vicariae. Sed verius est dicere : similitudo vicaria 
objecti non necessaria est, nec etiam possibilis est quando objectum est 
praesens non solum ut intelligibile in actu, sed ut intellectum in actu. 
Ita est Deus clare visus, prout ipse et ipse solus est suum intelligere et 


suum intelligi. 
* 
* ki 


i. Hoc firmiter affirmatur a sancto Thoma, dum e contra plures theologi poste- 
riores, ut videbimus, dicunt: species creata in visione beatifica est superflua, sed dari 
potest. Imo Suarez vult quod de facto detur. Sanctus Thomas aperte eam excludit. 

Solvuntur objectiones- 


Objecit Aureolus contra praedictas rationes, et dixit : omnes peccant 
non distinguendo speciem in essendo et speciem in repraesentando. Atqui 
quamvis species in essendo non sit nisi accidens finitum, quare in reprae- 
sentando non posset intentionaliter manifestare Dei essentiam ut est in se ; 
jam species lapidis, quamvis sit accidens, repraesentat substantiam lapidis ; 
item species angeli substantiam angeli. 

Respondetur, cum Cajetano, agitur de specie formaliter ut species est, 
scilicet secundum ejus esse intentionale seu repraesentativum, non vero 
materialiter, secundum ejus esse entitativum ; propterea sanctus Thomas 
eam vocat similitudinem. Et ideo recte affirmatur in prima ratione quod 
res superioris ordinis (v. g. natura angelica) non potest videri ut in se est 
per speciem seu similitudinem inferioris ordinis (v. g. per ideam a sensibili- 
bus abstractam). Ex hoc sequitur quod species creata infusa, quae non est 
ejusdem ordinis immaterialitatis nec ejusdem actualitatis in esse intelligibili 
ac ipsa Deitas, non potest eam repraesentare ut in se est. 

Item recte affirmatur in secunda ratione, quod divina essentia est 
suum esse, non solum in linea essendi, sed in ordine intelligibilitatis, nam 
Deus et Deus solus est suum intelligere et suum intelligi. Nulla autem 
similitudo creata, quantumvis perfecta, est ipsum'intelligere ; sed omnis 
est intelligibilis per participationem modo limitato. Solus Deus est ipsum 
intelligere subsistens, quasi fulgur intellectuale ab aeterno existens. Nulla 
igitur similitudo creata infusa potest esse Deus neque in esse entitativo, 
neque in esse intelligibili. Per visionem autem beatificam intellectus 
beatorum quodammodo, scilicet intentionaliter, fit Deus, ut ait Cajetanus, 
et hoc per nullam speciem creatam fieri potest. 

Hoc est dicere : in Deitate ipsa non remanet distinctio inter ordinem 
realem et ordinem idealem. Hi duo ordines identificantur in solo Deo, 
prout ipse solus est actus purus tum in linea essendi, tum in linea intelli- 
gendi. Hegel autem in suo idealismo voluit identificare hos duos ordines 
dicendo : « omne quod est intelhgibile est reale » (panlogismus) ; revera 
haec identificatio non existit nisi in Deo, non vero in possibilibus quae sunt 
intelligibiliter in Deo sed absque realitate actuali, nec in creaturis existen- 
tibus, quae vere sunt quid realiter et actualiter existens, sed non sunt 
suum intelligere, nec suum intelligi. Sic essentia lapidis et ligni est solum 
in se intelligibilis in potentia, et essentia angeli est quidem in se intelligibilis 
in actu, non tamen est de se intellecta in actu. Sola Deitas est de se intel- 
lecta in actu, sola est suum intelligere substantiale et suum intelligi. 

Propterea sanctus Thomas supra, q. 2, a. l, rejecit argumentum 
sancti Anselmi, dicendo : « Deus est suum esse ; sed quia nos non scimus 
de Deo quid est, non est nobis per se nota haec propositio Deus est, sed 
indiget demonstrari per ea, quae sunt magis nota quoad nos, et minus 
nota quoad naturam, scilicet per effectus ». — E contrario beati, cognos- 
cendo de Deo quid est, vident quod Deus necessario exercite existit. Nos a 

priori videmus solum quod, si Deus existit, a seipso est ; illi vident quod 
Deus necessario existit, et quod negata ejus existentia exercita, negaretur 
ipsa Deitas. Tunc, haec propositio Deus est, est eis per se nota, absque 
illegitimo transitu ab ordine ideali ad realem. 

Ideo praedicta confutatio thomistica sancti Anselmi non valeret si 
admitteretur species creata in visione beatifica. Si enim daretur haec species 
creata, per eam, juxta sanctum Thomam, cognosceretur quidem Deus 
ut actualiter existens de facto, sicut archangelus Michael clare visus 
cognosceretur ut actualiter existens, sed per eam non cognosceretur quod 
necessario Deus exercite existit. Ut haec propositio sit per se nota quoad 
nos secundum sanctum Thomam, oportet quod intellectus noster cognoscat 
immediate Deitatem absque specie creata 

Aliis verbiis : species creata repraesentaret solum aut quod Deus est 
a seipso si existit, aut quod Deus existit de facto, non vero quod Deus 
à seipso exercite existit 

Ut notat Cajetanus n? xm, eadem ratione excluditur species expressa. 
Sicut enim species impressa se habet ut quo scilicet ut principium deter- 
minans intellectum ad eliciendam intellectionem talis objecti, ita species 
expressa seu verbum mentis est id in quo intelligimus naturam rei intel- 
lectae. Et propter rationes datas, nulla species creata potest sic repraesen- 
tare sicuti est Ipsum Intelligere subsistens, omnis enim species creata 
est intelligibilis per participationem, et magis distat ab ipso Intelligere 
subsistenti quam radius a sole ; et sicut ille qui videret solum solis radium 
non ipsum solem videret, ita ille qui videret solum id quod exprimitur in 
altissima specie infusa non proprie videret Deum 

Corollarium. Propterea communiter tenetur quod extraordinariae 
visiones intellectuales SS. Trinitatis remanent in ordine fidei, per eas enim 
non datur evidentia intrinseca mysterii Trinitatis, nondum apparet, quod 
Deus non esset Deus si non esset Trinus. E contra hoc manifestaretur 
si aliquis acciperet visionem beatificam per modum transeuntis, ut secun- 
dum opinionem sancti Augustini et sancti Thomae, accepit sanctus Paulus 
in raptu. 

Per praedictas visiones intellectuales SS. Trinitatis mirabiliter expri- 
mitur solum ratio convenientiae hujusce supremi mysterii, prout, v. g. 
bonum est essentialiter suiipsius diffusivum, et quanto est altioris naturae, 
tanto intimius et plenius est sui diffusivum, ita ut Pater communicet Filio 
et Spiritui Sancto totam suam naturam absque ejus divisione aut multi- 


plicatione. 
* 


Objectio altera proposita est a Suarezio , juxta ipsum, sicut potest esse 
similitudo ex parte subjecti, scilicet lumen gloriae, confortans intellectum, 
ita potest esse similitudo ex parte objecti, ut verburn, expressum. - 

Respondetur cum Joanne a sancto Thoma : lumen, subjective confortans 
intellectum, est similitudo per modum tendentiae et id quod tendit non 
in actu habet id ad quod tendit, dum e contrario species objectiva debet 

habere in actu formam rei repraesentatae, imo debet esse ipsum objectum 
in esse repraesentativo, propterea debet esse ejusdem ordinis immateriali- 
tatis et easdem actualitatis in ordine intelligibili, ut repraesentet objectum 
sicuti est. Propter hanc rationem, ut dictum est, species abstracta a sensibi- 
libus non potest manifestare angelum sicuti est, nec species creata potest 
repraesentare Deitatem ut est in sé. 

Sic statuitur conclusio negativa : in visione beatifica non potest esse 
species impressa nec expressa, quia species creata, quantumvis sit perfecta, 
non potest Deum seu Ipsum Intelligere subsistens repraesentare sicuti est. 


* 
* * 


Dubium lum : an in visione beatifica, divina essentia gerat vices speciei 
impressae et expressae. 

Thomistae respondent affirmative, quamvis hic modus loquendi sit 
imperfectus et non omnino proprius ; si enim attente notatur quod species 
est vicaria objecti, Deitas non proprie gerit vices suae vicariae ; sed ita 
loquuntur theologi secundum modum imperfectum nostri intellectus, sicut 
loquimur de relatione Dei ad creaturas, quae est relatio, non realis, sed. 
rationis. 

Haec communis sententia thomistarum aequivalenter exprimitur in 
multis locis operum sancti Thomae : In hac quaestione, a. 5: « Cum intellec- 
tus creatus videt Deum per essentiam, ipsa essentia divina fit forma intelli- 
gibilis intellectus ». Item C. Gentes, 1. II, c. 53 : « Oportet quod divina 
essentia copuletur intellectui ut intelligibilis species » en pro specie impressa. 
In nostro autem articulo 2, ad dicitur : « Divina essentia unitur intel- 
lectui creato ut intellectum in actu, per seipsam faciens intellectum in 
actu ». Hoc est pro specie expressa. 

Rationes hujusce assertionis sunt ipsae rationes expositae in corpore 
articuli, ad ostendendum quod Deus ut est in se non potest videri per 
speciem creatam. 

Notandum est insuper quod plures doctores, qui putant speciem 
creatam non repugnare visioni beatificae, tenent tamen eam de facto non 
esse, quia est superflua. Et quod sit superflua sic probatur, pro specie tum 
impressa, tum expressa. 

1i? Requiritur species impressa, quando vel objectum non existit, vel 
non est per se praesens intellectui, vel non est sufficienter intelligibilis 
propter suam materialitatem. Atqui objectum visionis beatificae, nempe 
Deus, essentialiter existit, est jam intime praesens cuilibet intellectui 
creato, ut conservans eum in esse, et est summe intelligibilis, quia est 
summe immaterialis. Ergo ad minus superflua est species impressa. Sufficit 
quod intellectus creatus elevetur et confortetur per lumen gloriae ad 
videndam essentiam Dei, quae jam est in eo intime praesens ut conservans 
eum in esse. Nunc non possumus Deum videre, propter nimium splendorem 


suum, sicut noctua non potest solem vadere. 
Confirmatur : angelus suam propriam essentiam intuitive videt absque 

specie impressá, quia éjus essentia existit, est in eo, et est de se intelligibilis 
in actu. 

2? Requiritur species expressa ut objectum fiat intellectum in actu 
et sit praesens intra intellectum ut repraesentatum. Atqui divina essentia 
est actus purissimus etiam in ordine intelligibilitatis, scilicet est non solum 
intelligibilis in actu, sed intellecta in actu, et ut dicit sanctus Thomas nrf j m: 
« unitur intellectui creato intellectum m actu, per seipsam faciens intel- 
lectum in actu » ; insuper est intime praesens in eo. Ergo species expressa 
est ad minus superflua. Ita immediata erit unio transformans consummata 
et sic apparet quod unio transformans inchoata de qua loquuntur mystici 
est simul cum vivo visionis beatificae desiderio in via normali ad vitam 
aeternam. 

Suarez vero objicit quod debet dari species expressa creata, quia 
debet assignari terminus visionis ab ipsa productus. 

Ad hoc respondent thomistae : non est de ratione actionis immanentis 
producere effectum, quamvis id ipsi saepe contingat ; atqui visio beatifica 
est actio immanens ; ergo. — Fundamentum hujusce responsionis est ipsa 
distinctio actionis immanentis a transitiva ; actio quidem transitiva quae 
est proprie in categoria actionis, cui respondet passio, est propter passum 
perficiendum, sic de necessitate producit terminum tanquam effectum ; 
e contrario actio immanens est propter perfectionem agentis in quo manet, 
et est formaliter in categoria qualitatis, et non actionis. 

Propterea quando nos contemplamur naturam alicujus rei jam in 
verbo expressam, est simpliciter intellectio et non amplius dictio seu verbi 
productio. Item in Trinitate, tres personae intelligunt per intellectionem 
essentialem, quae est numerice eadem, et solus Pater dicit, seu generat 
Verbum. 

Unde in visione beatifica ad minus superfluum est verbum accidentale 
creatum. Visio beatifica terminatur ad Verbum substantiale increatum, 
et sic dicitur quod beati omnia vident in Verbo. 

Nec solum superfluum est verbum accidentale creatum, sed repugnat 
ut dictum est. Si enim non potest dari species impressa tantae perfectionis 
et immaterialitatis, quae Deum sicuti est repraesentet, nec a fortiori dari 
potest species expressa creata, cum ista debeat esse perfectior quam 
impressa, nam in specie expressa objectum debet esse non solum ut intelli- 
gibile in actu, sed ut intellectum in actu. 


Dubium 2um : quomodo essentia diwna possit, absque imperfectione, 
gerere vices speciei impressae et expressae. 

Difficultas est quia in hoc videtur esse imperfectio, propter duo. 
1i? Quia oportet quod intellectus creatus informetur per speciem impres- 
sam, ut possit elicere visionem determinatam talis objecti ; atqui essentia 
divina non potest esse forma informans, sic veniret in compositionem 
alterius, ut pars, et pars est quid minus perfectum quam totum. 20 Quia 

si essentia divina influeret ad actum visionis, ut species impressa, subor- 
clinaretur facultati intellectivae creatae, quae dat substantiam et vitali- 
tatem hujusce actus. Insuper si essentia divina gereret vices speciei im- 
pressae, haberet rationem actus primi, qui est minus perfectus quam actus 
secundus. 

Ad iam difficultatem respondetur cum Çajetano et Joanne a sancto 
Thoma, species, non materialiter sumpta ut accidens inhaerens, sed jormali- 
ter ut species, seu ut similitudo objecti, -non informat intellectum inhaerendo, 
non informat potentiam intellectivam constituendo cumea aliquod tertium 
in esse physico, sed informat potentiam objective, ita ut potentia intentiona- 
liter fiat ipsum objectum in actu primo. Etenim, ut ait Aristoteles [de 
Anima, in, c. 8), cognoscens quodammodo fit ipsum cognitum, seu aliud 
a se, « anima fit quodammodo omnia », et merito addit Averroes, « ex 
cognoscente et cognito fit aliquid magis unum quam ex materia et forma », 
nam materia non fit forma, sed formam recipit ut suam, et constituitur 
tertium, scilicet compositum, magis perfectum quam partes ejus essentiales. 
E contrario cognoscens intentionaliter fif ipsum cognitum, seu fit forma 
cogniti, quia eam non accipit ut suam, sed ut formam rei alterius, ut dicetur 
Ia, q. 14, a. i. Propterea essentia divina potest gerere speciei impressae; 
ad hoc non requiritur quod intellectum creatum informet entitative, consti- 
tuendo quid tertium, seu compositum ; sufficit quod trahat intellectum 
creatum ad communicationem sui esse intelligibilis, sic se habet, non ut 
actus informans, sed ut actus terminans, aliquomodo sicut in ordine sub- 
stantiali Verbum incarnatum terminat naturam humanam Christi, quam 
non informat. Sicut enim in incarnatione Verbum non constituit tertium 
seu compositum magis perfectum, id est sicut Verbum non est pars alicujus 
compositi et proinde quid minus perfectum ; ita essentia Dei clare visi 
non constituit tertium seu compositum cum intellectu creato, sed solum 
terminat illum et sic terminando eum maxime perficit, quin ipsa perficiatur. 
Sicut in Christo natura humana trahitur ad esse divinum, ita in visione 
beatifica intellectus creatus trahitur ad objectum divinum. 

Invenitur alia analogia remota, prout ultima unitas terminat nume- 
rum, aut prout terminus alicujus lineae terminat aliam in culmine trianguli. 

Notat Cajetanus n? xv : «Oportet salvare quod intellectus videns Deum 
prius natura sit Deus, et tamen nulla intentio intellecta sit in eo; et post 
videat Deitm. » Vult dicere : oportet quod intellectus, non quidem entitative, 
sed intentionaliter fiat Deus, sicut cognoscens fit cognitum in actu primo, 
antequam cognoscat illud. Ita communius thomistae. Haec est unio trans- 
formans consummatal. 

Ferrariensis, ut notat Billuart (art. VII, Solv. obj.) non admittit quod 
intellectus intentionaliter fiat Deus in esse intelligibili, et vult quod ex 
unione objecti et intellectus resultet aliquod tertium ab eis distinctum i. 


i. Sic valde corroboratur thesis secundum quam matrimonium, spirituale seu 
unio transformans inchoata sit in hac vita culmen viae normalis ad vitam aeternam, 
et pariter vivum desiderium, videndi Deum per essentiam ; manifestum est quod non 
datur haec visio absque ejus praevio vivo desidenio, sive in terra sive in purgatorio. 

sed haec Ferrariensis opinio videtur minus profunda, ac minus consentiens 
cum Aristotelis et sancti Thomae doctrina. Insuper non videtur ad 
objectionem sufficienter respondere. 

Cajetanus videtur profundius explicare intimam unionem intellectus 
creati cum Deo clare viso in ordine intelligibili, absque confusione pan- 
theistica, quia in ordine entitativo remanet infinita eorum distinctio. Imo 
haec infinita distinctio remanet inter duas naturas quae in una persona 
Christi modo valde intimo uniuntur 

Attamen, ut diximus in commentario articuli primi, sicut ratio non 
potest apodictice probare possibilitatem Incarnationis, ita nec possibilita- 
tem visionis beatificae , id est non potest apodictice probare quod nulla 
sequitur imperfectio pro essentia divina ex hoc quod perficit ut actus termi- 
nans intellectum creatum. Hoc quidem suadetur et modo valde profundo, 
sed non apodictice probatur. Mysteria enim supernaturalia nec probantur, 
nec improbantur, sed defenduntur, suadentur profundis argumentis conve- 
nientiae et firma fide tenentur, sive quoad eorum existentiam sive quoad 
eorum possibilitatem, quae est essentialiter supernaturalis. Quod enim est 
supernaturale quoad essentiam est supernaturale quoad cognoscibilitatem, 
quia verum et ens convertuntur. Hoc melius nunc apparet quam in articulo 
primo. 

Ad secundam autem difficultatem dicendum est species impressa 
concurrit cum facultate ad actum eliciendum, sed tamen non subordinatur 
potentiae, quia non se habet ad facultatem sicut inferius instrumentum 
ad causam principalem, sed magis perficit facultatem et determinat eam 
ad eliciendum actum, unde potius facultatem subordinat sibi. Sic essentia 
divina potest gerere vices speciei impressae. 

Denique in hoc essentia divina non habet rationem actus primi, qui 
minus perfectus est quam actus secundus, quia concurrit ut principium quo 
visionis, sublatis omnibus imperfectionibus, ut notat Cajetanus. Constituit 
quidem intellectum creatum in actu primo, sed ipsa non habet rationem 
actus primi. Aliis verbis : actus purus supplet formalitatem speciei impres- 
sae, non vero potentialitatem ejus, quia supplet sublatis imperfectionibus. 
Unde non subordinatur nec intellectui creato, nec intellectioni creatae. 

E contrario essentia divina nullo modo potest gerere vices luminis 
gloriae, quia lumen gloriae se tenet ex parte potentiae intellectivae, eam 
informat et cum ea constituit tertium, seu compositum magis perfectum 
quam partes ejus. Immerito igitur quidam, ut Magister Bonae spei et 
Joannes de Ripa dixerunt beatos videre Deum visione ejus increata ipsis 
communicata. Hoc esse nequit, quia visio beatifica est actus vitalis, et 
omnis actus vitalis est essentialiter a principio intrinseco viventis. 

Sic sufficienter explicatur quare non possit esse species creata in 
visione beatifica et quare essentia divina vices gerat utriusque speciei 
impressae et expressae 

Art. III. — Utrum essentia Dei videri possit oculis corporalibus. 


St. qu. Hic articulus est ad explicandas quasdam metaphoricas expres- 
siones Sacrae Scripturae, v. g. apud Job, xix, 26 : « In came mea videbo 
Deum etc. » — Quidam inter catholicos dixerunt olim quod Deus potest 
videri oculo glorificato per visionem non corpoream, sed per visionem 
spiritualem ipsi oculo unitam. Ita Magister Bonae Spei. Hanc opinionem 
Valentia reputat probabilem. 

Respondetur tamen : « Impossibile est Deum videri sensu visus vel 
quacumque potentia partis sensitivae. » Haec sententia sic formulata a 
sancto Thoma communis est. 

Quamvis non sit explicite definita, certissima est, nam ex ejus opposito 
sequitur error fidei repugnans, scilicet Deum esse corporeum. 

Fundatur in pluribus locis Sacrae Scripturae, v. g. I Tim., vx, 16 : 
« Deus lucem inhabitat inaccessibilem, quem nullus hominum vidit, sed nec 
videre potest. » Sic Deus dicitur « invisibilis » I Tim., 1, 17. — Joan., 1,18 : 
«Deum nemo vidit unquam. » 

Ratio est : nulla potentia sensitiva, cum sit actus corporalis organi, 
potest se extendere ultra corporalia. Atqui Deus est incorporeus. Ergo nec 
sensu, nec imaginatione videri potest, sed solo intellectu. 

Unde si dicitur in Sacra Scriptura Deum videri, hoc est oculo mentis, 
non corporis. Cf. ad zl0. 

Ad 2um. Si dicitur : videmus vitam hominis viventis, hoc est quia vita 
est sensibile per accidens, quod statim ad occursum rei sensatae apprehen- 
ditur ab intellectu. Unde sanctus Thomas dicit ibidem, in fine : « Quod 
autem statim visis illis corporibus (glorificatis) divina praesentia ex eis 
cognoscatur per intellectum, ex duobus contingit, scilicet ex perspicuitate 
intellectus et ex refulgentia divinae claritatis in corporibus innovatis. » 

Ad jum. « In visione imaginaria non videtur Dei essentia, sed aliqua 
forma in imaginatione formatur, repraesentans Deum secundum aliquem 
modum similitudinis. » 

Imo impossibile est potentiam sensitivam supernaturaliter elevari ad 
videndum Deum, nam impossibile est potentiam aliquam ferri extra lati- 
tudinem sui objecti adaequati seu extensivi. Atqui cum Deus sit spiritus 
purus, non continetur intra latitudinem objecti adaequati et extensivi 
potentiae sensitivae, hoc enim objectum est quid corporeum sensibile, 
®t color, sonus, odor. 

Hoc negare est confundere potentiam sensitivam cum intellectiva. 
'Si intellectus creatus potest elevari ad videndum Deum, hoc est quia Deus, 
quamvis superet ejus objectum proportionatum (quod est pro intellectu 
nostro essentia rei materialis), non superat tamen ejus objectum adaequa- 
tum, quod est ens secundum totam latitudinem entis. Deitas est eminenter 
formaliter ens, et ens in tota sua puritate non existit nisi in Deitate et 
non potest videri quin videatur ipsa Deitas. 

Ex hoc apparet profunda differentia inter intellectum et sensum. Et 
sic constat quod aliqua potentia eo minus extenditur quo magis materialis 
est, quia per materiam limitatur. Solus intellectus, quia omnino immateria- 
lis est, ferri potest si non ut humanus, saltem ut intellectus, in quodcumque 
ens intelligibile; ad minus hoc suadetur et improbari nequit. 

Objectio : aqua materialis in baptismo, ut elevata, producit gratiam. 
Ergo pariter visus potest elevari ad visionem Dei. 

Respondetur, non est paritas : aqua enim agit mere efficienter ut Dei 
instrumentum, virtute principalis agentis. E contrario visus est causa 
vitalis et principalis visionis, et elicit visionem virtute propria, unde non 
potest agere extra latitudinem sui objecti adaequati. 

Nec potest oculus corporeus videre Deum visione spirituali ei commu- 
nicata, quia visio, ut vitalis, debet esse necessario ab intrinseco. Visio 
autem spiritualis est intellectio et non potest procedere ab oculo tanquam 
ab intrinseco principio. Unde haec visio intellectualis esset quasi extrinsecus 
affixa et per eam non ipse oculus videret ; quia oculus corporeus non potest 
magis intelligere quam lapis aut lignum. 

Ultima objectio : magis distat angelus a Deo, quam oculus corporeus 
ab angelo ; atqui angelus potest supematuraliter videre Deum, ergo oculus 
corporeus potest supematuraliter videre spiritum purum. 

Respondetur, distinguo antecedens : magis distat angelus a Deo quam 
oculus corporeus ab angelo, entitative, concedo ; objective, nego ; seu : 
in ordine essendi, concedo ; quoad cognitionem, nego ; quia cum Deus sit 
ens verum et intelligibile, cadit sub objecto adaequato intellectus angelici 
et humani ; at vero angelus, cum non sit materialis, non potest cadere 
sub objecto sensus materialis, cf. ad 4«1M, ad jm. 


Art. IV. — Utram aliquis intellectus creatus per sua naturalia 
divinam essentiam videre possit. 


St. qu. In titulo « per sua naturalia » denotat causam sufficientem. 
Natura autem est principium radicale et essentiale operationis. Agitur ergo 
de possibilitate per potentiam realem et naturalem quae est in intellectu 
creato, absque supernatural! elevatione. Supponitur ex articulo i? quod 
intellectus creatus supematuraliter elevari potest ad visionem essentiae 
divinae. 

Principalis difficultas initio enuntiata est 3a, scilicet ; sensus corporeus 
non potest elevari ad intelligendam substantiam incorpoream, quia est 
supra naturam ejus. Si igitur videre Deum per essentiam sit supra naturam 
cujuslibet intellectus creati videtur quod nullus intellectus creatus ad hanc 
visionem elevari possit. 

Responsio est : non potest intellectus creatus Deum per essentiam videre 
nisi supernaturaliter ad hanc visionem elevetur. 

i? Hoc est de fide, et quidem definita in Cone. Viennensi (Denz. 475), 

in quo damanata est haec propositio beguardorum : « Anima non indiget 
lumine gloriae ipsam elevante ad Deum videndum et eo beate fruendum. » 
— Jam quidem hoc erat implicite definitum adversus Pelagianos et Semi- 
pelagianos, contra quos Ecclesia pluries asseruit hominem non posse 
viribus naturae mereri vitam aeternam, quae supernaturalis est (Cf. Denz. 


176-200) 
Hoc idem declaratum contra Baium (Denz. 1021). Item C. Vaticanum 
(Denz. 1808) . « Si quis dixerit hominem ad cognitionem et perfectionem 


quae naturalem superet, divinus evehi non posse, sed ex seipso ad omnis 
tandem veri et boni possessionem jugi profectu pertingere posse et debere, 
anathema sit. » Item n? 1795 sq. « Duplicem esse ordinem cognitionis non 
solum principio, sed objecto etiam distinctum... , objecto quia praeter ea, 
ad quae naturalis ratio pertingere potest, credenda nobis proponuntur 
mysteria in Deo abscondita, quae nisi revelata divinitus, innotescere non 
possunt. Divina mysteria suapte natura intellectum creatum sic excedunt. 
ut etiam revelatione tradita et fide suscepta ipsius tam fidei velamine 
contecta maneant, quamdiu in hac vita mortali peregrinamur a Domino » 
(Denz. 1796) 

Ex hac definitione mysteria supernaturalia superant intellectum crea- 
tum, non solum propter liberum Dei decretum, sed ex sua propria natura , 
id est sunt essentialiter supernaturalia et non solum de facto supernaturalia. 
Hoc autem esset si Deus posset dare lumen gloriae intellectui creato 
tanquam proprietatem naturalem 

Notanda est etiam haec propositio Rosmini damnata . « Deus est 
objectum visionis beatificae in quantum est auctor operum ad extra » 
(Denz. 1928). Item damnati sunt ontologistae, quia non satis servabant 
distinctionem duorum ordinum, cf. Denz. 1659 : “ Immediata Dei cognitio 
habitualis saltem, intellectui humano essentialis est, ita ut sine ea nihil 
cognoscere possit. » 

Haec veritas fidei aequivalenter exprimitur quamvis minus distincte 
in pluribus locis Sacrae Scripturae : apud Matth. xi, 27, legitur : « Nemo 
novit Filium nisi Pater, neque Patrem quis novit nisi Filius et cui voluerit 
Filius revelare » ; si autem intellectus creatus per sua naturalia videret 
essentiam Dei, videret etiam Paternitatem et Filiationem quae ab ea non 
realiter distinguuntur. Item I Cor, n, 9 : « Oculus non vidit, nec auris 
audivit, nec in cor hominis ascendit quae praeparavit Deus iis qui diligunt 
illum. » Pariter Rora, vi, 23 : « Gratia Dei vita aeterna » ; vita autem 
aeterna est ipsa Dei visio, secundum illud Joannis xvn, 3 : « Haec est 
vita aeterna ut cognoscant te solum Deum verum... ». 

Patres graeci et latini, explicando praedictos textos Sacrae Scrip- 
turae, pluries affirmaverunt quod nulla creatura naturaliter potest 
Deum viderel. 

20 Probatur ratione. Post attentam lectionem corporis articuli sanctii. 


i. Cf. Roüet de Journel, Enchiridion Palristicum, index theologicus, n? 105 ; 
cf. ibidem : 236, 451 sq., 747, 913, 986, 1075, 1106, 1123, X126, 1128, 1161, 2150. 

Thomae, in eo distingui possunt cum Cajetano quinque consequentiae, 
sed simpliciori modo sic enuntiari potest ejus argumentum. 

Cum cognitio fiat secundum quod cognitum est immaterialiter in cogno- 
scente, secundum modum immaterialitatis naturae ipsius cognoscentis, 
objectum cujus modus immaterialitatis excedit modum immaterialitatis naturae 
intellectus creati non -potest ab eo naturaliter cognosci ut in se est. 

Atqui Deus est objectum hujusmodi. Ergo Deus non potest naturaliter 
cognosci ut in se est ab intellectu creato, sed solum per elevationem gratiae. 

Major fundatur in hoc: cognitio fit secundum quod cognitum est modo 
immateriali in cognoscente, secundum naturam ejus. Facultas autem cogno- 
Scitiva eo magis cognoscit quo magis immaterialis est (cf. Ia, q. 14, a. 1). 
Hoc constat inductive in sensatione et in intellectione. Dum plantae non 
cognoscunt propter suam materialitatem, color a visu cognoscitur prout 
in visu similitudo coloris est modo aliqualiter immaterialil ; nam sensus 
est cognoscitivus quia est receptivus specierum sine materia, ut dicitur 
in de Anima, l. II, c. 12; 1. ITI, c. 4 et 8. Intellectus autem adhuc est magis 
cognoscitivus, quia est magis separatus a materia ; sic cognoscit non solum 
qualitates sensibiles, sed naturam rerum sensibilium. Unde objectum cujus 
modus immaterialitatis excedit modum immaterialitatis naturae cogno- 
scentis non potest ab eo cognosci ut est in se. Sic intellectus noster, cum 
corpore unitus, naturaliter non videt intelligibilia nisi in speculo sensibi- 
lium. i 

Minor probatur, quia Deus non solum est omnino immaterialis, sed 
est suum esse, id est actus purus tum in ordine essendi, tum in ordine 
intelligendi, est ipsum intelligere subsistens, ut clarius infra patebit, q. 14, 
a. 4. E contrario intellectus noster, quamvis sit immaterialis, per se unitur 
cum corpore, quia est infimus intellectus cujus objectum proportionatum est 
infimum intelligibile, scii, ens intelligibile rerum sensibilium, ad cujus 
cognitionem requiruntur sensus. Sic, ut magis explicite dicetur infra Ia, 
q. 76, a. 5, intellectus noster indiget sensibus propter debilitatem suam. 

Intellectus autem angelicus habet pro objecto proportionato essentiam 
mere immaterialem ipsius angeli, quae tamen non est suum esse. Et ideo 
modus immaterialitatis intellectus creati et creabilis est modus essentiae 
quae non est suum esse nec suum intelligere. Solus Deus est in summo 
immaterialitatis, et sic superat omnino modum immaterialitatis cujus- 
libet intellectus creati ; proinde ab eo non potest naturaliter cognosci ut 
in se est. 

Tota doctrina hujusce articuli sic exprimi potest: objectum intellectus 
est ens ; et intellectus dicitur analogice de intellectu creato et de increato, 
sicut ens de ente creato et de increato. Sic scribi potest : 


| divinus objectum ejus proprium : essentia Dei j 
Intellectus J angelicus... eee essentia angel j ens, 
D Buürnens.22oooeove tere essentia rei materialis ]i. 


i. Attamen anima brutorum et ejus facultates sensitivae, quamvis non sint 
ipsum corpus, intrinsece dependent a corpore, et facultas visiva ab orga.no. 

Id est : objectum proprium intellectus nostri est essentia rei materialis; 
sic spiritualia naturaliter cognoscit in speculo sensibilium, attamen ejus 
objectum adaequatum, quod ei correspondet non proprie ut est humanus, 
sed ut est intellectus, est ens secundum totam latitudinem entis, ut magis 
clarius patebit ex explicatione responsionis ad 37M. 

Objectio : sed non sunt diversi gradus in immaterialitate absoluta. 
Atqui omnis intellectus etiam noster jam est. absolute immaterialis. 
Ergo praedicta ratio non valet. 

Respondetur : non sunt diversi gradus immaterialitatis quoad exclu- 
sionem materiae, concedo ; prout diversimode appropinquant ad actum 
purum, nego. Ita in certitudine, omnes gradus certitudinis excludunt formi- 
dinem errandi, et tamen distinguuntur positive hi gradus quoad firmitatem 
assensus, secundum resolutionem plus minusve immediatam in primis 
principiis, v. g. absque mediatione aut cum mediatione sensuum et testi- 
monii hominum, sic distinguuntur certitudo metaphysica, physica et 
moralis. 

Ad Angelus naturaliter cognoscit Deum in speculo suae essentiae, 
non vero Deum immediate ut in se est. 

Ad 28. Sic angelus, quamvis sit spiritus purus, valde deficiens est 
si Deo comparatur, quia non est suum esse. 


De objecto adaequato intellectus nostri. 


Ad 3m solvitur principalis difficultas initio jam posita : « Sensus visus, 
quia omnino materialis est (ut intrinsece dependens ab organismo), nullo- 
modo elevari potest ad aliquid immateriale. Sed intellectus noster, vel 
angelicus, quia secundum naturam a materia aliqualiter elevatus est 
(scilicet ut non intrinsece dependens ab organismo corporeo), potest ultra 
suam naturam per gratiam ad aliquid altius elevari. » Id est : potest 
elevari ad cognitionem cujuslibet intelligibilis etiam altissimi; saltem 
oppositum probari nequit. 

Imo datur signum possibilitatis hujusce elevationis, et hoc signum 
corroborat ea quae dicta sunt in art. i? de naturali desiderio inefficaci 
videndi Deum per essentiam. 

Dicit hic sanctus Thomas : « Hujus signum est... cjbod intellectus: 
creatus, licet connaturale sit ei cognoscere esse concretum in aliqua natura, 
tamen potest ipsum esse secernere per intellectum, dum cognoscit quod 
aliud est ipse et aliud est suum esse... (Hoc est signum) quod potest per 
gratiam elevari ut cognoscat esse separatum subsistens (ut in se est). » 

Alüs verbis : intellectus noster non solum cognoscit naturam rerum 
sensibilium, et in speculo sensibilium ipsa spiritualia, sed cognoscit ipsum 
ens, ut ens est. Ideoque possumus distinguere ab ejus objecto proprio, quod 
est essentia rei materialis, ejus objectum adaequatum et extensivum, quod est 
ens secundum totam latitudinem entis. 

Deus autem trinus clare visus non est extra ens secundum totam ejus 

latitudinem, quia ens non est in statu purissimo actus puri, nisi in Deitate, 
et non potest videri ens in hoc statu purissimo, quin videatur ipsa Deitas, 
in qua invenitur 'formaliter eminenter. 

Sed notandum est quod quandoque non recte formulatur hoc objectum 
adaequatum intellectus humani, quod ei convenit, non proprie ut est 
humanus, sed ut est intellectus. Hoc objectum adaequatum non est solum 
ens in quantum ens, objectum metaphysicae ; nam metaphysica est scientia 
adhuc humana, quae suum objectum cognoscit in speculo sensibilium. 
Si objectum adaequatum intellectus nostri nihil aliud esset, probaretur 
solum ex hoc, contra positivismum et Kantismum, possibilitas meta- 
physicae. 

Revera objectum adaequatum intellectus nostri est ens secundum 
totam latitudinem entis (est expressio communiter recepta) ; ita ut nihil 
sit supra ipsum, id est : ita ut contineat etiam: Deum Trinum ut in se est, 
seu clare visum. 

Non possumus quidem apodictice probare, ex sola ratione, quod hoc 
est objectum adaequatum intellectus nostri; sed hoc improbari nequit. 
Imo suadetur quod intellectus noster prout est omnino immaterialis, seu 
intrinsece independens ab organo, non repugnat informari a quolibet 
intélligibili quantumvis perfectol. Cf. sanctum Thomam, Ia IIae, q. 113, a. 10: 
« Naturaliter anima est gratiae capax; eo enim ipso, quod facta est ad 
imaginem Dei, capax est Dei per gratiam. » Anima autem est ad imaginem 
Dei, prout ei assimilatur non solum secundum esse et vivere, sed secundum 
intelligere, id est : ut est omnino immaterialis, seu intrinsece independens 
a corpore cf. Ia, q. 3, a. 2; e contra anima brutorum quamvis habeat 
aliqualem immaterialitatem necessariam ad cognitionem sensitivam (cf. Ia, 
q. 14, a. 1), est tamen intrinsece dependens a corpore et perit cum corru- 
ptione ejus, tunc enim reducitur ad potentialitatem materiae, in qua prius 
erat in potentia. Anima autem rationalis non erat in potentia materiae, 
creata est a Deo, et est intrinsece independens a corpore in fieri, in esse, 
in operari. Et hoc signum est quod ejus intellectus informari potest a 
quolibet intélligibili etiam perfectissimo. 

Cf. Joannem a sancto Thoma in Iam, q. 12, disp. Xii, a. 2, n? 9, 
10, 12 et disp. xiv, a. 2, n? u, 21;a. 6, n? 6. Item cf. Joannem a 
sancto Thoma, Cursus Phil., de Anima, q. x, a. 3. 

Hoc est dicere quod capacitas passiva nostri intellectus major est 
quam virtus ejus activa ; nec de se limitatur ad aliquem ordinem intelligi- 
bilium, dum e contrario virtus ejus activa sese extendit solum ad ea quae 
sunt ex sensibilibus cognoscibilia. Jam quidem omnis creatura plus potest 
accipere a Deo quam efficere, unde non mirum est quod in nostra natura 
sit capacitas passiva, quae non repugnat elevari ad cognitionem entis intelli- 


gibilis perfectissimi speculum creaturarum superantis. Haec capacitas ele- 
vabitis vocatur obedientialisX 


j. Hoc longius explicavimus alibi de Revelatione, c. XII, t, I, pp. 380-384. 
2. Et ut nomen ejus obedientialis indicat, respicit immediate, non objectum 

Modus enim informandi potentiam intellectivam ex parte objecti 
intelligibilis, quantumcumque sit perfectissimus, non est alius quam modus 
spiritualis omnem materiam excedens, proinde non videtur superare capa- 
citatem nostram elevabilem seu obedientialem. 

Sic suadetur existentia hujusce capacitatis obedientialis seu elevabilis 
ad visionem beatificam. Attamen, ut communiter dicunt thomistael, hoc 
argumentum non est apodicticum, sed solum valde probabile et quidem 
in hoc ordine profundissimum. Nec possibilitas luminis gloriae per vires 
solius rationis demonstrabilis est, quia est possibilitas rei supernaturalis 
quoad essentiam suam, et proinde quoad cognoscibilitatem suam, prout 
verum et ens convertuntur. 

Propterea sanctus Thomas hoc argumentum affert solum « ut signum » 
et saepe distinguit rationem demonstrativam a signo, cf. IIIa, q. 55, a. 5 ; 
Ia, q. 32, a. i, ad 2m. Possibilitas mysteriorum essentialiter supernaturalium 
nec probatur, nec improbatur, sed defenditur, suadetur, et firma fide 
tenetur. Cf. sanctum Thomam in Boetium de Trinitate, q. n, a. 3, ubi 
ostenditur quod objectiones contra mysteria solvuntur a theologia, aut 
tanquam evidenter falsae, aut tanquam non necessariae, seu non cogentes. 


Dubium : an possit de potentia Dei absoluta creari intellectus qui per 
vires proprias naturales possit videre Deum prout est in se. Item, an possit 
creari substantia supernaturalis cui lumen gloriae foret connaturale, ut 
proprietas ejus. 

Communiter theologi respondent negative ad utrumque, praesertim 
Thomistae. Ut dicit Gonet#3 hae duae conclusiones hodie communes sunt 
« contra Durandum, Molinam, Ripaldam, Arriagam... quorum sententiam 
Vasquez ineptam vocat, Nazarius temerariam, Bannez insignem ignoran- 
tiam ». Scotus et nominales ante Molinam similem sententiam defenderant 
et negaverant absolutam necessitatem luminis gloriae ad videndum Deum. 

Cajetanus (hic, art. 5, n? ix) dicit post damnationem beguardorum 
in Cone. Viennensi : « Bene adverte quod Scotus, cum sequacibus, non 
potest amplius in hac materia sustineri : quoniam in Clementina Ad 
nostrum, de Haereticis, expresse erroris damnantur dicentes quod anima 
non indiget lumine gloriae ipsam elevante ad videndum Deum. Ubi cernis 
Ecclesiam, amplexam sancti Thomae doctrinam, determinasse non solum 
indigentiam luminis, sed causam ; scilicet uf elevetur anima ad talem 
visionem, ut in littera dicitur. » item loquitur Gonet contra Scotum4* 


essentialiter supernaturale cognoscendum, sed agens supremum cui obedit, et a quo 
gratuite accipit ordinationem positivam ad actum supernaturalem eliciendum et ad 
objectum hujusce actus. 

1. Cf. Sal manticenses in 1«®, q. 12, disp. L dub. Ill, $ II et III, n. 44-47. 

2. Clypeus thomisticus, tr. II, de possibilitate visionis Dei, disp. I, a. I, $ 3. 

3. Cf. Scotum, in III Sent., dist. XIV, q. j, et in IV, dist. XLIX, q. kt; item in 
L dist. IIL, q. ni, n. 24, 25. 

4. Gonet, Clypeus thomisticus, de Gratia, disp. IL, a. 3 : an gratia habitualis 
sit forma entitative supernaturalis, dicit : « Sententia Scoti communiter rejicitur : 

Juxta Scotum et nominales, ordo naturalis et ordo supernaturalis 
gratiae sanctificantis non necessario distinguuntur, ex ipsa transcendentia 
essentiae Dei omnem intellectum creatum superantis, sed contingenter 
distinguuntur, ex libertate divina, quae de facto constituit angelos et homines 
viatores in tali statu ut non videant intuitive essentiam divinam (cf. 
Scotum in I Sent., dist. III, q. ni, n. 24, 25). Haec autem sententia Scoti 
cohaeret cum duabus thesibus suae doctrinae : ens est univocum Deo et 
creaturis (propterea non datur distinctio essentialis et necessaria inter 
ordinem naturalem et ordinem supernaturalem), voluntas in Deo altior est 
intellectu (sic libere constituitur distinctio inter duos ordines). 

Haec conclusio cohaeret etiam cum principiis nominalismif, nomen 
commune humanitatis designat, juxta nominales, collectionem hominum 
et non naturam necessariam et immutabilem. 

Sed haec distinctio mere contingens videtur inconciliabilis cum doctri- 
na definita in Cone. Vaticano 1795-6 : « Hoc quoque perpetuus Ecclesiae 
catholicae consensus tenuit et tenet, duplicem esse ordinem cognitionis, non 
solum principio, sed objecto etiam distinctum: principio quidem, quia in 
altero naturali ratione, in altero fide divina cognoscimus ; objecto autem, 
quia praeter ea, ad quae naturalis ratio pertingere potest, credenda nobis 
proponuntur mysteria in Deo abscondita, quae nisi revelata divinitus, 
innotescere non possunt... Divina enim mysteria suapte natura (non dicitur 
propter aliquod liberum Dei decretum) intellectum creatum sic excedunt, ut 
etiam revelatione tradita et fide suscepta ipsius tamen fidei velamine 
contecta.. maneant, quamdiu in hac vita peregrinamur a Domino. » 

Unde excessus iste fundatur non in libertate divina, sed in ipsa 
transcendentia naturae divina. Ita contra opinionem Scoti interpretati 
sunt Cone. Vaticanum A. Vacant, Études sur la Philosophie de saint Thomas 
et sur celle de Duns Scot (1891), p. 14, et Scheeben, Dogmatik, tractatus 
de Deo, n? 278 sq. 

Objectiones Scoti (Cf. Scotum in IV Sent., dist. 49, q. xi, et in I Sent., 
d. IHI, q. in — et responsiones apud Cajetanum, Ia, q. 12, a. 4.) 

Za objectio. Ex hoc quod cognitum est incognoscente ad modum 
cognoscentis sequitur solum quod cognoscens non potest naturaliter cogno- 
scere objectum superioris ordinis nisi modo inferiori; non vero sequitur 
in hoc cognoscente absoluta incapacitas cognoscendi naturaliter hoc obje- 
ctum. Ergo Deitas seu vita Dei intima forte cognosci potest naturaliter 
in confuso, modo finito. 

Responsio: distinguo antecedens : cognoscens non potest cogno- 
scere naturaliter objectum superioris ordinis, nisi modo inferiori, id est 
nisi secundum habitudinem ad objectum formale inferioris ordinis, scilicet 


tum quia non distinguit inter supernaturale intrinsece, sive quoad entitatem, et extrin- 
sece, sive quoad modum (productionis suae) ; contra communem theologorum con- 
sensum, admittentium entia supernaturalia et entitative ; imo et contra fidem eadem 
etiam adstruentem. » Sic gratia et virtutes infusae sunt essentialiter supernaturales 
dum vita supernaturaliter restituta mortuo naturalis est. 

I. Cf. ZIGLIARA, Summa Phil., Ontologia, 1. IL, c. I, A. 4. Dotes essentiarum 
contra nominales. 

in speculo inferiori, concedo ; — potest naturaliter cognoscere hoc objectum 
immediate secundum rationem formalem superioris ordinis, saltem in 
confuso, nego. — Et nego consequens. — Naturaliter cognoscimus Deum 
in speculo creaturarum, secundum rationes analogice communes entis, 
bonitatis, etc., non vero immediate secundum rationem propriam et 
intimam Deitatis. Alioquin cognitio nostra esset simul secundum duos 
modos immaterialitatis oppositos, scii, secundum modum humanum et 
secundum modum divinum ; hic modus superior non potest participari 
nisi per infusionem luminis supernaturalis, quod est quaedam participatio 
divinae naturae. — Revera cognoscere Deum in confuso est cognoscere 
Deum sub ratione communi entis, et non sub ratione propriissima et 
eminentissima Deitatis, Scotus non intellexit formaliter, sed solum mate- 
rialiter propositionem sancti Thomae : « cognitum est in cognoscere ad 
modum cognoscentis » secundum modum immaterialitatis naturae hujusce 
cognoscentis. Hoc autem principium fundatur in hoc quod cognoscens 
differt a non cognoscente, prout ratione immaterialitatis suae potest fieri 
aliud a se. Cf. Ia, q. 14, a. 1. 

2a objectio. Non requiritur proportio inter intellectum et ejus objectum 
proprium. Etenim pro intellectu humano hoc objectum est inferioris 
ordinis, secundum sanctum Thomam, scii, essentia rei materialis. Si autem 
non requiritur proportio, objectum etiam proprium intellectus nostri 
potest esse superioris ordinis. 

Responsio: negatur paritas, nam intellectus noster potest quidem 
naturaliter elevare inferius objectum materiale ad suum proprium modum 
intelligibilitatis ; sed non potest naturaliter, seu secundum suum modum, 
elevari ad modum superiorem intellectus divini. 

38 objectio. Tunc angelus inferior non posset naturaliter cognoscere 
angelum superiorem, quod falsum est. 

Responsio: duo angeli sunt ejusdem ordinis immaterialitatis, pro- 
pterea inferior naturaliter cognoscit superiorem, sed non tam distincte 
quam superior seipsum cognoscit. 


Art, V. — Utrum intellectus creatus ad videndam Dei essentiam 
aliquo lumine creato indigeat. 


St. qu. Jam cognoscimus quod intellectus creatus potest elevari ad 
visionem essentiae divinae (art. 1) et quod ad eam non potest naturaliter 
pervenire (art. 4). Nunc agitur de necessitate supernaturalis luminis 
gloriae, quae jam quasi obiter affirmata est art. 20. Determinanda est 
natura hujusce luminis, quomodo necessarium est et quisnam est ejus 
effectus proprius. 

Quid sit de fide circa hoc ? Necessitas luminis gloriae affirmatur in 
Cone. Viennensi (Denz.475) ex damnatione hujusce propositionis: « Anima 
non indiget lumine gloriae ipsam elevante ad Deum videndum et eo beate 

fruenduml.» Unde in Concilio non solum affirmatur quod, de facto datur 
lumen gloriae in beatis, sed illud necessarium esse ut anima elevetur ad 
visionem Dei, et eo ipso declaratur hoc lumen esse supernaturale, alioquin 
per ipsum anima non elevaretur ad ordinem superiorem. Concilium tamen 
non ita determinat gradum hujusce necessitatis ; saltem est necessitas 
secundum potentiam Dei ordinariam, quamvis forte possit adhuc esse 
disputatio : an sit necessarium absolute, ita ut etiam de potentia Dei 
absoluta et extraordinaria intellectus creatus non possit videre Deum sine 
hoc lumine elevante. Nec Concilium definivit lumen gloriae esse qualitatem, 
esse habitum infusum, sed de eo dicendum est id quod postea C. Trid. 
(Denz. 799, 821) dicit de gratia habituali, quod est quid creatum infusum 
animae inhaerens. Sanctus Thomas dicit plus prout declarat magis 
explicite lumen gloriae esse qualitatem infusam et habitum infusum. 

Cf. Billuart, de Gratia, diss. IV, a. 3 : « Petes utrum sit de fide gratiam 
sanctificantem esse rigorose et philosophice qualitatem et habitum? 
Respondetur negative. Ita tamen esse est certo tenendum. » Item dicendum 
est de gratia sanctificante consummata et inamissibili, quae est in essentia 
animae, et a qua derivatur in intellectu beatorum lumen gloriae, sicut 
in intellectu viatorum lumen infusum fidei. Sic theologia communiter 
recepta modo adhuc magis praeciso explicat ea quae proprie definiuntur 
ab Ecclesia. 

Notandum est quod Concilium Viennense sic determinando necessita- 
tem luminis gloriae animam elevantis, magis explicite proponit doctrinam 
jam formulatam contra pelagianos et semipelagianos a II0 Concilio Arau- 
sicano (Denz. n. 176-200) de necessitate gratiae, quae est semen gloriae. 


* 
c * 


De diversis theologorum sententiis ante et post Concilium Viennense. 

Notandae sunt duae opiniones ante Concilium propositae, quaeque 
cum ipso non cohaerent. 

ia opinio est Scoti, qui per lumen gloriae intellexit ipsam visionem 
beatificam in actu secundo, prout nobis communicatur a Deo. Haec 
opinio non cohaeret cum Concilio secundum quod «anima indiget lumine 
gloriae ipsam elevante ad Deum vivendum n, ergo lumen gloriae necessa- 
rium ad visionem, non est ipsa visio. Unde Cajetanus, hic, n? ix sq. dicit 
quod haec opinio Scoti post Concilium non potest amplius sustineri. Ita 
pariter Gonet, de Gratia, disp. IL, a. 3. Joannes a sancto Thoma, hic, 
dicit de opinione Scoti : « Non potest affirmari sine magno periculo. » 

2a opinio est Durandi, qui, pariter ante Concilium, per lumen gloriae 
intellexit ipsam divinam essentiam, prout immediate se manifestat intel- 
lectui et immutat ipsum in ordine intelligendi. Haec opinio, inquit Joannes 
a sancto Thoma, non cohaeret cum Concilio, nam haeretici damnati noni. 


i. Hic error reprobatur omnino a Clemente V in Concilio Viennense, oecume- 
nico XV. 

negabant necessitatem manifestationis essentiae divinae ex parte objecti, 
sed necessitatem luminis elevantis intellectum ut possit uniri objecto. 

3? Post Concilium, Vasquez putat superfluere lumen gloriae per mo- 
dum habitus perficientis intellectum. Item Molina et Suarez existimant 
quod de potentia absoluta sufficit auxilium actuale sine habitu elevante. 
Hoc non mirum est in doctrina Suarezii, quia admisit -potentiam obedientia- 
lem activam, quae esset in nostra natura positiva ordinatio activa ad actus 
supernaturales, quamvis indigeat auxilio divino ad transeundum ad actum. 
Haec potentia obedientialis activa affinitatem habet cum appetitu naturali 
innato visionis beatificae, quem admisit Scotus. 

Suarez et Molina concipiunt Deum elevantem et intellectum nostrum 
potius ut duas causas coordinatas (ut duo trahentes navim) quam ut duas 
causas subordinatasl. 

4? Thomistae autem hanc potentiam obedientialem activam rejiciunt, 
quia, ut aiunt, esset simul essentialiter naturalis, ut proprietas naturae, 
et essentialiter supernaturalis, ut specificata ab objecto supernaturali. 

Propterea juxta eos, secundum sanctum Thomam, potentia obedien- 
tialis est passiva, et immediate respicit, non supernaturalem actum 
eliciendum, nec objectum hujusce actus, sed agens superioris ordinis, id 
est Deum auctorem gratiae, cui obedit, et a quo accipitur gratia, quae 
ipsa positive ordinatur ad gloriam. Attamen potentia obedientialis, quae 
in se est formaliter passiva, est etiam in facultate activa, v. g. in volun- 
tate ; sed tunc non est activa nisi materialiter ratione subjecti in quo est. 

Haec sententia thomistarum exprimit eamdem doctrinam ac ea quae 
invenitur in operibus sancti Thomae ubi tractat de potentia obedientiali, 
praesertim de ea quae praerequiritur ad visionem beatificam, quaeque 
valde differt a potentia obedientiali in ipsis corporibus requisita ad mira- 
culum patrandum, vel in aqua ad producendam per eam gratiam baptisma- 
lem. Sed pro sancto Thoma omnis potentia obedientialis quae respicit Deum 
agentem et elevantem est passiva. Cf. IIIa, q. xi, a. 1; q. i, a. 3, ad 3**; 
qu. disp, de Virt. in communi, a. 10, ad 2m, ad 1311. Compendium theologiae, 
c. 104 ; de Potentia, q. 6, a. 1, ad 18m. Sufficit citare IIIa, q. xi, a. 1 
« In anima humana, sicut in qualibet creatura, consideratur duplex potentia 
passiva : una quidem per comparationem ad agens naturale ; alia vero per 
comparationem ad agens primum, quod potest quamlibet creaturam redu- 
cere in actum aliquem altiorem actu, in quem reducitur per agens naturale : 
et haec consuevit vocari potentia obedientialis in creatura ». — Item 
Qu. disp, de Virtutibus in communi, q. I, a. 10, ad i3m : « In tota creatura 
est quaedam potentia obedientialis, prout tota creatura obedit Deo ad susci-i. 


i. Sic Suarez tenet quod vitalitas visionis beatificae est naturalis. Sic inactu essen- 
tialiter supernaturali visionis beatificae essent duo scii. : vitalitas naturalis, et modus 
supernaturalis superadditus, sicut supra metallum commune ponitur quandoque pelli- 
cula auri, et habetur solum aurum applicatum non vero aurum solidum. Hoc gallice 
vocatum est «du surnaturel plaqué». — Revera, ut ostendit Joannes a sancto Thoma 
in Iam, q. iz, disp. XII, a. 3, visio beatifica est vita aeterna quae essentialiter super- 
naturalis, unde haec visio, etiam ut vitalis, procedit non a vitalitate naturali nuda 
nostri intellectus, sed a vitalitate ejus elevata, prae gratiam quae est vita nova. 

piendum in se quidquid Deus voluerit. » — Voluntas autem divina et 
omnipotentia non limitantur nisi per repugnantiam ad esse ; unde haec 
non repugnantia ad elevationem in tali subjecto sufficit ad potentiam 
obedientialem. Sic in nostra natura est potentia obedientialis etiam ad 
unionem hypostaticam, ad quam certo certius non habetur ordinatio 
naturalis positiva. Item in qualibet anima beata et in quolibet angelo 
beato est potentia obedientialis ad majorem gradum luminis gloriae, quia 
non potest concipi gradus supremus ; lumen gloriae posset semper intensive 
augeri et nunquam daret comprehensivam visionem Dei quae soli Deo 
competere potest, ut dicetur art. 70 Propterea sanctus Thomas dicit : 
potentia obedientialis impleri nequit, nam correspondet omnipotentiae 
divinae quae qualibet re a se facta potest facere meliorem Cf Ille, q 7, 
a. 12, ad 2m ; q. 10, a. 4, ad 3m de Veritate, q. 20, a 4, ad 2m et ad 3m 


x*x 


Quomodo sanctus Thomas probat necessitatem luminis gloriae ? 

In corpore articuli ostendit lumen gloriae requiri i? ad modum disposi- 
tionis ad unionem cum divina essentia, 20 ad modum  virtuhs intellectum 
confortantis ad eliciendam visionem ipsam. 

jum sic probatur : omne quod elevatur ad aliquid excedens suam 
naturam indiget dispositione supernaturali Atqui intellectus creatus videns 
Deum sic elevatur et habet essentiam divinam pro forma intelligibili (a. 2). 
Ergo indiget dispositione supernaturali ad divinam essentiam recipiendam. 

2um sic probatur : virtus debet esse proportionata ad actum eliciendum 
ut possit illum elicere. Atqui virtus naturalis intellectus creati est intrinsece 
incapax, seu non proportionata ad supernaturalem actum visionis elicien- 
dum. Ergo requiritur supernaturale lumen confortans intellectum. 

Contra primum argumentum objicitur : si major ejus vera esset, 
requireretur dispositio ad ipsam dispositionem infusam suscipiendam et 
sic in infinitum. Ita loquitur Vasquez renovans objectionem jam solutam 
a Cajetano. 

Respondetur cum Cajetano et Joanne a sancto Thoma : debet esse 
quidem dispositio ad formam seu perfectionem suscipiendam, non vero 
ad ipsam dispositionem, aliis verbis: non est ad dispositionem dispositio ; 
alioquin in nullo ordine numquam fieret dispositio. Unde major sancti 
Thomae sic intelligenda est : omne quod elevatur ad actum secundum 
excedentem suam naturam debet ad illum disponi in actu primo seu in 
potentia proxima. Hoc verrficatur in omni ordine ut jam patet in natura 
sic ut lignum fiat incandescens praerequiritur quod calefiat, item praere- 
quiritur dispositio ad formam substantialem, v. g. ad animam sensitivam, 
nec non ad animam intellectivam. Pariter quoad disciplinam, studens 
indiget disponi ut lectiones speciales metaphysicae audire possit seu 
fructuose recipere. Notandum est quod deficiente debita dispositione ad 
formam efficitur monstrum in ordine naturali, et pariter in ordine intel- 
lectuali, v. g. si aliquis deficiente dispositione praevia intelligeret thomis- 
mum in sensu calvinismi. A 

Nec solum requiritur dispositio ad agendum, sed etiam ad recipiendum 
ut oportet altam perfectionem, v. g. ad recte audiendam symphoniam 
beethovianam, aut lectionem difficilem, aut inspirationes Spiritus Sancti, 
sic requiruntur septem dona Spiritus Sancti Ia IIae, q. 68, a. 2. Unde non 
mirum est quod requiratur specialis dispositio infusa ad recipiendam ipsam 
essentiam divinam ad modum formae intelligibilis, seu speciei impressae. 

Potentia enim nostra intellectiva, quae ex seipsa non potest uti hac 
forma intelligibili ad videndum Deum, nec potest ex seipsa eam recipere 
absque elevatione, debet ei proportionari. Et haec functio luminis gloriae 
ad modum dispositionis intime connectitur cum secunda et principali 
functione de qua agitur in 2? argumento. 

Quoad secundam rationem, vis ejus probativa apparet si consideratur 
quod potentia operativa quae de se et intrinsece est impotens ad aliquem 
actum, indiget intrinsece elevari, corroborari, perfici per aliquem habitum 
sive acquisitum, sive infusum in se receptum. Hoc est principium generale 
ad ostendendam necessitatem habituum, et clare constat quod hic non 
potest esse sermo de habitu acquisito, propter supematuralitatem objecti, 
ergo de habitu infuso, qui communiter vocatur lumen gloriae, quia analo- 
gice se habet ad intellectum creatum respectu visionis beatificae sicut 
lumen corporale ad oculum respectu sui objecti. 

Unde ut magis patet ex responsione ad im, lumen gloriae in beatis est 
qualitas permanens seu habitus supernaturalis infusus inhaerens intellectui, 
ipsum elevans et perficiens ad videndum Deum. — Sed hic habitus est 
semper in actu secundo, quia ipsa visio est permanens, et est in intellectu 
sicut caritas in voluntate ; per hoc lumen evacuatur habitus infusus fidei. 
Principale ejus munus est elevare potentiam ad eliciendam visionem, 
secundarium munus est disponere potentiam ad receptionem divinae essen- 
tiae in ratione formae intelligibilis. 

Non tamen est de fide quod lumen gloriae sit habitus. 


Solvuntur objectiones. 


la series objectionum negat necessitatem luminis gloriae. 

78 objectio. Illud quod est per se lucidum non indiget alio lumine 
ut videatur. Atqui Deus est per se lucidus, quia est ipsa lux. Ergo. 

Respondetur : quod est per se lucidum non indiget alio lumine ut 
videatur, ex parte sui, concedo ; ex parte potentiae visivae, nego. Contra- 
distinguitur minor eodem modo. Cf. ad im 

20 objectio. Nec ex parte potentiae requiritur lumen creatum. Deus 
enim gerit vices speciei impressae. Atqui species impressa se tenet ex parte 
potentiae videntis. Ergo similiter Deus potest gerere vices luminis gloriae. 

Respondetur : concedo majorem. Distinguo minorem : species se 
habet ut perfectio actuans potentiam per modum termini, concedo, ut 
forma informans, nego. Est enim vicaria objecti. E contrario lumen confor- 
mans potentiam se tenet proprie ex parte potentiae operativae, ut forma 

informans, et Deus nequit gerere vices formae informantis, quae est 
essentialiter participata et sic imperfecta. 

3 objectio. Sed ex parte subjecti sufficit concursus divinus, ut intel- 
lectus fiat capax videndi. Ergo. 

Respondetur : si visio beatifica excederet potentiam solum intensive 
in ordine naturali, concedo ; sed haec visio est essentialiter supernaturalis ; 
unde requiritur supernaturalis elevatio potentiae, quae de se est intrinsece 
incapax, ut fiat intrinsece capax in actu primo ad hanc visionem. 


2a series objectionum intendit ostendere quod lumen gloriae repugnat. 

Za objectio. Si Deus videtur per lumen, videtur per medium. Atqui 
visio beatifica est omnino immediata. Ergo repugnat lumen gloriae cum 
ista visione 

Respondetur : distinguo majorem : si Deus videtur per lumen, 
videtur per medium objectivum quo vel in quo, nego ; per medium sub- 
jectivum sub quo, seu confortans facultatem, concedo. Concedo minorem. 
Distinguo conclusionem eodem modo. Cf. ad 2m 

2a objectio. Repugnat etiam hoc medium subjectivum ut confortans 
facultatem. Etenim quod est finitum non potest disponere ad videndum 
infinitum. Atqui lumen gloriae est finitum, cum sit creatum. Ergo non 
potest disponere ad videndum Deum infinitum. 

Respondetur : distinguo majorem : quod est finitum in ratione entis 
et est naturale, concedo , quod est finitum in ratione entis, sed est essentia- 
liter supernaturale, non potest disponere ad videndum infinitum, sub- 
distinguo infinito modo seu comprehensive, concedo ; finito modo, nego. 
Cf. Contra Gentes, |. III, c. 54. 

5s objectio. Etiam ad videndum Deum finito modo repugnat lumen 
gloriae. Virtus enim perficiens potentiam vitalem debet esse vitalis. Atqui 
lumen gloriae non est vitale, quia non provenit ab intrinseco. Ergo hoc 
lumen repugnat. 

Respondetur : distinguo majorem : virtus perficiens potentiam vitalem 
debet esse vitalis, ut quo aliquid vitaliter elicitur, concedo , ut quod vitaliter 
producitur ab intellectu creato, nego. Lumen autem gloriae quamvis non 
sit vitale ut quod producitur a facultate intellectiva, est vitale ut id quo 
elicit actum vitalem visionis. 


ium dubium : quomodo lumen gloriae concurrit cum intellectu ad 
visionem beatificam ? 

Respondetur ; utrumque concurrit active, tanquam duae causae totales 
subordinatae, seu sub diversa ratione. 

Intellectus enim creatus et lumen gloriae non sunt duae causae 
partiales coordinatae, ita ut vitalitas visionis beatificae foret vitalitas 

naturalis, ut vult Suarez, secundum suam conceptionem potentiae obedien- 
tialis activae, quae valde minuit, ut dictum est, necessitatem elevationis 
seu gratiae elevantis. Cf. Joannem a sancto Thoma, in Iam, q. 12, art. 2, 
n° io sq. 

Revera intellectus creatus et lumen gloriae sunt duae causae totales 
subordinatae, ita ut intellectus sit totale -principium radicale, et habitus 
infusus luminis gloriae sit totale principium proxime elicitivum visionis. 
Proinde vitalitas visionis beatificae est essentialiter supernaturalis, quia 
procedit non a facultate nuda, sed a facultate elevata. Sic vita aeterna est 
vere vita nova, in ratione vitae, sicut in ratione visionis ; est enim essentia- 
liter supernaturalis, ut specificata ab objecto essentialiter supernatural!l. 
Sic visio beatifica omnino differt a visione miraculose restituta caeco, 
quae haec visio est essentialiter naturalis et solum supernaturaliter resti- 
tuta, id est : est solum supernaturalis quoad modum productionis suae. 

Notandum est etiam quod intellectus creatus non producit visionem 
instrumentaliter, ut aqua baptismalis gratiam, sed visio beatifica est actus 
ejus vitalis ac connaturalis, quamvis non possit eam elicere sine habitu 
infuso ; sed hic habitus se habet ad modum secundae naturae superioris 
ordinis. Ita pariter in beato voluntas non instrumentaliter, sed connatura- 
liter elicit actum caritatis. 


2um dubium ; an possit creari intellectus cui lumen gloriae foret con- 
naturale. 

Sanctus Thomas ad 3m respondet negative : «Lumen gloriae non 
potest esse naturale creaturae, nisi creatura esset naturae divinae, quod 
est impossibile. Per hoc enim lumen fit creatura rationalis deiformis, ut 
dictum est. » 

Scotus contrarium sustinuitd. Sed ex hac opinione Scoti sequitur quod 
gratia consummata non esset gratia nisi de facto contingenter, non essentia- 
liter, quia posset esse quid naturale. Hoc est contra principium : « potentiae, 
habitus et actus specificantur ab objecto formali? », et objectum formale 
proprium intellectus divini manifeste superat objectum proprium naturale 
cujuslibet intellectus creabilis, alioquin hic intellectus esset ejusdem natu- 
rae ac Deus, esset Deus creatus. 

3um dubium : quare repugnat substantia supernaturalis creata ? 

Quia haec substantia haberet intellectum ejusdem naturae ac intel- 
lectus divinus, nam specificaretur ab eodem objecto formali, proinde esset 
natura divina creata, quod implicat in terminis, sicut implicat pantheismus. 


1. Actus essentialiter supernaturalis et simplex non potest esse partim naturalis 
et partim supernaturalis. 

2. I Sent., dist. Ill, q. III, n. 24, 25. 

3. Hoc autem principium illustrat totam psychologiam et totam theologiam quoad 
virtutes acquisitas, quoad virtutes infusas et vitia, cf. v. g. IIa II'0, q. 5, a. 3: a Species 
cujuslibet habitus dependet ex formali ratione objecti, qua sublata, species habitus 
remanere non potest. » 

Insuper haec substantia foret supernaturalis, sed intrinsece repugnat 
substantia supernaturalis creata. Etenim aliquid creatum non potest esse 
essentialiter supernaturale, quin sit essentialiter relativum ad Deitatem 
ut sic, ad vitam Dei intimam, et ab illa specificetur, nam sola essentia 
Dei est super omnem naturam creatam. Atqui nulla substantia creata 
potest esse essentialiter relativa ad Deitatem et ab ea specificari, quoniam 
substantia est ens in se et ad se, scilicet habet in se suam specificationem, 
nec potest definiri per ordinem ad aliud. E contrario aliquod accidens, ut 
potentia et habitus, potest esse essentialiter relativum ad aliud, sic gratia, 
quae est semen gloriae, specificatur ab essentia Dei, cujus est participatio 
et ad quam videndam nos ordinatl. 


Art. VI. — Utrum videntium essentiam Dei unus alio perfectius 
videat. 


Responsio affirmativa est de fide contra Jovinianum, et etiam contra 
Lutherum, qui dicebat omnes homines esse aequaliter beatos, prout justi- 
ficantur non per propriam justitiam, sed per justitiam Christi eis imputa- 
tam. 

Definitio fidei invenitur in Cone. Florent. (Denz. 693) ubi dicitur : 
« Animas sanctorum... intueri clare ipsum Deum trinum et unum pro 
meritorum diversitate, alium alio perfectius. » Item Cone. Trid. (Denz. 842) 
damnat eos qui dicunt homines justificatos per bona opera non mereri 
augmentum gloriae. 

Haec doctrina fidei in Sacra Scriptura aequivalenter exprimitur : 
I Cor., xv, A1: « Stella differt a stella in claritate » et hoc dicitur de beatis. 
Item Joan., xiv, 2 : « In domo Patris mei mansiones multae sunt » et hoc 
debet intelligi de regno caelorum, quia ibidem dicit Dominus : « Vado vobis 
parare locum... ut ubi sum ego et vos sitis. » 

Patres praesertim sanctus Augustinus, explicando praedictos textus 
Sacrae Scripturae, pluries docuerunt in beatitudine varios esse gradus pro 
meritis 

Ratio vero hujusce inaequalitatis, fundatae in meritis praesentis vitae, 
enuntiatur etiam in Sacra Scriptura : Matth. v, 12: « Merces vestra 
copiosa est in caelis » et ad Rom. 11, 6 : « Reddet unicuique secundum opera 
ejus. » Merita autem viatorum sunt inaequalia. 

Haec ratio modo magis explicito sic theologice exprimitur. Intellectus 
plus participans de lumine gloriae perfectius Deum videt. Atqui plus par- 
ticipat de lumine gloriae, qui plus habet de caritate, nam caritatis deside- 
rium quodammodo facit desiderantem aptum ad susceptionem desiderati.2 


1. Cf. Gonet, Clypeus Thoniistwus, de Gratia, disp. IL, a. 3; Billuart, de Deo 
diss. IV, a. 5. $ IV. 

2. Cf. RouET DE Journbl, Enchir. Patriotic., n. 696, 710. 1383, 1502, 1831, 
1931, 2308. 

lam dubium : utrum inaequalitas visionis proveniat ex inaequalitate 
solius luminis gloriae, an etiam ex inaequalitate vigoris naturalis ipsius 
intellectus. 

Responsio communis est quod provenit ex inaequalitate solius luminis 
gloriae. Hoc est contra scotistas, contra Molinam, et etiam quodammodo 
contra Cajetanum. Cf sanctum Thomam ad 3um in fine : « Erit (inae- 
qualitas) per diversam facultatem intellectus, non quidem naturalem, sed 
gloriosam » Quare? Quia ut dictum est, in corp art.: « Facultas videndi 
Deum non competit intellectui creato secundum suam naturam, sed per 
lumen gloriae » ergo facultas perfectius videndi Deum non competit 
intellectui creato secundum suam perfectiorem naturam. Proinde intellectus 
angelicus cum aequali lumine gloriae non magis penetrat essentiam divinam 
quam intellectus humanus — Confirmatur ex inconvenienti. Secus enim 
stantibus paribus meritis, unus altero perfectius videret Deum, ille nempe 
cujus intellectus esset perspicacior, hoc autem esset contra rationem 
mercedis. — Aliud inconveniens est quod aliquis gradus gloriae corres- 
ponderet non gratiae, sed naturae, et homo per naturalia se discerneret in 
spiritualibus, contra illud Pauli . « Quis te discernit? » 

Opinio scotistarum et Molinae, provenit ex hoc quod intellectus et 
lumen gloriae considerantur potius ut duae causae partiales coordinatae, 
quam ut duae causae totales subordinatae. 

2um dubium : utrum aliqui beati sint pares in gloria. 

Respondetur affirmative, praesertim pro pueris post baptismum dece- 
dentibus ante usum rationis. 


Art VII — Utrum videntes Deum per essentiam ipsum 
comprehendant. 


Responsio negativa est de fide, prout Concilium Lateranense (Denz. 
428) declarat « Deum esse incomprehensibilem ». Et secundum communem 
sententiam theologorum hoc intelligitur de incomprehensibilitate, non 
solum per vires naturae, sed per vires gratiae , distinguitur enim invisibili- 
tas et incomprehensibilitas. Attamen beati dicuntur comprehensores, prout 
habent comprehensionem improprie dictam per immediatam visionem. 
Cf. ad 

Ratio theologica sancti Thomae clara est comprehendere Deum es?, 
eum cognoscere intensive et extensive quantum cognoscibilis est, id est 
infinite Atqui nullus intellectus creatus, neque per se, neque per lumen 
gloriae, potest Deum infinite cognoscere Ergo 

Major fundatur in hoc quod radix cognitionis et cognoscibilitatis est 
immaterialitas Deus autem solus est summe immaterialis ut actus purissi- 
mus tum in linea essendi, tum in linea intelligendi. Unde nullus intellectus 
creatus Deum videre potest cum eadem claritate, distinctione, penetratione 
ac ipse Deus, hoc est intensive , nec etiam extensive, nam quo magis 

intensive cognoscitur Deus et eo magis cognoscitur id ad quod potest sese 
extendere ejus omnipotentia seu causalitas divina. Cf. infra Ia, q. 14, a. 1. 

Objectio est quod beati vident totum Deum indivisibilem, ergo non 
videtur quod visio eorum possit remanere imperfecta. 

Respondetur ad 2m beati vident quidem totum Deum, non tamen ut est 
infinite cognoscibilis. Ita ille qui cognoscit aliquam propositionem demon- 
strabilem per probabilem rationem, totam propositionem cognoscit, scii, 
subjectum, praedicatum et verbum est ; non tamen eam cognoscit perfecte, 
ut cognoscibilis est. — Item in ordine sensibili plures videntes montem, 
plus minusve perfecte, clare, distincte, vident particularitates ejus, prout 
visus est fortior in uno quam in altero. 

Item notatur ad 3m; Beati vident Deum totum, non tamen totaliter 
in hoc sensu quod modus cognoscentis non adaequat modum cogniti, id est 
beati non vident Deum nisi finito modo. 


s*s 


j'M dubium: an beati videant omnia quae in Deo continentur 
formaliter et necessario, scilicet essentiam, attributa, personas. 

Responsio affirmativa est communis contra nominalesl. Imo communi- 
ter docetur contra scotistas quod implicat essentiam divinam videri a 
beatis sine attributis et personis, quia nulla est distinctio realis inter 
essentiam divinam, attributa et personas, nequidem est distinctio wrmalis- 
actualis a parte rei, quam posuit Scotus ; quia non datur medium inter 
distinctionem realem quae existit ante consideràtionem mentis et distin- 
*ctionem quae non existit ante considerationem mentis. Sic realitas divina 
ut est in se actu et explicite continet non solum essentiam divinam, sed 
attributa et personas. Si vero agitur de essentia divina ut concipitur a 
nobis viatoribus, continet actu implicite attributa et personas. 

2um dubium ; an beati videant decreta libera quae sunt in Deo. 

Respondetur; ea vident quoad realitatem quam habent in Deo non 
tamen quoad terminationem defectibilem ad creaturas, nisi Deus velit 
illud eis manifestare ; sic non cognoscunt diem judicii, nec numerus 
electorum. Ratio est quia essentia Dei non continet futura libera nisi 
mediante libero decreto, quod manifestatur aut per eventum, aut per 
specialem Dei revelationem. 

Haec sufficiunt pro objecto primario visionis beatificae, nunc agitur 
de objecto secundario.i. 


i. Contra nominales, dicendum est : omnipotentia quae dicit respectum ad 
creaturas indefinitas, potest quidditative cognosci dummodo cognoscantur ejus termini 
formales et primarii, scii, ratio entis creati, non necesse est quod cognoscantur ejjis 
termini materiales et secundarii, scii, omnes creaturae possibiles. Ita ad cognoscendam, 
quidditative materiam non necesse est cognoscere omnes res materiales. 

Art. VIII. — Utrum videntes Deum per essentiam omnia in Deo 
videant. 


In titulo « omnia » significat omne quod est extra Deum et omne 
quod potest esse. 

Responsio est negativa, quia hoc esset cognoscere Deum comprehen- 
sive, id est cognoscere omnia quae facit et facere potest ; quanto enim 
aliqua causa perfectius videtur, tanto plures ejus effectus in ipsa videri 
possunt, et omnes ejus effectus possibiles si ipsa comprehendatur. 

Dubium : quid igitur beati vident in Deo? 

Communiter respondetur beati vident de creaturis praeteritis, prae- 
sentibus et futuris quidquid specialiter et praecipue eos spectat cf. Me, 
q. io, a. 2. Hoc probatur quia beatitudo debet perfecte satiare omne desi- 
derium justum beatorum. Atqui beati juste desiderant scire quae illos 
specialiter spectant. 

In particulari non facile est determinare ea quae ad eos specialiter 
spectant. Attamen communiter theologi dicunt : beatus potest considerari 
tripliciter : 1° ut elevatus ad ordinem gratiae, 2? ut pars universi in ordine 
naturali; 30 ut est talis persona, vel publica ut papa, rex, fundator religionis, 
vel privata ut paterfamilias. 

Beatus autem ut elevatus ad ordinem gratiae videt mysteria quae credit 
in via, scii, incarnationis, redemptionis, praedestinationis, gratiae, non 
tamen necesse est ut videat illa quoad omnes circumstantias loci et tempo- 
ris, ut patet de die judicii, quem nec angeli norunt ; neque necesse est 
quod videant omnia individua in quibus complentur illa mysteria. 

Beatus ut est pars universi videt omnia genera et species rerum secun- 
dum sanctum Thomam cf. hic ad 4m. 

Beatus ut est talis persona videt omnia aut saltem praecipua quae 
pertinent ad suum statum ; sic sanctus Petrus et probabilius etiam papa 
vident quae pertinent ad totam Ecclesiam, rex ad regnum, paterfamilias 
ad suam familiam. Item vident omnes preces quae ad ipsos diriguntur, 
ut intercedant. Proinde B. M. Virgo longe plura cognoscit quam caeteri 
sancti, praesertim quoad preces et cogitationes hominum ; non videtur 
tamen quod cognoscat omnes cogitationes hominum. Hoc est privilegium 
Christi, ut judex omnium ; sic debet cognoscere omnes actus judican- 
dorum. Cf. IIIa, q. 10, a. 2. 

Item beati vident decreta libera terminative sumpta, quae ad eos 
specialiter spectant secundum Dei beneplacitum. 


Art, IX. — Utrum ea quae videntur in Deo a videntibus divinam 
essentiam, per aliquas similitudines videantur. 


Respondetur negative id est : beati vident sine specie creata ea quae 

vident in ipsa essentia divina, seu in Verbo. Tunc essentia divina est pro 
eis medium in quo prius cognito cognoscuntur creaturae tanquam in causa 
efficienti et exemplari; et haec visio creaturarum in Verbo est ipsa visio 
beatifica, quae est intuitus simplex. 

Cf. Ia, q. 58, a. 7. Haec visio creaturarum in Verbo, quae vocatur 
cognitio matutina, prout est visio creaturarum velut in earum aurora, 
est quaedam participatio cognitionis quam Deus habet de creaturis in 
seipso. Eas cognoscit non solum in confuso, sed distincte tanquam partici- 
pationes possibiles perfectionum divinarum ; ita ille qui intuitive cognosce- 
ret animam intellectivam cognosceret animam sensitivam et vegetativam. 
Unde cognitio rerum in Verbo est absque specie creata. 

Sed beati possunt etiam cognoscere creaturas extra Verbum et hoc 
per species creatas, ut dicitur ibid, ad 2m. Haec cognitio extra Verbum 
dicitur vespertina, quasi crepuscularis, quia est inferior, secundum illud 
Augustini de Civit. Dei, lib. XL, c. 7 : « Cognitio creaturae in seipsa decolo- 
ration est, ut ita dicam, quam cum in Dei sapientia cognoscitur, velut in 
arte per quam facta est. » 

Ex hoc apparet quod visio rerum in Verbo est plus minusve perfecta 
secundum gradum ipsius visionis beatificae et proinde meritorum. Et 
contra visio rerum extra Verbum non ita correspondet gradui visionis 
beatificae et meritis, et sic beatus inferior, v. g. si fuerit papa, vel rex, 
potest extra Verbum plura cognoscere quae ad ipsum specialiter spectant, 
quae non cognoscuntur a superioribus beatis. 

Joannes a sancto Thoma notat quod theologi qui ex amore Dei vaca- 
verunt studio theologico, objectum theologiae vident in Verbo, modo 
eminentiori, dum alii theologi qui studio vacaverunt potius ex naturali 
desiderio sciendi, conclusiones theologicas vident extra Verbum. 

Objectio. Si beati plures creaturas vident in Verbo, quare in eo non 
possint videre decreta Dei libera etiam terminative sumpta ? 

Respondetur. Hoc est quia Deus, sicut libere producit creaturas, 
ita libere utitur sua essentia ut specie intelligibili ad haec potiusquam 
illa repraesentanda. Proinde beati non cognoscunt in Verbo futura libera 
quae ad eos specialiter spectant, nisi supposita speciali voluntate Dei, qua 
vult ea beato manifestare, et haec manifestatio est quaedam revelatio sed 
in ipso Verbo facta ; quamvis possit etiam fieri extra Verbum. 

Cf. Ia, q. 34, a. 3. Utrum in nomine Verbi importetur respectus 
ad creaturas ; utique, non quidem per se, sed ex hypothesi decreti 
divini. 


Art. X. — Utram videntes Deam per essentiam simul videant omnia 
quae in ipso vident. 


Agitur de cognitione rerum in Verbo. In titulo simul id est non succes- 
sive. Responsio est affirmativa, quia haec visio rerum in Verbo formaliter. 

est unicus intuitus per unicam speciem omnino invariabilem tam in reprae- 
sentando quam in essendo. Unde omnia attingit simul ab initio. 

Propterea visio beatifica mensuratur aeternitate participata, non vero 
tempore, nequidem tempore discreto angelorum, quo mensbrantur eorum 
cogitationes successivae. Cf. Ia, q. io, a. 5, ad rm. Aeternitas autem parti- 
cipata incoepit quidem, sed post ejus inceptionem est tota simul, ejus nunc 
est stans non fluens. Sic visio beata non est ullo modo successiva aut 
variabilis ex intrinsecis. Attamen sicut visio beata incoepit, posset de 
potentia Dei absoluta cessare ; sed quamdiu est mensuratur aeternitate 
participata, unico instanti indivisibili ; et ita fuit si sanctus Paulus eam 
habuerit per modum transeuntis in terra (IIa Iae, q. 175, a. 3). Unde 
ea quae beati vident in Verbo, vident simul ab initio et non successive. 

E contrario quae ab eis videntur extra Verbum per species proprias 
et diversas, non videntur simul ab initio, sed successive, propter oppositam 
rationem. 

Corollarium. Verisimile est beatos cognoscere extra Verbum preces 
ad se fusas, quia si simul ab initio omnes omnium preces ad se fundendas 
viderent in Verbo formaliter, jam cognoscerent diem judicii. 


Art XI — Utrum aliquis in hac vita possit videre Deum per 
essentiam. 


Responsio est negativa. Cf. Cone. Viennense (Denz. 474) ubi damnatur 
haec propositio beguardorum ! « Homo potest ita finalem beatitudinem 
secundum omnem gradum perfectionis in praesenti assequi, sicut earn in 
vita obtinebit beata ». — Ita dicitur in 1. Exodi 33, 20 : « Non videbit me 
homo et vivet. » — Joan. ï, 18: « Deum nemo vidit unquam ». — II Cor. v, 
6 «Dum sumus in corpore, peregrinamur a Domino, per fidem enim 
ambulamus et non per speciem. » 

Sanctus Thomas assignat rationem ex hoc quod anima cum corpore et 
sensibus unita naturaliter non cognoscit Deum nisi secundum habitudinem, 
ad sensibilia ; id est per respectum ad suum objectum proprium. 

Ita etiam dum supematuraliter credit, quia revelatio facta est secun- 
dum conceptus naturaliter abstractos a sensibilibus, v. g. conceptus 
naturae, personae. Objectum proprium infimae intelligentiae est infimum, 
intelligibile. 

Attamen ut notatur ad 2m Deus potuit exceptionaliter dare visionem 
beatificam per modum transeuntis sancto Paulo in raptu, ut fieret 
magister gentium. Haec est opinio sancti Augustini et sancti Thomae de 
qua est sermo infra IIa IIae, q. 175, a. 3, ubi de raptu. 

Art. XII. — Utrum per rationem naturalem Deum in hac vita 
cognoscere possimus. 


Respondetur : per rationem naturalem non possumus Deum videre, 
quia naturalis nostra cognitio a sensu principium sumit, et res sensibiles 
sunt effectus non adaequantes virtutem Causae primae. Attamen possumus 
per eas cognoscere Deum esse, et habere perfectiones sine quibus non posset 
esse Causa prima. 


Sic Deus cognoscitur per triplicem viam causalitatis, negationis et 
eminentiae. 


Art. XIII. — Utrum per gratiam habeatur altior cognitio Dei quam 
ea quae habetur per rationem naturalem. 


Responsio est affirmativa, et superioritas cognitionis Dei per gratiam 
sumitur dupliciter : r? subjective, prout intellectus noster 'confortatur per 
infusionem luminis gratuiti (luminis fidei, aut etiam prophetiae) ; 20 obje- 
ctive prout proponitur objectum quod non est naturaliter cognoscibile, 
et hoc fit aut per infusionem phantasmatum aut idearum, aut per divinam 
ordinationem idearum acquisitarum. 

Ad 1m notatur quod « per revelationem gratiae in hac vita non cogno- 
scimus de Deo quid est » attamen plenius ipsum cognoscimus, quam per 
rationem naturalem, sic credimus Deum esse trinum. Unde quamvis fideles 
non cognoscant Deitatem ut in se est, eam tamen cognoscunt in obscuritate, 
mediante Dei testimonio. 


Sic terminatur quaestio de visione beatifica tum in seipsa quoad ejus 
objectum proprium et objectum secundarium (res creatae in Verbo) ; nec 
non quoad comparationem ejus cum aliis cognitionibus, quae sunt cognitio 
extra Verbum, fides, prophetia, et naturalis cognitio Dei. Praesertim 
sanctus Thomas manifestavit essentialem supernaturalitatem visionis 
beatificae, ad quam juxta ipsum requiritur absolute elevatio per lumen 
gloriae, ita ut hoc lumen essentialiter supematurale non possit esse pro- 
prietas naturalis ullius intellectus creati et creabilis. 

Item sanctus Thomas egregie ostendit quod haec visio est omnino 
immediata, prout essentia Dei unitur intellectui nostro ad modum speciei 
impressae et speciel expressae, quia nulla species creata, quae est. intel- 
ligibilis per participationem, potest repraesentare ut in se est ipsum 
Deum, qui est ipsum esse et ipsum intelligere subsistens, imo est sua Deitas, 
quae quodammodo est super ens et super intelligere, prout ea conticet 
formaiiter eminenter, ut statim ostendendum est. 


Qu. XIII. — De Nominibus Dei. 


Prologus. « Consideratis his quae ad divinam cognitionem pertinent, 
procedendum est ad considerationem divinorum nominorum. Unumquod- 
que enim nominatur a nobis, secundum quod ipsum cognoscimus, » Nomina 
enim sunt signa conceptuum, et conceptus exprimunt naturam rerum, 
ut explicatur ab Aristotele [Perihermeneias, 1. I, c. i). Sic omnis scientia 
habet terminologiam suam, quamvis non sit dicendum cum nominalistis, 
speciatim cum Condillac : « scientiae sunt linguae bene constitutae ». 
Scientia exprimitur in bona terminologia, sed eam superat prout est 
praesertim in conceptibus bene ordinatis secundum ipsam naturam rerum, 
imo scientia est qualitas simplex, habitus specificatus a suo objecto formali 
et subordinans conceptus per respectum ad hoc objectum formale. 

De momento hujusque quaestionis. Haec quaestio XIII est magni 
momenti, prout in ea tractatur de analogia inter Deum et creaturas, et 
nonnisi analogice Deum in via cognoscimus ac nominamus. Breviter tamen 
eam explicabimus, quia jam contra agnosticismum, agendo de demonstra- 
bilitate existentiae Dei (Ia, q. ii, a. 2), de analogia tractavimus secundum 
viam inventionis ascendentis, et quia de hac re longe scripsimus in duobus 
aliis operibusl. 

Colligendae sunt praesertim conclusiones et rationes sancti Thomae 
ut clare et distincte appareat quomodo ejus conceptio vitat duo extrema, 
scii, agnosticismum et quemdam anthropomorphismwn. Agnosticismus non 
Ipervenit nisi ad quemdam symbolismum in quo non datur critérium ad 
distinguendum est id quod proprie dicitur de Deo ab eo quod metaphorice 
dicitur de illo, v. g. ad assignandum quare dici possit proprie Deus est 
justus, non vero Deus est iratus. Sic in fine Deus dicendus esset simpliciter 
incognoscibilis et ineffabilis in sensu pejorativo. 

Ex alia parte est quidam anthropomorphismus qui considerat Deum, 
non quidem ut magnum hominem, ut antiqui anthropomorphistae, sed 
modo nimis humano, scilicet sumendo nomina divina univoce aut quasi 
univoce, ac si haberent significationem simpliciter eamdem quando dicuntur 
de Deo et de creaturis,'v. g. quando sapientia dicitur de Deo et de homine 


sapiente. 
Videbimus quod pro sancto Thoma, nomina divina dicuntur neci. 


i. Cf. Dieu, son existence et sa nature, 6e édit., pp. 192-225 ; 5x5-590 ; 712 sq. 
De Revelatione : Expositio et critica agnosticisme, t. I, cap. IX, pp. 276-318. 

aequivoce (hoc esset symbolismus agnosticorum), nec univoce (hoc esset 
tendentia anthropomorphisms), sed analogice, non tamen solum analogice 
metaphorice, ut dum Deus dicitur iratus, sed analogice proprie, ut dum 
Deus dicitur justus, et dum ei attribuuntur perfectiones simpliciter 
simplices quae nullam imperfectionem in suo significato formali involvunt. 
Proinde, ut dicemus, haec nomina analogica de Deo et de creaturis dicta, 
significant rationem, non simpliciter eamdem, sed proportionaliter eamdem-, 
v. g. sapientia est cognitio rerum per altissimas causas, sed sapientia 
Dei est causa rerum, dum sapientia nostra est causata a rebus. 

His positis quoad momentum hujusce quaestionis, notandum est quod 
dividitur in tres partes. Ia est de nominibus divinis in communi ab art. i? 
ad 7m inclusive : utrum Deus sit nominabilis, utrum aliqua Dei nomina 
dicantur de eo substantialiter (an solum causaliter) ; proprie (an solum 
metaphorice) ; utrum nomina Dei sint synonyma (ita ut dici possit : Deus 
punit per misericordiam, sicut dicitur punit per justitiam) ; utrum dicantur 
univoce, an aequivoce, an analogice ; si autem analogice, utrum per prius 
dicantur de Deo an de creaturis ; denique in art. 70 quaeritur an aliqua 
nomina dicantur de Deo ex tempore, ut Creator et Dominus, et alia ab 
aeterno. 

IIa pars quaestionis est de sensu hujusce nominis Deus, in tres articulis, 
et de sensu nominis Qui est; an sit maxime proprium nomen Dei. 

IIIa pars est velut recapitulatio ad ultimam conclusionem : utrum 
propositiones affirmativae possint formari de Deo. 

Cf. Commentarium sancti Thomae in opus Pseudo Dionysii, De divinis 
nominibus ; notabilis progressus apparet ab isto commentario ad praesen- 
tem quaestionem Summae theologicae. — Item cf. quoad antecessores 
sancti Thomae Alexandrum Halens. Summa : Ia Pars, q. 48-70 et sanctum 
Albertum Magnum, Summa theol, Ia Pars, tr. III, q. 13, membr. 1; 
q. 14, m. 1; q. 15, m. 1; q. 16; — q. 36, m. 2; q. 48, m. 1 et q. 50-59. 

Quoad commentatores sancti Thomae cf. Cajetanum, Joannem a 
sancto Thoma, Xantes Mariales, Gonet. 


Art. I. — Utrum aliquod nomen Deo conveniat. 


St. qu. Difficultas est i? quia communiter Deus dicitur ineffabilis, 
2? quia omne nomen est aut concretum (sapiens), aut abstractum (sapien- 
tia) ; nomen autem concretum non convenit Deo, quia Deus est simplex ; 
nec nomen abstractum, quia Deus est subsistens. 30 Sunt speciales 
difficultates pro nomine a quo significatur substantia cum qualitate, Deus 
enim est sine qualitate, pro pronomine demonstrativo, quia Deus non 
monstratur ; pro verbo quodsignificat cum tempore, dum Deus est supra 
tempus. 

Responsio tamen est : Deus potest a nobis nominari ex creaturis, non 
tamen ita quod exprimatur divina essentia secundum quod est vel quidditative. 

1? Hoc -probatur ex Sacra Scriptura, in qua Deus diversimode nomi- 
natur Dominus, Omnipotens, Qui est, et ex altera parte in ea dicitur 
etiam quod Deus est ineffabilis. Hoc etiam declaratur in IV Cone. Later. 
(Denz. 428) « Firmiter credimus quod unus solus est verus Deus, aeternus, 
immensus et incommutabilis, incomprehensibilis, omnipotens et ineffabilis, 
Pater et Filius et Spiritus Sanctus. » Ita Dionysius,De divinis nominibus, 
c. i vocat Deum anonymum seu ineffabilem et dicit tamen quod habet 
plura nomina. 

2? Probatur ratione. Aliquid a nobis nominari potest, secundum quod 
a nobis cognoscitur. Atqui Deus in hac vita cognoscitur a nobis ex creaturis, 
secundum habitudinem principii et per modum excellentiae et remotionis, 
sed in hac vita Deus non potest videri per suam essentiam. Ergo Deus 
nominari potest ex creaturis, non tamen ita quod exprimatur divina 
essentia, secundum quod est. 

Major fundatur in hoc principio ab Aristotele (I Periher., c. 1) formu- 
late, quo illustratur tota haec quaestio : « Voces sunt signa intellectuum 
(conceptuum et judiciorum), et intellectus sunt rerum similitudines. » 
Sic voces referuntur ad res significandas mediante conceptione intellectus. 
Haec formula superat et nominalismum et conceptualismum subjectivum, 
est realistica. Nominalistae enim tenent quod ideae non exprimunt naturam 
rerum, v. g. idea humanitatis non exprimeret naturam humanam, sed 
potius collectionem hominum ut de facto est; ita ideae essent utiles 
potius ad agendum, quam ad naturam rerum cognoscendam (pragmatis- 
mus). Sic juxta eos principium contradictionis est lex grammaticalis ad 
vitandam contradictionem in discursu, ad plus est lex cogitationis discur- 
sivae, non vero est lex fundamentalis entis extramentalis. Sic perveniunt 
ad nihilismum doctrinalem. Cf. de hac re apud Aristotelem, 1. IV Meta- 
physicae, defensionem valoris realis principii contradictionis prout fundatur 
in prima notione entis et in ejus primaria oppositione ad non ens. 

Minor constat ex praedictis (q. 2, a. 3; q. 4, a. 3; q. 12, a. 4). Deus 
cognoscitur ex creaturis, ut principium earum ; sed de ipsa Deitate non 
possumus habere conceptum proprium, quo Deitas definiretur (non quiddi- 
tative eam cognoscimus) ; e contrario de homine habemus conceptum 
proprium, quo definitur homo. Cf. de Potentia, q. 7, a. 5, ad im : « hujusmodi 
nomina (divinam substantiam significantia) non significant quid est Deus, 
quasi ejus substantiam definiendo ». Hoc est, secundum sanctum Thomam, 
id quod vult dicere Damascenus hic citatus. Unde, ut magis infra patebit, 
sub nomine Deitatis intelligimus quid eminens in quo formaliter eminenter 
continentur omnes perfectiones simpliciter simplices et relationes divinas, 
sed in via per respectum ad Deitatem sumus velut homines qui cognosce- 
rent septem colores arcus caelestis et nunquam vidissent albedinem. 
Sub nomine albedinis intelligerent eminentem fontem colorum ; sed diffe- 
rentia est quod albedo colores non nisi virtualiter continet, dum Deitas 
formaliter eminenter continet omnes perfectiones simpliciter simplices. 

Cf. Cajetanurn in Iam, q. 1, a. 7 ; q. 86, a. 1, n. vu : « Deitas concipitur in 
conceptu alieno (entis, sapientiae), qui est tamen Deitatis conceptus non 

repraesentative, sed arguitive » ; et hoc sufficit ad ponendam differentiam 
inter Deitatem sic cognitam et id quod directe a nobis cognoscitur. 
Unde nominatur Deus imperfecte, prout cognoscitur imperfecte ex 
creaturis, via causalilalis (ut primus motor, prima causa efficiens, primus 
ordinator), via excellentiae: (per conceptus communes : ens supremum, 
verum supremum, bonum supremum), via remotionis (per conceptus nega- 
tivos, ut immaterialis, immobilis, etc.) ; vel uniuntur conceptus communes 
cum relativis : v. g. primum ens, cf. Cajetanum in Iam, q. r, a. 7. 


* 


Hoc confirmatur ex solutione objectionum : 

Ad zm : Deus est ineffabilis prout « essentia ejus est supra id quod 
de Deo intelligimus et voce significamus ». Non enim eam quidditative 
cognoscimus. Non possumus dicere quodnam est formale constitutivum 
Deitatis ut est in se, sicut ille qui nunquam vidisset albedinem non posset 
dicere quid est albedo. E contrario cognoscimus quid est homo : animal 
rationale ; ejus differentiam specificam attingimus, quamvis modo ab- 
Stracto, non vero modo intuitivo, ut angeli. 

Ad 2m : per respectum ad creaturas nomina abstracta, ut sapientia, 
significant formam simplicem, dum nomina concreta, ut sapiens, significant 
ens subsistens compositum, in quo invenitur talis forma. Quia igitur Deus 
simul est simplex et subsistens, attribuimus ei nomina abstracta ad signifi- 
candam simplicitatem ejus, et nomina concreta ad significandam subsisten- 
tiam ejus. Et addimus : Deus est sua Deitas (q. 3, a. 3), Deus non solum 
existit sed est sua existentia, sua bonitas, etc. 

Ad : « Verba et participia consignificantia tempus, dicuntur de Deo 
ex eo quod aeternitas includit omne tempus. » Sic dicitur de Deo, est, fuit, 
erit, absque distinctione praesentis, praeteriti et futuri. Sed in nostro modo 
loquendi exprimitur modus imperfectus intelligendi proveniens ex hoc quod 
Deus non cognoscitur a nobis viatoribus nisi ex creaturis. 

Corollarium. Perfectum nomen Dei, id est nomen adaequatum, non 
potest esse nomen exterius prolatum, vel in imaginatione formatum, nec 


verbum mentis creatae, sed est Verbum increatum, in quo Pater suam 
essentiam adaequate dicit. Cf. Is, q. 34. 


Art. II. — Utrum aliquod nomen dicatur de Deo substantialiter. 


St. qu. Deus nominari potest, sed quomodo? In titulo dicitur aliquod 
nomen ; hoc non quaeritur de omni nomine, quia sunt nomina relativa quibus 
exprimitur, non proprie ipsa substantia Dei, sed respectus ejus ad creatu- 
ras, ut creator, vel etiam Pater per respectum ad Filium unigenitum. Unde 
quaeritur utrum aliquod nomen dicatur de Deo substantialiter, ad signifi- 
candam ejus substantiam (quamvis non quidditative), an omnia nomina 

Dei sint reiativa ad creaturas. V. g. utrum hoc nomen Ens per essentiam 
dicatur de Deo substantialiter. 

Difficultas est quia Deus non cognoscitur a nobis nisi ex creaturis. 
Sed ex altera parte est quaedam distinctio satis manifesta inter nomina 
absoluta, ut Ens per essentiam, et nomina relativa, ut Causa suprema. 
Insuper sanctus Augustinus, citatus in arg. sed contra, dicit: « Deo, hoc 
est esse, quod fortem esse, vel sapientem esse, et si quid de illa simplicitate 
dixeris, quo ejus substantia significatur » (De Trin., 1. VI, c. 4). 

Conclusio est : nomina negativa et nomina ad creaturas relativa substan- 
tiam Dei non significant, bene tamen nomina absohita et affirmativa, quamvis 
deficiant a repraesentatione ipsius. 

Exemplum nominis negativi est: incorporeus, immensus ; nomi- 
nis relativi: Dominus, efficiens, finis ; nominis absoluti et affirmativi 7 
ens, vivens, sapiens. Conclusio est manifesta quoad iam partem : nomina 
negativa significant remotionem alicujus imperfectionis, et nomina relativa 
significant relationem Dei ad creaturas, seu potius creaturarum ad ipsum 
Unde probanda est 2a pars, de nominibus absolutis et affirmativis. 

Ad hoc manifestandum, sanctus Thomas i? refert duas opiniones , 
2? probat intentum indirecte per refutationem harum opinionum ; 
3? illud probat directe. 

1? Referuntur duae opiniones. ia proposita est a Maimonide (Rabbi 
Moyses) qui natus Cordubae 1135 et voluit anthropomorphismum corrigere, 
distinguendo in Sacra Scriptura id quod metaphorice dicitur de Deo ab eo 
quod dicitur proprie. Juxta eum ad servandam Dei simplicitatem dicendum 
est quod nomina etiam affirmativa magis inventa sunt ad removendum 
aliquid a Deo quam ad aliquid ponendum in ipso. Unde dicere « Deus est 
vivens » significaret « Deus non est non-vivens ». 

Ali dixerunt nomina etiam absoluta et affirmativa dicuntur, non 
substantialiter, sed causaliter. Unde dicere « Deus est bonus » significaret 
« Deus est causa bonitatis in rebus ». — Cf. circa has opiniones sanctum 
Thomam; de Potentia, q. vu, a. 5. 

2? Indirecte probatur conclusio per confutationem harum opinionum 
per modum unius. Etenim : i? Si hae opiniones essent verae, dici posset 
Deus est corpus, quia hoc significaret solum : Deus est causa corporum, 
vel hoc significaret : Deus non est materia prima sine ulla actualitate. 
— 20 Sequeretur quod, non solum nomina raetaphorica, sed omnia nomina 
dicta de Deo per posterius dicerentur de ipso, et per prius de creaturis, 
v.g. ens et bonitas per prius dicerentur de creaturis, non solum quantum ad 
impositionem nominis (in via inventionis) et quoad rem significatam per 
nomen (cf. ad 2ra, et a. 6). Tunc Deus non posset dici Ens per essentiam 
et primum ens, et creaturae entia per participationem. Christus dicit 
« Nemo bonus, nisi unus Deus ». Marc, x, 18. 

— 30 Nomina exprimunt conceptus secundum intentionem loquentium ; 


i. Cf. circa Maimonidem M. T.-L. Penido, Le Róle de l'analogie en théologie 
dogmatique. Paris 1931, pp. 146-198. 

atqui praedictae opiniones sunt contra intentionem loquentium de Deo : 
Dum dicunt : Deus est bonus, non volunt dicere : Deus est causa bonitatis 
rerum, sed volunt dicere quod Deus est bonus in seipso. Praesertim Christus 
loc. cit. 

Notandum est insuper quod in de Potentia, q. vu, a. 5, sanctus Thomas 
dicit contra Maimoniden : « Sequeretur etiam quod non possemus dicere 
Deum fuisse sapientem vel bonum antequam creaturae essent... Et prae- 
terea intellectus negationis semper /undatur in aliqua affirmatione ; quod ex 
hoc patet quia omnis negativa per affirmativam probatur; unde nisi 
intellectus humanus aliquid de Deo affirmative cognosceret, nihil de Deo 
posset negare. » 

30 Probatur directe conclusio, scii, nomina absoluta et affirmativa 
dicuntur de Deo substantialiter, sed imperfecte. 

Nomina enim significant Deum, prout est a nostro intellectu ex crea- 
turis cognitus. Creaturae autem assimilantur substantiae divinae, secundum 
imperfectam similitudinem, non.specificam, nec genericam, quae dicitur ana- 
loga. Ergo nomina absoluta et affirmativa dicuntur de Deo substantialiter 
sed imperfecte. 

Hoc adverbium imperfecte magis explicabitur a. 3 et 5. 

Major probatur ex articulo praecedenti. Minor constat ex supra dictis 
q. 4, a. 3, ubi probatum est, creaturas esse similes Deo prout omne agens 
producit sibi simile aut specifice, aut generice, aut saltem analogice. Item 
q. 4, a. 2, dictum est : « quidquid perfectionis est in effectu oportet inveniri 
in causa effectiva, vel secundum eamdem rationem, si sit agens univocum, 
vel eminentiori modo, si sit agens aequivocum (non univocum)... Cum 
ergo Deus sit prima causa effectiva rerum, oportet omnium rerum per-, 
fectiones praeexistere in Deo », sublatis imperfectionibus. 

Sed ut notatur I C. Gentes, c. 30, et hic in articulo sequenti, oportet 
bene distinguere perfectiones simpliciter simplices a perfectionibus mixtis, 
prout primae nullam imperfectionem involvunt in suo significato formali, 
ut ens, verum, bonum, sapientia, amor, quamvis modus creatus harum 
perfectionum sit imperfectus. E contrario perfectiones mixtae, ut rationa- 
bilitas et cognitio discursiva, in suo significato formali imperfectionem 
important. 

Unde « cum dicitur Deus est bonus, non est sensus : Deus est causa 
bonitatis, vel : Deus non est malus, sed sensus est : id quod bonitatem 
dicimus in creaturis praeexistit in Deo et hoc quidem secundum modum., 
altiorem ». Et « quia Deus est (in se) bonus, bonitatem rebus diffundit ». 
Hoc confirmatur ex solutione difficultatum, cf. ad im, ad 2m, ad 3**. 

Cf. de Potentia, q. vn, a. 5, ad 2m ; explicantur verba Dionysii (de div. 
Nom., c. i et 5) secundum: quae Deus dicendus est non bonus, scu supra- 
bonus, non sapiens, etc. Juxta sanctum Thomam : haec nomina affirmantur 
de Deo secundum rem significatam, vel secundum nominis rationem, 
sed negari possunt secundum modum significandi; nam secundum modum 
significandi, nomina abstracta, v. g. sapientia, significant formam sine 
subjecto, et nomina concreta, v. g. sapiens, significant compositum scii. 

subjectum cum tali forma. Deus autem est pura forma per se subsistens. 
Dicere Deus est suprabonus est dicere quod Deitas, seu vita Dei intima, 
continet eminenter omnes perfectiones simpliciter simplices, ut jam proba- 
tum est in art. praesenti. In sequenti probatur quod eas continet non 
solum eminenter, sed formaliter eminenter, id est plus quam virtualiter. 
Hoc autem jam innuitur in articulo nostro dum dicitur: nomina absoluta 
et affirmativa dici de Deo « non solum causaliter sed substantialiter, 
quamvis imperfecte. » 

Sic jam vitatur agnosticismus, secundum quem Deus remanet omnino 
incognoscibilis, prout est supra genera et species. 


Art. III. — Utrum aliquod nomen dicatur de Deo proprie. 


St. qu. Proprie distinguitur hic non contra communiter, sed contra 
metaphorice. Sic loquimur frequenter de significatione propria verborum, 
id est non metaphorica. Et in interpretatione Sacrae Scripturae valde atten- 
dendum est ad distinguendum sensum proprium a metaphorice. V. g. saepe 
Deus dicitur justus et quandoque dicitur iratus. Dicitur iratus metaphorice 
cum ira proprie dicta sit passio quae non est in Spiritu puro ; utrum vero 
Deus dicatur proprie justus, an negandus sit quod sit proprie justus, quia 
est suprajustus. Difficultas ista provenit a Dionysio citato in obj. 2a, 
*ecundum quem haec nomina bonus, sapiens, justus, verius removentur 
a Deo quam de eo praedicentur. 

Conclusio sancti Thomae est: quantum ad perfectionem significatam 
plura nomina dicuntur de Deo proprie, et magis proprie et prius quam de 
creaturis; sed quantum ad modum significandi non proprie dicuntur de Deo. 

Prius explicantur termini, v. g. quantum ad perfectionem significatam 
sapientia significat cognitionem per altissimam causam ; sed quantum ad 
modum significandi, sapientia est accidens, scilicet qualitas mentis acquisita 
vel infusa, seu habitus mentis creatae ; sic sapientia est in aliquo genere 
et in aliqua specie qualitatis, proinde non potest sub isto aspectu proprie 
attribui Deo, qui in genere non est. 

Terminis sic explicatis, ratio conclusionis, quae magis explicite inveni- 
tur ad im, est quod pro his nominibus perfectio significata nullam imper- 
fectionem involvit, v. g. sapientia ; dum modus significandi est imperfectus 
et creaturis competit. 

E contrario alia nomina, quorum significatum formale involvit imper- 
fectionem, v. g. iratus, dicuntur solum metaphorice de Deo. 

Ad im dicitur id quod longius exprimitur in de Pot., q. VII, a. 5, ad 2m: 
dici potest : Deus non est sapiens, sed supersapiens, si consideratur modus 
imperfectus secundum quem sapientia est in homine ut habitus acquisitus 
vel infusus. 

Notandum est quod haec expressio : « proprie quoad significatum 
formale et non proprie quoad modum significandi » quodammodo aequivalet 

huic expressioni formaliter eminenter, id est formaliter quoad perfectionem 
significatam, eminenter virtualiter quoad modum significandi. Attamen 
istud formaliter intelligi debet non univoce sed analogice, ut dicetur art. 50. 
Cf. Cajetanum in art. 5, n? vu. 


Art. IV. — Utrum nomina dicta de Deo sint synonyma. 


St. qu. Synonyma id est idem omnino significatum habentia, ita quod 
sit idem dicere: Deus est sapiens, est bonus, est misericors, est justus. 
Si ita esset, sicut dicitur : Deus punit per justitiam, dici posset pariter 
Deus punit per misericordiam, nam justitia et misericordia idem significa- 
rent. Ex hoc sequeretur agnosticismus, nec servari posset ulla distinctio 
inter justitiam et misericordiam, quae tamen constat ex modo loquendi 
Sacrae Scripturae. 

Sed difficultas est ad ostendendum quare praedicta nomina non sunt 
synonyma. Haec quaestio eadem est ac problema de distinctione attributo- 
rum Dei. Ut supra notavimus, nominales non admiserunt inter ea nisi 
distinctionem rationis ratiocinantis, ut inter Petrum subjectum et Petrum 
praedicatum, dum dicitur : Petrus est Petrus, vel distinctionem verbalem, 
ut inter Tullium et Ciceronem. Scotus Erigena aliquid simile dixit. Item 
duae propositiones magistri Eckart damnatae sunt (Denz. 523 sq.) 

« Nulla distinctio in ipso Deo esse potest aut intelligi. » — « Omnis distinctio 
est a Deo aliena. » 

E contrario Gilbertus Porretanus (Denz. 389) dicebat : «Divinitatem 
non esse Deum, sed formam qua Deus est » quia nomina abstracta non 
significant subjectum subsistens ; in hoc est quidam anthropomorphismus, 
prout transfertur in Deo modus imperfectus creaturarum. 

Duns Scotus posuit inter attributa divina suam distinctionem for- 
malem actualem a parte rei, quae videtur esse impossibile medium inter 
distinctionem quae est ante considerationem mentis, et eam quae non 
est ante hanc considerationem. Si vero est plus quam virtualis, haec 
distinctio, ut supra dictum est, inconciliabilis est cum summa Dei 
simplicitate. 

Plerique theologi admittunt distinctionem victualem minorem, prout 
essentia Dei a nobis concepta actu implicite, non vero explicite, significat 
attributa quae ex ea deducuntur. Cf. supra, introd, ad qu. III : de attributis 
divinis in communi. 

Difficultas remanet ad excludendam synonymitatem ; quia ut. dicitur 
ante corpus articuli : omnia nomina divina idem significant, scii. Dei 
substantiam quae simplicissima est. Si dicitur quod exprimunt eamdem 
rem sed non secundum eamdem rationem, videtur quod distinctae rationes 
quibus non correspondent distinctae res, sunt vanae. — Insuper Deus est 
summe unus, non solum re, sed ratione, scii, in eo est una ratio propria 
eminentissima, scii. Deitatis. 

Conclusio tamen est: nomina Deo attributa, licet significent unam rem, 
non sunt synonyma. 

1? Probatur indirecte, in arg. sed c. : alioquin nugatorium seu omnino 
superfluum esset multiplicare haec nomina ; quia idem affirmaretur dum 
diceretur : Deus est justus et Deus est misericors. Imo si haec nomina 
essent synonyma, dici posset : Deus punit per misericordiam et parcit 
per justitiam. Esset agnosticismus. 

2° Probatur directe. Non sunt synonyma nomina quae sw& diversis 
rationibus eamdem rem significant. Atqui ita sunt nomina dizina, ens 
supremum, sapientia, bonitas, justitia, misericordia, etc. Ergo nomina 
divina non sunt synonyma. 

Major fundatur in hoc quod nomina non significant res nisi mediante 
conceptione intellectus, cf. ad im. Minor autem sic probatur in corp, 
articuli : « Intellectus autem noster, cum cognoscat Deum ex creaturis, 
format conceptiones proporlionatas perfectionibus procedentibus a Deo in 
creaturis : quae quidem perfectiones in Deo praeexistunt unite et simpliciter, 
in creaturis vero recipiuntur divise et multipliciter. » 

Id est: ens, sapientia, bonitas, sunt proprie quidem in Deo, ut dictum 
est art. 3, sed tamen identificantur in eminentia Deitatis ; et identificantur 
ita ut in ea non destruantur, sed in ea sint in statu purissimo. Sic ens 
divinum est ipsum esse subsistens, quod identificatur cum ipso intelligere 
subsistenti ; item identificatur esse divinum cum ipso velle subsistenti. 
Intelligere autem subsistens et velle subsistens nonnisi virtuaiiter distin- 
guuntur. Sic ea quae sunt divisim in inferioribus sunt unite in superioribus]. 

Ita analogice, anima rationalis est simul eminenter formaliter sensitiva 
et vegetativa; id est: non sunttres animae subordinatae in homine, est una 
tantum, quae simul est principium vitae intellectivae, vitae sensitivae, 
vitae vegetativae. Haec tria nomina non sunt synonyma, quamvis signi- 
ficent eamdem animam, quia eam significant sub diversis rationibus. Nec 
recurrendum est ad distinctionem formalem-actualem a parte rei, quia 
haec distinctio est ante aut non ante considerationem mentis ; si non ante, 
virtualis est ; si ante, jam realis est, quod repugnat summae simplicitati 
Dei. 

Ad 2a. « Rationes plures horum nominum non sunt cassae et vanae, 
quia omnibus respondet unum quid simplex per omnia hujusmodi multipli- 
citer et imperfecte repraesentatum. » Hoc est dicere quod eminentia Deitatis, 
quae est simplicissima, est virtuaiiter multiplex, prout est diversimode 
imitabilis. Item in ordine naturali eadem causa est virtuaiiter multiplex, 
prout diversos effectus in diversis subjectis producit; v. g. ignis dilatat 
ferrum, liquefacit ceram, comburit carnes, etc. Et a priori apparet ut 
ostensum est Ia, q. 2, a. 3, in 4a via, quod multitudo non reddit rationem 
unitatis et procedere debet ab Uno supremo, quod proinde debet essei. 


i. Cf. Cajbtanum, in art. V, n? vn. Optime ostendit quod intelligere et velle 
non possunt identificari nisi in una ratione formali superioris ordinis, scilicet in ratione 
formali Deitatis, alioquin destruerentur, scii, alioquin velle reduceretur omnino ad 
intelligere, vel e couverso. Sic Deitas est eminenter formaliter intellectio et amor. 

virtuaiiter multiplex. — item magni pictores, ut Leonard de Vinci, 
inquirunt in physionomia humana, quam repraesentare volunt, id quod 
est in ea velut character praedominans, in se simplex sed virtuaiiter 
multiplex. 

Ita etiam principium generativum alicujus doctrinae, in se simplex est 
et virtuaiiter multiplex, ut distinctio inter actum et potentiam in äristo 
telismo. 

Ad jm. Respondetur huic difficultati : sed Deus est maxime unus, 
id est non solum est unus re sed ratione. Aliis verbis : est in Deo non solum 
una res, sed una ratio propriissima et eminentissima, scii. Deitatis, quae, 
secundum revelationem, exprimitur in Verbo unico. 

Sanctus Thomas respondet : « Hoc ipsum ad perfectam Dei unitatem 
pertinet, quod ea quae sunt multipliciter et divisim in aliis, in ipso sunt 
simpliciter et unite, » Hoc attente considerandum est, sic enim distinguitur 
unitas imperfectissima, v. g. materiae primae, ab unitate suprema. Unitas 
inferior est poteniialis, invenitur in materia prima, quae est quasi negative 
eadem in omnibus corporibus ; invenitur etiam haec unitas inferior in 
corporibus inferioribus elementaribus et in cellula primitiva ex qua oritur 
embryo, antequam appareat in ea multiplicitas seu diversitas partium 
organismi. E contrario unitas superior est, non potentialis, sed actualis, 
et tunc est virtuaiiter multiplex, ita unitas animae rationalis ex qua dependet 
diversitas partium organismi nostri valde complexi. Altius autem est 
unitas divina, quae summo modo actualis est, et ita virtuaiiter multiplex 
ut contineat multitudo infinita possibilium. 

In fine hujusce responsionis ad 3m datur ratio quare « intellectus 
noster ita multipliciter apprehendit Deum », quia eum apprehendit « sicut 
res multipliciter ipsum repraesentant ». 

ium corollarium. Pro intellectu divino est de Deo una sola veritas 
quae exprimitur in Verbo unico et adaequato. Haec veritas non solum est 
adaequatio intellectus divini cum re divina, sed identitas. 

corollarium. Pro intellectu creato, praesertim pro humano, sunt 
de Deo multae veritates, et multa nomina non synonyma, id est quae non 
habent eumdem sensum. Quia veritas est formaliter m mente,mon in re ; 
est enim conformitas judicii cum re judicata. Proinde de Deo sunt pro 
nobis hominibus quaedam veritates revelatae, et aliae veritates ex revelatis 
deductae, aliae etiam naturaliter cognoscibiles. 

3um corollarium. Dicere quod hae duae veritates : « Deus est intelli- 
gens » et « Deus est liber » habent eumdem sensum et quod proinde, 
si prima est revelata, eo ipso secunda revelata est, est dicere quod nomina 
d-vma sunt synonyma. Tunc dici posset Deus punit per misericordiam et 
parcit per justitiamli. 


i. Hoc non sufficienter animadvertit P. Marin Sola, dum dicit Évolution 
homogéne du dogme catholique, trad, frang. 1924, t. IL, p. 333 : « Deux propositions 
du méme sujet (Dieu), n'ont de diSérence ou d'identité de sens que de leurs prédicats. 
Si donc les prédicats sont réellement identiques, ie sens le sera aussi. » Si les prédicats 
sont réellement identiques re et ratione, concedo ; si les prédicats sont identiques, 

4um coronarium. Intellectus creatus eo magis multipliciter Deum 
apprehendit, quo inferior est. 


Art. V. — Utrum ea quae de Deo dicuntur et creaturis univoce 
dicantur de ipsis. 


St. qu. Scimus quod plura nomina de Deo simplicissimo dicuntur 
substantialiter et proprie, ita tamen ut non sint synonyma. Quaeritur : 
utrum dicantur univoce an analogice. Jam certum est ex praedictis quod 
non dicuntur aequivoce, quia Deo proprie attribuuntur. 

Sanctus Thomas utitur terminologia Aristotelis, quae explicanda 
est ut facit ipse sanctus Thomas in fine corporis articulil. 

) Univocus terminus significat rationem simpliciter eamdem; sic homo 
univoce dicitur de diversis hominibus, pariter animal de equo, de lupo, 
de leone. His enim nominibus significatur aut species quae simpliciter 
eadem est in individuis, aut genus quod pariter simpliciter idem est. Sic 
animal significat corpus vivens vita sensitiva, et hoc genus diversificatur 
per differentias sibi extrinsecas. Sic notio univoca potest perfecte abstrahi 


a diversis subjectis. 
Terminus autem aequivocus significat rationes totaliter diversas; v. g. 


leo dicitur aequivoce de quadrupede et de quodam signo zodiaci ; pariter 
canis de animali et de aliqua constellatione. 

Terminus analogiis significat in diversis rationem, non simpliciter eam- 
dem, nec totaliter diversam, sed eamdem secundum aliquam proportionem 
vel proportionalitatemt Exemplum primi modi scii, analogiae proportionis 
seu attributionis : sanitas dicitur prius de animali, et postea, secundum 
proportionem ad animale sanum, de urina sana (ut signum sanitatis), de 
aere sano, de alimento sano (ut sunt causae sanitatis), de medicina sana,, 


re et non ratione, nego. Manifestum est quod in Deo, ut res est, intelligentia et libertas 
non realiter distinguuntur; sed intelligentia divina et libertas divina non habent 
eumdum sensum, non sunt synonyma, sunt quidem de eadem re, uf res est, sed non 
ut objectum est, ut dicut Cajetanus in Iam, q. i, a. 3, n? vnr. 

Alioquin, volendo unice rem considerare, sub praetextu fugiendi nominalismum, 
admitteretur haec thesis nominalistarum : nomina divina sunt synonyma. 

1. Cf. Categorias, c. 1, n. 2, Post. Anal. 1. IL, c. 13, 14; Met., 1. IV, c. 1; 1, X, 
c, 1 ; l. XI, c. 4 ; Ethic. 1. I, c. 6. 

2. Quidam auctores eclectici, nolentes determinare quaenam metaphysica generalis 
sit vera, scii, thomistica, an scotistica, an suareziana, dicunt : « analoga sunt quorum 
nomen est commune, ratio vero significata per nomen est partim eadem, partim diversa. » 
Sanctus Thomas hoc quidem quandoque dixit, sed in hoc est solum definitio nominalis, 
et adhuc confusa analogiae. Pro Scoto et pro Suarezio, ratio analogica est simpliciter eadem 
et secundum quid diversa ; pro thomistis e contrario est simpliciter diversa et secundum 
quid (seu proportionaliter) eadem. (Cf. infra post art. 7, comparationem harum doctrina- 
rum.) Sanctus Thomas, optime scit quod definitio analogiae debet dicere quid sit 
simpliciter ratio (seu perfectio) analogica ; utrum sit simpliciter eadem, an simpliciter 
diversa. Et dicit in fine corporis nostri articuli 5 : « Neque in iis quae analogice dicuntur 
est tma ratio, sicut in univocis ; nec totaliter diversa, sicut in aequivocis, sed nomen quod 
sic multipliciter dicitur, significat diversas proportiones ad aliquid unum. » Ita est 
in analogia attributionis, et significat rationem proportionaliter eamdem in analogia 
proportionalitatis. Item I“, q. 4, a. 2 et 3; et de Veritate, q. 2, a. n. 


DE ANALOGIA HORUM NOMINUM SIS 


etc. In his est proportio, et sufficit denominatio extrinseca, quia sanitas 
quae est intrinsece in animali sano, non esi intrinsece in aere, in urina, etc. 
Propterea haec analogia vocatur etiam attributionis, quia ad eam sufficit 
attributio extrinseca. 

Exemplum analogiae proportionalitatis est : sicut caput dicitur ad 
corpus organicum, ita dux ad exercitum, rex ad regnum. Sed haec analogia 
proportionalitatis potest esse vel metaphorica vel propria. Metaphorice rex 
dicitur caput regni. E contrario proprie ens dicitur de substantia et de 
accidente, substantia habet suum esse in se, accidens habet suum esse 
in alio. Item proprie cognitio dicitur proportionaliter de sensatione et de 
intellectione, quia sensatio se habet ad sensibile, sicut intellectio ad intelli- 
gibile. Item amor dicitur proprie de amore sensitivo et de amore rationali. 
Nec requiritur distantia determinata inter haec analogata, imo inter ea 
est distantia immensa, seu sine mensura, prout intellectio pertinet ad 
ordinem superiorem, ita ut sensus interni possent semper perfici in suo 
ordine et nunquam pervenirent ad dignitatem infimae intellectionis. 

Cf. ea quae dicuntur hic a sancto Thoma in fine corporis articuli ; — 
quamvis non ita explicite in hoc articulo distinguat inter analogiam propor- 
tionis et analogiam proportionalitatis, tamen de hac ultima loquitur quando 
in corp, art., ad im, ad 2m est sermo de similitudine creaturae ad Deum, et 
pariter supra Ia, q. 4, a. 2, et 3; q. 13, a. 2, 3; de Veritate, q. 2, a. 11. 

Haec divisio sic brevius exprimi potest 


üt 
f 0 . + . . . 
a pure extrinseca : v.g. cinaet aer per respectum ad sanitatem animalis. 
non pure jas et quantitas dicuntur ens dependenter a sub- 
p o rf extrinseca stantia, attamen intrinsece sunt entia. 
0 Vi 
02 metaphorica : vg. leo :itur rex animalium. Deus dicitur iratus. 
ic 
fi 3 cum distantia: ibstantia creata = accidens proportionatum. 
85 determinata suum esse suum esse 
propria ! 
' in creatis : intellectio et sensatio sunt analo- 
absque distantia gice proprie cognitiones. 
determinata g 
inter.Deum ( Deus _ creatura 


- et creaturam | suum esse" suum essel. 


His quoad terminologiam positis, principalis difficultas pro nostra 
cognitione Dei ea est quae exprimitur immediate ante corpus articuli, 
scii. : « Deus plus distat a creaturis quam creaturae ad invicem. » Si igitur 
in corporibus non videtur quod sit sufficiens similitudo ad cognoscendum 
spiritum purum creatum, ita a fortiori in qualibet creatura ad cognoscen- 
dum Deum. 

Responsio tamen est : nomina dicuntur de Deo et de creaturis, non 


i. Ad majorem horum explicationem cf. ea quae scripsimus alibi, de Revelatione, 
t. L c. IX, pp. 301-318. 


314 DE NOMINIBUS DEI 


univoce, nec aequivoce, sed secundum analogiam, seu proportionem. Sunt 
tres partes. 

ia pars : non univoce : quia non dicuntur secundum rationem simpliciter 
eamdem. Ratio est quia « effectus non adaequans virtutem causae agentis, 
recipit similitudinem agentis non secundum eamdem rationem, sed defi- 
cienter ». V. g. sapientia in homine est accidens distinctum ab hominis 
essentia, ab ejus esse, ab ejus facultate intellectiva, dum in Deo sapientia 
est idem ac essentia divina. 

Notanda est attente haec terminologia sancti Thomae : « Unde patet 
quodwo» secundum eamdem rationem hoc nomen sapiens de Deo et de homine 
dicitur. » Sic sapientia divina est causa rerum, dum nostra est mensurata 
a rebus. Eodem modo loquitur Angelicus pluribus aliis locisl. Cajetanus 
optime servat hanc sancti Thomae doctrinam, a qua dissentit ScOtus. 

2? Non aequivoce dicuntur haec nomina. Hoc jam confutatum est 
art. 2°, 3°, ubi ostenditur quod plura nomina dicuntur de Deo substantiali- 
ter et proprie. Nunc hoc probatur ex inconvenienti, scii. « nihil cognosci 
posset de Deo » contra testimonium Sacrae Scripturae : « Invisibilia Dei, 
per ea quae facta sunt,intellecta,conspiciuntur. «—Insuper manifestum est 
quod ens, sapiens, non significant in Deo et in creatura rationes seu perfe- 
ctiones totaliter diversas, ut canis dum dicitur de animali et de constella- 
tione. Ens enim significat, tum in Deo tum in creatura, id quod est, quamvis 
Deus a se existát et creatura ab alio. Item sapientia significat in Deo et. 
in homine cognitionem per altissimam causam, quamvis diversimode. 

3? Analogice dicuntur haec nomina ; ratio est supra Ia, q. 4, a. 2 et 3, 
et in art. nostro, corp, et ad i8, scii, omne agens'agit sibi simile, prout 
determinat secundum suam propriam determinationem, et ideo producit 
aliquid sibi simile aut secundum speciem, aut secundum genus, aut saltem 
secundum analogiam. Sic est inter Deum et creaturas proportio vel ordo, 
et proportionalitas. Sed in hoc articulo- sanctus Thomas loquitur potius 
de analogia proportionis ; aliis autem locis loquitur explicite de analogia 
proportionalitatis, cf. de Veritate, q. 2, a. n. Item in art. nostro, ad rm 


et ad 2m. 
r° Est proportio, seu potius ordo creaturae ad Deum ut ad principium 


et causam ; ita ut ens creaturae dependeat de ente divino. Hoc dicitur 


in articulo. 
20 Est proportionalitas, prout est similitudo inter ens creaturae et ens 


divinum, inter sapientiam creatam et increatam. 


Deus creatura Deus sapiens 


suum esse suum esse ad omnes ad omnes 
res cognoscendas res cognoscendas.i. 


i. Cf. Ia, q. 4, a. 2 : « Quidquid perfectionis est in effectu, oportet inveniri in causa 
effectiva, vel secundem eamdem rationem, si sit agens univocum, ut homo generat homi- 
nem, vel eminentiori modo si sit agens aequivocum (seu non univocum). » Item 1«, q. 4. 
a. 3: « Tertio modo dicuntur aliqua similia, quae communicant in eadem forma (seu 
perfectione), sed non secundum eamdem rationem, ut patet in agentibus non univocis. » 
— Item in nostro articulo, corp, in fine : « Neque in iis, quae analogice dicuntur est una 
vatio, sicut est in univocis, nec totaliter diversa, sicut in aequivocis. » 

Haec similitudo est secundum rationem non simpliciter eamdem, nec 
totaliter diversam, sed proportionality eamdem. Creatura sicut Deus est 
ens intrinsece, scii, id quod est, sed non est suum esse. Homo sicut Deus 
est intelligens sed non est suum intelligere ; sapientia creata est cognitio 
rerum per altissimam causam, sed non est causa rerum. In his omnibus 
est similitudo duarum proportionum, scilicet : sicut creatura dicitur ens 
per ordinem ad suum esse, ita Deus dicitur ens per ordinem ad suum esse, 
sed solus Deus est suum esse. Et ut dicit Cone. Later. (Denz. 432) « inter 
Deum et creaturam non potest tanta similitudo notari, quin sit major 
dissimilitudo notanda ». 

Notio analoga igitur non potest perfecte praescindi ab analogatis, 
quia exprimit quid proportionaliter simile (v. g. ens est id quod est) ; et 
id quod est proportionaliter simile non potest concipi quin in confuso 
concipiantur ipsa membra proportionalitatisi. E contra notio univoca, 
ut humanitas, animalitas, potest perfecte praescindi seu abstrahi a diversis 
subjectis. Notio univoca sic figurari potest : o ; notio autem analoga sic : 8. 

"9 

Analogia attributionis potest esse aut unius ad alterum (v. g. aeris 
ad sanitatem animalis), aut plurium ad unum (v. g. aeris sani et remedii 
sani ad sanitatem animalis). Et cum ad hanc attributionis analogiam 
sufficiat denominatio extrinseca in secundariis analogatis (aer enim non est 
intrinsece sanus), haec analogia nondum explicite manifestat id in quo 
intrinsece similia sunt analogata, quando revera ita sunt similia. Unde 
quamvis haec analogia sit forte prior in via inventionis, si velimus tamen 
cognoscere id in quo analogata, quae intrinsece conveniunt, sunt intrinsece 
similia inter se, oportet recurrere ad analogiam proportionalitatis, quae 
profundior est. Sic ex relatione ipsius sensus ad objectum sensibile analogice 
cognoscimus relationem intellectus ad objectum intelligibile, quamvis sit 
superioris ordinis ; item ex relatione appetitus sensitivi ad bonum sensibile 
analogice cognoscimus superiorem relationem voluntatis ad bonum ratio- 
nale vel spirituale.'Pariter ex relatione entis creati ad suum esse, analogice 
cognoscimus convenientiam inter ens increatum et suum esse, quod tamen 
est ipsum Esse subsistens ; similiter ex relatione sapientiae humanae ad res 
ab ea cognitas, analogice cognoscimus quid sit sapientia divina, quamvis 
haec sit causa rerum, dum sapientia nostra est causata a rebus. 

Haec est proportionalitas de qua pluries loquitur sanctus Thomas, 
v. g. de Veritate, q. 2, a. 11 : « Convenientia quandoque attenditur duorum 
ad invicem inter quae non sit proportio, sed magis similitudo duarum 
ad invicem proportionum; sicut senarius convenit cum quaternario ex hoc 
quod senarius est duplum ternarii, ita quaternarius binarii... Ita nomen 
visus dicitur (analogice) de visu corporali et de intellectu, eo quod sicut 


1. Ens est id quod est aut a seipse (Deus), aut ab alio (creatura), aut in se (sub- 
stantia), aut in alio (accidens). — Sic in analogia proportionalitatis propriae datur 
vere conceptus analogicus, dum in analogia attributionis extrinsecae est conceptus uni- 
vocus (v. g. sanitatis), qui adalia extenditur per denominationem extrinsecam. 

visus est in oculo, ita intellectus in mente. » — Haec est similitudo quae 
est inter ens creatum et ens increatum, quae ambo sunt intrinsece entia, 
seu id quod est, id cujus actus est esse, sed diversimode : Deus solus est 
suum esse, dum creatura habet esse et illud habet ab alio. De hac similitu- 
dine analogica (et quidem intrinseca) loquitur sanctus Thomas, Ia, q. 4, 
a. 2 et 3, et in nostro articulo, ad im : « Agens universale (scii. Deus), 
licet non sit univocum, non tamen est omnino aequivocum, quia sic non 
jaceret sibi simile, sed potest dici agens analogicum. » — Ad 2m: « Similitudo 
creaturae ad Deum est imperfecta, quia etiam nec idem secundum genus 
repraesentat, ut dictum est q. 4, a. 3. » 


Solvuntur objectiones. 


1? objectiones agnosticorum. Non est proportio, finiti, ad infinitum. 
Atqui analogia praedicta supponeret hanc proportionem. 

Respondetur : non est proportio quantitativa seu proprie accepta, 
concedo ; non est proportio in sensu proportionalitatis, nego ; et sic habetur 
sufficiens similitudo  dependenter a causalitate divina. Cf. Sanctum 
Thomam, de Veritate, q. 2, a. 1 et a. n ; q. 22, a. 7, ad qm 

Instantia : magis differt Deus a creatura, quam creatura a nihilo, 
unde dicitur : « substantia mea quasi nihilum ante te » Ps. 38, 6. Atqui 
non est analogia inter ens creatum et nihilum. Ergo... 

Respondetur : distinguo majorem : quoad modum essendi, concedo ; 
quoad rationem entis, nego. 

Instantia : perfectiones divinae ut intelligere et velle non possunt 
identificari quin destruantur. Atqui secundum praedictam doctrinam 
dentificantur in Deo. Ergo destruuntur. 

Respondetur : distinguo majorem : non possunt identificari immediate, 
ita ut intelligere reducatur ad velle aut e converso, concedo ; no"n possunt 
identificari in ratione jormali eminentiori Deitatis, quin destruantur, nego. 
Cf. Cajetanum in Iam, q. 13, a. 5, n? vu. Quae sunt divisim in inferioribus, 
sunt unite in superioribus. Deitas est ratio formalis ita eminens ut aequi- 
valeat intelligentiae, voluntati, etc., quae in ea sunt formaliter eminenter. 
Deitas nempe praebet fundamentum ad hos conceptus diversos. 

Et praedictae perfectiones non possunt quidem sic identificari secun- 
dum modum creatum, sed secundum modum increatum. Imo exigunt ex 
propriis identificari essentia et esse, item potentia operativa et operari, 
eo ipso quod sunt absque ulla potentialitate. — Intelligere autem et velle 
identificantur non sub ratione entis, sed sub ratione Deitatis. Propterea 
intima conciliatio attributorum Dei remanet nobis abscondita quia non 
habemus conceptum proprium Deitatis. 

Objectiones oppositae Scoti et Scotistarum, qui admittendo analogiam, 
volunt tamen retinere univocitatem entis per respectum ad Deum et ad 
creaturas. Pro Scoto ratio formalis entis est, non solum proportionaliter 
una, sed simpliciter una in Deo et in creaturis. 1 

Za objectio : conceptus entis perfecte praescindit a Deo et a creatura, 
quia aliquis potest esse certus v. g. quod caritas est ens et dubitare utrum 
caritas sit Deus an creatura. Ergo conceptus entis est simpliciter unus. 

Respondetur : ad praedictum dubium sufficit quod conceptus analogus 
entis non.explicet analogata, quae continet non solum virtualiter ut genus 
includit species diversas, sed actu implicite. Etenim ens est id quod est, 
sive a se, sive ab alio ; et varias modalitates entis adhuc sunt ens, e contra 
rationalitas non est animalitas. 

Instantia : si in conceptu entis actu implicarentur Deus et creatura, 
de quocumque praedicaretur ens, praedicaretur Deus. Atqui consequens 
est absurdum, ergo et antecedens. 

Respondetur : distinguo antecedens : si in conceptu entis actu implica- 
rentur conjunctive Deus et creatura, concedo ; si in eo implicantur dis- 
junctive, nego. Etenim ens est id quod est, aut a seipso, aut ab alio ; 
aut dicitur disjunctive, non conjunctive. 

Cf. Cajetanum. in hunc articulum, et in suo tractatu de Analogia 
nominum, C. v et x. 

Vide infra post art. VIÍ comparationem hujusce doctrinae sancti 
Thomae cum doctrinis Scoti et Suarezii. 


Art. VI. — Utrum nomina per prius dicantur de creaturis quam 
de Deo. 


St. qu. Videtur quod per prius dicantur de creaturis, quia per prius eas 
cognoscimus. « Deum ex creaturis nominamus » inquit Dionysius, de Nom. 
div., C. i. 

Responsio tamen est cum distinctione, scilicet : 

i? Omnia nomina metaphorice de Deo dicta per prius de creaturis 
dicuntur, quia nihil aliud significant quam similitudines ad creaturas. Sic 
.Deus metaphorice dicitur iratus, et ira per prius dicitur de motu appetitus 
sensitivi irascibilis. 

20 Nomination metaphorice sed proprie de Deo dicta per prius dicuntur 
de Deo quoad rem significatam, et per prius de creaturis quoad impositionem 
nominis. Ratio primae partis est, quia dicuntur de Deo non solum causaliter 
sed substantialiter (a. 2). Ratio secundae partis est quod, in via inventionis, 
prius cognoscimus creaturas. 

Sic explicatur quare Christus dixerit : « Nemo bonus, nisi unus Deus » 
Mare, x, 18, et sanctus Paulus : « Flecto genua mea ad Patrem Domini 
nostri Jesu Christi, ex quo omnis paternitas in caelo etin terra nominatur. » 
Eph. ni, 14. Hic articulus, sic explicans haec verba revelata, est magni 
momenti contra agnosticismum, sicut articulus 3I] in quo dictum est : 
haec nomina dicuntur de Deo proprie, non metaphorice, seu symbolice. 

Art. VII. — Utrum nomina quae important relationem ad creaturas, 
dicantur de Deo ex tempore. 


St. qu. An Deus dici possit ab aeterno creator, dorninus, salvator. 
Videtur quod ita sit, quia actio creatrix non distinguitur ab essentia Dei, 
sic est aeterna, quamvis ejus effectus sit solum in tempore. Insuper si 
dicerentur ex tempore, dici posset : Deus factus est salvator, sic exprime- 
retur quaedam mutatio in Deo ; ad minus poneretur nova relatio Dei ad 
creaturas, et non solum relatio rationis, sed realis, quia Deus est realiter 
creator et salvator. 

Responsio tamen est : quaedam nomina importantia relationem ad 
creaturam, ex tempore de Deo dicuntur, et non ab aeterno. 

Ratio exprimitur in fine corporis articuli : quia haec nomina dicuntur 
propter aliquam mutationem, non quidem ipsius Dei, sed creaturae; ita 
ut sit relatio realis dependentiae creaturae ad Deum, et solum relatio 
rationis Dei ad creaturam. 

Hoc potest esse quia « duo extrema non sunt ejusdem ordinis ». Ita 
est relatio realis visus ad visibile, sed in objecto visibili secundum suum 
esse physicum consideratum non est relatio realis ad visum. ; quia, hic ordo 
physicus distinguitur ab ordine cognitionis. Item est relatio realis scientiae 
ad scibile, non vero res scibilis in se considerata habet relationem realem. 
ad scientiam, quia res in se est alterius ordinis, scii, physici ; unde non 
dicitur scita, nisi denominative extrinsece, secundum, relationem rationis. 
Deus autem est extra totum ordinem creaturarum, et omnes creaturae 
ordinantur ad ipsum, et non e converso. 

Sic haec nomina Creator, Salvator, Dominus, dicuntur de Deo ex 
tempore, propter mutationem, non ipsius Dei, sed creaturarum. 

Ad xm. « Creator et Salvator ex tempore dicuntur quoad habitudinem 
ad creaturas, non autem quantum ad hoc quod significant essentiam 
divinam » prout actio creatrix est idem ac essentia divina. 

Sic terminatur prima pars hujusce quaestionis, quae est de divinis 
nominibus in communi consideratis. Ad modum recapitulationis solvitur 
sequens dubium. 


Comparatio doctrinae sancti Thomae cum doctrinis Scoti ez Suarezii. 
De Eminentia Deitatis. 


In quo sensu perfectiones divinae sunt in Deo « formaliter eminenter » ? 
Quarendum est nunc quinam est sensus, secundum sancti Thomae 
doctrinam, expressionis communiter receptae : perfectiones simpliciter 


simplices sunt in Deo « formaliter eminenter ». 
Omnes theologi sciunt quam necessarium est hanc doctrinam servare. 

ad vitandum nominalismum agnosticorum hodiernorum, qui quodammodo 
renovant opinionem Maimonidis (Rabbi Moyses), secundum quem attributa 
divina sunt in Deo potius virtualiter eminenter, ut perfectiones mixtae, 
quam formaliter eminenter. 

Sed haec ultima expressio non eodem modo ab omnibus intelligitur 
et quaeritur ejus exacta significatio. Prius in memoriam brevissime revo- 
canda sunt ea quae in hac re satis communiter admittuntur, secundum 
ordinem, articulorum sancti Thomae, Ia, q. 13. 

I. Quii significat in hac expressione adverbium « formaliter »? 

i? Hae perfectiones simpliciter simplices dicuntur esse formaliter in 
Deo, prout in eo sunt substantialiter et proprie (a. 1, 2, 3). Substantialiter 
quidem et non solum, causaliter, ac si « Deus est bonus » significaret solum, 
ut vult Maimonides : « Deus est causa bonitatis in rebus » (cf. art. 2). 
Proprie etiam, et non solum metaphorice ; sic, secundum sensum proprium, 
Deus dicitur justus, et metaphorice dicitur iratus (cf. art. 3). 

Ratio hujusce duplicis assertionis est quod perfectiones simpliciter 
simplices, ut bonitas, sapientia, amor, nullam imperfectionem involvunt in 
suo significato formali, prout distinguitur a modo finito secundum quem 
hae perfectiones sunt in creaturis. Et manifestum est quod Causa prima 
debet eminenter habere omnes creaturarum perfectiones, quae imperfectio- 
nem non involvunt. Cf. supra Ia, q. 4, a. 2 et 3. 

Hoc est in hac quaestione certissimum. 

2? Nomina quibus exprimuntur praedictae perfectiones non sunt 
synonyma, contra nominales qui dixerunt : inter attributa divina est 
solum distinctio rationis ratiocinantis et verbalis, sicut inter Tullium et 
Ciceronem. Si ita esset, sicut indifferenter scribitur Cicero pro Tullio, 
ita indifferenter scribi posset justitia divina pro misericordia, et dici posset : 
Deus punit per misericordiam, et veniam, tribuit per justitiam (cf. art. 4). 
Haec secunda assertio est pariter certissima et communiter recepta, 
a Thomistis, Scotistis, Suarezianis. 

3? Praedictae perfectiones dicuntur de Deo non univoce, nec aequi- 
voce, sed analogice. Unde in expressione « formaliter eminenter » sensus 
est : formaliter analogice, non univoce. Sanctus Thomas dicit enim in art. 5 : 
« Omnis effectus non adaequans virtutem causae agentis recipit similitu- 
dinem agentis non secundum eamdem rationem (id est ex contextu non 
univoce), sed defidenter; ita quod id quod divisim et multipliciter est in 
effectibus, in causa est simpliciter et eodemmodo... Omnes rerum perfectio- 
nes, quae sunt in rebus creatis divisim et multipliciter, praeexistunt in 
Deo unite et simpliciter. » Item Is, q. 4, a. 2 et 3. 

Hi textus sunt magni momenti ; ex eis habetur definitio analogiae 
in qua Suarez non concordat cum sancto Thomal. Pro quibusdam, secun-i. 


i. Cf. Suarez, agendo de unitate conceptus entis, ubi magis videtur ad Scotum 
accedere quam ad sanctum Thomam, Disp. Met., disp. 2, sect. 2, n. 34 dicit : « Nunc 
solum assero omnia quae diximus de unitate conceptus entis, longe clariora et certiora 
videri, quam quod ens sit analogum ; et idee non recte propter defendendam analogiam 
negari unitatem conceptus ; sed si alteruni negandum esset, potius analogia, quae 

dum principia Suarezii, analoga sunt quorum nomen est commune, ratio 
vero per nomen significata est simpliciter eadem, et secundum quid diversa. 
Themistae vero tenent quod pro sancto Thoma : analoga sunt quorum 
nomen est commune, ratio vero per nomen significata est simpliciter 
quidem diversa in analogatis, et secundum quid eadem, id est similis 
secundum quamdam proportionem seu proporlionaliier eadem". 

Haec formula thomistarum perfecte coincidit cum citato textu sancti 
Thomae (art. 5) ubi ex professo de hac re loquitur et dicit ; « Omnis effectus 
non adaequans virtutem causae agentis recipit similitudinem agentis non 
secundum eamdem rationem (id est non univoce, ut constat ex contextu, 
ex propositione antecedenti), sed deficienter. » Et paulo infra in eodem 
articulo dicitur ; « Non secundum eamdem rationem hoc nomen sapiens 
de Deo et de homine dicitur. » Revera dicitur secundum rationem propor- 
tionaliter eamdem, prout sapientia in communi est cognitio per altissimas 
causas, sed sapientia Dei est causa rerum, dum sapientia creata est causata 
seu mensurata a rebus. Item locutus est sanctus Thomas, in fine corp, 
art. 5 et Ia, q. 4, a. 2 et 3. 

Hic modus loquendi sancti Thomae conformis est omnino cum his quae 
communiter admittuntur in logica, ubi distinguuntur analoga et univoca. 
Sic dicitur quod nomen genericum et univocum animalitatis exprimit 
rationem simpliciter eamdem, seu « corpus vivens vita sensitiva », in animali 
superiori et in animali inferiori, in leone et in verme2. Nomen vero analo- 
gum cognitionis exprimit rationem simpliciter diversam et solum proportio- 
naliter eamdem in sensatione et in intellectione, prout sensatio se habet 
ad sensibile, sicut intellectio ad intelligibile. Item amor exprimit rationem 
solum proportionaliter eamdem in amore sensitivo et in amore spirituali. 
Propterea, dum perfectio univoca potest perfecte abstrahi ab inferioribus, 
ut animal a leone et a verme, non considerando differentias generi extrin- 
secas, perfectio analoga non potest perfecte abstrahi ab analogatis3, quia 
similitudo proportionum non concipitur quin concipiantur in-confuso seu 
actu implicite membra proportionalitatis. Propterea difficile est definire 
cognitionem in communi, ita ut verificari possit in sensu proprio in sensa- 
tione, in intellectione creata, et in intellectione divina. Item difficile defini- 


incerta est, quam unitas conceptus, quae rectis rationibus videtur demonstrari, esset 
neganda.» Item Disp. Met: 28, sect. 3, n? 9 et 11 ; disp. 32, sect. 2 

Cf. etiam Del mas, S. J., Metaphysica, p. 61 ; Frick, S. J., Ontologia, n? 23. 

In sensu opposito : 

A. Martin, Suarez métaphysicien et théologien (Science catholique, juillet et sept. 


Norbertus del Prado, O. P. De Veritate fundamentali (1911), p. 196 sq. «Suarez, 
recedens a D. Thoma per viam Scoti graditur... » 

1. Ita Cajetanus , de Analogia nominum, c. VI, et in Iam, q. 13, a. 5, n? xv. 

Joannes a sancto Thoma, Cursus Phil. Logica, q. XIII. 

Goudin, Philosophia, Logica major, I part., dis. IL, q. I. a. 2. 

J. M. Ramirez, De Analogia secundum doctrinam aristotelico-thomisticam. (La 
Ciencia Tomista, jull. 1921. janv. 1922, in extracto, p. 16). 

2. Sic in genere animalitatis jam verificatur id quod est juxta Suarez definitio 
analogiae : Ratio significata per nomen est simpliciter eadem (corpus vivens vita 
sensitiva) et secundum quid diversa, prout animalitas superior importat omnes sensus 
internos et externos, non vero animalitas inferior. 

3. Cf. Cajetanum, de Analogia nominum, ch. V. 

tur ens, ita ut verificari possit in Deo, in substantia creata, in accidente. 

Ex hoc autem quod ratio analogica est solum proportionaliter eadem, 
sequitur, ut notat sanctus Thomas (de Veritate, q. 2, a. 11) quod potest esse 
infinita distantia inter duo analogata ; jam quidem est immensa distantia 
inter cognitionem sensitivam et cognitionem intellectivam, quae tamen 
dicuntur ambae cognitiones analogice proprie et non solum metaphorice. 

Insuper terminologia sancti Thomae, secundum quam ratio perfectio- 
nis analogicae non est simpliciter eadem, sed solum proportionaliter 
eadem in Deo et in creatura, plene conformis est cum verbis IV Concilii 
Lateranensis (Denzinger, n. 432) : « Inter creatorem et creaturam non potest 
tanta similitudo notari, quin inter eos major sit dissimilitudo notanda. » Dum 
ergo dicimus : perfectiones quae nullam imperfectionem involvunt sunt in 
Deo jormaliter, intelligendum est jormaliter, non univoce, sed analogice, 
attamen proprie et non solum metaphorice, ut jam in ordine creato sensatio 
et intellectio dicuntur analogice sed proprie cognitionesl. 

Sic explicatum est adverbium jormaliter, nunc explicandum est aliud 


adverbium eminenter. 
+ E 


II. Quid significat adverbium « eminenter » in praedicta locutione? 

i° Ex praedictis sequitur quod modus eminentissimus secundum quem 
divina attributa sunt in Deo in se remanet absconditus, exprimitur solum 
negative et relative, v. g. dum dicitur : sapientia non finita, sapientia supre- 
ma, altissima. 

Unde sanctus Thomas dicit, a. 5 : « Cum hoc nomen sapiens de homine 
dicitur, quodammodo describit et comprehendit rem significatam (distin- 
ctam ab essentia hominis, ab esse ipsius, ab ejus potentia, etc.), non autem 
cum dicitur de Deo ; sed relinquit rem significatam ut incomprehensam et 
excedentem nominis significationem ». Jam ex hoc explicatur adverbium 
« eminenter » in expressione « formaliter eminenter ». Sed majori explica- 
tione indiget. 

20 Ex praedictis pariter sequitur, contra Scotum, quod inter prae- 
dictas perfectiones divinas non est distinctio formalis-actualis ex natura rei. 
Haec enim distinctio, juxta Scotum, est plusquam virtualis, prout antecedit 
considerationem mentis nostrae ; distinctio vero quae antecedit considera- 
tionem mentis nostrae, jam realis est, quantumvis minima sit. Distinctio 
autem realis inter divina attributa incompossibilis est cum summa Dei 
simplicitate, propter quam dicitur in Concilio Florentino (Denzinger, 703) : 
« In Deo omnia sunt unum et idem, ubi non obviat relationis oppositio ». 

Non potest igitur admitti, inter attributa divina, nisi distinctio 
virtualis et quidem minor, per modum impliciti et expliciti, prout unum 
attributum continet alia actu implicite.i. 


i. Cf. Joannem a sancto Thoma, Logica, q. XIII, a. 5. — M. T. L. Pbnido, 
Le Rôle de l'analogie en théologie dogmatique (1931), p. 53-60 ; — p. 136-145 : Il n'y a pas 
deux inconnues dans la proportion. — Objections du P. Descoqs ; la proportionnalité 
est-elle fictive ? est-elle première ? 

Servandum est tamen, contra nominales, quod nomina divina non 
sunt synonyma, quod v. g. justitia et misericordia non solum verbaliter 
distinguuntur, ut Tullius et Cicero. 

3? Tunc ponitur difficilis quaestio de identifications perfectionum divi- 
narum in Deo, ita ut non destruantur, sed remaneant in Deo formaliter, 
seu substantialiter et proprie, et non sint synonyma. Agitur hic de difficili 
conjunctione duorum adverbiorum : formaliter eminenter; primo aspectu 
videtur quod significatio secundi destruat significationem prioris. Faciliter 
quidem intelligitur quod septem colores arcus caelestis sint eminenter 
in luce alba, sed in ea sunt virtualiter tantum et non formaliter ; lux alba 
non est formaliter caerulea nec rubra, dum Deitas est formaliter bona, 
intelligens, misericors, etc. 

Difficultas ista praesertim proposita est a Scoto, et defendit suam 
distinctionem formalem-actualem ex natura rei, inter divina attributa, 
quia existimavit eorum identificationem formalem esse impossibilem. Pro 
Scoto, ut attributa divina sint formaliter in Deo, oportet quod in eo sint 
formaliter distincta et plusquam virtualiter. 

Haec autem identitas est ne impossibilis? 

Ad hoc respondet Cajetanus in Iam, q. 13, a. 5, n? vn : « (Hoc potest 
dupliciter intelligi): primo si fingamus quod propria ratio formalis sapientiae 
et propria ratio fustitiae sint una ratio formalis, ita quod i/la una ratio 
non sit tertia ratio, sed sit tantum propria sapientiae et justitiae ratio. 
Et hujusmodi identitas est simpliciter impossibilis, implicans duo contra- 
dictoria... 

« Secundo potest intelligi, si fingamus rationem sapientiae et rationem 
justitiae eminenter claudi in una ratione formali superioris ordinis et 
identificari formaliter. Et haec identitas est non solum possibilis, sed de 
facto omnium perfectionum in Deo. Non est enim putandum rationem 
formalem propriam sapientiae esse in Deo : sed, ut in littera habetur, 
ratio sapientiae in Deo, non sapientiae propria est, sed est propria superio- 
ris, puta Deitatis, et communis, eminentia formali, justitiae, bonitati, 
potentiae, etc. Sicut enim res, quae est sapientia, et res quae est justitia 
Win creaturis, elevantur in unam rem superioris ordinis, scilicet Deitatem, 
et ideo sunt una res in Deo ; ita ratio formalis sapientiae et ratio formalis 
justitiae elevantur in unam rationem formalem superioris ordinis, scilicet 
rationem propriam Deitatis et sunt una numero ratio formalis, eminenter 
utramque rationem continens, non tantum virtualiter, ut ratio lucis continet 
rationem caloris, sed formaliter, ut ratio lucis continet rationem virtutis 
calefactivae E Unde subtilissime divinum sancti Thomae ingenium, ex 
hoc... intulit: ergo alia est ratio sapientiae in Deo, et alia sapientiae in 
creaturis ». Id est, ut dicitur infra a Cajetano n? x.v : « non est una ratio 
simpliciter », sed proportionalité? una, ut dixerat in tractatu de Analogia 
nominum, C. Vi. 


i. Hodie diceretur : sicut lux alba formaliter continet non septem colores, sed 
virtutem producendi hos colores. 

Hic est sensus thomisticus hujusce expressionis « formaliter eminenter » : 
« formaliter » hic significat simul : substantialiter, et non causaliter, proprie 
et non metaphorice, attamen analogice. Eminenter excludit distinctionem 
formalem actualem attributorum Dei, et exprimit eorum identificationem 
seu potius identitatem in ratione formali eminentissima Deitatis, cujus 
modus proprius, in se absconditus, non nisi negative et relative cognos- 
citur in via. 

Haec sententia aequivalenter exprimitur in sancto Thoma dum dicit 1a, 
q. 13, a. 4 : « Hae quidem perfectiones in Deo praeexistunt unite et simpli- 
citer, in creaturis vero recipiuntur divise et multipliciter... Ita variis et 
multiplicibus conceptibus intellectus nostri respondet unum omnino sim- 
plex, secundum hujusmodi conceptiones imperfecte intellectum ». Ibidem 
ad im : « Rationes plures horum nominum non sunt cassae et vanae, 
quia omnibus eis respondet unum quid simplex, per omnia hujusmodi 
multipliciter et imperfecte repraesentatum ». Item in art. 5, in corpore. 
Unde attributa divina ita identificantur in ratione formali eminentissima 
Deitatis, ut in ea non destruantur. Remanent in ea formaliter et tamen 
non formaliter distincta. 

Imo, in eminentia Deitatis, perfectiones divinae ita absque destru- 
ctione identificantur, ut in ea sola sint in statu purissimo sine ulla imper- 
fectione admixta. Sic solus Deus est ipsum Esse per essentiam, Bonitas 
per essentiam, etc. 

4? Haec identificatio facilius explicatur pro perfectionibus quae ad 
eamdem lineam pertinent et non distinguuntur virtualiter nisi extrinsece, 
scii, cum fundamento in creaturis tantum. Ita intelligentia, intellectio, 
verum divinum semper intellectum, manifestissime identificantur prout 
Deus est Ipsum intelligere subsistens, idem ac Maxime Verum de se et 
semper intellectum in actu. 

Difficilius explicatur identificatio perfectionum quae ad diversas lineas 
pertinent, ut intellectio et amor, ut justitia et misericordia. Attamen ex 
praedictis constat quod identificantur in eminentia Deitatis, quae simul 
est eminenter formaliter intellectio et amor, misericordia et justitia. 

50 Eodem modo explicatur quod non est distinctio formalis actualis, 
sed solum virtualis, inter naturam divinam et relationes subsistentes 
quibus constituuntur Personae divinae, v. g. inter naturam divinam 
communicabilem ad intra et Paternitatem incommunicabilem. 

Unde Cajetanus dicit in Iam, q. 39, a. 1, n? vu : « Secundum se, non 
quoad nos loquendo, est in Deo unica ratio formalis, non pure absoluta 
nec pure respectiva, non pure communicabilis nec pure incommunicabilis, 
sed eminentissime ac formaliter continens et quidquid absolutae perfectionis 
est, et quidquid Trinitas respectiva exigit... Quoniam res divina prior est 
ente et omnibus differentiis ejus : est enim super ens et super unum, etc. » 
Pariter igitur res divina est super absolutum et respectivum, quae in ea 
sunt formaliter eminenter. 

Ex hac doctrina de eminentia Deitatis tres praesertim illustrantur 
quaestiones, quae maximi sunt momenti in dogmatica. 

i? Ex ea apparet quod ex sola ratione demonstrari potest existentia 
in Deo ordinis veritatis et vitae supernaturalis, prout Deitas seu vita Dei 
intima superat objectum proprium et vires cujuslibet intellectus creati et 
creabilis. Cf. sanctum Thomam Ia, q. 12, a. 4, et I C. Gentes, c. 3, $ 3: 
« Quod sint aliqua intelligibilium divinorum, quae fiumanae rationis penitus 
excedant ingenium, evidentissime apparetl. » 

20 Ex hoc pariter apparet quod gratia sanctificans dicenda est partici- 
patio divinae naturae, prout est -participatio physica, formalis et analogica 
Deitatis ut in se est; sic radicaliter nos ordinat ad videndam Deitatem 
sicuti est. Sic minoris momenti apparet quaestio : an gratia sit participatio 
infinitatis divinae ; certo non subjective participatur infinitas divina, eo 
ipso limitaretur ; sed gratia nos ordinat ad Deitatem videndam, cujus est 
vera participatio. 

Jam lapides assimilantur Deo secundum esse, plantae secundum 
vivere, intelligentiae humanae et angelicae secundum intelligere, gratia sola 
secundum Deitatem. 

30 Denique ex hac doctrina de eminentia Deitatis, ex alto explicatur 
quare non possumus in via cognoscere intimam conciliationem voluntatis 
salvificae universalis cum mysterio praedestinationis. Hoc esset cognoscere 
quomodo in eminentia Deitatis intime conciliantur infinita misericordia, 
infinita justitia et suprema libertas, et quare hunc potius quam alterum 
Deus misericorditer elegit. 

Haec theologica contemplatio eminentiae Deitatis, dummodo cum 
crescente caritate uniatur, normaliter disponit ad infusam contemplatio- 
nem, quae sub speciali inspiratione Spiritus Sancti procedit a fide viva, 
donis intellectus et sapientiae illustrata, quaeque in caligine altiori modo 
attingit Deitatem, seu « lucem inaccessibilem, quem, ut ait sanctus Paulus, 
nullus hominum vidit, nec videre potest » (I Tim., vi, 16) nisi in patrial. 


Art. VIII. — Utrum hoc nomen « Deus » sit nomen naturae. 


St. qu. Agitur nunc de quibusdam nominibus divinis in speciali. 

Utrum Deus Qeos sit nomen naturae, an operationis. 

Respondetur ; est nomen operationis quoad impositionem, in via 
inventionis, sed est nomen naturae quoad rem significatam. 

Ratio est quia non immediate cognoscimus essentias rerum et prae- 
sertim essentiam Dei, sed per earum operationes ; sic lapis designat natu- 


1. Hoc longe probavimus alibi : De Revelatione, t. I, cap. XL p. 337-370 : Probatur 
existentia ordinis veritatis et vitae supematuralis in Deo, ssu ordinis Mysteriorum 
supematuralium. 

2. Cf. de hac re discussionem, Acta Pont. Academiae romanae sancti Thomae Aq., 
7035, p. 169-175, ubi invenitur responsio ad plures objectiones. 

ram lapidis, sed juxta plures, hoc nomen provenit ex hoc quod lapis laedit 
pedem. Operatio autem divina a qua imponitur hoc nomen Deus, videtur 
esse ea qua Deus omnia cognoscit et ordinat, saltem secundum etymologiam 
datam a Dionysio de div. Nom., c. 12. Unde Deitas exprimit proprie 
naturam divinam. 

Ad 2m in fine, rursus enumerantur tres viae causalitatis, eminentiae 
et negationis. 


Art, IX. — Utrum hoc nomen « Deus » sit communicabilc. 


Respondetur : hoc nomen « Deus » est incommunicabile secundum rem 
(sensu proprio), sed communicabile secundum opinionem et metaphorice. 

Ratio primae partis est, quod natura divina seu Deitas est in se 
incommunicabilis creaturis. Cf. Ia, q. xi, a. 3 : Deus non potest esse nisi 
unus seu unicus. Attamen ex revelatione cognoscitur quod Deus Pater 
communicat Deitatem Filio et Spiritui Sancto. Unde nihil extra Deum 
potest vocari proprie Deus. 

Ratio secundae partis est : secundum erroneam opinionem polytheis- 
mi, homines locuti sunt de pluribus diis. Insuper de justis, in quibus est 
gratia seu participatio divinae naturae, metaphorice dictum est in Ps. 81, 6: 
« Ego dixi : dii estis ». 

Unde dum esse, vivere, intelligere, sunt quid naturaliter participabile 
in lapidibus, in plantis, in creaturis rationalibus, Deitas non est naturaliter 
participabilis, sed solum supernaturaliter, per gratiam, quae est formalis 
participatio Deitatis, seu radicalis principii operationum quibus Deus 
seipsum videt et diligit. 


Art. X. — Utrum hoc nomen Deus dicatur univoce de vero Deo, 
de idolis, de justis. 


Respondetur : hoc nomen univoce dicitur de Deo solo, imo unice. 
De idolis analogice secundum falsam opinionem polytheistarum ; de justis 
analogice per quamdam similitudinem participatam. 


Art. XI. — Utrum hoc nomen «qui est» sit maxime proprium 
nomen Dei. 


Respondetur affirmative, propter tria : r? quia solus Deus est suum 
esse, ita ut ejus esse sit ejus essentia ; 20 quia hoc nomen « qui est » nullum 
modum essendi determinat et ideo nominat ipsum pelagus substantiae 


326 DE NOMINIBUS DEI 


infinitum ; et sic in confuso omnia alia nomina comprehendit. « Quanto 
autem aliqua nomina sunt minus determinata et magis communia et 
absoluta, tanto magis proprie dicuntur de Deo»; 30 quia hoc nomen 
« qui est » significat esse in praesenti, sic exprimit Dei aeternitatem supra 
praeteritum et futurum. 

Ad iTM Attamen « quantum ad id ad quod significandum imponitur 
nomen, Deus est nomen adhuc magis proprium, quia imponitur ad signifi- 
candam naturam divinam », scii. Deitatem quae eminenter formaliter conti- 
net esse, vivere et intelligere. 

Sanctus Thomas distinguit tetragrammaton a nomine Qui est, nunc 
autem omnes identificant haec duo nominal. 

Ad 2m. Bonum supremum est principale nomen Dei, quoad causalita- 
tem, prout est finis omnium; et finis est prima causarum. Sed Quid est 
est principale nomen ejus absolute. Cf. Ia, q. 5, a. 2, ad im. 


Art. XII. — Utrum propositiones affirmativae possint formari 
fle Deo. 


St. qu. Hic articulus est velut recapitulatio praecedentium, in ordine 
ad judicium affirmativum efformandum. Difficultates oriuntur ex hoc quod 
theologia quae dicitur negativa Dionysii ait : « negationes de Deo synt ve- 
rae, affirmationes autem sunt incompactae ». Deus enim est ineffabilis, 
et non habemus conceptum proprium Deitatis, quae pro nobis viatoribus 
est velut « magna tenebra », seu « nox obscura ». Insuper Deus est forma 
simplex, nullo modo composita, dum est compositio in judiciis affirmativis. 

Responsio tamen est : propositiones affirmativae possunt vere formari 
de Deo. 

r? Probatur ex hoc quod plures propositiones affirmativae de Deo 
sunt de fide. 

2a Ratio est : in qualibet propositione affirmativa vera, oportet quod 
praedicatum et subjectum significent idem secundum rem aliquomodo, et 
diversum secundum rationem; v. g. Petrus est albus (Petrus est idem sub- 
jectum quod est albus). Deus autem in se consideratus est omnino unus 
et simplex, sed tamen intellectus noster secundum diversas conceptiones 
ipsum cognoscit. Ergo propositiones affirmativae possunt vere formari 
de Deo. 

Ad zm. Affirmationes de Deo sunt incompactae, secundum Dionysi- 
um, prout nullum nomen proprie dicitur de Deo quqad modum significandi 
(a. 3); sic nomina abstracta significant formam tantum, et nominai. 


i. Absque dubio scholastici sciebant nomen hebraicum Yahvéh esse tetragram- 
maton seu quadruplici littera constitutum, sed ignorabant veram pronuntiationem 
ejus. Pronuntiatio hybrida Jehovah est recens, non occurrit ante saec. XV. Probabiliter 
ex hac ignorantia provenit error plurium scholasticorum qui immerito distinxerunt 
tctragrammaton a nomine divino Qui est. Cf. Prat, Diet. Bible, ad v. Jéhovah, vol. Ill, 
col. 1225-6. 

concreta significant subjectum compositum in quo est talis forma, dum 
Deus est pura forma subsistens. Cf. ad 2m. 

3m Quicumque intellectus intelligit rem esse aliter quam sit, est 
falsus. Sed hoc non habet locum in proposito, quia intellectus noster 
formans propositionem de Deo, non dicit eum esse compositum. Sed est 
imperfectio quoad modum intelligendi. 

Sic terminatur quaestio de nominibus divinis, in qua sanctus Thomas 
optime determinat justum medium inter et supra duos errores ad invicem 
oppositos, scilicet agnosticismi et alicujus anthropomorphismi. Vitatur 
agnosticismus prout affirmatur quod perfectiones simpliciter simplices sunt 
substantialiter, proprie, et per prius in Deo quam in creaturis. Vitatur 
anthropomorphismus, prout affirmatur has perfectiones non esse univoce 
in Deo et in creaturis, sed analogice, secundum similitudinem propor- 
tionum. Sicut creatura proprie est, 'ita Deus proprie est, et ille solus est suum 
esse ; sicut homo dicitur proprie sapiens, ita Deus proprie sapiens est, 
et ille solus est suum intelligere, ut clarius infra patebit. In omnibus quae- 
stionibus de Deo uno et trino applicatur haec methodus analogiae, quae 
optime determinata est in hac quaestione XIII. Analogia necessaria est 
tum in cognitione naturali Dei, sic est cum evidentia demonstrationis, 
tum in cognitione supernatural! mysteriorum revelatorum, sic est cum 
obscuritate fidei. Deus enim ad mysteria vitae suae intimae manifestanda, 
usus est notionibus analogicis v. g. naturae, personae, paternitatis, filiatio- 
nis, quae sunt in nobis ut naturaliter acquisitae. Proinde quoad Deum 
auctorem naturae, ratio ex se sola cognoscere potest analogias legitimas, 
non vero si agitur de Deo auctore gratiae, in sua vita intima. 


Qu. XIV. — De scientia Dei. 


- « Post considerationem eorum quae ad divinam substantiam pertinent, 
inquit sanctus Thomas, restat considerandum de his quae pertinent ad 
operationes ipsius. » Commentatores pro quibus formale constitutivum 
naturae divinae, secundum nostrum modum concipiendi, est ipsum esse 
subsistens dicunt : intelligere divinum pertinet, secundum sanctum Tho- 
mam, ad operationes ejus. Alii vero qui tenent hoc formale constitutivum 
esse ipsum intelligere subsistens, dicunt : sanctus Thomas non ait se hucus- 
que egisse de natura divina, sed de his quae pertinent ad substantiam Dei, 
nec dicit nunc se considerare tantum de operationibus divinis, sed de his 
quae pertinent ad operationes Dei; natura autem ad eas pertinet ut 
principium earum. Attamen textus iste sancti Thomae magis favet primae 
sententiae, et videtur qrtod sanctus Thomas non exspectavit q. XIV 
ad tractandum de constitutivo naturae divinae. Cf. supra, q. III. 

Prius agitur de operationibus mere immanentibus : intelligere et velle, 
postea de operationibus virtualiter transeuntibus, ubi est sermo de potentia 
Dei. 

In quaestione XIV de Scientia Dei, quatuor praecipua considerantur : 
1° an sit et quid sit intelligere in Deo (a. 1) ; 2? de objecto primario divinae 
scientiae (a. 2, 3, 4) ; 30 de ejus objecto secundario (a. 5 ad 13) ; 40 de 
modo procedendi scientiae divinae ; an sit enuntiativa, variabilis, specula 
tiva, pratica (a. 14-16). 


Art. I. — Utrum in Deo sit scientia. 


St. qu. In titulo, scientia latissime sumitur pro cognitione intellectuali, 
certa et evidenti. Non agitur proprie de scientia prout distinguitur a 
sapientia et est cognitio per proximas causas, non pei altissimas. Imo 
in resp. ad 2m dicitur quod intelligere divinum est eminenter, sine distin- 
ctione habituum, intelligentia, scientia, sapientia, prudentia et ars. 

Difficultates enuntiatae initio articuli sumuntur autem de scientia 
proprie dicta, ut est habitus distinctus ab actu, ut versatur circa conclu- 
siones, et ut est cognitio universalis ac abstracta ; haec omnia pertinent 
ad modum creatum et imperfectum scientiae in nobis. 

Responsio est : Deus est in summo cognitionis, quia est in summo 


immaterialitatis. 

1? Quidem ex revelatione secundum innumeros textus Sacrae Scriptu- 
rae constat Deum esse intelligentem. Est dogma fidei, imo in Concilio 
Vaticano (Denz. 1782) dicitur : « Deum esse intellectu, infinitum. » 

2? Ratione etiam hoc sic demonstratur : 

Immaterialitas est ratio propter quam aliquid est cognoscitivum, et 
secundum modum immaterialitatis est modus cognitionis. Atqui Deus est 
in summo immaterialitatis. Ergo Deus est in summo cognitionis. 

Minor supra probata est, q. 3, a. 2: Deus non est corpus, nec componi- 
tur ex materia et forma, sed est pura forma subsistens ; imo est ipsum esse 
subsistens (q. 3, a. 4) et praeterea est infinitus (q. 7, a. 1) ; transcendit 
omnes limites essentiae, et a fortiori materiae. 

Major sic probatur quoad primam partem : cognoscens differt a non 
cognoscente prout natum est habere formam etiam rei alterius, proinde 
ex amplitudine ejus naturae. Coarctatio autem formae est per materiam 
quae amplitudinem ejus limitat (Ia, q. 7, a. 1). Ergo immaterialitas est 
ratio propter quam aliquid est cognoscitivum. 

Ex hoc sequitur secunda pars majoris : secundum modum immateria- 
litatis est modus cognitionis, sic intellectus est magis cognoscitivus quam 
sensus. Et igitur cum Deus sit in summo immaterialitatis, est in summo 
cognitionis. 

Tota haec doctrina fundatur in hoc quod cognoscens differt a non 
cognoscente prout potest quodammodo fieri aliud a se ; sic ut ait Aristoteles, 
III De Anima, c. 8, anima est quodammodo omnia. 

Dum planta, quae prius erat frigida, adveniente sole, fit altera, scilicet 
calida, cognoscens videns solem non fit alterum, scii, calidum, sed quodam- 
modo fit aliud a se. Ad hoc requitur quod possit habere in se non solum 
formam suam, sed formam rei alterius, ni alterius est, scilicet speciem 
repraesentativam rei cognoscendae. 

Si autem coarctatio seu limitatio formae provenit a materia in qua 
forma recipitur, et a qua individuatur, immaterialitas alicujus rei est 
ratio propter quam sit cognoscitiva. Proinde plantae propter suam mate- 
rialitatem non cognoscunt, dum Deus est summe cognoscitivus prout est 
summe immaterialis. 

Haec profunda ratio propter quam aliquid est cognoscitivum non 
intelligitur nec a materialismo, nec ab idealismo subjectivo. 

Materialismus negat praedictam immaterialitatem principii cognitio- 
nis, et pro eo cognitio est solum epiphaenomenon, non tanti momenti, 
supra phaenomena physico-chimica. 

Idealismus subjectivus, ex alia parte, non admittit quod cognoscens 
vere cognoscat alia a se, sed quod cognoscit solum modificationes suas 
subjectivas. 

Haec duo systemata extrema radicaliter ad invicem opposita non 
intelligunt quid sit immutatio intentionalis necessaria ad nostram cognitio- 
nem supra immutationem physicam seu organicam quae jam est in planta 
non cognoscente. 

Dum receptio physica seu materialis appropriát formam receptam. 

quae sic fit propria forma subjecti, v. g. dum planta prius frigida fit calida, 
e contrario receptio immaterialis seu intentionalis non appropriai formam 
receptam, haec remanet forma rei alterius ; animal, videns solem, non 
recipit formam solis ut suam, sed ut formam rei alterius. Unde Averroes 
merito dicebat : « cognoscens et cognitum sunt magis unum quam materia 
et forma»; materia enim non fit forma quam recipit, dum cognoscens 
quodammodo, scii, intentionaliter seu representative fit objectum cogni- 
tum, seu fit aliud a se. Cf. Commentarium Cajetani et Joannis a sancto 
Thoma in praesentem articulum. 

Sanctus Thomas dicet infra Ia, q. 78, a. 3 : « Est duplex immutatio, una 
naturalis, et alia spiritualis. Naturalis quidem, secundum quod forma 
immutantis recipitur in immutato secundum esse naturale, sicut calor 
in calefacto. Spiritualis autem, secundum quod forma immutantis recipitur 
in immutato secundum esse spirituale... Ad operationem autem sensus 
requiritur immutatio spiritualis, per quam intentio formae sensibilis fiat 
in organo sensus ». — Ia, q. 75, a. 3 : « Sentire vero manifeste accidit 
cum aliqua corporis immutatione..., sic omnis operatio sensitivae animae 
est conjuncti (scii, compositi)... Solum intelligere inter opera animae sine 
organo corporeo exercetur. » Cf. de Veritate, q. 2, a. 1. Jam quidem facultas 
sensitiva est aliqualiter elevata supra conditiones materiae, quamvis intrin- 
sece dependeat ab organismo. 

Cognoscens quidem prius intentionaliter fit aliud a se in actu primo 
per speciem impressam rei cognitae, et deinde in actu secundo fit aliud a se 
dum actualiter cognoscit rem extramentalem ; nec spatialiter egreditur 
extra se, sicut homo ex domo sua, nam cognoscere est actus immanens, 
sed intentionaliter fit aliud a se, prout species intentionalis et ipsa cognitio 
habent essentialem relationem ad rem cognitam. 

Ex his omnibus satis clare constat quod cognitio fundatur in immate- 
rialitate cognoscentis, et quod « secundum modum immaterialitatis est 
modus cognitionis ». Cum igitur Deus est in summo immaterialitatis 
(prout est non solum spiritus purus, sed Actus purus, Ipsum esse sub- 
sistens) sequitur quod est summo modo cognoscens. 

Cognitio et intellectio secundum suum significatum formale nullam 
imperfectionem involvunt, et sic analogice sed proprie tribui possunt Deo, 
et non solum metaphorice. 

Ad zm. Scientia dicitur habitus minus perfectus quam actus, quoad 
modum essendi in creatura, non quoad significatum formale. Insuper in 
Deo nequidem virtualiter distinguuntur sapientia et scientia. 

Ad 2m. ltem in homine scientia quoad modum creatum importat 
imperfectum discursum formalem, et transitum ab ignoto ad cognitum. 
Sed potest esse scientia perfectissima, cum solo discursu virtuali et sic 
non distinguitur ab intelligentia, nec a sapientiali. 


i. Est tamen in Deo scientia proprie dicta, scilicet cognitio'rerum per causas, 
quia ad scientiam sufficit discursus virtualis, ut est in angelis, sine successione, unico 
intuitu. Deus, ut infra dicetur, non procedit de noto ad ignotum, cognoscit effectum 
non ex causa, sed statim in causa. 

Ad In Deo non est scientia universalis, ut abstracta a singularibus 
sed per eam Deus cognoscit etiam statim singularia, ut infra patebit 


Solvuntur objectiones. 


z4 objectio. Contra rationem fundamentalem corporis articuli, sic 
objicitur : multa sunt immaterialia, quae non sunt cognoscitiva, v. g. 
voluntas et habitus qui in ea sunt. Ergo ratio sancti Thomae non valet. 

Respondetur : distinguo antecedens : multa supposita sunt immate- 
rialia, quae non sunt cognoscitiva, nego ; multa principia operativa, ut 
voluntas et habitus ejus, subdistinguo : quae non sunt elicitive cognosci- 
tiva, concedo ; quae non sunt ordinis cognoscitivi et non consequuntur 
intellectum, nego. 

2a objectio. Aer et speculum recipiunt species intentionales absque sui 
alteraticne et tamen non sunt cognoscitiva. Ergo non valet ratio data. 

Respondetur : aer et speculum has species recipiunt materialiter ut 
inhaerentes, concedo ; formaliter ut species intentionales seu repraesenta- 
tivas, nego. Imo in aere et in speculo recipitur potius virtus qua producitur 
species impressa in sensibus, seu in potentia visiva, in qua sola ut in 
propria sede formaturl. 

3 objectio. Omnes angeli sunt aequaliter immateriales, et tamen non 
sunt aequaliter cognoscitivi. Ergo. 

Respondetur : omnes angeli sunt aequaliter immateriales negative, 
id est sine materia, concedo ; positive, nego,- quia non aequaliter participant 
vitam intellectivam. 

4a objectio. Non implicat a Deo creari substantiam immaterialem 
quae non sit cognoscitiva. Ergo. 

Respondetur : non implicat creari substantiam immaterialem, quae 
non sit proxime cognoscitiva, concedo ; quae non sit radicaliter cognosci- 
tiva, nego, vel faveas probare. Substantia immaterialis quae extraordinarie 
privaretur facultate intellectiva, remaneret radicaliter cognoscitiva. 

Sic remanet quod in tantum ens est cognoscitivum, in quantum est 
immateriale, seu elevatum supra conditiones materiae. 

Proinde Deus, qui est summe immaterialis, est summe cognoscens.i. 


i. Notandum est quod anima brutorum et eorum sensus dicuntur a sancto Thoma 
« aliqualiter (vel secundum quid) spirituales», prout jatn quodammodo elevantur supra 
conditiones materiae (sic anima brutorum non est corpus, et est forma altior quam 
forma plantae), sed tamen intrinsece dependent ab organismo, et sic sunt simpliciter 
ordinis materialis. 

Art. IL — Utrum Deus intelligat se. 


St. qu. Agitur de objecto primario intellectionis divinae, in a. 2, 3, 4. 
Initio articuli 2, ponitur difficultas quae oritur ex modo imperfecto cogni- 
tionis quam habemus de nostra propria anima ; est enim cognitio reflexiva 
quae supponit aliam cognitionem directam, sic est multiplicitas actuum 
quae non potest esse in Deo. Insuper intellectio fit per quamdam assimila- 
tionem ad rem scitam, cum quadam dualitate stibjecti et objecti, quae non 
potest esse in Deo simplicissimo. Propterea Plotinus dixit quod Suprema 
Hypostasis quae est Unum-Bonum est supra secundam Hypostasim, 
scilicet Intelligentiam, in qua est dualitas subjecti et objecti. Haec objectio 
renovata est a pluribus pantheistis modernis, qui dixerunt non potest esse 
Deus personalis seu intelligens et liber, nam intellectio supponit dualitatem 
subjecti et objecti, quae non potest esse in Absoluto simplicissimo. 

Responsio est : Deus se -per seipsum intelligit. 

1° Quidem de fide est, quod Deus semetipsum intelligit, secundum 
innumeros textus Sacrae Scripturae, inter quos citatur l'-ad Cor., n, 11 : 
« Quae sunt Dei nemo novit, nisi Spiritus Dei. » 

20 Ratione probatur Deum se cognoscere, et quomodo, scii, immediate 
per seipsum, absque ulla dualitate seu distinctione reali inter intelligentiam 
divinam et ejus essentiam intellectam. Hoc sic demonstratur : 

Intelligibile non intelligitur nisi sit in intelligente (saltem per quamdam 
repraesentationem) et non est distinctio inter haec duo, nisi quia utrumque 
est in potentia, scilicet nisi quia intelligens non est de se intelligens in actu 
et quia intelligibile non est de se intellectum in actu. 

Atqui Deus, qui est intelligens et cujus essentia est intelligibilis, est 
absque omni potentialitate. Ergo Deus intelligit seipsum per seipsum, 
ita ut « in eo intellectus et (objectum primarium) intellectum sint idem 
omnibus modis », id est absque dualitate de qua loquebatur Plotinus, 
tanquam ad intellectionem necessaria. 

Major probatur quia intellectio est actus immanens, cujus objectum 
non est intellectum in actu nisi in ipso intellectu. Sic pro intellectu nostro 
dum intelligimus lapidis naturam, haec natura in ipso lapide est solum 
intelligibilis in potentia, et non nisi in intellectu est intellecta in actu. 
Et non est distinctio inter intellectum nostrum et hoc intelligibile, nisi 
quia utrumque est in potentia ; intellectus noster prius poterat intelligere, 
et lapis poterat intelligi. Sed in intellectione actuali, intellectus et intelle- 
ctum sunt magis unum quam materia et forma, quia, ut dictum est, materia 
non fit forma, dum intellectus intelligens quodammodo fit objectum 
intellectum. 

Minor constat ex supra dictis, ex hoc quod Deus non est corpus, 
nec compositus ex materia et forma (q. 3, a. 1, 2), ex hoc quod est intelli- 
gens (art. praeced.) et Actus purus absque ulla potentialitate. 

Unde ejus intellectus est de se et ab aeterno semper in actu, et ejus 

essentia non solum est intelligibilis in potentia (ut essentia lapidis), nec 
solum est intelligibilis in actu (ut essentia angeli), sed est de se et ab aeterno 
intellecta in actu; proinde nullo modo distincta ab ejus intellectione. Hoc 
est dicere : dum intellectus cognoscitivus et objectum intelligibile purifi- 
cantur ab omni potentialitate seu imperfectione, identificantur. Hoc jam 
dixerat Aristoteles, XII, 1. Metaph., c. 9. 

Per oppositum, dum angelus se intelligit, non est omnino idem ejus 
essentia intellecta et ejus facultas intellectiva, nam essentia angeli de se 
est solum intelligibilis in actu, non est de se intellecta in actu, et facultas 
ejus intellectiva non est ipsum intelligere. 

Perficietur haec doctrina in articulo 40 considerando identificationem 
intellectus divini cum' Dei essentia non solum objective sumpta, sed sub- 
jective sumpta ut subjectum intellectionis. 

Ad 2^. Intelligere non est proprie motus, est actus ipsius agentis, 
dum motus proprie dictus est in mobili ab agente. « Similiter quod intellectus 
perficiatur ab intelligibili, vel assimiletur ei, hoc convenit intellectui qui 
quandoque est in potentia... Sed intellectus divinus, qui nullo modo est 
in potentia, non perficitur per intelligibile, neque assimilatur ei, sed est 
sua perfectio et suum intelligere. » — Haec est optima responsio ad objectio- 
nem neoplatonicorum et aliorum qui dixerunt qualibet intellectio importat 
dualitatem subjecti et objecti, et proinde non potest esse formaliter seu 
proprie in Deo simplicissimo. 

Ad in fine dicitur : « Deus est sicut actus purus, tam in ordine 
existentium, quam in ordine intelligibilium ; et ideo per se ipsum seipsum 
intelligit » id est absque specie impressa et specie expressa accidentali 
superaddita. E contra angelus indiget accidentali verbo mentis ad se 
intelligendum, quia ejus essentia non est de se intellecta in actu, sed solum 
intelligibilis in actu. Cf. sanctum Thomam, IV 1. C. Gentes, c. XI. 


Art. III. — Utrum Deus comprehendat seipsum. 


St. qu. Quaeritur an Deus cognoscatur a seipso quantum cognoscibilis 
est, seu adaequate, summa nempe penetratione, cognoscendo quidquid est 
in se ipso et in sua virtute productiva, id est omnia possibilia. 

Responsio est affirmativa. i? Revelata-est sub ista forma I Cor., n, 10: 
« Spiritus (Dei) omnia scrutatur, etiam profunda Dei », et similibus locis. 

20 Ratione sic probatur : aliquid proprie comprehenditur, quando 
cognoscitur sicut cognoscibile est, summa penetratione adaequata. Atqui 
in Deo tanta est virtus cognoscitiva, quanta est actualitas ejus cognosci- 
bilis ; nam ejus intellectus nullo modo est in potentia, est actus purus in 
linea intellectionis, sicut ejus esse est actus purus in linea essendi. Et 
ambo identificantur, ut dictum est art. praeced 

Unde, dum homo remanet velut mysterium pro semetipso, in quantum 
«inscrutabile est cor hominis » (Jer, xvn, 9) (propterea dicit sanctus 

Paulus : « neque meipsum judico, qui autem judicat me, Dominus est ». 
I Cor, iv, 4), Deus perfectissime semetipsum cognoscit, absque ullo 
mysterio, et adaequate cognoscit pariter potentiam suam, scii, omnia 
possibilia, quorum multitudo est infinita. 

Notandum est quod haec conclusio est evidentissima etiam quoad nos, 
quamvis plura alia de intellectu divino nobis remaneant valde obscura, 
ut infallibilis praescientia et permissio, peccati, servata culpabilitate pecca- 
toris. Sic in hoc tractatu de Deo uno saepe invenitur « clarum-obscurum » 
mirabile, in quo, id quod nobis est clarissimum manifestat obscuritatem 
annexam provenire non ex absurditate aut incoherentia, sed ex nimia luce 
pro intellectu nostro. Manifestissime Deus semetipsum perfectissime cogno- 
scit seu comprehendit, hoc negare esset proprie stultitia, secundum commu- 
nem Christianorum sensum. 


Art. IV. — Utrum ipsum intelligere Dei sit ejus substantia. 


St. qu. Jam vidimus in articulo 2, quod intellectus divinus est omnino 
idem cum essentia Dei intellecta, scii, ut objectum est; nunc quaeritur 
utrum ipsum intelligere Dei sit idem ac ejus substantia, ut est subjectum 
intellectionis. 

Difficultates propositae initio articuli sunt minoris momenti. 

Responsio est affirmativa. Dupliciter probatur indirecte, et directe. 

1? indirecte: intelligere est perfectio et actus subjecti intelligentis. 
Si vero intelligere Dei esset aliud ab ejus substantia, haec ad illud se haberet 
ut potentia ad actum, quod est impossibile, cum Deus sit actus purus. 
Ergo. Hoc argumentum indirectum est apodicticum. 

20 directe et ostensive: intelligere consequitur et perficit speciem 
intelligibilem, sicut esse formam. Atqui essentia Dei est suum esse (q. 3, 
a. 4) et sua species intelligibilis (art. 2, praesentis quaestionis). Ergo 
intelligere Dei est ejus essentia seu substantia et'ejus esse. 

Aliis verbis, ut dicitur ad 2m : Deus est ipsum intelligere subsistens, 
velut fulgur intellectuale de se et ab aeterno existens. 

Major hujusce secundae probationis fundatur in proportionalitate 
inter ordinem essendi et ordinem intelligendi. Deus autem ex sua essentia 
non est ulterius perfectibilis, et sic debet esse actus purus, irreceptus et 
irreceptivus, non solum in ordine essendi sed in ordine intelligendi. Id est, 
sicut in Deo essentia non est aliud a suo esse, nec essentia intelligibilis est 
aliud a suo intelligere. 

In fine corporis articuli, sanctus Thomas epilogat, coadunando hanc 
conclusionem cum conclusione articuli secundi : « Et sic patet ex omnibus 
praemissis quod in Deo intellectus intelligens (subjectum) et id quod intelligi- 
tur (objectum) et species intelligibilis et ipsum intelligere sunt omnino unum 
et idem. Unde patet quod per hoc quod Deus dicitur intelligens, nulla 
multiplicitas ponitur in ejus substantia. » Sic immeirto dixit Plotinus : 

omnis intellectio supponit dualitatem subjecti et objecti quae non potest 
esse in prima hypostasi simplicissima. Egregie e contrario dixerat Aristote- 
les : « Deus est ipsa intellectionis intellectio. » Met., 1. XII, c. g, seu Deus est 
ipsum intelligere subsistens. 

Ad 3um. « Intelligere divinum, quod est in seipso subsistens, est sui 
ipsius et non alicujus alterius » est « intellectio intellectionis ». Agitur 
de ejus objecto primario, sed non excluditur objectum secundarium. 


y 

Dubium ^um ; an sit distinctio virtualis inter essentiam Dei, ejus intelli- 
gentiam et ejus intellectionem. 

Respondent merito plures thomistae : inter haec tria non est distinctio 
virtualis intrinseca, quia, si daretur haec distinctio, essentia Dei et ejus 
intelligentia conciperentur, cum fundamento in re divina, ut in potentia 
ad intellectionem. Atqui id non potest concipi in Deo actu purissimo ; 
in eo nihil concipi potest ut potentiale, seu ut ulterius determinabile et 
perfectibile. Ergo. 

Si igitur inter haec tria ponitur distinctio virtualis, est solum extrin- 
seca, id est cum fundamento non in re divina sed in creaturis, prout 
intelligere subsistens aequivalet eminenter principio radicali, principio 
proximo intellectionis et ipsae intellectioni. 

Unde in Deo non distinguuntur virtualiter intrinsece nisi ea quae 
aequivalent pluribus creatis ex objecto formali distinctis et ad diversas lineas 
pertinentibus, ut intellectus et voluntas. Intellectus autem et actualis 
intellectio ad eamdern lineam pertinent et versantur circa idem objectum 
formale. Cf. Comm. Joannis a sancto Thoma. 

Attamen virtualiter in Deo distinguuntur scientia seu sapientia a 
providentia. Imo dici potest objectum formale intelligentiae divinae est 
divina essentia, ut absolute in se cognoscibilis. Objectum formale scientiae 
divinae est essentia divina ut causa, prudentiae seu providentiae est 
essentia divina ut ratio agibilium, artis divinae ut ratio factibilium. 


* 

Dubium 2um ; quodnam est objectum formale et primarium cognitionis 
divinae. 

Respondehir est Deus seu Deitas, ut continens actu explicite essentiam 
Dei, ejus attributa et relationes. Ratio est quia illud est objectum formale 
et primarium cognitionis divinae, quod primo et ratione sui attingitur ab ea. 
Atqui hoc est, non quidem ens creatum, nec ens ut sic, abstrahens a creato 
et increato, sed est ipse Deus. Deus autem ut in se est, non ut concipitur 
a nobis, continet actu explicite ea quae vocantur a nobis essentia divina, 
attributa ex ea deducta, et relationes. Haec enim distinguuntur solum 
distinctione virtuali minori, ut supra dictum est, q. III. « In Deo omnia 
sunt unum et idem, ubi non obviat relationis oppositio » Cone. Flor. 
(Denz. 709). 

Durandus inconsiderate tenuit objectum formale et primarium cogni- 
tionis divinae esse ens ut sic, ut abstrahens a creato et ab increato, quia, 
ut aiebat, est quid universalius quam ens iiicreatum. Aliquid simile dixit 
Rosmini. — Haec opinio est omnino rejicienda, quia nihil est aut concipi 
potest prius Deo. Ens abstractum est universalius Deo, quoad nos tantum, 
universalitate praedicationis juxta nostrum modum concipiendi, non vero 
quoad se, universalitate continentiae secundum rei veritatem. Cf. Cajeta- 
num in Iam, q. 39, a. 1, n° vn. 

Deus cognoscit ens ut sic, non abstractive et imperfecte (sic cognosce- 
ret solum actu implicite diversas modalitates entis), sed quasi in concreto 
prout est in ente divino, scilicet in suo objecto primario, et prout est in 
creaturis, ut in suo objecto secundario. Nunc agendum est de hoc objecto 
secundario cognitionis divinae. 


Art. V. — Utrum Deus cognoscat alia a se. 


St. qu. Ab hoc articulo quinto usque ad decimum tertium agitur de 
objecto secundario cognitionis divinae. Prius hoc objectum consideratur 
in communi (a. 5 usque ad a. 8 inclusive), an sit et quid sit scientia divina 
creaturarum, quodnam est ejus medium, an sit propria et distincta, an sit 
discursiva, an sit causa rerum et quomodo. 

Hi articuli, quae quaestionem in communi considerant, sunt magni 
momenti ad intelligentiam subsequentium, ubi in speciali agitur v. g. de 
futuris contingentibus et de malo ut a Deo cognito. Hae ultimae quaestiones 
intime connectuntur cum articulo 8? . Utrum scientia Dei sit causa rerum ; 
item ea quae postea exponuntur de voluntate Dei, praesertim q. 19, a. 4: 
Utrum voluntas Dei sit causa rerum. 

In articulo 50 duo simul quaeruntur an Deus cognoscat alia a se 
et quomodo, seu in quonam medio. 

Quoad quaestionem an sit, est dogma de fide, scilicet dogma de Provi- 
dentia quod fere in omnibus paginis Sacrae Scripturae exprimitur. Sed in 
quonam medio Deus alia a se cognoscit disputatur adhuc inter theologos. 

Initio articuli sanctus Thomas ponit tres difficultates : 1° Quomodo 
Deus potest cognoscere ea quae sunt extra seipsum? Augustinus dicit : 
« nec quidquam Deus extra seipsum intuetur » in 1. 83 Quaest., q. 46. — 
2? Si Deus alia a se cognosceret, perficeretur per aliquid aliud, ut intellectus 
per objectum. — 30 Ipsum intelligere tanto est nobilius, quanto nobilius est 
objectum ejus, ergo objectum intellectus divini non potest esse nisi essentia 
divina. 


Notandum est quod Aristoteles has difficultates saltem aliquo modo 
consideravit, nec potuit eas solvere. Dicit in Met. 1. XII, c. 9, agendo 
de intellectione primi intellectus : « Palam ergo quod divinissimum et 

honorabilissimum intelligit. Et non transmutatur, in deterius namque 
mutatio fieret... Deinde palam quod aliud aliquid erit dignius quam 
intellectus, scilicet (objectum) intellectum. Etenim intelligere et intellectio 
inerit indignissimum intelligent! : quare fugiendum hoc. Etenim non videre 
quidem quaedam, dignius quam videre. Non, si sit optimum intellectio. 
Seipsum ergo intelligit, siquidem est quod optimum est. Et est intellectio, 
intellectionis intellectio. » 

Plures historici, ut Zeller, Ravaisson, dixerunt : in hoc textu, Aristo- 
teles denegat Deo cognitionem mundi, prout dignius est quaedam inferiora 
non videre. Sanctus Thomas e contrario, in Comment, in Met., |. XII, 
lect. xi, notat hoc commune effatum citari ab Aristotele ad ostendendum 
tantum quod nobilitas intellectionis dependet a nobilitate ejus objecti et 
quod proinde objectum proprium intellectus divini debet esse ipse Deus non 
vero res hujusce mundi. Dicit ibidem sanctus Thomas : « Cum ergo aliquod 
intelligere sit vitandum profiter indignitatem intelligibilis, sequitur quod 
nobilitas ejus, quod est intelligere, dependet ex nobilitate intelligibilis. 
Dignius est igitur ipsum intellectum, quam ipsum intelligere... (Unde) 
necesse est quod (supremus intellectus) intelligat seipsum... Manifestum 
est quod nihil aliud sic fiotest intelligi a Deo, quod sit fierjectio intellectus ejus. 
Nec tamen sequitur quod omnia alia a se sint ei ignota ; nam intelligendo se. 
intelligit omnia alia (prout Deus est causa rerum). » 

Hic textus Aristotelis est quidem obscurus. Sed notandum est contra 
Zeller et Ravaisson, quod alibi clarius loquutus est Stagirita, v. g. in Met., 
1. I, c. 3, dum fecit elogium Anaxagorae, qui dixit : debet esse suprema 
intelligentia quae mundum ordinavit. Aristoteles in hoc loco dixit quod 
Anaxagoras sic apparuit ut sapiens inter insanos. Item dixit in Met., 1. XII, 
c. x in fine: « Entia nolunt male disponi, nec bonum pluralitas principatuum. 
Unus ergo princeps.» Item contra Empedoclem Aristoteles arguit in 
I de Anima, c. v (Lect. XII sancti Thomae) et in III Met., c. iv (lect. XI 
sancti Thomae), quod accideret Deum esse insipientissimum, si discordiam 
ignoraret (Cf. I», q. 14, a. 11). Item de Caelo, 1. I, c. iv, et 1. IL, c. ix. 

Denique Averroes qui doctrinam Aristotelis sequebatur, admisit Provi- 
dentiam generalem, qua Deus res mundi saltem in genere cognoscit et 
dirigit, si non in particulari. 

Fatendum est tamen quod remanebat in mente Aristotelis incertitudo, 
quia non pervenit ad notionem explicitam creationis, nequidem creationis 
ab aeterno, et igitur nesciebat explicare quomodo Deus potest mundum 
cognoscere, absque passivitate quadam seu dependentia a rebus, quae non 
potest esse in Actu puro. Haec autem difficultas optime solvitur a sancto 
Thoma. 

zd 

In praesenti articulo duo statuuntur : i? Necesse est Deum cognoscere 
alia a se, 20 Alia a se Deus cognoscit non immediate in ifisis sed in 
seifiso. 

Primum est de fide, ac includitur in dogmatibus creationis et Provi- 

dentiae. Hic citantur verba Hebr. iv, 13 : « Omnia nuda et aperta sunt 
oculis ejus. » 

Ratione etiam hoc sic probatur ex praedictis : 

Aliquid non perfecte cognoscitur quin perfecte cognoscatur virtus 
ejus et ea ad quae haec virtus se extendit. Atqui Deus perfecte seipsum 
cognoscit (alioquin suum esse non esset perfectum, cum suum esse sit 
suum intelligere), et virtus divina, quae est prima causa effectiva omnium 
entium, ad alia a se se extendit. Ergo necesse est quod Deus alia a se 
cognoscat. 

Sanctus Thomas, affirmans cognitionem divinam rerum esse secundum 
cognitionem virtutis divinae, jam implicite assignat medium hujusce 
cognitionis. 

Confirmatur haec probatio ex hoc quod virtus divina alia a se continet 
intelligibiliter. Etenim, unumquodque est in altero, secundum modum ejus 
in quo est. Atqui ipsum esse Dei, ut primae causae efficientis, est ejus 
intelligere. Ergo quicumque effectus praeexistunt in Deo sicut in prima 
causa, sunt in ipso ejus intelligere et modo intelligibili. 

Ut notat Cajetanus, haec propositio : « esse Dei est ejus intelligere » 
potius sumenda est formaliter, quam solum identice. Identice (ratione rei 
seu subjecti) intelligere Dei est ejus velle, quia non realiter distinguuntur ; 
sed quid plus affirmatur, dum dicitur : « esse Dei est ejus intelligere », 
nam esse Dei, ut primae causae, est proprie intelligere, prout intelligere 
fundat activam virtutem intellectualis causae ut sic. Sic est in artifice, 
et analogice in Deo, ut clarius dicetur art. 8°. 


*ok 


In secunda parte articuli ostenditur Deum alia a se cognoscere non 
immediate in ipsis sed in seipso. Agitur de medio hujusce cognitionis. 

Hoc sic probatur. 

Videri in seipso est videri per propriam et adaequatam speciem (ut 
per medium quo], dum videri in alio est videri per speciem continentis, 
prius visi ut quod, v. g. per speciem speculi videtur in eo prius viso id. quod 
in eo resultat. 

Atqui Deus alia a se cognoscit in quantum essentia sua continet simili- 
tudinem aliorum et non per propriam speciem pro qualibet re. Ergo Deus 
alia a se cognoscit, non in ipsis, sed in seipso. 

Id est: Deus cognoscit alia a se in seipso prius cognito ut quod cognosci- 
tur. E contrario nos cognoscimus res exteriores non in nobis, sed in ipsis, 
sensus nostri cognoscunt qualitates sensibiles per propriam speciem quae 
ab his qualitatibus imprimitur, et intellectus noster cognoscit naturam 
rerum exteriorum per propriam speciem intelligibilem earum, quae a rebus 
ipsis per abstractionem provenit, Unde communiter dicitur : dum cognitio 
nostra est mensurata a rebus, cognitio Dei est mensura rerum. 

Quamvis vero Deus cognoscat alia a se in seipso, sua cognitio rerum 
est intuitiva, quia attingit rei existentiam et modum secundum quem res 
in se est, ut infra dicetur (art. 6). 

Solvuntur objectiones. 


Confirmatur haec sententia ex solutione objectionum articuli 

Ad /m. Dum sanctus Augustinus dicit : « Deus nihil extra se intuetur », 
intelligendum est : Deus id quod est extra seipsum non intuetur nisi in 
seipso. 

A d 2um. « Unde non sequitur quod aliquid aliud sit perfectio divini 
intellectus quam ipsa essentia Dei. » Sic solvitur difficultas quam Aristoteles 
solvere nequit, quia non pervenerat ad notionem creationis. Si Deus est 
creator, potest cognoscere res mundi in seipso, in sua causalitate, absque 
ulla dependentia a rebus ipsis. 

Ad 3«M, « Nec oportet quod ipsum intelligere divinum specificetur 
per aliud quam per essentiam divinam », quia « ipsum intelligere non 
specificatur per id quod in alio intelligitur, sed per principale intellectum 


in quo alia intelliguntur ». 
CRE 


Haec sententia sancti Thomae de medio in quo Deus alia a se cognoscit 
non ab omnibus theologis admissa est, et praesertim rejicitur a Molinistis, 
quia si Deus non potest alia a se cognoscere nisi in seipso, ut in causa, 
perit « scientia media » secundum quam, ut vult Molina, Deus futuribilia 
cognoscit independenter a decreto suo, seu a causalitate sua. 

Propterea multi molinistae, praesertim Vasquez, tenent quod Deus 
alia a se cognoscit immediate in ipsis, aut saltem utroque modo, scilicet : 
vel mediate in seipso ut'in causa (sic cognoscit res quas creat), vel imme- 
diate in ipsis (sic cognosceret futuribilia independenter a decreto divino). 

Thomistae vero hanc opinionem confutant secundum principia prae- 
sentis articuli, scilicet : cognoscere alia a se immediate est ea cognoscere 
per species proprias. Atqui Deus non habet in se aliam speciem quam suam 
essentiam, et essentia divina non repraesentat immediate, ut quo, creaturas 
ipsas, sed est id quod videtur a Deo, et id in quo cognoscuntur effectus Dei. 
Quidquid autem est praeter Deum, non potest esse absque relatione depen- 
dentiae -causalis ab ipso Deo, qui est causa omnium entium et realium 
modalitatum eorum. 

Nec dici potest quod Deus cognoscit immediate alia a se, sine specie, 
quia cognitio ejus non determinaretur ad tale objectum potius quam ad 
alterum. Denique intellectus divinus determinaretur et perficeretur per 
aliquid extrinsecum. Sic Deus non esset Actus purus, et primum determi- 
nans, sed determinatus ab alio, in hoc dependeret ab alio. Et hoc est vitium 
theoriae « scientiae mediae », ut infra dicetur. 

Nec essentia divina potest se habere ut medium quo immediate reprae- 
sentantur res creatae ; quia repraesentatio immediata fit per speciem 
propriam et adaequatam. Atqui essentia divina in infinitum excedit omnem 
creaturam. Nec dici potest, ut patet, quod per essentiam Dei cognoscuntur 

quasi ex aequo Deus et creaturae ; debet esse non coordinatio, sed subordina- 
te, et subordinatio effectus aut possibilis aut actualis per respectum ad 
causam. Sic Deus omnia alia a se cognoscit in essentia sua, ut causal. 

Instant quidam : Deus cognoscit veritates creatas omni modo quo sunt 
cognoscibiles. Atqui cognoscibiles sunt etiam immediate in seipsis, sic 
cognoscuntur ab angelis et a nobis. Ergo. 

Respondetur : Deus cognoscit veritates creatas omni modo quo sunt 
cognoscibiles ex parte cogniti, concedo ; ex parte cognoscentis, subdistin- 
guo : omni modo imperfectionem non implicanti, concedo ; secus, nego. 

Instant adhuc : cognitio rei in seipsa est perfectior quam cognitio 
ejus in alio. Ergo tribuenda est Deo. 

Respondetur : distinguo antecedens : si res cognoscenda minus per- 
fecte contineatur in alio, quam sit in seipsa, concedo ; si in alio est magis 
perfecte quam sit in seipsa, nego. Res. autem magis perfecte continentur 
in Deo, tanquam in causa intellectuali eminentissima, quam sunt in seipsis. 
Jam in mente magni pictoris aut statuarii magis perfecte est id quod ipse 
facere vult, quam in tela materiali aut in mamore, nec potest in materia 
producere quidquid ipse in mente sua vivide concipit, a fortiori res sunt 
eminentiori modo in Deo qua-m in seipsis. Deus eas cognoscendo in seipso, 
eas cognoscit quasi in eorum aurora, per visionem quam Augustinus 
vocat matutinam, quaeque mensuratur unico instanti immobilis aeternita-' 
tis. E contrario dum cognoscimus res in seipsis, eas cognoscimus velut rn 
crepusculo, cognitione vespertina, in umbra sensibilium et materiae. Pro- 
pterea communiter theologi tenent, agendo de cognitione beatorum, quod 
perfectius est cognoscere res creatas in Verbo, quam extra Verbum. 
Cf. Ia, q. 58, a. 7. 

Ultima difficultas : Deus non est causa adaequata nostrorum actuum 
vitalium et praesertim liberorum. Ergo non potest eos cognoscere in sua 
causalitate. 

Respondetur : quamvis Deus non sit causa proxima nostrorum actuum, 
tameri quidquid est entitatis et perfectionis in eis est a Deo et in ipso 
eminenter continetur. 


Art. VI. — Utrum Deus cognoscat alia a se propria cognitione. 


St. qu. Agitur de propria cognitione, non ex parte cognoscentis per 
diversos actus, sed ex parte rei cognitae, id est : utrum Deus unico actu 
distincte cognoscat res mundi quoad ipsa propria harum rerum, an solum 
in communi. Difficultas est quia res sunt in Deo ut in causa communi et 
universali, et insuper ratio propria essentiae divinae non potest esse simul 
ratio propria multorum diversorum.i. 


i. Si vero quidam molinistae dicunt ; Deus cognoscit futuribilia in sua essentia, 
non intelligunt : in sua essentia, zit causa, quia pro eis futuribilia non dependent a 
decretis divinis, ut infra dicetur. | 

Responsio est affirmativa et est de fide. 

i? Hoc est revelatum, pluribus locis Sacrae Scripturae. Citatur Ep. ad 
Hebr., iv, 12 : ubi dicitur de Deo cognoscente : « Pertingit usque ad divi- 
sionem animae et spiritus, compagum quoque ac medullarum, est discretor 
cogitationum et intentionum cordis. Et non est ulla creatura invisibilis 
in contcspeu. ejus ; omnia autem nuda et aperta sunt oculi^ ejus. » — In 
Concilio Vaticano (Denz. 1784) citatur hic textus : « omnia nuda et 
aperta sunt oculis ejus » et additur « ea etiam, quae libera creaturarum 
actione futura sunt ». 

Notandum est quod hic articulus speciatim scribitur contra eos, qui, 
ut Averroès et Algazel, contendebant Deus cognoscere res mundi in com- 
muni, quoad leges generales naturae, non vero in particularil. 

2? Probatur indirecte. Cognoscere creaturas solum in communi esset 
eas imperfecte seu in confuso cognoscere. Ergo intelligere Dei esset imper- 
fectum et pariter ejus esse, quod est impossibile. 

Manifestum est enim quod talis cognitio esse imperfecta ex parte rei 
cognitae, quia haec res non perfecte cognosceretur. 

3? Probatur directe, et assignatur modus hujusce cognitionis propriae. 
Sanctus Thomas hoc facit progressive, prius refert exempla ab aliis data ad 
hoc explicandum. V. g. centrum circuli, si cognosceret seipsum, cognosceret 
omnes lineas ab ipso procedentes; vel lux, si semetipsam cognosceret, 
omnes colores distincte cognosceret. Sed haec exempla deficiunt, ait 
sanctus Thomas, quia multitudo et diversitas non causantur ab illo uno 
principio quantum ad id quod est ratio distinctionis, sed solum quantum ad 
id in quo communicant : unde, si centrum se cognosceret, non cognosceret 
nisi id in quo radii conveniunt. Ostendendum est quod quidquid perfectionis 
est in creatura, etiam perfectio propria, praeexistit aut eminenter formaliter 
aut eminenter virtualiter in causa quae dat fotum esse rerum. 

Ad hoc manifestandum sanctus Doctor affert exemplum minus defi- 
ciens, scilibet : actus perfectus, posterior in ordine generationis, continet 
omnes actus imperfectos, generatione priores ; sic homo continet animal, 
et vivens, et anima intellectiva continet animam sensitivam et animam 
vegetativam, quia quidquid perfectionis est in imperfecto, eminenter 
invenitur in perfecto. Ita ille qui cognoscit .hominem cognoscit animal 
propria cognitione. 

Post hanc manuductionem, proponitur sic probatio directa : Essentia 
divina in se continet quidquid reale est usque ad infimas differentias in 
omnibus creaturis, quarum est causá totalis, prout nihil est in creatura 
quod non causetur a Deo, nequidem materia, quae est principium individua- 
tionis rerum sensibilium. 

Atqui Deus comprehensive cognoscit suam essentiam, quae est ipsum 
esse subsistens. 

Ergo Deus seipsum cognoscendo, omnia propria cognitione cognoscit.i. 


i. Malebranchius voluit etiam plus minusve restringere Providentiam divinam 
ad leges generales, ad explicandum malum et liberum arbritrium hominis. 

Aliis verbis « Deus cognoscit quomodocumque participabilis est ab 
alis sua perfectio ». 

Additur : « nec etiam ipsam naturam essendi perfecte sciret, nisi 
cognosceret omnes modos essendi ». Averroes, hoc negans, non vidit quod 
ipsum esse subsistens eminenter continet omnes modos essendi, et judicavit 
de ente, cujus modalitates non sunt extra ens, sicut de aliquo genere, 
cujus differentiae sunt extrinsecae. Sic rationalitas est differentia extrinseca 
animalitatis. Unde ille qui perfecte cognoscit animal non eo ipso cognoscit 
ens rationale propria cognitione. Sed ille qui cognoscit ens rationale 
cognoscit animal. 

Corollarium. Solus Deus, comprehensive cognoscens ipsum esse sub- 
sistens, perfecte cognoscit ipsam naturam essendi vel entis. Sic ille solus 
cognoscit omnes modos possibiles ipsius entis, seu infinita possibilia. Nos 
per abstractionem cognoscimus ea quae sunt in ente actu explicite, non 
vero ea omnia quae in ipso sunt actu implicite, scilicet omnes modos 
essendi. Hos modos successive cognoscimus per experientiam et per cogni- 
tionem discursivam. 


Confirmatur conclusio ex solutione difficultatum 

Ad zm. Quamvis Deus res mundi, non immediate in ipsis, sed in seipso 
cognoscat ex parte cognoscentis, attamen cognoscit eas in propria natura 
ex parte rei cognitae. Sic unico actu cognitionis, qui est ipsum intelligere 
subsistens, eas distincte intelligit, et « tanto perfectius, quanto perfectius 
est unumquodque in ipso. » 

Ad 2m. « Essentia creaturae comparatur ad essentiam Dei ut actus 
imperfectus ad perfectum. Et ideo essentia creaturae non sufficienter 
ducit in cognitionem essentiae divinae, sed e converso ». 

Ad 3m. « Essentia divina (in sua eminentia) potest accipi ut propria 
ratio uniuscujusque, secundum quod diversimode est participabilis vel 
imitabilis a diversis creaturis. » Sic dependenter a Deo, lapides participant 
enti, plantae vitae, animalia cognitioni, homines et angeli vitae intellecti- 
vae, et justi vitae proprie divinae. Haec sola ultima participatio dicitur 
« participatio divinae naturae », aliae sunt imitationes essentiae divinae, 
secundum esse, vivere et intelligere. 

Haec eminentia essentiae divinae remanet pro nobis secreta seu invisi- 
bilis, sed in ea verificatur principium : « quae sunt divisim in inferioribus 
sunt unite in superioribus». Sic in una sensatione visuali coadunantur 
omnia visibilia alicujus immensae regionis, quae uno intuitu conspicitur. 
Item in una scientia perfecta coadunantur omnia intelligibilia ad eam 
pertinentia. In summo Deus comprehensive cognoscens ipsum esse sub- 
sistens, id est seipsum, optime cognoscit omnes modos entis possibiles et 
actuales. 

Art. VII. — Utrum scientia Dei sit discursive. 


Respondetur negative, hoc est corollarium praedictorum. 

Duplex enim est discursus, aut secundum successionem tantum, prout 
unum intelligitur post aliud, ut nox post diem, aut secundum causalitatem, ' 
sicut per principia pervenimus ad cognitionem conclusionum. 

Sed neuter discursus est in Deo, quia simul omnia videt, quia omnia 
videt in uno, scilicet in seipso, et quia Deus non procedit de noto ad 
ignotum, cognoscit effectus non ex causa, sed statim in causa, sicut nos 
in termino discursus. 


Art. VIII. — Utrum scientia Dei sit causa rerum. 


o 


St. qu. In hoc articulo ponitur quaestio quae duas involvit : i° an 
scientia Dei sit causa saltem directiva productionis rerum, quae revera 
a Deo producuntur, ita ut Deus creator et gubernator sapientissime opere- 
tur, et non caeco aut ignoranti modo ; 2? an scientia Dei sit causa effectiva 
rerum et ita ut nullo modo sit causata seu dependens a rebus (nequidem 
a nostris actibus liberis futuris). Si autem prima quaestio solvitur affirma- 
tive, pariter secunda, supposito quod nihil potest extra Deum esse reale 
aut futurum (aut absolutum, aut conditionatum) sine dependentia a Deo. 

Ad primam autem quaestionem responsio affirmativa est de fide 
innumeris enim locis Sacrae Scripturae exprimitur, v. g. Ps. cui, 24 : 
« Omnia in sapientia fecisti, Domine » ; Ps. CXXXV, 5 : « Qui fecit caelos 
in intellectu. » Insuper pro ratione jam manifestum est, ex probatione 
existentiae Dei ex ordine mundi, quod supremus ordinator rerum non 
caeco modo sed sapientissime, scilicet per intellectum, operatur in omnibus 
quae facit. 

Circa vero secundam quaestionem, scii, utrum scientia Dei sit causa 
effectiva rerum, ut nullo modo possit esse causata a. rebus, sanctus Thomas 
initio articuli notat quamdam oppositionem inter Origenem et sanctum 
Augustinum. Origenes enim, citatus in prima difficultate, dicit in Ep. ad 
Rom., vin, 30, circa haec verba : « Quos vocavit, hos et justificavit » : « Non 
propterea aliquid erit quia id scit Deus esse futurum, sed quia futurum est 
ideo scitur a Deo, antequam fiat. » Ut sonant haec verba significare videntur 
scientiam Dei quodammodo dependere a rebus futuris. 

E contrario sanctus Augustinus, citatus in arg. sed contra, dicit 
in l. XV de Trin., c. 13 : « Universas creaturas et spirituales et corporales, 
non quia sunt, ideo novit Deus, sed ideo sunt quia novit » ; id est : res 
dependent a scientia Dei, non vero scientia Dei a rebus. 

Sanctus Thomas citat Augustinum, ut auctoritatem quam sequitur ; et 
ad i® caritative explicat verba Origenis in bono sensu. Si haec verba, ut 

sonant, sumerentur, sequeretur, quod ab aeterno Deus scivit res creandas 
quia futurae erant, et quod non erant futurae quia Deus eas scivit et libere 
voluit; sic scientia Dei dependeret a rebus, sicut scientia nostra, et res 
mundi non dependerent ab intelligentia et a libertate Dei. Revera autem 
Origenes, in hoc loco, cogitat praesertim de peccato, cujus Deus non est 
causa, et vult dicere quod praescientia divina non tollit libertatem huma- 
nam. Insuper, ut ait sanctus Thomas, ad im : « Si aliqua sunt futura, 
sequitur quod Deus ea praescierit, non tamen res futurae sunt causa quod 
Deus sciat. » 

Ad melius intelligendum momentum hujusce quaestionis, notandum 
est quod difficultas quae apparet in oppositione verborum Origenis et 
Augustini, remansit inter theologos quoad divinam praevisionem futurorum 
liberorum. Praesertim Molina, in sua theoria « scientiae mediae » tenet 
Deum praevidere futura libera conditionata seu futuribilia ante divinum 
decretum determinans de illis, sic scientia divina futuribilium per respectum 
ad ea non esset determinans, sed potius determinata et dependens. Dicit 
enim Molina : « In potestate Dei non fuit scire per eam scientiam (mediam) 
aliud quam re ipsa sciverit... (Sed) si liberum arbitrium creatum acturum 
esset oppositum, ut revera potest, idipsum scivisset Deus per eam scien- 
tiam, non autem quod reipsa scit sl. Sic Molina redit potius ad modum 
loquendi Origenis quam ad modum loquendi sancti Augustini. 

Ideoque quoad quaestionem positam in praesenti articulo Molina 
tenet scientiam Dei esse quidem causam directivam productionis rerum 
quae a Deo producuntur, sed pro eo, scientia Dei non est causa effectiva 
determinationis nostrae liberae, quae prius, juxta eum, praevidetur a Deo, 
ut futuribilis (si Petrus poneretur in his circumstantiis hoc eligeret) et 
deinde, positis conditionibus, ut futura (Petrus de facto positus in his 
circumstantiis hoc eliget). 

Sanctus Thomas autem ad duas quaestiones respondet per modum 


unius. 
kkk 


Responsio ejus est : Scientia Dei est causa rerum, secundwn quod habet 
voluntatem conjunctam et non est causata a rebus. 

1? Sacra Scriptura praebet fundamentum hujusce doctrinae : Proverb. 
m, 3 r« Dominus sapientia fundavit terram, stabilivit caelos prudentia ». — 
Genes, i, 3 : « Dixit Deus : Fiat lux, et facta est lux ». — Ps. xxxn, 6: 
« Verbo Domini caeli firmati sunt » — Sapientia vni, 6 : « Quis horum 
quae sunt, magis quam illa (Sapientia) artifex? » — Joan., 1, 3 : « Omnia 
per ipsum (Verbum) facta sunt ». — Hcbr., 1, 3 : « Portans omnia verbo 
virtutis suae », etc... Hi autem termini « sapientia Dei fundavitfrstabilivit, 
firmavit, est artifex » exprimunt scientiam Dei esse causam rerum. 

20 Inter Patres, qui hoc magis explicite asserunt, citantur praesertim 
sanctus Augustinus in loco jam indicato de Trinitate, 1. XV, c. 13, et pariteri. 


i. Concordia, q. XIV, a 13, disp. LII, ed. Paris, 1876, p. 318. 

de Civit. Dei, I. XL c. io : « Iste mundus nobis notus esse non posset, nisi 
esset ; Deo autem nisi notus esset, esse non posset ». — Sanctus Gregorius 
magnus, 1. XX Moral., c. 23 : « Quaeque sunt, non ab aeternitate ejus ideo 
videntur, quia sunt, sed ideo sunt, quia videntur. » 

3? Ratione theologica conclusio sic probatur. 

Scientia Dei se habet ad omnes res creatas sicut scientia artificis ad 
artificiata. Atqui scientia artificis est causa artificiatorum prout habet 
voluntatem adjunctam. Ergo scientia Dei est causa omnium rerum, prout 
habet voluntatem adjunctam. 

Major enuntiat analogiam, quae in ipsa Sacra Scriptura exprimitur, 
Sap. vni, 6, ubi sapientia Dei dicitur « artifex » omnium. Insuper hoc 
jam ratione constat ex probatione existentiae Dei supremi ordinatoris 
ex ordine mundi. Deinde, ut dicitur in corpore articuli : « manifestum est 
quod Deus per intellectum suum causai res, cum suum esse sit suum 
intelligere » ut supra dictum est, a. 4. — Hoc etiam illustratur ex eo quod 
agere per intellectum est perfectius et universalius quam agere per naturam 
(cf. Ia, q. 19, a. 4 ; C. Gentes, 11, c. 23). Jam quidem in homine vita intel- 
lectiva est supra vegetativam quae operatur ex necessitate naturae. Deni- 
que agere per intellectum est determinare formam et finem suae actionis, 
dum e contrario agere per naturam est determinari ab auctore naturae. 
In hoc est responsio ad objectiones pantheistarum, cf. infra Ia, q. 19, a. 4: 
utrum voluntas Dei sit causa rerum. Ergo merito scientia Dei comparatur 
analogice scientiae artificis. 

Minor autem probationis est quod scientia artificis est causa artificia- 
torum, prout habet voluntatem conjunctam. Manifestum est enim quod 
artifex agit per intellectum, ergo per suam scientiam practicam vel artem 
quae est perfectio seu forma ejus intellectus. Sed insuper requiritur voluntas 
adjuncta, nam sicut forma naturalis, v. g. plantae, habet ordinem ad 
actum per naturalem appetitum seu inclinationem, ita forma intelligibilis 
per rationalem appetitum, qui est ipsa voluntas. « Cum enim, dicit sanctus 
Thomas, forma intelligibilis ad opposita se habeat, cum sit eadem scientia 
oppositorum (sic ethica est de bono faciendo et de malo vitando), non 
produceret determinatum effectum, nisi determinaretur ad unum per appeti- 
tum, ut dicitur in 1. IX Met., c. 5 (lect. IV) ». Forma enim intelligibilis seu 
idea se habet ad opposita, scilicet ad esse et ad non esse. Sic artifex potest 
producere aut non producere artefactum a se conceptum, et Deus potest 
producere aut non producere mundum et has res potius quam alias inter 
possibilia. 

Scientia autem Dei cum voluntate adjuncta constituit decretum divi- 
num determinans, et est causa, nox solum directiva, sed effectiva rerum, 
ut imperium praesupponens electionem liberam. 


* 


*oc 


Hoc magis explicite declaratur a sancto Thoma in de Veritate, q. 2, 
a. 14: « A scientia nunquam procedit effectus nisi mediante voluntate, quae 

de sui ratione importat influxum quemdam in volita. » — /bidem ad 2m ; 
« Unde non oportet quod res in esse prodeant, quandocumque est scientia, 
sed quandocumque voluntas determinat ». De Veritate, q. 3, a. 6 : « Idea 
(divina) ad ea quae sunt, vel erunt, vel fuerunt producenda, determinatur 
ex Wproposito divinae voluntatis; non autem ad ea quae nec sunt, nec erunt, 
nec fuerunt ». — Item Ia, q. ig, a. 4 : utrum voluntas Dei sit causa 
rerum, in corp. : « Non igitur Deus agit per necessitatem naturae, sed 
effectus. determinati ab infinita ipsius perfectione procedunt, secundum 
determinationem voluntatis et intellectus ipsius »; ibidem ad 4m : « Quia 
forma, ut est in intellectu tantum, non determinatur ad hoc quod sit vel 
non sit nisi per voluntatem. » 

Hoc est proprie decretum divinum determinans, ad quod sicut ad 
decretum humanum requiritur : i? judicium intellectus dirigens liberam 
electionem voluntatis, 20 ipsa electio voluntatis. Deinde est imperium 
intellectus dirigens executionem mediorum volitorum. Hoc evolvitur in 
tractatu de Actibus humanis (Ia IIae, q. 12, 13, 14, 17) ; ut ibi ostenditur, 
duplex est ordo, scilicet intentionis et executionis. In ordine intentionis 
intellectus apprehendit finem et eum proponit voluntati ; voluntas intendit 
hunc finem ; vi hujus intentionis intellectus inquirit media aptiora ad 
finem et judicat seu discernit ea (hoc est judicium practicum), deinde volun- 
tas libere eligit haec media, et sic terminatur ordo intentionis, qui descendit 
a fine intento ad infima media. Postea incipit ordo executionis per imperiufh 
intellectus, id est : intellectus imperat executionem mediorum volitorum, 
incipiendo ab infimis et ascendendo ad altiora et ad consecutionem finis, 
qui prior erat in intentione et est ultimus in executione. Vi hujus imperii 
voluntas applicat potentias executivas, quae applicatio dicitur usus activus, 
quem sequitur usus passivus harum potentiarum et deinde assecutio finis. 
Cf. Ia IIae, q. 17, a. 1 

Ita est analogice in Deo: intellectus divinus apprehendit manifestatio- 
nem bonitatis divinae ut finem, voluntas divina intendit hunc finem ; 
vi hujus intentionis intellectus quasi inquirit media, ea proponit voluntati 
divinae, quae ea vult ; sic terminatur ordo intentionis ; et in hoc scientia 
divina dirigit, sed non efficit. — Posita autem electione efficaci mediorum, 
vi illius, intellectus imperat eorum executionem, et sic scientia divina est 
causa non solum directiva sed effectiva rerum in actu secundo. Et in isto 
statu, scientia divina, praesupponens electionem, consuevit nominari 
« scientia approbationis » aut etiam « visionis » quia efficiendo videt, et 
videndo efficit, scilicet attingit res ut existentes aut complete futuras, 
non praecise qua visionis est, sed ut habet voluntatem adjunctam. 

Proinde scientia simplicis intelligentiae quae versatur circa possibilia 
ante electionem liberam, non est nisi causa directiva productionis rerum, 
dum scientia approbationis, quae sequitur electionem efficacem est causa 
effectiva rerum. Hic actus imperii est efficax prout supponit electionem 
determinantem, quae saepe vocatur propositum seu efficax decretum volun- 
tatis divinae. 

Sic intelligitur quare sanctus Thomas dixerit, Ia, q. 19, a. 4, corp. : 

« effectus determinati ab infinita Dei perfectione procedunt secundum 
determinationem voluntatis et intellectus ipsius » ; ubi determinatio voluntatis 
significat electionem, quae sequitur judicium dirigens et antecedit imperium 
movens ad executionem. 

Concluditur ergo : scientia Dei est causa effectiva omnium rerum, 
ut est imperium praesupponens efficacem electionem voluntatis divinae. 
Et agitur de omnibus rebus sine exceptione, quia nihil potest esse reale 
extra Deum sine dependentia causali a scientia et a voluntate Dei, nequi- 
dem determinatio libera electionum nostrarum. 


"ne 


Solvuntur objectiones. 


Ad rm. Solvitur difficultas orta ex textu supra citato Origenis, in quo 
loquutus est improprie, modo nimis humano, de scientia Dei. Revera hoc 
loco contendit probare scientiam Dei non nocere libertati humanae, et 
praesertim agitur de peccato cujus Deus non est causa, quia illud solum 
permittit. Insuper remanet verum dicere in sensu illativo, non causali : 
si aliquid futurum est, hoc scitur a Deo, antequam fiat. 

Ad 2m. Quamvis scientia Dei sit aeterna, non sequitur tamen quod 
creaturae sint ab aeterno, quia non fuit in scientia Dei quod res essent 
ab aeterno, sed solum tempore determinato a voluntate Dei. 

Ad 3W. Scibile est prius quam scientia creata, non vero quam scientia 
increata. Dum scientia nostra est mensurata seu causata a rebus, scientia 
Dei est mensura et causa rerum. 

Instantia : libertas creata stare non potest cum ea scientia quae 
virtute decreti absoluti et antecedentis est causa futurae actionis. Atqui 
ita est scientia Dei, juxta praedictam thesim. Ergo. 

Respondetur infra, Ia, q. 19, a. 8, corp, et ad 2m, distinguo antecedens, 
si decretum voluntatis divinae sit solum de substantia futurae actionis, 
concedo ; si sit etiam de ejus modo libero, nego. Dicet sanctus Thomas 
ibidem ad 2m : « ex hoc ipso, quod nihil voluntati divinae resistit, sequitur 
quod non solum fiant ea quae Deus vult fieri, sed quod fiant contingenter, 
vel necessario, quae sic fieri vult ». 

Alia instantia : tunc Deus non posset cognoscere peccatum, quia 
peccatum non causai. Ergo remanet difficultas. 

Respondetur infra, a. io, Deus cognoscit mala possibilia per bona 
opposita, et peccata actualia et futura, prout ea vult permittere propter 
bonum superius, cf. art. 9, ad 3m, ubi est sermo de hac permissione divina. 


* 
+ * 


Dubium : quomodo, secundum sanctum Thomam, distinguitur scientia 
simplicis intelligentiae a scientia visionis ? 

Respondetur : Sanctus Thomas hoc explicat diversis locis, Ia, q. 14, 
a. 16 ; de Veritate, q. 3, a. 3, ad 8m; C. Gentes, I, c. 60 et 6g. Pro eo, scientia 
simplicis intelligentiae et scientia visionis non sunt duae scientiae, sed una 
et eadem ex parte Dei, distinguuntur solum secundum diversam termina- 
tionem. Id est : scientia simplicis intelligentiae est absque adjuncta volun- 
tate et versatur circa possibilia, sic est necessaria. Scientia visionis est cum 
voluntate adjuncta et versatur circa ea quae existunt, aut fuerunt aut 
erunt. Scientia visionis dicitur esse cum voluntate adjuncta prout est 
cum decreto divinae voluntatis sive positivo, sive permissivo. — Ut infra 
dicetur, scientia futurorum conditionatorum seu futuribilium reductive 
pertinet ad scientiam visionis prout supponit conditionatum voluntatis 
divinae decretum, sine quo haec futura conditionata remanerent indetermi- 
nata; v. g. quid faceret Petrus si poneretur in talibus circumstantiis? vel 
quid fecisset Paulus si loco Petri positus fuisset in circumstantiis 
Passionis Domini; inter duo possibilia fidelitatis et infidelitatis, quid 
elegisset? Si respondetur : Deus hoc potest infallibiliter cognoscere ante 
decretum suum, tunc talis cognitio non est causa rerum sed causata seu 
dependens a rebus futuribilibus, quae tamen ut contingentes remanent 
indeterminatae. Ex hoc jam apparet magnum momentum nostri praesentis 
articuli per respectum ad praescientiam futurorum. 

In hoc articulo legitime applicatur methodus analogicae, absque ullo 
anthropomorphisme, quia id quod dicitur de scientia artificis, ut est causa 
artificiatorum, non involvit in suo formali imperfectionem, et sic dicitur 
de Deo analogice proprie, et non solum metaphorice, sublatis nempe 
imperfectionibus quae sunt in modo creato scientiae artificis. 


Art. IX. — Utrum Deus habeat scientiam non entium. 


St. qu. Non entia significant ea quae non sunt in actu, sed solum in 
potentia sive Dei, sive creaturae. 

Responsio est affirmativa. 1° Hoc est fide, dicitur v. g. apud Jeremiam 
I, 5 : « Priusquam te formarem in utero, novi te », et sunt innumera loca 
similia Sacrae Scripturae de scientia Dei circa ea quae non sunt, sed 
possunt esse, aut fuerunt aut erunt. 

20 Ratione probatur : ea quae non sunt simpliciter, scilicet in actu, 
sunt in potentia aut Dei, aut creaturae. Atqui Deus cognoscit ea quae sunt 
in potentia sua, vel in potentia creaturarum, alioquin non comprehensive 
cognosceret seipsum. Ergo. 

Adduntur duae conclusiones 

I? Per scientiam visionis Deus cognoscit non entia quae vel fuerunt, vel 
erunt, quia intuitus Dei mensuratur aeternitate, quae sine successione 
comprehendit totum tempus, ut culmen pyramidis correspondet omnibus 


punctis basis ejus. 
2? Per scientiam simplicis intelligentiae Deus cognoscit non entia quae 

nunquam fuerunt, nec sunt, nec erunt, et sunt mere possibilia. Deus ea 
cognoscit in sua essentia ut est infinite imitabilis, cf. de Veritate, q. II, a. 8. 

Sanctus Thomas in hoc loco non loquitur de futuribilibus, de quibus 
alibi tractat, agendo de prophetia comminationis IIa IIae, q. 171, a. 6, 2m, 
q. 174, a. i, et Ia, q. 19, a. 7, ad 2m. Nunc est sermo solum de possibilibus, 
quae non sunt confundenda cum futuribilibus ; futuribile enim dicit 
quodnam ex duobus possibilibus, v. g. fidelitatis aut infidelitatis, eligeretur 
ab uno in talibus circumstantiis posito ; sic futuribile addit novam determi- 
nationem supra ipsum possibile. 

Simplex possibile est solum quid capax existendi, quid non repugnans 
ad esse. Et prout est quid realiter possibile vocatur reale possibile, ac 
distinguitur tum ab ente pure ficto seu rationis, quod non est capax existendi 
in re sed solum in mente, ut universalitas alicujus praedicati, tum ab ente 
reali actuali, seu actualiter existenti. 


Art. X. — Utrum Deus cognoscat mala. 


St. qu. Principalis difficultas est quod Deus cognoscit alia a se prout 
sunt in seipso tanquam in causa. Sed Deus non est causa mali. Ergo videtur 
quod non cognoscat mala. 

Attamen contrarium pluries affirmatur in Sacra Scriptura v. g. Ps. 89, 
8 : « Posuisti iniquitates nostras in conspectu tuo. » Est de fide quod Deus 
cognoscit mala physica et moralia, et si non cognosceret peccata eorumque 
gravitatem non posset ea juste punire. 

In corpore articuli sunt duae conclusiones : Is Deus cognoscit mala; 
2a Deus mala cognoscit per bona opposita. 

24 conclusio sic probatur : sunt quaedam bona quae possunt per mala 
corrumpi. Atqui Deus perfecte cognoscit omnia bona et ea quae possunt 
iliis accidere. Ergo Deus cognoscit mala. 

Major patet tam de bono naturali, ut est sanitas quae potest per 
diversas causas corrumpi, quam de bono morali, ut est virtus quae pariter 
corrumpi potest, ita ut generetur vitium. 

Minor est evidens supposito quod Deus habet cognitionem compre- 
hensivam eorum quae sunt in ipso ut in causa. 

2a conclusio sic probatur : unumquodque eo modo quo habet esse est 
cognoscibile. Atqui esse ipsius mali consistit in privatione boni. Ergo Deus 
cognoscit mala per bona opposita, sicut per lucem cognoscuntur tenebrae. 
Sic cognoscit injustitiam per justitiam et ex hoc quod cognoscit plenitudi- 
nem justitiae, cognoscit gravitatem injustitiae. Nos autem quia non cogno- 
scimus intuitive plenitudinem justitiae, agnoscimus valorem ejus ex in- 
justitia et ex dolore qui ex gravissima injustitia provenit. 

Hae duae conclusiones respiciunt naturam malorum, potiusquam 
eorum existentiam. 

Dubium ; quoadexistentiam malorum, et ad explicationem responsionis 

ad 2mquaeritur: quomodoDeüs praevidet futura mala,praesertim peccata? 

Respondetur : Deus ea cognoscit in suo decreto permissivo. De hoc 
decreto permissivo loquitur sanctus Thomas, in art. praecedenti ad 3m, dum 
dicit : « Dei scientia est causa rerum voluntate adjuncta. Unde non oportet 
quod quaecumque scit Deus, sint, vel fuerint, vel futura sint ; sed solum 
ea quae vult esse, vel permittit esse. » Item Ia, q. 19, a. 9, ad 3m : « Deus 
neque vult mala heri, neque vult mala non heri, sed vult permittere mala 
fieri, et hoc est bonum. » — Item Ia, q. 22, a. 2, ad 2m : « Provisor universalis 
permittit aliquem defectum in aliquo particulari accidere, ne impediatur 
bonum totius. » — Item Ia, q. 23, a. 3: « Reprobatio includit voluntatem 
permittendi aliquem cadere in culpam, et inferendi damnationis poenam pro 
culpa. » Item Ia Iae, q. 79, a. 4. Sanctus Thomas dicit etiam Zn Matth. v, 31: 
« Multiplex est permissio: 1? concessionis licitae..., 20 dispensationis..., 
30 tolerantiae, ut quando permittitur inter duo mala minus malum, ne hat 
majus ; et talis fuit permissio Moysis (dum permisit libellum repudii)..., 
4? indulgentiae, quando permittitur aliquid, cujus oppositum melius est ; 
sicut Apostoli secundas nuptias (I Cor. vu) permiserunt..., 50 sustinentiae, 
sicut Deus permittit mala heri, ut eliciat bona. » 

Ante decretum permissivum Deus cognoscit peccata ut possibilia, 
non vero ut futura. Insuper Deus vult concurrere ad actum peccati ita ut 
quidquid positivum est in eo dependeat a causa prima, ut exponitur in 
I& uae( q. a 2 Nec sequjtur ex hoc quod Deus sit causa peccati, scii, 
inordinationis quae est in peccato. Deus enim indefectibilis non potest 
causare nec directe nec indirecte (velut ex negligentia) hunc defectum 
ordinationis, ut ostenditur Ia IIae, q. 79, a. 1. — Sic explicatur malum, 
i? ex parte causae formalis (privatio boni debiti), 2? ex parte causae 
materialis et dehcientis (creatura defectibilis), 30 ex parte permissionis 
divinae, quae nullo modo est causa peccati, sed ejus conditio sine qua non, 
et quae ipsa ordinatur ad majus bonum tanquam ad hnem. Cf. IIa, 
q. i, a. 3, ad 3m 

Haec solutio clarum-obscurum continet. Id quod in eo clarissimum est, 
est quod Deus nullo modo potest esse causa, nec directa, nec indirecta, 
inordinationis peccati, quae est extra objectum adaequatum omnipoten- 
tiae divinae, sicut non potest producere id quod non habet rationem entis. 
Ita visus non potest videre sonum. Nihil est magis praecisivum quam 
objectum alicujus potentiae ; v. g. intellectus non potest cognoscere 
bonum nisi sub ratione veri ; quamvis enim bonum et verum non realiter 
distinguantur, intellectus non potest attingere bonum sub ratione boni, 
ut attingitur a voluntate, sed solum sub propria ratione veri. Ita Deus 
non potest velle et causare peccatum nisi sub ratione entis, non vero sub 
ratione peccati. Hoc est certissimum. Obscuritas tamen remanet in modo 
intimo secundum quem Deus, permittendo peccatum, concurrit ad entita- 
tem ejus et perfecte praescindit a malitia. Modus iste intimus est pro nobis 
absconditus, et hoc non mirum est, quia est modus proprie divinus, quod 


nonnisi analogice cognoscimus in speculo inferiori. Cf. infra Ia, q. 19, 
a. 6, 8, 9; q. 22, a. 2, 3, 4; q. 23, a. 3, 5. 

Art. XI. — Utrum Deus cognoscat singularia. 


Responsio est affirmativa et de fide, pertinet ad dogma Providentiae 
quae ad minima singularia se extendit secundum Sacram Scripturam : v. g. 
Matth., x, 30 : « Nonne duo passeres asse veneunt: et unus ex illis non 
cadet super terram sine Patre vestro? Vestri autem capilli capitis omnes 
numerati sunt. » Sanctus Thomas citat locum Prov. xvi, 2 : « Omnes viae 
hominum patent oculis ejus. » 

In corpore articuli ostenditur i? quod Deus cognoscit singularia ; 
20 quomodo ea cognoscit. 

Primum sic constat: Omnes perfectiones creaturarum quae imperfe- 
ctionem in suo significato formali non involvunt, praeexistunt formaliter 
eminenter in Deo. Cognitio autem singularium est hujusmodi. Ergo. 

Major supra probata est q. IV, a. 2. — Minor patet ; quamvis enim 
sentire singularia imperfectionem involvat, non vero cognoscere intellectua- 
liter singularia, si haec cognitio intellectualis non debeat esse cum cogni- 
tione sensitiva conjuncta. 

Sanctus Thomas affert etiam auctoritatem Aristotelis dicentis contra 
Empedoclem (De anima, 1. I, c. 5 ; Met., 1. II, c. 4) : « Accideret Deum 
esse insipientissimum, si discordiam ignoraret. » Non tamen clare apparet 
quod Aristoteles loquatur de discordia non solum in communi, sed in 
particulari. 

Secundo quaeritur: quomodo Deus singularia cognoscit? Ad hoc 
respondetur : non sufficit dicere : Deus singularia cognoscit, cognoscendo 
omnes eorum causas universales ; sic enim singulare non attingeretur in sua 
singularitate, quae dependet a materia individuali. Nec satis est dicere : 
Deus applicat universale ad singulare, nam haec applicatio praesupponit 
et non constituit cognitionem singularis. — Dicendum est : Deus, ut 
ostensum est, alia a se cognoscit per essentiam suam, ut est eorum causa. 
Atqui causalitas divina se extendit ad singularia, prout producit non solum 
formam rerum, sed etiam materiam qua res individuantur. Ergo Deus 
cognoscit singularia per essentiam suam, tanquam in causa. 

Minor constat, nam materia, quamvis sit pura potentia, est tamen ens, 
distinguitur et ab actu et a nihilo ; et igitur non independenter a Deo, 
Primo ente, causatur et conservatur hic et nunc in tali individuo. Cf. 
ad 3m : « Materia in quantum vel sic vel sic esse habet, similitudinem 
quamdam divini esse retinet ». 

Unde, dum nos cognoscimus spiritualia in speculo sensibilium, Deus 
cognoscit materialia in spirituali speculo altissimo suae essentiae, quae est 
causa omnium etiam quoad singularitatem eorum. Pro nobis ipsum spiri- 
tuale est quid immateriale ; pro spiritu puro et speciatim pro Deo materiale 
est quid non spirituale, absque amplitudine spiritualitatis, quid limitatum 
seu coarctatum hic et nunc, per materiam, ultimum subjectum, quod est 
prope nihil. Sic modo mere spirituali Deus ex alto cognoscit v. g. sympho- 
niam sonorum quam auditu percipimus. 

Art. XII. — Utrum Deus possit cognoscere infinita. 


St. qu. Videtur quod infinitum, ut series dierum sine termino, est 
quid ignotum et incognoscibile, quia aliquid est cognoscibile prout est 
in actu, seu determinatum. — Item infinitum secundum rationem suam 
est impertransibile, quia non habet terminum, v. g. series actuum intelli- 
gentiae aut voluntatis quae esset sine termino a parte post. Illud enim 
solum pertransiri potest quod habet principium et finem. (Cf. Arist., 
Physica, 1. VI, lect. 9, sancti Thomae.) 

Responsio tamen est affirmativa, et est de fide, ut melius constabit 
ex articulo sequenti, ubi affirmatur cognitio divina futurorum contingen- 
tium, etiam actuum intelligentiae et voluntatis animarum immortalium, 
quarum multitudo erit sine fine. 

Primo probatur quod Deus cognoscit infinita tum scientia simplicis 
intelligentiae, tum scientia visionis. Et deinde assignatur ratio possibilitatis 
hujusce cognitionis. 

1? Quoad scientiam simplicis intelligentiae : 

Ea quae sunt in potentia Dei et creaturae sunt infinita. 

Atqui Deus cognoscit non solum ea quae sunt in actu, sed ea omnia 
quae sunt in potentia sua et in potentia creaturarum. 

Ergo cognoscit infinita, scii, multitudinem actu infinitam et innumera- 
bilem possibilium ; « numerus addit super multitudinem rationem mensura- 
tionis ; est enim numerus multitudo mensurata per unum » ut dicit sanctus 
Thomas, in Physicam, 1. III, lect. 8. Cf. supra q. 7, a. 4. 

20 Quoad scientiam visionis : 

Cogitationes et affectiones animarum immortalium multiplicabuntur 
sine fine. Atqui Deus has omnes actu et simul cognoscit, non successive, 
sicut nos. Ergo etiam ejus scientia visionis cognoscit infinita. Multitudo 
harum cogitationum est infinita a parte post, et simpliciter innumerabilis. 

3? Assignatur ratio possibilitatis hujusce cognitionis infinitorum. 

Cognitio se extendit secundum modum formae quae est cognitionis 
principium. Atqui cognitio Dei fit per essentiam divinam, quae ut causa 
se extendit ad infinita etiam secundum quod sunt ab invicem distincta 
(cf. a. 6 et 11). Ergo Deus potest cognoscere infinita etiam secundum quod 
sunt ab invicem distincta. 

Major inductive constat, visio sensibilis se extendit secundum exten- 
sionem speciei sensibilis ad omnia sensibilia ad quae species ista relativa 
est. Intellectio autem nostra se extendit secundum speciem intelligibilem 
abstractam ad infinita individua secundum quod communicant in natura 
specifica sic intellecta, non vero secundum quod ab invicem distinguuntur. 

Minor autem probatur ex art. 6 et 11, quia quidquid perfectionis est 
in creaturis, etiam conditiones individuantes, in Deo praeexistit tanquam 
in causa eminentissima, quae perfectissime suam virtutem et causalitatem 
cognoscit. 

Confirmatur ex solutione difficultatum. 

Ad i**. Cognoscere infinitum successive, partem post partem est 
impossibile, etiam pro Deo, quia additio nunquam finiretur ; sed Deus 
cognoscit infinitum vel infinita, non successive, id est : non partem post 
partem, sed omnia simul, prout continentur in sua virtute et causalitate 
aeterna, quae, tota simul existens, ambit totum tempus. Sic non repugnat 
qilod infinita contineantur in aliquo Infinito perfectissimo praeexistenti, 
scilicet in Dei potentia, intellectu, aeternitate, quia in Deo coadunantur, 
non se habent ut partes extra partes, sicut in propria mesura temporis, 
sed mensurantur per unicum instans immobilis aeternitatis. 

Ad 2m. « Infinitum non potest transiri neque ab infinito » quia transitio 
importat quamdam successionem in partibus (et non est terminus in multi- 
tudine partium infinita) ; sed infinitum potest adaequate comprehendi ab 
Infinito, in ratione superiori essentiae divinae, cujus virtus est infinita. 

Ad 3m. Sic scientia Dei est mensura non quantitiva rerum, sed prout 
res imitantur Déi scientiam, ut artificiatum, in quantum concordat arti. 


Art. XIII. — Utrum scientia Dei sit futurorum contingentium, 


St. qu. Omniscientia divina debet quidem ad omnia se extendere, sed 
videtur quod tollit rerum contingentiam, quia scientia Dei, quae est causa 
rerum, est causa non contingens, sed necessaria, ex qua igitur procedit 
effectus necessarius. Insuper omne scitum a Deo necesse est esse, dum 
nullum contingens necesse est esse. 

Unde Stoici ut salvarent in Deo praescientiam futurorum, negaverunt 
liberum arbitrium ; item postea Hussitae. — E contrario Cicero in 1. II 
de Divinatione, cum non posset conciliare praescientiam futurorum in Deo 
cum nostra libertate, ut hanc servaret, illam negavit ; ita etiam Marcion, 


et postea Sociniani qui tenuerunt futura libera a Deo cognosci conjectura- 
liter tantum. 


De fide tamen est quod Deus infallibiliter cognoscit omnia futura 
absoluta, contingentia et libera, illaesa libertate'li. 


i. Notandum est quod futurum recte definitur, quod est determinatum in suis 
causis ad habendum existentiam in tempore sequenti. Ita communiter thomistae. 

Non enim agitur de causa ut potenti praecise producere, quia haec denominat 
possibile tantum, neque «Z actu producenti, quia haec denominat existens ; ergo. 

Futurum, ut patet, debet constitui per id per quod extrahitur a massa possi- 
bilitatis et distinguitur a possibili et ab existent!. Atqui nihil aliud est assignabile 
per quod id obtineat, quam determinatio illius causae ; et ab aeterno non fuit alia 
causa quam causa prima. 

Unde dicit sanctus Thomas Ia, q. 16, a. 7, ad 3* : - Illud quod nunc est, ex eo 
futurum fuit antequam esset, quia in causa sua erat, ut fieret. Unde, sublata causa, 
non esset futurum illud fieri ; sola autem causa prima est aeterna. Unde ex hoc non 
sequitur, quod ea, quae sunt, semper fuerit verum ea esse futura, nisi quatenus in causa 
sempiterna fuit, ut essent futura, quae quidem causa solus Deus est. 7 

Futurum aliud est necessarium, aliud contingens : necessarium est, quod ex natura 
sua petit aliquando esse, nec est naturaliter impedibile, ut crastinus ortus solis. Con- 
tingens proprie dictum est quod ex natura sua est indifferens ad esse et non esse, ut 

Hoc pluribus textibus Sacrae Scripturae constat ; v. g. : « Deus, qui 
finxit sigillatim corda eorum, qui' intelligit omnia opera eorum » scii, 
hominum, Ps. xxxn, 15. « Intellexisti cogitationes meas de longe, et omnes 
vias meas praevidisti. » Ps. cxxxvm, 3. — « Scio quia praevaricans prae- 
varicaberis et transgressorem ex utero vocavi te. » Isai. xlviii, 8. Item 
de Jesu dicitur apud Joan, vi, 65 : « Sciebat ab initio Jesus qui^essent 
non credentes, et quis traditurus esset eum. » In his autem textibus agitur 
de futuris contingentibus, imo liberis. Nec solum est sermo de cognitione 
conjecturali, haec enim non exprimitur per verba « intelligit », « scio », 
« sciebat ab initio » Insuper conjectura fallibilis est et repugnat Enti 
perfectissimo, primae veritati et summae intelligentiae. Denique non est 
ratio cur ex multis futuris unum potius cognoscat quam aliud, ut ex sequen- 
tibus rationibus patebit. 

Concilia pluries affirmaverunt infallibilitatem decretorum Providentiae 
divinae, quae cum praescientia certissima futurorum connectitur. Cf. 
Concilium Valentinum (Denz. 321): «Fideliter tenemus-Deum bonos prae- 
scisse omnino per gratiam suam bonos futuros et per eamdem gratiam 
aeterna praemia accepturos ; malos praescisse per propriam malitiam malos 
futuros. » — Concilium Vaticanum (Denz. 1784) : « Omnia enim nuda ei 
aperta sunt oculis ejus (Hebr. iv, 13), ea etiam, quae libera creaturarum 
actione jutura sunt. » 


Ratione theologica probatur haec veritas fidei ex aliis veritatibus quae 
pariter revelatae sunt et possunt naturaliter cognosci. Sanctus Thomas: in 
corpore articuli sic 1° probat Deum certo cognoscere futura contingentia 
et 2? dicit quomodo, assignando rationem propriam hujus cognitionis tum 
ex parte cogniti, tum ex parte cognoscentis. 

1° Ex communibus principiis probatur Deum certo cognoscere futura 
contingentia : Deus enim scit omnia, non solum quae actu sunt, sed etiam 
ea quae sunt in potentia sua vel creaturae. Atqui horum quaedam sunt 
contingentia nobis futura. Ergo Deus ea scit, seu certo cognoscit. Haec est 
ratio ex communibus principiis. 

2? Quomodo Deus ea cognoscit? Assignatur ratio propria ex parte 
cogniti, et ex parte cognoscentis. 

Contingens non potest infallibiliter cognosci, nisi cognoscatur ut est 
m actu et praesens; non sufficit quod cognoscatur ut est in sua causa pro- 
xima, quae non est ad unum determinata. 

Atqui Deus cognoscit omnia contingentia prout sunt in actu et sibi 


praesentia. 
Ergo Deus ea infallibiliter cognoscit, et tamen non tollitur eorum. 


sunt quae pendent ex libero arbitrio. Contingens late dictum ex natura sua petit esse, 
sed est naturaliter impedibile, ut vita longaeva ex temperamento robusto. 

Futurum proprie contingens aliud est absolutitm, aliud conditionatum ; absolutum 
est quod non dependet ab aliqua conditione ; conditionatiim quod pendet a conditione, 
et vocatur futuribile quia est quid medium inter futurum absolutum et possibile. 

contingentia, sicut dum certissime video Socratem sedere, non tollitur 
hujusce sessionis contingentia. 

Probatur minor et simul explicatur praedicta cognitio ex parte cogno- 
scentis ? 

Aeternitas, tota simul existens, ambit totum tempus, ita ut futura 
sint in ea praesentia. 

Atqui cognitio divina mensuratur aeternitate.- 

Ergo cognitio divina se extendit ad futura, ut actu praesentia in hac 
duratione superiori. 

Alis verbis : in ipso nunc aeternitatis « intuitus Dei fertur super 
omnia prout sunt in sua praesentialitate ». Ad 39 dicitur : « Ea quae tempo- 
raliter in actum reducuntur, a nobis successive cognoscuntur in tempore, 
sed a Deo in aeternitate, quae est supra tempus... ; sicut ille qui vadit 
per viam non videt illos qui post eum veniunt ; sed ille qui ab aliqua 
altitudine totam viam intuetur, simul videt omnes transeuntes per viam. » 

Sic unicum et immobile instans aeternitatis correspondet omnibus 
instantibus fluentibus temporis, sicut culmen pyramidis correspondet omni- 
bus punctis basis ejus. Hoc supra explicatum est q. X, a. 2 et 4, ubi osten- 
ditur quod aeternitas est « tota simul », non autem tempus. Dictum est ibi, 
a. 4, ad 2m : « Fluxus ipsius nunc, secundum quod alternatur ratione, est 
tempus. Aeternitas autem manet eadem et subjecto et ratione. » Aeternitas 
est propria mensura ipsius Esse permanentis, ejus intellectionis et amoris, 
sicut tempus est propria mensura motus, in quo est successio et innovatio, 
quae in Deo esse nequit. 


* 
CRE) 


Circa hunc articulum sancti Thomae, quatuor sunt consideranda : 
1° Interpretatio ejus a molinistis proposita, 11° quomodo juxta thomistas 
futura sunt in aeternitate praesentia, ITIO objectiones contra solutionem 
thomisticam propositae. IV0 Quid sentiendum est de theoria « scientiae 
mediae » a Molina excogitata. 

1? Interpretatio niolinistarum. Molinistae communiter dicunt : sanctus 
Thomas agens ex professo de divina cognitione futurorum contingentium 
hic, a. 13, et in I Sent., d. 38, q. i, a. 5, nullam facit mentionem decreti 
divini de quo postea loquuntur thomistae, sed recurrit ad praesentiam 
futurorum in aeternitate, quae ambit totum tempus. Unde, juxta sanctum 
Thomam, medium cognitionis divinae futurorum contingentium non est, 
ut volunt thomistae, divinum decretum praedeterminans haec futura. Pro 
sancto Doctore, ut aiunt, praescientia futurorum liberorum non prdesuppo- 
nit decretum absolutum divinae voluntatis circa ipsam determinationem 
futuram nostrae libertatis; et ideo cum ejus doctrina conciliari potest 
theoria « scientiae mediae » secundum quam Deus, ante decretum suum, 
certo cognoscit ab aeterno futura libera conditionata (v. g. quid eligeret 
Petrus si in his circumstantiis poneretur) et postea Deus decrevit ponere 
hunc hominem in his circumstantiis, in quibus praevidit quid eligeret. 

Examen hujusce interpretationis. Communiter thomistae respondent : 

haec interpretatio fundamento caret et contraria est multis textibus sancti 
Thomae, imo ipsis principiis expositis in praecedentibus articulis hujusce 


quaestionis. 

Etenim in art. 5, dixit : « Cum virtus divina se extendat ad alia, 
eo quod ipsa est prima causa effectiva omnium entium, necesse est, quod 
Deus (suam virtutem cognoscendo') alia a se cognoscat... Alia a se 


videt non in ipsis, sed in seipso » tanquam in causa. 

Insuper, art. 8, sanctus Thomas scripsit : « Scientia Dei est causa rerum, 
secundum quod habet voluntatem conjunctam. » Hoc est decretum voluntatis 
divinae, de quo clarius dicitur Ia, q. 19, a. 4 : « Effectus determinati ab 
infinita Dei perfectione procedunt secundum determinationem voluntatis et 
intellectus ipsius. » Imo in hoc textu determinatio voluntatis enuntiatur 
priusquam determinatio intellectus, quia ut dictum est in nostra qu. 14, 
a. 8 : « cum forma intelligibilis ad opposita se habeat, cum sit eadem 
scientia oppositorum, non produceret determinatum effectum, nisi deter- 
minaretur ad unum per appetitum, ut dicitur in IX Metaph., c. 5 ». Item 
sanctus Thomas dixit de Veritate, q. 3, a. 6 : « Dei idea ad ea quae sunt, vel 
erunt, vel fuerunt producenda, determinatur ex proposito divinae volun- 
tatis. » 

Haec autem universalia principia prius in nostra quaestione exposita, 
sanctus Thomas non retractat agendo nunc de divina cognitione futurorum 
contingentium, sed tradit doctrinam particularem de futuris contingenti- 
bus, ostendendo ea, quamvis contingentia, posse certo cognosci ut prae- 
sentia. Nondum enim agendum est de conciliatione determinationis volun- 
tatis divinae efficacissimae cum contingentia rei a Deo volitae ; de hoc erit 
sermo suo loco in quaestione iga de voluntate Dei, a. 8: utrum voluntas 
Dei necessitatem rebus volitis imponat. Et ibidem dicetur : « Cum voluntas 
divina sit efficacissima, non solum sequitur quod fiant ea quae Deus vult 
fieri, sed et quod eo modo fiant, quo Deus ea fieri vult » scii, aut contingen- 
ter, aut necessario. 

Hoc pertinet proprie ad Dei voluntatem, et nondum dicendum erat 
in nostra quaestione de scientia Dei ; in ea ostenditur solum et propriissime 
quod cognitio futuri contingentis, ut cognitio certa, non tollit contingentiam, 
si contingens cognoscitur ut praesens, sicut dum certo video Socratem 
eontingenter sedentem. 

Remanet tamen quaestio : quare hoc. futurum contingens, v. g. creatio 
mundi passive sumpta, aut conversio Pauli, sit praesens in aeternitate, 
potiusquam oppositum, scii, potiusquam non creatio, aut non conversio 
Pauli. — Certo certius si hoc futurum contingens esset in aeternitate 
praesens independenter a determinatione divinae voluntatis esset quid 
necessarium et non contingens. Ergo ex ipsis principiis prius enuntiatis 
in nostra quaestione (de scientia Dei quae est causa rerum, prout habet 
voluntatem conjunctam) constat quod praesentia hujusce contingentis 
futuri potiusquam oppositi in aeternitate praesupponit determinationem 
voluntatis divinae, de qua magis explicite erit sermo, q. ig, a. 4 et 8. 

Ideoque in secundo argumento nostri articuli, sanctus Thomas non tam 

explicite loquitur de medio hujusce praescientiae, quam de conditione ut sit 
intuitiva; haec conditio est quod scientia divina versatur circa futurum» 
non ut futurum, sed ut jam -praesens. Cognitio abstracta potest ferri circa 
ea quae non sunt praesentia, sed cognitio intuitiva, quae sola est perfectis- 
sima, versatur circa praesential. 

Unde in nostro articulo certo certius sanctus Thomas praesupponit 
quod nihil est et erit extra Deum, quomodocumque sit ens, absque relatione 
causalitatis ad Deum, seu absque dependentia a Deo. Imo in ipso nostro 
articulo dicit, initio corporis articuli : « Cum Deus sciat omnia non solum 
quae actu sunt, sed etiam quae sunt in potentia sua vel creaturae, horum 
autem quaedam sunt contingentia nobis futura, sequitur quod Deus futura 
contingentia cognoscat.» Haec est ratio ex communibus principiisi 

Confirmatur haec interpretatio ex multis aliis locis operum sancti 
Thomae, v. g. C. Gentes, l. I, c. 68 : « Deus cogitationes mentium et voluntates 
cordium cognoscit in virtute et causa, cum ipse sit universale essendi princi- 
pium... — Sic Deus cognoscendo suam essentiam alia cognoscit, sicut per 
cognitionem causae cognoscuntur effectus. Omnia igitur Deus cognoscit, 
suam essentiam cognoscendo, ad quae sua causalitas extenditur. Extenditur 
autem ad operationes intellectus et voluntatis... — Ita cognoscendo suum 
intelligere et suum velle, Deus cognoscit omnem cogitationem et volun- 
tatem. » 

Item Ia, q. 22, a. 2, ad 4m : « Quia ipse actus liberi arbitrii reducitur 
in Deum, sicut in causam, necesse est, ut ea, quae ex libero arbitrio fiunt, 
divinae providentiae subdantur. » Item Ia, q. 103, a. 8; q. 105, a. 4, 
I» Hae, q I0; a 3m ; de Veritate, q. 22, a. 8 : « Sicut voluntas potest 
immutare actum suum in aliud, ita et multo amplius, Deus. » Cf. ibid., a. 9. 

Si vero sanctus Thomas in articulo nostro dicit : « Contingens ut est in 
sua causa... non subditur per certitudinem alicui cognitioni », loquitur de 
causa, creata secundum se spectata, respectu cujus effectus est contingens 
et futurus, non de causa divina, cui nihil est futtirum, sed omnia ei sunt 
praesentia. 


Quomodo juxta Thomistas, futura sunt in aeternitate praesentia? 
Juxta eos et plures alios theologos, inter quos Fonseca, Tiphanius, etc., 


l. De medio divinae cognitionis creaturarum jam sanctus Thomas loquutus est 
dicendo a. 5 : « Deus alia a se cognoscit in seipso tanquam in causa » et a. 8 : « Scientia 
Dei est causa rerum prout habet voluntatem adjunctam » scii, prout conjungitur cum 
determinatione voluntatis divinae, de qua agitur infra, q.19, a. 4 et 8. 

2. Imo in nostro articulo sanctus Thomas alludit ad decretum voluntatis dum in 
corpore articuli, circa finem, dicit : « Unde omnia quae sunt in tempore, sunt Deo 
ab aeterno praesentia, non solum ea ratione qua habet rationes rerum apud se prae- 
sentes, ut quidam dicunt » ; rationes autem rerum practicae sunt ideae per decretum 
voluntatis 'determinatae. 

Eodemmodo loquutus est in I Sent., d. 38, q. 1, a. 5 : « Deus ab aeterno non solum 
vidit ordinem sui ad rem, ex cujus potestate erat futura, sed ipsum esse rei intuebatur » ; 
scii, non solum videt futura in decreto voluntatis suae, sed ut sunt in sua praesentia. 
Nec haec futura potiusquam opposita essent in sua praesentia sine decreto voluntatis 
suae. 1 

futura sunt in Deo in aeternitate praesentia, non solum objective et inten- 
tionaliter, sed physice et realiter. 

Hoc probant indirecte et directe. 

Indirecte: secus enim futura essent pro ipso Deo absolute futura, 
nam simplex repraesentatio non tollit rationem futuritionis ; v. g. in 
praedictione prophetica, quae factum antecedit. Deus sic inciperet de novo 
res videre ut actu existentes, si prius eas cognovisset solum objective. 
Sic Deus perficeretur in sua cognitione, quae tunc solum fieret intuitiva. 

Directe : aeternitas est duratio in ratione durationis infinita, indivisi- 
bilis et tota simul. Atqui haec duratio eminenter continet, in eodem nunc 
immobili, omnes durationes successivas, praeteritum, praesens et futurum, 
easque sic continet ut non fiat in ea innovatio quando aliquid novi in inferio- 
ribus durationibus evenit. Sic sanctus Thomas dicit, C. Gentes, 1. IL, c. 35 : 
« Novitas divini'effectus non demonstrat novitatem actionis in Deo, cum actio 
sua sii sua essentia. » 

Objiciunt quidam : ex hoc sequitur tantum quod aeternitas caret 
successione intrinseca, non vero extrinseca, sicut arbor in ripa fluminis 
non mutatur, sed partes aquae fiunt ei successive praesentes tantum, arbor 
Mon simul coexistit omnibus partibus aquae. Ergo futura non sunt physice 
et realiter praesentia in aeternitate. 

Respondetur : nego antecedens. Aeternitas enim melius compararetur 
arbori plantatae in medio fluminis et tantae extensionis ut totum flumen 
contineret. Item melius comparatur culmini pyramidis, quod simul et 
semel absque successione coexistit omnibus punctis basis ejus. Sic nihil novi 
fit in ipsa Dei cognitione, quando res apparent in tempore. 

Instant adversarii : inintelligibile est aliquid existere in aeternitate 
quod non existit in se. Atqui futura non existant nunc in se. Ergo nec in 
aeternitate. 

Respondetur : distingue majorem : inintelligibile est aliquid existere 
in aeternitate quod non existit in se, in propria duratione, nego ; quod 
non existit in se in superiori duratione, concedo. 

Explico cum Joanne a sancto Thoma, disp, ix, a. 3 : aeternitas non 
mensurat res creatas immediate in seipsis et supponendo illas jam in se 
passive productas, sed proprie prout continentur in aeterna actione divina, a 
qua attinguntur et respiciuntur res creatae ut ejus terminus. Non solum 
enim intellectio et volitio Dei, sed ejus actio creatrix et motrix est aeterna, 
quamvis habeat suum effectum in tempore. Haec actio aeterna est forrna- 
liter immanens et virtualiter transiens ; v. g. actio creatrix hujusce animae 
creandae, ab aeterno respicit hanc animam in singulari, quae tamen non 
producitur nisi in tempore. 

Futura quidem non existant in se nunc, in tempore, nec ab aeterno, 
ut effectus passive producti, sed existunt ab aeterno uf termini cOnnotati 
.actionis actualis aeternae. Et sub hoc aspectu, res creata, quamvis nondum 
sit passive producta, est tamen non solum possibilis, nec solum futura, 
sed realiter praesens in aeternitate, nam sic est intra divinam essentiam, 
non solum ut potentem aut volentem producere, sed ut actu producentem; 

Sic res creata est objectum cognitionis intuitivae, quamvis nondum existát 
in propria duratione. 

Dubium : an haec praesentialitas sit medium divinae cognitionis futu- 
rorum contingentium. 

Respondetur : non est medium cognitionis, sed modus objecti et 
conditio ut haec cognitio sit intuitiva. Medium autem hujusce cognitionis 
divinae est determinatio voluntatis divinae ut actu causans ab aeterno. 
Pro sancto Thoma, videre futura ut praesentia in aeternitate est ea videre 
in divina voluntate actu causante. Hoc clare constat ex his quae jam dicta 
sunt in hac q. 14, a. 5 et 8 : Deus res creatas videt non immediate in ipsis, 
sed in seipso ut in causa ; Deus autem est causa rerum per voluntatem, 
cf. q. 19, a. 4. 


* 
* 


HI? Solvuntur objectiones contra conclusionem articuli, ut intelligitur 
a thomistis. 

Za objectio initio articuli posita est : a causa necessaria procedit 
effectus necessarius. Atqui scientia Dei est causa necessaria scitorum. 
Ergo scita ejus sunt necessaria. 

Respondetur : distinguo majorem : a causa proxima necessaria pro- 
cedit effectus necessarius, concedo ; a causa suprema necessaria, sub- 
distinguo : cum proxima necessaria, concedo ; cum proxima contingenti, 
nego. Sic, sub necessaria irradiatione solis, germinatio plantae est contin- 
gens propter causam proximam contingentem. 

Notandum est quod scientia Dei dici potest causa necessaria, sed 
improprie : i? ut necessario requisita, 20 ut infallibiliter efficax ; sed 
secundum se est causa, libera et ut dicitur Ia, q. 19, a. 8, « Deus vult quae- 
dam fieri necessario et quaedam contingenter », unde causalitas divina 
transcendit necessitatem et contingentiam quae ex ea procedunt, ut 
ibidem explicabitur. 

2a objectio. Omnis conditionals cujus antecedens est necessarium, 
consequens est necessarium. Atqui in hac conditionali : « Si Deus scivit 
hoc futurum esse, hoc erit » antecedens est necessarium, ut quid aeternum 
et immutabile. Ergo et consequens. 

Respondetur : distinguo majorem : si antecedens est necessarium 
absolute in re, concedo ; si est necessarium ut contingens visum, quod non 
potest simul esse non visum, nego. V. g. si video Socratem sedentem, 
necesse est quod sedeat, sed tamen contingenter sedet. 

3^ objectio. Omne scitum a Deo necesse est esse. Sed nullum contingens 
futurum necesse est esse. Ergo nullum contingens futurum est scitum a 
Deo. 

Respondetur : omne scitum a Deo necesse est esse, necessitate conditio- 
nali, seu consequentiae, concedo ; necessitate absoluta seu consequentis in se, 
nego; sicut si video Socratem sedentem, necesse est quod sedeat, sed 
sedet contingenter, ut dictum est. 

Aliis verbis, haec propositio « omne scitum a Deo necesse est esse » 

de rc et divisa falsa est, nam sensus ejus est : omnis res quam Deus scit, 
est necessaria. Sed eadem propositio vera est si intelligitur de dicio et in 
sensu composito, tunc enim ejus sensus est : Hoc dictum « scitum a Deo 
esse » est necessarium. Cf. litteram responsionis ad 3**. 

Pariter dicitur : necesse est quod id quod est praevisum a Deo eveniat, 
sed tamen evenit contingenter ; quia modus necessitatis cadit non supra 
rem et modum rei in se, sed supra dictum enuntians quod infallibiliter 
eveniet factum contingens praevisum, v. g. conversio sancti Pauli. 

Brevius, ut dictum est in corpore articuli et ad 2m, et in fine respon- 
sionis ad 3m, necessitas non afficit rem ut est in seipsa, sed ut subest scientiae 
divinae, sicut pro sessione Socratis ut est visa. 

Per hanc responsionem vitatur contradictio, sed restat assignare ratio- 
nem quare infallibilis efficacitas determinationis divinae voluntatis non 
tollit libertatem. Respondetur Ia, q. 19, a. 8 : eam non tollit, quia eam 
aetualisat et se extendit usque ad modum liberum electionis nostrae. 
Deus enim vult quaedam fieri necessario et quaedam fieri contingenter 
et libere ; et hoc infallibiliter evenit ut vult Deus. 

Alia objectio. In causa universali et remota non potest certo cognosci 
effectus, quia virtus causae universalis modificari, imo impediri potest 
a causa particulari, sicut irradiatio solis a mala dispositione plantae, qua 
impeditur maturatio fructuum ejus. Atqui causa divina est causa universa- 
lis et remota. Ergo in ea non potest certo cognosci effectus ejus. 

Respondetur : distinguo majorem : in causa universali, quae non est 
suprema, concedo ; in causa universali suprema, a qua omnis alia causa 
dependet, nego. Nihil enim impedit effectum causae primae, absque permis- 
sione ejus ; Deus autem non permittit quod sic deficiant ea quae efficaciter 
vult, id est futura contingentia a seipso efficaciter volita, de quibus nunc 
agitur. Cf. infra, q. 19, a. 6, ad 1m 

Ultima objectio : si decretum divinae voluntatis sit ex se et infallibili- 
ter efficax, actus nostri sunt inevitabiles, et igitur non liberi. 

Respondetur : distinguo antecedens : si decretum istud fertur solum 
circa substantiam actus, concedo ; si fertur etiam circa modum liberum 
ejus, nego. Deus enim movet creaturas secundum modum naturae earum , 
quid magis absurdum, ut ait Bossuet! quam dicere : Deus efficaciter vult 
conversionem hujusce impii libere fieri; ergo haec conversio non potest 
libere fieri. Cf. infra, q. 19, a. 8. 


JV? De scientia media. — Quid sentiendum est de theoria « scientiae 
mediae » a Molina proposita. 

Molina in sua Concordia liberi arbitrii cum gratiae donis, divina prae- 
scientia, etc., q. 14. a. 13, disp. 1 ii, ed. Paris 1876, p. 317 sq. dicit : « Tripli-i. 


i. Cf. Bossuet, Traité du Libre arbitre, ch. vm : « Dieu veut, dès l'éternité, tout 
lexercice futur de la liberté humaine, en tout ce qu'il a de bon et de réel. Qu'y a-t-il 
de plus absurde que de dire, qu'il n'est pas, à cause que Dieu veut qu'il soit? » 

cent scientiam oportet distinguamus in Deo, nisi periculose in concilianda 
libertate arbitrii nostri et contingentia rerum cum divina praescientia 
hallucinari velimus. Unam mere naturalem, quae proinde nulla ratione 
potuit esse aliter in Deo (versatur circa necessaria et circa possibilia)... 
Aliam mere liberam, qua Deus post liberum actum suae voluntatis absque 
hypothesi et conditione aliqua cognovit absolute... quaenam essent futura. 
Tertiam denique mediam scientiam, qua ex altissima et inscrutabili compre- 
hensione cujuslibet liberi arbitrii in sua essentia intuitus est, quid -pro sua 
innata libertate, si in hoc vel in illo, vel etiam in infinitis rerum ordinibus 
collocaretur, acturum esset, cum tamen posset, si vellet, facere reipsa 
oppositum. » 

Unde Molina tenet scientiam Dei mere naturalem versari circa neces- 
saria et possibilia, scientiam Dei liberam circa futura absoluta contingentia, 
et scientiam mediam circa futura eonditionata, quae dicuntur futuribilia, 
prout sunt quid medium intei mere possibile et futurum absolutum. 

Statim postea addit Molina : « Sciscitabitur forte aliquis, an hujus 
modi scientia media appellanda sit libera an naturalis. Ad quod in primis 
respondendum est eam nulla ratione esse dicendam liberam, tum quia 
antecedit omnem liberum actum voluntatis divinae, tum etiam quia sn 
potestate Dei non fuit scire per eam scientiam aliud quam re ipsa sciverit... 
(Sed) si liberum arbitrium creatum acturum esset oppositum, ut revera 
potest, idipsum scivisset Detis per eamdem scientiam, non autem quod 
reipsa scit. » 

Hic est punctus maximae difficultatis. 

Hic textus Molinae est magni momenti, ex eo sequi videtur quod est 
in Deo dependentia seu passivitas per respectum ad futuribilia, v, g. ad hoc 
futuribile : si Petrus apostolus poneretur in circumstantiis Passionis, 
negaret Dominum, ita ut in hoc ordine rerum Deus non potuisset eum 
praeservare a peccato. Molina enim dicit : «In potestate Dei non fuit' scire 
per eam scientiam aliud quam reipsa sciverit, sed si liberum arbitrium 
creatum acturum esset oppositum, ut revera potest, idipsum scivisset Deus 
per eamdem scientiam, non autem quod reipsa scit. » 

Haec consequentia videtur omnino necessaria : si enim Deus non est 
primum determinans per respectum ad futuribilia libera, ést determinatus 
ab illis, nec datur medium inter utrumque. Si non omnia a Deo dependent, 
Deus ipse dependet ab alio. 

Haec est praecipua quaestionis difficultas. 

Thomistae quidem tenent Deum infallibiliter cognoscere futuribilia 
libera, de quibus agitur in prophetiis comminationis, v. g. de Ninivae 
destructione si ninivitae non convertuntur! ; sed addunt : Deus infallibiliter 
cognoscit haec futuribilia contingentia in d.ecreto objective conditionaio, et 
subjective absoluto, v. g. de destructione Ninivae, aut de conversione 
Tyriorum et Sidoniorum, si annuntiaretur ipsis Christus.i. 


i. Cf. Sanctum Thomam, Ile, II*e q. 171, a. 6, ad 28 ; q. 174, a. 1 ; I» q, 19, 
à. 7, 2m. 

Requiritur hoc decretum, ut aiunt Thomistae contra Molinistas, quia, 
etiam posita conditione, haec futuribilia, tanquam contingentia et libera, 
sunt indeterminata; et dicere voluntarie quod in se determinata sunt, est 
pervenire ad determinismum circumstantiarum, et ponere passivitatem 
et dependentiam in Deo per respectum ad illa ; Deus enim est aut primus 
determinans aut determinatus ab alio, seu ab alio dependens saltem in 


praescientia futuribilium. 
Theoria scientiae mediae essentialiter igitur in hoc consistit : Deus, 


ante actuale decretum objective conditionatum, infallibiliter cognoscit 
futuribilia libera, scii, quid faceret liberum arbitrium creatum si in his 
circumstantiis poneretur ; pbstea Deus decrevit illud ponere de facto in his 
vel aliis circumstantiis, et sic dependenter a scientia media cognoscit 
futura contingentia absoluta, v. g. Deus praevidet ante omne decretum 
suum quod Petrus, si poneretur in talibus circumstantiis, bene uteretur 
gratia sufficienti sibi offerenda, et deinde vult Deus Petrum in talibus 


circumstantiis ponere3. 

Molina vult explicare scientiam mediam per divinam supercomprehen- 
sionetn liberi arbitrii creati ; Suarez in suo. congruismo scientiam mediam 
conservat, sed eam explicat per divinam cognitionem veritatis formalis vel 
objectivité futuribilium, ac si futuribilia contingentia essent in se determi- 
nata ante quodlibet decretum divinum, ac si, ante omne decretum, ex 
duabus propositionibus contradictoriis in materia contingenti de futuro 
(Petrus in his circumstantiis positus negaret Dominum, aut non negaret 
Dominum) una esset determinate vera et altera falsa? 


Critiea theoria® seieatiae mediae. Haec theoria non convenit cum 


i. Quidam sic volunt probare existentiam scientiae mediae : Scientia etiam 
divina denominatur ab objecto. Atqui inter simpex possibille et futurum absolutum, 
datur medium, scilicet futuribile. Ergo pariter inter scientiam simplicis intelligentiae 
quae est de possibilibus, et scientiam visionis quae est de futuris, est scientia media 
quae est de futuribilibus. — Respondetur: boc conceditur etiam a thomistis, dum modo 
haec scientia « media » praesupponat aliquod decretum divinum objective conditionatum 
et tunc differt a scientia, media, admissa a Molina. 

Notandum est cum Fr. DiEkamp, Theologiae dogmaticae manuale 1933, vol. I, 
p. 204 : « Doctrina ista saepissime ita proponitur, ac si Molina scientiam a se inventam 
statuisset mediam inter scientiam visionis et scientiam simplicis intelligentiae et hoc 
sensu a Thomistis impugnetur. Quod tamen veritati non omnino concordat. Futura 
conditionata quodammodo concipi quidem possunt ut media inter mere -possibilia 
et realiter existentia, quapropter tripartitam divisionem scientiae divinae, scilicet 
existentium, futurorum conditionatorum et mere possibilium introducere licet. At 
ista scientia futurorum conditionatorum cum scientia media molinistica identificati 
nequit. Etenim Molina id praecise quaerit : utrum Deus futura conditionata ante 
quodcumque liberum voluntatis decretum cognoscat ac ista scientia specialem cognitionis 
modum in Deo requirat, videlicet scientiam mediam inter necessariam et liberam. 
Quod Molinistae affirmant Thomistis negantibus >». 

Cf. N. Del Prado, De gratia et libero arbitrio. Friburgi (Helv.) 1907, t. III, p. 117 
sqq. — Item vide inter auctores S. J. M. de la Taille, Sur diverses classifications 
ds la science divine (Recherches de science religieuse, 3.923, 7 sqq, 528 sqq.). Sed P. de 
la Taille recedit a Thomistis prout loco decreti praedeterminantis admittit decretum 
concomitans, insufficiens pro thomistis ad fundandam certitudinem infallibilem divinae 


scientiae futuribilium, ut infra dicetur. 
Suarez, De scientia fuiworum contingentium, c. vn. 

principiis doctrinae sancti Pauli, sancti Augustini et sancti Thomae. 

i? Sanctus Paulus, I Cor. iv, 7, dicit : « Quis te discernit? Quid habes 
quod non accepisti ? Si autem accepisti, quid gloriaris quasi non acceperis? » 
Item Christus dixerat : « Sine me nihil potestis facere (Joan., XV, 5). Juxta 
praedicta verba sancti Pauli discretio unius ab alio ultimatim repeti debet 
non ex parte voluntatis humanae, sed ex parte Dei unum ab alio per suam 
gratiam discernentis. Atqui scientia media supponit unum prae alio, puta 
Petrum a Juda, se discernere ex propria voluntate. Ergo. — Probatur minor : 
supponatur Petrum et Judam in aequalibus circumstantiis aequali gratia 
praeveniri, Deus videt Petrum consentientem illi gratiae, et inde se discer- 
nere a Juda non consentientem, non ratione gratiae, utrique enim est 
aequalis et indifferenter oblata ; ergo ratione determinationis propriae 
voluntatis ad acceptandam gratiam. Ita contra Molinam, omnes thomistae, 
qui ita affirmant, ut revelatum, principium quod nominari potest « princi- 
pium praedilectionis » scilicet : nullus esset alio melior si non esset magis 
dilectus et adjutus a Deo. Hoc principium pluries enuntiatur a sancto Paulo : 
v. g. Rom. ix, 15 : « Moysi dicit Dominus : Miserebor cujus misereor, et 
misericordiam praestabo cujus miserebor. Igitur non est volentis, neque 
currentis, sed miserentis est Dei. » Cf. infra, Ia, q. 20, a. 3 et 4. 

Principium autem istud conciliari nequit cum scientia media. ; quod 
enim est aequale in duobus non discernit tinum ab alio; atqui in iisdem 
circumstantiis supponitur gratia aequalis in Petro consentiente et Juda 
non consentiente ; ergo haec gratia non discernit unum ab alio, sed in 
ultima analysi Petrus se discernit per id quod ex seipsb adjicit, scii, per 
usum gratiae et consensum. — Insuper sanctus Paulus dicit, Philipp., H, 13: 
« Deus est qui operatur in vobis velle et perficere pro bona voluntate ». Cf. 
Comm. sancti Thomae in hunc textum. 

2? Sanctus Augustinus contra semipelagianos saepe citat praedictum 
textum sancti Pauli : « Quis te discernit, quid autem habes quod non 
accepisti ? » et dicit : « Gratia est quae bonos discernit a malis, non quae 
communis est et bonis et malis » (De praedestin. sanctorum, c. 5) ; « Haec 
itaque gratia quae occulte humanis cordibus divina largitate tribuitur, 
a nullo duro corde respuitur; ideo quippe tribuitur, ut cordis duritia 
auferatur » (ibid. c. 8). « Ex duobus parvulis originali peccato pariter 
obstrictis, cur iste assumatur, ille relinquatur, et ex duobus aetate jam 
grandibus impiis, cur iste ita vocetur, ut vocantem sequatur, ille autem aut 
non vocatur, aut non ita vocetur, inscrutabilia sunt Dei judicia » (De dono 
perseverantiae, c. 9). 

E contrario juxta theoriam scientiae mediae dicendum esset : ex 
duobus impiis in aequalibus circumstantiis, aequali gratia praeventis, Deus 
videt unum consentientem illi gratiae et inde se discernere ab alio. 

Notabilis oppositio inter doctrinam Augustini et doctrinam Molinae 
consequenter apparet in eorum definitione Praedestinationis. Sanctus 
Augustinus eam sic definit : « Praedestinatio sanctorum nihil aliud est 
quam praescientia et praeparatio beneficiorum quibus certissime liberantur 
quicumque liberantur » (De dono persev. c. 14). « Praedestinatione sua 


DE SCIENTIA DEI 


Deus ea praescivit quae fuerat ipse facturus » (De praedest. Sanctor., c. io). 

E contrario Molina dicit : « Praescientiae, quam praedestinatio ex 
parte intellectus includit, datur conditio ex parte usus liberi arbitrii sine qua 
non praeextitisset in Deo » Concordia, ed. Paris 1876, p. 516, item p. 426, 
505, 5æ3. 514. Item : « auxilio aequali fieri potest ut unus vocatorum 
convertatur, et alius non » ibid., p. 51 et 565. 

Unde non mirum est quod ipse Molina fateatur se discedere ab Augu- 
stino, ut constat ex pluribus ejus textibus in Concordia, q. 23, a. 4 et 5, 
disp. i, mernbr. ult., ed. cit. p. 546-548. 
gt 

3? Sancti Thomae principia pariter scientiam mediam excludunt. 

1. Sanctus Doctor non admittit nisi scientiam simplicis intelligentiae 
quae versatur circa possibilia, et scientiam visionis, quae futura supposito 
decreto intuetur, ad hanc secundam reductive pertinet scientia de futuris 
conditionatis. 

2. Ad concordiam libertatis cum divinis decretis, nunquam sanctus 
Thomas recurrit ad scientiam mediam, exploratricem consensus aut dis- 
sensus libertatis humanae ante decretum, sed cum sancto Augustino asserit: 
« Cum voluntas divina sit efficacissima non solum sequitur quod.ea fiant 
quae Deus vult fieri, sed quod eo modo fiant quo Deus ea vult, fieri ; vult 
autem quaedam fieri necessario, et quaedam contingenter et libere » 
Ia, q. 19, a. 8, et similiter alibi, cf. infra ibidem. 

3. Pro sancto Thoma nullum est futurum ante Dei decretum actuale, 
cf. Ia, q. 16, a. 7, ad 3m: « Illud quod nunc est, ex eo futururn fuit, antequam 
esset, quia in causa sua erat, ut. fieret. Unde, sublata causa, non esset 
futurum illud fieri ; sola autem causa prima est aeterna. Unde ex hoc non 
sequitur, quod ea, quae sunt, semper fuerit verum ea esse futura, nisi 
quatenus in causa sempiterna fuit, ut essent futura, quae quidem causa solus 
Deus est. » —! Item Ha Iae, q. 171, a. 3: « Futura contingentia in seipsis 
non sunt cognoscibilia, quia veritas eorum non est determinata. » Non est 
determinata ante decretum Dei, et, si esset determinata antea, Deus passive 
determinaretur ab eis in sua praescientia. 

4. Secundum sanctum Thomam Ia, q. 14, a. 5, « Deus alia a se videt non 
in ipsis, sed in seipso » tanquam in causa ; atqui in theoria scientiae mediae 
Deus non est causa determinationis futuribiliorum liberorum ; ergo secun- 
dum principia sancti Thomae, Deus non potest hanc determinationem 
cognoscere. 

Insuper Angelicus admittit subsequentia principia. 


* 


4? Scientia media denique multis principiis communiter receptis a 


theologis adversatur. 
1. Ante decretum divinum, non datur objectum scientiae mediae, quia 

futuribile liberum non est determinatum nec in se, nec in alio, ut dictum est. 

2. Ante decretum divinum, non datur medium scientiae mediae, quia 
in nulla causa hoc futuribile est determinatum : non enim in causa divina, 
nec in libertate humana, nec in circumstantiis ; et si diceretur quod Deus 
illud infallibiliter cognoscit per examen circumstantiarum, haec theoria 
ad determinismum circumstantiarum perduceret ; sic « scientia media » 
inventa ad salvandam libertatem creatam, eam destrueret. 

3. Scientia Dei non potest determinari per aliquid extrinsecum, quod 
non esset a Deo ; atqui ita est in scientia media quae dependet a determina- 
tione futuribilis liberi ; haec enim determinatio provenit non a Deo sed a 
libertate humana, in talibus circumstantiis supposita ; ita ut «in potestate 
Dei non fuit aliud scire,... sed aliud scivisset si liberum arbitrium creatum 
acturum esset oppositum », ut dicit Molina, in loco jam citato, Concordia, 
ed. cit., p. 318. Sic Deus dependeret ab alio, passive se haberet in sua scientia, 
et sic non esset amplius Actus purus. Insolubile est dilemma: « Deus est 
aut primus determinans, aut ab alio determinatus, nec est medium inter 
utrumque. » Aliis verbis : scientia media involvit imperfectionem quae non 
potest esse in Deo; unde haec theoria quemdam anthropomorphismum 
continet. 

Omnia praedicta argumenta reducuntur ad hoc : non apparet nova 
determinatio, sine causa determinante et supremus determinans est Deus, 
alioquin esset ab alio determinatus. Hoc autem nihil aliud est quam princi- 
pium causalitatis. 

4. Posita scientia media, Deus non est amplius primus et universalis 
motor, prima causa, nam aliquis motus liberi arbitrii creati ad determina- 
tionem suam non est a Deo. Sic graviter minuitur vis probativa Iae viae 
(ex motu) ad demonstrandum Deum esse. 

5. Deo sic tolleretur supremum dominium super libertates creatas ; 
Deus non posset in talibus circumstantiis aliquam voluntatem convertere 
si ipsa vult oppositum. Dicit enim Molina, loc. cit. : « Zn potestate Dei non 
fuit aliud scire, sed aliud scivisset, si liberum arbitrium creatum acturum 
esset oppositum. » — Hoc autem contrariatur verbis Sacrae Scripturae : 
Proverb, xxi, 1 : « Sicut divisiones aquarum, ita cor regis in manu 
Domini : quocumque voluerit, inclinabit illud. » — Eccli, xxxili, 13 : 
« Quasi lutum in manu figuli..., sic homo in manu illius qui se fecit. » — 
Philipp., ii, 13 : « Deus est qui operatur in nobis et velle et perficere, 
pro bona voluntate. » — Theoria scientiae mediae divinam omnipotentiam 
limitat. Deus enim, si per scientiam mediam praevidet voluntatem nostram 
certis sub conditionibus motionem ad bonum esse recusaturam, jam 
incapax est movendi voluntatem nostram, ut in istis conditionibus motioni 
ad bonum libere consentiatl. 

6. Deus non esset magis auctor bonorum operum quam malorum, quoad 
intimam determinationem liberam, quia nec bona, nec mala ab ipso pro- 
veniret, saltem quoad exercitium. Non causaret bonam determinationemi. 


i. Ita optime Fr. Dibkamp, T/ieoE dogm. manuale, 1933, t. I, p. 224. 

nisi proponendo objectum alliciens. Et hoc ipsi homines facere possunt. 

7. Scientia media minuit necessitatem orationis: molinista enim qui 
suam theoriam in oratione servare vellet, non posset a Deo postulare 
gratiam efficacem quae faciat velle, quae auferat cor lapideum, quae 
rebellem ad Deum compellat voluntatem, ut orat Ecclesia. Non potest 
in hoc profundo sensu dicere, ut legitur in Missa : « Fac me tuis inhaerere 
mandatis et non permittas me separari a te. » Sed juxta suam theoriam 
molinista postulat solum a Deo ut Deus ipsum constituat in iis circumstan- 
tiis in quibus praevidit ipsum gratiae consensurum. 

8. Haec theoria non videtur satis recedere a semipelagianismo secundum 
quem « initium salutis est a nobis, non autem a gratia Dei ». Cf. Concilium 
Arausicanum II, Denz. 178. Molinismus admittit quidem gratiam prae- 
venientem etiam interiorem, sed tenet eam movere voluntatem objective 
tantum et non infallibiliter, imo « auxilio aequali fieri potest ut unus voca- 
torum convertatur et alius non » secundum Molinaml ; sic verum initium 
salutis videtur esse solum in eo qui convertitur, et in eo videtur esse deter- 
minatio libera, quae non est a Deo, nisi prout ad eam objective allicit, 
sicut allicit alterum qui non convertitur. 

Denique scientia media pluries reprobata est propter suam novitatem ; 
revera Molina fatetur se eam invenisse. Cf. Concordiam, ed. cit., p. 546-548. 
Attamen semipelagiani suo modo utebantur hac scientia, dum dicebant : 
Deus praevidit bonum usum liberi arbitrii ratione cujus confert gratiam, 
praevidit etiam bona opera quae fecissent parvuli baptizati si mortui non 


fuissent. 
.$. 


Objiciunt quidem Molinistae : Christus apud Matth., xi, 21, dixit 
« Vae tibi, Corozain, vae tibi, Bethsaida, quia si in Tyro et Sidone factae 
essent virtutes quae factae sunt in vobis, olim in cilicio et cinere poenitentiam 
egissent. » Atqui, ut aiunt, haec increpatio fuisset injusta, si intelligeretur 
in sensu thomistarum ; secundum enim eorum sententiam, judaei potuis- 
sent juste respondere dicendo : Domine, si efficaciter decrevisses nostram 
poenitentiam supposita praedicatione Christi, sicut decreveras poenitentiam 
Tyriorum sub eadem conditione praedicationis et miraculorum, poeniten- 
tiam egissemus sicut illi egissent. 

Respondent Thomistae : i? Hoc ipsum argumentum sibi objicit sanctus 
Paulus ad Rom., ix, 19 ; cum enim dixisset : « non est currentis, neque 
volentis, sed miserentis est Dei, (qui) cujus vult miseretur, et quem vult 
indurat », statim sibi objicit : « Dicis itaque mihi : Quid adhuc quaeritur? 
voluntati enim ejus quis resistit ? » Haec autem objectio non solvit Apostolus 
recurrendo ad divinam praevisionem consensus nostri sive boni, sive mali, 
sed dicit : « O homo, tu quis es, qui respondeas Deo ? Numquid dicit figmen- 
tum ei qui se finxit : Quid me fecisti sic? An non habet potestatem figulus 


1. Concordia, ed. cit., p. 51, 565, et in indice hujusce operis Molinae, ad verbum : 
Auxilium. 

luti ex eadem massa facere aliud quidem vas in honorem, aliud vero in 
contumeliam. » Apostolus non solvit argumentum dicendo : habent omnes 
gratiam sufficientem, cujus efficacia pendet ab eorum consensu a Deo 
praeviso. Respondet quod Deus non tenetur omnibus dare auxilium efficax; 
est enim donum gratuitum, ut nomen gratia indicat. 

2? Respondetur directe : Judaei jure fuerunt objurgati comparative 
ad Tyrios, quia majorem obicem gratiae efficaci in sufficienti oblatae 
apposuerunt. Tyrii non ita restitissent praedicationi et miraculis, et sic non 
fuissent privati gratia efficaci. Judaei magis indignos se exhibuerunt, 
quam se exhibuissent Tyrii, propter majorem caecitatem et ingratitudinem. 

Instantia : homo ex se solo potest saltem non resistere gratiae suffi- 
cienti, sicut et ei resistere. Ergo remanet difficultas. 

Respondetur : nego antecedens, quia magna disparitas est : resistere 
gratiae sufficienti est malum et unice a nobis provenit ; ei non resistere 
est bonum, proveniens non unice a nobis; sed etiam a fonte omnium 
bonorum, a voluntate efficaci Dei qui ab aeterno voluit hanc non resisten- 
tiam esse hic et nunc in tempore. Cf. Ia, q. 19, a. 6, ad rra : « Quidquid Deus 
simpliciter vult, fit ; licet illud quod antecedenter vult, non fiat. » Cf. infra 
ibidem. 

Ultima objectio : Deus infallibiliter cognoscit futura peccata, et tamen 
non est eorum causa. Ergo falsum est dicere scientiam ejus infallibilem 
in causalitate seu in decretis voluntatis divinae fundari. 

Respondetur : distinguo antecedens : Deus infallibiliter cognoscit 
futura peccata, in suo decreto permissive quoad id quod est inordinatum 
seu privativum in peccato, et in suo decreto positivo, quoad entitatem 
physicam peccati, ad quam concurrit. Et nego consequens. 

Sine decreto permissivo, Deus cognosceret haec peccata ut possibilia, 
non vero ut futura. 

Responsio ista fundatur in hoc certissimo principio : sicut nullum 
bonum quantumvis minimum de facto evenit in hoc homine potiusquam 
in alio, nisi Deus ab aeterno efficaciter voluerit illud sic evenire ; ita nullum 
peccatum in hoc homine potiusquam in alio evenit, nisi Deus illud per- 
miserit. Peccator quidem in ipso instanti peccati potest illud vitare, et 
ab aeterno Deus voluit quod peccator sic "realiter possit peccatum vitare, 
(haec est voluntas Dei antecedens) ; sed Deus non voluit efficaciter quod 
peccator iste in hoc instanti peccatum vitaret de facto, et si Deus hoc 
efficaciter voluisset, hic peccator de facto non solum realiter posset pecca- 
tum vitare, sed illud revera vitaret. Cf. infra, Ia, q. 19, a. 6, ad 1m ubi in 
fine dicitur : « Quidquid Deus simpliciter vult, fit ; licet illud quod antece- 
denter vult non fiat. » Haec est suprema radix distinctionis inter gratiam 
sufficientem et gratiam per se efficacem. In hoc quidem est mysterium, 
sed nunc enuntiamus partem claram quae est in hoc claro-obscuro. — 
Molina autem non proprie et directe negat haec principia communiter 
admissa, sed valorem eorum minuit, prout introclucit scientiam mediam, 
quae passivitatem in Deo ponit. 

De diversis modis explicandi scientiam mediam. 


Dicunt Molinistae, non .necesse est decretum divinum ut Deus infalli- 
biliter cognoscat futuribilia libera, nam ea certo cognoscit, r? aut in suis 
ideis ante decretum, 2? aut per supercomprehensionem causarum, 30 aut 
in veritate formali vel objectiva futuribilium contingentium. 

Respondetur : i? Deus non potest ante decretum divinum infallibiliter 
cognoscere futuribilia libera in suis ideis, quia ideae divinae sunt indiffe- 
rentes ad existentiam vel non existentiam rei, ad consensum vel non con-.. 
sensum, nec continent determinationem libertatis nostrae. Cf. sanctum 
Thomam, De Veritate, q. 3, a. 6, et Ia, q. 14, a. 8. 

20 Nec sufficit supercomprehensio causarum, quia causae liberae sunt 
indifferentes, et examen circumstantiarum non sufficit nisi admittatur 
determinismus circumstantiarum. 

3° Nec sufficit cum Suarezio recurrere ad veritatem jormalem vel 
objectivam futuribilium contingentium, dicendo : ante divinum decretum, 
ex duabus propositionibus contradictoriis de futuro, una erit vera, et 
altera, falsa, et hoc cognoscitur ab aeterno a Deo. Respondetur cum Aristo- 
tele / Perihermeneias, 1. I, c. 9, lect. 14, sancti Thomae) : ex duabus proposi- 
tionibus contradictoriis de futuro, in materia contingenti, una quidem erit 
vera, et altera falsa, sed nulla est jam determinate vera (ante decretum 
divinum)! ; alioquin ex hoc procederet fatalismus logicus Stoicorum. 


Recapitulatio. 


Ex his satis clare constat quod molinismus non est systema scientiftce 
elaboratum, procedens a principiis certis et universalibus ; sed incipit ab 
aliqua objectione particulari solvenda, proponit ejus solutionem et pervenit, 
velit nolit, ad negationem principii causalitatis (transitus libertatis creatae 
de potentia ad actum esset sine causa) et principiorum altiorum circa Deum: 
Deus est Actus purus absque ulla potentialitate, passivitate, dependentia 
etiam in sua scientia ; Deus est prima causa et primus motor universalissi- 
mus tum corporum, tum spirituum, ad intellectionem et voluntariam 
electionem. 

Ideoque theoria « scientiae mediae » videtur implicare non solum 
mysterium, sed contradictionem ; et quamvis sit ad salvandam libertatem 
inventa, pervenire videtur ad ejus destructionem, per determinismum 
circumstantiarum. 

E contrario Thomismus est doctrina scientiftce elaborata, quae pro- 
cedit ex certis et universalibus principiis, et legitime accedit ad conclusio- 
nes ; ideoque si in his conclusionibus invenitur obscuritas, haec proveniti. 


. i. Veritas sequitur ens et ens futuri liberi vel etiam futuribilis liberi est indeter- 
minatum. 


SENTENTIA THOMISTARUM DE PRAESCIENTIA FUTURIBILIUM 369 


ex incomprehensibilitate Dei et ejus actionis intimae in libertatem nostram, 
non Vero ex contradictione. 

Molinismus dicit se ponere mysterium in scientia Dei, scii, in scientia 
media. Thomismus illud invenit in transcendenti efficacia voluntatis divi- 
nae, quae infallibiliter movere potest voluntatem nostram ad electionem 
liberam, prout causalitas divina se extendit usque ad modum liberum 
electionum nostrarum; et dum actualizat libertatem nostram, eam non 
destruit, cf. infra Ia, q. 19, a. 8. 


Sententia thoniistarmn de praescientia futuribilium. Quomodo, Secun- 
dum principia doctrinae thomisticae, futuribilia libera, infallibiliter cogno- 
scuntur a Deo. 

In prophetiis comminationis agitur de quibusdam futuris conditionatis 
liberis:, seu de futuribilibus liberis, quae sunt, ut dictum est, quid medium 
«iter simplex possibile ct futurum absolutum ; v. g. dum annuntiatur 
Ninivae destructio, si ninivitae non convertuntur, item dum Christus 
Dominus dixit quod Tyrii et Sidoni conversi fuissent, si audivissent 
praedicationem Evangelii et miracula vidissent. 

Quomodo, juxta principia thomismi, Deus cognoscit infallibiliter ab 
aeterno haec futuribilia libera? — Respondent communiter thomistae : 
in decreto objective conditionato et subjective absoluto, sine quo, praedicta 
futuribilia libera remanerent, ut dictum est, indeterminata et igitur 
incognoscibilia etiam pro Deo ipso. 

1? Probaturex sancto Thoma, prout ipse (Ia, q. 19, a. 6, ad 1m), agnoscit 
in Deo voluntatem antecedentem salvandi omnes homines, et dicit (de 
Veritate, q. 23, a. 3) hanc, voluntatem esse sinceram et beneplaciti. Atqui, 
juxta sanctum Thomam, haec voluntas antecedens est subjective absoluta 
et objective conditionata. Sanctus Doctor dicit enim in I Sent., dist. 46,. 
q.i, à. i, ad3m: «Voluntas antecedens potest dici conditionata, nec tamen 
est imperfectio ex parte voluntatis divinae, sed ex parte voliti, quod non 
accipitur cum omnibus circumstantiis quae exiguntur ad rectum ordinem in 
salutem », id est : Deus vellet salvare omnes homines si hoc non repugnaret 
manifestationi attributorum divinorum inter quae est Justitia. Cf. infra 
I8, q. 23, a. 5, ad 3m 

20 Probattir ratione. Secluso enim praedicto decreto divino, causae 
secundae contingentes et liberae sunt indeterminatae seu indifferentes ad 
ponendum vel non ponendum effectum. Unde sine hoc decreto futuribilia. 
remanerent in ordine possibilium. Manifesta autem est differentia inter 
futuribile et simplex possibile ; v. g. evidens est quod pro Petro in circum- 
stantiis Passionis Domini duo erant possibilia: Dominum negare, Dominum 
non negare ; sed futuribile addit determinationem : scii, quodnam ex his 
duobus possibilibus eligeret Petrus si in his circumstantiis poneretur. Ergo 
sine praedicto decreto conditionato futurum liberum conditionatum non 
esset cognoscibile, nequidem pro ipso Deo. Cf. IIa Iae, q. 171, a. 3 : «Futura 

contingentia in seipsis non sunt cognoscibilia, quia ventas eorum non est 


determinata. » 
* 


« * 


Quid sit sentiendum de sententiis aliis a nostra et a moliniana circa 
praescientiam futuribilium liberorum. 

1° Ouidam scotistae dixerunt Deum futura libera cognoscere in 
decreto concomitante et non determinante. Ita etiam quidam recentiores. 

Si vero hoc decretum sit concomitans tantum, non erit causa futuro- 
rum, causa enim saltem natura praecedit suum effectum. Nec igitur istud , 
decretum concomitans potest esse medium cognoscendi futurum. Sic rursus 
apparent omnia inconvenientia scientiae mediae. 

2? Alii docent Deum futura cognoscere in decreto, sive absoluto sive 
conditionato, multiplicandi tot gratias donec creatura consentiat. Haec 
sententia affinis est congruismo Suarezii, prout haec multiplicatio gratia- 
rum aequivalet gratiae congruae, sed non ex se efficaci. 

Nec tale decretum potest fundare certitudinem praescientiae. Incertum 
est in hac multiplicatione gratiarum, quaenam vincet voluntatem et 
quando. Non enim sufficit pro praescientia divina magna conjectura, 
requiritur absoluta certitudo. 

Hae igitur sententiae, velint nolint, ad theoriam scientiae mediae 
reducuntur. Non enim datur medium inter hanc theoriam et doctrinam 
decreti divini praedeterminantis. Aut Deus infallibiliter cognoscit contin- 
gentia futura, etiam futura conditionata, in suo decreto determinante, quod 
se extendit usque ad modum liberum electionum nostrarum, aut non in 
hoc decreto, scii, ante hoc decretum, et hoc est proprie theoria, scientiae 
mediae. 

Notandum est denique quod ea quae dicta sunt contra molinistas,'" 
pariter dicenda sunt contra Jansenistas, quantum ad statum innocentiae ; 
hi enim pro statu innocentiae admittunt scientiam mediam et gratiam 
ab extrinseco efficacem ; si post peccatum originale admittunt gratiam 
ab intrinseco efficacem, hcc est non titulo dependentiae libertatis creatae 
a Deo, sed titulo infirmitatis, propter sequelas originalis peccati. 

Pro solutione objectionum quae sumuntur contra thomismum ex 
laesione libertatis humanae et sanctitatis divinae, nec non ex insufficientia 
auxiliorum, cf. infra, q. 19, a. 8, de summa efficacia voluntatis divinae 
quae non omnibus rebus necessitatem imponit, nec libertatem laedit, sed 
actuat. 


Art. XIV. — Utrum Deus cognoscat euuntiabilia. 


Respondetur affirmative, quia cognos-cit quidquid est in potestate 
nostra ; ea tamen cognoscit, non per modum enuntiabilium, componendo 
et dividendo, sed per simplicem intelligentiam. Essentia enim divina 

repraesentat omnia unite et indivisim, non sicut species intelligibiles 
nostrae, quae sic repraesentant unum, quod non aliud. Ita pariter Deus' 
cognoscit immaterialiter materialia. 


Art. XV. — Utrum scientia Dei sit iuvariabilis» 


Respondetur affirmative, quia scientia Dei est ipsum intelligere sub- 
sistens, quod est omnino immutabile, sicut ipsum esse subsistens. 

Propterea scientia Dei mensuratur aeternitate, et est omnino supra 
tempus, et ambit totum tempus. Sic intelliguntur verba Jacobi, 1, 17, 
« apud Deum non est transmutatio, neque vicissitudinis obumbratio ». 

Ad zm. « Res creatae sunt in Deo invariabiliter, in seipsis autem 
variabiliter. » 

Ad 3m. Est quidem variatio in enuntiabilibus a Deo scitis (v. g. 
Christus est nasciturus, Christus olim natus est) ; sed Deus non cognoscit 
sicut nos enuntiabilia per modum enuntiabilium, componendo et dividendo, 
sed per simplicem intelligentiam, ut dictum est. 


Art. XVI. — Utrum Deus habeat de rebus scientiam speculativam» 


Respondetur, scientia dicitur speculativa tripliciter ^ ex objecto non 
operabili ab ipso sciente, 2? ex modo, si consideratio etiam de re operabili 
fit definiendo, per resolutionem ad universalia, v. g. quid sit cithara, 
30 ex fine si consideratio etiam de re operabili est ad cognoscendum tantum, 
non ad agenduml. 

Deus autem de seipso habet scientiam speculativam tantum, quia ipse 
non est operabilis ; de aliis habet scientiam speculativam quoad modum, 
prout cognoscit non solum quomodo res fiunt, sed quid sunt ; habet scien- 
tiam practicam ex objecto, ex modo, sed non ex fine scientis de factibilibus 
quae nunquam fiunt ; habet scientiam simpliciter practicam et actu de his 
quae de facto quandoque fiunt. 

Sed notandum est quod in se scientia Dei est, absque divisione, eminen- 
ter speculativa et practica ; non est distinctio in ea nisi ex parte scitorum. 

Scotus tenuit scientiam Dei de seipso esse simpliciter practicam, quia 
est naturaliter prior amore divino quo Deus seipsum. diligit. Sed respon- 
dendum est : non sufficit ad notitiam practicam quod eam sequatur amori. 


i. Notandum est cum Cajetano, quod practicum et speculativum hic sumuntur, 
non solum ut sunt conditiones scientiae in se, sed etiam ex parte scientis ; propterea 
dicitur quod ars domificativa non intendentis domificare est speculativa ex fine ; glos- 
sandum est de fine ex parte scientis, non ipsius scientiae, quia scientia quae est practica 
ex objecto et modo est etiam secundum se practica fine, quamvis per se non se ex- 
tendat usque ad executionem in actu exercito, sic differt a prudentia, cf. I» Iloe 
dq. 57. a 4 

objecti cogniti, oportet quod determinet formam operis aut Objectum 
operationis, ad hoc ut possit dici regula operationis. 

Sic terminatur quaestio de scientia Dei, in qua praesertim ostensum 
est, Deum ratione suae summae immaterialitatis esse maxime cognosciti- 
vum, imo esse ipsum /ntelligere subsistens ; Deum alia a se cognoscere 
in seipso, non immediate in ipsis : -possibilia quidem in quantum fundantur 
in essentia divina, ut est imitabilis ad extra, et res existentes in decreto 
voluntatis suae/sine quo scientia divina non esset causa rerum (art, 8) ; 
Deum cognoscere futura contingentia, non solum in hoc decreto, sed ut 
sunt jam praesentia in aeternitate, ut terminus intrinsecus aeternae 
actionis creatricis vel motricis, cujus effectus passive producuntur in 
tempore. 

Sic servatur perfectio cognitionis divinae quae est intuitiva et omnino 
invariabilis ; mensuratur aeternitate quae ambit totum tempus. 


Qu. XV. — De Ideis. 


In hac quaestione determinatur quid servandum est de exemplarismo 
Platonis, ad modum sancti Augustini intellecto, prout scilicet ideae exem- 
plares rerum sunt non extra Deum ut interpretatus est Aristoteles, sed 
in ipso Deol. 

Sanctus Thomas in hac quaestione ostendit quod exemplarismus 
augustinianus admitti potest ex parte Dei quin rejiciantur principia aristo- 
telismi. 


Art. I. — Utrum ideae sint. 


Respondetur: «Quia mundus non est acasu factus, sed est factus a Deo 
per intellectum agente, necesse est quod in mente divina sit forma ad 
similitudinem cujus mundus est factus ; et in hoc consistit ratio ideae. » 

Ad zm. « Deus non intelligit res secundum ideam extra se existentem » 
imo idea v. g. hominis vel canis non potest existere extra Deum et extra 
individua harum specierum, quia natura eorum importat materiam com- 
munem (ossa et carnes), quae non potest existere quin sit materia indivi- 
dualis (haec ossa, hae carnes) ; materia communis potest abstrahi, seu 
separarim concipi a materia individual!, sed potest separarim existere. 
Cf. Ia, q. 84, a. 4 et 5. 

Ad 2m. Essentia divina, ut repraesentans res creabiles et creatas, 
habet rationem ideae seu exemplaris. — Item ad : idea divina nihil 
aliud est quam Dei essentia ut cognita secundum quod est participabilis 
et imitabilis diversimode ad extra. 


Art. IL — Utrum sint plures ideae in Deo. 


Sunt plures ideae in Deo, in quantum ratio totius mundi haberi non 
potest nisi habeantur propriae rationes eorum ex quibus mundus consti- 
tuitur ; sed haec pluralitas non repugnat simplicitati Dei, quia divinaei. 


i. Nunc etiam dividuntur historici philosophiae circa hanc quaestionem, utrum 
secundum Platonem ideae exemplares rerum sint extra Deum, an in ipso Deo. 

ideae nihil aliud sunt quarti ipsa essentia divina cognita ut diversimode 
imitabilis ad extra. 

« Non est autem contra simplicitatem divini intellectus quod multa 
intelligat; sed contra ejus simplicitatem esset, si per plures species ejus 
intellectus formaretur » seu determinaretur ad intelligendum, ut dicit 
sanctus Thomas in corpore articuli. 

Notandum est quod Deus, intelligendo essentiam suam, ut principium 
'diversimode imitabile à creatura et ut terminum relationis imitabilitatis, 
quam creatura realiter dicit ad illam, nullam relationem realem habet ad 
*creaturas. 

Dicit pariter sanctus Thomas, de Veritate, q. 3, a. 2 : « Et ideo ipsa 
Mdivina essentia, cointellectis diversis proportionibus rerum ad eam, est 
idea uniuscujusque rei; unde cum sint diversae rerum proportiones, 
necesse est esse plures ideas ; et est quidem una omnium cx parte essentiae, 
sed pluralitas invenitur ex parte diversarum proportionum creaturarum 
ad ipsam. » 

Cf. ibidem ad 8“ : « Deus intelligit respectum rerum ad suam essentiam, 
et sic respectus illi sunt in Deo ut intellecti ab ipso. » 


Art. III. — Utrum omnium quae cognoscit Deus sint ideae. 


Difficultas est an Deus habeat ideam mali, materiae primae, et, non 
solum naturarum creatarum, sed singularium et accidentium. Jam quae- 
stiones istas posuit Plato in elaboratione sui exemplarismi, quem perfecit 
Augustinus. 

Respondetur : idea, wt exemplar, est omnium quae a Deo fiunt secun- 
dum aliquod tempus, et idea ut ratio cognoscendi est omnium possibilium. 

Proinde, ut dicitur ad 1m, « malum non habet in Deo ideam, neque 
secundum quod idea est exemplar (quia Deus non est causa mali), neque 
secundum quod est ratio (quia malum cognoscitur a Deo non per propriam 
rationem, sed per rationem boni). » 

Ad 3n ponitur aliud corollarium : « Quia nos ponimus materiam 
creatam a Deo, non tamen sine forma, habet quidem materia ideam in Deo, 
non tamen aliam ab idea compositi ; nam materia secundum se neque esse 
habet, neque cognoscibilis est ». 

Ad 4m. Accidentia quae sunt proprietates alicujus naturae creatae 
non habent specialem ideam distinctam ab idea hujusce naturae ; e con- 
trario accidentia quae contingenter superveniunt subjecto specialem ideam 
habent. Et providentia, ut infra dicetur, se extendit ad singularia. 

Unde, ut dicunt thomistae, eorum quae facit aut facturus est Deus 
habet ideas actu practicas, quia ex decreto voluntatis divinae sunt determi- 
natae ad operandum (cf. q. ig, a. 4). De possibilibus autem Deus habet 
ideas virtualiter practicas, quia non sunt per propositum divinae voluntatis 
applicatae ad operandum. Hoc clare dictum est ab ipso sancto Thoma, De 

Veritate, q. 3, a. 6. « Ad ea quae sunt, vel erunt, vel fuerunt producenda, 
idea (divina) determinatur ex proposito divinae voluntatis; non autem ad ea 
quae nec sunt, nec erunt, nec fuerunt ; et sic hujusmodi (scii, possibilia) 
habent quodammodo indeterminatas ideas. » 

Causalitas ideae divinae est causalitas exemplaris, seu formae extrin- 
secae, sicut idea domus quae est in mente architectoris. Ideae divinae sunt 
igitur exemplaria rerum, sed res non producuntur nisi « secundum determi- 
nationem voluntatis et intellectus divini » ut explicite dicetur q. 19, a. 4, 
et jam quodammodo dictum est q. 14, a. 8. 

In hoc apparet quid sanctus Thomas ex platonisme retinet : Ideae 
exemplares, sunt non extra Deum, sed in Deo, et ideae divinae sunt causae 
supremae rerum, sed prout habent determinationem libertatis divinae 
adjunctam, hoc non dicebat Plato. Per respectum autem ad nostram 
cognitionem intellectualem, ideae divinae non immediate cognoscuntur 
ab intellectu nostro, ut dixerunt ontologistae, nec possunt immediate videri 
quin videatur ipsa Dei essentia, sed mediate cognoscuntur in speculo 
sensibilium ut normae supremae et rationes aeternae rerum. Cf. Ia, q. 84, 
a. 5. 

In hoc loco sanctus Thomas dicit : « Aliquid in aliquo dicitur cognosci 
dupliciter. Uno modo, sicut in objecto cognito, sicut aliquis videt in speculo 
ea, quorum imagines in speculo resultant. Et hoc modo anima in statu 
praesentis vitae non potest videre omnia in rationibus aeternis ; sed sic 
in rationibus aeternis cognoscunt omnia beati, qui Deum vident et omnia 
in ipso. 

« Alio modo dicitur aliquid cognosci in aliquo, sicut in cognitionis 
principio: sicut si dicamus, quod in sole videntur ea quae videntur per 
solem. Et sic necesse est dicere, quod anima humana omnia cognoscat in 
rationibus aeternis, per quarum participationem omnia cognoscimus. Ipsum 
enim lumen intellectuale, quod est in nobis, nihil est aliud quam quaedam 
participata similitudo luminis increati, in quo continentur rationes aeter- 
nae. » 

Sic ideae divinae sunt aeternae formae exemplares entium et intelle- 
ctionis creatae. Id est : ens creatum et intellectio creata procedunt ex 
Weodem fundamento supremo. Aliis verbis : si est harmonia inter intellectum 
et ens, inter leges mentis et leges entis, hoc est quia intellectus creatus 
et ens creatum ex eodem supremo fonte procedunt. 

Hoc est supremum fundamentum metaphysicum valoris ontologici 
cognitionis nostrae, quae in via inventionis incipit a factis experientiae 
et a primis principiis rationis et entis et ad Deum ascendit. Ut dicit sanctus 
Thomas, Ia, q. 79, a. 9 ; « Secundum viam inventionis per res temporales 
in cognitionem devenimus aeternorum... /n via vero judicii per aeterna 
jam cognita de temporalibus judicamus et secundum rationes aeternorum 
temporalia disponimus. » 

Sic sanctus Doctor servat quid servandum est de exemplarismo 
Platonis ut a sancto Augustino concipiebatur, remanet tamen in via 
realismi moderati Aristotelis, et omnem excessum idealismi vitat. 


Qu. XVI. — De Veritate. 


Summa litterae. 


Sanctus Thomas primo agit de veritate in communi et secundo 
de veritate divina. 

Circa veritatem in communi considerat quod veritas dicit respectum 
ad tria, scii, ad intellectum a quo cognoscitur vel manifestatur, ad ens 
in quo fundatur, ad bonum quod est posterior proprietas entis. 

Hic non immoramur in his quaestionibus quae longe in metaphysica 
tractantur. 

In primo articulo, ostenditur quod veritas jormaliter et principaliter 
est in intellectu, secundario vero in rebus secundum quod comparantur ad 
intellectum. Res autem mensurantur ab intellectu divino et ab ideis divinis, 
et mensurant intellectum nostrum, qui dicitur verus secundum conformita- 
tém ad eas. Sic « dicitur verus lapis qui assequitur propriam lapidis naturam 
secundum praeconceptionem intellectus divini ». 

In secundo articulo ostenditur quod conformitas seu adaequatio intel- 
lectus nostri ad res potest quidem jam esse in simplici apprehensione 
intellectuali per modum repraesentationis conformis ad rem, sed per 
modum conformitatis ut cognitae et comparatae ad rem, solum est in judicio, 
seu in intellectu componente et dividente, quia ibi primo relucet conformi- 
tas in convenientia vel disconvenientia praedicati ad subjectum, prout 
verum est dicere esse quod est, non esse quod non est, et falsum est dicere 
esse quod non est, et non esse quod est. 

In articulo tertio determinatur habitudo veritatis ad ens. Verum ut est 
in rebus convertitur cum ente, entitative, seu secundum substantiam, 
addendo ordinem ad intellectum ; (v. g. verum aurum) ; verum autem 
ut est in intellectu convertitur cum ente, non entitative, sed manifestativc 
ut manifestans cum manifestato, aut regulative, ut regulans cum regulato 
(sic verus est intellectus judicans de re aut regulans id quod regulandum 
est). 

In articulo quarto agitur de relatione veri ad bonum. Et dicitur quod 
verum et bonum, licet entitative sint idem, tamen secundum suas formales 
rationes prius est verum quam bonum, quia verum fundatur in esse rei 
secundum suam essentiam praecise sumptam, bonum autem in esse rei 
secundum quod est perfectum et appetibile ; et similiter verum respicit 
cognitionem, quae est prior appetitu, quem respicit bonum; nihil enim 
volitum nisi praecognitum. 

* 
+ * 

Secunda pars autem huj usce quaestionis est de veritate divina, scilicet 

quomodo sit in Deo, et ex veritate divina ostenditur quod veritas est una, 


aeterna, immutabilis. 
In articulo quinto ostenditur quod Deus non solum est verus, sed est 

ipsa Veritas, quia ejus esse est, non solum conforme suo intellectui, sed est 
ipsum intelligere subsistens. 

Insuper Deus est suprema veritas, quia ejus intelligere est causa omnis 
alterius esse et alterius intellectus. 

Sic Deus est prima veritas in essendo, in intelligendo, et in dicendo, 
prout impossibile est Deum mentiri. 

In articulo sexto explicatur quod veritas omnino una solum invenitur 
in intellectu divino, qui est omnium mensura, in creaturis autem multi- 
plicantur veritates ontologicae sicut ipsae entitates, et veritates formales 
sicut ipsae cognitiones verae. 

In articulo septimo ostenditur quod veritas positive aeterna est in solo 
intellectu divino, qui solus est aeternus ; negative autem aliqua dicuntur 
aeternae veritatis, quia abstrahunt ab hic et nunc, ita principium contra- 
dictionis, causalitatis, etc., et omnes propositiones necessariae ; sed veritas 
formalis seu cognoscitiva istorum non est aeterna nisi in intellectu divino, 
prout solus Deus ab aeterno cognoscit has veritates necessarias. 

Notandum est igitur id quod dicit sanctus Thomas in 1. II Contra 
Gentes, c. 84 : « Ex hoc quod veritates intellectae sint aeternae quantum ad 
id quod intelligitur, non potest concludi quod anima sit aeterna, sed quod 
veritates intellectae fundantur in aliquo aeterno. Fundantur enim in ipsa 
prima Veritate, sicut in causa universali contentiva omnis veritatis. » 

Haec est probatio existentiae Dei per veritates aeternas, quae reducitur 
ad quartam viam sancti Thomae (Ia, q. 2, a. 3) prout haec ascendit a diversis 
veris ad maxime verum. Manifestum est enim quod principium absolute 
necessarium, ut principium contradictionis, quo necessario reguntur omnia 
entia tum actualia, tum possibilia et omnes intelligentiae nostrae, debet 
habere fundamentum in aliquo ente necessario supremo et in aliquo 
intellectu supremo et aeterno ; hoc enim principium absolute necessarium, 
v. g. principium contradictionis, non potest habere suum supremum 
fundamentum in aliqua existentia contingenti, nec in multiplicibus naturis 
entium contingentium, quae ab ipso reguntur, sed haec veritas necessaria 
et negative aeterna indiget supremo fundamento necessario et positive 
aeterno. 

Denique in articulo octavo ostenditur quod veritas divini intellectus 
est immutabilis, dum intellectus noster mutatur de veritate in falsitatem, 
et hoc dupliciter : prout de re eodem modo se habente aliquis accipit 
opinionem falsam, aut si opinione eadem manente res muteturli. 


i. Sanctus Thomas dicit in corp. art. : « Veritas intellectus nostri mutabilis est, non 
quod ipsa sit subjectum mutationis, sed in quantum intellectus noster mutatur de 
veritate in falsitatem. ? Sic veritates necessariae, praesertim prima principia, non 
mutantur; item semper verum est quod id quod olim fuit ita fuit; sed intellectus 
noster etiam in suo judicio de veritatibus immutabilibus quandoque mutatur propter 
debilitatem suam, id est propter inconsiderationem aut oblivium. 

In fine corporis articuli dicitur: « Veritas autem intellectus divini est secundum 
quam res naturales dicuntur verae, quae est omnino immutabilis » ; in hoc affirmatur 
et immutabilitas ipsius intellectus divini et immutabilitas naturas rerum, quae corres- 
pondet ideis divinis. Sic etiam pro nobis veritates quae proprie sunt de ipsa natura 
rerum (v. g. homo est animal rationale) sunt immutabiles et negative aeternae, prout 
abstrahunt ab hic et nunc. 


Qu. XVII. — De falsitate. 


Per oppositionem ad verum, sanctus Thomas tractat de falsitaté per 
respectum ad res ipsas, ad sensum, ad intellectum, et ad ipsum verum. 

In articulo primo ostendit quod res naturales comparatae ad intellectum 
divinum non sunt falsae, quia in tantum sunt, in quantum a Deo sunt, 
et ab ejus idea cui conformantur. Morales tamen actiones etiam a regula 
Dei possunt se subducere, et ideo peccata vocantur mendacia. Respectu 
autem intellectus creati res possunt dici falsae, aut quia falso' significantur, 
aut propter similitudinem cum vero, ut auricalchum est falsum aurum. 

In articulo secundo determinatur quod in sensu non est formaliter 
falsitas formaliter, tanquam in cognoscente falsitatem, sicut nec veritas, 
quia non comparat unum alteri ; invenitur tamen ibi occasio falsitatis seu 
falsi judicii ex apprehensione rei verisimilis respectu verae. — Ut notatur 
ibidem, circa propria sensibilia (ut. color, sonus) sensus non habet falsam 
cognitionem, nisi per accidens ex indispositione organi ; sed de sensibilibus 
communibus (ut extensio, distantia) et de sensibilibus per accidens (ut 
substantia, vita) sensus etiam recte dispositus potest habere falsam cogni- 
tionem, v. g. ex anormali propositione objecti, quia sensus non directe 
et immediate ad illa refertur ; ita baculus semiimmersus in aqua videtur 
fractus. 

In articulo tertio determinatur quod intellectus potest esse falsus, 
non in apprehensione simplici quidditatis, sed in compositione et divisione, 
vel in judicio, quatenus attribuit alicui quod ei non inest. Sic in prima 
apprehensione per accidens potest esse falsitas, in quantum ibi compositio 
intellectus admiscetur ; v. g. si in definitione uniuntur ea quae simul sociari 
non possunt, ut animal rationale quadrupes. 

Denique in articulo quarto docet sanctus Thomas veritatem et falsita- 
tem quae sunt in intellectu opponi contrarie et non solum privative, quia 
utraque consistit in aliquo actu, seu acceptione intellectus, veritas quidem 
secundum adaequationem seu conformitatem et falsitas per inadaequa- 
tionem. 

Sic terminantur quaestiones de veritate et de falsitate, per respectum 
ad Deum, ut fieri debet in theologia. 


Qu. XVIII. — De vita Dei. 


Quoniam intelligere viventium est, post considerationem de intellectu 
divino agitur de vita Dei. 

In articulo primo determinatur quod viventia differunt a non viventi- 
bus per hoc quod viventia se movent ad operationes, ita jam plantae dum 
sese nutriunt seu se reficiunt, et sese multiplicant, dum e contra non 
viventia tantum moventur ab alio, ut lapides, quae non sese movent, 
sed moventur, attrahuntur. 

In articulo secundo ostenditur quod vita non est praedicatum acci- 
dentale, sed substantiale in viventibus, licet manifestetur nobis per opera- 
tiones vitales, quae accidentia sunt. Sic substantia plantae, animalis, 
hominis est vivens in actu primo, quamvis vita in actu secundo sit solum 
in eorum operationibus. 

In articulo tertio determinatur quod Deus habet summam vitam et 
vitam per essentiam, quia est ipsum intelligere subsistens, ita quod a nullo 
alio determinatur vel movetur ; in tantum enim aliquid deficit a ratione 
vitae, vel minus perfecte habet illam in quantum indiget moveri, vel 
determinari ab alio, ut se moveat. Sic nullum vivens creatum habet ita 
puram rationem vitae, quod omnino moveatur a se et non indigeat ab alio 
moveri ; etiam altiores creaturae intellectuales indigent moveri efficienter 
a Deo supremo agente et allici a fine ultimo. 

Solus Deus est ipsa Vita per essentiam, sicut ipsa Sapientia, ipsum 
intelligere subsistens. Hinc Christus affirmavit divinitatem suam dum 
dixit : Ego sum via, veritas et vita (Joan., xiv, 6). Creaturae altiores habent 
vitam, sed non sunt ipsa vita. 

In hoc articulo, sanctus Thomas pulchram elevationem scripsit, 
ascendendo a vita plantae ad vitam per essentiam, et ostendendo vitam 
esse magis immanentem et immobilem quo altior est. 

Plantae vivunt secundum nutritionem, augmentum, reproductionem, 
sed forma per quam agunt et finis determinantur eis a natura. 

Animalia se movent insuper ad objecta per sensum apprehensa. 

Homo insuper sibi praestituit finem suae operationis, et tamen oportet 
quod ab altiori Causa efficiente moveatur et ab ultimo fine alliciatur. 

Solus Deus, qui est ipsum intelligere subsistens, est vita per essentiam 
omnino immanens et omnino immobilis. 

Haec autem immobilitas summae vitae radicaliter opponitur immobi- 
litati inertiae vel mortis. Haec est absentia operationis seu privatio motus. 

dum Deus habet operationem intellectus et voluntatis perfectissimam et 
semper in actu. 

Vita ejus est semper in actu secundo, et ut actio, non transitiva, 
sed immanens et perfectissima, cf. ad im. 

In articulo quarto, ostenditur omnia quae a Deo procedunt, habere 
vitam in Deo, secundum esse ideale quod habent in ipso intelligere Dei, 
in idea divina. Sic omnia vivunt in Deo, secundum illud Joannis i, 4 : 
« Quod factum est, in ipso vita erat. » 


Qu. XIX. — De Voluntate Dei 


Post considerationem eorum quae ad divinam scientiam pertinent, 
considerandum est de his quae pertinent ad voluntatem divinam, secundum 
subsequentem ordinem : 

i? De ipsa voluntate Dei, q. 19. 

20 De his quae absolute ad voluntatem Dei pertinent, scilicet de 
divino amore, qui est actus voluntatis divinae (q. 20), et de "justitia et 
misericordia, quae sunt velut virtutes voluntatis divinae, secundum analo- 
giam cum virtutibus moralibus nostrae voluntatis (q. 21). 

3? De his « quae ad intellectum in ordine ad voluntatem pertinent », 
scilicet de Providentia, respectu omnium (q. 22) et de Praedestinatione 
respectu hominum in ordine ad salutem (q. 23). 

Jam ex hac divisione in prologo posita, apparet quod Providentia 
dicitur secundum analogiam cum nostra prudentia, quae praesupponit 
appetitum rectum, seu voluntatem rectam, 

Sic est sermo de moribus divinis, secundum analogiam cum virtutibus 
superioris partis animae, scilicet voluntatis et intellectus, nam manifestum 
est quod virtutes inferioris partis, rit temperantia, non possunt esse 
analogice-proprie in Deo, spiritu puro. Id est : in eo non possunt esse 
virtutes inferiores, nec etiam virtutes théologales quae in nobis Deum 
tanquam nobis superiorem respiciunt. Attamen amor Dei erga seipsum 
et erga nos, de quo est sermo in q. 20, correspondet analogice caritati 
nostrae erga Deum et proximum. 

Quaestio XIX, de ipsa voluntate Dei, dividitur iri duodecim articulos, 
qui reducuntur ad tres principales partes : ia pars respondet ad quaestiones 
an sit (a. 1) et quid sit (a. 2, quodnam est objectum voluntatis divinae, 
seu utrum Deus velit alia a se); 2a pars est de modis voluntatis divinae 
erga actus et objecta sua, prout libere vult creaturas (a. 3), prout est causa 
rerum (a. 4) ; prout ejus volitio est incausata (a. 5), prout est efficacissima, 
immutabilis, et non omnibus rebus volitis necessitatem imponit (a. 6, 7,-8), 
depique prout est impeccabilis seu non potest velle peccatum (a. 9); 
3a pars est de manifestatione voluntatis divinae, in duobus ultimis articulis : 
utrum sit distinguenda in Deo voluntas signi, et utrum circa divinam 
voluntatem ponantur quinque signa. 

Sic melius apparet structura intima hujusce quaestionis, quia divisio 
non fit immediate per duodecim membra ad invicem opposita, sed per duo 
membra, postea subdividenda. Et revera duae primae partes enuntiatae 

reducuntur ad unam, quae est de voluntate Dei in se sumpta, quod consi- 
derandum est antequam sit sermo de manifestatione ejus. 

Subdivisiones autem ostendunt quod sanctus Thomas consideravit 
omnia quae per se ad hanc quaestionem pertinent, per respectum tum ad 
ipsum Deum, tum ad nos ipsos, secundum varios modos libertatis, causali- 
tatis efficacis et impeccabilitatis, qui per se ad voluntatem potiusquam ad 
intellectum pertinent. 

Speciatim considerandus est per respectum ad quaestionem de scientia 
Dei, articulus 4 ; utrum voluntas Dei sit causa rerum, quo valde illustratur 
id quod dictum est q. 14, a. 8 : scientia Dei est causa rerum, prout habet 
voluntatem conjunctam. Diligentissime etiam examinandus est a. 8 
utrum voluntas Dei necessitatem rebus volitis imponat, quo illustratur 
praescientia futurorum contingentium. 


Art, I. — Utrum in Deo sit voluntas. 


St. qu. Voluntas sumitur dupliciter, sive pro actu volendi, v. g. dum 
dicitur : haec est voluntas mea ut hoc facias, sive pro facultate volitiva. 
Sed in proposito non refert quomodo accipiatur, quia ubi unum, ibi 
alterum, praesertim in Deo, actu puro. 

Difficultas est 1i? quia objectum voluntatis est finis ; Dei autem non 
est assignare finem ; 20 quia voluntas est appetitus rei non habitae ; hoc 
autem imperfectionem designat, quaè non est in Deo; 30 quia voluntas 
est movens motum, prout movetur ab intellectu ; Deus autem est primum 
movens immobile. Addi potest : Aristoteles, qui satis longe loquitur in 
XII 1. Met. de intellectu Dei, non locutus est saltem explicite de Dei 
voluntate et libertate, forte ac si non essent, suo judicio, conciliabiles cum 
Actu puro, summe determinato, quamvis illimitato; Deus enim non e$t 
ulterius determinabilis per actum, liberum divinum, qui posset non esse. 
Inde difficultas. 

Responsio tamen est affirmativa : scii, oportet in Deo esse voluntatem 
cum sit in eo intellectus. 

i? Haec responsio non est conclusio theologica, est de fide, quamvis 
etiam demonstrari possit voluntas Dei ex ejus intellectu. Quod sit de fide, 
constat ex innumeris textibus Sacrae Scripturae ; v. g. Ps. cxxxiv, 6: 
« Omnia quaecumque voluit, fecit Deus., » — Rom. ix, 19 : « Voluntati ejus 
quis resistit? » Haec autem testimonia et alia similia Patres intellexerunt, 
non in sensu metaphorico, sicut quando est sermo de ira Dei, sed in sensu 
proprio, quamvis analogico. Ratio hujusce interpretationis est quia dum 
ira involvit imperfectionem, voluntas in suo significato formali nullam 
imperfectionem importat. 

Denique Concilia eodemmodo loquuti sunt, sufficit citare Cone. Vatie. 
(Denz. 1782) : « Sancta... Ecclesia credit unum esse Deum... intellectu 
ac voluntate omnique perfectione infinitum. » 

Notandum est quod in hac veritate fidei « In Deo est proprie volun- 
tas » plus affirmatur quam v. g. in hac assertione Platonis in Timeo, 29 : 
« Quare Deus produxit mundum? Quia bonus erat et non avarus, sed sine 
invidia. » Item in Convivio in fine est sermo non solum de Supremo Bono, 
sed de ejus amore erga ea quae ex ipso procedunt. 

Sed apud Platonem Dei bonitas, non tam est bonitas voluntatis 
benevolentis, quam bonitas metaphysica essentialiter suiipsius diflusiva 
et fecunda. Item apud Plotinum suprema hypostasis est Unum-Bonum, 
suiipsius diffusivum, sed actualiter seipsum diffundit per necessitatem 
naturae, secundum emanationem, non vero per liberam voluntatem creandi 
alia a se ex nihilo. Sic igitur in his conceptionibus graecis mundus apparet 
quasi necessaria irradiatio Dei, sicut lux solaris necessario procedit a sole, 
et manifestat ejus bonitatem seu physicam perfectionem. Sic aperitur via 
ad pantheismum. 

E contrario in revelatione Veteris et Novi Testamenti multo magis 
apparet voluntas Dei et quidem libera, principium liberrimae creationis ; 
ita ut Deus concipiatur, non solum ut Summum Bonum, neutro modo 
expressum, To aya0óv», sed ut Ille qui est summe bonus, benevolentiae 
plenus, ò aya0ó ; concipitur nempe velut Persona suprema. Hoc quidem 
apparet jam ex 1? capite Genesis, 3 : « Dixit : Fiat lux. Et facta est lux. » 
Ita semper : « Omnia quaecumque voluit, fecit ». Ps. cxm, 8. Hoc magis 
ac magis apparet in Novo Testamento, speciatim dum Jesus dicit (Joan., 
in, i6) : « Sic Deus dilexit mundum, ut Filium unigenitum suum daret. » 
Item in I Joannis xv, 8-16 : « Qui non diligit non novit Deum, quoniam 
Deus caritas est... In hoc est caritas, non quasi nos dilexerimus Deum, 
sed quoniam ipse prior dilexit nos et misit Filium suum propitiationem 
pro peccatis nostris. Carissimi, si sic Deus dilexit nos, et nos debemus 
alterutrum diligere. » Item ad Rom. V, 8 : « Commendat autem caritatem 
suam Deus in nobis, quoniam cum adhuc peccatores essemus, secundum 
tempus Christus pro nobis mortuus est. » 

Valde differt, hic modus loquendi a modo loquendi Platonis, Aristotelis 
aut Plotini; pro his graecis mundus videtur procedere a Deo secundum 
quamdam necessitatem naturae, ut radius solis a sole ; sic manifestatur 
bonitas metaphysica Dei, suiipsius diffusiva, potiusquam ejus benevolentia, 
analogice concepta ut- benevolentia alicujus personae viventis, quae 
nobiscum societatem habet. 

Notabilis est haec differentia, quae saepe remansit inter doctrinam 
Christianam et philosophos modernos. Si quidam ex illis exaggeraverunt 
libertatem divinam et dixerunt, sicut Cartesius, veritatem principii contra- 
dictionis et distinctionem primariam inter bonum et malum a libero Dei 
arbitrio pendere ; attamen plerique non satis agnoverunt liberam volunta- 
tem Dei ; eam absolute negaverunt Spinoza et pantheistae ex eo proceden- 
tes, pantheismus enim est determinismus absolutus ; alii, ut Leibnitz et 
Malebranche, graviter minuerunt liberam. Dei voluntatem, dicendo : « Deus 
non fuisset nec sapiens, nec bonus, si non creasset, et si non creasset 
optimum mundum inter possibiles. » Sic aperitur via pantheismo, nam, 

si ita est, mundus jam est velut necessaria irradiatio Dei, necessitate, 
non quidem metaphysica, nec physica, sed morali. 

Voluntas Dei e contra summo modo affirmatur in revelatione, et ejus 
libertas suprema, praesertim exprimitur ubi est sermo de Dei beneplacito, 
vel de voluntate beneplaciti ; v. g. « Memento nostri Domine, in beneplacito 
populi tui » Ps. cv, 4. Item apud Matth. xi, 26 : « Confiteor tibi, Pater, 
Domine caeli et terrae, quia abscondisti haec a sapientibus et prudentibus, 
et revelasti ea parvulis. Ita Pater, quoniam sic fuit placitum ante te. » 

Nihil simile est, ut patet, apud Aristotelem. Item apud philosophos 
graecos nullibi est sermo de proposito voluntatis divinae, de quo saepe 
loquitur sanctus Paulus, v. g. Ephes., 1,5: « Praedestinavit nos... secundum 
propositum voluntatis suae. » Rom. ix, 11 : « ut, secundum electionem, 
propositum Dei maneret, iva 5 kar ekAoynv mpóðeoi Tov Ü0seoó uévm. » 
Propositum voluntatis divinae est idem ac decretum voluntatis divinae. 
Adhuc pertinet ad ordinem intentionis, ante ordinem executionis, sicut 
propositum nostrum postea exequendum. 

Jam igitur in hoc primo articulo de voluntate Dei, sub luce divinae 
revelationis affirmatur voluntas Dei in sensu proprio et pleno, ita ut nihil 
simile habeatur apud Aristotelem, nec etiam apud Platonem et Plotinum, 
a fortiori apud Spinozam et pantheistas modernos. 


* 
UIS 


20 In corpore articuli, sanctus Thomas probat a priori in Deo esse 
voluntatem,..et insuper quod voluntas Dei est suum esse et suum velle. 
Sub isto aspectu hae veritates apparent ut conclusiones theologicae, sed 
jam revelatae ; inter enim veritates revelatas, quaedam ex aliis dependent, 
ut immortalitas animae ex ejus spiritualitate. 

Probatur autem a priori existentia voluntatis divinae, prout radix 
propria voluntatis est intellectus. Argumentatio ad hoc reducitur : 

Voluntas sequitur intellectum. Atqui in Deo est intellectus. Ergo 
in Deo est voluntas. 

Major probatur vi proportionalis similitudinis inter formam naturalem 
et formam intelligibilem, prout cognoscimus spiritualia in speculo sensi- 
bilium. 

Sicut enim res naturalis, v. g. planta, est in actu per suam formam 
specificam, ita intellectus est intelligens in actu per formam intelligibilem 
quae objectum repraesentat. Atqui quaelibet res ad suam naturalem 
formam tendit, quando eam non habet, et quiescit in ea, quando eam 
habet ; ita materia tendit ad formam, aut quiescit in forma jam habita 
et retinet eam, item quaelibet res naturalis tendit ad habendas et retinendas 
partes suas intégrales, v. g. planta ad magnitudinem suam normalem. 
Et ad haec omnia sufficit appetitus naturalis, qui est ipsa natura rei tendens 
ad perfectionem suam naturalem ; vocatur saepe inclinatio naturalis v. g. 


lapidis ad centrum terrae. 
Unde proportionaliter, « natura intellectualis ad bonum apprehensum 

per formam intelligibilem, similem habitudinem habet ; ut scilicet cum 
habet ipsum, quiescat in illo; cum vero non habet, quaerat ipsum ; et 
utrumque pertinet ad voluntatem. Unde in quolibet habente intellectum 
est voluntas, sicut in quolibet habente sensum est appetitus animalis », 
qui dicitur sensitivus. Et sic oportet in Deo esse voluntatem, cum sit in eo 
intellectus. 


Difficultas tamen est in hac probatione, eamque notant Cajetanus et 
Joannes a sancto Thoma. Equidem existit quaedam proportionalis simili- 
tudo inter rem naturalem, v. g. plantam, et intellectum, sed ex hoc non 
videtur quod praeter intellectum admitti debeat aliquis appetitus, ut 
potentia distincta et actus distinctus ; sufficit, ut videtur, in ipso intellectu 
appetitus naturalis, sicut in lapide est appetitus naturalis vel inclinatio 
ad centrum terrae. Sic Spinoza non vult distinguere in nobis intellectum 
et voluntatem, ut duas facultates. 

Imo, et haec est secunda difficultas, videntur esse quatuor termini in 
probatione sancti Thomae, quia in majori loquitur de forma intelligibili 
quae est in intellectu, et in conclusione de bono apprehenso quod est extra 
intellectum. Haec quidem secunda difficultas est minoris momenti, nam 
agitur de bono apprehenso per praedictam formam intelligibilem. 

Ad primam autem difficultatem respondetur cum Cajetano et Joanne 
a sancto Thoma : non sufficit appetitus naturalis ipsius intellectus, sed 
requiritur alia facultas, quae vocatur voluntas, seu appetitus rationalis. 
Hoc apparet tripliciter : 1i? quia appetitus naturalis, etiam in intellectu, 
sequitur formam ejus naturalem, et non formam apprehensam seu rei 
cognitae. — 20 Quia appetitus naturalis est consequenter determinatus ad 
unum, v. g. inclinatio naturalis lapidis est ad centrum terrae, plantae ad 
determinatam altitudinem, intellectus ad cognoscendum in communi ; e 
contrario appetitus sequens formam rei cognitae non est determinatus ad 
unum, sed ad varia se extendit, et est actus elicitus a voluntate (aut etiam 
ab appetitu sensitivo), sicut cognitio quam sequitur est actus elicitus 
a facultate cognoscitiva, sive intellectiva, sive sensitiva. — 30 Denique 
appetitus naturalis ipsius intellectus versatur solum circa verum cogno- 
scendum, quod est bonum facultatis cognoscitivae, dum e contra appetitus 
rationalis versatur circa bonum totius subjecti, seu totius hominis; sicut 
jam appetitus animalis vel sensitivus versatur circa bonum totius animalis 
bruti. Propterea homo non dicitur simpliciter bonus, nisi sit homo bonae 
voluntatis, quae scii, vult verum bonum totius hominis. 

Haec est notabilis differentia, quae non satis notatur a pluribus 
intellectualibus, in quibus est quasi atrophia voluntatis, cum quadam 
hypertrophia intellectus, et saepe non animadvertunt quod contemplatio 
Christiana provenire debet, non solum sx amore cognitionis, sed ex amore 
ipsius Dei, ut dicit sanctus Thomas, IIa IIae, q. 180, a. 1. 

Et ideo sicut in animali bruto, appetitus qui dicitur animalis vel 
sensitivus, sequens cognitionem, est specialis facultas distincta a facultate 

cognoscitiva sensitiva ; ita pariter in homine appetitus rationalis, cujus 
actus sequitur cognitionem intellectualem, est facultas specialis quae voca- 
tur voluntas, quaeque versatur, non circa ipsum cognoscere, quod est 
bonum facultatis cognoscitivae, sed circa bonum apprehensum totius 
hominis, cf. infra Ia, q. 80, a. i, utrum appetitus sit aliqua specialis animae 
potentia ; Ia, q. 59, a. 2 : utrum in angelis voluntas differat ab intellectu. 

Sic statuitur quod voluntas sequitur intellectum. Cum autem in Dec: 
sit intellectus, ita etiam voluntas. 


Confirmatio. Imo, ut saepe dicit sanctus Thomas, distinctio inter has 
duas facultates apparet ex hoc quod « cognitio fit per hoc quod cognitum est 
in cognoscente, voluntas vero se extendit in rem exteriorem. » Ia, q. 59, a. 2. 

Aliis verbis : verum est formaiiter in intellectu, conformitas judicii 
cum re, dum bonum est extra mentem in rebus ipsis. Sunt duae operationes 
quae fiunt in sensu inverso, ut ex experientia constat ; nam per cognitionem 
trahimus res ad mentem nostram, dum per volitionem et amorem trahi- 
mur ad objectum dilectum. Et, ut ex experientia constat, non solum 
volumus cognitionem veri, sed possessionem boni, v. g. non solum diligimus 
cognitionem Dei, sed ipsum Deum : «Ubi est thesaurus tuus, ibi est cor 
tuum. » Matth. vi, 21. Est magna differentia v. g. inter diligere cognitionem 
humilitatis ad loquendum de ea, et diligere humilitatem ipsam. 

Nec sunt quatuor termini in probatione sancti Thomae ; nam dum 
dicit « intellectus est intelligens in actu per suam formam intelligibilem » 
subintelligit : « quae apprehenditur bonum » ; sic legitime concluditur : 
« natura intellectualis ad bonum apprehensum » tendit vel quiescit in eo, 
per voluntatem. Sic servatur proportionalitas enuntiata cum rebus natu- 
ralibus. 

Sic habetur elevatio mentis ab infima inclinatione naturali lapidis 
ad centrum terrae, ad supremam voluntatem, in qua non amplius invenitur 
inclinatio seu desiderium, sed quies in bono ab aeterno possesso. In hac 
elevatione mentis consideratur prius inclinatio naturalis rerum sensibilium 
quia non cognoscimus spiritualia nisi in speculo sensibilium, et sic mandu- 
cimur ad cognoscendum summum actum voluntatis quae delectatur in 
bono divino. 


In 2a parte corp. art. ostenditur-quod voluntas Dei est suum ess°e et swum 
velle, quia voluntas est in eo sicut intellectus ; atqui intellectus in Deo est 
suum esse et suum intelligere, ut supra ostensum est, prout Deus est actus 
purus, sine admixtione potentiae. Ergo. 

Corollarium. Voluntas Dei est i-psum velle subsistens absque distinctione 
virtuali intrinseca; alioquin, cum fundamento in re divina, voluntas Dei 
conciperetur ut potentia per respectum ad actum suum. Unde, inter haec 
duo, non potest esse nisi distinctio virtualis extrinseca, quae sciiicet 

fundatur non in re divina, sed in creaturis, prout ipsum velle subsistens, 
aequivalet et facultati volitivae nostrae et nostrae volitioni. E contrario 
in Deo intellectus et voluntas distinguuntur distinctione virtuali intrinseca 
cum fundamento in re divina, quia ad diversas lineas pertinent, item 
intelligere subsistens et velle subsistens virtualiter distinguuntur et non 
ex hoc sequitur quod aliquid, cum fundamento in Deo, concipiatur ut 
potentiale per respectum ad aliud. 

Aliis verbis idem corollarium sic exprimi potest : voluntas in Deo 
non habet rationem -potentiae respectu volitionis, scilicet : haec ratio 
potentiae non invenitur in voluntate divina formaliter eminenter, sed 
solum virtualiter-eminenter, ut perfectiones mixtae, v, g. ut rationabilitas 
seu cognitio discursiva. Hoc enim pertinet ad modum creatum voluntatis, 
hic modus creatus importat imperfectionem, quam non includit significa- 
tum formale nominis voluntatis. Hoc significatum formale est in Deo non 
solum virtualiter-eminenter, sed formaliter-eminenter, seu proprie. 

Confirmatur responsio ex solutione objectionum. 

Ad xm. Difficultas erat : objectum voluntatis est finis ; sed Dei non 
est finis ; ergo nec voluntas. Respondetur : « Licet nihil aliud a Deo sit 
finis Dei, tamen ipsemet est finis respectu omnium » et sic, ut infra dicetur, 
Deus vult alia a se ad manifestandam bonitatem suam. 

Unde ad solutionem difficultatis dicendum est : Dei volentis non est 
assignare finem, transeat ; volitorum a Deo, nego. Dicitur transeat, quia 
bonitas divina a Deo volita non est vere et formaliter finis volitionis divinae, 
quia finis distinguitur a finalisato, ut causa ejus extrinseca ; potest tamen 
dici quod bonitas divina diligenda ef manifestanda est ratio volitionis 
divinae, sicut dicitur quod immutabilitas divina est ratio aeternitatis, et 
immaterialitas divina est ratio ipsius intelligere subsistentis. In hoc sensu 
bonitas divina potest dici virtualiter, quamvis non formaliter, causa finalis 
voluntatis divinae. 

Sic melius distinguitur significatum formale nominis voluntatis a modo 
creato voluntatis nostrae. 

Ad 2m. Voluntas nostra non solum appetit bonum non habitum, sed 
amat bonum quod habet et delectatur in illo. Quantum ad hoc voluntas 
in Deo ponitur. Voluntas Dei est principaliter circa bonum divinum jam 
habitum. Adhuc melius distinguitur significatum formale a modo creato. 

Ad jm. Voluntas comparatur ad objectum ut mobile ad movens, 
si agitur de voluntate creata distincta a suo objecto, non vero si agitur 
de voluntate divina quae identificatur cum suo objecto. 

Sic voluntas est in Deo proprie, seu formaliter-eminenter, sublatis 
omnibus imperfectionibus pertinentibus ad modum ejus creatum. In suo 
significato formali voluntas non includit imperfectionem. 

Instantia : etiam in suo significato formali voluntas includit imper- 
fectionem, prout dependet ab intellectu divino a quo virtualiter distinguitur. 
Ergo remanet difficultas. 

Respondetur: i? indirecte, si hoc verum esset, etiam intellectus 
includeret imperfectionem prout dependet a vero et ab ente divino : 

2? directe respondetur distinguendo antecedens ; si voluntas procederet 
ab intellectu, ut a causa, concedo ; ut a principio praeintellecto, nego. 
Ita in Trinitate Filius est absque imperfectione, quia procedit a Patre, 
non ut a causa, sed solum ut a principio, sicut linea a punctol. 30 Si 
imperfectio quaedam remanet, est in nostro modo concipiendi, prout 
distinguimus intelligere divinum et velle divinum, distinctione rationis 
ratiocinatae cum fundamento in re divina ; sed haec distinctio, ut distinctio, 
non existit nisi in mente nostra, sic vocatur distinctio rationis ; in realitate 
divina intelligere et velle identificantur (quamvis non destruantur) w 
eminentia Deitatis, in qua sunt formaliter-eminenter, cf. Cajetanum in Iam, 
q. 39, a. i, n? VII. Sic Deus sub ratione entis continet solum actu-implicite 
attributa divina deducenda, dum Deus sub ratione Deitatis, scii, ut in se 
est, ea continet actu explicite, absque ulla deductione necessaria. 

N. B. — Notandum est in fine momentum hujusce assertionis : voluntas 
est proprie seu formaliter in Deo. Hoc momentum nobis apparet si conside- 
ramus superioritatem voluntatis nostrae per respectum ad appetitum sensi- 
tivum. Voluntas enim nostra, ut specificata a bono universali et non a bono 
sensibili, est profunditatis quasi infinitae, ex parte objecti, in hoc sensu 
quod solus Deus clare visus potest eam invincibiliter allicere, alia bona 
non de necessitate eam alliciunt, et voluntas diligit ea libere]. Si autem 
jam verum est dicere quod voluntas nostra est profunditatis quasi infinitae, 
ex parte objecti, quid dicendum est de voluntate Dei, quae specificatur 
non a bono universali, sed a bono divino, ita ut non realiter distinguatur 
ab eo, sed cum eo omnino identificetur. Est enim complacentia infinita in eo, 
quies divina in eo ; ita ut id quod per participationem invenitur in oratione 
quietis sit per essentiam in voluntate divina, sublatis omnibus imper- 
fectionibus. 

Jam ex hoc apparet quod objectum formale voluntatis divinae est ipsa 
bonitas divina quae de se est, non solum diligibilis, sed actualiter ab 
aeterno dilecta, sicut veritas divina est de se, non solum in actu intelligibilis, 
sed actualiter ab aeterno intellecta. 


Art. II. — Utrum Deus velit alia a se. 


St. qu. Nunc jam agitur de objecto secundario voluntatis divinae. Initio 
sanctus Thomas optime enuntiat difficultates hujusce problematis. Forsitan 
sunt illae propter quas Aristoteles non affirmavit quod Deus mundum 
proprie vult et praesertim libere vult. Et de facto istae difficultates reno- 


1. Si dicitur voluntas divina d&pe-ndet ab intellectu divino hoc est secundum 
nostrum modum imperfectum concipiendi, qui oritur ex distinctione rationis, ratioci- 
natae inter utrumque. 

Si vero agitur de ipsa re divina, omnes theologi excludunt in divinis omnem 
oausalitatem et dependentiam, sed admittunt solum ordinem originis inter Personas 
divinas, cf. Ia 27, a. I et 2. Cf. Biliuart in hunc locum. 

2. De hoc fundo voluntatis nostrae saepe loquitur Tauler. 

vatae sunt a Spinoza (initio Ethicae, t, 33) ad statuendum quod Deus 
non agit propter finem, et quod mundus procedit a substantia divina 
secundum necessitatem naturae. 

Principales difficultates sunt 2a, 3a, 4a. In 2a dicitur : volitum movet 
volentem, sicut appetibile appetitum, id est allicit, trahit ad se appetitum. 
Deus autem non potest moveri seu allici ab alio. Ergo non vult aliud a se. 
— In 3a difficultate dicitur : Deo sufficit sua bonitas, voluntas ejus ex ea 
satiatur. Ergo non proprie vult alia a se ; si hoc affirmatur, est solum quid 
metaphorice dictum, ut dum dicitur : Deus est iratus. — In 4a difficultate 
dicitur : si Deus vult se et alia a se, sunt in eo duo actus voluntatis, quia 
multiplicantur actus secundum volita, et hoc est contra simplicitatem 
divinam. 

Hae difficultates ponuntur ad purificandam ab omni imperfectione 
notionem voluntatis per respectum ad creaturas. Et sic ponitur funda- 
mentum solutionis difficultatum quae versantur circa actum liberum 
voluntatis divinae, de quo est sermo in art. seq. et circa Dei amorem erga 
creaturas, de quo agitur infra q. 20. 

Responsio Sancti Thomae est duplex : x? Deus non solum se vult, sed 
etiam alia a se (et quidem voluntate proprie dicta, non metaphorice), 
2? Deus vult se- ut finem, alia a se ut ad finam. 

1i? Utrumque saepius affirmatur in Sacra Scriptura et est de fide. 
Sanctus Thomas citat I Thessal. iv, 3 : « Haec est voluntas Dei, sanctificatio 
nostra », et pro secunda parte responsionis, communiter citatur textus 
l. Proverbiorum, xvi, 14 : « Universa propter semetipsurn operatus est 
Dominus. » Item Ps. cxm, 3 : « Omnia quaecumque voluit fecit. » — 
Concilium Vaticanum (Denz. 1805) aequivalenter exprimit secundam 
partem responsionis, definiendo : « Si quis mundum ad Dei gloriam condi- 
tum esse negaverit, an. sit. » Ibidem statim antea definitur libertas crea- 
tionis. 

20 ła conclusio ratione sic probatur : 

Est similitudo proportionalis inter naturalem inclinationem et ratio- 
nalem inclinationem quae est voluntas. Atqui res naturales, in quantum 
perfectae sunt, naturaliter inclinantur ad communicandum aliis suum 
bonum. Ergo multo magis pertinet ad voluntatem divinam, prout est 
perfectissima, ut bonum suum aliis per similitudinem communicet ; sic 
vult se et alia a se. 

Major non tam explicite enuntiatur in articulo, sed enuntiata erat 
in articulo praecedenti ; est nobis manuductio necessaria, quia non cogno- 
scimus spiritualia nisi in speculo sensibilium, et judicamus de inclinatione 
spirituali voluntatis ex quadam analogia cum naturali inclinatione rerum 
sensibilium. Est normalis elevatio mentis. 

Minor probatur ex effectu, seu ex experientia, ut notaverat Aristoteles : 
« Videmus quod omne agens, in quantum est actu et perfectum, facit sibi 
simile. » Ex hoc manifestatur quod omne perfectum naturaliter inclinatur 
ad hoc quod proprium bonum in alia diffundat. Sic planta, adulta generat 
similem, et omne animal adultum generat sibi simile. 

Ex hac observatione, inductive mens procedit ad enuntiationem 
hujusce principii generalis : « Ad rationem voluntatis pertinet ut bonum 
quod quis habet aliis communicet, secundum quod possibile est. » 

Neoplatonici, praesertim Plotinus /Enneade, v, i. 6, 7) et Dionysius 
saepe hoc principium enuntiaverunt : « Bonum est essentialiter diffusivum 
sul. » Sic inductive veritatem ejus manifestabant, secundum progressionem 
ascendentem : sol illuminat ac calefacit, planta adulta similem generat, 
pariter animal adultum seu perfectum ; item homo qui plene artem, 
scientiam aut sapientiam possidet, inclinatur ad suam cognitionem aliis 
communicandam. Similiter amor perfectus est principium omnium dono- 
rum, ita v. g. amor generosus patris et matris erga filios suos. Unde ex his 
omnibus apparet quod bonum est suiipsius diffusivum, imo quanto est 
altioris naturae tanto intimius et plenius est sui diffusivum. Haec elevatio 
mentis quoad substantiam conservatur a sancto Thoma in praesenti arti- 
culo et in IV C. Gentes, c. xi, ad illustrandam fecunditatem divinam ad 
intra in generatione aeterna Verbi divini, nec non IIIa, q. 1, a. 1 ad enuntian- 
dam convenientiam Incarnationis. 

Si autem principium istud verum est, applicatio ejus ad voluntatem 
Dei manifesta est, prout voluntas Dei est perfectissima. 

Ut notat sanctus Thomas Ia, q. 5, a. 4, ad 2m ; Ia IIae, q. 1, a. 4, ad im, 
bonum dicitur sui diffusivum prius et immediate in genere causae finalis, 
per respectum ad agens, et deinde seu mediate in genere causae efficientis, 
prout agens perfectum inclinatur ad active communicandum aliis bonum 
quod possidet. 

Ex hoc autem principio Plotinus deducit quod Summum Bonum non 
solum est suiipsius diffusivum, sed quod actualiter se diffundit, secundum 
necessitatem naturae, ut sol emittit radios suos. Sic mundus esset quasi 
necessaria irradiatio bonitatis divinae, seu divinae perfectionis. Et aliquid 
simile dicit Leibnitzius in suo optimismo absoluto, dum affirmat necessita- 
tem, non physicam, sed moralem creationis et creationis optimi mundi 
inter possibiles ; alioquin, inquit, Deus non esset infinite sapiens et bonusl: 

Sanctus Thomas affirmat quod « pertinet ad voluntatem divinam ut 
bonum suum aliis per similitudinem communicet, secundum quod est 
possibile ». In hoc affirmat convenientiam nullo modo necessitatem mora- 
lem hujusce communicationis. 

t 

Circa hanc primam partem corporis articuli sunt tres difficultates. 

za difficultas est : si bonum est essentialiter diffusivum sui, videtur 
quod Deus, ut est summum bonum, sit essentialiter diffusivus sui ad 
extra et quod proinde creatio non sit libera, quod tamen est de fide, 
ut dicetur art. seq.i. 


i. Cf. Œuvres de Leibnitz, édition Erdmann 1840, Théodicée, Ie Partie, $ 7-10, 
"P. 5?6, 563. — Voir aussi La Monadologie, $ 53, édition E. Boutroux, 1881, p. 171' 
et introduction, p. 77-X16. 

Respondetur. Dum dicitur bonum est essentialiter diffusivum sui, 
oportet distinguere capacitatem. communicandi, et actum communicandi. 
Certo capacitas communicandi aliis bonum est perfectio necessaria in Deo. 
Insuper actus communicandi bonum aliis seu perficiendi non involvit 
imperfectionem et Deo convenit. Sed hoc sufficit. Bonum quidem allicit 
agens, inclinat illud ad agendum, sed agens potest agere aut secundum 
necessitatem naturae, aut libere ; et in articulo sequenti ostenditur quod 
Deus vult alia a se liberrime, quia « bonitas Dei est perfecta, esse potest 
sine aliis et nihil ei perfectionis ex aliis accrescit ». 

2a difficultas: an in Deo actus comm/imicandi bonum aliis sit specialis 
perfectio. 

Respondetur negative, quia Deus non melior nec major est ex hoc quod 
universum orbem creavit. Hoc melius explicabitur jn art. seq. et radicaliter 
opponitur doctrinae Leibnitzii dicentis : si Deus non.creasset nec creasset 
optimum mundum inter possibiles, non esset infinite sapiens, nec infinite 
bonus. E contrario secundum sanctum Thomam, et hoc egregie dicetur a 
Bossuet contra Leibnitzium : Deus non melior est ex hoc quod creavit 
universum, et non minus bonus fuisset, si non creavisset. Hoc magis 
explicite apparebit in art. seq. Et sufficit nunc hoc dicere ad notandum 
quod in articulo praesenti agitur solum de convenientia creationis, imo 
ita ut non esset inconveniens si Deus creare non voluisset, ut dicetur 
in art. seq. 

Notandum est circa hoc quod thomistae generaliter non admittunt 
modum loquendi Cajetani, in commento praesentis articuli, dum dicit, 
n? in : « Inclinari in bonum aliorum per modum voluntatis divinae est 
perfectio voluntatis divinae; sed... perfectio voluntaria... et omnino libera. 
Concedere autem quod Deum velle alia est perfectio voluntaria et omnino 
libera, nullum est inconveniens... quoniam significat suum oppositum non 
esse imperfectionem. » 

Communiter tamen thomistae hunc modum loquendi rejiciunt, quia 
non potest concipi in Deo nova perfectio libera quasi superaddita infinitae 
perfectioni necessariae Actus puri, et virtualiter ab ea distincta, sic enim 
voluntas divina conciperetur cum fundamento in re divina ut potentialis 
per respectum ad hanc novam perfectionem liberam superadditam, et in 
hoc est quoddam periculum pantheismi, prout sic minuitur valor principii : 
« ipsum esse divinum est esse cui nulla potest fieri additio », propterea non 
potest esse accidens in Deo. Cf. Ia, q. 3, a. 4 et 6. 

Unde thomistae dicunt id quod Cajetanus melius inspiratus scripsit 
in IIDei, q. 1, a. 1, n? vi : « Communicare se aliis importat perfectionem 
non in communicante, sed in illis quibus communicatur. ... Et ad naturam 
boni spectat communicare seipsum aliis, non ut ipsum communicans sit 
melius, sed ut alia bonificentur per ipsum. » 

Godoy O. P. in Iam q. 19, d. 48, $ iv et v, n. 85 bene notat quod primus 
modus loquendi Cajetani intelligi debet de perfectione libera, quae deesse 
potest in Deo, non in quantum est perfectio, sed sub ratione objecti 
contingentis voliti. Sed thomistae ad hoc exacte exprimendum dicunt : 

actus liber in Deo non addit in eo novam perfectionem, sed supponit 
infinitam perfectionem Actus puri, et est defectibilis solum ratione objecti 
voliti. Cf. art. seq. 

Terminologia communiter recepta paulo aliter exprimit id quod 
Cajetanus dicere volebat; formulatur nempe ut propositio modalis de 
dicto, potius quam ut propositio modalis de re. Non dicit : actus creandi est 
perfectio libera et conveniens in Deo, quia tunc conveniens caderet super 
perfectionem quae videtur superaddita. Sed dicit : conveniens est quod Deus 
creaverit universum orbem, quamvis non fuisset inconveniens si non creasset. 
Item conveniens est quod nos elevaverit ad vitam gratiae, et quod Filium 
suum miserit in mundum ad nos salvandos, quamvis non fuisset inconve- 
niens si nos non elevasset ad ordinem supematuralem, aut si non voluisset 
Incarnationem. Haec enim sunt liberrima. 

In hoc exemplo apparet quod non aequivalet propositio modalis de re 
propositioni, modali de dicto, ut notavit sanctus Thomag. Ia, q. 14, a. 13, 
ad 3m : falsum est enim dicere: omnis res quam Deus scit est necessaria. Sed 
verum est dicere : necesse est (necessitate consequentiae non consequentis) 
quod omne scitum a Deo sit. Item verum est dicere : necesse est (necessitate 
consequentiae) quod praedestinatus velit bonum salutare et salvetur. Sed 
falsum est dicere: praedestinatus necessario vult bonum salutare et salvatur. 

Unde remanet argumentum sancti Thomae, scii. : « Ad voluntatem Dei 
pertinet ut bonum suum aliis communicet secundum quod possibile est. » 

T- difficultas oritur ex his ultimis verbis « secundum quod possibile 
est ». Ex hoc videtur, quod Deus, si creat mundum, debeat creare mundum 
meliorem inter mundos possibiles, ut dicet LeibnitziUs. 

Respondetur. Sanctus Thomas tenet, ut dicet art. seq., volitionem qua 
Deus vult alia a se esse liberrimam, et non posse a nobis cognosci a priori, 
sed solum post -factum aut per revelationem. Nunc autem, post factum 
creationis, ostenditur quod conveniens est quod Deus creet, quamvis non 
fuisset inconveniens si non creasset ut dicetur art. seq. Unde haec verba 
« secundum quod possibile est » indicant solum praedictam convenientiam'. 
Insuper, ut infra dicetur Ia, q. 25, a. 6, supremum possibile aut creabile 
non potest concipi, quia « qualibet re a se facta Deus infinitus potest 
creare aliam meliorem », v. g. angelos semper meliores et altiores, quia inter 
quodlibet creatum et infinitam Dei perfectionem est distantia infinita. 


* 


2a conclusio articuli est : Deus vult se ut finem., alia, a se ut ad finem. 
Hoc sequitur ut corollarium primae conci., quia Deus non potest absque 
ordine, scii, subordinatione velle seipsum et alia a se ; nec potest haec duo 
objecta velle ut coordinata, tanquam ex aequo ; nam omnis coordinatio 
supponit subordinationem ; ordo est dispositio secundum prius et posterius 
per respectum ad aliquod principium ; et proinde verificatur prius in 
subordinatione quam in coordinatione ; v. g. duo milites non sunt coordi- 
nati, nisi prius subordinentur eodem duci alicujus legionis. 

Difficultas est quoad hanc secundum conclusionem. Si Deus omnia 
vult oropter seipsum, hoc videtur minuere ordinariam conceptionem 
bonitatis seu liberalitatis Dei, et generositatis ejus amoris erga nos. Imo 
caritas Dei erga nos est amor, non concupiscentiae, sed benevolentiae ; 
atqui amor benevolentiae est quo diligimus alium non propter nos sed 
propter ipsum. Ergo Deus, ut vere nos diligat amore benevolentiae et non 
concupiscentiae, debet nos diligere propter nos et non propter seipsum. 
Haec est objectio proposita a Kantio, Hermès, Gunther, recentius a Laber- 
thonnière (in articulo posthumo, cf. Revue Thomiste, juillet-oct. 1935, 
p. 568-605). 

Respondetur 1? Contra Hermès et Gunther definitum est in Cone. 
Vatie. (Denz., 1805) : « Si quis mundum ad Dei gloriam conditum esse 
negaverit, an. sit. » Hoc autem sic explicatur in capite correlativo ejusdem 
Concilii (Denz. 1783) : « Hic solus verus Deus bonitate sua et omnipotenti 
virtute, non ad augendam suam beatitudinem nec ad acquirendaml, sed 
ad manifestandam perfectionem suam per bona, quae creaturis impertitur, 
liberrimo consilio, simul ab initio temporis utramque de nihilo condidit 
creaturam, spiritualem et corporalem, angelicam videlicet et mundanam, 
ac deinde humanam, quasi communem ex spiritu et corpore constitutam. » 
— Cf. Contra Hermés et Gunther, J.-M.-A. Vacant, Études théologiques 
sur le Concile du Vatican, 1895, t. I, p. 268 

Concilium Vaticanum sic explicavit sensum verborum 1. Proverbiorum, 
xvi, 14 : « Universa propter semetipsum, operatus est Dominus » id est 
ad manifestandam bonitatem suam. Si homo operatur ad manifestandam 
bonitatem suam non subordinate Deo est vana gloria, sed si homo vel Deus 
ipse operantur ad manifestandam bonitatem divinam seu supremam, nulla 
est vana gloria, sed vera ; ex hac enim manifestatione sequitur clara Dei 
notitia cum laude, quae est vera gloria, et agnitio debita supremae excel- 
lentiae. 

Nec inde sequitur quod Deus nos diligat non amore benevolentiae, 
sed concupiscentiae. Etenim amor benevolentiae est quo diligens vult 
bonum alteri, et non solum sibi. Atqui Deus vult bonum nobis, et non 
solum sibi ; imo Deus vult seipsum nobis dare, et nobis dedit Filium suum ; 
sed subordinamur Deo tanquam supremo bono. Ergo Deus nos diligit 
amore benevolentiae, sed subordinat nos sibi. Id est : nos diligit ut sub- 
jectum cui vult bonum, non vero ut finem creationis. 

Alioquin esset inversio ordinis seu perversio, sicut dum avarus prae- 
eligit aurum suae propriae dignitati rationali, et propter amorem auri 
perdet animam suam. 

Imo si Deus diligeret creaturam ut finem creationis, non amplius 
summum bonum diligeret super omnia, sic Deus recederet a seipso, esset 
peccatum mortale in Deo, id est cumulus absurditatum. 

Unde falso definiretur amor benevolentiae, nec Deo attribui posset, 
si diceretur : est amor quo alter propter seipsum diligatur et non propteri. 


i. In hoc esset amor concupiscentiae. 

amantem. Definiendus est amor benevolentiae, amor quo volumus bonum 
alteri; ita ut alter sit subjectum cui volumus bonum et non necessario finis 
ultimus dilectionis nostrael. Sed quando nos diligimus Deum amore 
benevolentiae et caritatis, volumus bonum Deo scii, gloriam ejus, et insuper 
diligimus eum ut finem ultimum. Sic dicitur in Ps. cxm, i : « Non nobis, 
Domine, non nobis, sed nomini tuo da gloriam » ; sic est vera gloria et 
non vana. 

Ita magistri cum vero gaudio exponunt altas veritates studentibus, 
etiam unico studenti, et magis quidem propter amorem veritatis et Dei, 
quam propter amorem studentis cui veritas communicatur. 

Insuper ex positione Kantii, 'Hermés et Gunther, sequeretur potius 
miseria creaturae quam ejus beatitudo ; quia si creatura rationalis esset 
finis creationis, finis ultimus hominis non esset summum Bonum, super 
omnia diligendum, sed esset bonum limitatum dignitatis humanae ; et sic 
aspirationes naturales hominis ad bonum infinitum frustrarentur etiam 
in ordine naturali. 

Denique falsum est dicere quod est « egoismus » in Deo, si omnia fecit 
propter seipsum. 

Egoismus enim est amor inordinatus suiipsius, quo homo praeeligit 
se altiori bono v. g. familiae, patriae, etc. Deus autem non potest se prae- 
eligere altiori bono, quia identificatur cum Summo Bono. Dum Deus 
seipsum super omnia diligit, Bonum supremum omnibus praeeligit, ut 
oportet1. 

Unde haec doctrina, quidquid dixerint Kantius,. Hermès, Gunther et 
Laberthonniére, nullo modo minuit Dei liberalitatem et amorem bene- 
volentiae seu caritatis ejus erga nos ; sed valde illustrat summam amabilita- 
tem divinae bonitatis, quae sola diligi potest a Deo ut finis. Bonitas creata 
seu creatura non potest diligi a Deo ut finis, quamvis creatura sit subjectum 
cui Deus amore benevolentiae vult bonum, ad manifestationem bonitatis 
suae. 

Imo quia hic amor creaturarum, ut dicetur art. seq. est liberrimus, 
id est nullo modo necessarius ad beatitudinem Dei, eo ipso est absolute 
gratuitus et ideo liberalissimus, radicaliter oppositus egoismo, et est mani- 
festatio generositatis Dei, seu ejus magnificentiae. Insuper, ut notat Billuart 
circa praesentem articulum, « tanto generosior et perfectior est amicitia, 
quanto amatus nihil in se amabile habens, pauperrimus, ex sola gratuita 
voluntate diligitur et beneficiis cumulatur. Ita Deus diligit creaturas ex 
sola sua bonitate, iisque sua bona communicat, non propter suam utilita- 
tem, sed ut illis bene sit in ipso tanquam in summo bono et suo ultimo fine. » 


1. Si quandoque dicitur : « de ratione amicitiae est quod amicus diligatur propter 
seipsum », sensus est : « quod amicus diligatur ut finis cui, seu subjectum cui beneficia 
volumus » ; non est sensus quod bonum quod est in amico sit ratio cur amamus illum ; 
imo generosior est amicitia quando amatus nihil in se amabile habet. 

2. In hoc apparet quam maxime erraverunt illi qui locuti sunt de « egoismo 
transcendental!» Dei; egoismus non est perfectio simpliciter simplex, est defectus, scii, 
inordinatus amor suiipsius. Non est igitur in Deo, nec sufficit addere «transcendentalis », 
ut hic defectus fiat absoluta perfectio. 

Cf. Ps. cv, i; cvi, 1: «Confitemini Domino quoniam bonus, quoniam in 
saeculum misericordia ejus. » Luc, i, 53 : « Esurientes implevit bonis ». 
Et in parabola talentorum, dans praemium bonorum operum, Dominus 
ait : « Euge serve bone et fidelis : intra in gaudium domini tui » Matth. xxv, 
23. Est perfectus amor amicitiae, Deus dat nobis suam propriam beati- 
tudinem. 


* 


+ * 


Confirmatur responsio ex solutione objectionum articuli. 

Z3 objectio est minoris momenti, scii, velle divinum est ejus esse ; 
atqui Deus non est aliud a se, ergo nec vult aliud a se. 

Respondetur : velle divinum est ejus esse re et non ratione, concedo ; 
re et ratione, nego. De ratione autem volitionis est quod sit relativa ad 
aliquid. 

2a objectio : volitum movet, allicit voluntatem ; si igitur Deus velit 
aliquid aliud a se, movebitur, allicitur voluntas ejus ab aliquo alio, quod 
est impossibile. 

Respondetur : distinguo antecedens : volitum propter se movet volun- 
tatem, concedo ; volitum propter aliud, nego ; v. g. in eo qui sumit medici- 
nam amaram propter sanitatem, sola sanitas movet voluntatem. Deus 
autem non vult alia a se nisi propter suam bonitatem manifestandam ; 
bonitas divina manifestanda est ratio diligendi creaturas, ratio omnium 
operum Dei ad extra. Nec ipsa bonitas divina proprie movet seu allicit 
voluntatem divinam, sed est ratio diligendi creaturas. 

5$ objectio : cuicumque volenti sufficit aliquod volitum, nihil quaerit 
extra illud. Atqui Deo sufficit sua bonitas infinita. Ergo. 

Respondetur: distinguo majorem : nihil quaerit extra illud, nisi 
ratione illius manifestandi, concedo ; nihil omnino vult extra illud, nego. 
Ita Deus nihil aliud vult nisi ratione suae bonitatis, sed àd eam manifestan- 
dam vult alia a se. 

4s objectio : actus voluntatis multiplicantur secundum volita. Ergo 
si Deus vult se et alia a se, erit multiplex actus ejus voluntatis. 

Respondetur ad A** : « Sicut intelligere divinum est unum, quia multa 
non videt nisi in uno ; ita velle divinum est unum et simplex, quia multa 
non vult nisi per unum, quod est bonitas sua. » 


* 


jum dubium ; an sola bonitas divina sit objectum formale, motivum et 
terminativum voluntatis divinae, ita ut creaturae sint solum ejus objectum 
materiale. 

Respondetur affirmative, ex art. ad 2m, nam illud est objectum formale, 
motivum et terminativum alicujus potentiae, a quo per se et ratione 
sui movetur, et quod per se et ratione sui attingit. Atqui Deus omnia 
vult propter bonitatem suam manifestandam, ita ut in bonitate divina sit 
tota ratio movendi et proinde terminandi, quia principium alliciens et 

terminus volitionis coincidunt, sed principium dicitur per respectum ad 
intentionem et terminus ad fruitionem in bono intento et possesso. — In- 
super voluntas specificatur a suo objecto formali ; atqui voluntas divina, 
non potest specificari ab alia bonitate quam divina, quia sic ab alia depen- 
deret. 

2um dubiurn : an sola bonitas divina sit objectum adaequatum voluntatis 
divinae. 

Respondent thomistae affirmative, quia bonitas divina tam late patet 
in ratione boni quam pateat voluntas divina in ratione potentiae, nam 
utraque est infinita. Unde non valet pro Deo distinctio inter objectum 
proprium et objectum adaequatum, quae datur pro intellectu creato. 
Objectum adaequatum intellectus creati est ens secundum totam latitudi- 
nem entis, dum objectum adaequatum intellectus divini est Deitas quae 
est quodammodo supra ens et bonum, prout ea continet formaliter- 
eminenter. 

Objectio: Deus movetur tamen nostris meritis ad nos praemiandum, 
nostris miseriis ad nobis subveniendum (ratio miserendi est miseria, 
jja jias( q. a. 2); sic Deus voluit Incarnationem ad redemptionem 
nostram. Ergo creatura quodammodo movet voluntatem divinam, ut 
objectum motivum. 

Respondetur: negatur antecedens : Deus enim ad haec movetur sola 
sua bonitate diversimode considerata ; id est non ad haec movetur Deus, 
sicut nos, propter honestatem quamdam particularem in his objectis 
relucentem ; sed bonitas divina, ut est ratio benefaciendi, specificat liberali- 
tatem divinam, ut est ratio cuique suum tribuendi, specificat justitiam 
divinam quae distribuit praemium aut poenam debitam ; item bonitas 
divina, ut est ratio miseris subveniendi, movet et specificat misericordiam 
divinam, quia virtutes divinae nequeunt a bono creato specificari. Si 
igitur sanctus Thomas dicit IIa IIae, q. 30, a. 2 ; « ratio miserendi est 
miseria » tunc loquitur de misericordia creata et insuper hoc dicit ex parte 
causae materialis perficiendae, non ex parte causae finalis, seu finis cujus 
gratia. 

Sic dicitur quod Deus voluit Incarnationem Filii sui propter nos, in 
quantum humanitas redimenda fuit subjectum cui seu finis cui proficua est 
Incarnatio. IIIa, q. 1, a. 3, c. et ad 3m 

Sic remanet quod finis ultimus Incarnationis est manifestatio bonitatis: 
divinae. 

Instantia : attamen Deus vult unam creaturam propter aliam et 
omnia propter electos; ergo saltem creaturae altiores sunt objectum 
motivum voluntatis divinae. 

Respondetur: distinguo antecedens : in hoc sensu quod « Deus vult 
hoc esse propter hoc, sed non propter hoc vult hoc » ut dicetur a. 5. Id est : 
conjunctio propter afficit objectum, (vult unam creaturam esse propter 
aliam) ; non vero afficit ipsam volitionem .divinam, quae est unica et 
increata, et non dependens a creaturis. V. g. Deus vult omnia esse propter 
electos, sed electi non sunt causa hujusce volitionis divinae, ut volitio est 

subjective sumpta. E contrario in nobis sunt saltem duo actus voluntatis, 
scilicet intentio et electio, et nos propter finem intentum volumus media, 
per subsequentem actum electionis, cujus causa est primus actus intentionis. 

Remanet igitur quod Deus nullum bonum creatum vult ratione ejus, 
sed ratione bonitatis divinae ad quam ordinantur ornnia creata. 


^ 

Corollarium : quando dicitur Deus omnia operatus est propter gloriam 
suam exteriorem, hoc non intelligendum est propter creatam claram Dei 
notitiam cum laude, quia haec creata notitia et laus ordinatur ad Deum, 
sed intelligendum est : propter increatam bonitatem manifestandum. Sic 
optime servatur responsio sancti Thomae : Deus vult se et alia a se, sed se 
ut finem, et alia a se ut ad finem. 

Ex his apparet etiam.quod finis ultimus omnium operum Dei ad extra 
etiam Incarnationis Verbi est manifestatio bonitatis divinae, quamvis 
possit esse finis subordinatus, scii. Incarnatio est propter nostram salutem, 
ut nobis proficua. 

Aliud corollarium : unde sicut voluntas beatorum non potest quiescere 
nisi in bono divino, a fortiori voluntas divina. Dicitur a fortiori, nam voluntas 
divina specificatur a bono divino, dum voluntas creata specificatur a bono 
universali, et si diceretur: voluntas creata specificatur a bono divino, jam 
haberet idem objectum specificativum ac caritas infusa, et non posset 
elevari ad superiorem ordinem gratiae. 


Art. III. —- Utrum quidquid Deus vult, ex necessitate velit. 


St. qu. Hic quaeritur : utrum Deus alia a se velit libere, an ex quadam 
necessitate, aut naturae, aut scientiae, scii, necessitate physica aut morali. 
Juxta Pantheistas, ut Spinozam, Deus alia a se producit necessario, 
necessitate metaphysica, aut saltem physica ; sic nihil esset possibile praeter 
id quod existit ; v. g. Spinoza, non potuisset nasci in alia civitate, quam 
in eain qua natus est, ut respondit ei Leibnitzius ; sed Leibnitzius ipse dixit: 
Deus alia a se vult necessitate morali, quia fuisset inconveniens, contra 
sapientiam et bonitatem, Deum alia a se non velle et meliora non velle. 
Haec doctrina invenitur etiam apud Malebranchium, et deinde apud 
Gunther et Rosmini. Si ita esset, see. necessitatem moralem Leibnitzius 
non potuisset nasci nisi in ea civitate et in ea hora in qua natus est. Sic 
omnia quae eveniunt essent necessaria, juxta ipsum, saltem necessitate 
morali.1 

Sanctus Thomas in statu quaestionis ostendit difficultates hujusce 
problematis ; sex objectiones initio ponit. Cf. etiam de Verit., q. 23, a. 4; 


1. Cf. Leibnitz, Théodicée, I6 Partie, $ 7-10. 

de Pot., q. 3, a. 15 ; C. Gentes, I, 76, 81, 82 ; 1. Il, c. 23, 24, 26, 27 contra 
averroistas. 

Sunt -praesertim duae difficultates : ra est quoad exercitium actus liberi 
qui videtur esse quid contingens in Deo, quia potest non esse. Haec diffi- 
cultas tangitur in 4a objectione articuli : « voluntas divina esset contingens', 
ad utrumlibet et sic imperfecta », imo in ea esset volitio libera quae posset 
non esse ; et quaeritur in 5a objectione : undenam veniret haec determinatio 
contingens in Deo. Haec difficultas longe lateque examinata est a thomistis. 

Alia principalis difficultas est quoad specificationem et motivum objecti- 
vum actus liberi, prout nihil volitum nisi praecognitum ut conveniens et 
melius ; et sic si melius est creare, esset inconveniens non creare, et non 
creare meliores creaturas. Unde videtur quod Deus debeat velle alia a se, 
si non ex necessitate naturae, saltem ex necessitate scientiae, vel sapientiae, 
vel bonitatis, id est : si non necessitate metaphysica et physica, saltem 
necessitate morali, secus esset imperfectio in Deo. Haec objectio evolvitur 
praesertim a Leibnitzio, Gunther, Rosmini. Sanctus Thomas eam non 
ignorabat, eam tangit quodammodo in 2a et 6a objectione praesentis 
articuli, et magis explicite infra q. 25, a. 6. Utrum Deus possit meliora 
facere quam ea quae facit, et C. Gentes, II, c. 26, 27, contra determinismum 
averroistarum. 

Aristoteles nunqua,m affirmavit libertatem divinam, quia nescivit eam 
conciliare cum Dei immutabilitate, et videtur admittere mundum esse, 
non solum ab aeterno, sed necessario productum. Ita neoplatonici, in 
eorum doctrina de emanatione. 

Medio aevo Abaelardus negavit libertatem divinam, dicendo quod 
« Deus non potest facere nisi ea quae facit » Denz. 374. Aureolus docuit 
libertatem esse tantummodo metaphorice in Deo, alioquin actus liber esset 
in eo quid contingens. 

Deinde Wiclef, Bucerus, Calvinus videntur veram in Deo libertatem 
negare. 

Hanc quaestionem longe tractavimus alibi : Dieu, son existence et 
sa nature, 6a editione, p. 427-440 ; 590-672. 


+> 

Hesponsio est : alia a se Deus non ex necessitate sed liberrime vult. 

i?^ Hoc est de fide, et saepe enuntiatur in Sacra Scriptura, v. g. 
Genes, I, 3 : « Dixit Dominus : Fiat lux et facta est lux. » Ps. xcni, 1: 
« Deus ultionum libere egit » Exod. xxxur, 19. Dominus dixit Moysi ; 
« Miserebor cujus misereor, et misericordiam praestabo cujus miserebor ». 
— Rom., ix, 18 : « Ergo (Deus) cujus vult miseretur, et quem vult indurat », 
id est summa libertate. Item Ephes., 1, n : « Omnia operatur secundum 
consilium voluntatis suae. » In multis aliis locis agitur de beneplacito 
divino, et de Dei libera dilectione erga electos. Electio divina est proprie 
actus liber, cf. de ea, Rom. ix, 11, xi, 5, 28. Matth. xx, 15, in parabola 
de operariis in vinea, Dominus dicit : « volo autem et huic novissimo dare 
sicut et tibi. Aut non licet mihi quod volo facere? » 

Imo jam in V. T. pluries affirmatur summa Dei libertas, v. g. Eccli. 
xxxili, io : « Quasi lutum in manu figuli... sic homo in manu illius qui se 
fecit, et reddet illi secundum judicium suum. » — Eccli. xxxix, 8 : « Si 
Dominus magnus voluerit, spiritu intelligentiae replebit illum. » — Item 
Jerem., xvm, 3. 

Concilium Vaticanum (Denz. 1805) contra Gunther qui doctrinam 
leibnitzianam de necessitate morali admittebat, definivit «Si quis dixerit 
Deum non voluntate ab omni necessitate libera, sed tam necessario creasse, 
quam necessario amat seipsum, an. s. » Et in capitulo correlativo (Denz. 
1783) dicitur quod Deus « liberrimo consilio » creavit. Cf. Vacant, Études 
sur le Concile du Vatican, t. I, p. 269, 270. 

Item damnata est haec propositio Ant. Rosmini (Denz. 1908) 

« Amor quo Deus se diligit etiam in creaturis et qui est ratio, qua se deter- 
minat ad creandum, moralem necessitatem constituit, quae in ente per- 
fectissimo semper inducit effectum ; hujusmodi enim necessitas tantum- 
modo in pluribus entibus imperfectis integram relinquit libertatem bilate- 
ralem.» Si ita esset, libertas esset perfectio mixta sicut cognitio discursiva. 
E contrario libertas est perfectio simpliciter simplex, sic de necessitate 
est in Deo. Attamen, ut videbimus, ipse actus liber, v. g. creandi, non est 
in Deo perfectio simpliciter simplex saltem proprie dicta, quia non melius 
est pro Deo hunc actum habere quam non habere. 

2? Ratione probatur quod Deus bonitatem suam vult ex necessitate et 
alia a se libere. 

Prima -pars est sine difficultate : « Voluntas enim divina necessariam 
habitudinem habet ad bonitatem divinam, quae est proprium ejus obje- 
ctum. » Insuper in divina bonitate nulla relucet aut relucere potest ratio 
mali, scd in ea apparet omnis ratio boni ; deinde Deus est necessario actu 
volens et non solum in potentia ; ideoque vult necessario bonitatem suam 
et necessitate specificationis et necessitate exercitii. 

Secunda pars probatur a sancto Thoma, ex hoc quod Deus nullo 
modo indiget creaturis ad possessionem bonitatis suae infinitae. Hoc sic 
ostenditur ' 

Ea quae sunt ad finem, non ex necessitate volumus volentes finem, 
nisi sint necessaria ad finem. Atqui Deus vult alia a se ut ordinantur ad 
suam bonitatem (manifestandam), quae, cum sit perfecta, potest esse sine 
creaturis et nihil ei perfectionis ex illis accrescit. Ergo Deus non ex necessi- 
tate vult alia a se ; sed supposito quod ea velit, non potest ea non velle, 
quia non potest voluntas ejus mutari. 

Minor aliis verbis exprimitur : post creationem sunt quidem plura 
entia, sed non plus entis, nec plus perfectionis, nec plus bonitatis, quia 
prius praeexistebat necessario et ab aeterno infinita bonitas necessario et 
actualiter a Deo dilecta et possessa. 

Probatio est apodictica et lucidissima. Haec est pars claritatis in hoc 
claro-obscuro. Obscuritas erit in constitutivo formali actus liberi Dei. 

Confirmatur probatio ex solutione objectionum articuli. 

Ad zm. Omne aeternum est necessarium, sive absolute, sive hypothe- 
tice. Unde ex hoc quod Deus ab aeterno vult quidquid vult, non sequitur 
quod absolute necesse est Deum velle alia a se; hoc est necessarium 
hypothetice tantum, supposito quod ea velit. 

Ad 2M Bonitas divina, a Deo necessario volita, potest esse sine aliis; 
unde Deus alia a se vult liberrime et summa generositate. 

Ad 3m. Non est naturale Deo velle alia a se, nec innaturale, sed 
voluntarium et liberum, imo liberrimum. 

Ad 4m. Solvitur haec difficilis objectio : omne contingens est imper- 
fectum ; atqui voluntas divina esset contingens ad utrumlibet ; ergo esset 
imperfecta. — Respondetur : concedo majorem ; distinguo minorem : 
voluntas divina esset contingens ad utrumlibet, in seipsa, nego ; secundum 
habitudinem non necessariam ad aliquod volitum, concedo ; et pariter 
distinguitur conclusio, ita ut imperfectio sit solum in hoc volito contingenti, 
non in ipsa voluntate divina. Hoc bene explicatur ibidem a sancto Thoma 
dum dicit : « Aliquando aliqua causa necessaria habet non necessariam habi- 
tudinem ad aliquem effectum, quod est propter defectum effectus, et non propter 
defectum causae. Sicut virtus solis habet non necessariam habitudinem ad 
aliquid eorum quae contingenter hic eveniunt, non propter defectum 
virtutis solaris, sed propter defectum effectus non necessario ex causa 
provenientis » ; ita v. g. quidam fructus non ad maturitatem perveniunt 

Ad 5™ respondetur huic instantiae : quod est indifferens ad utrumlibef 
nihil determinatum producit, nisi determinetur ab extrinseco. Atqui Deus 
non potest determinari ab extrinseco. Ergo Deus non est indifferens ad 
utrumlibet. — Respondetur distinguendo majorem : quod est indifferens 
indifferentia potential! seu passiva, concedo ; indifferentia actuali et activa, 
nego. Concedo minorem. Distinguo conclusionem : Deus non est indifferens, 
indifferentia potential! et passiva, concedo ; indifferentia actuali et activa, 
nego. Hoc aequivalenter sic exprimitur ibid, a sancto Thoma : « Causa 
quae est ex se contingens (ut libertas humana), oportet ut determinetur 
ab aliquo exteriori ad effectum (sic allicitur ab objecto, et movetur a Deo 
ad eligendum libere hoc objectum) ; sed voluntas divina, quae ex se 
necessitatem habet, determinat seipsam ad volitum, ad quod habet habi- 
tudinem non necessariam. » 

Ad explicationem distinctionis notandum est quod in libertate nostra, 
antequam aliquid eligat, est indifferentia dominatrix potentialis seu passi- 
Va ; in ejus autem electione jam determinata, quae tamen remanet libera, 
est indifferentia dominatrix, non quidem potentialis seu passiva, sed actua- 
lis et activa, prout homo libere eligens aliquod bonum particulare, non ex 
omni parte bonum, non invincibiliter allicitur ab eo, sed illud actualiter 
vult conservando realem potentiam non volendi, imo nolendi. In Deo 
autem, actu puro, non est indifferentia potentialis et passiva, sed sola 
indifferentia- dominatrix actualis et activa, ipsius velle per se subsistentis, 
seu amoris per se subsistentis, qui habet habitudinem non necessariam 


ad creaturas. 

Hae duae ultimae responsiones sancti Thomae, ut statim videbimus, 
multum juvant ad explicandum quid sit actus liber in Deo, et quaedam 
sit ejus indifferentia. 

Ad 6m respondetur huic difficultati : quidquid Deus scit, ex necessitate 
Scit, quia scientia ejus est ejus essentia ; ergo pariter quidquid Deus vult, 
ex necessitate vult. — Responderi potest : distinguo antecedens : si agitur 
de scientia simplicis intelligentiae, concedo ; de scientia visionis, nego, et 
nego consequens et consequentiam, quia voluntas de qua loquimur nunc 
est conjuncta cum scientia visionis (Ia, q. 14, a. 8). Insuper scientia Dei 
est de rebus ut sunt ab aeterno praesentes in Deo cognoscente, dum volun- 
tas comparatur ad res, ut sunt in seipsis (prout bonum non est in mente 
ut verum, sed in rebus) ; res autem in seipsis sunt contingentes. 


* 


"e 


Propositae sunt aliae objectiones, praesertim duae, scii, ut jam dictum 
est : Bonum est essentialiter difiusivum sui. Atqui Deus est summum 
bonum. Ergo Deus est essentialiter (seu necessario) diffusivus sui. 

Respondetur distinguo majorem : bonum est essentialiter difiusivum 
sui, ut possit se communicare et hoc prius in genere causae finalis, concedo ; 
ut de facto ex necessitate se communicet, subdistinguo : si agitur de bono 
naturali communicabili, v. g. de illuminatione solis, concedo ; si agitur 
de bono per voluntatem liberam communicabili, nego. Unde Deus essen- 
tialiter est diffusivus seu communicativus sui, sed nonnisi libere actualiter 
communicat participationem bonitatis suae ; quia ad eam perfecte possi- 
dendam non indiget creaturis. 

Ultima objectio notanda est ista : Deus est omnino immutabilis, seu 
non potest esse aliter quam sit. Atqui Deus esset mutabilis, si posset velle 
aut non velle creare, seu aliter esset si non esset creator. Ergo remanet 
difficultas. 

Respondetur ex praedictis : concedo majorem, nego minorem. Deus 
enim est omnino immutabilis, quamvis libere elegerit ab aeterno id quod 
potuisset non eligere ; haec enim libera electio non est in Deo accidens 
superadditum, quantumvis minimum, et nullam novam perfectionem in 
Deo ponit, unde mutatio et variatio est-unice ex parte volitorum, ut dictum 
est ad 4m. Ex hoc tamen oritur dubium examinandum. 


lum dubium : per quid formaliter constituitur actus liber Dei ? 

Difficultas est : nam aut actus liber, v. g. creandi, potuit abesse a Deo, 
tunc quomodo Deus est immutabilis? saltem ab aeterno Deus est aliter 
quam potuisset esse ; —! aut actus liber Dei non potuit abesse a Deo, 
tunc quomodo Deus est liber? Cf. in Iam, q. 19, a. 3 Joannem a sancto 
Thoma, Salmanticenses, Gonet, Biiluart, etc. 

Haec est pars obscura, in hoc claro-obscuro, dum pars lucidissima est 

quod Deus liberrime creavit, prout nullo modo creaturis indiget ad suam 
infinitam bonitatem perfectissime possidendam. 

Ad solutionem hujusce difficultatis propositae sunt duae opiniones 
radicaliter ad invicem oppositae, quae nullam probabilitatem habent. 

Prima harum opinionum dicit : actus liber Dei constituitur per aliquam 
realitatem Deo intrinsecam ac defectibilem, quasi superadditam actui puro. 

Respondetur: si haec realitas identificaretur cum Deo, Deus esset 
intrinsece defectibilis ; si e contrario esset realiter distincta a substantia 
Dei, esset accidens in Deo, sic Deus non esset summe simplex, nec actus 
purus, quia esset in potentia ad hanc novam determinationem, quam 
quidem ab aeterno haberet, sed quam potuisset non habere. Sic ipsum 
Esse subsistens non esset amplius « esse cui nulla potest fieri additio » 
Ia, q. 3, a. 4, ad im et a. 6 ; non esset esse simul irreceptum et irreceptivum. 
Ita aperiretur via pantheismO qui ponit quaedam accidentia in Deo, 
ut sunt modi finiti a Spinoza admissi, quorum series esset infinita a parte 


ante et a parte post. 
* 
*occ 


Secunda opinio, proposita ab Aureolo, est quod actus liber Dei consistit 
in aliqua denominatione extrinseca ex creaturis desumpta. Sic Aureolus dicit 
quod actus liber non est nisi metaphorice in Deo, ut ira, quae est passio 
appetitus sensitivi, et non est in Deo formaliter et proprie. 

Respondetur ; Deus est liber ab aeterno ante productionem creatura- 
rum ; imo ipse actus liber creationis existit ab aeterno in Deo, ut actus 
vitalis, formaliter immanens et virtualiter transiens, quamvis ejus effectus 
ad extra non sit passive productus nisi in tempore. Ideo actus liber Dei 
non potest constitui per aliquid pure extrinsecum et creatum, sed per 
aliquid Deo intrinsecum. 

Pariter rejicienda est alia opinio fere similis, secundum quam actus 
liber Dei constituitur per respectum rationis ad creaturas. 

Etenim ens rationis non potest esse causa entis realis ; atqui actus 
liber Dei est causa entis realis omnium, creaturarum. Insuper actus liber 
Dei existit antequam possit esse relatio rationis, quae non est nisi in 
intellectu creato. Ergo actus liber Dei debet esse quid reale et intrinsecum 
in Deo, sed restat difficultas : quomodo hic actus sit defectibilis in Deo, 
seu possit non esse. : 


# 


Sententia communior thomistarum est inter ac supra praedictas opinio- 
nes ad invicem oppositas. Est velut synthesis superior, scii. : entitas actus 
liberi Dei est quidem Deo intrinseca, sed ejus defectibilitas est solum 
extrinseca. 

Magis explicite : actus liber Dei nihil aliud est quam actus necessarius 
amoris bonitatis divinae, prout dicit habitudinem non necessariam ad creatu- 
ras, sic est defectibilis extrinsece tantum ratione voliti defectibilis. 

Haec sententia fundatur in pluribus textibus sancti Thomae. 

In art. praecedenti, ad 4m : « Velle divinum est unum et simplex, 
quia multa non vult nisi per unum, quod est bonitas sua. » 

In nostro articulo, ad 4m : « Quod Deus non ex necessitate velit aliquid 
eorum quae vult, non accidit ex defectu voluntatis divinae, sed ex defectu 
qui competit volito. » — Item ad 5m. — Magis explicite sanctus Thomas 
dicit in C. Gentes, 1. I, c. 82 :'« Voluntas Dei uno et eodem actu vult se et 
alia; sed habitudo ejus ad se est necessaria et naturalis, habitudo ejus 
ad alia est secundum convenientiam quamdam, non quidem necessaria 
et naturalis, neque violenta aut innaturalis, sed voluntaria. » Item C. 
Gentes, 1. L c. 76, n? 1. 

Sic probatur haec sententia ex doctrina in praesenti articulo exposita : 

Libertas divina non consistit in indifferentia potentiae ad plures actus 
sicut humana, sed in indifferentia, unius- simplicissimi actus ad diversa, 
objecta. 

Atqui hic actus in se simplex est virtualiter multiplex, necessarius et 
liber sub diversa ratione, necessarius prout terminatur ad divinam bonita- 
tem, liber prout dicit habitudinem non necessariam ad creaturas. 

Ergo hic actus, immotus iri se permanens, est in Deo quid vitale et 
intrinsecum ratione entitatis suae, et non est defectibilis nisi extrinsece 
ratione voliti defectibilis, scii, creaturae ; nam creatura non existente aut 
nori futura deficeret praedicta terminatio ad eam. 

Pariter explicatur quod hic actus liber dicitur volitio prout terminatur 
ad esse creaturae, et dicitur nolitio prout terminatur ad non esse creaturae. 

Sic solvitur quaestio ex summa actualitate actus divini, ex ejus 
simplicitate et eminentia. — Sanctus Thomas dat analogiam in I C. Gentes, 
c. 76 : « Omnis enim virtus una operatione, vel uno actu, fertur in objectum 
et in rationem formalem objecti, sicut eadem visione videmus lumen et 
colorem qui fit visibilis actu per lumen. » Imo una et eadem visione videmus 
]umen et multos colores ac objecta quae simul apparent, quorum quaedam 
deficiunt remanente eodem actu visionis. A fortiori Deus uno et eodem 
actu vult suam bonitatem et manifestationem ejus in diversis, ad quae 
habitudinem non necessariam habet. Sic dicitur : 


Rerum Deus tenax vigor, 
Immotus in te permanens, 
Lucis diurnae tempora 
Successibus determinans. 


Sic actus liberi divini entitas est Deo intrinseca, dum ejus defectibilitas 
est extrinseca. 

Objectio: habitudo actus necessarii ad creaturas non est nisi relatio 
rationis. Ergo videtur quod actus liber Dei sit solum haec rationis relatio. 

Respondetur: concedo antecedens ; nego consequens. Consequitur 
quidem relatio rationis, sed actus liber Dei est quid reale, vitale, Deo 
intrinsecum, est amor Dei respiciens non necessario creaturas, fundans 
praedictam relationem rationis, et virtualiter distinctus ab amore necessario 
bonitatis divinae. 

Alia objectio : Ipsa terminatio actus liberi immanentis et aeterni debet 
esse Deo intrinseca, et proinde intrinsece defectibilis, sic remanet difficultas. 

Respondetur : Concedo antecedens, nego consequentiam. Haec termi- 
natio actus immanentis et aeterni est Deo intrinseca quoad entitatem 
ipsius actus immanentis, concedo ; quoad defectibilitatem, nego ; est defe- 
ctibilis extrinsece tantum, ratione voliti defectibilis. Ita sanctus Thomas, 
in art. praesenti ad 4“, et de Veritate, q. 23, a. 4, c. et ad 4m. Unde, ut 
supra dictum est, entitas actus liberi Dei est quidem Deo intrinseca, sed 
ejus defectibilitas est solum extrinseca. Cf. de hac re Gonet, Goudin, 
Billuart. 

Ideo ad objectionem principalem initio positam dicendum est : actus 
liber Dei potuit non esse, distinguo : per respectum ad creaturas, concedo ; 
in se, ut est unicus actus amoris Dei, nego. Brevius : Deus immotus in se 
permanens potuit non creare et alias creaturas producere, nam libertas 
divina est indifferentia dominatrix, non alicujus potentiae, sed actus puri, 
amoris per se subsistentis ; ita culmen pyramidis immotum in se permanens 
terminat novas lineas ad ipsum protractas ; ita etiam quodammodo specta- 
tor immobilis, conspiciens aliquam regionem, mutationes locales rerum 
hujusce regionis attingit, quamvis ipse remaneat localiter immotus. Est 
analogia quidem remotissima, sed quae suo modo ostendit quod ea quae 
sunt divisim in inferioribus sunt unita in superioribus, jam quidem in 
visione sensitiva. Est applicatio principiorum generalium ; sic salvatur 
summa simplicitas et immutabilitas Actus puri. Unde tota haec quaestio 
reducitur ad rectam intelligentiam indifferentiae dominatricis, non poten- 
tialis et passivae, sed actualis et activae, quae Deo eminenter-formaliter, 
seu proprie, et non solum metaphorice, pertinet. 


2um dubium j utrum Deus, sine mutatione sui, possit incipere velle 
quod non voluit et non velle quod voluit. 

Respondetur negative, cf. infra, a. 7, nam habitudo ad res volitas 
semel habita mutari non potest, nisi praesupposita mutatione aut ex parte 
cognitionis, aut circa dispositionem ipsius volentis. Atqui neutra harum 
mutationum potest esse in Deo. 

Objicit Suarez : ex mera ratione libertatis sine variatione sui vel 
cognitionis, aliquis potest incipere velle quod antea non volebat. 

Respondetur: non potest esse nova electio libera sine novo judicio 
practice quo immediate regulatur electio. Atqui in Deo non sunt nova 
judicia, et omnia judicavit ab aeterno immutabiliter. Est aliquid simile 
in angelo, propter perfectionem ejus intelligentiae, scii. « liberum arbitrium 
angeli est flexibile ad utrumque oppositum ante electionem, sed non post », 
Is, q. 64, a. 2. Ita omnes beati in caelo sunt immutabiles quoad amorem 
beatificum. 

3um dubium : utrum voluntas Dei libera possit manere suspensa ab 
omni actu circa objectum creatum. 

Respondent communius ihomistae negative, contra Gonet. Tenent quod 


Deus non potuit manere quasi interius suspensus et indeterminatus ad 
creandum vel non creandum ; circa hoc debet habere aut volitionem aut 
nolitionem, quia haec suspensio ab omni actu.libero videretur quasi 
minoratio perfectionis divinae. Deus enim de necessitate est liber, et 
libertas ejus est indifferentia dominatrix, non potentialis, sed actualis ; 
ergo videtur quod Deus debeat habere alterutrum horum actuum : velle 
creare aut nolle creare. Nolle differt a non velle. 

4um dubium : utrum actus liber creandi in Deo sit perfectio simpliciter 
simplex. 

Respondetur: non est perfectio simpliciter simplex saltem proprie 
dicta, quia haec definitur : perfectio quae nullam imperfectionem involvit 
et quam melius est habere quam non habere. Atqui non melius est pro Deo 
habere actum liberum creandi, quam non habere. Ergo. 

Remanet tamen quod ipsa libertas in Deo est perfectio simpliciter 
simplex proprie dicta, melius est enim pro Deo eam habere quam non 
habere, imo de necessitate Deus est liber, quamvis non de necessitate 
habeat hunc actum liberum potiusquam alterum. 


Art, IV. — Utrum voluntas Dei sit causa rerum. 


St. qu. Jam scimus quod Deus libere vult alia a se, seu agit libere 
ad extra, nunc quaeritur an agat ad extra per voluntatem. Primo aspectu 
videtur haec quaestio inutilis post articulum praecedentem, quia si Deus 
libere vult creaturas, eas causai per voluntatem. Revera tamen alia quaestio 
nunc ponitur, speciatim examinanda. Etenim homo libere quidem generat, 
non tamen per voluntatem, sed quia est talis naturae, unde, si generat, 
non potest generare nisi sibi simile secundum speciem. Nunc ergo quaeritur, 
non solum an Deus libere voluerit creare, sed utrum Deus sit causa rerum 
per suam voluntatem an per suam naturam. 

Hoc clare constat ex difficultatibus initio articuli positis, in quibus 
dicitur : videtur quod Deus, non per voluntatem sed per suam naturam, 
sit causa rerum, i? quia, ut dicit Dionysius, De div. noni. c. 4, « bonum 
divinum per ipsam essentiam omnibus existentibus immittit bonitatis 
divinae radios » sicut sol illuminat ; 2? quia Deus est primum agens, ergo 
agens per essentiam, sicut est ens per essentiam ; 30 quia Deus est 
bonus per suam essentiam et Augustinus dicit : « Quia Deus bonus est, 
sumus »; 40 quia Deus est causa rerum per suam scientiam, ergo non per 
voluntatem.i. 


i. Quidam objecerunt contra libertatem divinam : divina bonitas necessario est 
perfecte volita a Deo. Atqui non potest esse perfecte volita a Deo, quin Deus velit 
manifestationem ejus per creationem. Ergo creatio non est libera. 

Resp. Dist. majorem : divina bonitas necessario est perfecte volita a Deo, perfectione 
intensiva, concedo ; extensiva, nego, quia divina- bonitas est et plene possidetur a 
Deo, sine hac diffusione ad extra. 

Responsio tamen est: voluntas Dei est causa rerum, seu Deus agit per 
voluntatem, non per necessitatem naturae. 

Hic articulus valde illustrat id quod supra dictum est Ia, q. 14, a. 8: 
« Scientia Dei est causa rerum secundum quod habet voluntatem con- 
junctam. » Nunc agitur de hac voluntate conjuncta, et de determinatione 
voluntatis divinae de qua expresse est sermo in corp. art. 2a ratio, quaeque 
saepe vocatur postea decretum voluntatis divinae. Hic articulus simul 
perficit confutationem pantheismi, nam pantheistae, sicut averroistae 
medii aevi, tenent quod Deus est causa rerum per necessitatem naturae. 
Initium confutationis pantheismi est in transcendentia Dei ut est causa 
extrinseca mundi, quod apparet ex demonstratione existentiae ejus Ia, 
q. 2, a. 3, et ex hoc quod Deus est simplicissimus sine accidentibus Ia, q. 3, 
a. 6, 7, 8, et omnino immutabilis, q. 9, a. 1, dum mundus est compositus 
et in perpetuo motu. 

Veritas praedictae responsionis constat ex revelatione ex diversis locis 
Sacrae Scripturae ; hic citatur l. Sapientiae, xi, 26 : « Quomodo posset 
aliquid permanere, nisi tu voluisses. » — Item Gen., 1, 3 : « Dixit Dominus : 
Fiat lux et facta est lux », scii. Deus est causa rerum per imperium intel- 
lectus et voluntatis suae. Item Ephes. 1, 11 : « Operatur omnia secundum 
consilium voluntatis suae » etc. 

In corpore articuli sunt tres rationes : 13 ex ipso ordine causarum 
agentium, 2a ex ratione, naturalis agentis, 3a ex habitudine effectuum ad 
causam. Hae rationes in littera sunt clarae, praesertim post explicationem 
probationis existentiae Dei ordinatoris supremi ex ordine mundi. 

ra ratio est: primum agens debet esse agens per intellectum et volun- 
tatem. Atqui Deus est primum agens. Ergo. — Major sic probatur : cum 
propter finem agant intellectus et natura., necesse est ut agenti per naturam 
praedeterminentur finis et media ab aliquo superiori intellectu, sic sagittae 
praedeterminatur finis et certus motus a sagittante. 

Ultima hujus ratio est quia ea quae intelligentia carent non cognoscunt 
rationem finis, etiamsi, ut animalia, sensibiliter cognoscant rem quae est finis, 
ut hirundo colligens paleas ad nidum construendum. Non cognoscunt 
rationem finis, seu rationem essendi mediorum, quia in eis deest facultas 
cujus objectum est ens intelligibile et rationes essendi rerum. Unde, ut 
dictum est Ia, q. 2, a. 3, $a via: «Ea quae non habent cognitionem (intellec- 
tualem), non tendunt in finem nisi directa ab aliquo cognoscente et intelli- 
gente, sicut sagitta a sagittante. » Proinde supremum agens debet esse 
agens non per naturam, sed per intellectum et voluntatem. 

ratio est : agens naturale semper producit eumdem effectum, nisi 
impediatur, quia agit secundum quod est tale per naturam suam. Atqui 
Deus secundum suum esse et suam naturam est infinitum seu illimitatum. 
Ergo si Deus ageret, non per intellectum et voluntatem, sed per naturam 
suam, ut homo generat, tunc, produceret effectum infinitum in esse, quod 
est impossibile (q. 7, a. 2). 

Notandum est quod major hujusce argumentationis est principium 
inductionis, quod jam apud Aristotelem invenitur : scii, eadem causa 

naturalis in iisdem circumstantiis semper producit eumdem effectum, quia 
ut hic dicitur « agens naturale agit secundum quod est tale (per naturam), 
unde quamdiu est tale, non facit nisi talel ». Si igitur v. g. certum est quod 
semel aut pluries calor dilatavit ferrum, non necesse est quod sit inductio 
per enumerationem completam casuum singularium, sed possumus affir- 
mare quod si calor sit vera causa naturalis dilatationis metallorum, semper 
in iisdem circumstantiis ita erit, manente scilicet natura caloris. Sic, 
quidquid dicant plures historici hodierni, Aristoteles et sanctus Thomas 
bene cognoverunt fundamentum inductionis legum naturae, scii, agens 
naturale determinatur ad unum. 

In fine hujusce secundae rationis sanctus Thomas explicite loquitur 
de determinatione voluntatis divinae, quae postea saepe vocatur decretum 
voluntatis divinae ; dicit enim : « Non igitur (Deus) agit per necessitatem 
naturae, sed effectus determinati ab infinita ipsius perfectione procedunt 
secundum determinationem voluntatis et intellectus ipsius. » Quare scripserit 
voluntatem ante intellectum? Quia, ut dictum est supra q. XIV, a. 8 : 
« Cum forma intelligibilis ad opposita se habeat (ad esse et ad non esse) 
cum sit eadem scientia oppositorum, non produceret determinatum effe- 
ctum, nisi determinaretur ad unum per appetitum. » Sic in nobis et in Deo 
voluntas eligens facit ut ultimum judicium practicum sit ultimum (et non 
continuatur deliberatio) ac deinde post electionem voluntatis (in qua termi- 
natur ordo intentionis, quaeque saepe vocatur propositum voluntatis], 
elicitur imperium intellectus (quo incipit ordo executionis). — Cf. in 
nostro articulo responsionem ad 4m. 

Denique quoad hanc secundam rationem notandum est quod determi- 
natio voluntatis divinae requiritur non solum ad eligendum esse aut non 
esse rerum, sed ad alias determinationes non necessarias earum, v. g. 
ad hoc quod astra moveantur in tali sensu, ab oriente ad occidentem, 
potius quam in sensu opposito. Hoc magis declaratur postea Ia q. 47, 
a. i et 2 : utrum rerum multitudo, distinctio et inaequalitas sit a Deo. 
Ibidem a. 1 dicitur : « Produxit (Deus) res in esse propter suam bonitatem 
communicandam creaturis et per eas repraesentandam ; et quia per unam 
creaturam sufficienter repraesentari non potest, produxit multas creaturas 
et diversas. » — Sic per intellectum Dei et libertatem ejus explicatur quod 
a Supremo agente in se simplicissimo procedat multitudo et distinctio 
creaturarum. E contrario neoplatonici, negantes liberrimam creationem, 
posuerunt emanationem, secundum quam prima hypostasis, scii. Unum- 
Bonum, quasi generaret necessitate naturae secundam sibi inferiorem, 
secunda tertiam et sic deinceps. Sed tunc non explicatur quare secunda 
hypostasis sit inferior per respectum ad primam ; nam si prima agit ex 
necessitate naturae, ut homo generat, deberet producere effectum sibi 
similem in natura et igitur infinitum, quod est impossibile, ut dictum est 
in hac secunda rationel. 


l. Alioquin mutatio effectus, sine mutatione causae vel circumstantiarum, esset 
sine ratione essendi. 
2. Philosophi graeci non pervenientes ad notionem liberae creationis ex nihilo. 

j- ratio est : effectus procedunt a causa agente secundum quod 
praeexistunt in ea. Atqui esse Dei est ipsum ejus intelligere. Ergo effectus 
Dei praeexistunt in eo secundum modum intelligibilem et sic ab eo proce- 
dunt, proinde per modum voluntatis. (Cf. Cajetanum et in art. ad 2m). 
Item cf. C. Gentes, 1. IL, c. 23 et de Pot., q. 1,a. 5; q. m, a. 15. 

Ad mm. Dionysius dicens : Deus communicat participationem bonitatis 
suae sicut sol illuminat, non vult excludere simpliciter electionem a Deo, 
sed intendit, dicere : sicut sol omnia illuminat, ita Deus omnibus communi- 
cat aliquam participationem bonitatis suae. 

Ad 3™ Bonitas Dei est ei ratio volendi omnia alia, sic Augustinus 
dixit : « Quia Deus est bonus, sumus. » 

Ex his manifestum est quod Deus non solum liberrime creavit, sed per 
voluntatem, sic differt ab homine qui libere quidem generat, sed tamen 
per naturam, prout est talis naturae, et proinde non potest generare nisi 
sibi simile secundum speciem. Imo ut notat Cajetanus in articulum prae- 
sentem n? vili, « mas fortis generat marem, et iracundus iracundum, ut 
dicitur in Aristotelis Ethica, 1. VIL, c. 6. » 


Art. V. — Utrum voluntatis divinae sit assignare aliquam causam. 


St. qu. Videtur quod voluntas Dei habeat aliquam causam, i? nam 
alioquin irrationabiliter ageret ; 20 quia ad quamlibet quaestionem scienti- 
ficam responderi posset et unice : ita est quia Deus voluit, sic inutile esset 
quaerere causas rerum, et destrueretur scientia quae est cognitio per 
causas ; 30 denique oporteret dicere : omnia dependent a simplici voluntate 
Dei, sine ratione antecedenti. Sic nequidem inveniri possent rationes 
convenientiae v. g. creationis, incarnationis, etc. Ita saeculo XIV Ockam 
dixit etiam quod distinctio inter bonum morale et malum morale, seu 
primum principium rationis practicae : « bonum est faciendum, malum 
est vitandum » dependet a simplici voluntate Dei, scii, a lege divina 
positiva, sic destrueretur lex naturalis. Cartesius dicit etiam quod veritas 
principii contradictionis dependet a libero Dei arbitrio. — Sanctus Thomas 
e contrario scripsit in de Veritate, q. 23, a. 6 : « Dicere quod ex simplici 
voluntate divina dependet justitia, est dicere quod divina voluntas non 
procedat secundum ordinem sapientiae, quod est blasphemia. » Ita Leib- 
nitzius contra Ockam et Cartesium, Théodicée, II, $ 176 sq. : « C'est dés- 
honorer Dieu de prétendre qu'il a établi la distinction du bien et du mal 
par un décret purement arbitraire... Pourquoi ne serait-il donc pas aussi 


nescierunt explicare quomodo multitudo rerum procedit ab uno supremo principio. 
Plato multum scripsit in suis dialogis, praesertim in dialogo « Parmenides » et in alio 
« Sophista » ad solvendum hoc problema. Non potuit denique ostendere relationem 
diversarum idearum exemplarium cum Idea suprema Boni, et ad explicandam multi- 
tudinem individuorum admisit materiam ab aeterno existentem quaeque ab Ideis 
non provenit, quia nullam similitudinem habet cum eis. Et addebat : materia est 
non- ens aliquo modo existens. 

bien le mauvais principe des manichéens que le bon principe des ortho- 
doxes? » Sic mens perveniret ad absolutum contingentismum et libertis- 
murn, qui est extremum oppositum determinismo absoluto, v. g, Spinozae. 
Sic status quaestionis satis profunde apparet. 

Responsio est : nulla est causa efficiens voluntatis divinae, seu non 
profiter hoc (prius intentum) Deus vult hoc, — sed sapienter vult hoc esse 
propter hoc. 

Prima pars probatur auctoritate sancti Augustini in arg. sed contra, 
et deinde hac ratione : Voluntas sequitur intellectum. Atqui intellectus 
divinus uno actu intuitivo cognoscit et principia et conclusiones. Ergo 
voluntas divina uno actu vult bonitatem suam in se et ut est ratio diligendi 
creaturas ; proinde in Deo intentio seu volitio finis non est causa alterius 
actus, scilicet'electionis mediorum, sicut in nobis. Sic dicitur : Deus non 
propter hoc vult hoc ; finis pro eo non est motivum volendi ex parte volentis, 
sed solwn ex parte voliti. 

Secunda pars sic probatur Sapiens vult media esse propter finem, 
inferiora propter superiora. Atqui Deus sapientissime vult quaecumque 
vult. Ergo Deus vult media esse propter finem, et inferiora propter supe- 
riora. Hoc enuntiatur in fine corporis articuli et ad im. 

Hae duae partes responsionis breviter enuntiantur in formula recepta : 
« Deus non propter hoc vult hoc, sed vult hoc esse propter hoc. » 

Proinde, quando loquimur de motivo creationis vel incarnationis, 
agitur de motivo non ex parte volentis, sed ex parte voliti. 

Sic cessant difficultates. 

Ad 2m. Non est igitur inutile quaerere causas secundas rerum, praeter 
voluntatem Dei. Imo in rebus sunt leges absolute necessariae, ut principia 
metaphysica, seu leges ipsius entis, v. g. principium contradictionis, cujus 
veritas non dependet a libertate divina, quidquid dixerit Cartesius ; item 
veritates mathematicae, quae abstrahunt a causa efficienti et finali, sunt 
absolute necessariae, absolute impossibile est quod triangulus non habeat 
tres angulos aequales duobus rectis. — Insuper in rebus sunt leges naturales 
hypothetice necessariae: v. g. si ignis agit, tunc comburit, non refrigescit, 
quamvis miraculose Deus possit impedire actionem ejus. Imo sunt quaedam 
leges naturae omnino contingentes et speciatim a libertate divina depen- 
dentes, v. g. quod astra moveantur ab oriente ad occidentem, potiusquam 
in sensu inverso. — Denique quaedam in rebus dependent unice a simplici 
voluntate Dei, ut dicit sanctus Thomas Ia, q. 23, a. 5, ad 3m : « In rebus natu- 
ralibus potest assignari ratio, cum prima materia tota sit in se uniformis, 
quare una pars ejus est sub forma ignis et alia sub forma terrae a Deo 
in principio condita, ut sic sit diversitas specierum in rebus naturalibus ; 
sed quare haec pars materiae est sub ista forma, et illa sub alia, dependet 
ex simplici voluntate divina, sicut ex simplici voluntate artificis dependet 
quod ille lapis est in ista parte parietis et ille in alia, quamvis ratio artis 
habeat quod aliqui sint in hac et aliqui sint in illa. » 

jum corollarium : duplex error vitandus est: i? contingentismus absolutus, 
negans necessitatem absolutam principiorum metaphysicae et mathema- 

ticae, et necessitatem hypotheticam legum naturae ; 2? determinismus 
absolutus, negans omnem contingentiam, ut in spinozismo, aut in quodam 
materialismo mechanico, in quo v. g. lex conservationis energiae enuntiatur 
ut absolute necessaria, ita ut excludantur influxus libertatis nostrae in 
organismum nostrum, et interventio miraculosa Dei, quia, ut aiunt, sic 
augeretur quantitas totalis energiae universi quae remanet eadem. Remanet 
quidem eadem in hoc sensu quod, quando producitur una forma energiae, 
v. g. calor, haec aequivalet formae antecedenti, scii, motus localis neces- 
sarii ad productionem caloris. Sed lex conservationis energiae non potest, 
absque petitione principii, enuntiari ut lex omnino seu absolute necessaria, 
in hoc sensu quod universus orbis esset systema clausum, supra quod 
nullus exerceretur influxus ab extrinseco, nequidem influxus invisibilis 
Dei creatoris conservantis et moventis. Quomodo eninvscientia experimen- 
talis posset excludere hunc influxum invisibilem, qui sub experientia non 
cadit? E contrario transformatio energiae exigit causam non solum secun- 
dam, ut motum localem ad productionem caloris, sed primam ; quia sola 
causa prima est suum agere et suum esse, et sine ea aliae nihil producunt. 

Unde vitandi sunt et contingentismus absolutus et determinismus 
absolutus. 

2um corollarium notatur ad 3m : primi effectus a Deo voliti ex sola 
divina voluntate dependent, scii, quod existant creaturae potiusquam non 
existent, hoc dependet unice a liberrima Dei voluntate ; sed alii effectus 
dependent a prioribus et non ex sola voluntate Dei ; v. g. Deus voluit hominem 
habere manus ut deservirent intellectui operando diversa opera ; vel Deus 
voluit Incarnationem Filii sui ad redemptionem nostram, tanquam ad 
finem cui seu subjectum cui benefica est Incarnatio. 

corollarium : unde falsum esset dicere cum nominalistis absolutis, 

non sunt quaerendae rationes convenientiae creationis vel Incarnationis. Sed 
dicendum est : creatio ita conveniens est ad manifestationem bonitatis 
divinae, ut non-creatio non esset inconveniens, sic liberrima est creatio ; 
pariter quoad decretum Incarnationis. Non quaerendae sunt rationes con- 
venientiae ubi solum agitur de simplici voluntate Dei seu unice de ejus 
mero beneplacito, v. g. « quare haec pars materiae est sub forma ignis, et illa 
sub forma, terrae »? Ia, q. 23, a. 5, ad 3m. 


Art. VI. — Utrum voluntas Dei semper impleatur. 


St. qu. Videtur quod non : 1? Dicitur enim I Tim., 11, 4 : « Deus vult 
omnes homines salvos fieri » et non ita evenit. Pariter legitur apud Matth., 
XXIIL 37 : « Quoties volui congregare filios tuos et noluisti! » Prov., 1, 24 : 


« Vocavi et renuistis ». Act. Ap. vu, 51 : « Vos semper Spiritui Sancto 
restitistis. » — 20 Videtur quod sicut Deus scit omne verum, vult omne 
bonum, et tamen multa bona non fiunt. — 30 Effectus causae primae 


potest impediri per defectus causae secundae. : 

Ex altera parte in multis locis Sacrae Scripturae dicitur ut in 
Ps. cxxxiv, 6 : « Omnia quaecumque voluit Deus fecit. » 

Responsio est : de fide est quod in Deo est quaedam voluntas quae 
semper impletur ; haec voluntas vocatur voluntas simpliciter seu consequens, 
seu absoluta et efficax. 

x? Hoc constat ex revelatione, apud /saiam xiv, 27 : « Dominus 
exercituum decrevit, et quis poterit infirmare? ». — Ibidem, xlvi, 10 : 
« Consilium meum stabit, et omnis voluntas mea fiet. » — Esther, xm, 9 : 
« Non est qui possit tuae resistere voluntati. » — Eccli. VIIL 3 : « Omne 
quod voluerit faciet. » — Rom., ix, 19 : « Voluntati ejus quis resistit? » 
Joan., x, 22 : « Ego vitam aeternam do eis (ovibus meis) et non peribunt 
in aeternum, et non rapiet eas quisquam de manu mea. Pater meus quod 
dedit mihi, majus omnibus est, et nemo potest rapere de manu Patris mei. » 

Definitum est speciatim ab Ecclesia quod voluntas divina perducendi 
electos ad gloriam semper impletur, cf. Denzinger, n? 300, 316, 321. — Imo 
in Cone. Carisiaco (de Quiersy), Denz. 318 : sic enuntiantur duae voluntates 
divinae, una quae non semper impletur, altera quae infallibiliter impletur : 
« Deus omnipotens omnes homines sine exceptione vult salvos fieri (I Tim., 
7t, 4) licet non omnes salventur. Quod autem quidam salvantur, salvantis 
est donum ; quod autem quidam pereunt, pereuntium est meritum. » Est 
formula dessumpta ex sancto Prospero (Responsio ad secundam objectio- 
nem Vincentianam). 

Patres, explicando verba Sacrae Scripturae supra citata de adimple- 
tione infallibili voluntatis Dei, saepe eam affirmaverunt, ut sanctus 
Augustinus, Enchiridion, c. 96 : « Neque veraciter ob aliud vocatur (Deus) 
omnipotens, nisi quia quidquid vult potest; nec voluntate cujuspiam 
creaturae, voluntatis omnipotentis impeditur effectusl. » 


* 
* 


20 Ratione theologica sic probatui- responsio in corpore articuli : 

Non potest aliquid fieri extra ordinem causae universalissimae, sub 
qua omnes causae particulares comprehenduntur. 

Atqui voluntas Dei (quae est voluntas simpliciter) est universalissima 
causa sub qua omnes causae particulares continentur. 

Ergo nihil potest fieri extra ordinem ejus et implicat quod non conse- 
quatur suum effectum. 

Major illustratur ex comparatione inter causam efficientem et forma- 
lem ; quia agens agit secundum quod est in actu, per suam formam. 
In formis autem, licet aliquid possit deficere ab aliqua forma particulari, 
v. g. humanitatis, vel vitae, non potest tamen deficere a forma universa- 
lissima entis, nam non potest esse aliquid, quod non sit ens. Pariter, in 
causis efficientibus, aliquid potest fieri extra ordinem alicujus causaei. 


i. De omnipotentia voluntatis divinae, cf. testimonia Patrum apud RoufiT de 


Journbl, Enchiridion Patrislicwn, III, 171, 194, 266, 323, 325, 402, 542, 628, 815, 
1366, 1711. 

particularis, v. g. solis, non vero extra ordinem causae universalissimae, 
sub qua omnes aliae continentur. 

Minor patet ex hoc quod v.oluntas Dei est causa omnium rerum, ut 
ostensum est, a. 4. Quaedam tamen distinctio subintelligitur, quae explicite 
fit ad im, scii, distinctio inter voluntatem antecedentem seu conditionalem 
et voluntatem consequentem et absolutam, sola haec ultima quae est 
« voluntas simpliciter » semper impletur, ut clarius mox patebit. 

Statim in fine corporis articuli, deducitur corollarium, scii. : « Quod 
recedere videtur a divina voluntate secundum unum ordinem, relabitur in 
ipsam secundum alium; sicut peccator, qui quantum est in se recedit a 
divina voluntate peccando, incidit in ordinem divinae voluntatis, dum per 
justitiam punitur. » — Ratio est quia voluntas Dei est causa universa- 
lissima et non potest permittere malum fieri nisi propter majus bonum 
efficaciter intentum, quod infallibiliter erit. Hoc dicitur etiam in nostro art. 
ad 3'*. [tem ad 2m notatur quod Deus non vult omne bonum, quod posset 


velle. 
* 
*o * 


De voluntate Dei antecedenti. 


Difficultas tamen remanet de voluntate salvifica universali, quae 
formulata est initio articuli, secundum I ad Tim. II, 4 : « Deus vult omnes 
homines salvos fieri, et ad agnitionem veritatis venire. » Sed hoc non ita 
evenit. 

Nunc examinanda est responsio sancti Thomae ad im, et, in appendice 
hujusce articuli, longius erit sermo de voluntate salvifica universali. 
Videbimus quod voluntas consequens et etiam voluntas antecedens perti- 
nent ad voluntatem beneplaciti, quae proprie in Deo est. 

Nunc plura magni momenti sunt notanda, circa responsionem ad 1**. 
Prius legenda est. 

i? Refertur, augustiniana explicatio verborum sancti Pauli : Deus vult 
omnes homines-salvos fieri. Haec interpretatio intelligit haec verba de 
voluntate efficaci quae semper impletur, et ideo dicit : « Deus vult salvos 
fieri omnes homines qui salvantur ; vel Deus vult de quolibet statu homi- 
num salvos fieri, mares, feminas, judaeos et gentiles, parvos et magnosl. » 

Notandum est quod per respectum ad homines adultos qui de facto 
non salvantur, sanctus Augustinus dixit, ut refertur in Concilio Tridentino 
(Denz. 804) : « Deus impossibilia non jubet, sed jubendo monet et facere 
quod possis et petere quod non possis » (De natura et gratia, c. 43, n. 50). 
In hoc enuntiatur quaedam voluntas Dei, qua scii, vult adimpletionem 
praeceptorum divinorum esse hic et nunc realiter possibilem omnibus 
adultis, qui talibus praeceptis obligantur eo modo quo ea cognoscunt. 


i. Cf. Sanctum Au gustinum, De Praedestinatione sanctorum, C. 8; Enchiridion, 


c. 103. 

Sic salus eis est realiter possibilis secundum voluntatem Dei, quod negabitur 
a Luthero, a Calvino, a Jansenio (Denz. 1092). 

20 In hac responsione sancti Thomae ad 1m refertur sententia sancti 
Joannis Damasceni, qui verba sancti Pauli : « Deus vult omnes homines 
salvos fieri » intellexit de voluntate antecedenti, non vero de voluntate 
consequenti seu efficaci", scilicet : Deus ex bonitate sua vult omnes homines 
salvos fieri voluntate antecedenti, quae antecedit nempe praevisionem 
peccati. Sed, post praevisionem peccati impoenitentiae finalis plurium 
hominum, Deus voluntate consequenti vult eis infligere poenam debitam. 
Cf. de Fide orthodoxa, 1. Il, c. 29. 

Haec autem solutio sancti Joannis Damasceni problema considerat 
solum sub aspectu morali, ad conciliandam nempe bonitatem Dei infinitam 
cum damnatione plurium. Brevius secundum Damascenum : Deus ex se et 
antecedenter vult salutem omnium, sed plures peccant et perseverant in 
suo peccato, ideoque consequenter Deus eos damnat, sic de facto non 
omnes salvantur. Haec est responsio sensus communis Christiani. 

Sed remanet difficultas, scilicet : quomodo voluntas Dei omnipotentis 
non adimpletur circa eos qui non salvantur, utrum Deus sit impotens ad 
eos praeservandos a peccato impoenitentiae finalis. Si vero non est ad hoc 
impotens, an permittat hoc peccatum propter majus bonum, quodnam 
majus bonum ; et etiam an illi qui de facto salvantur sint magis dilecti et 
adjuti? Sic ponitur problema a sancto Thoma sicut olim ab Augustino, 
non solum sub aspectu morali considerato a Damasceno, sed sub aspectu 
altiori metaphysico et theologico, sub luce nempe hujusce principii nostri 
articuli : voluntas omnipotentis semper impletur. Sic enim ponitur quaestio 
modo altiori. ) 

30 Sanctus Thomas solvit quaestionem triplici syllogismo ex sequenti- 
bus principiis. 

A. Unumquodque, secundum quod bonum est, sic est volitum a Deo. 
Sed aliquid potest esse in prima sui consideratione, secundum quod absolute 
consideratur, bonum, quod tamen prout cum aliquo adjuncto consideratur 
e contrario se habet; sicut hominem vivere est bonum, sed hominem homici- 
dam vivere est malum. Sic judex justus antecedenter vult omnem hominem 
vivere, sed consequenter (scii, post secundam considerationem) vult homi- 
cidam suspendi. Ergo similiter Deus antecedenter vult omnem hominem 
salvari, sed consequenter vult quosdam damnari secundum exigentiam suae 
justitiae. 

In hoc primo syllogismo, sanctus Thomas servat doctrinam Damasceni 
de voluntate antecedenti, et sic melius explicat textum sancti Pauli quam 
explicabatur in locis citatis Augustini. 

Sed remanet difficultas non satis considerata a Damasceno, beue 
tamen ab Augustino, scii. Deus omnipotens est-ne incapax salvandi omnes 
homines, seu praeservandi eos a peccato ? 

Ad hanc difficultatem solvendam, sanctus Thomas ponit hoc duplex 
argumentum, sequens ex primo. 

B. Id quod antecedenter volumus non simpliciter volumus, sed secundum 

quid, quia voluntas comparatur ad res, secundum quod in seipsis sunt 
(bonum enim est, non in mente, ut verum, sed in rebus), in seipsis autem 
sunt in particulari, scii, hic et nunc. 

Sic justus judex solum secundum quid vult homicidam vivere, scii, 
in quantum est homo. Unde non mirum est quod haec voluntas antecedens 
non impleatur, servata tamen omnipotentia Dei, quae magis elucet nunc 
in ultimo argumento proponendo. 

C. Simpliciter volumus aliquid, secundum quod volumus illud considera- 
tis omnibus circumstantiis particularibus, quod est consequenter velle. Sic 
judex justus simpliciter vult homicidam suspendi, sed secundum quid 
vellet eum vivere, in quantum est homo. Cf. Ia IIae, q. 6, a. 6, ad 3“ de 
mercatore qui in tempestate simpliciter vult merces projicere in mare, 
quamvis vellet eas servare. 

Ergo « quidquid Deus simpliciter vult, St, licet illud quod antecedenter 
vult, non fiat ». 

Sic servatur conclusio articuli : voluntas Dei, quae est voluntas 
simpliciter, semper impletur. 

Sic etiam servantur principia sancti Augustini de voluntate Dei omni- 
potentis, et sententia Damasceni, quae nunc melius explicatur, non solum, 
sub aspectu morali, sed sub aspectu metaphysico et theologico. 

lum corollarium : ex hoc sequitur quod voluntas antecedens non est 
solum ea quae antecedit praevisionem peccati, sed omnis voluntas divina 
quae non impletur, v. g. circa fructus terrae quae ad maturitatem non. 
perveniunt de facto, circa gratias sufficientes quae dant posse servare 
mandata Dei, sed remanent steriles, propter resistentiam libertatis creatae. 

gum corollarium : pariter voluntas consequens non est solum voluntas 
divina puniendi post praevisionem demeritorum, vel praemiandi post 
praevisionem meritorum, sed omnis voluntas divina quae fertur circa bonum 
hic et nunc consideratum cum suis circumstantiis, v. g. circa fructus terrae 
qui ad maturitatem perveniunt et circa adimpletionem effectivam manda- 
torum. 

3um corollarium : sic assignatur ex alto principium distinctionis inter 
gratiam sufficientem et gratiam ex se efficacem, ut infra magis patebit, 
‘in explicatione a. 8. 

Infra etiam videbimus post explicationem art. u et 12, quod etiam 
voluntas antecedens est voluntas beneplaciti, vere in Deo existens et non 
solum voluntas signi, non solum signum externum voluntatis divinae. 
Cf. Appendicem hujusce articuli : Doctrina sancti Thomae de voluntate 
salvifica universali. 


Recapitulatio totius huj usce celeberrimae responsionis ad im fieri potest 
in sequenti syllogismo 
Unumquodque est volitum a Deo secundum quod bonum est, et bonum 


non existit nisi hic et nunc. 
Atqui voluntas antecedens fertur circa bonum absolute consideratum et 


DE VOLUNTATE SALVIFICA UNIVERSALI 4x5 


non ut erit hic et nunc, dum voluntas consequens fertur circa bonum 

ut erit hic et nunc. 

Ergo « quidquid Deus simpliciter seu consequenter vult, fit, licet illud quod 

(solum) antecedenter vult non fiat ». 

Sic pervenitur ad ultimam conclusionem sancti Thomae, coadunando 
in majori id quod exprimitur in qualibet majori trium praedictorum 
argumentorum. 

Si autem haec attente considerantur, haec responsio sancti Thomae 
ad im apparet in tota sua pulchritudine architecturali. In ea omnes 
conceptus cum summa praecisione et simplicitate exprimuntur in perfecta 
harmonia, ut concilientur omnipotentia Dei affirmata a sancio Augustino 
cum voluntate salvifica universali affirmata a Damasceno. Remanet quidem 
mysterium intimae conciliationis infinitae misericordiae, infinitae justitiae 
et supremae libertatis in eminentia Deitatis seu vitae intimae Dei, cf. 
de hoc infra in qu. de praedestinatione, q. 23, a. 5, corp, et ad 3m. 

Tota haec doctrina ad hoc principium certissimum reducitur quod 
enuntiatum est in Concilio Tusiaco (de Thuzey, ann. 800) ad terminandas 
controversias de praedestinatione ortas ex operibus Gotescalc (cf. P. L., 
t. CXXVI, coi. 123). 

« In caelo et in terra omnia quaecumque voluit Deus fecit, Ps. cxxxiv, 6: 
Nihil enim in caelo vel in terra fit, nisi quod ipse aut propitius facit, aut fieri 
juste permittit. » Cf. etiam Denzinger n? 816. Ex hoc sequitur : r° Nullum 
bonum de facto evenit hic et nunc, in hoc homine potiusquam in alio, 
nisi Deus ab aeterno efficaciter voluerit illud sic evenire. 2? Nullum malum 
de facto evenit hic et nunc in hoc homine potiusquam in altero, nisi Deus 
ab aeterno illud permiserit. Peccator quidem, in ipso instanti peccati, 
potest illud vitare, et ab aeterno Deus voluit quod peccator sic realiter possit 
peccatum vitare (haec est voluntas Dei antecedens) ; sed Deus non voluit 
efficaciter quod peccator iste in hoc instanti peccatum vitaret de facto, 
et si Deus hoc efficaciter voluisset, hic peccator de facto non solum posset 
peccatum vitare, sed illud revera vitaret. Haec sunt certissima principia, 
communiter recepta, et in revelatione fundata, ex quibus eruitur distinctio 
inter gratiam sufficientem, quae dat potentiam bene agendi, et gratiam ex se 
efficacem, quae facit quod libere bene agamus. 


Doctrina Sancti Thoma de voluntate salvifica universali. 


Haec quaestio conjungitur cum altera scilicet : an Christus mortuus 
sit pro omnibus hominibus, et non est, ut patet, sine relatione cum mysterio 
praedestinationis. Imo omnis error circa voluntatem salvificam perducit 
ad errorem circa mysterium praedestinationis et e converso. 

Sic semipelagiani tenuerunt initium salutis et perseverentiam fina- 
lem a nobis esse, non a Deol, proinde dixerunt quod Deus vult aequaliter 


i. Cf- Damnationem Semipelagianismi in II C. Arausicano (Denz., 178 et 183). 


416 DE VOLUNTATE DEI 


salutem omnium hominum, et pervenerunt ad negationem gratuitae prae- 
destinationis electorum. Ex altera parte praedestinatiani et postea priores 
protestantes ac jansenistae adulteraverunt notiones gratuitae praedestina- 
tionis electorum et libertatis humanae usque ad negationem voluntatis 
salvificae universalis, et ad negationem gratiae vere sufficientis pro non 
praedestinatis. Ita pariter dixerunt : Christus non mortuus est pro omnibus 
hominibusl. 

Quaerendum est ergo : i° quid sit de fide definita, et quid sit theologice 
certum in his rebus. 2? In quo dissentiunt theologi, speciatim thomistae 
et molinistae circa voluntatem salvificam. 30 De valore sententiae thomi- 
Sticae per respectum ad doctrinam sancti Augustini, sancti Prosperi, et 
sancti Damasceni. 40 Solvuntur objectiones. 

1° Quid sit de fide. 

i? De fide est quod Deus sincere vult salutem non solum eorum qui sunt 
praedestinati, sed omnium fidelium. Hoc constat ex duobus. —1? Nam 5apro- 
positio Jansenii (Denz. 1096) asserens «semipelagianumesse dicere Christum 
pro omnibus omnino hominibus mortuum esse » est ut haeretica damnata 
dum intelligitur in hoc sensu quod Christus pro salute duntaxat prae- 
destinatorum mortuus sit. — 20 Insuper omnes fideles Symbolum profiteri 
tenentur in quo dicitur de Christo : « Qui propter nos homines et propter 
nostram salutem descendit de caelis. » 

20 Certum est et fidei proximum Deum velle sincere salutem omnium 
adultorum etiam infidelium, prout reddit eis realiter possibilem hic et nunc 
adimpletionem praeceptorum suorum, quando obligant ; alioquin impossi- 
bilia juberet (cf. Denz. 804). 

30 Communiter tenetur Deum sincere velle etiam salutem omnium 
infantium, qui moriuntur antequam baptizari possint. Sed difficilius 
explicatur pro illis realis possibilitas salutis. 

Praedicta fides Ecclesiae fundatur in revelatione diversimode expressa 
in Sacra Scriptura et in Traditione. 

I Tim., iv, 10 : « Speramus in Deum vivum, qui est salvator omnium, 
maxime fidelium ». — Etiam per respectum ad infideles dicitur I Tim., II, 
1-6 : « Obsecro primum omnino fieri orationes... pro omnibus hominibus... 
Hoc enim bonum et acceptum est coram Salvatore nostro Deo, qui omnes 
homines vult salvos fieri et ad agnitionem veritatis venire. » Hoc dicitur pro 
omnibus hominibus. 

Ipse sanctus Augustinus ita intellexit hos textus in l. De catechizandis 
rudibus, c. 26, n. 52. P. L., XL, 345 et de Spiritu et littera, c. 33, n? 58. 
Cf. R. de Journel, op. cit. 17352 


s. Cf. Denzinger, n. 804-806, 814, 815, 810, 826, 827, 1092-1096. 

2. De voluntate salvifica universali, cf. testimonia Patrum apud Rouît de Jour- 
nel , Enchiridion patristicum, 389, 1053, 1202, 1211, 1279, 1343, 1366, 2030, 2286, 2358. 
— Variae interpretationes Augustini in I Tim. IL 4, cf. ibidem, 1457, 1735, 1906, 1927, 
1962, 1964, 1983. 

In quo sensu Christus mortuus sit pro omnibus hominibus. 


Ecclesia declaravit quod Christus pro omnibus mortuus est (Denz. 
319, 795, 1096, 3026), non pro solis praedestinatis (Denz. 1096, 1380 sq.), 
nec pro solis fidelibus (1294), licet non omnes redemptionis beneficium 
recipiant. (Cf. Denz., Index. VIII, h.) 

Quomodo plerique thomistae intelligant hanc veritatem. Cf. Billuart, 
De Deo, diss. VIL, a. 7, $ 1l. Eam sic intelligunt : « Christus ita mortuus 
est -pro omnibus hominibus ut vera et sincera voiuntate mortem suam 
Patri obtulerit pro omnium salute aeterna, antecedenter quidem et suffi- 
cienter pro reprobis, consequenter et efficaciter pro praedestinatis. » 

Cf. II Cor. v, 151 « Si unus -pro omnibus mortuus est, ergo omnes 
mortui sunt, et pro omnibus mortuus est Christus. » Item ad Rom., v, 18: 
« Sicut per unius delictum in omnes homines in condemnationem, sic et 
per unius justitiam in omnes homines in justificationem vitae. » Secundum 
hunc parallelismum dicendum est : omnes et singuli vere mortui sunt 
peccato Adae ; ergo pro omnibus et singulis vere mortuus est Christus. — 
Ita sanctus Augustinus, l. VI Contra Julianum, c. 4, ubi ostendit quod 
« sicut parvhli mortui sunt per peccatum Adae, ita pro ipsis mortuus est 
Christus » etiam pro illis qui non recipiunt baptismum. 

Opposita autem doctrina Jansenii evertit unum ex praecipuis articulis 
fidei ; spem facit languescere, nam spes maxime fundatur in morte Christi 
pro nobis oblata ; refrigescit caritatem quae nititur recordatione dilectionis 
Christi salvatoris erga nos omnes. 


M? Oe diversis sententiis theologorum modernorum de voluntate ante- 
cedenti circa salutem omnium hominum. 

Haec quaestio longe tractatur a thomista Gonzalez de Albeda, in Iam, 
q. 19, a. 6, qui scripsit post Molinam et Bafiez et speciatim intendit osten- 
dere gratiam sufficientem, quae a voluntate antecedenti 'dependet, esse 
in suo ordine vere sufficientem. Plura utilia apud ipsum inveniuntur, 
quamvis non in omnibus approbandus sit et approbatus fuerit ab aliis 
thomistis. 

Initio notandum est quod sunt duae generales sententiae ad invicem 
oppositae ; scii, thomistarum et molinistarum. 

Pro thomistis, see. sanctum Thomam Ia, q. 19, a. 6, ad 1m, voluntas 
antecedens ex se sola est semper inefficax, quia versatur circa bonum abso- 
lute consideratum, non vero circa bonum hic et nunc consideratum. Bonum 
autem non efficitur nisi hic et nunc. 

In hoc conveniunt omnes thomistae, sed inter se differunt prout 
quidam olim tenuerunt voluntatem antecedentem esse probabilius voluntatem 
signi, quae non est proprie et formalités in Deo, sed metaphorice, nam est 

potius signum externum voluntatis divinae. Ita Cajetanus, Battez, Zumel, 
cum pluribus antiquis'l. 

Ali thomistae qui scripserunt post Banez, sci. Lemos, Alvarez, 
Gonzalez, Joannes a sancto Thoma, Salmanticenses, Gonet, Billuart, etc. 
tenent voluntatem antecedentem esse voluntatem beneplaciti quae proprie et 
formaliter in Deo est. ~ 

Molinistae autem aliter concipiunt voluntatem antecedentem ; pro 
eis haec voluntas ex se sola non est semper inefficax 2 ; quia eam sic defi- 
niunt : voluntas quae antecedit praevisionem consensus nostri per scientiam 
mediam, et definiunt voluntatem consequentem : voluntas quae sequitur 
hanc praevisionem, et sic punit aut praemiat. In hoc conveniunt molinistae, 
quamvis inter eos sint quaedam discrimina secundaria, ut infra dicetur. 

Examinandae sunt hae sententiae quae sic exprimi possunt. 


et probabilius est voluntas signi. Cajetanus. Baüez. 
semper 
est inefficax et est voluntas beneplaciti. Sanctus Thomas et communiter tho- 
mistae. 


servata gratuitate absoluta praedestinationis ad salutem. Ita 


S. R. Bellarminus et Suarez. 
non semper 


est inefficax' 

ita ut praedestinatio ad salutem sii post praevisa, merita saltem 
futuribilia. Ita Molina, Valentia, Vasquez. 


I® Opini& Cajetani ei Banez est quod probabilius voluntas antecedens 
circa salutem omnium hominum est solum voluntas signi, non vero voluntas 
beneplaciti. Intelligunt autem hanc distinctionem ut exponitur a sancto 
Thoma Is, q. 19, a. 11, et de Veritate, q. 23, a. 3, scii, voluntas bene- 
placiti est ipse actus divinae voluntatis, sic est formaliter in Deo, dum 
voluntas signi non est in Deo nisi metaphorice et causaliter, nam proprie 
est aliquid exterius, quod solet inter nos esse signum quod Deus aliquid 
vult, sic praeceptum divinum exterius datum hominibus etiam pessimis 
dicitur voluntas divina prout est signum quod istud Deus fieri vult a nobis ; 
sic Deus vult (voluntate signi), ut aiunt, omnes homines etiam sceleratos 
salvos fieri. Insuper Deus impossibilia non jubet, et sic vult saltem quod 
adimpletio praeceptorum suorum sit hic et nunc realiter possibilis, omnibus 
adultis qui haec mandata cognoscunt. Cf. de Verit., q. 23, a. 3, ad zm. 
I-- Addunt Cajetanus et Banez : haec voluntas signi, quae est praeceptum, 
quandoque incidit in idem cum voluntate beneplaciti, quandoque vero non. 
Sic praeceptum quod Deus fecit Abrahae occidendi Isaac non coincidebat 
cum voluntate beneplaciti, siquidem postea jusserit contrarium. Cf. 

q. 19, a. n, ad 2m2 


1. Pro ista opinione citantur etiam Alex. Halsns, 1, q. 36, membr. 2, S. Bonav. 
in I dist. 46, a. 1, q. 1, Scotus, |, dist. 46, a. 1. Hi auctores antiqui dixerunt enim 
quod voluntas beneplaciti semper impietur, sed alibi tamen Si Bonav. sicut sanctus 
Thomas dixit voluntatem antecedentem esse voluntatem beneplaciti. 

2. Etiam in molinismo voluntas antecedens non est proprie « ex se sola » efficax 
quandoque, sed ex consensu nostro praeviso. Attamen dici potest «ex se sola quandoque 
efficax » in hoc sensu absque adjunctione voluntatis divitiae co uentis. À g c molinis- 
mus difiert a thomisme. Qf. Mol ina m, Concordia, ed. Paris 1876, p. 38 B f 

2? Sententia aliorum thomistarum, scii. Lemos. Alvarez, Gonzalez, etc. 
continet criticam praecedentis. Respondent : voluntas antecedens est voluntas 
non solum signi, sed etiam beneplaciti, secundum expressam declarationem 
sancti Thomae, de Veritate, q. 23, a. 3, ubi dicit : «Invenitur in Deo proprie 
ratio voluntatis et sic voluntas de Deo proprie dicitur, et haec est voluntas 
beneplaciti quae per antecedentem et consequentem distinguitur. » Item in 
I Seni., d. 46, a. 2 et in Comm. in. Ep. I ad Tim. n, 4. Hoc etiam apparet 
in Summa Theol., Is, q. 19, a. 6, ad 1m, ex exemplis aliatis a sancto Thoma 
ibidem, nam judex vere et proprie vult hominem secundum se vivere, 
quamvis damnet homicidam ad mortem. 

Insuper haec sententia probatur dupliciter : A. ex Sacra Scriptura 
et B. ex ratione theologica. 

A. Sacrae Scripturae verba intelligenda sunt in sensu proprio, si nihil 
Deo indecens aut fidei bonisve moribus contrarium sequatur. Atqui Sacra 
Scriptura diversis locis asserit Deum velle omnes homines post Adae 
lapsum salvos fieri, et si hoc intelligatur de voluntate conditionata quidem, 
sed propria et formali beneplaciti, non metaphorica, nec solum signi, nihil 
inde sequitur Deo indecens aut fidei contrarium. Ergo. — Ita intelligenda 
sunt praesertim haec verba I Tim. n, 4-6 : « Deus omnes homines vult 
salvos fieri et ad agnitionem veritatis venire... Christus dedit redemptionem 
seipsum pro omnibus. » — II Petri ni, 9 : « Non vult Deus aliquos perire, 
sed omnes ad poenitentiam reverti. » — Matth., xxm, 37 : « Quoties volui 
congregare filios tuos, Jerusalem,... et noluisti ». — S. J. Chrysostomus, 
Homil. I in Ep. ad Ephes., hos textus intellexit de voluntate quae vere 
in Deo est : « Mirum in modum Deus cupit, vehementer desiderat nostram 
salutem. » Ita Patres graeci, ut concedit Jansenius. Etiam sanctus Augustinus 
in l. de Spiritu et littera, c. 33, videtur admittere hanc voluntatem bene- 
placiti, dum scribit : « Sincerissime credendum est, atque profitendum est 
Deum velle, ut homines salvi fiant, siquidem Apostolus, cujus ista sententia 
est, sollicite praecepit, quod in omnibus Ecclesiis fidelissime custoditur, 
ut Deo pro omnibus hominibus supplicetur. » 

B. Probatur ratione theologica communis sententia thomistarum : 
Voluntas beneplaciti attenditur secundum internam inclinationem et 
ordinationem Dei, et non solum secundum exteriorem significationem. 
— Atqui Deus interius vult ordinare omnes homines ad salutem et ipsis 
providet auxilia ad illam sufficientia, quamvis attentis circumstantiis, et 
ob fines altiores manifestationis Justitiae, aliorumque attributorum, suppo- 
sita defectibilitate voluntatis humanae, Deus voluerit permittere ut piures 
ab hoc ordine deficiant. — Ergo voluntas salvifica universalis seu antece- 
dens est voluntas beneplaciti. 

Minor hujusce argumenti sic probatur- : sicut electio mediorum effica- 
cium ad salutem supponit internam intentionem efficacem salutis, ita 
electio mediorum sufficientium ad salutem supponit internam intentionem 
inefficacem salutis. Ita communiter thomistae. 

Confirmatur hoc argumentum ex consideratione objecti voluntatis 
salvificae. — Etenim : objectum secundum se bonum et, non solum possibile. 

sed futurum conditionatum^ terminat internum voluntatis divinae decretum 
subjective absolutum, sed objective -conditionatum. — Atqui' salus omnium 
hominum adhuc viatorum est quid secundum se bonum et futurum 
conditionatum seu futuribile, non simplex possibile. Ergo. 

Major explicatur : si hoc objectum bonum esset simplex possibile, 
non terminaret internum voluntatis divinae decretum ; si vero esset 
futurum contingens absolutum terminaret decretum efficax ; sed ut futu- 
rum conditionatum terminat internum decretum conditionatum voluntatis 
divinae, scii, decretum simile illi quod praesupponitur a prophetia commi- 
nationis de qua agitur I», q. 19, a. 7, 2m et IIa IIae, q. 171, 6, 2m ; q. 174, a. 1. 

Ergo remanet quod voluntas antecedens sit voluntas non solum signi, 
sed beneplaciti, quamvis objective conditionata, ut clarius infra patebit 
ex solutione objectionum. 


3C De opinione Molinae et molinistarum. 

Molina et Valentia existimant differentiam esse inter sententiam 
Damasceni et sententiam sancti Thomae, et volunt a sancto Thoma rece- 
dere et ad Damascenum redire. Vasquez autem, inter molinistas, tenet 
sanctum Thomam bene intellexisse Damascenum, attamen ipse recedit 
a sancto Thoma. 

Quid docet Molina de voluntate antecedenti? Hoc constat ex ejus 
opere Concordia etc. ed. Daris 1876, p. 386. Pro eo, voluntas antecedens 
circa salutem omnium hominum est conditionata in hoc sensu: « si et nos 
velimus » ; unde quandoque Dei voluntas antecedens impletur, quando scilicet 
homo vult reddere auxilium Dei in actu secundo efficax, et quandoque 
haec Dei voluntas antecedens est solum velleitas, quando scilicet homo 
non vult reddere auxilium Dei efficax in actu secundo. Unde pro Molina 
voluntas antecedens ea est quae antecedit praevisionem consensus nostri. 

Attamen ad vitandum semipelagianismum secundum quem Deus vult 
aequaliter salutem omnium hominum, ita ut praedestinatio reducatur ad 
meritorum praescientiam, Molina tenet quod Deus ex liberrimo suo bene- 
placito decrevit ponere hunc hominem, v. g. Petrum, in his circumstantiis 
in quibus praeviderat ejus bonum consensum, dum Judas ponitur in aliis 
circumstantiis in quibus praevisa est ejus infidelitas. 

Sic Molina attenuat definitionem supradictam voluntatis antecedentis, 

Sed secundum hanc definitionem debet definire per oppositum volunta- 
tem consequentem : voluntas quae sequitur praevisionem consensus nostri, ut 
voluntas praemiandi et voluntas puniendi, de qua loquitur Damascenus. 

Notandum est quod in hac conceptione Molinae voluntas antecedens 
ita concipitur ut praedestinatio electorum ad salutem sit post praevisa 
merita, saltem futuribilia. Ita apud Valentiam et Vasquez. Imo Valentia 
tenet omnia bona quae a libero nostra arbitrio dependent esse volita a Deo 
voluntate antecedenti et non consequenti. 

E contrario sanctus Robertas Bellanninus et Suarez, quamvis conser- 


DE VOLUNTATE SALVIFICA UNIVERSALI ASI 


vent ex molinismo theoriam scientiae mediae et correlativam conceptionem 
voluntatis antecedentis, attamen tenent cum thomistis, augustinianis et 
scotistis, gratuitatem absolutam praedestinationis ad salutem. Proinde 
eorum conceptio voluntatis antecedentis et voluntatis consequentis magis 
accedit ad sententiam sancti Thomae. Sic juxta eos ex voluntate ante- 
cedenti sequuntur gratiae sufficientes, et ex voluntate consequenti Dei 
gratis praedestinantis sequuntur gratiae congruae, quae sunt infallibiliter 
efficaces, non quidem ex se, sed ex praevisione consensus nostri per scien- 
tiam mediaml. 


Critica sententiae Molinae : 

x? Haec sententia supponit theoriam scientiae mediae. Scientia autem 
media de futuribilibus liberis ante decretum Dej conditionatum est scientia 
sine objecto, quia ante hoc Dei decretum, futurum liberum conditionatum 
remanet indeterminatum, quia contingens et liberum2. — Si vero dicitur 
quod Deus, ex supercomprehensione voluntatis nostrae et circumstantia- 
rum, infallibiliter praevidet consensum nostrum, si poneremur in talibus 
circumstantiis, tunc haec theoria, inventa ad salvandam libertatem nos- 
stram, perducit ad determinismum circumstantiarum, et insuper Deus, 
cum non esset determinans, determinaretur passive in praescientia sua. 
Sine solutione remanet dilemma : « Deus determinans aut determinatus, 
non datur medium. » — Ita etiam in modificatione theoriae scientiae 
mediae a Suarezio proposita, cf. supra de scientia media, q. XIV, a. 13. 

2? Definitio moliniana voluntatis antecedentis perducit ad hanc defini- 
tionem voluntatis consequentis : est voluntas quae sequitur -praevisionem 
consensus nostri. Atqui haec definitio valet quidem pro quadam voluntate 
consequenti, scii. : praemiandi vel puniendi, non vero pro omni voluntate 
consequenti. Etenim voluntas consequens vocandi efficaciter ad fidem et 
ad gratiam non supponit consensum nostrum, sed praecedit, cum illum 
causet. Similiter praedestinatio electorum ad gloriam seu ad salutem 
importat voluntatem consequentem et tamen non supponit praevisionem 
meritorum, ut infra dicetur I», xxm, a. 5, quia merita electorum sunt 
effectus eorum praedestinationis. Hoc fatentur S. R. Beliarminus et Suarez. 
— Imo in ipso Molinismo, voluntas ponendi Petrum in circumstantiis in 
quibus praevidetur ejus bonus consensus, potiusquam in aliis, est voluntas 
consequens et tamen non praesupponit, ut voluntas praemiandi aut 
puniendi, praevisionem boni consensus Petri, ut futuri, sed solum ut 
futuribilis. 

Unde remanet sententia sancti Thomae, expressa D.q.iq, a.6, ad im: 
voluntas antecedens fertur circa bonum absolute consideratum et non hic2 


1. Cf. Beixar minum, De gratia ei libero arbitrio, 1. IL, c. ix-xv et LTV, c. xv.. — 
Suarez, De auxiliis, 1. III, c. xvi, xvu ; De causa praedestinationis, 1. II, c. XXM ; 
De scientia futurorum contingentium, c. VH. 

2. Cf. Sanctum Thomam, Ils Hae, q. 171, a. 3 : « Contingentia futura, quorum 
veritas non est determinata, in seipsis non sunt cognoscibilia. » 

ei nunc; Sic ex se sola non est efficax, quia bonum non efficitur nisi hic et 
nunc. Per oppositum voluntas consegtiens fertur circa- bonum hic et mg:; 
consideratum, scii, consideratis omnibus circumstantiis particularibus ; sic 
est voluntas simpliciter et semper efficax, quia bonum est in ipsis rebus, 
quae non sunt nisi hic et nunc. 

Hae definitiones, quae voluntatem et bonum modo metaphysico 
considerant, applicari possunt universaliter ; scii, prima valet pro omni 
voluntate antecedenti, secunda pro omni voluntate consequenti, id est 
non solum pro voluntate praemiandi aut puniendi, sed pro voluntate 
efficaci vocandi ad fidem et praedestinandi ad salutem ante praevisa 
merita. 


Ui? De valere sententiae thomistieae per respectum ad doctrinam 
sancti Augustini, sancti Prosperi, et ad modum loquendi sancti- Damasce ?. 

Sententia thomistica conformis est cum duabus doctrinis sancti 
Augustini a sancto Prospero explicati et sancti Damasceni, easque conciliat 
ex alta consideratione « voluntatis simpliciter » Dei omnipotentis, quae 
semper impletur, ut ostenditur in eodem articulo 6°. 

Hoc satis clare constat ex diligenti examine principalium textuum 
sancti Augustini, sancti Prosperi, sancti Joannis Damasceni. 

In primis notandum, est quod sanctus Joannes Chrysostomus, 7n epist. 
ad Ephes, homil. I, 2, distinguit in Deo duas voluntates, prirna est salvandi 
omnes homines etiam peccatores, secunda post praevisionem peccati est 
voluntas puniendi. Sed tamen tenet quod electi sunt magis dilecti a Deo 
et adjuti, secundum illud. I Cor., rv, q : « Quid autem habes quod non 
accepisti ? » in suo Commentario enim in hanc epist. homil. XII, dicit : 
«igitur quod accepisti habes, neque hoc tantum, aut illud, sed quidquid 
habes. Non enim merita tua haec sunt, sed dona Dei. » Item, sanctus 
Gregorius Nazanzenus, in Epist. ad Rom. homil. XIV, 7; homil. XIX, 71. 

Sed, ut pluries notavit Augustinus, Patres qui scripserunt ante errorem 
pelagianismi, non nisi obiter locuti sunt de praedestinatione cujus 
mysterium .intime connectitur cum. voluntate salvifica universali -. 

De voluntate salvifica apud sanctum Augustinum cf. Tixeront, op. 
cit, t. IL, pp. 504-507 et antea Petau, de Incarnatione, 1. XIII, c. 3, 4. 

1? Sanctus Augustinus, ut supra dictum est, pluries intellexit de 
voluntate Dei efficaci haec verba sancti Pauli : « Deus vult omnes homines 
salvos fieri », Y Tim., 1l, 4; tunc sic interpretatus est ; Deus vult salvos 
fieri omnes qui salvantur, et vult de quolibet statu hominum salvos fieri 
mares et feminas, judaeos et gentiles, parvos et magnos. Cf. De Praedest. 
Sanci, c. 8 et antea Enchiridion cap. 103. Cum his textibus Augustini 
omnino conveniunt ea quae dicuntur a sancto Thoma de voluntate Dei 
consequenti, quae semper impletur.i. 


i. Cf. Tixeront, Histoire des dogmes, 8- édit., 1924, t. 1i, p. 146. 
z. Cf. de hac re S. R. Bbliar minus, De Gratia et Libero arbitrio, i. IL, c. xiv. 

2? Sanctas Augustinus alibi locutus est aequivalenter de voluntate 
antecedenti, quae ex se non adimpletur. Ita in libro de Natura et gratia, 
c. 43, n° 50, dicit : « Deus impossibilia non jubet, sed jubendo monet et facere 
quod possis et petere quod non possis, » Ex hoc textu, citato a Cone. Triden- 
tino (Denz. 804), constat quod, secundum Augustinum, Deus vult reddere 
realiter possibilem, hic et nunc, adultis adimpletionem mandatorum suo 
rum, prout hi adulti ea cognoscunt et ab eis obligantur ; alioquin enim 
Deus impossibilia eis juberet, tunc peccatum esset inevitabile, et injuste 
puniretur, praesertim aeternis poenis. Huic textui sancti Augustini et 
similibus omnino conformis est doctrina thomistica de voluntate antece- 
denti, ex qua procedunt gratiae sufficientes, quibus adimpletio mandato- 
rum Dei nobis est hic et nunc realiter possibilis. 

30 Deinde pluribus locis sanctus Augustinus magis explicite locutus est 
de voluntate salvifica universali, in sensu voluntatis antecedentis, quamvis 
hac expressione non utatur; magis attendendum est ad res, quam ad 
verba. 

in libro de Spiritu et littera, c. 33, 58, dicit: « Vult autem Deus omnes 
homines salvos fieri et in agnitionem veritatis venire, non sic tamen ut eis 
adimat liberum arbitrium, quo vel bene vel male utentes justissime 
judicentur. » Utex contextu apparet, haec verba sanctus Augustinus profert 
ut modum probabilem explicandi locum Apostoli : « Deus omnes homines 
vult salvos fieri. » 

Item Augustinus in 1. De catechizandis rudibus, c. 26, ait : « A quo 
interitu, hoc est poenis sempiternis, Deus misericors volens homines 
liberare, si sibi ipsi non sint inimici et non resistant misericordiae Creatoris 
sui, misit unigenitum Filium suum. » Cf. ibidem, n. 52. 

Insuper clare affirmat Augustinus Christum mortuum esse pro omnibus, 
quod supponit in Deo voluntatem salvandi omnes. Dicit enim sanctus 
Doctor, Contra Julianum, 1. VI, c. 4, 8, « Unus, inquit Apostolus, II Cor., 
v, 15, pro omnibus mortuus est, ergo omnes mortui sunt: ostendens fieri, non 
potuisse ut moreretur nisi pro mortuis. Ex hoc enim probavit omnes 
mortuos esse, quia pro omnibus mortuus est unus... Vide quia consequens 
esse voluit, ut intelligantur omnes esse mortuos, si pro omnibus mortuus 
est. » 

Denique in I. II Operis imperfecti contra Julianum, c. 163, dicit pariter 
Augustinus : « Unus pro omnibus mortuus est; ergo omnes mortui sunt : 
conclusio haec Apostoli invicta est, ac per hoc, quia et pro parvulis mortuus 
est, profecto etiam parvuli mortui sunt. » Cf. Ibid., 1. IL, c. 63, 174, 175. 
Hoc dicit sanctus Doctor contra pelagianos nolentes admittere peccatum 
originale, sed ex hoc constat quod, pro sancto Augustino, Christus mortuus 
est pro omnibus sine exceptione, etiam pro parvulis, qui sine baptismo 
moriuntur, et non salvantur de facto ; ex hoc manifestatur esse in Deo 
voluntatem salvandi omnes, quae ex se, sine adjunctione voluntatis 
efficacis, non impletur de facto. His igitur textibus sancti Augustini 
plene conformis est sententia thomistica de voluntate antecedenti. 

Quid autem de hac re docuerit sancti Augustini discipulus, sanctus 
Prosper? Cf. de hac re Fixeront, op. cit., t. IIL, p. 279-292. 

Sanctus Prosper scripsit occasione erroris Cassiani, qui ad semipela- 
gianismum inclinavit in Collatione XIII, 7, 17, 18, et Coll. XVII, 25. 
Cassianus enim et plures monachi massilienses rejecerant absolutam 
gratuitatem praedestinationis quam docuerat Augustinus. Sanctus Prosper 
et sanctus Hilarius ad sanctum Augustinum hoc scripserunt, an. 429, ut 
vellet eos confutare. Cf. inter litteras sancti Augustini, i. 225 est epistola 
sancti Prosperi, et 1. 226 est epistola Hilarii. Hi massilienses dicebant : 
«gratiam Dei comitem esse, non praeviam humanorum meritorum » (epist. 
225, 5) et " Deum velle indifferenter universos.., salvos heri et ad 
agnitionem veritatis venire » (ibid., 3, 4, 6). Sic praedestinatio electorum 
reducebatur ad simplicem praescientiam eorum meritorum, ut in semi- 
pelagianismo, proinde electi non erant praedilecti, nec magis adjuti 
(cf. ibidem). 

Adhas epistolas sancti Prosperi et Hilarii sanctus Augustinus respondit, 
per duos tractatus De Praedestinatione sanctorum et De dono persever., 
contra semipelagianos, in quibus operibus insistit, ad manifestandam 
gratuitatem  praedestinationis, in textibus sancti Pauli Rom. vni, ix, 
Ephes. i, 4-12, et I Cor. iv, 7 : « Quis enim te discernit? Quid autem 
habes quod non accepisti? » 

Post mortem Augustini sanctus Prosper, qui erat laicus, sed fidelissi- 
mus Augustini discipulus, doctrinam sui magistri defendit circa initium fidei 
et intrinsecam efficaciam divini auxilii quo bonum facimus, negavit proinde 
quod Deus vult « indifferenter » omnes homines salvari ; cf. Pro Augustina 
responsiones ad capitula objectionum gallorum calumniantium, 4, 5. 

Attamen sanctus Prosper scripsit : « Sincerissime credendum atque 
profitendum est Deum velle ut omnes homines salvi fiant. » Responsiones ad 
Bcapitula objectionum vincentianarum, c. 2. Sed addit hanc voluntatem non 
esse efficacem nisi circa praedestinatos, quorum numerus est determinatus. 

Sic clarius quam Augustinus docet damnationem esse post praevisa 
demerita, servat tamen gratuitatem absolutam praedestinationis, quae sic 
est ante praevisa merita. 

Paulo post sanctum Prosperum, inter ann. 434 et 460 aliquis ignotus 
scripsit opus De vocatione omnium gentium (P. L., t. 51, c. 647), in que 
cum moderatione doctrina sancti Augustini exponitur. Auctor hujusce open 
vult conciliare saivificam voluntatem universalem, quam admittit, cum 
reprobatione plurium ; ideoque distinguit gratiam generalem omnibus obla- 
tam et gratiam specialem, quae misericordia speciali pluribus conceditur 
et eos efficaciter ad salutem perducit. 

Saeculo autem V? sacerdos Lucidus videtur negare voluntatem saivi- 
ficam universalem. Faustus de Riez respondet in sensu semipelaginismil. 
Denique sanctus Fulgentius, africanus, stricte defendit doctrinam Augustini 
de gratuita praedestinatione, nec videtur satis affirmare voluntatem salvi-i. 


i. Cf. Tixeront, ap. cil, t. III, p. 295 ss. 

Scam universaleml ; sanctus Fulgentius tamen noluit negare hanc proposi- 
tionem Augustini : « Deus impossibilia non jubet, sed jubendo monet 
facere quod possis, et postulare quod non possis. » 


* 


+ 


Saeculo VIIÏ0 tandem sanctus Joannes Damascenus] in suo libro, de 
Fide orthodoxa, P. II, c. 29 (P. G., t. 94, coi. 968 sq.) distinxit voluntatem 
divinam antecedentem et benevolentiae, secundum quam Deus vult salutem 
omnium hominum, et voluntatem consequentem, secundum quam vult 
peccatores puniri vel ad tempus, vel in aeternum. 

Attamen supra, coi. 972, 973, dicit : «.Sine auxilio Dei non possumus 
velle nec facere bonum, sed habemus libertatem ad perseverandum in bono, 
vel ad recedendum ab eo ». Ex hoc ultimo textu apparet quod illi qui 
faciunt bonum et in eo perseverant, scii, electi, sunt magis a Deo adjuti 
quam alii, in quibus Deus permittit peccatum. Deus enim est causa actus 
meritorii non vero peccati. Hoc clare dicitur a Damasceno, quamvis nihil 
profunde dicat de necessitate et efficacitate gratiae actualis in vita prae- 
destinatorum. Cf. etiam ea quae dixit in suo Comment, in Y Cor., iv, p, 
circa haec verba : « Quid habes quod non accepisti ? » et in II Cor. m, 4, 5, 
in quibus affirmat quod omne bonum, et proinde merita nostra a Deo 
proveniunt. 

Ut supra dixi, hanc quaestionem Damascenus potius consideravit sub 
aspectu morali bonitatis divinae et culpabilitatis hominjim, quam sub 
aspectu theologico et metaphysico per respectum ad voluntatem Dei omni- 
potentem, quae semper impletur quando est voluntas simpliciter et non 
secundum quid seu conditionata. 

Sanctus Augustinus e contrario consideravit praesertim hunc secun- 
dum aspectum. Et sanctus Thomas conciliat utrumque aspectum, expli- 
cando voluntatem antecedentem de qua loquitur Damascenus prout versatur 
circa bonum absolute consideratum, et non hic et nunc, dum voluntas 
consequens fertur circa bonum hic et nunc consideratum. Cum autem 
bonum, quod est in ipsis rebus, non efficiatur nisi hic et nunc, sequitur ex 
hoc quod voluntas antecedens ex se sola, sine adjunctione voluntatis con- 
sequentis, remanet inefficax. Proinde divisio harum duarum voluntatum 
est fundamentum supremum distinctionis inter gratiam sufficientem, quae 
procedit ex voluntate antecedenti, ac reddit adimpletionem mandatorum 
Dei realiter possibilem hic et nunc, et gratiam ex se efficacem, quae procedit 
ex voluntate consequenti, et movet ad effectivam adimpletionem manda- 
torum. Homo autem ex hoc quod ex sua propria defectibilitate resistit 
gratiae sufficienti meretur privari gratia efficaci. 


1. Cf. ibidem, p'. 300 ss. 

2. Cf: Tixeront, o-p. cit., t. III, p. 495. 

3. Quidam etiam, recenter voluerunt doctrinam Damasceni interpretari in sensu 
molinismi ; plures autem ejus textus intelligi possunt in sensu opposito; revera 
Damascenus nondum hanc quaestionem ita explicite posuit. 

Sic doctrina sancti Thomae servat et sententiam Augustini et senten- 
tiam Damasceni, id est : et omnipotentiam Dei cuius voluntas simpliciter 
semper impletur et Dei bonitatem, qui impossibilia non jubet et reddit 
adimpletionem mandatorum suorum omnibus reaiiter possibileml. Quid- 
quid dicant adversarii, thomismus agnoscit mysterium esse, non solum in 
libertate nostra, sed in Deo. Et in hoc apparet altitudo et insufficientia 
sacrae theologiae, quae disponit ad cognitionem altiorem, contemplationis 
infusae, in qua invenitur tranquillitas et quies, nam haec contemplatio 
procedit ex gratia, quae est participatio formalis Deitatis in qua intime 
identificantur Justitia, Misericordia, et summa Libertas. 

* 


sg 


1V° Solvuntur objectiones. 

2 objectio : non apparet quare voluntas antecedens sit conditionata, 
nisi dicatur : Deus vult omnes homines salvare si ipsi velint. Haec est 
autem proprie sententia Molinae. Ergo. 

Respondetur: haec sententia, ut diximus, supponit theoriam non 
fundatam scientiae mediae, secundum quam Deus passive se haberet in sua 
praescientia circa futuribilia, et nequidem absolute servatur a Molina, qui, 
ad semipelagianismum vitandum et ad dogma praedestinationis servan- 
dum, admisit Deum ex suo liberrimo beneplacito statuere electos in circum- 
stantiis in quibus praevidit eorum bonum consensum. Et gratuitas prae- 
destinationis magis affirmatur a S. R. Bellarmino eft a Suarezio. 

Unde ipse Molina debet ad hanc quaestionem respondere : quare 
Deus non voluit ponere omnes homines in his circumstantiis in quibus 
praevidit bonum consensum, eorum? 

Ad hanc autem quaestionem respondere debet sicut sanctus Thomas, 
Ia, q. 23, a. 3, ad 3** ex textu sancti Pauli ad Rom. ix, 22 : « Quod si Deus 
volens ostendere iram (scii, justitiam et splendorem ejus) et notam facere 
potentiam suam, sustinuit (id est permisit) in inulta patientia vasa irae, 
apta in interitum, ut ostenderet divitias gloriae suae in vasa misericordiae, 
quae praeparavit in gloriam (ubi est injustitia?) ». 

Unde ex hoc sequitur quod voluntas antecedens est conditionata in 
hoc sensu : Deus vellet salvare omnes homines, si non vellet permittere 
in pluribus peccatum impoenitentiae finalis ob fines altiores, ad manife- 
standum splendorem Justitiae, seu jura inalienabilia Supremi Boni, ut 
diligatur super omnia. Sic voluit repraesentare bonitatem suam, per 
modum misericordiae parcendo, et per modum justitiae puniendo. 

Haec conditio servatur etiam a Molina, alioquin negaret omnino 
praedestinationis mysterium. 

Hoc mysterium quidem inscrutabile est, et ejus conciliatio cum volun- 
tate salvifica universali nihil aliud est quam intima conciliatio infinitaei. 


i. Cf. etiam sanctum Th OMAM, in Sent., d. 46, a. 1 ; d. 47, a. 1 ; de Veritate, q. 23, 
a. 2; in I Tim., II. 1-6, ubi loquitur sicut I», q. 19, a. 6, ad ia». 

misericordiae, infinitae justitiae et supremae Ubertatis in Deitate quae nos 
latet, nec videri potest nisi per risionem beatificam. 

Sed nulla potest poni objectio rigorose in forma quae sit insolubilis, 
contra possibilitatem in Deo permissionis peccati impoenitentiae finalis. 

Instantia : Attamen plures Patres antiqui qui scripserunt ante Pela- 
gianismum et postea Damascenus, aequivalenter dixerunt, Deum velle 
salvare omnes homines si ipsi velint. Ergo conditio, a qua. dependet voluntas 
Dei antecedens, non sumitur ex altioribus .finibus, sed solum ex voluntate 
hominum. 

Respondent thomistae : distinguo antecedens : Deus vult salvare omnes 
homines, si ipsi velint, volitions quam ab ipsis exspectet, n.; volitions., quam in 
eis operatur, c. secundum illud Phiiipp. 11, 13 : « Deus est qui operatur in 
vobis velle et perficere pro bona voluntate. » Pariter distinguitur conse- 
quens. Nec Patres antiqui nec Damascenus voluerunt negare haec verba. 
Pauli, nec ista : « Quis enim te discernit; quid autem habes quod non 
accepisti? » 

Alioquin non servaretur definitio C. Arausicani contra semipelagianos 
(Denz. n? 177) can 4 : « Si quis, ut a peccato purgemur voluntatem nostram 
Deum exspectare contendit, non autem ut etiam purgari velimus, per 
Spiritus Sancti infusionem et operationem in nos fieri confitetur, resistit 
ipsi Spiritui Sancto... et Apostolo salubriter praedicanti : « Deus est, 
qui operatur in vobis et velle et perficere pro bona voluntate. » Phil. n, 13. « 
Ita sanctus Augustinus Ad Bonifacium, |. I, c. 19. Alioquin, ut dictura 
est, negaretur ipsum praedestinationis mysterium ; propterea ipse Molina 
restrictionem quamdam posuit in sua definitione voluntatis antecedentis, 
ut notavimus. Et ex alia parte omnes catholici admittunt Deum velle 
salvare omnes homines, si ipsi velint, id est non sine eorum cooperatione, 
quam gratia suscitat. Ipse Augustinus dicit: « Qui te creavit sine te, non 
te salvabit sine te. » Nec ullus unquam putavit Deum velle salvos facere 
nolentes et invitos. 

2a objectio : quod est conditionatum est imperfectum. Atqui voluntas 
antecedens est conditionata propter majus bonum manifestationis attribu- 
torum divinorum, ut dictum est. Ergo importat imperfectionem, et proinde 
non potest esse proprie et formaliter in Deo, sed solum metaphorice et 
virtualiter, ut voluntas signi et non beneplaciti. Haec objectio radicaliter 
opponitur praecedenti. 

Respondetur : distinguo majorem : conditionatum est imperfectum, 
ex ea parte qua est conditionatum., c. ; aliunde, n. '— Contradistinguo 
minorem : voluntas antecedens est conditionata ex parte objecti voliii, quod 
non accipitur cum omnibus suis circumstantiis, propter bonum altius, 
concedo ; — est conditionata ex parte Dei volentis, ac si Deus esset incapax 
salvandi omnes homines, nego. Ita sanctus Thomas I Sent., d. 46, q. 1, a. 1, 
ad 2ml et communiter thomistae, agendo de decretis subjective absolutis 


i. Dicitsanctus Thomas, loc. cit. : « Voluntas antecedens potest dici conditionata, 
«ec tamen est imperfectio ex parte voluntatis divinae, sed ex parte voliti, quod non 

et objective conditionatisl. Id est : Deus vult salvare omnes homines si hoc 
non repugnet manifestationi attributorum divinorum, ordini providentiae 
universalis, contingendae et defectibilitati hominum. 

Instantia : voluntas efficax est perfectio ut efficax, proinde voluntas 
inefficax, ut sic, est imperfectio. Ergo nequit esse proprie et formaliter 
in Deo. 

Respondetur : distinguo consequens : voluntas inefficax ex impedimento 
extrinseco vincente ejus virtutem, est imperfectio, concedo ; ita in mercatore 
momento naufragii qui vellet merces suas servare ; — voluntas inefficax- 
ex propria ordinatione volentis ob fines altiores, nego. 

Id quod imperfectionem in Deo ponit est voluntas antecedens ut 
concipitur a molinistis, scii. : Deus vult omnes homines salvos fieri si ipsi 
velint ; tunc voluntas antecedens esset conditionata conditione dessumpta 
ex consensu aut ex resistentia hominum, ac non solum propter bonum 
superius a Providentia intentum, in manifestatione attributorum Dei. 

Confirmatur praedicta solutio, ex hoc quod secundum Sacram Scriptu- 
ram multa sunt futura conditionata, v. g. Deus promisit Abrahae quod 
parceret Sodomae, si in ea essent decem viri justi, item revelatum est quod 
Tyrii et Sydonii conversi fuissent si Christus ad eos venisset. Haec autem 
futura conditionata non sunt infallibiliter cognoscibilia pro Deo nisi per 
decreta subjective absoluta et objective conditionata, contra fautores 
scientiae mediae. Unde pariter circa salutem conditionatam omnium 
hominum debet esse decretum subjective absolutum et objective conditio- 
natum. 

30 objectio : sed decretum subjective absolutum et objective conditio- 
natum, implicat contradictionem, nam per illud Deus vult et non vult 
idem objectum, v. g. Deus vult conversionem Tyriorum, et ex altera parte 
eam non vult, quia non vult ipsis praedicari Evangelium. Ergo ita pariter 
in praesenti. 

Respondetur : falsum est quod per hoc decretum Deus velit et nolit 
objectum, formaliter idem, sed tantum materialiter idem, et hoc diversi- 
mode ; scii. Deus vult inefficaciter salutem omnium hominum secundum 
se consideratam, et non vult efficaciter salutem omnium attentis omnibus 
circumstantiis et altioribus finibus. Item vult inefficaciter conversionem 
Tyriorum, si praedicetur eis evangelium, et non vult eam efficaciter, quia 
propter fines altiores non vult ipsis praedicari Evangelium. In hoc nulla 
est contradictio. 

Sic mercator tempore naufragii habet veram, internam voluntatem 
inefficacem servandi merces, et voluntatem efficacem eas projiciendi in 
mare. Contradictio esset si Deus vellet antecedenter salutem hominum 
jam damnatorum, quibus non dat amplius gratias sufficientes ad salutem. 

4a objectio : si hoc decretum voluntatis antecedentis non implicat 


accipitur cum omnibus circumstantiis quae exiguntur ad rectum ordinem in salutem. - 
Similiter loquitur in LI-ra q. 19, a. 6, ad 

i. Cf. eorum examen « scientiae mediae », v. g. Billimrt, de Deo, diss. VI, 
K. V?, $. x. 

contradictionem, saltem est in utile etillusorium, ac si dives diceret pauperi : 
dabo tibi centum nummos, si per astra volaveris. 

Respondetur : hoc decretum non est inutile, quia licet careat suo 
ultimo effectu, tamen ad plura alia est utile. 1i? fundat praescientiam 
futurorum conditionatorum ; 20 per illud providentur omnibus hominibus 
viatoribus auxilia sufficientia ad salutem, dum per oppositum de salute 
eorum qui jam damnati sunt, Deus non habet ad summum nisi meram et 
otiosam complacentiam ; 30 fundat divinam promissionem conditionalem 
salutis ; nihil enim Deus posset sincere promittere sub conditione, nisi sic 
vellet. 

Insuper hoc decretum voluntatis antecedentis non est illusorium, quia 
conditio est possibilis, non vero impossibilis, sicut ea de qua loquitur 
objiciens : « Dabo tibi divitias, si per astra volaveris. » Deus enim impossi- 
bilia non jubet ; sed ibi est mysterium permissionis peccati impoenitentiae 
finalis, propter altiores fines, de quibus non possumus judicare. 

Denique retorquetur objectio : id quod est contradictorium juxta 
nos est decretum conditionale ut concipitur a Molinistis, scii. : « Dabo tibi 
concursum, si te libere determinaveris » ; hoc, juxta nos, contradictionem 
implicat, quia concursus divinus non est minus necessarius homini ad se 
determinandum, quam lux ad videndum aut existentia ad agendum. Unde 
dicere : « dabo tibi concursum, si te libere determinaveris » est ac si dicere- 
tur : « dabo tibi lucem, si videas hoc objectum » vel « dabo tibi existentiam, 
si id facies » Non mirum est quod molinismus ad similes conclusiones 
ducat, quia si thomismus est verus, molinismus est absurdus, aut e converso. 
Eorum enim principia sunt contradictorie opposita, scii. Deus ante decre- 
tum suum determinans potest aut non potest infaUibiliter cognoscere 
futuribilia libera. 

Instantia : attamen de facto haec voluntas antecedens est mere otiosa 
et sterilis, nam virtute sua propria nunquam adimpletur, sed solum vi 
voluntatis consequentis adjunctae, quae sola fertur circa bonum hic et 
nunc consideratum. 

Respondetur : verum est quidem voluntatem antecedentem virtute 
propria nunquam adimpleri, quia versatur circa bonum absolute considera- 
tum, et bonum non efficitur nisi hic et nunc. 

Non vero sequitur ex hoc quod voluntas antecedens sit mere otiosa 
et sterilis, nam ex ea procedunt gratiae sufficientes, quibus adimpletio 
preceptorum hic et nunc realiter possibilis est adultis, quamvis non sit 
hic et nunc effectiva. 

Insuper, secundum omnes thomistas, omnis gratia quae dicitur proxi- 
me sufficiens per respectum ad aliquem actum perfectum, v. g. contritionis, 
est infaUibiliter- et ex se efficax, virtute alicujus decreti absoluti, per respe- 
ctum ad actum imperfectum, v. g. attritionis. Sed quia homo ex sua propria 
defectibilitate resistit gratiae sufficienti, in qua auxilium efficax ei offere- 
batur, Deus ei juste denegat gratiam efficacem prius oblatam. Haec divina 
denegatio habet rationem poenae, sic praesupponit culpam saltem initia- 
lem, et-proinde distinguitur' a divina hujusce culpae permissione, quae, 


43» DE VOLUNTATE DEI 


ut patet, culpam antecedit. Imo Deus saepe movet viatores ad sic orandum, 
ut in missa, ante communionem : « Non permittas, Domine, me separari 
a te. » 

Unde voluntas Dei antecedens circa salutem omnium viatorum non 
est otiosa et sterilis. Hoc melius apparet eam comparando cum voluntate 
Dei circg. salutem damnatorum. Deus enim nihil amplius operatur circa 
eorum salutem, quia sunt incapaces salutis, prout sunt in termino constituti 
et obarmati in malo. Unde Deus, ut diximus, circa salutem damnatorum 
non habet nisi meram et otiosam complacentiam. Non autem ita est circa 
salutem hominis viatoris quantumvis peccatoris, quia quamdiu homo est 
in via est capax conversionis et salutis. 

instantia : sanctus Thomas dicit Ia, q. 19, a. 6, ad Isl : « Voluntas 
antecedens potius dicenda, est velleitas, quam absoluta voluntas. » 

Respondetur : non negatur ex hoc quod sit voluntas, sed quod sit 
voluntas absoluta ; dicitur enim « velleitas » comparative ad voluntatem 
consequentem, quae est voluntas simpliciter seu absoluta. 

Ultima objectio : voluntas antecedens in Deo non est sincera et 
positiva. Etenim, qui potest efficaciter facere id quod dicitur velle et non 
facit, non vult illud positive et sincere; sicut si mercator posset efficaciter 
salvare merces suas et eas non salvaret. Atqui Deus potest efficaciter 
salvare omnes homines et non omnes salvat. Ergo non vult positive et 
sincere eos omnes salvare. 

Respondetur : distinguo majorem : qui potest efficaciter, etc..., non 
vult illud positive et sincere voluntate consequenti, c. ; voluntate antecedenti, 
n. — Potest enim contingere quod aliquid secundum se consideratum sit 
bonum, et non solum possibile, sed futurum conditionatum, scii, nisi 
obstant fines aitiores, sic terminat decretum conditionatum voluntatis 
positivae et sincerae, quae distinguitur v. g. a voluntate quasi negativa 
permittendi peccatum. Unde objectum voluntatis salvificae universalis est 
secundum se bonum, sed ut impeditivum majoris boni, non est bonum, 
et non est consequenter volitum. Unde sicut mercator sincere vult salvare 
merces suas, quas tamen projicit in mare, propter periculum submersionis 
navis, ita analogice Deus sincere vult salvare omnes homines, quos tamen 
non omnes salvat, attentis altioribus finibus. 

Instantia : non est paritas, nam Deus differt a mercatore prout potest 
efficaciter salvare omnes homines. 

Respondetur : non est quidem paritas sub omni aspectu, sed analogia. 
Deus quidem hoc efficaciter potest attenta omnipotentia sua, sed hoc 
efficaciter non potest attenta praesenti dispositione providentiae, juxta quam 
vult Justitiam infinitam sicut et Misericordiam infinitam manifestare et 
creaturas defectibiles secundum suas naturas regere et movere. Ita. non 
efficaciter vult omnes fructus terrae ad maturitatem pervenire. Unde his 
omnibus conditionibus et aliis, sive occultis sive manifestis, attentis, non 
est bonum hic et nunc omnes salvari. Ad provisorem enim universalem 
pertinet permittere diversa mala fieri ut aitiores fines non impediantur. 

instantia ultima ; sic tamen destruitur spes et valde minuitur valor 

orationis. Ita Congruismus sorbonicus, speciatim Toumely, juxta quem, 
ad actus salutares faciles, ut est oratio, non requiritur gratia ex se et infal- 
libiliter efficax, quae solum, ad actus difficiles requireretur. 

Respondetur : actus salutaris etiam facilis est quid bonum hic et nunc 
positum, ergo praesupponit voluntatem divinam consequentem ex se effica- 
cem et gratiam ex se infallibiliter efficacem. Alioquin principia prius enun- 
tiata non sunt amplius principia metaphysics certa, absque ulla exceptione. 

Sed ex hoc non destruitur spes nec minuitur, quia motivum formale 
hujus virtutis theologicae non est conatus noster, sed est Deus auxilians 
motivum enim formale virtutis theologicae debet esse quid increatum et; 
ipse Deus. In molinismo autem et in congruismo motivum formale spei 
theologicae esset partialiter creatum, quia in eo inveniretur conatus 
noster ; homo partialiter speraret propter conatum suum, et quodammodo 
se discerneret, contra illud Pauli : « Quis enim te discernit, quid autem habes 
quod non accepisti ? » Accideret enim quod ex duobus hominibus aequaliter 
a Deo dilectis et adjutis unus fieret alio melior, saltem per actum salutarem 
facilem. Hoc autem est impossibile, ut videbimus Is, q. 20, a. 3 : « Cum 
amor Dei sit causa bonitatis rerum, non esset aliquid alio melius, si Deus 
non vellet uni majus bonum quam alteri. » 

Nec minuitur orationis valor et necessitas ; imo augetur, nam, secun- 
dum doctrinam sancti Augustini et sancti Thomae, debemus orare etiam 
ad obtinendam gratiam ex se efficacem pro actibus salutaribus sive diffi- 
cilibus, sive etiam facilibus. E contrario si molinismus aut etiam congruis- 
mus sorbonicus esset verus, homines non deberent inter tentationes orare 
ad accipiendam gratiam ex se efficacem pro actibus salutaribus saltem 
facilibus, sed duntaxat deberent conari ad consensum salutarem a Deo 
exspectatum. 

Conclusio igitur nostra remanet, scii. : si velimus hoc mysterium 
considerare, non solum sub aspectu morali, per respectum ad homines 
exhortandos, in ordine executionis seu adimpletionis mandatorum Dei, 
sed etiam per respectum ad Dei attributa, ad omnipotentiam voluntatis 
divinae et in ordine intentionis Providentiae, id est sub aspectu metaphy- 
sico et proprie theologico, remanet doctrina sancti Thomae, quae non differt 
adoctrina sancti Pauli et sancti Augustini, quaeque reducitur ad hoc dogma 
sic expressum ab Augustino : Deus impossibilia non jubet, sed jubendo 
monet jacere quod possis et postulare quod non possis. Si homo non resisteret 
gratiae sufficienti ad orandum, acciperet gratiam efficacem orationis et 
alias posteriores gratias. Unde optima expressio dogmatis voluntatis salvi- 
ficae est ea quae, conformiter cum doctrina Augustini, sic formulata est a 
sancto Prospero et invenitur in Cone. Carisiacensi an. 853, Denz. 3x8 : « Deus 
omnipotens omnes homines sine exceptione vult salvos fieri, licet non 
omnes salventur. Quod autem quidam salvantur, salvantis est donum; 
quod autem quidam pereunt, pereuntium est meritum (seu demeritum). » 
Hi sunt duo aspectus certissimi hujusce mysterii ; consideravimus secun- 
dum, scii. : « pereuntium est meritum » ; infra videbimus primum scii. 

« salvantis est donum » in tractatu de praedestinatione, q. 23, a, 2, 3, 4, 5. 

Intima autem conciliatio horum duorum aspectuum remanet abscon- 
dita, est enim intima conciliatio infinitae misericordiae, infinitae justitiae 
et supremae libertatis in eminentia Deitatis seu vitae Dei intimae, quae- 
nonnisi per visionem beatificam cognosci potest clare et sicuti est. 


DUBIUM 
An Deus omnibus provideat 
auxilia sufficientia ad salutem. 


Respondetur affirmative, et non solum Deus praeparat in communi 
omnibus auxilia generalia sufficientia ad salutem, sed et offert, imo confert 
omnibus et singulis adultis, auxilia sufficientia ad salutem. 

là pars, quoad praeparationem in communi admittitur ab omnibus 
catholicis contra Jansenium. Haec conclusio fluit ex voluntate salvifica 
universali et ex morte Christi pro omnibus. Etenim Deus non potest 
sincere velle finem, nisi velit media sufficientia ad illum consequendum. 
Alioquin Deus impossibilia juberet. 

Voluntas salvifica universalis non respicit solum, ut vult Arnaldus, 
naturam humanam ut abstractam, seu ut est in mente ; respicit naturam 
humanam secundum se, hoc est omnes et singulos homines quatenus 
realiter conveniunt in eadem natura ad salutem ordinata, etiam post 
peccatum Adae. — Nec gratia sufficiens est solum sufficiens in abstracto, 
ut vult Arnaldus, sed reddit adimpletionem praeceptorum realiter possibi- 
lem hic et nunc in concreto, quamvis non det ipsam adimpletionem in actu 
secundo. Ita homo dormiens, quamvis actualiter non videat, habet hic et 
nunc potentiam videndi, non est caecus, et dicere quod gratia sufficiens 
non dat potentiam bene agendi est dicere quod dormiens caecus est. 

2à pars responsionis, scii. « Deus offert, imo confert omnibus et singulis 
auxilia sufficientia ad salutem », non ab omnibus thomistis admissa est ; 
speciatim Gonet eam negavit non quidem pro justis, sed pro peccatoribus 
obduratis et excaecatis. — Sed plures optimi thomistae hoc docent, ut 
Salmanticenses, Biiiuart, Bancel, Goudin, qui pro se citant Ferrariensem. 

Non quidem ex hoc sequitur quod gratia sufficiens aequaliter distribui- 
tur omnibus. Sed haec secunda pars responsionis sic intelligenda est : 
Deus in particulari confert omnibus et singulis hominibus (saltem his qui 
habent usum rationis pro loco et tempore quo. urget adimpletio praecepti 
auxilia proxime vel saltem remote sufficientia ad salutem, juxta cujus- 


i. Hoc dicitur quia de parvulis sine baptismo monentibus est specialis dif&cultas 
infra examinanda. 

cumque conditionem. Proinde si aliqui mandata Dei non servent, hoc se 
tenet, non ex parte Dei auxilium sufficiens denegantis, sed ex parte homi- 
num, qui respuunt gratiam sufficientem oblatam, aut resistunt gratiae 
sufficienti jam collatae. 

Secundum hanc conclusionem, ille qui non resistit gratiae remote 
sufficienti accipiet gratiam proxime sufficientem ; v., g. auxilium proxime 
sufficiens ad initium orationis est remote sufficiens per respectum ad actum 
salutarem perfectiorem. Ibi remanet mysterium prout resistere gratiae 
sufficienti est malum unice a nobis proveniens, dum non resistere ei est 
bonum a fonte omnium bonorum proveniensl. 

Sacra Scriptura fundamentum praedictae conclusioni praebet in mul- 
tis locis ubi affirmatur misericordia Dei erga omnes homines viatores, v. g. : 
1. Proverbiorum, i, 24: « Vocavi et renuistis, extendi manum meam et 'non 
fuit qui aspiceret. » — Sapient. XI, 24 : « (Domine) misereris omnium, quia 
omnia potes. » — Matth. xxm, 37 :« Jerusalem, quoties volui congregare 
filios tuos, quemadmodum gallina congregat pullos suos sub alas, et 
noluisti ! » /saias, v, 4 : « Quid est quod debui ultra facere vineae meae, et 
non fecil? » — Apoc., IU, 30: «Ego sto ad ostium, et pulso-: si quis aperuerit 
mihi, intrabo ad illum. » Ps. cn, 8: « Miserator et misericors Dominus, 
longanimis et multae misericordiae. » 

Ratio theologica est quod alioquin Deus impossibilia juberet; sic 
peccatum esset inevitabile, et ejus punitio infligeretur potius a crudelitate 
quam a justitia. 

Deus enim impossibilia juberet homini cui subtraheret auxilium suffi- 
ciens necessarium ad observantiam praeceptorum. 

Unde Cone. Trid. (Denz. 804), contra Protestantes citat verbum 
Augustini : Deus impossibilia non jubet, sed jubendo monet facere quod 
possis et postulare quod non possis. (De Natura et gratia, c. 43). 


+. 
« * 


Haec principia applicanda sunt infidelibus et peccatoribus obduratis, 
pro momento quo urget adimpletio praecepti; si isti non resisterent 
gratiae remote sufficienti, acciperent gratiam proxime sufficientem et 
subséquentes gratias, vi principii communiter recepti : « facienti quod, in se 
est (cum auxilio gratiae actualis) Deus non denegat gratiam (habitualem) » 


Cf. sanctum Thomam Ia, q. 49, a. 2 ad 3, et Ia IIae, q. 109, a. 6 ; q. 112, a. 3. 
De Veritate, q. 14, a. 11. Brevius : Saltis cuique viatori est possibilis, ad 
hoc autem requiritur gratia 'sufficiens. 


1. Imo hic et nunc no?i vesisteve gratiae sufficienti est bonum ab aeterno a Deo 
volitum efficaciter voluntate consequenti, quae sola, ut diximus, fertur circa bonum 
hic et nunc ponendum. 

Ipsa gratia sufficiens, ut sufficiens, seu per respectum ad possibilem adimpletionem 
mandatorum, dependet a voluntate antecedenti, sed, ut donum ac bonum actualiter 
hic et nunc collatum^ dependet a voluntate consequenti, et revera efficit bonam cogi- 
tationem et saepe pium desiderium inclinans ad electionem salutarem. 

2. In hoc textu dicitur debui, non potui ; Deus enim potest insuper dare gratiam 
efficacem. 

Cf. Pium IX (Denz. 1677) : « Notum Nobis Vobisque est eos qui 
invincibili circa sanctissimam nostram religionem ignorantia laborant, 
quique naturalem legem ejusque praecepta in omnium cordibus a'Deo 
insculpta sedulo servantes ac Deo obedire parati, honestam rectamque 
vitam agunt, posse, divinae lucis et gratiae operante virtute, aeternam 
consequi vitam. » 

Juxta plures theologos sufficit quod credant Deum (auctorem salutis) 
esse et remuneratorem esse, ac'Deum diligant super omnia. Plures thomistae. 
inter quos Salmanticenses, tenent quod, quamvis per se loquendo fides 
explicita de mysterio Incarnationis sit necessaria necessitate medii ad 
salutem, tamen per accidens non necessaria est illi cui non fuit praedicatum, 
seu defectu sufficientis propositionis. Cf. Salmant. in IIam 1166, q. 2, a. 
Ita quodammodo Suarez- 


Specialis difficultas est de parvulis sine baptismo morientibus. Ad hoc 
dicendum est quod Deus saluti parvulorum, attenta eorum conditione, 
sufficienter providit per institutionem baptismi, quatenus institutus est 
pro omnibus et omnibus potest conferri, quamvis actualis collatio quando- 
que impediatur a variis causis tam naturalibus quam liberis. Non 
quidem parvulis deest gratia baptismalis propter culpam parentum, 
negligunt orationem et alia media ad salutem. Principium solutionis 
hujusce difficultatis est quod Deus ex parte sua providet unicuique secundum 
ejus capacitatem ; infantes autem non sunt capaces salvari per actus salutares, 
sed tantum per baptismum, cujus actualis collatio, cum pendeat a causis 
externis tam naturalibus quam liberis, potest per eas impediri. Nec ad 
providentiam Dei generalem pertinet cursum secundaram causarum inter- 
cipere. Cf. Sanctum. Thomam in IV Seni., dist. 6, q. r, a. 1, sol. 1, ad. 1. 

Denique parvuli morientes sine baptismo non puniuntur poena pro 
peccatis actualibus debita, sed pro peccato originali tantum. Non dolent 
igitur poena sensus, nec ita ac adulti privatione visionis Dei« Quamdam 
beatitudinem naturalem habent, quae tamen non est etiam in ordine 
naturali beatitudo simpliciter, sed secundum quid ; quia eorum voluntas, 
quae est per peccatum originale directe aversa a fine ultimo supernatural!, 
est indirecte aversa a fine ultimo naturali ; omne enim peccatum quod est 
directe centra legem supernaturalem est indirecte contra legem naturalem, 
quae praecipit obedire Deo quidquid Deus jubeat3. Unde in limbo puero- 
rum manifestatur gratuitas supernaturalis vitae, et manifestatur etiam 
quod in actuali oeconomia salutis ubi non est status gratiae non potest 


1. Ita recenter Ca péRAN, Le Probléme du salut des infidéles. Essai théologique, 
2me édition. 

2. Cf. Supplementum Summae Thsol. S. Thomae, q. 69, a. 6, ad 2m: in quo citantur 
verba Augustini (Enchiridion, c. 93) : « Mitissima est poena puerorum, qui cum soio 
originali peccato decedunt. » Cf. ibid., q. 71, a. 7. et De malo, q. 5, a. 3 

3. Cf. I» II»f, q. 82, a. i, ad 1*5; q. 85,a. 1; q. 109, a. 3; Joannes a S. Thoma, 
de Gratia, disp XIX, a. 4; Salmanticenses, de Gratia, disp. I, dub. 3, n? 102, 
xi6; item Billuart, de Gratia, diss. IL, a. 3. 

esse simpliciter perfectio beatitudinis naturalis. Homo non est nunc in 
statu naturae purae, sed ordinatus est ad vitam gratiae et si ad eam non 
pertingit non potest dici simpliciter beatus, nequidem in ordine naturali. 
In hoc non est carentia harmoniae in dispositione Providentiae, sed e 
contra hoc cohaeret cum principiis, posita ordinatione totius generis 
humani ad vitam supernaturalem. Sic remanet doctrina de voluntate 
salvifica universali, quae non est voluntas consequens seu ex se efficax, 
sed est voluntas antecedens, ex qua procedunt pro omnibus hominibus 
gratiae sufficientes secundum capacitatem eorum. Mysterium quod semper 
in hac doctrina invenitur est intima conciliatio hujusce voluntatis salvificae 
cum gratuita praedestinatione electorum, id est mysterium intimae conci- 
liationis infinitae misericordiae, infinitae justitiae et supremae libertatis 
in Deitate. 


Art. VII. — Utrum voluntas Dei sit mutabilis. 


Si. qn. Quaeritur utrum Deus possit incipere velle quod non voluit, 
et non velle quod voluit, sicque fieri ex nolente volens et e converso. 
Communiter quidem dicitur voluntas Dei est immutabilis, sed in Genesi 
vi, 7, Dominus ipse dicit : « Poenitet me fecisse hominem », item apud Jer., 
xvin, 17. — Insuper Deus non semper eadem facit, nam quandoque 
legalia praecepit observari, et postea prohibuit. — Denique Deus est liber, 
ergo non est pro eo necessitas ut continuo velit immobiliter ea quae prius 
voluit. Imo sicut sine intrinseca sui mutatione Deus potuit non velle 
quod voluit, quare non posset absque intrinseca sui mutatione incipere 
velle quod non voluit? 

Responsio tamen est : voluntas Dei est omnino immutabilis, sicut 
ejus substantia et ejus scientia. 

1? Hoc est de fide secundum Sacram Scripturam : Num., xxm, 19: 
« Non est Deus quasi filius hominis ut mutetur ». — L. Malachiae, ni, 6 : 
« Ego enim Dominus, et non mutor. » Item in Cone. Vatie. (Denz. 1782) 
Deus declaratur: « simplex omnino et incommutabilis substantia spiritu- 
alis »; et in tota traditione dicitur: determinationes voluntatis Dei esse 
immutabiles, decreta ejus quae mensurantur aeternitate, in qua non est 
successio, esse immutabilia, see. illud Proverbiorum, xix, 21 : « Multae 
cogitationes in corde viri : voluntas autem Dei permanebit. » 

20 Probatur ratione theologica : 

Voluntas Dei mutaretur, si inciperet velle quod prius non voluit, 
vel desineret velle quod voluit. Atqui hoc est impossibile. Ergo. 

Probatur minor : hoc enim supponeret quod Deus mutaretur, aut in 
suo esse (sic inciperet aliquid esse ei bonum, quod prius non erat), aut 
in sua cognitione (quia de novo cognosceret aliquid esse sibi bonum quod 
prius ignorasset). — Atqui ostensum est supra quod esse Dei et ejus 
scientia sunt immutabilia, prout est Actus purus, non in potentia ad 

ulteriorem actuin, tum in ordine essendi, tum in ordine intelligendi, 
ergo et volendi» 

Corollarium. — Deus eadem voluntate immobiliter permanente vult 
aliquarum rerum mutationem ; nam aliud est mutare voluntatem et aliud 
est velle rerum mutationem. Sic mutatio est solum in tempore, non vero 
in aeternitate, quae nullam patitur variationem ; est enim « interminabilis 
vitae tota simul et perfecta posses'sio. » I», q, ro, a. i. 

Ad j^ Metaphorice dixit Dominus : « Poenitet me fecisse hominem. » 
Gen., VU, 7, ad exprimendam voluntatem puniendi honrines ; ab aeterno 
enim Deus praeviderat eorum peccata et decreverat eos esse puniendos 

Ad 2®. Idem dicendum est de prophetiis comminationis quae sunt 
de his futuris conditionatis, quae non eveniunt, quia non ponitur conditio. 
Cf. IIa IIae, q. 171, a. 6, 2m, q, 174, a. 1, v. g. legitur in 1. Jonae, in, 4: 
« Adhuc quadraginta dies, et Ninive subvertetur » ; sed propter contritio- 
nem ninivitarum. Dominus mutavit sententiam damnationis, non vero 
mutavit consilium seu decretum aeternum voluntatis suae. 

Ad 4P. « Licet Deum velle aliquid non sit necessarium absolute, 
tamen necessarium est ex suppositione propter immutabilitatem divinae 
voluntatis. » Secundum sanctum Thomam, per participationem est aliquid 
simile in angelis propter vigoremeorum intellectus, scii, ut dicitur Ia, q. 64, 
a. 2;« Liberum arbitrium Angeli est flexibile ad utrumque oppositum 
ante electionem, sed non post. » In nobis viatoribus liberum arbitrium est 
flexibile ad utrumque etiam post électionem, quia possumus postea consi- 
derare novos aspectus rei, circa quam jam facta est electio, et sic propter 
imperfectionem cognitionis nostrae successivae possumus mutare electio- 
nem. E conttario voluntas Dei est omnino immutabilis. 


Art. VIII. — Utrum voluntas Dei necessitatem rebus volitis imponat. 


St. qu. In hoc celeberrimo articulo ponitur quaestio conciliationis 
efficacitatis determinationum voluntatis divinae cum libertate nostra. Hoc 
enim problema proprie pertinet ad hanc quaestionem de voluntate Dei» 
potiusquam ad q. 14 de scientia Dei, ubi in ari. 13, dictum est solum quod 
« contingentia infallibiliter a Deo cognoscuntur in quantum subduntur 
divino conspectui- secundum suam praesentialitatem (prout scientia Dei 
mensuratur aeternitate, quae ambit totum tempus) ; et tamen sunt futura 
contingentia, suis causis proximis comparata ». Tunc remanebat quaestio 
solvenda : quare hoc futurum contingens, v. g. conversio sancti. Pauli, sit 
praesens sub aeterno Dei conspectu, potiusquam resistentia Pauli. Certum 
est ac de fide quod conversio Pauli non evenisset in tempore, nec fuisset 
praesens in aeternitate sub conspectu divino, si. Deus eam non voluisset ; 
si enim indépendenter a libera voluntate Dei fuisset sic praesens haec 
conversio, tunc fuisset ex se necessaria, et non quid contingens. Ideoque 
nunc quaeritur : an voluntas Dei efficax, quae Semper impletur, imponat 

necessitatem omnibus rebus, etiam electionibus nostris. — Eadem quaestio 
tractatur in Ia, q. 22, a. 4, per respectum ad providentiam divinam, item 
de Veritate, q. 23, a. 5 ; et in Ia Hae, q. 10, a. 4 sub hoc titulo : utrum 
voluntas humána moveatur de necessitate a Deo. 

Unde est proprie quaestio de transcendenti efficacitate determinationum 
seu decretorum voluntatis divinae per respectum ad actus nostros liberos ; 
utrum scilicet haec praedeterminatio sit necessitans an non. 

Initio, in statu quaestionis, ponuntur tres difficultates : 1? Videtur 
quod voluntas Dei imponat necessitatem omnibus rebus, quia sanctus 
Augustinus in Enchir., c. 103, dicit: «Necesse est fieri, si Deus voluerit. »— 
20 Insuper voluntas Dei non potest impediri, ergo (haec objectio renova- 
bitur postea saepe a molinistis contra thomistas). — 30 Denique haec 
conditionalis vera est necessaria : « Si aliquid Deus vult, illud est. ». — 
Jam manifestum est quod ra et 3a difficultates faciliter solvuntur per 
distinctionem inter necessitatem absolutam seu consequentis et necessi- 
tatem conditionalem seu consequentiae, sicut dum video Socratem sedere, 
necesse est quod sedeat, necessitate consequentiae, sed sedet contingenter, 
ut supra dictum est Ia, q. 14, a. 13, ad 3m. Principalis difficultas est 23, 
scilicet: voluntas Dei non potest impediri, et solvitur in corpore articuli. 

Responsio est : non omnibus rebus voluntas Dei imponit necessitatem, 
sed quaedam fiunt contingenter, quia Deus vult ea contingenter fieri. 

Alioquin enim tollerentur liberum arbitrium, merita, leges, consilia, 
praemia, culpae et poenae, quae omnia secundum fidem sunt agnoscenda, 
ut dicitur in arg. sed contra. 

Aequivalenter dicet Concilium Tridentinum (Denz. 814) : « Si quis 
dixerit, liberum hominis arbitrium a Deo motum et excitatum nihil cooperari, 
assentiendo Deo excitanti atque vocanti, quo ad obtinendam justificationis 
gratiam se disponat ac praeparet, neque posse dissentire, si velit, sed velut 
inanime quoddam nihil omnino agere mereque passive se habere, anathema 
sit. » 

Et contra Jansenismum damnata est haec propositio (Denz. 1094) : 
« Ad merendum et demerendum in statu naturae lapsae non requiritur 
in homine libertas a necessitate, sed sufficit libertas a coactione. » 

Non tamen definitum est utrum divinum decretum circa futuros actus 
nostros salutares sit infallibiliter efficax ab intrinseco, an ab extrinseco 
scii, ex praeviso consensu nostro (per scientiam mediam) ut volunt Molini- 
stae et Congruistae. 

Sed Thomistae omnes, et etiam Scotistae, sicut Augustiniani, tenent 
quod decreta voluntatis divinae circa futuros actus nostros salutares sunt 
ab intrinseco seu ex se infallibiliter efficacia, id est : quia Deus vult, non 
quia homo vult. Asserunt talem esse doctrinam sancti Thomae in prae- 
senti articulo et ubicumque de hac re loquitur. Imo tenent hanc doctrinam 
esse cum principiis fidei connexam et proxime definibileml. — Videamusi. 


i. Ad eam enim certo cognoscendam non requiritur discursus objective illativus, 
sed sufficit discursus explicativus ; sufficit explicare v. g. baec verba revelata (Philipp 
m, 13) : » Deus est qui operatur in vobis velle et perficere pro bona voluntate. » 

‘quid de hac re dicitur in Sacra Scriptura, in Conciliis, in sancto 
'Augustino et in ipso sancto Thoma. 


* 


*ok 


Secundum Sacram Scripturam voluntas Dei etiam efficax hon imponit 
Inecessitatem omnibus rebus. 

Jam in Veteri Testamento pluries enuntiantur et efficacia voluntatis 
divinae et libertas electionum nostrarum : Prov. xxi, i : « Sicut divisiones 
aquarum, ita cor regis in manu Dei, quocumque voluerit inclinabit 
illud », et tamen rex libere vult id quod statuit. Item in 1. Esther xrv, 13, 
regina Esther sic orat : « Domine, Rex deorum et universae potestatis..., 
transfer cor illius in odium hostis nostri » et in cap. xv, ri, subjungitur : 
« Convertitque Deus spiritum regis in mansuetudinem (erga judaeos). » 
Item Eccli, xxxill, 13 : « Sicut lutum figuli in manu ipsius..., sic homo 
in manu illius qui fecit eum. » Isaias, xiv, 27 : « Dominus exercituum 
decrevit, et quis poterit infirmare ? et manus ejus extensa et quis avertet 
eam ? » Remanet tamen libertas nostra, ut aperte dicitur Ezech. xxxvi, 26, 
27 : « Et dabo vobis cor novum et spiritum novum ponam in medio vestri... 
Faciam ut in praeceptis meis ambuletis et judicia mea custodiatis et 
operemini. » Item Ezech., XI, 19. Pariter in Nov. Test. Philipp, 7t, 13 : 
« Deus est qui operatur in vobis et velle et perficere, pro bona voluntate. ! 
Cf. Maith., xxiv, 24 ; Joan., vr, 30 ; x, 28 sq: « Nemo rapiet eas (oves meas) 
de manu Patris mei » ; xm, 1 ; xv, 5; xvn, 1 ; Act. Apost., n, 23; x, 41 ; 
xli, 48 ; xvn, 26 ; xxn, 14; Rom. vni, 28 ; ix, 11-18, 23, 37 ; xi, 1-7 ; 
I Cor., iv, 7 ; Ephes., 1, 5-7,12. Speciatim dicitur ad Rom., ix, 15 : « Misere- 
bor cujus misereor, et misericordiam praestabo cujus miserebor. Igitur 
non est volentis, neque currentis, sed miserentis est Dei. » 

Pariter in II Cone. Arausicano contra semipelagianos declaratur 
(Denz. 193) : « Multa Deus facit in homine bona, quae non facit homo ; 
nulla vero facit homo bona, quae non Deus praestat, ut faciat homo. » 
Ibidem (Denz. 195) : « Nemo habet de suo nisi mendacium et peccatum. 
Si quid autem habet homo veritatis aut justitiae, ab.illo fonte est, quem 
debemus sitire in hac eremo, ut ex eo quasi guttis quibusdam irrorati 
non deficiamus in via. » Id est omne opus salutare provenit ex gratia 
saltem actuali, et omnis actus ethice bonus a concursu naturali Dei, debite 
naturae humanae, non vero huic individuo hic et nunc, potiusquam alteri 
in quo Deus peccatum permittit. 


* 
xo 


Quoad Patres, illi qui scripserunt ante Pelagianismum et contra 
Manichaeismüm ejusque negationem liberi arbitrii, quandoque minus 
proprie de hac re locuti sunt, ut pluries notat Augustinus. Nondum enim 
quaestio erat clare posita sicut tempore semipelagianismi. Attamen 
semper dixerunt cum sancto Paulo I Cor. iv, 7 : K Quis enim te discernit ? 
Quid autem habes quod non accepisti ? Si autem accepisti, quid gloriaris. 

quasi non acceperis ? » — Unde sanctus Cyprianus in 1. III ad Quirin., 
cap. 1v, dicit: « In nullo gloriandum est, quando nostrum nihil est. » Item 
sanctus Basilius Homil. xxii de humilitate : « Nihil tibi relictum est, o homo, 
de quo gloriari possis, per universum enimin gratia et dono Dei vivimus.» Si 
autem homo proprie ex se et non ex Deo haberet determinationem liberam 
electionis suae salutaris, sese discerneret ab alio aequaliter a Deo dilecto 
et adjuto, et id quod melius est in ordine creato non proveniret a Deol. 

Praesertim sanctus Augustinus, contra pelagianos et semipelagianos, 
explicat infallibilem efficaciam determinationum voluntatis divinae et gratiae, 
non ex praeviso consensu nostro, sed ex omnipotentia divina. In iibr. de 
Gratia et libero arbitrio, c. xvi, circa verba sancti Pauli : Deus est qui 
operatur in nobis velle et perficere, dicit : « Certum est nos velle cum volu- 
mus ; sed ille facit ut velimus bonum... Certum est nos facere cum facimus, 
sed ille facit ut faciamus, praebendo vires efficacissimas voluntati... Cum 
dicit : « Faciam ut faciatis » quid aliud dicit nisi : Auferam a vobis cor 
lapideum, unde non faciebatis, et dabo cor carneum ut. faciatis? » Item 
in l. de Correptione et gratia, c. xiv : o Deus intus agit, corda tenet, corda 
movet ; ... magis habet in potestate sua voluntates hominum quam ipsi suas; 
quis alius facit ut salubris sit correptio et fiat in correpti corde correctio. » 

Item 1. de Praedestinatione sanctorum, c. 8 : « Haec gratia quae occulte 
humanis cordibus divina largitate tribuitur, a nullo duro corde respuitur. 
Ideo quippe tribuitur, ut cordis duritia primitus auferatur. » Satis clare 
constat quod in hoc textu agitur de gratia quae est efficax ex se, quia Deus 
vult, et non ex nostro consensu, quia nos volumus. 

Item, De libero arbitrio, 1. X11, c. HE, n? 8. 


» 


Sanctus Thomas, in praesenti articulo, primo refert opinionem quorum- 
dam, juxta quos voluntas divina non omnibus rebus necessitatem imponit, 
quia ea quae Deus producit per causas necessarias sunt necessaria, ea vero 
quae producit per causas contingentes sunt contingentia. Sic distinctio 
contingentium a necessariis solum a causis secundis proveniret. Haec opinio 
videtur esse Averroistarum : contingentia veniret solum a causis secundis. 

Hoc rejicitur a sancto Thoma propter duo : i? quia effectus alicujusi. 


i. RouET de Journel, Enchiridion patristicum, index theologicus, n» 335, post- 
quam recte dixerit : « gratia non destruit liberum arbitrium », et multa de hac re testimonia 
Patrum citaverit, addit : » unde etiam eunt aequali gratia unus consentire, alter dissentire 
potest » quod videtur intelligere in sensu Molinae (scii, unus actu consentit, alter 
autem dissentit actualiter) ; duo autem testimonia hic citata sancti Irenaei n? 247, 
et sancti Augustini, n? 1753, nihil probant in favorem sententiae Molinae. Imo sanctus 
Augustinus paulo post locum citatum, scü. De Civitate Dei, 1. XII, c. ix, dicit » Si 
utrique (angeli) boni aequaliter creati sunt, istis mala voluntate cadentibus, illi amplius 
adjuti ad eam beatitudinis plenitudinem, unde se nunquam casuros certissimi fierent, 
pervenerunt. » 

Haec est simplex applicatio principii : & Quis enim te discernit? Quid autem habes 
quod non accepisti? » I Cor., iv, 7. Angeli qui ad Deum meritorie conversi sunt, aliis 
cadentibus, in hoc fuerunt meliores, et hoc ipsum a gratia Dei acceperunt, ut magis adjuti, 
illaesa tamen libertate. 

causae universalis, v. g. solis, est contingens propter causam secundam -ex 
eo quod impeditur effectus causae primae per defectum causae secundae, v. g. 
virtus solis per defectum plantae impeditur et sic fructus non perveniunt ad 
maturitatem. Nullus autem defectus causae secundae potest impedire quin 
voluntas Dei effectum suum producat. Deus enim potest removere hunc 
defectum, alioquin non esset omnipotens. 

2? Si distinctio contingentium a necessariis referatur solum ad causas 
secundas, sequitur hoc esse praeter intentionem et voluntatem divinam; 
quod est inconveniens. Nihil enim extra Deum potest esse sine relatione 
causalitatis seu dependentiae per respectum ad voluntatem Dei ; sic, ni 
statim dicendum est, nequidem determinatio libera nostrarum electionum 
salutarium potest esse independenter a voluntate Dei, qui « operatur in 
nobis et velle et perficere » Phil, ir, 13. 


xl y 


Deinde sanctus Thomas ostendit radicem superiorem distinctionis 
contingentium a necessariis, et suam conclusionem, scii. « Deus non omnibus 
rebus necessitatem imponit » probat ex summa efficacia divinae voluntatis. 

Ejus argumentum sic constituitur : 

Cum aliqua causa fuerit efficax ad agendum, effectus consequitur 
causam, non tantum secundum id quod fit, sed etiam secundum modum 
flendi vel essendi; ita v. g. generatum assimilatur forti generanti etiam 
quoad accidentalia. 

Cum igitur voluntas divina sit efficacissima, non solum sequitur quod 
fiant ea quae Deus vult fieri, sed quod eo modo fiant quo Deus ea fieri vult. 

Vult autem Deus quaedam fieri contingenter, quaedam necessario, 
ut sit ordo in rebus ad complementum universi. 

Et ideo quibusdam effectibus Deus aptavit causas necessarias, quae 
deficere non possunt, ex quibus effectus de necessitate proveniunt (sicut 
regularis successio noctis et diei), et quibusdam effectibus aptavit causas 
contingentes defectibiles, ex quibus effectus contingenter eveniunt (ut 
maturatio fructuum, et ut actus nostri liberi arbitrii). Non igitur propterea 
effectus voiiti a Deo eveniunt contingenter, quia causae proximae sunt 
contingentes, sed propterea quia Deus voluit eos contingenter evenire, 
contingentes causas ad eos praeparavitl. 

Totum hoc argumentum fundatur in hoc principio : « Cum aliqua causai. 


i. Notabilis est differentia inter hanc sententia» sancti Thomae et opinionem quam 
rejicit initio articuli. Secundum enim hanc opinionem, quae videtur esse Averroistarum, 
Deus non haberet providentiam saltem particularem circa actus liberos hominum 
sed esset solum primus motor omnia movens eodem modo, absque decreto libere ; 
et sic omnia de necessitate evenirent, exceptis quibusdam contingentibus, quae contin- 
gentia essent quia provenirent a causis defectibilibus, sic explicaretur quod non omnes 
fructus terrae ad maturitatem perveniunt. 

E contrario, secundum sanctum Thomam, Deus in sua Providentia prius voluit ad 
ordinem universi, quod essent quaedam necessaria, ut motus caelestes, et quaedam 
contingentia imo libera, ut actus liberi hominum ; et igitur effectibus necessariis prae- 
paravit causas necessarias seu ad unum ex natura determinatas, et effectibus liberis, 
praeparavit.causas non ex se ad unum determinatas. 

fuerit efficax ad agendum, effectus consequitur causam non tantum secun- 
dum id quod fit, sed etiam secundum modum fiendi vel essendi. » 

Hoc principium prius inductive constat : ex debilitate enim virtutis 
generativae contingit quod filius nascitur dissimilis patri in accidentibus 
quae pertinent ad modum essendi. E contrario si pater est vigorissimus, 
filius nascitur ei similis etiam in accidentibus, v. g. in configuratione vultus, 
ut notatur in diversis familiis, quarum typus seu physionomia per plures 
generationes conservatur. — Pariter multi milites moriuntur in bello, sed 
est modus heroicus moriendi et non omnes heroice moriuntur. 

Item magni duces exercitus non solum milites ad victoriam perducunt, 
sed eos ducunt eo modo characteristico et geniali quo volunt. Hic modus 
specialis est quasi stylus hujusce ducis. Pariter magni scriptores, magni 
poetae suum specialem modum habent, item magni musici, a fortiori 
autem Deus, cujus voluntas est efficacissima. 

Nec solum inductive constat praedictum principium, ejus veritas 
apparet ex ipsa analysi notionum quibus constituitur : cum enim aliqua 
causa efficax fuerit ad agendum, ejus influxus pervenit non solum ad id 
quod fit, sed ad modum fiendi ; quia totus effectus ab ipsa dependet et ab 
ipsa determinatur. 

Denique hoc principium non est solum a ratione inventum, sed aequi- 
valenter in revelatione exprimitur ubi est sermo de summa efficacia 
voluntatis divinae, locis supra citatis post statum quaestionis praesentis 
articuli ; v. g. Prov. xxi, 1 : « Sicut divisiones aquarum, ita cor regis in 
manu Dei, quocumque voluerit inclinabit illud » et tamen rex libere vult 
id ad quod a Deo movetur. Eccli. xxxm, 13 : « Sicut lutum figuli in manu 
ipsius..., sic homo in manu illius qui fecit eum. » Philipp., 11, 13 : « Deus 
est qui operatur in vobis et velle et perficere pro bona voluntate. » 


* 


gd + 


An merito thomistae eruant ex praesenti articulo doctrinam de intrinseca 
et infallibili efficacia decretorum voluntatis divinae et gratiae per respectum 
ad actus nostros liberos salutares? 

Respondetur affirmative. Etenim sanctus Thomas jam aequivalenter 
locutus est de decretis divinis, dicendo Ia, q. 14, a. 8: « Scientia Dei est causa 
rerum, secundum quod habet voluntatem conjunctam » et Ia, q. 19, a. 4 : 
« Voluntas Dei est causa rerum... Effectus determinati ab infinita Dei 
perfectione procedunt secundum determinationem voluntatis et intellectus 
ipsius. » Haec determinatio voluntatis Dei vocatur saepe ejus propositum, 
cf. Rom., ix, 11; iv, 5; vin, 28; Eph. 1, 5, n;‘Il Tim. 1, 9, et Comment, 
sancti Thomae ibidem. 

Nunc autem agitur de summa efficacia hujusce determinationis seu 
decreti voluntatis divinaeli. 


i. Scotus utitur expressione « decretum Voluntatis divinae » pariter scotistae : 
sed ex hoc nullo modo sequitur quod doctrina thomistarum de decretis divinis pro- 
veniat ex scotismo et non ex ipso sancto Thoma, qui aequivalenter loquitur de «deter- 

Si autem admittitur haec Dei decreta et gratiam esse solum efficacia 
ab extrinseco, scilicet ex consensu nostro per scientiam mediam praeviso, 
tunc voluntas Dei non est amplius efficacissima, nec se extendit usque 
ad modum contingentem et liberum electionum nostrarum salutarium ; imo 
determinatio libera harum electionum tunc est quoad exercitium unice 
a nobis, sine relatione dependentiae per respectum ad Dei voluntatem, quod est 
impossibile, scilicet contra universalem causalitatem Supremae Causae. 
Nihil potest existere extra Deum sine relatione causalitatis seu dependen- 
tiae per respectum ad ipsunt, alioquin ruunt probationes existentiae Dei, 
quae in hac dependentia necessaria fundantur. Denique per hanc viam 
mens rediret ad opinionem quam confutavit sanctus Thomas initio corporis 
articuli, scii, distinctio contingentium a necessariis proveniret a causis 
secundis et esset praeter intentionem Dei. 

Sanctus Thomas insuper eodem modo locutus est aliis locis Summae 
Theologiae et in aliis suis operibus. Ia, q. 22, a. 4, ad 3 : « Considerandum 
est quod necessarium et contingens proprie consequuntur ens, in quantum 
hujusmodi. Unde modus contingentiae et necessitatis cadit sub provisione 
Dei, qui est universalis provisor totius entis, non autem sub provisione 
aliquorum particularium provisorum. » - 

Item Comm. in Perikerm., 1. I, lect. 14 : « Voluntas divina est intelli- 
genda ut extra ordinem entium existens, velut causa quaedam profundens 
totum ens et omnes ejus differentias : sunt autem differentiae entis possibile 
et necessarium, et ideo ex ipsa voluntate divina originantur necessitas et 
contingentia in rebus. » — Item Comm, in 1. VI Metaph., lect. 3 eodem modo 
loquitur sanctus Thomas. E contrario malum peccati est extra objectum 
adaequatum omnipotentiae divinae, cf. I8 Iae, q. 79, a. 1, et etiam si Deus 
per impossibile vellet malum peccati causare, non posset, sicut oculus non 
potest ridere sonos. Pariter I8 IIs0, q. 10, a. 4 dicit : « Omnia movet Deus 
secundum eorum conditionem, ita quod ex causis necessariis per motionem 
divinam sequuntur effectus ex necessitate ; ex causis autem contingentibus 
sequuntur effectus contingentes. Quia igitur voluntas est activum princi- 
pium non determinatum ad unum, sed indifferenter se habens ad multa, 
sic Deus ipsam movet, quod non ex necessitate ad unum determinat, sed 
remanet motus eius contingens et non necessarius, nisi in his ad quae 
naturaliter movetur. » Et idem ad 3/a : « Si Deus movet voluntatem ad 
aliquid, incompassibile est huic positioni, quod voluntas ad illud non 
moveatur. Non tamen est impossibile simpliciter. Unde non sequitur, quod 
voluntas a Deo ex necessitate moveatur », sed libere eligit et operatur 
voluntas sub motione divina. Item 13 IIae, q. 112, a. 3 ; IIa Hae, q. 24, a. 11. 
— Item de Malo, q. VI, a. 1, ad 3m : « Deus movet voluntatem immutabiliter 
propter efficaciam virtutis moventis quae deficere non potest ; sed propter 
naturam voluntatis motae, quae indifferenter se habet ad diversa, non 
inducitur necessitas, sed manet libertas. » Item Quodlib., XII, a. 3. 


minatione voluntatis divinae 1 et de praeordinationibus providentias et praedestinati- 
onis, quas praesupponunt electionem voluntatis divinae. Cf. I", q. 22, a. 1, ad 3; 
q. 23, a. i, 4, 5. 6.* 

In his diversis locis sanctus Thomas dicit : « Deus omnia movet secun- 
dum eorum conditionem » id est : aptat suam motionem prout movet 
aut agentia naturalia aut libertatem nostram; sic causae secundae 
non active modificant motionem Dei, sed solum objective et materialiter, 
prout Deus operatur in voluntatem nostram secundum ejus inclinationem 
naturalem quam ei dedit et conservat; est magis intime in ea, quam 
ipsa sibi. 

Unde secundum sanctum Thomam, Deus movet voluntatem nostram 
non solum proponendo ei objectum alliciens, sed applicando eam ad electio- 


nem. Cf. Ia, q. 105, a. 4 : « Proprium est Deo movere voluntatem, sed 
maxime interius eam inclinando. » 


* 
+ + 


Ja confirmatio., Deus est causa nostri boni consensus majori, titulo 
quam angelus et homo. Atqui angelus custos et homo concurrunt ad 
nostrum bonum consensum per motiones morales. Ergo hae motiones 
morales non sufficiunt ex parte Dei. 

Insuper si angelus vel persona humana a nobis dilectissima adducunt 
voluntatem nostram ad id quod volunt, objective proponendo alliciens 
objectum, a fortiori Deus hoc potest movendo ab intus voluntatem nostram, 
secundum ejus inclinationem naturalem quam conservat ut causa intime 
praesens in omnibus suis effectibus. 

28 confirmatio. Alioquin non salvaretur in Deo ratio causae proprie 
efficientis circa consensum nostrum liberum. Non sufficit recurrere ad motio- 
nem moralem : motio enim moralis non pertinet ad causam efficientem, 
sed ad finalem et objectivam. Insuper ipse Pelagius admisit ex parte Dei 
motiones morales ad bonum, et tamen eas ut insufficientes rejicit sanctus 
Augustinus in lib. de Gratia Christi, c. y, io, o1. 

Nec sufficit recurrere ad concursum simultaneum Molinae, qui offertur 
indifferenter ad consensum vel dissensum; quia hic concursus simultaneus 
sic indifferens, non determinat voluntatem ad consensum potiusquam ad 
dissensum. Concursus simultaneus et voluntas humana sunt velut duae 
causae coordinatae, ut duo trahentes navim, quarum una non influit in 
aliam, ut agat, sed ambae influunt solum in effectum. Proinde id quod 
melius est in ordine creato, scii, determinatio libera electionis salutaris, 
non esset a Deo,et, contra dictum Pauli I Cor., iv, 7, homo seipsum discerne- 
ret, quia ex duobus hominibus aequaliter a Deo adjutis, in iisdem circum- 
stantiis positis, unus fieret alio melior, contra id quod dicit sanctus Thomas 
in I$, q. 20, a. 3 et 4. 

36 confirmatio. Si Deus non est determinans, esi determinatus, scii. 
passive se habet in praevisione « scientiae mediae » quae antecedit decretum 
voluntatis divinae. Deus enim in hac theoria debet, offerendo concursum 
indifferentem et motionem moralem, exspectare atque explorare consensum, 
nostrum, seu inquirere examinando voluntatem nostram quid eligeret, si 
in talibus circumstantiis poneretur. Sic sequitur passivitas seu dependentia 

in scientia Dei; nulla autem passivitas potest esse in Actu puro. Est 
summomodo in actu, nullo modo in potentia. 

Cf. Molinam, Concordia, q. 14, a. xni, ed. Paris 1876, p. 318 : « In 
Wpotestate Dei non fuit scire per eam scientiam (mediam) aliud quam reipsa 
sciverit. Deinde dicendum est neque etiam in eo sensu esse naturalem, 
quasi ita innata sit Deo, ut non potuerit scire oppositum quod per eam 
cognoscit. Si namque liberum arbitrium creatum acturum esset oppositum, 
ut revera potest, idipsum scivisset Deus per eamdem scientiam, non autem 
quod reipsa scit » Ergo sic ponitur passivitas seu dependentia in scientia 
divina per respectum ad determinationem liberam electionum nostrarum 
futuribilium, quae erunt futurae, et actuales, si Deus decrevit ponere 
voluntatem nostram in his circumstantiis. Sic perit independentia scientiae 
Dei, et est anthropomorphismus in conceptione divinae scientiae. 

Denique neque hoc modo Deus potest cognoscere infallibiliter electio- 
nes nostras futuribiles et deinde futuras, quia determinatio harum electio- 
num non potest videri per supercomprehensionem voluntatis humanae, 
quae secundum se esc indeterminata, alioquin non esset libera, neque per 
divinam praevisionem circumstantiarum, alioquin admitteretur deterrei- 
nismus circumstantiarum, et periret libertas. Hoc longius exposuimus in 
alio operel. 

Remanet igitur doctrina sancti Thomae, quae postea sic egregie formu- 
latur a Bossuet, Traité du libre arbitre, ch. vin : 

à Pour accorder le décret et l'action toute-puissante de Dieu avec notre 
liberté, on n'a pas besoin de lui donner un concours qui soit prét à tout 
indifféremment, et qui devienne ce qu'il nous plaira; encore moins de lui 
faire attendre à quoi notre volonté se portera, pour former ensuite à jeu sür 
son décret sur nos résolutions. Car sans ce faible ménagement, qui brouille 
en nous toute idée de première cause, il suffit de considérer, que /a volonté 
divine, dont la vertu infinie atteint tout, non seulement dans le fond, mais 
dans toutes les manières d’être, s'accorde par elle-même avec l'effet tout entier, 
où elle met tout ce que nous y concevons, en ordonnant qu'il sera avec 
toutes les propriétés qui lui conviennent... 

« Dieu veut, dés l'éternité, tout l'exercice futur de la liberté humaine, 
en tout ce qu'il a de bon et de réel. Qu'y a-t-il de plus absurde que de dire, 
qu'il n'est pas, à cause que Dieu veut qu'il soit? Ne faut-il pas dire, au 
contraire, qu'il est parce que Dieu le veut ; et que, comme il arrive que 
nous sommes libres par la force du décret qui veut que nous soyons libres, 
il arrive que nous agissons librement en tel et tel acte, par la force méme 
du décret qui descend à tout ce détail ? »& 


i. La Prédestination des Saints et la gráce. Paris, 1936, pp. 97, 333-344, 413-419 
(Décrets divins prédéterminants, non nécessitants). Voir ibidem sur le Principe, 
de prédilection : « Nul ne serait meilleur qu'un autre s'il n'était plus aimé et plus aide 
par Dieu», pp. 28, 51, 91-95» 148 *7°» 197-199» 220 sq., 227, 367, 384, 390. 

Solvuntur objectiones articuli. 


Ad zm. Quando Augustinus, Enchir., c. 103, dicit : « Necesse est 
hominem salvari, si Deus voluerit », agitur de necessitate conditional! seu 
consequentiae, non vero de necessitate absoluta, seu consequentis. Ita 
dum dicitur : video Petrum currere, ergo necesse est eum hic et nunc 
currere, necessitate consequentiae, sed contingenter et libere currit, habet 
potentiam non currendi. Item ad dicitur : « Ea quae fiunt a voluntate 
divina, talem necessitatem habent, qualem Deus vult ea habere, scii, vel 
absolutam, vel conditionalem tantum. » 

Ad 2m respondetur principali difficultati quae-renovatur a molinistis, 
scii. : omnis causa quae non potest impediri, ex necessitate suum, effectum 
producit. Sed voluntas Dei non potest impediri, secundum illud : « Volun- 
tati ejus quis resistit ?» — Agitur hic, non de voluntate antecedenti ex qua 
dependet gratia sufficiens, cui homo saepe resistit, sed de voluntate conse- 
quenti, ex qua procedit gratia efficax, cui homo non resistit, sed consentit. 
Respondet sanctus Thomas : «Ex hoc ipso quod nihil voluntati divinae 
resistit, sequitur quod non solum fiant ea quae Deus vult fieri, sed quod 
fiant contingenter, vel necessario, quae sic fieri vult.» Unde sanctus Thomas 
non recurrit ad praecisionem divinam nostri consensus, ut postea Molina 
in sua theoria « scientiae mediae » ; sed rursus affirmat summam efficaciam 
voluntatis divinae, cujus causalitas se extendit usque ad modum liberum 
nostrarum electionum. Ideo ad objectionem sic respondetur distinguendo 
majorem : omnis causa quae non potest impediri ex necessitate suum 
effectum producit, si non potest in eo producere modum contingentiae et 
libertatis, concedo ; secus, nego. Item ad 3m. — Quapropter summa efficacia 
voluntatis divinae non solum libertatem electionis non laedit, sed « eam 
facit » ut dicitur Ia, q. 83, a. 1 : « Sicut naturalibus causis, movendo eas, 
non aufert, quin actus earum sint naturales ; ita movendo causas volunta- 
rias, non aufert, quin actiones earum sint voluntariae, sed potius hoc in eis 
jacit: operatur enim in unoquoque secundum ejus proprietatem. » Modus 
liber electionum nostrarum est modalitas entis et sic non est extra objectum 
adaequatum omnipotentiae divinae, extra illud est solum ipsum malum 
peccati. 


* 
$ 


Dubium : Quaenam est suprema radix contingentiae : est ne voluntas 
divina ut libera, an voluntas divina ut efficacissima ? 

Respondent thomistae, cum Cajetano in Iam, q. 19, a. 8, n° xi : « Scien- 
dum est quod, post haec scripta divi Thomae, nova surrexit opinio de 
prima radice contingentiae, posita a Scoto in I Sent., dist. II, q. 1, et dist. 
VII, q. v, et dist. XXXIX, qu. 1. Credit enim quod prima radix contin- 
gentiae sit quidem conditio divinae voluntatis et in hoc concordat nobiscum ; 
sed nos dicimus, quod illa conditio est summa efficacia illius; ipse autem 
dicit quod est contingentia illius. Et quantum ad propositum spectat, 

nomine contingentiae in divina voluntate, intendit libertatem illius ; ita 
quod imaginatur quod, quia Deus libere vult et causai, ideo est contingentia 
in universo. » — Ad hoc respondet Cajetanus, ibid., n? xm et xiv : « Si 
contingentia oritur ex modo volendi ipsius Dei, ipsa non est electa, sed 
consequens modum eligendi : ergo ipsa non est effectus Dei ut agentis 
a proposito. Et sic contingentia est in universo praeter intentionem Dei, 
utpote consequens modum volendi ejus, non volitionem ipsam. » 
Insuper Deus etiam libere vult aliqua necessaria esse in mundo, v. g. 
quod soi necessario emittat lucem et calorem ; non ergo ex modo libero 
voluntatis divinae sequitur contingentia, sed ex eo quod Deus efficaciter 
vult quaedam esse contingentia in universo et quaedam necessaria. Et hos 
diversos modos entis potest producere Deus, quia ipse est auctor enti?.. 


Solvuntur objectiones adversariorum. 


Adversarii, scii, molinistae et congruistae, qui admittunt scientiam 
mediam et negant intrinsecam efficaciam decretorum Dei et gratiae obji 
ciunt i? ex Sacra Scriptura, 2? ex laesione liberi arbitrii, 30 ex insufficientia 
auxilii, 40 ex hoc quod Deus sic fieret auctor peccati. Hae objectiones 
longe examinatae sunt a thomistis, v. g, a Salmanticensibus, Joanne 
a sancto Thoma, Gonet, Billuart; referimus solum principales. — Respon- 
siones sunt sicut antiquum canticum pulchris modulationibus plenum ; 
sunt, velut «leitmotiv » antiquae theologiae ; pluries exponi possunt sicut 
pluribus; .vicibus auditur eadem symphonia beethoviana. 

Agitur de cohaerentia intima totius thomismi. 

Objectiones ex Sacra Scriptura sumuntur ex textibus in quibus est 
sermo de resistentia hominum per respectum ad gratiam Dei, v. g. Zsalas, 
V, 2, 4 : « Quid est, ait Dominus, quod debui ultra facere vineae meae et non 
feci ei? An quod exspectavi ut faceret uvas et fecit labruscas ?» — Proverb., 
L 24 : « Vocavi et renuistis ; extendi manum meam et non fuit qui respiceret, v 
Act. vu, 51 : « Vos semper Spiritui sancto resistitis. » 

Respondetur. In his textibus agitur non de voluntate consequenti ex 
qua procedit gratia efficax, sed de voluntate antecedenti ex qua procedit 
gratia sufficiens, ratione cujus adimpletio praeceptorum Dei realiter possi- 
bilis est, nondum tamen effectiva. Imo agitur proprie de voluntate signi, 
expressa in praeceptis, quibus non. semper cbediunt homines. 

Propterea in primo textu citato dicitur, non . « quid est quod potui 
ultra facere vineae meae », sed : « quid est quod debui ultra facere vineae 
meae, et non feci ei? » Quo significatur Deum dedisse Judaeis multas 
gratias sufficientes, quibus poterant converti, non vero gratias efficaces, 
quas quidem poterat Deus, sed non tenebatur dare, quia id non exigebat 
ordo suae providentiae. Si Deus teneretur dare semper et omnibus gratiam 
efficacem, nunquam eveniret peccatum, quod permittere potest propter 
majus bonum. 

Unde in praedicto textu, reprehenduntur Judaei, quia ex se restiterunt 
praeceptis divinis et gratiae sufficienti, sic meruerunt privari gratia efficaci. 

Item explicantur alii textus, scii. Prov. x, 24 : « Vocavi et renuistis. » 
Act. vn, 51 : « Vos semper Spiritui sancto resistitis. » Homo saepe de facto 
resistit gratiae sufficienti, non obediendo praeceptis ; sed gratiae efficaci 
non resistit de facto, quamvis possit ei resistere in sensu diviso, scii, 
in quantum remanet in eo potentia ad oppositum, sicut Petrus non potest 
quidem simul sedere et stare, sed dum stat conservat potentiam realem 
sedendi. Item homo dormiens conservat potentiam visus, quamvis non 
habeat actum visionis, habet potentiam realem, non caecus est. 

Proinde ex'his textibus Sacrae Scripturae nullo modo minuitur vis 
aliorum textuum in quibus agitur de voluntate Dei consequenti et efficaci, 
v. g. Prov. xxi, i: « Sicut divisiones aquarum, ita cor regis in manu Dei, 
et quocumque voluerit inclinabit illud. » Eccli. xxxm, 13 : « Sicut lutum 
figuli in manu ipsius..., sic homo in manu Dei. » 

Instantia : attamen apud Matth., xi, 21, legitur : « Vae tibi, Corozain! 
vae tibi, Bethsaida! quia si in Tyro et Sidone factae essent virtutes quae 
faciae sunt in vobis, olim in cilicio et cinere poenitentiam egissent. » 

Respondent communiter thomistae, ex eisdem principiis, sensus est 
quod habitantes Corozain et Bethsaidae se magis indignos exhibuerunt 
quam se exhibuissent Tyrii, propter majorem caecitatem, majorem duri- 
tiem et ingratitudinem. Homo enim ex se solo resistit gratiae Dei, sed 
quidam magis resistunt, etiam maximis gratiis sufficientibus, ut erat prae- 
dicatio ipsius Christi miraculis confirmata. Judaei civitatum Corozain et 
Bethsaidae maiorem apposuerunt obicem gratiae efficaci quae in sufficiente 
offertur, sicut fructus in flore; sic privati sunt gratia efficaci. 

Instantia : ut judaei non resisterent gratiae sufficienti et non ponerent 
obicem gratiae efficaci, indigebant gratia efficaci, juxta thomistas. Ergo,, 
si thomismus est verus, poterant hi judaei respondere se gratiae sufficienti 
restitisse, quia destituti erant gratia efficaci ad non resistendum. 

Respondetur : causa resistentiae non est carentia gratiae efficacis, sed 
est propria defectibilitas hominis. Resistentia gratiae sufficienti est enim 
quid malum, seu deficientia, quae a defectibilitate provenit. Ad earn 
sufficit mala voluntas, quae est primum principium deficiens. Unde falsum 
est dicere : ideo voluntas nosria resistit gratiae sufficienti, quia caret efficaci. 
Sed dicendum est : ideo voluntas nostra caret gratia efficaci, quia resistit 
sufficienti. Deficientia causae secundae provenit ex hoc quod defectibilis 
est haec causa. 

Hoc clare dicitur a sancto Thoma Ia Hae, q. 112, a. 3, ad 2“: 
« Defectus gratiae prima causa est ex nobis, sed collationis (gratiae) prima 
causa est a Deo, secundum illud Oseae xni, 9: «Perditio tua ex te, Israël; 
tantummodo in me auxilium tuum. » 

Brevius : resistere gratiae sufficienti est malum et igitur provenit unice 
a causa defectibili et deficiente ; e contrario non resistere gratiae sufficienti 
est bonum, et igitur non provenit unice a causa secunda, sed etiam et 
primario a Causa prima, quae est fons omnium bonorum. 

Proinde Judaei civitatum Corozain et Bethsaidae, post praedicationem 
Christi miraculis confirmatam, non habebant rationem excusandi suam 
resistentiam, merito igitur privati sunt gratia efficaci, quam Tyrii ex 
misericordia Dei accepissent in similibus circumstantiis, quia non ita resti- 
tissent, tanta duritie et ingratitudine. 

Unde haec ultima instantia, ex hoc quod divina collatio gratiae ex se 
efficacis, secundum thomismum, est causa actus salutaris, immerito vult 
inferre : ergo non collatio gratiae efficacis est causa peccati omissionis et 
resistentiae. 

Hoc autem non sequitur, nam quando concurrunt duae causae, 
quarum una est indefectibilis et alia defectibilis, deficientia provenit a 
causa defectibili et non a causa divina indefectibili. — Item omni propor- 
tione servata : ex hoc quod clara expositio magistri, suscitans attentionem, 
est causa scientiae in discipulo, non sequitur quod error in discipulo 
proveniat ex absentia clarae expositionis in magistro, hic error provenire 
potest ex defectibilitate, ex defectu attentionis ipsius discipuli. 

Brevius : deficientia provenit non ex causa indefectibili, sed ex causa 
defectibili. Sic legitur in 1. Oseae xin, 9 : « Perditio tua ex te, Israël ; 
tantummodo in me auxilium tuum. » Item in Concilio Carisiacensi (Denz. 
318) : « Quod quidam salvantur, salvantis est donum ; quod autem quidam 
pereunt, pereuntium est meritum. » Hic textus sumitur, ex sancto Pros- 
pero : responsio ad 2am objectionem vincentianam. 

Remanet igitur quod Judaei Corozain et Bethsaidae jure objurgati 
sunt comparative ad Tyrios, quia majorem posuerunt obicem gratiae 
efficaci in sufficienti oblatae. Tyrii non tantum obicem posuissent, et 
misericordia divina eis dedisset gratiam efficacem conversionis. 

Haec responsio illustratur ex verbis Domini : « Sine me nihil potestis 
facere » in ordine ad salutem (Joan, xv, 5) et ex verbis sancti Pauli I Cor. 
iv, 7 : « Quis enim te discernit? Quid autem habes quod non accepisti ? Si 
autem accepisti, quid gloriaris quasi non acceperis ? » Secundum haec verba: 
omne bonum a Deo venit, id est -posse servare Dei mandata, non resistere eis, 
et de jacto servare haec mandata; haec omnia a Deo veniunt, et si aliquis 
non solum potest servare, sed de facto servat Dei mandata, hoc est novum 
bonum, quod certo a Deo, fonte omnium bonorum, provenit. Si autem 
homo posset, unice ex se, reddere gratiam Dei efficacem, homo sese discerne- 
ret ab alio homine aequaliter a Deo dilecto et adjuto, et sic falsum esset 
verbum sancti Pauli : « Quis enim te discernit? Quid autem habes quod 
non accepisti?» 


Solvuntur objectiones ex laesione libertatis. 


Jam quidem principalis objectio ex hac parte soluta est a sancto Thoma 
in ipso articulo 8, ad 2m : « Ex hoc ipso quod nihil voluntati divinae (conse- 
quenti seu efficaci) resistit, sequitur quod non solum fiant ea quae Deus vult 

fieri, sed quod fiant contingenter (seu etiam libere), vel necessario, quae 
sic fieri vult. » Aliis verbis : determinatio voluntatis divinae consequentis 
quae est efficacissima, non laedit libertatem nostram, quia se extendit 
etiam ad modum liberum electionis nostrae, quem producit in nobis et 
nobiscum. Hic modus enim est modalitas entis et actionis et proinde non 
extra objectum adaequatum potentiae ejus qui est Auctor entis omnium 
rerum et actionum. Sic Deus suo virginali contactu non laedit, non corrum- 
pit libertatem nostram, sed eam actuat. 

Alia objectio adversariorum : Concilium Trid. sess. VI, can. 4 (Denz. 
814) dicit : « Si quis dixerit, liberum hominis arbitrium a Deo motum et 
excitatum... non -posse dissentire, si velit... an. sit. » Atqui hic agitur 
de gratia aliquomodo efficaci, cui de facto homo cooperatur et assentit. 
Ergo sub ipsa gratia efficaci homo potest dissentire si velit, proinde haec 
gratia est efficax, non ex se, sed ex consensu nostro praeviso. Ita Lessius, 
Molina, Vasquez. 

Respondetur: distinguo majorem : liberum hominis arbitrium a Deo 
motum et excitatum, potest dissentire, si velit, in sensu diviso, scilicet 
conservat potentiam ad oppositum, potentiam realem dissentiendi, conce- 
do; potest dissentire in sensu composito, sci, componere resistentiam 
actualem cum gratia efficaci, nego ; sic enim gratia non esset amplius 
efficax. Item Socrates non potest simul stare et sedere, sed, dum sedet, 
potest stare, scii, habet potentiam standi simul cum sessione in actu. 
Ita homo dormiens, quamvis non videat in actu, potest videre, non enim 
caecus est ex hoc quod dormit. — Ad minorem, agitur quidem de gratia 
efficaci, concedo. — Distinguitur conclusio sicut major : sub gratia efficaci 
homo potest dissentire, si velit, in sensu diviso, concedo ; in sensu compo- 
sito, nego. Id est : sub gratia efficaci potest dissentire, si velit, sed sub ista 
gratia nunquam vult de facto dissentire. Ita sanctus Thomas, Ia IIas, q. 10, 
a. 4, ad 3m : « Si Deus movet ad aliquid, incompassibile est huic positioni, 
quod voluntas ad illud non moveatur. Non tamen est impossibile simpli- 
citer » quia in voluntate remanet potentia realis ad oppositum. 

Imo multi Patres Concilii Tridentini, qui erant Augustiniani aut 
Thomistae, intellexerunt praedictum canonem de gratia ab intrinseco 
efficaci quam admittebant, et contra protestantes tenebant gratiam ex se 
efficacem non tollere libertatem. Si autem ita intelligitur textus Concilii 
Tridentini est potius contra molinistas, qui cum protestantibus admittunt 
gratiam ex se efficacem tollere libertatem. 

Priores protestantes dicebant, sicut postea jansenistae ; gratia ex se 
efficax tollit libertatem ; atqui post peccatum originale, ad bonum salutare 
faciendum, requiritur gratia ex se efficax. Ergo post peccatum originale 
liberum arbitrium est titulus sine re. 

Molinistae ad hoc respondent, concedendo majorem, negando mino- 
rem. — Antiqui theologi, speciatim thomistae, responderunt negando 
majorem, concedendo minorem. 

Unde ex hoc textu Cone. Tridentini, ad cujus redactionem laborave- 
runt plures thomistae et augustiniani, nihil deduci potest contra thomis- 

mum. Cf. Reginaldum, 0- P. de Mente Concilii Tridentini, circa canonem 
praesentem. 

Insuper ex ipso canone integre citato apparet quod doctrina dan.nata 
totaliter a doctrina sancti Thomae differt ; dicitur enim in eo : « Si quis 
dixerit, liberum hominis arbitrium a Deo motum et excitatum nihil 
cooperari assentiendo Deo excitanti atque vocanti, quo ad obtinendam 
justificationis gratiam se disponat ac praeparet, neque posse dissentire si 
velit, sed velut inanime quoddam nihil omnino agere mereque passive se 
habere, an. sit. » 

Instantia : sed ipse Calvinus admisit hanc distinctionem inter sensum, 
divisum et sensum compositum, et tamen damnatus est ; ergo insufficiens 
est haec distinctio. 

Respondetur : Calvinus admisit hanc distinctionem, sed non in eodem 
sensu ac thomistae. Thomistae dicunt : sub gratia ex se efficaci possumus 
dissentire in sensu diviso, quia realiter remanet in voluntate nostra potentia 
ad oppositum. E contrario, juxta Calvinum, sub ipsa gratia efficaci, homo 
non conservat potentiam ad oppositum, sed sublata gratia efficaci, rursus 
in eo apparet potentia ad oppositum, id est ad malum. Calvinus enim 
tenebat quod post peccatum originale liberum arbitrium est exstinctum, 
titulus sine re (Denz. 793, 815) ; non admittebat nisi quamdam contingen- 
tiam, sicut v. g. eam secundum quam non omnes fructus terrae ad maturi- 
tatem perveniunt, propter aliquod impedimentum. Sic reducebat liberta- 
tem humanam ad spontaneitatem, seu ad libertatem a coactione. Ita 
Jansenius cujus 3a propositio est : K Ad merendum et demerendum in statu 
naturae lapsae non requiritur in homine libertas a necessitate, sed sufficit 
libertas a coactione « (Denz. 1094). 


24 objectio : Suppositio antecedens nostram determinationem, eainque 
infallibiliter causons, infert necessitatem et tollit libertatem. Atqui ita est 
in sententia thomistica de decretis praedeterminantibus. Ergo haec decreta 
nécessitant electionem nostram. 

Respondetur: distinguo majorem ; suppositio. . nostram determina- 
tionem infallibiliter causans, quoad substantiam tantum, concedo ; etiam 
quoad modum ejus liberum, nego. Contradistinguitur minor, et negatur 
consequens et consequentia. Cf. art. praesentem, ad 2um 

Instantia : Ut actus noster electionis sit liber, oportet quod illud a quo 
dependet et quocum infallibiliter connectitiir, sit in potestate nostra. 
Atqui decretum divinum praedeterminans a quo dependet actus noster 
et quocum infallibiliter connectitur, non est in potestate nostra. Ergo actus 
noster electionis non est liber. 

Respondetur: distinguo majorem, si hoc principium sit in ordine 
causarum secundarum, sicut nostrum ultimum judicium practicum regulans 
electionem, concedo, debet esse in potestate nostra; — si hoc principium 
sit in ordine causae primae, subdistinguo : originative sumptum, ut est in 

prima causa, debet esse in potestate nostra, nego ; terminative sumptum 
seu quoad executionem, concedo ; et ita est, quia remanet in voluntate 
nostra, dum libere elicit electionem, potentia ad oppositum. 

Unde non possumus sine distinctione admittere definitionem molinia- 
nam libertatis : scii. « facultas quae positis omnibus praerequisitis ad 
agendum, potest agere vel non agere ». Oportet distinguere : positis omnibus 
tempore praerequisitis ad agendum, libertas potest agere vel non agere 
etiam in sensu composito ; sed praesuppositis omnibus natura tantum prae- 
requisitis (ut sunt motio divina efficax et ultimum judicium practicum) 
adhuc voluntas libera potest quidem non agere in sensu diviso, prout 
conservat potentiam ad oppositum, non vero in sensu composito, non potest 
enim componere non-actionem cum gratia efficaci. Non-actio est quidem 
possibilis, sed non est compossibilis cum gratia efficaci. Cf. Ia IIae, q. io, 
a. 4, ad 3m. Ita Socrates stans, potest sedere, sed non potest simul stare 
et sedere. 

Praedicta definitio moliniana libertatis importat petitionem principii, 
praesupponit antequam probetur decreta divina et gratiam non esse ex se 
efficacia. 

Insuper haec definitio peccat contra principium : « facultates, habitus 
et actus specificantur ab objecto formali » et ad ea definienda sufficit 
enuntiare eorum relationem essentialem ad hoc objectum. Sic definitur 
libertas : indifferentia dominatrix voluntatis (sive divinae, sive angelicae, 
sive humanae) per respectum ad objectum non ex omni parte bonum, quod 
potest judicari ut bonum sub uno aspectu, ut non bonum sub alio. Cf. 
sanctum Thomam, Ia Iae, q. io, a. 2: «Si proponatur aliquod objectum 
voluntati, quod sit universaliter bonum et secundum omnem considera- 
tionem, ex necessitate voluntas in illud tendit, si aliquid velit ; non enim 
poterit velle oppositum (ita per respectum ad Deum clare visum). Si 
autem proponatur sibi aliquod objectum, quod non secundum quamlibet 
considerationem sit bonum, non ex necessitate voluntas fertur in illud. » 

Haec est vera definitio libertatis ex objecto specificativo, absque 
petitione principii. 

Insuper, stante hac indifferentia judicii, circa objectum non ex omni 
parte bonum, Deus, movendo voluntatem nostram ab intus quoad exerci- 
tium, non potest eam necessitare, quia non potest mutare naturam hujusce 
actus sic specificati ab isto objecto sic proposito ; sed revera actio divina 
causát modum liberum electionis nostrae, actuando hanc indifferentiam 
dominatricem, quae prius erat potentialis ; in ipso actu electionis est 
indifferentia dominatrix actualis, per respectum ad bonum particulare 
actualiter electum et non infallibiliter alliciens. E contrario voluntas 
beatorum infallibiliter allicitur a Deo clare viso, ita ut non remaneat 
per respectum ad eum indifferentia judicii. 

Solvuntur objectiones ex insufficientia auxilii. 


F objectio : Illud auxilium est insufficiens ultra quod ad operandum 
requiritur aliud quod non est in potestate nostra. Atqui ultra auxilium 
quod dicitur sufficiens, requiritur in sententia thomistarum aliud auxilium 
per se efficax, quod non est in potestate nostra. Ergo primum auxilium 
est revera insufficiens, ut mandata Dei in actu serventur ; sic necesse est 
ad theoriam scientiae mediae devenire. 

Respondetur dupliciter, indirecte et directe. 

1° Indirecte. Haec objectio eadem est in substantia ac illa quam sibi 
fecit sanctus Paulus in Epistola ad Rom. ix, 19. Dixerat statim antea 
de electione divina ; « non est volentis, neque currentis, sed miserentis est Dei... 
Ergo cujus vult miseretur et quem vult indurat ». Adjungit : « Dicis itaque 
mihi : Quid adhuc quaeritur? voluntati enim ejus quis resistit? » — Ad 
hanc autem objectionem respondet sanctus Paulus : « O homo, tu quis es, 
qui respondeas Deo? Numquid dicit figmentum ei qui se finxit : Quid me 
fecisti sic?... Quod si Deus volens ostendere iram (justitiam vindicativam) 
et notam facere potentiam suam, sustinuit in multa patientia vasa irae 
apta in interitum, ut ostenderet divitias gloriae suae in vasa misericordiae, 
quae praeparavit in gloriam (ubinam est iniquitas apud Deum?) xl — Sic 
autem respondens sanctus Paulus, non recurrit ad divinam praevisionem 
consensus nostri ; nam tunc homo se discerneret, contra illud I Cor., iv, 7 : 
« Quis enim te discernit, quid autem habes quod non accepisti ? » 

Responsio sancti Pauli ad hoc ergo reducitur: ex una parte Deus 
impossibilia non jubet ; ex alia parte nullus esset alio melior, si non magis 
diligeretur et adjuvaretur a Deo ; « quid enim habes quod non accepisti? » 
— Haec duo principia, seorsim sumpta, sunt certissima; quomodo vero 
intime conciliantur? Hoc non possumus in via cognoscere. Hoc esset videre 
quomodo intime conciliantur in Deitate, seu in vita Dei intima, infinita 
Misericordia, infinita Justitia et suprema Libertas. Deitas autem non 
potest videri sicuti est nisi in patria. Propterea dicit sanctus Paulus paulo 
infra, Rom. xi, 33 : « O altitudo divitiarum sapientiae et scientiae Dei, 
quam incomprehensibilia sunt judicia ejus et investigabiles viae ejus. » 

Sic servari debet sensus mysterii, ut mysterium in sua altitudine 
remaneat, et non ponatur loco ejus theoria humana sine fundamento in re 
divina. Hoc esset ad anthropomorphismum accedere. 

20 Praedictae objectioni directe, sic respondendum est in forma, ad 
vitandam evidentem contradictionem. Illud auxilium ultra quod requiritur 
aliud, non est sufficiens absolute et in omni ordine, transeat ; non est sufficiens 
in suo ordine, nego ; confert enim potentiam realem imo proximam ad 
agendum, ita ut nihil desit ex parte potentiae seu actus primi. Sic potentia 
visiva dicitur sufficiens ad videndum, et realiter remanet in homine quii. 


i. Haec est responsio ad objectionem quae incipit, ibid&m, IX, 14 : « Numquid 
iniquitas apud Deum? » 

dormit, quamvis non actualiter videat. Dicere igitur quod gratia sufficiens 
ut concipitur a thomistis, non est vere sufficiens et non dat realem potentiam 
proximam ad agendum, hoc est dicere : homo dormiens caecus est. Jam 
Aristoteles, Met., 1. IX, c. 3, dicebat contra Megaricos: potentia realis 
potest existere sine actu, v. g. in aedificatore qui dormit et non actualiter 
aedificat, remanet ars acquisita. 

Insuper ad primum membrum distinctionis dictum est solum transeat, 
et non concedo. Quare? Quia in gratia sufficienti nobis offertur gratia, 
efficax, tanquam fructus in flore ; sed quia homo sua propria defectibilitate 
resistit gratiae sufficienti, merito privatur gratia efficaci, qua non solum 
Wpotuisset mandata Dei servare, sed ea servasset in actu. Sic peccatum 
resistentiae cadit super gratiam sufficientem, sicut grando super flores 
arboris quae fructus promittebant, et fructus revera non veniunt. 

Denique omnes thomistae admittunt quod omnis gratia actualis 
efficax ad actum salutarem imperfectum, v. g. attritionis, est sufficiens: 
per respectum ad actum perfectum, v. g. contritionis. Adveniente tamen 
peccato resistentiae, non datur gratia efficax contritionis, quae vere 
nobis offerebatur in praecedenti, sicut fructus in flore, sicut actus in 
potential. 

Resistere gratiae est malum, quod unice a nobis deficientibus 
provenit ; ei non resistere jam est aliquod bonum, quod provenit a Deo, 
fonte omnium bonorum. Et in hoc rursus invenitur mysterium, non 
vero contradictio. 

Instantia : si affirmatio est causa affirmationis, negatio est causa, 
negationis ; sic sol lucens est causa diei, et absentia solis est causa noctis. 
Atqui collatio gratiae ex se efficacis est causa actus salutaris. Ergo non 
collatio gratiae ex se efficacis est causa omissionis hujusce actus, vel 
resistentiae nostrae. 

Respondetur: distinguo majorem : si est una causa, posita quidem 
et deinde sublata, ut ortus solis, concedo ; si sunt duae causae, quarum 
suprema est indefectibilis, nec teneatur impedire defectum alterius ; et 
secunda quae est defectibilis, nego ; tunc enim defectus unice provenit 
a causa defectibili, et non a causa indefectibili. Sic dicitur apud Oseam, 
xiii, 9 : « Perditio tua ex te, Israël ; tantummodo in me auxilium tuum. » 
— Ita sanctus Thomas, I Sent., d. 40, q. 4, a. 2, ad 3m. 

Notandum est quod juxta quosdam thomistas, ut Gonzalez, Bancel, 
Massoulié, et inter recentiores Guillerminl, gratia actualis sufficiens est 
virtualiter efficax, in hoc sensu, quod daret non solum posse, sed etiam, 
impelleret ad actum, quamvis non infallibiliter, quia non tolleret omnia 
impedimenta. — Ideo etiam juxta hos auctores (qui sicut alii thomistae 
rejiciunt scientiam mediam) actus salutaris etiam facilis non producitur 
nec continuatur de facto hic et nunc, nisi Deus ab aeterno hoc voluerit 


1. Cf. Alvarez, De Auxiliis, 1. IIL, disp. 80; Gonet, Cly-peus — De Voluntate 
Dei, disp. 4, n? 147 ; N. del Prado, De Gratia et libero arbitria, t. III, p. 423. 

2. Cf. Revue Thomiste, ann. 1903, p. 23 ss. Examinavimus hanc opinionem alibi : 
La Prédestination des Saints et la gráce, p. 386 ss. 

voluntate consequenti et infallibiliter efficaci, et nisi praebeat nunc gratiam 
ex se efficacem ad superanda impedimenta et ad hunc actum salutarem 
hic et nunc producendum aut etiam continuandum. 

Omnes thomistae tenent quod resistere gratiae est malum unice 
proveniens a causa defectibili, non vero a Deo; dum e contrario hic et nunc 
non resistere gratiae sufficienti est bonum hic et nunc positum, praesuppo- 
nens igitur decretum ex se et infallibiliter efficax voluntatis consequentis, 
ut expositum est Ia, q. 19, a. 6, ad ra : « Quidquid Deus simpliciter vult, 
fit, licet illud quod antecedenter vult, non fiat. » Distinctio autem inter 
voluntatem Dei antecedentem et voluntatem consequentem est supremum 
fundamentum distinctionis inter gratiam sufficientem et efficaceml. 


Solvuntur objectiones ex affinitate cum Calvinisme. 


Objectio. Definitum est in Cone. Trid. sess. VI, can. 6 (Denz. 816) 
Deum nullo modo esse causam peccati : « Si quis dixerit, non esse in 
potestate hominis vias suas malas facere, sed mala opera ita ut bona Deum 
operari, non permissive solum, sed etiam proprie et per se, adeo ut sit 
proprium ejus opus non minus proditio Judae, quam vocatio Pauli, a. s. » 

Atqui secundum thomistas Deus est causa actus peccati, per prae- 
motionem physicam, quae praesupponit decretum divinum praedetermi- 
nans concurrendi ad entitatem physicam peccati. Ergo videtur quod Deus 
sit causa ipsius peccati sicut in Calvinisme. 

Respondetur. Equidem sic Deus est auctor entitatis physicae peccati, 
non tamen directe nec indirecte est causa ipsius inordinationis quae 
est in peccato, ut ostendit sanctus Thomas Ia IIae, q. 79, a. 1. Etenim 
causare directe peccatum est inclinare voluntatem suam vel alterius ad 
peccandum. Atqui Deus omnia inclinat ad seipsum, tanquam ad finem, 
et non potest avertere voluntatem aliquam a seipso. Ergo. 

Nec potest esse indirecte causa peccati, quia causare indirecte peccatum 
est illud non impedire, quando possumus et debemus illud impedire. Atqui 
Deus secundum suam sapientiam et providentiam non tenetur impedire 
peccata quae permittit ; sed potest ea permittere propter majus bonum, 
ut propter manifestationem suae misericordiae et suae justitiae. Sic non 
esset patientia martyrum, si non esset persecutio tyrannorum, ut dicitur 
Ia, q. 22, a. 2, ad 2m. Proinde sanctus Augustinus dat àolutionem proble- 
matis de malo, dum dicit Enchiridion, c. xi: « Deus, cum sit summe bonus, 
nullo modo sineret aliquid mali esse in operibus suis, nisi esset adeo omni- 
potens et bonus, ut bene faceret etiam de malo. »i. 


i. Cf. Bil iuart, De Deo uno, diss. VI, a. vi, de scientia inedia, $ ix. Hanc quae- 
stionem longius alibi tractavimus : La Prédestination des Saints et la gráce-, 1936, pp. 366, 
372-374. 386-389, 391-392 et in Revue Thomiste, mai-juin 1937, Le fondement supréme 
de la distinction des deux gráces suffisante et efficace. 

imo ex hoc concludendum est, cum evidentia, quod, etiamsi per 

impossibile Deus vellet esse causa peccati, non posset, quia malum peccati 
est extra objectum adaequatum omnipotentiae divinae, indefectibilis, sicut 
sonus est extra objectum visusl. 
r Instantia : qui praemovet efficaciter et determinate ad actum peccati 
est causa ipsius peccati. Atqui, secundum thomismum, Deus praemovet 
efficaciter et determinate ad actum peccati. Ergo Deus est causa ipsius 
peccati. 

Respondetur: distinguo majorem : qui praemovet non praescindendo 
a malitia, concedo ; secus, nego. Contradistinguo minorem. Item virtus 
motiva causát quidquid motus est in claudicatione, praescindendo a 
defectu claudicationis. 

2a Instantia : Deus non potest praescindere a malitia. Etenim movet 
voluntatem ad actum ut exit a voluntate ipsa. Atqui actus peccati, ut 
exit a voluntate, non praescindit a malitia. Ergo. 

Respondetur: distinguo majorem : Deus movet ad actum ut exit 
effective a voluntate, concedo ; ut exit defective ab ipsa, nego. 

ja Instantia : si duo sunt inseparabiliter connexa, causa unius est 
causa alterius. Atqui actus peccati et ejus malitia sunt inseparabiliter 
connexa. Ergo. 

Respondetur: si effectus conjunctus cadit sub objecto adaequato 
hujusce causae, transeat ; secus, nego. Malitia autem non cadit sub objecto 
adaequato omnipotentiae divinae ; nihil enim est magis praecisivum quam 
causalitas potentiae specificatae a suo objecto; nihil aliud quam suum 
objectum attingit, etiamsi aliquid aliud sit ei intime conjunctum ; sic 
visus in pomo non attingit nisi colorem, non vero odorem ; et sicut odor 
non cadit sub objecto visus, ita malum peccati non cadit sub objecto 
adaequato omnipotentiae indefectibilis. 

44 Instantia: causa alicujus est causa ejus quod illi essentialiter 
convenit. Atqui quidam actus physici sunt essentialiter mali moraliter, 
ut odium Dei. Ergo Deus, movendo ad eos, non potest ab eorum malitia 
praescindere. 

Respondetur : distinguo majorem : causa alicujus in ordine physico, 
est causa ejus quod illi essentialiter convenit in eodem ordine, concedo ; 
in alio ordine, scii, morali, nego. 

Unde Deus causát quidquid positivum est in peccato, in ratione entitatis 
effectibilis, non vero in ratione entitatis defectibilis, quia malum peccati 
non cadit sub objecto adaequato omnipotentiae indefectibilis. Etiamsi, 
perimpossibile, Deus vellet illud causare, non posset. Hoc est lucidissimum, 
in hoc claro-obscuro. 

E contrario motio objectiva ad actum peccati, scii, per propositionem 
objecti, non potest praescindere a malitia. Sic ille qui consulit aut jubet 
peccatum, peccat. Deus autem non movet objective ad peccatum, sedi. 


i. Cf. ea quae de hac re diximus in alio opere : La Prédestination des Saints et ta 
gráce, 1936, pp. 361-374 ; 233-237. 

solum quoad exercitium, et non determinat ad materiale peccati, prius- 
quam creatura sese quodammodo determinaverit ad formale, per inconsi- 
derationem voluntariam obligationis hic et nunc adimplendae. 

Haec voluntaria inconsideratio obligationis est initium peccati, quod 
simul est cum gratia sufficienti, seu cum potentia proxima considerationis 
debitae. 

Et antequam sit haec inconsideratio voluntaria in peccatore, non 
requiritur ex parte Dei nisi permissio peccati, quae non est causa peccati, 
sed ejus conditio sine qua non. 

Attente insuper distinguenda est haec divina permissio quae antecedit 
initium peccati, et quae igitur non est poena, a subtractione divina gratiae 
efficacis, quae jam est poena, et igitur praesupponit culpam saltem initia- 
lem. Confundere haec duo duceret quidem ad Calvinismum, sed haec duo 
attente distinguuntur a thomistis, ut id quod antecedit initium peccati 
et id quod sequiturl. 

Immensa insuper est differentia inter Calvinismum et Thomismum, 
prout Calvinismus tenet liberum arbitrium post peccatum originale esse 
exstinctum, scii, titulum sine re ; sic ruit omne meritum, omnis obedientia 
meritoria, radicaliter adulteratur mysterium praedestinationis ex negatione 
voluntatis salvificae universalis, et pervertitur tota religio Christiana. 
Insuper haec quaestio plenius solvitur in articulo sequenti. 


Notandum est denique quod juxta thomistas, haec assertio « decreta 
divina et gratiam esse per se efficacia per respectum ad actus salutares » 
est cum principiis fidei connexa et proxime definibilis. Ita cum thomistis 
sentiunt fere omnes scholae, excepta molinianal3 

Nec igitur cum ista assertione confundenda sunt hae duae aliae 
« gratia per se efficax explicari .debet per praedeterminationem physicam » 
— « praedeterminatio debet extendi ad actus naturales et ad materiale 
peccati ». Hae duae ultimae assertiones sunt velut philosophicae et inciden- 
tes ad praecedentem affirmationem de gratia per se efficaci. 

Adversari vero conantur has diversas quaestiones confundere, ut 
inferant per primam assertionem de efficacia intrinseca gratiae Deum fieri 
auctorem peccati. Servent solum doctrinam a sancto Thoma expositam in 
praesenti articulo 8°, et praesertim principia ejus altiora$. 


I. Cf. nostrum opus La Prédestination des Saints, pp. 233-237. 

2. Ita Billuart; De Deo uno, diss. VIII, a. v, in fine. ------------ 

3. Notandum est etiam quod non est medium possibile inter haec duo : Deus 
infallibiliter cognoscit futuribilia libera aut ante decretum suum de illis (ut dicitur in 
theoria scientiae mediae) aut non ante hoc decretum (ut admittunt omnes qui rejiciunt 
scientiam mediam). Plures autem recenter voluerunt invenire medium inter has duas 
propositiones contradictorias, et confuderunt futuribile cum simplici possibili, ut auctor 
anonymus recentis opusculi Essai sur la détermination exemplaire des futurs libres 


` 

Art. IX. — Utrum voluntas Dei sit malorum. 


St qu. Difficultas est quia ex una parte Deus infinite bonus non 
potest velle malum, et ex alia parte vult omne illud quod pertinet ad 
perfectionem et decorem universi ; malum autem, v. g. persecutionis, sine 
quo non esset patientia martyrum, concurrit ad universi perfectionem. — 
Insuper si Deus nullo modo vellet mala, haec mala non evenirent, quia 
nihil evenire potest praeter voluntatem Dei. Id est, ut dicitur, in 3a diffi- 
cultate initio articuli : « Deus non vult mala non fieri » ergo, ut videtur, 
vult mala fieri. 

Notandum est quod malum est triplex, ut dicetur Ia, q. 48, a. 5, 
scilicet malum naturae, quod est privatio boni naturalis, etiam in rebus 
irrationalibus, deinde, in rebus voluntariis, malum culpae quod est privatio 
rectitudinis moralis, et malum poenae, quod est privatio alicujus boni 
propter culpam. 

Responsio duplex est : prima respicit malum culpae, secunda malum 
naturaé et malum poenae. 

i? Malum culpae nullatenus Deus vult aut causai, etiam per accidens, 
sed tantum permittit; unde nullo sensu potest dici illius auctor. 

Hoc est de fide secundum Sacram Scripturam, v. g. Ps. v, 5 : « Non 
Deus volens iniquitatem tu es... Odisti omnes qui operantur iniquitatem, 
perdes omnes qui loquuntur mendacium. » — Rom. m, 5; ix, 14; 
Jacob, r, 13 ; I Joan., 1, 5, in, g. 

Definitum est in Cone. Trid. contra Lutherum et Calvinum, sess. VI, 
can. 6 : « Si quis dixerit, non esse in potestate hominis, vias suas malas 
facere ; sed mala opera, ita ut bona, Deum operari, non permissive solum, 
sed etiam proprie et per se; adeo ut sit proprium ejus opus non minus 
proditio Judae, quam vocatio Pauli, a. s. » 

Ratio hujus responsionis longe exponitur in Ia IIae, q. 79, a. 1, ubi 
ostenditur quod Deus non potest causare peccatum nec directe (inclinando 
ad illud) nec indirecte (ex negligentia seu insufficientia debiti auxilii), et 
quod potest peccatum permittere propter majus bonum. Sic malum culpae 
est defectus proveniens a causa defectiva, non a Deo. 

Nunc autem sanctus Thomas dat rationem generalem, scilicet : Cum 
ratio boni sit ratio appetibilis et malum opponatur bono, impossibile est 
quod aliquod malum, in quantum hujusmodi directe et per se appetatur, 
sed solum indirecte et per accidens appeti potest. 

Atqui malum appetitur per accidens, in quantum consequitur ad 
aliquod bonum magis appetibile, quam bonum quod privatur per malum, 
sic leo occidens cervum intendit cibum. 


(Paris, Mignard, 1937). Haec autem confusio nihil excusationis habet : omnes quidem 
cognoscunt quod si Petrus poneretur in talibus circumstantiis posset aut tradere aut 
non tradere Dominum suum ; haec sunt duo possibilia ; sed futuribile importat insuper 
novam determinationem, scii, quodnam ex his duobus possibilibus eligeretur a Petro ? 

Nullum autem bonum Deus magis vult quam suam bonitatem. Unde 
malum culpae quod privat ordinem ad bonum divinum, Deus nullo modo 
vult, scii, nec per se, nec per accidens. Sed illud permittit tantum, ut dicitur 
ad 3m. 

Propterea diximus supra in Iam, q. 14, a. 10, Deus cognoscit futura 
peccata in suo decreto permissive. Magis explicite nunc dici potest : Deus 
cognoscit peccata futura in duplici decreto, permissive) scilicet et effectivo; 
nam in peccato est aliquid positivum scilicet actus seu effectus, et hoc non 
fit sine concursu causae primae, et aliquid privativum, seu defectus, hoc 
autem provenit unice a causa defectibili et deficienti. 


« 


*ocx 


Alia responsio scii, per respectum ad malum naturale et ad malum 
poenae est : malum tam naturae quam poenae Deus vult et causal, non 
quidem per se, sed per accidens, ratione boni ad quod consequitur. 

Ratio clara est ex dictis : i? quidem quia impossibile est quod aliquod 
malum, in quantum hujusmodi per se et directe appetatur, nam ratio boni 
est ratio appetibilis ; 20 Deus vult per accidens malum naturae et poenae, 
quia magis vult bonum cui conjungitur hoc duplex malum, quam bonum 
quod privatur per illud ; sic volendo ordinem naturae servari, vult per 
accidens seu indirecte, quasi ex consequenti, quaedam naturaliter corrum- 
pi; v. g. volendo per se vitam leonis, vult per accidens mortem cervi ; 
item in ordine morali, per se volendo justitiam, indirecte et per accidens 
vult poenam. 

Ad zm. Haec responsio est contra Hugonem a sancto Victore (De 
sacramentis, iv, 13), qui docuit Deum velle mala fieri, quia hoc bonum est, 
prout mala ordinantur ad bonum. Respondet sanotus Thomas : « Sed hoc 
non recte dicitur, quia malum non ordinatur ad bonum per se, sed per 
accidens;... praeter enim intentionem tyrannorum fuit quod ex eorum 
persecutionibus claresceret patientia martyrum. » Id quod per se ordinatur 
ad bonum non est ipsum malum a Deo permissum, sed sancta Dei permissio. 
Item ad 2m 

Ad 3M « Deus nec vult mala fieri, neque vult mala non fieri, sed vult 
permittere mala fieri et hoc (velle permittere) est bonum. » 

Sic ut dictum est in fine commentarii praecedentis articuli, distinguen- 
da est permissio peccati (praesertim primi peccati) quae non est poena, 
a divina subtractione gratiae efficacis, quae jam est poena, et praesupponit 
igitur culpam saltem initialem. Cf. Ia IIae, q. 79, a. 3 et 4. 

Cf. supra, q. 19, a. 8, in fine commentarii : solvuntur objectiones 


ex affinitate cum Calvinismo. 

Art. X. — Utrum Deus habeat liberum arbitrium. 


Jamquidem in art. 3 vidimus quod Deus non ex necessitate vult alia 
a se, quia bonitas ejus infinita est et plene possidetur ab ipso sine illis 
Nunc autem ostenditur quod liberum arbitrium tribuendum est Deo, quia 
nullam imperfectionem involvit in suo significato formali. 

Sunt duae conclusiones quae sic breviter exprimi possunt 

x? Deus habet liberum arbitrium, quia electionem habet, prout non 
ex necessitate vult alia a se. Hoc est de fide. 

2? Detis est liberrimus, quamvis non habeat possibilitatem peccandi, 
Nquae pertinet ad imperfectionem liberi arbitrii in creaturis. Cf. ad 2m : 
« Cum malum culpae dicatur per aversionem a bonitate divina, per quam 
Deus omnia vult manifestum est quod impossibile est eum malum culpae 
velle, et tamen ad opposita se habet, in quantum velle potest hoc esse 
vel non esse. » Id est habet libertatem summam, absque possibilitate pec- 
cati, sicut summam sapientiam absque possibilitate erroris. Aliquid simile 
dicendum est de sanctissima anima Christi, quae simul est libera et absolute 
impeccabilis, ejus enim libertas est purissima imago libertatis divinae quae 
simul est summa et impeccabilis. 


Art. XI — Utrum sit distinguenda in Deo voluntas signi. 


St. qu. In hoc articulo sanctus Thomas vult explicare distinctionem 
.communiter receptam inter voluntatem beneplaciti, de qua hactenus 
habitus est sermo in hac quaestione, et voluntatem signi. 

Origo hujusce distinctionis videtur esse in hoc quod praecepta Dei, 
quae non semper observantur, dicuntur voluntas Dei ; v. g. « Fiat voluntas 
tua sicut in caelo et in terra » ; tunc voluntas Dei non idem significat ac 
voluntas beneplaciti consequens et efficax, quae semper impletur, nec 
omnino identificatur cum voluntate beneplaciti antecedente, quae ex se 
sola nunquam est efficax, ut supra dictum est a. 6, ad im. — In quo igitur 
sensu praeceptum Dei dicitur voluntas ejus? 

Ad intelligentiam hujusce distinctionis, sanctus Thomas notat : « Id 
quod solet esse in nobis signum voluntatis, quandoque metaphorice in Deo 
voluntas dicitur : sicut cum aliquis praecipit aliquid, signum est quod velit 
illud fieri. Unde praeceptum divinum quandoque metaphorice voluntas 


Dei dicitur, secundum illud Matth., vi, 10 : « Fiat voluntas tua sicut in 
caelo et in terra. » 
Concludit sanctus Thomas : « Et ideo in Deo distinguitur voluntas 


proprie et metaphorice dicta. Voluntas enim proprie dicta vocatur voluntas 
beneplaciti (quae est, ut supra dictum est, aut consequens, aut antece- 
dens) ; voluntas autem metaphorice dicta est voluntas signi, eo quod ipsum 
signum voluntatis voluntas dicitur. » 


4&0 DE VOLUNTATE DEI 


Notandum est quod quandoque praeceptum divinum non coincidit 
cum voluntate beneplaciti, ut patet de praecepto quod fecit Deus Abrahae 
occidendi Isaac, siquidem postea jusserit contrarium ; sed hoc praeceptum 
erat signum quod Deus volebat patriarcham hanc immolationem velle et 
ad eam se praeparare, 


Art. XII. — Utrum convenienter circa divinam voluntatem 
ponantur quinque signa. 


St. qu. Communiter, ex diversis locis Sacrae Scripturae, assignantur 
quinque signa voluntatis divinae, scilicet : praeceptum, consilium, pro- 
hibitio, permissio et operatio, hoc versu comprehensa : 

Praecipit ac prohibet, permittit, consulit, implet. 

Ratio hujusce enumerationis sic ostenditur a sancto Thoma : quia his 
quinque modis solemus significare nos aliquid velle interius. Quando enim 
operamur aliquid, signum est apertum nos velle illud. Quando -praeci- 
pimus aut consulimus aliquid alteri, signum nos velle illud ab illo fieri 
(aut non fieri, si agitur de prohibitione). Denique quando permittimus ut 
aliquis nobis subditus aliquid faciat, signum est nos velle illud non impedire. 
Unde sanctus Augustinus dicit, Enchiridion, c. 95 : « Non fit aliquid nisi 
Omnipotens fieri velit, vel sinendo ut fiat, vel ipse faciendo. » 

Dubium : quomodo voluntas signi se habet ad voluntatem beneplaciti ? 

Respondet sanctus Thomas ad 2m ostendendo quod inter has duas 
voluntates quandoque est concordantia, sed non semper. Et magis expli- 
cite dicit in De Veritate, q. 23, a. 3, ad 6m : « Sciendum est, quod voluntas 
signi tribus modis se habet ad voluntatem beneplaciti; quaedam enim est 
voluntas signi quae nunquam incidit in idem cum voluntate beneplaciti, 
sicut permissio qua permittit mala fieri, cum mala fieri nunquam vult! ; 
quaedam autem semper in idem incidit, sicut operatio ; quaedam vero 
quandoque incidit, quandoque non, sicut praeceptum, prohibitio et consi- 
lium. » Sic praeceptum quod Deus fecit Abrahae occidendi Isaac, non 
coincidebat cum voluntate beneplaciti, nam postea Deus jussit contrarium. 
Item quando praeceptum aliquod non impletur ut oporteret, non coincidit 
cum efficaci seu consequenti voluntate beneplaciti, sed cum antecedenti. 

Ob-jeciio : si voluntas signi non semper coincidát cum voluntate 
beneplaciti, falso dicitur voluntas signi ; falsum est enim signum quod non 
est conforme significato. 

Respondetur in De Veritate, q. 23, a. 3, ad 2m : « Quamvis Deus non 
velit omne quod praecipit, vel permittit, vult tamen aliquid circa hoc; 
vult enim omnes esse debitores ejus quod praecipit, et in potestate nostra 
esse id quod permittit, et hanc voluntatem divinam praeceptum et permis- 
sio significat. » Item cf. a. 11, ad 2mi 


i Deus vult solum permittere quod malum cnipae fiat. 

Notandum est in fine quod auctores spirituales pluries dixerunt ut 
Bossuet, États d'oraison, |. VIIL, 9 : « L'indifférence chrétienne étant exclue 
à l'égard des choses qui tombent sous la volonté signifiéel, il faut, comme 
a fait saint François de Sales, la restreindre à certains événements qui sont 
réglés par la volonté de bon plaisir dont les ordres souverains décident des 
choses qui arrivent journellement dans le cours de la vie. » 

Dom Vital Lehodey, Le saint abandon, Paris 1919, p. 145, dicit : 
« Le bon plaisir de Dieu est le domaine de l'abandon et sa volonté signifiée 
est le domaine de l'obéissance. » 

Hoc longius explicatur a sancto Francisco Salesio, L'Amour de Dieu, 
l. VII, ch. v : De la conformité de notre volonté à celle de Dieu, qui nous 
est signifiée par ses commandements, et par ses conseils, et ibid., ch. xiv: 
Bréve méthode pour connaitre la volonté de Dieu ; item, 1. IX, ch. 1, n, ni, 
iv, v : De l'union de notre volonté avec la volonté divine, qu'on appelle 
de bon plaisir, principalement dans les afflictions, et de la sainte indiffé- 
rence. Longe alibil exposuimus in quo sensu verum est dicere : divina 
voluntas signi per varia praecepta expressa est dominium obedientiae, dum 
voluntas beneplaciti nondum manifestata est dominium sanctae indifferen- 
tiae et derelictionis in manus Domini. 

Nunc autem agendum est de amore Dei erga seipsum et erga nos, 
seu de actu voluntatis beneplaciti. 


APPENDIX 


De personalitate Dei contra pantheismum. 


Pantheismus et Monismus mundum cum ipso principio mundi totaliter 
vel partim identificant, idecque distinctionem Dei a mundo ac veram ejus 
personalitatem negant. Docent enim Deum personalem existere non posse, 
cum notio personae limitationem involvat. Pro illis persona, seu ipsum ego 
supponit aliud quoddam ens independens, tanquam non-ego oppositum ; 
sic notio personae limitationem involvit. 

Hic error ex principiis jam positis refutatur. 

Prae oculis habendum est quod persona est subjectum intelligens et 
liberum. 

Ipsum autem Magisterium Ecclesiae, in Cone. Vatie. (Denz. 1782) 
fundamentum hujusce refutationis enuntiat, tribuendo Deo id quod forma- 
liter constituit personam, sci, subsistentiam, intelligentiam, voluntatem 
liberam et simul distinctionem realem et essentialem a mundo, cujus ratio 


1. Hoc dicitur contra quietismum. 

2. La Providence et la confiance en Dieu, 1932, pp. 231-288, ubi explicatur haec 
doctrina : « En obéissant de notre mieux à la volonté de Dieu signifiée, il faut s'aban- 
donner pour le reste avec pleine confiance à sa volonté de bon plaisir. » 

assignatur in hoc quod, dum mundus est essentialiter compositus et mobilis, 
Deus requiritur ut Suprema causa, simplex omnino et incommutabilis. 

Dicit enim Concilium Vat. loc. cit.: «Sancta catholica... Ecclesia 
credit unum esse Deum verum et vivum, creatorem ac Dominum caeli 
et terrae, omnipotentem, aeternum, immensum, incomprehensibilem, intel- 
lectu ac voluntate omnique perfectione infinitum ; qui cum sit una singularis, 
simplex omnino €t incommutabilis substantia spiritualis, praedicandus est 
re et essentia a mundo (composito et mutabili) distinctus, in se et ex se 
beatissimus, et super omnia, quae praeter ipsum sunt et concipi possunt, 
ineffabiliter excelsus. » 

Ex supra dictis patet hanc doctrinam esse in Sacra Scriptura funda- 
tam, et insuper simul in ea assignatur ratio distinctionis Dei simplicissimi et 
immutabilis a mundo composito et mutabili, et ratio quare Deus merito 
dicitur persona, quia est subsistens independenter a quocumque alio ente, 
intelligens €t liber. 

Quamvis secundum revelationem sint tres Personae in Deo, Deus 
loquens de sua natura et virtute creativa quae communis est toti Trinitati N 
dicit quasi personaliter ad Moysen : « Ego sum qui sum... Haec dices 
filiis Israél : Dominus Deus patrum vestrorum, Deus Abraham, Deus Isaac 
et Deus Jacob, misit me ad vos : hoc nomen mihi est in aeternum 2. » 
« Ego sum Dominus et non mutor2», « Ego sum, ego sum Dominus, 
et non absque me salvator. Ego annuntiavi et salvavid.» Deus in Sacra 
Scriptura semper exhibetur ut cognitione, volitione, actione praeditus, 
spiritualiter creans ac dominium suum exercens, et saepe suum esse perso- 
nale exprimit, vocando seipsum « Ego ». 

Insuper secundum revelationem Deus invocandus est ut Pater (Matth. 
vi, 9), quod est nomen personae. 

Ergo quidquid pertinet ad notionem personae (subsistentia, intelli- 
gentia, libertas) in Deo est formaliter eminenter, absque ulla imperfectione. 

Objectio. Sed ipsum ego subsistens dicitur per oppositionem ad non-ego, 
pariter independens. Si igitur Deus esset persona praesupponeret aliquid 
aliud independens ab ipso, et sic non esse principium omnium. 

Respondetur : distinguo antecedens, ipsum ego subsistens, ut est 
persona creata et limitata, dicitur per oppositionem ad non-ego pariter 
independens et existens, concedo; et hoc pertinet ad significationem 
formalem nominis personae, prout distinguitur ab ejus modo creato, nego. 
Et nego consequens et consequentiam. 

Etenim, ut dictum est, significatio formalis personae importat solum 
ens subsistens, intelligens et liberum, quod possit dicere Ego. Sic in Deo 


Cf. Sanctum Thomam, Ia, q. 32, a. 1. 

Exod., III, 14. 

. Mal., Ill, 6. 

. Isai. XLII, 11. Item Jerem., VIL, 11 ; XXXII, 27. 

. Ut notat sanctus Thomas, Ia, q. 33, a. 3: Hoc nomen Pater in divinis per prius 
dicitur personaliter, et per posterius dicitur essentialiter (ut commune toti Trinitati) 
per respectum ad creaturas, speciatim ad creaturas rationales quae per gratiam accipiunt 
divinam filiationem adoptivam. 


ROM 

est significatum formale personae, et per respectum ad Deum, non-ego 
significat possibilia, et post creationem ea quae infra Deum sunt ab eo 
creata, vel erunt aut fuerunt. 

Sic Deus dicitur persona fton univoce cum personis creatis, sed 
analogice, et analogice non solum metaphorice, sed proprie, ita ut signifi- 
catum formale personae sit in Deo formaliter eminenter sicut subsistentia 
omnino independens, intellectio et voluntas libera. 

Alia objectio. Quaelibet persona debet esse sui conscia. Atqui omnis 
conscientia suiipsius limitationem necessario involvit, prout ego conscienter 
distinguitur a non-ego. Ergo Deus non est persona. 

Respondetur : distinguo majorem : et habere modum creatum con- 
scientiae, nego, et potest esse sine hoc modo, concedo. Distinguo minorem, 
quoad modum creatum conscientiae, concedo ; quoad significatum formale 
conscientiae, nego. 

Manifestum est enim quod persona creata ut creata est suiipsius 
conscia, prout semetipsam distinguit a Deo et ab aliis creatis. Sed Deus 
potest esse perfectissime sui conscius, prout est Ipsum intelligere subsistens, 
et sic sese distinguit a possibilibus et post creationem a creatis. 


De Sanctitate Dei. 


Ex praedictis de voluntate Dei, manifestum est quod Deus gaudet 
summa sanctitate, quia est intellectu et voluntate infinite perfectus, et 
ut videbimus in quaestione sequenti, Deus immutabiliter suam perfectissi- 
mam bonitatem infinite diligit propter seipsam et ut mensuram cujus- 
cumque boni moralis. Unde voluntas Dei, quae est impeccabilis (q. 19, a. 9), 
est sanctissima, imo est ipsa Sanctitas per essentiam. 


Hoc semper in Sacra Scriptura asseritur : Ps. cxliv, 12 : « Justus 
Dominus in omnibus viis suis et sanctus in omnibus operibus suis. » 
Exod. XV, ii : « Quis similis tui, magnificus in sanctitate? » — rs. vi, 3: 
« Ter Sanctum » Seraphim eum proclamant. — Saepe Deus vocatur 
« Sanctus Israël ». Haec Sanctitas est exemplar nostrae : « Estote perfecti, 
sicut et Pater vester Caelestis perfectus est » Matth. v, 48. 

Haec Dei sanctitas prout est communicativa vocatur benignitas. Hoc 
multoties declaratur in Sacra Scriptura : Ps. cni, 28 : « Aperiente te manum 
tuam omnia implebuntur bonitate. » — Sap. xn, 1 : « O quam bonus et 
suavis est, Domine, spiritus tuus in omnibus ! » Jac. i, 17 : « Omne datum 
optimum et omne donum perfectum desursum est, descendens a Patre 
luminum. » Insuper Deus seipsum vocando Patrem, promptitudinem suam 
benefaciendi exprimit. Imo « Sic enim Deus dilexit mundum, ut Filium 
unigenitum suum daret » (Joan, in, 16). —Cf. ea quae supra dicta sunt, 
q. 19, a. 2 : « Pertinet ad voluntatem divinain ut bonum suum aliis per 
similitudinem communicet, secundum quod possibile est. » 

Insuper haec Dei benignitas speciatim apparet in amore ejus erga 
creaturas et in ejus misericordia, de quibus nunc loquendum est. 

Denique ex praedictis constat quod in Deo est pulchritudo infinita, 
imo ipsa pulchritudo per essentiam, non solum ontologica sed intellectualis 
et moralis. 

Ut dicit enim sanctus Thomas Ia, q. 5, a. 4, ad : « Pulchra dicuntur 
quae visu placent, unde pulchrum in debita proportione consistit », scii, 
requirit unitatem in diversitate seu harmoniam, et splendorem hujusce 
unitatis ac simul veritatis et bonitatis. 

Deus autem perfectissime et essentialiter possidet infinitam pleni- 
tudinem entis, intelligentiae et bonitatis, omnium perfectionum in altis- 
sima unitate Deitatis suae, ita ut dicatur de ejus Sapientia : « Est enim 
haec speciosior sole et super omnem dispositionem stellarum, luci compa- 
rata invenitur prior. » Sap. vii, 29. « Et splendor lucis aeternae ». Sap. vn, 26. 

Unde Deus sua pulchritudine sibiipsi est fons infinitae delectationis 
ac beatitudinis (cf. infra, q. 26), et pro creaturis intellectualibus visio Dei 
ineffabilem complacentiam et summum gaudium producit. 

Sic Deus est prima pulchritudo, et exemplar omnis pulchritudinis 
ontologicae, intellectualis et moralis. 


Qu. XX. — De Amore Dei. 


Hic agitur de amore divino tanquam de principali- actu voluntatis 
divinae. i? de ejus existentia, a. i ; 2° de ejus objecto, a. 2 ; 30 de modo 
hujusce amoris, a. 4 et 5 : Utrum Deus aequaliter diligat omnia, et utrum 
meliora magis amet. 


Art. I. — Utrum amor sit in Deo. 


St. qu. Quaeritur utrum amor sit formaliter in Deo, et non solum 
Yirtualiter Videtur quod non, quia amor est passio, nulla autem passio 
est in Deo ; quia amor est ejusdem ordinis ac ira, tristitia, quae non sunt 
in Deo; denique amor dicitur vis unitiva, nexus amantium, unde non 
videtur esse in Deo qui est simplicissimus. 

Responsio tamen est : necesse est ponere in Deo amorem, et proprie, 
non solum metaphorice. 

i? Hoc est de fide et multoties in Sacra Scriptura hoc exprimitur ; 
v. g. I Joan, iv, 16 : « Deus caritas est ». 

20 Hoc etiam ratione sic probatur : amor est primus actus voluntatis. 
Atqui in Deo est formaliter voluntas. Ergo in Deo est formaliter amor. 

Major constat ex hoc quod voluntas specificatur a bono diligibili, et 
prius diligit bonum quam fugiat malum, ac prius diligit bonum simpliciter, 
quam tristetur de ejus absentia aut gaudeat de ejus praesentia. Amare 
nihil aliud est quam velle bonum. Amor nihil aliud est quam inclinatio 
in bonum, aut, si bonum jam possidetur, ut in Deo, est boni complacentia. 
In hac autem perfectione nulla est imperfectio, ergo non solum est in Deo, 
sed est formaliter-eminenter in eo, cf. ad 2m. 

Agitur de amore, non ut est passio, seu actus appetitus sensitivi, sed 
ut est actus appetitus intellectivi, cf. ad im. 

Corollarium. Jn Deo pariter est formaliter gaudium, quod est quies 
in bono possesso. Ratio est quia nulla est imperfectio in notione formali 
gaudii, sicut in notione amoris. E contrario ira et' tristitia important 
imperfectionem et non possunt esse in Deo nisi virtualiter, seu metapho- 
rice ; tristitia est afflictio de malo praesenti, et ex tristitia offensae illatae 
oritur ira, quae est appetitus vindictae. Unde quando in Sacra Scriptura 
Deus dicitur poenitere vel irasci, intelligendum est de poenitentia et ira 

metaphorice sumpta ; sic ira significat justitiam quae legitimam poenam 
infligit. 

Dubium Ín. Quonam amore Deus seipsum diligat. 

Respondetur: ex praedictis patet quod Deus seipsum infinite et 
necessario diligit (cf. q. 19, a. 2 et 3), sed hic amor.eminentissimus, non est 
proprie amor concupiscentiae, nec amicitiae, est quid altius. Cf. Joannem 
a sancto Thoma, in hunc art. : amor enim concupiscentiae est quo bonum 
aliquod volumus, speciatim nobis, et amor amicitiae est quo alterum 
diligimus, ei volendo bonum sicut et nobis. Deus autem se diligit sibi per 
summam identitatem. Unde hic amor transcendit et amorem concupiscen- 
tiae et amorem amicitiae. 

Objectio : inter personas divinas, v. g. inter Patrem et Filium datur 
amor mutuus et amicabilis cum summa communicatione bonorum. Ergo 
est formaliter amor amicitiae. 

Respondetur: nego antecedens ; nam inter personas divinas non est 
mutuus amor formaliter ex parte actus amoris, sed solum ex parte persona- 
rum amantium, quae unico actu se amant. Unde non est amicitia simpliciter, 
sed aliquid majus, scii, non est unitivus amor, sed unitas amoris et bonorum 
identitas. 

Dubium 2m : an zelus sit proprie in Deo. Affirmative, quia zelus est 
amor intensus, fortiter repellens omne quod est sibi contrarium, et potest 
esse absque omni imperfectione, v. g. invidiae aut suspicionis. Sic Deus 
dicit zelotes (Exod. xxvr, 8, 9). 

Dubium 3m : an odium sit proprie in Deo. 

Respondetur : odium inimicitiae quo volumus alicui malum ut ipsi 
malum, non est nisi metaphorice in Deo; quia Deus peccatori non vult 
malum ut ipsi malum, sed ut justum. Jamquidem justus judex capite 
plectens homicidam, id non facit ex odio in ipsum, sed ex amore justitiae ; 
a fortiori Deus, de quo dicitur in l. Sapientiae, 1, 14 : « Deus non laetatur 
in perditione impiorum », sed justitiam diligit. Sic daemon est proprie 
inimicus Dei, sed Deus non est proprie inimicus daemonis. 

De odio vero abominationis quo justus detestatur peccatum tanquam 
malum, disputatur utrum sit proprie in Deo an solum metaphorice. 

Suarez, Vasquez et plures moderni affirmant quod est proprie in Deo, 
quia saepe dicitur in Sacra Scriptura Deum odio habere iniquitatem, et 
peccatum ei displicet, unde, ut aiunt, formaliter illud detestatur tanquam 
simpliciter malum, quamvis illud permittat, et deinde puniat. 

Sanctus Thomas e contrario I C. Gentes, c. 96, dicit : « Ex hoc (quod 
Deus non potest velle malum) apparet quod odium alicujus rei Deo con- 
venire non potest (proprie). Sicut enim amor se habet ad bonum, ita 
odium se habet ad malum ; nam his quos amamus, bonum volumus ; 
his vero quos odimus, malum.. Si igitur voluntas Dei ad malum inclinari 
non potest, ut ostensum est, impossibile est quod ipse rem aliquam odio 
habeat. » Cf. Ferrariensem. Unde plures thomistae ut Joannes a sancto 
Thoma, Gonet tenent quod odium iniquitatis est solum metaphorice 
in Deo, seu virtualiter, ut consequentia amoris, justitiae. Dicunt : nullus 

actus voluntatis divinae proprie respicit malum, nec ut prosequendum, 
nec ut fugiendum, et immediate dissonans. Nullus actus in Deo potest esse 
formaliter fuga mali; fuga mali non invenitur proprie nisi in voluntate 
creata, quia est imperfecta, et quia malum potest illi resistere, et impedire 
consecutionem boni. Sed voluntas Dei est perfectissima, nullum malum 
potest illi resistere et ab assecutione boni eam impedire. Ergo odium 
iniquitatis est in Deo non formaliter sed virtualiter, prout nempe virtute 
continetur in amore justitiae et prout peccatum immediate opponitur 
virtuti creatae, v. g. caritati aut justitiae. Ita ratiocinium virtute est in 
intellectione divina. Hoc videtur saltem probabilius. 

Dubium 4m : an spes et desiderium sint proprie in Deo. 

Respondetur negative. Quia spes respicit bonum futurum, arduum seu 
difficile, quale non potest esse respectu Dei. Desiderium vero est de bono 
absente, quod desiderans non habet nec formaliter, nec eminenter. Deus 
autem omnia possidet eminenter. 


Art. ll. — Utrum Deus omnia amet. 


St. qu. Videtur quod Deus non proprie alia a se diligat, sed solum 
metaphorice, quia ut dicit Dionysius : « amor amantem extra se ponit » 
et hoc, ut videtur, esset imperfectio pro Deo. Insuper amor Dei est aeternus 
et Deus solus est aeternus, unde videtur quod Deus proprie diligat seipsum 
tantum, non alia a se. 

Aristoteles videtur hoc admittere, etiam Plato, pariter Neoplatonici, 
et inter modernos Spinoza, pro illo' mundus de necessitate procedit a Deo, 
sed non diligitur ab eo. 

Responsio autem est ; Deus omnia quae sunt diligit et quidem proprie. 

1° Hoc est de fide secundum Scripturam, juxta illud 1. Sapientiae, xi, 
25 : « Diligis omnia quae sunt, et nihil odisti eorum quae fecisti. » Et in 
N. T. « Sic Deus dilexit mundum, ut Filium unigenitum suum daret » 
Joan., in, 16. Nec ulla est ratio, ut statim dicetur, ad restringenda haec 
verba ad sensum metaphoricum. 

20 Ratione sic probatur : amare est proprie velle alicui bonum. Atqui 
Omnibus quae sunt, fuerunt vel erunt, Deus vult bonum, scii, saltem 
eorum esse, quod pendet a voluntate divina. Ergo Deus proprie omnia 
quae sunt amat. 

Imo « amor Dei est infundens et creans bonitatem in rebus » dum e 
contrario voluntas nostra non est causa bonitatis rerum, sed ab ea movetur 
sicut ab objecto, et sic provocatur amor noster, quo volumus bonum 
alterius conservari et augeri. 

Ideoque amor Dei per respectum ad creaturas nullo modo est passivus, 
Esed activus, imo creator, conservator, vivificator. Non supponit amabili- 
tatem in objecto, sed eam ponit. Sic gratia gratum faciens est effectus 
amoris Dei nos elevantis ad participationem suae vitae intimae, cf. I® IIae, 

q. nO, à. i. Sic connectitur tractatus de gratia cum tractatu de Deo. 

In significato formali hujusce notionis nulla est imperfectio. Attamen 
non dicitur quod in Deo amor creaturarum sit perfectio simplex proprie 
dicta, quia hic amor est liber, ut supra dictum est, q. ig, a. 3, et igitur 
non melius est pro Deo eum habere, quam non habere. 

Ad zm. Improprie dicitur « amor amantem ponit extra se » ; sic signi- 
ficatur quod amans vult bonum amato ; et in hoc nulla est imperfectio. 

Ad 2m. Deus ab aeterno cognoscens res futuras, eas ab aeterno dilexit ; 
imo actio creatrix est aeterna, quamvis effectus habeat solum in tempore. 
Est actio formaliter immanens et solum virtuaiiter transiens, prout produ- 
cit effectum ad extra; sic est novitas effectus sine novitate actionis. 

Ad 3m. Deus amat creaturas rationales amore amicitiae, prout eis vult 
bonum, praesertim bonum vitae aeternae. Deus, proprie loquendo, non 
amat creaturas irrationales amore amicitiae (quia non sunt capaces redama- 
tionis et convictus), sed amore quasi concupiscentiae, in quantum ordinat 
eas ad rationales creaturas, et sic mediate ad seipsum. 

Ad 4m. Deus amat peccatores, in quantum sunt naturae quaedam, et 
conservat eos in esse ; non autem diligit eos in quantum sunt peccatores, 
seu a bono deficiunt. 

jum Dubium : an Deus diligat possibilia. Non quidem in quantum 
vult eis dare esse, sic possibilia distinguuntur a futuris. Sed Deus diligit 
essentiam suam prout est infinite imitabilis ad extra, secundum infinita 
possibilia, ita diligit suam omnipotentiam. 

2um Dubium : an Deus diligat juturibilia, seu jutura conditionata quae 
non erunt. 

Respondetur ea diligit amore conditional!, de quo loquuti sumus supra 
agendo de voluntate antecedenti, quae conditionalis est. Cf. Ia, q. 19, a. 6, 
ad im. 


Art. III. — Utrum Deus aequaliter diligat omnia. 


St. qu. Difficultas est quia in l. Sap., vi, 8, legitur : « Aequaliter est ei 
cura de omnibus » ; insuper amor Dei, ex parte unici actus increati, non 
recipit magis et minus ; denique non dicitur Deus quaedam magis scire 
quam alia, ergo nec magis amare. 

Attamen ex alia parte sanctus Augustinus dicit super Joann, tr. no: 
« Omnia diligit Deus quae fecit, et inter ea magis diligit creaturas rationales, 
et in illis eas amplius quae sunt membra Unigeniti sui, et multo magis 
ipsum Unigenitum suum. » 

Desponsio est : Deus aequaliter diligit omnia, ex parte ipsius actus 
Myoluntatis, quia uno et eodem actu omnia diligit; sed non aequaliter 
omnia diligit ex parte boni voliii, sed magis meliora. 

Prima pars non indiget speciali probatione, non sunt enim in Deo 
plures actus quorum unus esset alio magis intensus. Unde sic dicitur ; 

« Aequaliter est Deo cura de omnibus » quia ex aequali sapientia et bonitate 
omnià administrat]. 

Secunda pars facile probatur, dicimus enim ex parte ipsius boni voliti 
aliquem magis alio amare, cui volumus majus bonum, quamvis non magis 
intensa voluntate. Atqui Deus aliquibus creaturis majus bonum vult quam 
aliis; aliquibus enim vult esse tantum, aliis vivere, aliis intelligere, aliis 
vitam gratiae, aliis vitam gloriae, et Christo unionem hypostaticam. Ergo 
Deus non aequaliter diligit omnia ex parte boni voliti. 

Corollarium enuntiatur in fine corporis articuli : « Cum amor Dei sit 
causa bonitatis rerum (art. 2), non esset aliquid alio melius, si Deus non 
vellet uni majus bonum quam alteri. » Hoc est principium quod vocari 
potest « principium praedilectionis », est universalissimum : valet pro 
quolibet ente alio meliori, pro planta per respectum ad lapidem, pro animali 
per respectum ad plantam, pro homine per respectum ad animal, pro justo 
per respectum ad impium, pro electis per respectum ad alios. 

Hoc principium virtuaiiter continet doctrinam praedestinationis gratui- 
tae; melius exponitur in articulo sequenti, ubi apparet quod est simul 
veritas naturaliter cognoscibilis et veritas revelata. 


Art. IV. — An Deus semper magis diligat meliora. 


St. qu. Difficultas est 1? quia quamvis Christus sit melior toto genere 
humano, « Deus pro nobis omnibus tradidit illum », ergo videtur quod magis 
diligat genus humanum quam Christum. — 20 Angelus est melior homine, 
et tamen Deus magis dilexit homines, mittendo ad eos Filium suum. —t 
30 Petrus fuit melior Joanne, quia plus Christum diligebat, secundum 
illud Domini : « Simon Joannis, diligis me plus his? » et tamen Jesus 
magis dilexit Joannem, qui vocatus est discipulus quem diligebat Jesus, 
— 4? Melior est innocens poenitente, et tamen dictum est, Luc xv, 7 : 
« majus gaudium erit in caelo super uno peccatore poenitentiam agente, 
quam super nonaginta novem justis, qui non indigent poenitentia ». — 
5? Melior est justus praescitus (non praedestinatus) quam peccator prae- 
destinatus, et tamen Deus plus diligit peccatorem praedestinatum. 

Responsio tamen est : « Ex hoc sunt aliqtia meliora quod Deus eis majus 
bonum vult. Unde sequitur quod meliora plus amet ». 

i? Hoc clare enuntiatur in revelatione, prout Amor Dei est causa 
bonitatis rerum, ut passim in Sacra Scriptura dicitur : v. g. Sapientia, xi, 
26 : « Quomodo posset aliquid permanere (in bono), nisi tu voluisses? » 
Et Dominus apud Joan., xv, 5: « Sine me nihil potestis facere » in ordine 
ad salutem. — Rom., IX, 15 : « Moysi enim dicit Dominus : Miserebori. 


i. E contrario pro nobis conveniens est quod Deum diligamus magis intensive 
quam creaturas ; ad praeceptum quidem servandum sufficit quod diligamus Deum 
appretiative super omnia, sed sancti in caelo diligunt etiam Deum intensive super omni?, 
et ad hoc tendere debemus. 

cujus misereor, et misericordiam praestabo cujus misereor (Ex., xxxiii, 19). 
Igitur non est volentis, neque currentis, sed miserentis est Dei.» V. g. inter 
duos latrones qui mortui sunt in Calvario unus speciali misericordia salvatus 
est. HoC est principium praedilectionis, scii, nullus esset alio melior 
si non magis diligeretur a Deo. Hoc principium virtualiter continet, ut 
diximus, totam doctrinam de praedestinatione, secundum quam aliqui 
perveniunt ad vitam aeternam et dicuntur electi, quia fuerunt magis dilecti 
et adjuti. Cf. Ia, q. 23, a. 4 et 5. 

20 Ratione sic probatur responsio, quae est plus quam conclusio 
theologica ; est enim veritas aliunde revelata. 

Voluntas Dei est causa bonitatis in rebus (Ia, q. 19, a. 4). 

Atqui Deus magis diligit aliquid prout ei majus bonum vult. 

Ergo ex hoc aliqua sunt meliora, quod eis majus bonum vult. 

Hoc est corollarium principii causalitatis sic integraliter enuntiati : 
omne ens contingens indiget causa, et in ultima analysi causa prima quae 
est Deus. Sic Deus est causa entitatis et bonitatis rerum, proinde nullum ens 
esset alio melius, si Deus non vellet ei majus bonum quam alteri, ut jam 
dictum est, art. praecedenti. 

Notandum est quod principium istud sic enuntiatur de voluntate 
consequenti, ex qua dependet quod quodlibet bonum hic et nunc eveniat, 
dum a voluntate antecedenti dependet quod realiter possit evenire, v. g. 
quod mandata realiter possint servari, etiam dum non servantur de facto, 
cf. Ia, q. 19, a. 6, ad im. 

Insuper hoc principium est universalissimum et absque ulla exceptione, 
scii, applicatur omnibus entibus creatis, et speciatim hominibus et angelis, 
in hoc sensu : nullus esset alio melior (actu facili aut difficili, naturali aut 
supernaturali, initiali aut finali) si non magis diligeretur a Deo. 

Hoc principium enuntiatur ab Augustino, dum dicit de bonis angelis 
et de aliis, in de Civ. Dei, 1. XII, c. ix : « Si utrique boni aequaliter creati 
sunt, istis mala voluntate cadentibus, illi amplius adjuti ad eam beatitudi- 
nis plenitudinem, unde se nunquam casuros certissimi fierent, pervenerunt. » 
Id est, sicut homines, praedestinati, ita boni angeli fuerunt praedilecti, 
electi et praedestinati. 

Confirmatur ex solutione objectionum. 

Ad : « Deus Christum diligit magis quam universitatem creatura- 
rum, quia scilicet ei majus bonum voluit, quia dedit ei nomen, quod est 
super omne nomen, ut verus Deus esset. Nec aliquid ejus excellentiae 
deperiit ex hoc, quod Deus dedit eum in mortem pro salute humani generis, 
quinimmo ex hoc factus est victor gloriosus » scii, victor peccati, daemonis 
et mortis. Dicet infra sanctus Thomas, IIIa, q. 1, a. 3: « Peccato non exis- 
tente. Incarnatio non fuisset », sed ibidem ad 3™ addet : « Nihil prohibet, 
ad aliquid majus humanam naturam perductam esse post peccatum. Deus 
enim permittit mala fieri, ut inde aliquid melius eliciat. Unde dicitur ad 
Rom., v, 20 : Ubi abundavit delictum, superabundavit 'et gratia. Unde et in 
benedictione cerei paschalis dicitur : O felix culpa, quae, talem ac tantum 
meruit habere redemptorem. » — Hoc est dicere : peccato non existente, 

Incarnatio non fuisset, sed ex altera parte Deus non permisit peccatum 
Adae et peccatum originale nisi propter majus bonum, et post factum 
cognoscitur hoc majus bonum esse ipsam Incarnationem redemptivam, 
ex qua fluunt omnes gratiae quas accipimus. Unde remanet doctrina 
articuli : nullus esset alio melior si non magis diligeretur a Deo, et Christus 
magis quam tota universitas creaturarum dilectus est et diligitur a Deo. 

Ad 2m. « Naturam humanam assumptam a Dei Verbo in persona 
Christi,,Deus plus amat quam omnes angelos, et melior est, maxime ratione 
unionis hypostaticae. » Et in fine dicitur : « Nec ideo naturam humanam 
assumpsit Deus, quia hominem absolute plus diligeret (quam angelos), 
sed quia homo plus indigebat; sicut bonus paterfamilias aliquid pretiosius 
dat servo aegrotanti, quod non dat filio sano. » 

Angeli autem lapsi non erant capaces redemptionis, quia, ut infra 
dicetur Ia, q. 64, a. 2, « liberum arbitrium angeli est flexibile ad utrumque 
oppositum ante electionem, sed non post», sic ejus electio participat 
immutabilitati electionis divinae. 

jm. Quoad quaestionem : utrum Christus magis dilexerit Petrum 
an Joannem ; in fine dicitur « praesumptuosum videtur dijudicare » quis, 
inter Petrum et Joannem, plus Christum dilexit amore caritatis, et similiter 
quem Deus plus dilexit (simpliciter) in ordine ad majorem gloriam vitae 
aeternae. Ut dicitur enim in 1. Prov. xvi, 2, « spirituum ponderator est 
Dominus» et non alius; nec in revelatione invenitur aliquid certum 
de hac re. 

Ad 4m: « Sive homines sint innocentes, sive poenitentes, illi sunt 
meliores et magis dilecti, qui plus habent de gratia; caeteris tamen paribus 
innocentia dignior est et magis dilecta. Dicitur tamen Deus plus gaudere 
de poenitente quam de innocente : quia plerumque poenitentes cautiores, 
humiliores et ferventiores resurgunt. » — Ex hoc sequitur aliquid quod est 
magni momenti in materia de praedestinatione, scii. : si ex duobus pecca- 
toribus unus resurgit, hoc non est sine speciali misericordia Dei qui convertit 
unum potius quam alterum. Si autem aliquis post baptismum per totam 
vitam praeservatur a peccato mortali, hoc est signum majoris gratiae Dei, 
qui sic eum gratis conservavit in bono. 

Ad 5m. Melior est justus non praedestinatus, quam peccator prae- 
destinatus, licet secundum aliquod aliud tempus sit pejor. 

Corollarium. De valore et momento « principii praedilectionis». 

Unde remanet principium in articulo enuntiantum, scilicet caeteris 
paribus, nullus esset alio melior si non magis diligeretur a Deo, seu si Deus 
ei majus bonum non vellet. Unde Deus meliora plus amat. In hoc altissimo 
et universalissimo principio revelato virtualiter continetur tota doctrina 
de gratuita praedestinatione, quae exponitur infra, q. 23, a. 1, 2, 3, 4, 5. 

Insuper hoc altissimum principium abstrahit a prioritate vel posteriori- 
tate, quae exprimuntur in formulis : « ante praevisa merita » et « post 
praevisa merita » et quodammodo superat distinctionem inter ordinem 
intentionis et ordinem executionis ; sed, ut jam patet, virtualiter, quasi 
ex alto, continet praedestinationem quae dicitur « ante praevisa merita ». 

Modo quidem altiori abstrahit a principiis inferioribus in quae forte 
quandoque nimis insistitur, dum non satis in luce ponitur hoc a praedi- 
lectionis principium ». 

Hoc altum principium praesupponit quod per respectum ad actus 
nostros salutares, sive faciles, sive difficiles, voluntas Dei consequens est 
ex se efficax, et quod proinde gratia est ex se efficax, non vero ex nostro 
consensu a Deo praeviso. 

Ideoque hoc praedilectionis principium indirecte negatur a Molina 
dum dicit gratiam non esse ex se efficacem, et asserit : « Auxilio aequali 
fieri potest ut unus vocatorum convertatur et alius non. Imo auxilio gratiae 
minori potest quis adjutus resurgere, quando alius majori non resurgit, 
durusque perseverat »l. 

Item hoc principium indirecte negatur pro actibus salutaribus facilibus 
a Congvuismo Sorbonico, v. g. Tournely, qui tenuit gratiam ex se efficacem 
non requiri pro actibus salutaribus facilibus, sed solum pro difficilibus ; 
ac si plus et minus diversificarent speciem. Et tunc principium istud, 
si admitteret exceptiones, non amplius esset metaphysice certum. 

Item indirecte negatur ab Augustinianis, ut Berihi et Noris, qui 
tempore Jansenismi scripserunt et admiserunt gratiam ex se efficacem esse 
solum requisitam post peccatum originale, titulo infirmitatis, non titulo 
dependentiae hominis a Deo; proinde indirecte negaverunt principium 
praedilectionis pro statu innocentiae et pro angelis, ac si molinismus esset 
verus pro angelis ! ! — Sed principium metaphysicum admittens exceptiones 
non amplius est metaphysicum, ad nihilum valet ultra. E contrario ex 
altitudine et universalitate absoluta hujusce principii ex alto pulchre illu- 
strantur omnes quaestiones de praedestinatione et gratia, sive pro homini- 
bus in quolibet statu, sive pro angelis. 


I. Cf. Concordia Molinae, ed. Paris 1876, pp. 51, 565, et in indice hujusce opens 
ad verbum : Auxilium. 


Qu. XXI. — De justitia et misericordia Dei. 


Post considerationem divini amoris, agendum est de justitia et mise- 
ricordia Dei. Sunt enim virtutes voluntatis cujus principalis actus est 
amor. Deinde erit sermo de providentia, quae est virtus intellectus practici 
prout analogice correspondet nostrae prudentiae et speciatim ejus parti 
quae est providentia de futuris, cf. in hac qu. 21, a. 1, ad im 

Non sunt aliae virtutes in Deo, quia aliae involvunt imperfectionem ; 
manifestum est enim quod in eo non possunt esse nec fides obscura, nec 
spes de bono futuro et arduo. Caritas autem correspondet actui increato 
amoris de quo fuit sermo in q. 20. Nec possunt esse in Deo virtutes morales 
quae respiciunt alterum ut superiorem et aequalem, ut religio, pietas, etc. ; 
nec virtutes quae regulant passiones ut temperantia et fortitudo quae in 
nobis sunt in appetitu sensitivo sub directione rationis, quamvis fortitudo 
quamdam similitudinem habeat cum omnipotentia de qua agitur infra 
q 25. 

In praesenti autem quaestione 21 determinatur, 1i? Utrum in Deo sit 
justitia et quaenam justitia. 20 Utrum justitia sit idem ac veritas de qua 
loquitur Sacra Scriptura simul cum misericordia. 30 Utrum in Deo sit 
misericordia et quomodo possit in eo esse analogice et proprie absque 
imperfectione. 40 Utrum in omni opere Dei sit justitia et misericordia. 


Art, I. — Utrum in Deo sit justitia. 


St. qu. Principalis difficultas est quod actus justitiae est reddere 
debitum, seu unicuique quod suum est. Sed Deus nulli est debitor ; ergo 
Deo non proprie competit justitia, nequidem analogice, sed solum meta- 
phorice. 

Responsio tamen est : Justitia est proprie in Deo, et hoc est de fide 
secundum innumeros textus Sacrae Scripturae, v. g. Ps. x, 8: « Justus est 
Dominus et justitias dilexit. » Cf. etiam Deui, x, 17, xxxn, 4 ; Prov., vin, 
18 ; Jerem., xxm, 6 ; Daniel ix, 14 ; Zach. ix, 9 ; Act., X, 34 ; Ephes., vi, 9 ; 
Coloss., in, 25 ; II Tim., wv. 8; I Petr., I, 17 ; I Joan., I, 9 ; Apoc. xvi, 5. 

In his textibus justitia Dei apparet ut constans ejus voluntas tribuendi 
unicuique quae illi debentur secundum suam naturam et conditionem et 
pro meritis juxta divinam ordinationem et promissionem. 

Notandum est quod Lutherus implicite negavit Dei justitiam, asse- 
rendo justum, etsi homicidum et impudicum, a summo Judice numquam 
puniri posse. Item, nostris temporibus, impii negantes poenas dari in vita 
futura, contradicunt etiam justitiae Dei. 


* 


* 
« 


Difficultas est solum de specie justitiae quae proprie Deo convenit. 

Justitia autem ut exponitur in tractatu hujusce virtutis, dividitur 
in generalem et particularem, quae subdividitur in commutativam et 
distributivam. 

Justitia autem generalis est duplex, scii, justitia legalis quae respicit 
bonum commune secundum legem, et aequitas seu epicheia, quae illud 
respicit secundum spiritum legis, potius quam secundum litteram legis, 
quae si applicaretur in quibusdam casibus durior esset, secundum effatum 
« summum jus, summa injuria ». Cum autem haec duplex justitia generalis 
sit, ut dicit sanctus Thomas, in rege architectonice quasi in imperante, et 
in subditis administrative, manifestum est quod existit jormaliter in Deo, 
qui est Rex regum et Dominus dominantium ; sic Deus curam habet de 
omnibus, de bono communi totius universi providens ut convenit ad mani- 
festationem bonitatis divinae. 

Restat ergo difficultas de justitia distributiva et commutativa. 
Sanctus Thomas hanc difficultatem examinat in corpore articuli, et in 
C. Gentes, I. I, c. 93. 


* 
*ox* 


Respondetur : justitia commutativa non est proprie et jormaliter in Deo, 
quia obligatio justitiae commutativae oritur ex hoc quod alter nobis dedit 
aliquid de suo, quod sub nostro dominio non erat. Atqui homo et angelus 
nihil potest dare Deo quod non sit jam ipsius Dei et sub ejus dominio ; 
etiam ipsa nostra libera actio est jam sub Dei dominio, ut quodlibet ens 
creatum. Unde dicit ad Rom., XI, 35 : « Quis prior dedit illi et retribuetur 
ei 7» — Ergo justitia commutativa non est proprie et formaliter in Deo. 

Objectio : qui obligatur ex pacto seu ex promissione mercedis sub 
conditione operis praestandi, obligatur ex justitia commutativa. Atqui 
Deus sic se obligavit, see. illud Matth. xx, 8 : « Voca operarios et redde 
illis mercedem. » — Imo sanctus Thomas dicit IIa IIae, q. 61, a. 4, ad 18 : 
«Forma judicii divini attenditur secundum rationem justitiae commuta- 
tivae, prout scilicet récompensát praemia meritis et supplicia peccatis. » 

Respondetur : distinguo majorem : qui sic obligatur ex pacto seu ex 
promissione mercedis, obligatur ex justitia commutativa, si ei datur id 
quod prius sub ejus dominio non erat, concedo ; secus, nego. Et pariter 
contradistinguitur minor. Unde pro Deo est obligatio fidelitatis, non vero 
justitiae commutativae. Si autem dicitur quod bonis operibus regnum 
caelorum emitur, hoc est metaphorice dictum. 

Ad difficultatem ortam ex textu citato sancti Thomae, dicendum est 

quod in retributione divina servatur modus justitiae commutativae, quia 
tantum datur pro tanto, sed hic actus divinus non est -proprie et formaliter 
actus justitiae commutativae, propter praedictam rationem. — Pariter 
justitia vindicativa prout est in Deo non pertinet ad commutativam nisi 
quantum ad modum retribuendi, sed quantum ad debitum videtur potius 
pertinere ad justitiam legalem vel ad distributivam, cf. infra consectaria 
de justitia vindicativa, post art. 2. 


Justitia autem distributiva est formaliter in Deo. Est enim ea secundum 
quam aliquis gubernator vel dispensator dat unicuique secundum suam 
dignitatem et meritum. Atqui haec est perfectio sine ulla imperfectione 
et maxime convenit Deo tanquam supremo domino et gubernatore totius 
universi. Ergo justitia distributiva est formaliter in Deo. 

Et a posteriori apparet quod Deus distribuit omnibus creaturis id quod 
est necessarium ut possint ad suum finem pervenire, quamvis non omnes 
ad eum de facto perveniant. 

Objectio justitia distributiva importat debitum. Atqui Deus nulli 
est debitor. Ergo in eo non est proprie et formaliter justitia distributiva. 

Respondetur ad 3um articuli: distinguo majorem : justitia distributiva 
importat debitum, quandoque dependens ab ordinatione propria distri- 
buentis v. g. quando distribuit propria in praemium, concedo ; debitum 
semper independens ab hac ordinatione, nego. Contradistinguitur minor ' 
Deus nulli debet, independenter a sua ordinatione, concedo ; dependenter 
ab ea, nego ; unde dicitur : Deus sibimetipsi debet dare omnibus creaturis 
id quod est eis necessarium ut possint ad suum finem pervenire. Propterea 
dicitur ad 3“ : « Debitum est Deo ut impleatur in rebus id quod ejus 
sapientia et voluntas habet et quod suam bonitatem manifestat, et secun- 
dum hoc justitia Dei respicit decentiam ipsius, secundum quod reddit sibi 
quod sibi debetur. » 

Item sanctus Thomas dicit Ia IIae, q. 114, a. 1, ad 3m : « Quia actio 
nostra non habet rationem meriti nisi ex praesuppositione divinae ordi- 
nationis, non sequitur quod Deus efficiatur simpliciter debitor nobis, sed 
sibi ipsi, in quantum debitum est ut sua ordinatio impleatur. » 

Instantia. In justitia distributiva distribuens abdicat dominium rei 
distributae et transfert in alium. Atqui Deus non potest abdicare rerum 
creatarum dominium. Ergo. 

Respondetur: distinguo majorem : quandoque distribuens abdicat 
dominium rei distributae, concedo; semper, nego.Sic princeps servat justi- 
tiam distributivam largiendo bona communia ad emphiteusim, retento 
dominio directo. Ita Deus, retento dominio supremo quod habet in omnia 
creata, nobis concedit dominium inferius et suo subordinatum. Cf. Joannem 
a sancto Thoma. 

Art. II. — Utrum justitia Dei sit veritas. 


St. qu. Hic articulus instituitur ad explicanda haec verba Ps. 1 xxxiv, 
ii : « Misericordia et veritas obviaverunt sibi, justitia et pax osculatae 
sunt» in quibus, secundum contextum et traditionem, veritas ponitur 
pro justitia. 

Difficultas est autem quia veritas est in intellectu, dum justitia est 
in voluntate ; et si datur aliqua virtus quae dicitur veritas, seu potius 
veracitas, est virtus annexa justitiae, non tamen ipsa justitia. 

Responsio vero est : justitia Dei convenienter veritas nominaturi 
Ratio est, quia, cum intellectus divinus sit regula et mensura rerum, 
veritas earum consistit in conformitate cum intellectu divino, et pariter 
opera nostra dicuntur justa secundum conformitatem cum lege divina. 
Atqui justitia Dei constituit ordinem in rebus conformem rationi sapientiae 
suae, quae est lex ejus. Ergo justitia Dei convenienter veritas nominatur. 

Ad zm, Justitia quantum ad legem regulantem est in intellectu, sed 
scientia Dei est causa rerum prout habet voluntatem adjunctam, et 
imperium est actus ad quem concurrunt intellectus et voluntas. 

Ad 2m. Veritas justitiae sic distinguitur a veracitate Dei, sed con- 
nectuntur. 


Consectaria. 
Quinam sunt principales actus justitiae divinae? 


Sunt tres actus : 1i? dare unicuique quod ei debetur secundum rationem 
suae naturae et conditionis ; 2? infligere poenam pro peccatis debitam, et 
3? retribuere praemium debitum pro meritis. Sub secundo aspectu justitia 
divina vocatur vindicativa, sub tertio vocatur remunerativa. 

1° 
lium sine quibus consequutio finis creaturarum esset impossibilis. Hoc 
dicit sanctus Thomas in art. i in corp. « Sicut ordo congruus familiae vel 
cujuscumque multitudinis gubernatae monstrat hujusmodi justitiam in 
gubernante ; ita ordo universi, qui apparet tam in rebus naturalibus, 
quam in rebus voluntariis, demonstrat Dei justitiam. » Item ibid, ad 3m. 

Hoc affirmatur a Christo Domino in Sermone in monte (M atth., Vi, 
25) : « Ne solliciti sitis animae vestrae quid manducetis, neque corpori 
vestro quid induamini. Nonne anima plus est quam esca et corpus plus 
quam vestimentum? Respicite volatilia caeli, quoniam non serunt, neque 
metunt, neque congregant in horrea ; et Pater vester caelestis pascit illa. 
Nonne vos magis pluris estis illis?... Scit enim Pater vester quia his 
omnibus indigetis. Quaerite ergo primum regnum Dei et justitiam ejus 
et haec omnia adjicientur vobis. » -t-Cf. Commentarium sancti Thomae in 


Est justa distributio bonorum naturalium et auxiliorum supernatura- 

Matthaeum. Si est justa distributio bonorum corporalium, a fortiori debet 
esse justa distributio bonorum spiritualium : « Nonne anima plus est quam 
esca ? » 

Attamen, absque injustitia ex parte Dei, est magna inaequalitas 
conditionum tum naturalium tum supernaturalium. Inaequalitas conditio- 
num naturalium in genere humano jam erat in statu justitiae originalis, ut 
dicit sanctus Thomas, Ia, q. q6, a. 4: « Homo naturaliter est animal sociale. 
Unde homines in statu innocentiae socialiter vixissent. Socialis autem vita 
multorum esse non posset, nisi aliquis praesideret, qui ad bonum commune 
intenderet. Multi enim per se intendunt ad multa, unus vero ad unum... 
Hoc naturalis ordo praescribit ; ita Deus hominem condidit. » Item inter 
angelos est hierarchia, quidam aliis dominantur. Imo inaequalitas creatu- 
rarum, quae est necessaria ad distinctionem formalem earum, requiritur 
ad convenientem manifestationem bonitatis divinae, quae nequit sufficien- 
ter manifestari per unam creaturam nec per plures omnino aequales ; ita 
nemo in sua bibliotheca colligit mille exemplaria Virgilii, ejusdem editionis 
et ligaturae. Cf. infra, Ia, q. 47, a. 2, ubi ostenditur quod non esset per- 
fectum universum si tantum unus gradus bonitatis inveniretur in rebus ; 
item non esset perfecta planta cujus omnes partes essent flores, nec per- 
fectum esset corpus humanum cujus omnes partes haberent dignitatem 
oculi. Sic inaequalitas creaturarum est a Deo, et etiam inaequalitas 
conditionum in genere humano. 

Sed post peccatum originale, nec non per concupiscentiam carnis et 
oculorum, per superbiam vitae, inaequalitas conditionum naturalium valde 
aucta et exaggerata est, ita ut quidam nimias divitias habeant et alii sint 
in egestate et miseria. Unde Christus Dominus dixit apud Luc. vi, 24 : 
« Vae vobis divitibus, quia habetis consolationem vestram ; vae vobis qui 
saturati estis, quia esurietis ; vae vobis qui ridetis nunc, quia lugebitis et 
flebitis. » Haec est damnatio inordinati amoris divitiarum. Item cf. apud 
Luc., xvi, 25 quid dicitur de malo divite et de bono mendico Lazaro. 

Propterea inter signa Messianitatis suae, Jesus enuntiat illud : « paupe- 
res evangelizantur », et initio Sermonis in Monte, praedicando beatitudines 
evangelicas, ostendit quod inaequalitas conditionum naturalium non raro 
compensatur per inaequalitatem gratiarum, prout « Deus superbis resistit, 
humilibus autem dat gratiam » Jac., iv, 6. Sic dicitur apud Matth. v, 3 : 
« Beati pauperes spiritu, quoniam ipsorum est regnum caelorum. Beati 
mites, quoniam ipsi possidebunt terram. Beati qui lugent, quoniam 
consolabuntur. Beati misericordes... Beati qui persecutionem patiuntur 
propter justitiam, quoniam ipsorum est regnum caelorum. » 

In hoc apparet, conjuncta quidem cum misericordia, altissima justitia 
distributiva, quae exprimitur etiam in Cantico Magnificat : « Deposuit 
potentes de. sede, et exaltavit humiles. Esurientes implevit bonis et divites 
dimisit inanes » Luc., 1, 52. 

faec justitia distributiva, quoad distributionem gratiarum apparet 
in aoc quod ut ait sanctus Augustinus (De natura et gratia, c. 43, n. 50) : 
« Deus impossibilia non jubet, sed jubendo monet et facere quod possis et 

postulare quod non possis»'. — Sic communiter dicitur : Facienti quod in se 
est (cum auxilio gratiae actualis), Deus non denegat gratiam (habitualem). 
Sic Deus omnibus adultis dat gratiam sufficientem, secundum quam 
realiter possibilis est adimpletio obligationis hic et nunc urgentis. In hac 
autem gratia sufficienti nobis offertur gratia efficax, sicut fructus in flore, 
sed si homo resistit huic gratiae sufficienti meretur privari gratia efficaci 
qua de facto mandata Dei effective servasset. 

Unde etiam per respectum ad infideles servatur justitia distributiva 
Dei secundum illud Pii IX (Denz. 1677) : « Notum Nobis Vobisque est eos, 
qui invincibili circa sanctissimam nostram religionem ignorantia laborant, 
quique naturalem legem ejusque praecepta in omnium cordibus a Deo 
insculpta sedulo servantes ac Deo obedire parati, honestam rectamque 
vitam agunt, posse divinae lucis et gratiae operante virtute aeternam consequi 
vitam, cum Deus, qui omnium mentes, animos, cogitationes habitusque 
plane intuetur, scrutatur et noscit, pro summa sua bonitate et clementia 
Eminime patiatur quempiam aeternis puniri suppliciis, qui voluntariae culpae 
reatum non habeat. » — Item (Denz. 1648). — Pariter sanctus Thomas 
dixerat, de Veritate, q. 14, a. n, ad im: «Si aliquis taliter nutritus in 
silvis, ductum naturalis rationis sequeretur in appetitu boni et fuga mali, 
certissime tenendum est quod ei Deus vel per internam inspirationem 
revelaret ea quae sunt ad credendum necessaria, vel aliquem fidei prae- 
dicatorem ad eum dirigeret, sicut misit Petrum ad Cornelium (Act., x). » 

Haec omnia pertinent ad justitiam distributivam qua Deus omnibus 
distribuit ea quae sunt necessaria ut possint ad suum finem pervenire. 
Sic Deus non permittit quod adultus absque culpa sua careat auxilio 
necessario ad vitandam damnationem. 

Non omnes quidem .receperunt quinque talenta, quidam receperunt 
unum tantum, sed si non resisterent huic gratiae divinae multas alias 
acciperent ; et non raro, ut diximus, inaequalitas conditionum naturalium, 
et speciatim paupertas, per inaequalitatem gratiarum divinitus compensa- 
tur. Unde non solum Justitia distributiva in his non offenditur, sed pluries 
mirabiliter manifestatur. 


* 
x 


2° Alius actus justitiae distributivae Dei est infligere poenam pro- 
peccatis debitam. Sic dicitur in Evangelic sec. Lucam xvi, 25 ad malum 
divitem post mortem ejus : « Fili, recordare quia recepisti bona in vita tua, 
et Lazarus similiter mala-; nunc autem hic consolatur, tu vero cruciaris. » 
Ut ostendit sanctus Thomas, Ia IIae, q. 87, a. 1: «Quidquid contra ordinem 
aliquem (sub quo est) insurgit, consequens est ut ab eo ordine et principio 
ordinis deprimatur... (Atqui) ille qui peccat agit contra rationem, contra 
legem humanam.et contra legem divinam. Unde triplicem poenam incurrit : 
unam quidem a seipso, quae est remorsus conscientiae, aliam vero ab 
homine, tertiam vero a Deo » tanquam a justo judice, qui absque ulla 


i. Cf. C. Trid. (Denz., 804). 

passione, poenam infligit propter amorem justitiae et infinitae Bonitatis 
super omnia diligendae. Sic justitia vindicativa est proprie seu formaliter 
in Deo! 

In hoc est justissima retributio, secundum proportionem inter poenam et 
culpam. Sic culpa venialis punitur per poenam temporalem, et culpa mor- 
talis in hac vita non remissa sed per peccatum impoenitentiae finalis con- 
summata juste punitur per poenam aeternam, nam ut ait sanctus Thomas, 
Ia IIae, q. 87, a. 3: « Peccatum ex hoc inducit reatum poenae quod pervertit 
aliquem ordinem ; manente autem causa, manet effectus : unde quamdiu 
perversitas ordinis remanet, necesse est, quod remaneat reatus poenae... 
Et ideo, si per peccatum corrumpatur principium ordinis, quo voluntas 
hominis subditur Deo, erit inordinatio quantum est de se irreparabilis, 
etsireparari possit virtute divina. Principium autem hujus ordinis est 
ultimus finis, cui homo inhaeret per caritatem. Et ideo quaecumque 
peccata avertunt a Deo, caritatem auferentia, quantum est de se, inducunt 
reatum aeternae poenae. » 

Si igitur non remittuntur ante mortem, et adveniente impoenitentia 


finali, haec irreparabilis perversio ordinis perenniter durat, tunc de facto 
punitur per poenam aeternam. 
Justissime pro culpa voluntaria requiritur proportionalis contritio et 
satisfactio, et his deficientibus infligitur poena, ut ordo justitiae serveturl 
Misericorditer autem peccatores qui multoties in peccatum mortale 
ceciderunt, saepe, iterum atque iterum convertuntur a Deo, sed timere 
debent ne novum grave peccatum, in quod incidunt, non remittatur in 


1. Manifestum est quod poenae aeternae, de quibus in Sacra Scriptura constat, 
(Matth., xxv, 41, 46), ratione aeternitatis non possunt esse nisi vindicativae, non sunt 
enim pro ipsis damnatis ad eos corrigendos aut a malo deterrendos, quamvis sint medici- 
nales pro aliis. 

Ex praedictis apparet etiam quod justitia vindicativa consequitur sanctitatem 
divinam. Ordo enim moralis, qui est imago sanctitatis Dei ab ipso libere volita, con- 
servari nequit nisi poenae adhiberi possint pro culpis, et poenae vindicativae ac non 
solum correctivae contra voluntatem in malitia obduratam et quamlibet correctionem 
recusantem. 

2. Ut dicitur Xs II18, q. 87, a. 3, ad 3m ; & Deus non delectatur in poenis propter 
ipsas, sed delectatur in ordine suae justitiae, quae hoc requirit. » Ipse vult manifestatio- 
nem justitiae per hanc proclamationem inalienabilis juris infinitae Bonitatis ut super 
omnia diligatur. In hoc est actus justitiae legalis supremae quae compensare debet 
imperfectiones justitiae humanae quae non semper punit ut oporteret, nec praemium 
tribuit ut convenit ; magna enim crimina in terris remanent quandoque sine poena 
humana, et heroicae virtutes absconditae sine praemio humano. In die autem judicii 
haec omnia revelabuntur et apparebit splendor divinae justitiae. 

Non repugnat bonitati et misericordiae Dei imponere poenam aeternam pro peccato 
mortali non remisso seu impoenitentiae finalis. In hac poena Deus libere et legitime 
vult manifestare sanctissimum amorem suum erga justitiam, et odium consequens 
contra iniquitatem, postposita manifestatione misericordiae. Imo hac misericordia 
sunt indigni illi qui ex hac vita cum impoenitentia finali recedunt et veniam non 
postulant. Attamen, ut dicitur infra q. 21, a. 4, « in damnatione reproborum apparet 
misericordia, dum Deus punit eos citra condignum. » 

Hermes, quamvis non negaverit poenas aeternas, asseruit justitiam vindicativam 
repugnare ultimo fini operationis Dei ad extra, quia existimavit hunc finem esse 
beatitudinem creaturarum, potius quam manifestationem Dei bonitatis et perfectionum 
divinarum. 

Notandum est tamen quod Deus justitiam vindicativam liberrime exercet, ita ut 
peccatori poenitenti sine ulla poena ignoscere possit. Est enim privilegium supremi 
legislatoris et supremi judicis posse condonare supplicium, cf. infra, q. 21, a. 3, ad 2. 

futuro, « eo quod non cognoverunt tempus visitationis Domini », Luc., XiX, 
44. Hoc tangit inscrutabile praedestinationis mysterium. Attamen semper 
sperandum eSt in misericordiam divinam. 

8 

30 Alius denique actus justitiae divinae est admirabilis retribiitio men- 
torum, secundum debitam proportionem. 

Cf. Matth., v, 3 : « Beati pauperes spiritu, quoniam ipsorum est 
regnum caelorum. Beati mites, beati qui lugent, qui esuriunt et sitiunt 
justitiam, beati misericordes, beati mundo corde, beati pacifici, beati qui 
persecutionem patiuntur propter justitiam, quoniam ipsorum est regnum 
caelorum. Beati estis cum maledixerint vobis et persecuti vos fuerint,, et 
dixerint omne malum adversum vos mentientes, propter rne ; gaudete et 
exsultate, quoniam merces vestra copiosa est in caelis. » Item Luc., vi, 23, 
— Sed debet esse recta intentio et quaedam proportio inter meritum et 
praemium propterea dicitur apud M atth., vi, 1 : « Attendite ne justitiam 
vestram faciatis coram hominibus, ut videamini ab eis, alioquin mercedem 
non habebitis apud Patrem vestrum qui in caelis est. » In hoc Dominus 
monet ad simplicitatem sanctae intentionis ; unde ibidem de hypocritis, 
qui eleemosynam faciunt, ut honorificentur ab hominibus, dicitur: «rece- 
perunt mercedem suam », scilicet laudem humanam. E contrario « sit 
eleemosyna tua in abscondito, et Pater tuus qui videt in abscondito reddet 
tibi ». 

In hoc simul interveniunt misericordia Dei et ejus justitia secundum 
illud Pauli : II Tim., iv, 8: «Bonum certamen certavi, cursum consummavi, 
fidem servavi. In reliquo reposita est mihi corona justitiae quam reddet 
mihi Dominus in illa die, justus judex ; non solum autem mihi, sed et iis 
qui diligunt adventum ejus. » Et unusquisque accipiet gradum luminis 
gloriae secundum gradum caritatis suae. 


Art. III. — Utrum misericordia competat Deo. 


St. qu. Difficultas est quia misericordia videtur esse quaedam species 
tristitiae ; tristitia autem non est in Deo. Insuper videtur quod misericordia 
sit relaxatio justitiae, Deus autem non potest praetermittere id quod ad 
justitiam suam infinitam pertinet ; seipsum enim negare non potest. Unde 
videtur quod misericordia non sit nisi metaphorice in Deo, sicut ira. 

Responsio tamen est : misericordia est proprie seu formaliter in Deo. 
x°Hoc est de fi.de, secundum innumeros locos Sacrae Scripturae, et commu- 
nem Ecclesiae interpretationem, quamvis non sit specialis definitio solemnis 
de hoc puncto jam certissimo. 

Cf. Ps. en, 8 : « Miserator et misericors Dominus, longanimis et 
multum misericors.» Item Ps. cx, 4; exliv, 8: Ps. Lxxxvni, r : « Miseri- 

cordias Domini in aeternum cantabo » ; Ps. xvi, 7 : « Mirifica misericordias 
tuas, qui salvos facis sperantes in te » ; Ps. cxxix, 6: « A custodia matutina 
usque ad noctem speret Israël in Domino, quia apud Dominum misericordia 
et copiosa apud eum redemptio ». — In psalmis et in prophetis saepe tria 
nomina connectuntur, scii, hominis m iseria, quae misericordiam Dei invocat 
ut gloria Dei manifestetur; v. g. Ps. lxxviii, 9 : « Adjuva nos, Deus 
salutaris noster, propter gloriam nominis tui. Domine, libera nos et propi- 
tius esto peccatis nostris propter nomen tuum. * — Item Daniel in, 29-42 : 
« Peccavimus, deliquimus in omnibus... ; sed fac nobiscum juxta mansuetu- 
dinem tuam et secundum multitudinem misericordiae tuae. Et erue nos 
in mirabilibus tuis, et da gloriam nomini tuo Domine. » Sic Prophetae 
vident in effectu misericordiae divinae summam manifestationem Bonitatis 
et Omnipotentiae divinae. Imo dicunt: «Misericordia Dei plena est terra» 
Ps. cxvm, 64. Et culmen hujus revelationis est in Novo Testamento 
Joan., In, 16 : « Sic Deus dilexit mundum, ut Filium unigenitum suum 
daret ; ut omnis qui credit in eum non pereat, sed habeat vitam aeternam. » 
Sic motivum Incarnationis fuit motivum misericordiae cf. infra, IIIa, q. I, 
a. 3. Sanctus Paulus loquitur saepe de divitiis misericordiae et gratiae Dei, 
V. g. Ephes, ii, 4 : « Deus qui dives est in misericordia, propter nimiam cari- 
tatem suam qua dilexit nos, et eum essemus mortui peccatis, convivifica- 
vit nos in Christo... » 

Misericordia Dei erga filios Israël ad longum describitur in 1. Sapient., 
c. xi et xii ; et Misericordia Christi, boni Pastoris in omnibus parabolis, 
v. g. in parabola filii prodigi, ac in toto Evangelio. 


Theologice autem ostendendum quod misericordia in suo significato 
formali nullam imperfectionem involvit et ut ait sanctus Thomas «maxime 
tribuenda est Deo » Hoc manifestatur in corpore articuli. 

Sanctus Doctor duo distinguit in misericordia humana erga miseros, 
scilicet tristari de miseria alterius et repelle miseriam ejus. Praedicta autem 
tristitia se habet materialiter ad misericordiam, ratione subjecti in quo 
est; dum e contrario inclinatio voluntatis ad sublevandam miseriam 
alienam se habet formaliter ad misericordiam, ratione objecti. 

Atqui, quamvis tristari de miseria alterius non competat Deo, repellere 
miseriam alterius nullam involvit imperfectionem et maxime Deo competit ; 
defectus enim non tolluntur nisi per alicujus bonitatis perfectionem ; prima 
autem origo bonitatis est Deus, qui est ipsa bonitas per essentiam. Ergo 
misericordia secundum suum significatum formale proprie et non solum 
metaphorice Deo convenit. 

Est pulcherrimum exemplum analogiae proportionalitatis propriae. 
Deus misericors se habet ad peccatores veniam implorantes, proportiona- 
liter sicut homo misericors ad miseros, sublatis omnibus imperfectionibus, 
v. g. tristitiae aut compassionis sensibilis,- 

Pariter dicit sanctus Thomas, agendo de virtute misericordiae, II» 

Iae, q. 30, a. 4 : « Aliqua virtus potest esse maxima dupliciter : uno modo 
secundum se, alio modo per comparationem ad habentem. 

« Secundum se quidem misericordia maxima est : pertinet enim ad 
misericordiam, quod aliis effundat et quod plus est, quod defectus aliorum 
sublevet. Et hoc maxime superioris est: unde et misereri ponitur proprium 
Deo, et in hoc maxime dicitur ejus omnipotentia (et bonitas) manifestari. 

« Sed quoad habentem, misericordia non est maxima virtus, nisi ille qui 
habet, sit maximus, qui nullum supra se habeat, sed omnes sub se. Ei enim 
qui supra se aliquem habet, majus est, et melius conjungi superiori, quam 
supplere defectum inferioris. » Sic in nobis altissima omnium virtutum est 
caritas, quae nos Deo conjungit, sed « inter omnes virtutes, quae ad proxi- 
mum pertinent, potissima est misericordia » ibid. 

Sanctus Thomas in a IIae, q 30, a. 3, optime distinguit a virtute 
misericordiae commiserationem sensibilem, quae est laudabilis inclinatio 
appetitus sensitivi et non est virtus; ita pariter virtus castitatis distin- 
guitur a pudore ; sed castitas involvit imperfectionem, non vero virtus 
misericordiae. Imo ut ibidem notatur, si debiles et timidi inclinantur spe- 
ciatim ad compassionem sensibilem, propter possibilitatem similia patiendi, 
virtus misericordiae pertinet praesertim ad perfectos qui in bonitate et for- 
titudine ita eminent ut possint repellere miseriam aliorum. Sic misericordia 
maxime Deo convenit : « Deus non miseretur nisi propter amorem, in 
quantum amat nos tanquam aliquid sifi » II® Iae, q. 30, a. 2, ad im. In 
hoc igitur nullus est anthropomorphismus, nec sentimentalismus, sed pura 
veritas revelata, theologice explicata. Motivum misericordiae divinae non 
est proprie miseria creaturae, (haec est materia circa quam exercetur), sed 
est bonitas Dei manifestanda, in hoc quod aliquis sublevatur a miseria. 

lum Dubium : quaenam est differentia inter misericordiam Dei, ejus 
bonitatem, ejus justitiam, et liberalitatem ? 

Respondetur : ut dicitur in corpore articuli, « elargiri perfectiones rebus 
pertinet quidem et ad bonitatem divinam et ad justitiam, et ad liberalita- 
tem et misericordiam, tamen secundum aliam et aliam rationem. Commu- 
nicatio enim perfectionum absolute considerata pertinet ad bonitatem. Sed 
in quantum perfectiones rebus a Deo dantur secundum earum proportionem. 
pertinet ad justitiam. In quantum vero non attribuit rebus perfectiones 
propter utilitatem suam, sed solum propter suam bonitatem, pertinet ad 
liberalitatem. In quantum vero perfectiones datae rebus a Deo omnem 
defectum expellunt, pertinet ad misericordiam. » Hoc illustrat articulum 
sequentem. 

2um Dubium : quomodo misericordia veniam tribuens post peccatum, 
non sit relaxatio justitiae vindicativae quae debet infligere poenam pro 
peccato ? 

Respondetur ad 2m : « Deus misericorditer agit, non quidem contra 
justitiam suam faciendo, sed aliquid supra justitiam operando ; sicut si 
alicui, cui debentur centum denarii, aliquis ducentos det de suo, tamen 
non contra justitiam facit, sed liberaliter, vel misericorditer operatur ; et 
similiter si aliquis offensam in se commissam remittat. Qui enim aliquid. 

remittit, quodammodo donat illud : unde Apostolus remissionem donatio- 
nem vocat (Ephes., iv, 32) : Donate invicem, sicut Christus vobis donavit. 
— Ex quo patet quod misericordia non tollit justitiam, sed est quaedam 
justitiae plenitudo. Unde dicitur in Ep. Jac., II, 13, quod misericordia 
superexaltat judicium ». 

Instantia: Sed judex humanus ex justitia tenetur infligere poenam 
pro crimine, et non potest misericorditer poenam remittere. Ergo nec Deus 
si justitia sit formaliter et proprie in eo. 

Respondetur : (cf. Ia, q. 25, a. 3, ad 3m) distinguo antecedens : judex 
subordinatus non potest quidem salva justitia culpam sine poena dimittere, 
sed hoc potest supremus legislator, et hoc jus est privilegium regis in regno 
aut praesidis reipublicae, ut possit veniam dare reis qui implorant illum, 
sic egregie manifestatur regis vel praesidis bonitas, et servatur cum gloria 
regis bonum commune. Hoc optime, explicat sanctus Thomas, IIIs, q. 46, 
a. 2, ad 3m : « Haec etiam justitia (quae reparationem pro peccato exigit) 
dependet ex voluntate divina, ab humano genere satisfactionem exigente 
pro peccato. Nam si voluisset Deus absque omni satisfactione hominem a 
peccato liberare, contra justitiam non fecisset. Ille enim judex non potest 
salva justitia culpam sine poena dimittere, qui habet punire culpam 
in alium commissam, puta vel in alium hominem, vel in totam rempubli- 
cam, sive in superiorem principem. Sed Deus non habet aliquem superiorem, 
sed ipse est supremum et commune bonum totius universi. Et ideo si dimittat 
peccatum, quod habet rationem culpae ex eo quod contra ipsum committi- 
tur, nulli jacit injuriam : sicut quicumque homo remittit offensam in se 
commissam absque satisfactione, misericorditer et non injuste agit. Et ideo 
David misericordiam petens dicebat (Ps. 1): «Tibi soli peccavi: quasi 
diceret : Potes sine injustitia mihi dimittere. » id est exercitium justitiae 
et misericordiae Dei dependet a libertate divina, propterea dicit Augustinus 


(In Joann., tr. 26) : « Quare Deus hunc (peccatorem) trahat et illum non 
trahat, noli velle dijudicare, si non vis errare. » Sanctus Thomas dicet Is, 
q. 23, a. 5, ad 3m : « Quare hos elegit in gloriam et alios reprobavit, non 


habet rationem nisi divinam voluntatem. » Remanet pro nobis mysterium 
scilicet quomodo in eminentia Deitatis intime conciliantur infinita justitia, 
infinita misericordia et suprema libertas. Nunc in praesenti articulo 
ostenditur quod misericordia divina parcendo non est relaxatio justitiae 
vindicativae, sedeam superat, secundum illud Jac. 1l, 13 : « misericordia 
superexaltat judicium ». Quomodo autem aliqua perfectio divina possit esso 
quodammodo supra aliam, cf. art. seq.et deinde consectaria de misericord'u 
Dei. 

Art. IV. — Utrum in omnibus operibus Dei sit misericordia 
et justitia. 


St. qu. Hic articulus instituitur ad explicanda verba Ps. xxiv, 10 : 
« Omnes viae Domini misericordia et veritas » et similia verba Sacrae Scrip- 
turae. 

Difficultas est praesertim 1? quia quaedam opera Dei attribuuntur 
misericordiae, ut justificatio impii, et quaedam justitiae, ut damnatio 
impiorum, in qua non apparet misericordia; 20 multi justi in hoc mundo 
affliguntur, in hoc non apparet justitia ; 30 opera justitiae et misericordiae 
praesupponunt creationem, in qua non manifestantur hae perfectiones 
divinae. 

Responsio tamen est : In quolibet opere Dei misericordia et verita^ 
inveniuntur, Ut dicitur in Ps. xxiv, 10, citato. 

Notandum est : hoc veriflcatur si sumitur misericordia saltem in sensu 
lato, pro remotione cujuscumaue defectus, et non solum miseriae proprie 
dictae, ut dicitur in art. et ad 4m. 

Ratio est quia opus divinae justitiae semper praesupponit opus miseri- 
cordiae et in eo fundatur. Creaturae enim non debetur aliquid (v. g. 
auxilium aut praemium, aut poena) nisi propter aliquid in ea praeexistens, 
et in ultima analysi propter aliquid quod ex sola bonitate divinae voluntatis 
dependet, quae nos gratuito creavit et ordinavit ad finem supernaturalem. 
Et sic in quolibet opere Dei apparet misericordia (saltem in sensu lato) 
quoad primam radicem ejus. 

Im corollarium (in art.) : «Virtus hujusce primae radicis omnium Dei 
operum salvatur in omnibus consequentibus, et etiam vehementius in eis 
operatur, sicut causa prima vehementius influit quam causa secunda. » Sic 
amor Dei erga creaturas est radix omnium Dei operum et manifestatur 
prius per modum misericordiae sive late sive proprie dictae, quam per 
modum justitiae, quae in hoc arbore amoris Dei est solum velut ramus, 
dum misericordia est quasi principalis pars arboris, quasi truncus ejus 
immediate procedens ex radice. Nec mirum est quod sit quidam ordo 
inter perfectiones infinitas Dei ; sicut voluntas divina ratione praesupponit 
intellectum divinum, ita misericordia et justitia praesupponunt Dei boni- 
tatem et amorem, sed misericordia est prima manifestatio amoris, dum 
justitia est velut secunda ejus manifestatio. In misericordia manifestatur 
bonitas Dei ut suiipsius diffusiva, in justitia autem praesertim vindicativa 
manifestatur jus inalienabile supremae bonitatis ut super- omnia diligatur. 
Sic misericordia est prima radix operum Dei. Sanctus Thomas dicit IIa Iae, 
q. 21, a. 2 : « Magis proprium est Deo misereri et parcere, quam punire, 
propter ejus infinitam bonitatem. » 

2m corollarium (in art.) : « Propter hoc etiam ea quae alicui creaturae 
debentur, Deus ex abundantia suae bonitatis largitis dispensat, quam exigit 
proportio rei. Minus enim est quod sufficeret ad conservandum ordinem 

justitiae, quam quod divina bonitas confert, quae omnem proportionem 
creaturae excedit. » — Sic dicitur in Ps. xxxn, 5 : « Misericordia Dei plena 
est terra. » Deus generaliter dat creaturis omnibus plus quam stricte 
necessarium ad finem, dat ut in pluribus id quod convenit ad bene esse, 
in ordine materiali et in ordine morali ac spirituali. Sic in omni opere Dei 
misericordia resultat ex parte Dei superabundantis in bono ; sed justitia 
resultat ex parte operati, recipientis secundum suam proportionem. 

Ad In damnatione impiorum vehementius quidem apparet justi- 
tia; attamen in ea manifestatur misericordia ut aliqualiter allevians 
poenam, quia puniuntur citra condignum, cf. IIIs, Suppi., q. 99; cf. 
Tabulam auream, ad verbum « misericordia », n? 26. 

Ad 38. Dum justi puniuntur in hoc mundo, juste aliqua levia peccata, 
reparant, et misericorditer ab affectu terrenorum ad Deum eriguntur. 

Ad Ante opera justitiae et misericordiae proprie dictae, in crea- 
tione salvantur aliquo modo rationes harum perfectionum, in quantum res 
quasi misericorditer de non esse in esse mutantur, et juste producuntur 
secundum quod convenit divinae sapientiae et bonitati. 


Consectaria de misericordia Dei. 
i? Deus dicitur omnipotentiam suam parcendo maxime et miserando 
manifestare, cf. I8, q. 25, a. 3, ad 3**. Propterea dicitur in Ps. 1 xxviii, 9: 
« Adjuva nos, Deus salutaris noster, et propter gloriam nominis tui, Domine, 
libera nos et propitius esto peccatis nostris, propter nomen tuum. » Sic 
in hac oratione, profunda miseria peccatoris invocat altissimam Dei 
misericordiam, non solum ut sublevetur, sed ut glorificetur Deus, ut 
manifestetur ejus bonitas et omnipotentia. Item Daniel, in, 43: «Pecca- 
vimus et inique egimus... sed fac nobis secundum multitudinem miseri- 
cordiae tuae, ... et da gloriam nomini tuo, Domine. » 

Oratio, quam homo sic facit pro seipso cum humilitate, pietate et 
perseverantia, semper exauditur (IIs IIae, q. 83, a. 15, 2m et 16) ; abyssus 
miseriae abyssum misericordiae invocat et manifestatur Dei bonitas ac 
omnipotentia. 

2? Misericordia quodammodo superat justitiam in tribus actibus ejus, 
prout Deus misericorditer distribuit creaturis plus quam stricte necessarium, 
prout punit citra condignum et praemiat ultra condignum ; cf. Tabulam 
auream operum sancti Thomae ad verbum « misericordia », n? 26. 

A. Deus ut in pluribus distribuit creaturis ultra strictum necessarium. 
Sic poterat nos creare in statu mere naturali, et de facto nos elevavit ad 
ordinem gratiae ; post peccatum Adae, poterat Deus nos relinquere in 
statu naturae lapsae, aut nos sublevare simplici remissione culpae per 
aliquem prophetam sub quibusdam conditionibus annuntiata ; revera 
« sic Deus dilexit mundum ut Filium suum unigenitum daret ». « Misericor- 
dia et veritas obviaverunt sibi » ; sed « misericordia superexaltat judicium » 
Jac. ii, 13. Christus manifestavit suum amorem ergamos usque ad mortem 

crucis, et insuper ex superabundantia misericordiae nobis dedit non solum 
gratiam baptismalem seu regenerationis et gratias actuales ad perseveran- 
dum, sed Eucharistiam et alia sacramenta. In his omnibus clare constat 
Deum misericorditer distribuere creaturis ultra strictum necessarium in 
justitia debitum. 

B. Pariter Deus punit citra condignum, ut dictum est ; saepe enim 
sublevat peccatores qui reiterata peccata commiserunt per totam vitam ; 
suscitat animas quae pro eis reparant, et etiam, ut notat sanctus Thomas 
(in Ep. ad Hebr., m, lect. 2 fin), « misericordiae Dei magnum signum est, 
quando punit temporaliter peccatores, see. illud Augustini : « Hic ure, 
hic seca, ut in aeternum parcas. » 

Etiam damnati, ut dictum est, puniuntur citra condignum (art. 4, 
ad im). 

C. Deus etiam praemiat ultra condignum,et ab ejus plenitudine accepi- 
mus gratias ultra merita nostra ; certo prima gratia justificationis quae est 
principium meriti non est objectum meriti, ita pariter gratia perseverantiae 
finalis, quae est ipse status gratiae conjunctus cum morte (Ia Ilfte, q. 114, 
a. 9) ; ita gratiae sacramentales, praesertim gratia cibans quam per commu- 
nionem eucharisticam accipimus non est objectum meriti, datur ultra, 
merita nostra, et secundum dispositionem Dei quaelibet communio augendo 
in nobis caritatem deberet nos disponere, si non esset venialis negligentia, 
ad communionem substantialiter ferventiotem pro crastina die. 

Specialiter manifestatur misericordia Dei erga operarios qui ad vineam 
Domini veniunt ad laborandum in ultima ora, paulo ante mortem (Malth., 
XX, 1-16), et erga eos in quibus verificantur verba (Matth., x, 42) : « Qui- 
cumque potum dederit uni ex minimis istis calicem aquae frigidae tantum 
in nomine discipuli, amen dico vobis, non perdet mercedem suam. » 

Splendor autem misericordiae apparebit pro his quibus Dominus dicet, 
ut legitur apud Matth, xxv, 34 : « Venite benedicti Patris mei, possidete 
paratum vobis regnum a constitutione mundi. Esurivi enim, et dedistis 
mihi manducare; sitivi, et dedistis mihi bibere .., nudus eram et coope- 
ruistis me... Quamdiu fecistis uni ex his fratribus meis minimis, mihi 
fecistis. » 

Haec misericordia Dei infinita est fundamentum spei nostrae, et 
praeclarissimum nobis dat exemplum caritatis et compassionis erga proxi- 
mum, secundum illud : « Beati misericordes, quoniam ipsi misericordiam 
consequentur » et « Hoc est praeceptum meum, ut diligatis invicem, sicut 


dilexi vos. » Joan., xv, c. 12. 


Quomodo denique intime conciliantur infinita Misericordia et infinita 
Justitia, inexorabilis erga damnatos qui veniam ceteroquin non postulant? 
Hoc non potest cognosci nisi immediate videatur eminentia Deitatis, in qua 
omnes divinae perfectiones ita uniuntur ut minime destruantur. Unde 
Pius IX dicit (Denz. 1647) . « Cum solutis corporeis hisce vinculis videbimus 

Deum sicuti est, intelligemus profecto, quam arcto pulchroque nexu misera- 
tio ac justitia divina copulentur » ; tunc ut ibidem dicitur, clare intellige- 
mus id quod docet Ecclesia, scii. « gratiae caelestis dona nequaquam illis 
desunt, qui hac luce recreari sincero animo velint et postulent » (Item 
Denz. 1677). Sic quamvis electi sint misericorditer magis dilecti et adjuti 
quam aliil, pro omnibus verum est quod Deus impossibilia non jubet, sed 
jubendo monet facere quod possumus et postulare quod non possumus 
(Cone. Trid. ex s. Aug. Denz. 804). Ita in caligine fidei, praesertim in 
contemplatione infusa, quodammodo attingimus conciliationem infinitae 
misericordiae, infinitae justitiae et supremae libertatis in eminentia Dei- 
tatiss Dum tamen sumus in via utimur semper limitatis conceptibus 
analogicis, qui repraesentant physionomiam spiritualem Dei, velut in 
mosaica, cujus parvuli lapides colorati non possunt suavitatem ejus 
exprimere. Conceptus nostri misericordiae, justitiae et libertatis, remanent 
nimis sejuncti, non satis intime uniuntur, ut cognoscatur proprie Deitas 
ipsa. 


I. Hoc sequitur ex his verbis sancti Pauli I Cor, IV, 7: « Quis enim te discernit? 
EQuid autem habes quod non accepisti? » Cf. infra Ia, q. 23, a. 4 et 5. Si a speciali miseri- 
cordia provenit quod ex duobus peccatoribus unus convertatur, a fortiori quod justus 
jugiter praeservetur a peccato, praesertim si ita praeservatur a tempore baptismi 
in infantia. 


Qu. XXII. — De Providentia Dei. 


Consideratis his quae ad voluntatem pertinent, procedendum est ad ea 
quae respiciunt simul intellectum et voluntatem. Hujusmodi autem est 
providentia, cujus praedestinatio est altior pars, cuique analogice similis 
est nostra virtus prudentiae, ad quam pertinet providentia per respectum 
ad futurum, ut bene explicatur IIa IIae, q. 49, a. 6. Ibidem dicitur: « Provi- 
dentia (secundum significationem nominis) importat respectum quemdam 
alicujus distantis ad quod ea quae in praesenti occurrunt ordinanda sunt. » 
Providere enim est ea quae sunt facienda mente ordinare in fines suos. 

Doctrinam sancti Thomae de Providentia longe alibi exposuimus, in 
Dictionnaire de Théologie catholique, art. « Providence », et in speciali opere : 
La Providence et la confiance en Dieu (1932). Ideoque nunc breviter notamus 
solum principalia. 

Sanctus Thomas dividit hanc quaestionem in quatuor articulis. 
1° Utrum Deo conveniat providentia, ubi solvuntur simul quaestiones an 
sit et quid sit providentia. 2? Utrum omnia divinae providentiae subsint, 
seu de extensione providentiae. 30 Utrum divina providentia immediate 
sit de omnibus, responsio erit affirmativa, et sic providentia distinguitur 
a gubernio divino. 40 Utrum divina providentia imponat necessitatem 
rebus provisis; solutio hujus dubii erit corollarium doctrinae supra 
expositae, q. 19, a. 8. 


Art. I. — Utrum providentia Deo conveniat. 


St. qu. Difficultas oritur ex hoc i? quod providentia significat quamdam 
partem prudentiae nostrae quae non est sine imperfectione, scii, sine dubio 
et incertitudine ; 20 providentia est circa existentia quae non sunt aeterna ; 
ergo non videtur esse aliquid aeternum. Aliae sunt difficultates, quae 
specialiter oriuntur ex existentia mali tum physici, tum moralis in mundo. 
Hae difficultates notantur a sancto Thoma initio articuli secundi, scii. : 
« Vidimus multa mala in rebus esse ; aut igitur Deus non potest ea 
impedire et sic non est omnipotens, aut non de omnibus curam habet. » 
Haec objectio pertinet proprie ad extensionem providentiae, et longius 
exponitur in C. Gentes, |. III, c. 64, 71-79 ; 89-97. 

Responsio affirmative est de fide, secundum innumeros locos Sacrae 
Scripturae et definitiones Ecclesiae. 

In V. Test. Judith (ix,5) sic orat : « Omnes viae tuae, Domine, paratae 
sunt, et tua judicia in tua providentia posuisti... Humilium et mansueto- 
rum semper tibi placuit deprecatio. Deus caelorum, creator aquarum, et 
Dominus totius terrae, exaudi me miseram deprecantem et de tua miseri- 
cordia praesumentem. » — Sap., vi, 8 : « Deus pusillum et magnum ipse 
fecit, et aequaliter cura est illi de omnibus. » Ibid., vin, 1 : « Attingit a 
fine usque ad finem fortiter et disponit omnia suaviter. » — Ibid., xi, 21 : 
« Omnia in mensura et numero et pondere disposuisti. » — Ibid., xn, 13 : 
« Non enim est alius Deus quam tu, cui cura est de omnibus. » Ibid., xiv, 
1-5. dicitur per respectum ad navigantes : « Tua, Pater, providentia 
gubernat, quoniam dedisti et in mari viam, et inter fluctus semitam 
firmissimam, ostendens quoniam potens es ex omnibus salvare. » 

Ipsa oratio petitionis supponit fidem de divina providentia quae se 
extendit ad actus nostros liberos et ad particularia. Unde in libro Esther 
xiii, 9, Mardochaeus sic orat : « Domine Domine rex omnipotens, in 
ditione tua cuncta sunt posita, et non est qui possit tuae resistere voluntati, 
si decreveris salvare Israël. » — Item ibidem xiv, 12-19 pariter sic orat 
regina Esther et exauditur Numquam philosophi graeci etiam altiores 
pervenerunt ad tantam certitudinem de Providentia divina quae ad 
minima etiam se extendit. Item in 1. Ecclz xxxm, 13 : « Quasi lutum 
figuli in manu ipsius... Sic homo in manu illius qui fecit eum, et reddet ei 
secundum judicium suum. » — Item /saias xiv, 27 : « Dominus exercituum 
decrevit, et quis poterit infirmare? et manus ejus extenta, et quis avertet 
eam? » 

Psalmi enarrant mirabilia Providentiae Dei erga Israël, liberavit eum 
a captivitate cf. Ps. cxm : « In exitu Israël de Aegypto.. » — Ps. xxiv, 5. 
Dirige me in veritate tua, et doce me, quia tu es Deus salvator meus. — 
Ps. xxii, i : « Dominus regit me, et nihil mihi deerit, in loco pascuae ibi me 
collocavit... Deduxit me super semitas justitiae, propter nomen tuum. 
Nam et si ambulavero in medio umbrae mortis, non timebo mala : quoniam 
tu mecum es. » — Ps. xxx, 16: « Ego autem in te speravi, Domine, dixi : 
Deus meus es tu : in mani bus luis sortes meae. Eripe me de manu inimicorum 
meorum et a persequentibus me. Illustra faciem tuam super servum tuum, 
salvum me fac in misericordia tua. » 

Sub aliquo aspectu Dei providentia est manifestissima ex ipso ordine 
mundi, sic Ps. xvm, 2 dicit : « Caeli enarrant gloriam Dei et opera manuum 
ejus annuntiat firmamentum. » Sed ex altera parte, ut ostenditur in libro 
Job : quaedam viae Providentiae, et quidem altissimae, sunt investigabiles ; 
v. g. dispositiones Providentiae erga Joseph, filium Jacob, quando Deus 
permittit quod sit venditus a fratribus suis ; et deinde clarificantur istae 
viae, dum ipse Joseph dicit fratribus suis (Genes., x1v, 8) : « Non vestro 
consilio, sed Dei voluntate huc missus sum, qui fecit me... principem in 
omni terra Aegypti. » 

Altitudo inaccessibilis Providentiae apparet etiam v. g. in Ps. XXXV, 7 : 

« Justitia tua sicut montes Dei, judicia tua abyssus multa. » Sed haec 
superior obscuritas provenit ex nimia luce pro intellectu nostro, nam 
providentia Dei in se est lux inaccessibilis sub qua omnia cooperantur 
in bonum. Unde in libro Tobiae xin, i, dicitur : « Magnus es Domine in 
aeternum et omnia saecula regnum tuum, quoniam tu flagellas et salvas, 
deducis ad inferos et reducis, et non est qui effugiat manum tuam... Ipse 
castigavit nos propter iniquitates nostras, et ipse salvabit nos propter 
misericordiam suam. » Tota historia Israél ordinata est a Dei providentia 
ad adventum Salvatoris promissi. Item cf. Daniel, XIII, 42 : Historia 
Susannae. 


In Novo Testamento semper est sermo de Providentia Dei conjuncta 
cum ejus bonitate, omnipotentia et declaratur manifestissima er simul 
in quibusdam suis viis obscura propter altitudinem suam. Sic apud M ath. 
vi, 26, dicitur : « Respicite volatilia caeli, quoniam non serunt, neque 
metunt, neque congregant in horrea ; et Pater vester caelestis pascit illa. 
Nonne vos magis pluris estis illis? » Est argumentum a fortiori, scii, si Deus 
curat de rebus infimis a fortiori de vita animarum. Unde concluditur 
(Matth., vi, 32) : « Scit enim Pater vester quia his omnibus indigetis. 
Quaerite ergo primum regnum Dei, et justitiam ejus, et haec omnia 
adjicientur vobis. » — M atth. x, 30 : « Vestri autem capilli omnes numerati 
sunt. » — Item Matth. xx, l, parabola de operariis in vinea; Ibid, XXV, 14, 
parabola talentorum. — Luc. XI, 13 : « Si ergo vos, cum sitis mali, nostis 
bona dare filiis vestris, quanto magis Pater vester de caelo dabit spiritum 
bonum petentibus se! » Luc. XV, 4, parabola de ove perdita. — Joan, x, 1, 
parabola de bono pastore. — I Petri V, 6: « Humiliamini sub potenti manu 
Dei, ut vos exaltet in tempore visitationis ; omnem sollicitudinem vestram 
projicientes in eum, quoniam ipsi cura est de vobis. » 

In his omnibus dicitur Providentiam esse manifestam ex ordine mundi 
et ex vita justorum, sed ex alia parte in ea remanet altum mysterium 
secundum illud sancti Pauli, Rom. xi, 33 : « quam incomprehensibilia sunt 
judicia Dei et investigabiles viae ejus », praesertim quoad permissionem 
tribulationum justorum et iniquitatis malorum, propter majus bonum, 
quod nunc saepe remanet absconditum. 


* 


CRE 


Inter Patres! de providentia speciatim scripserunt, sanctus Joannes 
Chrysostomus : Ad Stagir. (de providential! utilitate doloris in vita 
justorum), et alii tractatus similes : Quod nemo laeditur nisi a seipso ; 
Ad eos qui scandalizati sunt ob adversitates. — Sanctus Leo Papa, Epist. 
ad Thuribium ; sanctus Gregor. Nazianz., Oratio 16 ; sanctus Augustinus, 
De Civitate Dei, ubi exponitur actio providentialis Dei per respectumi. 


i. Cf. Rouit de Journel, Enchiridion pairisticum, 202, 422, 1014, 1134, 1377. 


DE EXISTENTIA PROVIDENTIAE 491 


ad humanitatem ; distinguuntur in mundo duae civitates, quae nunc 
permixtae sunt, sed in fine separabuntur : civitas mali in qua amor 
sulipsius pervenit usque ad odium Dei, et civitas Dei, in qua amor Dei 
pervenit usque ad contemptum suiipsius. Speciatim de Providentia 
legendum est in I. vil, c. 29 (cf. Diet. Theol. cathol, art. Providence 
(section saint Augustin). 


* 


+ # 


Ex Definitionibus et declarationibus Ecclesiae constat quod Deus 
ab aeterno certo praescivit et immutabiliter -praeordinavit omnia futura 
(Denz. 300, 316, 321 sq., 1784) ; non tamen ideo omnia de necessitate 
absoluta eveniunt (321, 607, 3026). Deus sua providentia gubernat visibilia 
et invisibilia (Denz. 421,1784), vere agendo in mundum et homines (1702) ; 
non vult mala sicut bona (514) ; et peccata permittit tantum (816) ; non 
debet oboedire diabolo (586), neque omnipotentiam suam nobis communi- 
cat aut subjicit (1217 sq.), et ordinat omnia ad manifestationem bonitatis 
suae (1783). Proinde homo non est sub directione astrorum (35, 239), nec 
fato regitur (607). 

Inter has definitiones speciatim citanda est ea quae invenitur in 
Cone. Vatie. (Denz. 1784) : « Universa, quae condidit, Deus providentia 
sua tuetur atque gubernat, attingens a fine usque ad finem fortiter et 
disponens omnia suaviter (cf. Sap. vili, 1). Omnia enim nuda et aperta 
sunt oculis ejus (Hebr. iv, 13) ea etiam, quae libera creaturarum actione 
futura sunt. » 


* 
x x% 


Ratione theologica sanctus Thomas probat in corpore articuli existen- 
tiam providentiae aliunde revelatam, et simul dat definitionem provi- 
dentiae. Supponit definitionem ejus quasi nominalem, secundum quam 
providentia est pars prudentiae, quae ordinat diversas res ad finem 
consequendum. Sic communiter dicitur pertinet ad praesidem civitatis 
providere de re frumentaria, ad patremfamiliae providere de eis quae 
necessaria sunt ad vitam (cf. IIa IIae, q. 49, a. 6). Haec notio communis 
providentiae non potest tribui Deo nisi analogice, sed nunc quaeritur 
utrum illi tribuenda sit analogice proprie, an solum analogice metaphorice. 

Respondetur: analogice proprie, et sic probatur. 

In agente intellectuali praeexistit ratio seu idea cujuslibet sui effectus. 
Atqui Deus est causa per intellectum omnis boni creati et proinde ordinis 
rerum ad finem, praesertim ad finem ultimum. Ergo in Deo praeexistit 
ratio ordinis rerum in finem, quae est providentia, secundum ejus definitio- 
nem nominalem ; et sic providentia ei convenit analogice proprie, prout 
nullam imperfectionem involvit. 

Major hujusce argumenti est in se evidens, et aliunde aequivalenter 
revelata est. Minor autem est revelata et etiam philosophice probatur, 
sic hoc argumentum pertinet sub duplici aspectu aut ad rationem theolo- 

gicam, aut ad rationem philosophicam. Cf. supra, q. 14, a. 8 : Utrum 
scientia Dei sit causa rerum, et q. 19, a. 4 : utrum voluntas Dei sit causa 
rerum. Ergo providentia Deo convenit analogice et proprie, sicut intelli- 
gentia, voluntas et actus'liber creandi. Negare Deum esse providentem 
esset negare Deum esse intelligentem seu esse Deum. 

Haec argumentatio est quasi a priori, praesupponendo nempe Deum 
esse causam per intellectum, dico quasi a priori, quia providentia non 
immediate deducitur ex Dei natura, sed praesupponit quod Deus liberrime 
creare voluerit. 

A posteriori etiam probari potest providentia, modo philosophico, ex 
ordine mundi, et haec probatio coincidit cum quinta via sancti Thomae 
ad probandum Deum esse, speciatim Deum supremum ordinatorem (cf. 
supra, q. 2, a. 3). Haec probatio ad hoc reducitur : ea quae ratione carent 
non tendunt in finem nisi dirigantur ab aliquo intelligente, ut sagitta 
a sagittante. Atqui videmus quod ea quae cognitione carent operantur 
propter finem (nam semper aut frequentius eodem modo operantur, ut 
consequantur id quod est optimum). Ergo est aliquid intelligens, a quo 
omnes res naturales ordinantur ad finem, et hoc dicimus Deum. 

Notandum est quod sanctus Thomas in hac 5a via sicut in nostro 
argumento, insistit in hoc quod ordo rerum in finem pertinet ad bonum 
universi, cujus Deus est auctor. Ut diximus supra (q. 2, a. 3), Aristoteles 
egregie formulavit et explicavit minorem hujusce 5ae viae, scilicet quod 
agentia naturalia operantur propter finem, sed non pervenit ad notionem 
creationis, praesertim liberrimae creationis ex nihilo ad manifestationem 
bonitatis divinae ordinatae, et proinde nec ad rectam notionem Provi- 
dentiae divinae. 

Averroistae medii aevi negantes liberam creationem, reduxerunt provi- 
dentiam ad generalem quamdam praeordinationem quae se extendit solum 
ad leges generales mundi, non ad singularia. Cf. contra eos sanctum 
Thomam, C. Gentes, 1. III, c. 75, 76, etc. 


* 
« * 


Confirmatur conclusio ex solutione difficultatum articuli : 

Ad zm. Licet consiliari de rebus dubiis non competat Deo, tamen 
praecipere de ordinandis in finem ei competit proprie, quia nullam imper- 
fectionem involvit. 

Ad 2sl. Providentia est proprie ratio ordinis (vel ordinatio) rerum in 
finem, dum gubernium divinum est executio hujusce ordinis. Sic providentia 
est aeterna, dum gubernium divinum dicitur de Deo ex tempore, prout 
importat relationem ad creaturas jam existentes, cf. supra, q. 13, a. 7, c. 
et ad 3m et infra I3, q. 103, 1 ; q. no, a. 1. 

Ad 3M Providentia, ut nomen ejus indicat, tanquam ordinatio est 
in intellectu divino, sed praesupponit voluntatem finis. « Nullus enim 
praecipit de agendis nisi Velit finem » sic prudentia humana praesupponit 
virtutes morales quae rectificant appetitum circa finem. Et hac responsione 

sancti Thomae, jam constat quod, pro eo, Deus sicut omnis sapiens prius 
vult finem quam media ad finem, non quidem in hoc sensu quod in Deo 
sint duo actus voluntatis, nam ut dictum est supra q. 19, a. 5 : « Vult hoc 
esse propter hoc, sed non propter hoc vult hoc. » 


Quoad solutionem objectionis quae oritur ex existentia mali, cf. art. 2, 
ad 2m 


* 
xo 


Dubium lum. Zn quonam actu intellectus proprie aut saltem principaliter 
consistit providentia et quosnam actus voluntatis praesupponit? 

Respondetur : ex resp. ad im et ad 2m, apparet quod providentia 
saltem principaliter consistit in hoc actu intellectus qui dicitur imperare 
seu praecipere, ut prudentia nostra, et praesupponit duos actus voluntatis, 
scii, intentionem finis et electionem mediorum ad finem (cf. de prudentia, 
Ha nae, q. a g et ia nae, q y?, a x utrum imperare sit actus 
rationis). 

Concurrunt enim ad divinam providentiam actus virtualiter plures, 
sicut ad humanam actus realiter plures ; scii. 1° sub directione sapientiae 
divinae, voluntas divina intendit tanquam finem manifestare bonitatem 
Dei ad extra ; 20 intellectus divinus ad hunc finem judicat media aptissima, 
et, ut recte dicunt Salmanticenses (in niatn, q. 1, a. 3), inter omnes disposi- 
tiones rerum possibiles, hanc cognitam ut possibilem a scientia simplicis 
intelligentiae, scilicet dispositionem in qua subordinantur ordo naturae, 
ordo gratiae et gloriae cum peccato originali permisso, et ordo unionis 
hypostaticae (hic est enim aliquis mundus possibilis) ; 30 voluntas haec 
media ad manifestandam bonitatem divinam acceptat seu eligit; 40 vi 
hujusce efficacis intentionis et electionis, intellectus ab aeterno imperat 
horum mediorum executionem in tempore exercendam. In hoc imperio 
efficaci consistit formaliter providentia, juxta sanctum Thomam (hic ad 
rm et 3m) dum dicit « ordinat et praecipit de ordinandis in finem » et «nullus 
praecipit de agendis propter finem, nisi velit finem ». Hoc attente legere 
debent illi qui hodie dicunt: Scotus fuit primus inter theologos qui in 
materia praedestinationis dixit: ordinate volens prius vult finem quam 
media ad finem. 

Objectio : posita electione divinae voluntatis, nulla est difficultas in 
executione, voluntati Dei enim nemo resistit; ergo superfluit imperium, 
proinde non in eo sed in electione reponenda est providentia. 

Respondetur : nego consequens : non ponimus enim in Deo imperium, 
quia est difficultas vincenda, sed quia medium eligibile et medium exequibile 
sunt objecta diversae rationis ; et nunquam medium jam electum manda- 
retur executioni, si non accederet imperium ad dirigendam executionem ; 
unde sunt in Deo duo actus virtualiter distincti. Imo dum deliberatio 
descendit ab intentione finis ultimi ad electionem infimorum mediorum, 
imperium modo inverso dirigendo executionem ascendit ab infimo medio 
ad supremum finem consequendum ; nam finis est prior in intentione et 
ultimus in executione. 

Gubernium divinum est autem ipsa temporalis executio ordinationis 
rerum sub directione praedicti imperii quod est aeternum. Sic dixit sanctus 
Thomas ad 2m : ratio ordinis rerum est quid aeternum, dum executio 
ordinis est quid' temporale. 


Dubium 2““. Utrum providentia distinguitur a scientia practica Dei, 
quae est causa rerum, Ut dictum est Ia, q. 14, a. 8. 

Respondetur: sanctus Thomas ostendit de Veritate, q. 5, a. 1, c. et ad 
2m, quod providentia Dei distinguitur a scientia ejus etiam practica, quia 
scientia est de fine et mediis, providentia autem est de mediis prout 
ordinantur ad finem ; item distinguitur a lege aeterna quasi conclusio 
a principio, lex enim aeterna est secundum quam Dei providentia omnia 
ordinat et gubernat. Pariter in nobis prudentia praesupponit scientiam 
practicam seu moralem et legem. 


PAZ 


Dubium 3m. Quid praesupponit providentia ex parte voluntatis divinae ?' 

Respondetur: jam diximus quod praesupponit voluntatem finis et 
electionem mediorum. Ex hoc sequitur quod providentia praesupponit 
amorem Dei erga creaturas €t duas virtutes amoris increati, SCli. : misericor- 
diam et justitiam. Propterea sanctus Thomas dixit ad 2m, pariter « pru- 
dentia praesupponit virtutes morales, per quas appetitus se habet ad 
bonum », sic distinguitur ab arte. 

Unde Deus providens non est solum supremus artifex, seu architectus 
universi, sed est sanctissimus ordinator omnium rerum et mentium in 
finem ultimum, qui est sanctissima et liberalissima manifestatio bonitatis 
suae ; sic providentia est plus quam ars divina, prout praesupponit miseri- 
cordiam et justitiam, sicut homo non potest esse prudens quin sit justus 
et benevolens erga alios homines. Providentia autem, praesupponens 
justitiam et misericordiam, dirigit executionem operum misericordiae et 
justitiae, sicut prudentia, praesupponens virtutes morales, dirigit earum 
actus. Cf. infra, Ia, q. 103, a. 2 et 3, et C. Gentes, 1. III, c. 97. 


* 
** 


Dubium 4m. An providentia praesupponat voluntatem divinam tum 
antecedentem, tum consequentem. 

Respondetur : supponit utramque ; etenim voluntas antecedens Ut supra 
dictum est Ia, q. 19, a. 6, ad im, ea est quae fertur circa id quod in se 
bonum est, Secundum primam considerationem, independenter a circum- 
stantiis hic et nunc. Cum autem bonum sit, non in mente, sed in rebus, 
et res non sunt nisi hic et nunc, haec voluntas antecedens est conditionata, 
Scil. : si non obstat jnajus bonum propter quod permittitur deficientia. 

E contrario voluntas consequens ea est quae fertur circa id quod est bonum 
hic et nunc, et ideo haec sola est efficax. Sic voluntate antecedenti mercator 
in tempestate vellet omnes merces suas servare, sed ad salvandam vitam 
suam de facto et simpliciter vult merces projicere in mare. 

Item Deus voluntate antecedenti vult omnes fructus terrae ad maturi- 
tatem pervenire, si non obstat majus bonum, et pariter omnia animalia 
necessarium ad vitam invenire, a fortiori omnes homines salvari. Sed Deus 
non vult voluntate consequenti et efficaci quod omnes fructus absque 
exceptione ad maturitatem perveniant, quod omnia animalia habeant 
hic et nunc necessarium alimentum, quod omnes homines de facto salven- 
tur, sed, propter majus bonum non semper nobis notum, permittit quod 
id quod est defectibile aliquando deficiat. 

Sic habetur responsio ad dubium, scii, providentia praesupponit 
utramque voluntatem antecedentem et consequentem. Praesupponit enim 
efficacem intentionem finis totius universi, scii, manifestationis bonitatis 
divinae per modum liberalitatis, misericordiae et justitiae, et insuper 
electionem mediorum aptissimorum ad hunc finem (scii, dispositionis rerum 
secundum ordines naturae, gratiae cum permissione peccati originalis et 
unionis hypostaticae). Haec autem important voluntatem antecedentem sal- 
vandi omnes homines, prout « Deus impossibilia non jubet, sed jubendo 
monet facere quod possis et postulare quod non possis » ut ait Augustinus, 
et voluntatem consequentem effective perducendi multos, quamvis non omnes, 
ad finem ultimum. Et sic dicetur, q. 23, a. 1, quod praedestinatio est pars 
providentiae. 

Item, ut clarius patebit in art. seq., quoad infallibilitatem divinae 
providentiae, ex praedictis sequitur quod providentia est absolute infallibilis 
etiam quoad consecutionem finis, in quantum supponit voluntatem conse- 
quentem seu efficacem, et est infallibilis solum quoad ordinationem mediorum 
ad fmem et non quoad consecutionis finis, prout supponit solum voluntatem 
antecedentem ; in hoc differt a praedestinatione cf. sanctum Thomam, De 
Verit., q. 6, a. 1 ; ita communiter thomistae ; manifestum est enim quod 
efficacia providentiae, in actu imperii, pendet in assequendo fine ex efficacia 
volitionis seu intentionis finis. 


* 


** 


Dubium Sum. Quomodo distinguitur providentia naturalis a providentia 
supernaturali ? 

Respondetur: in Deo est una sola providentia, quae tamen potest 
diversimode considerari ex parte objectorum. i? Est providentia universa- 
lissima seu integra quae est ordinatio omnium entium ad finem totius 
universi, ad manifestationem bonitatis divinae ; 2? providentia potest 
considerari per respectum ad fines particulares, sic dicitur aut naturalis, 
aut supernaturalis, et superiiaturalis est aut ordinaria, aut extraordinaria. 
Sic providentia dicitur naturalis prout versatur circa naturalia, quae 
ordinantur a providentia universalissima ad supernaturalia et ad Christum. 

Sed tales fines particulares non semper sunt efficaciter voliti, et sic, quamvis 
omnes homines per Dei providentiam ad salutem aeternam ordinentur, 
non omnes salvantur. E contrario finis universalissimus totius universi 
est efficaciter intentus a Deo. 

Ex hoc non sequitur quod admittenda sit quaedam providentia 
antecedens et inefficax ; est unica providentia, quae supponit quoad multa 
voluntatem consequentem et quoad alia voluntatem antecedentem. Ita 
analogice prudentia nostra ; v. g. prudentia mercatoris est unica et immi- 
nente tempestate imperat efficaciter projectionem mercium in mare, ad 
servandam vitam, quamvis simul sit voluntas antecedens seu conditionalis 
has merces servandi, imo hic mercator facit prudenter quod in se est ad eas 
servandas, sed deinde eas projicit in mare. Unde non mirum est quod 
providentia divina pariter quoad multa praesupponat voluntatem conse- 
quentem seu efficacem, et quoad alia voluntatem antecedentem seu condi- 
tionalem et inefficacem. 


* 


*ok 


Dubium 6m. Quomodo providentia distinguitur a fato? 

Respondetur: ut explicat sanctus Thomas, de Veritate, q. 5, a. 1, ad 
im: «Ipse ordo a divina providentia rebus inditus, fatum vocatur secundum 
Boetium (De consol., 1. IV, prosa 6). Unde sicut se habet idea ad speciem 
rei, ita se habet providentia ad fatum », sumendo scilicet fatum in bono 
sensu, et non in sensu fatalismi seu determinismi absoluti, quo negaretur 
libertas divina et libertas nostra. 

Item sanctus Thomas, Ia, q. 116, a. i, notat quod juxta plures 
antiquos fatum est dispositio siderum seu stellarum, in qua quisque con- 
ceptus est vel natus est, prout haec astrorum dispositio influit etiam in 
actus nostros humanos et in casualia et fortuita. — Ad hoc ibidem respon- 
det sanctus Thomas: « manifestum est quod corpus caeleste agit per 
modum naturalis principii » determinati ad unum ; unde non causát ea 
quae sunt omnino per accidens ut casualia et fortuita. « Nec humani 
actus (ut spirituales et liberi) subduntur actioni corporum caelestium nisi 
per accidens et indirecte » scii., ut dictum est q. 115, a. 4, secundum 
influxum in organismum; sed stante indifferentia judicii, seu libero judicio 
rationis, hic influxus astrorum electionem nostram, sicut ipsa allicientia 
rerum sensibilium, non nécessitât. Alioquin fatum sumeretur in sensu 
absoluti determinismi physici. 

Sed, ut dicitur Ia, q. 116, a. 2, fatum sumi potest in bono sensu, et 
tunc significat « ipsam dispositionem seu ordinem causarum secundarum » 
ad aliquos effectus producendos a Deo praevisos et ordinatos. Hodie sic 
loquimur de determinismo physico legum naturae, secundum concatena- 
tionem causarum, praeter quas leges possunt esse miracula, et plura per 
accidens ut casualia et fortuita (cf. ibidem ad im, et Ia, q. 105, a. 7). — 
« Unde non oportet quod quidquid subjicitur voluntati divinae vel pote- 
stati, subjiciatur fato » sic electiones nostrae sunt liberae, ut dicitur Ia, 
q. 116, a. 4, ad 2m. 

Sic sufficienter determinata est cum existentia providentiae divinae 
ejus notio analogica : « ratio ordinis rerum in finem, seu ratio ordinandorum 
in finem in mente divina existens ». Et jam apparet in quo providentia 
est infallibilis, quod melius manifestatur in articulo sequenti. 


Art. II. — Utrum omnia sint subjecta divinae providentiae. 


St. qu. Hic agitur de extensione providentiae, an se extendat ad omnia, 
etiam ad singularia minima et ad malum morale. In articulo sequenti 
quaeritur an se extendat immediate ad omnia. 

Sanctus Thomas de hoc tractat etiam Ia, q. 103, a. 5 ; de Verit., q. 5, 
a: 3, 4, 5, 0, 7 ; C. Gentes, 1. III, c. 1, 64, 75, 89, 90, 98, speciatim contra 
averroistas pro quibus providentia non se extendit ad singularia, sed 
solum ad leges generales. 

Initio praesentis articuli optime ponitur status et multiplex difficultas 
quaestionis. Videtur quod non omnia sint subjecta divinae providentiae, 
1? quia multa sunt casualia seu fortuita, fortuitum autem non est provisum, 
2? quia multa sunt mala in mundo, ex hoc videtur sequi quod Deus omni- 
potens non de omnibus curam habet. Haec objectio proposita est in toto 
libro Job et in libro Ecclesiastes, c. 9. Ex hac difficultate plures moti sunt 
ad dicendum : Deus non habet nisi voluntates generales, ejus providentia 
non se extendit ad singularia ; ita Deistae et quodammodo Malebranche. 
— 3? [nsuper multa in rebus ex necessitate eveniunt, et ideo non indigent 
dirigi per providentiam. —! 40 Per oppositum alia sunt libera, et ut dicitur 
in l. Eccli. xv, 14 : « Deus ab initio constituit hominem et reliquit eum in 
manu consilii sui. » Ita Cicero ad salvandam libertatem humanam negavit 
infallibilitatem divinae praescientiae et providentiae. Ita inter modernos 
Sociniani et J. Lequier. — 5? Denique minima singrilaria materialia non 
videntur subesse providentiae, ita loquuti sunt Deistae. — Ad has obje- 
ctiones aliae reduci possunt. Cf. initio corporis articuli errores philosopho- 
rum antiquorum circa providentiam, item longius De Veritate, q. 5, a. 
3-10 et C. Gentes, 1. III, c. 64-75 ° 89, 90, 94, 95, 149, 164. — Quidam ex 
antiquis admiserunt tres providentias subordinatas, quarum sola suprema 
erat divina et non ad infima singularia se extendebat. 

Responsio tamen est affirmativa et de fide; scii, omnia etiam minima 
et vilissima subjiciuntur divinae Providentiae, ita ut nihil sit fortuitum 
respectu Dei. 

i? Hoc esse de fide constat ex multis locis Sacrae Scripturae et 
pluribus definitionibus Ecclesiae citatis in art. praeced. Sufficit nunc in 
memoriam revocare haec verba C. Vatie. (Denz. 1784) : « Universa quae 
condidit Deus providentia sua tuetur atque gubernat, attingens a fine usque 
ad finem fortiter et disponens omnia suaviter (cf. Sap., vm, 1). « Omnia 
enim nuda et aperta sunt oculis ejus (Hebr., iv, 13), ea etiam quae libera 
creaturarum actione futura sunt. » Item Hadrianus I (Denz. 300) : « Opera 

misericordiae ac justitiae praeparavit Deus in aeternitate incommutabili- 
tatis suae,.., praeparavit ergo justificandis hominibus merita... et praemia ; 
malis vero non praeparavit eis voluntates malas aut opera mala, sed 
praeparavit eis justa et aeterna supplicia. » Item Denz. 316, 321 sq. 

Haec doctrina de extensione providentiae divinae ad omnia etiam 
singularia exprimitur in multis locis Sacrae Scripturae, jam citatis in art. 
praeced. Sic ap. Matth. vi, 26-31 ; x, 19, 28 ; Luo. VIIL 1, Christus docet et 
volatilia caeli et hortorum lilia et foenum agri et capillos capitis nostri 
omnino subjici providentiae divinae, ita ut ne unum eorum cadat absque 
voluntate Patris. — Item de actibus nostris liberis dicitur in 1. Eccli., 
xxxiii, 13: «Quasi lutum figuli in manu ipsius... sic homo in manu illius 
qui se fecit ». — Philipp., 11, 13 : « Deus est qui operatur in vobis velle et 
perficere pro bona voluntate. » Pro christiano stultum esset dicere quod 
etiam aliquod minimum factum fugit Dei providentiam, et praeter volun- 
tatem aut permissionem ejus evenit. 

Item ea quae quoad nos mere fortuita sunt subjacent divinae Provi- 
dentiae, secundum Sacram Scripturam. Sic dicitur in 1. Prov., xvi, 33: 
«Sortes mittuntur in sinum, sed a Domino temperantur. » — Item venditio, 
incarceratio et exaltatio Joseph, filii Jacob, quae videntur valde fortuito 
contigisse. Dei consilio accidisse dicuntur. Si mercatores qui emerunt 
Joseph una hora citius aut tardius transiissent, tota haec historia mutata 
fuisset ; sed hoc infaUibiliter subjiciebatur providentiae, secundum illud 
Joseph ad fratres suos /Genes., x1 v, 8) : « Non vestro consilio, sed Dei 
voluntate huc missus sum », et sic de pluribus aliis eventibus de quibus 
est sermo in Genesi, v. g, c. iv et v. 

Hos textus Sacrae Scripturae Patres intellexerunt semper de universali 
providentia ad minima descendente. Sic veri Christiani, praesertim sancti 
vident providentiam et Dei digitum in multis etiam minimis. 


* 
*ok 


Ratione theologica responsio probatur, quamvis sit aliunde revelata. 
Haec probatio pertinet ad rationem theologicam si saltem una praemissa 
consideratur ut revelata, et pertinet ad rationem philosophicam, si ambae 
praemissae considerantur ut evidentes sub lumine naturali rationis. 

Cum omne agens agat propter finem, tantum se extendit ordinatio 
effectuum in finem, quantum se extendit causalitas primi agentis. — Atqui 
causalitas Dei, primi agentis, se extendit ad omnia etiam singularia et infima. 
— Ergo necesse est omnia, in quantum participant esse, in tantum subdi 
divinae ordinationi seu providentiae. 

Major est, in ordine philosophico, corollarium principii finalitatis, seu 
relationis agentis ad finem « omne agens agit propter finem » ; omnis actio 
tendit ad finem aut cognoscendo rationem finis, aut eam non cognoscendo, 
sed executive, ut sagitta projecta ad terminum ad quem mittitur. Hoc 
corollarium principii finalitatis in articulo sic indirecte confirmatur : « Ex 
hoc enim contingit in operibus alicujus agentis aliquid provenire non ad 

finem ordinatum, quia effectus ille sequitur ex aliqua alia causa praeter 
intentionem agentis. » Sed nullum agens creatum potest agere sine influxu 
Dei., cf. supra Ia, q. 2 a. 3; q. 19, a. 4 et 8. 

Minor : causalitas Dei se extendit ad omnia etiam singularia et infima, 
et cum producat et conservet ipsam materiam, qua multiplicantur individua 
cujuslibet speciei, providentia sicut scientia Dei cognoscit res non solum 
in genere, sed in singulari. Cf. supra, q. 14, a. 6 et ir. In hoc ultimo articulo 
dicitur : « In tantum se extendit scientia Dei, in quantum se extendit ejus 
causalitas ; unde cum virtus activa Dei se extendat, non solum ad formas, 
a quibus accipitur ratio universalis, sed etiam usque ad materiam (Ia, q. 44, 
a. 2), necesse est, quod scientia Dei usque ad singularia se extendat 
quae per materiam individuantur. » A fortiori attingit etiam singularia 
spiritualia. 

Haec probatio est universalissima, se extendit usque ad singulas 
nostras electiones (positive ad bonas, permissive ad malas) ut clarius 
patebit ex resp. ad 4m et in art. 40 ; et tamen nullam allusionem continet 
ad id quod Molina deinde vocabit « scientiam mediam » secundum quam 
Deus praevideret quaedam futuribilia libera, quorum determinatio libera 
positiva a seipso non dependeret. Nihil autem potest esse extra Deum 
absque relationis causalitatis seu dependentiae ab illo, nisi malum-peccati, 
quod est privatio boni debiti et quod non est a Deo nisi permissive. 

Eadem fere probatio universalis extensionis providentiae ad singularia 
etiam minima invenitur infra Ia, q. 103, a. 3 pro gubernio divino, sic : 
1? ex parte agentis : secundum eamdem rationem Deus est gubernator 
ac causa rerum. Atqui Deus est causa totius entis omnium entium. Ergo 
nihil potest esse quod ejus gubernationi non subdatur. 

20 ex parte finis : Bonitas divina manifestanda est finis gubernationis 
divinae. Atqui nihil esse potest, quod non ordinetur in divinam bonitatem 
manifestandam. Ergo nihil est quod subtrahatur gubernationi divinae, 
nequidem peccatum in quo est reatus poenae , poena autem manifestatur 
Dei justitia. Cf. De Veritate, q. 5, a. 3. 


Confirmatio ex solutione difficultatum. 

De providentia et de casu. 

Za difficultas erat : fortuita non videntur providentiae subjici. 

Respondetur ad : fortuita sic dicuntur per respectum ad causas 
secundas; v. g. invenire thesaurum fodiendo sepulchrum dicitur quid 
fortuitum pro fodiente, scii, est praeter ejus intentionem et praevisionem. 
Sed hoc non fuit praeter. praevisionem et provisionem Dei. Ita concursus 
duorum servorum, licet sit casualis per respectum ad eos, est tamen 
provisus ab eorum domino, qui eos scienter sic ad unum locum misit, 
ut unus de alio nesciret. Sic Deus misit mercatores ismaelitas tali die et 
tali hora, qui emerunt Joseph venditum a fratribus suis. Ratio eadem 
est ac in corp. art. et sic enuntiatur : « Cum omnes causae particulares 

concludantur sub universalissima causa, impossibile est aliquem effectum 
ordinem causae universalissimae effugere. » Hoc verum est etiam de deter- 
minatione libera, quae est effectus nostrae voluntatis liberae ; impossibile 
est eam effugere ordinem causae universalissimae, seu non produci a Deo 
in quantum est ens et bona. 

Imo in Ia, q. 103, a. 5, ad 1m dicitur : « Hoc ipsum quod aliquid 
casuale invenitur in hujusmodi rebus (quae generantur et corrumpuntur) 
demonstrat ea alicujus gubernationi esse subjecta. Nisi enim hujusmodi 
corruptibilia ab aliquo superiori gubernarentur, nihil intenderent (non tende- 
rent ad aliquid), maxime ea quae non cognoscunt, et sic non eveniret in eis 
aliquid praeter intentionem, quod facit rationem casus. » Brevius : si non 
essent leges naturales et intentiones naturae, non daretur casus praeter 
has naturae intentiones. 


* 


12% 


De Providentia et de malo. 

2a difficultas erat quod existentia mali tum physici tum moralis 
videtur ostendere Deum non habere curam de omnibus in particulari. 

Ad 2um respondet sanctus Thomas sicut Plato [De Legibus, 903), sicut 
Chrysippus stoicus, et sicut Augustinus [de Civit. Dei, XL c. 22), ex consi- 
deratione boni totius universi. 

Solutio problematis de malo est in his verbis sancti Augustini, hic 
citatis: « Deus omnipotens nullo modo sineret malum aliquod esse in operi- 
bus suis, nisi usque adeo esset omnipotens et bonus, ut benefaceret etiam 
de malo » [Enchirid., c. xi). Sic sine occisione animalium non esset vita 
leonis, et sine persecutione non esset constantia heroica martyrum. Cf. de 
utilitate doloris in vita Christiana et de doloribus Christi patientis pro 
nobis. IIIa, q. 46-49, et de patientia, IIa IIae, q. 136. 

Sanctus Thomas pluribus locis dicit: « Bonum et malum subjacent 
divinae providentiae ut praescita et ordinata, sed bonum ut intentum, non 
malum. » Imo malum morale seu peccatum nequidem indirecte et per 
accidens potest esse a Deo volitum (cf. Ia IIae, q. 79, a. 1) ; solum permit- 
titur, et haec divina permissio ordinat illud ad majus bonum. In hoc sensu 
sanctus Thomas dicit malum esse a Deo praescitum et ordinatum, non 
tamen intentum. Cf. De Veritate, q. 5, a. 4 : « Quidquid est in recto ordine 
providentiae cadit sub providentia non solum sicut ordinatum ad aliud, 
sed sicut ad quod aliud ordinatur; sed illud quod exit a recto ordine, cadit 
sub providentia, secundum quod ordinatur ad aliud, non secundum quod 
aliquid ordinatur ad ipsum. » Sic malum permittitur propter majus bonum, 
et ita dicitur « omnia propter electos ». Item sanctus Thomas in I Sent., 
d. 39, q. 2, a. 2, c. fin. 

Pariter sanctus Thomas dicit IIa IIae, q. 98, a. 4, ad 4m: « Licet malo 
uti propter bonum, sicut et DeUs utitur, non tamen licet aliquem ad malum 
inducere, » Sic per providentiam malum et errores non permittuntur nisi 
ut in majori luce bonum et verum manifestentur, sicut in tabula picta 
umbrae sunt ad majorem manifestationem lucis et in tragedia malitia 

plurium hominum ad majorem ordinatur manifestationem heroicitatis 
praeclarorum virorum. Cf. De Veritate, q. 5, a. 4, ad 4™, 5m, 118. 

In claro-obscuro hujusce mysterii non est contradictio, sed in eo 
servantur haec certa principia : malum morale non potest esse a Deo 
volitum, nequidem indirecte ; Deus impossibilia non jubet, sed jubendo 
monet facere quod possis et postulare quod non possis, ut dicit Augustinus, 
citatus in C. Trid. (Denz. 804). Sed ex alia parte : nullus esset alio melior 
si non magis diligeretur a Deo, cf. Is, q. 20, a. 3 et 4. Intima autem concilia- 
tio horum principiorum non potest videri, nisi immediate videatur ipsa 
Deitas, in cujus eminentia conciliantur infinita Justitia, infinita Miseri- 
cordia et suprema Libertas. Cf. infra, art. seq. et q. 23, a. 5. 


* 
« ¢ 
Aliae difficultates speciales. 


j3 objectio erat : multa sunt in mundo necessaria, quae non indigent 
directione Providentiae. Est objectio Democriti. 

Ad 3« respondetur : haec non indigent directione humana, concedo; 
directione Auctoris naturae, nego. Deus dedit v. g. ordinationem oculi 
ad visionem, auris ad auditionem, pedis ad ambulationem, pennarum ad 
volandum. Haec quidem ordinatio, ut naturalis, est necessaria et ad unum 
determinata, sed sic determinata est ab Auctore naturae, nam omnis 
ordinatio ad finem est a supremo Ordinatore, prout omne agens agit 
propter finem, tendit ad finem, et ordo seu subordinatio agentium corre- 
spondet ordini finium. Cf. supra, Ia, q. 2, a. 3, 5a via. 

4a objectio erat : « Deus reliquit hominem in manu consilii sui », ut 
dicitur Eccli., xv, 14. Ergo homo, ut liber, non subest providentiae divinae, 
ut existimativit Cicero. 

Ad 4m respondetur: distinguo antecedens : Deus reliquit hominem 
sibi, prout dedit illi virtutem operativam non determinatam ad unum, concedo ; 
prout ipse actus liberi arbitrii non reducitur in Deum sicut in causam, nego. 
Et nego consequens. 

Sanctus Thomas addit : « Hominum justorum quodam excellentiori 
modo Deus habet providentiam quam impiorum, in quantum non per- 
mittit contra eos evenire aliquid, quod finaliter impediat salutem eorum, 
nam diligentibus Deum omnia cooperantur in bonum, ut dicitur Rom., 
vni, 28. » In hoc sensu dicitur : « omnia propter electos ». Cf. Matth. xm, 20, 
22, xxiv, 22 ; Rom., vin, 33 ; II Tim., 11, 10. Cf. in praesenti quaestione, 
a. 4, et infra I3, q: 103, a. 5, ad 2», 3**. 

5s objectio erat ex eo quod sanctus Paulus dicit I Cor, ix, 9: 
« Numquid de bobus cura est Deo. » Haec objectio facta est a Maymonide 
(Rabbi Moyses). 

Ad respondetur non eodemmodo de eis ac de hominibus curam 
habet Deus, sed etiam ad eos se extendit ejus providentia. Cf. infra, I9, 
q. 103, a. 5, ad 2m, ubi dicitur : « Creaturae irrationales tantum aguntur 
(a Deo) et non agunt. Cum ergo Apostolus dicit quod Deo non est cura 

de bobus, non totaliter subtrahit boves a cura gubernationis divinae, 
sed solum quantum ad modum, qui proprie competit rationali 
creaturae. » 

Sic remanet responsio articuli, scii. : providentia Dei est universalissima 
ei descendit usque ad singularia corruptibilia etiam infima, contra id quod 
existimavit Maymonides ; sic providentia divina sapientissime, fortiter 
et suaviter omnia disponit et subordinat inferiora altioribus ; proinde vult 
aliquomodo propter seipsa ea quae sunt secundum se honesta, seu honore 
digna, et pariter ea quae sunt perpetua sive quoad individuum (ut angelos) 
sive quoad speciem (ut species plantarum et animalium), et alia vult 
propter aliud (ut res sensibiles singulares, utiles ad aliquid altius.) Cf. 
C. Gentes, l. III, c. 111-113 ; De Veritate, q. 5, a. 3 et aliis locis citatis 
in Tabula aurea ad verbum « Providentia », 22, 28, 32, 33, 40. 


Art. III. — Utrum Deus immediate omnibus provideat. 


St. qu. Videtur quod non : i? nam ad dignitatem regis pertinet habere 
ministros, quibus de inferioribus provideat; ergo pariter ad dignitatem 
Dei ; 20 quia ad quamlibet causam pertinet effectum suum perducere ad 
bonum ; 30 quia sanctus Augustinus dicit: « Melius est quaedam nescire, 
quam scire, ut vilia. » Enchir., xvn. Et idem dicit Aristoteles, imo videtur 
hoc de ipso Deo dicere. Cf. Met., 1. XII, c. 9. 

Responsio tamen est affirmativa, et est de fide. 

1? Secundum Revelationem, ex textibus supra citatis (a. 1, 2) constat 
quod providentia divina, sicut divina scientia, nihil ignorat, sed usque ad 
infima omnia ordinat et quidem immediate. Sanctus Thomas citat hic 
textum Job. xxxiv, 13 ; citari possunt multi alii textus, praesertim hi 
quibus constat Deum cognoscere orationes fidelium et eas exaudire. Dicitur 


etiam Lue. xn, 6 : « Nonne quinque passeres veneunt dipondio, et unus 
ex illis non est in’ oblivione coram Deo? Sed et capilli capitis vestri omnes 
numerati sunt. » — Id est : immediate a Deo ipso numerati sunt. 


In eodem sensu intelligenda est definitio Cone. Vaticani (Denz. 1784) : 
« Universa quae condidit Deus providentia sua tuetur atque gubernat, 
attingens a fine usque ad finem fortiter et disponens omnia suaviter 
(Sap., vin, 1). « Omnia enim nuda et aperta sunt oculis ejus (H ebr., iv, 13) 
ea etiam, quae libera creaturarum actione futura sunt. » — Id est provi- 
dentia divina éx se ipsa, absque medio provisori, omnia attingit et disponit 
a fine usque ad finem, etiam libera opera nostra, prout vult efficaciter 
bona opera nostra quae de facto adimplentur et ea vult praemiare, ac 
permittit mala, pro quibus ordinat poenam justam aut misericorditer 
veniam concedit. 

20 Ratione theologica in corp, articuli, statuuntur duae conclusiones, 
quarum prima pertinet ad providentiam et secunda ad gubernium 
divinum, seu ad exeeutionem ordinis providentialis. 

Zà conclusio eSt : quantum ad rationem ordinis rerum provisarum 
in finem, Deus immediate omnibus -providet. 

Ratio est, quia in suo intellectu habet rationem omnium etiam 
minimorum, et quascumque causas, aliquibus effectibus praefecit, ab ordine 
inanimatorum, v. g. gravitatis necessariae ad cohaesionem universi, usque 
ad vitam sanctorum. Sic Deus semen frumenti ordinavit ad frumentum 
ipsum, sicut gratiam, semen gloriae, ad ipsam gloriam. Item Deus ab 
aeterno ordinavit orationes nostras petitionis ad obtinenda ea quae sunt 
ad salutem et sanctificationem necessaria aut utilia, et hoc est fundamen- 
tum dogmaticum efficacitatis orationis, ut optime explicatur IIa IIa, 
q. 83, a. 2 : « Non enim propter hoc oramus, ut divinam dispositionem 
immutemus, sed ut id impetremus, quod Deus disposuit per orationes 
esse implendum, ut scilicet homines postulando mereantur accipere, quod 
eis Deus omnipotens ante saecula disposuit donare, Ut sanctus Gregorius 
dicit in 1. I Dialog., c. 8.» 

Si autem non immediate ad omnia se extenderet cognitio Dei, remane- 
ret solum generalis et confusa, ideoque imperfecta, sicut cognitio quam 
habet rex qui non potest omnia singularia regni sui ordinare. Unde « centra- 
lizatio » absoluta esset error practicus pro rege, non vero pro Deo. Cf. Ia, 
q. 14, a. ii et 13, et q. 103, a. 6. 


*% 


28 conclusio est : quantum ad exeeutionem ordinis, Deus gubernat 
inferiora mediantibus superioribus aut per superiora. 

Ratio hujus est, non quidem propter defectum suae virtutis, sed 
e contrario propter abundantiam suae bonitatis, ut dignitatem causalitatis 
etiam creaturis communicet ; cf. I», q. 103, a. 6. 

Ita etiam Christus in corpore suo mystico communicat B. M. V. 
dignitatem causalitatis, ut scii, sit coredemptrix, etiam communicat sanctis 
ut in ipso et cum ipso et in ipsum salvent animas, crucem portando, 
praedicando, misericordiam exercendo. 

Sic excluditur error Platonis aut plurium platonicorum, qui admiserunt 
tres providentias subordinatas, cf. infra I8, q. 103, a. 6, I« etq. no, a. 1; 
C. Gentes, 1. III, c. 76,1 Sent., d. 39, q. 2, a. 2, 28. Juxta plures platonicos, 
'providentia Dei supremi est circa res spirituales et universum orbem 
in genere ; providentia deorum inferiorum est circa singularia generabilia, 
et « daemones » quodammodo dirigunt res humanas, ut daemon Socratis. 

Pariter excluditur error averroistarumr juxta quos est solum provi- 
dentia generalis quae se extendit tantum ad species et ad individua neces- 
saria, v. g. ad solem et ad lunam, non ad singularia corruptibilia. 


Confirmatur responsio ex solutione objectionum. 
Ad im. « Habere ministros exeeutores suae providentiae, pertinet ad 

dignitatem regis. Sed quod non habeat rationem eorum, quae per eos 
agenda sunt, est ex defectu ipsius. Omnis enim scientia operativa (et 
prudentia ac providentia) tanto perfectior est, quanto magis particularia 
considerat, in quibus est actus. » 

Ad 2m. « Per hoc quod Deus habet immediate providentiam de rebus 
omnibus, non excluduntur causae secundae, quae sunt executrices hujusce 
ordinis. » Sic Deus immediate de omnibus providens, quoad executionem 
gubernat inferiora per superiora, cf. infra, Ia, q. 103, a. 6: « Sic Deus gubernat 
res, ut quasdam aliarum in gubernando causas instituat. Sicut si aliquis 
magister discipulos suos non solum scientes faceret, sed etiam aliorum 
doctores. » 

Ad 3m. « Nobis melius est non cognoscere mala et vilia, in quantum 
per ea impedimur a consideratione aliquorum meliorum..., et in quantum 
cogitatio malorum pervertit interdum voluntatem in malum. Sed hoc non 
habet locum in Deo, qui simul omnia uno intuitu videt, et cujus voluntas 
ad malum flecti non potest. » 


* 
EX 


Im Dubium. sequitur ne ex hac conceptione gubernii divini per inter- 
media, quod Deus non immediate operatur in omnibus? 

Non, Deus enim immediate producit effectus suos proprios, immedia- 
tione tum suppositi, tum virtutis ; sic solus Deus creat res et eas immediate 
conservat in esse, etiam res inferiores, cf. Ie, q. 45, a. 5 et q. 104, a. 2, 
q. 105, a. 3, 4, 5. Sic etiam solus Deus illabitur in anima et movet ab intus 
intellectum nostrum et voluntatem. — Sed mediantibus creaturis producit 
effectus proprios harum creaturarum, V. g. Sic objective illuminat homines 
mediantibus angelis et magistris humanis, quamvis ipse solus possit 
movere quoad exercitium intellectum et voluntatem ab intus. Cf. la, 
q. 104, a. 2 ; q. 105, a. 3, 4, 5. Unde brevius : Solus Deus in qualibet re 
potest producere et conservare esse absolute, SEU ens in quantum ens, sed 
aliqua creatura potest producere et conservare in alia creatura inferiori 
esse tale (v. g. esse calidum, esse luminosum) vel hoc esse ut singulare est. 


gum Dubium. An providentia divina sit semper infallibilis, non solum 
quoad ordinationem mediorum in finem, sed etiam quoad assecutionem finis. 

Respondetur negative ex praedictis in art. 1. dub. 30 (quid praesuppo- 
nit providentia ex parte voluntatis divinae?) et dub. 40 (an providentia 
praesupponat voluntatem tum consequentem, tum antecedentem) : Effi- 
cacia enim providentiae quae consistit in actu imperii circa media, pendet 
in assequendo fine ex efficacia volitionis seu intentionis finis. Proinde 
providentia est absolute infallibilis etiam quoad consecutionem finis, 1n 
quantum supponit voluntatem consequentem seu efficacem, quae fertur circa 
bonum hic et nunc producendum, nam ut supra dictum est Ia, q. 19, a. 6, 

ad 1**: « Quidquid Deus simpliciter vult, fit, licet illud quod (solum), 
antecedenter vult, non fiat. » 

E contrario providentia est infallibilis solum quoad ordinationem 
mediorum ad finem, et non quoad consecutionem finis, prout supponit solam 
voluntatem antecedentem; v. g. prout praeparat omnibus adultis auxilia 
sufficientia ad salutem, quibus adimpletio mandatorum est eis realiter 
possibilis, etiam quando haec mandata non effective servant. 

Sic igitur in ordinatione generalissima omnium ad finem totius uni- 
versi, nempe ad gloriam Dei, ad manifestationem bonitatis divinae, provi- 
dentia est absolute infallibilis etiam quoad consecutionem finis, efficaciter 
seu consequenter a Deo voliti. 

Sed per respectum ad quosdam fines particulares, providentia est 
infallibilis quoad ordinationem mediorum, non vero quoad consecutionem 
horum finium particularium, quia tales fines non sunt efficaciter a Deo 
voliti. Sic licet omnes homines per Dei providentiam ad salutem aeternam 
ordinentur, non tamen omnes salvantur, quia Deus non efficaciter vult 
salutem omnium. Omnes tamen viae particulares providentiae, sive ad 
assecutionem finis perveniant, sive non, concurrunt ad finem universalissi- 
mum, nam illi subordinantur. Sic ille qui per impoenitentiam finalem 
recedit a via salutis, concurrit ad gloriam Dei per manifestationem 
justitiae. Cf. a. 2, ad 4m. 

Sic conciliantur ex ipsis principiis diversi textus sancti Thomae 
circa infallibilitatem providentiae. 

Sic dicit Ia, q. 22, a. 4, ad 2m : « In hoc est immobilis et certus divinae 
providentiae ordo, quod ea quae ab ipso providentur, cuncta eveniunt eo 
modo, quo ipse providet, sive necessario, sive contingenter. » Et ibid., ad 3: 
« Divina providentia non deficit a suo effectu, nec a modo eveniendi quem 
providit. » In hoc quidem providentia praesupponit voluntatem conse- 
quentem seu efficacem. Pariter Ia, q. 103, a. 7 et 8, et Contra Gentes, 
|l. IIL, c. 94. 

In aliis locis, praesertim in De Veritate, q. 6, a. 1, sanctus Thomas 
dicit : « In qualibet ordinatione ad finem est duo considerare, scilicet 
ipsum ordinem (ad finem) et exitum vel eventum ordinis ; non enim omnia 
quae ad finem ordinantur, finem consequuntur. Providentia ergo ordinem 
in finem respicit tantum (prout nempe dependet a voluntate antecedenti), 
unde per Dei providentiam omnes homines ad beatitudinem ordinantur ; 
sed praedestinatio respicit etiam exitum vel eventum ordinis, unde non est 
nisi eorum qui gloriam consequuntur. » Item I Sent, d. 40, q. 1, a. 2. 
Praedestinatio enim praesupponit voluntatem consequentem salutis electo- 
rum, et ordinat ac imperat media efficacia ad salutem. 

Secundum praedictam responsionem : nunquam evenit hic et nunc ali- 
quod bonum in mundo quin prius Deus efficaciter voluerit illud ab aeterno, 
et efficaciter disposuerit illud evenire, sive hoc bonum sit naturale aut super- 
naturale, sive sit actus salutaris facilis aut difficilis; nam ut dictum est 
supra Is, q. 19, a. 6, ad im : « Quidquid Deus simpliciter vult, fit, licet 
illud quod (solum) antecedenter vult, non fiat. » Voluntas autem divina 

simpliciter seu consequens ea est quae fertur circa bonum hic et nunc 
eveniendum, et nihil evenit nisi hic et nunc, Cf. ibidem. 
Item nullum peccatum evenit, hic et nunc, quin providentia ab aeterno 


permiserit illud evenire. 
« 


3e® Dubium. Utrum infallibilitas divinas providentiae sit tantum infalli- 
bilitas praescientiae, ut volunt quidam recentiores, an etiam infallibilitas 
causalitatis. 

Respondetur : per respectum ad peccatum ut sic, cujus Deus nequit 
esse causa, nec directe, nec indirecte, est infallibilitas praescientiae tantum, 
supposito tamen decreto permissivo, conjuncto cum decreto positivo de 
entitate physica peccati. Sed per respectum ad id omne quod est reale et 
bonum, infallibilitas providentiae est etiam infallibilitas causalitatis, nam 
Deus est causa omnis entis et boni quomodocumque sit. — Cf. sanctum 
Thomam in praesenti quaestione a. 2, ad 19 : « Cum omnes causae 
particulares concludantur sub universali causa, impossibile est aliquem 
effectum ordinem causae universalis effugere. » Cf. 16, q. 19, a. 6 ; q. 103, 
a. 7 et 8; C. Gentes, 1. IIL, c. 94. 


Art. IV. — Utrum providentia rebus provisis necessitatem imponat 


St qu. Videtur quod ita sit, i? quia ad aeternam providentiam sequitur 
effectus de necessitate, non enim potest divina providentia frustrari. 
2? Deus providens est simul omnipotens, ergo necessitatis firmitatem rebus 
a se provisis imponit. 

Responsi& tamen est : non omnibus rebus provisis, sed quibusdam 
tantum, providentia divina necessitatem imponit. 

i? Hoc est de fide, See. innumeros textus Sacrae Scripturae, in quibus 
affirmatur electiones nostras, liberas, orationes et merita nostra subjici 
providentiae divinae. Propterea Cone. Vat. (Denz. 3:784) declarat : « Uni- 
versa quae condidit Deus providentia sua tuetur atque gubernat... ea 
etiam quae libera creaturarum actione futura sunt. » 

2° Ratione theologica Sic probatur etiam responsio : 

Ad divinam providentiam pertinet omnes gradus entium producere 
ad perfectionem universi. — Atqui, ut sint omnes gradus entium, debent 
esse effectus necessarii et effectus contingentes, imo liberi. Ergo divina 
providentia quibusdam effectibus praeparavit causas necessarias seu ad 
unum determinatas, quibusdam vero causas contingentes, ut contingenter. 
evenirent, et quibusdam causas liberas seu ad utrumlibet, cum indifferentia 
judicii et electionis. 

Hoc argumentum reducitur ad probationem supra longe expositam 
q. 19. a: à 

Major patet ex hoc quod perfectio universi exigit subordinationem 

entium. Non enim esset perfectus universus orbis, si tantum unus gradus 
bonitatis inveniretur in rebus, ut magis explicite ostenditur Ia, q. 47, a. 1. 

Minor pariter constat prout species rerum sunt necessariae, et indivi- 
dua quibus servatur perpetuitas specierum, v. g. plantarum et animalium, 
sunt contingentia. Item debent esse effectus necessarii, scii, procedentes 
a causa proxima ad unum determinata, ut calor dilatat ferrum, bos generat 
bovem, et effectus contingentes, imo liberi, procedentes a causa proxima 
non determinata ad unum. Hoc convenit speciatim ut in ordine creato 
sit quaedam imago libertatis divinae. Ergo sequitur conclusio, quae est 
aliunde revelata, ut dictum est. 

Confirmatur ex solutione difficultatum. 

Ad rm: « Effectus divinae providentiae non solum est aliquid evenire 
quocumque modo, sed aliquid evenire, vel contingenter, vel necessario. » 
Unde ut dicit sanctus Thomas, C. Gentes, 1. III, c. 94, n? n : « Providit 
Deus illud esse futurum contingenter (v. g. conversionem Pauli), sequitur 
ergo infallibiliter quod erit contingenter, et non necessario. » 

Ad 2m: « Sic cuncta eveniunt eo modo, quo ipse Deus providet, sive 
necessario, sive contingenter »; nam ut supra dictum est q. 19, a. 8 : 
« Cum voluntas divina sit efficacissima, non solum sequitur quod fiant ea 
quae Deus vult fieri, sed et quod eo modo fiant, quo Deus ea fieri vult. » 
Causalitas divina sic se extendit usque ad modum liberum electionum 
nostrarum, et actualisando libertatem nostram, eam non laedit. Quid majus 
absurdum est quam dicere, ut notat Bossuet : electio nostra non potest 
esse libera, quia Deus efficaciter vult eam esse liberam. {Traité du libre 
arbitre, ch. 8). 

Ad 3i-: « Immutabilitas providentiae non deficit a suo effectu, neque 
amodo eveniendi, quem providit. » Item, ut dicitur C. Gentes, 1. III, c. 94, 
n? 14 : « Ad Dei providentiam pertinet ut causas defectibiles quandoque 
sinat deficere, et quandoque eas a defectu conservet. » 


* 
« * 


Notandum est quod Cajetanus hic, n? vm ait : « Suspicor quod, quem- 
admodum esse provisum nec contingentiam nec necessitatem ponit in eventu 
proviso,... ita Deus, ex sua altiori. quam cogitare possumus excellentia., 
sic rebus eventibusque provideat, ut esse provisum ab eo sequatur aliquid 
altius quam evitabilitas et inevitabilitas. » 

Ferrariensis autem in C. Gentes, 1. III, c. 94 circa finem, reprehendit 
Cajetanum, eum tamen non nominando, et ostendit quod melior est modus 
loquendi sancti Thomae, ibidem, c. G., 1. III, c. 94, n? n : « Providit 
Deus illud esse futurum contingenter, sequitur ergo infallibiliter quod erit 
contingenter €t non necessario » ; infallibiliter ut provisum, et contingenter 
ut procedens a causa proxima non ad unum determinata. Sic servatur 
certitudo providentiae et vera rerum contingentia. Ita generaliter tho- 
mistae. 


Cajetanus autem melius suam mentem expressit in Ep. ad Rom. iX, 23 ; 

et supra Ia, q. 14, a. 13, n? 17 dixerat optime : « Ideae divinae... repraesen- 
tant existentias rerum et conjunctiones contingentes, supposita libera 
determinatione divinae voluntatis ad alteram partem contradictionis, n 
Voluntas autem divina est efficacissima, ut dictum est, q, 19, a. 8, et se 
extendit ad modum liberum electionum nostrarum. 


**4 


Corollarium 1m. /mmobilitas divinae Wprovidentiae non excludit utilita- 
tem orationis, sed eam fundat, quia Deus ab aeterno voluit et disposuit 
orationes nostras. Cf. IIa IIae, q. 83, a. 2 : « Non propter hoc oramus, 
ut divinam dispositionem immutemus, sed ut id impetremus quod Deus 
disposuit per orationes esse implendum. » Cf. C. Gentes, 1. III, c. 95, 96. 

Corollarium 2m. Magnum mysterium ad providentiam divinam pertinens 
non tam est in ejus conciliatione cum libertate humana quam in divina 
permissione peccati, praesertim peccati impoenitentiae finalis, quod pertinet 
ad mysterium praedestinationis et. reprobationis. 

Etenim conciliatio efficaciae infallibilis decretorum providentiae cum 
libertate electionum nostrarum, quamvis sit in se et intime obscura, est 
tamen consequentia satis clara naturae Dei et omnipotentiae voluntatis 
ejus ; si Deus est Deus, certo potest movere ab intus fortiter et suaviter 
libertates creatas, praesertim ad actus salutares et sanctos ; imo divina 
actualizatio libertatis nostrae non potest eam destruere seu laedere, hoc 
satis manifestum est. 

Sed magnum mysterium est in divina permissione mali, praesertim 
peccati impoenitentiae finalis ; hoc est mysterium intimae conciliationis 
infinitae misericordiae, infinitae justitiae et supremae libertatis, in emi- 
nentia Deitatis. Ex duobus peccatoribus, v. g. ex duobus latronibus in 
Calvario morientibus, unus efficaciter vocatur, alter autem non efficaciter: 
ut dicit sanctus Thomas ex sancto Augustino (IIa IIae, q. 2, a. 5, ad rm): 
« Quod quidem auxilium quibuscumque divinitus datur, misericorditer 
datur; quibus autem non datur, ex justitia non datur, in poenam prae- 
cedentis peccati. » 

In hoc est altissimum mysterium de quo nunc agendum est in q. 23. 


Qu. XXill. — De praedestinatione. 


Haec quaestio dividitur in tres partes : i? quid sit praedestinatio, 
2? quaenam sit ejus causa, 30 de ejus certitudine. 

Za pars, quid sit, continet tres articulos : a. 1 : quid significet nomen 
praedestinationis et an sit praedestinatio ; a. 2 : quid sit realiter et utrum 
ponat aliquid in praedestinato ; a. 3 : quid sit per oppositum reprobatio. 

2a pars est de causa praedestinationis, scii. a. 4, ex parte Dei : an 
praedestinati eligantur a Deo ; a. 5, ex parte nostri : utrum praescientia 
meritorum sit causa praedestinationis. 

3? pars est de certitudine praedestinationis, a. 6: an sit certa ; a. 7: 
an numerus praedestinatorum sit certus ; a. 8 : utrum praedestinatio possit 
juvari precibus 'sanctorum. 

De his quaestionibus longe tractavimus in speciali opere, ad quod 
remittimus : La Prédestination des saints et la gráce, 1936 ; in quo initio 
egimus de notione et existentia praedestinationis secundum Sacram Scrip- 
turam, de doctrina Ecclesiae de hac re ; de principalibus difficultatibus 
hujusce problematis ac de methodo adhibenda, de classificatione syste- 
matum theologicorum ; ibidem comparavimus doctrinam sancti Thomae 
cum doctrina sancti Augustini et cum theoriis plurium theologorum 
modernorum, praesertim Molinae et Congruistarum. 


49% 


Connexio hujus quaestionis cum praecedentibus. Dissentiunt theologi 
quoad gratuitatem praedestinationis, prout admittunt aut non admittunt 
intrinsecam efficacitatem decretorum voluntatis divinae circa merita prae- 
destinatorum. Pro sancto Thomal, pro thomistis, pro scotistis et augusti- 
nianis, haec decreta divina sunt ex se efficacia, sic merita praedestinatorum 
sunt effectus praedestinationis et igitur non possunt esse causa praedesti- 
nationis, ut dicetur a. 5. Pro molinistis et congruistis, decreta divina circa 
merita praedestinatorum non sunt ex se efficacia, sed eorum efficacitas 
dependet a consensu nostro per scientiam mediam praeviso, et igitur 
Molina dicit : « Praescientiae, quam praedestinatio ex parte intellectus 
includit, datur conditio ex parte usus liberi arbitrii sine qua non prae- 
extitisset in Deol. » Aliquid simile remanet in Congruismo S. R. Bellarmini 


1. Cf. supra, q. 19, a. 4, 6 7, 8; q. 14, a. 8; q. 20, a. 3 et 4. 
2. Concordia, q. XXIII, a. 4 et 5, disp. I, membr. xi. ed. Paris, 1876, p. 516. 

et Suarezii, prout conservant theoriam scientiae mediae, attamen volunt 
curn sancto Augustino et sancto Thoma defendere gratuitatem absolutam 
praedestinationis ad gloriam. 

Ut videbimus tota haec quaestio illustratur per principium. praedile- 
ctionis supra formulatum a sancto Thoma I$, q. 20, a. 3: «Cum amor Dei 
sit causa (ex se efficax) bonitatis rerum, non esset aliquid alio melius, si 
Deus non vellet uni majus bonum quam alteri », et ibid., a. 4 : « Ex- hoc 
sunt aliqua meliora, quod Deus eis majus bonum vult. » Id est : nullus esset 
alio melior si non magis diligeretur et adjuvaretur a Deo. Hoc principium 
praesupponit quod voluntas seu amor Dei sit causa ex se efficax bonitatis 
electionum nostrarum salutarium et meritorum nostrorum secundum 
illud : « Quis enim te discernit? Quid autem habes quod non accepisti? v 
I Cor., IV, 7. Ex hoc, ut statim apparebit, sequitur quod m erita, quae sunt 
effectus praedilectionis ac praedestinationis divinae, non possunt esse ejus 
causa, Ut dicetur art. 5. Haec est pars clara, in hoc claro-obscuro ; pars 
obscura est permissio peccati impoenitentiae finalis. 

Aliis verbis sanctus Thomas in hac quaestione optime servat princi- 
pium praedilectionis, dum e contra Molina dicit: «Auxilio aequali fieri potest 
ut unus vocatorum convertatur et alius non ; imo auxilio gratiae minori 
potest quis adjutus resurgere, quando alius majori non resurgit, durusque 
perseveratl.» Attamen ad servandum mysterium praedestinationis et 
saltem extrinsece principium praedilectionis, Molina tenet quod ex solo 
Dei beneplacito dependet quod Petrus positus fuerit in his circumstantiis 
in quibus Deus per scientiam mediam praeviderat bonum ejus consensum, 
et quod Judas positus fuerit in aliis circumstantiis in quibus Deus eodem 
modo praeviderat ejus peccatum1. Sic tota haec quaestio resolvitur in 
praecedentibus de scientia et voluntate Dei. Thomistae rejiciunt simpliciter 
scientiam mediam, quae ponit passivitatem in Deo, per respectum ad nostra 
merita futuribilia ; et semper invocant altissimum principium : Nullum 
bonum evenit hic et nunc in hoc homine potiusquam in altero quin Deus 
efficaciter voluerit illud, et nullum peccatum hic et nunc evenit quin Deus 
permiserit illud (cf. supra, Ia, q. ig, a. 6, ad 1). 

His principiis in memoriam revocatis, facilius intelliguntur ea quae 
nunc sunt dicenda. 

Videamus statum generalem hujusce quaestionis ex ipsa Sacra 
Scriptura, principales errores ad invicem oppositos, et classificationem 
systematum theologorum catholicorum ; 'postea facilior erit explicatio 
articulorum sancti Thomae, cujus auctoritas a pluribus invocatur, non 
semper tamen cum vero fundamento. 


3 


1. Concordia, ed. cit., p. 51, p. 565 ; et index operis ad verbum : Auxilium. 
2. Ibid., p. 513. 

Testimonium Sacrae Scripturae. 


hi Veteri Testamento jamquidem pluries agitur de gratuita electione 
qua Deus elegit populum Israelis inter omnes gentes ; item a Deo electus 
est Seth potiusquam Cain, deinde Noe, pariter Sem praeelectus est duobus 
fratribus suis, item Abraham, Isaac potiusquam Ismaël, et deinde Jacob 
potiusquam Esau. Similiter in Novo Testamento Deus libere vocat Gentes 
ad salutem, dum permittit delictum Israélis /Rom., xi, 11-25). 

Sic saepe in V. T. dicitur: Deus gratis eligit, quin laedat justitiam. Et 
nullo modo apparet quod haec electio divina praesupponat divinam praevi- 
sionem meritorum hominum. Proinde sanctus Paulus dicit /Rom., ix, 11) 
de Jacob et Esau : « Cum nondum nati fuissent, aut aliquid boni egissent 
aut mali (ut secundum electionem propositum Dei maneret), non ex 
operibus, sed ex vocante, dictum est ei (Rebeccae) : Quia major serviet 
minori, sicut scriptum est : Jacob dilexi, Esau autem odio habui » scii. Esau 
autem minus dilexi. Sic mysterium salutis in V. T. annuntiabatur « in 
figura » ut dicitur I Cor., x, 6, 11. 

In ipso Evangelio enuntiatur ne praedestinationis mysterium? 

Affirmative, prout in eo agitur de electis et de electione divina. 

Evangelium quidem omnibus annuntiat mysterium Redemptionis 
et possibilitatem salutis, secundum illud : « Euntes docete omnes gentes, 
baptizantes eos in nomine Patris et Filii et Spiritus Sancti, docentes eos 
servare omnia quaecumque mandavi vobis » Matth., ....... 19. Sanctus 
Paulus pariter dicit (I Tim., 11, 4) : « Deus omnes homines vult salvos fieri, 
et ad agnitionem veritatis venire. Unus enim Deus, unus et mediator Dei 
et hominum, homo Christus Jesus, qui dedit redemptionem seipsum pro 
omnibus, » 

Certo certius Deus impossibilia non jubet, sed reddit adimpletionem, 
praeceptorum suorum realiter possibilem hic et nunc, quando obligant et 
prout cognoscuntur ab hominibus. 

Attamen sunt homines et angeli qui, per culpam suam, viam salutis 
amittunt seu, pereunt, et etiam homines qui Christum Salvatorem cogno- 
verunt et sequuti sunt, « ut filius perditionis » [Joan., xvii, 13). 

Alii, qui in Evangelio vocantur electi, salvantur; si sunt adulti, non 
solum mandata Dei servare possunt, sed ea effective servant et perseverant 
usque ad finem. De his dicit Christus (Joan. X, 27) : « Oves meae vocem 
meam audiunt, et ego cognosco eas et sequuntur me. Et ego vitam aeternam do 
eis, et non peribunt in aeternum et non rapiet eas quisquam de manu mea. 
Pater.meus quod, dedit mihi, majus omnibus est; et nemo potest rapere de 
manu Patris mei. Ego et Pater unum sumus. » — Item dicit infra /Joan. 
xvii, 12) : « Quos dedisti mihi, custodivi et nemo ex eis periit, nisi filius 
perditionis ut Scriptura impleatur. » Ibi agitur non solum de praescientia 
Dei, sed et praesertim de ejus omnipotentia efficacissimal.i. 


i. Cf. Sanctum Augustinum, in Joannem, X, 27, tr. XLVIII ; et Sanctum 
Thomam, in Joannem, ibidem. 

Item dicitur /Matth., XXI, 14) : « Multi sunt vocati, -pauci vero electi. » 
Item /Matth., xxiv, 22) in prophetia de ruina Jerusalem ac fine mundi : 
« Nisi breviati fuissent dies illi, non fieret salva omnis caro, sed propter 
electos breviabuntur dies illi. » 

Agitur ergo in Evangelio de mysterio electionis divinae, quod idem 
est ac mysterium praedestinationis. Imo ex ipso Evangelio, ut ostendit 
sanctus R. Bellarminus! eruuntur tres propositiones certae. 

1° Deus inter omnes homines plures elegit. Cf. Matth., xx, 16 ; xxn, 14 : 
« multi sunt vocati, pauci vero electi » in parabola de operariis in vinea et 
in alia de invitatis. — Matth., xxiv, 31 : « Deus mittet angelos suos cum 
tuba et voce magna, et congregabunt electos ejus a quatuor ventis, a 
summis caelorum usque ad terminos eorum. » Item Luc. XI, 32. 

2? Deus efficaciter elegit salvandos ut ad vitam aeternam infallibiliter 
perveniant, cf. Matth., xxiv, 24 : « Surgent pseudochristi et pseudo- 
prophetae, et dabunt signa magna et prodigia, ita ut in errorem inducantur, 
si fieri potest, etiam electi», scii, si esset possibile]. — Joan., vi, 39: «Haec 
est voluntas ejus qui misit me, Patris, ut omne quod dedit mihi, non 
perdam ex eo, sed resuscitem illud in novissimo die. » — Joan., x, 28 : 
«Oves meae... non peribunt in aeternum et non rapiet eas quisquam de 
manu mea». Cf. Comment, sancti Thomae. In hoc textu efficacia electionis 
divinae et gratiae videtur esse intrinseca et non dependere a consensu 
nostro praeviso ; non enim ibi est sermo de scientia Dei sed de ejus omni- 
potenti voluntate quae praeservat electos et eos perducit ad salutem. 

30 Deus elegit electos modo gratuito, etenim nullo modo apparet in 
Evangelio quod eos elegit propter praevisionem meritorum eorum. Cf. 
Luc., xii, 32 : « Nolite timere pusillus grex, quia complacuit Patri vestro 
dare vobis regnum » ; verbum « complacuit » exprimit Dei beneplacitum 
et misericordiam ; non dicitur : nolite timere, quia praevisa sunt vestra 
merita. — Item Joan., xv, 16 : « Vos autem dixi amicos... Non vos me 
elegistis, sed ego elegi vos, et posui vos ut eatis, et fructum afferatis et 
fructus vester maneat. » , 

Haec verba dicuntur quidem directe ad apostolos, sed consequenter 
ad omnes qui debent in vinea Domini laborare et ad omnes Dei amicos. 
Sanctus Thomas dicit in suo Commentario in Joan, hoc loco : « Multi attri- 
buunt sibi divinae amicitiae causam, dum sibi principium bonorum operum 
attribuunt et non Deo. Et Dominus hoc excludens dicit : «Non vos me 
elegistis, ut scilicet ego essem amicus vester ; sed ego elegi vos, ut facerem 
amicos meos » et non solum agitur de gratia apostolatus. Totum hunc 
locum sanctus Thomas explicat de gratuita praedestinatione, et concludit ; 


l. De Gratia et libero arbitrio, 1. IL, c. ix sqq. 

2. Cf. Joan. Maldonat, In Matthaeum, XXIV, 24 : « Cum dicit : si fieri -potest 
indicat fieri non posse. Non potest autem, posita divina praedestinatione, ut Theologi 
disputant ; ex hoc loco praedestinationis firmitatem et, ut vocant, certitudinem colli- 
gentes. Loquitur Christus, non de quovis, sed de finali, ut ita dicam, errore. Nam saepe 
electi in errorem induci possunt, sed in errore mori non possunt. » Cf. etiam Matth., 
xxiv, 40.: « Tunc duo erunt in agro, unus assumetur et unum relinqueturl Duae molentes 
in mola, una assumetur et una relinquetur. » 

« Electio nostra causatur ex bono jam praeexistenti, sed electio divina est 
causa influentiae majoris boni in uno quam in alio. ... In quibusdam relucet 
Dei misericordia, quos absque ullis meritis praecedentibus ad gratiam 
praeparat. » 

Item gratuitas electionis divinae innuitur in his verbis Domini /Matth., 
xi, 25) : « Confiteor tibi, Pater, Domine caeli et terrae, quia abscondisti haec 
(mysteria regni caelestis) a sapientibzis et prudentibus, et revelasti ea parvulis. 
Ita, Pater, quoniam sic fuit -placitum ante te. » Scii, ut legitur Jac. iv, 6 : 
« Deus superbis resistit, humilibus autem dat gratiam » et etiam facit 
quod sint humiles ; humilitas enim est donum Dei. Unde sanctus Thomas 
explicat hunc locum Matth. xi, 25, per praedestinationem, dicendo 
« Quare Deus circa illum sic misericorditer agit, potius quam circa alium, 
hoc solum pertinet ad suam voluntatem,... ad suum beneplacitum»; 
propterea dicit Jesus : « Ita, Pater, quoniam sic fuit placitum ante te. » 

Profunda humilitas sanctorum in hoc fundatur, dum magni sancti 
vident sceleratum ire ad ultimum supplicium, sibimetipsis dicunt : si 
hic homo accepisset omnes gratias quas ego accepi, forte fuisset minus 
infidelis ; et si Deus permisisset iri vita mea peccata quae permisit in 
vita illius, hic homo esset ubi sum ego, et ego essem ubi ille est. Sic humilitas 
Christiana fundatur in mysterio creationis ex nihilo et in mysterio gratiae 
seu electionis divinae. 

Unde jam in Evangeliis synopticis et in Evangelico see. Joannem 
enuntiatur mysterium electionis divinae, ejus efficacitatis et gratuitatis. 
Notandum est quod, sicut in principio praedilectionis enuntiato a sancto 
Thoma Ia, q. 20, a. 3, gratuitas electionis sequitur ex ejus efficacitate 
quae se extendit ad ipsa electorum merita, see. illud Domini : « Sine 
me nihil potestis facere » Joan, xv, 5. 


* 


*ok 


In Epistolis sancti Pauli quid magis explicite de hoc mysterio dicitur? 
— In eis proprie enuntiatur sub nomine praedestinationis, cujus efficacia 
et gratuitas magis manifestantur. 

Jamquidem sanctus Paulus pluries enuntiat principium praedilectionis 
in quo virtuaiiter continetur doctrina de praedestinatione. Dicit enim I 
Cor., iv, 7 : «.Quis enim te discernit ? Quid autem habes quod non accepisti? 
Si autem accepisti, quid gloriaris quasi non acceperis ? » Hoc est quasi com- 
mentarium verborum Domini ' « Sine me, nihil potestis facere » in ordine 
ad salutem. Id est ; nullus esset alio melior, si Deus non vellet uni majus 
bonum quam alteri. Item dicitur Philipp. 11, 13 : « Deus est enim qui 
operatur in vobis et velle et perficere, pro bona voluntate. » Ex isto principio 
jam sequitur efficacitas et gratuitas praedestinationis, quae asseritur in 


sequentibus textibus. 
Ad Ephesios 1, 4-7 ; « Benedictus Deus et Pater Domini nostri Jesu 


Christi, qui benedixit nos in omni benedictione spirituali, in caelestibus 
in Christo, sicut elegii nos in ipso ante mnndi constitutionem, ut essemus 

sancii et immaculati in conspectu ejus in caritate ; qui mpraedestinavit nos 
in adoptionem.filiorum per Jesum Christum in ipsum, secundum propositum 
voluntatis suae, in laudem gloriae gratiae suae, in qua gratificavit nos in 
dilecto Filio suo. » Post sanctum Augustinum, sanctus Thomas notat in 
Comm. in Ep. ad Ephesios, loc. cit. : « Elegit nos, non quia sancti essemus, 
quia nec eramus, sed ad hoc elegit nos ut essemus sancti virtutibus et 
immaculati à vitiis... Quod autem dicit Apostolus, quod praedestinavit nos 
in adoptionem, potest referri ad imperfectam assimilationem filii Dei, 
quae habetur in hac vita per gratiam ; sed melius est, quod referatur ad 
perfectam filii Dei assimilationem, quae erit in patria, de qua adoptione 
dicitur /Rom., vm, 23) : « Ingemiscimus adoptionem filiorum Dei exspec- 
tantes. » Causa autem praedestinationis divinae... assignatur duplex. 
Una est efficiens, quae est simplex Dei voluntas, ibi : secundum propositum 
voluntatis suae... Alia vero est finalis,'quae est, ut laudemus et cognoscamus 
bonitatem Dei, quae notatur ibi : in laudem gloriae gratiae suae. » Haec 
interpretatio sancti Thomae corroboratur ex hoc quod adoptio viae est 
volita a Deo propter adoptionem perfectam patriae. In hoc apparent simul 
gratuitas et efficacitas praedestinationis. Item ad Ephesios, l, 11-121. 

Ad Romanos Vin, 28-30 : « Scimus autem quoniam diligentibus 
Deum omnia cooperantur in bonum, iis qui secundum propositum vocati 
sunt sancti. Nam quos praescivit (rpoeyvo), €t praedestinavit (irpoiipurev) 
conformes fieri imaginis Filii sui, ut sit ipse primogenitus in multis fratribus. 
Quos autem praedestinavit, hos et vocavit; et quos vocavit, hos et justifica- 
vit; quos autem justificavit, illos et glorificavit. » 

Notandum est, cum sancto Augustino, sancto Thorna, sancto R. Bel- 
larmino, loc. cit, quod in hoc textu, dum dicitur: «quos praescivit et 
praedestinavit » id est : quos cum benevolentia praecognovit, hos et 
praedestinavit, non agitur de divina praescientia nostrorum meritorum, 
in quibus esset aliquod bonum non ab ipso Deo proveniens. Hoc esset 
'absque ullo fundamento in Epistolis sancti Pauli, et contrariaretur ejus 
textibus citatis et citandis. Sensus est : « quos cum benevolentia prae- 
cognovit » (et inter eos sunt parvuli moriendi subito post baptismum, 
antequam habeant merita). Haec est frequens acceptio in Sacra Scriptura 
verbi fpoyiyvwoka», praecognosco. V. g. Rom., Xi, 2: « non repulit Deus 
plebem suam, quam praescivit.» — M atth., VII, 23, Dorninus dixit iniquis: 
«nunquam novi vos; discedite a me, qui operamini iniquitatem. » — Galat., 
iv, 9 : « Nunc cum cogniti sitis a Deo. » — I Cor, vm, 3 ::« Si quis 
diligit Deum, hic cognitus est ab eo. » .— Ibid., XII, 12: « Tunc cognoscam, 
sicut et cognitus sum. » — II Tim., n, 19: «Cognovit Dominus qui sunti. 


i. Gf. Est ium, Zn Ep. ad. Ephes. I, if- 12, circa haec verba: «Praedestinati secundum 
propositum ejus, qui operatur omnia secundum consilium, voluntatis suae. » Estius ait : 
€ Itaque sentit Apostolus, Deum efficaciter operari salutent et totam justificationem 
nostram, sicut universa operatur, nimirum causaiitafe physica seu proprie dicta, quod 
imprudenter a quibusdam alioquin doctis negatur. Ex quo praeterea consequens est 
non ex meritis, sed mera Dei voluntate nos praedestinari. Id quod etiam hoc loco diserte 
sanctus Thomas annotat. » Cf. etiam P. J. JW.'Vosté, O. P., Commentarius in Epistulam 
ad Ephesios. Roma, 1932, p. 99-121. 


AN SIT ET QUID SIT PRAEDESTINATIO SIS 


eius. » — Ps. 1, 6 : « Quoniam novit Dominus viam justorum et iter 
impiorum peribit]. » 

Haec exegesis sancti Augustini, sancti Thomae, sancti R. Bellarmini 
servatur et defenditur hodie a P. Lagrange, P. Allo, Zahn, Jülicher, etc. 

In eodem textu apparet gratuitas praedestinationis prout dependet 
a proposito divino gratuito, de quo agitur in v. 28. Cf. Ephes. 1, 1 : « Nos 
sorte vocati sumus, praedestinati secundum propositum ejus qui operatur 
omnia secundum consilium voluntatis suae, ut simus in laudem gloriae 
ejus. » Item II Tim., 1, 9; Tit., in, 5. 

Item in praesenti textu manifestatur efficacia praedestinationis, in 
ejus effectibus, scii, in vocatione, justificatione, glorificatione. 

Denique ad Rom. ix-xii, sanctus Paulus exponit supremam indepen- 
dentiam seu libertatem Dei in distributione gratiarum: Deus enim elegerat 
Israél, qui nunc rejicitur propter incredulitatem suam, et Deus salutem 
annuntiat gentibus, sed futura conversio judaeorum etiam praenuntiatur. 
Ibidem (Rom., ix, 14) enuntiatur ,principium praedilectionis, quod et 
.populis, et individuis applicatur, scii. : « Quid ergo dicemus ? Numquid 
iniquitas apud Deum? Absit. Moysi enim dicit : Miserebor cujus misereor, 
et misericordiam praestabo cujus miserebor. Igitur non volentis, nec currentis, 
sed miserentis est Dei. » 

P. Lagrange, O. P. Épître aux Romains 1916, c. ix, p. 244, ostendit 
haec verba prius quidem hic dici de populis, sed principia in eis enuntiata, 
secundum sanctum Paulum, applicari etiam consequenter individuis, 
imo solae personae proprie praedestinantur. Sensus horum verborum est 
quod Deus gratis eligit, quin laedat justitiam, ergo non est iniquitas apud 
ipsum. Deus enim impossibilia non jubet et nulli subtrahit debitum, dum 
quibusdam gratis majorem gratiam concedit, ut dicet sanctus Thomas, 
in praesenti qu. a. 5, ad 3m, in fine. 

Ad Rom. xi, 33, concluditur : « O altitudo divitiarum sapientiae et 
scientiae Dei! Quam incomprehensibilia sunt judicia ejus, et investigabiles 
viae ejus! Quis enim cognovit sensum Domini? aut quis consiliarius ejus 
fuit? Aut quis prior dedit illi et retribuetur ei? Quoniam ex ipso et per 
ipsum et in ipso sunt omnia : ipsi gloria in saecula! Arnen. » 

Rursus explicabimus plures exhis textibusincommentario articulorum 
sancti Thomae; nunc autem, cum sancto R. Bellarminold, ostendendum 
est quod tres propositiones quas supra eruimus ex Evangelio circa 
electionem divinam, magis explicite ertiuntur ex Epistolis sancti Pauli 
circa praedestinationem quae divinam electionem sequitur. 

i? Deus inter omnes homines plures elegit et praedestinavit. Cf. Rom., 
vm, 30-33 ; Ephes., |, 4. 

20 Deus efficaciter elegit et praedestinavit salvandos ut ad vitam aeter- 
nam infallibiliter perveniant; cf. Rom., vm, 30 : « Quos praedestinavit, 
hos et vocavit... et justificavit... et glorificavit, » 


1. Cf. Esuum, in Ep. ad Rom., vixi, 29. 
2. De Gratia et libero arbitrio, 1. XL c. 1X-X,V. 


5i6 DE PRAEDESTINATIONE 


3? Deus modo gratuito electos elegit et praedestinavit, cf. Rom., vin, 29 : 


« Quos praescivit (cum benevolentia) et praedestinavit. » — Ibid., vin, 33 : 
« Quis accusabit adversus electos Dei? » — Ibid., xi, 5 : « Reliquiae secun- 
dum electionem gratiae salvae factae sunt. » — Ephes., 1, 11 : « In Christo 


et nos sorte vocati sumus, praedestinati secundum propositum ejus, qui 
operatur omnia secundum consilium voluntatis suae, ut simus in laudem 
gloriae ejus. » 

Item gratuitas electionis innuitur ad Rom. xiv, 4, ubi dicitur Deus 
potens est eum qui stat statuere, scii, ut perseveranter stet, et eum qui cadit 
restituere, ut explicat Concilium Trid. (Denz. 806). Id est: non est absque 
speciali misericordia quod ille qui cadit restituatur seu convertatur, nec 
minor praedilectio divina manifestatur si unus semper praeservatur a 
peccato et in innocentia baptismal! conservatur. 

Ex omnibus his textibus Sacrae Scripturae, sanctus Augustinus eruit 
hanc definitionem ab omnibus theologis citatam : « Praedestinatio est 
praescientia et praeparatio beneficiorum Dei, quibus certissime liberantur 
quicumque liberantur. » De dono perseverantiae, c. xiv. Et magis explicite 
dicit Augustinus : « Praedestinatione sua Deus ea praescivit quae fuerat 
ipse facturus. » {De Praedestinatione sanctorum, c. x.) In hac definitione, 
praedestinationis causa non est in praescientia meritorum nostrorum, sed 
merita electorum in ea apparent ut effectus praedestinationis, quae igitur 
gratuita est ; sic pluries Augustinus dicit quod Deus praemiando merita 
nostra, coronat dona sua. Item C. Trid.: Denz. 8ro, 842, cf. n? 141. 


"T 


Doctrina Ecclesiae 
contra haereses ad invicem oppositas. 


Doctrina Ecclesiae in hac re formulata est in damnatione pelagianismi 
et semipelagianismi, et deinde contra errorem radicaliter oppositum 
praedestinatianismi saeculi IX, nec non protestantismi et jansenismi. 
Ecclesiae doctrina sic apparet ut culmen veritatis inter ac supra hos 
errores ad invicem oppositos. 

Declarationes Ecclesiae contra pelagianismum et semipelagianismum. 
Pelagiani dicebant : « Possumus sine gratia implere divina mandata... 
gratia non est necessaria nisi ad ea facilius implenda » ; haec propositio 
damnata est in Concilio Carthaginensi an. 418, can. 5 (Denz. 105). — 
Semipelagiani dicebant : homo potest sine gratia habere initium fidei 
et bonae voluntatis, seu initium salutis, et potest sine speciali gratia 
usque ad mortem perseverare. Hoc damnatum est in II Cone. Arausicano 
(Denz. 178, 183). Semipelagiani proinde tenebant Deum aequaliter velle 
salutem omnium hominum, quamvis quaedam gratiae speciales quibusdam, 
Ut apostolis, conferantur. Ex hoc sequebatur quod praedestinatio nihil 
aliud erat pro eis nisi divina praescientia initii salutis et meritorum, quibus 

homo sine speciali auxilio usque ad finem perseverat. Reprobatio negativa 
erat praescientia demeritorum. Sic pra'edestinatio et reprobatio negativa 
dependebant ab electione humana, sive bona, sive mala. Proinde mj'ste-" 
rium praedestinationis de quo loquebatur sanctus Paulus tollebatur. Deus 
non amplius erat auctor, sed spectator ejus quo discernuntur electi ab 
aliis hominibus. Proinde electi, in pelagianismo. et semipelagianismo, non 
sunt praedilecti, nec magis adjuti. 

Quoad parvulos morientes ante aetatem rationis semipelagiani dice- 
bant : Deus eos praedestinat aut reprobat secundum praevisionem operum 
quae fecissent, si diutius in vita permansissent. Sic jam semipelagiani 
ponebant, ante decretum divinum, praescientiam futurorum conditionato- 
rum seu futuribilium, quam Molina postea vocavit « scientiam mediam ». 
— Responderunt adversarii pelagianismi : sic multi parvuli reprobarentur 
propter culpas non commissas, quod injustum est. 

Sanctus Augustinus contra semipelagismum scripsit praesertim, in fine 
vitae suae, De praedestinatione sanctorum et De. dono perseverantiae, in 
quibus ex Sacra Scriptura praecipue tria puncta ostendit: i? homo non 
habet sine gratia speciali et gratuita nec initium salutis, nec perseveran- 
tiam finalem. 20 Deus non aequaliter vult salutem omnium hominum, 
sed magis vult salutem parvulorum qui baptismum accipiunt et subito 
postea moriuntur. Item magis vult salutem fidelium quam eorum qui 
de facto ad fidem non perveniunt, et magis salutem eorum qui perseve- 
rant usque ad finem. 30 Electi, ut eorum nomen indicat, sunt magis a 
Deo dilecti et adjuti et merita eorum sunt effectus electionis divinae, 
non ejus causa. Jam quidem sanctus Augustinus dixerat in De Civitate 
Dei, 1. XIL, c. 9, de angelis electis, quod fuerunt « amplius adjuti » quam 
alii. 

Concilium Arausicanum, an. 529, adhibendo plures formulas sancti 
Augustini et ejus discipuli sancti Prosperi, damnavit semipelagianismum, 
et reprobavit, secundum omnes historicos, negationes semipelagianas gra- 
tuitatis gratiae et ejus necessitatis ad initium salutis et ad perseverantiam 
finalem. Cf. Denz. 176, 177, 179, 183 ; cf. C. Trid., 806. 

Unde propter declarationes Concilii Arausicani, omnes theologi catho- 
lici admittunt tres propositiones, quamvis non omnes in eodem sensu eas 
intelligant. 

ra propositio communiter admissa est : Praedestinatio ad gratiam..non 
dependet a praevisione bonorum operum naturalium aut naturalis initii 
salutis. — 20 Praedestinatio ad gloriam non dependet a praevisione meritorum 
supernaturalium, quae absque speciali dono perseverantiae usqzie ad finem 
durarent. — 30 Praedestinatio adaequate sumpta, prout comprehendit totam 
seriem gratiarum a prima usque ad glorificationem, est gratuita, seu inde- 
pendens a praevisione meritorum. 

Attamen non omnes theologi catholici has tres propositiones eodem 
modo intelligunt, est speciatim discrimen inter Molinistas qui negant 
intrinsecam efficaciam gratiae, et alios qui eam admittunt, et putant eam 
invenire in sensu obvio declarationum Concilii Arausicani. 

Sic, in prima propositione, pro gratia actuali a qua dependet initium 
salutis, molinistae intelligunt eam esse ab extrinseco efficacem, ex praevi- 
sione nostri consensus : ac proinde dissentiunt a thomistis, ab augustinianis, 
a scotistis. Cf. Molinam, Concordia, ed. Paris 1876, p. 43, 564. Ita minus 
servatur gratuitas gratiae asserta in Cone. Arausic. Denz. 176-178,199, 200. 


* 
x * 


Item in secunda propositione, pro gratia actuali a qua dependet 
Wperseverantia finalis, molinistae contra alios praedictos theologos, intelli- 
gunt eam esse ab extrinseco efficacem, scii, ex praevisione nostri consensus 
per scientiam mediam. Augustinus dicebat de gratia perseverantiae finalis : 
« gratia quae a nullo duro corde respuitur, ideo quippe tribuitur, ut cordis 
duritia primitus auferatur. » (De Praedest. sanctorum, c. 8. — Molina 
dicit e contrario (Concordia, ed. cit., p. 51, 230, 231, 548) : « Fieri potest, 
ut duorum, qui aequali auxilio interius a Deo vocantur, unus pro libertate 
sui arbitrii convertatur et alter in infidelitate permaneat. Imo auxilio 
gratiae minori aliquis adjutus quandoque resurgit, dum alius majori auxilio 
durus perseverat. » 

Hoc difficilius conciliatur cum verbis Cone. Trid. (Denz. 806) de 
« magno et speciali dono perseverantiae », « quod non potest aliunde 
haberi nisi ab eo qui potens est eum qui stat, statuere /Rom., xiv, 4) 
ut perseveranter stet, et eum, qui cadit, restituere » cf. ibidem, n? 826. 
— Item ex doctrina C. Trid. (Denz. 842) communiter admittitur quod 
non possumus mereri de condigno gratiam perseverantiae finalis, nam 
status gratiae perdurans in instanti mortis est principium meriti et igitur 
non cadit sub meritol. Unde, si Molinistae volunt admittere praedestina- 
tionem ad gloriam post praevisa merita, debent tamen dicere : praedestina- 
tio ad gloriam non dependet a praevisione meritorum supernaturalium, 
quae absque speciali dono perseverantiae finalis usque ad finem durarent. 
Hoc exprimitur in secunda propositione, quam nunc explicamus. 


* 
x o% 


Denique tertia propositio est: « Praedestinatio adaequate sumpta, prout 
comprehendit totam seriem gratiarum, a prima ad glorificationem, est 
gratuita, seu independens a praevisione meritorum » ; haec propositio aliter 
et aliter intelligitur a molinistis et a sancto Thoma. 

Molina eam admittendo, addit : « Praescientiae, quam praedestinatio 
ex parte intellectus includit, datur conditio ex parte usus- liberi arbitrii, 
sine qua non praeextitisset in Deo. » Concordia, ed. cit., p. 516. 

E contrario augustiniani et thomistae intelligunt praedestinationemi. 


i. Concilium Trid. (Denz. 842) dicit enim : « Justus potest vere mereri vitam 
aeternam et ipsius vitae aeternae (si tamen in gratia decesserit) consecutionem ». Cf. 
n? 809. Id est homo potest mereri consecutionem vitae aeternae, si tamen sua merita 
Conservet usque ad finem, et conservantur per donum perseverantiae finalis. 

Item C. Trid. (Denz. 810) dicitur : « Tanta est erga homines bonitas Dei, ut eorum 
velit esse merita (can. 32), quae sunt ipsius dona (v. n. 141). 

- adaequatam in sensu sic expresso a sancto Thoma, Ia, q.23, a, 5 : «Impos- 
sibile est quod totus praedestinationis effectus in communi habeat aliquam 
causam ex parte nostra ; quia quidquid est in homine ordinans ipsum in 
salutem, comprehenditur totum sub effectu praedestinationis, etiam ipsa prae- 
paratio ad gratiam. » Sic etiam determinatio libera salutaris comprehendi- 
tur tota sub effectu praedestinationis, quia ut dicitur ibidem, « non est 
enim distinctum quod est ex libero arbitrio et ex praedestinatione, sicut 
nec est distinctum quod est ex causa secunda et ex causa prima », sunt 
enim duae causae totales, non coordinatae, sed subordinatae. Effectus 
autem praedestinationis non potest esse ejus causa. 

Sanctus Thomas videtur aestimare has tres propositiones, in sensu 
in quo eas intellexit, esse ipsam doctrinam sancti Augustini et etiam 
procedere ex sensu obvio canonum Cone. Arausicani. 

Hoc apparet praesertim ex sequentibus declarationibus ejusdem 
Concilii : Can. 9 : « Qtwties bona agimus, Deus in nobis atque nobiscum ut 
operemur operatur. » Sic gratia efficax non solum dat posse bene operari, 
sed facit ut bene operemur ; est effectrix operationis, secundum illud 
sancti Pauli : « Deus operatur in nobis velle et perficere. » Phil., x, 13. 

Item can. 12 : « Tales nos amat Deus, quales futuri sumus ipsius dono, 
non quales sumus nostro merito. » Ex hoc sequitur : « Tales magis amat 
Deus, quales futuri sunt meliores ipsius dono. » Id est nullus esset alio 
melior, si non magis diligeretur a Deo. 

Referendo hunc canonem Denzinger n. 185, citat Indiculum de gratia 
Dei, ibid. n. 131, 133, 134, 135, 137, 141, ubi eadem doctrina exprimitur. 

Cf. etiam can. 16, et can. 20 Cone. Arausicani : Denz. n. 189, 193. 

Unde antiqui theologi scii, augustiniani et thomistae viderunt in hoc 
concilio aequi valentem expressionem principii praedilectionis jam enuntiati 
a sancto Paulo sub ista forma: « Quis enim te discernit ? Quid autem habes 
quod non accepisti ?» — Haec enim erat magna veritas negata a pelagianis 
et a semipelagianis, dum tenebant Deum aequaliter velle salutem omnium, 
sic illi qui salvantur non essent magis dilecti, nec magis adjuti, et Deus 
esset potius spectator quam auctor ejus quo discernitur justus ab impio. 

Nunc considerandae sunt declarationes Ecclesiae, contra errores oppo- 
sitos, qui negant voluntatem salvificam universalem. 


* 


p> 


Declarationes Ecclesiae contra praedestinatianismum, protestantismum 
et jansenismum, quoad praedestinationem. 

Praedestinatianismus saeculo IX, negavit voluntatem salvificam uni- 
versalem et docuit praedestinationem ad malum. Plures dixerunt hos 
errores esse in scriptis Gotescalc ; magna ex hoc exorta est controversia. 
Praesertim de hac re citandae sunt declarationes concilii Carisiaci (Quiersy 
in Gallia) an. 853, Cone. Valentini an. 855 ; Cone. Tullensis (Toul) an. 859 
et C. Tusiaci (de Thuzey) an. 860, in quo facta est episcoporum Galliae 
concordia circa hanc difficilem materiam. Cf. Denzinger, n° 316-320 et sqq. 

Ex his diversis conciliis provincialibus eruuntur praesertim duae 
declarationes : Deus aliquo modo vult omnes homines salvos fieri. — Non 
datur -praedestinatio ad malum, sed Deus ab aeterno decrevit inferre 
damnationis poenam propter praevisum peccatum impoenitentiae finalis, 
quod Deus nullo modo causát, sed permittit. 

Sensus et valor harum declarationum apparent praesertim ex canone 3 
Concilii Carisiaci (Denz. 318) : « Deus omnipotens omnes homines sine 
exceptione vult salvos fieri (I Tim., 11, 4), licet non omnes salventur. Quod 
autem quidam salvantur, salvantis est donum: quod autem quidam pereunt, 
pereuntium est meritum. » Hic textus assumptus est ex scriptis sancti 
Prosperi, discipuli sancti Augustini. Ex hoc canone manifestatur Deum 
non aequaliter velle salutem omnium, ut putabant pelagiani, nam quod 
quidam salvantur, salvantis est donum gratuitum. Excluditur insuper 
praedestinatio ad malum. Optime ergo enuntiantur duo aspectus extremi 
hujusce mysterii, sed eorum intima conciliatio remanet abscondita. 

Canon 4 Cone. Carisiaci affirmat quod Christus mortuus est pro 
omnibus hominibus. 

Concilium Valentinum magis insistit in gratuitatem praedestinationis 
ad vitam aeternam. Secundum ejus declarationes (cf. Denz. 321, 322) 
« Deus bonos praescivit omnino per gratiam suam bonos futuros, et malos 
per propriam malitiam malos futuros. Nec ipsos malos ideo perire, quia 
boni esse non potuerunt, sed quia boni esse noluerunt... In electione 
salvandorum misericordiam Dei praecedere meritum bonum; in damnatione 
autem periturorum meritum malum praecedere justum Dei judicium. In 
malis Deum ipsorum malitiam praescivisse, non praedestinasse, quia ex 
illo non est ». 

Denique in Concilio Tusiaco, an. 860 (cf. P. L., t. CXXVL, coi. 123) 
optime formulantur altiora principia quibus haec quaestio illustratur scii. 
«i. In caela et in terra quaecumque voluit Deus, fecit (Ps. cxxxiv, 6). Nihil 
enim in caelo vel in terra fit, nisi quod ipse aut propitius facit, aut fieri 
juste permittit. » Episcopi augustiniani nihil amplius postulaverunt, et 
facta est concordia. Hoc erat dicere nullum bonum hic et nunc, in hoc 
homine potiusquam in alio, evenit, nisi ipse Deus propitius illud vult et 
facit, et -nullum malum, hic et nunc, in hoc homine potiusquam in alio 
evenit, nisi ipse Deus illud fieri juste permittit. Hoc universalissimum 
principium continet innumeras consequentias. In eo thomistae vident 
aequivalentem formulam principii praedilectionis : nullus esset alio melior, 
si non magis diligeretur a Deo. 

In littera synodali Concilii Tusiaci omnes aliae declarationes procedunt 
ex hac prima, inter quas legitur haec 5a : « Unde quia est gratia Dei, 
salvatur mundus ; et quia inest liberum arbitrium homini, judicabitur 
mundus. » Si duo aspectus extremi hujus mysterii enuntiantur : voluntas 
salvifica universalis et gratuitas praedestinationis. 

Saeculis XVI et XVII, haec Ecclesiae doctrina confirmata est per 
decisiones Concilii Tridentini contra errores protestantium et per damna- 
tionem jansenismi. Cf. Trid. Denz. 795 : « Christus pro omnibus mortuus est 
(II Cor., v, 15), non omnes tamen mortis ejus beneficium recipiunt, sed 
ii dumtaxat, quibus meritum passionis ejus communicatur. » Cf. n. 797. 
— Item Denz. 816 : « Si quis dixerit, non esse in potestate hominis vias 
suas malas facere, sed mala opera ita ut bona Deum operari, non permissive 
solum, sed etiam proprie et per se, adeo ut sit proprium ejus opus non 
minus proditio Judae quam vocatio Pauli : a. s. » — Item n? 827 : « Si quis 
justificationis gratiam non nisi praedestinatis ad vitam contingere dixerit, 
reliquos vero omnes, qui vocantur, vocari quidem, sed gratiam non acci- 
pere, utpote divina potestate praedestinatos ad malum : a. s. » cf. n? 200. 

Pariter contra jansenistas rursus affirmatur quod Christus mortuus 
est non solum pro praedestinatis, nec solum pro fidelibus, sed pro omnibus 
hominibus (Denz. 1096,1380 sq., 1294), et quod datur gratia vere sufficiens, 
qua vere possibilis est adimpletio mandatorum omnibus adultis secundum 
quod possunt haec mandata cognoscere. 

Ecclesia contra novatores affirmat, adhibendo verba sancti Augustini : 
« Deus impossibilia non jubet, sed jubendo monet et facere quod possis et 
petere quod non possis. » Denz 804, cf. n? 806, 807, 816, 827, 1647, 1677. 

Sed asserendo existentiam gratiae sufficientis, qua adimpletio, manda- 
torum realiter possibilis est omnibus adultis, Ecclesia non minus affirmat 
efficaciam gratiae quae facit inhaerere mandatis. Sic Cone. Trid. (Denz. 806) 
declarat : « Deus, nisi ipsi (homines) illius gratiae defuerint, sicut coepit 
opus bonum, ita perficiet, operans velle et perficere /Phil, 11, 15) ». 


* +. 


Ex his omnibus Ecclesiae declarationibus contra haereses ad invicem 
oppositas habentur, ad modum compendii, quatuor propositiones : 

A. Contra pelagianismum et semipelagianismiun : 

X? Praedestinatio ad gratiam non est ex praevisis meritis naturalibus, 
nec ex praeviso naturali initio salutis. 

2? Praedestinatio ad gloriam non est ex praevisis meritis gratiae absque 
speciali dono perseverantiae finalis perdurantibus. 

Brevius : « Quod quidam salvantur, salvantis est donum », Cone. 
Carisiacum, Denz. 318, ex sancto Prospero. 

B. Contra praedestinaiianismum, ealvinismum, jansenismuin : 

10: Deus (aliquo modo) vult omnes homines salvos fieri. 

20 Non datur praedestinatio ad malum, sed Deus ab aeterno decrevit 
inferre damnationis poenam propter praevisum peccatum impoenitentiae 
finalis, quod Deus nullo modo causai, sed solum permittit. 

Brevius : « Quod quidam pereunt, pereuntium est meritum ». Cone. 
Carisiacum, Denz. 318, ex sancto Prospero. 

Unde duae veritates fidei omnino tenendae in hac re sunt istae duae 
propositiones in Cone. Carisiaco enuntiatae : « Quod quidam salvantur, 

salvantis est donum. Quod autem quidam pereunt, pereuntium est meri- 
tum. » Pelagiani negabant primam, praedestinatianismus negavit secun- 
dam. Inter has duas abyssos erroris veritas revelata apparet ut mons 
cujus culmen remanet absconditum. Hoc enim culmen non videbitur nisi 
in patria : est intima conciliatio in Deitatis eminentia, infinitae misericor- 
diae, infinitae justitiae et supremae libertatis. Jamquidem Sacra Scriptura 
enuntiaverat duos extremos mysterii aspectus conciliandos in his verbis 
Oseae XIII, q: «Perditio tua ex te, Israél; tantummodo in me auxilium tuum.» 

Hae duae veritates sunt certissimae et semper affirmatae sunt a sensu 
christiano, earum autem intima conciliatio non potest clare videri nisi 


per visionem beatificam. 


Clsssificatio systematum theologicorum. 


Doctrina revelata de praedestinatione et de voluntate salvifica univer- 
sali apparet, ut notavimus, tanquam culmen montis inter ac supra duo 
praecipitia ad invicem opposita, scilicet pelagianismum ex una parte et 
praedestinatianismum ex altera. 

Ex hoc apparet oppositio systematum theologicorum. Duo enim, ad 
invicem contraria, sunt, quasi media altitudine montis, supra ejus latera 
opposita : ex una parte supra semipelagianismum, Molinismus et paulo 
altius Congruismus Suarezii ; ex altera parte autem rigidior augustinianis- 
mus et etiam rigidior ihomismus, qui videntur voluntatem salvificara 
universalem attenuare, dicendo : reprobatio negativa, quae antecedit 
praevisionem demeritorum, consistit non solum in permissione peccatorum 
non remittendorum, sed in exclusione positiva a gloria tanquam a beneficio 
indebito. Cf. sequentem synopsim, pag. seq. 

Inter autem duo opposita montis latera invenitur media altitudine 
eclectismus congruistarum Sorbonae, qui admiserunt cum molinistis gra- 
tiam ab extrinseco efficacem pro actibus salutaribus facilibus, et cum 
thomistis et augustinianis gratiam ab intrinseco efficacem pro actibus 
salutaribus difficilibus. Haec conceptio quae videtur practice commoda, 
habet sub aspectu speculativo omnes difficultates molinismi seu scientiae 
mediae pro actibus facilibus, et quasi omnes obscuritates thomismi pro 
actibus salutaribus difficilibus. Unde non quietat intellectum. 

Altius autem est culmen montis, pro viatoribus quidem inaccessibile, 
est enim Deitas sicuti est, in cujus eminentia intime conciliantur infinita 
misericordia, infinita justitia et suprema libertas. Sed antequam pervenia- 
mus ad hoc culmen, formulari possunt in via principia certissima, in quibus 
apparet aequilibrium seu harmonia doctrinae revelatae et ex quibus 
determinari potest ubinam est culmen inaccessibile in via. Haec autem 
duo principia sunt : i? Deus impossibilia non jubet, sed reddit salutem 
omnibus possibilem. 20 Nullus esset alio melior si non magis diligeretur 
a Deo : « quid enim habes quod: non accepisti? » — Haec autem duo principia 
oriuntur ex uno altiori, scilicet : « amor Dei esi causa omnium bonorum, 

nempe et gratiae, qua possumus Dei mandata servare, et gratiae qua ea 
de facto servamuüs. 

Haec autem altiora principia ea sunt quae egregie formulata sunt 
a sancto Augustino et a sancto Thoma, qui ambo admiserunt eorum 
valorem universalem 


* 
*ok 


Sic pervenire possumus ad methodicam classificationem systematum 
catholicorum. 


Pelagiariismus Praedestinatianisrnus 
Negatio praedestinationis gratuitae Negatio voluntatis salvificae universalis 


Propositae sunt tres classificationes. Prima, quae communiter traditur, 
considerat potius theologorum conclusiones, quam eorum principia. Secun- 
da, a Card. Billot S. J. molinista tradita, considerat potius principia. 
Tertia, a P. N. dei Prado, O. P. thomista proposita, considerat etiam magis 
principia quam conclusiones. 

1? Secundum classificationem communem sunt duae tendentiae prin- 
cipales ; pro quibusdam nempe praedestinatio adultorum ad gloriam est 
post praevisa merita (ita loquuntur puri molinistae, ut. Vasquez, Lessius, 
etc.) ; — pro aliis autem, praedestinatio adultorum est ante praevisa merita 
et reprobatio negativa seu non-electio est ante praevisa demerita (ita 

thomistae, augustiniani, scotistae et etiam inter congruistas sanctus 
Robertus Bellarminus et Suarez). 

Attamen notabilis est differentia inter theologos hujusce secundae 
categoriae, qui scilicet admittunt gratuitatem absolutam praedestinationis 
adultorum ad gloriam ; eténim quasi omnes antiqui, scilicet thomistae, 
augustiniani et scotistae, tenent hanc gratuitam praedestinationem ad 
gloriam fundari in decretis divinis praedeterminantibus ; hoc autem negant 
sanctus R. Bellarminus et Suarez, qui conservant theoriam molinianam 
«scientiae mediae » ad explicandam distributionem gratiae «^congruae » 
et divinam certitudinem de consensu huic gratiae ab electis praebendo. 

2? Secunda classificaiio, proposita a Card. Billot N fundatur in principiis 
potius quam in conclusionibus. Quidam, ut ait, praescientiam, quam 
implicat praedestinatio, fundant in decretis -praedeterminantibus, alii autem 
in scientia media. — Sed inter hos ultimos, quidam ut Vásquez et Lessius, 
admittunt adultorum praedestinationem ad gloriam esse post praevisa 
merita jutura, et non-electionem esse post praevida demerita futura ; — 
alii autem, ut Suarez, tenent adultorum praedestinationem ad gloriam 
esse arde praevisa merita etiam ut futuribilia, et reprobationem negativam 
seu non-electionem esse ante praevisa demerita etiam ut futuribilia ; — 
alii denique volunt adultorum praedestinationem ad gloriam esse post 
praevisa merita ut futuribilia, sed non ut futura. — Card. Billot admisit 
hanc ultimam opinionem, quam putat esse sententiam ipsius Molinae. 
Sic, pro eo, id quod est absolute gratuitum est divina electio circumstantia- 
rum in quibus Deus hunc hominem ponit, postquam per scientiam mediam 
praeviderit hunc hominem bene consensurum esse, si in his circumstantiis 
poneretur. Sed pro reprobatione negativa seu non electione, Card. Billot 
accedit ad opinionem Vasquezii, quae difficillime defenditur. 

3? Tertia classificatio denique proposita est a P. N. dei Prado, O. P.1 
Haec etiam considerat potius principia theologorum quam eorum conclu- 
siones, prout nempe quidam suam doctrinam fundant in decretis divinis 
praedeterminantibus et alii in scientia media. Sed P. N. del Prado in hoc 
insistit quod soli theologi qui admittunt divina decreta praedeterminantia, 
servant id quod scripsit sanctus Thomas Ia, q. 23, a. 5 : « Quidquid est in 
homine ordinans ipsum in salutem, comprehenditur totum sub effectu prae- 
destinationis, etiam ipsa praeparatio ad gratiam » et ideo etiam libera 
determinatio actus salutaris, prout est in hoc homine potius quam in altero, 
v. g. in bono latrone in Calvario, potius quam in alio ; ex hoc manifesta- 
tur absoluta gratuitas praedestinationis ad gloriam, nam merita electorum, 
cum sint effectus praedestinationis, non possunt esse ejus causa. Et vere hic 
est sensus sancti Thomae, qui ibidem paulo antea scripsit : « Non autem est 
distinctum, quod est ex libero arbitrio et ex praedestinatione ; sicut nec est 
distinctum, quod est ex causa secunda et ex causa prima. » Sunt enim 
Wduae causae totales subordinatae, ita ut totus effectus sit a Deo, ut a causa 


1. De Deo uno, ed. 1910, p. 270, et in ed. posteriori, p. 290. 
2. De Gratia et libero arbitrio, t. III, 1911, p. 188. 

prima, et totus a voluntate nostra, ut a causa secunda a Deo mota. Non 
sunt enim duae causae partiales coordinator, ut duo trahentes navim. 
Cf. sanctum Thomam, Ia IIae, q. 112, a. 4. 

Addendum est quod soli theologi qui admittunt intrinsecam efficaciam 
decretorum divinorum et gratiae, tenent etiam valorem absolutum et 
universalem principii praedilectionis sic formulât! a sancto Thoma Ia, 
q. 20, a. 3: « Cum amor Dei sit causa bonitatis rerum, non esset aliquid 
alio melius, si Deus non vellet uni majus bonum quam alteri. » Item 
sanctus Thomas in Matth. xxv, 15 : « Qui plus conatur, plus habet de 
gratia, sed quod plus conetur, indiget altiori causa. » 

Hoc praedilectionis principium praesupponit intrinsecam et infallibi- 
lem efficaciam decretorum divinorum per respectum ad actus salutares 
futuros. Si e contra negatur haec intrinseca efficacia, potest evenire quod e 
duobus hominibus aequaliter a Deo dilectis et adjutis, in iisdem circumstan- 
tiis, unus convertatur et alius non. Sic aliquis, quin fuerit magis a Deo 
dilectus et adjutus, fieret melior alio, per actum salutarem sive, facilem, 
sive difficilem, sive initialem, sive finalem. Hoc quidem, contra sanctum 
Thomam, tenet Molina, qui praedilectionis principium reduxit ad divinam 
electionem circumstantiarum propitiarum, in quibus Deus ponit eos quos 
praevidit bene consensuros in talibus circumstantiis. 

Conclusio : unde comparatio horum diversorum systematum de 
praedestinatione ad hoc reducitur : quisnam est valor principii praedilectio- 
nis : nullus esset alio melior, si non magis diligeretur a Deo. Hoc principium 
habet ne valorem absolutum et universalem, ut putabant antiqui theologi, 
praesertim thomistae ; an solum habeat valorem relativum et ad circum- 
stantias opportunas limitatum, ut putant molinistae et congruistae, qui 
scientiam mediam admittunt. 

Ut videbimus, exponendo doctrinam articulorum sancti Thomae, hoc 
praedilectionis principium, in ordine philosophico, est corollarium principii 
causalitatis, applicati ad Dei amorem, qui est causa cujuslibet boni, unde 
dicit sanctus Thomas Ia, q. 20, a. 3 : « Cum amor Dei sit causa bonitatis 
rerum, non esset aliquid alio melius, si Deus non vellet uni majus bonum 
quam alteri. » 

In ordine autem gratiae hoc praedilectionis principium revelatum est 
in his verbis sancti Pauli I Cor., iv, 7 : « Quis enim te discernit? Quid 
autem habes quod non accepisti? » Et sanctus Paulus hoc principium 
in Veteri Testamento invenit, dum scribit (Rom., ix, 15) : « Moysi enim 
dicit (Dominus) : Miserebor cujus misereor et misericordiam praestabo 
cujus misereor. 

Hoc praedilectionis principium, ut supra dictum est, admissum est 
a sancto Augustino etiam pro angelis. Dicit enim, De Civitate Dei, 1. XII, 
c. 9, de angelis bonis et malis : « Si utrique boni aequaliter creati sunt, 
istis mala voluntate cadentibus, illi amplius adjuti ad eam beatitudinis 
plenitudinem, unde se nunquam casuros certissimi fierent, pervenerunt. » 
Manifestum est enim quod etiam angelis applicantur haec verba ; « Quis 
enim te discernit ? Quid autem habes quod non accepisti ?» — Item sanctus 

Augustinus dicit, agendo de praedestinatione : « Quare hunc trahat (Deus) 
et illum non trahat, noli velle dijudicare, si non vis errare ». (Zw Joan., 
tr. xxvi, initio.)) — Explicandi sunt nunc articuli sancti Thomae. 

Ut diximus, sunt tres partes in quaestione 23'de praedestinatione : 
ia pars continet tres priores articulos. i? Quid nominis et an sit praedestina- 
tio ; 20 complementum definitionis realis : an ponat aliquid in praedestina- 
to ; 30 quid sit per oppositum reprobatio. — 2s pars est de causa praedesti- 
nationis (a. 4 et 50) ; — 3» pars est de certitudine praedestinationis (a. 6, 


7. 8) 


Art. I. — Utrum homines praedestinentur a Deo. 


St. qu. Difficultas est quia Damascenus dicit : « Deus praecognoscit 
ea quae in nobis sunt, non autem praedetenninat ea. » {De Fide Orthod., 
1. IL, c. 30). — 20 Aliae creaturae ordinantur ad suum finem per providen- 
tiam et non dicuntur praedestinari ; quare homines praedestinarentur ? etc. 

Desponsio est : Deo conveniens est homines praedestinare, et praedestina- 
tio quantum ad objecta est pars providentiae. 

1i? Probatur auctoritate sancti Pauli, Rom., vin, 30: « Quos praedesti- 
navit, hos et vocavit » ; praedestinavit, -rrpotapitrey ex verbo spo pi£o, 
significat praedefinire, decernere. Ita Ephes. 1, 11. — Sanctus Thomas 
ex traductione latina vulgata, quae bona est, scii. « praedestinavit », notat 
aliquid quod in graeco minus exprimitur, scilicet ideam praem ittendi. Haec 
notio aliud fundamentum habet prout v. gr. apud Isaiam xlix, 2, dicitur: 
« Posuit me sicut sagittam electam, in pharetra sua abscondit me. » Item 
in Psalmo CXXVI, 4. Pariter in Actibus Apost. xm, 48 : « Crediderunt 
quotquot erant praeordinati ad vitam aeternam. » 

Insuper Patres et Concilia utuuntur hac voce praedestinationis. V. g. 
Cone. Carisiacense an. 853 (Denz. 316) : « Deus bonus et justus elegit 
ex eadem massa perditionis (filiorum Adae) secundum praescientiam suam 
quos per gratiam praedestinavit {Rom., Vnl, 20, Ephes., l|, N) ad vitam, et 
vitam illis praedestinavit aeternam; caeteros autem, quos justitiae judicio 
in massa perditionis reliquit, perituros praescivit, sed non ut perirent 
praedestinavit ; poenam autem illis, quia justus est, praedestinavit aeter- 
nam. »i. 


i. Cf. RoufiT de Journel, Enchiridion patristicum, Index theologicus, p. 850, 
n? 127-140. Cf. ibidem : Qüid sit « praedestinatio sanctorum ». — Doctrina Augustini : 
Aliquos Deus « praedestinavit ad aeternam vitam, misericordissimus gratiae largitor » 
1882, 1951, 1985, 1988, 2002. — Praedestinatio ad fidem et justificationem est prorse 
gratuita. Praedestinatio est « occultum opus Dei ». — Qui damnantur non nisi suis 
meritis damnantur. — Doctrina aliorum Patrum : Praedestinatio est « occultum Tei 
consilium » (Fulg.) 2246, 2254, 2255, 2286. — Rouët de Journel ibidem citat haec verba 
sancti Ambrosii (n° 1272) : « Deus, quorum merita praescivit, eorum praemia prae- 
destinavit » (De fide, ad Gratianum, M. L. 16, 665). Sed haec verba referuntur ad gloriar 
ut est praemium in ordine exeeutionis, et ut praemium, ut patet, non datur adultis, 
in ordine exeeutionis, nisi pro meritis. Unde, ut infra notatur, communiter thomistae 
dicunt : « Deus (in ordine intentionis) gratis vult dare gloriam electis, sed eam non 
vult gratis dare (in ordine exeeutionis). » 

Hoc dogma praedestinationis affirmatur etiam in Cone. Tridentino 
(Dens. 805) : « Nemo quoque, quamdiu in hac mortalitate vivitur, de arcano 
divinae praedestinationis mysterio usque adeo praesumere debet, ut certo 
statuat, se omnino esse in numero praedestinatorum (can. 15). » — Item 
n? 806 : De gratuitate doni perseverantiae finalis dicitur : « Quod quidem 
aliunde haberi non potest, nisi ab eo, qui potens est eum, qui stat, statuere, 
ut perseveranter stet, et eum, qui cadit, restituere.» 

20 Probatur ratione theologica, SIC : 

Sicut in mente divina est ratio ordinis (dispositio et directio) omnium 
in finem, quae dicitur providentia, ita debet esse ratio ordinis eorum, 
qui transmittendi sunt in finem supernaturalis beatitudinis. 

Atqui ratio praedictae transmissionis creaturae rationalis nominatur 
praedestinatio, nam destinare est mittere. 

Ergo conveniens est Deum homines praedestinare, et praedestinatio 
est, quantum ad objecta, pars quaedam providentiae. 

Sic cessant difficultates : Ad zm notatur quod Damascenus dum dicit 
Deus « non praedeterminat ea quae in nobis sunt » vult dicere : « non prae- 
determinat necessitatem imponendo ». Hoc patet ex contextu in quo 
Damascenus dicit : « Non enim vult Deus malitiam, neque compellit 
virtutem. » Unde praedestinatio non excluditur ab illo. 

Ad 2m: creaturae inferiores non dicuntur praedestinari, quia non sunt 
capaces vitae aeternae. 

Ad 3m: praedestinari convenit angelis sicut hominibus. Sic Augustinus 
dicit De Civitate Dei, 1. XII, O.9:« Bonam voluntatem quis fecit in Angelis, 
nisi ille, qui eos cum bona voluntate, id est cum amore casto, quo illi 
adhaererent, creavit, simul in eis condens naturam et largiens gratiam? » 
Paulo infra Augustinus dicit quod angeli boni, « aliis mala voluntate 
cadentibus, amplius adjuti ad beatitudinem pervenerunt. » 


ot^ 
Ex isto articulo habetur definitio praedestinationis, scilicet : « ratio 
ordinis aliquorum in salutem ‘aeternam, in mente divina existons », scilicet 


ordo praeconceptus in mente divina aliquorum in salutem. 

In hoc sanctus Thomas plene convenit cum sancto Augustino qui 
definiebat praedestinationem (De dono perseverantiae, C. 14) : « Prae- 
scientia et praeparatio beneficiorum quibus certissime liberantur quicumque 
liberantur. » 

In hac definitione sanctus Augustinus, per « praescientiam » non 
intelligit scientiam mere speculativam, nec scientiam mediam qua Deus 
ante omne decretum praevideret quid facturi sumus ex nobis, sed intelligit 
scientiam practicam et effectricem, qua praevidet Deus quid sit ipse facturus ; 
est consequenter innixa decreto faciendi. Propterea dicitur : « Praescientia 
et praeparatio beneficiorum, quibus certissime liberantur quicumque libe- 
rantur. » — Item sanctus Augustinus dixerat (De praedestin. sanctorum, 
c. 10) : « Praedestinatione Deus novit quid ipse sit facturus. » 

Item sanctus Thomas dicit, De veritate, q. 6, de Praedestinatione, a. r, 
ad 7m : « Quamvis, scientia in quantum est scientia non respiciat facienda, 
tamen scientia practica respicit facienda et ad talem scientiam praedestinatio 
reducitur. » Id est: reducitur ad scientiam Dei, « quae habet voluntatem 
adjunctam, et est causa rerum » ut dictum est supra, Ia, q. 14, a. 8. 

Sic sanctus Thomas, De Verit., q. 6, a. 1, explicat verba sancti Pauli 
ad Rom. vm, 29 : « Quos praescivit et praedestinavit. »: Praescivit scii. 
praescientia practica quae regulat electionem, et electio voluntatis praecedit 
praedestinationem ut dicetur in art. 4 ; praedestinatio enim, ut declaratur 
De Verit. q. 6, a. i, est actus intellectus, scii, imperium efficax circa 
media, circa executionem mediorum jam electorum. 

Praedestinare enim est ordinare media efficacia, ad salutem electorum; 
ordinare autem est actus intellectus, et ordinare media efficacia ad aliquid 
est imperium dirigens executionem rei praeconceptae et electae. Item 
providentia, cujus praedestinatio est pars objectiva, est actus prudentiae, 
seu imperium praesupponens electionem. 

Ium dubium : in quo sensu praedestinatio est pars objectiva providentiae ? 

Respondetur : in hoc sensu, quod non subjectiva, scii, non est sub pro- 
videntia tanquam species sub genere. Quidam dixerunt.: est quadruplex 
species providentiae, 1? providentia ordinis naturae, 20 providentia gene- 
ralis de salute supematurali omnium, 30 providentia specialis de salute 
praedestinatorum, seu praedestinatio, et 40 providentia ordinis unionis 
hypostaticae. Esset distinctio virtualis inter eas. 

Sanctus Thomas dicit : « praedestinatio, quantum ad objecta, est pars 
providentiae » in fine nostri articuli ; scii, praedestinatio attingit aliquam 
partem objecti materialis providentiae; ita ut una et eadem providentia 
divina, absque distinctione virtuali, tres ordines attingat, et, ratione 
tantum diversorum objectorum, diversa nomina accepit; sicut scientia 
divina in se unica ratione diversorum objectorum materialium dicitur 
simplicis intelligentiae, visionis et approbationis. 

Ratio est quia objectum adaequatum providentiae divinae est unum, 
scii, universum, quod ex tribus ordinibus subordinatis constituitur, et finis 
ad quem istud totum ordinatur est etiam unus, scii, gloria Dei. Salmanti- 
censes bene ostendunt, agendo de motivo Incarnationis, quod uno et eodem 
decreto Deus voluit manifestare bonitatem suam per universum in quo 
tres ordines sic subordinantur : ordo naturae, ordo gratiae cum permissione 
peccati originalis, ordo unionis hypostaticae. 

Zum dubium : ari praedestinatio addat aliquid ad providentiam in 
communi. 

Respondetur : addit efficaciam medii et infallibilem consecutionem finis. 

Cf. De Veritate, q. 6, a. 1, et ea quae diximus supra agendo de provi- 
dentia, q. 22, a. i. Id est, ut explicat Alvarez, de Auxiliis (p. 242): prolu- 
dentia semper assequitur finem principaliter intentum a voluntate conse- 
quenti, scii, bonum universi, sed ad hunc finem, permittit quaedam mala 
fieri, et sic quaedam minus principaliter intenta, et a voluntate antecedenti 
volita, v. g. maturatio omnium fructuum, salus omnium hominum, non 

eveniunt. Per oppositum, praedestinatio, cum pendeat unice a voluntate 
consequenti, semper impletur, in hoc sensu quod praedestinati semper 
salvantur. Attamen permissio peccati in vita praedestinatorum probabilius 
est effectus praedestinationis ad perducendos electos ad majorem humili- 
tatem, ut infra dicetur. 


art IL — Utrum praedestinatio aliquid ponat in praedestinato, 
scii, aliquid sit in praedestinato. 


Hic articulus est ad complementum definitionis praedestinationis, 
ut apparet praesertim ex 4a objectione : si praedestinatio aliquid ponit 
in praedestinato, ut gratia, tunc est quid temporale, et non aeternum 
et increatum. 

Responsio sancti Thomae est : praedestinatio non est aliquid in praede- 
stinatis, sed in praedestinante tantum. Exeeutio vero praedestinationis est 
passive in praedestinatis. 

pars probatur ex hoc quod praedestinatio, ut dictum est, est pars 
providentiae ; providentia autem non est in rebus provisis, sed est ratio 
ordinis earum in mente divina. 

2® pars probatur ex hoc quod sicut exeeutio providentiae, scii, guber- 
nium divinum, est active in Deo, ut actio formaliter immanens et virtualiter 
transiens, passive vero in gubernatis; ita exeeutio praedestinationis est 
passive in praedestinatis. 

lum Dubium: Quid est autem haec exeeutio praedestinationis, seu 
quinam sunt effectus e-jus ? 

Sanctus Thomas respondet, in fine corporis articuli, sunt vocatio, et 
magnificatio, see. illud ad Rom. vm, 30 : « Quos autem praedestinavit, 
hos et vocavit; et quos vocavit, hos et justificavit ; quos autem justi- 
ficavit, illos et glorificavit. » 

Plures thomistae, occasione hujusce articuli, comparati cum aliis locis 
sancti Thomae, sic definiunt effectum praedestinationis : effectus praedestina- 
tionis est quidquid fit a Deo ex intentione efficaci salvandi aliquos prae aliis. 
Unde quatuor conditiones requiruntur ad hoc ut aliquid sit effectus prae- 
destinationis. ia ut causetur a Deo, 2? ut sit ex intentione efficaci salvandi, 
3? quod conducat certo ad vitam aeternam, quia intentio efficax Dei, 
ex qua oritur, frustrari nequit, 40 quod sit ex meritis Christi prout agitur 
hic de praedestinatione hominum in statu naturae lapsae. 

Hae quatuor conditiones verificantur principaliter in effectibus propriis 
praedestinationis, ab ipsa elicitive productis, ut sunt vocatio efficax, 
justificatio non interrupta per peccatum et perdurans usque ad perseveran- 
tiam finalem, denique glorificatio. — Sed praeter hos effectus proprios 
sunt alii qui non elicitive sed imperative tantum producuntur a praedestina- 
tione, sicut v. g. bona indoles ac dotes naturales praedestinati, quae elicitive 
dependent a providentia generali ordinis naturalis. Ita in vita humana 

distinguimus actus elicitos a caritate et actus imperatos ab ea, elicitos 
vero a virtute ei subordinata. 
His positis satis generaliter thomistae sic dividunt praedestinationis 
effectus, ex consideratione plurium textuum sancti Thomae. 
glorificatio. 
bonus usus gratiae in vita electorum, cf. a. 5. hoc est contra Molinam. 
justificatio non interrupta usque ad perseverantiam finalem, 
etiam justificatio interrupta, prout in praedestinatis ejus memoria 


deservit ad poenitentiam, et prout reviviscunt merita. 


vocatio praesertim efficax in praedestinatis, 
etiam vocatio inefficax prout in praedestinatis ejus memoria deservit 
ad gratiarum actionem. 


paupertas, morbi, calamitates, mors tempore ad salutem opportuno. 

bona opera moralia naturalia, seu bonus usus qualitatum naturalium v. g. 
rectitudinis, mansuetudinis. 

bona indoles praedestinati, ejus nativae dotes, v. g. nativitas ejus in hac 
familia. 


Probabilius etiam permissio peccati in praedestinatis, prout deservit 
majori eorum sanctificationi, est effectus praedestinationis. 

Hoc bene intelligendum est ; ipsum peccatum non est quidem effectus 
praedestinationis, sed hic effectus est permissio peccati prout ordinatur 
ad perducendum occasionaliter electum ad majorem humilitatem et ferven- 
tiorem caritatem, ut apparet in vita sanctae Magdalenae, aut in vita 
sancti Petri postquam negavit Dominum. Haec doctrina fundatur in his 
verbis sancti Pauli ad Rom., vin, 28: ahis qui diligunt Deum (usque ad 
finem) omnia cooperantur ad bonum » et sanctus Augustinus addit: « omnia, 
etiam peccata » prout sunt occasio majoris humilitatis. Cf. Sanctum 
Thomam in Ep. ad Rom., vm, 28. 


2um Dubium : Quomodo dotes naturales electorum sint effectus praede- 
stinationis et deserviant ad eorum salutem. 

Facile est videre quod dotes naturales deserviunt ad salutem, ut 
inclinatio naturalis ad fortitudinem subservit constantiae christianae. Sed 
difficilius est dicere quomodo hae dotes naturales electorum sunt effectus 
praedestinationis, quia ordo naturae praesupponitur ab ordine gratiae ad 
quem pertinet praedestinatio. Unde thomistae non omnino concordant 
in hac explicatione, nam diversimode ordinant decreta divina circa ordinem 
naturae, ordinem gratiae et ordinem hypostaticum, ut apparet praesertim 
in quaestione de motivo incarnationis. 

Quidam dicunt : i? Deus ex intentione manifestandi bonitatem suam, 
voluit ordinem naturae, 20 creaturas intellectuales ad finem supernaturalem 
ordinavit, 30 praeviso peccato Adae et peccato originali, decrevit genus 
humanum reparare per Christum redemptorem, 40 in Christo aliquos specia- 
lius et efficaciter elegit, aliis relictis. Juxta hunc ordinem, difficile concipitur 

quomodo substantia praedestinati, nativae dotes et alia naturalia, sint 
effectus praedestinationis et sic deserviant ad salutem ; in hac enim 
conceptione haec omnia naturalia in signis prioribus supponuntur producta 
et futura. — Hi thomistae videntur nimis multiplicare decreta divina 
virtualiter distincta, nec respondent huic quaestioni : quare Deus permise- 
rit peccatum Adae et peccatum originale. Ita Joannes a sancto Thoma 
et Billuart, ubi de motivo Incarnationis. 

Alii autem thomistae, ut Salmanticenses, Godoi, Gonet, non immerito 
recedunt a Joanne a sancto Thoma et a Billuart dicendo, ubi tractant de 
motivo Incarnationis : Dens non permittit peccatum nisi propter majus 
bonum; non possumus quidem dicere a priori propter quodnam majus 
bonum permisit peccatum Adae, sed post factum Incarnationis hoc appa- 
ret, ut notat sanctus Thomas IIa, q. 1, a. 3, ad 3» : « Deus permittit mala 
fieri, ut inde aliquid melius eliciat. Unde dicitur ad Rom. v, 20: « Ubi 
abundavit delictum, superabundavit gratia. » Unde et in benedictione cerei 
paschalis dicitur : « 0 felix culpa, quae talem ac tantum meruit habere 
Redemptorem. » Sic Deus permisit peccatum Adae propter Incarnationem 
redemptivam prius volitam in genere causae finalis, non vero in genere 
causae materialis perficiendae, sicut vult materiam ut actuabilem per 
formam, et formam ut actuantem materiam. Sic Deus permisit peccatum 
Adae et abundantiam delicti ut superabundaret gratia. Nec sunt multipli- 
canda decreta, sed uno et eodem decreto Deus voluit ordinem naturae propter 
ordinent gratiae (cum permissione peccati Adae) et ordinem gratiae propter 
ordinem unionis hypostaticael. Sic facilius ostenditur quod dotes naturales 
electorum deserviunt in praedestinatis ad salutem. Sic naturalis intelligen- 
tia in sancto Augustino et sancto Thoma deservivit ad laborem theolo- 
gicum, item in electis inclinatio ad prudentiam subservit prudentiae 
infusae, sicut inclinatio naturalis ad fortitudinem subservit constantiae 
Christianae in martyribus. 

Nec solum sic serviunt ad salutem nativae dotes et temperamentum 
electorum, sed etiam eorum calamitates, aegritudines, prout « diligentibus 
Deum, omnia cooperantur in bonum ^|, non esset enim patientia heroica 
sine dolore. 


Art. III. — Utrum Deus aliquem hominem reprohet. 


Cum eadem sit ratio oppositorum, reprobatio definienda est per 
oppositum ad praedestinationem.i. 


i. Id est : Deus prius concepit per scientiam simplicis intelligentiae plures 
mundes possibiles, inter quos mundum peccatorem cum Incarnatione redemptiva. 
In hoc mundo possibili, ordo naturas est propter ordinem gratiae cum permissione 
peccati originalis, et ordo gratiae propter /ncamationem redemptivam. 

Deinde uno solo decreto Deus voluit hunc mundum possibilem cum omnibus 
partibus suis simul. Ita artifex non prius intendit fundamentum domus et deinde 
tectum ejus, sed primo intendit aptam habitationem et propter eam domum totam 
omnibus partibus suis constantem. 

Respondetur t De fide est quod datur reprobatio, quae tamen non est 
praedestinatio ad malum; cf. Cone. Carisiacum (Denz. 316) contra Gotes- 
calc : « Deus bonus et justus elegit ex eadem massa perditionis secundum 
praescientiam suam quos per gratiam praedestinavit (Rom., vm, 29; 
Ephes., l| n) ad vitam et vitam illis praedestinavit aeternam ; ceteros 
autem quos justitiae judicio in massa perditionis reliquit, perituros prae- 
scivit, sed non ut perirent praedestinavit; poenam autem illis, quia justus est, 
praedestinavit aeternam. » 

Sacra Scriptura loquitur de reprobis, de filio perditionis (Joan, xvii, 
12); sanctus Paulus dicit: « Castigo corpus meum... ne... reprobus 
efficiar » I Cor., ix, 27. — Christus ipse annuntiat judicium ; « Discedite 
a me, maledicti, in ignem aeternum » Matth., xxv, 41. 

Ratione theologica ad quaestionem de definitione et de convenientia 
reprobationis respondetur : reprobatio est pars providentiae quae perm ittit 
aliquos sua culpa deficere a gloria, €t propter culpam infligit dfimnatyonis 
poenam. Sic reprobatio opponitur praedestinationi. Agitur de permissione 
peccati quod de facto non remittetur, praesertim peccati impoénitentiae 
finalis. 

Quod autem non sit inconveniens quod Deus reprobet aliquos, sic 
probatur : 

Ad providentiam provisoris universalis pertinet ut in rebus defectibi- 
libus quae illi subjiciuntur, aliquos permittat deficere propter bonum 
totius universi. Atqui creaturae intellectuales ad gloriam ordinatae sunt 
ex natura sua defectibiles. Ergo ad Dei providentiam pertinet ut permittat 
aliquos ab isto fine sua culpa deficere, et ut infligat damnationis poenam 
pro culpa. 

De motivo autem hujusce permissionis divinae erit sermo in art. 5, 
ad 3», ubi simul agitur de motivo praedestinationis. 


* 
» * 


luia dubium. An reprobatio nominet praescientiam tantum. 

Respondetur. Non, sed ut dicit sanctus Thomas : « Includit voluntatem 
permittendi aliquem cadere in culpam et inferendi damnationis poenam pro 
culpa. » — Sic reprobatio negativa est voluntas permittendi culpam, quae 
de facto non remittetur ; et ut videbimus art. 5, haec reprobatio negativa 
est ante haec praevisa demerita non remittenda, quae non infallibiliter 
praeviderentur ut futura sine hac permissione divina. 

Reprobatio autem positiva est voluntas inferendi damnationis poenam 
pro culpa, et ea est post praevisa demerita, nam omnis poena justa prae- 
supponit culpam, pro qua infligitur. 


* 
*ok 


2um dubium. Quid sentiendum est de sententia quorumdam thomista- 
rum, juxta quos reprobatio negativa, est, ante praevisa demerita, exclusio 

positiva a gloria, tanquam a beneficio indebito? lta senserunt Alvarez, 
Salmanticenses, Joannes a sancto Thoma, Gonet, Contenson. 

Respondetur. Haec sententia difficilius conciliatur cum voluntate 
salvifica universali et non videtur habere fundamentum in praesenti 
articulo sancti Thomae, nec in aliis. Sanctus Thomas dicit solum in hoc 
articulo et alibi: « reprobatio includit voluntatem permittendi aliquem 
cadere in culpam », praesertim in impoenitentiam finalem et in peccata 
quae ad eam disponunt. Non loquitur de positiva exclusione a gloria, 
tanquam a beneficio indebito. 

Dicit quidem sanctus Thomas in praesenti articulo ad 1m : « Quibus- 
dam Deus non vuit hoc bonum, quod est vita aeterna », id est: vitam 
aeternam eis vult antecedenter tantum et non consequenter seu efficaciter. 
Sed excludere eos a gloria tanquam a beneficio indebito esset non solum 
non velle, Sed nolle, esset actus positivus exclusionis. Hoc autem videtur 
nimis durum, et ipso facto ante praevisa demerita excluderentur hi homines 
non solum a fine ultimo supernaturali, sed etiam a fine ultimo naturali. 

Item ad 2** dicitur « reprobatio est causa derelictionis a Deo » scilicet 
post peccatum et propter peccatum. 

Ad 3m explicatur quod reprobus potest salvari, quamvis non salvabitur 
de facto. Hoc autem melius explicatur si ante praevisa demerita non 
excluditur a gloria tanquam a beneficio indebito. 

Haec igitur sententia quorumdam thomistarum videtur quasi inconci- 
liabilis cum voluntate salvifica universali. Deus enim, quantum ex se est, 
vult sincere, voluntate antecedenti, ut omnes salvi fiant, ita ut eorum 
damnatio ex ipsis solis proveniat. Hoc autem non vellet, si ante omnem 
culpam ex parte réprobi praevisam, decrevisset positive eum a salute 
aeterna excludere, tanquam a beneficio indebito. 

Confirmatur : Deus unumquodque vult secundum quod habet rationem 
boni. Atqui quod aliquis, ordinatus ad finem ultimum naturalem et super- 
naturalem, ab eo excludatur, tanquam a beneficio indebito, ante praevisio- 
nem culpae, non est secundum se bonum. Ergo. 

Unde reprobatio negativa nihil aliud est quam voluntas permittendi 
aliquem deficere sua culpa a fine ultimo. Propterea communiter theologi 
thomistae distinguunt permissionem peccati a dénégations gratiae efficacis, 
nam haec denegatio habet rationem mali poenae, ideoque praesupponit 
culpam, dum e contrario permissio culpae eam antecedit, et non est 
malum poenae Sed quid non bonum, privatio est plus quam simplex 
negatio. 

Est enim magna differentia inter non dare aliquid gratuitum et illud 
denegare. 

Objectio. Deus cum ordinate procedit, prius intendit finem quam media. 
Atqui in negotio reprobationis, exclusio a gloria est finis, et permissio 

peccati est medium. 

Ergo Deus prius intendit exclusionem a gloria quam permissionem peccati.. 

Respondetur: concedo majorem; nego minorem : exclusio enim a 
gloria tanquam a beneficio indebito non est finis in negotio reprobationis ; 

nam finis est id ad quod pervenitur in executione. Deus autem neminem 
in executione excludit a gloria ut a beneficio indebito, sed solum in poenam 
peccati. 

Insuper non est quaerendus parallelismus absolutus inter reprobationem 
ei praedestinationem, nam providentia divina aliter se habet ad bona, et 
aliter ad mala ; bona per se intendit, quia per se sunt appetibilia ; mala vero, 
quia secundum se non sunt appetibilia, per se non intendit, sed permittit 
tantum, et ea permissa ordinat ad aliquod bonum, nec permitteret nisi ex 
intentione alicujus boni. 

Unde ex prima intentione boni totius universi, postulantis manifesta- 
tionem justitiae, statim et immediate Deus vult simpliciter permittere 
culpam, et deinde culpam permissam et praevisam ordinat ad poenam, 
quod est bonum, nam justum est quod culpa puniatur, in hoc est splendor 
justitiae. 


gum dubium. Quid importat permissio divina peccati? 

Respondetur. Permissio divina peccati importat non conservationem 
in bono hic et nunc voluntatis ex se defectibilis ; nam si haec voluntas 
hic et nunc conservaretur in bono, peccatum impediretur et non permitte- 
retur. Cf. Is Ifae, q. 79, a. i; q. 109, a. 2, ad 2m. 

Sed attente consideranda est haec non conservatio in bono. Ibi est 
mysterium et vitanda est contradictio. Tria sunt notanda. 

1? Non conservatio divina in bono voluntatis ex se defectibilis nondum 
est quid malum, quia non est privatio boni debiti. 

Deus enim non sibimetipsi debet conservare semper in bono volunta- 
tem ex se defectibilem, dum e contra sibimetipsi debet eam semper conser- 
vare in esse cum anima immortali. 

Pariter ex parte creaturae : voluntati ex se defectibili non debetur 
quod semper in bono conservetur, sed solum in esse. Et si ei hoc deberetur 
esset impeccabilis. 

Unde non conservatio divina in bono voluntatis ex se defectibilis 
non est quid malum. Attamen non dicimus quod sit quid bonum. lta v. g... 
carentia majoris perfectionis in actu remisso caritatis non est quid bonum, 
nec quid malum, quia non est privatio boni debiti ; sic haec carentia majoris 
perfectionis valde differt a peccato veniali etiam levissimo, quod jam est 
simpliciter malum morale. 

2? Peccatum etiam initiale est malum culpae, seu privatio rectitudinis 
debite8, sed peccatum sequitur infallibiliter divinam permissionem peccati, 
quae importat, ut dictum est, non conservationem in bono. Sic permissio 
divina peccati est bona, ratione finis, dum non conservatio in bono nec est. 
bona, nec mala ; peccatum autem quod infallibiliter sequitur, necessitate 
consequentiae non causalitatis sed illationis, simpliciter malum est morale, 
malum culpae. 

3° Denegatio divina gratiae efficacis est malum non quidem culpae 
sed justae poenae quae supponit culpam. Carere enim gratia est privatio 

boni, et est malum, non culpae, sed poenae ; sic haec denegatio differt 
a non conservatione divina in bono quae antecedit culpam etiam primam, 
et quae non est quid malum neque culpae, neque poenae. 

Calvinus confundit im cum 30, scii, divinam permissionem peccati 
cum divina denegatione gratiae, dum sanctus Thomas haec duo optime 
distinguit, I Seni. d. 40, q. 4, a. 2. Item in articulo praesenti ad 2m: «Culpa 
provenit ex libero arbitrio ejus, qui reprobatur et a gratia deseritur. Et 
secundum hoc verificatur dictum Prophetae, scilicet : « Perditio tua ex te, 
Israël. » — Sic permissio divina, quae antecedit peccatum, et est solum 
ejus conditio sine qua non, (nullo modo ejus causa, nec directa nec indi- 
rectal), distinguitur a divina derelictione, quae sequitur peccatum. — Item 
ibidem ad 3G. 


Art. IV. — Ufrum praedestinati eligantur a Deo. 


St. qu. In hoc titulo, ut notat Cajetanus, vocabulum electionis proprie 
sumitur prout exprimit actum voluntatis, quo, optione proposita, unum 
mavult altero seu praeeligit. 

Principalis difficultas ea est quae notatur initio in 30 objectione, 
scii : electio quamdam discretionem importat. Sed Deus vult omnes 
homines salvos fieri, ut dicitur in I Tim., 11, 4. Ergo praedestinatio, 
quae praeordinat homines ad salutem, est absque electione. 

Responsi& tamen est affirmativa, scii. : omnes praedestinati sunt electi 
et dilecti, ita ut dilectio praesupponatur electioni secundum rationem et 
electio praedestinationi. 

1? Probatur auctoritate Sacrae Scripturae, Ephes., 1, 4 : « Elegii nos in 
ipso ante mundi constitutionem ut essemus sancti et immaculati in conspe- 
ctu ejus in caritate, qui praedestinavit nos in adoptionem filiorum per 
Jesum Christum in ipsum, secundum propositum voluntatis suae. » — Ut 
explicat sanctus Thomas in suo Comm, in Ep. ad Ephes. : «Elegit nos, non 
quia sancti essemus, quia nec eramus, sed ad hoc elegit nos : ut essemus 


sancti et immaculati.. » Hoc jam notaverat sanctus Augustinus, De 
praedestinatione sanctorum, c. xvm, n? 36. 
Electio clare indicatur etiam ad Rom., ix, 11 : « Cum nondum nati 


fuissent, aut aliquid boni egissent aut mali (ut secundum electionem proposi- 
tum Dei maneret) non ex operibus, sed ex vocante dictum est ei : Quia 
major serviet minori. » Item Rom. xi, 5 : « Sic ergo et in hoc tempore, 
reliquiae see. electionem gratiae salvae factae sunt. Si autem gratia, jam 
non ex operibus ; alioquin gratia jam non est gratia. » 

Haec electio, antecedens praedestinationem, ea est quae sic exprimitur 
ad Rom. vm, 23 : « Quos praescivit; hos praedestinavit », scii, quos prae-i. 


i. Cf. Sanctum Thomam, P IE", q. 79, a. 1 et 2. Vide etiam infra: de motive 
.reprobationis negativae. 


^ 

scivit cum benevolentia seu praedileciione. Stem pluribus aliis locis in Sacra 
Scriptura agitur de electis, v. g. M atiis, xxiv, 22 ; I Tins. v, 21 ; II Tim. ij, 
IO. — Cf. etiam C. Carisiacum, Denz. 316. 

2? Probatur conclusio ratione theologica duplici syllogismo : (Quidam 
recenter dixerunt : « Est Scotus qui primus in hac quaestione dixit : Deus 
prius vult finem quam media ad finem. » Statim apparet hanc doctrinam 
esse in sancto Thoma, et pertinet ad ipsam notionem Providentiae, sicut 
et prudentiae.) 

Non praecipitur aliquid ordinandum in finem, nisi praeexistenti voluntate 
finis. 

Atqui praedestinatio est pars providentiae, quae, ut prudentia, est prae- 
ceptiva ordinationis aliquorum in finem. 

Ergo praedestinatio aliquorum in salutem aeternam, praesupponit quod Deus 
illorum velit salutem, ad quod pertinet electio et dilectio. 

In secundo syllogismo ostenditur quod in Deo, non in nobis, dilectio 
antecedit electionem. Sic probatur : 

Voluntas Dei, qua vult bonum alicui, est causa quod illud bonum ab eo 
prae aliis habeatur. 

Atqui per dilectionem Deus vult aliquibus bonum salutis aeternae, et per 
electionem eis vult hoc bonum prae aliis. 

Ergo dilectio divina antecedit see. rationem electionem, sicut electio prae- 
destinationem. 

Per oppositum voluntas nostra, diligendo aliquem, non causát bonum 
in eo, sed ex bono praeexistenti incitatur ad diligendum, proinde eligimus 
aliquem, quem diligamus, et sic electio dilectionem praecedit in nobis. 

Hoc est dicere, ut supra Ie, q. 20, a. 2 : « Amor Dei est in infundens 
et creans bonitatem in rebus », ergo est diligens antequam eligens. Item 
I8, q. 20, a. 4 : « Voluntas Dei est causa bonitatis in rebus, et sic ex hoc 
sunt aliqua meliora, quod Deus eis majus bonum vult. Unde sequitur quod 
meliora plus amet. » Item ibid, ad 4 : «Illi sunt meliores et magis dilecti, 
qui plus habent de gratia. » Hoc est principium praedilectionis supra 
explicatum Is, q. 20, a. 3. 

Hoc negatur a Molina, dum dicit : « Auxilio aequali, imo minori, 
fieri potest ut unus vocatorum convertatur et alius non. » Concordia, 
Ed. Lethielleux, 1876, p. 52, 565. Unde non mirum est quod Molina scripse- 
rit, ibid., p. 429 : « Electio non antecessit praedestinationem... Alii affir- 
mant oppositum... Quae sententia videtur D. Thomae in hac q. a. 4 
.. Haec tamen sententia mihi nunquam placuit... » 

Revera pro Molina praedestinatio ad gloriam est ex praevisis meritis 
saltem futuribilibus ; sic, ut ipse fatetur, recedit essentialiter a doctrina 
sancti Thomae. 

Attamen ipse Molina debet admittere quod Deus gratis elegit ponere 
Petrum in his circumstantiis in quibus praeviderat quod bene consentiret, 
et ponere Judam in aliis. 

Unde nequidem pro Molina Deus aequaliter vult salvare omnes 
homines. Si hoc affirmaret, negaret ipsum praedestinationis mysterium. 


DE CAUSA PRAEDESTINATIONIS 537 


juxta quod ut ait C. Carisiacum, « quod quidam salvantur, salvantis est 
donum ; quod quidam pereunt, pereuntium est meritum » (Denz. 318). 
Sanctus Thomas in nostro art. ad 3 ; rursus notat quod universalis 
voluntas salvifica est antecedens, scii, conditionata, et non consequens; 
nempe Deus vult omnes homines salvos fieri, nisi obstent fines altiores. 


Art. V. — Utrum praescientia meritorum sit causa praedestinationis. 


St. qu. In memoriam revocanda sunt de hac re principalia systemata 
secundum terminologiam modernorum ; jam quidern supra enuntiata sunt 
in prologo quaestionis. 


] absque usu scientiae mediae ; Augustinus. 


2 non ex praevisis 
Za | A Ne 
SS. meritis j cum usu scientiae mediae ad Congruismus, Bellar- 
CS distribuiionem gratiae congruae ; mini et Suarez. 
S- | "OT 

saltem futuribilibus : Molina, Billot. 
F- ex praevisis meritis I] 


absolute futuris : Vasquez. 


Sanctus Thomas in statu quaestionis hujusce articuli ostendit quod 
non ignorat rationes adversariorum ; scii, videtur quod praedestinatio sit 
ex praevisis meritis, nam in Ep. ad Rom. vili, 30, dicitur : « Quos praescivit, 
hos et praedestinavit »; 2? quia secus praedestinatio esset sine ratione 
seu irrationabilis ; 30 quia iniquum est dare aequalibus inaequalia. 

Responsio tamen sancti Thomae est in argumento sed c. Praescientia 
meritorum non est causa vel ratio praedestinationis, et est ejus principalis 
conclusio. Et in hoc consentiunt Suarez et Bellarrninus. 

Intelligit sanctus Thomas non est causa praedestinationis ad gloriam, 
ut supra eam definiverat in art. 1 scii.: «ratio transmissionis creaturae 
rationalis in finem vitae aeternae. » Insuper praedestinatio ad solam 
gratiam non est praedestinatio proprie dicta, nam simul stat cum repro- 
batione. 

1? Ex auctoritate Sacrae Scripturae sanctus Thomas hoc probat brevi- 
ter in praesenti articulo, et longius in suo Comm. Ep. ad Rom. et ad Ephes. 
(Cf. supra in prologo hujusce quaestionis : testimonium Sacrae Scripturae). 

Etenim ad Titum ni, 5 dicitur : « Non ex operibus justitiae, quae 
fecimus nos, sed secundum suam misericordiam salvos nos fecit. » Item 


l. Exodi, Xxxni, rq : « Miserebor cui voluero, et clemens ero in quem 
mihi placuerit. » — Ps. xvn, 20 : « Salvum me fecit, quoniam voluit 
me. » — Matth. Xi, 25 : « Confiteor tibi Pater, quia abscondisti haec a 


sapientibus et prudentibus, et revelasti ea parvulis : ita Pater, quoniam 
sic fuit placitum ante te. » Ubi quod aliqui prae aliis majora auxilia 
accipiant, refertur ad Dei praedilectionem et beneplacitum. Item alii 
textus sancti Pauli, jam citati, pro electione Eph. 1, 4 : « Elegit nos in 
ipso ante constitutionem, mundi, ut essemus sancti. » — Rom., ix, 16: 

« Igitur non est volentis, neque currentis, sed miserentis est Dei » ; — 
Rom., Xi, 35 : « Quis prior dedit illi et retribuetur ei? Quoniam ex ipso 
et per ipsum et in ipso sunt omnia. » I Cor., iv, 7 : « Quis enim te discer- 
nit? Quid autem habes, quod non accepisti? » Ac si diceretur merita 
nostra sunt effectus praedilectionis divinae et igitur non possunt esse 
ejus causa. Rom. Xi, 33 : « O altitudo divitiarum Sapientiae et scientiae 
Dei. Quam incomprehensibilia sunt judicia ejus, et investigabiles viae 
ejus! » Cf. sanctum Thomam in Ep. ad Rom., IX, lect. 2, in fine. 

Ita insuper intellexit Augustinus, ut supra dictum est (prolog.) et 
ut fatentur Bellarminus et Suarez, imo ut fatetur ipse Molina, dum ipse 
dicit se recedere ab Augustini sententia, Concordia, ed. Lethielleux, 
p. 546 sq : « quae sententia Augustini plurimos ex fidelibus... sed etiam 
doctos, mirum in modum turbavit, ne dicam illius occasione salutem 
eorum fuisse periclitatam... Sententiam vero Augustini secutus est 
D. Thomas et post eum plerique scholastici » Postea autem p. 548, 
Molina rursus exponens suam sententiam scii, theoriam scientiae mediae, 
ait: «Si data explanataque semper fuisset, forte neque Pelagiana haeresis 
fuisset exorta, .. neque ex Augustini opinione ... tot fideles fuissent 
turbati, ad Pelagianosque defecissent, etc., etc... » — Quasi Deus uni 
Molinae tandem revelaverit quidquid Augustino, sanctis Patribus ac 
sapientissimis theologis per plura saecula minime apparuitl. 

Jam in prologo hujusce quaestionis vidimus maximam fortitudinem 
hujusce argumenti Sàcrae Scripturae et sancti Augustini. — Cf, etiam 
de hac re sanctum Albertum magnum, Summa Theol., Ia, q. 63, m. 3, 
a. 1. 

Tota haec quaestio illustratur principio praedilectionis Supra formulate 
1^, q. 20, a. 3 : « Cum amor Dei sit causa bonitatis rerum, non esse aliquid 
alio melius, si Deus non vellet uni majus bonum quam alteri. » — Hoc 
principium aequivalenter enuntiatur a sancto Paulo dum dicit : « Quis 
enim te discernit? Quid autem habes quod non accepisti? » I Cor., iv, T. 


* 


+5 


In corpore autem articuli, primo sanctus Thomas in memoriam revocat 
haereses damnatas, eas ordinat et judicat secundum principium praedi- 
Jectionis supra enuntiatum : Is, 20, 3 et 4. 

1i? « Nullus fuit ita insanae mentis, qui diceret merita esse causam 
divinae praedestinationis ex parte actus praedestinantis»; nam hic actus est 
increatus, unde Deus non propter hoc vult hoc, sed vult hoc esse propter hoc : 
id est uno actu increato vult omnia, et velle finem non est ei causa volendi 
media, sed vult media ordinari ad finem. Cf. Ia, q. 19, a. 5. 

20 Sed quaeritur : « utrum, ex parte effectus, praedestinatio habeat 
aliquam causam ; scii, utrum Deus praeordinaverit se daturum effectum 
praedestinationis alicui propter merita aliqua. »i. 


i. Cf. de hac re Salmanticbnses : De Gratia efficaci, disp. VXI, dub. I et III. 

Circa hoc fuerunt tres errores, scii. 


Ita Origenes, qui posuit animas ab Sed hoc est contra Rom. ix, 2 : 
initio creatas. « Cum nondum nati fuissent, aut 
aliquid egissent boni vel mali, 
non ex operibus, sed ex vocante 
dictum est : major serviet mi- 

nori. » 


' ante justificationem Pelagini Sed hoc est contra II Cor, nt, 
scii, propter ini- et Semipelagiani 5 : « Non quod sufficientes simus 
tium salutis. cogitare aliquid a nobis quasi ex 

nobis. » 
post justificationem, scii. Deus prae- Resp. Non est distinctum quod 


destinavit ad gratiam aliquos, quia est ex libero arbitrio et ex prae- 

praescivit eos bene usuros gratia.  destinatione, sicut nec est distin- 
ctum quod est ex causa 2a et ex 
causa i». 


Notandum est quod confutatio hujusce tertii erroris valet contra 
Molinam, imo contra omnes qui admittunt scientiam mediam quae supponit 
esse distinctum id quod est ex libero arbitrio et ex praedestinatione 
(scii, ex gratia, versatili aut etiam congrua). 

Revera causa prima et causa secunda sunt duae causae non coordinatae, 
sed subordinatae, ita ut secunda nihil agat nisi ut mota a prima. Item valet 
haec ratio sancti Thomae contra omnes qui admittunt in ordine executionis 
concursum simuitaneum, aut etiam praemotionem physicam indifferentem 
ut Pignataro S. J.1 et alii, nam etiam isti ultimi tenent esse distinctum 
id quod est ex causa prima scii, esse actus, et id quod est ex causa secunda 
libera, scii, ipsa determinatio liberi arbitrii per scientiam mediam praevisa ; 
velint nolint, debent admittere quamdam passivitatem seu dependentiam 
in scientia Dei, in actu puro, nam ex duobus hominibus aequaliter tentatis 
et adjutis, juxta eos, unus converteretur et alter non. Sic homo se discerne- 
ret, discrimen veniret ab homine et non a Deo., qui passive se haberet in sua 
praevisione. Cf. ultimam et debilissimam responsionem P. d'Alés, in suo 
libro : Providence et libre arbitre, cap, ült. 


* % 


In 2s parte corporis articuli sanctus Thomas ponit duas conclusiones 
et duas ad 3m. 

za conclusio : « Nihil prohibet aliquem effectum praedestinationis esse 
causam et rationem alterius, posteriorem quidem prioris secundum rationem 
causae finalis, priorem vero posterioris secundum rationem causae meritoriae, 
quae reducitur ad dispositionem materiae. » Nam finis est primus in 
intentione et posterior in executione. 

Sic causae ad invicem sunt causae, sed in diverso genere, ut Deus 
fecit materiam propter formam, et formam ut actuantem materiam. Ita 


|. De Deo creatore, 1899, p. 519, Gr id juod AXIS de hac opinione alibi : za 

gloria est causa finalis meritorum, et merita disponunt ad obtentionsm 
gloriae. 

Ita « Deus praeordinavit se daturum alicui gloriam ex meritis » (nam 
in executions Deus gloriam non dat gratis, sed secundum merita, contra 
id quod dicent protestantes) ; et « praeordinavit se daturum alicui gratiam 
(efficacem, ex voluntate consequenti) ut mereretur gloriam ». 

Sic Deus praedestinat ad gloriam antequam ad gratiam, nam sapiens 
prius intendit finem quam media ad finem, ut dictum est in art. praece- 
denti : « Mow praecipitur aliquid ordinandum in finem, nisi praeexistente 
voluntate finis. » — Ita cum sancto Thoma et thomistis, Scotus, sanctus 
R. Bellarminus et Suarez. 

In hac prima conclusione sanctus Thomas non vult dicere : Deus prae- 
ordinavit se daturum alicui gratiam ab extrinseco efficacem, ut mereretur 
gloriam. Hoc excluditur ab eis quae supra dicta sunt de voluntate conse- 
quenti Ia, q. 19, a. 6, i® et in nostro articulo ex eo quod jam dictum est : 
e non est distinctum quod est ex libero arbitrio et ex praedestinatione » ; 
et pariter hoc excluditur ex ratione sequentis conclusionis. 


* *. 


5®. conclusio : « Impossibile est quod totus praedestinationis effectus in 
communi habeat aliquam causam ex parte nostra. » 

Haec propositio in aliquo sensu admittitur a Molina, prout totus 
effectus praedestinationis includit primam gratiam quam mereri non 
possumus. — Sed sanctus Thomas hanc propositionem multo profundius 
intelligit, ut patet ex ratione ejus. 

Ratio est : « Quia quidquid est in homine ordinans ipsum in salutem, 
comprehenditur toiurh sub effectu praedestinationis, etiam ipsa praeparatio 
ad gratiam. Neque enim hoc fit nisi per auxilium divinum, see. illud 
Thren., v, 21 : « Converte nos, Domine, ad te et convertemur. » 

Id est : etiam determinatio libera actus salutaris disponentis ad justifi- 
cationem et postea actus meritorii electorum com prehenditur tota sub effectu 
praedestinationis, et igitur non potest esse causa seu ratio praedestinationis, 
quae proinde non est ex praevisis meritis. Hoc est contra id quod dicit 
Molina, imo est etiam contra Congruismum, in quo gratia congrua non est 
ex se efficax, et sic in eo determinatio libera meritorum electorum non est 
proprie effectus praedestinationis. 

Ratio sancti Thomae est igitur corollarium principii praedilectionis, 
scii. « Cum amor Dei sit causa bonitatis rerum, non esset aliquid alio 
melius, si Deus non vellet uni majus bonum quam alteri » Ia, q. 20, a. 3. — 
« Quid habes quod non accepisti? » Unde brevius : merita electorum sunt 
effectus praedestinationis et proinde non possunt esse ejus causal. Cf. etiam 


ia Ha« q. no, a. i, fine.i. 


i. Augustinus dicebat : dum Deus coronat merita nostra, coronat dona sua. Ita 7n 
Indiculo De gratia Dei (Denz. 741) dicitur : « Tanta est erga omnes homines bonitas 
Dei, ut nostra velit esse merita, quae sunt ipsius dona, et pro his, quae largitus est, 
aeterna praemia sit donaturus. » — Item Cone. Trid. Denz. 810. 

Ideo sanctus Thomas addit in fine corporis nostri articuli : « Habet 
tamen hoc modo praedestinatio ex parte effectus pro ratione divinam 
bonitatem, ad quam totus effectus praedestinationis ordinatur ut in finem» 
et ex qua procedit sicut ex primo movente. » Manifestat enim bonitatem 
Dei. (Cf. ad 1m et ad 2m) Hoc explicatur ad 3m 


* 
CRE) 


Ad sunt duae aliae conclusiones : 

3 conclusio est : « Voluit Deus in hominibus quantum ad aliquos, 
quos praedestinat, suam repraesentare bonitatem, per modum misericordiae 
parcendo; et quantum ad aliquos, quos reprobat, per modum justitiae 
puniendo. Et haec est ratio quare Deus quosdam eligit et quosdam repro- 
bat. » Unde hoc mysterium est simul dulcissimum et terribile. 

Hoc probatur ex sancto Paulo Rom., ix, 22 : « Volens Deus ostendere 
iram (id est vindictam justitiae), sustinuit (id est permisit), in multa 
patientia vasa irae apta in interitum, ut ostenderet divitias gloriae suae 
in vasa misericordiae, quae praeparavit in gloriam. » Item II Tim., n, 20. 

Hoc explicatur, prout Deus omnia fecit propter suam bonitatem 
manifestandam, et quidem diversimode, quia res creatae non possunt 
attingere ad simplicitatem divinam. Sic Deus permittit aliqua mala fieri 
ne multa bona impediantur. Bonitas autem divina prout est suiipsius 
diffusiva fundat misericordiam, et prout habet jus inalienabile ut diligatur 
super omnia fundat justitiam. Sic conveniens est manifestatio non solum 
Misericordiae sed splendoris Justitiae, et ambae sunt expressiones divinae 
Bonitatis. Cf. Sanctum Augustinum, De Civ. Dei, l. XXI, 12. 

conclusio €St : « Sed quare hos elegit in gloriam et illos reprobavit 
non habet rationem nisi divinam voluntatem. » 

Hoc dupliciter probatur: 1? auctoritate sancti Augustini (/n Joan., 
tr. 26): « Quare hunc trahat et illum non trahat Deus, noli velle dijudi- 
care, si non vis errare. » 

2? Ex analogia naturalium et artificialium : ita enim ex simplici 
voluntate Dei dependet quod naec pars materiae sit sub forma terrae, et 
illa sub nobiliori forma ignis. — Item ex simplici voluntate artificis depen- 
det quod hie lapis est in inferiori parte parietis, et ille lapidis (omnino 
aequalis et similis) in superiori parte parietis. 

Valet analogia, nam homines non sunt ex se dissimiles in bonitate ; 
quia « cum voluntas Dei sit causa bonitatis rerum, nullus esset alio melior, 
si Deus non vellet uni majus bonum, quam alteri. » « Quid habes quod 
non accepisti? » 

Objectio erat : iniquum est ut aequalibus inaequalia dentur. 

Respondetur in fine responsionis ad 3m « In his quae ex gratia dantur 
potest aliquis pro libito suo dare cui vult plus vel minus, dummodo nulli 
subtrahat debitum, absque praejudicio justitiae. Et hoc est, quod dicit 
paterfamilias Maith, xx, 15 : « Tolle quod tuum est, et vade : an non licet 
mihi, quod volo, facere? » — Gratia autem efficax, quae est in electis 

praedestinationis effectus, non ex debito, sed gratis datur. Omnibus tamen 
adultis datur gratia sufficiens qua possibilis est adimpletio praeceptorum ; 
qui vero resistit gratiae sufficienti meretur privari gratia efficaci. 

Hic articulus adulteratus est a Calvino, sed in se pulcherrimus est 
et perfecta traditionis expressio. 


Confirmatur conclusio ex doctrina Tridentini de gratuitate doni per- 
severantiae finalis, quod conceditur solis electis ; gratis datum est bono 
latroni in Calvario potius quam alteri, et Petro potius quam Judae. Cone. 
Trid. (Denz. 806) dicit : « Perseverantiae munus de quo dicitur : « Qui 
perseveraverit usque in finem, hic salvus erit » (Mt. x, 22), aliunde haberi 
non potest, nisi ab eo, qui potens esi eum, qui stat, statuere (Rom. xiv, 4) 
ut perseveranter stet, et eum qui cadit restituere. » 

Unde communiter docetur quod justus non potest mereri donum 
perseverantiae finalis; hoc enim donum nihil aliud est quam status 
gratiae in ipso instanti mortis conservatus, atqui status gratiae est 
principium meriti, et principium meriti non cadit sub merito. Cf. Ia IIae, 
q. 114, a. 9. — Si igitur quidam volunt dicere : praedestinatio est ex 
praevisis meritis, debent saltem addere : sed haec merita non perdurant 
usque ad finem absque gratuito dono perseverantiae finalis, quod solis 
electis conceditur. 

Sic sanctus Thomas docendo gratuitatem absolutam praedestinationis 
conservat doctrinam Sacrae Scripturae, praesertim sancti Pauli : « Quid 
autem habes quod non accepisti? » Ita etiam judicant sanctus R. Bellar- 
minus et Suarez, qui docuerunt absolutam gratuitatem praedestinationis 
ad gloriam, quamvis conservaverint theoriam scientiae mediae, ad expli- 
candam distributionem gratiae congruae, ut Deus infallibiliter cognoscat 
effectum hujusce gratiae. 

Tota haec doctrina sancti Thomae de praedestinatione virtualiter 
continetur ergo in principio praedilectionis : « Cum amor Dei sit causa 
bonitatis rerum, nullus esset alio melior, si non magis diligeretur et 
adjuvaretur a Deo. » 

Et hoc valet etiam pro angelis, unde sanctus Augustinus dicit (De 
Civ. Dei, XII, 9) de angelis : « Si utrique boni aequaliter creati sunt, 
istis mala voluntate cadentibus, illi amplius adjuti ad eam. beatitudinis 
plenitudinem, unde se nunquam casuros certissimi fierent, pervenerunt. » 

Remanent verba C. Carisiaci (Denz. 318) desumpta ex sancto Prospero: 
« Deus omnipotens omnes homines vult salvos fieri, licet non omnes 
salventur. Quod autem quidam salvantur, salvantis est donum. Quod 
autem quidam pereunt, pereuntium est meritum. » 

Removentur systemata nimis humana, et remanet mysterium prae- 
destinationis revelatum, tanquam contemplationis objectum. 

De motive reprobationis negativae. 


Ium dubium : quodnam est motivum reprobationis negativae, absolute 
sumptae, nondum considerando eam ut est reprobatio hujus potius quam 
alterius. 

In explicatione art. 3, diximus quod reprobatio negativa consistit, 
juxta sanctum Thomam, in « voluntate permittendi aliquem cadere in 
culpam » dum reprobatio positiva est « voluntas inferendi damnationis 
poenam pro culpa »'. 

Nunc attente formulanda est doctrina de motivo reprobationis nega- 
tivae, ad vitanda inconvenientia supra enuntiata (art. 3) quae sequuntur 
ex opinione secundum quam haec reprobatio est exclusio positiva a gloria 
tanquam a beneficio indebito, quod difficile conciliatur cum voluntate 
salvifica universali. 

In primis manifestum est quod motivum reprobationis negativae, 
seu permissionis peccati impoenitentiae finalis et peccatorum quae ad hanc 
impoenitentiam disponunt, non potest esse ipsa praevisio hujusce peccati, 
nam Deus non praevideret peccatum impoenitentiae finalis, v. g. Judae, ut 
quid non solum possibile, sed futurum, si illud non permitteret. Et pariter 
peccata praecedentia hoc ultimum peccatum, ad illud non disponerent 
de facto, si Deus hoc non permitteret ; potest enim Deus.sublevare pecca- 
tores obduratos et pluries hoc facit. Quaeritur quare Deus permisit quod 
in aliis non remittantur peccata, sive peccatum originale, sive peccata 
personalia. 

Est quidem magna differentia inter permittere peccatum v. g. Petri, 
ut fiat humilior, cum intentione efficaci ejus salutis, et ex altera parte 
permittere peccatum quod non remittetur, v. g. peccatum Judae, scilicet 
sine intentione efficaci ejus salutis. 

Ex praedictis autem constat quod datur in Deo permissio peccati 
quorumdam ante praevisa eorum demerita. Eo ipso enim, quo aliqui prae 
alis praedestinantur ad gloriam ante praevisa eorum merita, necessario 
sequitur permitti peccatum eorum, qui non pertinent ad numerum electo- 
rum a. 

Imo et brevius : cum reprobatio negativa sit ipsa voluntas permittendi 
ut aliqui peccando deficiant a gloria, et cum permissio peccati reproborum 
hoc peccatum praecedat, hoc peccatum non potest esse ejus motivum. 

Semper deveniendum est ad altiora principia, quibus saeculo IX 
terminata est controversia de praedestinatione inter Episcopos Galliae 


1. Contra praedestinatianismum, necnon contra Wicleff, Joannem Huss, Hierony- 
mum de Praga, Lutherum et Calvinum, omnes catholici tenent quod Deus justus judex' 
neminem punit nisi culpabilem. Imo Dominus ait : « Nolo mortem impii, sed ut conver- 
tatur impius a via sua et vivat. » Ezech. xxxin, n. — Cf. Cone. Arausio., Denz. 200. 

2. E contrario inter molinistas Lbssius {De div. psrf., 1. 14, c. 2, n? 15), Franzelin 
De Deo uno, th. 55), Posch {De Deo uno, prop. 61-62) et alii tenent juxta principia 

olinismi ut ea intelligunt, quod non datur reprobatio negativa ante praevisa demerita. 
hoc dissentiunt ab omnibus thomistis, et etiam a Suarezio, a Bellarmino. a Ruiz. 

augustinianos et alios; in Concilio Tusiaco (de Tuzey) ann. 860 (P. L., 
t. 126, col. 123) haec principia sic formulata sunt : « In caelo et in terra 
omnia quaecumque voluit Deus, fecit (Ps. cxxxiv). Nihil enim in caelo 
vel in terra fit, nisi quod ipse Deus aut propitius facit (ut conversio Petri et 
boni latronis), aut fieri fuste permittit (ut peccatum Judae et mali latronis). » 

Unde quaeritur motivum permissionis peccati impoenitentiae finalis 
et peccatorum quae de facto non remittentur et ad impoenitentiam dis- 
ponent. 

Ad hanc quaestionem, responsio generalis est quod Deus nihil vult 
nisi sub ratione boni, unde non vult permittere aliquos sua culpa deficere 
a gloria, nisi propter aliquod bonum. Ideo sanctus Augustinus dicit in 
Enchir. c. n : « Deus nullo modo sineret aliquid mali esse in operibus 
suis, nisi usque adeo esset omnipotens et bonus, ut benefaceret etiam de 
malo. » Brevius : Deus non permittit malum, nisi propter majus bonum. 

Sed propter quodnam majus bonum Deus permittit impoenitentiam 
finalem plurium hominum et angelorum ? — Sanctus Thomas respondet in 
articulo nostro, ad 3w : « Voluit Deus in hominibus quantum ad aliquos 
quos praedestinat, suam repraesentare bonitatem per modum misericordiae 
parcendo, et quantum ad aliquos quos reprobat per modum fusiitiae puniendo. 
Et haec est ratio quare Deus quosdam elegit et quosdam reprobat. » Hoc 
jam aliqualiter enuntiatur in Ep. ad Rom. ix, 22 : « Volens Deus ostendere 
iram, (id est vindictam justitiae), et notam facere potentiam suam, susti- 
nuit, (id est permisit), in multa patientia vasa irae apta in interitum, ut 
ostenderet divitias gloriae suae in vasa misericordiae quae praeparavit 
ad gloriam. » 

Haec est igitur ratio reprobationis negativae absolute sumptae : 
manifestatio bonitatis divinae per modum justitiae ; bonitas Dei ut sui- 
ipsius diffusiva est radix misericordiae, et ut habet jus inalienabile ut 
diligatur super omnia est radix justitiae. 

Hoc se tenet ex parte finis. 

Addendum est quod ex parte creaturae, seu ex parte causae materialis, 
est negativae reprobationis conditio sine qua non seu dispositio ad defectum, 
scii, naturalis defectibilitas creaturae. Si enim ex se creatura humana vel 
angelica non esset defectibilis, Deus qui est fons bonitatis, non permitteret 
eam deficere. Sed « si aliquid est naturaliter defectibile, consequens est quod 
aliquando deficiat ». 

Haec tamen defectibilitas non est proprie motivum reprobationis, 
non enim Deus permittit defectum propter naturae defectibilitatem, ut 
motivum, sed propter aliquod bonun inde procurandum. Et ideo defectibi- 
litas naturalis est potius conditio sine qua non, seu aptitude et dispositio 
ex parte materiae. 


Propositio obscurior totius quaestionis est: Deus permittit impoeniten- 
tiam finalem plurium (v. g. mali latronis potius quam alterius) ut poenam 
praecedentium peccatorum quae de facto non remittentur, propter majus 

bonum ad quod pertinet manifestatio splendoris infinitae justitiae. Haec 
propositio quidem est obscurissima, sed ad eam facilius tenendam, possu- 
mus considerare quod ejus negatio sustineri nequit, seu praedicta propositio 
improbari nequit. Et in ea apparet applicatio altissimi principii praedile- 
ctionis, quod est corollarium principii causaEtatis et finaEtatis, secundum 
quae omne bonum venit a supremo bono et ad illud ordinatur ; principium 
istud praedilectionis revelatum est Moysi : « Misereor cujus miserebor et 
misericordiam praestabo cujus miserebor (Ex. IX, 16). Quis enim te discernit, 
quid autem habes quod non accepisti? (I Cor. iv, 7.) Nullus esset aEo meEor 
si non magis praediligeretur a Deo. Et inter bona altiora, propter quae 
Deus potest permittere peccatum, est Splendor Justitiae, seu manifestatio 
infinitae Bonitatis, quae inalienabile jus habet ut super omnia diligatur. 

Sic Deus vult permittere peccatum propter majus bonum ; propter 
illud vult permittere quod id quod est defectibile aliquando deficiat ; et 
haec permissio est conditio sine qua non peccati, non vero ejus causa nec 
directa, nec indirecta, quia provisor universalis, intuens aitiores fines, non 
tenetur impedire haec peccata, nequidem peccatum impoenitentiae finalis. 

Creatura defectibilis ex se apta defectui conqueri jure non potest abundan- 
tiores gratias, quibus a defectu praeservaretur; sicut ait sanctus Paulus, 
Rom. ix, 21 : «O homo, tu quis es, qui respondeas Deo? Numquid dicit 
figmentum ei qui se (inxit : Quid me fecisti sic? An non habet potestatem 
figulus luti ex eadem massa facere ahud quidem vas in honorem, aEud 
vero in contumeham? Quod si Deus volens ostendere iram... » scii, splen- 
dorem justitiae suae et misericordiam etc. — Haec figura symbolica jam 
erat in l. Eccli. xxxiii, 13 : « Quasi lutum in manu figuli, sic homo in manu 
illius, qui se fecit, et reddet illi secundum judicium suum. » 

Item dixerat Jeremias xvm, 6 : « Ecce sicut lutum in manu figuE, 
sic vos in manu mea, domus Israël. » — Item Isaias x1 v, 9 : «Ego Dominus 
faciens omnia, Rorate caeE desuper... Vae qui contradicit fictori suo... 
numquid dicet lutum figulo suo : Quid facis et opus tuum absque manibus 
est? Vae qui dicit patri : Quid generas? et mulieri : Quid parturis? » 

Ex una parte scii, non electorum, manifestatur praesertim splendor 
Justitiae, non tamen sine Misericordia ; ex altera parte scii, electorum, 
manifestatur praesertim M isericordia, non vero sine justitia. Cf. I», q. 21, 
a. 4, ad xm : « Quaedam opera attribuuntur justitiae, et quaedam miseri- 
cordiae, quia in quibusdam vehementius apparet justitia, in quibusdam 
misericordia. Et tamen in damnatione reproborum apparet misericordia, 
non quidem totaliter relaxans, sed aliqualiter allevians, dum Deus punit 
citra condignum. Et in justificatione impu apparet justitia, dum Deus 
culpas relaxat propter dilectionem, quam tamen ipse misericorditer infun- 
dit ; see. iUud : « Dimissa sunt ei peccata inulta, quoniam dilexit multum. » 

Insuper, ut ibid, dicitur ad 3IM : «in hoc etiam quod justi puniuntur 
in hoc mundo apparet justitia, et misericordia, in quantum per hujusmodi 
afflictiones aliqua levia in eis purgantur, et ab affectu terrenorum in Deum 
magis eriguntur, see. illud Gregorii : mala quae in hoc mundo nos premunt, 
ad Deum nos ire compellunt. » 

Corollarium. Unde est quidem magna inaequalitas conditionum sive 
naturalium sive supernaturalium. Sed non raro inaequalitas gratiarum 
compensat inaequalitatem conditionum naturalium, see. illud Domini 
« Beati pauperes spiritu, Beati mites, Beati qui lugent, Beati qui persecu- 
tionem patiuntur propter justitiam » scii, multae tribulationes justorum, 
et inter eos illi qui magis diliguntur a Deo, Ut Christus et B. M. V. pati 
debent pro aliis, ut victimae, in holocausto perfecto. Ita omnes martyres 
et magni servi Dei qui semper multum doluerunt. Sic mirabilissima fit 
compensatio; quae quodammodo indicatur a Christo in parabola de malo 
divite et de bono mendico apud Luc. xvi, 25 : « Abraham dixit malo 
diviti damnato : « Fili, recordare quia recipisti bona in vita tua, et Lazarus 
similiter mala; nunc autem hic consolatur, tu vero cruciaris. » 

Hoc pulcherrime dicitur etiam in l. Sapientiae ni, 1, ubi sic exprimitur 
praedestinationis dogma : « Justorum animae in manu Dei sunt, et non 
tanget illos tormentum mortis. Visi sunt oculis insipientium mori et aesti- 
mata est afflictio exitus illorum, et quod a nobis est iter, exterminium ; 
illi autem sunt in pace. Et si coram hominibus tormenta passi sunt, spes 
illorum immortalitate plena est. In paucis vexati, in multis bene disponentur; 
quoniam Deus tentavit eos, et invenit illos dignos se. Tanquam aurum in 
fornace probavit illos, et quasi holocausti hostiam accepit illos... (ita specia- 
tim martyres.) Fulgebunt justi et tanquam scintillae in arundineto discur- 
rent. Judicabunt nationes, et dominabuntur populis et regnabit Dominus 
illorum in perpetuum... quoniam donum et pax est electis suis. » Sic jam' 
clare exprimitur dogma praedestinationis in V. T. 

Hoc magnum mysterium praedestinationis divinae de se potius est 
objectum contemplationis quam discussionis theologicae. Investigatio enim 
theologica de se ordinatur ad quamdam altiorem intelligentiam, see. 
illud Cone. Vat. Denz. 1796 : « Ratio quidem, fide illustrata, cum sedulo, 
pie et sobrie quaerit, aliquam Deo dante mysteriorum intelligentiam 
eamque fructuosissimam assequitur, ... nunquam tamen idonea redditur 
ad ea perspicienda, instar veritatum, quae proprium ipsius objectum 
constituunt... Divina enim mysteria sua natura intellectum creatum sic 
excedunt... ut quadam quasi caligine obvoluta maneant, quamdiu in hac 
vita mortali peregrinamur a Domino : per fidem enim ambulamus et non 
per speciem » II Cor. v, 6. 

Hoc specialiter verificatur de praedestinatione quae est altior pars 


Providentiae.. E 

2um dubium. Quodnam est motivum reprobationis negativae comparative 
sumptae, SCi, ut est reprobatio hujus hominis potius quam alterius, v. g. 
Judae potius quam Petri. 

Responsio sancti Thomae est : Reprobatio negativa comparative sumpta, 
non habet rationem nisi divinam voluntatem, Cf. art. 5, ad 3m : e Sed quare 

hos elegit in gloriam et illos reprobavit, non habet rationem nisi divinam 
voluntatem.» Hoc probat dupliciter 1? ex sancto Augustino tr. 26 in Joan..' 
« Quare hunc trahat Deus et illum non trahat? Noli velle judicare, si non vis 
errare, »»— 2° analogia ex naturalibus et ex artificialibus, SCll. « quare haec 
pars materiae est sub ista forma et illa sub alia, dependet ex simplici divina 
voluntate ; sicut ex simplici voluntate artificis dependet quod ille lapis est 
in ista parte parietis et ille (aequalis) in alia, quamvis ratio artis habeat 
quod aliqui lapides sint in hac, et aliqui sint in illa. » 

In isto secundo argumento ex analogia naturalium et artificialium est 
major subaudita, scii. : in his qui pares sunt in dejectibilitate, non potest 
assignari ratio cur unus prae alio permittatur a provisore deficere, praeter 
voluntatem provisoris. Tunc subsumitur minor. Atqui omnes creaturae ad 
finem supernaturalem ordinatae pares sunt in dejectibilitate, et a solo Deo 
habent quod non deficiant, nam ipsum non deficere est bonum et a fonte 
omnium bonorum provenit. Ergo ex sola Dei voluntate pendet ut hi 
potius quam illi permittantur deficere. Hoc exprimitur in C. Trid. Denz. 
806 ; de dono perseverantiae : « quod quidem aliunde haberi non potest, 
nisi ab eo, quipotens est eum, qui stat, statuere (Rom. Xiv, 4), ut perseveran- 
ter stet, et eum, qui cadit, restituere... Qui se existimant stare, videant, 
ne cadant (I Cor. x, 12) et cum timore et tremore salutem suam operentur. » 

Hoc est fundamentum humilitatis christianae, scii, duplex mysterium 
creationis ex nihilo et gratuitatis gratiae. Haec humilitas non degenerat 
in pusillanimitatem et desperationem, quia Deus impossibilia non jubet 
et humiliter orantibus dat gratiam. 


* 
*» 


Objectiones praecipuae coiitra hanc doctrinam de motivo reprobationis, 
sive in genere, sive in particulari sunt sequentes. Ostendendum est quod 
in hoc non est inclementia ex parte Dei. 

Zà objectio. Absque eo quod ullus reprobetur, justitia Dei manifestaretur 
in electis, tum illos praemiando, tum illos puniendo temporaliter, pro 
delictis commissis. 

Respondetur: sic non nisi imperfecte manifestaretur infinita Dei 
justitia. Nam in praemio justorum magis elucet misericordia quam justitia, 
et insuper nullo modo justitia vindicativa. Haec autem manifestatur 
diminute in poenis temporalibus, nec inde innotescit quid debeatur infinitae 
peccati malitiae, quae, quantum in se est, tollit a Deo dignitatem finis 
ultimi. Item valde diminute manifestaretur misericordia infinita, si Deus 
ad tempus tantum beatificaret electos. 

Insuper revelatum est quod quidam reprobantur propter eorum 
peccata, a Deo permissa, et ratio hujusce permissionis divinae non potest 
esse nisi majus bonum. 

Instantia. Velle ostendere justitiam punitivam ante praevisam cul- 
pam, est velle punire ante culpam. Atqui hoc est injustum et ducit ad 
praedestinatianismum Gottescalc et Calvini. Ergo hoc rejiciendum est. 

Respondetur : nego majorem, quae confundit infinitam Justitiam cum 
finita poena. Non enim Deus vult permittere culpam ex amore et intentione 
finitae punitionis, hoc repugnaret justitiae. Sed ex intentione manifestandi 
infinitam Justitiam, seu jus imprescriptibile Summi Boni ut super omnia 
diligatur, primo vult permittere' culpam, et deinde vult infligere poenam pro 
culpa ad manifestationem Justitiae. Punitio est solum medium ad mani- 
festationem justitiae, et tale medium Ut non sit finis intermedius respectu 
permissionis peccandi. Nequit enim esse finis intermedius, nam punire non 
est bonum nisi praesupposita culpa. Unde certissime Deus non vult per- 
mittere culpam ex amore punitionis, hoc esset crudelitas ; sed ex amore 
justitiae suae infinitae, seu bonitatis suae super omnia diligendae. Sed in 
hoc puncto doctrinae facilis est deviatio, et parvus error in principio 
magnus erit in fine. 

Sic Deus posset convertere in ultimo instanti eorum vitae magnos 
persecutores Ecclesiae, sed potest etiam permittere eorum impoenitentiam 
finalem ex amore Justitiae infinitae in aeternum manifestandae, non vero 
ex amore punitionis. 

Instantia. Velle permittere culpam ad ostensionem justitiae, est velle 
permittere culpam, ut puniatur. Atqui hoc durum est et redolet inclemen- 
tiam. Ergo. 

Respondetur : nego majorem, hoc enim esset velle punire ante culpam, 
quod non esset ostensivum justitiae, sed ipsi contrarium. Punitio non est 
finis intermedius, sed solum medium ad manifestationem justitiae, nam non 
habet rationem boni nisi praesupposita culpa ; dum e contra manifestatio 
bonitatis et justitiae infinitae habet rationem boni etiam ante praevisionem 
culpae futurae, sufficit cognitio possibilitatis culpae. Simpliciter enim 
bonum est quod manifestetur imprescriptibile jus Dei, ut super omnia 
diligatur, tanquam supremum bonum, et hoc proclamant poenae aeternae, 
ut dicit Dante in suo poemate dum agit de Inferno, canto terzo, v. i 


Per me si va nella città dolénte, 

Per me si va neU'etémo dolore, 

Per me si va tra la perduta gente. 
Giustizia môsse il mio alto fattore : 
Fécemi la divina potestate, 

La somma sapiènza e il primo amore. 


"m 

i' 20 objectio. Sed tunc oporteret admittere duram sententiam quorum- 
dam thomistarum, scii, exclusionem positivam reproborum a gloria tan- 
quam a beneficio indebito, ante praevisa peccata. Nam eodem instanti 
quo Deus praedestinatos elegit ad gloriam, coeteros omnes ab ea exclusit. 
Ergo sequitur durior sententia supra rejecta. 

Respondetur : distinguo antecedens : eodem instanti quo Deus prae- 
destinatos elegit ad gloriam, coeteros omnes ab ea exclusit positive, nego, 
permissive, concedo. Item distinguo consequens : ergo exclusio permissiva 

reproborum praecedit demerita praevisa, quae non remittentur, concedo ; 
exclusio positiva a gloria, nego. 

Deus enim, praedestinando aliquos, non format hunc actum opposi- 
tum : « Volo coeteros rejicere a gloria », sed istum « volo permittere ut 
coeteri sua culpa decidant a gloria. » — Hic actus est quidem exclusio 
ab electione efficaci ad gloriam, sed non est exclusio positiva ab ipsa gloria. 
Et eo non obstante, reprobi manent semper ordinati ad gloriam, ita ut 
nisi seipsos impedirent, ad eam pervenirent. 

Unde Deus non repellit eos a gloria, sed permittit ut sua culpa decidant 
a gloria. — Ut bene notat Billuart (Cur. theol. : De motivo reprobationis, 
$ 7t, Solv. objectiones), aliud est ergo excludi positive a gloria ante culpam, 
et aliud excludi ab electione efficaci ad gloriam. Primum negamus, sed 
concedimus non electos ante culpam excludi ab electione efficaci ad gloriam; 
nec vi voluntatis antecedentis salvandi omnes homines eis debetur electio 
efficax ad gloriam, alioquin omnes salvarentur, et voluntas salvifica 
universalis non esset solum antecedens, sed consequens, ac infallibiliter 
adimpleretur. 

Révera non electi ante culpam excluduntur ab electione efficaci ad 
gloriam tanquam a beneficio indebito, quod fit permittendo eos suae 
fragilitati. Et hoc admittitur etiam quodammodo a Molina, dum dicit : 
Deus gratuito amore suo decrevit ponere electos in talibus circumstantiis 
in quibus praeviderat eorum salutem ut futuribilem, et decrevit ponere 
alios in circumstantiis in quibus praeviderat eorum impoenitentiam 
finalem. 

Instantia. Sed ex ista exclusione pertnissiva sequitur infallibiliter idem 
effectus ac ex exclusione positiva a gloria. Ergo frustra negatur haec 
positiva exclusio. 

Respondetur: distinguo antecedens : idem effectus sequitur ex parte 
reprobi, concedo ; ex parte Dei, nego. Nam ex positiva exclusione sequi 
videtur Deum esse auctorem cur aliqui non salvarentur, quia eos a salute 
repelleret ; — dum ex permissiva exclusione, sequitur solum quod non- 
electi sua culpa deficiant a perseverantia, et Deus ad hoc solum permissive 
se habet. 

Notabilis est differentia; nam sicut Deus non est auctor culpae, 
contra Calvinum, ita nec est auctor perditionis, SU exclusionis a gloria. 
Sed est salutis auctor ; unde Cone. Carisiacum Denz. 318 ait : « quod quidam 
salvantur, salvantis est donum, quod autem quidam pereunt, pereuntium 
est meritum. » 

Instantia. Sed C. Trid. declaravit : Denz. 804 : « Deus sua gratia 
semel justificatos noti deserit, nisi ab eis prius deseratur. » Atqui velle 
permittere ut aliqui sua culpa deficiant a gloria est illos deserere antequam 
ipsi recedant. Ergo Deus hoc permittere nequit. 

Respondetur. i? Plures intelligunt hoc verbum Tridentini sic : Deus 
nemini justo subtrahit gratiam sanctificantem nisi propter peccatum prae- 
cedens. Et hoc est certissimum. 

2? Dato hanc desertionem divinam esse intelligendam de subtractione 

gratiae actualis, distinguo majorem : Deus non primus deserit proprie, 
subtrahendo auxilia communia et protectionem ordinariam quam habet 
erga justos, concedo, nam haec subtractio auxiliorum communium est 
poena, praesupponens culpam. Sed Deus permittit culpam antequam culpa 
adveniat; et sic non nisi improprie deserit. — Verum est quidem, ut ‘ait 
Billuart ibid. $ m, quod Deus permittendo hominem suae defectibilitati, 
ipsum a peccato non praeservat, per auxilium speciale et efficax. Sed hoc 
auxilium speciale et efficax quamvis sit aliquomodo debitum naturae 
humanae in communi, non tamen debitum est huic individuo, potius quam 
alteri. 

Manifestissimum est quod permissio divina peccati debet antecedere 
ipsum peccatum permissum, non quidem ut causa, sed ut conditio sine 
qua non. Si enim Deus non permitteret hoc peccatum, certo non eveniret, 
et nihil evenit nisi sit volitum aut saltem permissum a Deo. Unde haec 
divina permissio peccati non est desertio proprie dicta de qua loquitur 
C. Trid. dum dicit : « Deus sua gratia semel justificatos non deserit, nisi 
ab eis prius deseratur. » Si diceretur : Deus deserit eo ipso quod permittit 
peccatum, hoc esset dicere : non potest Deus permittere primum peccatum 
priusquam peccatum eveniat. 

Cone. Trid. tenet enim quod omne peccatum praesupponit divinam 
permissionem, declarat enim Denz. 816 quod Deus permissive se habet 
ad peccatum, v. g. ad proditionem Judae. Et dicitur in Missa : Non permittas 
me separari a te. 

Instantia ultima. Etiam secundum thomistas, nemo privatur auxilio 
efficaci nisi ex sua culpa; ergo falsum est dicere : Deus ante culpam 
hominem improprie deserit, subtrahendo ei auxilium efficax. 

Respondetur. Distinguo antecedens : denegatio gratiae efficacis est poena, 
praesupponens culpam saltem initialem, concedo ; sed simplex permissio 
divina peccati non est proprie denegatio gratiae efficacis et culpam, ut 
patet, antecedit. 

Deus enim conferendo gratiam sufficientem habet voluntatem ante- 
cedentem conferendi efficacem, nisi homo propria et mala voluntate 
resistat sufficienti. — Posset quidem Deus abundantiori auxilio impedire 
hanc resistentiam et malam voluntatem ; sed ut provisor universalis ad hoc 
non tenetur, et propter altiores fines vult voluntate consequenti permittere 
hominem suae defectibilitati. Sic verum est hominem privari propter 
culpam suam gratia efficaci, quam Deus, in collatione sufficientis, volebat 
voluntate antecedenti illi dare. 


Dubium, Peccatum originale est-ne sufficiens reprobationis positivae 
motivum ? 

Respondetur cum pluribus thomistis : distinguendo, scii. : utique, 
in his in quibus non remissum est, praesertim in infantibus sine baptismo 
morientibus, prout nullum aliud peccatum habent, sic privantur visione 

beatifica, absque tamen poena sensus. — Nego, vero in his quibus remissum 
est. Sed in his ultimis, sequelae peccati originalis, ut concupiscentia, 
debilitas ad bonum, sunt conditiones majoris defectibilitatis, ex qua 
sequuntur peccata actualia, et ultimo peccatum impoenitentiae finalis 
propter quod positive reprobantur. 

Si vero agitur de reprobatione negativa, cum peccatum originale sit 
idem in omnibus praedestinatis et reprobis, non potest esse in reprobis 
causa permissionis peccatorum non remittendorum. Ideo sanctus Thomas 
non loquitur de peccato originali in praesenti articulo, sed dicit : « Quare 
hos elegit in gloriam et illos reprobavit non habet rationem nisi voluntatem 
divinam. » Ita Salmanticenses, Alvarez, Joannes a sancto Thoma. 


De effectibus reprobationis. — Effectus reprobationis est quidquid 
fit a Deo ex intentione efficaci manifestandi suam justitiam per reproba- 
tionem aliquorum. 


Unde proprii effectus reprobationis sunt : i? permissio peccati non 
remittendi, 20 denegatio gratiae, 30 excaecatio, 40 obduratio, ac tandem 
5? aeterna damnatio. 

Ipsum peccatum non est effectus reprobationis, quia Deus nullo 
modo est causa peccati, nequidem indirecte, dum illud permittitl. 

Signa autem reprobationis sunt amor nimius rerum temporalium, 
peccatum libidinis usque ad senectutem, spiritus rebellionis contra doctri- 
nas Ecclesiae, aversio a sacramentorum receptione, et magna superbia. 


* 
* * 


Juxta Salmanticenses1 reprobatio est effectus praedestinationis electo- 


1. Cf. Sanctum Thomam, I- XIs6, q. 79, a. 1 et 2. Dicit sanctus Thomas ibid, a: 1. 
« Neque indirecte Deus est causa peccati. Contingit enim, quod Deus aliquibus non 
praebet auxilium ad evitandum peccata, quod si praeberet, non peccarent : sed hoc 
totum facit secundum ordinem suae sapientiae et justitiae, cum ipse sit sapientia 
et justitia : unde non imputatur ei, quod alius peccet, sicut causae peccati; sicut guber- 
nator non dicitur causa submersionis navis ex hoc quod non gubernat navem, nisi 
quando subtrahit gubernationem potetis et debens gubernare. » Deus autem non sibimetipsi 
debet semper praeservare a deficientia id quod naturaliter defectibile est ; sed si aliquid 
de se est defectibile, consequens est quod aliquando deficiat ; et hoc permittitur a Deo 
propter majus bonum. 

Ibidem, a. 3, sanctus Thomas dicit ad explicandam excaecationem et obdurationem, 
quae sunt poena praecedentium peccatorum : « Deus proprio judicio lumen gratiae 
non immittit illis, in quibus obstaculum invenit. » Et ibidem, a. 4 : « Excaecatio ex sui 
natura ordinatur ad damnationem ejus qui excaecatur : propter quod ponitur etiam 
reprobationis effectus. Sed ex divina misericordia excaecatio ad tempus ordinatur medici- 
naliter ad salutem eorum, qui excaecantur. Sed haec misericordia non omnibus impenditur 
excaecatis, sed praedestinatis solum, quibus omnia cooperantur in bonum (Rom., vnr, 28).» 

2. Cursus Theol, De praedestinatione, tr. V, disp. V, dub. unie. n? 25 ; cf. ibidem 
disp. VIII, dub. II, $ n, circa hanc conclusionem : « Dicendum est reprobationem, quantum 
ad primam permissionem primi peccati efficaciter conducentis ad damnationem reprobi, 
non habere causam meritoriam ex parte ejusdem reprobi. » Ratio est quia respectu permis- 
sionis hujusce primi peccati non potest aliud peccatum esse causa illius. Non agitur 
de peccatis quae remittentur ut sunt etiam in multis electis. — Agitur de permissione 

rum, quia magis ostendit majorem illam misericordiam, quam Deus 
erga praedestinatos habuit, unde ad Rorn. ix, 22, dicitur : « Deus sustinuit 
in multa patientia vasa irae apta in interitum, ut ostenderet divitias gloriae 
suae in vasa misericordiae, quae praeparavit in gloriaml. » — Sic omnia 
sunt propter electos, qui cognoscunt splendorem justitiae, in ipsa restitutione 
ordinis et victoriae bonitatis divinae supra malum. Cf. Ia, q. 113, a. 7. 
Angeli, quamvis eis sicut Deo displiceat peccatum, non dolent de peccatis, 
nec de poenis hominum ; et volunt quod circa hoc ordo justitiae servetur. 

Sic etiam, ut aiunt iidem theologi, ibidem, magis apparet quam 
liberaliter, absque ullo debito, Deus elegerit praedestinatos ad gloriam, 
magis ostenduntur sic divitiae misericordiae divinae erga illos. Item magis 
apparet ex reprobatione defectibilitas liberi arbitrii creati et simul vires quae 
nobis ex gratia conferuntur. Sic omnia convertuntur « in laudem gloriae 
gratiae Dei ». Ephes., 1, 6. — Brevius Augustinus aequivalenter dixit 
pluries : mali sunt in mundo aut ut convertantur, aut ut bonos exerceant. 


Cf. Bossuet, Déf. de la Tradition, 1. XI, c. vt. 
Molina (ed. cit., p. 480) admittit quod manifestatio justitiae est unus 


ex finibus propter quos Deus permittit peccatum. 
+ 


* € 


primi peccati non remittendi in futuro, dum e contra in vita electorum permittuntur 
a Deo peccata quae remittuntur postea. Hoc est proprie inscrutabile mysterium, quod 
velificatum est in angelis sicut in hominibus. 

1. Ita sanctus Thomas in Ep. ad Rom., IX, 24. 

2. Bossuet in hoc loco,, c. iv dicit : « Il y a cette différence entre Dieu et l'homme, 
que l'homme n'est pas innocent, s'il laisse commettre le péché qu'il peut empêcher, 
et que Dieu, qui, le pouvant empêcher sans qu'il lui en coûtât rien que de le vouloir, 
le laisse multiplier jusqu'à l'excés que nous voyons, est cependant juste et saint ; 
quoiqu'il fasse, dit saint Augustin /Op. imp. Ill, c. 23, 24, 27), ce que, si l'homme le 
faisait, il serait injuste. Pourquoi, dit le méme Père /ibid., c. 27), si ce n'est que les règles 
de la justice de Dieu et celles de la justice de l'homme sont bien différentes ? Dieu, 
poursuit-il, doit agir en Dieu, et l'homme en homme. Dieu agit en Dieu, lorsqu'il agit 
comme une cause première, toute puissante et universelle, qui fait servir au bien commun 
ce que les causes particulières veulent et opèrent de bien ou de mal ; mais l'homme 
dont la faiblesse ne peut faire dominer le bien, doit empécher tout le mal qu'il peut. 

« Telle est donc la raison profonde par laquelle Dieu n'est pas obligé d'empécher 
ie mal du péché : c'est qu'il peut en tirer un bien et méme un bien infini ; par exemple, 
du crime des Juifs, le sacrifice de son Fils, dont le mérite et la perfection sont infinis... 
Il nous suffit de savoir, comme le dit encore saint Augustin /ibid., c. 24), que plus 
sa justice est haute, plus les régles dont elle se sert sont impénétrables. » 

Bossuet, ibidem, ch. v, in elevatione contemplationis dicit : « Les hommes veulent 
bien entendre les permissions du péché qui tournent à leur avantage ; par exemple 
du péché des Juifs, pour leur donner un Sauveur; du péché de saint Pierre, pour le 
rendre plus humble ; de tous les péchés, quels qu'ils soient, pour faire davantage éclater 
la gráce. Mais quand on vient à leur dire que Dieu permet leurs péchés pour faire éclater 
sa justice ; comme cette permission tend à les faire souffrir, leur amour-propre s'y 
oppose. Il n'en faut pas moins reconnaître cette cinquième vérité : que Dieu permet 
le péché, parce que sans cette permission il n'y aurait point de justice vengeresse, 
et qu'on ne connaîtrait pas la sévérité de Dieu, qui est aussi adorable et aussi sainte 
que sa miséricorde... C'est ce que Dieu dit par Moise à Pharaon Exod., ix, 13 (en lui 
annonçant la punition de ses fautes) et l'on sait avec quelle force cette parole a été 
répétée par l'Apótre /Rom., ix, 17). » En ce passage en effet saint Paul nous dit : « Ainsi 
Dieu fait miséricorde à qui il veut, et il endurcit qui il veut. » 

Au méme endroit, ch. vi, Bossuet cite encore cette parole de saint Augustin, qui sert 
de principe à toute l'Ecole : « Deus obdurat, non quidem impertiendo malitiam, sed non 
impertiendo misericordiam (Ep. cxciv). Dieu endurcit, non eh donnant la malice, mais 
en ne donnant pas la miséricorde. » Ibidem notatur quod est calomnia dicere : secundum 
igitur Augustinum Deus est causa péccati ; aperte enim quingentiens contrarium dixit. 

De Praedestinatione ut est mysterium misericordiae. 


Tota haec doctrina de gratuita praedestinatione reduci potest ad 
hanc observationem, quae est quasi a posteriori, quaeque iam supra 
notata est, scii. : si ex duobus peccatoribus aequaliter obduratis unus 
convertitur potius quam alter, hic esi effectus specialis misericordiae Dei 
erga ipsum; a fortiori est effectus specialis misericordiae, si aliquis justus 
perseverat in bono a multis annis et praesertim si conservatur in statu 
gratiae a tempore baptismi in infantia usque ad mortem. Sic quasi a 
posteriori pro sensu Christiano manifestatur veritas mysterii praedestina- 
tionis gratuitae, sicut etiam multis modis manifestatur voluntas salvifica 
universalis. Harum veritatum conciliatio intima remanet abscondita in 
caligine fidei, sed in hac obscuritate invenitur tamen lumen vitae quod est 
contemplationis objectum. 

Quoad spiritualitatem vide quid de praedestinatione dixit auctor 
Imitationis Christi, 1. III, c. 1 viii : De altioribus rebus non scrutandis 
(n. 3, 4, 8) : « Ego sum qui cunctos condidi Sanctos : ego donavi gratiam, 
ego praestiti gloriam. Ego novi singulorum merita; ego praeveni eos in 
benedictionibus dulcedinis meae (Ps. xx, 4). Ego praescivi dilectos meos 
ante saecula ; ego eos elegi de mundo (Joan., xv, 19), non ipsi me prae- 
elegerunt. Ego vocavi per gratiam, attraxi .per misericordiam ; ego perduxi 
eos per tentationes varias. Ego infudi consolationes magnificas, ego dedi 
perseverantiam, ego coronavi eorum patientiam. 

« Ego primum et novissimum agnosco; ego omnes inaestimabili 
dilectione amplector. Ego laudandus sum in omnibus sanctis ; ego super 
omnia benedicendus sum et honorandus in singulis, quos sic gloriose 
magnificavi et praedestinavi sine ullis praecedentibus propriis meritis. » — 
(Ibid., n? 8) : « Non gloriantur de propriis meritis, quippe qui sibi nihil 
bonitatis adscribunt, sed totum mihi, quoniam ipsis cuncta ex infinita 
caritate mea donavi. » 

Unde idem auctor /mitationis, l. I, c. xxv, dicit : « Cum quidam 
anxius inter metum et spem frequenter fluctuaret... haec intra se revolvit, 
dicens : O si scirem quod adhuc perseveraturus essem! Statimque audivit 
divinum intus responsum : Quod si hoc scires, quid facere velles ? Fac nunc 
quod tunc facere velles et bene securus eris. Moxque consolatus et confortatus 
divinae se commisit voluntati et cessavit anxia fluctuatio. » 


Art. VI. — Utrum praedestinatio sit certa. 


St. qu. Videtur quod non sit certa, i? qUja potest acquiri et perdi 
corona, quae est praedestinationis effectus, 20 quia possibile est aliquem 
praedestinatum, ut Petram, peccare et tunc occidi; 30 quia Deus qui 
liberrime praedestinavit hunc hominem potest eum non praedestinare. 

Respondetur tamen : praedestinatio est certa et infallibilis quoad conse- 
cutionem sui effectus ; et ut statim apparebit pro sancto Thoma agitur de 
certitudine non solum praescientiae, sed etiam causalitatis. Haec tamen 
secunda negata est a Molina. 

Certitudo praedestinationis constat ex Sacra Scriptura: Joan, vi, 39: 
« Haec est voluntas ejus qui misit me Patris, ut omne quod dedit mihi 
non perdam ex eo. » — Joan., x, 29 : « Nemo potest rapere oves meas 
de manu Patris mei. » In his verbis indicatur certitudo non solum prae- 
scientiae, sed causalitatis omnipotentiae divinae quae electos praeservat 
et perducit ad salutem. — Matth. xxiv, 24 : « Surgent pseudochristi... 
ita ut in errorem inducantur, si fieri potest, etiam electi. » Si fieri potest, 
scii. : si non specialiter praeservarentur a Deo. 

Item certitudo non solum praescientiae sed causalitatis indicatur in 
definitione sancti Augustini: «praedestinatio est praescientia et praeparatio 
beneficiorum Dei, quibus certissime liberantur quicumque liberantur. » 
(De dono perseverantiae, c. 14.) 

Ratione theologica probatur responsio, scilicet : praedestinatio est pars 
providentiae, quae includit voluntatem Dei absolutam et consequentem 
circa salutem electorum. Atqui haec voluntas Dei absoluta et consequens 
semper seu infallibiliter impletur. Sic praedestinatio differt a simplici 
providentia, quae non adimpletur in his pro quibus includit solum volunta- 
tem antecedentem. Deus vult antecedenter salutem omnium hominum, 
sed permittit perditionem plurium, et vult consequenter seu absolute 
salutem electorum. 

Haec tamen voluntas consequens non laedit libertatem creatam, quia 
Deus efficaciter vult etiam quod electi libere mereantur vitam aeternam ; 
causalitas divina se extendit etiam ad modum liberum electionum nostra- 
rum, actualizat libertatem nostram, et eam actualizando certo certius eam 
non destruit, ut supra explicatum est, q. 19, a. 8. 

Sanctus Thomas, De Veritate, q. 6, a. 3, praeexcludit sententiam 
Molinae, dum scribit : « Non potest dici quod praedestinatio supra cer- 
titudinem providentiae nihil aliud addit nisi certitudinem praescientiae ; ut 
si dicatur quod Deus ordinat praedestinatum ad salutem sicut et quemli- 
bet alium, sed cum hoc de praedestinato scit quod non deficiet a salute. 
Sic enim dicendo..., praedestinatio non esset per electionem praedestinan- 
tis, quod est contra auctoritatem Sacrae Scripturae et dicta sanctorum ; 
unde praeter certitudinem praescientiae ipse ordo praedestinationis habet 
infallibilem certitudinem » scilicet causalitatis. 

Neque tamen naec certitudo nocet libertati creatae, quia cum volunta- 
Dei sit efficacissima non solum sequitur quod eveniant electiones praes 
destinatorum, sed quod libere eveniant, ut Deus vult. 


Qmienam sunt signa praedestinationis. 


Ex variis locis sa.ncti Augustini, sancti Gregorii Magni, sancti Anselmi, 

sancti Bernardi, sancti Thomae, theologi eruerunt sequentia praedestina- 
tionis signa ex quibus habetur conjectura aut ad summum quaedam 
certitudo moralis de ea, scilicet : i? bonae vitae decursus ; 2? testimonium 
conscientiae a gravioribus peccatis purae, praesertim si homo paratus est 
mori potius quam Deum graviter offendere ; 30 adversitates hujus vitae 
patienter propter Deum toleratae ; 40 libenter verbum Dei audire ; 50 
misericordia in pauperes ; 6? dilectio inimicorum ; 70 humilitas ; 8? specialis 
devotio erga B. M, Virginem, de qua canit Ecclesia : « Qui me invenerit, 
inveniet vitam et hauriet salutem a Domino. » — Cf. sanctum Thomam, 
Ia nae, q I2» a. 5, et IV C. Gentes, c. 21, 22, de signis ipsius status 
gratiae. 

Unde verbum |. /mitationis, I, c. 25 : « Si scires quod es praedestinatus, 
quid facere velles ? Fac nunc quod tunc facere velles, et bene securus eris. » 

Praedicta signa specialem securitatem afferunt sub speciali inspira- 
tione Spiritus Sancti, de quo dicitur ad Rom. vm, 16 : « Spiritus reddit 
spiritui nostro quod sumus filii Dei » per affectum filialem erga ipsum, 
quem nobis inspirat, ut notat sanctus Thomas in Comm. hujusce Epistolae. 
—- Attamen, ut dicitur in C. Trid. (Denz. 805) : «Nisi ex speciali revelatione 
sciri non potest, quos Deus sibi elegerit. » Item (Denz. 826) : « Si quis 
magnum illud usque in finem perseverantiae donum se certo habiturum 
absoluta et infallibili certitudine dixerit, nisi hoc ex speciali revelatione 
didicerit : an sit. » 

Sic ipsa salus in termino viae remanet adhuc incerta, et tamen « spes 
certitudinaliter tendit in suum finem, quasi participans certitudinem a fide 
quae est in vi cognoscitiva » IIa IIae, q. 18, a. 4. Sic certitudo spei non est 
certitudo salutis, sed tcndentiae ad salutem, quae magis ac magis roboratur 
accedendo ad terminum. 


Art. VII. — Utrum numerus praedestinatorum sit certus, 


Respondetur. Numerus praedestinatorum est certus, non solum forma- 
liter, sed materialiter ; scit enim Deus quot sint salvandi et qui sint salvan- 
di : alioquin praedestinatio non esset certa. Sic dicitur Joan, xiii, 18 ; 
« Ego scio quos elegerim » et II Timoth. 11, 19 : « Cognovit Dominus qui 
sunt ejus. » 

Ut dicit Ecclesia : soli Deo cognitus est numerus electorum in superna 
felicitate locandus. Et quando hic numerus erit completus veniet finis 
mundi et cessabunt generationes hominum. 

An magnus sit numerus electorum? Absolute loquendo et nulla facta 
comparatione ad reprobos, potest dici ingens numerus, see. illud Apoc. vn, 
4 : « Audivi numerum signatorum, centum quadraginta quatuor millia 
signati » etc. Et « Post haec vidi turbam magnam, quam dinumerare 
nemo poterat ». 

Comparative autem ad reprobos, secundum sanctum Augustinum et 

sanctum Thomam, pauciores sunt qui salvantur, nam dicitur apud M atth., 
vu, 14 : « Quam angusta porta, et arcta via est, quae ducit ad vitam, 
et pauci sunt qui inveniunt eam. » Item, Matth., xx, 16; xxn, 14 : « Multi 
sunt vocati, pauci vero sunt electi. » Agitur enim de « bono quod excedit 
communem statum naturae » ut dicitur ad 3m. Si vero computantur angeli 
et simul homines secundum sanctum Thomam 1, numerus electorum videtur 
major quam numerus reproborum. — Juxta plures theologos probabilius 
ex christianis catholicis major est numerus praedestinatorum quam repro- 
borum. Videtur haec doctrina colligi posse ex intentione Christi in insti- 
tuenda sua Ecclesia et ex efficacia passionis Christi ac sacramentorum. 


Art. VIII. — Utrum praedestinatio possit juvari precibus 
sanctorum. 


Respondetur. Non precibus sanctorum fit quod aliquis praedestinetur 
a Deo ; nam ut dictum est (a. 5) praedestinatio pendet a solo beneplacito 
divino ; sed preces sanctorum possunt obtinere quosdam praedestinationis 
effectus, sicut bona opera electorum sunt causa meritoria gloriae. Sic 
« sub ordine praedestinationis cadit quidquid hominem promovet ad. 
salutem, vel orationes propriae, vel aliorum... » — Sic sancti orando 
pro aliis, sunt adjutores Deil 


1. I Sent. d. 39, q. 2, a. 2, 4**. 

2. Ut modo magis concreto manifestetur mysterium praedestinationis, citari 
potest haec pagina P. J.-P. de Caussade, S. J. ex suo pulchro libro, L'Abandon à la 
Providence. I® P., livre II, ch. iv, $ xn : Dieu assure aux âmes oui lui sont fidèles uns 
glorieuse victoire sur les puissances du monde et de l'enfer : 

«Si l’action divine se cache ici-bas sous les dehors de la faiblesse, c'est pour augmenter 
le mérite des âmes qui lui sont fidèles ; mais son triomphe n'en est pas moins assuré. 

L'histoire dn monde n'est que l'histoire de la lutte que les puissances du monde 
et de l'enfer livrent, depuis le commencement, aux ámes humblement dévouées à l'action 
divine. Dans cette lutte, tous les avantages semblent être du côté de l'orgueil : et Pourtan 
c'est l'humilité gui est toujours victorieuse. 

La figure du monde nous est présentée sous limage d'une statue d'or, d'airain, 
de fer, de terre. Ce mystère d'iniquité, montré à Nabuchodonosor, n'est que l'assemblage 
confus de toutes les actions intérieures et extérieures des enfants de ténèbres. Ceux-ci 
sont encore figurés par la béte sortie de l'abime, pour faire là guerre à l'homme intérieur 
et spirituel, dés le commencement des siècles ; tout ce qui se fait encore de nos jours 
n'est que la suite de cette guerre. Les monstres se succèdent les uns aux autres ; l'abime 
les dévore et les revomit... Le combat commencé au ciel entre Lucifer et saint Michel 
dure encore... Lucifer est le chef de ceux qui ne veulent pas obéir au Tout-Puissant. 
Ce mystère d'iniquité n'est que l'inversion de l'ordre de Dieu... Tous ces impies qui ont 
déclaré la guerre à Dieu, ont été en apparence de grands, de puissants princes, qui ont 
fait grand bruit dans le monde et que les hommes ont adores. Mais en réalité ce sont 
des betes montées de l'abime... et Dieu leur a toujours opposé des hommes véritablement 
grands et puissants, qui ont porté le coup mortel à ces monstres ; et à mesure que 
l'enfer en a vomi de nouveaux, le ciel a aussi fait naître des héros qui les ont combattus... 
Quand une seule âme aurait l'enfer et le monde contre elle, elle ne pourrait craindre 
dans le parti de l'abandon à l'ordre de Dieu. Cette apparence monstrueuse de l'impiété 
armée de tant de puissance, cette téte d'or, ce corps d'argent, d'airain, de fer, tout"cela 
n'est qu'un fantôme de poussière éclatante. Une petite pierre en fait le jouet des vents... 

Tous ces monstres ne viennent au monde que pour exercer le courage des enfants 
de Dieu ; et lorsque ceux-ci sont assez instruits. Dieu leur donne le plaisir de tuer le 
monstre et Dieu appelle de nouveaux athlétes sur le champ de bataille... 

Ainsi tout ce qui s'oppose à l'ordre de Dieu ne sert qu'à le rendre plus adorable. 
Tous les serviteurs de l'iniquité sont les esclaves de la Justice, et l'action divine bátit 
la céleste Jérusalem avec les ruines de Babylone. » 


Qu. XXIV. — De Libro vite. 


Art. I. In Sacra Scriptura haec expressio «liber vitae » metaphorice 
exprimit « ipsam Dei notitiam, qua firmiter retinet se aliquos praedestinasse 
ad vitam aeternam ». 

Art. II et III. Principaliter et primario dicuntur scripti in libro vitae 
illi qui ad gloriam praedestinantur, secundario vero illi qui ad tempus 


justificantur. 
Sic terminatur quaestio de praedestinatione quae duobus principiis 
illustratur, scii. : Deus impossibilia non jubet, unde omnibus adultis 


praecepta Dei ab eis cognita sunt realiter possibilia. Sed ex altera parte : 
« cum amor Dei sit causa bonitatis rerum, nullus esset alio melior, si non 
magis diligeretur a Deo. » « Quis enim te discernit? Quid autem habes quod 
non accepisti? » In patria autem vident beati quomodo in eminentia 
Deitatis intime conciliantur infinita justitia, infinita misericordia et supre- 
ma libertas beneplaciti divini. « Ita, Pater, quoniam sic fuit placitum 
ante te » Matth., Xi, 26 * 


i. Dante, Paradiso, canto XX, 130, scripsit : 


O predestination, quanto remüta 
E la radice tua da quegli aspetti 
Che la prima cagion non véggion tóta ! 


Ibidem, canto XXI, 91 


Ma quell'alma nel ciel che piü si schiara, 
Quel serafin che in Dio piü l'occhio a fisso, 
Alla domanda tua non satisfara :' 

Peró che si s’inoltra nell'abisso 

Delletémo statuto quel che chiedi, 


Che da ogni creata vista è scisso. 


Id est : nequidem beati, sine speciali revelatione, certo cognoscunt electos viatores 
qui nondum, ad caelos pervenerunt, nec possunt cognoscere ultimam radicem prae- 
destinationis quae est abscondita in Deitate et in liberrimo Dei beneplacito, cf. supra 
I3, q. 12, a. 8, cf. ea quae de hac re diximus in Dictionnaire de Théologie catholique, 
art. Prédestination, in fine : Le point culminant de ce mystére et ses fruits spirituels. 


Qu. XXV. — De Potentia Dei. 


Post praedicta possumus breviter hanc quaestionem tractare. 


Art. I. — Utrum in Deo sit potentia. 


Potentia passiva non potest tribui Deo, Actui puro, bene tamen 
potentia activa ; manifestum est enim quod unumquodque secundum quod 
est actu et perfectum, est principium activum alicujus. 

Notandum tamen est quod in Deo salvatur ratio potentiae activae, 
quantum ad hoc quod est -principium effectus ad extra, non autem quantum 
ad hoc quod est principium actionis, nam actio divina est ipsa divina 
essentia, quae est suum esse et suum agere. 

Ad 2m. Unde « actio Dei non est aliud ab ejus potentia » et actio Dei 
ad extra est formaliter immanens, ac virtualiter transiens, prout producit 
effectum ad extra. 

Ad 4m. Potentia activa in Deo est ipsum imperium divinum, prout est 
principium operum Dei ad extra. 


Art. II. — Utrum potentia Dei sit infinita. 


De fide est quod Deus habet potentiam infinitam, cf. II Cone. Con- 
stantinop. (Denz. 210) : « Si quis dicit aut sentit, vel finitam esse Dei 
potestatem, vel eum tanta fecisse, quanta comprehendere potuit, a. s. » 

Probatur : Quanto aliquod agens perfectius habet formam, qua agit, 
tanto est major ejus potentia in agendo, v. g. ad calefaciendum. Atqui 
essentia Dei, per quam Deus agit, est infinita (q. 7, a. 1). Ergo Deus 
habet potentiam activam infinitam, seu potentiam infinite perfectam 
(cf. ad xm). 

Ad am. « Etiamsi nullum effectum produceret, non esset Dei potentia 
frustra ; quia frustra est, quod ordinatur ad finem, quem non attingit ; 
potentia autem Dei non ordinatur ad effectum sicut ad finem, sed magis ipsa 
est finis sui effectus. » 

Sanctus Thomas ibidem notat quod « potentia agentis univoci tota 
manifestatur in suo effectu ; potentia enim generativa hominis nihil potest 

plus quam generare hominem ; sed potentia agentis non univoci non tota 
manifestatur in sui effectus productione » sicut potentia solis non tota 
manifestatur v. g. in maturatione fructuum terrae. Deus autem, ut patet, 
non est agens univocum. « Unde ejus effectus semper est minor quam 
potentia ejus. » Attamen manifestatur ejus virtus infinita in modo produ- 
cendi, prout aliquid finitum producit ex nihilo, seu ex nullo praesupposito 
subjecto. 

Analogice dicitur : homines magni ingenii remanent superiores operibus 
suis, sed tamen in modo producendi haec opera apparet eorum superioritas ; 
e contra homines ordinarii ingenii sunt quasi agentia univoca, quorum 
potentia tota manifestatur in suo effectu ; non possent plus facere. 


Art. III. — Utrum Deus git omnipotens. 


Est de fide quod Deus est omnipotens (Denz. 1783), prout virtus ejus 
est infinita. Dicitur omnipotens, prout potest facere quidquid est absolute 
possibile, scii, quidquid non repugnat ad esse, quidquid est capax existendi, 
seu quidquid potest habere rationem entis realis. 

Probatur : « Esse divinum, super quod ratio divinae potentiae funda- 
tur, est esse infinitum, non limitatum ad aliquod genus entis, sed prae- 
habens in se totius esse perfectionem. Unde quidquid potest habere ratio- 
nem entis continetur sub possibilibus absolutis, respectu quorum Deus 
dicitur omnipotens. » 

Ad Jm. « Dei omnipotentia ostenditur maxime in parcendo et mise- 
rendo,,.. prout libere peccata remittit, et sic perducit homines ad participa- 
tionem infiniti boni. » 

Ad 4m. « In hoc reputatur stulta mundi sapientia, quia ea, quae sunt 
impossibilia naturae, etiam Deo impossibilia judicabat. » 


Art. IV. — Utram Deus possit facere quod praeterita non. fuerint. 


Respondetur negative, quia sub omnipotentia Dei non cadit id quod 
contradictionem implicat. Praeterita autem non fuisse, contradictionem 
implicat. Ita Deus ab aliquo peccatore auferre non potest quod non pecca- 
verit et quod caritatem non amiserit ; Deus aufert quidem peccatum per 
justificationem, sed non potest auferre quod homo non peccaverit. 


Art. V. — Utrum Deus possit facere quae non facit. 


In Cone. Senonensi an. 1140 damnata est haec propositio Abaelardi 

(Denz. 374) : « Quod ea solummodo possit Deus facere vel dimittere, 
vel eo modo tantum, vel eo tempore, quo facit et non alio. « 

Sanctus Thomas revocat duas opiniones erroneas i? Deum agere 
quasi ex necessitate naturae, sicut sol illuminat ; ita neoplatonici, et deinde 
Spinoza ; — 2? Deum agere quidem per voluntatem sed per voluntatem 
determinatam necessitate scientiae, ita, inter modernos, Leibnitzius dicit 
quod Deus secundum necessitatem moralem debebat creare potius quam 
non creare, et creare optimum mundum inter mundos possibiles, alioquin 
Deus non fuisset infinite sapiens nec infinite bonus. Item Rosmini 
(Denz. 1908). 

Hi errores negant dogma libertatis divinae, expressum v. g. in Cone. 
Vatie. (Denz. 1783) his verbis : « Deus bonitate sua et omnipotenti virtute, 
non ad augendam suam beatitudinem nec ad acquirendam, sed ad manife- 
standam perfectionem suam per bona, quae creaturis impertitur, liberrim o 
consilio simul ab initio temporis utramque de nihilo condidit creaturam,... 
angelicam scilicet et mundanam, et deinde humanam quasi communem 
ex spiritu et corpore constitutam. » Cf. Cone. Later. IV, Denz. 428. 

Hoc explicatum est supra Ia, q. 19, a. 3. Nunc sanctus Thomas revocat 
principale argumentum in hoc loco jam enuntiatum, scii.: « Tota ratio 
ordinis, quam sapiens rebus a se factis imponit, a fine sumitur... Sed aivina 
bonitas (manifestanda) est finis improportionabiliter excedens res creatas. 
Unde divina sapientia non determinatur ad aliquem ordinem rerum,'ut 
non possit alius cursus rerum ab ipsa effluere. » 

Sic sol posset apparenter moveri sensu inverso ; item possent esse 
aliae species plantarum, animalium, Deus posset creare angelos superiores, 
etc. 

Ad rm. Quidquid intrinsece non repugnat est absolute possibile, seu 
possibile de potentia absoluta, v. g. anihilatio omnium creaturarum etiam 
spiritualium. Sed haec anihilatio animarum et angelorum non est possibilis 
de potentia ordinata à sapientia, sive ordinaria, Sive extraordinaria, quia 
ad eam non potest dari motivum. 


Art. VI. — Utram Deus possit meliora facere ea quae facit. 


Respondetur See. illud ad Ephes, ni, 20 : « Deus potest omnia facere 
abundantius quam petimus aut intelligimus. » Sanctus Thomas enuntiat 
et probat tres propositiones : 

10 Deus non potest jacere aliquam rem esse essentialiter meliorem, 
quam ipsa sit; quia differentia specifica qua constituitur essentia, non 
comportat magis et minus. Sic non potest facere quaternarium majorem, 
nec hominem essentialiter meliorem, quia homo est essentialiter et immu- 


tabiliter animal rationale. 
20 Deus potest res a se factas facere aeeidentaliter meliores; V. g. rem 


magis lucidam, hominem magis sapientem et virtuosum, item de potentia 

absoluta Deus posset augere lumen gloriae in sanctissima Christi anima, 
cf. IIIa, q. 7, a. 12, ad 2m ; q. io, a. 4, ad 3m. 

3? Simpliciter loquendo qualibet re a se facta potest Deus facere aliam 
meliorem ; v. g. creare semper angelos perfectiores, quorum intelligentia 
esset altior et melius cognosceret res creatas et res possibiles. Unde non 
datur supremum possibile; quia omnipotentia Dei infinita exhauriri 
nequit. 

Ad Attamen Deus non potest facere melius, si ly melius sit, non 
nomen, sed adverbium; scii. Deus non potest facere ex majori sapientia 
et bonitate ; sed potest semper facere quid melius, in hoc sensu, rem melio- 
rem. Sic animal est quid melius quam planta, sed non melius ordinatur 
quam ea, etiam enim in planta est optima dispositio partium ad finem ejus. 

Ad 3m. « Universum (suppositis istis rebus) non potest esse melius 
propter decentissimum ordinem his rebus attributum a Deo... Quorum si 
unum aliquod esset melius, corrumperetur proportio ordinis, sicut si una 
chorda plus debito intenderetur, corrumperetur citharae melodia. » 

Hoc verum est non solum quoad subordinationem essentiarum, sed 
etiam quoad singularia eorumque particularitates, imo quoad bonum 
propter quod permittuntur mala, v. g. quoad patientiam martyrum propter 
quod permittitur persecutio, in his omnibus est mirabilis ordo Providen- 
tiae; Sed, ut dicit ibid, ad 3® in fine : « Posset tamen Deus alias res facere 
vel alias addere istis rebus factis, et sic esset illud universum melius » 
scii, quid melius, non vero adverbialiter « melius » dispositum. 

Haec est responsio facienda objectionibus Leibnitzii, qui voluit probare 
praesentem mundum esse optimum inter mundos possibiles. Datur quidem 
suprema natura creata producta, id est supremus angelus, sed non potest 
concipi supremum possibile, quia « qualibet re a se facta, Deus potest 
facere aliam meliorem ». 

Ad 4^. « Humanitas Christi ex hoc quod est unita Deo, et beatitudo 
creata ex hoc quod est fruitio Dei, et beata Virgo ex hoc quod est mater 
Dei, habent quamdam dignitatem infinitam ex bono infinito, quod est 
Deus, et ex hac parte non potest aliquid fieri melius eis, sicut non potest 
aliquid melius esse Deo. » — Attamen de potentia absoluta, Deus posset 
dare sanctissimae animae Christi majorem gradum luminis gloriae, item 
B. Mariae Virgini et aliis beatis. Cf. III», q. 7, a. 12, ad 2m ; q. 10, a. 4, 
ad 3°, 

Haec sufficiunt quoad omnipotentiam, confirmant ea quae supra dicta 
sunt Ia, q. 19, a. 8 : « Cum voluntas divina sit efficacissina, non solum 
sequitur quod fiant ea, quae Deus vult fieri, sed et quod eo modo fiant, 
quo Deus ea fieri vult; vult autem quaedam fieri necessario, quaedam 
contingenter, ut sit ordo in rebus ad complementum universi. » 


Qu. XXVI. — De divine beatitudine. 


Post considerationem eorum quae ad operationem Dei pertinent, scii. 
ad scientiam, ad voluntatem, et ad potentiam relate ad effectus exteriores, 
agendum est de beatitudine divina, nam beatitudo est bonum perfectum 
intellectualis creaturae, et sic absolvuntur ea quae pertinent ad divinae 
essentiae unitatem. Sunt quatuor articuli : 

1° Utrum beatitudo Deo competat ; 2? utrum sit secundum actum 
intellectus ; 30 utrum Deus sit essentialiter beatitudo cujuslibet beati ; 
4? utrum in ejus beatitudine omnis beatitudo includatur. Cf. C. Gentes, 
1. I, c. 100. 


Art. I. — Utrum beatitudo Deo competat. 


Responsio est affirmativa et de fide. Sanctus Paulus I ad Tim., vi, 15 
dicit de Deo : « Beatus et solus potens est, rex regum et Dominus dominan- 
tium. » In Cone. Vatie. (Denz. 1782) Deus dicitur « in se et ex se beatis- 
simus ». 

Probatur ratione theologica : « Beatitudo est bonum perfectum intel- 
lectualis naturae » ; animal brutum invenit quidem delectationem in bono 
quod possidet, sed non habet beatitudinem, quia « non cognoscit suam 
sufficientiam in bono, quod habet ». Sola natura intellectualis cognoscit 
rationem boni et mali, sic sola est formaliter capax beatitudinis, et sola est 
« domina suarum operationum » ad consecutionem hujusce beatitudinis. 
Aliis verbis : solum agens intellectuale cognoscit finem sub ratione finis 
et non tantum rem quae est finis ; in hoc differt ab animali bruto ; et sic 
illud solum potest possidere finem ut finem. 

Sic in hoc articulo perficitur notio beatitudinis ; et tunc manifestum 
est quod beatitudo sic definita excellentissime Deo convenit, prout Deus 
est Ens perfectissimum summo modo intelligens. Deus enim cum plena 
intelligentia Summum Bonum possidet. 

Ad 2m. Sicut Deus habet esse, quamvis non generetur; ita habet 
beatitudinem, quamvis non mereatur. 

Art. II. — Utrum Deus dicatur beatus secundum iutellectum. 


Sanctus Thomas sequitur in hoc sanctum Augustinum, qui dixit 
« visio est tota merces » (De-Civ, Dei, l. XXII, c. 26) et Aristotelem, M et., 
i. XII, c. 7 ; et Ethica, l. X, c. 7. 

Respondet : « Attribuenda est Deo beatitudo secundum intellectum, 
sicut aliis beatis. » 

Ratio est quia « beatitudo est bonum perfectum intellectualis naturae... 
Id autem quod est perfectissimum in qualibet intellectuali natura est 
intellectualis operatio secundum quam capit quodammodo omnia ». Sic 
Deus semetipsurn adaequate comprehendit et omnia intelligit in se tan- 
quam in causa. 

Ad 2m, «Beatitudo, cum sit bonum, est quidem objectum voluntatis ; 
objectum autem praeintelligitur actui potentiae. Unde secundum modum 
intelligendi prius est beatitudo divina, quam actus voluntatis in ea requie- 
scentis. Et hoc non potest esse, nisi actus intellectus », quo Deus perfecte 
possidet suam infinitam bonitatem. Ex hac perfecta cognitione, sequitur 
delectatio seu fruitio in voluntate divina. Haec fruitio est igitur comple- 
mentum beatitudinis, non ejus essentia, quae est in possessione boni 
perfecti. 

Scotus impugnavit hanc conclusionem ; pro eo beatitudo formalis est 
principaliter in amore, i? quia beatitudo est bonum, quod est objectum 
amoris ; 20 quia debemus cognoscere Deum ad eum diligendum, et non 
Deum diligere ad eum cognoscendum ; 30 quia beatitudo est id quod magis 
diligimus, et voluntas magis diligit suum actum amoris quam actum 
intellectus. 

Ad hoc Cajetanus respondet : i? beatitudo objectiva est quidem 
bonum, objectum amoris, sed voluntas diligens non est facultas apprehen- 
siva, et possessio boni fit per visionem, ex qua sequitur fruitio in voluntate. 
L— 20 In via quidem debemus cognoscere Deum ad eum diligendum et 
non e converso, quia in via melior est amor Dei quam Dei cognitio, quia 
amor tendit ad Deum ut in se est, dum cognitio viatoris trahit Deum 
ad nos, secundum limitationem conceptionum nostrarum ; in patria vero 
visio Dei est immediata, sic superior est amore, qui ex ea necessario 
sequitur, ut proprietas ex essentia. — 30 Voluntas, appetitu elicito, prae- 
eligit id quod est melius, non sibi, sed subjecto. Et propterea, si intellectio 
est major perfectio suppositi, quam volitio, recta voluntas mavult intel- 
lectionem quam volitionem. 


Art. III. — Utrum Deus sit beatitudo cuiuslibet beati. 


Respondetur: Deus est beatitudo objectiva omnium beatorum, non. 

vero eorum beatitudo formalis, quae est in eorum visione beatifica, in qua 
sunt diversi gradus. 


Art. IV. — Utrum in Dei beatitudine omnis beatitudo includatur. 


Respondetur : « Quidquid est desiderabile in quacumque beatitudine, 
vel vera, vel falsa, totum eminentius in divina beatitudine praeexistit. 
De contemplativa enim felicitate, habet continuam et certissimam contem- 
plationem sui et omnium aliorum ; de activa vero, gubernationem totius 
universi. » 

Sic terminatur tractatus De Deo uno, sive de essentia divina, in quo 
tria considerata sunt : i? An Deus sit (q. 2). — 20 Quomodo sit, seu potius 
quomodo non sit (q. 3 ad q. 13). — 30 De operationibus ejus, scilicet de 
scientia, voluntate et potentia (q. 14 ad q. 25), et sic per quaestionem 
de beatitudine divina absolvuntur ea quae pertinent ad divinae essentiae 
unitatem, antequam sit sermo de Trinitate Personarum divinarum et 
De Deo creatore. 

Sit igitur laus Deo, qui, ut dicit Cone. Vaticanum, « in se et ex se est 
beatissimus et super omnia, quae praeter ipsum sunt et concipi possunt 
ineffabiliter excelsus ». Est enim Ipsum Esse subsistens, Ipsum Intelligere^ 
Ipse Amor per essentiam, sic est simplex omnino et incommutabilis, ac 
proinde re et essentia distinctus a mundo essentialiter composito et 
mutabili. 

Sic in toto tractatu de Deo uno verificantur verba Dei ad Moysen, 
quae sunt quasi Dei definitio : « Ego sum qui sum », Exod. in, 14, tanquam 
in comparatione illius creaturae non sint. Ex seiipsis quidem creaturae 
non sunt, sed pro Deo aliquid sunt, quia diliguntur ab eo ; imo « sic Deus 
dilexit mundum ut Filium suum unigenitum daret » Joan., ni, 16. 

Referuntur paginae 


A 


Actus liber Dei, quomodo conciliatur cum 
immutabilitate divina, 401-403. 

Aeternitas,ejus definitio et comparatio cum 
aliis durationibus, 221-231. Aeternitas 
participata, 228. 

Aevum, 230, 232. 

A gnosticismus empiricus et agnosticismus 
idealisticus, 102-105, 316. 

Amor Dei ergo seipsum, 465, erga nos, 
467 sqq. Deus semper diligit meliora, 
469. Principium praedilectionis : nullus 
esset alio melior si non magis dilige- 
retur a Deo, 471.. 

Analogia, eius fundamentum, 169-170, 
102-105, comparata cum univocitate et 
aequivocitate, 312 sq. Analogia attri- 
butionis, 313. Analogia proportiona- 
litatis propriae, 314-316. .Ratio seu 
perfectio analogica est solum proportio- 
naliter eadem, non simpliciter eadem, 
in analogatis, 170, 313-316, 318-323. 

Anselmus S., de valore ejus argumenti ad 
probandum Deum esse, 80-84. 

Apologetica, ut munus rationale sacrae 
Theologiae, 65. zl 

Appetitus : quomodo in creatura rationali 
ad videndum Deum, 245-263. 

Argumenta theologica ex S. Scriptura, ex 
Conciliis, ex ratione theologica, 69-71, 73. 

Argumenta quibus probatur Deum es'se, 
90-102. De quinque viis sancti Thomae 
et de argumentis quae ad eas redu- 
cuntur, 112-125. : 

Argumentum S. Anselmi, Cartesii, Lei- 
bnitzii, P. Lepidi, ad probandum Deum 
esse, 80-89. 

Aristoteles, de ejus methodo ad investi- 
gandas definitiones, 19-21, de usu 
hujusce methodi in theologia sancti 
Thomae, 20-24. 

Attributa Dei : definitio, 131 ; divisio, 
132; ab essentia et inter se non distin- 
guuntur realiter, 133 ; neque distin- 
ctione actuali-formali Scoti, 134 ; sed 
distinctione virtuali minori, 135-138. 

Augustinus, de scientia Dei, 363 ; de 


voluntate salvifica, 412, 422-424 ; de 

praedestinatione, 517-518. 
Augustinenses, eorum doctrina de desi- 

derio naturali videndi Deum, 259. 


B 


Baius, circa desiderium naturale videndi 
Deum, 248 sq. 255. 

Beati non omnes aequaliter vident Deum, 
295 ; aliqui vident aequaliter Deum, 
296. Unde veniat inaequalitas in visione 
eorum, 296. Quid de Deo videant, 297. 
Quid de creaturis in Deo, 298-299. 

Billot, S. J. ejus classificatio systematum 
de praedestinatione, 524. 

Bonitas ontologica, 173 ; moralis 
et beneficentiae, 186, '383, 388. 

Bonitas divina, 185-188. 

Bonum transcendentale. In quo consistit, 
simpliciter est posterius ente, 173-179. 
Divisio boni, 182-183. Bonum est sui 
diffusivum, 181, 186, 389-391. 

Bossuet in. decreta Dei praedeterminantia, 
444 ; circa permissionem mali propter 
hoc majus bonum quod est manifestatio 
Justitiae divinae, 552. 


C 


182 ; 


Cajetanus de analogia, 314, 
eminentia Deitatis, 318-324. 

Calvinismus, ejus diSerentia a Thomismo, 
454. 519 sq., 547. . 

Causa : quid sit causa, propria, seu per 
se et immediate, requisita a sua effectu 
proprio. Omnes probationes existentiae 
Dei fundantur in. hac notione causae 
per se et immediate requisitae ab 
aliquo effectu universali, qui est effe- 
ctus proprius Dei, 93-98. 

Causalitatis principium, ejus evidentia et 
necessitas absoluta, ejus negatio invol- 
vit contradictionem 93-94, secus ruit 


320; de 


necessitas demonstrationum  existen- 
tiae Dei, 95." 
Cognitio Dei vulgaris et scientifica, 


na et sqq. ; cognitio Dei per lumea 

naturale rationis, 90-93, 301 ; per lumen 


gratiae, 301, est analogica, 313-324; 
per lumen gloriae, 288-294. 
Conclusio theologica proprie dicta per 


discursum objective  illativum, quo 
infertur nova veritas distincta a veritate 
revelata, et conclusio theologica impro- 
prie dicta per discursum explicativum 
ejusdem veritatis  revelatae, 43-44. 
Secunda .definibilis ab Ecclesia ut 
dogma fidei, non prima, 45-49. 
Concordia libertatis creatae cum prae- 
scientia, 353-372 et cum decretis 
voluntatis divinae, 436-456. 
Congruismus Suarezii et S. R. Bellarmini, 
in quo differt a molinismo, admittit 
gratuitatem praedestinationis ad glo- 
riam, sed conservat scientiam mediam, 
368, 522-524. 
Constitutivum formale 
est Ipsum Esse subsistens, 
Aliae sententiae, 127. 
Contingentia mundi ex qua probatur 
Deum esse, 117. 


D 


Damascenus, de voluntate antecedenti, 
413. 425- 

Decreta Dei praedeterminantia : 343-3417, 
405, 407, 414; si Deus non est prae- 
determinans, est determinatus et passive 
se habet in praescientia futurorum 
contingentium, 36r sq. 368. Haec 
decreta non laedunt libertatem creatam, 
sed se extendunt ad modum liberum 
electionum nostrarum, 436-452. 

Deitas. Deus est sua Deitas, 141-142. 
Eminentia Deitatis continet formaliter 
perfectiones divinas, quae in ea identifi- 
cantur et tamen non destruuntur, 
318-323, 487, 

Del Prado, ejus classificatio systematum 
de praedestinatione, 524. 

Demonstrabilitas existentiae Dei per cau- 
salitatem ; non est processus in infi- 
nitum in serie causarum quae- per se 
subordinantur, 99-101. Quid sit haec, 
subordinatio per se et non per accidens, 
Ibid. 

Demonstrationes existentiae Dei a poste- 
riori, 93-102 ; quinque viae Sancti 
Thomae, eorum valor, 114-125. 

Desiderium naturale conditionale et inef- 
ficax videndi Deum per essentiam, 
245-257 ; variae opiniones, 259-260. 

Dilectio Dei et ejus electio, 535 sq. princi- 
pium praedilectionis, 469, 471, 525, 536. 

Distinctio realis, distinctio rationis et 


naturae divinae 
126-130. 


distinctio formalis-actualis Scoti, 132- 
135 I 144"I149> l6z- 
E 
.Effectus praedestinationis, 529-530. 
Effectus reprobationis, 551. 
Efficacia decretorum divinorum circa 
actus nostros liberos et salutares, 


436-457- 

Electio divina, 535-536. 

Emanatismus, 158, 161. 

Ens per respectum ad unum et ad bonum, 
175. 179, 234. De analogia entis, 
169-170, 102-105, 312-316, 318-323. 

Essentia creata realiter distinguitur ab 
esse, 144-149, 162. 

Essentia divina, formale ejus constituti- 
vum, 126-129. Vices gerit speciei 
impressae et expressae in visione 
beatifica, 269-277. 

Evolutionismus absolutus, 113, 101. 

Excaecatio et induratio, 552. 

Existentia distinguitur realiter ab essentia 
creata, et advenit post subsistentiam, 
144-146 ; 149, 162. 

Existentia Dei naturaliter cognosci potest 
et demonstrari, non quidem a priori, 
sed a posteriori, 80-93. Quibusnam 
argumentis probetur, 112-123. 


F 


Finalitas agentium naturalium, 122. 

Finalitatis principium : omne agens agit 
propter finem, 122. Ordo agentium 
debet  correspondere. ordini finium, 
185-188. 

Futura contingentia, quid sint, 353 sqq 
quomodo infallibiliter cognoscantur a 
Deo 354-360 ; quomodo sint praesentia 
in aeternitate, 227, 357. 

Futuribilia, quomodo infallibiliter cogno- 
scantur a Deo secundum Thomistas, 
369; secundum  Molinistas et Con- 
gruistas, 360-366, 368 ; de aliis senten- 
tiis, 370. 


G 


Gradus perfectionis : probatio existentiae 
Dei ex his gradibus, 118. 

Gratia habitualis ut participatio formalis 
ipsius Deitatis ut in se est, 324. 

Gratia actualis efficax, quomodo distin- 
guatur a gratia sufficienti, 414, 452. 
Fundamentum hujusce distinctionis est 
in distinctione altiori inter voluntatem 
divinam consequentem et anteceden- 
tem, 414, 452. Gratia non est efficax 
ab effectu, nec dependenter a praeviso 
consensu hominis conditionato, sed ést 
ex se seu intrinsece efficax, non tamen 
laedit libertatem humanam, sed eam 
actuat, 441-445 ; 448-452 ; 454. 

Gratia sufficiens dat posse agere, non ip- 
sum agere, 432 sqq. ; datur aliquando 
homini sine efficaci, sed in ea nobis 
offertur virtualiter gratia efficax, ut 
fructus in flore; si vero homo huic 
gratiae sufficienti resistit, meretur pri- 
vari gratia efficaci 453'454| gratia 
vere sufficiens datur omnibus homi- 
nibus, etiam pueris et infidelibus, ad 
praecepta Dei adimplenda, prout Deus- 
impossibilia non jubet, 432-434. 

Gubernatio divina, quomodo distinguitur 
a Providentia, 492, 503. 

H 


Haereses ad invicem oppositae circa prae- 
destinationem, 516-521. 


Idea. Quid sint ideae divinae, 372-374. 
Identitatis principium, 124. 
Immaterialitas, radix intellectionis, 
329. 
Immensitas divina distincta ab ubiqui- 
tate, non vero ab omnipotentia, 203 sqq. 
Immutabilitas Dei, 216-218 ; voluntatis 
divinae, 435 sq. 
Impossibilia Deus non jubet, 433. 
Incomprehensibilitas Dei, 296-298. 
Ineffabilitas Dei, 303, 312, 318-324. 
Infinitas Dei, 190 ; in quo Suarez dissentit 
a sancto Thoma, 191-192. 
Infinitum see. magnitudinem, 
multitudinem, 196-203. 
Intellectus creatus non potest naturaliter 
Deum videre, 281-286, supernaturaliter 
adjutus potest Deum videre, sed non 
comprehendere, 288-293, 296. 
Intelligere subsistens, 334-335. 
Invisibilitas Dei : Deus non potest natu- 


328- 


193; see. 


raliter videri ab intellectu creato, 
281-286. Oppositio circa hoc inter 
sanctum Thomam et Scotum, 289, 


291, 292. 
J 


Jansenismus circa praedestinationem et 
reprobationem, in quo difiert a Tho- 
mismo, 433, 452, 519 sq., 547- 

Justitia divina. In Deo est justitia distri- 
butiva, 475, quinam sunt principales 
ejus actus? 476-480. De relatione ejus 
cum misericordia, 482, 483, 484-487. 


K 
Kaniismus, objectiones Kantii contra 
probationes existentiae Dei, 90-91, 


102-105, 123, 393- 
L 


Leibniteius, ejus argumentum  ontolo- 
gicum, 85; ejus determinismus et 
optimismus absolutus, 391, 398, 561. 

Libertas divina. In quo consistit actus 
liber Dei 401, et quomodo conciliatur 
cum immobilitate divina, 401-403. 

Libertas creata non tollitur a praescientia 
divina, 353-359 i nec a decretis divinis, 
nec a motione divina, 436-445, 448-452. 

Lumen gloriae necessario requiritur ex 
parte intellectus ad videndum Deum, 
288-294. 


M 


Malum. Malum physicum est per accidens 
volitum a Deo ; malum peccati solum 
permittitur a Deo, nullo modo causatur 

a Deo, nec directe, nec inoirecte, 457, 
Sq.» 452-455. 

Medium. In quo medio Deus cognoscat 
alia a se, 338-340 ; futura contingentia 


absoluta, 353-357 : et conditionata, 
369. 
Misericordia divina, 480 ; principales 


ejus actus, 485, quomodo aliquatenus 
superat justitiam, 485. 

Molina. Systema ejus de scientia media, 
360-362 ; critica hujusce theoriae, 362- 
368. Ejus sententia de voluntate ante- 
cedenti et consequenti, 418, 420-421 ; 
de praedestinatione et reprobatione, 
523-525. 

Motio divina ad actus nostros liberos et 
salutares, an sit ex se efficax, 436-456 ; 
non destruit libertatem sed eam actuat, 
448. Non est causa peccati, nec directe, 
nec indirecte, 452-455. 

Motus. Probatio existentiae Dei ex motu, 
114. i 

Mundus libere a Deo creatus, 397-401 ; 
realiter et essentialiter distinctus a'Deo, 
146-149, 161 ; non est omnium possi- 
bilium optimus, sed relative optimus, 
398, 560. 

Mysteria supernaturalia. nec êorum exis- 
tentia nec eorum realis possibilitas 
intrinseca potest rigorose demonstrari 
ex sola ratione naturali, 264-269 ; 
sed haec possibilitas suadetur et defen- 
ditur contra negantes, ibid. 

Mysterium conciliationis attributorum di- 
vinorum in eminentia Deitatis, 318-324. 

Mysterium praedestinationis, ejus inscru- 
tabilitas, 525, 537, 540, 541, 556, 557 ; 
est mysterium misericordiae, 553, quid 
de eo sentit velut a posteriori sensus 
Christianus, 553. 


N 


Natura divina. De constitutivo formali 
naturae divinae secundum imperfectum 
nostrum modum cognoscendi, 126-130. 
Naturam Dei cognoscimus in via 
abstractive et analogice, 281-287, 313- 
316- 

Necessitas theologiae, 36-39 ; necessitas 
absoluta et conditionalis, consequentis 
et consequentiae, 435 sq., 359, 436-452. 

Nomina : quomodo praedicantur de Deo ? 
Nomina absoluta dicuntur de Deo 
substantialiter, proprie, 305-308, sed 
analogice, 3x2-316, 318-321 ; non sunt 
synonyma, 309-311 ; nomina relativa 
quomodo dicantur de Deo, 318. 

Nominalistae, eorum agnosticismus, 133 ; 
pro eis nomina divina sunt synonyma, 
309 sq. 

Numerus praedestinatorum est Deo notus, 
555; an sit major quam numerus 
reproborum, 555 sq. 


o 


Objectum proprium intellectus nostri, 284; 
objectum ejus adaequatum, 284-286. 

Objectum scientiae divinae primarium, 
332-335 et secundarium, 340-343. Obje- 
ctum voluntatis divinae pnmariutn, 
384 sq., 395-397; secundarium, 388 sq. 

Obscuritas superior eminentiae Deitatis 
in qua intime conciliantur infinita 
justitia, infinita misericordia et suprema 
libertas, 324, 524, 541, 545, 556, 557. 

Ontologismus, 89 sqq. 

Ordo mundi, probatio existentiae Dei 
ex eo, 121. 

Ordo supernaturalis seu intimae vitae Dei, 
quae non potest naturaliter cognosci, 
284-288. 


P 


formae, 
146, 


Panlheismus, principales ejus 
156-161, 397. Earum confutatio, 
158, 161-162. 

Peccatum. Reprobatio negativa consistit 
in divina permissione peccati non remit- 
tendi, 533-534 ; haec reprobatio non 
est ex praevisis demeritis, 543-547. 
De causalitate divina ad actum physi- 
cum peccati, 454 sqq. 

Pelagianismus et semipelagianismus, 516- 
519. 

nerfectiones divinae. Quid sit perfectio 
simpliciter simplex, 132. Sunt in Deo 
formaliter eminenter, 319-323. An actus 
liber v. g. creandi sit perfectio simpli- 
citer simplex, 405; de perfectione 
infinita Dei, 165-166 ; 190-192. 

Permissio divina peccati, 350, 534, 544. 

Per se notum quoad se et quoad nos, 81. 

Plato, de desiderio videndi Deum, 262. 

Plotinus, de bono sui diflusivo, 390 ; de 
secunda hypostasi, 332. 

Potentia Dei ordinaria et extraordinaria, 
560. 

Potentia obedientialis est ipsa natura 
creata ut est capax accipiendi a Deo 
quidquid Deus voluerit, quidquid igitur 
non repugnat, 290 sq. Negatur existen- 
tia potentiae obedientialis activae, 290. 

Praedefinitiones seu decreta divina prae- 
determinantia, 355, 407, 436-456. 

Praedestinatio, an sit et quid sit, 509-528 ; 
est imperium divini intellectus, 528 ; 
pars objectiva providentiae, 528. 
An sit ante praevisa merita, 523-525 ; 
classificatio systematum theologicorum. 
ibidem et 537, 539. Doctrina thomistica 
de praedestinatione ante praevisa me- 
rita, 537-542. Unde repetatur certitudo 
praedestinationis, 553. Signa prae- 
destinationis, 554, ejus effectus, 529- 
530. Praedestinatio ut mysterium mise- 
ricordiae 553 ; quid de eo sentit sensus 
Christianus 553 ; expressio ejus con- 
creta, 556 nota. 

Praedeterminatio : dilemma : Deus est 
praedeterminans aut passive determi- 
natus ab alio 361 sq., 368. Confutatio 
scientiae mediae, 362-368. 

Praescientia divina de futuris conciliatur 
pm libertate humana, 353-359 ; 362- 

Praesentia Dei iu rebus, 204-213. 

Principium praedilectionis : nullus esset 
alio melior si non magis diligeretur 
a Deo, 469. Valor hujusce principii, 
in ordine philosophico et in Ordine 
theologico, 47t. Ab eo illustratur tota 
quaestio de praedestinatione et quae- 
stiones tractatus de gratia, 525, 536. 


Probationes | existentiae Dei, quid de 
probationibus a priori vel quasi a 
priori, 80-89. — Probationes a poste- 
riori 93-102 ; probatio generalis quae 
alias virtualiter continet, 112-113; 
probatio ex motu 114; ex causis 
efficientibus, 116; ex contingentia 


rerum, 117 ; ex gradibus perfectionum, 
118; ex ordine mundi, 121; aliae 
probationes, 120, 123. Terminus harum 
viarum et initium deductionis attri- 
butorum divinorum, 123, 149. De 
veritate fundamentali philosophiae 
christianae, 149. 

Propositiones contradictoriae singmares ae 
futuro contingenti non sunt verae vel 
falsae ante decretum Dei, 368. 

Providentia divina, an sit et quid sit, 
489-494 ; in Deo est perfectissima 
providentia quae extenditur immediate 
ad omnia etiam minima, 497-506. De 
ejus infallibilitate, 504-506. De fato, 
496. De Providentia et de malo, 500. 

Pulchrum est in ente splendor unitatis, 
veritatis et perfectionis seu bonitatis. 
Omne ens in sua essentia est pulchrum, 
ut artefactum divinum exprimens ali- 
quam ideam Dei, 180. 


R 


Ratio humana potest ex se sola apodictice 
demonstrare existentiam Dei, auctoris 
naturae, 93-105 ; non potest ex se sola, 
rigorose demonstrare possibilitatem in- 
trinsecam mysteriorum essentialiter su- 
pernaturalium, v. g. visionis beatificae 
seu vitae aeternae, 264-269. 

Relatio Dei ad creaturas non realis est, 
e contrario relatio creaturarum ad 
Deum, 318. 

Reprobatio, an sit et quid sit, 531-532: 
negativa et positiva, 532. Non datur 
reprobatio positiva ante praevisa deme- 
rita, 532, 543. Reprobatio negativa 
non est exclusio positiva a gloria tan- 
quam a beneficio indebito, 532-534. Est 
sola permissio Dei, ut aliqui cadant in 
peccatum non remittendum et a gloria 
decidant, 533-534. Motivum hujusce 
permissionis, 543-547. Effectus repro- 
bationis, 551. Signa reprobationis, 551. 
Mali sunt in mundo aut ut conver- 
tantur, aut ut bonos exerceant, 552. 

Revelatio formalis et virtualis. De conclu- 
sionibus theologicis formaliter implicite 
revelatis, quae cognoscuntur per discur- 
sum explicativum et possunt definiri 
ab Ecclesia, 43-45. De conclusionibus 
solum virtualiter revelatis, quae cogno- 
scuntur per discursum objective illa- 

tivum et exprimunt novam veritatem 
distinctam a veritate revelata ex QUa 
deducuntur, 46-49. 


S 


Sanctitas. Dei, 463. 

Scientia in statu perfecto, seu cum evi- 
dentia principiorum, et in statu imper- 
fecto, ut est theologia in theologo 
viatore, 41. 

Scientia Dei, quid sit, 328-335 ; quOtuplex 
sit, 347 sq. Scientia Dei causa rerum, 
quomodo, 343-347; scientia divina 
de futuris contingentibus, 353-359, 
de futuribilibus, 362-370. 

Scientia media proposita a Molina, 360 ; 


quare non sit admittenda, 362-368. 
Scotus, doctrina ejus de  univocitate 
entis, 316 sq., 312; de distinctione 
formali-actuali, 134; ejus volunta- 


rismus et distinctio contingens inter 
ordinem naturae et ordinem gratiae, 
287 sq.; admisit appetitum naturalem 
innatum visionis beatificae, 259 sq. 

Scriptura, de diversis ejus sensibus, 
73-79. 

Sensus divisus apud sanctum Thomam et 
apud Calvinum, 449-450. ' 

Simplicitas divina excludens omnem com- 
positionem physicam et metaphysicam, 
J39-164. 

Spinosa ejus pantheismus, 153, 252, 397 ; 
refutatio, 146, 161-162, 406. 

Suarez, quid dicit de analogia entis, 
319, 312 ; de distinctione reali inter 
essentiam creatam et esse 144; de 
principio : « quidquid movetur ab alio 
movetur », 116. Ejus congruismus, 
522-524, Quomodo conservat scientiam 
mediam, 368. Admisit potentiam obe- 
dientialem. activam, 290. 

Systemata theologica et scientia theologica, 
68, circa praedestinationem, 521-525. 


T 


Tempus continuum et discretum, 231, 232, 

Theologia. Quid sit 39, 65. Est scientia, 
39-41 ; subalteraata scientiae Dei et 
beatorum, 40. Est scientia una, 49; 
quomodo tamen dividitur, 51-54. Est 
sapientia, 61 ; est dignior aliis scientiis, 
54-60. Ejus objectum est Deus sub 
ratione Deitatis prout cadit sub reve- 
latione virtuali, 65-68. Est habitus 
entitative naturalis et acquisitus, cujus 
radix tamen est fides infusa, quae est 
essentialiter supernaturalis, 60. Non 
remanet in haeretico, 42. 

Thomas S., de ejus methodo, 13-33. 

Thomistae bene explicant decreta divina 

! eorurnque efficacia circa actus nostros 

liberos et salutares, 441-456, nec non 
divinam permissionem peccati, 350, 452- 
455. 534. 544. 


Traditionalistae circa cognitionem existen- 
tiae Dei, 90-91, 


U 


Ubiquitas, in quo differt ab immensitate, 
203, 204-210. 

Unitas Dei, 240-24^. 

Unitas notionis analogicae entis quae est 
.non simpliciter eadem, sed  propor- 
tionaliter eadem in Déo et in ente' 
creato, 170, 313-316, 318-323. 

Unum transcendentale, 234-240. 

Veritas divina, 377; quomodo ab ea 
dependet omnis alia veritas, ibid. 

Veritates formaliter implicite revelatae, 
quae manifestantur per discursum expli- 
cativum aut ad plus subjective illa- 
tivum, possunt definiri ab Ecclesia ut 
'dogmata fidei, non vero veritates 
virtualiter revelatae, qua.e manifestan- 
tur per discursum objective illativum, 
quia quaelibet earum est nova veritas- 
distincta a veritate revelata ex qua 
deducitur, 43-49. Attamen Ecclesia 
potest infallibiliter damnare propo- 
sitionem contradictoriam cum nota, 
non haeretica, sed erronea. Ibid. 

Visio Dei ab intellectu creato non fit 
naturaliter, 281-294; non fit per 
speciem creatam, nec impressam, nec 
expressam, 276-277. 

Vita Dei. omnino immutabilis absque 
ulla successione et ullo progressu, 
est vita ipsius Intelligere subsistentis, 
379-380. 

Voluntas divina est proprie in Deo, 
382 sqq. ; est libera, 397; voluntas 
Dei ut causa rerum, 405-407 ; de pro- 
posito seu de decreto voluntatis divinae, 
ibid. ; voluntas beneplaciti et voluntas 
signi, 459-460 ; voluntas absoluta et 
conditionata, consequens et antecedens, 
413-414. Voluntas Dei consequens sem- 
per impletur, non autem antecedens, 
410 sq. 414. Voluntas salvifica uni- 
versalis ex qua procedunt gratiae vere 
sufficientes pro omnibus hominibus, 
415-434 ; quomodo exercetur erga in- 
fantes, 434. Distinctio inter voluntatem 
Dei antecedentem et voluntatem ejus 
consequentem fundat distinctionem in- 
ter gratiam sufficientem et gratiam 
ex se efficacem, 414. De efficacia volun- 
tatis divinae circa actus nostros liberos 
et salutares, 436-443. 

Voluntas creata remanet libera sub efficacia 
decreti divini a. quo non laeditur sed 
actuatur nostra libertas, 436-441, 448- 
451. 

sancti Thomae, 364, et adversatur multis principiis communiter receptis a 
theologis, 364. — Solvuntur objectiones, 366. — De diversis modis explicandi 
scientiam mediam, 368. — Recapitulatio, 368. 

Sententia thomislarum de praescientia futuribilium, 369. 
De sententiis aliis a nostra et a moliniana circa praescientiam futuribilium 
liberorum, 370. 


Art. XIV. — Utrum Deus cognoscat enunliabilia 370 
Art. XV. — Utrum scientia Dei sit invariabilis.................. esses 371 
Art. XVI. — Utrum Deus habeat de rebus scientiam speculativam. . 371 


Recapitulatio, p. 372. 


Qu. XV. — De Ideis divinis. 


Summa litterae : Utrum ideae sint in Deo, 373. — Utrum sint plures ideae 
in Deo, 373. — Utrum omnium quae cognoscit Deus sint ideae, 374, 


Qu. XVI et XVII. — De Veritate et de Faisitate. 


Summa litterae : De veritate in communi, 376. — Deus est ipsa veritas per 
essentiam (seu prima veritas in essendo, ac proinde ih intelligendo 
et in dicendo), 377. 

De faisitate : quomodo potest esse, non in rebus naturalibus comparatis 
ad intellectum divinum, sed in intellectu creato ? 378. 


Qu. XVIII. — Do vita Dei. 


Summa litterae : Quid sit vita in communi, 379. — Deus est ipsa vita per 
essentiam, quia est ipsum intelligere subsistens, 379. De suprema 
immobilitate seu stabilitate vitae divinae, quae mensuratur aeter- 
nitate. Ibidem. 


Qu. XIX. — De voluntate Dei. 


Divisio quaestionis ERE LER ERE ta et tent tete 381 
Ar t. I. — Utrum in Deo sit voluntas.. eene eene 382 


Corollarium : Voluntas Dei est ipsum velle subsistens absque distinctione 
virtuali intrinseca inter utrumque, 386. 


Art. II. — Utrum Deus velit alia a se.................... 388 
Dubium im : An sola bonitas divina sit objectum formale, motivum et termi- 
nativum voluntatis divjnae, 395. — Dubium 2m : An sola divina bonitas sit 
objectum adaequatum voluntatis divinae, 396. — Corollarium : Deus omnia 


operatus est propter increatam bonitatem suam manifestandam, 397. 


Ar t. III. — Utrum quidquid Deus vult, ex necessitate velit..................... 397 


Dubium 1*' : Per quid formaliter constituitur actus liber Deil 401. — 
Dubium 2m : Utrum Deus, sine mutatione sui, possit incipere velle quod non 
voluit, 404. — Dubium 3*' : Utrum voluntas Des libera possit manere suspensa 
ab omni actu circa objectum creatum, 404. — Dubium 4‘ : Utrum actus liber 
v. g. creandi in Deo sit perfectio simpliciter simplex, 405. 


Art. IV. — Utrum voluntas Dei sit causa rerum... 405 


Quomodo Deus est causa rerum « per determinationem voluntatis » quae vocatur 
propositum vel decretum voluntatis divinae, praesupponens judicium directivum 


Art. 


Art. 


Art. 


Art. 


Art. 
Art. 
Art. 
Art. 


Art. 


Art. 

V. — Utrum voluntatis divinae sit assignare 'aliquam causam. . 408 


Est motivum volendi non ex parte Dei volentis, sed solum ex parte objecti 
voliti, 409. Corollarium 1‘ : Duplex error vitandus : contingentismus absolutus 
et determinismus absolutus, 409. — Coroll. 2m : Primi efiectus a Deo voliti ex 
sola divina voluntate dependent, 410. — Coroll. 3n : Falsum est dicere : non sunt 
quaerendae rationes convenientiae Creationis et Incarnationis, 410. 


VI. — Utrum voluntas Dei semper impleatur... 410 
De voluntate Dei antecedenti et de voluntate consequenti. Quid sit voluntas 
antecedens secundum Damascenum, 413. — Secundum sanctum Thoraam, est 


voluntas quae fertur circa bonum absolute sumptum, et non hic et nunc ; dum 
voluntas consequens fertur circa bonum hic et nunc, bonum autem non fit nisi 
hic et nunc, 414. — Unde « quidquid Deus simpliciter (seu consequenter) vult, fit; 
licet illud quod antecedenter vult, non fiat ?, ! — Hoc est principium dis- 
tinctionis inter gratiam sufficientem et gratiam ex se efficacem, 414. — Reca- 


itulatio, 414, - . : 
P De voluntate salvifica universali, 415. —l Quid sit de fide, 416. — De diversis 
sententiis, 417. — Opinio Cajetani et Bafiez, 418. — Sententia aliorum thomis- 
tarum, 419. — De opinione Molinae et molinistarum, 420. — Critica ejus, 421. 
— De valore sententiae thomisticae, 422. — Solvuntur objectiones, 426. 

Dubium : An Deus omnibus provideat auxilia sufficientia ad salutem, 432. — 
Deus impossibilia non jubet, contra Jansenismum, 433. — De parvulis sine 
baptismo monentibus, 434. 


VII. — Utrum voluntas Dei sit mutabilis............... ,. 435 


Corollarium, 436. 


VIII. — Utrum voluntas Dei necessitatem rebus volitis imponat. | 436 


De intrinseca et infallibili efficacia decretorum, ı yolun tit. divinae et gatiae 
per respectum ad actus nostros liberos salutares, 441, ontirma IONES, m 
Quaenam est suprema radix contingentiae, 445. 

Solvuntur objectiones : i? ex quibusdam textibus Sacrae Scripturae, 446. — 


2? ex laesione libertatis, 448. — 3° ex insufficientia auxilii, 452. — 48 ex affinitate 
cum Calvinismo, 454. — Quid sit in hac re, juxta Thomistas, cum principiis 
fidei connexum, et capitale ; quid vero secundarium, 456. 

IX. — Utrum voluntas Dei sit malorum ......... eese 457 
X. — Utrum Deus habeat liberum arbitrium -------- 45g 
XL — Utrum sit distinguenda in Deo voluntas signi... 45g 
XII. — Utrum convenienter circa divinam voluntatem ponantur 

(UID PITE DI DM 460 
s em De personalitate Dei contra pantheismum, 461. — De sanctitate 

ei, ; 


Qu. XX. — De Amore Dei. 


I. — Utrum amor sit in DE. 465 
Quonam amore Deus seipsum diligat, 466. — An zelus sit proprie in Deo, 466. 

An odium sit proprie in Deo, 466. — An spes et desiderium sint proprie in Ileo, 

467. 

II. — Utrum Deus omnia amet... 467 


An Deus diligat possibilia, 468. — An diligat futuribilia, 468. 


. III. — Utrum Deus aequaliter diligat o m m ia... 468 
Art. 


IV. — An Deus semper magis diligat meliora............... eee 46g 


Coroll. : De valore et momento principii praedilectionis, 

Qu. XXI — De justitia et misericordia Dei. 

I. — Utrum in Deo sit justitia. . >... 473 

Justitia commutativa non est proprie in Deo, 474. — Justitia distributiva est 
formaliter in eo, 475. 
II. — Utrum justitia Dei sit veritas — essere 476 

Consectaria. De principalibus actibus justitiae divinae : x° Justa distributio 
bonorum naturalium et auxiliorum supernaturalium, 476. — Attamen est magna 
inaequalitas conditionum tum naturalium, tum supematuralium, 477. Prima 
non raro compensatur a secunda, juxta beatitudines evangelicas, 477. — 2? Justa 
retributio poenarum, 478. — 30 Admirabilis retributio meritorum secundum 


debitam proportionem, 480. 


III. — Utrum misericordia com-petat D eo........... eee 480 


Deus misericorditer agit, non quidem contra justitiam suam faciendo, sed 
aliquid supra justitiam operando, 482. — De privilegio supremi legislatoris : 
posse dimittere culpam sine poena, 483. 


IV. — Utrum in omnibus operibus Dei sit misericordia et justitia. 484 


« In quolibet opere Dei apparet misericordia (saltem sensu lato) quantum 
ad primam radicem ejus », 484. — Corollaria, 484. — Consectaria : Deus omni- 
potentiam suam parcendo maxime et miserando manifestat, 485. — Misericordia 
quodammodo superat justitiam in tribus actibus ejus, 485. — De intima conci- 
liatione infinitae misericordiae et infinitae justitiae in eminentia Deitatis, 487. 


Qu. XXII. — De Providentia Dei. 


I. — Utrum providentia Deo conveniat ss 488 


Doctrina V. Test, et N. Test., 489. — Definitiones Ecclesiae, 491. — Ratio 
theologica, 491. — Providentia principaliter consistit in imperio divino, 493. — 
Quid praesupponit providentia ex parte voluntatis divinae ? 494. — Quomodo 
distinguitur providentia naturalis a providentia supernatural! ? 495. — Quomodo 
providentia distinguitur a fato ? 496. 


II. — Utrum omnia sint subjecta divinae providentiae - - - - -- -497 
De Providentia et de casu, 499. — De Providentia et de malo, 500. — Ahae 

difficultates speciales, 501. 

III.— Utrum Deus immediate omnibus provideat --.-.--- 502 


Deus immediate de omnibus providet, sed gubernat inferiora per superiora, 
503. — Immediate producit in omnibus effectus suos proprios, 504. — Provi- 
dentia est semper infallibilis quoad ordinationem mediorum in finem, non semper 
quoad assecutionem finis, 504. — Utrum infallibilitas Providentiae sit tantum 
infallibilitas praescientiae, an etiam infallibilitas causalitatis, 506. 


IV. — Utrum providentia rebus provisis necessitatem imponat , 506 


Coroll. : Immobilitas divinae providentiae non excludit utilitatem orationis, 
sed eam fundat, 508. — Magnum mysterium ejus non tam est in ejus conci- 
liatione cum libertate humana, quam in divina permissione peccati, 508. 


Qu. XXIII. — De praedestinatione. 


Prologus . RE 509; 


Connexio hujus quaestionis cum praecedentibus, 509. 
Testimonium Sacrae Scripturae in V. Test., in Evangelio, 511. — In Epistolia 
sancti Pauli, 5x3. 

Doctrina Ecclesiae contra haeveses ad invicem oppositas. Contra pelagianismum 
et semipelagianismum, 516. — Contra praedestinatianismum, protestantismum 
et jansenismum, 519. Recapitulatio, 521. 

Classiftcatio sytematum theologicorum : ia communis : secundum conclusiones 
eorum, 523. — 2a proposita a P. Billot, S. J. : see. principia, 524. — 3* et melior 
proposita a P. dei Prado, O. P. pariter see. principia, 524. — Problema ad 
hoc reducitur : quisnam est valor principii praedilectionis : « nullus esset alio 
melior, si non magis diligeretur a Deo » et quid significant haec verba sancti 
Pauli : « Quid habes quod non accepisti ? » 525. 





Art. I. — Utrum homines praedestinentur a Deo.... esse 526 


Dubium 1‘: In quo sensu praedestinatio est pars objectiva providentiae f 
528. — Dubium 2m : An praedestinatio aliquid addat ad providentiam in com- 
muni, 528. 


Art. II. — Utrum praedestinatio aliquid ponat in praedestinato . . 529; 


Dubium : Quid est autem exeeutio praedestinationis, seu quinam sunt 
effectus ejus, 529. — Dubium 2* : Quomodo dotes naturales electorum sint 
effectus praedestinationis, 530. 


Art. III. — Utrum Detis aliquem hominem reprobet — ............ esses 531 


Dubium 1m: An reprobatio nominet praescientiam tantum, 532. — Dubium 3» : 
An reprobatio negativa sit, ante praevisa demerita, exclusio positiva a gloria, 


tanquam a beneficio indebito, 532. — Dubium 3*' : Quid importat permissio 
divina peccati ? 534. 


Ar t. IV. — Utrum praedestinati eligantur a Deo..... see 535 


Deus prius vult finem quam media ad finem, 536. 


Art. V. — Utrum praescientia meritorum sit causa praedestinationis . 537 


De variis sententiis, 537. — Textus Sacrae Scripturae, 537. — Examen sen- 
tentiarum, 539. — 1a Conci. : Aliquis effectus praedestinationis est ratio alterius, 
539. — 2a Conci. : De gratuitate praedestinationis, prout totus ejus effectus non 
habet causam ex parte nostra : merita electorum sunt effectus praedestinationis, 
et igitur non sunt ejus causa, 540. — 3 Conci. : De motivo praedestinationis 
absolute sumptae, 541. — 4" Conci. : De motive praedestinationis comparative 
sumptae, 541. — Confirmatio, 542. i 

De motivo reprobationis negativae absolute sumptae, 543. — De divina permis-: 
sione impoenitentiae finalis, 544. — De motivo reprobationis negativae compa- 
rative sumptae, 546. — Solvuntur objectiones, 547. — Dubium : Peccatum ori- 
ginale est-ne sufficiens motivum reprobationis positivae ? 550. — De effectibus- 
reprobationis, 551. 

De Praedestinatione ut est mysterium misericordiae : ejus gratuitas affirmatur 
a sensu Christiano velut a posteriori, 553. — Quid de hac re dixit auctor Imita- 
tionis Jesu Christi ? 553. 


Art. VI. — Utrum praedestinatio sit Certa... 553 


Quaenam sunt signa praedestinationis ? 554. 


Art. VII. — Utrum numerus praedestinatorum sit Certus... 555 
Art. VII. — Utrum praedestinatio possit juvari precibus sanctorum . | 556 


De modo concreto loquendi de hoc mysterio : Quomodo Deus dirigit electos 
et dat eis victoriam supra potentias hujusce mundi et inferni ? 556, nota. 


Qu. XXIV. — De Libro vitae. 


Summa: litterae: ie cie erbe FR EAS a AECEER LER eFl Co Tua qe E EER rad ERN E EU URN Ce KR 557 


Quomodo ultima radix praedestinationis est abscondita in Deitate et in. 
liberrimo Dei beneplacito, 557. 

Qu. XXV. — De Potentia Dei. 


I. — Utrum in Deo sit potentia....... eene 558 
ii. — Utrum potentia Dei sit infinita... ss 558 
III. — Utrum Deus sit omnipotens.......... ss. 559 
IV. — Utrum Deus possit facere quod, praeterita non fuerint . . 559 
V. — Utrum Deus possit facere ea quae non facit — sess 559 
VI. — Utrum Deus possit meliora facere ea quae facit . . . . 560 


Qu. XXVI. — De divina beatitudine. 


Summa Litterae. Deo competit beatitudo, 561. — Deus est beatus secundum 


intellectum, 563. — Deus est beatitudo objectiva cujuslibet beati, 
563. — In Dei beatitudine eminenter praeexistit omnis beatitudo, 
564- 


